מסכת עירובין- דף א- ק"ה

מסכת עירובין דף א'.

שְׁנֵי מִצְווֹת לְרַבֵּינוּ יוֹנָה אוֹר עֵינֵינוּ: הַתְּלוּיוֹת בִּכְלָלוּת הַשֵּׁם הַקָּדוֹשׁ, מִצְוַת עֲשֵׂה לְהִתְבּוֹנֵן בְּגַדְלוּת הַשֵּׁם יִתְבָּרַךְ שֶׁנֶּאֱמַר וְיָדַעְתָּ הַיּוֹם וַהֲשֵׁבֹתָ אֶל לְבָבֶךָ כִּי הֲוָיָה הוּא הָאֱלֹקִים

וְיֵשׁ עוֹד שְׁנֵי מִצְווֹת לְרַבֵּינוּ יוֹנָה אוֹר עֵינֵינוּ, הַתְּלוּיוֹת בִּכְלָלוּת הַשֵּׁם הַקָּדוֹשׁ, מִצְוַת עֲשֵׂה לְהִתְבּוֹנֵן בְּגַדְלוּת הַשֵּׁם יִתְבָּרַךְ, שֶׁנֶּאֱמַר: "וְיָדַעְתָּ הַיּוֹם וַהֲשֵׁבֹתָ אֶל לְבָבֶךָ כִּי הֲוָיָה הוּא הָאֱלֹקִים בַּשָּׁמַיִם מִמַּעַל וְעַל הָאָרֶץ מִתַּחַת אֵין עוֹד", וְנֶאֱמַר: "שְׂאוּ מָרוֹם עֵינֵיכֶם וּרְאוּ מִי בָּרָא אֵלֶּה", דְּהַיְנוּ לְהִתְבּוֹנֵן בְּגַדְלוּת יוֹצֵר בְּרֵאשִׁית הָאֵיךְ הֶאֱצִיל בָּרָא וְיָצַר וְעָשָׂה מֵרֹאשׁ אָדָם קַדְמוֹן לְכָל הַקְּדוּמִים עַד הַסּוֹף עֲשִׂיָּה הָאֵיךְ יֵשׁ אֲלָפִים וְרִבּוֹא רִבְבוֹת עוֹלָמוֹת וְכָל עָלְמִין קַמֵּיהּ כְּהַאי חִירְגָּא דְּיוֹמָא דְּלָא שְׁמֵיהּ חֲשִׁיבִין וְהָאֵיךְ כָּל הָעוֹלָמוֹת תְּלוּיִן בִּשְׁמוֹ הַגָּדוֹל הֲוָיָה כֹּל הַנִּקְרָא בִשְׁמִי וְלִכְבוֹדִי בְּרָאתִיו יְצַרְתִּיו אַף עֲשִׂיתִיו כִּסֵּא כְּבוֹדוֹ הָאֵיךְ הוּא עוֹמֵד רֶגֶל רִאשׁוֹן שֵׁנִי שְׁלִישִׁי רְבִיעִי בַּמֶּה הוּא מִשְׁתַּמֵּשׁ חַשְׁמַ'ל הָאֵיךְ הוּא עוֹמֵד וּבְכַמָּה פָּנִים הוּא מִתְהַפֵּךְ בְּשָׁעָה אַחַת הַבָּזָ'ק הָאֵיךְ הוּא עוֹמֵד כְּרוּב הָאֵיךְ הוּא עוֹמֵד מִצִּפָּרְנַי וְעַד קָדְקָדִי הָאֵיךְ אֲנִי עוֹמֵד כַּמָּה שִׁעוּר בְּפַת יָדִי וְכַמָּה שִׁעוּר אֶצְבְּעוֹת רַגְלַי וְכִי לֹא זֶה הֲדָרִי זֶהוּ גְּדֻלָּתִי זֶה הֲדַר יָפְיִי שֶׁבְּנֵי אָדָם מַכִּירִים כְּבוֹדִי מָה רַבּוֹ מַעֲשֶׂיךָ הֲוָיָה וְעִקַּר מִצְוָה זֹאת לַחֲקֹר וְלִלְמֹד בְּדִבְרֵי מָרָן אֱלֹקִי וּבְדִבְרֵי הַזֹּהַר וְיָבִין מַעֲמַד וּמַצַּב כָּל הָעוֹלָמוֹת.

(אוֹצַר הַחַיִּים קָאמַארְנָא שְׁמוֹת דַּף נז עַמּוּד ג')

מסכת עירובין דף ב'.

אַקְדִּים טַעַם לְשֶׁבַח לָמָּה קָרָא הָרַשְׁבִּ"י זִכְרוֹנוֹ לְחַיֵּי הָעוֹלָם הַבָּא לְחִבּוּר זֶה תִּקּוּנִים. בִּשְׁלֹמֹא לְסֵפֶר הַזֹּהַר מָצִינוּ טַעֲמוֹ מְפֹרָשׁ בְּרַעְיָא מְהֵימְנָא פָּרָשַׁת נָשׂא שֶׁאָמַר רַעְיָא מְהֵימְנָא לְהָרַשְׁבִּ"י: "הַאי חִבּוּרָא דִּילָךְ דְּאִיהוּ סֵפֶר הַזֹּהַר מִן זוֹהָרָא דְּאִימָא עִלָּאָה תְּשׁוּבָה וּבְגִין דַּעֲתִידִין יִשְׂרָאֵל לְמִטְעַם מֵאִילָנָא דְחַיֵּי, דְּבִינָה אִיהִי אִילָנָא דְחַיֵּי, דְּאִיהוּ סֵפֶר הַזֹּהַר, יִפְקוּן בֵּיהּ מִגָּלוּתָא בְּרַחֲמֵי". פֵּרוּשׁ, כִּי בִּינָה הִיא חֵרוּת וּבָהּ נָפְקוּ יִשְׂרָאֵל מִמִּצְרַיִם וְנִקְרֵאת אִילָנָא דְחַיֵּי וּבְעָסְקָם בַּזֹּהַר שֶׁהוּא גַּם כֵּן אִילָנָא דְחַיֵּי, שֶׁעַל כֵּן נִקְרָא הַחִבּוּר עַל שֵׁם זֹהַר דְּבִינָה דְּבֵהּ נָפְּקִין עַבְדִין לְחֵירוּ גַּם הֵם יִפְקוּן לְחֵירוּ מִגָּלוּתָא.

מסכת עירובין דף ג'.

נִקְרָא סֵפֶר הַזֹּהַר - כִּי מַזְהִירִים כָּל הַלּוֹמְדִים בּוֹ

וּבְפָרָשַׁת בְּהַעֲלוֹתְךָ: וְהַמַּשְׂכִּילִים יַזְהִירוּ כְּזֹהַר הָרָקִיעַ אִלֵּין אִינּוּן דְּקָא מִשְׁתַּדְּלִין בְּזֹהַר דָּא, דְּאִקְרֵי סֵפֶר הַזֹּהַר. מְפֹרָשׁ שֶׁנִּקְרָא "סֵפֶר הַזֹּהַר" כִּי מַזְהִירִים כָּל הַלּוֹמְדִים בּוֹ אֲבָל "תִּקּוּנִים" מַאי טַעֲמַהּ אִם נֹאמַר לְפִי דְּבֵיהּ תַּלְיָא תִּקּוּנָא דְּעִלָּאִין וְתַתָּאִין דְּמַלְאָכִין וְדִנִשְׁמָתִין וְדִשְׁכִינְתָּא כְּמוֹ שֶׁכָּתוּב בְּרֵישׁ הַקְדָּמַת הַתִּקּוּנִים (דַּף א' רֵישׁ עַמּוּד ב') וְזֶה לְשׁוֹנוֹ וּרְשׁוּתָא אִתְיְהִיב לְאִלֵּין נִשְׁמָתִין דְּאִתְתַּרְכוּ מֵאַתְרַיְיהוּ בָּתַר קוּדְשָׁא בְּרִיךְ הוּא וּשְׁכִינְתֵּיהּ, לְקַנְּנָא בְהַאי חִבּוּרָא, דְאִתְּמַר בָּהּ (מִשְׁלֵי כז י) כְּצִפּוֹר נוֹדֶדֶת וְכוּ' וּבַזֹּהַר פָּרָשַׁת תְּרוּמָה בִּזְמַנָּא דְּיִשְׂרָאֵל מִשְׁתַּדְּלִין בְּאוֹרַיְתָא הַאי עֵת מְהֵימָנוּתָא מִתְתַּקֵּן בְּתִקּוּנָאָה וּמִתְקַשֶּׁטֶת וְכוּ' זֶה לֹא יַסְפִּיק כִּי אֻמָּה מִשְׁתַּדְּלִין בְּאוֹרַיְתָא בְּאֵיזֶה סֵפֶר שֶׁיִּהְיֶה וְכֵן אָמַר בְּדַף א' כַּנִּזְכַּר לְעֵיל זַכָּאָה אִיהוּ מָארֵי מְתִיבְתָּא מָארֵי מֶדְרָשׁ מָארֵי תוֹרָה, דְּגַם צִפּוֹר מָצְאָה בַיִת (תְּהִלִּים פד ד), בַּיִת דְּנִשְׁמָעִין בּוֹ דִּבְרֵי תּוֹרָה וְכוּ' הֲרֵי מְפֹרָשׁ שֶׁכָּל דִּבְרֵי תּוֹרָה יֵשׁ בָּהֶם סְגֻלָּה זוֹ לְתַקֵּן לָהּ בַּיִת וּלְתַקְּנָא בְּקִישׁוּטָהָא.

מסכת עירובין דף ד'.

וּמַה נִשְׁתַּנָּה סֵפֶר הַתִּקּוּנִים מֵהָאֲחֵרִים וְרַבֵּינוּ הַגָּדוֹל הָאֲרִ"י זִכְרוֹנוֹ לְחַיֵּי הָעוֹלָם הַבָּא דְּלֵי לָן חַסְפָא וּמִיָּד תּוּתַהּ אַשְׁכַּחְנָא מַרְגָּנִיתָא הַהוּא אָמַר מַה טַּעַם הָרַשְׁבִּ"י זִכְרוֹנוֹ לְחַיֵּי הָעוֹלָם הַבָּא מְפָרֵשׁ בְּסֵפֶר הַתִּקּוּנִים כָּל הַפְּסוּקִים וְהַתֵּבוֹת וְחִדּוּשִׁים הַכֹּל בְּמִסְפָּר קָטָן מַה שֶּׁלֹּא עָשָׂה בְּסֵפֶר הַזֹּהַר כִּי נוֹדָע כִּי חֶשְׁבּוֹן קָטָן הִיא מִסּוֹד הַקְּטַנּוֹת וְכִי קָצְרָה יָדוֹ לִבְנוֹת חִדּוּשָׁיו עַל יְסוֹד מִסְפָּר גָּדוֹל וְתֵרֵץ הוּא זִכְרוֹנוֹ לְחַיֵּי הָעוֹלָם הַבָּא שֶׁכַּוָּנַת הָרַשְׁבִּ"י בְּסֵפֶר הַתִּקּוּנִים הָעִקָּר לְתַקֵּן עוֹלַם הָעֲשִׂיָּה שֶׁכָּל מִסְפָּר קָטָן הוּא בַּעֲשִׂיָּה כִּי שָׁם קְלִפּוֹת תַּקִּיפִין וַעֲשִׂיָּה אֵין בָּהּ כִּי אִם מִקְרָא וְחִדּוּשֵׁי תּוֹרָה שֶׁבָּהּ כֻּלָּם בְּמִסְפָּר קָטָן לָכֵן כְּדֵי לְתַקֵּן עוֹלַם הָעֲשִׂיָּה בָּנָה יְסוֹדוֹתָיו עַל מִסְפָּר קָטָן בְּכַוָּנָה מְכֻוֶּנֶת לְזֶה עַד כָּאן לְשׁוֹנוֹ הָאֲרִ"י זִכְרוֹנוֹ לְחַיֵּי הָעוֹלָם הַבָּא.

מסכת עירובין דף ה'.

אִם כֵּן גַּם אֲנַן עֲנִינַן בַּתְרֵיהּ דְּהַיְנוּ טַעֲמָא שֶׁקָּרָא שְׁמוֹ תִּקּוּנִין הַגַּם שֶׁכָּל דִּבְרֵי תּוֹרָה מְתַקְּנִים הַשְּׁכִינָה הִנֵּה עִקַּר הַתִּקּוּן הוּא בְּעוֹלַם הָעֲשִׂיָּה שֶׁבָּהּ מְדוֹר הַקְּלִפּוֹת וְהַשְּׁכִינָה צְרִיכָה לֵירֵד לְעָמְקָם לְהַעֲלוֹת הַנִּיצוֹצוֹת וְלֶאֱסֹף נִדָּחֶיהָ אֵלֶיהָ וְאִם כֵּן צָרִיךְ כֹּחַ גָּדוֹל כְּדֵי לְתַקְּנָהּ וּלְהַעֲלוֹתָהּ מֵהָעֲשִׂיָּה שֶׁשָּׁם הַקְּלִפּוֹת תַּקִּיפִין וְאִם עָלְתָה מֵהָעֲשִׂיָּה תִּקּוּנָהּ מִן יְצִירָה נָקֵל הַרְבֵּה מֵעֲשִׂיָּה וּמִכָּל שֶׁכֵּן אִם לְתַקְּנָהּ בַּבְּרִיאָה שֶׁשָּׁם הָרַע מוּעָט וְאֵינוֹ כְּמוֹ בִּיצִירָה וַעֲשִׂיָּה וּכְמוֹ שֶׁכָּתַב הָרַב בְּסֵדֶר חֹמֶר הַטֻּמְאוֹת וְאִם כֵּן יִשְׁתַּבַּח וְיִתְפָּאֵר מִי שֶׁמַּעֲלֶה אוֹתָהּ מֵהָעֲשִׂיָּה יוֹתֵר מֵהַמַּעֲלֶה אוֹתָהּ מֵהַיְצִירָה וּבְרִיאָה וְכוּ' וּמִטַּעַם זֶה יִשְׁתַּנֶּה לְשֶׁבַח סֵפֶר זֶה לִקְרוֹת לוֹ סֵפֶר תִּקּוּנִים כִּי תִּקּוּנֵי הָעֲשִׂיָּה עִקַּר כָּל תִּקּוּנֶיהָ וְאִם לֹא תְּתֻקַּן וְתַעֲלֶה מֵהָעֲשִׂיָּה אֵיךְ יִהְיֶה תִּקּוּן יְצִירָה וּבְרִיאָה כִּי תְּחִלַּת הַכֹּל הוּא תִּקּוּן עֲשִׂיָּה וְכוּ' הִנֵּה מָצִינוּ וְעָלָה בְּיָדֵינוּ טַעַם הָגוּן לַשֵּׁם סֵפֶר הַתִּקּוּנִים שֶׁכָּל כַּוָּנַת הָרַשְׁבִּ"י לְתַקֵּן הַשְּׁכִינָה בְּעוֹלַם הָעֲשִׂיָּה כִּי מַלְכוּת מְקַנְּנָא בְּאֹפֶן שֶׁהִיא עֲשִׂיָּה.

(כִּסֵּא מֶלֶךְ בַּהַקְדָּמָה)

מסכת עירובין דף ו'.

גַּם אֶתֵּן טַעַם לְשֶׁבַח לָמָּה לֹא נִגְלוּ לָנוּ הָאֱלֹקִים בְּפֵרוּשֵׁי הָאֲרִ"י זִכְרוֹנוֹ לִבְרָכָה עַל סֵפֶר הַתִּקּוּנִים כִּי אִם בַּיָּמִים הַהֵם וּבַזְּמַן הַזֶּה וְכִי אִכְשַׁר דָּרֵי לְהַשִּׂיג מַה שֶּׁלֹּא הִשִּׂיגוּ וְלֹא גָּבְלוּ רִאשׁוֹנִים הִנֵּה מָצָאתִי תְּשׁוּבָה נִצַּחַת וּמַסְפֶּקֶת לִשְׁאֵלָה זוֹ לְקַמָּן (בְּדַף קי.) וְזֶה לְשׁוֹנוֹ אָמַר רַבִּי שִׁמְעוֹן חַבְרַיָּא בְּוַדַּאי קוּדְשָׁא בְּרִיךְ הוּא אִסְתַּכַּם עִמָּנָא, עִלָּאִין וְתַתָּאִין לְמֶהֱוִי בְּהַאי חִבּוּרָא, זַכָּאָה דָרָא דְהַאי אִתְגַּלְיָיא בֵיהּ, דְּעָתִיד כּוּלֵי הַאי לְאִתְחַדְּשָׁא עַל יְדָא דְמֹשֶׁה בְּסוֹף יוֹמַיָּא בְדָרָא בַתְרָאָה, לְקַיְימָא קְרָא (קֹהֶלֶת א ט) מַ"ה שֶּׁ"הָיָה ה"וּא שֶׁיִּהְיֶה וְכוּ' עַד וְאִתְפַּשְׁטוּתֵיהּ הוּא בְכָל דָּרָא וְדָרָא, בְכָל צַדִּיק וְחָכָם דְּמִתְעַסֵּק בְּאוֹרַיְיתָא, עַד שִׁתִּין רִבּוֹא, לְאַשְׁלָמָא לְכֻלְּהוּ מִפְּגִימוּ דִלְהוֹן וְכוּ' עַיֵּן שָׁם דוּק בְּאִמְרֵי קָדוֹשׁ הָרַבִּי שִׁמְעוֹן בֶּן יוֹחַאי זִכְרוֹנוֹ לְחַיֵּי הָעוֹלָם הַבָּא שֶׁדְּבָרָיו אֵלֶּה מוֹרִים בְּאֶצְבַּע כִּי גָּזַר אֹמֶר שֶׁדַּוְקָא בְּסוֹף יוֹמַיָּא בְּדָרָא בַּתְרָאָה עָתִיד לְאִתְחַדְּשָׁא חִבּוּרָא דָּא וְאִם תֹּאמַר אַעִיקָּרָא דְּדִינָא פִּירְכָא לָמָּה תֵּצֵא זֹאת מִלְּפָנָיו לִהְיוֹת תּוֹרָתוֹ זֹאת חֲתוּמָה וּסְתוּמָה עַד דָּרָא בַּתְרָאָה הִנֵּה אֵלִיָּהוּ זִכְרוֹנוֹ לְחַיֵּי הָעוֹלָם הַבָּא נָתַן טַעַם לְהַתָּרַת קוּשְׁיָא זוֹ לְקַמָּן (דַּף יט:) וְזֶה לְשׁוֹנוֹ:

מסכת עירובין דף ז'.

וּלְכָךְ גָּזְרוּ אֹמֶר דְּלָא אִתְגַּלְיָא חִבּוּרָא דָּא אֶלָּא בְּסוֹף יוֹמַיָּא בְּדָרָא בַּתְרָאָה שֶׁהוּא זְמַן בְּעִתָּהּ וְאָז בִּסְגֻלַּת הַחִבּוּר וּקְרָאתֶם דְּרוֹר

"אַדְהָכִי הָא אֵלִיָּהוּ קָא נָחִית מֵעִילָא, בְכַמָּה חֲיָילִין דְּנִשְׁמָתִין, וְכַמָּה מַלְאָכַיָּא סוּחְרָנֵיהּ, וּשְׁכִינְתָּא עִלָּאָה עֲטָרָה עַל כֻּלְּהוּ וְכוּ' עַד וְכַמָּה בְּנֵי נָשָׁא לְתַתָּא יִתְפַּרְנְסוּן מֵהַאי חִבּוּרָא דִילָךְ, כַּד יִתְגַּלֵי לְתַתָּא בְּדָרָא בַּתְרָאָה בְּסוֹף יוֹמַיָּא, וּבְגִינֵיהּ (וַיִּקְרָא כה י) וּקְרָאתֶם דְּרוֹר בָּאָרֶץ". עַד כָּאן לְשׁוֹנוֹ,

מסכת עירובין דף ח'.

המשך סעיף ג' וּלְכָךְ גָּזְרוּ אֹמֶר דְּלָא אִתְגַּלְיָא חִבּוּרָא דָּא אֶלָּא בְּסוֹף יוֹמַיָּא בְּדָרָא בַּתְרָאָה שֶׁהוּא זְמַן בְּעִתָּהּ וְאָז בִּסְגֻלַּת הַחִבּוּר וּקְרָאתֶם דְּרוֹר

כִּי סְגֻלַּת תְּעוֹרְרוּ אֶת הָאַהֲבָה עַד שֶׁתֶּחְפָּץ הַשְּׁכִינָה בִּזְמַן בְּעִתָּהּ כִּי אִם תְּעוֹרְרוּ הָאַהֲבָה קֹדֶם בְּעִתָּהּ צָרִיךְ לְמָרֵק הָעֲווֹנוֹת בְּצָרוֹת רַבּוֹת וְיֵהָרְגוּ כַּמָּה מִיִּשְׂרָאֵל וְיִתְקְטִיל מָשִׁיחַ בֶּן יוֹסֵף וּכְדֵי שֶׁלֹּא יֵהָרֵג שׁוּם אֶחָד מִיִּשְׂרָאֵל וְלֹא יֵהָרֵג מָשִׁיחַ בֶּן יוֹסֵף סוֹבֶלֶת הַשְּׁכִינָה צַעַר אֹרֶךְ הַגָּלוּת לְטוֹבַת בָּנֶיהָ גַּם משֶׁה רַבֵּינוּ עָלָיו הַשָּׁלוֹם סָבַל כַּמָּה יִסּוּרִין עַל עַצְמוֹ כְּדֵי שֶׁלֹּא יָמוּת מָשִׁיחַ בֶּן יוֹסֵף כְּמוֹ שֶׁכָּתוּב בַּזֹּהַר וּבַתִּקּוּנִים בְּהַרְבֵּה מְקוֹמוֹת וּלְכָךְ גָּזְרוּ אֹמֶר דְּלָא אִתְגַּלְיָא חִבּוּרָא דָּא אֶלָּא בְּסוֹף יוֹמַיָּא בְּדָרָא בַּתְרָאָה שֶׁהוּא זְמַן בְּעִתָּהּ וְאָז בִּסְגֻלַּת הַחִבּוּר וּקְרָאתֶם דְּרוֹר וְיִהְיֶה דָּבָר בְּעִתּוֹ מַה טּוֹב וְלָאו מִשּׁוּם דְּאִכְשַׁר דָּרֵי אֶלָּא מִשּׁוּם דְּמֹשֶה רַבֵּינוּ עָלָיו הַשָּׁלוֹם מִתְנוֹצֵץ בְּרַבּוֹתֵינוּ הָאֲרִ"י זִכְרוֹנוֹ לְחַיֵּי הָעוֹלָם הַבָּא וְתַלְמִידָיו לְפָרֵשׁ מַאַמְרֵי חִבּוּרָא דָּא וּכְמוֹ שֶׁכָּתַבְתִּי לְעֵיל דְּעָתִיד לְאִתְחַדְּשָׁא עַל יָדָא דְּמֹשֶה שֶׁיִּשְׁתַּדֵּל לְאַשְׁלָמָא פְּגִימוּ דִּילְהוֹן מִצַּד חֶסְרוֹן יְדִיעָתָם וְהוּא יְלַמְּדֵם וְיַעַזְרֵם וִיסַיְּעֵם לְכַוֵּן אֶל הָאֱמֶת לְסִיּוּעַ שֶׁיֵּשׁ בּוֹ מַמָּשׁ וְאַשְׁרֵי הַדּוֹר שֶׁיִּזְכֶּה לְזֶה כְּמוֹ שֶׁכָּתַב לְעֵיל הָרַבִּי שִׁמְעוֹן בֶּן יוֹחַאי זַכָּאָה דָרָא דְהַאי רָזָא אִתְגַּלְיָיא בֵּיהּ.

מסכת עירובין דף ט'.

המשך סעיף ג' וּלְכָךְ גָּזְרוּ אֹמֶר דְּלָא אִתְגַּלְיָא חִבּוּרָא דָּא אֶלָּא בְּסוֹף יוֹמַיָּא בְּדָרָא בַּתְרָאָה שֶׁהוּא זְמַן בְּעִתָּהּ וְאָז בִּסְגֻלַּת הַחִבּוּר וּקְרָאתֶם דְּרוֹר

וּבְכֵן יְהִי רָצוֹן מִלְּפָנֶיךָ שֶׁיִּטַּע אַהֲבָתוֹ וְתוֹרָתוֹ בְּלִבֵּנוּ לִלְמֹד בְּחִבּוּר זֶה בְּלֵב שָׁלֵם וּבְחֵשֶׁק רַב כִּי הוּא מְטַהֵר הַגּוּף וּמְקַדֵּשׁ הַנְּשָׁמָה לְכָל הַלּוֹמְדוֹ בְּחֹדֶשׁ אֱלוּל אֲפִלּוּ בְּגִירְסָא בְּעָלְמָא בְּאֵין מֵבִין פֵּרוּשׁ אֲמָרָיו וְכָל שֶׁכֵּן אִם יִזְכֶּה עַד שֶׁרוּחַ הַשֵּׁם יְדַבֵּר בּוֹ לְהָבִין כַּוָּנַת הָרַשְׁבִּ"י בְּאִמְרֵי קָדוֹשׁ וּמוּעָט מִסֵּפֶר זֶה מַחֲזִיק אֶת הַמְרֻבֶּה, וּבוֹ יִזְכֶּה לִהְיוֹת מִבְּנֵי עֲלִיָּה, וְכֻלָּנוּ כְּאֶחָד נִזְכֶּה שֶׁיְּקֻיַּם בָּנוּ נְבוּאַת הָרַשְׁבִּ"י זַכָּאָה דָרָא דְהַאי רָזָא אִתְגַּלְיָיא בֵּיהּ.וּבִסְגֻלָּתוֹ וּקְרָאתֶם דּוֹר וְתֶחֱזֶינָה עֵינֵינוּ בֶּן דָּוִד מְשִׁיחֵנוּ.

(כִּסֵּא מֶלֶךְ בַּהַקְדָּמָה)

מסכת עירובין דף י'.

המשך סעיף ג' וּלְכָךְ גָּזְרוּ אֹמֶר דְּלָא אִתְגַּלְיָא חִבּוּרָא דָּא אֶלָּא בְּסוֹף יוֹמַיָּא בְּדָרָא בַּתְרָאָה שֶׁהוּא זְמַן בְּעִתָּהּ וְאָז בִּסְגֻלַּת הַחִבּוּר וּקְרָאתֶם דְּרוֹר

נִכְסְפָה וְגַם כָּלְתָה נַפְשִׁי בְּתוֹרַת הַשֵּׁם תְּמִימָה תּוֹרַת אֱמֶת בְּפִיהוּ שֶׁל רַבֵּינוּ הָאֲרִ"י זִכְרוֹנוֹ לְחַיֵּי הָעוֹלָם הַבָּא בִּרְאוֹתִי מַה שֶּׁכָּתַב בַּזֹּהַר בְּפָרָשַׁת תְּרוּמָה (בְּדַף קסא:) קוּדְשָׁא בְּרִיךְ הוּא אָמַר לָהּ, וְאוֹמֵי לָהּ, דְּכַד תֵּיחוֹת לְהַאי עָלְמָא, דְּתִשְׁתָּדַל בְּאוֹרַיְיתָא לְמִנְדַּע לֵיהּ, וּלְמִנְדַּע בְּרָזָא דִּמְהֵימְנוּתָא. וְכוּ'.

וּבַתִּקּוּנִים (דַּף ג') דְהָא כַּד אִית בְּיִשְׂרָאֵל מַשְׂכִּילִים, מֵאִלֵּין דְּאִתְּמַר בְּהוֹן (דָּנִיֵּאל יד ג) וְהַמַּשְׂכִּילִים יַזְהִירוּ כְּזֹהַר הָרָקִיעַ, דָּא דְּאִתְקְרֵי סֵפֶר הַזֹּהַר, דְּיָדְעִין לְמִפְלַח לְמָארֵיהוֹן וְכוּ', וְאִיתָא בְּסֵפֶר חַי וְזֶה לְשׁוֹנוֹ: לַעֲשׂוֹת עִקַּר קְבִיעוּתָם בְּתוֹרָתוֹ שֶׁל הָרַשְׁבִּ"י בַּזֹּהַר כִּי בּוֹ נִגְלוּ כָּל תַּעֲלוּמוֹת חָכְמָה אֲשֶׁר נִגְלוּ וַאֲשֶׁר עֲתִידִים לְהִגָּלוֹת לְקֵץ הַיָּמִין, וְאִם בְּיֶתֶר הַיָּמִים עָצְמָה מְאֹד בִּמְהַלְלֶיהָ קִרְיָה נֶאֱמָנָה זוֹ עוֹד תִּתְעַצֵּם וְתִתְגַּדֵּל יֶתֶר מְאֹד הוֹד הֲדָרָהּ בְּעֶצֶם יוֹם הַשַּׁבָּת נֶאְדָּר בַּקֹּדֶשׁ סוֹד הָאֲצִילוּת וְכוּ',

מסכת עירובין דף י"א.

המשך סעיף ג' וּלְכָךְ גָּזְרוּ אֹמֶר דְּלָא אִתְגַּלְיָא חִבּוּרָא דָּא אֶלָּא בְּסוֹף יוֹמַיָּא בְּדָרָא בַּתְרָאָה שֶׁהוּא זְמַן בְּעִתָּהּ וְאָז בִּסְגֻלַּת הַחִבּוּר וּקְרָאתֶם דְּרוֹר

וְהָיָה אוֹמֵר מוֹרִי זִכְרוֹנוֹ לִבְרָכָה שֶׁסְּגֻלָּה לִמּוּדֵי הַשֵּׁם בְּסֵפֶר הַזֹּהַר תּוֹעֶלֶת עָצוּם בְּשַׁבָּת אַף אִם לֹא יֵדַע שִׂכְלוֹ לְחַדֵּשׁ בּוֹ דָּבָר וְכוּ', אֲבָל לַלּוֹמְדִים בְּסוֹד הַשֵּׁם בַּזֹּהַר וּבַתִּקּוּנִים אֲשֶׁר מְהֻלָּל בַּתִּשְׁבָּחוֹת מְמֻלָּח טָהוֹר קִדֵּשׁ בְּסוֹד הָאֲצִילוּת קְרִיאָתוֹ זוֹ הִיא הַלְּלוּ לְהַקְדִּישׁ וּלְהַעֲרִיץ הַנְּשָׁמָה הַטְּהוֹרָה וְלָתֵת חַיִל וְעֹז בְּפָמַלְיָא שֶׁל מַעְלָה מַה שֶּׁלֹּא יַעֲשֶׂה בְּאֶלֶף אַלְפֵי דְּרוּשִׁים בְּרִבְבוֹת פְּשָׁטִים וְכָל שֶׁכֵּן אִם הַשֵּׂג יַשִּׂיג לְהַשְׁקִיף וְלַחֲזוֹת בְּנֹעַם הַשֵּׁם בְּמִכְתַּב הַקֹּדֶשׁ הָאֲרִ"י זִכְרוֹנוֹ לִבְרָכָה לְהַשְׂכִּיל בָּהֶם מַאַמְרֵי הַזֹּהַר אֲשֶׁר אֵין לְךָ מִדָּה טוֹבָה הֵימֶנָּה.

(הַקְדָּמַת מִקְדַּשׁ מֶלֶךְ)

מסכת עירובין דף י"ב.

גָּדוֹל וְחָשׁוּב הַיּוֹם שֶׁנִּתְגַּלָּה בּוֹ קַבָּלַת רַבֵּינוּ הָאֲרִ"י זִכְרוֹנוֹ לִבְרָכָה כְּיוֹם שֶׁנִּתָּן תּוֹרַת משֶׁה לְיִשְׂרָאֵל

וְכֵן הַשְּׁלָ"ה הַקָּדוֹשׁ אָמַר לְבָנָיו שֶׁכָּל מִי שֶׁלֹּא טָעַם חָכְמַת הַקַּבָּלָה לֹא טָעַם טַעַם יִרְאַת חֵטְא מִיָּמָיו וְאָמַר שֶׁגָּדוֹל וְחָשׁוּב הַיּוֹם שֶׁנִּתְגַּלָּה בּוֹ קַבָּלַת רַבֵּינוּ הָאֲרִ"י זִכְרוֹנוֹ לִבְרָכָה כְּיוֹם שֶׁנִּתָּן תּוֹרַת משֶׁה לְיִשְׂרָאֵל.

(הַקְדָּמָה כְּלָלִית מְנַחֵם צִיּוֹן)

מסכת עירובין דף י"ג.

אַשְׁרֵי הָעוֹסֵק בְּסוֹדוֹת הַתּוֹרָה וּבְדִבְרֵי רַבִּי שִׁמְעוֹן בֶּן יוֹחַאי שֶׁכְּמוֹ שֶׁטָּעַם בָּעוֹלָם הַזֶּה מֵעֵין עוֹלָם הַבָּא כֵּן יַשְׂבִּיעוּהוּ מִפְּנֵי מַעֲשָׂיו וְתוֹרָתוֹ

אִם אָדָם טוֹרֵחַ בְּזֶה הָעוֹלָם לָדַעַת אַף עַל פִּי שֶׁאֵין לוֹ לֵב עַתָּה יִהְיֶה לוֹ לֵב בִּמְתִיבְתָּא דִּרְקִיעָא. וְכָתוּב בְּפָרָשַׁת וַיֵּשֵׁב (דַּף קפה.), אוֹרַיְתָא לֹא יִתְנְשֵׁי מִדָּמַיִכְי עַפְרָא דְּהָא כְּדֵין יִנְדְּעוּן כָּל הַהִיא אוֹרַיְיתָא דְּשָׁבְקוּ כַּד אִסְתַּלְקוּ מֵהַאי עַלְמָא, הַהִיא אוֹרַיְיתָא נְטִירָא מֵהַהוּא זִמְנָא וְתִיעוּל בְּמֵעַיְיהוּ כְּמִלְּקַדְּמִין וְאִיהִי תְּמַלֵּל בְּמֵעַיְיהוּ.

מסכת עירובין דף י"ד.

המשך אות ה'- אַשְׁרֵי הָעוֹסֵק בְּסוֹדוֹת הַתּוֹרָה וּבְדִבְרֵי רַבִּי שִׁמְעוֹן בֶּן יוֹחַאי שֶׁכְּמוֹ שֶׁטָּעַם בָּעוֹלָם הַזֶּה מֵעֵין עוֹלָם הַבָּא כֵּן יַשְׂבִּיעוּהוּ מִפְּנֵי מַעֲשָׂיו וְתוֹרָתוֹ

וְכָל מִלִּין מִתְתַּקְּנָן יַתִּיר מִכְּמָה דְּהֲווּ בְּקַדְמִיתָא, דְּהָא כָּל אִינוּן מִלִּין דְּאִיהוּ לָא יָכִיל לְאַדְבָּקָא לוֹ כְּדְקָא יָאוֹת וְאִיהוּ אִשְׁתַּדַּל בְּהוּ וְלָא אִתְדָּבַּק בְּהוּ. כֻּלְּהוּ עָאלִין בְּמֵעוֹי מִתְתַּקְנָן, וְאוֹרַיְיתָא תְּמַלֵּל בֵּיהּ. וְהַיְנוּ דִּכְתִיב: "וַהֲקִיצוֹתָ הִיא תְשִׂיחֶךָ", וּשְׁנֵי מַלְאֲכֵי הַשָּׁרֵת מְסַדְּרִין תַּלְמוּדוֹ שֶׁל אָדָם בְּפָנָיו בְּצֵאתוֹ מִן הָעוֹלָם שֶׁלֹּא יִהְיֶה לוֹ בֹּשֶׁת פָּנִים לִפְנֵי הַקָּדוֹשׁ בָּרוּךְ הוּא כְּמוֹ שֶׁדָּרְשׁוּ עַל פָּסוּק לֹא יַרְעִיב הֲוָיָה נֶפֶשׁ צַדִּיק וְאִם כֵּן אַשְׁרֵי הָעוֹסֵק בְּסוֹדוֹת הַתּוֹרָה וּבְדִבְרֵי רַבִּי שִׁמְעוֹן בֶּן יוֹחַאי שֶׁכְּמוֹ שֶׁטָּעַם בָּעוֹלָם הַזֶּה מֵעֵין עוֹלָם הַבָּא כֵּן יַשְׂבִּיעוּהוּ מִפְּנֵי מַעֲשָׂיו וְתוֹרָתוֹ

מסכת עירובין דף ט"ו

המשך אות ה'- אַשְׁרֵי הָעוֹסֵק בְּסוֹדוֹת הַתּוֹרָה וּבְדִבְרֵי רַבִּי שִׁמְעוֹן בֶּן יוֹחַאי שֶׁכְּמוֹ שֶׁטָּעַם בָּעוֹלָם הַזֶּה מֵעֵין עוֹלָם הַבָּא כֵּן יַשְׂבִּיעוּהוּ מִפְּנֵי מַעֲשָׂיו וְתוֹרָתוֹ

וְאָמַר מוֹרִי הַגָּאוֹן מִפָּאנוֹ זֵכֶר צַדִּיק לִבְרָכָה כִּי שְׁנֵי מַלְאָכִים אֵלּוּ הֵם יֵצֶר טוֹב וְיֵצֶר הָרַע לֶהֱיוֹת כִּי הֵם שָׁמְעוּ מִפִּיו תּוֹרָה כָּל יְמֵי חַיָּיו וְנִתְקַדְּשׁוּ שְׁנֵיהֶם עַל יָדוֹ שֶׁמָּשַׁךְ אוֹתָם לְבֵית הַמִּדְרָשׁ וְאִם בְּמַתַּן תּוֹרָה אָמַר בְּתִקּוּן כ"ב שֶׁכָּל אֶחָד מֵהַמַּלְאָכִים הָיָה עוֹשֶׂה עַצְמוֹ קוֹל וּפוֹרֵחַ בָּאֲוִיר וְכָל אֶחָד מִיִּשְׂרָאֵל שֶׁהָיָה אוֹמֵר נַעֲשֶׂה וְנִשְׁמַע הָיָה שׁוֹרֶה בְּפִיו וּמְלַמְּדוֹ הַתּוֹרָה כֻּלָּהּ כָּל שֶׁכֵּן שֶׁהַמַּלְאָכִים גִּבּוֹרֵי כֹּחוֹ שֶׁל הָאָדָם הַמִּתְהַוִּים מִתּוֹרָתוֹ וּמַעֲשָׂיו בְּחַיָּיו שֶׁלּוֹמְדִים וּמְבִינִים אוֹתוֹ בְּעֶצֶם מַה שֶּׁלָּמַד וְהָגָה בָּעוֹלָם הַזֶּה וְזֶהוּ לִגְרֹס אִינִישׁ בָּעוֹלָם הַזֶּה וְהָדָר לִסְבַר בָּעוֹלָם הַבָּא לִגְרֹס אִינִישׁ וְאַף עַל גַּב דְּלָא יָדַע מַאי קָאָמַר כִּי עָתִיד לְהָבִין, וְאָמְרוּ הַאי מַאן דְּבָעֵי לְמִנְדַּע אַף עַל גַּב דְּלָא יָדַע, שִׁבְחָא אִיהוּ לֵיהּ, כִּי מִי שֶׁטָּרַח וְלֹא הִשִּׂיג יִזְכֶּה וְיָבִין בְּגַן עֵדֶן וְלָכֵן טוֹב לִגְרֹס סֵפֶר הַזֹּהַר וְתִקּוּנִים וְרַעְיָא מְהֵימְנָא וְכַיּוֹצֵא גַּם שֶׁלֹּא יָבִין אוֹתָם.

(מַעֲבָר יַבֹּק מַאֲמָר שִׂפְתֵי רְנָנוֹת פֶּרֶק כו)

מסכת עירובין דף ט"ז

רַבִּי משֶׁה גְּרִינְוַלְד זַצַ"ל בַּעַל עֲרוּגַת הַבֹּשֶׁם בְּנַעֲרוּתוֹ מָצְאוּ אוֹתוֹ יוֹשֵׁב וּמְעַיֵּן בְּעִיּוּן גָּדוֹל בְּסֵפֶר הַזֹּהַר וּפַלְגֵי מַיִם יוֹרְדִים מֵעֵינוֹ, וְרַבּוֹ הַכְּתַב סוֹפֵר הוֹסִיף לְחַבְּבוֹ בְּיֶתֶר שְׂאֵת עַל יִרְאָתוֹ הַקּוֹדֶמֶת לְחָכְמָתוֹ

לֹא רַק בְּלִמּוּד בַּנִּגְלֶה שָׂם רַבֵּינוּ עִיּוּנוֹ אָז, בַּיָּמִים הַלָּלוּ, אֶלָּא גַּם בְּחָכְמַת הַנִּסְתָּר הָעוֹמֶדֶת בְּרוּמוֹ שֶׁל עוֹלָם. בִּימֵי לִמּוּדוֹ בִּפְרֶעשְׁבּוּרְג בִּישִׁיבַת רַבּוֹ הַכְּתַב סוֹפֵר הֵחֵלּוּ אֵיזֶה תַּלְמִידִים לִפְרֹץ גָּדֵר וְעָסְקוּ בַּחֲשַׁאי בְּחָכְמוֹת חִיצוֹנִיּוֹת. בְּהִוָּדַע הַדָּבָר הִתְחִילוּ לַחֲקֹר וְלִדְרֹשׁ עַל זֶה, וּנְצִיגִים מְיֻחָדִים חִזְּרוּ עַל הָאַכְסַנְיוֹת שֶׁל הַבַּחוּרִים לִרְאוֹת וּלְהִסְתַּכֵּל אִם בְּתוֹרַת הַשֵּׁם חֲתוּלָתָם אוֹ בְּיַלְדֵי נָכְרִים יַשְׂפִּיקוּ.

מסכת עירובין דף י"ז

המשך אות ו: רַבִּי משֶׁה גְּרִינְוַלְד זַצַ"ל בַּעַל עֲרוּגַת הַבֹּשֶׁם בְּנַעֲרוּתוֹ מָצְאוּ אוֹתוֹ יוֹשֵׁב וּמְעַיֵּן בְּעִיּוּן גָּדוֹל בְּסֵפֶר הַזֹּהַר וּפַלְגֵי מַיִם יוֹרְדִים מֵעֵינוֹ, וְרַבּוֹ הַכְּתַב סוֹפֵר הוֹסִיף לְחַבְּבוֹ בְּיֶתֶר שְׂאֵת עַל יִרְאָתוֹ הַקּוֹדֶמֶת לְחָכְמָתוֹ

רַבִּי יְהוּדָה גְּרִינְוַלְד, שֶׁהָיָה אָז בָּחוּר צָעִיר לְיָמִים, נִמְנֶה עַל בְּכִירֵי הַתַּלְמִידִים שֶׁהָלְכוּ לְבַקֵּר בָּאַכְסַנְיוֹת שֶׁל הַבַּחוּרִים. כַּאֲשֶׁר הִגִּיעוּ לְהָאַכְסַנְיָא שֶׁל רַבֵּינוּ לִרְאוֹת מַה טִּיבוֹ, מָצְאוּ אוֹתוֹ יוֹשֵׁב וּמְעַיֵּן בְּעִיּוּן גָּדוֹל בְּאֵיזֶה סֵפֶר, עַד שֶׁלֹּא הִרְגִּישׁ כִּי בָּאוּ אֲנָשִׁים לְחַדְרוֹ. הֵם הָלְכוּ מֵאֲחוֹרָיו וְהִנֵּה רָאוּ כֵּן תָּמָהוּ, כִּי בְּיָדוֹ סֵפֶר הַזֹּהַר, וְהוּא מְעַיֵּן בּוֹ וּפַלְגֵי מַיִם יוֹרְדִים מֵעֵינוֹ. כַּאֲשֶׁר בָּאוּ כֵּן הָלְכוּ, וְהוּא לֹא יָדַע בְּבוֹאָם וּבְצֵאתָם. רַבִּי יְהוּדָא גְּרִינְוַלְד נִתְרַגֵּשׁ מְאֹד מִגֹּדֶל יִרְאָתוֹ וְטָהֳרָתוֹ, שֶׁגַּם בְּסֵפֶר כָּזֶה שָׂם בּוֹ עִיּוּנוֹ, וּפָנָה אֵפוֹא לְרַבּוֹ בְּבַקָּשָׁה שֶׁהוּא רוֹצֶה לִלְמֹד בְּצַוְתָּא עִם רַבֵּינוּ. לִשְׁאֵלַת רַבּוֹ, מַה זֶּה וְעַל מַה זֶּה הִנּוֹ מִשְׁתּוֹקֵק לְכָךְ, סִפֵּר אֶת אֲשֶׁר עֵינָיו רָאוּ וְלֹא זָר. רַבּוֹ הִסְכִּים עַל יָדוֹ, וְהוֹסִיף לְחַבְּבוֹ בְּיֶתֶר שְׂאֵת עַל יִרְאָתוֹ הַקּוֹדֶמֶת לְחָכְמָתוֹ.

(תּוֹלְדוֹת עֲרוּגַת הַבֹּשֶׁם דַּף עט)

מסכת עירובין דף י"ח

מָצִינוּ בְּהַרְבֵּה סִפְרֵי מְקֻבָּלִים שֶׁמַּזְהִירִים עַל לִמּוּד חָכְמָה זוֹ כָּל אָדָם חַיָּב לִלְמֹד אוֹתָהּ

וּבְיוֹתֵר בְּדוֹרֵנוּ זֶה אֵין מִי שֶׁיַּעֲסֹק בּוֹ כָּרָאוּי, שֶׁיִּהְיֶה בְּיָדוֹ לְהַשִּׂיג כָּל כָּךְ כְּדֵי שֶׁיּוּכַל לְפָרֵשׁ כָּל דָּבָר הֵיטֵב, וְאַף לְאֵלּוּ שֶׁעוֹסְקִים בָּהּ הֵם מְעַט מִזְּעֵיר, וְאֵינָן נִמְצָאִין כִּי אִם אֶחָד מֵעִיר וּשְׁנַיִם מִמִּשְׁפָּחָה, וְגַם אֵלּוּ יוֹדְעִים וּמַכִּירִים בְּעַצְמָם שֶׁגַּם זֶה הַדָּבָר שֶׁיּוֹדְעִים וּמְבִינִים קְצָת הוּא רַק יוֹדֵעַ שֶׁאֵינוֹ יוֹדֵעַ, וְאַל יִמְנַע עַצְמוֹ מִלִּלְמֹד כְּלָל עִם שׁוּם אָדָם בָּעוֹלָם מֵחֲמַת הָאַזְהָרוֹת הַנִּזְכָּרִים לְעֵיל, בְּאָמְרוֹ, מַה לִּי וּלְצָרָה זוֹ לְהוֹסִיף חֵטְא עַל חֲטָאַי חִנָּם. גַּם זֶה רָעָה רַבָּה כִּי הַתּוֹרָה נִתְּנָה לִלְמֹד וּלְלַמֵּד בִּכְדֵי שֶׁכֻּלָּם יוֹדְעִים מִקְּטַנִּים עַד גְּדוֹלִים דַּעַת הַשֵּׁם, וְגַם מָצִינוּ בְּהַרְבֵּה סִפְרֵי מְקֻבָּלִים שֶׁמַּזְהִירִים עַל לִמּוּד חָכְמָה זוֹ. כָּל אָדָם חַיָּב לִלְמֹד אוֹתָהּ.

(טָהֳרַת הַקֹּדֶשׁ הַקַּדְמוֹן עַמּוּד קמז)

מסכת עירובין דף י"ט

כָּל שֶׁהָאָדָם אֵינוֹ מֵבִין עַל בּוּרְיוֹ בְּהִשְׁתַּדְּלוּתוֹ בָּעוֹלָם, הַזֶּה כַּד יָקוּם לִתְחִיָּה יָבִין אוֹתָם עַל שָׁרְשָׁם וְעִקָּרָם

וּבְזֹהַר שִׁיר הַשִּׁירִים בְּסוֹף הַמַּאֲמָר כָּתַב וְזֶהוּ לְשׁוֹנוֹ "תָּא חֲזֵי, מַאי כְּתִיב, (שִׁיר הַשִּׁירִים א) אִם לֹא תֵדְעִי לָךְ וְכוּ', אִם אַנְתְּ אַתְיָא בְּלָא יְדִיעָה, וְלָא אִסְתַּכְּלַת בְּחָכְמְתָא, עַד דְּלָא תֵיעוֹל הָכָא, וְלָא יְדַעְתְּ בְּרָזִין דְעַלְמָא עִילָּאָה, צְאִי לָךְ, לֵית אַנְתְּ כְּדַאי לְמֵיעַל הָכָא בְּלָא יְדִיעָה זוֹ" עַד כָּאן לְשׁוֹנוֹ וְכוּ'

וְכֵן כָּתַב הָרַב מוֹרֵנוּ הָרַב רַבִּי מֵאִיר ן' גַּבַּאי בַּעַל סֵפֶר עֲבוֹדַת הַקּוֹדֶשׁ עָלָיו הַשָּׁלוֹם וְדֶרֶךְ חַיִּים תּוֹכַחַת מוּסָר שֶׁכָּל מִי שֶׁרוֹצֶה לֵילֵךְ בְּדֶרֶךְ הַחַיִּים, דְּהַיְנוּ שֶׁרוֹצֶה לִלְמֹד סוֹדוֹת הַתּוֹרָה וְהַתְּפִלָּה שֶׁהֵם דַּרְכֵי הַחַיִּים וְתוֹכַחַת מוּסָר רוֹצֶה לוֹמַר צָרִיךְ שֶׁיְּקַבֵּל תּוֹכַחַת מוּסָר אַף אִם עָנֹש יֵעָנֵשׁ עַל אֵיזֶה מִכְשׁוֹל הַמַּגִּיעַ לוֹ דֶּרֶךְ לִמּוּד זֶה אַל יִמְנַע בַּעֲבוּרוֹ מִלִּלְמֹד בָּהּ

מסכת עירובין דף כ'

המשך סעיף ח': כָּל שֶׁהָאָדָם אֵינוֹ מֵבִין עַל בּוּרְיוֹ בְּהִשְׁתַּדְּלוּתוֹ בָּעוֹלָם, הַזֶּה כַּד יָקוּם לִתְחִיָּה יָבִין אוֹתָם עַל שָׁרְשָׁם וְעִקָּרָם

כִּי אֵין אָדָם עוֹמֵד עַל דִּבְרֵי תּוֹרָה אֶלָּא אִם כֵּן נִכְשַׁל בָּהּ וְכֵן צְרִיכִים לוֹמַר לְפִי עֲנִיּוּת דַּעְתִּי לְרַמֵּז בַּפָּסוּק אַשְׁרֵי הַגֶּבֶר אֲשֶׁר תְּיַסְּרֶנּוּ יָּהּ וּמִתּוֹרָתְךָ תְלַמְּדֶנּוּ גַּם כֵּן עַל דֶּרֶךְ הַנִּזְכַּר לְעֵיל הַיְנוּ רְצוֹנֵנוּ לוֹמַר אַשְׁרֵי הַדּוֹר אֲשֶׁר תְּיַסְּרֶנּוּ יָּהּ שֶׁיִּהְיֶה נִכְשַׁל בְּלִמּוּדוֹ וִיקַבֵּל תּוֹכַחַת בַּעֲדוֹ אַף עַל פִּי כֵן טוֹב לוֹ וְאַשְׁרֵי שֶׁמִּתּוֹרָתְךָ תְלַמְּדֶנּוּ וְדִיֵּק תּוֹרָתְךָ שֶׁזּוֹ הַתּוֹרָה לֹא כָּל אָדָם יָכוֹל לַהֲבִינָהּ אוֹתָהּ עַד עֻמְקָא וְכָל זְמַן שֶׁאֵין הָאָדָם יָכוֹל לְהָבִין נִקְרֵאת תּוֹרַת הַשֵּׁם וְדַי, כַּנּוֹדַע מִדִּבְרֵי חֲכָמֵינוּ זִכְרוֹנָם לִבְרָכָה וְיֶתֶר מִזֶּה מָצִינוּ בְּכַמָּה מְקוֹמוֹת שֶׁעַל כָּל כְּהַאי גַּוְּונָא נֶאֱמַר וְדִגְלוֹ עָלַי אַהֲבָה אַל תִּקְרֵי וְדִגְלוֹ אֶלָּא וְדִלּוּגוֹ עָלַי אַהֲבָה וְלֹא עוֹד אֶלָּא כָּל שֶׁהָאָדָם אֵינוֹ מֵבִין עַל בּוּרְיוֹ בְּהִשְׁתַּדְּלוּתוֹ בָּעוֹלָם הַזֶּה כַּד יָקוּם לִתְחִיָּה יָבִין אוֹתָם עַל שָׁרְשָׁם וְעִקָּרָם.

(טָהֳרַת הַקֹּדֶשׁ הַקַּדְמוֹן עַמּוּד קנב)

מסכת עירובין דף כ"א

מַאן דְּמִתְפָּרֵשׁ מֵרַבִּי שִׁמְעוֹן כְּאִלּוּ מִתְפָּרֵשׁ מִכֻּלָּא

וְגַם דַּע הַלִּמּוּד הַזֹּהַר עַל כֻּלָּהּ מוֹעִיל לְהַשָּׂגָה כִּי דְּבָרָיו הָרָמִים לְבַד מְאִירִים פְּנֵי הָאָדָם וְנוֹתְנִים כֹּחַ וְחַיִל לְנִשְׁמַת הָאָדָם הָעוֹסֵק וּבְהִפּוּךְ חָלִילָה מִן מַאן דְּמִתְפָּרֵשׁ מִינֵיהּ כְּאִלּוּ פּוֹרֵשׁ מִכֻּלָּא כִּי כֵן דָּרְשׁוּ עָלָיו בְּיָמָיו מַאן דְּמִתְפָּרֵשׁ מֵרַבִּי שִׁמְעוֹן כְּאִלּוּ מִתְפָּרֵשׁ מִכֻּלָּא וְהַשְׁתָּא אַף עַל פִּי שֶׁהוּא אֵינוֹ כָּאן כְּבוֹדוֹ יֵשׁ כָּאן וּדְבָרָיו הַקְּדוֹשִׁים צְרִיכִים אָנוּ לִלְמֹד וְעַל יָדָם אוּלַי יִזְכֶּה לְהַשִּׂיג דְּבַר מָה כִּי אִם לֹא יוֹעִיל כֻּלּוֹ יוֹעִיל מִקְּצָתוֹ כִּי הַקְּלִפָּה אִי אֶפְשָׁר לְהָסִיר בְּפַעַם אַחַת כִּי מְעַט מְעַט אֲגָרְשֶׁנּוּ.

(טָהֳרַת הַקֹּדֶשׁ הַקַּדְמוֹן עַמּוּד קנו)

אֵינָן עַמֵּי הָאָרֶץ, הֵם הַתַּלְמִידֵי חֲכָמִים הַלּוֹמְדִים הַפְּשָׁט וּמַנִּיחִים הַסּוֹד. עֲלֵיהֶם הִיא הַתַּרְעֹמֶת לְפִי דְּלָא אִשְׁתְּכַח עֵזֶר בְּהוֹן (בְּגָלוּתָא) לִשְׁכִינְתָּא לְפִי שֶׁעַל יְדֵי סוֹדוֹת הַתּוֹרָה שֶׁקּוֹרֵא הָאָדָם עוֹשֶׂה תִּקּוּן גָּדוֹל לִשְׁכִינְתָּא בְּגָלוּתָא.

(מִקְדַּשׁ מֶלֶךְ חֵלֶק א' דַּף כח עא)

מסכת עירובין דף כ"ב

וּמִי שֶׁלֹּא רָאָה חָכְמָה זוֹ לֹא רָאָה אוֹרוֹת מִיָּמָיו

כְּלָל הָעוֹלֶה שֶׁחַיָּב אָדָם לֵידַע שְׁמוֹ יִתְבָּרַךְ וּמִי שֶׁלֹּא רָאָה חָכְמָה זוֹ לֹא רָאָה אוֹרוֹת מִיָּמָיו וְהַכְּסִיל בַּחֹשֶׁךְ הוֹלֵךְ כוּ' וּמִי שֶׁלֹּא רוֹצֶה בְּחָכְמָה זֹאת הוּא כְּגוּף בְּלֹא נְשָׁמָה וּבְדוֹרוֹת אֵלּוּ מִצְוָה וְשִׂמְחָה לִפְנֵי הַקָּדוֹשׁ בָּרוּךְ הוּא שֶׁתִּתְגַּלֶּה חָכְמָה זֹאת דְּבִזְכוּתָא יָבוֹא מְשִׁיחַ צִדְקֵנוּ בִּמְהֵרָה בְּיָמֵינוּ אָמֵן.

(אוֹצְרוֹת חַיִּים דַּף יח:)

מסכת עירובין דף כ"ג

הַסְּפָרִים שֶׁיִּדְבַּק בָּהֶם הָאָדָם לְהַשְׁבִּיחַ בָּהֶם הֵם חִבּוּרֵי הָרַשְׁבִּ"י עָלָיו הַשָּׁלוֹם כְּמוֹ הַזֹּהַר וְהַתִּקּוּנִים וְרַעְיָא מְהֵימְנָא וְשִׁיר הַשִּׁירִים וְסַבָּא

אָמְנָם הַסְּפָרִים שֶׁיִּדְבַּק בָּהֶם הָאָדָם לְהַשְׁבִּיחַ בָּהֶם הֵם חִבּוּרֵי הָרַשְׁבִּ"י עָלָיו הַשָּׁלוֹם כְּמוֹ הַזֹּהַר וְהַתִּקּוּנִים וְרַעְיָא מְהֵימְנָא וְשִׁיר הַשִּׁירִים וְסַבָּא וְכוּ' וְהִנֵּה אֶל הַמְעַיֵּן בִּסְפָרִים אֵלֶּה צָרִיךְ שְׁנֵי דְּרָכִים הָאֶחָד לְשַׁנֵּן לְשׁוֹנוֹ פְּעָמִים הַרְבֵּה וּלְצַיֵּן לוֹ צִיּוּנִים כְּדֵי שֶׁיִּזְכֹּר הַבְּקִיאוּת וְאַל יַעֲמִיק רִאשׁוֹנָה הַרְבֵּה, וְהַב' יִלְמֹד בִּמָקוֹם שֵׁנִי בְּעִיּוּן רַב כְּפִי כֹּחוֹ. נִמְצָא אֶל הַמְעַיֵּן שְׁתֵּי הֲלָכוֹת בִּבְקִיאוּת, הָא' בְּעִיּוּן בַּשָּׁעוֹת הַנִּזְכָּרִים בְּפֶרֶק א', הַב' בִּבְקִיאוּת כְּפִי כֹּחוֹ, פְּעָמִים יַרְבֶּה בְּזֶה, פְּעָמִים יְמַעֵט בְּזֶה, הַכֹּל לְפִי הַצֹּרֶךְ הַשָּׁעָה וְהַשְׁקֵט הַשֵּׂכֶל, וּבְזֶה בְּרִיאָה לוֹ, כִּי הוּא יֵלֵךְ לָבֶטַח דַּרְכּוֹ, וְיַשִּׂיג הַדֶּרֶךְ הַיְשָׁרָה, וְאַף אִם יִרְאֶה אֶל הַמְעַיֵּן שֶׁאֵינוֹ מֵבִין, עִם כָּל זֶה לֹא יַפְסִיק גִּרְסָתָם מִפּוּמֵיהּ, כִּי נֶאֱמָן בַּעַל מְלַאכְתּוֹ לְהַמְצִיאוֹ נִסְתַּר הַחַמָּה, כִּי כַּאֲשֶׁר יַרְגִּיל אִישׁ אֶת בְּנוֹ כֵּן הַקָּדוֹשׁ בָּרוּךְ הוּא מְזַכֶּה לַעוֹסֵק בְּחָכְמָה זוֹ מְעַט מְעַט וְדָבָר זֶה נִסִּיתִיו וְיֵשׁ רְאָיָה אֶל הָעֵצָה הַזּוֹ מִמַּה שֶּׁהֶעְתַּקְנוּ מֵהַזֹּהַר (פָּרָשַׁת קְדוֹשִׁים דַּף פה) בְּחֵלֶק א'.

(אוֹר נֶעֱרָב חֵלֶק ג' פֶּרֶק ג')

מסכת עירובין דף כ"ד

אֲפִלּוּ גִּרְסָה לְשׁוֹן הַזֹּהַר יַרְאֶה אֶל הָאָדָם שִׂמְחָה בַּנֶּפֶשׁ בְּיִרְאַת הַשֵּׁם כְּאִלּוּ עוֹסֵק עִם הַצַּדִּיקִים בְּגַן עֵדֶן

הַסְּגֻלָּה הַשְּׁבִיעִית כִּי הָעוֹסֵק בַּחָכְמָה הַזֹּאת וּמְמַלֵּא פִּיו שְׂחוֹק בּוֹ מְמַלֵּא לִבּוֹ יִרְאַת שָׁמַיִם וְיִרְאַת חֵטְא וְיוֹסִיף אֹמֶץ בָּעֲבוֹדָה וְזֶה בָּדוּק, כִּי אֲפִלּוּ גִּרְסָה לְשׁוֹן הַזּוֹהַר יַרְאֶה אֶל הָאָדָם שִׂמְחָה בַּנֶּפֶשׁ בְּיִרְאַת הַשֵּׁם כְּאִלּוּ עוֹסֵק עִם הַצַּדִּיקִים בְּגַן עֵדֶן וְאִם גַּבְרָא לֹא חָזוּ מַזָּלֵיהּ חָזֵי, כֵּן אֵין סָפֵק שֶׁזֶּה עִקַּר עֵסֶק הַתּוֹרָה בְּגַן עֵדֶן בֵּין הַצַּדִּיקִים.

(אוֹר נֶעֱרָב חֵלֶק חֲמִישִׁי פֶּרֶק ב')

מסכת עירובין דף כ"ה

יַעֲסֹק בְּסֵפֶר הַתִּקּוּנִין לְהָרַשְׁבִּ"י זִכְרוֹנוֹ לְחַיֵּי הָעוֹלָם הַבָּא... וְסֵפֶר הַזֹּהַר עַצְמוֹ יַעֲסֹק בּוֹ מִדֵּי שַׁבָּת בְּשַׁבָּתוֹ וְחֹדֶשׁ בְּחָדְשׁוֹ

יַעֲסֹק בְּסֵפֶר הַתִּקּוּנִין לְהָרַשְׁבִּ"י זִכְרוֹנוֹ לְחַיֵּי הָעוֹלָם הַבָּא שֶׁהוּא פִּנַּת לְהָבִין עַל יָדוֹ בְּסֵפֶר הַזֹּהַר וְסֵפֶר הַזֹּהַר עַצְמוֹ יַעֲסֹק בּוֹ מִדֵּי שַׁבָּת בְּשַׁבָּתוֹ וְחֹדֶשׁ בְּחָדְשׁוֹ וְהַכֹּל לְפִי מַה שֶּׁהִיא אָדָם אֵלֶּה שֶׁהִצַּעְתִּי הַדְּבָרִים לְפָנָיו וְהַמַּשְׂכִּיל יָבִין וְיִבְחַר.

(סֵדֶר הַיּוֹם, סֵדֶר הַלִּמּוּדִים בְּמוֹעֲדֵי הַשֵּׁם)

מסכת עירובין דף כ"ו

הַחָכְמָה הַפְּנִימִית הִיא הַנִּקְרָא חָכְמָה בַּאֲמִתּוּת וְעָלֶיהָ נֶאֱמַר לֹא הַמִּדְרָשׁ הוּא הָעִקָּר אֶלָּא הַמַּעֲשֶׂה, וְזֹאת הַחָכְמָה מֵאֵת הַשֵּׁם מִן הַשָּׁמַיִם לְטוֹב לְפָנָיו יִתְעַלֶּה

כִּי הַחָכְמָה הַפְּנִימִית הִיא הַנִּקְרָא חָכְמָה בַּאֲמִתּוּת כְּמוֹ שֶׁכָּתַב הֶחָסִיד הָרַבִּי יוֹסֵף יַעֲבֵץ עָלָיו הַשָּׁלוֹם בְּמִשְׁנַת "כָּל שֶׁיִּרְאַת חֶטְאוֹ קוֹדֶמֶת לְחָכְמָתוֹ" וְכוּ' זֶה לְשׁוֹנוֹ גַּם יִתָּכֵן לְפָרֵשׁ כִּי הַחָכְמָה הַנִּזְכֶּרֶת בְּזוֹ הַמִּשְׁנָה אֵינָהּ חָכְמַת עֲשִׂיַּת הַמִּצְווֹת כִּי אִם הַחָכְמָה הָעֶלְיוֹנָה חָכְמַת הַקַּבָּלָה וְהִיא יְדִיעַת טַעֲמֵי הַמִּצְווֹת וְעָלֶיהָ אָנוּ מִתְפַּלְּלִים בְּכָל יוֹם וְהָאֵר עֵינֵינוּ בְּתוֹרָתֶךָ כִּי מֶה חָסַרְנוּ בְּאָמְרֵנוּ וְתֵן בְּלִבֵּנוּ בִּינָה לְהָבִין וּלְהַשְׂכִּיל לִשְׁמֹעַ לִלְמֹד וּלְלַמֵּד שֶׁנֶּאֱמַר אַחַר כָּךְ וְהָאֵר עֵינֵינוּ בְּתוֹרָתֶך

מסכת עירובין דף כ"ז

המשך אות י"ד: הַחָכְמָה הַפְּנִימִית הִיא הַנִּקְרָא חָכְמָה בַּאֲמִתּוּת וְעָלֶיהָ נֶאֱמַר לֹא הַמִּדְרָשׁ הוּא הָעִקָּר אֶלָּא הַמַּעֲשֶׂה, וְזֹאת הַחָכְמָה מֵאֵת הַשֵּׁם מִן הַשָּׁמַיִם לְטוֹב לְפָנָיו יִתְעַלֶּה

ָ אֶלָּא וַדַּאי אָנוּ מְכַוְּנִים לַחָכְמָה הַמְפֹאָרָה הַזֹּאת שֶׁעָלֶיהָ אָמַר דָּוִד הַמֶּלֶךְ עָלָיו הַשָּׁלוֹם גַּל עֵינַי וְאַבִּיטָה נִפְלָאוֹת מִתּוֹרָתֶךָ וְלֹא אָמַר דָּוִד כֵּן עַל דִּינֵי שׁוֹר מוּעָד וְשׁוֹר תָּם וְאַף לֹא עַל דִּינֵי אִסּוּר וְהֶתֵּר שֶׁהָיוּ נְשֵׁי יִשְׂרָאֵל בְּקִיאוֹת בָּהֶם, אֶלָּא עַל זוֹ הַחָכְמָה שֶׁאֵין לָהּ סוֹף כִּי כָּל תִּקְוָתֵנוּ אֶל מוּל הַהַצְלָחָה הַזֹּאת כִּי מִתּוֹכָהּ נִהְיֶה דְּבֵקִים בִּשְׁמוֹ הַגָּדוֹל וְחָכְמַת עֲשִׂיַּת הַמִּצְווֹת אֵינָהּ כְּלוּם אִם לֹא תָּבוֹא לִידֵי מַעֲשֶׂה וְעָלֶיהָ נֶאֱמַר לֹא הַמִּדְרָשׁ הוּא הָעִקָּר אֶלָּא הַמַּעֲשֶׂה וְזֹאת הַחָכְמָה מֵאֵת הַשֵּׁם מִן הַשָּׁמַיִם לְטוֹב לְפָנָיו יִתְעַלֶּה.

(רֵאשִׁית חָכְמָה בַּהַקְדָּמָה)

מסכת עירובין דף כ"ח

המשך אות י"ד: הַחָכְמָה הַפְּנִימִית הִיא הַנִּקְרָא חָכְמָה בַּאֲמִתּוּת וְעָלֶיהָ נֶאֱמַר לֹא הַמִּדְרָשׁ הוּא הָעִקָּר אֶלָּא הַמַּעֲשֶׂה, וְזֹאת הַחָכְמָה מֵאֵת הַשֵּׁם מִן הַשָּׁמַיִם לְטוֹב לְפָנָיו יִתְעַלֶּה

יֵשׁ כַּת אַחַת שֶׁיִּתְרַחֲקוּ מִן הַחָכְמָה הַזֹּאת וְיִשְׁתַּתְּפוּ לָהֶם טְעָנוֹת רַבּוֹת, וְכֻלָּם מַסְכִּימִים בְּגֹדֶל מַעֲלַת הַחָכְמָה, יֵשׁ שֶׁיֹּאמַר שֶׁהִיא חָכְמָה נִשְׂגָּבָה וְאֵין הַכֹּל רְאוּיִים לְהִכָּנֵס אֵלֶיהָ עַד שֶׁיִּדְמֶה בְּדַעְתּוֹ לְהַעֲנִישׁ לַנּוֹשְׂאִים וְנוֹתְנִים בָּהּ בְּאָמְרוֹ שֶׁהוּא מְקַנֵּא קִנְאַת הַשֵּׁם צְבָקוֹת וְקִנְאַת תּוֹרָתוֹ בִּרְאוֹתוֹ כִּי שָׁלְחוּ יָדָם בְּמָקוֹם גָּבוֹהַּ לַעֲסֹק בֶּאֱלֹקוּת וְכוּ', וְיֵשׁ עוֹד כַּמָּה בְּחִינוֹת יִפְּלוּ תַּחַת סוּגֵי סְבָרוֹת אֵלּוּ שֶׁבֵּאַרְנוּ.

מסכת עירובין דף כ"ט

המשך אות י"ד: הַחָכְמָה הַפְּנִימִית הִיא הַנִּקְרָא חָכְמָה בַּאֲמִתּוּת וְעָלֶיהָ נֶאֱמַר לֹא הַמִּדְרָשׁ הוּא הָעִקָּר אֶלָּא הַמַּעֲשֶׂה, וְזֹאת הַחָכְמָה מֵאֵת הַשֵּׁם מִן הַשָּׁמַיִם לְטוֹב לְפָנָיו יִתְעַלֶּה

וְהִנֵּה אֶל שְׁלשָׁה אֵלּוּ נֹאמַר: כִּי כָּל מְגַמָּתָם לְרוֹמֵם הַחָכְמָה הַזֹּאת, וּבֶאֱמֶת הֵם פְּסוּלִים לְהָעִיד עַל זֶה, וְכִי מִי שֶׁלֹּא רָאָה הַיָּרֵחַ יָבוֹא וְיָעִיד כְּמוֹ מִי שֶׁרָאָהוּ, וְהֵן אֱמֶת הַחָכְמָה רָמָה וְנִשְׂגָּבָה, אָמְנָם עֲלֵיהֶם וְעַל רוֹמְמוּתָם נֶאֱמַר: "אֲשֶׁר יֹאמְרֻךָ לִמְזִמָּה נָשֻׂא לַשָּׁוְא עָרֶיךָ", וַעֲלֵיהֶם נֶאֱמַר: "רָאמוֹת לֶאֱוִיל חָכְמוֹת בַּשַּׁעַר לֹא יִפְתַּח פִּיהוּ", וּכְתִיב: "בִּקֶּשׁ לֵץ חָכְמָה וָאָיִן וְדַעַת לְנָבוֹן נָקָל אֲנִי אֹהֲבַי אֵהָב וּמְשַׁחֲרַי יִמְצָאֻנְנִי", וְיֵשׁ כַּיּוֹצֵא בְּזֶה רַבּוּ מִסְפָּר בְּמוּסְרֵי שְׁלֹמֹה הַמֶּלֶךְ עָלָיו הַשָּׁלוֹם, וְעַל כָּזֶה אָמַר דָּוִד הַמֶּלֶךְ עָלָיו הַשָּׁלוֹם: "חֶלְקִי ה' אָמַרְתִּי לִשְׁמֹר דְּבָרֶיךָ", יִרְצֶה כִּי לִשְׁמֹר דִּבְרֵי הַשֵּׁם אֲנִי נַשְׁפִּיל עַצְמִי, כִּי עַל כָּזֶה נֶאֱמַר: "אַל תְּהִי צַדִּיק הַרְבֵּה וְאַל תִּרְשַׁע הַרְבֵּה".

(עֵמֶק הַמֶּלֶךְ בַּהַקְדָּמָה פֶּרֶק שְׁבִיעִי)

מסכת עירובין דף ל'

כָּל הַמְפַנֶּה לִבּוֹ מֵעִסְקֵי הָעוֹלָם וּמִתְעַסֵּק וּמִשְׁתַּדֵּל בְּמַעֲשֵׂה מֶרְכָּבָה מְקֻבָּל לִפְנֵי הַקָּדוֹשׁ בָּרוּךְ הוּא כְּאִלּוּ מִתְפַּלֵּל כָּל הַיּוֹם כֻּלּוֹ

וְיֵשׁ כַּת שְׁלִישִׁית שֶׁיִּתְרַחֲקוּ מִן הַחָכְמָה הַזֹּאת לְאָמְרָם כִּי קָרוֹב אָדָם לִטְעוֹת בַּדְּבָרִים הָאֵלֶּה וְאֶפְשָׁר לוֹ לָבוֹא לִידֵי חֵטְא וְלִפֹּל בְּאֶחָד מִן הַטָּעֻיּוֹת הַנּוֹגְעִים בְּמָקוֹם גָּבוֹהַּ וְהִנֵּה כַּוָּנָתָם רְצוּיָה וּמַעֲשֵׂיהֶם אֵינָם רְצוּיִים הֵן אֱמֶת צָדְקוּ בְּאָמְרָם כִּי קָרוֹב הָאָדָם אֶל הַטָּעוּת בַּדְּבָרִים הַנֶּעֱלָמִים אֲבָל עִם כָּל זֶה לֹא יֵאָשֵׁם וְכֵן הוּא בַּסֵּפֶר הַבָּהִיר וְזֶה לְשׁוֹנוֹ שָׁאֲלוּ תַּלְמִידָיו אֶת רַבִּי רְחוּמַאי מַאי דִּכְתִיב תְּפִלָּה לַחֲבַקּוּק הַנָּבִיא עַל שִׁגְיֹנוֹת, תְּהִלָּה מִבָּעֵי לֵיהּ אֶלָּא כָּל הַמְפַנֶּה לִבּוֹ מֵעִסְקֵי הָעוֹלָם וּמִתְעַסֵּק וּמִשְׁתַּדֵּל בְּמַעֲשֵׂה מֶרְכָּבָה מְקֻבָּל לִפְנֵי הַקָּדוֹשׁ בָּרוּךְ הוּא כְּאִלּוּ מִתְפַּלֵּל כָּל הַיּוֹם כֻּלּוֹ שֶׁנֶּאֱמַר תְּפִלָּה, מַאי שִׁגְיֹנוֹת, כְּמָה דְּאַתְּ אָמַר "בְּאַהֲבָתָהּ תִּשְׁגֶּה תָּמִיד" וּמַאי נִיהוּ מַעֲשֵׂה מֶרְכָּבָה וְעוֹד אוֹמֵר שָׁם אָמַר רַבִּי רְחוּמַאי מַאי דִּכְתִיב וְדֶרֶךְ חַיִּים תּוֹכַחַת מוּסָר מְלַמֵּד שֶׁכָּל הָרָגִיל בְּמַעֲשֵׂה מֶרְכָּבָה וּבְמַעֲשֵׂה בְּרֵאשִׁית אִי אֶפְשָׁר שֶׁלֹּא יִכָּשֵׁל שֶׁנֶּאֱמַר וְהַמַּכְשֵׁלָה הַזֹּאת תַּחַת יָדֶךָ דְּבָרִים שֶׁאֵין אָדָם יָכוֹל לַעֲמֹד בָּהֶם אֶלָּא אִם כֵּן יִכָּשֵׁל בָּהֶם וְהַתּוֹרָה אוֹמֶרֶת תּוֹכַחַת מוּסָר אֶלָּא בֶּאֱמֶת זוֹכֶה לְדֶרֶךְ חַיִּים עַד כָּאן לְשׁוֹנוֹ וּבְסֵפֶר הַזֹּהַר פָּרָשַׁת קְדוֹשִׁים עַיֵּן שָׁם (גַּם בְּזֹהַר בְּהַר דַּף נד בְּדִבּוּר הַמַּתְחִיל בְּזִמְנָא דְּיָדַע בַּר נָשׁ, עַיֵּן שָׁם).

(עֵמֶק הַמֶּלֶךְ בַּהַקְדָּמָה פֶּרֶק שְׁמִינִי)

מסכת עירובין דף ל"א

וָיָאֵר אֶת הַלַּיְלָה בְּתִקּוּנֵי הַזֹּהַר כְּעֶצֶם הַשָּׁמַיִם לַטֹּהַר

וְעִם הֱיוֹתוֹ בָּחוּר כַּאֲרָזִים נִכְנָס בְּכִי טוֹב אֶל תָּא הָרָזִים וְלֹא הֵשִׁיב אָחוֹר יְמִינוֹ מִפְּנֵי חֹסֶר זְמַנּוֹ כִּי אָמַר מַחְשֶׁבֶת הַמָּקוֹם קָדְמָה לְמַחְשֶׁבֶת הַזְּמַן וּבְעֵת פְּקֻדַּת הַמִּשְׁמוֹרוֹת קִדְּמוּ עֵינָיו אַשְׁמוֹרוֹת וְהִתְקִין מְאוֹרוֹת וָיָאֵר אֶת הַלַּיְלָה בְּתִקּוּנֵי הַזֹּהַר כְּעֶצֶם הַשָּׁמַיִם לַטֹּהַר.

(שְׁאֵלוֹת וּתְשׁוּבוֹת דְּבִיר יוֹסֵף בַּהַקְדָּמָה, מִתַּלְמִידוֹ בַּעַל יַד מַלְאָכִי)

מסכת עירובין דף ל"ב

אַף שֶׁלֹּא יָבִין מִכָּל הָאוֹתִיּוֹת וְהַתֵּבוֹת עַצְמָן הֵן הֵן הַמֶּרְכָּבָה הַרְכָּבַת צוּרוֹת הַקְּדוֹשׁוֹת וְרוּחָנִיּוּתָם

וּכְבָר אָמְרוּ בְּתַנָּא דְּבֵי אֵלִיָּהוּ שֶׁאֲפִלּוּ קָרָא כָּל הַיּוֹם פָּסוּק וַאֲחוֹת לוֹטָן תִּמְנָע הוּא בֶּן עוֹלָם הַבָּא, וְהַטַּעַם: כִּי אוֹתִיּוֹת וְתֵבוֹת הַהֵם יְעוֹרְרוּ רוּחָנִיּוּתָם וְגַם יִהְיֶה תּוֹעֶלֶת עָצוּם בְּהַרְכָּבָתָם וְכָל פַּעַם יוֹלִיד אוֹר חָדָשׁ לְפִי מַצַּב הָעוֹלָמוֹת וְצֵרוּף הַשֵּׁם הַמְיֻחָד אֲשֶׁר שׁוֹלֵט בָּרֶגַע הַהוּא, בְּאֹפֶן כִּי הַקּוֹרֵא בַּתּוֹרָה בְּכָל מָקוֹם אַף שֶׁלֹּא יָבִין מִכָּל הָאוֹתִיּוֹת וְהַתֵּבוֹת עַצְמָן הֵן הֵן הַמֶּרְכָּבָה הַרְכָּבַת צוּרוֹת הַקְּדוֹשׁוֹת וְרוּחָנִיּוּתָם.

(מַעֲרֶכֶת גְּדוֹלִים י' שנג)

מסכת עירובין דף ל"ג

לְהָגֵן בַּעֲדֵנוּ בַּגָּלוּת הַמַּר הַזֶּה מִכָּל הַקְּלִפּוֹת וּמִכָּל הַמְקַטְרְגִים עָלֵינוּ לַעֲסֹק בַּחָכְמָה הַנִּפְלָאָה הַזֹּאת

וּלְהָגֵן בַּעֲדֵנוּ בַּגָּלוּת הַמַּר הַזֶּה מִכָּל הַקְּלִפּוֹת וּמִכָּל הַמְקַטְרְגִים עָלֵינוּ לַעֲסֹק בַּחָכְמָה הַנִּפְלָאָה הַזֹּאת זֶה לְשׁוֹנוֹ הָרַב הַגָּאוֹן מוֹרֵנוּ הָרַב רַבִּי יַעֲקֹב גֵּר צֶדֶק בַּעַל הֶגֶה אוֹצְרוֹת חַיִּים וְעֵץ חַיִּים בְּהַקְדָּמַת סִפְרוֹ אֲשֶׁר חִבֵּר וּקְרָאוֹ רָנּוּ לְיַעֲקֹב לוּלֵי חָכְמָה זֹאת עַתָּה בְּדוֹרֵנוּ הַדּוֹרוֹת גְּרוּעִים אֵין אָנוּ יְכוֹלִין לַעֲמֹד וּלְקַיֵּם בַּגָּלוּת הַמַּר הַזֶּה אֲבָל הַחָכְמָה הַזֹּאת הִיא לָנוּ עֵזֶר וְסַעַד וּמָגֵן לֶאֱחֹז בְּלֵבָב שָׁלֵם בְּאָבִינוּ שֶׁבַּשָּׁמַיִם וְכוּ', וְעַתָּה אָנוּ רְחוֹקִים מִשֹּׁרֶשׁ עֶלְיוֹן כְּמוֹ שְׁמָרִים בְּתוֹךְ הֶחָבִיּוֹת מִי יָגֵן עָלֵינוּ אִם לֹא קְרִיאָה וְלִמּוּד מֵחָכְמָה הָעֲמֻקָּה וְהַנִּפְלָאָה הַזֹּאת וְכוּ' לָכֵן לִמּוּד הַקַּבָּלָה הוּא שְׁמִירָה מְעֻלָּה מִכָּל הַקְּלִפּוֹת וּמִכָּל הַמְקַטְרְגִים אֲפִלּוּ לֹא יוּכַל לִנְהֹג מִילְּתָא דַּחֲסִידוּת.

(וַיַּקְהֵל משֶׁה דַּף ג.)

מסכת עירובין דף ל"ד

דַּע אֱלֹקֵי אָבִיךָ וְעָבְדֵהוּ בְּלֵב שָׁלֵם, אֵין נַחַת לְקוּדְשָׁא בְּרִיךְ הוּא וּשְׁכִינְתֵּיהּ יוֹתֵר בָּעוֹלָם כִּי אִם בְּהִתְעַסְּקוּת תַּלְמִיד חָכָם בַּחָכְמָה הַזֹּאת

דַּע אֲהוּבִי וְרֵעִי כִּי טָעוּת גָּדוֹל עָלָה בְּיָדָם שֶׁאֵינָן מְבִינִים הַפְּשָׁט מָה עִנְיַן אַרְבָּעָה שֶׁנִּכְנְסוּ לַפַּרְדֵּס כִּדְאִיתָא בְּפִרְקֵי הֵיכָלוֹת שֶׁהֵם הָיוּ מְשַׁמְּשִׁים בְּהַשְׁבָּעוֹת מַלְאָכִים דְּעוֹלַם יְצִירָה וּבְרִיאָה בְּקַבָּלָה מַעֲשִׂיּוֹת מַה שֶׁהִזְהִירוּ לָנוּ רַבּוֹתֵינוּ זִכְרוֹנָם לִבְרָכָה דְּאִשְׁתַּמֵשׁ בְּתָגָא חֳלָף וְהֵם הָיוּ מְשַׁמְּשִׁין בְּשֵׁמוֹת קְדוֹשִׁים מַה שֶּׁאֵין אָדָם יָכוֹל לְהַשִּׂיג בְּחַיָּיו בְּעוֹד נִשְׁמָתוֹ דָּר בְּחֹמֶר עָב וְכוּ' אֲבָל בִּידִיעַת אֱלֹקוּת מַה שֶׁהִזְהִיר דָּוִד לִשְׁלֹמֹה בְּנוֹ דַּע אֱלֹקֵי אָבִיךָ וְעָבְדֵהוּ בְּלֵב שָׁלֵם אֵין נַחַת לְקוּדְשָׁא בְּרִיךְ הוּא וּשְׁכִינְתֵּיהּ יוֹתֵר בָּעוֹלָם כִּי אִם בְּהִתְעַסְּקוּת תַּלְמִיד חָכָם בַּחָכְמָה הַזֹּאת כַּאֲשֶׁר הִזְהִיר לָנוּ הָרַשְׁבִּ"י זִכְרוֹנוֹ לִבְרָכָה וְרַעְיָא מְהֵימְנָא וּבִפְרָט הָאוֹר הַגָּדוֹל אֲשֶׁר נִגְלָה בְּיָמֵינוּ אוֹר שִׁבְעַת הַיָּמִים כְּדֵי לְזַכּוֹת אוֹתָנוּ וְלָתֵת לָנוּ אַחֲרִית טוֹב וְתִקְוָה וְכוּ' לִהְיוֹת לָנוּ לִפְלֵטָה גְּדוֹלָה עַד בִּיאַת מְשִׁיחַ צִדְקֵנוּ.

(וַיַּקְהֵל משֶׁה דַּף ו')

מסכת עירובין דף ל"ה

אֵין לַשְּׁכִינָה נַחַת רוּחַ יוֹתֵר בָּעוֹלָם כִּי אִם בְּלִמּוּד הַקַבָּלָה כִּדְאִיתָא בְּזֹהַר פִּנְחָס

אֵין לִשְׁכִינָה נַחַת רוּחַ יוֹתֵר בָּעוֹלָם כִּי אִם בְּלִמּוּד הַקַבָּלָה כִּדְאִיתָא בְּזֹהַר פִּנְחָס (דף רטו.) בְּרַעְיָא מְהֵימְנָא בַּדִּבּוּר הַמַּתְחִיל בְּנֵי מַטְרוֹנִיתָא: "וּבְגִין דָּא, אִם כְּבָנִים אִם כַּעֲבָדִים. וּבְזִמְנָא דְּאִתְחָרַב בֵּי מַקְדְשָׁא, אוּקְמוּהָ דַּעֲבָדִים חָפוּ רֹאשָׁם, וְנִתְדַלְדְלוּ אַנְשֵׁי מַעֲשֵׂה. וַדַּאי אַנְשֵׁי מַעֲשֵׂה אִתְקְרִיאוּ, עַל שֵׁם מַטְרוֹנִיתָא, דְּאִתְּמַר עָלָהּ (מִשְׁלֵי לא) רַבּוֹת בָּנוֹת עָשׂוּ חָיִל וְאַתְּ עָלִית עַל כֻּלָּנָה. אֲבָל אִי אִית לֵיהּ צַּדִיק, דְּזַכְווֹי וְעוֹבָדוֹי לְאַנְהָרָא, בְּהוֹן מַטְרוֹנִיתָא, וּלְמִפְשַׁט מִנָּהּ לְבוּשֵׁי קַדְרוּתָא דִּפְשָׁטִין, וּלְקַשְׁטָא לָהּ בִּלְבוּשִׁין דִּגְוָונִין נְהִירִין דְּרָזִין דְּאוֹרַיְיתָא, מַה כְּתִיב בֵּיהּ, וּרְאִיתִיהָ לִזְכּוֹר בְּרִית עוֹלָם. וּרְאִיתִיהָ, בְּרָזִין נְהִירִין דְּאוֹרַיְיתָא, דְּאוֹר רָ"ז אִתְקְרֵי, הֲדָא הוּא דִכְתִיב, (מִשְׁלֵי ו) כִּי נֵר מִצְּוָה תוֹרָה אוֹר. וּבְאִלֵּין רָזִין אִתְּמַר וּרְאִיתִיהָ. וּבְהַהוּא זִמְנָא סָלִיק מִנֵּיהּ רוּגְזָא דִּבְרֵיהּ, (אסתר ז) וַחֲמַת הַמֶּלֶךְ שָׁכָכָה, וְיֵימָּא לָהּ מַלְכָּא בִּצְּלוֹתָא דַּעֲמִידָה קַמֵּיהּ, (אסתר ה) מַה שְּׁאֵלָתֵךְ וְיִּנָתֶן לָךְ וּמַה בַּקָּשָׁתֵךְ. בְּהַהוּא זִמְנָא, שְׁאֵלְתָּא עַל פּוּרְקָנָא דִּילָהּ, וּבְנָהָא עִמֵּיהּ, הֲדָא הוּא דִכְתִיב, (אסתר ז) תִּנָּתֶן לִי נַפְשִׁי בִּשְׁאֵלָתִי וְעַמִּי בְּבַקָּשָׁתִי".

מסכת עירובין דף ל"ו

אֵין אָנוּ עוֹשִׂים נַחַת רוּחַ יוֹתֵר לְהַקָּדוֹשׁ בָּרוּךְ הוּא וּשְׁכִינְתֵּיהּ אִם לֹא בְּלִמּוּד הַחָכְמָה הַזֹּאת

גַּם אִיתָא בְּפָרָשַׁת נָשׂא בְּרַעְיָא מְהֵימְנָא דַּף קכד וְכוּ', הַכְּלָל הָעוֹלֶה מִשְּׁנֵי הַמַּאֲמָרִים יַגִּידוּן וִיעִידוּן כְּאֶחָד שֶׁאֵין אָנוּ עוֹשִׂים נַחַת רוּחַ יוֹתֵר לְהַקָּדוֹשׁ בָּרוּךְ הוּא וּשְׁכִינְתֵּיהּ אִם לֹא בְּלִמּוּד הַחָכְמָה הַזֹּאת זוֹהֲרָא דְּאִימָא עִלָּאָה טוֹעֲמֶיהָ מִפְּרִי עֵץ הַחַיִּים וְאֵין אָנוּ יְכוֹלִים לְמֵיפָּק מִגָּלוּתָא אֶלָּא בַּלִּמּוּד הַזֶּה וִיקֻיַּם בָּנוּ הַשֵּׁם בָּדָד יַנְחֶנּוּ כִּי בְשִׂמְחָה תֵצֵאוּ וּבְשָׁלוֹם תּוּבָלוּן וְאַל יִשְׁלֹט בָּנוּ שׁוּב עֵץ הַדַּעַת טוֹב וָרָע אָסוּר טָמֵא פָּסוּל וְרוּחַ הַטֻּמְאָה אַעֲבִיר מִן הָאָרֶץ.

מסכת עירובין דף ל"ז.

בַּעֲלֵי הַמְקֻבָּלִים נִקְרָאִים "מֵחַצְדָא חַקְלָא" שֶׁבְּלִמּוּד הַחָכְמָה הַזֹּאת אָנוּ מְקַצְּרִים הַקִּמְּשׁוֹנִים וְהַחֲרוּלִים מִן הַשָּׂדֶה הַיָּדוּעַ אֲשֶׁר בֵּרְכוֹ הַשֵּׁם, וּמִתְבַּעֲרִין הַקְּלִפּוֹת לְנוּקְבָא דִּתְהוֹמָא רַבָּא וְאֵין יְכוֹלִים לְהָרִים אֶת רֹאשׁ

לָכֵן נִקְרָאִים בַּעֲלֵי הַמְקֻבָּלִים בְּאִידְרָא נָשׂא, "מֵחַצְדָא חַקְלָא", כְּלוֹמַר בְּלִמּוּד הַחָכְמָה הַזֹּאת אָנוּ מְקַצְּרִים הַקִּמְּשׁוֹנִים וְהַחֲרוּלִים מִן הַשָּׂדֶה הַיָּדוּעַ אֲשֶׁר בֵּרְכוֹ הַשֵּׁם וּמִתְבַּעֲרִין הַקְּלִפּוֹת לְנוּקְבָא דִּתְהוֹמָא רַבָּא וְאֵין יְכוֹלִים לְהָרִים אֶת רֹאשׁ, וְנַעֲשִׂים מִן מִלַּת "בְּרֵאשִׁית", "אֹרֹת שֶׁבִי", מִן הָאָלֶף הַיָּדוּעַ יוֹצְאִין ת"ר אוֹרוֹת, וְשֶׁבִי הֵם שְׁנֵים עָשָׂר צֵרוּפֵי הֲוָיוֹת כַּיָּדוּעַ לָנוּ,

מסכת עירובין דף ל"ח.

המשך אות כ"ב: בַּעֲלֵי הַמְקֻבָּלִים נִקְרָאִים "מֵחַצְדָא חַקְלָא" שֶׁבְּלִמּוּד הַחָכְמָה הַזֹּאת אָנוּ מְקַצְּרִים הַקִּמְּשׁוֹנִים וְהַחֲרוּלִים מִן הַשָּׂדֶה הַיָּדוּעַ אֲשֶׁר בֵּרְכוֹ הַשֵּׁם, וּמִתְבַּעֲרִין הַקְּלִפּוֹת לְנוּקְבָא דִּתְהוֹמָא רַבָּא וְאֵין יְכוֹלִים לְהָרִים אֶת רֹאשׁ

אֲבָל אִם חַס וְשָׁלוֹם אֵין אָנוּ מִתְעוֹרְרִים בְּלִמּוּד הַחָכְמָה הַזֹּאת מִלְּמַטָּה לְמַעְלָה נִתְהַוֶּה מִמִּלַּת בְּרֵאשִׁית אֹרֹת יָבֵשׁ רוֹצֶה לוֹמַר הָאוֹרוֹת הָעֶלְיוֹנִים יְסוֹדוֹת דְּאַבָּא וְאִמָּא מִשָּׁם יוֹצְאִין כָּל רָזֵי דְּאוֹרַיְתָא וּמִשָּׁם יוֹצְאִין אוֹרוֹת לְכָל הָעוֹלָמוֹת לַפַּרְצוּפִים לְמַטָּה גְּדוֹלוֹת רִאשׁוֹן וְשֵׁנִי וְשֶׁפַע הַבְּרָכָה וּגְאֻלָּה וְחֵרוּת וְחַיִּים וַעֲשִׁירוּת וְשִׂמְחָה וְשָׁלוֹם וְאוֹתוֹ הַמָּקוֹם חָס וְשָׁלוֹם נִסְתָּם מָקוֹר נִשְׁחָת הָעָב וְהֶעָכוּר וְהַנֶּאֱלָח וּמֵי הַמָּרִים הַמְאָרֲרִים וְנִפְתָּח הַסָּתוּם בְּנוּקְבָא דִּתְהוֹמָא רַבָּא וְיוֹצְאִים הַקְּלִפּוֹת וְשׁוֹלְטִים בָּעוֹלָם וִיכוֹלִים לְהָרִים אֶת רֹאשָׁם וְשׁוֹלֵט עֵץ הַדַּעַת טוֹב וָרָע, בְּסוֹד "קוֹץ וְדַרְדַּר" תַּצְמִיחַ לָךְ, גִּימַטְרִיָּא עִם הַכּוֹלֵל "תּוֹרָה" הַפְּשׁוּטוֹת שֶׁל תּוֹרָה וְשֵׁם יוֹנֵק הגאל' וְהַמַּחֲלֹקֶת וְהַחֲנֻפָּה בְּסוֹד פְּלוּגְתָּא וְכוּ', וְשׁוֹלֵט הַשִּׁכְחָה וְחֹשֶׁךְ וְאוֹרֶכֶת הַגָּלוּת וְהָאֻמּוֹת יֵשׁ לָהֶם שְׁלִיטָה וְהַשִּׁעְבּוּד מַלְכֻיּוֹת גּוֹבְרִין עָלֵינוּ בְּכָל יוֹם וְאֵין לְךָ יוֹם וְיוֹם שֶׁקְּלָלָה מְרֻבָּה מֵחֲבֶרְתָּהּ מִכֹּחַ שֶׁהָאֱמֶת שֶׁל תּוֹרָה נֶעְדֶּרֶת וְכוּ'.

מסכת עירובין דף ל"ט.

אֵין אָדָם יָכוֹל לְהַשִּׂיג אוֹר הָעֶלְיוֹן אִם לֹא בְּלִמּוּד הַחָכְמָה הַזֹּאת

לָכֵן שִׁמְעוּנִי אֲהוּבַי אַחַי וְרֵעַי מִי הָאִישׁ הַיָּרֵא וְהֶחָרוּד עַל דִּבְרֵי אֱלֹקִים חַיִּים וּרְצוֹנוֹ לִלְמֹד לְשֵׁם יִחוּד קוּדְשָׁא בְּרִיךְ הוּא וּשְׁכִינְתֵּיהּ וּלְשֵׁם כָּל יִשְׂרָאֵל וְלֶאֱצֹר אוֹצָרוֹת לְמַעְלָה מָקוֹם שֶׁאֵין יָד שׁוֹלֶטֶת בּוֹ וּלְהָסִיר הַמָּסָךְ הָעָב וְהַגַּס וְהֶעָכוּר וּמְחִצַּת הַבַּרְזֶל הַמַּפְסִיק בֵּינֵינוּ וּבֵין אָבִינוּ שֶׁבַּשָּׁמַיִם כִּי חַטֹּאותֵיכֶם הַמַּבְדִּילִים לְבֵין אֱלֹקֵיכֶם וּמָנְעוּ הַטּוֹב מִכֶּם לָכֵן אֲהוּבַי אַחַי וְרֵעַי דְּעוּ כִּי לִזְכוּתְכֶם אֲנִי בָּא לְהַעֲלוֹת אֶתְכֶם מִן הַגַּלְגַּל אֶל הָרָמָה לְהַעֲלוֹת אֶל גֶּרֶם הַמַּעֲלוֹת כַּאֲשֶׁר אוֹכִיחַ וַאֲבָאֵר מִכַּמָּה מַאַמְרֵי זֹהַר שֶׁאֵין לָהֶם סוֹף וְשִׁעוּר שֶׁאֵין אָדָם יָכוֹל לְהַשִּׂיג אוֹר הָעֶלְיוֹן אִם לֹא בְּלִמּוּד הַחָכְמָה הַזֹּאת.

(וַיַּקְהֵל משֶׁה ז.)



– פֶּרֶק ב –

לִקּוּט נִפְלָא אוֹדוֹת תּוֹרַת הַחֵ"ן

מסכת עירובין דף מ'.

שְׂכַר לִמּוּד חָכְמַת הַקַּבָּלָה וְחִיּוּב הַפִּלְפּוּל בָּהּ

וְלֵית אֲתַר פְּנִימָאָה בְּכָל אִינוּן כְּאִינוּן דְּיָדְעֵי רָזָא דְמָארֵיהוֹן וְיָדְעֵי לְאִתְדַּבְּקָא בְּהוּ בְּכָל יוֹמָא, עַל אִלֵּין כְּתִיב, (יְשַׁעְיָה סד) עַיִן לא רָאָתָה אֱלהִים זוּלָתֶךָ, יַעֲשֶׂה לִמְחַכֵּה לוֹ.

מַאי לִמְחַכֵּה לוֹ, כְּמָא דְאַתְּ אָמֵר (אִיּוֹב לב) חִכָּה אֶת אִיּוֹב בִּדְבָרִים. וְאִלֵּין אִינוּן דְּדָחֲקִין לְמִלָּה דְחָכְמְתָא, וְדָיְיקִין לָהּ, וּמְחַכָּאן לָהּ לְמִנְדַע בְּרִירָא דְמִלָּה, וְאִשְׁתְּמוֹדְעָא לְמָארֵיהוֹן, אִלֵּין אִינוּן דְּמָארֵיהוֹן מִשְׁתַּבַּח בְּהוֹן בְּכָל יוֹמָא, אִלֵּין אִינוּן דְּעָאלִין בֵּין עִלָּאִין קַדִּישִׁין, וְאִלֵּין עָאלִין כָּל תַּרְעֵי דִלְעֵילָא וְלֵית מַאן דְּיִמְחֵי בִּידֵהוֹן, זַכָּאָה חוּלָקֵיהוֹן בְּעַלְמָא דֵין וּבְעַלְמָא דְאָתֵי.

(זֹהַר חֵלֶק א' דַּף ק"ל:)

מסכת עירובין דף מ"א. (המשך אות א')

וְאַף אִם יִתְעַסֵּק בִּפְשׁוּטֵי הַדְּבָרִים בַּחָכְמָה הַזֹּאת, לֹא יַשִּׂיג הַמַּדְרֵגָה הַזֹּאת, אֶלָּא כַּאֲשֶׁר יְפַלְפֵּל וְיֵיטִיב עִיּוּנוֹ, וְאִם לֹא יַשִּׂיג בְּפַעַם אַחַת וּב' חַכֵּה, כִּי בְּהַתְמָדַת הָעִיּוּן יַשִּׂיג, אָז נִקְרָא מְחַכֶּה וְיַשִּׂיג הַמַּדְרֵגָה הַזֹּאת, שֶׁאָז מִשְׁתַּמֵּשׁ בְּחָכְמָה וּבִינָה, כִּי הַחָכְמָה הֵם רָאשֵׁי פְּרָקִים שֶׁנִּמְסְרוּ לָנוּ וְנִמְצְאוּ בְּסִפְרֵי הָרַבִּי שִׁמְעוֹן בֶּן יוֹחַאי עָלָיו הַשָּׁלוֹם, וּבִינָה הוּא לְהָבִין דָּבָר מִתּוֹךְ דָּבָר וּלְהִתְפַּלְפֵּל וּלְדַקְדֵּק הַרְבֵּה בְּחָכְמָה וְאָז יֵצֵא לוֹ סוֹד, וַהֲרֵי הוּא מְחַדֵּשׁ חִדּוּשׁ בַּתּוֹרָה שֶׁמַּעֲלָתוֹ גְּדוֹלָה.

מסכת עירובין דף מ"ב (המשך אות א')

וְהֶאֱרַכְתִּי בָּזֶה לְהוֹצִיא מִלֵּב הַטּוֹעִים הָאוֹמְרִים שֶׁאֵין לְפַלְפֵּל בַּחָכְמָה הַזֹּאת וְלֹא לְחַדֵּשׁ בָּהּ דָּבָר, וְנִתְלוּ בְּמָה שֶׁמָּצְאוּ בַּזֹּהַר פָּרָשַׁת בְּרֵאשִׁית עֹנֶשׁ הַמְחַדֵּשׁ בַּחָכְמָה הַזֹּאת מַה שֶּׁלֹּא קִבֵּל. וְטָעוּ בַּהֲבָנַת הַדָּבָר, דְּהַיְנוּ דַּוְקָא הַמְחַדֵּשׁ חָס וְשָׁלוֹם הַקְדָּמָה בָּעִנְיָנִים הָעֶלְיוֹנִים שֶׁלֹּא קִבֵּל, אָמְנָם לְפַלְפֵּל בְּרָאשֵׁי פְּרָקִים וּלְחַדֵּשׁ מִתּוֹכָם הַקְדָּמָה מֻרְכֶּבֶת עַל רָאשֵׁי פְּרָקִים הַיְדוּעִים, הֵן הֵן הַדְּבָרִים הַחֲשׁוּבִים לִפְנֵי הַבּוֹרֵא. שֶׁאִם לֹא תֹּאמַר כֵּן, אִם כֵּן מַה שְׂכַר הָעוֹסֵק בָּהּ אוֹ בִּשְׁאָר הַתּוֹרָה, וּמָה עִנְיַן אָמְרָם אֲפִלּוּ מַה שֶּׁתַּלְמִיד וָתִיק עָתִיד לְחַדֵּשׁ בָּהּ, אִם לֹא נָתַן רְשׁוּת לְהִתְעַסֵּק אֶלָּא בַּמֶּה שֶׁלָּמַד.

(אוֹר הַחַמָּה לַזֹּהַר שָׁם, בְּשֵׁם הָרַמַ"ק זִכְרוֹנוֹ לְחַיֵּי הָעוֹלָם הַבָּא)

לִמּוּד חָכְמַת הָאֱמֶת פּוֹעֵל עֲשִׂיַּת הַמִּצְווֹת כְּתִקּוּנָן וּבְאַהֲבָה רַבָּה, וּמַגִּיעַ מִזֶּה תּוֹעֶלֶת לְעִנְיַן הַתְּפִלָּה

מִצִּדָּהּ יִזְכֶּה הָעוֹסֵק בָּהּ לְחַיֵּי הָעוֹלָם הַבָּא אֲפִלּוּ שֶׁיִּשְׁגֶּה בָּהּ, וְרָאוּי שֶׁלֹּא יִתְרַשֵּׁל מִמֶּנָּה (אַף עַל פִּי שֶׁיָּבוֹאוּ עָלָיו תּוֹכַחַת מוּסָר כִּי מַה תוֹחַלְתֵּנוּ בָּעוֹלָם הַזֶּה אֶלָּא לִקְנוֹת חַיֵּי הָעוֹלָם הַבָּא). וְתוֹעֲלוֹתֶיהָ יְדוּעָה, כִּי מִלְּבַד הֱיוֹת הָאָדָם מִצִּדָּהּ יוֹדֵעַ אֶת קוֹנוֹ וְיוֹדֵעַ סִתְרֵי תּוֹרָה וְטַעֲמֵי הַמִּצְווֹת הַמְּתוּקִים מִדְּבַשׁ וְנֹפֶת צוּפִים, אֲשֶׁר מִצִּדָּם הִיא מְשִׁיבַת נָפֶשׁ, כִּי הַנֶּפֶשׁ מִזְדַּכֶּכֶת בָּהֶם וּמִתְבּוֹדֶדֶת עִם קוֹנוֹ, גַּם כֵּן יִמָּשֵׁךְ מִמֶּנָּה עֲשִׂיַּת הַמִּצְווֹת כְּתִקּוּנָן וּבְאַהֲבָה רַבָּה, וְהִיא הַמַּלְהֶבֶת אוֹתוֹ לַעֲשׂוֹת בִּשְׁלֵמוּת, וְעַל זֶה אָמַר הֶחָכָם: מַיִם רַבִּים לֹא יוּכְלוּ לְכַבּוֹת אֶת הָאַהֲבָה וְכוּ'. וְעוֹד יַגִּיעַ לָנוּ מִמֶּנָּה תּוֹעֶלֶת נִמְרָץ בְּעִנְיַן הַתְּפִלָּה.

(שְׁלָ"ה הַקָּדוֹשׁ מַאֲמָר רִאשׁוֹן)

מסכת עירובין דף מ"ג.

סֵפֶר הַזֹּהַר הוּא מֵגֵן לְיִשְׂרָאֵל כְּתֵבַת נֹחַ

הַאי חִבּוּרָא אִיהוּ כְּגַוָּונָא דְּתֵבַת נֹחַ (תִּקּוּנֵי זֹהַר חָדָשׁ דַּף ע"ב עַמּוּד ד'), פֵּרוּשׁ, כִּי חִבּוּר זֶה שֶׁנִּקְרָא סֵפֶר הַזֹּהַר הוּא כְּמוֹ תֵּבַת נֹחַ, שֶׁבָּהּ הָיוּ מִינִים הַרְבֵּה וְלֹא הָיָה קִיּוּם לְאוֹתָם הַמִּינִים וְהַמִּשְׁפָּחוֹת כֻּלָּם אֶלָּא עַל יְדֵי כְּנִיסָתָם לְהַתֵּבָה, כֵּן הוּא מַמָּשׁ, כִּי עַל יְדֵי סוֹד הַגָּלוּת וְכוּ' וּמַגִּיעַ פְּגָם לַצַּדִּיקִים כֻּלָּם וְהַחְשָׁכַת מְאוֹרֵי אוֹרָם כִּמְעַט טוֹעֶמֶת מַר מִמָּוֶת, וְלָזֶה לְקִיּוּמָם שֶׁלֹּא יִשְׁלֹט הַגָּלוּת בָּהֶם הָיָה לָהֶם סוֹד הַחִבּוּר הַזֶּה כְּעִנְיַן תֵּבַת נֹחַ מַמָּשׁ, לְתַקֵּן מַחַץ מַכַּת הַגָּלוּת וּמֵי מַבּוּל הַחִיצוֹנִים הַמַּחְשִׁיכִים וְכוּ', אֶלָּא תִּהְיֶה אוֹר שְׁכִינָה מְאִירָה קְצָת וּמַלְבֶּשֶׁת הַצַּדִּיקִים, כֵּן יִכָּנְסוּ הַצַּדִּיקִים אֶל סוֹד אוֹר חִבּוּר הַזֶּה לְהִתְקַיֵּם.

מסכת עירובין דף מ"ד.- המשך אות ג'

וְכָךְ סְגֻלַּת הַחִבּוּר שֶׁמִּיָּד שֶׁעוֹסֵק בְּחֶשְׁקוֹ אַהֲבַת הַשֵּׁם יִשְׁאֲבֶנּוּ כִּשְׁאִיבַת הָאֶבֶן הַשּׁוֹאֵבָה אֶת הַבַּרְזֶל, וְיִכָּנֵס אֵלָיו לְהַצָּלַת נַפְשׁוֹ וְרוּחוֹ וְנִשְׁמָתוֹ וְתִקּוּנוֹ. וַאֲפִלּוּ אִם יִהְיֶה רָשָׁע, אֵין חֲשָׁשׁ אִם יִכָּנֵס, מִפְּנֵי שֶׁאֵין כְּנִיסָתוֹ כְּנִיסָה, אֶלָּא יִהְיֶה לוֹ אַחַת מֵהַשְּׁתַּיִם, אוֹ יַחֲזִירֶנּוּ בִּתְשׁוּבָה וְיִהְיֶה צַדִּיק וְיִכָּנֵס בּוֹ, אוֹ יִדְּחֶנּוּ דְּחִיָה גְּמוּרָה וִיפָרֵשׁ עַצְמוֹ, כְּעִנְיַן תֵּבַת נֹחַ שֶׁהָיָה דּוֹחֶה הָרְשָׁעִים וְאוֹתָם שֶׁחָטְאוּ מִן הַחַיָּה וְהַבְּהֵמָה.

(אוֹר יָקָר, שַׁעַר א' סִימָן ה')

מסכת עירובין דף מ"ה.

לִמּוּד הַזֹּהַר מְתַקֵּן עוֹלָמוֹת הָעֶלְיוֹנִים - לִמּוּד הַתִּקּוּנִים מְתַקֵּן עוֹלַם הָעֲשִׂיָּה

כָּתְבוּ הַמְפָרְשִׁים וְזֶה לְשׁוֹנוֹ: דְּהַלּוֹמֵד בַּזֹּהַר הַקָּדוֹשׁ מְתַקֵּן עוֹלָמוֹת הָעֶלְיוֹנִים, וְהַלּוֹמֵד בַּתִּקּוּנִים מַבְרִיחַ הַקְּלִפּוֹת וּמְתַקֵּן עוֹלַם הָעֲשִׂיָּה. וּמִזֶּה הַטַּעַם יָסַד רַבִּי שִׁמְעוֹן בֶּן יוֹחַאי הַזֹּהַר הַקָּדוֹשׁ בְּחֶשְׁבּוֹן גָּדוֹל וְסֵפֶר הַתִּקּוּנִים בְּחֶשְׁבּוֹן קָטָן. וְזֶה שֶׁכָּתוּב: וַיַּעַשׂ אֱלֹקִים אֶת שְׁנֵי הַמְּאֹרֹת הַגְּדֹלִים, רֶמֶז לְסֵפֶר הַזֹּהַר הַקָּדוֹשׁ וְסֵפֶר הַתִּקּוּנִים, טוֹבִים הַשְּׁנַיִם וְכוּ', אַךְ הַחִלּוּק בֵּין זֶה לָזֶה, זֶה בְּחֶשְׁבּוֹן גָּדוֹל וְזֶה בְּחֶשְׁבּוֹן קָטָן. לָכֵן אָמַר הַמָּאוֹר הַגָּדוֹל, הוּא הַזֹּהַר הַקָּדוֹשׁ, לְמֶמְשֶׁלֶת הַיּוֹם וְכוּ', וְאֶת הַמָּאוֹר הַקָּטָן, רֶמֶז לְסֵפֶר הַתִּקּוּנִים שֶׁבָּא בְּחֶשְׁבּוֹן קָטָן, לְמֶמְשֶׁלֶת הַלַּיְלָה, רֶמֶז לְעוֹלַם הָעֲשִׂיָּה. הֲרֵי שֶׁלִּמּוּד בָּהֶם הוּא דָּבָר גָּדוֹל לְתַקֵּן עוֹלָמוֹת בַּשָּׁמַיִם וּבָאָרֶץ.

מסכת עירובין דף מ"ו- המשך אות ד'.

עַל כֵּן רָאוּי לִלְמֹד בַּזֹּהַר הַקָּדוֹשׁ וּבְסֵפֶר תִּקּוּנִים, אֲשֶׁר הֵם מְלֵאִים זִיו וּמְפִיקִים נֹגַהּ בְּסִתְרֵי תּוֹרָה, גַּם דְּלָא יָדַע מַה קָּאָמַר. וְעַל יְדֵי לִמּוּד הַנִּסְתָּר בּוֹרֵא שָׁמַיִם חֲדָשִׁים, וְעַל יְדֵי לִמּוּד הַפְּשָׁט בּוֹרֵא אֲרָצוֹת חֲדָשׁוֹת, כְּמוֹ שֶׁנֶּאֱמַר כִּי כַאֲשֶׁר הַשָּׁמַיִם הַחֳדָשִׁים וְכוּ'. וּבָזֶה רָמְזוּ רַבּוֹתֵינוּ זִכְרוֹנָם לִבְרָכָה וְשָׁמַיִם בַּזֶּרֶ"ת תִּכֵּן, נוֹטָרִיקוֹן זֹ'הַר רַ'עֲיָא מְהֵימְנָא תִּ'קּוּנִים.

(סֵפֶר חֶסֶד וֶאֱמֶת לְחַיִּים חוֹרִי זִכְרוֹנוֹ לִבְרָכָה - וְעַיֵּן עוֹד בִּפְנִים הַסֵּפֶר, מִסֵּפֶר בֶּן אִישׁ חַי בְּהַקְדָּמָתוֹ לְסִפְרוֹ בְּנָיָהוּ)

מסכת עירובין דף מ"ז

עֵצָה טוֹבָה לְעִנְיַן הַשָּׂגָה, לִלְמֹד בַּזֹּהַר דֶּרֶךְ בְּקִיאוּת בִּלְבַד

אָמַר מוֹרִי [הָאֲרִ"י] זִכְרוֹנוֹ לִבְרָכָה לְהָרַב אַבְרָהָם הַלֵּוִי עֵצָה טוֹבָה לְעִנְיַן הַשָּׂגָה, שֶׁיִּלְמֹד בַּזֹּהַר דֶּרֶךְ בְּקִיאוּת בִּלְבַד בְּלִי שֶׁיַּעֲמִיק בְּעִיּוּן אַרְבָּעִים אוֹ חֲמִשִּׁים עָלִין בְּכָל יוֹם וְשֶׁיִּקְרָא בְּסֵפֶר הַזֹּהַר פְּעָמִים רַבּוֹת.

(שַׁעַר רוּחַ הַקֹּדֶשׁ דַּף ט' עַמּוּד ד')

מסכת עירובין דף מ"ח

רָאוּי לִקְבֹּעַ שִׁעוּרוֹ בְּלִמּוּד הַזֹּהַר וְהַתִּקּוּנִים בְּאֹפֶן שֶׁיַּשְׁלִימֵם כָּל שָׁנָה

וְיִתְנַהֵג בְּדֶרֶךְ זוֹ שֶׁיִּרְאֶה לְסַיֵּם זֹהַר יָשָׁן וְזֹהַר חָדָשׁ וְהַתִּקּוּנִים בְּכָל שָׁנָה. אַךְ אִם יִלְמֹד סֵדֶר הַפַּרְשִׁיּוֹת שֶׁל הַזֹּהַר הַקָּדוֹשׁ עַל סֵדֶר הַשָּׁבוּעוֹת, לֹא יַסְפִּיק לִפְעָמִים שְׁנַיִם וּשְׁלֹשָׁה שָׁבוּעוֹת בְּפָרָשָׁה אַחַת, דְּהַיְנוּ בְּפָרָשׁוֹת גְּדוֹלוֹת. לָכֵן רָאוּי שֶׁיִּקְבַּע שִׁעוּר הַלִּמּוּד מִזֹּהַר הַקָּדוֹשׁ וְתִקּוּנִים ג' דַּפִּין בְּכָל יוֹם, שֶׁיּוּכַל לְהַשְׁלִים כָּל הַזֹּהַר יָשָׁן וְחָדָשׁ וְתִקּוּנִים בְּכָל שָׁנָה, וְאַחַר לִמּוּד ג' דַּפִּין יִקְבַּע לִמּוּדוֹ בִּשְׁאָר סִפְרֵי הַמְקֻבָּלִים, וְיִלְמֹד סִפְרֵי הַמְקֻבָּלִים עַל סֵדֶר שֶׁיָּכוֹל עַד שֶׁיְּסַיֵּם כָּל סִפְרֵי הַמְקֻבָּלִים הַנִּמְצָאִים וְכוּ', אַךְ הַזֹּהַר הַקָּדוֹשׁ וְהַתִּקּוּנִים יִזָּהֵר לְסַיְּמָם בְּכָל שָׁנָה כַּנִּזְכַּר לְעֵיל, וְכָזֶה יִתְנַהֵג כָּל יְמֵי חַיָּיו.

(יְסוֹד וְשֹׁרֶשׁ הָעֲבוֹדָה, שַׁעַר הַשִּׁשִּׁי, שַׁעַר הַנִּיצוֹץ)

מסכת עירובין דף מ"ט

לִמּוּד חָמֵשׁ דַּפִּין זֹהַר בְּכָל יוֹם הוּא תּוֹעֶלֶת גָּדוֹל לְהַנֶּפֶשׁ

הַמְקֻבָּלִים כָּתְבוּ, כִּי חָמֵשׁ דַּפִּין מִזֹּהַר הַקָּדוֹשׁ בְּכָל יוֹם הוּא תּוֹעֶלֶת גָּדוֹל וְתִקּוּן גָּדוֹל לַנֶּפֶשׁ לְהָאִירָהּ וּלְזַכְּכָהּ וּלְתַקְּנָהּ, וְהוּא מַרְפֵּא וְתִקּוּן לַחֲטָאִים וְלַפְּשָׁעִים שֶׁל הַנֶּפֶשׁ.

(מַטֵּה אֶפְרַיִם סִימָן תקט"ו סְעִיף קָטָן ז')

לִמּוּד הַזֹּהַר הַקָּדוֹשׁ בְּאַשְׁמֹרֶת הַבֹּקֶר

אִם זָכָה יִלְמֹד בְּאַשְׁמֹרֶת בַּזֹּהַר הַקָּדוֹשׁ, כִּי בִּזְכוּתוֹ יֵצְאוּ יִשְׂרָאֵל מִגָּלוּת שֶׁדּוֹמָה לְלַיְלָה. וְאַף שֶׁלֹּא זָכָה לַהֲבִינוֹ, אַף עַל פִּי כֵן יִלְמֹד הַלָּשׁוֹן כִּי הוּא מְזַכֵּךְ הַנְּשָׁמָה.

(סִדּוּר בֵּית אַבְרָהָם לְרַבִּי אַבְרָהָם טְכָארִיק זֵכֶר צַדִּיק לִבְרָכָה)

מסכת עירובין דף נ'.

טַעַם שֶׁדַּוְקָא לִמּוּד הַזֹּהַר הוּא תִּקּוּן לְהַנֶּפֶשׁ

תְּשׁוּבָה הֵשַׁבְתִּי לְמַשְׂכִּיל אֶחָד שֶׁשָּׁאַל עַל אֲשֶׁר כָּתְבוּ גּוּרֵי הָאֲרִ"י זִכְרוֹנוֹ לִבְרָכָה, שֶׁלִּמּוּד הַזֹּהַר הוּא תִּקּוּן גָּדוֹל לְהָאִיר הַנֶּפֶשׁ וּלְקַדְּשָׁהּ, וְהָרַב זִכְרוֹנוֹ לִבְרָכָה נָתַן תִּקּוּן לְבַעַל תְּשׁוּבָה לִלְמֹד חֲמִשָּׁה דַּפִּים זֹהַר בְּכָל יוֹם אַף עַל גַּב דְּלָא יָדַע מַאי קָאָמַר, דִּקְרִיאָתָהּ זוֹ הִיא הִלּוּלָהּ לְהָאִיר הַנֶּפֶשׁ וּלְתַקְּנָהּ, וְנִרְאֶה כִּי דַּוְקָא לִמּוּד הַזֹּהַר יֵשׁ בּוֹ סְגֻלָּה זוֹ יוֹתֵר עַל לִמּוּד מִשְׁנָה וְתַלְמוּד וּמִקְרָא, וְהוּא פֶּלֶא בַּמֶּה כֹּחוֹ גָּדוֹל מִכָּל הַתּוֹרָה אִם לְמִקְרָא וְאִם לְמִשְׁנָה וְכוּ', אֵלּוּ דְּבָרָיו.

מסכת עירובין דף נ"א.- המשך אות מ"ז

וַאֲנִי אָמַרְתִּי לוֹ, דַּע כִּי אֵין סָפֵק כִּי כָּל לִמּוּד בַּתּוֹרָה הַקְּדוֹשָׁה נִשָּׂא וְרָם וְהוּא מְרוֹמָם, וּבִפְרָט אִם יִהְיֶה לִשְׁמָהּ בַּאֲמִתִּיּוּת וַדַּאי בּוֹנֶה בַּשָּׁמַיִם מַעֲלִיוֹתָיו וּמְתַקֵּן הָעוֹלָמוֹת וּמְיַחֵד הַדּוֹדִים, אָמְנָם אֲשֶׁר גָּדוֹל לִמּוּד הַזֹּהַר, הַיְנוּ שֶׁהַמִּקְרָא וּמִשְׁנָה וְהַתַּלְמוּד הֵם מְלֻבָּשִׁים מְאֹד וְאֵינוֹ נִכָּר בָּהֶם הַסּוֹד כְּלָל, לֹא כֵן הַזֹּהַר שֶׁמְּדַבֵּר בְּסוֹדֵי הַתּוֹרָה בְּפֵרוּשׁ וְאֵי פֶּתִי הַקּוֹרֵא שֶׁלֹּא יָבִין כִּי דְּבָרָיו בְּעָמְקֵי רָזֵי הַתּוֹרָה. וְלָכֵן לֶהֱיוֹת סִתְרֵי תּוֹרָה גְּלוּיִים בְּלִי לְבוּשׁ הֵן מַזְהִירִי"ן וּמְאִירִי"ם הַנֶּפֶשׁ.

וְאַף עַל גַּב דִּבְצַד מָה דְּבָרָיו סְתוּמִים וַחֲתוּמִים מְאֹד, דְּהַיְנוּ לְהָבִין סֶתֶר עֶלְיוֹן בְּעֶצֶם וְלֵידַע תֹּכֶן הַדְּבָרִים עַל בּוּרְיָן וְעַל מַתְכֻּנְתָּן דְּוַדַּאי צְרִיכָא רַב, וְלֹא יָבִינוּ הַדְּבָרִים כִּי אִם מִפִּי חָכָם גָּדוֹל לְאֹזֶן מְקַבֵּל, בְּרַם בִּכְלָלוּת נִכָּר הֱיוֹתָן רָזִין עִילָאִין וְהַדְּבָרִים עוֹשִׂים רֹשֶׁם בְּשָׁרְשֵׁיהֶם עֶלְיוֹנִים לְמַעְלָה.

(שֵׁם הַגְּדוֹלִים לְהַחִידָ"א מַעֲרֶכֶת סְפָרִים אוֹת ב')

מסכת עירובין דף נ"ב.

בִּכְלַל מִקְרָא הוּא גַּם כֵּן לִמּוּד פְּנִימִיּוּת הַתּוֹרָה

בִּכְלַל מִקְרָא הוּא גַּם כֵּן לִמּוּד פְּנִימִיּוּת הַתּוֹרָה, שֶׁהֲרֵי מִדְרָשׁ הַזֹּהַר הוּא עַל פְּסוּקֵי הַתּוֹרָה, וְעוֹד שֶׁגַּם בְּלִמּוּד רָזִין דְּאוֹרַיְתָא אֵינוֹ מַשִּׂיג רַק הַמְּצִיאוּת מֵהַהִשְׁתַּלְשְׁלוּת וְלֹא הַמַּהוּת, אִם כֵּן אֵינוֹ דּוֹמֶה לְמִשְׁנָה וְתַלְמוּד שֶׁמַּשִּׂיג מַהוּת חָכְמָתוֹ יִתְבָּרַךְ וּבְלִמּוּד הַהִשְׁתַּלְשְׁלוּת אֵינוֹ מַשִּׂיג כְּלָל מַהוּת חָכְמָה זוֹ, אֶלָּא רַק יְדִיעַת הַמְּצִיאוּת. וְאַף עַל פִּי כֵן דָּבָר גָּדוֹל הוּא מְאֹד כֵּיוָן דְּאִי אֶפְשָׁר לִהְיוֹת בָּזֶה הַשָּׂגַת הַמַּהוּת, וַהֲרֵי זֶה כְּמוֹ שֶׁבַּמִּקְרָא, אַף עַל פִּי שֶׁאִי אֶפְשָׁר לִהְיוֹת הַהַשָּׂגָה בִּבְחִינַת חָכְמָה כֵּיוָן שֶׁשָּׁרְשָׁהּ לְמַעְלָה מֵהַחָכְמָה, לָכֵן גַּם מַה שֶּׁאוֹמֵר הָאוֹתִיּוֹת דָּבָר גָּדוֹל וְעָצוּם הוּא. כְּמוֹ כֵן יְדִיעַת הַמְּצִיאוּת מֵהַפְּנִימִיּוּת אַף עַל פִּי שֶׁאֵינוֹ מַשִּׂיג כְּלָל הַמַּהוּת, דָּבָר גָּדוֹל הוּא עַד לְהַפְלִיא...

וְהִנֵּה כֵּיוָן שֶׁהַתּוֹרָה הִיא הַמְמֻצָּע הַמְקַשֵּׁר וּמְחַבֵּר נִשְׁמַת יִשְׂרָאֵל לְהַקָּדוֹשׁ בָּרוּךְ הוּא, וְהַמְמֻצָּע יֵשׁ בּוֹ שְׁנֵי בְּחִינוֹת, סָתִים וְגַלְּיָא, אִם כֵּן בְּחִינוֹת הַפְּנִימִיּוּת הַנִּקְרָא סָתִים הוּא הַמְקַשֵּׁר וּמְחַבֵּר בְּחִינוֹת פְּנִימִיּוֹת שֶׁל הַנְּשָׁמָה לִבְחִינוֹת פְּנִימִיּוּת אֱלֹהוּתוֹ יִתְבָּרַךְ.

(לִקּוּטֵי תּוֹרָה לְבַעַל הַתַּנְיָא, פָּרָשַׁת וַיִּקְרָא דַּף ה' טוּר ב' וָאֵילָךְ)

מסכת עירובין דף נ"ג

לִמּוּד פְּנִימִיּוּת הַתּוֹרָה הוּא בִּכְלַל "שְׁלִישׁ בְּמִקְרָא"

וְעַל פִּי זֶה יְתֹרַץ מַה שֶּׁנִּדְחֲקוּ גְּדוֹלֵי הַמְפָרְשִׁים בְּפֵירוּשׁ מֵימְרָא זוֹ [עֲבוֹדָה זָרָה יט, ב] דִּלְעוֹלָם יְשַׁלֵּשׁ אָדָם שְׁנוֹתָיו שְׁלִישׁ בְּמִקְרָא שְׁלִישׁ בְּמִשְׁנָה שְׁלִישׁ בְּתַלְמוּד ... אָמְנָם לְפִי מַה שֶּׁכָּתַב אָתֵי שַׁפִּיר, דְּבִתְּחִלַּת לִמּוּדוֹ שֶׁל אָדָם יְשַׁלֵּשׁ הַשְּׁלִישׁ בַּמִּקְרָא מַמָּשׁ לְבַדּוֹ, דְּאַף עַל גַּב שֶׁלְּתַלְמוּד צָרִיךְ זְמַן יוֹתֵר, מִכָּל מָקוֹם יֵשׁ לוֹ לְמַהֵר לִלְמֹד הַמִּקְרָא בִּתְחִלָּה, וְאַחַר שֶׁהִגְדִּיל בְּחָכְמָה יֵשׁ לוֹ לְקַיֵּם הַשְּׁלִישׁ בַּמִּקְרָא בַּתּוֹרָה שֶׁבִּכְתָב עִם מַה שֶּׁיִּלְמֹד אַחַר כָּךְ מִפְּנִימִיּוּת הַתּוֹרָה וְהָאַגָּדוֹת, שֶׁזֶּה נִכְלָל הַכֹּל בִּשְׁלִישׁ בַּמִּקְרָא כַּנִּזְכַּר לְעֵיל (וְאֶפְשָׁר דֶּגֶם לִמּוּד מִדְרָשׁ רַבָּה וּשְׁאָר הַמִּדְרָשִׁים הוּא בִּכְלַל הַשְּׁלִישׁ בְּמִקְרָא ... וְאַף שֶׁבְּהִלְכוֹת תַּלְמוּד תּוֹרָה מְבֹאָר דְּמִדְרָשׁ תּוֹרָה שֶׁהוּא סִפְרָא וְסִפְרִי וּכְהַאי גַּוְּונָא הֵן בִּכְלַל שְׁלִישׁ בְּמִשְׁנָה, הַיְנוּ מִפְּנֵי שֶׁהֵן הֲלָכוֹת וְגוּפֵי הַתּוֹרָה כְּמוֹ הַמִּשְׁנָה, מַה שֶּׁאֵין כֵּן לִמּוּד הָרַבּוֹת שֶׁהֵן אַגָּדוֹת שֶׁעַל הַמִּקְרָא וּמוּסָר הַשֵּׁם אֶפְשָׁר שֶׁזֶּה נִכְלָל בִּשְׁלִישׁ בְּמִקְרָא...

(לִקּוּטֵי תּוֹרָה לְבַעַל הַתַּנְיָא שָׁם טוּר ג' וָאֵילָךְ)

מסכת עירובין דף נ"ד.

הִנֵּה לִמּוּד הַזֹּהַר וְכִּתְבֵי הָאֲרִ"י זִכְרוֹנוֹ לִבְרָכָה הוּא בִּכְלַל שְׁלִישׁ בְּמִקְרָא

הִנֵּה לִמּוּד הַזֹּהַר וְכִּתְבֵי הָאֲרִ"י זִכְרוֹנוֹ לִבְרָכָה הוּא בִּכְלַל שְׁלִישׁ בְּמִקְרָא... אֲבָל בְּלִמּוּד סוֹדוֹת הַזֹּהַר אֵין הַשָּׂגָה אֲפִלּוּ לִגְדוֹלֵי הַחֲכָמִים רַק יְדִיעַת הַמְּצִיאוּת מֵהַהִשְׁתַּלְשְׁלוּת וְלֹא הַשָּׂגַת הַמַּהוּת כְּלָל, וַהֲרֵי זֶה כְּעֵין לִמּוּד הַמִּקְרָא שֶׁהוּא קוֹרֵא בִּשְׁמוֹתָיו שֶׁל הַקָּדוֹשׁ בָּרוּךְ הוּא אַף עַל פִּי שֶׁאֵינוֹ מַשִּׂיג כְּלָל עַצְמִיּוּת הַגָּנוּז בָּהֶן כַּנִּזְכַּר לְעֵיל. וּכְעֵין זֶה הוּא בְּלִמּוּד הַזֹּהַר וְעֵץ חַיִּים. וְלָכֵן הוּא בִּכְלָל שְׁלִישׁ בְּמִקְרָא... וְלָכֵן גַּם זֶה נִקְרָא לְרֵיחַ שְׁמָנֶיךָ, שֶׁיְּדִיעַת הַמְּצִיאוּת הִיא כְּמוֹ רֵיחַ בְּעָלְמָא לְגַבֵּי הַשָּׂגַת מַהוּת חָכְמָתוֹ יִתְבָּרַךְ שֶׁבְּמִשְׁנָה וְתַלְמוּד.

מסכת עירובין דף נ"ה אות י"ב

וְעַל דֶּרֶךְ שֶׁנִּתְבָּאֵר בְּאִגֶּרֶת הַקֹּדֶשׁ קָרוֹב לְסוֹפוֹ, שֶׁבְּלִמּוּד סֵדֶר הַהִשְׁתַּלְשְׁלוּת אַף אִם הִשִּׂיג הַמְּצִיאוּת, לֹא עָדִיף מִצַּד עַצְמוֹ כְּלִמּוּד הַמִּצְווֹת שֶׁמַּשִּׂיג וְתוֹפֵס הַמַּהוּת כוּ', אֶלָּא מִצַּד שֶׁיְּדִיעַת הַמְּצִיאוּת הוּא גַּם כֵּן מִצְוָה רַבָּה וְנִשָּׂאָה, וְאַדְּרַבָּה עוֹלָה עַל כֻּלָּנָה כְּמוֹ שֶׁכָּתוּב: וְיָדַעְתָּ הַיּוֹם, דַּע אֶת אֱלֹקֵי אָבִיךָ כוּ' וּמְבִיאָה לְלֵב שָׁלֵם. וְעוֹד, שֶׁגַּם הָרֵיחַ וִידִיעַת הַמְּצִיאוּת הוּא הֶאָרָה מִבְּחִינוֹת פְּנִימִיּוּת הַתּוֹרָה כוּ'... וְלָכֵן צָרִיךְ לוֹמַר ב' הַבְּחִינוֹת לְרֵיחַ שְׁמָנֶיךָ כוּ' וְשֶׁמֶן תּוּרַק כוּ'.

(לִקּוּטֵי תּוֹרָה לְבַעַל הַתַּנְיָא, שִׁיר הַשִּׁירִים דַּף ג' סוֹף טוּר ג' וָאֵילָךְ)

מסכת עירובין דף נ"ו.-

כְּמוֹ שֶׁהַמֶּלַח נוֹתֵן טַעַם בַּבָּשָׂר כֵּן לִמּוּד פְּנִימִיּוּת הַתּוֹרָה נוֹתֵן טַעַם בְּנִגְלֶה דְּתוֹרָה (הנק' לֶחֶם וּבָשָׂר)

וְהִנֵּה מִכָּל זֶה יוּבַן בְּתוֹסֶפֶת בֵּאוּר עִנְיַן וְלֹא תַשְׁבִּית מֶלַח כוּ', שֶׁלִּמּוּד הַפְּנִימִיּוּת נִקְרָא בְּשֵׁם מֶלַח, שֶׁהַמֶּלַח מַמְתֶּקֶת הַבָּשָׂר אַף שֶׁאֵין בּוֹ טַעַם בְּעַצְמוֹ כְּמוֹ הַבָּשָׂר, וְכָךְ הַנִּגְלֶה שֶׁבַּתּוֹרָה נִמְשָׁל לֶחֶם, כְּמוֹ שֶׁכָּתוּב [מִשְׁלֵי ט, ה] לְכוּ לַחֲמוּ בְלַחֲמִי, וְגַם לְבָשָׂר, כְּמוֹ שֶׁכָּתַבְתִּי בְּמָקוֹם אַחֵר עַל פָּסוּק "זֹאת הַפַּעַם עֶצֶם מֵעֲצָמַי וּבָשָׂר מִבְּשָׂרִי", דְּקַאי עַל תּוֹרָה שֶׁבְּעַל פֶּה, וְכֵן בִּגְּמָרָא בָּבָא בַּתְרָא (דַּף כ"ב) אָמְרוּ אִכְלוּ בִּישְׂרָא שַׁמִּינָא בֵּי רַבָּא. וְהַיְנוּ כְּמוֹ הַלֶּחֶם וְהַבָּשָׂר יֵשׁ בָּהֶן טַעַם, וּמַמָּשׁ כָּךְ בְּלִמּוּד הַנִּגְלֶה שֶׁבַּתּוֹרָה יֵשׁ בָּהּ הַשָּׂגַת הַמַּהוּת מַמָּשׁ, מַה שֶּׁאֵין כֵּן בְּלִמּוּד הַפְּנִימִיּוּת שֶׁאֵין בְּזֶה רַק יְדִיעַת הַמְּצִיאוּת וְלֹא הַשָּׂגַת הַמַּהוּת, וְהַמַּהוּת נִסְתָּר וְנֶעֱלָם וְאֵינוֹ מֻשָּׂג כְּלָל לִהְיוֹת בִּבְחִינַת טַעַם מַמָּשׁ כְּמוֹ הַנִּגְלֶה, עַד לֶעָתִיד לָבוֹא שֶׁיִּתְגַּלֶּה פְּנִימִיּוּת הַתּוֹרָה. וְלָכֵן נִמְשָׁל לְמֶלַח, לוֹמַר שֶׁעִם הֱיוֹת שֶׁאֵין בּוֹ טַעַם, עִם כָּל זֶה הוּא דַּיְקָא הַנּוֹתֵן טַעַם בְּהַבָּשָׂר.

(לִקּוּטֵי תּוֹרָה לְבַעַל הַתַּנְיָא שָׁם טוּר ד')

מסכת עירובין דף נ"ז.

מִי שֶׁיֵּשׁ בְּיָדוֹ הֲלָכוֹת וְאֵין בְּיָדוֹ מִדְרָשׁ (סוֹדוֹת הַתּוֹרָה), לֹא טָעַם טַעַם שֶׁל יִרְאַת חֵטְא

וְזֶה שֶׁאָמְרוּ רַבּוֹתֵינוּ זִכְרוֹנָם לִבְרָכָה בְּאָבוֹת דְּרַבִּי נָתָן (סוֹף פֶּרֶק כ"ט) וְכֵן הוּא גַּם כֵּן בִּבְרָכוֹת כָּל מִי שֶׁיֵּשׁ בְּיָדוֹ מִדְרָשׁ וְאֵין בְּיָדוֹ הֲלָכוֹת לֹא טָעַם טַעַם שֶׁל חָכְמָה, כָּל מִי שֶׁיֵּשׁ בְּיָדוֹ הֲלָכוֹת וְאֵין בְּיָדוֹ מִדְרָשׁ לֹא טָעַם טַעַם שֶׁל יִרְאַת חֵטְא, פֵּירוּשׁ: שֶׁהֲלָכוֹת נִקְרָא טַעַם שֶׁל חָכְמָה לְפִי שֶׁבָּהֶן וְעַל יָדָן מֻשָּׂג הַמַּהוּת חָכְמָתוֹ יִתְבָּרַךְ שֶׁנִּתְלַבְּשָׁה בַּהֲלָכָה זוֹ, מַה שֶּׁאֵין כֵּן בְּלִמּוּד הַפְּנִימִיּוּת הַנִּקְרָא מִדְרָשׁ אֵין מֻשָּׂג הַמַּהוּת מַמָּשׁ, וְלָכֵן נִקְרָא שֶׁלֹּא טָעַם טַעַם שֶׁל חָכְמָה, פֵּירוּשׁ: הַמַּהוּת מַמָּשׁ. וְעִם כָּל זֶה מִי שֶׁיֵּשׁ בְּיָדוֹ הֲלָכוֹת וְאֵין בְּיָדוֹ מִדְרָשׁ לֹא טָעַם טַעַם שֶׁל יִרְאַת חֵטְא, כִּי אַף שֶׁבְּלִמּוּד הַמִּדְרָשׁ אֵין מֻשָּׂג רַק הֶאָרָה, מִכָּל מָקוֹם זוֹ הַהֶאָרָה מְבִיאָה לִידֵי יִרְאַת חֵטְא... וְעוֹד, כִּי אַף שֶׁזֶּהוּ רַק הֶאָרָה, הִנֵּה הִיא הֶאָרָה מִבְּחִינוֹת הַפְּנִימִיּוּת, כִּי אוֹרַיְתָא סָתִים וְגַלְּיָא.

(לִקּוּטֵי תּוֹרָה לְבַעַל הַתַּנְיָא שָׁם טוּר ד')

מסכת עירובין דף נ"ח.

עַל יְדֵי שֶׁיִּרְאַת הַשֵּׁם הִיא אוֹצָרוֹ, עַל יְדֵי זֶה הַתּוֹרָה נִקְרָא תּוֹרַת הַשֵּׁם

וְזֶהוּ גַּם כֵּן עִנְיַן מַאֲמַר רַבּוֹתֵינוּ זִכְרוֹנָם לִבְרָכָה פֶּרֶק ב' דְּשַׁבָּת (דַּף ל"א סוֹף עַמּוּד א'), קָבַעְתָּ עִתִּים לַתּוֹרָה כוּ' פִּלְפַּלְתָּ בְּחָכְמָה כוּ', וַאֲפִלּוּ הָכִי אִי יִרְאַת הַשֵּׁם הִיא אוֹצָרוֹ אַיִן, אִי לֹא לֹא, מָשָׁל לְאָדָם שֶׁאָמַר לִשְׁלוּחוֹ: הַעֲלֵה לִי כּוּר חִטִּין לָעֲלִיָּה, הָלַךְ וְהֶעֱלָה לוֹ, אָמַר לֵיהּ, עֵרַבְתָּ לִי בָּהֶן קַב חֻמְטִין, אָמַר לֵיהּ לָאו, אָמַר לֵיהּ מוּטָב שֶׁלֹּא הֶעֱלִיתָהּ. וְהָעִנְיָן, כִּי חִטָּה הוּא כ"ב אַתְוָון דְּאוֹרַיְתָא. וְקַב חֻטְמִין פֵּרֵשׁ רַשִׁ"י אֶרֶץ מְלֵחָה, וְהוּא עִנְיַן וְלֹא תַּשְׁבִּית מֶלַח כוּ'. וְזֶהוּ שֶׁנִּזְכַּר עֵרַבְתָּ לִי בָּהֶן קַב חֻמְטִין, דְּתֵבַת לִי מְיֻתָּר, אֶלָּא דְּרָצָה לוֹמַר שֶׁעַל יְדֵי שֶׁיִּרְאַת הַשֵּׁם הִיא אוֹצָרוֹ אֲזַי הַתּוֹרָה וְהַחִטִּים הֵם לִי, וְנִקְרָא תּוֹרַת הַשֵּׁם... מַה שֶּׁאֵין כֵּן תּוֹרָה בְּלֹא יִרְאָה כוּ'.

(לִקּוּטֵי תּוֹרָה לְבַעַל הַתַּנְיָא שָׁם דַּף ו' טוּר א')

מסכת עירובין דף נ"ט.

אֹרֶךְ הַגָּלוּת מֵחֲמַת הֶעְדֵּר לִמּוּד הַסּוֹד; הַלּוֹמֵד מֻבְטָח לוֹ שֶׁהוּא בֶּן עוֹלָם הַבָּא

סַמָּא דְּחַיָּיא, חִיּוּב גָּדוֹל עַל כָּל יִשְׂרָאֵל לִלְמֹד זֹהַר הַקָּדוֹשׁ בְּכָל יוֹם אֲפִלּוּ גִּירְסָא בְּעָלְמָא, כִּי בְּזֶה בּוֹנֶה עוֹלָמוֹת וּמְטַהֵר וּמְקַדֵּשׁ נִשְׁמָתוֹ, וְאֵין קֵץ לְגֹדֶל שְׂכָרוֹ כִּי בְּזֶה מְקָרֵב הַגְּאֻלָּה וְעוֹשֶׂה נַחַת רוּחַ גָּדוֹל לְיוֹצְרוֹ, כַּמּוּבָא בַּזֹּהַר הַקָּדוֹשׁ פָּרָשַׁת נָשׂא (דַּף קכ"ד:) 'בְּהַאי חִבּוּרָא דְּאִיהוּ סֵפֶר הַזֹּהַר יִפְקוּן בֵּהּ מִן גָּלוּתָא'.

וּבַתִּקּוּנִים סוֹף תִּקּוּן ו', מֵהַאי חִבּוּרָא דִילָךְ, כַּד יִתְגַּלֵי לְתַתָּא בְּדָרָא בַתְרָאָה בְּסוֹף יוֹמַיָּא, וּבְגִינֵיהּ (וַיִּקְרָא כה י) וּקְרָאתֶם דְּרוֹר בָּאָרֶץ וְגוֹמֵר.

מסכת עירובין דף ס'. – המשך אות ט"ז

וּבְתִקּוּן ל' בְּסֵפֶר כִּסֵּא מֶלֶךְ, וְזֶה לְשׁוֹנוֹ: כַּמָּה גָּדוֹל חִיּוּב עַל תַּלְמִידֵי חֲכָמִים לִלְמֹד קַבָּלָה, וְעָנְשָׁם כַּמָּה גָּדוֹל אִם אֵינָם לוֹמְדִים קַבָּלָה, וְגוֹרֵם אֹרֶךְ גָּלוּתָא, כִּי הֵם מְעַכְּבִים הַגְּאֻלָּה רַחֲמָנָא לִיצְלַן, כִּי יַעֲשֶׂה בְּשָׁעָה אַחַת בְּלִמּוּד הַקַּבָּלָה מַה שֶּׁלֹּא נַעֲשֶׂה בְּלִמּוּד חֹדֶשׁ יָמִים בִּפְשָׁטֵי הַתּוֹרָה, כִּי גָּדוֹל כֹּחָהּ לְקָרֵב הַגְּאֻלָּה.

וּבְתִקּוּן מ"ב שָׁם בְּכִסֵּא מֶלֶךְ, כִּי לִמּוּד הַזֹּהַר הַקָּדוֹשׁ בְּגִירְסָא בְּעָלְמָא בּוֹנֶה עוֹלָמוֹת, וְכָל שֶׁכֵּן אִם יִזְכֶּה לִלְמֹד וּלְהָבִין אֲפִלּוּ פֵּרוּשׁ מַאֲמָר אֶחָד, יַעֲשֶׂה בּוֹ תִּקּוּן לְמַעְלָה בְּשָׁעָה אַחַת מַה שֶּׁלֹּא יַעֲשֶׂה בְּלִמּוּד הַפְּשָׁט שָׁנָה תְּמִימָה, וּמֻבְטָח לוֹ שֶׁהוּא בֶּן עוֹלָם הַבָּא מִבְּנֵי הֵיכָלָא דְּמַלְכָּא, וְיִהְיֶה מֵרוֹאֵי פְּנֵי הַמֶּלֶךְ הַיּוֹשְׁבִים רִאשׁוֹנָה בְּמַלְכוּתָא דִּרְקִיעָא.

מסכת עירובין דף ס"א. – המשך אות ט"ז

וּמַה שֶּׁאוֹמְרִים וְכִי אִכְשַׁר דָּרָא, אַדְּרַבָּה, שֶׁבַּדּוֹרוֹת הָרִאשׁוֹנִים שֶׁהָיוּ לָהֶם נְשָׁמוֹת קְדוֹשִׁים מִמְּקוֹמוֹת גְּבוֹהִים, יָכְלוּ לְטַהֵר נִשְׁמָתָם בִּפְשָׁטֵי הַתּוֹרָה, וְעַכְשָׁו בְּעִקְבְתָא דִּמְשִׁיחָא נְשָׁמוֹת נְמוּכִים וְגַם הִתְגַּבְּרוּת הַחִיצוֹנִים רַחֲמָנָא לִיצְלַן, אִי אֶפְשָׁר לְטַהֵר נִשְׁמָתָם, רַק בְּסַמִּים יְקָרִים, הַיְנוּ בַּזֹּהַר הַקָּדוֹשׁ, כִּי לְשׁוֹן הַזֹּהַר מְסֻגָּל לְזֶה אֲפִילּוּ בְּפִטְפּוּט לְחוּד וַאֲפִילּוּ בְּלִגְלוּג, וּבָזֶה יִהְיֶה נִשְׁמָר מִכָּל רַע מִיֵּצֶר הָרַע וּמִמִּקְרִים רָעִים בָּעוֹלָם הַזֶּה הַחָמְרִי, וְגַם בָּעוֹלָם הַבָּא הָרוּחָנִי, כַּנּוֹדָע מִזֹּהַר הַקָּדוֹשׁ פָּרָשַׁת פִּנְחָס דַּף רי"ט, בּוּצִינָא קַדִּישָׁא דִּנְהִיר חָכְמְתֵיהּ בְּכָל דָּרִין דַּהֲווּ אַבַּתְרֵיהּ, עַד בִּיאַת הַגּוֹאֵל אוֹר תּוֹרָה שֶׁל רַבִּי שִׁמְעוֹן בֶּן יוֹחַאי מֵאִיר בְּאוֹר רַב לְהַחֲיוֹת נַפְשׁוֹת יִשְׂרָאֵל.

עַל כֵּן יִתְחַזֵּק כָּל אָדָם מְאֹד לִלְמֹד זֹהַר הַקָּדוֹשׁ לְכָל הַפָּחוֹת ה' דַּפִּים בְּכָל יוֹם כְּדֵי שֶׁיִּגְרֹם חֶדְוָא וּפוּרְקָנָא בְּהוֹן לְעֵילָא וְתַתָּא, אָמֵן כֵּן יְהִי רָצוֹן.

(צַוָּאַת הָרָ"ד מֵאִיר בֶּן רַבִּי אַהֲרֹן שְׁוַרְץ זְכוּתוֹ יָגֵן עָלֵינוּ מִפִידְהַייץ)

מסכת עירובין דף ס"ב

בְּדוֹרֵנוּ מִי שֶׁאֵינוֹ עוֹסֵק בְּזֹהַר וְתִקּוּנִים וְכִתְבֵי הָאֲרִ"י כָּל עֵסֶק תּוֹרָתוֹ הוּא מִן הַשָּׂפָה וְלַחוּץ

בַּדּוֹר הַזֶּה הָאַחֲרוֹן, מִי שֶׁאֵינוֹ עוֹסֵק בְּסֵפֶר הַזֹּהַר וְתִקּוּנִים וְכִתְבֵי מָרָן הָאֲרִ"י שֶׁהֵם חַיִּים מַמָּשׁ לַנֶּפֶשׁ, בְּלוּלָה בְּמִקְרָא וּבְמִשְׁנָה וּבְתַלְמוּד וּפוֹסְקִים, יֵדַע נֶאֱמָנָה שֶׁכָּל תּוֹרָתוֹ שֶׁעוֹסֵק הוּא מִשָּׂפָה וְלַחוּץ, כְּדוֹאֵג, וְאֵין לוֹ עֵסֶק בַּחַיִּים וְהֶאָרָה לַנֶּפֶשׁ, וְהוּא כֻּלּוֹ טָעוּת וְרַמָּאוּת, וְאֵינוֹ עוֹסֵק בַּתּוֹרָה אֶלָּא לִהְיוֹת מֵאַנְשֵׁי שֵׁם, לִהְיוֹת רַב וְרֹאשׁ גְּדוֹל הַדּוֹר וּלְהִשְׂתָּרֵר עַל הַבְּרִיּוֹת, וְאֵין לוֹ חַיִּים וְלֹא חֵלֶק בַּחַיִּים...

וּבַדּוֹר הַזֶּה הָאַחֲרוֹן אִי אֶפְשָׁר לְהַמְשִׁיךְ שְׁכִינְתָּא עֶלְיוֹנָה אֶלָּא עַל יְדֵי הַזֹּהַר וְכִתְבֵי מָרָן הָרַב חַיִּים וִיטַאל בִּלְבַד שֶׁנֶּאֶמְרוּ בְּרוּחַ הַקֹּדֶשׁ, וּבַדּוֹר הַזֶּה מִי הָאִישׁ הֶחָפֵץ חַיִּים אוֹהֵב יָמִים מִבְּלִי לְבַלּוֹת יוֹם בִּלְתִּי קְדֻשָּׁה לִרְאוֹת טוֹב עוֹלָם הַבָּא בָּעוֹלָם הַזֶּה, יִדְבַּק בְּסֵפֶר הַזֹּהַר וּבְכִתְבֵי מָרָן הָרַב חַיִּים וִיטַאל בִּלְבַד שֶׁנֶּאֶמְרוּ בְּרוּחַ הַקֹּדֶשׁ.

(הֵיכַל הַבְּרָכָה פָּרָשַׁת עֵקֶב ז', י"ט)

מסכת עירובין דף ס"ג. – המשך אות י"ז

עִנְיַן שְׁבִירַת הַכֵּלִים הוּא הַשֹּׁרֶשׁ לְכָל סִדְרֵי הַבְּרִיאָה שֶׁל שִׁית אַלְפֵי שְׁנִין, וּבָהּ נִשְׁרָשׁ כָּל עִנְיַן עֲבוֹדַת הָאָדָם. מַטְּרַת הָעִיּוּן בְּנוֹשֵׂא שְׁבִירַת הַכֵּלִים וּמַטְּרַת לִמּוּד חָכְמַת הָאֱמֶת בִּכְלָל, הֵם עַל מְנַת לְהַכְנִיס בְּמוּדָעוּת הָאָדָם אֶת גֹּדֶל חֻמְרַת הַקִּלְקוּלִים שֶׁעוֹשֶׂה עַל יְדֵי עֲווֹנוֹתָיו, וּלְעֻמָּתוֹ גֹּדֶל הַתִּקּוּן הַנַּעֲשֶׂה עַל יְדֵי לִמּוּד הַתּוֹרָה וְקִיּוּם הַמִּצְווֹת. תַּכְלִית בְּרִיאַת כָּל הָעוֹלָמוֹת הָיָה עֲבוּר עַם יִשְׂרָאֵל. כָּל כֹּחוֹת הַבְּרִיאָה כְּלוּלִים בָּאָדָם הַתַּחְתּוֹן, וְלָכֵן כָּל מַחֲשָׁבָה דִּבּוּר וּמַעֲשֶׂה שֶׁנַּעֲשִׂים עַל יְדֵי נֶפֶשׁ מִיִּשְׂרָאֵל, מַשְׁפִּיעִים עַל כְּלָלוּת הַבְּרִיאָה לְהוֹרִיד אֵלֶיהָ שֶׁפַע בְּרָכָה, אוֹ לְהֵפֶךְ חַס וְשָׁלוֹם. שֹׁרֶשׁ הַבְּחִירָה בָּאָדָם הוּא בָּזֶה שֶׁיֵּשׁ בּוֹ שְׁנֵי כֹּחוֹת הָפְכִּיִּים, כֹּחַ הַקְּדֻשָּׁה וְכֹחַ הַסִּטְרָא אָחֳרָא שֶׁהֵם מִתְנַגְּדִים זֶה לָזֶה, שֶׁהֵם הַיֵּצֶר הַטּוֹב וְהַיֵּצֶר הָרַע. הָאָדָם נִמְצָא בֵּין ב' כֹּחוֹת אֵלּוּ, וּבוֹ הַיְכֹלֶת לְהַכְרִיעַ אֵיזֶה צַד יִגְבַּר. כָּל סִדְרֵי הַבְּרִיאָה כֻּלָּהּ וְכָל הָעוֹלָמוֹת, תְּלוּיִים בִּבְחִירָה זוֹ שֶׁל כָּל נֶפֶשׁ מִיִּשְׂרָאֵל, וְלָכֵן מִסְפַּר נִשְׁמוֹת יִשְׂרָאֵל הוּא בְּכַוָּנָה מְיֻחֶדֶת, שֶׁלְּכָל נֶפֶשׁ יֵשׁ תִּקּוּנִים פְּרָטִיִּים בְּכָל הָעוֹלָמוֹת, לְפִי שֹׁרֶשׁ נִשְׁמָתָהּ.

(פִּתְחֵי שְׁעָרִים נְתִיב שְׁבִירַת הַכֵּלִים - פֶּתַח א - שְׁבִירַת הַכֵּלִים - שֹׁרֶשׁ לְסִטְרָא אָחֳרָא)

מסכת עירובין דף ס"ד.

תַּכְלִית לִמּוּד חָכְמַת הָאֱמֶת

בְּפֶתַח זֶה נִלְמַד מַה הִיא תַּכְלִית לִמּוּד חָכְמַת הָאֱמֶת, וְאֹמַר שֶׁחָכְמָה זוֹ בָּאָה לַעֲזֹר לָנוּ לְהָבִין דֶּרֶךְ הַשְׁגָּחָתוֹ יִתְבָּרַךְ וְאֵיךְ הוּא מַנְהִיג אֶת נִבְרָאָיו בְּהַשְׁגָּחָה פְּרָטִית עַל פִּי סֵדֶר שֶׁקָּבַע בְּמַחְשֶׁבֶת הַבְּרִיאָה הַמִּשְׁתַּקֶּפֶת בַּתּוֹרָה הַקְּדוֹשָׁה וּבְמִצְווֹתֶיהָ, וְלָדַעַת אֵיךְ עַל יְדֵי עֲבוֹדָתֵנוּ נִשְׁלָם רְצוֹנוֹ יִתְבָּרַךְ לְתַקֵּן עוֹלָם בְּמַלְכוּת שַׁדַ"י. כְּמוֹ כֵן מַסְבִּיר שֶׁתַּכְלִית הַבְּרִיאָה הִיא, שֶׁהָאָדָם יִדְבַּק לְקוֹנוֹ, וְיַשִּׂיג רְצוֹנוֹ יִתְבָּרַךְ, וִיקַיֵּם מַה שֶּׁהִשִּׂיג מֵרְצוֹנוֹ הָאֲמִתִּי.

(סֵפֶר פִּתְחֵי שְׁעָרִים נְתִיב הַצִּמְצוּם - פֶּתַח א)

מסכת עירובין דף ס"ה – המשך אות י"ח

וְנוֹדַע מִמָּארֵי קַבָּלָה אֲשֶׁר לִמּוּד הַתּוֹרָה כָּזוֹ הוּא מְזוֹן הַקְּלִפּוֹת. וְכָל דִּבּוּר וְדִבּוּר שֶׁמּוֹצִיא מִפִּיו, תֵּכֶף חוֹטְפִין אוֹתוֹ כָּל מִינֵי כִּתּוֹת הָרָעוֹת וְהַסִּטְרָא אָחֳרָא, וְנִבְרָאִין מִזֶּה מִינֵי מַזִּיקִין בָּעוֹלָם. וְעַל כֵּן אָמַר: רְאֵה הֵיטֵב בָּזֶה כִּי הִנֵּה אָנֹכִי נוֹתֵן לִפְנֵיכֶם הַיּוֹם בְּרָכָה וּקְלָלָה. שֶׁאָנֹכִי שֶׁהוּא הַתּוֹרָה כַּנֶּאֱמַר אוֹ אֲפִלּוּ כִּפְשׁוּטוֹ, שֶׁמַּה שֶּׁאָנֹכִי נוֹתֵן לִפְנֵיכֶם הַיּוֹם, כְּלוֹמַר הַתּוֹרָה שֶׁהוּא מְלַמְּדָם, יֵשׁ בּוֹ בְּרָכָה וּקְלָלָה. וְהִזָּהֵר הֵיטֵב לָצֵאת מִן גֶּדֶר וּפשְׁעִים יִכָּשְׁלוּ בָם, חַס וְשָׁלוֹם. וּלְהִכָּנֵס בְּגֶדֶר צַדִּיקִים יֵלְכוּ בָם. וְלָזֶה אָמַר לְהַלָּן וְסַרְתֶּם מִן הַדֶּרֶךְ, כְּלוֹמַר מִן הַדֶּרֶךְ עַצְמוֹ תָּסוּרוּ. שֶׁעַל יְדֵי דֶּרֶךְ הַתּוֹרָה תֵּלְכוּ אָרְחוֹת עֲקַלְקַלּוֹת כְּשֶׁלֹּא תָּשִׂימוּ לֵב עָלֶיהָ לַעֲשׂוֹתָהּ כָּרָאוּי. וְאָכֵן, שֶׁמַּה שֶּׁאָמַר אָנֹכִי וְלֹא אֲנִי הוּא לְרַמֵּז עַל מִלַּת אָנֹכִי הַנֶּאֱמַר בִּנְתִינַת הַתּוֹרָה. (וּמַה שֶּׁלֹּא נֶאֱמַר שָׁם אֲנִי הוּא כִּדְרָשׁוֹת חֲכָמֵינוּ זִכְרוֹנָם לִבְרָכָה (שַׁבָּת ק"ה.) אֲמִירָה נְעִימָה כְּתִיבָה יְהִיבָא. אוֹ אָנָּא נַפְשִׁי כְּתָבִית יְהָבִית וְכוּ'). וְהַשֵּׁם יִתְבָּרַךְ יָשִׂים חֶלְקֵנוּ מִלּוֹמְדֵי תּוֹרָתוֹ לִשְׁמָהּ וְנִהְיֶה אֲנַחְנוּ וְצֶאֱצָאֵינוּ וְצֶאֱצָאֵי כָּל עַמְּךָ בֵּית יִשְׂרָאֵל כֻּלָּנוּ יוֹדְעֵי וְלוֹמְדֵי תּוֹרָתֶךָ לִשְׁמָהּ. וְעַיֵּן בְּחִבּוּרֵנוּ זֶה בְּכַמָּה מְקוֹמוֹת. וּבְחִבּוּרֵנוּ סִדּוּרוֹ שֶׁל שַׁבָּת (בַּחֵלֶק הָרִאשׁוֹן שֹׁרֶשׁ הַשְּׁבִיעִי עָנָף א') בֵּאַרְנוּ קְצָת עִנְיַן לִמּוּד הַתּוֹרָה לִשְׁמָהּ.

(בְּאֵר מַיִם חַיִּים פָּרָשַׁת רְאֵה - פֶּרֶק יא)

מסכת עירובין דף ס"ו.

סֵפֶר מָבוֹא לְחָכְמַת הַקַּבָּלָה - חֵלֶק א הַקְדָּמָה

וְאֵיךְ לְהַגִּיעַ לִשְׁלֵמוּת אִישׁ תָּם שֶׁל יַעֲקֹב? עַל יְדֵי לִמּוּד בִּלְתִּי פּוֹסֵק שֶׁל תּוֹרַת הַנִּגְלֶה וְתוֹרַת הַנִּסְתָּר בְּרָצוֹא וָשׁוֹב, הֲלָכָה וְקַבָּלָה. כִּי הָרִאשׁוֹנָה גְּלוּיָה בָּאָרֶץ וְהַשְּׁנִיָּה גְּנוּזָה בַּשָּׁמַיִם, וְיִחוּדָן בְּלֵב אָדָם הַנַּעֲשֶׂה אֶחָד עַל יָדָן. וְאֵיךְ? בְּקִיּוּם מַה שֶּׁנֶּאֱמַר בְּיַעֲקֹב אִישׁ תָּם יֹשֵׁב אֹהָלִים, שְׁנֵי אֹהָלִים דִּשְׁתֵּי תּוֹרוֹת הַנִּזְכָּרוֹת, וְהַיְינוּ עַל יְדֵי יִחוּד הָעֵינַיִם דִּבְחִינַת תּוֹרָה שֶׁבִּכְתָב, וְהָאָזְנַיִם דִּבְחִינַת תּוֹרָה שֶׁבְּעַל פֶּה, הוּא הַיִּחוּד הַנַּעֲשֶׂה עַל יְדֵי בֵּרוּר הַהֲלָכָה הַנַּעֲשֶׂה מִכֹּחַ שְׁתֵּיהֶן. וְגָלוּי יִחוּדָן עַל יְדֵי תּוֹרָה הַשְּׁלִישִׁית, תּוֹרַת הַסּוֹד, תּוֹרַת הַקַּבָּלָה אֲשֶׁר עִקָּרָהּ בְּלֵב אֶמְצַע הַמַּעֲלָה דְּשָׁמַיִם, שְׁמִיעָה דְּאָזְנַיִם. וְהַמַּטָּה דְּאֶרֶץ רְאִיָּה דְּעֵינַיִם.

מסכת עירובין דף ס"ז. – המשך אות י"ט

וּכְטַעַם אָמְרָם, זִכְרוֹנָם לִבְרָכָה, בַּגְּמָרָא עַל כָּל סְבָרָה וּסְבָרָה שֶׁל חֲכָמֶיהָ הַקְּדוֹשִׁים הַדּוֹמִים לְמַלְאָכִים וּגְדוֹלִים מֵהֶם, אַלִּיבָּא דְּרַבִּי פְּלוֹנִי, אַלִּיבָּא דְּרַבִּי פְּלוֹנִי, וּפֵרוּשׁוֹ לְפִי לִבּוֹ! הִיא הַנְּקֻדָּה הַשְּׁלִישִׁית הָאֶמְצָעִית בֵּין הָעֶלְיוֹנָה דְּשָׁמַיִם תּוֹרָה שֶׁבְּעַל פֶּה וּבֵין הַתַּחְתּוֹנָה דְּאֶרֶץ תּוֹרָה שֶׁבִּכְתָב. וּבָהּ גָּנוּז סוֹד הַשֵּׁם וְאוֹרוֹ הַנּוֹרָא שֶׁיִּצְטָרֵךְ לְהִתְפַּשֵּׁט וּלְהָאִיר לְמַטָּה כְּמוֹ לְמַעְלָה, כִּי אָז יִתְיַחֲדוּ הַג' נְקֻדּוֹת דִּידָן סוֹד ג' עָלְמִין בְּרִיאָ"ה יְצִירָ"ה עֲשִׂיָ"ה, בִּבְחִינַת ג' פְּעָמִים סוֹד יקו"ק גִּימַטְרִיָּא רפ"ח דְּתַכְלִית בֵּרוּר נִיצוֹצֵי קְדֻשָּׁה וַעֲלִיָּתָם מִנְּפִילָתָם שֶׁבִּזְמַן שְׁלִיטַת עוֹלַם הַתֹּהוּ, וַחֲזָרָתָם אֶל חֵיק הַקְּדֻשָּׁה, וּמִמֵּילָא חוֹזֵר אָדָם לְהִתְיַחֵד עִם קוֹנוֹ כְּטַעַם, יִחוּד הַיְגִיעָה וְהַמְּצִיאָה גִּימַטְרִיָּא רפ"ח, יְגִיעָה מִסִּטְרָא דִּידָן, מְצִיאָה מִסִּטְרָא דִּידֵיהּ יִתְבָּרַךְ שְׁמוֹ. וּכְטַעַם: הַלֵּב אֶחָד - אֹזֶן טוֹבָה וְעַיִן טוֹבָה, גִּימַטְרִיָּה רפ"ח:

מסכת עירובין דף ס"ח. – המשך אות י"ט

וְיִחוּד זֶה מִסִּטְרָא שֶׁל דַּעַת שֵׁם אקו"ק גִּימַטְרִיָּה טוֹ"ב הָרָמוּז בְּרָאשֵׁי תֵּבוֹת פָּסוּק בִּבְרֵאשִׁית: אֶ'ת הַ'שָּׁמַיִם וְ'אֶת הָ'אָרֶץ, הַנַּעֲשִׂים אֶחָד עַל יָדוֹ, סוֹד אֶת שְׁנֵי הַמְּאֹרֹת הַגְּדֹלִים (בְּרֵאשִׁית א' ט"ז) גִּימַטְרִיָּה חוּשְׁבַּן דְּדִין כְחוּשְׁבַּן דְּדִין, סוֹד יִחוּד קוּדְשָׁא בְּרִיךְ הוּא וּשְׁכִינְתֵּיהּ, קוּדְשָׁא בְּרִיךְ הוּא בְּחִינַת שָׁמַיִם וּשְׁכִינְתֵּיהּ בְּחִינַת אָרֶץ, בְּסוֹד הִזְדַּהוּת וְיִחוּד הָאֱמוּנָה דְּחֹשֶךְ לַיְלָה דְּאֶרֶץ, וְהַדַּעַת דְּאוֹר יוֹם דְּשָׁמַיִם, וְכַיָּדוּעַ מִדְּרָשַׁת חֲכָמֵינוּ זִכְרוֹנָם לִבְרָכָה בְּמַסֶּכֶת שַׁבָּת עַל פָּסוּק בִּישַׁעְיָה ל"ג ו', וְהָיָה אֱמוּנַת עִתֶּיךָ חֹסֶן יְשׁוּעֹת חָכְמַת וָדָעַת, פָּסוּק הַבָּנוּי ו' תֵּבוֹת דְּאוֹת וָא"ו הַחִבּוּר הַמְיַחֶדֶת הַב' קְצוֹת דִּידָן, אֲשֶׁר לָכֵן:

הָאֱמוּנָה דַּעַת הַשֵּׁם: הָאֱמוּנָה דַּעַת הַשֵּׁם - בְּגִימַטְרִיָּה : הָאֱמוּנָה דַּעַת הַשֵּׁם:

מסכת עירובין דף ס"ט. – המשך אות י"ט

לְפִיכָךְ בְּהִתְכַּלְּלוּת הֲלָכָה וְקַבָּלָה, קַבָּלָה וַהֲלָכָה, בְּג' נְקֻדּוֹת סת"ר הַנִּזְכַּר לְעֵיל מִתְגַּלֶּה יִחוּדוֹ יִתְבָּרַךְ שְׁמוֹ, יִחוּד ה' תֵּבוֹת הָעוֹלוֹת כְּמִסְפַּר ג' פְּעָמִים אֶחָד הַבִּלְתִּי מִשְׁתַּנֶּה הֵן לְמַעְלָה הֵן לְמַטָּה הֵן בְּאֶמְצַע. וְהַיְנוּ:

יִחוּד הַקַּבָּלָה וְהַהֲלָכָה: - יִחוּד הַהֲלָכָה וְהַקַּבָּלָה: יִחוּד הַקַּבָּלָה וְהַהֲלָכָה: יקוק אֶחָד - בְּגִימַטְרִיָּה: יִחוּד הַהֲלָכָה וְהַקַּבָּלָה: יִחוּד הַקַּבָּלָה וְהַהֲלָכָה: יִחוּד הַהֲלָכָה וְהַקַּבָּלָה:

וּשְׁלֵמוּת זוֹ הִיא שֶׁתִּתְגַּלֶּה בִּמְהֵרָה בְּיָמֵינוּ אָמֵן בָּאֶלֶף הַשְּׁבִיעִי דְּשַׁבָּת קֹדֶשׁ כִּי יוֹם הַשְּׁבִיעִי שַׁבָּת גִּימַטְרִיָּה ג' פְּעָמִים שְׁכִינָה, כִּי אָז הוּא יִתְבָּרַךְ שְׁמוֹ יִשְׁכֹּן בְּג' נְקֻדּוֹת דִּידָן בְּגָלוּי, דְּלֵית אֲתָר פָּנוּי מִינֵיהּ. וְהַיְנוּ הַגִּלּוּי שֶׁל נַחֲלַת יַעֲקֹב נַחֲלָה בְּלִי מְצָרִים גִּימַטְרִיָּה כִּי יִשְׂרָאֵל עַם קְרוֹבוֹ יִתְבָּרַךְ שְׁמוֹ, וְסוֹד כֵּלָיו הַקְּדוֹשִׁים, כֹּהֵן לֵוִי יִשְׂרָאֵל רָאשֵׁי תֵּבוֹת כְּלִי. וְגִימַטְרִיָּה ג' תֵּבוֹת אֵלּוּ גִּימַטְרִיָּה בְּסֶתֶר שֶׁבַּפָּסוּק הַנִּזְכַּר לְעֵיל יֹשֵׁב בְּסֵתֶר עֶלְיוֹן. כְּלַל הַג' נְקֻדּוֹת הַנִּזְכָּרוֹת, וְזֶה פֶּלֶא! וְעַל יְדֵי כֵּלָיו יִתְבָּרַךְ שְׁמוֹ הַנִּפְלָאִים יִתְגַּלֶּה אֵיךְ הַכֹּל שֶׁלּוֹ יִתְבָּרַךְ שְׁמוֹ, כִּי יִחוּד הַמַּחְשָׁבוֹת כֹּחַ הַשֵּׁם אֵ"ל אֶחָד, הַמַּעֲשִׂים כֹּחַ הַשֵּׁם אֵ"ל אֶחָד וְהַדִּבּוּרִים כֹּחַ יקוק אֵ"ל אֶחָד - בְּגִימַטְרִיָּה :

מסכת עירובין דף ע'. – המשך אות י"ט

וּמִסְפָּר זֶה כְּמִסְפַּר הַסְּלִיחָה הַמְּחִילָה וְהַכַּפָּרָה בְּצֵרוּף כֹּחַ הַתְּשׁוּבָה פְּלָאוֹת הַשֵּׁם:

לְלַמְּדֵנוּ שֶׁעַל הָאָדָם לַעֲשׂוֹת תְּשׁוּבָה עַל תְּשׁוּבָתוֹ הַקּוֹדֶמֶת, לְמַעַן יִתְכַּפֵּר לוֹ כָּל אֲשֶׁר עָשָׂה בְּגִ' בְּחִינַת הַנִּזְכָּרוֹת דְּג' נְקֻדּוֹת סֵתֶר, כִּי עַל הָאָדָם לְהוֹסִיף תָּמִיד תִּקּוּן עַל הַתִּקּוּן הַקּוֹדֵם, כִּי כִּסּוּפֵי לֵב אָדָם הַיְּהוּדִי לְהִתְעַלּוֹת וּלְהִתְקָרֵב אֵלָיו יִתְבָּרַךְ שְׁמוֹ קֵרוּב אַחַר קֵרוּב. לָכֵן אוֹתִיּוֹת תְּשׁוּבָה אוֹתִיּוֹת תָּשׁוּב ה', דְּהַיְנוּ הַחְזָרַת יְדִיעָה הַתַּחְתּוֹנָה שֶׁל אֲנִי הַשָּׁפֵל אֶל יְדִיעָה עֶלְיוֹנָה שֶׁל אַיִ"ן הָעֶלְיוֹן, בְּחִינַת אֲנִי הַשֵּׁם, כִּי הַכֹּל בְּיָדוֹ יִתְבָּרַךְ שְׁמוֹ וְכַנִּזְכַּר. וּבְגִלּוּי נִפְלְאוֹתָיו וְנוֹרְאוֹתָיו יִתְבָּרַךְ שְׁמוֹ אִם יִשְׁאַף וְיִכְסֹף אֲלֵיהֶן בְּכָל נִימֵי לִבּוֹ נַפְשׁוֹ וְנִשְׁמָתוֹ. לְפִיכָךְ קָרָאתִי חִבּוּר קָטָן זֶה בְּשֵׁם:

הַקְדָּמוֹת וּשְׁעָרִים לְחָכְמַת הַקַּבָּלָה:

מסכת עירובין דף ע"א. – המשך אות י"ט

כִּי עַל יְדֵי לִמּוּדָהּ בְּהִתְבּוֹנְנוּת בְּסוֹדוֹתֶיהָ הַנִּפְלָאִים יַגִּיעַ אָדָם לִשְׁלֵמוּת תִּקּוּנוֹ בְּתַכְלִית בִּטּוּל גַּאֲוָתוֹ! וּלְעֻמַּת בִּטּוּלָהּ תִּתְגַּלֶּה הָעֲנָוָה בְּג' נְקֻדּוֹת הַנִּזְכַּר לְעֵיל דְּמַחְשָׁבוֹת דִּבּוּרִים וּמַעֲשִׂים, כִּי הַכֹּל שֶׁלּוֹ יִתְבָּרַךְ שְׁמוֹ. וְתִתְבַּטֵּל הַסָּמֶ"ךְ מֵ"ם הָרֶשַׁע, כִּי עֲנָוָה גִּימַטְרִיָּה סמא"ל וְיֵעָשֶׂה:

עֲנָוָה – ז' פְּעָמִים חַיִּים:

עֲנָוָה - ז' פְּעָמִים חַיִּים - גִּימַטְרִיָּה:

עֲנָוָה - ז' פְּעָמִים חַיִּים:

כִּי בִּנְפִילַת הַז' מ"ק דְּעוֹלַם הַתֹּהוּ הִתְפַּשְּׁטָה הַמָּוֶת ז' פְּעָמִים, וְכָאן הַתִּקּוּן דְּעֶצֶם הַחַיִּים:

סֵפֶר מָבוֹא לְחָכְמַת הַקַּבָּלָה - חֵלֶק א הַקְדָּמָה

וְסֵפֶר זֶה כְּתַבְתִּיו בְּכַוָּנָה לַעֲזֹר לַאֲנָשִׁים קְטַנִּים אֲשֶׁר כְּעֶרְכִּי הַנִּכְסָפִים לְקִרְבַת הַשֵּׁם, וּלְמַעַן יַשְׁפִּיעַ הַשֵּׁם יִתְבָּרַךְ עֲלֵיהֶם וְעָלַי מֵאוֹרוֹ הַנּוֹרָא לְמַעַן נֵלֵךְ בְּדֶרֶךְ תּוֹרָה הַקְּדוֹשָׁה בִּתְשׁוּבָה וּמַעֲשִׂים טוֹבִים בְּתַכְלִית קִיּוּם רְצוֹנוֹ, אָמֵן כֵּן יְהִי רָצוֹן:

(סֵפֶר מָבוֹא לְחָכְמַת הַקַּבָּלָה - חֵלֶק א הַקְדָּמָה)

מסכת עירובין דף ע"ב.

עִקַּר הִתְגַּלּוּת חָכְמַת הַסּוֹד בָּאַחֲרוֹנָה לְזַכֵּךְ הַנֶּפֶשׁ לִתְשׁוּקָה וּדְבֵקוּת בַּקְּדֻשָּׁה

אָמַר הַמַּר, הַנִּבְזֶה וְהַשָּׁפֵל, אֱמֶת מֵאֶרֶץ תִּצְמַח, וְשָׁפַלְתִּי מֵאֶרֶץ, חֶרְפַּת אָדָם וּבְזוּי עַם, גַּרְעִין נִפְסָד וְנִרְקָב, וּמִמֶּנּוּ יִצְמַח זֶרַע קֹדֶשׁ, לִזְרֹעַ בְּאוֹר הַחַיִּים, לְהַלְהִיב לְבָבוֹת יִשְׂרָאֵל לְתוֹרָה וְלַעֲבוֹדָה בַּחָכְמָה הַפְּנִימִית, מְתוּקָה מִדְּבַשׁ וְנֹפֶת צוּף, מְאִירַת עֵינַיִם וּמְשִׁיבַת נָפֶשׁ, חֲמוּדָה גְּנוּזָה, מָתוֹק הָאוֹר לָעֵינַיִם וְטוֹב לַנֶּפֶשׁ, לְזַכְּכָהּ וּלְהָאִירָהּ בְּמִדּוֹת טוֹבוֹת וִישָׁרוֹת לִטְעֹם טַעַם אוֹר הַגָּנוּז, עוֹלָם הַבָּא בָּעוֹלָם הַזֶּה, עַל יְדֵי חָכְמַת הַזֹּהַר וְהַתִּקּוּנִים, רַעְיָא מְהֵימְנָא... לְמַזֵּג הַמִּדּוֹת בְּתַכְלִית הַזִּכּוּךְ, עֲנָוָה וְשִׁפְלוּת הָרוּחַ אֱמֶת, וְלִלְמֹד בָּהֶם עַל צַד הַכַּוָּנָה לְהָאִיר הַנֶּפֶשׁ וּלְזַכְּכָהּ..

מסכת עירובין דף ע"ג – המשך אות כ'

. וְעִקַּר הִתְגַּלּוּת הַחָכְמָה הַזֹּאת בְּדוֹרֵנוּ לֹא הָיָה אֶלָּא לְהָאִיר עַל הַנֶּפֶשׁ, לְזַכְּכָהּ בִּתְשׁוּקָה וּדְבֵקוּת, אַהֲבָה וְיִרְאָה בִּקְדֻשָּׁה וְטָהֳרָה וַעֲנָוָה, וְלֹא לִהְיוֹת חוֹקֵר וּמְקֻבָּל מִשָּׂפָה וְלַחוּץ... כִּי הִתְגַּלּוּת הָאוֹר הַצָּפוּן הַזֶּה בְּיָמֵינוּ הָיָה לְהָאִיר עָלֵינוּ וְעַל נַפְשֵׁנוּ לְהָסִיר מֵאִתָּנוּ כָּל הַזֻּהֲמָה וְתַאֲווֹת הָרָעוֹת... וּלְהָסִיר הַקּוֹצִים, מִדּוֹת רָעוֹת, גַּאֲוָה וְהִשְׂתָּרְרוּת עַל רֵעֵהוּ, וְיֶתֶר מִדּוֹת רָעוֹת, אֲשֶׁר הֵם לְשִׂכִּים בְּעֵינֵינוּ, קִנְאָה וְשִׂנְאָה וַאֲהָבוֹת רָעוֹת, אֲשֶׁר כָּל זֶה נִזְדַּכֵּךְ וְנַעֲשֶׂה לְאוֹר הַמֵּאִיר עַל לִמּוּד חָכְמָה הַמְּתוּקָה מִדְּבַשׁ בְּכַוָּנָה לְהַשִּׂיג אוֹרָהּ, לְיַחֵד קוּדְשָׁא בְּרִיךְ הוּא בְּיִחוּדָא שְׁלִים.

(הַקְדָּמַת הַמְחַבֵּר סֵפֶר נְתִיב מִצְווֹתֶיךָ)

מסכת עירובין דף ע"ד – המשך אות כ'

צָרִיךְ לַעֲבֹד אֶת הַשֵּׁם יִתְבָּרַךְ בְּשִׂמְחָה וּבִדְבֵקוּת בְּהַרְחָבַת הַדַּעַת, לְהַשִּׂיג מִמַּלְכוּת עַד חָכְמָה, הַמְחַיָּה אֶת כֻּלָּם, לְהַשִּׂיג מֹחִין קְדוֹשִׁים וְחֶדְוָתָא דִּשְׁמַעְתָּא, כָּל אֶחָד לְפִי מַעֲשָׂיו טוֹעֵם מֵאוֹר הַתּוֹרָה, כִּי כָּל דַּף גְּמָרָא וּפֶרֶק מִשְׁנָיוֹת מְחַיֶּה מַמָּשׁ הַנֶּפֶשׁ, וּבִפְרָט סֵפֶר הַזֹּהַר עוֹלֶה עַל כֻּלָּם, וְלַעֲשׂוֹת הַמִּצְווֹת בְּשִׂמְחָה וּמֵרֹב כֹּל, כִּי הֵם מַמָּשׁ חַיֵּינוּ וְחַיּוּת נַפְשֵׁנוּ, חַיּוּת וְתַעֲנוּג מַמָּשִׁי, מֵרֹב כֹּל.

(הֵיכַל הַבְּרָכָה פָּרָשַׁת מִשְׁפָּטִים דַּף קצ"ט עַמּוּד ד')

מסכת עירובין דף ע"ה

עַל יְדֵי לִמּוּד הַסּוֹד זוֹכִים לַעֲנָוָה וּמֹחִין דִּקְדֻשָּׁה

הָעִקָּר תֵּדַע אָחִי, שֶׁעִקַּר לִמּוּד זֶה שֶׁנִּתְגַּלָּה בַּזְּמַן הַזֶּה בְּכָל כָּךְ בְּהִירוּת וְאוֹר וְהִתְפַּשְּׁטוּת הוּא מֵחֲמַת שֶׁהָרַע גּוֹבֵר מְאֹד וּכְנֶסֶת יִשְׂרָאֵל נוֹפֶלֶת, וּבְלִמּוּד זֶה נִזְדַּכֵּךְ הַנֶּפֶשׁ. וּבֶאֱמֶת, בְּעֵת לִמּוּד הַסּוֹדוֹת, וּבִפְרָט סֵפֶר הַזֹּהַר וְהַתִּקּוּנִים מֵאִיר הַנֶּפֶשׁ, וְעַל יְדֵי לִמּוּד וִידִיעַת כַּוָּנַת הַמִּצְווֹת מְעוֹרֵר בְּשֹׁרָשִׁים עֶלְיוֹנִים... וְיָאִירוּ לְמַטָּה בְּעִלּוּי רַב אוֹר גָּדוֹל...

מסכת עירובין דף ע"ו. – המשך אות כ"א

וּבְעֵת שֶׁאַתָּה עוֹשֶׂה הַמִּצְוָה אַתָּה מְכַוֵּן בְּהַכְנָעָה וּבְאֵימָה, לְעוֹרֵר לְמַעְלָה הַמַּקִּיפִין וְהַמֹּחִין, אַף עַל פִּי שֶׁאֵין אַתָּה יוֹדֵעַ שׁוּם מַהוּת, לֹא בְּמַקִּיפִין וְלֹא בְּמֹחִין וְלֹא בְּשׁוּם דָּבָר... אַף עַל פִּי כֵן בִּידִיעָתְךָ אַתָּה מְעוֹרֵר אֶת מְצִיאוּתָם, אַף שֶׁאֵינְךָ יוֹדֵעַ מַהוּתָם נִמְשָׁךְ אֵלֶיךָ אוֹר גָּדוֹל, וְאַתָּה עוֹבֵד אֶת הַשֵּׁם בְּשִׂמְחָה וּבְטוּב לֵבָב מַמָּשׁ מֵרֹב כָּל, בְּגֹדֶל אוֹר הַמֵּאִיר עָלֶיךָ.

וּבִפְרָט בְּעֵת לִמּוּד סֵפֶר הַזֹּהַר, שֶׁמַּמָּשׁ הַשְּׁכִינָה שׁוֹרָה עָלֶיךָ וְהַקָּדוֹשׁ בָּרוּךְ הוּא מֵאִיר עָלֶיךָ אוֹר וְחַיּוּת, וּבִלְבַד שֶׁתִּהְיֶה לְךָ הַכְנָעָה בֶּאֱמֶת. וְעוֹד, שֶׁתִּזְכֶּה עַל יְדֵי לִמּוּד זֶה לִהְיוֹת עָפָר וָאֵפֶר וְלִסְבֹּל יִסּוּרִים וְחֵרוּפִים וְדִישׁוֹת עָקֵב, שֶׁתִּהְיֶה בְּעֵינֶיךָ כְּאַסְקֻפָּה הַתַּחְתּוֹנָה שֶׁהַכֹּל דָּשִׁין עָלֶיךָ, וְהַשֵּׁם יִתְבָּרַךְ יַעֲזֹר לְךָ בְּהַרְחָבַת הַמֹּחִין שֶׁל הַקְּדֻשָּׁה וּבְנֹעַם זִיו הַשְּׁכִינָה, שֶׁלֹּא תַּרְגִּישׁ מִכָּל אֵלֶּה שׁוּם הֶרְגֵּשׁ כְּלָל וּכְלָל, אֶלָּא הַרְחָבַת הַדַּעַת וְהַמֹּחִין מִשִּׂמְחַת נֹעַם זִיו אוֹר שְׁכִינָתוֹ שֶׁיִּשְׁרֶה עָלֶיךָ.

(נְתִיב מִצְווֹתֶיךָ קָאמַארְנָא, נְתִיב הַיִּחוּד, שְׁבִיל א' אוֹת ב')

מסכת עירובין דף ע"ז.

נִסְתָּר דְּתוֹרָה מֵגֵן נֶגֶד מִינוּת, שִׂנְאַת חִנָּם וְלָשׁוֹן הָרַע

בַּדּוֹרוֹת הָרִאשׁוֹנִים הָיוּ יְכוֹלִין לְהַשִּׂיג שְׁלֵמוּת נַפְשָׁם, לְהִתְלַהֵב בְּזִכּוּךְ רַב וּבִקְדֻשָּׁה לְהַמְשִׁיךְ עַל עַצְמָם נֹעַם זִיו אוֹר הַשְּׁכִינָה בְּאוֹר עֶלְיוֹן וְצַח בִּדְבֵקוּת וְיִרְאָה וְאַהֲבָה, וְהַכֹּל עַל יְדֵי פַּשְׁטוּת הַתּוֹרָה, תּוֹרָה שֶׁבְּעַל פֶּה נִגְלֶה, אֲבָל בְּדוֹר זֶה עִקְבוֹת דִּמְשִׁיחָא, שֶׁהָרַע גּוֹבֵר וּמִתְנַשֵּׂא וְחֻצְפָּא יִסְגֵּי... מִי יָגֵן עָלֵינוּ מִן הַקְּלִפּוֹת הָרָעוֹת הַמַּחְשִׁיכִים הָאוֹר וְהַשֵּׂכֶל. וְעַל יְדֵי נִגְלֵית הַתּוֹרָה אִי אֶפְשָׁר בְּדוֹר כָּזֶה בְּאֵין פָּנִים לְהַלְהִיב כָּל כָּךְ נֶפֶשׁ הַמַּשְׂכֶּלֶת בִּדְבִיקָה וַחֲשִׁיקָה, שֶׁהָרַע וְהַמְקַטְרְגִים הָרוּחָנִיִּים מִתְגַּבְּרִין, וְלֹא עוֹד אֶלָּא שֶׁהֵם מִתְלַבְּשִׁים בְּגַשְׁמִיּוּת בָּעֵרֶב רַב שֶׁהֵם הָרַבִּים, וּמוֹשֵׁל וְגוֹבֵר אֶפִּיקוֹרְסוּת וּמִינוּת וְשִׂנְאַת חִנָּם וְלָשׁוֹן הָרַע, וְכָל מִי שֶׁהוּא חָצוּף בְּיוֹתֵר גּוֹבֵר בְּיוֹתֵר.

מסכת עירובין דף ע"ח. – המשך אות כ"ב

וְלוּלֵא מְתִיקוּת עֲרֵבוּת נֹעַם זִיו לְשׁוֹן הַזֹּהַר וְהַתִּקּוּנִים וְכִתְבֵי מָרָן, הַמְּאִירִין לַנֶּפֶשׁ הַמַּשְׂכֶּלֶת וּמְיַשְׁבִין הַדַּעַת מְשַׂמַּחַת לֵב וּמְאִירַת עֵינַיִם, לֹא הָיָה בְּאֶפְשָׁרוּת לְהָאִיר מֵרֹב הַצָּרוֹת וַחֲלִישׁוּת דַּעַת מֵרְשָׁעִים הַמִּינִים וְאֶפִּיקוֹרְסִים.

וְלָכֵן אַחַי טַעֲמוּ וּרְאוּ אוֹר הַגָּנוּז וּמְתִיקוּת שֶׁיֵּשׁ בַּזֹּהַר הַקָּדוֹשׁ הַמֵּאִיר לַנֶּפֶשׁ, עַד שֶׁמֵּרֹב אוֹר תְּקַבֵּל עַל עַצְמְךָ כָּל הָרָעוֹת וְהַצָּרוֹת וְהַיִּסּוּרִין, וְלֹא יִתְחַלֵּשׁ דַּעְתְּךָ וְלֹא תִּפֹּל מִמַּדְרֵגָתְךָ, וְתִתְעַלֶּה לְמַעְלָה לְמַעְלָה עַד רוּם הַמַּעֲלוֹת, חֲזַק חֲזַק חֲזַק וֶאֱמַץ, לֹא תִּירָא וְלֹא תִּפְחַד.

(נְתִיב מִצְווֹתֶיךָ, נְתִיב הַתּוֹרָה, שְׁבִיל א' אוֹת ל')

מסכת עירובין דף ע"ט.

לִמּוּד הַנִּגְלֶה עַל דֶּרֶךְ הַסּוֹד

שָׁמַעְתִּי מִפֶּה קָדוֹשׁ אַדְמוֹ"ר רַבֵּינוּ הַסַּבָּא קַדִּישָׁא זְכוּתוֹ יָגֵן עָלֵינוּ מִשִּׁינָאוֶע, עַל הַכָּתוּב שִׁמְעִי בַת וּרְאִי, הַיְנוּ בַּת נִקְרֵאת כְּנֶסֶת יִשְׂרָאֵל (כִּדְאָמְרִינַן בַּחֲגִיגָה בַּת, בִּתּוֹ שֶׁל אַבְרָהָם אָבִינוּ), צְרִיכִין לִלְמֹד נִגְלֶה וְנִסְתָּר, הַיְנוּ (נִגְלֶה) בַּגְּמָרָא אָמְרִינַן תָּא שְׁמַע, לְשׁוֹן שְׁמִיעָה (שְׁמַעְתָּתָא), וּבַנִּסְתָּר בַּזֹּהַר הַקָּדוֹשׁ הוּא לְשׁוֹן תָּא חֲזֵי. וְזֶה שֶׁכָּתוּב שִׁמְעִי בַת, (שֶׁיִּלְמֹד מִקֹּדֶם נִגְלֶה, תָּא שְׁמַע, כַּנִזְ', וְאַחַר כָּךְ) וּרְאִי, (תָּא חֲזֵי, בַּזֹּהַר הַקָּדוֹשׁ, הַיְנוּ נִסְתָּר, כַּנִּזְכַּר, וְאַחַר כָּךְ) וְהַטִּי אָזְנֵךְ (לְלִמּוּד הַנִּגְלֶה שֶׁלָּמַדְתְּ, לַהֲבִינוֹ גַּם כֵּן עַל דֶּרֶךְ הָאֱמֶת הַנִּסְתָּר). וְנִדְפַּס אַחַר כָּךְ זֶה בַּסֵּפֶר דִּבְרֵי יְחֶזְקֵאל, אוּלָם נוֹדָע וּמוּבָן עַד כַּמָּה חָבִיב דָּבָר שֶׁנִּשְׁמָע מִפִּי הַצַּדִּיק בְּעַצְמוֹ וְכוּ'.

מסכת עירובין דף פ'. – המשך אות כ"ג

וּבְאוֹתָם דְּבָרִים בְּשַׁבָּת קֹדֶשׁ שֶׁהִגִּיד אַדְמוֹ"ר הַקָּדוֹשׁ הַנִּזְכַּר לְעֵיל עַל הַכָּתוּב שִׁמְעִי וְכוּ' וְהַטִּי אָזְנֵךְ לְלִמּוּד הַנִּגְלֶה לַהֲבִינוֹ עַל פִּי סוֹד, וְאָמַר אָז לְדֻגְמָא כְּמוֹ הַגָּאוֹן הַקָּדוֹשׁ מוֹרֵינוּ הָרַב רַבִּי אַרְיֵה לֵייבּ זְכוּתוֹ יָגֵן עָלֵינוּ מִוִּישְׁנִיצָא בַּעַל אַרְיֵה דְּבֵי עִלָּאִי, שֶׁהָיָה דַּרְכּוֹ בַּקֹּדֶשׁ אַחֲרֵי סְעֻדַּת לֵיל שַׁבָּת קֹדֶשׁ (וּבִפְרָט בַּלֵּילוֹת הָאֲרֻכּוֹת בַּחֹרֶף) הָיָה יוֹשֵׁב וְלוֹקֵחַ בְּבֵיתוֹ לִלְמֹד הַגְּמָרָא עִם סֵפֶר מַהַרְשָׁ"א (שֶׁהָיָה אָז נִדְפַּס רַק בִּפְנֵי עַצְמוֹ). אָמְנָם אָבִי (הוּא רַבֵּינוּ הַגָּאוֹן הַקָּדוֹשׁ בַּעַל דִּבְרֵי חַיִּים) זִכְרוֹנוֹ לִבְרָכָה הָיָה אוֹמֵר עָלָיו (עַל הָאַרְיֵה דְּבֵי עִלָּאִי), שֶׁכָּל לִמּוּדָיו אָז גַּם בַּנִּגְלֶה אֲפִילּוּ בִּימוֹת הַחֹל הֵם כֻּלָּם עַל דֶּרֶךְ סוֹד יְפָרְשֵׁם גַּם כֵּן.

(דִּבְרֵי תּוֹרָה מוּנְקַאטְשׁ, מַהֲדוּרָה ו', נ"ז)

מסכת עירובין דף פ"א.

הַאִם לִלְמֹד קַבָּלַת הָרַמַ"ק אוֹ קַבָּלַת הָאֲרִ"י

חֲסִידִים מְסַפְּרִים, שֶׁפַּעַם נִכְנַס אָדָם שֶׁנִּרְאֶה רָחוֹק מְאֹד מִן הַחֲסִידוּת, לְבוּשׁוֹ וּמַרְאֵהוּ כְּאֶחָד מִמַּשְׂכִּילֵי בֶּרְלִין, אֶל הָאַדְמוֹ"ר רַבִּי שִׂמְחָה בּוּנִים מִפְּשִׁיסְחָא, שֶׁהָיָה נִקְרָא בְּפִי בְּנֵי דּוֹרוֹ "חֲכַם הָאַדְמוֹרִי"ם" וּבֵין תַּלְמִידָיו נִמְנִים גְּדוֹלֵי הָאֻמָּה הַמְפֻרְסָמִים, בֵּינֵיהֶם הָאַדְמוֹ"ר הַ"שָּׂרָף" מִקּוֹצְק, הָאַדְמוֹ"ר בַּעַל חִדּוּשֵׁי הָרִי"מ, וְעוֹד רַבִּים.

תָּמְהוּ הַחֲסִידִים מְאֹד, מַה לְּאָדָם זֶה בְּבֵית רַבָּם? נִדְחֲקוּ הַחֲסִידִים וְנִכְנְסוּ אַחֲרָיו לִשְׁמֹעַ מַה תִּהְיֶה שְׁאֵלָתוֹ. וְהִנֵּה הוּא פּוֹתֵחַ וְשׁוֹאֵל אֶת הָאַדְמוֹ"ר מִפְּשִׁיסְחָא: מַצִּיעִים לִי שְׁנֵי שִׁדּוּכִים, הָאַחַת מְיֻחֶסֶת אַךְ אֵינָהּ יָפָה וְהַשְּׁנִיָ' יָפָה אַךְ אֵינָהּ מְיֻחֶסֶת, וְאֵינִי יוֹדֵעַ בַּמֶּה לִבְחֹר. וְהָאַדְמוֹ"ר מְשִׁיבוֹ: הַיָּפָה - הֲרֵי הִיא יָפָה. כְּלוֹמַר, הָרַבִּי פּוֹסֵק לִבְחֹר בַּיָּפָה.

אוֹתוֹ אָדָם אֵינוֹ מִשְׁתַּהֶה, נוֹטֵל בִּרְכַּת פְּרֵדָה מֵהָאַדְמוֹ"ר וּכְבָר הוּא יוֹצֵא מֵחַדְרוֹ שֶׁל הָרַבִּי. הַחֲסִידִים תְּמֵהִים מְאֹד, הַשְּׁאֵלָה נִרְאֵית בְּעֵינֵיהֶם תְּמוּהָה, וְעוֹד יוֹתֵר הַתְּשׁוּבָה שֶׁל הָרַבִּי.

מסכת עירובין דף פ"ב.- המשך אות כ"ד

לְמַרְאֵה עֵינֵיהֶם הַמִּשְׁתָּאוֹת נַעֲנָה הָרַבִּי וְאָמַר: אָדָם זֶה הִנּוֹ צַדִּיק נִסְתָּר, וּשְׁאֵלָתוֹ הָיְתָה: אֵיזוֹ שִׁיטַת קַבָּלָה יִלְמַד, הַאִם קַבָּלַת הָרַמַ"ק שֶׁהִנָּהּ מְיֻחֶסֶת - מִשּׁוּם שֶׁכָּךְ לָמְדוּ הַדּוֹרוֹת הַקּוֹדְמִים, אַךְ אֵינָהּ יָפָה וַעֲמֻקָּה כְּקַבָּלַת הָאֲרִ"י, אוֹ יִבְחַר בְּקַבָּלַת הָאֲרִ"י שֶׁהִנָּהּ יָפָה וּמַפְעִימָה, אַךְ הִיא חֲדָשָׁה יַחֲסִית וְאֵינָהּ מְיֻחֶסֶת כְּקַבָּלַת הָרַמַ"ק. עָנִיתִי לוֹ - הִמְשִׁיךְ הָרַבִּי לְהַסְבִּיר - כִּי יִבְחַר לִלְמֹד קַבָּלַת הָאֲרִ"י.

מסכת עירובין דף פ"ג.

בְּעֵסֶק הַתּוֹרָה צָרִיךְ לְדַבֵּק אֶת עַצְמוֹ גַּם לְנִסְתַּר דְּתוֹרָה

בְּעֵת שֶׁהָאָדָם עוֹסֵק בַּעֲסָקָיו בְּעִנְיְנֵי עוֹלָם הַזֶּה צָרִיךְ לְדַבֵּק אֶת עַצְמוֹ בְּהַבּוֹרֵא יִתְבָּרַךְ וְלֹא יִהְיֶה נִפְרָד מִדְּבֵקוּתוֹ, עַל דֶּרֶךְ שֶׁאָמַר רַבִּי שִׁמְעוֹן בֶּן יוֹחַאי כָּל יָמֵי אִתְקָטַרְנָא בִּקְטוֹרָא חֲדָא בְּקוּדְשָׁא בְּרִיךְ הוּא. וַאֲפִילּוּ בְּעֵת שֶׁעוֹסֵק בַּתּוֹרָה, לֹא דַּי מַה שֶּׁמְּדַבֵּק אֶת עַצְמוֹ בְּהַתּוֹרָה בְּאַהֲבָתָהּ, כִּי אִם שֶׁצָּרִיךְ לְדַבֵּק אֶת עַצְמוֹ גַּם לְהַנִּסְתָּר שֶׁבָּהּ שֶׁהוּא הַמַּאֲצִיל הָעֶלְיוֹן יִתְבָּרַךְ שְׁמוֹ וְכוּ'.

(מְבַשֵּׂר צֶדֶק פָּרָשַׁת בֹּא)

מסכת עירובין דף פ"ד.

כִּ'י לֹ'א תִּשָּׁכַ'ח מִפִּ'י זַרְע'וֹ, אוֹתִיּוֹת יוֹחַאי, עַל יְדֵי זַרְעוֹ שֶׁל יוֹחַאי שֶׁהוּא רַבִּי שִׁמְעוֹן בֶּן יוֹחַאי, לֹא תִּשָּׁכַח הַתּוֹרָה

לְכוּ חֲזוּ מִפְעֲלוֹת הַשֵּׁם הִתְגַּלּוּת נִפְלָא מִסּוֹד גְּדֻלַּת הַתַּנָּא הָאֱלֹקִי רַבִּי שִׁמְעוֹן בֶּן יוֹחַאי זִכְרוֹנוֹ לִבְרָכָה:

רַבִּי שִׁמְעוֹן בֶּן יוֹחַאי הִבְטִיחַ שֶׁלֹּא תִּשְׁתַּכַּח תּוֹרָה מִיִּשְׂרָאֵל עַל יָדוֹ. כַּמּוּבָא בְּדִבְרֵי רַבּוֹתֵינוּ זִכְרוֹנָם לִבְרָכָה (שַׁבָּת קלח:): 'כְּשֶׁנִּכְנְסוּ רַבּוֹתֵינוּ לְכֶרֶם בְּיַבְנֶה אָמְרוּ: עֲתִידָה תּוֹרָה שֶׁתִּשְׁתַּכַּח מִיִּשְׂרָאֵל וְאָמַר רַבִּי שִׁמְעוֹן בֶּן יוֹחַאי שֶׁלֹּא תִּשְׁתַּכַּח. שֶׁנֶּאֱמַר: "כִּי לֹא תִּשָּׁכַח מִפִּי זַרְעוֹ". וְכַמְבֹאָר בַּזֹּהַר (נָשׂא קכד:): 'בְּהַאי חִבּוּרָא דְּאִיהוּ סֵפֶר הַזֹּהַר יִפְקוּן בֵּהּ מִן גָּלוּתָא'.

מסכת עירובין דף פ"ה.- המשך אות כ"ו

וְעַתָּה בּוֹא וּרְאֵה וְהָבֵן נִפְלָאוֹת נִסְתָּרוֹת שֶׁל תּוֹרָתֵנוּ הַקְּדוֹשָׁה. כִּי עַל כֵּן סָמַךְ רַבִּי שִׁמְעוֹן בֶּן יוֹחַאי עַצְמוֹ עַל זֶה הַפָּסוּק "כִּי לֹא תִּשָּׁכַח מִפִּי זַרְעוֹ". כִּי בֶּאֱמֶת בְּזֶה הַפָּסוּק בְּעַצְמוֹ מְרֻמָּז וְנִסְתָּר סוֹד הַזֶּה, שֶׁעַל יְדֵי זַרְעוֹ שֶׁל יוֹחַאי, שֶׁהוּא רַבִּי שִׁמְעוֹן בֶּן יוֹחַאי, עַל יָדוֹ לֹא תִּשְׁתַּכַּח הַתּוֹרָה מִיִּשְׂרָאֵל. כִּי סוֹפֵי תֵּבוֹת שֶׁל זֶה הַפָּסוּק "כִּ'י לֹ'א תִּשָּׁכַ'ח מִפִּ'י זַרְע'וֹ" הֵם אוֹתִיּוֹת יוֹחַא"י, וְזֶה שֶׁמְּרַמֵּז וּמְגַלֶּה הַפָּסוּק כִּי לֹא תִּשָּׁכַח מִפִּי זַרְעוֹ, מִפִּי זַרְעוֹ דַּיְקָא, הַיְנוּ מִפִּי זַרְעוֹ שֶׁל זֶה בְּעַצְמוֹ שֶׁהוּא מְרֻמָּז וְנִסְתָּר בְּזֶה הַפָּסוּק, שֶׁהוּא הַתַּנָּא יוֹחַאי. כִּי עַל יְדֵי זַרְעוֹ שֶׁל יוֹחַאי שֶׁמְּרֻמָּז בְּזֶה הַפָּסוּק בְּסוֹפֵי תֵּבוֹת כַּנִּזְכַּר לְעֵיל, שֶׁהוּא רַבִּי שִׁמְעוֹן בֶּן יוֹחַאי, עַל יָדוֹ לֹא תִּשָּׁכַח הַתּוֹרָה, כִּי בַּזֹּהַר דָּא יִפְקוּן מִן גָּלוּתָא כַּנִּזְכַּר לְעֵיל.

וְדַע, שֶׁסּוֹד רַבִּי שִׁמְעוֹן בְּעַצְמוֹ הוּא מְרַמֵּז בְּפָסוּק אַחֵר. כִּי דַּע כִּי הַתַּנָּא הַקָּדוֹשׁ רַבִּי שִׁמְעוֹן הוּא בְּחִינַת (דָּנִיֵּאל ד): עִ'יר וְ'קַדִּי'שׁ מִ'ן שְׁ'מַיָּא נָ'חִת, רָאשֵׁי תֵּבוֹת שִׁמְעוֹ"ן וְכוּ'.

(סֵפֶר לִקּוּטֵי מוֹהֲרַ"ן – בִּתְחִלַּת הַסֵּפֶר)

מסכת עירובין דף פ"ו

דּוֹרֵנוּ, דּוֹר הָאַחֲרוֹן לִפְנֵי בִּיאַת הַמָּשִׁיחַ, נִלְקֶה בְּחַשְׁכוּת מְכֻפֶּלֶת מֵהַמַּיְמִינִים וּמֵהַמַּשְׂמִאילִים

מִי שֶׁלֹּא לָמַד רָזִין דְּאוֹרַיְתָא לֹא זָכָה לִפְנִימִיּוּת הַקָּדוֹשׁ בָּרוּךְ הוּא

מִי שֶׁלֹּא לָמַד חָכְמַת הַקַּבָּלָה שֶׁל סוֹדוֹת וְרָזִין דְּאוֹרַיְתָא, לֹא זָכָה לִפְנִימִיּוּת הַקָּדוֹשׁ בָּרוּךְ הוּא יִתְבָּרַךְ וְיִתְעַלֶּה כוּ'.

(סֵפֶר בְּרִית מְנוּחָה דַּף ב':)

מסכת עירובין דף פ"ז.

אֵלּוּ שֶׁנִּמְנָעִים מִלִּמּוּד הַזֹּהַר וְכִתְבֵי הָאֲרִ"י מֵחֲמַת יִרְאָתָם, אוֹ חָס וְשָׁלוֹם עַצְלוּתָם, אוֹ זָרוּת הַלִּמּוּד הַקָּדוֹשׁ הַזֶּה, שֶׁהוּא לֹא כְּנִגְלוֹת הַתּוֹרָה.

הֵן הַיּוֹם רָאִיתִי אֶת עֳנִי עַמִּי אֲשֶׁר בְּמַרְקָשׁ, עִיר גְּדוֹלָה שֶׁל חֲכָמִים וְסוֹפְרִים בִּפְשָׁטֵי הַתּוֹרָה וְסוֹדוֹתֶיהָ, וּבַיּוֹם שֶׁנִּפְטְרוּ רַבּוֹתַי לְעֵדֶן גַּן אֱלֹהִים, הֵמָּה וְתַלְמִידֵיהֶם, לֹא עָמְדוּ אֲחֵרִים תַּחְתֵּיהֶם, כִּי עֹל הַגָּלוּת וְטִרְדוֹת הַמִּסִּים רַבּוֹ עֲלֵיהֶם, וְכִמְעַט נִשְׁתַּכְּחָה תּוֹרָה זוֹ מֵהֶם, כִּי מֵחֶסְרוֹן הַמְלַמְּדִים חָסְרוּ תַּלְמִידֵיהֶם, אָז אָמַרְתִּי הִנֵּה בָאתִי, בִּמְגִלַּת סֵפֶר כָּתוּב עָלָי, עֵת לַעֲשׂוֹת לַהַשֵּׁם, מִי יִתֵּן אֵיפֹא וְיִכָּתְבוּן מִלַּי בְּעֵט בַּרְזֶל וְעוֹפֶרֶת, וְלֹא תִּהְיֶה תּוֹרַת הָאֱמֶת זוֹ חָס וְשָׁלוֹם נֶעְדֶּרֶת, וְלָעַד בְּצוּר יֵחָצְבוּן לָשׂוּם לָהֶם שְׁאֵרִית, תִּקְוָה טוֹבָה וְאַחֲרִית, וְאֶל הֶהָרִים אֶשָּׂא עֵינַי, יָבֹא עֶזְרִי מֵעִם הַשֵּׁם, כִּי בַּמֶּה אֶתְרַצֶּה אֶל אֲדֹנָ"י, הֲלֹא בְרָאשֵׁי הָאֲנָשִׁים הַקְּדוֹשִׁים, לְזַכּוֹת אֶת הָרַבִּים אֲשֶׁר בְּדֶרֶךְ הָאֱמֶת רָצִים וְאֶל הַשֵּׁם נִגָּשִׁים, יִתְקַדְּשׁוּ עוֹד קְדֻשָּׁה יְתֵרָה, בְּאֵשׁ דָּת סוֹדוֹת הַתּוֹרָה, וְיִלְמְדוּ הַזֹּהַר בְּשָׂפָה בְּרוּרָה, מְסֻקָּל וּמֻגָּהּ כַּדָּת וְכַשּׁוּרָה, וּמְסֻמָּן בְּאוֹתִיּוֹת הַפֵּרוּשׁ כִּשְׁרַגָּא דִּנְהוֹרָא, לִמְצֹא מְבֻקָּשָׁם מִיָּד וּלְאַלְתַּר בִּמְהֵרָה.

(הַמְקֻבָּל הָאֱלֹקִי רַבִּי שָׁלוֹם בּוּזַאגְלוֹ)

מסכת עירובין דף פ"ח.

אִם יִמָּצֵא אֶחָד בְּעִיר וּשְׁנַיִם מִמִּשְׁפָּחָה הַלּוֹמֵד סִתְרֵי תּוֹרָה, הָאִישׁ הַזֶּה הוּא בְּעִקָּר בְּדַעַת הַשָּׁלֵם בְּלִי חִסָּרוֹן.

(סֵפֶר קָנֶה הַגָּדוֹל דַּף מ"א עַמּוּד ג')

הַמַּלְאָךְ הַנִּבְרָא מִלִּמּוּד הַקַּבָּלָה לְעוֹלָם אֵינוֹ נִפְרָד מֵהָאָדָם

בְּהַקְדָּמַת הַתִּקּוּנִים (י"ד:): הֲלָכָה אִיהִי קַבָּלָה. הַטַּעַם לָמָּה הַקַּבָּלָה נִקְרָא הֲלָכָה, עַל כִּי הִיא לְבַדָּהּ הוֹלֶכֶת עִם הָאָדָם לְבֵית עוֹלָמוֹ. וְזֶה רָמוּז בְּמָה שֶׁכָּתוּב אַל תִּקְרֵי הֲלִיכוֹת אֶלָּא הֲלָכוֹת, וְלָמָּה לֹא נִכְתַּב 'הֲלָכוֹת עוֹלָם לוֹ', לְלַמְּדֶךָ דְּדַוְקָא הַקַּבָּלָה הַנִּקְרֵאת הֲלָכוֹת הֵם הוֹלְכִים עִם הָאָדָם לְבֵית עוֹלָמוֹ, וּבְכָל מָקוֹם שֶׁהוֹלֵךְ בֵּיתוֹ עִמּוֹ לְצַוְתָּא וּלְכָבוֹד וּלְתִפְאֶרֶת, כִּי הַמַּלְאָךְ הַנִּבְרָא מִלִּמּוּד הַקַּבָּלָה לְעוֹלָם אֵינוֹ נִפְרָד מֵהָאָדָם נוֹסָף עַל מַתַּן שְׂכָרוֹ, אֲבָל לִמּוּד הַפָּשׁוּט שְׂכָרוֹ אִתּוֹ וּפְעֻלָּתוֹ לְפָנָיו.

(כִּסֵּא מֶלֶךְ לְהַקְדָּמַת הַתִּקּוּנֵי זֹהַר דַּף י"ד:)

מסכת עירובין דף פ"ט.

סֵפֶר הַזֹּהַר הוּא עִקַּר כָּל סִפְרֵי מוּסָר, וְהוּא יַלְהֵב לִבְּךָ בְּשַׁלְהֶבֶת אֵשׁ לָעֲבוֹדָה הַתְּמִימָה - סֵפֶר הַזֹּהַר הוּא הַמַּפְתֵּחַ וְהוּא הַסּוֹגֵר

בַּסֵּפֶר סוּר מֵרַע וַעֲשֵׂה טוֹב (דַּף ט"ז:) וְזֶה לְשׁוֹנוֹ: תִּדְבַּק נַפְשְׁךָ בְּסִפְרֵי יְרֵאִים שֶׁתִּרְאֶה בְּכָל עֵת חִיּוּבְךָ לְבוֹרֵא כָּל עוֹלָמִים, וּבִפְרָט בְּסֵפֶר הַזֹּהַר שֶׁהוּא עִקַּר כָּל סִפְרֵי מוּסָר, וְהוּא יַלְהֵב לִבְּךָ בְּשַׁלְהֶבֶת אֵשׁ לָעֲבוֹדָה הַתְּמִימָה, סֵפֶר הַזֹּהַר הוּא הַמַּפְתֵּחַ וְהוּא הַסּוֹגֵר. עַד כָּאן לְשׁוֹנוֹ.

עַל חֵלֶק הַנִּסְתָּר שֶׁבּוֹ כָּתַב בְּסֵפֶר יְסוֹד וְשֹׁרֶשׁ הָעֲבוֹדָה (שַׁעַר ו' פֶּרֶק ג') וְזֶה לְשׁוֹנוֹ: אֵין אָדָם יָכוֹל לָבוֹא אֶל קְצָת הַשָּׂגַת גְּדֻלָּתוֹ וְרוֹמְמוּתוֹ יִתְבָּרַךְ שְׁמוֹ מִכָּל לִמּוּדֵנוּ, כְּמוֹ מִלִּמּוּד חָכְמַת הַקַּבָּלָה, וּבְיִחוּד מִלִּמּוּד סֵפֶר זֹהַר הַקָּדוֹשׁ וְהַתִּקּוּנִים, חָכְמַת אָדָם תָּאִיר פָּנָיו וְכוּ'.

מסכת עירובין דף צ'. (המשך אות ל"ב)

רְאֵה בְּהַקְדָּמַת מוֹרֵינוּ הָרַב חַיִּים וִיטַאל לְשַׁעַר הַהַקְדָּמוֹת, וְזֶה תֹּכֶן דְּבָרָיו: וְלֹא מִבַּעְיָא בְּחֵלֶק הַנִּגְלֶה שֶׁבַּזֹּהַר, שֶׁבּוֹ בְּוַדַּאי יָכוֹל כָּל אָדָם לַעֲסֹק, כְּמוֹ שֶׁהוּא עוֹסֵק בִּשְׁאָר מִדְרְשֵׁי חֲכָמֵינוּ זִכְרוֹנָם לִבְרָכָה, אֶלָּא אֲפִלּוּ בְּחֵלֶק סִתְרֵי הַתּוֹרָה שֶׁבַּזֹּהַר יָכוֹל כָּל אָדָם לַעֲסֹק בּוֹ אֲפִלּוּ בְּעִיּוּן, כְּמוֹ שֶׁהוּא עוֹסֵק בְּנִגְלוֹת הַתּוֹרָה בְּעִיּוּן, וּמִי שֶׁאֵינוֹ יָכוֹל לַעֲסֹק בְּנִגְלוֹת הַתּוֹרָה בְּעִיּוּן, לְפָחוֹת יַעֲסֹק בִּבְקִיאוּת בְּסֵפֶר הַזֹּהַר, חוּץ מַה שֶּׁרְגִילִים כְּלַל יִשְׂרָאֵל לִגְרֹס אֶת לְשׁוֹן הַזֹּהַר וְאֶת סֵפֶר תִּקּוּנֵי הַזֹּהַר תָּמִיד, וּבִפְרָט בְּחֹדֶשׁ אֱלוּל, הַמְקַדֵּשׁ וּמְטַהֵר אֶת נֶפֶשׁ הָאָדָם וּמַלְהִיבוֹ לַעֲבוֹדַת הַשֵּׁם יִתְבָּרַךְ, שֶׁזֶּהוּ כָּל תַּכְלִית לִמּוּד וְגִרְסַת הַזֹּהַר הַקָּדוֹשׁ אַךְ וְרַק לְהִתְקָרֵב לְהַקָּדוֹשׁ בָּרוּךְ הוּא וְלִזְכּוֹת לְיִרְאַת הַשֵּׁם.

מסכת עירובין דף צ"א

לִלְמֹד אַף עַל פִּי שֶׁאֵין לוֹ לֵב

וְאִם אָדָם טוֹרֵחַ לָדַעַת בְּזֶה הָעוֹלָם לִמּוּדִים, אַף עַל פִּי שֶׁאֵין לוֹ לֵב עַתָּה יִהְיֶה לוֹ לֵב בִּמְתִיבְתָּא דִּרְקִיעָא.

(סֵפֶר חֲסִידִים תתשס"ד)

אֵינוֹ מוֹצֵא מִי שֶׁיְּלַמְּדֵהוּ - יִקְרָא בָּהּ מֵעַצְמוֹ

וְגַם כֵּן לָמַדְנוּ שֶׁמִּי שֶׁאוֹהֵב חָכְמַת הָאֱמֶת וְאֵינוֹ מוֹצֵא מִי שֶׁיְּלַמְּדֵהוּ יִקְרָא בָּהּ מֵעַצְמוֹ אַף עַל פִּי שֶׁהוּא שׁוֹגֶה בָּהּ, כִּי מִכָּל מִלָּה וּמִלָּה נַעֲשִׂין אִילָנִין רַבְרְבִין.

(אוֹר הַחַמָּה בַּהַקְדָּמָה)

הַגְּרָ"א זִכְרוֹנוֹ לִבְרָכָה וְהַזֹּהַר הַקָּדוֹשׁ: הָעוֹסְקִים בְּרֶמֶז וְסוֹד אֵין יֵצֶר הָרַע יָכוֹל לְהִתְגַּבֵּר בָּהֶם.

(פֵּרוּשׁ הַגְּרָ"א עַל מִשְׁלֵי ה' י"ח)

מסכת עירובין דף צ"ב

פְּנִימִיּוּת הַתּוֹרָה הֵם חַיִּים לַנֶּפֶשׁ

פְּנִימִיּוּת הַתּוֹרָה הֵם חַיִּים לִפְנִימִיּוּת הַגּוּף שֶׁהוּא הַנֶּפֶשׁ וְהַחִיצוֹנִיּוּת לְחִיצוֹנִיּוּת הַגּוּף, וְהָעוֹסְקִים בְּרֶמֶז וְסוֹד אֵין יֵצֶר הָרַע יָכוֹל לְהִתְגָּרוֹת בָּהֶם.

(אֶבֶן שְׁלֵמָה פֶּרֶק ח' אוֹת כ"ו)

עִקַּר הַגְּאֻלָּה בְּלִמּוּד הַקַּבָּלָה

הַגְּאֻלָּה לֹא תִּהְיֶה, רַק עַל יְדֵי לִמּוּד הַתּוֹרָה, וְעִקַּר הַגְּאֻלָּה בְּלִמּוּד הַקַּבָּלָה.

(אֶבֶן שְׁלֵמָה פֶּרֶק י"א אוֹת ג')

לִלְמֹד סֵפֶר הַזֹּהַר וְשַׁעֲרֵי אוֹרָה

שָׁאַלְתִּי מִמֶּנּוּ: אֵיךְ הַדֶּרֶךְ לָצֵאת יְדֵי חוֹבָתוֹ הַשִּׁעוּר לִמּוּד שֶׁאָמְרוּ רַבּוֹתֵינוּ זִכְרוֹנָם לִבְרָכָה?

וְהֵשִׁיב: לִלְמֹד סֵפֶר הַזֹּהַר וְשַׁעֲרֵי אוֹרָה כְּדֵי לְהָבִין קְצָת הַכִּנּוּיִים בַּזֹּהַר הַקָּדוֹשׁ, רַק בְּלִי הַפֵּרוּשׁ, כִּי הוּא מְבַלְבֵּל וּמַסִּיעַ לְעִנְיָן אַחֵר.

(אֶבֶן שְׁלֵמָה פֶּרֶק י"א אוֹת ג')

מסכת עירובין דף צ"ג

סוֹדוֹת הַקַּבָּלָה, קֹדֶם רַשְׁבִּ"י וְהָאֲרִ"י זִכְרוֹנוֹ לִבְרָכָה הָיוּ בְּסוֹד גָּדוֹל, וְאַחַר כָּךְ שׁוּב לֹא הָיָה סוֹד, וְהִתִּירוּ לְגַלּוֹת הַסּוֹד

יֵשׁ כַּמָּה דְּבָרִים שֶׁהֵם בִּתְחִלָּה סוֹד וְאַחַר כָּךְ שׁוּב אֵינוֹ סוֹד כְּגוֹן קְצָת סוֹדוֹת הַקַּבָּלָה שֶׁקֹּדֶם רַבִּי שִׁמְעוֹן בַּר יוֹחַאי וְהָאֲרִ"י זִכְרוֹנוֹ לִבְרָכָה הָיוּ אֵלּוּ הַדְּבָרִים בְּסוֹד גָּדוֹל, וְלֹא הָיוּ מְדַבְּרִים מִזֶּה כִּי אִם בְּסוֹד גָּדוֹל מְאֹד, וְאַחַר כָּךְ בִּימֵי רַבִּי שִׁמְעוֹן בַּר יוֹחַאי וְהָאֲרִ"י זִכְרוֹנוֹ לִבְרָכָה, שׁוּב לֹא הָיָה סוֹד, וְהִתִּירוּ לְגַלּוֹת הַסּוֹד קְצָת. וְכֵן יֵשׁ כַּמָּה וְכַמָּה דְּבָרִים שֶׁהֵם עַכְשָׁו סוֹד וְאַחַר כָּךְ בַּיָּמִים הַבָּאִים לֹא יִהְיוּ סוֹד.

(חַיֵּי מוֹהֲרַ"ן מִבְּרֶסְלֶב, תי"ט)

הַזֹּהַר סְגֻלָּה אַף שֶׁאֵינוֹ מֵבִין

וּבְנִדּוֹן שְׁאָר הַלִּמּוּד יִהְיֶה בְּזֶה הָאֹפֶן: מִי שֶׁהוּא בַּעַל עֵסֶק גָּדוֹל יִהְיֶה רֹב לִמּוּדוֹ בַּזֹּהַר הַקָּדוֹשׁ אַף שֶׁאֵינוֹ מֵבִין, כִּי מָה אִכְפַּת לֵיהּ שֶׁאֵינוֹ מֵבִין אֲפִלּוּ הָכִי הוּא סְגֻלָּה.

(מַאַמְרֵי אַדְמוֹ"ר הַזָּקֵן הַקְּצָרִים דַּף תקע"א)

מסכת עירובין דף צ"ד

עֵת קָבוּעַ בְּסֵפֶר הַזֹּהַר

וְהָעִקָּר שֶׁיִּהְיֶה עֵת קָבוּעַ בְּכָל יוֹם לִלְמֹד סִפְרֵי מוּסָר כְּמוֹ רֵאשִׁית חָכְמָה וְסֵפֶר הַיָּשָׁר לְרַבֵּינוּ תָּם וּבִפְרָט בְּסֵפֶר הַזֹּהַר.

(מֵאָה שְׁעָרִים עַמּוּד 40)

תִּקּוּנֵי הַזֹּהַר הַקָּדוֹשׁ - קֹדֶם הַשֵּׁנָה מַמָּשׁ

לִכְבוֹד קְדֻשַּׁת תַּלְמִידִי הַמֻּבְהָק וְכוּ' מוֹרֵנוּ הָרַב דָּוִד נֵרוֹ יָאִיר וְכוּ' וּמְאֹד יֵשׁ לִי צַעַר גָּדוֹל מִזֶּה, אֲבָל אִיעָצְךָ וִיהִי אֱלֹקִים אִתָּךְ. בְּכָל לַיְלָה קֹדֶם הַשֵּׁנָה מַמָּשׁ תִּלְמֹד מַאֲמָר אֶחָד מִתִּקּוּנֵי הַזֹּהַר הַקָּדוֹשׁ וְאָז תִּישַׁן בֶּטַח וּבַל תִּירָא בְּעֶזְרַת הַשֵּׁם יִתְבָּרַךְ, וְהַשֵּׁם יִתְבָּרַךְ יִטַּע בְּלִבֵּנוּ אַהֲבָתוֹ וְיִרְאָתוֹ דַּוְקָא, אָמֵן כֵּן יְהִי רָצוֹן, מִנַּאי מוֹרוֹ יִשְׂרָאֵל בֶּן מוֹרֵנוּ הָרַב רַבִּי אֱלִיעֶזֶר בַּעַל שֵׁם מִמֶּעזִבּוּז.

(כֶּתֶר שֵׁם טוֹב)

דַּף זֹהַר הַקָּדוֹשׁ אַלִּיבָּא רֵיקַנְיָא

דַּף זֹהַר הַקָּדוֹשׁ אַלִּיבָּא רֵיקַנְיָא מוֹנֵעַ כָּל מִילֵּי בִּישָׁא וְהִשָּׁמֵר פֶּן יַשִּׁיאֲךָ לְבָבְךָ לַחְדֹּל מִזֶּה.

(הַנְהָגוֹת רַבִּי משֶׁה גְּרִינְוַלְד מֵחוֹסְט אוֹת כא)

מסכת עירובין- דף צ"ה

אַחַר פְּטִירָתוֹ יִזְכֶּה לְהָבִין

וַאֲפִלּוּ מַה שֶּׁאֵינוֹ יָכוֹל לְהָבִין עַל בּוּרְיוֹ, אַף עַל פִּי כֵן הַלִּמּוּד בְּעַצְמוֹ הוּא תּוֹעֶלֶת, שֶׁאַחַר פְּטִירָתוֹ שֶׁיִּזְדַּכֵּךְ חָמְרוֹ אָז יִזְכֶּה לְהָבִין וְכוּ'. לְכָךְ יִלְמֹד אָדָם אַף עַל פִּי שֶׁאֵינוֹ יוֹדֵעַ.

(מְאוֹר עֵינַיִם חִדּוּשִׁים שַׁבָּת)

זֹהַר הַקָּדוֹשׁ מְסֻגָּל לַנְּשָׁמָה וְדָבָר הַשָּׁוֶה לְכָל נֶפֶשׁ

וְגַם צָרִיךְ כָּל אָדָם לְהַרְגִּיל אֶת עַצְמוֹ לוֹמַר בְּכָל יוֹם סֵפֶר זֹהַר הַקָּדוֹשׁ קֹדֶם הַתְּפִלָּה, וּמִן אֱלוּל עַד אַחַר יָמִים טוֹבִים לִגְמֹר סֵפֶר תִּקּוּנִים הַקָּדוֹשׁ. וְאַל יֹאמַר הַסָּרִיס, הֵן אֲנִי עֵץ יָבֵשׁ וּמִי אָנֹכִי לָגֶשֶׁת אֶל הַקֹּדֶשׁ פְּנִימָה בְּסִפְרֵי קַבָּלָה. כִּי כְּבָר הִסְכִּימוּ כָּל הַצַּדִּיקִים וּבְרֹאשָׁם הַצַּדִּיק הַמְפֻרְסָם הַמָּנוֹחַ מוֹרֵנוּ הָרַב צְבִי זִכְרוֹנוֹ לִבְרָכָה מִזִּידִיטְשׁוֹב בְּסִפְרוֹ סוּר מֵרַע בְּכַמָּה רְאָיוֹת מוֹכִיחוֹת כִּי זֶהוּ מֵעֲצַת הַיֵּצֶר וְשֶׁקֶר בְּיָמֵינוּ, וְאַף שֶׁאֵינוֹ מֵבִין הַכֹּל, מִכָּל מָקוֹם לְשׁוֹן הַזֹּהַר הַקָּדוֹשׁ מְסֻגָּל לַנְּשָׁמָה וְהוּא דָּבָר הַשָּׁוֶה לְכָל נֶפֶשׁ יִשְׂרָאֵל קָטָן וְגָדוֹל שָׁם הוּא, כָּל אֶחָד לְפִי הֲבָנָתוֹ וְשֹׁרֶשׁ נִשְׁמָתוֹ.

(הַנְהָגוֹת יְשָׁרוֹת, רַבִּי צְבִי הִירְשׁ הָארָאוִויץ מִבָּאקְשֶׁעוִויץ אוֹת ה')

מסכת עירובין- דף צ"ו

לִמּוּד הַזֹּהַר הוּא שְׁלֵמוּת גָּדוֹל אֶל הַנֶּפֶשׁ

בְּכָל זְמַן שֶׁיִּהְיֶה לוֹ שְׁהוּת יִלְמֹד הַתַּנַ"ךְ מִשְׁנָה גְּמָרָא הֲלָכָה וּבַמִּדְרָשׁ וּבַזֹּהַר הַקָּדוֹשׁ. כִּי לִמּוּד הַזֹּהַר הוּא שְׁלֵמוּת גָּדוֹל אֶל הַנֶּפֶשׁ, וְאַף עַל פִּי שֶׁאֵינוֹ מֵבִין, הַלָּשׁוֹן שֶׁל הַזֹּהַר לְבַד מְסֻגָּל מְאֹד.

(סֵדֶר הַלִּמּוּד, רַבִּי חֲנוֹךְ הֶענִיךְ מֵאָלֶעסְק, אוֹת ב')

לִלְמֹד סֵפֶר הַזֹּהַר הַרְבֵּה, וְאֵין מַסְפִּיק שְׁאָר הַלִּמּוּד

אָמַר לִי (רַבִּי פִּנְחָס מִקָארִיץ זַצַ"ל) שֶׁאֲנִי צָרִיךְ לִלְמֹד סֵפֶר הַזֹּהַר הַרְבֵּה (זִיךְ אַרַיינְטָאן) כִּי מֵחֲמַת חַשְׁכוּת הַגָּלוּת צָרִיךְ לְהָאִיר בְּאוֹר גָּדוֹל וְאֵין מַסְפִּיק שְׁאָר הַלִּמּוּד אֲפִלּוּ שֶׁהוּא מַתְמִיד בְּלִמּוּדוֹ בִּשְׁאָר הַשִּׁעוּרִים, וְכֵן הוּא בַּזֹּהַר שֶׁאָמַר רַבִּי שִׁמְעוֹן בֶּן יוֹחַאי שֶׁהַזֹּהַר יָגֵן בְּדָרָא דְּמַלְכָּא מְשִׁיחָא, עַיֵּן שָׁם.

(נֹפֶת צוּפִים קמ"ד – מִדְרָשׁ פִּנְחָס)

מסכת עירובין דף צ"ז

אַף מִי שֶׁאֵינוֹ מֵבִין פְּנִימִיּוּת דְּבָרָיו, כָּל חֵךְ הַטּוֹעֲמוֹ מְסֻגָּל לַנְּשָׁמָה לְהָאִירָהּ וּלְזַכְּכָהּ

וּמִי יָכוֹל שִׂיחַ גֹּדֶל קְדֻשַּׁת סֵפֶר הַזֹּהַר וְתוֹעַלְתּוֹ אֲשֶׁר דְּבָרָיו צְפוּנִים וְנִסְתָּרִים כְּלַפִּידִים בּוֹעֲרִים מְאִירִים וּמַזְהִירִים. פֶּתַח עֵינַיִם מְקוֹר הַחַיִּים, חַיֵּי הַנְּפָשׁוֹת תּוֹכוֹ רָצוּף אַהֲבָה, דְּבָרָיו מַלְהִיבִים אֶת הַלְּבָבוֹת לְאַהֲבָה וּלְיִרְאָה אֶת הַשֵּׁם הַנִּכְבָּד וְהַנּוֹרָא. וְאַף מִי שֶׁאֵינוֹ מֵבִין תּוֹכִיּוּת פְּנִימִיּוּת דְּבָרָיו כָּל חֵךְ הַטּוֹעֲמוֹ וְלוֹמֵד לְשׁוֹנוֹ, דְּבָרָיו הֵמָּה מְסֻגָּלִים לַנְּשָׁמָה לְהָאִירָהּ וּלְזַכְּכָהּ כַּנּוֹדָע.

(הַקְדָּמַת בֵּית דִּין אַמְסְטֶרְדַם לִדְפוּס הַזֹּהַר תקס"ד)

לְשׁוֹן הַזֹּהַר מְסֻגָּל לַנְּשָׁמָה אַף דְּלָא יָדַע מַאי קָאָמַר

כְּבָר נוֹדַע גֹּדֶל יְקַר תִּפְאֶרֶת וְגֹדֶל תְּהִלּוֹת סֵפֶר הַיָּקָר וְהַקָּדוֹשׁ תִּקּוּנֵי זֹהַר שֶׁחִבֵּר הַתַּנָּא הָאֱלֹקִי רַבִּי שִׁמְעוֹן בֶּן יוֹחַאי זֵכֶר צַדִּיק לִבְרָכָה, אַשְׁרֵי אָדָם שׁוֹמֵעַ לוֹ לִשְׁקֹד עַל דַּלְתוֹתָיו יוֹם יוֹם, אֲשֶׁר חֲכָמִים הִגִּידוּ שֶׁאַף לְשׁוֹנוֹ לְשׁוֹן הַזָּהָב (הַזֹּהַר) מְסֻגָּל מְאֹד לַנְּשָׁמָה אַף דְּלָא יָדַע מַאי קָאָמַר.

(הַסְכָּמַת הָרַב הַקָּדוֹשׁ מֵאַפְּטָא תִּקּוּנֵי זֹהַר דְּפוּס מֶעזִבּוּז)

מסכת עירובין דף צ"ח

לִלְמֹד חָמֵשׁ דַּפִּין בַּזֹּהַר בְּכָל יוֹם

וְרָאוּי לִקְבֹּעַ עַצְמוֹ לִלְמֹד חָמֵשׁ דַּפִּין בַּזֹּהַר בְּכָל יוֹם, וְהוּא תּוֹעֶלֶת גָּדוֹל וְתִקּוּן גָּדוֹל לַנֶּפֶשׁ לְהָאִירָהּ וּלְזַכְּכָהּ וּלְתַקְּנָהּ וּלְכַלּוֹת קוֹצִים מִדּוֹת רָעוֹת וְתַאֲווֹת רָעוֹת לִזְכּוֹת בְּנֹעַם הַשֵּׁם, וְהוּא מַרְפֵּא וְתִקּוּן לַחֲטָאִים וּפְשָׁעִים שֶׁל הַנֶּפֶשׁ.

(מוֹרֶה בְּאֶצְבַּע לְהַחִידָ"א אוֹת מ')

תִּקּוּן לְבַעַל תְּשׁוּבָה שֶׁיֹּאמַר חֲמִשָּׁה דַּפִּין זֹהַר אוֹ תִּקּוּנִים בְּכָל יוֹם

וְכֵן נָתַן מָרָן הָאֲרִ"י תִּקּוּן לְבַעַל תְּשׁוּבָה שֶׁיֹּאמַר חֲמִשָּׁה דַּפִּין זֹהַר אוֹ תִּקּוּנִים בְּכָל יוֹם, וְכֵן נָהַג מוֹרִי וְרַבִּי לִקְבֹּעַ לִמּוּדוֹ בַּלַּיְלָה, בַּמִּשְׁנָיוֹת אוֹ בַּזֹּהַר, אוֹ שְׁנֵיהֶם כְּאֶחָד טוֹבִים.

(מוֹרֶה בְּאֶצְבַּע לְהַחִידָ"א אוֹת מ')

מסכת עירובין דף צ"ט

לִמּוּד זֹהַר הַקָּדוֹשׁ אַף בְּאֵין מֵבִין חָשׁוּב כְּאִלּוּ חִדֵּשׁ חִדּוּשִׁים

מַעֲלַת חִדּוּשֵׁי תּוֹרָה שֶׁהוּא חָשׁוּב מְאֹד בַּשָּׁמַיִם מִמַּעַל, עַד שֶׁאָמְרוּ בַּזֹּהַר הַקָּדוֹשׁ שֶׁבּוֹנֶה שָׁמַיִם חֲדָשִׁים, וְעָלָיו הַכָּתוּב אוֹמֵר: "לִנְטֹעַ שָׁמַיִם וְלִיסֹד אָרֶץ וְלֵאמֹר לְצִיּוֹן עַמִּי אָתָּה", אַל תִּקְרֵי עַמִּי אֶלָּא עִמִּי, שֶׁנַּעֲשֶׂה שֻׁתָּף לְהַקָּדוֹשׁ בָּרוּךְ הוּא וְכוּ', וְהוּא תִּקּוּן גָּדוֹל לְכָל עָווֹן וּלְכָל חַטָּאת וּבִפְרָט לַעֲווֹן פְּגַם הַבְּרִית וְכוּ'. וְגַם לִמּוּד סֵפֶר הַזֹּהַר הַקָּדוֹשׁ אַף בְּאֵין מֵבִין חָשׁוּב כְּאִלּוּ חִדֵּשׁ חִדּוּשִׁים. וְאֶחָד הַמַּרְבֶּה וְאֶחָד הַמַּמְעִיט וּבִלְבַד שֶׁיְּכַוֵּן לִבּוֹ לַשָּׁמַיִם.

(פֶּלֶא יוֹעֵץ עֵרֶךְ חִדּוּשׁ)

לוֹמַר זֹהַר חָדָשׁ קֹדֶם הַתְּפִלָּה

תַּגִּיד לְהָאַבְרֵכִים שֶׁאִם רוֹצִים לְהַגִּיד מְעַט זֹהַר קֹדֶם הַתְּפִלָּה שֶׁיַּגִּידוּ זֹהַר חָדָשׁ, שֶׁמִּזֶּה גַּם כֵּן יְכוֹלִים לִהְיוֹת חָסִיד.

(דִּבְרֵי אַהֲרֹן בְּשֵׁם הָרַב הַקָּדוֹשׁ רַבִּי אָשֵׁר מִסְּטוֹלִין)

מסכת עירובין דף ק'

יִלְמְדוּ בַּזֹּהַר הַקָּדוֹשׁ בְּאַשְׁמוֹרוֹת כִּי הוּא מְזַכֵּךְ הַנְּשָׁמָה, וְהַקָּדוֹשׁ בָּרוּךְ הוּא בְּרֹב רַחֲמָיו יְמַלֵּא כָּל מִשְׁאֲלוֹת לִבּוֹ.

אִם זָכָה יִלְמֹד בַּזֹּהַר הַקָּדוֹשׁ בְּאַשְׁמוֹרוֹת, כִּי בִּזְכוּתוֹ יֵצְאוּ יִשְׂרָאֵל מֵהַגָּלוּת שֶׁדּוֹמָה לְלַיְלָה. וְאַף שֶׁלֹּא זָכָה לַהֲבִינוֹ, אַף עַל פִּי כֵן יִלְמֹד הַלָּשׁוֹן כִּי הוּא מְזַכֵּךְ הַנְּשָׁמָה, וְהַקָּדוֹשׁ בָּרוּךְ הוּא בְּרֹב רַחֲמָיו יְמַלֵּא כָּל מִשְׁאֲלוֹת לִבּוֹ בִּפְרָט בִּזְכוּת לִמּוּד לְשׁוֹן הַזֹּהַר, כִּי הוּא נַיְיחָא קַמֵּיהּ אַף עַל פִּי שֶׁהוּא מְגַמְגֵּם בְּלִישְׁנֵיהּ וַדַּאי מַאן חָשׁוּב מַאן סָפוּן וּמָאן רָקִיעַ, בִּזְכוּת זֶה, הַקָּדוֹשׁ בָּרוּךְ הוּא יְמַהֵר וְיָחִישׁ וִידַלֵּג וּבָא לְצִיּוֹן גּוֹאֵל, אָמֵן כֵּן יְהִי רָצוֹן.

(סִדּוּר שַׁעַר הַשָּׁמַיִם, בְּסֵדֶר הַלִּמּוּד שֶׁכָּתְבוּ הַקַּדְמוֹנִים)

לִלְמֹד זֹהַר הַקָּדוֹשׁ כֻּלּוֹ בְּכָל הַשָּׁנָה - מְחַלְּקִים הַדַּפִּים כְּפִי הַיָּמִים שֶׁל כָּל הַשָּׁנָה

גַּם דַּע כִּי יֵשׁ נוֹהֲגִים לִלְמֹד זֹהַר הַקָּדוֹשׁ כֻּלּוֹ בְּכָל הַשָּׁנָה, שֶׁמְּחַלְּקִים הַדַּפִּים כְּפִי הַיָּמִים שֶׁל כָּל הַשָּׁנָה, וְאַשְׁרֵיהֶם וְאַשְׁרֵי חֶלְקָם.

(כִּסֵּא אֵלִיָּהוּ שַׁעַר ד')

מסכת עירובין דף ק"א

לְחַלֵּק הַזֹּהַר עַל פִּי דַּפִּים וְלִרְשֹׁם כָּל חֵלֶק עַל פִּתְקָא אֶחָד, וִיחַלְּקוּ הַפִּתְקָאוֹת לְאַנְשֵׁי עִירָם הַחֲרֵדִים עַל דְּבַר הַשֵּׁם, לִלְמֹד כָּל אֶחָד חֵלֶק הָרָשׁוּם בְּכָל יוֹם.

גַּם אֵלֶּה הַחֲכָמִים, רָאשֵׁי וּמַנְהִיגֵי כָּל עִיר וְעִיר וְכָל פֶּלֶךְ וּפֶלֶךְ, שֶׁיָּשִׂימוּ לֵב לְחַלֵּק דַּפֵּי הַזֹּהַר הַקָּדוֹשׁ ג' חֲלָקִים לְכַמָּה חֲלָקִים, וְלִרְשֹׁם כָּל חֵלֶק עַל פִּתְקָא אֶחָד, וִיחַלְּקוּ הַפִּתְקָאוֹת לְאַנְשֵׁי עִירָם הַחֲרֵדִים עַל דְּבַר הַשֵּׁם לִלְמֹד כָּל אֶחָד חֵלֶק הָרָשׁוּם בְּכָל יוֹם, וּבְזֶה יוּכְלוּ לַעֲשׂוֹת שֶׁיִּגְמְרוּ בֵּין כֻּלָּם כָּל הַזֹּהַר הַקָּדוֹשׁ בְּכָל יוֹם וְיוֹם, וּכְבָר נוֹדַע כִּי בִּזְכוּת לִמּוּד הַזֹּהַר הַקָּדוֹשׁ יָבוֹא הַגּוֹאֵל בִּמְהֵרָה בְּיָמֵינוּ, אָמֵן כֵּן יְהִי רָצוֹן.

(כִּסֵּא אֵלִיָּהוּ שַׁעַר ד')

תִּקּוּן לַגְּאֻלָּה הָאֲמִתִּית - מִטַּעַם רַבָּנִים הַגְּאוֹנִים מָארֵי דְּאַרְעָא קַדִּישָׁא

מסכת עירובין דף ק"ב

לִגְמֹר הָאֶלֶף סִיּוּמִים בְּכ"ה אֱלוּל הַבָּא עָלֵינוּ לְטוֹבָה כְּפִי שִׁעוּר הָרִאשׁוֹן יוֹתֵר אוֹ פָּחוֹת עִם בְּנֵי חֶבְרָתוֹ שֶׁל אֶשְׁתָּקַד, סִיּוּם זֹהַר אֶחָד לְעִלּוּי מַזָּל עַם יִשְׂרָאֵל, וּלְבַטֵּל כָּל הַצָּרִים אוֹתָם עֶלְיוֹנִים וְתַחְתּוֹנִים, וְיָפֵר עֲצַת אוֹיְבֵינוּ.

כְּבָר יָדוּעַ לִכְבוֹדָם מַעֲלַת לִמּוּד הַזֹּהַר הַקָּדוֹשׁ אֲשֶׁר הוּא מְבַטֵּל כָּל מִינֵי פֻּרְעָנֻיּוֹת וּגְזֵרוֹת קָשׁוֹת וְרָעוֹת וּמוֹתָנָא וְחַרְבָּא וּבִזָּה מֵעָלְמָא. וְהַשָּׁנָה שֶׁעָבְרָה כְּבָר עוֹרַרְנוּ עַם יִשְׂרָאֵל בְּמוֹדְעוֹת "תִּקּוּן לַגְּאֻלָּה הָאֲמִתִּית" "מִטַּעַם רַבָּנִים הַגְּאוֹנִים מָארֵי דְּאַרְעָא קַדִּישָׁא" אֲשֶׁר הִיא נֶעֶתְקָה לְמַטָּה, לִשְׁקֹד עַל לִמּוּד הַזֹּהַר לִגְמֹר בָּאָרֶץ וּבְחוּצָה לָאָרֶץ אֶלֶף סִיּוּמִים, וּכְפִי הָרְשִׁימוֹת אֲשֶׁר קִבַּלְנוּ, לֹא נִגְמַר רַק לְעֵרֶךְ שֵׁשׁ מֵאוֹת סִיּוּמִים, עַל כֵּן אֲנַחְנוּ רַבָּנֵי וּגְאוֹנֵי אֶרֶץ הַקְּדוֹשָׁה מְבַקְּשִׁים מִכָּל בַּר יִשְׂרָאֵל אֲשֶׁר יָדוֹ מַשֶּׂגֶת לִלְמֹד עוֹד פַּעַם בִּכְדֵי לִגְמֹר הָאֶלֶף סִיּוּמִים בְּכ"ה אֱלוּל הַבָּא עָלֵינוּ לְטוֹבָה, כְּפִי שִׁעוּר הָרִאשׁוֹן יוֹתֵר אוֹ פָּחוֹת עִם בְּנֵי חֶבְרָתוֹ שֶׁל אֶשְׁתָּקַד, סִיּוּם זֹהַר אֶחָד לְעִלּוּי מַזָּל עַם יִשְׂרָאֵל וּלְבַטֵּל כָּל הַצָּרִים אוֹתָם עֶלְיוֹנִים וְתַחְתּוֹנִים, וְיָפֵר עֲצַת אוֹיְבֵינוּ וִיקַלְקֵל מַחְשְׁבוֹתָם וְלֹא תַּעֲשֶׂינָה יְדֵיהֶם תּוּשִׁיָּה, וְיִשְׂרָאֵל יִשְׁכֹּן לָבֶטַח וְנִרְאֶה וּקְרָאתֶם דְּרוֹר בָּאָרֶץ.

מסכת עירובין דף ק"ג (המשך אות נ"ח)

וּבְתִקּוּן ל' בַּסֵּפֶר כִּסֵּא מֶלֶךְ וְזֶה לְשׁוֹנוֹ: כַּמָּה גָּדוֹל חִיּוּב עַל תַּלְמִיד חָכָם לִלְמֹד קַבָּלָה, וְעָנְשָׁם כַּמָּה גָּדוֹל אִם אֵינָם לוֹמְדִים קַבָּלָה, וְגוֹרֵם אֹרֶךְ גָּלוּתָא, כִּי הֵם מְעַכְּבִים הַגְּאֻלָּה רַחֲמָנָא לִיצְלַן, כִּי יַעֲשֶׂה בְּשָׁעָה אַחַת בְּלִמּוּד הַקַּבָּלָה מַה שֶּׁלֹּא נַעֲשֶׂה בְּלִמּוּד חֹדֶשׁ יָמִים בִּפְשָׁטֵי הַתּוֹרָה, כִּי גָּדוֹל כֹּחָהּ לְקָרֵב הַגְּאֻלָּה.

וּבְתִקּוּן מ"ג שָׁם בְּכִסֵּא מֶלֶךְ, כִּי לִמּוּד הַזֹּהַר הַקָּדוֹשׁ בְּגִירְסָא בְּעָלְמָא בּוֹנֶה עוֹלָמוֹת, וְכָל שֶׁכֵּן אִם יִזְכֶּה לִלְמֹד וּלְהָבִין אֲפִלּוּ פֵּרוּשׁ מַאֲמָר אֶחָד, יַעֲשֶׂה בּוֹ תִּקּוּן לְמַעְלָה בְּשָׁעָה אַחַת מַה שֶּׁלֹּא יַעֲשֶׂה בְּלִמּוּד הַפְּשָׁט שָׁנָה תְּמִימָה, וּמֻבְטָח לוֹ שֶׁהוּא בֶּן עוֹלָם הַבָּא מִבְּנֵי הֵיכָלָא דְּמַלְכָּא, וְיִהְיֶה מֵרוֹאֵי פְּנֵי הַמֶּלֶךְ הַיּוֹשְׁבִים רִאשׁוֹנָה בְּמַלְכוּתָא דִּרְקִיעָא.

מסכת עירובין דף ק"ד (המשך אות נ"ח)

וּמַה שֶּׁאוֹמְרִים וְכִי אַכְשַׁר דָּרָא, אַדְּרַבָּה, שֶׁבַּדּוֹרוֹת הָרִאשׁוֹנִים שֶׁהָיוּ לָהֶם נְשָׁמוֹת קְדוֹשִׁים מִמְּקוֹמוֹת גְּבוֹהִים יָכְלוּ לְטַהֵר נִשְׁמָתָם בִּפְשָׁטֵי הַתּוֹרָה, וְעַכְשָׁו בְּעִיקְבָא דִּמְשִׁיחָא נְשָׁמוֹת נְמוּכִים וְגַם הִתְגַּבְּרוּת הַחִיצוֹנִים רַחֲמָנָא לִיצְלַן אִי אֶפְשָׁר לְטַהֵר נִשְׁמָתָם רַק בְּסַמִּים יְקָרִים, הַיְנוּ בַּזֹּהַר הַקָּדוֹשׁ, כִּי לְשׁוֹן הַזֹּהַר מְסֻגָּל לְזֶה אֲפִלּוּ בְּפִטְפּוּט לְחוּד וַאֲפִלּוּ בְּלִגְלוּג. וּבְזֶה יִהְיֶה נִשְׁמָר מִכָּל רַע מִיֵּצֶר הָרַע וּמִמִּקְרִים רָעִים בָּעוֹלָם הַזֶּה הַחָמְרִי וְגַם בָּעוֹלָם הַבָּא הָרוּחָנִי, כַּנּוֹדַע מִזֹּהַר הַקָּדוֹשׁ פָּרָשַׁת פִּנְחָס (דַּף רי"ט) בּוֹצִינָא קַדִּישָׁא, דְּנָהִיר חָכְמָתֵיהּ בְּכָל דָּרִין דַּהֲווֹ אֲבַּתְרֵיהּ עַד בִּיאַת הַגּוֹאֵל אוֹר תּוֹרָה שֶׁיֵּשׁ זְכוּת אִם מַחֲזִיקִים סִתְרֵי תּוֹרָה בַּבַּיִת אַף אִם לֹא מְבִינִים אוֹתָם.

(כִּסֵּא אֵלִיָּהוּ שַׁעַר ד' אוֹת י"ח)

מסכת עירובין דף ק"ה

רַבִּי בּוּנָם מִפְּשִׁיסְחָא: מִקֹּדֶם לֹא הָיָה הַיֵּצֶר הָרַע מִתְגַּבֵּר כָּל כָּךְ, וְהָיָה דַּי תּוֹרָה בַּנִּגְלֶה לְתַבְלִין לְנֶגְדּוֹ, אֲבָל עַתָּה קֹדֶם הַגְּאֻלָּה הַיֵּצֶר הָרַע מִתְגַּבֵּר יוֹתֵר, וּצְרִיכִים לְהִתְחַזֵּק גַּם בַּנִּסְתָּר

הָרַב הַקָּדוֹשׁ רַבִּי בּוּנָם מִפְּשִׁיסְחָא זִכְרוֹנוֹ לִבְרָכָה אָמַר לוֹ לְהָרַב הַקָּדוֹשׁ רַבִּי הֶענִיךְ מֵאֲלֶכְּסַנְדֶר זִכְרוֹנוֹ לִבְרָכָה: חִדּוּשׁ לִי עַל עִיר פְּרַג שֶׁהִיא מְקוֹם לוֹמְדִים, וְתוֹרָה בֵּין בְּעִידָּנָא דְּעָסֵיק בָּהּ וּבֵין בְּעִידָּנָא דְּלָא עָסֵיק בָּהּ מָגִנִּי וּמַצְלִּי וְאֵיךְ יָרוּד שָׁם הַיַּהֲדוּת מִיּוֹם לְיוֹם אֲחוֹרַנִּית רַחֲמָנָא לִיצְלַן? אָכֵן הָעִנְיָן הוּא דְּמִקֹּדֶם הָיָה דַּי בַּתּוֹרָה הַנִּגְלֵית, אֲבָל עַתָּה, בְּעִקְבְתָא דִּמְשִׁיחָא, צָרִיךְ לִהְיוֹת גַּם תּוֹרַת הַנִּסְתָּר, כְּמוֹ שֶׁאָנוּ רוֹאִים נֵר דּוֹלֵק וְקֹדֶם שֶׁכָּבֶה הוּא מִתְחַזֵּק בְּיוֹתֵר וְשַׁלְהֶבֶת עוֹלָה יוֹתֵר, כְּמוֹ כֵן מִקֹּדֶם לֹא הָיָה הַיֵּצֶר הָרַע מִתְגַּבֵּר כָּל כָּךְ וְהָיָה דַּי תּוֹרָה בַּנִּגְלֶה לְתַבְלִין לְנֶגְדּוֹ, אֲבָל עַתָּה קֹדֶם הַגְּאֻלָּה הַיֵּצֶר הָרַע מִתְגַּבֵּר יוֹתֵר וּצְרִיכִים לְהִתְחַזֵּק גַּם בַּנִּסְתָּר.

(תּוֹרַת שִׂמְחָה דַּף נ"ז)

סוף מסכת עירובין

וּבְגִין דַּעֲתִידִין יִשְׂרָאֵל לְמִטְעַם מֵאִילָנָא דְחַיֵּי, דְּאִיהוּ הַאי סֵפֶר הַזֹּהַר, יִפְקוּן בֵּיהּ מִן גָּלוּתָא בְּרַחֲמֵי

מִתִּקּוּנֵי הַקֶּרִי לְמִי שֶׁהוּא בַּעַל תּוֹרָה יִשְׁתַּדֵּל שֶׁיַּרְגִּיל עַצְמוֹ לִלְמֹד חָכְמַת הַקַּבָּלָה וְסוֹדוֹת הַתּוֹרָה [הָרַב ר"ח זִכְרוֹנוֹ לִבְרָכָה] וּקְרִיאַת הַקַּבָּלָה הוּא תִּקּוּן לְעָווֹן זֶה, לָכֵן נִקְרְאוּ הַמְקֻבָּלִים מֵחַצְדֵי חַקְלָא, עַל שֵׁם שֶׁכּוֹרְתִים כָּל הַקְּלִפּוֹת, וְלִמּוּד סֵפֶר הַזֹּהַר הוּא בִּכְלַל תִּקּוּן זֶה. וּבִפְרָט לִמּוּד תִּקּוּן מ"ח מִסֵּפֶר תִּקּוּנֵי הַזֹּהַר שֶׁהוּא טוֹב לְאָמְרוֹ בְּיוֹם שֶׁרָאָה קֶרִי אַחַר הַתְּפִלָּה, וְגַם בִּימֵי הַשּׁוֹבָבִים טוֹב לוֹמַר תִּקּוּן מ"ח הַנִּזְכַּר מִדֵּי יוֹם בְּיוֹמוֹ חֹק וְלֹא יַעֲבֹר (ק"צ). וְנִרְאֶה לִי הַטַּעַם שֶׁלִּמּוּד הַקַּבָּלָה הַהוּא תִּקּוּן לְקֶרִי, כִּי עַל יְדֵי עָווֹן זֶה גּוֹרֵם אֹרֶךְ הַגָּלוּת כְּמוֹ שֶׁכָּתַבְתִּי לְעֵיל בְּעֹנִי זֶה הֶעָווֹן, וְעַתָּה עַל יְדֵי לִמּוּד הַקַּבָּלָה וּבַזֹּהַר הַקָּדוֹשׁ הוּא מְקָרֵב הַגְּאֻלָּה, כְּמוֹ שֶׁמְּבֹאָר בַּזֹּהַר הַקָּדוֹשׁ וּבַתִּקּוּנִים וּבְרַעְיָא מְהֵימְנָא (פָּרָשַׁת נָשׂא) וְזֶה לְשׁוֹנוֹ: וּבְגִין דַּעֲתִידִין יִשְׂרָאֵל לְמִטְעַם מֵאִילָנָא דְחַיֵּי, דְּאִיהוּ הַאי סֵפֶר הַזֹּהַר, יִפְקוּן בֵּיהּ מִן גָּלוּתָא בְּרַחֲמֵי.

(סַמָּא דְּחַיֵּי חֵלֶק ב' אוֹת מ"ח)

זֹהַר כִּתְבֵי מָרָן הָאֲרִ"י זִכְרוֹנוֹ לְחַיֵּי הָעוֹלָם הַבָּא כָּל אֶחָד לְפִי כֹּחוֹ וְנִשְׁמָתוֹ וִיכָלְתּוֹ חֲצִי שָׁעָה קֹדֶם זְמַן הַתְּפִלָּה

דַּע אָחִי הַנָּעִים, שֶׁאֲמִירַת תִּקּוּן חֲצוֹת הוּא חָבִיב לִפְנֵי הַמָּקוֹם בָּרוּךְ הוּא בְּלִי שִׁעוּר, וְהוּא כָּל אֶחָד כְּפִי אֲמִתִּיּוּת לְבָבוֹ בִּבְכִיּוֹת גְּדוֹלוֹת עַל גָּלוּת הַשְּׁכִינָה וְעַל צַעַר וְדַחֲקוּת יִשְׂרָאֵל הַקְּדוֹשִׁים דַּיְקָא, וְהַחִיצוֹנִים הָרְשָׁעִים מִתְגַּבְּרִים בְּכָל יוֹם יוֹתֵר וְיוֹתֵר וְהֵם הֵם הַמְצַעֲרִים לִבְנֵי יִשְׂרָאֵל הַקְּדוֹשִׁים בְּפַרְנָסַת אַנְשֵׁי בֵּיתָם, וְאַחַר כָּךְ שִׁירוֹת וְתִשְׁבָּחוֹת וּתְּהִלִּים מִשְׁנָיוֹת גְּמָרָא אוֹ מִדְרָשׁ זֹהַר כִּתְבֵי מָרָן הָאֲרִ"י זִכְרוֹנוֹ לְחַיֵּי הָעוֹלָם הַבָּא, וְהוּא כָּל אֶחָד לְפִי כֹּחוֹ וְנִשְׁמָתוֹ וִיכָלְתּוֹ, וְנִמְשָׁךְ זֹאת עַד חֲצִי שָׁעָה קֹדֶם זְמַן הַתְּפִלָּה, וּבַחֲצִי שָׁעָה זוֹ יְעַיֵּן בְּסִפְרֵי מוּסָר שֶׁנִּתְיַסְּדוּ עַל פִּי רוּחַ הַקֹּדֶשׁ דַּיְקָא, וְעַל פִּי הַקְדָּמַת אֱמֶת, וְזֶהוּ כְּדֵי שֶׁלֹּא יַעֲמֹד לְהִתְפַּלֵּל מִתּוֹךְ יֵשׁוּת לְבָבוֹ אֲפִלּוּ שֶׁהוּא דִּקְדֻשָּׁה, כִּי קֹדֶם הַתְּפִלָּה כָּל עִנְיְנֵי יֵשׁוּת שֶׁבָּעוֹלָם יֵשׁ בּוֹ חֵלֶק מִצַּד הַיֵּצֶר הָרַע חוּץ מִשִּׂמְחָה שֶׁל מִצְוָה, כְּדִבְרֵי רַבּוֹתֵינוּ זִכְרוֹנָם לִבְרָכָה, וְכֵן הוּא הַדִּין בְּתוֹךְ הַתְּפִלָּה צָרִיךְ לְחַזֵּק וּלְקַיֵּם וְיִגְבַּהּ לִבּוֹ בְּדַרְכֵי הַשֵּׁם יִתְבָּרַךְ בְּשִׂמְחַת לְבָבוֹ דִּקְדֻשָּׁה, וְהוּא כָּל אֶחָד כְּפִי כֹּחַ נִשְׁמָתוֹ וּמֶזֶג גּוּפוֹ דִּקְדֻשָּׁה.

(הַנְהָגוֹת צַדִּיקִים - כְּלָלִים מֵרַבִּי אֱלִיעֶזֶר צְבִי מִקָּאמַרְנָא)

לִלְמֹד זֹהַר הַקָּדוֹשׁ קֹדֶם הַתְּפִלָּה

קִבַּלְתִּי מֵרַבּוֹתַי שֶׁצָּרִיךְ בַּר יִשְׂרָאֵל לִלְמֹד אַחַר הַתְּפִלָּה אֵיזֶה לִמּוּד גַּם כֵּן אוֹ מִדְרָשׁ אוֹ דַּף אֶחָד אוֹ ב' דַּפִּין גְּמָרָא הַקְּדוֹשָׁה, וְלֹא יִלְמֹד אָז זֹהַר הַקָּדוֹשׁ כְּלָל, כִּי זְמַן הַזֹּהַר דַּיְקָא הוּא קֹדֶם הַתְּפִלָּה, וְהַמַּשְׂכִּיל דִּקְדֻשָּׁה יָבִין זֹאת, כִּי לִמּוּד אַחַר גְּמַר הַתְּפִלָּה מוֹנֵעַ אֶת הָאָדָם מִמִּדּוֹת רָעוֹת וּבִפְרָט בְּבֵיתוֹ, שֶׁלֹּא יִכְעֹס, כִּי כְּשֶׁמִּתְפַּלֵּל בַּר יִשְׂרָאֵל הַקָּדוֹשׁ בְּלֵב אֲמִתִּי כַּנִּתְבָּאֵר לְעֵיל, אָז יְכוֹלִין הַקְּלִפּוֹת לְהִתְגַּבֵּר עָלָיו, כִּי יֵשׁ לָהֶם קִנְאָה לְהָבִיא לוֹ אֵשׁ זָרָה כְּדֵי לְהַפִּיל אוֹתוֹ מִמַּדְרֵגָתוֹ, וְלֹא עוֹד, שֶׁלִּמּוּד הַזֶּה הוּא תִּקּוּן הַנֶּפֶשׁ לִשְׁמֹר אוֹתוֹ כָּל הַיּוֹם מִמַּחְשָׁבוֹת וּמִדְּרָכִים מְקֻלְקָלִים, וְכָל זֶה הוּא כְּשֶׁהוּא אֵין עוֹד בְּתִקּוּן הַשְּׁלֵמוּת גָּמוּר, לְזֶה יָכוֹל לֶאֱחֹז בּוֹ אַחַר הַתְּפִלָּה אֵשׁ זָרָה, אֲבָל אִם הוּא בְּתִקּוּן הַשָּׁלֵם בִּשְׁלֵמוּת גָּדוֹל, אָז אֵין לוֹ שׁוּם פַּחַד מִזֶּה, וְתִקּוּן הַזֶּה מַיְירֵי מִתְּפִלָּה זוֹ שֶׁתִּהְיֶה בִּשְׁלֵמוּת גָּדוֹל, וְאִם הוּא אֵינוֹ בִּשְׁלֵמוּת גָּדוֹל אָז נֶאֱחָז בּוֹ אֵשׁ זָרָה חָס וְשָׁלוֹם, כַּנּוֹדָע לְמַשְׂכִּיל דִּקְדֻשָּׁה.

(הַנְהָגוֹת צַדִּיקִים - כְּלָלִים מֵרַבִּי אֱלִיעֶזֶר צְבִי מִקָּאמַרְנָא)

קֹדֶם הַתְּפִלָּה לִלְמֹד אֵיזֶה עִנְיָן בַּזֹּהַר

קֹדֶם הַתְּפִלָּה לְמַעֵט בְּדִבּוּר כָּל מַה דְּאֶפְשָׁר, וְלִלְמֹד אֵיזֶה עִנְיָן בְּזֹהַר אוֹ תִּקּוּנִים אוֹ זֹהַר חָדָשׁ.

(הַנְהָגוֹת צַדִּיקִים - סֵדֶר הַיּוֹם מֵרַבִּי אַהֲרֹן מִקַּרְלִין)

דַּף זֹהַר הַקָּדוֹשׁ אַלִּיבָּא רֵיקַנְיָא מוֹנֵעַ כָּל מִילֵי בִּישָׁא

דַּף זֹהַר הַקָּדוֹשׁ אַלִּיבָּא רֵיקַנְיָא מוֹנֵעַ כָּל מִילֵי בִּישָׁא, וְהִשָּׁמֵר פֶּן יַשִּׁיאֲךָ לְבָבְךָ לַחְדֹּל מִזֶּה, מֵחֲמַת שֶׁמֻּטָּל עָלֶיךָ לַעֲסֹק... וְכַיּוֹצֵא בָּזֶה. כִּי יָדוּעַ מַה שֶּׁפֵּרַשְׁתִּי, אִם בִּטַּלְתָּ מִן הַתּוֹרָה יֵשׁ לְךָ בְּטֵלִים הַרְבֵּה אֲחֵרִים כְּנֶגְדְּךָ, וְהַרְבֵּה פְּעָמִים דִּמִּיתִי שֶׁטּוֹב יוֹתֵר לַעֲסֹק עַתָּה בְּשִׁעוּר עִיּוּן וְדָחִיתִי לִמּוּד הַנִּזְכַּר לְעֵיל לִזְמַן אַחֵר, וּמִן הַשָּׁמַיִם נִזְדַּמְּנוּ לִי בִּטּוּלִים אֲחֵרִים קֹדֶם הַתְּפִלָּה.

(הַנְהָגוֹת צַדִּיקִים - הַנְהָגוֹת יְשָׁרוֹת מֵרַבִּי משֶׁה גְּרִינְוַואלְד מֵחוֹסְט בַּעַל עֲרוּגַת הַבֹּשֶׁם)

בְּאַשְׁמֹרֶת הַבֹּקֶר יִלְמֹד סֵפֶר הַזֹּהַר.

(הַנְהָגוֹת צַדִּיקִים - הַנְהָגוֹת וְדֶרֶךְ הָאָדָם מֵרַבִּי שְׁלֹמֹה בָּרוּךְ מִבּוּדַפֶּסְט)

אַף מִי שֶׁלֹּא יָבִין הַזֹּהַר יִלְמֹד בְּכָל יוֹם

אַף מִי שֶׁלֹּא יָבִין הַזֹּהַר יִלְמֹד בְּכָל יוֹם דְּבַר מַה, כִּי הַלָּשׁוֹן הוּא מְסֻגָּל לַנְּשָׁמָה.

(הַנְהָגוֹת צַדִּיקִים - הַנְהָגוֹת וְדֶרֶךְ הָאָדָם מֵרַבִּי שְׁלֹמֹה בָּרוּךְ מִבּוּדַפֶּסְט)

זֹהַר הוּא חֵלֶק מֵהַתִּקּוּן עַל חַטָּאת נְעוּרִים

לָשׁוּב בֶּאֱמֶת עַל חַטָּאת נְעוּרִים... לִהְיוֹת נֵעוֹר כָּל לֵיל שִׁשִּׁי וְלִלְמֹד בְּאוֹתוֹ לַיְלָה תַּנַ"ךְ. מִשְׁנָה. גְּמָרָא. זֹהַר. רֵאשִׁית חָכְמָה. תִּקּוּנִים. עֵין יַעֲקֹב. שֻׁלְחָן עָרוּךְ אֹרַח חַיִּים. שֻׁלְחָן עָרוּךְ יוֹרֶה דֵּעָה. וְלִקְרוֹת קְרִיאַת שְׁמַע שֶׁל הָאֲרִ"י זִכְרוֹנוֹ לִבְרָכָה בְּכָל לַיְלָה הַנִּדְפַּס בְּשַׁעֲרֵי צִיּוֹן …

(הַנְהָגוֹת צַדִּיקִים - הַדְרָכוֹת מֵרַבִּי מָרְדְּכַי מִטְּשֶׁערְנָאבִּיל)

לִקְבֹּעַ עִתִּים לַתּוֹרָה, דְּהַיְנוּ לִלְמֹד בְּכָל יוֹם תַּנַ"ךְ מִשְׁנָיוֹת שֶׁהוּא תִּקּוּן לַנְּשָׁמָה וְזֹהַר וְשֻׁלְחָן עָרוּךְ וְעֵין יַעֲקֹב קֹדֶם הַשֵּׁנָה וּקְרִיאַת שְׁמַע שֶׁל הָאֲרִ"י זִכְרוֹנוֹ לִבְרָכָה (כַּמְבֹאָר בְּשַׁעֲרֵי צִיּוֹן) וְלֵילֵךְ בְּמִקְוֶה לִטְבֹּל ט' פְּעָמִים בִּכְדֵי לְקַבֵּל עָלָיו קְדֻשָּׁה וְטָהֳרָה מִן הַמִּקְוֶה הָעֶלְיוֹנָה וְהָבֵן.

(הַנְהָגוֹת צַדִּיקִים - הַדְרָכוֹת מֵרַבִּי מָרְדְּכַי מִטְּשֶׁערְנָאבִּיל)

וְאַחַר הַתְּפִלָּה יִקְבַּע עִתִּים לַתּוֹרָה, דְּהַיְנוּ תַּנַ"ךְ מִשְׁנָיוֹת שֶׁהוּא תִּקּוּן לַנְּשָׁמָה. וְאַחַר כָּךְ לִמּוּד שֻׁלְחָן עָרוּךְ אֹרַח חַיִּים וְשֻׁלְחָן עָרוּךְ יוֹרֶה דֵּעָה, וְזֹהַר. וְגַם לוֹמַר בְּכָל יוֹם תְּהִלִּים שֶׁהוּא נְעִים זְמִירוֹת יִשְׂרָאֵל. וּזְמִירוֹת הִיא מִלְּשׁוֹן לְזַמֵּר עָרִיצִים, שֶׁבְּזֶה מְזַמֵּר וּמַכְרִית כָּל הַקְּלִפּוֹת וְהַדִּינִים וְהַמָּסַכִּים שֶׁנַּעֲשׂוּ מֵחֲמַת עֲווֹנוֹת בְּנֵי אָדָם. וּבְכָל עֵת וְרֶגַע יִדְמֶה בְּעֵינָיו כְּאִלּוּ הַקָּדוֹשׁ בָּרוּךְ הוּא תּוֹפֵס אוֹתוֹ שֶׁלֹּא יָשׁוּב אַחַר תַּאֲווֹתָיו הַשְּׁפֵלוֹת וְהַזָּרוֹת, כְּמַאֲמַר הַחָכָם "תָּפְסוּ בִּבְגָדַי" וְיִפֹּל עָלָיו אֵימָה גְּדוֹלָה וְיִרְאָה.

(הַנְהָגוֹת צַדִּיקִים - הַדְרָכוֹת מֵרַבִּי מָרְדְּכַי מִטְּשֶׁערְנָאבִּיל)

קִבַּלְנוּ עַל עַצְמֵנוּ בְּלִי נֶדֶר שֶׁלֹּא לְבַטֵּל שִׁעוּרִין כְּסִדְרָן בְּתוֹרַת הַשֵּׁם, דְּהַיְנוּ תּוֹרָה נְבִיאִים כְּתוּבִים, זֹהַר אוֹ שְׁאָר קַבָּלָה, מִשְׁנָיוֹת, גְּמָרָא, מִדְרָשׁ, מוּסָר, זֶה בְּכָל יוֹם עַל דְּבַר כְּבוֹד שְׁמוֹ, וְהַשֵּׁם יִתְבָּרַךְ יַעַזְרֵנוּ לְהוֹסִיף אֹמֶץ גַּם שֻׁלְחָן עָרוּךְ, כַּאֲשֶׁר יִתְבָּאֵר לְקַמָּן, וּשְׁאָר פּוֹסְקִים.

(הַנְהָגוֹת צַדִּיקִים - הַנְהָגוֹת וְאַזְהָרוֹת מֵרַבִּי צְבִי אֱלִימֶלֶךְ מִדִּינָאב)

לִלְמֹד בְּכָל יוֹם זֹהַר וְשַׁעֲרֵי אוֹרָה.

(הַנְהָגוֹת צַדִּיקִים - הַנְהָגוֹת פְּרָטִיּוֹת מֵרַבִּי יוֹסֵף זוּנְדְל מִסָּלַנְט עַל פִּי הַגְּרָ"א)

לִלְמֹד מִשְׁנָיוֹת וְזֹהַר הַקָּדוֹשׁ וּגְמָרָא.

(הַנְהָגוֹת צַדִּיקִים - סֵדֶר עֲבוֹדַת הַיּוֹם מֵרַבִּי נַחְמָן מִטּוֹלְטְשִׁין)

בַּיִ"ת רָאשֵׁי תֵּבוֹת: יַ'רְבֶּה תַּ'לְמוּדוֹ בַּ'זֹּהַר.

(הַנְהָגוֹת צַדִּיקִים - תִּקּוּנִים וְאַזְהָרוֹת מֵרַבִּי אֵלִיָּהוּ מֶנִי)

סֵפֶר הַתִּקּוּנִים הוּא תִּקּוּן גָּדוֹל לַנֶּפֶשׁ

לִלְמֹד כָּל אֶחָד מֵחֶבְרָתֵנוּ בְּהַתְמָדָה סֵפֶר הַתִּקּוּנִים, כִּי הוּא תִּקּוּן גָּדוֹל לַנֶּפֶשׁ.

(אִגְּרוֹת שׁוֹמְרֵי אֱמוּנִים אִגֶּרֶת ה')

לִלְמֹד תִּקּוּנֵי זֹהַר בְּכָל יוֹם

וַאֲנִי מְצַוֶּה לְכָל אֶחָד מֵהָאַבְרֵכִים לוֹמַר אֵיזֶה דַּפִּים תִּקּוּנֵי זֹהַר בְּכָל יוֹם, הַמְסֻגָּל מְאֹד לַנֶּפֶשׁ, וְלֹא לְהִתְרַשֵּׁל מִזֶּה חָלִילָה, כִּי אֵין לְשַׁעֵר גֹּדֶל וְעֹצֶם הַטּוֹבָה הַנִּצְמָח מִזֶּה וְיִמְתְּקוּ הַדִּינִים.

(שָׁם אִגֶּרֶת ט"ו)

לוֹמַר בְּכָל יוֹם כַּמָּה דַּפִּים תִּקּוּנֵי זֹהַר וְיִמְתְּקוּ הַדִּינִים.

וְתִרְאֶה לוֹמַר בְּכָל יוֹם אִם אֶפְשָׁר קֹדֶם הַתְּפִלָּה יוֹתֵר טוֹב כַּמָּה דַּפִּים תִּקּוּנֵי זֹהַר, וְיִמְתְּקוּ הַדִּינִים בְּעֶזְרַת הַשֵּׁם.

(שָׁם כ"ז)



– פֶּרֶק ג –

בּוֹ יְבֹאָר גֹּדֶל מַעֲלַת לִמּוּד סֵפֶר הַזֹּהַר וְהַתִּקּוּנִים וּסְגֻלָּתוֹ בָּזֶה וּבַבָּא

מִי שֶׁלֹּא לָמַד רָזִין דְּאוֹרַיְתָא לֹא זָכָה לִפְנִימִיּוּת הַקָּדוֹשׁ בָּרוּךְ הוּא

מִי שֶׁלֹּא לָמַד חָכְמַת הַקַּבָּלָה שֶׁל סוֹדוֹת וְרָזִין דְּאוֹרַיְתָא, לֹא זָכָה לִפְנִימִיּוּת הַקָּדוֹשׁ בָּרוּךְ הוּא יִתְבָּרַךְ וְיִתְעַלֶּה כוּ'.

(סֵפֶר בְּרִית מְנוּחָה דַּף ב':)

אִם יִמָּצֵא אֶחָד בְּעִיר וּשְׁנַיִם מִמִּשְׁפָּחָה הַלּוֹמֵד סִתְרֵי תּוֹרָה, הָאִישׁ הַזֶּה הוּא בְּעִקָּר בְּדַעַת הַשָּׁלֵם בְּלִי חִסָּרוֹן.

(סֵפֶר קָנֶה הַגָּדוֹל דַּף מ"א עַמּוּד ג')

אוֹר שֵׁשֶׁת הַיָּמִים גָּנוּז בַּזֹּהַר

...עַל דֶּרֶךְ שֶׁשָּׁמַעְתִּי, פַּעַם אֶחָד שָׁאֲלוּ לְהַבַּעַל שֵׁם טוֹב זִכְרוֹנוֹ לִבְרָכָה לְחַיֵּי הָעוֹלָם הַבָּא אַחַת מֵהַדְּבָרִים, וַאֲזַי פָּתַח סֵפֶר הַזֹּהַר שֶׁהָיָה מֻנָּח עַל הַשֻּׁלְחָן וְהִסְתַּכֵּל בּוֹ וְאָמַר לָהֶם כָּל הַמְּאֹרָע, וְאַחַר כָּךְ נִמְצָא הָאֱמֶת אִתּוֹ שֶׁכִּוֵּן בִּדְבָרָיו. וְשָׁאֲלוּ פִּיו הַקָּדוֹשׁ, וְכִי בִּשְׁבִיל שֶׁפָּתַח אֶת סֵפֶר הַזֹּהַר וְהִסְתַּכְּלוּת מְעַט בַּזֹּהַר יִתָּכֵן לָדַעַת וְלִרְאוֹת מֵרָחוֹק? וְאָז הֵשִׁיב: הֲלֹא מָצִינוּ אוֹר שֶׁבָּרָא בּוֹ הַקָּדוֹשׁ בָּרוּךְ הוּא אֶת עוֹלָמוֹ הָיָה מֵאִיר מֵרֹאשׁ הָעוֹלָם וְעַד סוֹפוֹ, וְגַם הָאָדָם יָכוֹל לִרְאוֹת מֵרֹאשׁ הָעוֹלָם וְעַד סוֹפוֹ עִם אוֹר הַבָּהִיר וּמֵאִיר לָאָרֶץ וְלַדָּרִים עָלֶיהָ, וְכֵיוָן שֶׁרָאָה הַקָּדוֹשׁ בָּרוּךְ הוּא שֶׁאֵין הָעוֹלָם כְּדַאי לְהִשְׁתַּמֵּשׁ עִם זֶה הָאוֹר, גְּנָזוֹ לַצַּדִּיקִים, וְאַיֵּה אֵפוֹא הַמָּקוֹם הַמֵּכִיל אֶת הָאוֹר וְהֵיכָן גְּנָזוֹ, גָּנַז אֶת הָאוֹר בַּתּוֹרָה, שֶׁתּוֹרָה אוֹצָרוֹ הַטּוֹב שֶׁל הַקָּדוֹשׁ בָּרוּךְ הוּא, וּכְשֶׁאָדָם לוֹמֵד תּוֹרָה לִשְׁמָהּ מִסְתַּכֵּל בָּהּ בְּעֵין שִׂכְלוֹ, הַמָּאוֹר הַגָּנוּז מֵאִיר לוֹ נָתִיב לְהַשְׂכִּיל וְלִרְאוֹת מֵרֹאשׁ הָעוֹלָם, כַּאֲשֶׁר מֵאָז קֹדֶם שֶׁנִּגְנַז הָאוֹר.

(אוֹר הַמֵּאִיר (זִיטָאמִיר) פָּרָשַׁת פְּקוּדֵי, דַּף כ"ח טוּר ג')

הָאוֹר הַחַיִּים הַקָּדוֹשׁ מַעֲרִיךְ אֶת הַבַּעַל שֵׁם טוֹב כְּבַר-סַמְכָא בְּתוֹרַת הַסּוֹד

בִּשְׁנַת תק"ב נִדְפְּסוּ בְּוִוינִיצְיָא חֻמָּשִׁים עִם פֵּרוּשׁ "אוֹר הַחַיִּים" מֵאֵת הָרַב הַקָּדוֹשׁ מוֹרֵינוּ הָרַב רַבִּי חַיִּים בֶּן עָטָר זֵכֶר צַדִּיק לִבְרָכָה מִירוּשָׁלַיִם, וְהִגִּיעוּ הַחֻמָּשִׁים לְיַד הַבַּעַל שֵׁם טוֹב זִכְרוֹנוֹ לִבְרָכָה וְשָׂמַח בָּהֶם מְאֹד, כִּי בְּפֵרוּשׁ אוֹר הַחַיִּים מָצָא הַבַּעַל שֵׁם טוֹב הִתְלַהֲבוּת נַעֲלֵית לַעֲבוֹדַת הַשֵּׁם, אָז שָׁלַח הַבַּעַל שֵׁם טוֹב אֶת גִּיסוֹ הָרַב הַקָּדוֹשׁ רַבִּי גֵּרְשׁוֹן קִיטָוֶוער זִכְרוֹנוֹ לִבְרָכָה לִירוּשָׁלַיִם, שֶׁיָּבוֹא אֶל יְשִׁיבוֹת מוֹרֵינוּ הָרַב רַבִּי חַיִּים בֶּן עָטָר זִכְרוֹנוֹ לִבְרָכָה, וּמֵרֹאשׁ הִגִּיד לוֹ שֶׁלְּהָרַב בַּעַל אוֹר הַחַיִּים יֵשׁ שְׁתֵּי יְשִׁיבוֹת, אַחַת לְלִמּוּדֵי גְּמָרָא פֵּרוּשׁ תּוֹסְפוֹת בַּנִּגְלֶה, וְאַחַת לְלִמּוּדֵי אֲצִילוּת תּוֹרוֹת הַקַּבָּלָה, וְהִזְהִיר הַבַּעַל שֵׁם טוֹב אֶת גִּיסוֹ הָרַב הַקָּדוֹשׁ כִּי יִשְׁתַּדֵּל לִהְיוֹת בִּישִׁיבוֹת הַנִּסְתָּר, וְלֹא יַגִּיד כְּלָל לְבַעַל אוֹר הַחַיִּים מִי הוּא, עַד אֲשֶׁר יַרְגִּישׁ בּוֹ הָרַב עַצְמוֹ.

כַּאֲשֶׁר בָּא הָרַב גֵּרְשׁוֹן קִיטָוֶוער זִכְרוֹנוֹ לִבְרָכָה שָׁמָּה, הָלַךְ לְבַעַל אוֹר הַחַיִּים לְבַקֵּשׁ מִמֶּנּוּ שֶׁיַּנִּיחֵהוּ לִשְׁמֹעַ לֶקַח מִפִּיו הַקָּדוֹשׁ, וְנָתַן לוֹ רְשׁוּת לִכָּנֵס לְבֵית מִדְרָשׁוֹ, וְלָמַד שָׁבוּעַ אֶחָד בִּישִׁיבָתוֹ הַנִּגְלֵית, אַחַר כָּךְ נִכְנַס לְבֵית הָרַב אוֹר הַחַיִּים וּבִקֵּשׁ אוֹתוֹ כִּי יַרְשֵׁהוּ לִלְמֹד אֶצְלוֹ בַּיְשִׁיבָה הַנִּסְתָּרָה. וַיִּשְׁאֲלֵהוּ הָרַב, מִי גִּלָּה לְךָ שֶׁיֵּשׁ לִי יְשִׁיבָה נִסְתָּרָה, וַיַּעַן לוֹ שֶׁגִּיסוֹ וְרַבּוֹ הָרַב יִשְׂרָאֵל בַּעַל שֵׁם הִגִּיד לוֹ, וַיֹּאמֶר לוֹ הָרַב אוֹר הַחַיִּים כִּי לֹא יְדָעֵהוּ, וְאַף עַל פִּי כֵן כַּאֲשֶׁר הִבִּיט עָלָיו מֵרֹאשׁוֹ וְעַד רַגְלוֹ, הִכִּיר בּוֹ כִּי רָאוּי הוּא לִלְמֹד קַבָּלָה, וְנָתַן לוֹ רְשׁוּת גַּם לְזֶה. וְכַאֲשֶׁר לָמַד שָׁמָּה שְׁלֹשָׁה יָמִים צִוָּה הָרַב אוֹר הַחַיִּים לְשׁוֹמֵר הַפֶּתַח לְבַל יִתְּנֵהוּ עוֹד לָבוֹא פְּנִימָה, וְהָלַךְ מוֹרֵינוּ הָרַב גֵּרְשׁוֹן לְבֵית הָרַב לָדַעַת סִבַּת הַדָּבָר, וַיְהִי אַךְ רָאָהוּ הָרַב, אָמַר לוֹ, חֲמָתִי עָלֶיךָ, מַדּוּעַ לֹא אָמַרְתָּ עַל גִּיסְךָ בַּעַל שֵׁם טוֹב, רַק אָמַרְתָּ גִּיסְךָ הוּא הָרַב יִשְׂרָאֵל בַּעַל שֵׁם, אֶת הָרַב יִשְׂרָאֵל בַּעַל שֵׁם לֹא אֵדָעֵהוּ, אֲבָל אֶת מוֹרֵינוּ הָרַב רַבִּי יִשְׂרָאֵל בַּעַל שֵׁם טוֹב אַכִּיר עַל פִּי רְאִיָּה דַּקָּה מֵעוֹלָמוֹת הָעֶלְיוֹנִים, וּלְהַיְשִׁיבָה לֹא הִנִּיחוֹ עוֹד לָבוֹא, כִּי אָמַר שֶׁאֵין לוֹ צֹרֶךְ בְּרַב אַחֵר, אִם יֵשׁ לוֹ רַב כַּבַּעַל שֵׁם טוֹב.

(דּוֹרֵשׁ טוֹב (טְשׁוֹרְטְקוֹב) אַחֲרוֹן שֶׁל פֶּסַח תש"א, עַמּוּד קצ"ד טוּר א')

לִמּוּד הַזֹּהַר תִּקּוּן הָאָדָם בָּזֶה וּבַבָּא

בְּהֵיכָלָא תִּנְיָנָא יֵשׁ שָׁם חַיָּה קְדוֹשָׁה יוֹפִיאֵ"ל [גִּימַטְרִיָּה קַבָּלָ"ה, הָרַב משֶׁה זְכוּתָא] שְׁמֵיהּ, וְאִיהִי קַיְּימָא בְּכָל רָזֵי דְּחָכְמְתָא, לְכָל אִינּוּן מַפְתְּחָאן דְּחָכְמְתָא קַיְימִין בֵּיהּ. [וְהוּא הָיָה רַבּוֹ שֶׁל משֶׁה רַבֵּינוּ עָלָיו הַשָּׁלוֹם, כַּיָּדוּעַ].

הַאי חֵיוָתָא, קַיְּימָא לְמִתְבַּע אַגְרָא מֵעִם קוּדְשָׁא בְּרִיךְ הוּא, לְמֵיהַב לְכָל אִינּוּן דְּרַדְפֵי בָּתַר כָּל מָארֵיהוֹן דְּחָכְמָה, וַאֲפִילּוּ מִכָּל בַּר נָשׁ, וְאוֹלְפֵי חָכְמְתָא לְמִנְדַּע לְמָארֵיהוֹן, וְהַהוּא אַגְרָא דְּיָהִיב לִבְנֵי נָשָׁא דְּרַדְפֵי בָּתַר חָכְמָה לְמִנְדַּע לְמָארֵיהוֹן.

דְּכַד נָפַק בַּר נָשׁ מֵהַאי עָלְמָא, הַאי חֵיוָתָא נָפְקָא עַל ד' שְׂרָפִים מְעֹפְפִין, וְטָאסַת קַמֵּיהּ, וְלָא שָׁבִיק כָּל אִינּוּן גַּרְדִּינֵי נִימוּסִין דִּי בְּסִטְרָא אַחֲרָא, לְמִקְרַב בַּהֲדֵיהּ, [וְאַף עַל פִּי שֶׁיִּהְיֶה חַיָּב, יִצִּילֵהוּ שֶׁלֹּא יִצְטַעֲרוּהוּ כָּעֵת, וְנַקֵּה לֹא יְנַקֶּה חַס וְשָׁלוֹם, שֶׁאֵין מַשּׂוֹא פָּנִים לְמַעְלָה וִיטַהֲרוּהוּ מַסִּיגֵי מַעֲשָׂיו, אוֹר הַחַמָּה בְּשֵׁם הָרַמַ"ק זִכְרוֹנוֹ לְחַיֵּי הָעוֹלָם הַבָּא]. וְכַמָּה אִינּוּן שְׁלִיחָן דִּשְׁלָם, סַחֲרָנֵיהּ. וְאִלֵּין שְׂרָפִים כַּד נַטְלִין וְאִתְחַזְּיָין, אִתְכַּפְיָין אִינּוּן שְׂרָפִים נְחָשִׁים, דְּנַפְקָן מֵהַהוּא נָחָשׁ דְּגָרִים מוֹתָא לְכָל עָלְמָא.

הַאי חֵיוָתָא קַדִּישָׁא קַיְּימָא כַּד נִשְׁמְתָא סַלְּקָא וּמָטָאת לְגַבֵּיהּ, כְּדֵין שָׁאַל לָהּ בְּרָזָא דְּחָכְמְתָא דְּמָארֵיהּ, וּכְפוּם הַהִיא חָכְמְתָא דְּרָדִיף אֲבַתְרָהּ וְאַדְבַּק בָּהּ, הָכִי יַהֲבֵי לֵיהּ אַגְרֵיהּ. וְאִי יָכִיל לְאַדְבְּקָא וְלָא אַדְבַּק, דָּחֵי לֵיהּ לְבַר, וְלָא עַיְילָה, וְקַיְּימָא תְּחוֹת הַהוּא הֵיכָלָא בִּכְסִיפוּ, וְכַד נַטְלֵי גַּדְפַיְיהוּ, אִלֵּין שְׂרָפִים דִּתְחוֹתָהּ, כְּדֵין כֻּלְּהוּ בַּטְשֵׁי בְּגַדְפַיְיהוּ, וְאוֹקְדוּן לָהּ וְאִתּוֹקְדַת וְלָא אִתּוֹקְדַת, וְקַיְּימָא וְלָא קַיְּימָא, וְהָכִי אִתְּדָנָת בְּכָל יוֹמָא, נְהִירַת וְלָא נְהִירַת.

וְאַף עַל גַּב דְּעוֹבָדִין טָבִין אִית לָהּ, בְּגִין (בְּרֵאשִׁית קל"ב) דְּלֵית אַגְרָא בְּהַהוּא עָלְמָא, כְּאִינּוּן דְּמִשְׁתַּדְּלֵי בְּחָכְמְתָא, לְאִסְתַּכְּלָא בִּיקָרָא דְּמָארֵיהוֹן, וְלֵית שִׁיעוּרָא לְאַגְרָא, דְּאִינּוּן דְּיַדְעֵי חָכְמְתָא, לְאִסְתַּכְּלָא בִּיקָרָא דְּמָארֵיהוֹן. זַכָּאָה חוּלָקֵיהוֹן בְּעָלְמָא דֵּין, וּבְעָלְמָא דְּאָתֵי, דִּכְתִּיב, (מִשְׁלֵי ג) אַשְׁרֵי אָדָם מָצָא חָכְמָה [כִּי סְתָם חָכְמָה הוּא סוֹדוֹת הַתּוֹרָה, אוֹר הַחַמָּה, בְּשֵׁם הָרַמַ"ק זִכְרוֹנוֹ לְחַיֵּי הָעוֹלָם הַבָּא] וְאָדָם יָפִיק תְּבוּנָה.

(זֹהַר חֵלֶק ב' רמז:)

זַכָאִין כָּל אִינוּן דְּמִשְׁתַּדְּלֵי בְּאוֹרַיְיתָא, לְמִנְדַע בְּחָכְמְתָא דְמָארֵיהוֹן, וְאִינוּן יָדְעֵי וּמִסְתַּכְּלִין בְּרָזִין עִילָּאִין. בְּגִין דְּכַד בַּר נָשׁ נָפֵיק מֵהַאי עָלְמָא, בְּהָא אִסְתַּלְּקוּ מִנֵּיהּ כָּל דִּינִין דְּעָלְמָא. וְלָא עוֹד, אֶלָּא דְּפָתְחִין לֵיהּ תְּלֵיסַר תַּרְעֵי דְרָזֵי דַּאֲפַרְסְמוֹנָא דַכְיָא, דְּחָכְמְתָא עִילָּאָה תַּלְיָיא בְּהוּ.

וְלָא עוֹד, אֶלָּא דְקוּדְשָׁא בְּרִיךְ הוּא חָקוּק לֵיהּ בְּהַהוּא פּוּרְפִּירָא, דְּכָל דְּיוֹקְנִין גְּלִיפִין תַּמָּן. וְקוּדְשָׁא בְּרִיךְ הוּא אִשְׁתַּעְשְׁעָא בֵּיהּ בַּגַּן עֵדֶן, וְאַחְסֵין תְּרֵין עָלְמִין, עַלְמָא דָא וְעַלְמָא דְאָתֵי.

חָכְמְתָא דְאִצְטְרִיךְ לֵיהּ לְבַר נָשׁ. חַד, לְמִנְדַע לְאִסְתַּכָּלָא בְּרָזָא דְמָארֵיהּ. וְחַד, לְמִנְדַע לֵיהּ לְגוּפֵיהּ, וּלְאִשְׁתְּמוֹדָע מֵאָן אִיהוּ [כְּמוֹ שֶׁכָּתוּב בַּזֹּהַר חֵלֶק א' (דַּף ע"ח.) שֶׁהַקָּדוֹשׁ בָּרוּךְ הוּא אָמַר לְאַבְרָהָם אָבִינוּ עָלָיו הַשָּׁלוֹם, לֵךְ לְךָ לְמִנְדַּע לָךְ, וְאַתְקָנָא גַּרְמֵיהּ, וּפֵרוּשׁ בְּאוֹר הַחַמָּה שָׁם (בְּשֵׁם הָרַב א"ג זִכְרוֹנוֹ לִבְרָכָה): כְּלוֹמַר, לֵידַע שֹׁרֶשׁ נִשְׁמָתְךָ מֵאֵיזוֹ מָקוֹם נֶחְצַבְתָּ, וּבָזֶה תְּתַקֵּן גַּרְמְךָ, שֶׁאִם לֹא יֵדַע זֶה אֵינוֹ יָכוֹל לִיתַקֵּן, עַד כָּאן לְשׁוֹנוֹ], וְאֵיךְ אִתְבְּרֵי, וּמֵאָן אָתֵי. וּלְאָן יְהַךְ. וְתִיקּוּנָא דְגוּפָא, הֵיאַךְ אִתְתַּקַּן. וְהֵיאַךְ אִיהוּ זַמִּין לְמֵיעַל בְּדִינָא קַמֵּי מַלְכָּא דְכוֹלָּא.

וְחַד, לְמִנְדַע וּלְאִסְתַּכָּלָא בְּרָזִין דְּנִשְׁמָתֵיהּ. מַאי הִיא הַאי נֶפֶשׁ דְּבֵיהּ, וּמֵאָן אַתְיָא, וְעַל מָה אָתֵי בְּהַאי גוּפָא טִפָּה סְרוּחָה, דְּהַיּוֹם כָּאן וּמָחָר בַּקֶּבֶר. וְחַד לְאִסְתַּכָּלָא בְּהַאי עָלְמָא, וּלְמִנְדַע עַלְמָא דְּאִיהוּ בֵּיהּ, וְעַל מַה יִתְתַּקַּן. וּלְבָתַר, בְּרָזִין עִילָּאִין דְּעָלְמָא דִלְעֵילָא, לְאִשְׁתְּמוֹדָעָא לְמָארֵיהּ. וְכָל דָּא יִסְתַּכַּל בַּר נָשׁ מִגּוֹ רָזִין דְּאוֹרַיְיתָא.

תָּא חֲזֵי, כָּל מַאן דְּאָזֵיל לְהַהוּא עָלְמָא בְּלָא יְדִיעָה, אֲפִילּוּ אִית בֵּיהּ עוֹבָדִין טָבִין סַגִּיאִין, מַפְקִין לֵיהּ מִכָּל תַּרְעֵי דְּהַהוּא עָלְמָא. פּוּק חֲמֵי מַאי כְּתִיב הָכָא, הַגִּידָה לִי, אֵימָא לִי רָזִין דְּחָכְמְתָא עִילָּאָה, אֵיךְ אַנְתְּ רָעֵי וְאַנְהֵיגַת בְּהַהוּא עָלְמָא עִילָּאָה. אוֹלִיף לִי רָזִין דְּחָכְמְתָא, דְּלָא יָדַעְנָא, וְלָא אוֹלִיפְנָא עַד הָכָא. בְּגִין דְּלָא אֶהֱוֵי בְּכִיסּוּפָא, בְּגוֹ אִינוּן דַּרְגִּין עִילָּאִין, דַּאֲנָא עָאל בֵּינַיְיהוּ, דְּהָא עַד הָכָא לָא אִסְתַּכַּלְנָא בְּהוּ.

תָּא חֲזֵי, מַאי כְּתִיב, (שִׁיר הַשִּׁירִים א) אִם לֹא תֵדְעִי לָךְ הַיָּפָה בַּנָּשִׁים, אִם אַנְתְּ אַתְיָא בְּלָא יְדִיעָה, וְלָא אִסְתַּכְּלַת בְּחָכְמְתָא, עַד דְּלָא תֵיעוֹל הָכָא, וְלָא יְדַעְתְּ בְּרָזִין דְעַלְמָא עִילָּאָה, צְאִי לָךְ, לֵית אַנְתְּ כְּדַי לְמֵיעַל הָכָא בְּלָא יְדִיעָה, צְאִי לָךְ בְּעִקְּבֵי הַצֹּאן, וֶהֱוֵי יְדַעְתְּ גּוֹ אִינוּן עִקְּבֵי הַצֹּאן, אִלֵּין אִינוּן דִּבְנֵי נָשָׁא דְּדָשִׁין לוֹ בְּעָקֵב, וְיָדְעִין רָזִין עִילָּאִין דְּמָארֵיהוֹן, וּבְהוֹ תִנְדַע לְאִסְתַּכָּלָא וּלְמִנְדַע כו'.

(זֹהַר חָדָשׁ שִׁיר הַשִּׁירִים בְּדִבּוּר הַמַּתְחִיל שַׁלָּמָה אֶהְיֶה כְּעֹטְיָה)

בְּהַקְדָּמַת הַתִּקּוּנִים (י"ד:): הֲלָכָה אִיהִי קַבָּלָה. הַטַּעַם לָמָּה הַקַּבָּלָה נִקְרָא הֲלָכָה, עַל כִּי הִיא לְבַדָּהּ הוֹלֶכֶת עִם הָאָדָם לְבֵית עוֹלָמוֹ. וְזֶה רָמוּז בַּמֶּה שֶׁכָּתַב אַל תִּקְרָא הֲלִיכוֹת אֶלָּא הֲלָכוֹת, וְלָמָּה לֹא נִכְתַּב הֲלָכוֹת עוֹלָם לוֹ, לְלַמֶּדְךָ דְּדַוְקָא הַקַּבָּלָה הַנִּקְרֵאת הֲלָכוֹת הֵם הוֹלְכִים עִם הָאָדָם לְבֵית עוֹלָמוֹ, וּבְכָל מָקוֹם שֶׁהוֹלֵךְ בֵּיתוֹ עִמּוֹ לְצַוְתָּא וּלְכָבוֹד וּלְתִפְאֶרֶת, כִּי הַמַּלְאָךְ הַנִּבְרָא מִלִּמּוּד הַקַּבָּלָה לְעוֹלָם אֵינוֹ נִפְרָד מֵהָאָדָם נוֹסָף עַל מַתַּן שְׂכָרוֹ, אֲבָל לִמּוּד הַפָּשׁוּט שְׂכָרוֹ אִתּוֹ וּפְעֻלָּתוֹ לְפָנָיו.

(כִּסֵּא מֶלֶךְ לְהַקְדָּמַת הַתִּקּוּנֵי זֹהַר דַּף י"ד:)

עַל יְדֵי לִמּוּד תּוֹרַת הַחֵ"ן בְּחַיּוּת דִּקְדֻשָּׁה נִבְרָא אוֹר שֶׁיְּכוֹלִים לִרְאוֹת שַׂרְפֵי מַעְלָה

אִיתָא מֵרַבֵּינוּ הַבַּעַל שֵׁם טוֹב זֵכֶר צַדִּיק וְקָדוֹשׁ לִבְרָכָה, שֶׁהֶרְאָה לָרַבִּי רַבִּי בֶּער עִנְיָן בַּקַּבָּלָה, וְאָמַר הָרַבִּי רַבִּי בֶּער הַפְּשָׁט וְכִוֵּן הָאֱמֶת, וְאָמַר לוֹ הַבַּעַל שֵׁם טוֹב זֵכֶר צַדִּיק וְקָדוֹשׁ לִבְרָכָה, אִם כִּי הַפְּשָׁט הוּא אֱמֶת, אָכֵן אֵין שׁוּם חַיּוּת בְּהַדְּבָרִים, וּכְשֶׁאָמַר לוֹ הַפְּשָׁט בְּחַיּוּת קְדוֹשָׁה נִתְמַלֵּא הַחֶדֶר מַלְאָכִים, שֶׁמִּצַּד שֶׁהָיָה בַּחַיּוּת פִּי הַשֵּׁם נַעֲשָׂה מִכָּל דִּבּוּר מַלְאָךְ.

(פְּרִי צַדִּיק פָּרָשַׁת וַיִּגַּשׁ דַּף ק"ה טוּר ב')

וְעַיֵּן סֵפֶר דִּבְרֵי יִשְׂרָאֵל (מוֹדְזִיץ) כְּלָלֵי אוֹרַיְתָא (דַּף י"ב טוּר ד'), וְזֶה לְשׁוֹן קָדְשׁוֹ: מְפֻרְסָם הַמַּעֲשֶׂה מִן הַבַּעַל שֵׁם טוֹב הַקָּדוֹשׁ עִם הָרַבִּי רַבִּי בֶּער, מֵהַמַּאֲמָר מִסֵּפֶר עֵץ חַיִּים, שֶׁהָיָה בּוֹ כַּמָּה שְׁמוֹת מַלְאָכִים, וּמִיָּד שֶׁאָמַר הַבַּעַל שֵׁם טוֹב זֵכֶר צַדִּיק וְקָדוֹשׁ לִבְרָכָה הַמַּאֲמָר, נִתְמַלֵּא כָּל הַבַּיִת אוֹרָה, וְרָאוּ בְּחוּשׁ מַמָּשׁ אֶת הַמַּלְאָכִים הַנִּזְכָּרִים.

עַמְקוּת בְּסוֹד מְאַפְשֵׁר פְּקִידַת עֲקָרוֹת וְרִפּוּי חוֹלִים

עַל יְדֵי עִיּוּן עָמֹק בְּסוֹדוֹת הַתּוֹרָה יְכוֹלִים לִפְקֹד עֲקָרוֹת וּלְרַפְּאוֹת חוֹלַאַת חָזָק.

(סֵפֶר הַמִּדּוֹת אוֹת סוֹד, מִבַּעַל לִקּוּטֵי מוֹהֲרַ"ן זִכְרוֹנוֹ לְחַיֵּי הָעוֹלָם הַבָּא)

הָאֲרִ"י זִכְרוֹנוֹ לִבְרָכָה זָכָה לְהַשָּׂגוֹתָיו עַל יְדֵי יְגִיעָתוֹ הַגְּדוֹלָה בַּזֹּהַר הַקָּדוֹשׁ

בְּעִנְיַן הַשָּׂגָתוֹ אָמַר לִי [הָאֲרִ"י זִכְרוֹנוֹ לִבְרָכָה], כִּי בִּתְחִלַּת יְמֵי הַשָּׂגָתוֹ הָיָה טוֹרֵחַ לִפְעָמִים שָׁבוּעַ אֶחָד עַל מַאֲמָר אֶחָד מִן הַזֹּהַר כְּדֵי לְהָבִין אוֹתוֹ, וְלֹא הָיוּ אוֹמְרִים לוֹ פֵּרוּשׁוֹ, דְּאִם כֵּן נִמְצָא שֶׁלֹּא הָיְתָה הַתּוֹרָה הַהִיא שֶׁלּוֹ, וְצָרִיךְ שֶׁהוּא יְחַדֵּשׁ בְּשִׂכְלוֹ מֵעַצְמוֹ בַּתּוֹרָה מַה שֶּׁקִּבְּלָה נַפְשׁוֹ בְּחֶלְקָהּ בְּהַר סִינַי כַּנּוֹדָע, וְלָכֵן כַּאֲשֶׁר הָיָה טוֹרֵחַ אָז הָיוּ אוֹמְרִים לוֹ: בְּעִנְיָן פְּלוֹנִי וּבְמַאֲמָר פְּלוֹנִי עִיַּנְתָּ וְעָמַדְתָּ עַל הָאֱמֶת, אֲבָל עֲדַיִן צָרִיךְ קְצָת עֹמֶק יוֹתֵר, וְלִפְעָמִים הָיוּ אוֹמְרִים לוֹ: טָעִיתָ בְּעִנְיָן פְּלוֹנִי בְּכֻלּוֹ אוֹ בְּמִקְצָתוֹ, וְהָיָה חוֹזֵר וּמְעַיֵּן עַד שֶׁהָיָה עוֹמֵד עַל הָאֱמֶת.

(הָרַב חַיִּים וִיטַאל בְּשַׁעַר רוּחַ הַקֹּדֶשׁ דַּף ד:)

אָמַר לִי מוֹרִי זִכְרוֹנוֹ לִבְרָכָה כְּשֶׁשָּׁאַלְתִּי לוֹ אֵיךְ זָכָה לְכָל הַחָכְמָה הַזֹּאת, וְהֵשִׁיב לִי, שֶׁטָּרַח בִּמְאֹד מְאֹד בַּחָכְמָה הַזֹּאת, וְאָמַרְתִּי לוֹ כִּי גַּם הָרַמַ"ק זִכְרוֹנוֹ לִבְרָכָה וְגַם אֲנִי חַיִּים טָרַחְתִּי בִּמְאֹד מְאֹד בַּחָכְמָה הַזֹּאת. וְאָמַר לִי, שֶׁהָאֱמֶת הוּא שֶׁטָּרַחְנוּ מְאֹד מְאֹד יוֹתֵר מִשְּׁאָר אַנְשֵׁי דּוֹרֵנוּ, אֲבָל לֹא עָשִׂינוּ כָּמוֹהוּ, כִּי כַּמָּה לֵילוֹת הָיָה נִשְׁאָר בִּלְתִּי שֵׁנָה עַל מַאֲמָר אֶחָד שֶׁל סֵפֶר הַזֹּהַר, וְלִפְעָמִים שִׁשָּׁה לֵילוֹת שֶׁל יְמֵי הַחֹל שֶׁבַּשָּׁבוּעַ הָיָה מִתְבּוֹדֵד וְיוֹשֵׁב עַל עִיּוּן מַאֲמָר אֶחָד בַּזֹּהַר בִּלְבַד, וְלֹא הָיָה יָשֵׁן כָּל הַלֵּילוֹת הַהֵם רֹב פְּעָמִים.

(הָרַב חַיִּים וִיטַאל בְּשַׁעַר רוּחַ הַקֹּדֶשׁ י"א:)

וְכֵן אָמַר מוֹרִי זִכְרוֹנוֹ לִבְרָכָה לְהָרַב אַבְרָהָם הַלֵּוִי עֵצָה טוֹבָה לְעִנְיַן הַשָּׂגָה, שֶׁיִּלְמֹד בַּזֹּהַר דֶּרֶךְ בְּקִיאוּת בִּלְבַד בְּלִי שֶׁיַּעֲמִיק בְּעִיּוּן מ' אוֹ נ' עָלִים בְּכָל יוֹם, וְשֶׁיִּקְרָא בְּסֵפֶר הַזֹּהַר פְּעָמִים רַבִּים.

(הָרַב חַיִּים וִיטַאל בְּשַׁעַר רוּחַ הַקֹּדֶשׁ דַּף י"א:)

הַ"מַּגִּיד" הִבְטִיחַ לְהַבֵּית יוֹסֵף שֶׁכְּשֶׁיִּלְמַד תּוֹרַת הַסּוֹד יִפְתְּחוּ לוֹ שַׁעֲרֵי אוֹרָה

(אָמַר הַמַּגִּיד לְמָרָן הַבֵּית יוֹסֵף): אִם תִּקְבַּע עִתִּים בְּחָכְמַת הַקַּבָּלָה, אֶפְתַּח לִבְּךָ בָּהּ דְתַדְבֵּיק רָזִין סְתִימִין דְּלָא יָדַע יַתְהוֹן בַּר נָשׁ.

(מַגִּיד מֵישָׁרִים פָּרָשַׁת בֹּא)

הִזְהִירַנִי מְאֹד לִכְתֹּב הַנֶּאֱמָר לִי וְלִלְמֹד וּלְלַמֵּד פַּעֲמַיִם וְשָׁלֹשׁ בְּשָׁבוּעַ בְּחָכְמַת הַקַּבָּלָה, וְשֶׁיִּפְתְּחוּ לִי בָּהּ פְּתָחִים גְּדוֹלִים. עוֹד הִזְהִירַנִי פְּעָמִים אֲחֵרִים לִלְמֹד בְּחָכְמַת הַקַּבָּלָה לְפָחוֹת פַּעַם אַחַת בְּשָׁבוּעַ ב' שָׁעוֹת אוֹ יוֹתֵר, וְיִפְתְּחוּ לִי בָּהּ פְּתָחִים גְּדוֹלִים.

(שָׁם פָּרָשַׁת עֵקֶב)

בְּאַשְׁמֹרֶת הַבֹּקֶר יִלְמֹד סֵפֶר הַזֹּהַר.

(הַנְהָגוֹת צַדִּיקִים - הַנְהָגוֹת וְדֶרֶךְ הָאָדָם מֵרַבִּי שְׁלֹמֹה בָּרוּךְ מִבּוּדַפֶּסְט)

סְגֻלָּה לְפַרְנָסָה - לוֹמַר זֹהַר בְּכָל יוֹם

(מִדְרָשׁ פִּנְחָס וּבְאֵרוֹת הַמַּיִם)

שְׁנֵי דַּפִּים זֹהַר

תֹּאמַר כַּמָּה דַּפִּים מִמַּסֶּכֶת בְּרָכוֹת בְּלִי רַשִׁ"י וְתּוֹסְפוֹת וּשְׁנֵי דַּפִּים זֹהַר, וְאַחַר כָּךְ אִם יֵשׁ לְךָ פְּנַאי, לוֹמַר תְּפִלַּת הַשַּׁבָּת אוֹ אִם תַּרְגִּישׁ חַיּוּת בְּנַפְשְׁךָ לוֹמַר קוּנְטְרֵס הִתְבּוֹנְנוּת בְּקִצּוּר אוֹ הָאֲרִיכוּת, לְכָל הַפָּחוֹת פַּעַם אַחַת בְּשָׁבוּעַ.

(הַנְהָגוֹת צַדִּיקִים - סֵדֶר הִתְנַהֲגוּת מֵרַבִּי אַהֲרֹן רָאטָה)

לִלְמֹד זֹהַר בְּכָל עֶרֶב שַׁבָּת קֹדֶשׁ

יִגְמֹר הַפָּרָשָׁה שְׁנַיִם מִקְרָא וְאֶחָד תַּרְגּוּם בְּעֶרֶב שַׁבָּת מִיָּד לְאַחַר חֲצוֹת בְּכַוָּנָה רְצוּיָה, וְיִרְאֶה לְהָשִׂים אֶל לִבּוֹ לְקַיֵּם הַמִּצְווֹת שֶׁקּוֹרֵא. וְאַחַר כָּךְ הַפְטָרָה וּמִזְמוֹר הַשֵּׁם מָלַךְ, וּמַאֲמָר אֶחָד מִזֹּהַר, וּמִשְׁנָה יְצִיאוֹת הַשַּׁבָּת, וְיִרְחַץ פָּנָיו יָדָיו וְרַגְלָיו לִכְבוֹד שַׁבָּת, וִיקַבֵּל שַׁבָּת בְּשִׂמְחָה.

(הַנְהָגוֹת צַדִּיקִים - דֶּרֶךְ חַיִּים לְאֶחָד מִגְּדוֹלֵי גְּאוֹנֵי קַדְמַאי)

שַּׁבָּת מְסֻגָּל לְלִמּוּדֵי קַבָּלָה

כָּתְבוּ הַמְקֻבָּלִים, שֶׁשַּׁבָּת מְסֻגָּל לְלִמּוּדֵי קַבָּלָה, וְלָכֵן בִּסְעֻדָּה שְׁנִיָּה סְעֻדָּתֵי דְּעַתִּיקָא יֵשׁ מָקוֹם לְהַשִּׂיג סוֹדוֹת הַתּוֹרָה שֶׁהוּא נִשְׁמָתָא לְנִשְׁמָתָא רַק כָּל אֶחָד לְפִי מַדְרֵגָתוֹ. וּלְזֶה מְבַקְּשִׁים בִּסְעֻדָּה זוֹ עַל סוֹדוֹת וְנֶחֱזֵי בִּיקָרֵיהּ וְכוּ'. שֶׁזֶּה נִתְקַן לְכָל אֶחָד מִיִּשְׂרָאֵל שֶׁכָּל אֶחָד יָכוֹל לְהַשִּׂיג בְּשַׁבָּת מֵעֵין הָאוֹר הַזֶּה שֶׁהוּא סוֹדוֹת הַתּוֹרָה.

(סֵפֶר פְּרִי צַדִּיק, רַבִּי צָדוֹק הַכֹּהֵן מִלּוּבְּלִין זַצַ"ל, פָּרָשַׁת בְּהַעֲלֹתְךָ - אוֹת י )

אָנוּ אֵין לָנוּ אֶלָּא תּוֹרָה שֶׁבִּכְתָב וְשֶׁבְּעַל פֶּה סֵפֶר הַזֹּהַר וְסִפְרֵי הַקַּדְמוֹנִים

אִם תִּזְכּוּ לְתוֹרָה וַעֲבוֹדָה אֲזַי יִהְיֶה עִקַּר תּוֹרַתְכֶם וַעֲבוֹדַתְכֶם אַחַר חֲצוֹת לַיְלָה, וְתַרְגִּילוּ עַצְמְכֶם תָּמִיד לִשְׁכֹּב בִּתְחִלַּת הַלַּיְלָה בְּאֵימָה וּבְיִרְאָה וּבִקְרִיאַת שְׁמַע בְּכַוָּנָה, וּבְדָבָר זֶה תִּזְכּוּ לְטַעַם תּוֹרָה וַעֲבוֹדָה, וְטַעַם עוֹלָמְךָ תִּרְאֶה בְּחַיֶּיךָ, כִּי בַּעֲווֹנוֹתֵינוּ הָרַבִּים בַּדּוֹר הַזֶּה הוֹפְכִים יוֹם לְלַיְלָה וְאוֹר לְחֹשֶׁךְ, וְלֹא תִּשְׁמַע לָהֶם, אָנוּ אֵין לָנוּ אֶלָּא תּוֹרָה שֶׁבִּכְתָב וְשֶׁבְּעַל פֶּה, סֵפֶר הַזֹּהַר וְסִפְרֵי הַקַּדְמוֹנִים, וְאַל תָּבוּז כִּי זָקְנָה אִמֶּךָ וְעֵת הַזֹּאת הִיא עֵת רָצוֹן גָּדוֹל בָּדוּק וּמְנֻסֶּה, עַל כֵּן אַל תַּעֲבֹר מִזֶּה חֹק וְלֹא יַעֲבֹר.

(הַנְהָגוֹת צַדִּיקִים - הַנְהָגוֹת יְשָׁרוֹת מִתַּלְמִיד הַבַּעַל שֵׁם טוֹב)

מִי שֶׁאֵינוֹ מַאֲמִין וְלוֹמֵד תּוֹרַת הַחֵ"ן הוּא בִּבְחִינַת "מַפְרִיד אָלוּף לֹא יִרְאֶה מְאוֹרוֹת"

הָרַב משֶׁה זְכוּתָא פָּרָשַׁת קְדוֹשִׁים (דַּף ע"ב) כָּתַב: אֲפִלּוּ הִשִּׂיג ג' מַעֲלוֹת, פְּשָׁט רֶמֶז דְּרוּשׁ, וְלֹא רָצָה לָדַעַת חָכְמַת הַסּוֹד, אָז יִמְנַע אוֹר הַתּוֹרָה, דְּהַיְנוּ י' מִשֵּׁם הֲוָיָ"ה, וְיִהְיֶה הו"ה עַל הו"ה. פֵּרוּשׁ הַדְּבָרִים, שֶׁאֲנַחְנוּ מְחֻיָּבִים לַעֲשׂוֹת בְּחִינַת פַּ'רְ'דֵּ'ס', דְּהַיְנוּ פְּ'שָׁט רֶ'מֶז דְּ'רוּשׁ ס'וֹד, נֶגֶד ד' אוֹתִיּוֹת שֵׁם הֲוָיָ"ה בָּרוּךְ הוּא, וְאִם כֵּן אֲפִלּוּ הִשִּׂיג כָּל הַג', פְּשָׁט, רֶמֶז, דְּרוּשׁ, נֶגֶד ג' אוֹתִיּוֹת הֲוָיָ"ה, וְלֹא הִשִּׂיג נֶגֶד סוֹד, דְּהַיְנוּ י', הוּא בְּסוֹד הו"ה עַל הו"ה.

עַל זֶה נִרְאֶה פֵּרוּשׁ הַפָּסוּק בִּתְּהִלִּים "אַל תִּהְיוּ כְּסוּס כְּפֶרֶד אֵין הָבִין בְּמֶתֶג" וְכוּ', כְּפֶרֶ"ד דְּהַיְנוּ בְּג' אוֹתִיּוֹת פ'ר'ד' בְּלֹא סוֹד, "אֵין הָבִי"ן" עִם הָאוֹתִיּוֹת הוּא ע"א, גִּימַטְרִיָּה סוֹ"ד עִם הַכּוֹלֵל, וְאִם כֵּן "אֵין הָבִין" בְּלֹא סוֹד, הוּא כְּפֶרֶ"ד, מַמָּשׁ נִפְרָד. וְעַיֵּן בְּתִקּוּנִים ח' (דְּפוּס קוּשׂטַאנְטִינָא דַּף קמט.), וְזֶה לְשׁוֹנוֹ: ד' נִכְנְסוּ לַפַּרְדֵּס חַד הֵצִיץ כוּ', הָנֵי תְּלָת נִכְשְׁלוּ הוּא סוֹד פר"ד, הַג' עָלוּ בפ'ר'ד', וְרַבִּי עֲקִיבָא עַאל בְּשָׁלוֹם וּנְפַק בְּשָׁלוֹם, עַיֵּן שָׁם בְּאֹרֶךְ, עַד כָּאן לְשׁוֹנוֹ.

תִּפְאֶרֶת יִשְׂרָאֵל מֵהָרַב הַקָּדוֹשׁ מִסָּאטָאנָאב זֵכֶר צַדִּיק וְקָדוֹשׁ לִבְרָכָה, פָּרָשַׁת קְדוֹשִׁים)

וּמִי שֶׁאֵינוֹ מַאֲמִין בַּסּוֹד נִשְׁאָר פֶּ'רֶ'ד'

"אַל תִּהְיוּ כְּסוּס כְּפֶרֶד", וְתֵדְעוּ כִּי כָּל הַתּוֹרָה שְׁמוֹתָיו שֶׁל הַקָּדוֹשׁ בָּרוּךְ הוּא, וְנִדְרֶשֶׁת פַּ'רְ'דֵּ'ס, וּמִי שֶׁאֵינוֹ מַאֲמִין בַּסּוֹד נִשְׁאָר פֶּ'רֶ'ד'.

(יוֹסֵף תְּהִלּוֹת לְהַחִידָ"א, תְּהִלִּים לב, ט)

מִי שֶׁהוּא שָׁלֵם גַּם בְּסִתְרֵי תּוֹרָה נִקְרָא מַשְׂכִּיל

מִי שֶׁיֵּשׁ בְּיָדוֹ מִקְרָא מֵאוֹת ה' אַחֲרוֹנָה שֶׁבַּשֵּׁם, נִשְׁלָח לוֹ מַלְאָךְ לְשָׁמְרוֹ, וְאִם יֵשׁ בְּיָדוֹ מִשְׁנָה וְתַלְמוּד עִם הַמִּקְרָא נִזְקָקִין לוֹ ב' אוֹתִיּוֹת אַחֲרוֹנוֹת ו"ה מִשֵּׁם הֲוָיָ"ה לִשְׁלֹחַ לוֹ ב' מַלְאָכִים לְשָׁמְרוֹ, וְאִם יֵשׁ בְּיָדוֹ מִקְרָא, מִשְׁנָה, תַּלְמוּד, אַגָּדָה, וְסִתְרֵי תּוֹרָה וְסֵפֶר יְצִירָה, וְאֵינוֹ שָׁלֵם בְּחָכְמַת הַקַּבָּלָה, נִקְרָא חָכָם וְנָבוֹן, וְאֵינוֹ נִקְרָא מַשְׂכִּיל. וְכָל הַשֵּׁם הַמְיֻחָד רֻבּוֹ כְּכֻלּוֹ זָקוּק לְשָׁמְרוֹ, וּמִי שֶׁהוּא שָׁלֵם בְּכָל הַדְּבָרִים הַנִּזְהָרִים כָּל אוֹתִיּוֹת הֲוָיָ"ה זְקוּקִים לְשָׁמְרוֹ לְעוֹלָם (מוֹרִי זְקֵנִי זִכְרוֹנוֹ לִבְרָכָה חֶסֶד לְאַבְרָהָם, עֵין הַקּוֹרֵא נָהָר י"ג).

וְעִם הַקְדָּמָה זוֹ פֵּרֵשׁ רַב אַשְׁכְּנַזִּי כַּוָּנַת הַכָּתוּב "וַיְהִי דָוִד לְכָל דְּרָכָו מַשְׂכִּיל וַה' עִמּוֹ", שֶׁמִּי שֶׁהוּא שָׁלֵם בְּמִקְרָא בְּמִשְׁנָה בְּאַגָּדָה וְסִתְרֵי תּוֹרָה וְסֵפֶר יְצִירָה בְּעֹמֶק נִקְרָא מַשְׂכִּיל, וְכָל אוֹתִיּוֹת הַשֵּׁם הַמְיֻחָד כִּבְיָכוֹל זְקוּקִין לְשָׁמְרוֹ.

(מִדְבָּר קְדֵמוֹת לְהַחִידָ"א, מַעֲרֶכֶת ת' אוֹת י"ד)

כַּמָּה גָּדוֹל הַשָּׂכָר בְּלִמּוּד תּוֹרַת הַסּוֹד וְהַהֶפְסֵד בְּהֶעְדֵּר לִמּוּדָהּ

א] עֶצֶם לִמּוּד הַזֹּהַר בּוֹנֶה עוֹלָמוֹת.

ב] שָׁעָה אַחַת בְּלִמּוּד הַנִּסְתָּר פּוֹעֶלֶת יוֹתֵר מֵחֹדֶשׁ יָמִים בַּנִּגְלֶה דְּתוֹרָה.

ג] בַּהֲבָנַת מַאֲמָר אֶחָד בַּזֹּהַר מְתַקְּנִים בַּמָּרוֹם בְּשָׁעָה אַחַת יוֹתֵר מִלִּמּוּד פַּשְׁטוּת הַתּוֹרָה בְּשָׁנָה תְּמִימָה.

וַוי לְעָלְמָא דְּאִנּוּן אַטִּימִין לִבָּא וּסְתִימִין עַיְינִין דְּלָא מִסְתַּכְּלִין בְּרָזֵי דְאוֹרַיְיתָא.

(זֹהַר חֵלֶק א' דַּף כ"ח.)

אִינוּן דְּעָבְדִין לְאוֹרַיְיתָא יַבָּשָׁה, וְלָא בָעָאן לְאִשְׁתַּדְלָא בְחָכְמָה דְקַבָּלָה, דְגָרְמִין דְּאִסְתַּלַּק נְבִיעוּ דְחָכְמָה דְאִיהִי י' מִינָהּ, וְאִשְׁתְּאָרַת ב' יְבֵישָׁה, וַי לוֹן דְּגָרְמִין עֲנִיּוּתָא וְחַרְבָּא וּבִיזָה וְהֶרֶג וְאַבְּדָן בְּעָלְמָא.

(תִּקּוּנֵי זֹהַר תִּקּוּן ל' דַּף ע"ג:)

זֶה הַמַּאֲמָר הֵבִיאוֹ מוֹרֵנוּ הָרַב חַיִּים וִיטַאל זִכְרוֹנוֹ לִבְרָכָה בְּהַקְדָּמָתוֹ לַסֵּפֶר עֵץ חַיִּים, לְהוֹדִיעַ כַּמָּה גָּדוֹל הַחִיּוּב הַמֻּטָּל עַל הַלּוֹמְדִים הַחֲרֵדִים לִדְבַר הַשֵּׁם לִלְמֹד קַבָּלָה, וְעָנְשָׁם כַּמָּה גָּדוֹל אִם אֵינָם לוֹמְדִים, כִּי יַעֲשֶׂה בְּשָׁעָה אַחַת בְּלִמּוּד הַקַּבָּלָה מַה שֶּׁלֹּא יַעֲשֶׂה בְּלִמּוּד חֹדֶשׁ יָמִים בִּפְשָׁטֵי הַתּוֹרָה.

(כִּסֵּא מֶלֶךְ לְתִקּוּנֵי זֹהַר שָׁם)

מָאן דְּגָרִים דְּאִסְתַּלַּק קַבָּלָה וְחָכְמָתָא מֵאוֹרַיְיתָא דִבְעַל פֶּה וּמֵאוֹרַיְיתָא דְבִכְתָב, וְגָרִים דְּלָא יִשְׁתַּדְלוּן בְּהוֹן, וְאָמְרִין דְּלָא אִית אֶלָּא פְּשָׁט בְּאוֹרַיְיתָא וּבְתַלְמוּדָא, בְּוַדַּאי כְּאִלּוּ הוּא יְסַלֵּק נְבִיעוּ מֵהַהוּא נָהָר וּמֵהַהוּא גָן, וַוי לֵיהּ טַב לֵיהּ דְּלָא אִתְבְּרִי בְּעָלְמָא וְלָא יוֹלִיף הַהִיא אוֹרַיְיתָא דְבִכְתָב וְאוֹרַיְיתָא דִבְעַל פֶּה, דְּאִתְחַשַּׁב לֵיהּ כְּאִלּוּ אַחְזַר עָלְמָא לְתֹהוּ וָבֹהוּ, וְגָרִים עֲנִיּוּתָא בְּעָלְמָא וְאוֹרֶךְ גָּלוּתָא.

(תִּקּוּנֵי זֹהַר תִּקּוּן מ"ג דַּף פ"ב.)

אִם הָיָה עַם הָאָרֶץ יוֹתֵר טוֹב לוֹ, כִּי אֵינוֹ פּוֹגֵם אִם אֵינוֹ לוֹמֵד קַבָּלָה, כִּי אֵין לְטַיֵּל בַּפַּרְדֵּס קֹדֶם שֶׁיְּמַלֵּא כְּרֵסוֹ בְּבָשָׂר וְיַיִן, אֲבָל מַאן דְּאוֹלִיף תּוֹרָה שֶׁבִּכְתָב וְתוֹרָה שֶׁבְּעַל פֶּה, עָנְשׁוֹ כָּל כָּךְ גָּדוֹל אִם לֹא יִלְמֹד קַבָּלָה, וְאַדְּרַבָּה פּוֹגֵם בְּלִמּוּדוֹ, וְטָב לֵיהּ דְּלָא יוֹלִיף לֵיהּ, כִּי אַחְזַר עָלְמָא לְתֹהוּ וָבֹהוּ, לִשְׁבִירַת הַכֵּלִים שֶׁמַּגְבִּיר הַקְּלִפָּה כְּשֶׁהַנָּהָר וְהֵגֵן יַבָּשָׁה, דְּמָנַע הַטִּפָּה רָזֵי תּוֹרֶה מֵהֵם כוּ'. וּמִי שֶׁיָּכוֹל לִקְנוֹת לוֹ רַב שֶׁיְּלַמְּדֵהוּ קַבָּלָה אוֹ חָבֵר אוֹ מִתּוֹךְ הַסְּפָרִים וּמִתְרַשֵּׁל, גּוֹרֵם אֹרֶךְ גָּלוּתָא כוּ', כִּי לִמּוּד הַזֹּהַר בְּגִירְסָא בְּעָלְמָא בּוֹנֶה עוֹלָמוֹת, וְכָל שֶׁכֵּן אִם יִזְכֶּה לִלְמֹד וּלְהָבִין פֵּרוּשׁ מַאֲמָר אֶחָד יַעֲשֶׂה בּוֹ תִּקּוּן לְמַעְלָה בְּשָׁעָה אַחַת מַה שֶּׁלֹּא יַעֲשֶׂה בְּלִמּוּד הַפְּשָׁט שָׁנָה תְּמִימָה כוּ'. וְאֵין צֹרֶךְ לְהַאֲרִיךְ בִּרְאָיוֹת לָזֶה הַמְפֹרָשִׁים מִפִּי גְּבוּרוֹת הַקָּדוֹשׁ עֶלְיוֹן הָאֲרִ"י זִכְרוֹנוֹ לִבְרָכָה.

גַּם מַאֲמָר זֶה מוֹרֶה בְּאֶצְבַּע כָּל דִּבְרֵי רַב זִכְרוֹנוֹ לְחַיֵּי הָעוֹלָם הַבָּא לַמְדַקְדֵּק בּוֹ, כִּי קַיֵּם לָן תּוֹרָה מְגִנָּה וּמַצִּילָה אֲפִלּוּ בְּעִידָּנָא דְּלָא עָסִיק בָּהּ, וְאֵיךְ אָמַר טָב לֵיהּ דְּלָא יוֹלִיף כְּלָל, אֶלָּא וַדַּאי לִמּוּדוֹ כָּל הַשָּׁנָה אֵינוֹ כְּלוּם אִם אֵין מְעַטְּרוֹ בְּיוֹם אֶחָד בְּלִמּוּד הַקַּבָּלָה, כִּי שָׁקוּל הוּא כְּנֶגֶד כֻּלָּם. וְזֶה שֶׁאָמַר וְגָרִים דְּלָא יִשְׁתַּדְלוּן בְּהוֹן, דּוּק מִינַּהּ הָא אִם יִשְׁתַּדְלוּן בְּהוֹן כָּל אֶחָד כְּפִי יְכָלְתּוֹ אֲפִלּוּ יוֹם לְשָׁנָה, תּוֹרָתוֹ כֻּלָּהּ עוֹשָׂה פֵּרוֹת לְמַעְלָה, וְכָל שֶׁכֵּן אִם קוֹבֵעַ עֵת לַהַשֵּׁם שָׁעָה אֶחָד בְּכָל לַיְלָה אָז מֻבְטָח לוֹ שֶׁהוּא בֶּן עוֹלָם הַבָּא מִבְּנֵי הֵיכָלָא דְּמַלְכָּא, וְיִהְיֶה מֵרוֹאֵי פְּנֵי הַמֶּלֶךְ הַיּוֹשְׁבִים רִאשׁוֹנָה בְּמַלְכוּתָא דִּרְקִיעָא. וְדַי בְּהֶעָרָה זוֹ לְמִי שֶׁחֲנָנוֹ הַשֵּׁם בִּינָה וְהַשְׂכֵּל.

(כִּסֵּא מֶלֶךְ לְתִקּוּנֵי זֹהַר תִּקּוּן מ"ג אוֹת ס')

מִי שֶׁלֹּא נִמְשָׁךְ אַחַר סִפְרֵי הַזֹּהַר וְסִפְרֵי הָאֲרִ"י זִכְרוֹנוֹ לִבְרָכָה, בְּהֶכְרֵחַ שֶׁאֵינוֹ יָכוֹל לִסְבֹּל אֶת הַדָּבָר הַקָּדוֹשׁ בֶּאֱמֶת, וּבֶאֱמֶת יֵשׁ לוֹ בְּחִירָה וְיֵשׁ לוֹ כֹּחַ לְשַׁבֵּר אֶת מִזְגוֹ הָרַע

מַה שֶּׁאָנוּ רוֹאִים, שֶׁיֵּשׁ בְּנֵי אָדָם שֶׁאֵין דַּעְתָּם נִמְשֶׁכֶת אַחַר סְפָרִים קְדוֹשִׁים וְנוֹרָאִים מְאֹד כְּגוֹן סִפְרֵי הַזֹּהַר וְסִפְרֵי הָאֲרִ"י זִכְרוֹנוֹ לִבְרָכָה וְכַיּוֹצֵא, אַף עַל פִּי שֶׁיֵּשׁ בָּהֶם חִדּוּשִׁים נוֹרָאִים מְאֹד מְאֹד הַמְּאִירִים עֵינַיִם וּמְתוּקִים כִּדְבַשׁ, וְהֵם נִמְשָׁכִים דַּיְקָא אַחַר עִנְיָנִים אֲחֵרִים כְּגוֹן חֲקִירוֹת, דַּע כִּי זֶהוּ מֵחֲמַת מִזְגָם, כִּי מִזְגָם בְּטִבְעָם הוּא מֶזֶג רַע מִן הַתּוֹלָדָה שֶׁנּוֹלְדוּ בְּמֶזֶג רַע שֶׁאֵינָם יְכוֹלִים לִסְבֹּל אֶת הַדָּבָר הַקָּדוֹשׁ בֶּאֱמֶת, וּבֶאֱמֶת בְּוַדַּאי יֵשׁ לוֹ בְּחִירָה וְיֵשׁ לוֹ כֹּחַ לְשַׁבֵּר אֶת מִזְגוֹ הָרַע, אֲבָל מֵאַחַר שֶׁנּוֹלַד בְּמֶזֶג רַע כָּזֶה, הוּא צָרִיךְ לִסְבֹּל מְרִירוּת גָּדוֹל לְשַׁבֵּר אֶת מִזְגוֹ וְטִבְעוֹ הָרַע. וְאַשְׁרֵי לְאָדָם שֶׁנּוֹלַד בִּקְדֻשָּׁה.

(סֵפֶר שִׂיחוֹת הָרַ"ן מִבְּרֶסְלֶב, מ')

שְׁלֵמוּת הַתּוֹרָה רַק עַל יְדֵי תּוֹרַת הַחֵ"ן

בְּכָל רָזִין סְתִימִין כו' אִיהוּ בַּר נָשׁ שְׁלִים, בַּעַל תּוֹרָה וַדַּאי, מָארֵי דְּבֵיתָא (סַבָּא דְּמִשְׁפָּטִים דַּף צ"ט:). הָא לָמַדְתָּ, שֶׁכָּל מִי שֶׁאֵינוֹ לוֹמֵד קַבָּלָה אֵינוֹ בַּעַל תּוֹרָה שְׁלִים.

(מִקְדָּשׁ מֶלֶךְ לַזֹּהַר פָּרָשַׁת מִשְׁפָּטִים שָׁם)

בְּכָל יוֹם גִּלּוּי חָדָשׁ לְלִמּוּד הַזֹּהַר

שָׁמַעְתִּי מֵאֲדוֹנִי אָבִי זִכְרוֹנוֹ לִבְרָכָה לְחַיֵּי הָעוֹלָם הַבָּא שֶׁסֵּפֶר הַזֹּהַר יֵשׁ לוֹ בְּכָל יוֹם פֵּרוּשׁ אַחֵר.

(דֶּגֶל מַחֲנֵה אֶפְרַיִם, פָּרָשַׁת בֹּא, עַמּוּד פ"ד טוּר ב')

הַנְּשָׁמָה מֻשְׁבַּעַת לִלְמֹד רָזֵי הַתּוֹרָה

וּבְשַׁעֲתָא דִּזְמִינִין לְנַחְתָּא [הַנְּשָׁמָה] לְהַאי עָלְמָא, וְאָמַר לֵיהּ, זִיל אַיְיתֵי לִי רוּחַ פְּלוֹנִי. בְּהַהִיא שַׁעֲתָא אַתְיָא הַהִיא נִשְׁמְתָא, מִתְלַבְּשָׁא בְּדִיּוּקְנָא דְּהַאי עָלְמָא, וְהַהוּא מְמָנָא אַחְזֵי לָהּ קָמֵי מַלְכָּא קַדִּישָׁא.

קוּדְשָׁא בְּרִיךְ הוּא אָמַר לָהּ, וְאוֹמֵי לָהּ, דְּכַד תֵּיחוֹת לְהַאי עָלְמָא, דְּתִשְׁתָּדַל בְּאוֹרַיְיתָא לְמִנְדַּע לֵיהּ, וּלְמִנְדַּע בְּרָזָא דִּמְהֵימְנוּתָא. [הֵם הַקְדָּמוֹת הַסּוֹדוֹת לְפָרֵשׁ בָּהֶם סִתְרֵי תּוֹרָה, שֶׁהִיא חֵלֶק הַתּוֹרָה הַמְרֻצֵּית לְמַעְלָה יוֹתֵר מִן הַכֹּל, אוֹר הַחַמָּה שָׁם, בְּשֵׁם הָרַמַ"ק זִכְרוֹנוֹ לְחַיֵּי הָעוֹלָם הַבָּא], דְּכָל מַאן דְּהֲוֵי בְּהַאי עָלְמָא, וְלָא אִשְׁתָּדַּל לְמִנְדַּע לֵיהּ, טָב לֵיהּ דְלָא יִתְבְּרֵי. בְּגִין כָּךְ אִתְחָזֵי קָמֵי מַלְכָּא קַדִּישָׁא, לְמִנְדַּע בְּהַאי עָלְמָא, וּלְאִשְׁתַּדְּלָא בֵּיהּ בְּקוּדְשָׁא בְּרִיךְ הוּא, בְּרָזָא דִּמְהֵימְנוּתָא.

הֲדָא הוּא דִכְתִיב, (דְּבָרִים ד) אַתָּה הָרְאֵתָ לָדַעַת, אִתְחֲזִיאַת עַל יְדָא דְּהַהוּא מְמָנָא, קָמֵי קוּדְשָׁא בְּרִיךְ הוּא. לָדַעַת לְמִנְדַּע וּלְאִסְתַּכְּלָא בְּהַאי עָלְמָא, בְּרָזָא דִּמְהֵימְנוּתָא, בְּרָזָא דְּאוֹרַיְיתָא.

(זֹהַר חֵלֶק ב' דַּף קס"א:)

גֹּדֶל מַעֲלַת לִמּוּד הַזֹּהַר וְהַתִּקּוּנִים

סְגֻלָּה לְהִנָּצֵל מִגַּאֲוָה, לְהַרְבּוֹת בְּלִמּוּד זֹהַר הַקָּדוֹשׁ, בָּדוּק וּמְנֻסֶּה.

(סִפְרֵי יְרֵאִים)

לַאֲהוּבִי בְּנִי יְדִיד נַפְשִׁי, נַפְשִׁי קְשׁוּרָה בְּנַפְשׁוֹ וְכוּ', וְכָעֵת בָּאתִי בְּמִכְתָּב שֶׁשָּׁכַחְתִּי לְדַבֵּר עִמְּךָ קֹדֶם נְסִיעָתִי שֶׁתַּתְחִיל לוֹמַר תִּקּוּנֵי הַזֹּהַר הַקָּדוֹשׁ וְכוּ'.

(סֵפֶר בֵּית אַהֲרֹן דַּף קמ"ט, מִכְתָּבִים קֹדֶשׁ, מֵהָרַב הַקָּדוֹשׁ אַדְמוֹ"ר רַבִּי אַהֲרֹן זֵכֶר צַדִּיק לִבְרָכָה)

אַחַר הַתְּפִלָּה בְּכָל יוֹם וְכוּ' יֹאמַר מַאֲמָר מִזֹּהַר הַקָּדוֹשׁ אוֹ מִתִּקּוּנִים.

(סֵדֶר הַיּוֹם וְאַזְהָרוֹת שֶׁכָּתַב הָרַב הַקָּדוֹשׁ הָרַב רַבִּי אַהֲרֹן מִקַּרְלִין, סֵפֶר בֵּית אַהֲרֹן)

אָמַר מוֹרֵינוּ הָרַב רַבִּי משֶׁה מִקָּאבְרִין זִכְרוֹנוֹ צַדִּיק וְקָדוֹשׁ לִבְרָכָה לְחַיֵּי הָעוֹלָם הַבָּא: אֲמִירַת זֹהַר הַקָּדוֹשׁ בְּכָל יוֹם אַף כִּי לֹא יָדַע מַה הוּא אוֹמֵר עִם כָּל זֶה אֲמִירַת זֹהַר הַקָּדוֹשׁ מְזַכֵּךְ הַנְּשָׁמָה.

(אוֹר לַיְשָׁרִים)

יִזָּהֵר לַעֲסֹק בַּתּוֹרָה סָמוּךְ לַשְּׁכִיבָה אֵיזֶה שִׁעוּר גִּירְסָא בְּמִשְׁנָיוֹת אוֹ בְּסֵפֶר זֹהַר הַקָּדוֹשׁ אֲשֶׁר קְדֻשַּׁת הַתּוֹרָה אֲשֶׁר לָמַד בְּשִׂכְלוֹ תִּנְצֹר אוֹתוֹ.

(צִפֹּרֶן שָׁמִיר סִימָן ח')

זַכָּאָה חוּלָקֵיהוֹן דְּיִשְׂרָאֵל דְּקוּדְשָׁא בְּרִיךְ הוּא אִתְרְעֵי בְּהוֹן וְיָהַב לְהוֹן אוֹרַיְיתָא דִּקְשׁוֹט, אִילָנָא דְּחַיֵּי, דְּבֵיהּ אָחִיד בַּר נָשׁ (סְפָרִים אֲחֵרִים: ירית) חַיִּין לְהַאי עָלְמָא, וְחַיִּין לְעָלְמָא דְּאָתֵי. דְּכָל מַאן דְּאִשְׁתְּדַל בְּאוֹרַיְיתָא וְאָחִיד בָּהּ, אִית לֵיהּ חַיִּין (סְפָרִים אֲחֵרִים: אחיד בחיין). וְכָל מַאן דְּשָׁבִיק מִלֵּי דְּאוֹרַיְיתָא, וְאִתְפְּרַשׁ מֵאוֹרַיְיתָא, כְּאִלּוּ מִתְפְּרַשׁ מֵחַיִּין, בְּגִין דְּהִיא חַיִּין, וְכָל מִלּוֹי חַיִּין, הֲדָא הוּא דִכְתִיב, (מִשְׁלֵי ד) כִּי חַיִּים הֵם ֹלְמוֹצָאֵיהֶם, עַד כָּאן לָשׁוֹן הַזֹּהַר הַקָּדוֹשׁ.

וּמְפָרֵשׁ הָרַב משֶׁה זְכוּתָא: וְכָל מַאן דְּשָׁבִיק וְכוּ', הוּא חִדּוּשׁ אַחֵר, וְהוּא, שֶׁהֲרֵי אֵין הַכֹּל זוֹכִים לְכִתְרָהּ שֶׁל תּוֹרָה וְכוּ', וּמַה יַּעֲשׂוּ מִי שֶׁלֹּא נִגְזַר עֲלֵיהֶם לִהְיוֹת חֲכָמִים, לְזֶה אָמַר שֶׁיֵּשׁ לָהֶם ב' תִּקּוּנִים, אֶחָד לִגְרֹס בְּעָלְמָא, כִּי גָּדוֹל כֹּחַ הַתּוֹרָה גַּם בְּפִטְפּוּט לְחוּד וַאֲפִלּוּ בְּלִגְלוּג וְיֵשׁ לוֹ זְכוּת וְכוּ', וּכְנֶגֶד זֶה אָמַר, כִּי מִי שֶׁאֵינוֹ עוֹשֶׂה כֵּן אֶלָּא שְׁבִיק מִילֵי דְּאוֹרָיְתָא, מִילֵי דַּיְקָא וְכוּ', כְּאִלּוּ מִתְפָּרֵשׁ מִתַּמָּן, פֵּרוּשׁ אַף עַל פִּי שֶׁיַּעֲשֶׂה מַעֲשִׂים טוֹבִים וְכוּ' וְכָל מִילֵי חַיִּין, הַמִּלּוֹת לְבַד בִּקְרִיאָה וְגִירְסָא בְּעָלְמָא, לְמָה זֶה דּוֹמֶה? לְחוֹלֶה שֶׁשּׁוֹתֶה מַשְׁקֵה רְפוּאָה וּמוֹעִיל בִּסְגֻלָּתוֹ אַף כִּי לֹא יָדַע בְּחָכְמַת הָרְפוּאָה.

(רַבֵּינוּ משֶׁה זְכוּתָא דַּף קמח: לְפֵרוּשׁ הַזֹּהַר)

אֲפִלּוּ בִּקְרִיאַת הַזֹּהַר לְבַד וּבְגִמְגּוּם, הֲרֵי הוּא כְּהוֹגֶה וּמְפָרֵשׁ אֶת הַשֵּׁם שֶׁיֵּשׁ כֹּחַ בּוֹ לַעֲשׂוֹת נִסִּים אֲפִלּוּ בְּלֹא יְדִיעָה

וְכָל מַאן דְּאִשְׁתַּדַּל וְכוּ', אֲפִלּוּ בִּקְרִיאָה לְבַד וּבְגִמְגּוּם הֲרֵי הוּא כְּהוֹגֶה וּמְפָרֵשׁ אֶת הַשֵּׁם שֶׁיֵּשׁ כֹּחַ בּוֹ לַעֲשׂוֹת נִסִּים אֲפִלּוּ בְּלֹא יְדִיעָה, וּכְמוֹ שֶׁכָּתוּב בַּגְּמָרָא שֶׁיֵּשׁ כֹּחַ בַּפְּסוּקִים לְהָגֵן. וְכָל זֶה יִהְיֶה נִשְׁמָר מִכָּל רַע מִיֵּצֶר הָרַע וּמִמִּקְרִים רָעִים וּבָעוֹלָם הַזֶּה הַחָמְרִי, וְגַם בָּעוֹלָם הַבָּא הָרוּחָנִי, כִּי גַּם שֶׁהוּא לֹא יֵדַע סוֹד הָרוּחָנִיּוּת, הֲלֹא יִתְעוֹרֵר לְהָסֵךְ עָלָיו.

(רַבֵּינוּ משֶׁה זְכוּתָא דַּף קעח:)

וְכָתַב הָרַב זִכְרוֹנוֹ לִבְרָכָה, בְּחֹל אוֹמְרִים "הָ'רִיעוּ לַ'הַשֵּׁם כָּ'ל הָ'אָרֶץ" רָאשֵׁי תֵּבוֹת הֲלָכָ"ה, וּבְשַׁבָּת אוֹמְרִים "הִ'שְׁתַּחֲווּ לַ'הַשֵּׁם בְּ'הַדְרַת קֹ'דֶשׁ" רָאשֵׁי תֵּבוֹת קַבָּלָ"ה, כִּי הַקַּבָּלָה תִּשְׁתַּבַּח בְּיוֹם הַשַּׁבָּת, כִּי קִדּוּשׁ הִיא בְּסוֹד אֲצִילוּת דְּלֵית תַּמָּן קְלִיפִּין כְּלָל, וְלִמּוּד מַאַמְרֵי הַזֹּהַר וּקְרִיאָתוֹ זוֹ הִיא הִלּוּלוֹ אַף כִּי גִּירְסָא בְּעָלְמָא. [אָמַר הַמַּעְתִּיק: וּמִפְּנֵי זֶה צִוָּה הֶחָפֵץ חַיִּים זֵכֶר צַדִּיק לִבְרָכָה לְכָל תַּלְמִידָיו בְּכָל שַׁבָּת לִגְמֹר הַזֹּהַר שֶׁל פָּרָשַׁת הַשָּׁבוּעַ].

(רַבִּי משֶׁה זְכוּתָא קע"ג.)

הַטַּעַם שֶׁכָּתְבוּ זִכְרוֹנָם לִבְרָכָה כִּי לִמּוּד הַזֹּהַר הַקָּדוֹשׁ נוֹרָא וְנִשְׂגָּב מְאֹד הַגַּם דְּלָא יָדַע מַאי קָאָמַר, מִשּׁוּם דִּבְכָל הַתּוֹרָה יֵשׁ פַּרְדֵ"ס, וּבְכָל לִמּוּד אֵינוֹ נִכָּר הַסּוֹד כְּלָל, וְאַדְּרַבָּה, הַקּוֹרֵא וְשׁוֹנֶה דַּעְתּוֹ עַל הַפְּשָׁט לְבַד, בְּאֵין מֵבִין אִם יֵשׁ סוֹד בַּתּוֹרָה כְּלָל, מַה שֶּׁאֵין כֵּן סֵפֶר הַזֹּהַר הַקָּדוֹשׁ, דְּהַסּוֹדוֹת הֵם בְּגָלוּי וְהַלּוֹמֵד יוֹדֵעַ כִּי יְדַבֵּר נִפְלָאוֹת וְרָזֵי תּוֹרָה וְהוּא לֹא יֵדַע, וְלָזֶה מוֹעִיל מְאֹד לְתַקֵּן הַנֶּפֶשׁ.

(נֶפֶשׁ חַיִּים מַעֲרֶכֶת הַז' אוֹת ד', מִשֵּׁם הַגְּדוֹלִים לְהַחִידָ"א)

עִקַּר לִמּוּד הַקַּבָּלָה - הַזֹּהַר וְהַתִּקּוּנִים

אֵינוֹ דּוֹמֶה חַיּוּת וְתַעֲנוּג לִמּוּד הַנִּגְלֶה כְּלִמּוּד הַזֹּהַר וְהַתִּקּוּנִים. וְאָמַר עַל עַצְמוֹ שֶׁהוּא אֵין לוֹ חַיּוּת וְתַעֲנוּג אֲפִלּוּ בְּלִמּוּד הַגְּמָרָא כְּמוֹ מִן הַזֹּהַר וְתִקּוּנִים.

(מִדְרָשׁ פִּנְחָס מֵהָרַב הַקָּדוֹשׁ רַבִּי פִּנְחָס מִקּוֹרִיץ, ע"ב אוֹת ג)

פַּעַם אַחַת הִזְהִיר לוֹמַר הַרְבֵּה תְּהִלִּים וְלִלְמֹד זֹהַר הַרְבֵּה.

(שָׁם, יז, אוֹת ב)

עוֹד אָמַר, שֶׁבִּקֵּשׁ מֵרַבּוֹ שֶׁיִּנָּצֵל מִן הַגֵּאוּת וְהִפְצִיר לוֹ מְאֹד עַל זֶה, וְאָמַר לֵיהּ שֶׁיִּלְמֹד זֹהַר, וְאָמַר לֵיהּ, אֲנִי לוֹמֵד זֹהַר, הֵשִׁיב לוֹ רַבּוֹ, שֶׁיִּלְמֹד הַרְבֵּה זֹהַר.

(שָׁם, לו, אוֹת עג)

עוֹד אָמַר לְאָדָם אֶחָד שֶׁיֹּאמַר זֹהַר בְּכָל יוֹם וָיוֹם וְיִהְיֶה לוֹ פַּרְנָסָה.

(שָׁם, לו, אוֹת מג)

בְּעִנְיַן לִלְמֹד קַבָּלָה וְכִתְבֵי הָאֲרִ"י זִכְרוֹנוֹ לִבְרָכָה, יָדַעְתִּי כִּי אַתָּה בְּעַצְמְךָ לֹא תִּרְצֶה לִלְמֹד בִּלְעֲדֵי אֵיזֶהוּ גָּדוֹל מִמְּךָ וְלֹא תִּמְצָא זֶה, רַק תִּלְמֹד סֵפֶר שַׁעֲרֵי אוֹרָה וְגִנַּת אֱגוֹז [לְהָרַב יוֹסֵף גִּיקָטַלְיָא], וְעִקַּר סֵפֶר הַזֹּהַר וְהַתִּקּוּנִים.

(יֹשֶׁר דִּבְרֵי אֱמֶת סִימָן לט)

וּבְאֵיזֶה דֶּרֶךְ יִשְׁכֹּן הָאוֹר לָבוֹא לְהַשָּׂגָה זֹאת, לָזֶה תִּקְּנוּ לָנוּ חֲכָמֵינוּ זִכְרוֹנָם לִבְרָכָה שֶׁיִּקְרָא אָדָם קְרִיאַת שְׁמַע שַׁחֲרִית וְעַרְבִית, שְׁמַע יִשְׂרָאֵל הַשֵּׁם אֱלֹקֵינוּ הַשֵּׁם אֶחָד עַל כַּוָּנָה זוֹ, שֶׁיַּמְלִיךְ לְהַקָּדוֹשׁ בָּרוּךְ הוּא לְמַעְלָה וּמַטָּה וְד' רוּחוֹת הָעוֹלָם. וּכְשֶׁיֹּאמַר פָּסוּק זֶה בַּבֹּקֶר בְּכַוָּנָה זוֹ וּבְהִשְׁתּוֹקְקוּת גָּדוֹל עַד כְּלוֹת הַנֶּפֶשׁ אֵלָיו וְכוּ', אַךְ מִי שֶׁעֲדַיִן לֹא תִּקֵּן הַמִּדּוֹת כָּרָאוּי וְלֹא שָׁבַר תַּאֲוַת הַגַּשְׁמִיּוּת לֹא יָכוֹל לִקְרֹא פָּסוּק זֶה וְלוֹמַר אֶחָד עַל כַּוָּנָה זוֹ וְכוּ', וְעֵצָה הַיְעוּצָה לְזֶה שֶׁיָּכוֹל לוֹמַר אֶחָד שֶׁלֹּא יְבַלְבֵּל אוֹתוֹ הַמַּחְשָׁבוֹת זָרוֹת כָּל כָּךְ, הוּא שֶׁיִּלְמֹד הַרְבֵּה קֹדֶם הַתְּפִלָּה מִשְׁנָיוֹת גְּמָרָא וְזֹהַר הַקָּדוֹשׁ עַל כַּוָּנָה זוֹ, שֶׁעַל יְדֵי לִמּוּד, יָכוֹל לוֹמַר שְׁמַע יִשְׂרָאֵל הַשֵּׁם אֱלֹקֵינוּ הַשֵּׁם אֶחָד כַּדָּת, וְנָכוֹן.

(מָאוֹר וָשֶׁמֶשׁ בְּרֵאשִׁית, דִּבּוּר הַמַּתְחִיל וַיֹּאמֶר אֱלֹקִים יְהִי רָקִיעַ, ב, א)

הַזֹּהַר וְהַתִּקּוּנִים - נִשְׁמַת הַתּוֹרָה עֹגֶן הַצָּלָה נֶגֶד כָּל רַע

וְהַמַשְׂכִּילִים יָבִינוּ, אִינּוּן מָארֵי קַבָּלָה, דְּאִתְּמַר בְּהוֹן (דָּנִיֵּאל יב) וְהַמַשְׂכִּילִים יַזְהִירוּ כְּזֹהַר הָרָקִיעַ. אִלֵּין אִינּוּן דְּקָא מִשְׁתַּדְּלִין בְּזֹהַר דָּא, דְּאִקְרֵי סֵפֶר הַזֹּהַר, דְּאִיהוּ כְּתֵיבַת נֹחַ, דְּמִתְכַּנְּשִׁין בָּהּ שְׁנַיִם מֵעִיר, וְשֶׁבַע מִמַּלְכוּתָא. וּלְזִמְנִין אֶחָד מֵעִיר, וּשְׁנַיִם מִמִּשְׁפָּחָה. דִּבְהוֹן יִתְקָיֵּים (שְׁמוֹת א) כָּל הַבֵּן הַיִּלּוֹד הַיְּאוֹרָה תַּשְׁלִיכוּהוּ. וְדָא אוֹרָה דְּסִפְרָא דָּא.

(זֹהַר בְּהַעֲלֹתְךָ קנ"ג)

עַיֵּן שָׁם (זֹהַר פָּרָשַׁת בְּהַעֲלֹתְךָ) גֹּדֶל הַחִיּוּב לַעֲסֹק בְּסֵפֶר הַזֹּהַר וּבַתִּקּוּנִים, וְהֵם נִשְׁמַת הַתּוֹרָה, וּבָזֶה יִזְכֶּה בְּנִשְׁמָתָא לְנִשְׁמָתָא דְּבָרִים עַתִּיקִים וְכוּ'.

(הַדְרַת מֶלֶךְ לַזֹּהַר פָּרָשַׁת בְּהַעֲלֹתְךָ שָׁם, דַּף רמ"ז.)

גִּלּוּי חָכְמָה זֹאת עַתָּה בְּדוֹרוֹת גְּרוּעוֹת הוּא כְּדֵי שֶׁיִּהְיֶה לָנוּ מָגֵן עַתָּה לֶאֱחֹז בְּלֵבָב שָׁלֵם בְּאָבִינוּ שֶׁבַּשָּׁמַיִם, כִּי בְּאוֹתָן הַדּוֹרוֹת הַקּוֹדְמִים הָיוּ אַנְשֵׁי מַעֲשֶׂה וַחֲסִידִים, וְהַמַּעֲשִׂים טוֹבִים הָיוּ מַצִּילִין אוֹתָן מִפְּנֵי הַמְקַטְרְגִים, עַתָּה רְחוֹקִים אָנוּ מִשֹּׁרֶשׁ הָעֶלְיוֹן כְּמוֹ הַשְּׁמָרִים בְּתוֹךְ הֶחָבִיּוֹת, מִי יָגֵן עָלֵינוּ אִם לֹא קְרִיאָתֵנוּ בַּחָכְמָה הַזֹּאת הַנִּפְלָאָה וְהָעֲמֻקָּה. וּבִפְרָט עַל דֶּרֶךְ שֶׁכָּתַב הָרַב זִכְרוֹנוֹ לִבְרָכָה שֶׁהַנִּסְתָּרוֹת נַעֲשׂוּ עַתָּה כְּמוֹ נִגְלוֹת, כִּי בַּדּוֹר הַזֶּה מוֹשֵׁל הַזְּנוּת וּמַלְשִׁינוּת וְלָשׁוֹן הָרַע וְשִׂנְאָה שֶׁבַּלֵּב, וְנִתְפַּשְּׁטוּ הַקְּלִפּוֹת בְּאֹפֶן שֶׁמִּתְבַּיֵּשׁ הָאָדָם לִנְהֹג דִּבְרֵי חֲסִידוּת, וְהַשֵּׁם יָגֵן עָלֵינוּ וְיִמְחֹל לַעֲווֹנֵנוּ, אָמֵן כֵּן יְהִי רָצוֹן.

(מוֹרֵינוּ הָרַב רַבִּי יַעֲקֹב צֶמַח בְּסוֹף הַקְדָּמָתוֹ לְעֵץ חַיִּים)

וּמוֹרִי זִכְרוֹנוֹ לְחַיֵּי הָעוֹלָם הַבָּא הָיָה אוֹמֵר, מִי שֶׁהוּא חָרִיף וּבָקִי בְּעִיּוּן מְאֹד בִּמְהִירוּת, טוֹב שֶׁיְּעַיֵּן שָׁעָה אַחַת אוֹ ב' בְּעִיּוּן וְלֹא יוֹתֵר וְכוּ', אֲבָל מִי שֶׁאֵינוֹ מַהִיר כָּל כָּךְ וְהוּא קָשֶׁה הָעִיּוּן, יוֹתֵר טוֹב לוֹ שֶׁיְּעַיֵּן בִּפְנִימִיּוּת הַדָּבָר שֶׁהוּא בַּפְּרִי, מִמַּה שֶּׁיְּעַיֵּן בַּקְּלִפּוֹת, וְהוּא שֶׁיְּעַיֵּן וְיַעֲסֹק בְּמִדְרָשִׁים וּבְאַגָּדוֹת וּבִפְרָט בַּזֹּהַר וּבְסִפְרֵי קַבָּלָה.

(פְּרִי עֵץ חַיִּים הַנְהָגַת הַלִּמּוּד)

מִי שֶׁהוּא בַּעַל עֵסֶק גָּדוֹל, יִהְיֶה רֹב לִמּוּדוֹ בַּזֹּהַר הַקָּדוֹשׁ, עֵת קָבוּעַ בְּכָל יוֹם לִלְמֹד סִפְרֵי מוּסָר, וּבִפְרָט בְּסֵפֶר הַזֹּהַר בְּמַאֲמָר קַן צִפּוֹר.

(אַדְמוֹ"ר הַזָּקֵן - בַּעַל הַתַּנְיָא)

בְּשַׁבָּת יִלְמֹד כָּל הַיּוֹם זֹהַר

יִלְמֹד בְּכָל יוֹם זֹהַר מְעַט, וּבְשַׁבָּת כָּל הַיּוֹם זֹהַר.

(מַאַמְרֵי אַדְמוֹ"ר הַזָּקֵן פָּרָשַׁת תֵּצֵא דַּף תתל"א)

וְהָעִקָּר שֶׁיִּהְיֶה עֵת קָבוּעַ בְּכָל יוֹם לִלְמֹד סִפְרֵי מוּסָר כְּמוֹ רֵאשִׁית חָכְמָה וְסֵפֶר הַיָּשָׁר לְרַבֵּינוּ תָּם וּבִפְרָט בְּסֵפֶר הַזֹּהַר.

(מֵאָה שְׁעָרִים עַמּוּד 40)

הָעוֹסֵק בְּחָכְמַת הַקַּבָּלָה נִקְרָא בֵּן לְהַקָּדוֹשׁ בָּרוּךְ הוּא, וְנִשְׁמָתוֹ מֵעוֹלַם הָאֲצִילוּת - בְּלִמּוּד הַפְּשָׁט נִקְרָא עֶבֶד

יִשְׂרָאֵל אִקְרוּן עֲבָדִים, דִּכְתִיב עֲבָדַי הֵם, וְאִקְרוּן בָּנִים, דִּכְתִיב בָּנִים אַתֶּם לַהַשֵּׁם אֱלֹקֵיכֶם. בְּזִמְנָא דְּיָדַע לֵיהּ בַּר נָשׁ לְּקוּדְשָׁא בְּרִיךְ הוּא בְּאוֹרַח כְּלָל, כְּדֵין אִקְרֵי עֶבֶד דְּעָבִיד פִּקּוּדָא דְּמָארֵיהּ, וְלֵית לֵיהּ רְשׁוּ לְחַפְּשָׂא בְּגְנִיזוֹי וּבְרָזִין דְּבֵיתֵיהּ.

בְּזִמְנָא דְּיָדַע לֵיהּ בַּר נָשׁ בְּאֹרַח פְּרָט, כְּדֵין אִקְרֵי בֵּן רְחִימָא דִּילֵיהּ, כְּבֵן דְּחָפִישׂ בִּגְנִיזוֹי, בְּכָל רָזִין דְּבֵיתֵיהּ [כַּבֵּן הַזֶּה שֶׁמְּחַפֵּשׂ בָּאוֹצָרוֹת בְּכָל סוֹדוֹת בֵּיתוֹ, דֶּרֶךְ אֱמֶת]. וְאַף עַל גַּב דְּאִקְרֵי בֵּן בְּרָא בּוּכְרָא לְקוּדְשָׁא בְּרִיךְ הוּא, כְּמָה דְאַתְּ אָמֵר (שְׁמוֹת ד) בְּנִי בְכוֹרִי יִשְׂרָאֵל, לָא יִפּוּק גַּרְמֵיהּ מִכְּלָלָא דְּעֶבֶד, לְמִפְלַח לַאֲבוּי בְּכָל פּוּלְחָנִין דְּאִינּוּן יְקָרָא דַּאֲבוֹי. וְהָכִי אִצְטְרִיךְ לְכָל בַּר נָשׁ לְמֶהֱוִי לְגַבֵי אֲבוֹי בֵּן, לְחַפְּשָׂא בִּגְנִיזוֹי וּלְמִנְדַּע רָזִין דְּבֵיתֵיהּ, וּלְאִשְׁתַּדְּלָא אֲבַתְרַיְיהוּ כוּ'.

זַכָּאָה חוּלָקֵיהּ דְּהַאי בֵּן, דְּזָכֵי לְאִשְׁתַּדְּלָא לְמִנְדַּע בְּגִנְזֵי דְּאֲבוֹי, וּבְכָל רָזִין דְּבֵיתֵיהּ, כִּבְרָא יְחִידָאי דְּאַשְׁלְטֵיהּ אֲבוֹי בְּכָל גְּנָזוֹי, וְדָא אִיהוּ יְקָרָא דְּשַׁלִּיט עַל כֹּלָּא, מַאן דְּיִשְׁתְּדַּל בְּאוֹרַיְיתָא, לְמִנְדַּע לֵיהּ לְּקוּדְשָׁא בְּרִיךְ הוּא. וּבְאִינּוּן גְּנִיזִין דִּילֵיהּ, אִקְרֵי בֵּן לְּקוּדְשָׁא בְּרִיךְ הוּא, כָּל חֵילֵי שְׁמַיָא, לֵית מַאן דְּיִמְחֵי בִּידֵיהּ, בְּכָל שַׁעֲתָא דְּאִצְטְרִיךְ לְמֵיעַל לְגַבֵּי אֲבוֹי. זַכָּאָה חוּלָקֵיהּ בְּעָלְמִין כֻּלְּהוּ כוּ'. דָּא אִיהוּ בַּר נָשׁ, דְּקוּדְשָׁא בְּרִיךְ הוּא אַכְרִיז עֲלוֹי בְּכָל אִלֵּין חַיָּילִין וּמַשִׁרְיָין דְּכָל עָלְמִין, וּבְכָל אִינּוּן רְקִיעִין, אִזְדְּהָרוּ בִּפְלַנְיָא מְהֵימְנָא דְּבֵי מַלְכָּא, דְּכָל גִּנְזֵי דְּמָארֵיהּ בִּידֵיהּ. זַכָּאָה אִיהוּ בְּהַאי עָלְמָא, וְזַכָּאָה אִיהוּ בְּעָלְמָא דְּאָתֵי.

מֵהַהוּא יוֹמָא וּלְהַלְאָה, אִשְׁתְּמוֹדַע בַּר נָשׁ, וְאִתְרְשִׁים בְּעָלְמִין כֻּלְּהוּ. בְּשַׁעֲתָא דְּאִצְטְרִיךְ, כָּל חֵילִין וּמַשִׁרְיָין כֻּלְּהוּ אִזְדְּהָרָן לְמֶהֱוִי גַּבֵּיהּ, וְקוּדְשָׁא בְּרִיךְ הוּא לָא בָּעֵי אֶלָּא אִיהוּ בִּלְחוֹדוֹי. וְקָלָא אִתְּעַר, יֵאוֹת הוּא לְיָּחִיד לְמֶהֱוֵי גַּבֵּיהּ דְּיָחִיד, וּלְאִתְעַסְּקָא יָחִיד בְּיָחִיד.

(זֹהַר חֵלֶק ג', ְרַעְיָא מְהֵימְנָא, דַּף קי"א-קי"ב)

בָּנִים מָארֵי קַבָּלָה.

(תִּקּוּנֵי זֹהַר בַּהַקְדָּמָה דַּף א.)

מִסִּטְרָא אוֹרַיְתָא דִּבְרִיאָה אִתְּמַר בְּיִשְׂרָאֵל כִּי לִי בְּנֵי יִשְׂרָאֵל עֲבָדִים, וּמִסִּטְרָא דַּאֲצִילוּת בָּנִים אַתֶּם לַהַשֵּׁם אֱלֹקֵיכֶם.

(שָׁם דַּף ה')

מִי שֶׁלֹּא לָמַד הַתּוֹרָה עַל פִּי סוֹד אַף עַל פִּי שֶׁהִשְׁלִים עֲבוֹדָתוֹ בְּתַכְלִית הַשְּׁלֵמוּת, הוּא רַק בִּבְחִינַת עֶבֶד, בִּבְחִינַת כִּי לִי בְּנֵי יִשְׂרָאֵל עֲבָדִים, עֲבָדַי הֵם, שֶׁנִּשְׁמָתָם מֵעוֹלַם הַבְּרִיאָה שֶׁשָּׁם הַכִּסֵּא וְהַחַיּוֹת וְאוֹפַנִּים שֶׁהֵם נִקְרָאִים עֶבֶד וְאָמָה, אֲבָל מִי שֶׁלּוֹמֵד וְעוֹבֵד הַשֵּׁם יִתְבָּרַךְ בִּפְנִימִיּוּת הַחָכְמָה בְּנִסְתְּרוֹת הַתּוֹרָה וְעוֹשֶׂה יִחוּדִים הוּא בִּבְחִינַת בֵּן וּכְבֵן מְשַׁמֵּשׁ לְאָבִיו וּלְאִמּוֹ עֲבוֹדָה שְׁלֵמָה, כִּי נִשְׁמָתוֹ מֵעוֹלַם הָאֲצִילוּת, וְעָלָיו נֶאֱמַר "הֲבֵן יַקִּיר לִי אֶפְרַיִם" וְגוֹ'.

(הַקְדָּמַת מוֹרֵינוּ הָרַב נָתָן שַׁפִּירָא לִפְרִי עֵץ חַיִּים)

הַזֹּהַר מְסֻגָּל לְזַכֵּךְ הַנְּשָׁמָה

מְקֻבָּל בְּיָדֵינוּ שֶׁגַּם מִי שֶׁלֹּא יוֹדֵעַ כְּלוּם, לְשׁוֹן הַזֹּהַר מְסֻגָּל לְזַכֵּךְ הַנְּשָׁמָה.

(מוֹרֵינוּ הָרַב צְבִי אֱלִימֶלֶךְ מִדִּינוֹב בְּהַגָּהוֹתָיו לַסֵּפֶר סוּר מֵרַע, דְּפוּס מוֹנְקַטְשׁ אוֹת ט')

עַל כֵּן בָּנַי וְאַחַי תַּרְגִּילוּ עַצְמְכֶם לִלְמֹד בְּדִבְרֵי הַזֹּהַר וְהַתִּקּוּנִים בִּשְׁקִידָה, וּמִי שֶׁלֹּא רָאָה אוֹר הַזֹּהַר מְתוּקִים מִדְּבַשׁ, לֹא רָאָה מְאוֹרוֹת מִיָּמָיו וְלֹא טָעַם טַעַם הַתּוֹרָה, וְעוֹד שֶׁהוּא מְטַהֵר הַנֶּפֶשׁ וּמְזַכְּכָהּ, אֲפִלּוּ אֲמִירָה בְּעָלְמָא מִן הַשְּׂפָתַיִם סְגֻלָּה וְתִקּוּן הַנֶּפֶשׁ מְאֹד, וּבִפְרָט סֵפֶר הַתִּקּוּנִים שֶׁהֵם תִּקּוּנֵי הַנֶּפֶשׁ מַמָּשׁ מִכָּל פְּגָם וּסְיָג וְחוֹלַאַת.

(הַקְדָּמַת סֵפֶר עֲצֵי עֵדֶן מִקָאמַארְנָא זִכְרוֹנוֹ לִבְרָכָה)

לִמּוּד סֵפֶר הַזֹּהַר נִשְׁגָּב מְאֹד לְטַהֵר וּלְקַדֵּשׁ הַנֶּפֶשׁ, וַאֲפִלּוּ אִי לֹא יָדַע מַאי קָאָמַר וְשׁוֹגֶה בּוֹ שְׁגִיאוֹת הַרְבֵּה הוּא חָשׁוּב לִפְנֵי הַקָּדוֹשׁ בָּרוּךְ הוּא. וּנְהִי שֶׁבְּלִמּוּד הַמִּשְׁנָיוֹת וְכַדּוֹמֶה יֵשׁ דֵּעוֹת שֶׁצָּרִיךְ לְהָבִין לְפָחוֹת מַהוּ הָעִנְיָן שֶׁלּוֹמֵד, אֲבָל בְּלִמּוּד תְּהִלִּים וְזֹהַר הַקָּדוֹשׁ אֲפִלּוּ בְּאֵין מֵבִין כְּלָל, חָשׁוּב וּמְקֻבָּל וּמְרֻצֶּה לִפְנֵי הַשֵּׁם וְכוּ'.

(פֶּלֶא יוֹעֵץ אוֹת ז', זֹהַר)

עַל יְדֵי לִמּוּד הַזֹּהַר זוֹכִים לְכָל מִדּוֹת טוֹבוֹת שֶׁבָּעוֹלָם

בְּעֵת עִיקְבָא דִּמְשִׁיחָא הִתְגַּבְּרוּת הָרַע וְהָעַזּוּת וְהַמִּדּוֹת רָעוֹת בְּהַנְהָגוֹת רָאשֵׁי עֵרֶב רַב, נִתְגַּלָּה הָאוֹר הַגָּנוּז מִן הַשָּׁמַיִם סֵפֶר הַזֹּהַר וְהַתִּקּוּנִים וְאַחֲרֵיהֶם וְכוּ', וּבָזֶה הַלִּמּוּד מְבַעֵר הַקּוֹצִים וְהָרַע שֶׁבְּנַפְשׁוֹ וְיִזְכֶּה לְדַבֵּק עַצְמוֹ לְאוֹר עֶלְיוֹן, וְיִזְכֶּה לְכָל מִדּוֹת טוֹבוֹת שֶׁבָּעוֹלָם, וְלָזֶה נִתְגַּלָּה הָאוֹר הַזֶּה.

וְעִקַּר לִמּוּד בִּפְנִימִיּוּת הַתּוֹרָה יִהְיֶה שֶׁתַּשִּׂיג הֶאָרָה וְחַיּוּת אֱלֹקִית בְּנַפְשְׁךָ בְּעֵת לִמּוּדְךָ וּבְכָל הַיּוֹם, וְלֹא שֶׁתִּהְיֶה מְקֻבָּל אוֹ חוֹקֵר וְכוּ'. וְלִפְעָמִים הָאָדָם הוּא בְּקַטְנוּת הַשֵּׂכֶל, לֹא יִפְטֹר אֶת עַצְמוֹ מִכְּלוּם כִּי זֶה מִינוּת וְכוּ' וְאָז עֲקִימַת שְׂפָתָיו הֲוָה מַעֲשֶׂה וּמַלְכָּא שְׁכִיב עַל אֲבָנִים וְאוֹתִיּוֹת כְּמוֹ שֶׁהֵן.

(הֵיכַל הַבְּרָכָה דְּבָרִים דַּף ר"ח:)

אֲמִירַת זֹהַר בְּכָל יוֹם מְסֻגָּל לְפַרְנָסָה

עוֹד אָמַר לְאָדָם אֶחָד שֶׁיֹּאמַר זֹהַר בְּכָל יוֹם וָיוֹם וְיִהְיֶה לוֹ פַּרְנָסָה.

(מִדְרָשׁ פִּנְחָס דַּף ל"ו. אוֹת מ"ג)

לִמּוּד הַזֹּהַר מֵבִיא אֶת הָאָדָם לִידִיעַת וּדְבֵקַת הַבּוֹרֵא

וְדַע שֶׁכָּל סֵפֶר הַזֹּהַר וְחִיּוּב לִמּוּדוֹ וְכוּ', הַכֹּל מִצְוַת עֲשֵׂה לְדָבְקָה בּוֹ וְלֵידַע שֶׁיֵּשׁ אֱלֹקַי מָצוּי.

(נְתִיב מִצְווֹתֶיךָ, שְׁבִיל הַיִּחוּד, שְׁבִיל ב' אוֹת ג')

עַל יְדֵי לִמּוּד הַזֹּהַר נַעֲשֶׂה חֵשֶׁק לְכָל מִינֵי לִמּוּדִים שֶׁל הַתּוֹרָה הַקְּדוֹשָׁה

יָדוּעַ שֶׁלִּמּוּד הַזֹּהַר מְסֻגָּל מְאֹד מְאֹד. וְדַע, שֶׁעַל יְדֵי לִמּוּד הַזֹּהַר נַעֲשֶׂה חֵשֶׁק לְכָל מִינֵי לִמּוּדִים שֶׁל הַתּוֹרָה הַקְּדוֹשָׁה, וְהַלָּשׁוֹן שֶׁל הַזֹּהַר מְעוֹרֵר מְאֹד לַעֲבוֹדַת הַשֵּׁם יִתְבָּרַךְ.

(שִׂיחוֹת הָרַ"ן רַבֵּינוּ נַחְמָן מִבְּרֶסְלֶב, ק"ח)

עֶצֶם תֵּבוֹת וְדִבּוּרֵי הַזֹּהַר מְקַשְּׁרִין הָאָדָם לָאֵין סוֹף

וּבְעִנְיַן לִמּוּד זֹהַר הַקָּדוֹשׁ אָמַר בְּשֵׁם הַקָּדוֹשׁ רַבִּי אַהֲרֹן מִזִּיטָאמִיר: שֶׁזֹּהַר הַקָּדוֹשׁ צָרִיךְ לְאָמְרוֹ בְּלֹא בֵּאוּר, כִּי הַתֵּבוֹת וְהַדִּבּוּר שֶׁל זֹהַר הַקָּדוֹשׁ עַצְמָן מְקַשְּׁרִין אֶת הָאָדָם לָאֵין סוֹף יִתְבָּרַךְ, רַק מִי שֶׁרוֹצֶה לִלְמֹד עִם בֵּאוּר יְעַיֵּן מִקֹּדֶם בְּהַבֵּאוּר, וְהַזֹּהַר יֹאמַר כַּסֵּדֶר בְּלִי בֵּאוּר.

(רַבִּי יִשְׂרָאֵל דוֹב מִוִילֶעדְנִיק, שְׁאֵרִית יִשְׂרָאֵל שַׁעַר הַהִתְקַשְּׁרוּת שַׁעַר הָא' דְּרוּשׁ ה' מַאֲמָר ב')

לֹא יִמָּנַע מִקְּרִיאַת הַזֹּהַר הַגַּם שֶׁהַדְּבָרִים סְתוּמִים וַחֲתוּמִים

וְגַם כִּי סְתוּמִים וַחֲתוּמִים הַדְּבָרִים, אַל נָא תִּמָּנַע מִקְּרִיאָתָם, כִּי בְּרִית כְּרוּתָה לַשְּׂפָתַיִם הַנּוֹטְפוֹת מֹר בְּאֵמָּא וּרְעוּתָא דְּלִבָּא בְּהָנֵי כַּבְשֵׁי דְּרַחְמָנָא שֶׁאֵינָם חוֹזְרוֹת רֵיקָם, מְעוֹרֵר אֶת הָאַהֲבָה עַד שֶׁתֶּחְפַּץ בְּלִגְלוּג וְגִמְגּוּם, אִישׁ הוֹגֶה וְשׁוֹגֶה בְּאַהֲבָתָהּ כוּ'.

(הָרַב משֶׁה זְכוּתָא בְּהַגָּהוֹתָיו לְסֵפֶר הַכַּוָּנוֹת)

מִי שֶׁהוּא בַּעַל עֵסֶק גָּדוֹל יִהְיֶה רֹב לִמּוּדוֹ בַּזֹּהַר הַקָּדוֹשׁ, כִּי הוּא מֵאִיר בִּמְקוֹם הַחֹשֶׁךְ

הָיָה מַתְמִיד בְּלִמּוּדוֹ מְאֹד שַׁ"ס וּפוֹסְקִים וְתַנַ"ךְ וְעֵין יַעֲקֹב וְסִפְרֵי הַזֹּהַר וְתִקּוּנִים וְכוּ', וּקְצָת הָיָה בְּלִי שִׁעוּר, וּבִפְרָט בְּסִפְרֵי תַּנַ"ךְ וְעֵין יַעֲקֹב וְכָל כִּתְבֵי הָאֲרִ"י וְסִפְרֵי הַזֹּהַר וְתִקּוּנִים.

(שִׁבְחֵי הָרַ"ן רַבֵּינוּ נַחְמָן מִבְּרֶסְלֶב ז')

הָרַב הַקָּדוֹשׁ הַחוֹזֶה מַעֲרִיךְ אֶת סֵפֶר אוֹר הַחַיִּים וּמְאוֹר עֵינַיִם כְּסֵפֶר הַזֹּהַר

פַּעַם אַחַת שָׁאַל הָרַב הַקָּדוֹשׁ הַחוֹזֶה מִלּוּבְּלִין זְכוּתוֹ יָגֵן עָלֵינוּ לְתַלְמִידוֹ הָרַב הַקָּדוֹשׁ רַבִּי מֵאִיר מֵאַפְּטָא בַּעַל מְחַבֵּר סֵפֶר 'אוֹר לַשָּׁמַיִם' זְכוּתוֹ יָגֵן עָלֵינוּ: הַאִם אַתָּה לוֹמֵד בַּסֵּפֶר הַקָּדוֹשׁ מְאוֹר עֵינַיִם, וְהֵשִׁיב לוֹ, אֲשֶׁר אֵינוֹ לוֹמֵד בּוֹ. אָמַר לוֹ הָרַב הַקָּדוֹשׁ מִלּוּבְּלִין: אֲנִי אוֹמֵר לְךָ, שֶׁלֹּא מָצָאתִי בְּשׁוּם סֵפֶר דְּבָרִים נִפְלָאִים כְּמוֹ שֶׁמָּצָאתִי בְּג' סְפָרִים אֵלּוּ, הַיְנוּ סֵפֶר הַזֹּהַר וְסֵפֶר אוֹר הַחַיִּים הַקָּדוֹשׁ וְסֵפֶר מְאוֹר עֵינַיִם.

(הָרַב הַקָּדוֹשׁ רַבִּי יִצְחָק מִסְּקְוֵוירָא זְכוּתוֹ יָגֵן עָלֵינוּ, כֶּרֶם יִשְׂרָאֵל (רוּזִין), דַּף כ"ו טוּר א')

לִמּוּד אוֹ אֲמִירַת הַזֹּהַר בַּבֹּקֶר הַשְׁכֵּם מוֹעִיל לְטָהֳרַת הַנֶּפֶשׁ וְתַאֲוַת לִמּוּד הַתּוֹרָה

וּבִכְלַל זֶה גַּם כֵּן תִּזַּהֲרוּ בָּנַי מְאֹד לִלְמֹד, אוֹ עַל כָּל פָּנִים לוֹמַר בְּכָל יוֹם בַּבֹּקֶר הַשְׁכֵּם אַלִּיבָּא רֵיקָנָא שִׁעוּר זֹהַר הַקָּדוֹשׁ, וְדָבָר זֶה מוֹעִיל מְאֹד לְטָהֳרַת הַנֶּפֶשׁ וְגוֹרֵר תַּאֲוַת הַלִּמּוּד כַּנִּזְכַּר בַּסֵּפֶר עֲבוֹדַת הַקֹּדֶשׁ, אַשְׁרֵיכֶם בָּנַי הַיְקָרִים אִם תִּשְׁמְעוּ בְּקוֹלִי.

(רַחֲמֵי הָאָב סִימָן ג')

עַל יְדֵי טְעִימַת יֵיְנָהּ שֶׁל תּוֹרָה, פְּנִימִיּוּת הַתּוֹרָה, מִתְעוֹרֵר הָאָדָם בְּאַהֲבָה נִפְלָאָה שֶׁלְּמַעְלָה מִן הַדַּעַת וְהַהַשָּׂגָה

פְּנִימִיּוּת הַתּוֹרָה הוּא בְּחִינַת מַשְׁקֶה הַמְשַׁכֶּרֶת, כְּמוֹ יַיִן לְאַחַר שֶׁנִּכְנַס בְּמֵעָיו יֵצֵא מֵהַעֲלָמוֹ וּמִתְגַּלֶּה וְאָז מְשַׁכֵּר וּמְבַלְבֵּל הַדַּעַת וְהַהַשָּׂגָה מִפְּנֵי שֶׁהָיָה בּוֹ כֹּחַ שֶׁלְּמַעְלָה מִן הַשֵּׂכֶל בְּהֶעְלֵם, וְעַתָּה יָצָא וְנִתְגַּלָּה, כְּמוֹ כֵן בְּרָזִין דְּאוֹרַיְתָא שֶׁהוּא מַה שֶּׁלֹּא נִתְלַבְּשָׁה בְּמִצְוָה אֶלָּא הֵן סִפּוּר גְּדֻלַּת אוֹר אֵין סוֹף בָּרוּךְ הוּא לְמַעְלָה עַד אֵין קֵץ וּלְמַטָּה עַד אֵין תַּכְלִית וְכוּ' לְהַשְׂכִּיל וּלְהַשִּׂיג סֵדֶר כָּל הַהִשְׁתַּלְשְׁלוּת וּלְסַפֵּר בְּשִׁעוּר קוֹמַת עַצְמוּת הַמַּאֲצִיל וְהַנֶּאֱצָלִים, כְּמוֹ כָּל מַאַמְרֵי הָאִדְרָא רַבָּה וְאִדְרָא זוּטָא שֶׁהוּא בְּחִינַת אַהֲבָה רַבָּה שֶׁלְּמַעְלָה מִן הַדַּעַת וְכוּ' וְרָזִין דְּאוֹרַיְתָא שֶׁלְּמַעְלָה מִן הַהַשָּׂגָה בְּהֶעְלֵם גָּדוֹל, וּכְשֶׁטּוֹעֲמִים וּמַשִּׂיגִים יִתְבַּלְבֵּל דַּעְתּוֹ, כְּלוֹמַר שֶׁנּוֹלַד לוֹ מֵחֲמַת הַהִתְבּוֹנְנוּת בָּהֶם אַהֲבָה נִפְלָאָה שֶׁלְּמַעְלָה מִן הַדַּעַת וְהַהַשָּׂגָה וְכוּ'.

(סֵפֶר מַאַמְרֵי אַדְמוֹ"ר הַזָּקֵן (בַּעַל הַתַּנְיָא) תקס"ג חֵלֶק ב', דִּבּוּר הַמַּתְחִיל וְהַשְּׁתִיָּה כַּדָּת)

עֵסֶק חָכְמַת הַסּוֹד מוֹנַעַת הִתְנַשְּׂאוּת חָכְמוֹת חִיצוֹנִיּוֹת וְנִדְחֶה מִפָּנֶיהָ כְּהַחֹשֶׁךְ מִפְּנֵי הָאוֹר

פְּנִימִיּוּת הַתּוֹרָה הֵם חַיִּים לִפְנִימִיּוּת הַגּוּף שֶׁהוּא הַנֶּפֶשׁ, וְהַחִיצוֹנִיּוּת לְחִיצוֹנִיּוּת הַגּוּף. וְהָעוֹסְקִים בְּרֶמֶז וְסוֹד, אֵין יֵצֶר הָרַע יָכוֹל לְהִתְגָּרוֹת בָּהֶם.

(אֶבֶן שְׁלֵמָה לְהַגְּרָ"א פֶּרֶק ח' אוֹת כ"ז)

כָּתוּב בְּסֵפֶר הַקָּנֶה: "וְשַׁבְתֶּם וּרְאִיתֶם בֵּין צַדִּיק וְגוֹ' בֵּין עוֹבֵד אֱלֹקִים לַאֲשֶׁר לֹא עֲבָדוֹ", עוֹבֵד אֱלֹקִים הַיְנוּ הָעוֹסֵק בְּתַלְמוּד וּבַזֹּהַר, לֹא עֲבָדוֹ, דְּהַיְנוּ, הָעוֹסֵק בְּתַלְמוּד לְבַד וְאֵינוֹ עוֹסֵק בַּזֹּהַר.

(מַעְיַן גַּנִּים פֶּרֶק א')

הַחָכְמָה הָאֲמִתִּיּוּת חָכְמַת הַקַּבָּלָה הָאֱלֹקִית הִיא עִקַּר הַצְלָחַת הַנֶּפֶשׁ, וְאֵין לְאָדָם לְהִפָּטֵר מִמֶּנָּה בְּשׁוּם אֹפֶן, וְהִיא עִקַּר תּוֹרַת יִשְׂרָאֵל, אֲשֶׁר הַשֵּׁם יִתְבָּרַךְ הִגִּיד דְּבָרָיו לְיַעֲקֹב חֻקָּיו וּמִשְׁפָּטָיו לְיִשְׂרָאֵל וְגוֹ' וְכוּ'. וְאוֹמֵר אֲנִי, הַלְוַאי שֶׁלֹּא הָיוּ מְקִלִּין גְּדוֹלֵי הַדּוֹר בְּלִמּוּד הַחָכְמָה הַקְּדוֹשָׁה וְהַלְוַאי הָיוּ מְלַמְּדִים דֶּרֶךְ לַתַּלְמִידִים לַעֲסֹק בַּחָכְמָה הַלָּזוֹ, אֲזַי בְּוַדַּאי לֹא הָיָה שׁוּם הֲרָמַת רֹאשׁ לַחָכְמָה הַחִיצוֹנִיּוּת וְהָיוּ כָּל הַחָכְמוֹת נִדְּחִים מִפָּנֶיהָ כְּמוֹ שֶׁנִּדְחֶה הַחֹשֶׁךְ מִפְּנֵי הָאוֹר, אַךְ שֶׁעֲווֹנוֹתֵינוּ גָּרְמוּ שֶׁגַּם כַּמָּה וְכַמָּה מִצַּדִּיקֵי הַדּוֹר סָגְרוּ אֶת דַּלְתֵי הַחָכְמָה בִּפְנֵי פִּרְחֵי הַכְּהֻנָּה וְאָמְרוּ שֶׁלֹּא יִלְמְדוּ עַד שֶׁיִּהְיֶה בַּעֲלֵי מַדְרֵגָה וְרוּחַ הַקֹּדֶשׁ, וְהִנֵּה עֲבוּר זֶה נִשְׁאַרְנוּ עֲרֻמִּים מִן הַחָכְמָה הַקְּדוֹשָׁה וְנִתְגַּבֵּר בַּעֲווֹנוֹתֵינוּ הָרַבִּים חַשְׁכוּת הַחָכְמוֹת חִיצוֹנִיּוֹת הַכְּסִיל בַּחֹשֶׁךְ הוֹלֵךְ וְכוּ' וַיֹּאמֶר אֱלֹקִים יְהִי אוֹר וְיָאֵר לָנוּ.

(מַעְיַן גַּנִּים פֶּרֶק א')

לִמּוּד הַזֹּהַר, תִּקּוּנִים וְזֹהַר חָדָשׁ, מֵעֲלוֹת הַשַּׁחַר עַד צֵאת הַכּוֹכָבִים מָנַע שְׂרֵפַת הַתַּלְמוּד

תַּקָּנוֹת רִאשׁוֹנוֹת לִקְבֹּעַ לִמּוּד תְּמִידִי אֲשֶׁר לֹא יַפְסִיק.. הַקָּדוֹשׁ הַזֶּה בְּסֵפֶר הַזֹּהַר הַקָּדוֹשׁ וְתִקּוּנִים, לִלְמֹד כָּל אִישׁ מֵהֵם חֶלְקוֹ זֶה אַחַר זֶה מֵאַחַר תְּפִלַּת הַבֹּקֶר וְעַד עֵת תְּפִלַּת מִנְחָה עֶרֶב כָּל הַיָּמִים תָּמִיד חוּץ מִשַּׁבָּת וְיוֹם טוֹב וְכוּ', וְעוֹד הוֹסִיפוּ בַּלִּמּוּד הַתְּמִידִי שֶׁל הַזֹּהַר הַקָּדוֹשׁ לִלְמֹד כָּל הַיּוֹם כֻּלּוֹ וְעוֹד שֵׁשׁ שָׁעוֹת בַּלַּיְלָה חוּץ מִן הַלֵּילוֹת מִמּוֹצָאֵי יוֹם כִּפּוּר, וְכוּ' וְכוּ'.

וּבִשְׁנַת תצ"א הָיָה גְּזֵרוֹת נוֹרָאוֹת וְכוּ' לְבַעֵר סִפְרֵי הַתַּלְמוּד שֶׁל בְּנֵי יִשְׂרָאֵל וְכוּ', וְהַגָּאוֹן ר"י בָּאסָאן שָׁאַל לְרַבֵּינוּ משֶׁה חַיִּים לוּצָאטוֹ (רַמְחַ"ל) לְבָאֵר לוֹ סוֹד הָעִנְיָן, וְרַבֵּינוּ הֵשִׁיב לוֹ בְּבֵאוּר סוֹד כָּל הָעִנְיָן, כִּי הוּא רָאָה זֹאת מִקֹּדֶם וְהִקְדִּים רְפוּאָה לַמַּכָּה וְתִקֵּן בַּיְשִׁיבָה שֶׁלּוֹ שֶׁיִּלְמְדוּ זֹהַר וְתִקּוּנִים וְזֹהַר חָדָשׁ בְּלִי הֶפְסֵק מֵעֲלוֹת הַשַּׁחַר עַד צֵאת הַכּוֹכָבִים וְכוּ'.

(יָרִים משֶׁה, עִנְיָנִים נִפְלָאִים מֵרַבֵּינוּ משֶׁה חַיִּים לוּצָאטוֹ)

אֲפִלּוּ בְּעֵת עַצְלוּת וּכְבֵדוּת יִתְגַּבֵּר בְּלִמּוּד הַזֹּהַר

עִקָּר גָּדוֹל לְהִתְגַּבֵּר מְאֹד בְּכֹחַ לִלְמֹד דַּיְקָא בָּעֵת הַזֹּאת שֶׁאֵינוֹ מַרְגִּישׁ בְּעַצְמוֹ שׁוּם חֵשֶׁק לִלְמֹד רַק הַחֹמֶר מְקָרְרוֹ בְּעַצְלוּת וּבִכְבֵדוּת וְכוּ', אֲפִלּוּ שֶׁמֹּחוֹ וְלִבּוֹ אֲטוּמִים וְלֹא יָכוֹל לְכַוֵּן כְּלָל מַה שֶּׁלּוֹמֵד, אַף עַל פִּי כֵן יִתְגַּבֵּר בְּכֹחַ לוֹמַר אָז בְּפִיו אֶת דִּבְרֵי הַגְּמָרָא מִשְׁנָיוֹת מִדְרָשׁ וְזֹהַר.

(מִנְחַת עָ'נִ'י' אוֹת כ"ה)

חֹק וְלֹא יַעֲבֹר לִלְמֹד הַזֹּהַר מִסֵּדֶר הַשָּׁבוּעַ

בְּיוֹם שַׁבָּת קֹדֶשׁ יִהְיֶה לָכֶם שִׁעוּר קָבוּעַ לִלְמֹד בַּזֹּהַר הַקָּדוֹשׁ מִסֵּדֶר הַשָּׁבוּעַ, וְזֶה יִהְיֶה לָכֶם חֹק וְלֹא יַעֲבֹר.

(הֲכָנָה דְּרַבָּה מִבַּעַל עֲרוּגַת הַבֹּשֶׁם צֶעהלִים)

לִמּוּד הַזֹּהַר הַקָּדוֹשׁ אֲפִלּוּ בְּלִי הֲבָנָה חָשׁוּב לִפְנֵי הַשֵּׁם - גָּדֵר גָּדוֹל לָאָדָם שֶׁלֹא יַעֲבֹר מִלִּקְרֹא הַפָּרָשָׁה מִסֵפֶר הַזֹּהַר הַקָּדוֹשׁ מִדֵּי שָׁבוּעַ בְּשָׁבוּעַ

לִמּוּד סֵפֶר הַזֹּהַר נִשְׂגָּב מְאֹד לְטַהֵר וּלְקַדֵּשׁ הַנֶּפֶשׁ, וַאֲפִלּוּ אִי לֹא יָדַע מַאי קָאָמַר וְשׁוֹגֶה בּוֹ שְׁגִיאוֹת הַרְבֵּה, הוּא חָשׁוּב לִפְנֵי הַקָּדוֹשׁ בָּרוּךְ הוּא, כְּדִכְתִיב (שִׁיר הַשִּׁירִים א, ד) וְדִגְלוֹ עָלַי אַהֲבָה, פֵּרְשׁוּ רַבּוֹתֵינוּ זִכְרוֹנָם לִבְרָכָה (שִׁיר הַשִּׁירִים רַבָּה פֶּרֶק ב' פָּסוּק הֱבִיאַנִי): וְדִלּוּגוֹ עָלַי אַהֲבָה. הָא לְמָה הַדָּבָר דּוֹמֶה? לְתִינוֹק קָטָן שֶׁאֵינוֹ יוֹדֵעַ דַּבֵּר וּמְדַבֵּר חֶצְיָן שֶׁל תֵּבוֹת בְּלַעֲגֵי שָׂפָה וְאָבִיו וְאִמּוֹ יִצְחֲקוּ לוֹ יִשְׂמְחוּ לְקוֹלוֹ, כָּךְ יוֹשֵׁב בַּשָּׁמַיִם יִשְׂחַק וְיִשְׂמַח כְּשֶׁהָאִישׁ הַיִּשְׂרְאֵלִי יֵשׁ לוֹ חִבָּה בַּתּוֹרָה וְרוֹצֶה לִלְמֹד, אַךְ אֵין דַּעְתּוֹ מַשֶּׂגֶת אוֹ אֵין לוֹ מִי שֶׁיְּלַמְּדֶנּוּ וְלוֹמֵד כַּמָּה שֶׁיּוֹדֵעַ, בְּוַדַּאי עוֹשֶׂה נַחַת רוּחַ לְיוֹצְרוֹ וּבָא בִּשְׂכָרוֹ.

הִנֵּה כִּי כֵן אֵין מָקוֹם פָּטוּר לְמִי שֶׁאֵינוֹ יוֹדֵעַ לִלְמֹד אֵין טַעֲנָה זוֹ פּוֹטַרְתוֹ לְיוֹם הַדִּין, כִּי יָכוֹל הוּא לִלְמֹד כְּמוֹ שֶׁיּוֹדֵעַ. וּנְהִי שֶׁבְּלִמּוּד הַמִּשְׁנָיוֹת וְהָעֶשְׂרִים וְאַרְבַּע (תַּנַ"ךְ) יֵשׁ דֵּעוֹת שֶׁצָּרִיךְ לְהָבִין לְפָחוֹת מַהוּ הָעִנְיָן שֶׁלּוֹמֵד, אֲבָל בְּלִמּוּד תְּהִלִּים וְזֹהַר הַקָּדוֹשׁ אֲפִלּוּ בְּאֵין מֵבִין כְּלָל חָשׁוּב וּמְקֻבָּל וּמְרֻצֶּה לִפְנֵי הַשֵּׁם. וּמִי שֶׁיּוֹדֵעַ סֵפֶר וּמֵבִין דִּבְרֵי הַזֹּהַר הַקָּדוֹשׁ הַפְּשׁוּטִים יִמְצָא בּוֹ טוּב טַעַם וּדְבָרִים מְתוּקִים מִדְּבַשׁ וּמוּסְרֵי הַשְׂכֵּל שֶׁמּוֹשְׁכִים לֵב הָאָדָם לְאָבִיו שֶׁבַּשָּׁמַיִם.

הִנֵּה כִּי כֵן רָאוּי לְכָל אָדָם לִקַּח לוֹ סֵפֶר הַזֹּהַר הַקָּדוֹשׁ וְלֹא יַעֲבֹר מִלִּקְרֹא הַפָּרָשָׁה מִדֵּי שָׁבוּעַ בְּשָׁבוּעַ, וְזֶה גָּדֵר גָּדוֹל לָאָדָם כְּדֵי שֶׁלֹּא יַשִּׁיאֶנּוּ יִצְרוֹ לְפַנּוֹת עַצְמוֹ לְבַטָּלָה שֶׁהוּא רָעָה גְּדוֹלָה כַּיָּדוּעַ, וְיַעֲשֶׂה זֹאת אֵפוֹא וְיִנָּצֵל, שֶׁיְּקַבֵּל עָלָיו סֵדֶר לִמּוּדִים כְּגוֹן שְׁמוֹנֶה עֶשְׂרֵה פִּרְקֵי מִשְׁנָה בְּכָל יוֹם וְסֵפֶר תְּהִלִּים וּפָרָשַׁת הַזֹּהַר וְכַדּוֹמֶה, וּכְשֶׁלֹּא יִהְיֶה לוֹ פְּנַאי יִהְיֶה לוֹוֶה וּפוֹרֵעַ מִיּוֹם לְיוֹם וּמֵחֹדֶשׁ לְחֹדֶשׁ בְּאֹפֶן שֶׁבִּהְיוֹתוֹ פָּנוּי תֵּכֶף יִפְנֶה לְשַׁלֵּם חוֹבָתוֹ, אַךְ יַשְׂכִּיל עַל דָּבָר מֵרֵאשִׁיתוֹ שֶׁלֹּא יִצְטָרֵךְ לִלְמֹד בִּמְהִירוּת גָּדוֹל בְּאֹפֶן שֶׁלֹּא יִהְיֶה שָׁוֶה אוֹתוֹ הַלִּמּוּד כְּלוּם וְיִהְיֶה עֲמָלוֹ לָרִיק חָס וְשָׁלוֹם. וּכְבָר אָמְרוּ (טוּר אֹרַח חַיִּים סִימָן א') טוֹב מְעַט בְּכַוָּנָה מֵהַרְבּוֹת בְּלֹא כַּוָּנָה. וּכְשֶׁלּוֹמֵד סוֹדוֹת הַזֹּהַר הַקֹּדֶשׁ בִּלְבָבוֹ יָבִין שֶׁיֵּשׁ צְפוּנֵי סוֹדוֹת וְרָזֵי דְּרָזִין בְּכָל הָעִנְיָנִים, אַךְ בְּשָׂרוֹ עָלָיו יִכְאַב עַל שֶׁאֵין לוֹ יְדִיעָה כְּלָל וּכְלָל.

וְאַזְהָרָה שָׁמַעְנוּ לְמִי שֶׁלּוֹמֵד סֵפֶר הַזֹּהַר הַקָּדוֹשׁ, שֶׁיִּשְׁמֹר נַפְשׁוֹ מְאֹד כְּשֶׁלּוֹמֵד אַבָּא, אִמָּא, בְּרָא, בְּרַתָּא, זְעֵיר-אַנְפִּין, אָרִיךְ-אַנְפִּין, מַטְרוֹנִיתָא, וְכֵן צוּרַת אֵיבָרִים: רֵישָׁא, עַיְינִין, אוּדְנִין וְכַדּוֹמֶה, שֶׁלֹּא יְצַיֵּר שׁוּם צוּרָה לְמַעְלָה חָס וְשָׁלוֹם חָלִילָה וְחָס, וְעַל זֶה נֶאֱמַר (דְּבָרִים כז, טו) אָרוּר הָאִישׁ אֲשֶׁר יַעֲשֶׂה פֶּסֶל וּמַסֵּכָה וְשָׂם בַּסָּתֶר, בְּסִתְרוֹ שֶׁל עוֹלָם, אֶלָּא יַאֲמִין בֶּאֱמוּנָה שְׁלֵמָה שֶׁאֵינוֹ שַׁיָּךְ לְמַעְלָה אֵלּוּ הָעִנְיָנִים כְּלָל וּכְלָל, רַק הַכֹּל אוֹרוֹת עֶלְיוֹנִים וּצְפוּנֵי סוֹדוֹת שֶׁאֵין יַד שִׂכְלֵנוּ מַגַּעַת. וְכָל אֵלּוּ הַמִּלּוֹת שֶׁנִּזְכְּרוּ בַּזֹּהַר הַקָּדוֹשׁ, הַכֹּל הוּא כִּנּוּיִים וְדֶרֶךְ מָשָׁל בְּעָלְמָא שֶׁהַמַּשְׂכִּיל יָבִין אֵיזֶה דָּבָר, וַאֲנַחְנוּ לֹא נֵדַע וְאֵין לָנוּ רְשׁוּת לַחֲשֹׁב וּלְצַיֵּר בְּשׁוּם אֹפֶן, רַק נִקְרָא בִּשְׂפָתֵינוּ וְנַקְדִּים תְּפִלָּתֵנוּ שֶׁיְּהִי נֹעַם הַשֵּׁם עָלֵינוּ יְהֵא חָשׁוּב וּמְקֻבָּל וּמְרֻצֶּה שִׂיחַ שִׂפְתוֹתֵינוּ לְרָצוֹן וְלַעֲשׂוֹת נַחַת רוּחַ לְיוֹצְרֵנוּ וְדַיֵנוּ.

(פֶּלֶא יוֹעֵץ אוֹת ז', זֹהַר)

אִם אֵין מְעֻטָּרִים לִמּוּד הַנִּגְלֶה הַשְּׁנָתִי בְּלִמּוּד הַקַּבָּלָה יוֹם אֶחָד, לִמּוּד הַמִּשְׁנָה אֵינוֹ כְּלוּם

...מִמֶּנּוּ [מִדִּבְרֵי הַתִּקּוּנֵי זֹהַר תִּקּוּן מ"ג דַּף פ"ב.] יִוָּדַע הַחִיּוּב וְגֹדֶל הַשָּׂכָר לְמִי שֶׁלּוֹמֵד הַקַּבָּלָה, כִּי לִמּוּד הַזֹּהַר בְּגִירְסָא בְּעָלְמָא בּוֹנֶה עוֹלָמוֹת, וְכָל שֶׁכֵּן אִם יִזְכֶּה לִלְמֹד וּלְהָבִין פֵּרוּשׁ מַאֲמָר אֶחָד יַעֲשֶׂה בּוֹ תִּקּוּן לְמַעְלָה בְּשָׁעָה אַחַת מַה שֶּׁלֹּא יַעֲשֶׂה בְּלִמּוּד הַפְּשָׁט שָׁנָה תְּמִימָה כוּ'. וְאֵין צֹרֶךְ לְהַאֲרִיךְ בִּרְאָיוֹת לָזֶה הַמְפֹרָשִׁים מִפִּי גְּבוּרוֹת הַקָּדוֹשׁ עֶלְיוֹן הָאֲרִ"י זִכְרוֹנוֹ לִבְרָכָה כוּ'. אֶלָּא וַדַּאי לִמּוּדוֹ כָּל הַשָּׁנָה אֵינוֹ כְּלוּם אִם אֵין מְעַטְּרוֹ בְּיוֹם אֶחָד בְּלִמּוּד הַקַּבָּלָה, כִּי שָׁקוּל הוּא כְּנֶגֶד כֻּלָּם.

וְזֶה שֶׁאָמַר [בְּתִקּוּנֵי זֹהַר שָׁם] וְגָרִים דְּלָא יִשְׁתַּדְלוּן בְּהוֹן, דּוֹק מִינַּהּ הָא אִם יִשְׁתַּדְלוּן בְּהוֹן כָּל אֶחָד כְּפִי יְכָלְתּוֹ אֲפִלּוּ יוֹם לְשָׁנָה, תּוֹרָתוֹ כֻּלָּהּ עוֹשָׂה פֵּרוֹת לְמַעְלָה, וְכָל שֶׁכֵּן אִם קוֹבֵעַ עֵת לַהַשֵּׁם שָׁעָה אֶחָד בְּכָל לַיְלָה, אָז מֻבְטָח לוֹ שֶׁהוּא בֶּן עוֹלָם הַבָּא מִבְּנֵי הֵיכָלָא דְּמַלְכָּא וְיִהְיֶה מֵרוֹאֵי פְּנֵי הַמֶּלֶךְ הַיּוֹשְׁבִים רִאשׁוֹנָה בְּמַלְכוּתָא דִּרְקִיעָא. וְדַי בְּהֶעָרָה זוֹ לְמִי שֶׁחֲנָנוֹ הַשֵּׁם בִּינָה וְהַשְׂכֵּל.

(כִּסֵּא מֶלֶךְ לְתִקּוּנֵי זֹהַר תִּקּוּן מ"ג אוֹת ס')

יִלְמֹד אָדָם זֹהַר בְּחֵשֶׁק גָּדוֹל

לִלְמֹד סֵפֶר הַזֹּהַר בְּחֵשֶׁק גָּדוֹל.

(הַנְהָגוֹת מֵהָרַב נַחוּם מִטְּשֶׁרְנוֹבִּיל זֵכֶר צַדִּיק וְקָדוֹשׁ לִבְרָכָה)

מִי שֶׁלֹּא רָאָה אוֹר הַזֹּהַר לֹא רָאָה אוֹר מִיָּמָיו

אַשְׁרֵינוּ מַה טּוֹב חֶלְקֵנוּ שֶׁזָּכִינוּ לְאוֹרוּ לֵילֵךְ וְלַהֲגוֹת בְּאִמְרֵי נֹעַם מִזִּיו זֹהַר עֶלְיוֹן אוֹר הַקָּדוֹשׁ, חִכּוֹ מַמְתַּקִּים וְכֻלּוֹ מַחֲמַדִּים, מַיִם שֶׁאֵין לָהֶם סוֹף וְקֵץ לְהָבִין וּלְהַשְׂכִּיל בְּמַעֲשֵׂה בְּרֵאשִׁית וּבְמַעֲשֵׂה הַמֶּרְכָּבָה, וְאֵיךְ לִהְיוֹת מֶרְכָּבָה לְהִתְיַחֵד וּלְהָשִׁיב נֶפֶשׁ אֶל מְקוֹר מַחְצָבָהּ וְשָׁרְשָׁהּ. וְזֹאת נֶחְלַט וְנִשְׁרַשׁ בְּנַפְשִׁי אֲשֶׁר מִי שֶׁלֹּא רָאָה אוֹר סֵפֶר הַזֹּהַר לֹא רָאָה אוֹר מִיָּמָיו.

(עֲטֶרֶת צְבִי פָּרָשַׁת בְּהַעֲלֹתְךָ)

מֵחֲמַת שֶׁאֵין סִפְרֵי הַזֹּהַר הַקָּדוֹשׁ בְּאַשְׁכְּנָז, עַל כֵּן הֵם הוֹלְכִים מְלֻבָּשִׁים בְּמַלְבּוּשֵׁי דַּייטְשׁ (גֶּרְמַנְיָה)

עָנָה וְאָמַר זֶה אֵין אַתָּה יוֹדֵעַ שֶׁבְּאַשְׁכְּנָז אֵינָם נִמְצָאִים סִפְרֵי הַזֹּהַר הַקָּדוֹשׁ. וְאַף עַל פִּי שֶׁנִּדְפְּסוּ שָׁם סִפְרֵי הַזֹּהַר הַקָּדוֹשׁ, עִם כָּל זֶה אֵינָם מְצוּיִים שָׁם רַק נִמְכְּרוּ לִמְדִינָתֵנוּ, וּמֵחֲמַת שֶׁאֵין שָׁם סִפְרֵי הַזֹּהַר הַקָּדוֹשׁ, עַל כֵּן הֵם הוֹלְכִים מְלֻבָּשִׁים בְּמַלְבּוּשֵׁי דַּייטְשׁ (גֶּרְמַנְיָה). כִּי הַלְּבוּשִׁים הֵם בְּחִינַת מַקִּיפִים, וּמֵחֲמַת זֶה צְרִיכִים לְדַקְדֵּק מְאֹד לְהַחֲזִיק הַמַּלְבּוּשִׁים בִּנְקִיּוּת וּלְכַבְּדָם כָּרָאוּי. וּפָסַק בְּאֶמְצַע וְלֹא גִּלָּה כְּלָל מַה שַּׁיָּכוּת יֵשׁ לְמַלְבּוּשֵׁי דַּייטְשׁ לְמָה שֶׁאֵין נִמְצָאִים שָׁם סִפְרֵי הַזֹּהַר הַקָּדוֹשׁ.

(חַיֵּי מוֹהֲרַ"ן רַבֵּינוּ נַחְמָן מִבְּרֶסְלֶב, תכ"ב)

הַלָּשׁוֹן הַקָּדוֹשׁ שֶׁל הַזֹּהַר מְעוֹרֵר מְאֹד לַעֲבוֹדַת הַשֵּׁם יִתְבָּרַךְ

הַלָּשׁוֹן הַקָּדוֹשׁ שֶׁל הַזֹּהַר מְעוֹרֵר מְאֹד לַעֲבוֹדַת הַשֵּׁם יִתְבָּרַךְ, דְּהַיְנוּ הַשֶּׁבַח שֶׁמְּשַׁבֵּחַ וּמְפָאֵר אֶת הָעוֹבֵד הַשֵּׁם, דְּהַיְנוּ הַלָּשׁוֹן הָרָגִיל בַּזֹּהַר לוֹמַר זַכָּאָה וְכוּ' עַל כָּל מִצְוָה וַעֲבוֹדָה, וּלְהֵפֶךְ הַצְּעָקָה שֶׁצּוֹעֵק וַי וְכוּ', וַי לֵיהּ וַי לְנִשְׁמְתֵיהּ, עַל הַסָּר מֵעֲבוֹדַת הַשֵּׁם, אֵלּוּ הַלְּשׁוֹנוֹת מְעוֹרְרִים מְאֹד אֶת הָאָדָם לַעֲבוֹדָתוֹ יִתְבָּרַךְ.

(שִׂיחוֹת הָרַ"ן רַבֵּינוּ נַחְמָן מִבְּרֶסְלֶב, ק"ח)

בַּזֹּהַר אֵינוֹ נִמְצָא אֲפִלּוּ תֵּבָה אַחַת יְתֵרָה.

(מִדְרָשׁ פִּנְחָס, רַבִּי פִּנְחָס מִקָארִיץ זַצַ"ל, קוּנְטְרֵס א' אוֹת נ"ג)

הִזְהִיר לִלְמֹד זֹהַר הַרְבֵּה

רַבִּי פִּנְחָס מִקָארִיץ זַצַ"ל הִזְהִיר לוֹמַר הַרְבֵּה תְּהִלִּים וְלִלְמֹד זֹהַר הַרְבֵּה.

(מִדְרָשׁ פִּנְחָס, רַבִּי פִּנְחָס מִקָארִיץ זַצַ"ל, קוּנְטְרֵס ג' אוֹת ב')



– פֶּרֶק ד –

עִקַּר בְּרִיאַת הָאָדָם שֶׁיִּלְמֹד חָכְמַת הַנִּסְתָּר

עִקַּר בְּרִיאַת הָאָדָם שֶׁיִּלְמֹד חָכְמַת הַנִּסְתָּר

קוּדְשָׁא בְּרִיךְ הוּא בָּרָא לֵיהּ לְבַר נָשׁ בְּרָזָא דְּחָכְמְתָא, וְעָבִיד לֵיהּ בְּאוּמְנוּתָא סַגִּי, וְנָפַח בְּאַפּוֹי נִשְׁמְתָא דְּחַיֵּי, לְמִנְדַּע וּלְאִסְתַּכְּלָא בְּרָזִין דְּחָכְמְתָא, לְמִנְדַּע בִּיקָרָא דְּמָארֵיהּ, כְּמָה דְאַתְּ אָמֵר, (יְשַׁעְיָה מג) כֹּל הַנִּקְרָא בִשְׁמִי וְלִכְבוֹדִי בְּרָאתִיו יְצַרְתִּיו אַף עֲשִׂיתִיו וְלִכְבוֹדִי בְּרָאתִיו דַּיְקָא.

(זֹהַר חֵלֶק ב' דַּף קנ"ה.)

דִּבּוּרֵי הַזֹּהַר הַקָּדוֹשׁ הֵם קִשּׁוּטֵי נֶפֶשׁ הַחַיִּים לְנִשְׁמַת הָאָדָם

וַאֲנִי תָּמַהְתִּי עַל בַּעֲלֵי הַבָּתִּים הַכְּשֵׁרִים לָמָּה יִישְׁנוּ כָּל הַלַּיְלָה וִיבַלּוּ יְמֵיהֶם בְּהֶבֶל, לָמָּה לֹא יַעַמְדוּ בְּאַשְׁמֹרֶת וְכוּ', אִם הוּא בַּר הָכִי לִלְמֹד עַל כָּל פָּנִים מִשְׁנָיוֹת לָמָּה יִמְנַע עַצְמוֹ מִזֶּה וְלוֹמַר אֵיזֶה דַּפִּין מִן הַזֹּהַר הַקָּדוֹשׁ, כִּי כָּל דִּבּוּרִים אֵלּוּ, הֵם קִשּׁוּטֵי הַנֶּפֶשׁ, חַיִּים לְנַפְשׁוֹ.

(הֵיכַל הַבְּרָכָה קָאמַארְנָא דְּבָרִים פָּסוּק י')

כָּל אוֹת וְאוֹת מֵהַזֹּהַר הוּא תִּקּוּן לַנְּשָׁמָה

סֵפֶר הַזֹּהַר מָלֵא מוּסָר, וְכָל אוֹת וְאוֹת שֶׁלּוֹ הֵם תִּקּוּנִים גְּדוֹלִים לַנְּשָׁמָה לְתַקֵּן כָּל הַגִּלְגּוּלִים.

(נוֹצֵר חֶסֶד פֶּרֶק ד' מִשְׁנָה כ')

צָרִיךְ לִטְרֹחַ בְּפַרְדֵ"ס הַתּוֹרָה עַד הֵיכָן שֶׁיָּכוֹל לְהַשִּׂיג, וְאִם לָאו נִשְׁמָתוֹ תִּתְגַּלְגֵּל עוֹד פַּעַם

בְּעִנְיַן עֵסֶק הַתּוֹרָה עִנְיַן עִסְקוֹ בְּפַרְדֵ"ס הַתּוֹרָה שֶׁהוּא רָאשֵׁי תֵּבוֹת פְּ'שָׁט רֶ'מֶז דְּ'רוּשׁ ס'וֹד בְּכָל בְּחִינַת מֵהֶם כְּפִי אֲשֶׁר יוּכַל לְהַשִּׂיג עַד מָקוֹם שֶׁיָּדוֹ מַגַּעַת לִטְרֹחַ וְלַעֲשׂוֹת לוֹ רַב שֶׁיְּלַמְּדֶנּוּ, וְאִם לֹא עָשָׂה כֵּן הֲרֵי חָסֵר מִצְוָה אַחַת שֶׁל תַּלְמוּד תּוֹרָה שֶׁהִיא גְּדוֹלָה וּשְׁקוּלָה כְּכָל הַמִּצְווֹת, וְצָרִיךְ שֶׁיִּתְגַּלְגֵּל עַד שֶׁיִּטְרַח בַּד' בְּחִינוֹת שֶׁל פַּרְדֵּ"ס כַּנִּזְכַּר.

(שַׁעַר הַמִּצְווֹת לְהָאֲרִ"י זִכְרוֹנוֹ לִבְרָכָה דַּף א')

הַשִּׁשִּׁית הִיא מִצְוָה פְּרָטִית, וְהִיא לַעֲסֹק בַּתּוֹרָה, וְהִיא שְׁקוּלָה כְּנֶגֶד כָּל הַמִּצְווֹת, כִּי תַּלְמוּד תּוֹרָה כְּנֶגֶד כֻּלָּם, וְיֵשׁ בָּהּ ד' פֵּרוּשִׁים שֶׁסִּימָנָם פַּ'רְ'דֵ'ס' פְּ'שָׁט רֶ'מֶז דְּ'רוּשׁ ס'וֹד, וְצָרִיךְ לִטְרֹחַ וְלַעֲסֹק בְּכֻלָּם עַד מָקוֹם שֶׁיַּד שִׂכְלוֹ מַגַּעַת, וִיבַקֵּשׁ לוֹ רַב שֶׁיְּלַמְּדֵהוּ, וְאִם חָסֵר אַחַת מֵאַרְבַּעְתָּם כְּפִי הַשָּׂגָתוֹ יִתְגַּלְגֵּל עַל זֶה.

(שַׁעַר הַגִּלְגּוּלִים הַקָּדוֹשׁ י"א, דַּף י"ד.)

דַּע כִּי הָאָדָם מְחֻיָּב לַעֲסֹק בַּתּוֹרָה בְּד' מַדְרֵגוֹת שֶׁסִּימָנָם פַּרְדֵ"ס פְּ'שָׁט רֶ'מֶז דְּ'רוּשׁ ס'וֹד, וְצָרִיךְ שֶׁיִּתְגַּלְגֵּל עַד שֶׁיַּשְׁלִים אוֹתָם.

(שָׁם סוֹף הַקְדָּמָה י"ו)

הָרַב חַיִּים וִיטַאל הָיָה צָרִיךְ לַעֲסֹק תָּמִיד בְּכָל יְכָלְתּוֹ בְּסֵפֶר הַזֹּהַר מִפְּנֵי שֶׁבְּאֶחָד מִגִּלְגּוּלָיו לֹא הֶאֱמִין בָּזֶה

אָמַר לִי רַבֵּינוּ הָאֲרִ"י זִכְרוֹנוֹ לִבְרָכָה, כִּי לְסִבָּה שֶׁהָיִיתִי בְּגִלְגּוּל אֶחָד מִן הַקּוֹדְמִים בִּלְתִּי מַאֲמִין בְּחָכְמַת סֵפֶר הַזֹּהַר, שֶׁצָּרִיךְ עַתָּה שֶׁאֶעֱסֹק תָּמִיד בְּכָל יְכָלְתִּי בְּחָכְמַת סֵפֶר הַזֹּהַר, וְשֶׁזֶּה הוּא הָעִקָּר הַגָּדוֹל שֶׁאֲנִי צָרִיךְ לַעֲשׂוֹת עַתָּה בְּגִלְגּוּל זֶה. גַּם אָמַר לִי, כִּי לַסִּבָּה הַנִּזְכַּר לְעֵיל צָרִיךְ אֲנִי שֶׁלֹּא אַקְשֶׁה קֻשְׁיוֹת רַבּוֹת בַּזֹּהַר עַד אֲשֶׁר אֶלְמַד עִמּוֹ זְמַן יָדוּעַ אֶצְלוֹ, וְאַחַר כָּךְ יִהְיֶה לִי רְשׁוּת לְהַקְשׁוֹת וְלִשְׁאֹל כָּל מַה שֶּׁאֲנִי רוֹצֶה לַחֲקֹר וְלֵידַע בְּסִפְרֵי הַזֹּהַר.

(רַבֵּינוּ חַיִּים וִיטַאל זִכְרוֹנוֹ לִבְרָכָה בְּשַׁעַר הַגִּלְגּוּלִים דַּף מ"ט:)

אֵלִיָּהוּ הַנָּבִיא אָמַר לְרַבִּי שִׁמְעוֹן בֶּן יוֹחַאי, שֶׁבַּדּוֹר הָאַחֲרוֹן יִתְפַּרְנְסוּן מִתּוֹרָתוֹ שֶׁתִּהְיֶה מָתוֹק לַנֶּפֶשׁ וּמַרְפֵּא לָעֶצֶם

אֵלִיָּהוּ הַנָּבִיא זָכוּר לְטוֹב יָרַד מִן הַשָּׁמַיִם עִם כַּמָּה חֲיָילִין נְשָׁמוֹת וְכַמָּה מַלְאָכִים וּשְׁכִינְתָּא עִלָּאָה עֲטָרָא עַל כֻּלְּהוּ, וְאָמַר לְרַבִּי שִׁמְעוֹן בֶּן יוֹחַאי:

רַבִּי רַבִּי אַנְתְּ הוּא אִילָנָא דִרְבָה וּתְקִיף בְּאוֹרַיְיתָא, בְּעַנְפִין דִּילָךְ דְּאִינוּן אֵבָרִין קַדִּישִׁין, כַּמָּה עוֹפִין שַׁרְיָין תַּמָּן, דְּנִשְׁמָתִין קַדִּישִׁין כְּגַוְונָא דִלְעִילָא, דְאִתְּמַר בֵּיהּ (שם ט) וּבְעַנְפוֹהִי יְדוּרָן צִפֲּרֵי שְׁמַיָּא, וְכַמָּה בְּנֵי נָשָׁא לְתַתָּא יִתְפַּרְנְסוּן מֵהַאי חִבּוּרָא דִילָךְ, כַּד יִתְגַּלֵי לְתַתָּא בְּדָרָא בַּתְרָאָה בְּסוֹף יוֹמַיָּא, וּבְגִינֵיהּ (וַיִּקְרָא כה י) וּקְרָאתֶם דְּרוֹר בָּאָרֶץ וְגוֹמֵר.

(תִּקּוּנֵי זֹהַר תִּקּוּן ו' בְּסוֹפוֹ)

כִּי זֶהוּ הַפַּרְנָסָה, שֶׁיָּבִינוּ וְיֵהָנוּ לְאוֹרוֹ מָתוֹק לַנֶּפֶשׁ וּמַרְפֵּא לָעֶצֶם, כִּי הַלּוֹמֵד גִּירְסָא בְּעָלְמָא הַגַּם שֶׁיֵּשׁ לוֹ שָׂכָר טוֹב בַּעֲמָלוֹ וּמְקַדֵּשׁ בְּטָהֳרָה נִשְׁמָתוֹ, עִם כָּל זֶה הַסְּגֻלָּה דִּבְגִינֵהּ וּקְרָאתֶם דְּרוֹר הִיא כְּשֶׁיִּתְפַּרְנְסוּן וְיִלְמְדוּ פֵּירוּשׁ הַמַּאֲמָרִים.

(כִּסֵּא מֶלֶךְ לְתִקּוּנֵי זֹהַר שָׁם)

עַל פִּי הַנִּזְכַּר לְעֵיל בְּתִקּוּנֵי זֹהַר, אֲשֶׁר הַנְּשָׁמוֹת שֶׁלְּמַעְלָה וְהָאֲנָשִׁים שֶׁלְּמַטָּה יִתְפַּרְנְסוּ עַל יְדֵי הַזֹּהַר הַקָּדוֹשׁ, עַל פִּי זֶה יְבֹאָר מַה שֶּׁכָּתַב בַּזֹּהַר (חֵלֶק ג' דַּף רל"ב.) שֶׁאָמַר הָרַעְיָא מְהֵימְנָא לְרַבִּי שִׁמְעוֹן בֶּן יוֹחַאי: , בּוֹצִינָא קַדִּישָׁא, אַשְׁלִים מִלּוּלֵי דְּרָזִין דְּחִבּוּרָא קַדְמָאָה, לְפָרְשָׁא לוֹן, דְּהָא כָּל מָארֵי מְתִיבְתָּאן דִּלְעֵילָּא, וּמָארֵי מְתִיבְתָּאן דִּלְתַּתָּא, כֻּלְּהוּ מְזוּמָנִין לְמִשְׁמַע מִלִּין אִלֵּין מִפּוּמָךְ, וּפִירוּשִׁין דִּילָךְ. דְּהָא חֶדְוָה וּפוּרְקָנָא, יִתְּעַר בְּהוֹן לְעֵילָּא וְתַתָּא.

נִמְצָאִים כַּמָּה מַאֲמָרִים בַּזֹּהַר הַקָּדוֹשׁ שֶׁגִּלָּה רַבִּי שִׁמְעוֹן בַּר יוֹחַאי לְתַלְמִידָיו אַחַר הִסְתַּלְּקוּתוֹ

אָמַר, שֶׁנִּמְצָאִים כַּמָּה מַאֲמָרִים בַּזֹּהַר הַקָּדוֹשׁ שֶׁגִּלָּה רַבִּי שִׁמְעוֹן בַּר יוֹחַאי לְתַלְמִידָיו אַחַר הִסְתַּלְּקוּתוֹ. וְזֶה עִנְיַן "וּבְחִבּוּרָא קַדְמָאָה" שֶׁכָּתוּב בַּזֹּהַר הַקָּדוֹשׁ בְּפָרָשַׁת פִּנְחָס (חֵלֶק ג' ריט:) וּבִשְׁאָר מְקוֹמוֹת. כִּי הָעוֹלָם אֵינָם מְבִינִים מַהוּ עִנְיַן "וּבְחִבּוּרָא קַדְמָאָה", אַךְ הָאֱמֶת שֶׁהוּא גִּלָּה לָהֶם כַּמָּה תּוֹרוֹת אַחַר פְּטִירָתוֹ, וּמַה שֶּׁגִּלָּה לָהֶם קֹדֶם קָרָא חִבּוּרָא קַדְמָאָה. וּבָזֶה מְיֻשָּׁב הֵיטֵב מַה שֶּׁנִּמְצָאִים בְּסִפְרֵי הַזֹּהַר הַקָּדוֹשׁ וּבַתִּקּוּנִים פֵּרוּשׁ עַל מֵימְרוֹת הָאָמוֹרָאִים שֶׁהָיוּ אַחַר רַבִּי שִׁמְעוֹן בַּר יוֹחַאי זְמַן מְרֻבֶּה. אַךְ בֶּאֱמֶת אֵלּוּ הַמַּאֲמָרִים גִּלָּה רַבִּי שִׁמְעוֹן בַּר יוֹחַאי אַחַר פְּטִירָתוֹ, וְאָז כְּבָר הָיוּ אֵלּוּ הָאָמוֹרָאִים בָּעוֹלָם. אַחַר כָּךְ מָצָאתִי עִנְיָן זֶה בְּאֵיזֶה סֵפֶר.

(סֵפֶר שִׂיחוֹת הָרַ"ן רַבֵּינוּ נַחְמָן מִבְּרֶסְלֶב אוֹת רע"ח)

עִנְיַן "פָּתַח" בַּזֹּהַר הַקָּדוֹשׁ

אָמַר עַל מַה שֶּׁמּוּבָא בַּזֹּהַר הַקָּדוֹשׁ: פָּתַח רַבִּי יִצְחָק וְאָמַר וְכוּ', וְכַיּוֹצֵא בָּזֶה בִּשְׁאָר הַחַבְרַיָּא קַדִּישָׁא, אָמַר: פָּתַח רַבִּי יִצְחָק, כְּשֶׁהָיָה רַק פּוֹתֵחַ אֶת פִּיו, תֵּכֶף וּמִיָּד הָיָה אוֹמֵר וּמְגַלֶּה תּוֹרָה.

(סֵפֶר לִקּוּטֵי מוֹהֲרַ"ן חֵלֶק ב' סִימָן קי"ח)

כָּל הַמִּסְפָּרִים וּמִנְיָנִים שֶׁבַּזֹּהַר, מְדֻקְדָּק בְּמִנְיָן בְּדִקְדּוּק גָּדוֹל עַל פִּי שֵׁמוֹת שֶׁהָיָה קַבָּלָה בְּיָדָם

אָמַר מִי שֶׁבָּקִי בַּזֹּהַר הַקָּדוֹשׁ כָּל דִּבְרֵי הַזֹּהַר הֵם אֶחָד, הַיְנוּ לְהַמְשִׁיךְ שֶׁפַע, לְהַמְשִׁיךְ מְשַׁח רְבוּת קוּדְשָׁא, וּלְקַשֵּׁר הָעוֹלָמוֹת. וְלִפְעָמִים מְחַבֵּר שְׁנֵי דְּבָרִים אֵלּוּ וְלִפְעָמִים שְׁנֵי דְּבָרִים אֲחֵרִים כְּפִי הָעִנְיָן. וְיֵשׁ כַּמָּה דְּבָרִים שֶׁהָיוּ לָהֶם בְּקַבָּלָה אִישׁ מִפִּי אִישׁ, כִּי כָּל דִּבְרֵי הַקַּבָּלָה הֵם בְּקַבָּלָה אִישׁ מִפִּי אִישׁ עַד משֶׁה רַבֵּינוּ עָלָיו הַשָּׁלוֹם. גַּם הָיָה לָהֶם סְפָרִים סִפְרָא דְּרַב הַמְנוֹנָא וְכוּ'. גַּם יֵשׁ כַּמָּה וְכַמָּה דְּבָרִים שֶׁגִּלּוּ הֵם.

גַּם כָּל הָעִנְיָנִים הַמְבֹאָרִים בַּזֹּהַר הַקָּדוֹשׁ בְּמִסְפָּר בְּמִנְיָן כְּגוֹן בְּעִנְיְנֵי הַהֵיכָלוֹת וְכַיּוֹצֵא, שֶׁנֶּאֱמַר בַּזֹּהַר שֶׁיֵּשׁ כָּךְ וְכָךְ פְּתָחִים, וְכַיּוֹצֵא בְּאֵלּוּ הַדְּבָרִים הַנֶּאֱמָרִים בַּזֹּהַר בְּמִסְפָּר בְּמִנְיָן, וּמְדֻקְדָּק בְּמִנְיָן בְּדִקְדּוּק גָּדוֹל, כְּגוֹן כָּךְ וְכָךְ אֲלָפִים וְשִׁבְעִים וְאַרְבַּע וְכַיּוֹצֵא, כָּל זֶה הָיָה עַל פִּי שֵׁמוֹת שֶׁהָיָה קַבָּלָה בְּיָדָם שֶׁהָיוּ לָהֶם כְּלָלִים וְלִמּוּד יָדוּעַ עַל זֶה, כְּגוֹן שֵׁם שֶׁל מ"ב וְכוּ'. וְכָל אֵלּוּ הַמִּסְפָּרִים הַנֶּאֱמָרִים בַּזֹּהַר הֵם כְּפִי אוֹתָהּ הַבְּחִינָה שֶׁל אוֹתוֹ הָעִנְיָן שֶׁהָיוּ יוֹדְעִין שֶׁהוּא עַל פִּי שֵׁם זֶה אוֹ עַל פִּי כְּלָלִיּוּת שֶׁלִּפְעָמִים נִכְלָלִין וְנִצְטָרְפִין הַשֵּׁמוֹת אֵלּוּ בְּאֵלּוּ וְעַל פִּי מִסְפַּר הַשֵּׁמוֹת וּכְלָלוּתָן הֵם הַמִּסְפָּרִים הַנִּזְכָּרִים לְעֵיל.

(חַיֵּי מוֹהֲרַ"ן מִבְּרֶסְלֶב, תנח)

"הַמָּאוֹר שֶׁבָּהּ מַחֲזִירוֹ לְמוּטָב" - הַכַּוָּנָה לְתוֹרַת הַסּוֹד

בְּמַסֶּכֶת סוֹטָה (דַּף כ"א): עֲבֵרָה מְכַבָּה מִצְוָה וְאֵין עֲבֵרָה מְכַבָּה תּוֹרָה, וּפֵרֵשׁ רַשִׁ"י: לְכַבּוֹת אֶת הָאַהֲבָה זוֹ תּוֹרָה, דִּכְתִיב הֱבִיאַנִי אֶל בֵּית הַיַּיִן, וְדִגְלוֹ עָלַי אַהֲבָה, יַיִן סוֹד, עַד כָּאן לְשׁוֹנוֹ.

וְנִרְאֶה דְּרַשִׁ"י בָּא לְהַשְׁמִיעֵנוּ כְּדִבְרֵי רַבּוֹתֵינוּ מִתַּלְמִידֵי הַבַּעַל שֵׁם טוֹב הַקָּדוֹשׁ זְכוּתוֹ יָגֵן עָלֵינוּ, כִּי מַה שֶּׁכָּתַב בַּתּוֹרָה: הַמָּאוֹר שֶׁבָּהּ מַחֲזִירוֹ לְמוּטָב, לֹא עַל פִּלְפּוּלֵי הַתּוֹרָה הַנִּגְלִיּוֹת לָנוּ בִּלְבַד נֶאֶמְרוּ הַדְּבָרִים, דַּהֲרֵי עֵינֵינוּ רוֹאוֹת הַהֵפֶךְ הַרְבֵּה פְּעָמִים בַּעֲווֹנוֹתֵינוּ הָרַבִּים, וּכְמוֹ שֶׁכָּתוּב בָּזֶה בַּסֵּפֶר 'דֶּרֶךְ אֱמֶת' לְהָרַב הַקָּדוֹשׁ מוֹרֵינוּ הָרַב רַבִּי פַייבִישׁ מִזְבַּרִיזָא זְכוּתוֹ יָגֵן עָלֵינוּ, וְכֵן בִּשְׁאָרֵי סְפָרִים הַקְּדוֹשִׁים, וּבִפְרָט בְּסִפְרֵי הַמְעוֹרְרִים וּמַלְהִיבִים לְבָבוֹת בְּנֵי יִשְׂרָאֵל לְלִמּוּד חָכְמַת הָאֱמֶת, וּכְמוֹ בַּסֵּפֶר 'סוּר מֵרַע וַעֲשֵׂה טוֹב' וְהוֹסָפוֹת מוֹרֵינוּ הָרַב צְבִי אֱלִימֶלֶךְ זְכוּתוֹ יָגֵן עָלֵינוּ וְדוֹמֵיהֶן, עַיֵּן שָׁם דְּעִקַּר קָאֵי עַל מִי שֶׁלּוֹמֵד וּמַאֲמִין בִּפְנִימִיּוּת הַתּוֹרָה וְסוֹדוֹתֶיהָ אֲשֶׁר טְמוּנִים בַּתּוֹרָה, אָז יִזְכֶּה בְּלִמּוּדוֹ לִדְבֵקוּת בְּהַשֵּׁם יִתְבָּרַךְ, וְהַמָּאוֹר שֶׁבָּהּ מַחֲזִירוֹ לְמוּטָב.

וְזֶה שֶׁכָּתַב רַשִׁ"י בְּפֵרוּשׁוֹ עַל הָךְ דְּאֵין עֲבֵרָה מְכַבָּה תּוֹרָה דְּהַיְנוּ אַהֲבָה שֶׁנִּקְרָא יַיִן סוֹד כַּנִּזְכַּר.

וְכֵן מָצָאתִי כַּדְּבָרִים הָאֵלּוּ בִּירוּשַׁלְמִי חֲגִיגָה (פֶּרֶק א' הֲלָכָה י') הַלְוַאי אוֹתִי עָזְבוּ וְתוֹרָתִי שָׁמָרוּ, הַשְּׂאוֹר שֶׁבָּהּ הָיָה מְקָרְבָן לַתּוֹרָה, וּפֵּירַשׁ בְּקָרְבַּן הָעֵדָה: הַמָּאוֹר שֶׁבָּהּ רֶמֶז לְסוֹדוֹת הַחָכְמָה, עַיֵּן שָׁם. וְזֶה שֶׁנֶּאֱמַר בַּשַּׁ"ס דִּילָן (פְּסָחִים דַּף ג' עַמּוּד ב' וּבִפְתִיחְתָּא דְּמִדְרָשׁ רַבָּה אֵיכָה) הַמָּאוֹר שֶׁבָּהּ. וּבַיְרוּשַׁלְמִי הַנִּזְכַּר אִיתָא "הַשְּׂאוֹר" שֶׁבָּהּ, הַיְנוּ הַמַּעֲמִיד, שֶׁהוּא עִקָּרוֹ סוֹדוֹת הַתּוֹרָה, כְּמוֹ שֶׁכָּתוּב בְּקָרְבַּן הָעֵדָה דְּהָעִקָּר הֵם הַנִּסְתָּרוֹת, זֶהוּ מַחֲזִיר לְמוּטָב כַּנִּזְכַּר כוּ'. (עַיֵּן עוֹד מַה שֶּׁכָּתַב בְּסִימָן קל"ו, וּבְדִבְרֵי תּוֹרָה מַהֲדוּרָא ד' סִימָן קי"ג.).

(דִּבְרֵי תּוֹרָה מַהֲדוּרָא ב' סִימָן ט')



– פֶּרֶק ה –

הַזֹּהַר תִּקּוּן לְהַשְּׁכִינָה וּמְקָרֵב הַגְּאֻלָּה

לִמּוּד הַזֹּהַר בֶּאֱמֶת הוּא סַעַד וּסְמַךְ לַשְּׁכִינָה

וְרוּחַ אֱלֹקִים מְרַחֶפֶת עַל פְּנֵי הַמַּיִם, מַאי וְרוּחַ, אֶלָּא בְּוַדַּאי בְּזִמְנָא דִשְׁכִינְתָּא נָחֲתַת בְּגָלוּתָא, הַאי רוּחַ נָשִׁיב עַל אִינוּן דְּמִתְעַסְּקֵי בְּאוֹרַיְיתָא, בְּגִין שְׁכִינְתָּא דְאִשְׁתַּכְּחַת בֵּינַיְיהוּ, וְהַאי רוּחַ אִתְעֲבִיד קָלָא, וְיֵימָא הָכִי, אִינוּן דְּמִיכִין דְּשִׁינְתָא בְּחוֹרֵיהוֹן, סְתִימִין עַיְינִין, אֲטִימִין דְּלִבָּא, קוּמוּ וְאִתְעָרוּ לְגַבֵּי שְׁכִינְתָּא, דְּאִית לְכוֹן לִבָּא בְּלָא סֻכְלְתָנוּ לְמִנְדַּע בָּהּ, וְאִיהוּ בֵּינַיְכוּ.

וְרָזָא דְמִלָּה קוֹל אוֹמֵר קְרָא כוּ' וְכָל חַסְדּוֹ כְּצִיץ הַשָּׂדֶה (יְשַׁעְיָה מ ו), כָּל חֶסֶד דְּעָבְדִין לְגַרְמַיְיהוּ עָבְדִין, וַאֲפִילוּ כָּל אִינוּן דְּמִשְׁתַּדְּלִין בְּאוֹרַיְיתָא, כָּל חֶסֶד דְּעָבְדִין לְגַרְמַיְיהוּ עָבְדִין כוּ', דְּאִלֵּין אִינוּן דְּעָבְדִין לְאוֹרַיְיתָא יַבָּשָׁה, וְלָא בָעָאן לְאִשְׁתַּדְלָא בְחָכְמָה דְקַבָּלָה כוּ'.

(תִּקּוּנֵי זֹהַר תִּקּוּן ל' דַּף ע"ג:)

וְאִם תֹּאמַר בְּדוֹרוֹת אֵלּוּ שֶׁאָנוּ עוֹסְקִים בַּזֹּהַר מַאי אִיכָּא לְמֵימַר, וְיֵשׁ לוֹמַר, שֶׁהוּא רַבִּי שִׁמְעוֹן בֶּן יוֹחַאי הֵעִיד בַּתִּקּוּנִים שֶׁהַסֵּפֶר בְּעַצְמוֹ יִהְיֶה נִסְתָּר עַד דּוֹר הָאַחֲרוֹן דּוֹר הַמָּשִׁיחַ, כִּי צֹרֶךְ גָּדוֹל הוּא עֵסֶק הַחָכְמָה הַזֹּאת לְיַחֵד קוּדְשָׁא בְּרִיךְ הוּא וּשְׁכִינְתֵּי' לִסָּמֵךְ אֶל זֶה בַּגָּלוּת, וְלָכֵן נִתְגַּלָּה הַסֵּפֶר הַזֹּהַר בַּדּוֹר הַזֶּה הָאַחֲרוֹן, לִרְאוֹת אִם יַעַסְקוּ בּוֹ בַּאֲמִתּוּת לַעֲשׂוֹת סֶמֶךְ וְסַעַד לַשְּׁכִינָה.

(אוֹר הַחַמָּה לַזֹּהַר דַּף ק"ה עַמּוּד ב' בְּשֵׁם הָרַמַ"ק)

מַה שֶּׁכָּתַב שָׁם בַּזֹּהַר (חֵלֶק ג' דַּף רפ"א.) תְּפִלָּה לְמֹשֶׁה הָרַעְיָא מְהֵימְנָא, שֶׁקָּם וְאֶשְׁתַּטַּח קַמֵּי קוּדְשָׁא בְּרִיךְ הוּא וּבָכָה וְאָמַר יְהֵא רַעֲוָא כוּ', וְזֶה דַּרְכּוֹ לְהִתְפַּלֵּל עַל יִשְׂרָאֵל שֶׁיִּתְרַצּוּ מַעֲשִׂים לְיַחֵד הַשְּׁכִינָה לְהָקֵל גְּזֵרַת הַגָּלוּת הַקָּשָׁה וְהַגְּזֵרוֹת הַמִּתְחַדְּשׁוֹת אָז עַל יִשְׂרָאֵל, וְזֶה הָיָה כַּוָּנַת רַבִּי שִׁמְעוֹן בֶּן יוֹחַאי עָלָיו הַשָּׁלוֹם בְּחִבּוּר זֶה, צֹרֶךְ גָּבוֹהַּ לְבַטֵּל הַדִּינִין, וְכָל דּוֹר וְדוֹר שֶׁחָכְמָה זוֹ מִתְגַּדֶּלֶת וְנוֹסֶפֶת בָּהֶם, זוֹכִים לְיַחֵד שְׁכִינָה וּלְבַטֵּל הַדִּינִים וְהַגְּזֵרוֹת, וְזוֹ הָיְתָה תְּפִלַּת משֶׁה רַבֵּינוּ עָלָיו הַשָּׁלוֹם.

(אוֹר הַחַמָּה לַזֹּהַר חֵלֶק ג' דַּף רפ"א, בְּשֵׁם הָרַמַ"ק)

וְזֶהוּ עַצְמוֹ הָיְתָה עִקַּר כַּוָּנַת רַבִּי שִׁמְעוֹן בֶּן יוֹחַאי בְּחִבּוּר סֵפֶר הַזֹּהַר, לֶהֱיוֹת הַשְּׁכִינָה בְּגָלוּת בְּאֶפֶס שֶׁפַע בְּאֵין תּוֹמֵךְ וְאֵין עוֹזֵר, וְרָצָה לְיַחֲדָהּ עִם הַתִּפְאֶרֶ"ת יִחוּד מוּעָט עַל יְדֵי חִבּוּר זֶה בְּמָה שֶׁהָיָה הוּא עִם חֲבֵרָיו עוֹסְקִים בַּסּוֹד, שֶׁזֶּה גּוֹרֵם לְיַחֵד קוּדְשָׁא בְּרִיךְ הוּא וּשְׁכִינְתֵּי' עַל יְדֵי הַסּוֹד שֶׁהוּא רָ"ז דְּהַיְנוּ אוֹ"ר, וְגַם עַל יְדֵי חִבּוּר זֶה הוּא בִּטּוּל הַקְּלִפּוֹת, וְקַלּוּת הַגָּלוּת, וְהַשְׁבָּתַת קִטְרוּגָם שֶׁהֵם לוֹחֲמוֹת בְּכָל עֵת וּבְכָל שָׁעָה נֶגֶד הַשֵּׁם וְנֶגֶד שְׁכִינָתוֹ וְנֶגֶד בָּנֶי' שֶׁהֵם יִשְׂרָאֵל הַנְּתוּנִים בְּגָלוּת בֵּין הָאֻמּוֹת הַנִּקְרָאִים חֵיוָן בִּישִׁין וְדֻבִּין, דְּאָכְלִין עָנָא, שֶׁהֵם יִשְׂרָאֵל. וְעֵסֶק הַתּוֹרָה נִקְרָא הַקֶּלַע וְהַחֶרֶב וְהָרֹמַח, וְהֵם בְּחִינַת הַסּוֹדוֹת לְהַצִּילָם מֵרָעָתָם בְּחִבּוּר זֶה כוּ', וְהַסֵּפֶר הַזֶּה עָתִיד לְהִתְפַּרְסֵם בִּימֵי מַלְכָּא מְשִׁיחָא. וְהִנֵּה כָּל אוֹתָם שֶׁיִּזְכּוּ אֵלָיו יִזְכּוּ לַגְּאֻלָּה בְּעֶזְרַת הַשֵּׁם, וּבַהַשֵּׁם בָּטַחְנוּ שֶׁנִּהְיֶה בִּכְלַל הַזּוֹכִים, אָמֵן כֵּן יְהִי רָצוֹן.

(הַקְדָּמָה הַשְּׁנִיָּה לַסֵּפֶר אוֹר הַחַמָּה)

בִּטּוּל הַדִּינִים הוּא עַל יְדֵי לִמּוּד פְּנִימִיּוּת הַתּוֹרָה

הַבַּעַל שֵׁם טוֹב נִשְׁמָתוֹ בְּגִנְזֵי מְרוֹמִים פֵּרֵשׁ הַשַּׁ"ס דְּגִטִּין (ז.) שָׁלַח לֵיהּ מַר עוּקְבָא לְרַבִּי אֶלְעָזָר, בְּנֵי אָדָם הָעוֹמְדִים עָלַי וּבְיָדִי לְמָסְרָם לַמַּלְכוּת כוּ', שִׂרְטֵט וְכָתַב לִי' דּוֹם לַהַשֵּׁם וְהִתְחוֹלֵל לוֹ (תְּהִלִּים ל"ז), הַשְׁכֵּם וְהַעֲרֵב עֲלֵיהֶם לְבֵית הַמִּדְרָשׁ וְהוּא יַפִּילֵם לְפָנֶיךָ חֲלָלִים חֲלָלִים וְהֵם כָּלִים מֵאֲלֵיהֶם.

וּפֵרֵשׁ הוּא זִכְרוֹנוֹ לִבְרָכָה לְחַיֵּי הָעוֹלָם הַבָּא, שֶׁרַבִּי אֶלְעָזָר נָתַן לוֹ עֵצָה גְּדוֹלָה זוֹ, שֶׁעַל יְדֵי שֶׁיַּשְׁכִּים וְיַעֲרִיב עֲלֵיהֶם לְבֵית הַמִּדְרָשׁ יִתְמַתְּקוּ הַדִּינִים הַהֵם הַמְלֻבָּשִׁין בְּאוֹתָן בְּנֵי אָדָם שֶׁקָּמוּ עָלָיו לְהָצֵר לוֹ, כִּי מַה שֶּׁיֵּשׁ לְאָדָם צָרִים לְמַטָּה, הוּא עַל יְדֵי הַדִּינִים שֶׁיֵּשׁ עָלָיו לְמַעְלָה, מֵהִתְעָרְבוּת וְהִתְגַּבְּרוּת סִיגֵי הַדִּינִים וְהַגְּבוּרוֹת, וּמִתְלַבְּשִׁין בִּבְנֵי אָדָם לְמַטָּה שֶׁהֵם רְאוּיִים לְכָךְ שֶׁיְּגַלְגְּלוּ חוֹב עַל יָדָם.

וְהָעֵצָה הִיא, לְבַל יִתְגָּרֶה בָּהֶם, אֶלָּא לְהַשְׁכִּים וּלְהַעֲרִיב עֲלֵיהֶם לְבֵית הַמִּדְרָשׁ בִּפְנִימִיּוּת הַתּוֹרָה שֶׁהוּא סוֹד הַדַּעַת, עַל יְדֵי שֶׁיִּלְמֹד וְיִתְפַּלֵּל בִּדְחִילוּ וּרְחִימוּ, כַּמְבֹאָר לְמַעְלָה שֶׁזֶּה בְּחִינַת דַּעַת מַמָּשׁ, וְעַל יְדֵי הַדַּעַת וְהַדִּבּוּרִים נִתְעַלֶּה לְמַעְלָה לְהִתְאַחֵד בְּעוֹלַם הַמַּחֲשָׁבָה, מָקוֹם שֶׁאֵין שָׁם דִּינִים וְאֵין שָׂטָן וְאֵין פֶּגַע רַע חָס וְשָׁלוֹם, רַק הַטּוֹב הַגָּמוּר.

(מְאוֹר עֵינַיִם פָּרָשַׁת וַיֵּצֵא)

הַזֹּהַר נִתְגַּלָּה לַדּוֹר הָאַחֲרוֹן כִּי בּוֹ יֵצְאוּ מִן הַגָּלוּת בְּרַחֲמִים

וְהַמַשְׂכִּילִים יַזְהִירוּ כְּזוֹהַר הָרָקִיעַ בְּהַאי חִבּוּרָא דִּילָךְ דְּאִיהוּ סֵפֶר הַזֹּהַר, מִן זוֹהֲרָא דְּאִימָא עִלָּאָה תְּשׁוּבָה. בְּאִלֵּין לָא צָּרִיךְ נִסָּיוֹן, וּבְגִין דַּעֲתִידִין יִשְׂרָאֵל לְמִטְעַם מֵאִילָנָא דְחַיֵּי, דְּאִיהוּ הַאי סֵפֶר הַזֹּהַר, יִפְקוּן בֵּיהּ מִן גָּלוּתָא בְּרַחֲמֵי. וְיִתְקַיֵּים בְּהוֹן, (דְּבָרִים לב) "ה' בָּדָד יַנְחֶנּוּ וְאֵין עִמּוֹ אֵל נֵכָר".

(רַעְיָא מְהֵימְנָא בְּזֹהַר פָּרָשַׁת נָשׂא, דַּף קכ"ד:)

דּוּק לִישְׁנֵיהּ: דְּקָאָמַר לְמִטְעַם, לוֹמַר שֶׁעָתִיד לְהִתְגַּלּוֹת פֵּרוּשׁ מַאַמְרֵי הַזֹּהַר בְּטוּב הַשֵּׁם, וְאָז יִפְקוּן בֵּיהּ מִן גָּלוּתָא כְּשֶׁיִּטְעֲמוּ פֵּרוּשֵׁי אֲמָרָיו כִּי נָעֵמוּ, כְּמוֹ בִּזְמַנֵּנוּ זֶה שֶׁהוּא אַחֲרִית הַיָּמִים וּזְמַן הַגְּאֻלָּה.

(מִקְדַּשׁ מֶלֶךְ לְרַעְיָא מְהֵימְנָא כָּאן)

וְכַמָּה בְּנֵי נָשָׁא לְתַתָּא יִתְפַּרְנְסוּן מֵהַאי חִבּוּרָא דִילָךְ, כַּד יִתְגַּלֵי לְתַתָּא בְּדָרָא בַתְרָאָה בְּסוֹף יוֹמַיָּא, וּבְגִינֵיהּ (וַיִּקְרָא כה י) "וּקְרָאתֶם דְּרוֹר בָּאָרֶץ" וְגוֹמֵר.

(תִּקּוּנֵי זֹהַר תִּקּוּן שְׁתִיתָאָה בְּסוֹפוֹ, דַף כד.)

דּוּק לִישְׁנָא: כַּד אִתְגַּלְיָיא לְתַתָּא, מוּכָח דְּאִתְגַּלְיָיא לְעֵילָא מֵאָז וְעַד עַתָּה עַל הַשָּׁמַיִם כְּבוֹדוֹ, אֲבָל לְתַתָּא לֹא יִתְגַּלֵּי אֶלָּא בְּדָרָא בַּתְרָאָה. וְתּוֹסְפוֹת בֵּאוּר בְּסוֹף יוֹמַיָּא, לוֹמַר, שֶׁהוּא דַּוְקָא קָרוֹב לִימוֹת הַמָּשִׁיחַ וּבְגִינֵיהּ יָבוֹא.

וְהִנֵּה זֶה כַּמָּה מֵאוֹת שָׁנָה שֶׁנִּתְגַּלָּה חִבּוּרָא דִּילֵיהּ לְתַתָּא וַעֲדַיִן בֶּן דָּוִד לֹא בָּא, אֲבָל כַּד דִּיַּקְתָּ שַׁפִּיר בְּמָה שֶׁכָּתַב יִתְפַּרְנְסוּן מֵהַאי חִבּוּרָא, פֵּירוּשׁ: יְפֹרְשׁוּ מַאֲמָרָיו הָעֲמֻקִּים בַּהַקְדָּמוֹת שֶׁגִּלָּה הָאֲרִ"י זִכְרוֹנוֹ לִבְרָכָה, כִּי זֶהוּ הַפַּרְנָסָה, שֶׁיָּבִינוּ וְיֵהָנוּ לְאוֹרוֹ מָתוֹק לַנֶּפֶשׁ וּמַרְפֵּא לָעֶצֶם. כִּי הַלּוֹמֵד גִּירְסָא בְּעָלְמָא הַגַּם שֶׁיֵּשׁ לוֹ שָׂכָר טוֹב בַּעֲמָלוֹ וּמְקַדֵּשׁ בְּטָהֳרָה נִשְׁמָתוֹ, עִם כָּל זֶה הַסְּגֻלָּה דִּבְגִינֵהּ וּקְרָאתֶם דְּרוֹר הִיא כְּשֶׁיִּתְפַּרְנְסוּ וְיִלְמְדוּ פֵּירוּשׁ הַמַּאֲמָרִים.

הִנֵּה מְבֹאָר, שֶׁכָּל הָעוֹסֵק בְּסֵפֶר זֶה מְקָרֵב הַגְּאֻלָּה וְעוֹשֶׂה נַחַת רוּחַ גָּדוֹל לְיוֹצְרוֹ, כְּמוֹ שֶׁכָּתוּב: כְּאִלּוּ פְּדָאַנִי אֲנִי וּבָנַי מִן הַגָּלוּת כוּ'. כִּי כָּךְ גָּזַר הַבּוֹרֵא, שֶׁלֹּא יִתְגַּלֶּה וְיִהְיֶה גָּנוּז עַד סוֹף יוֹמַיָּא דִּבְגִינֵהּ יָבוֹא דְּרוֹר, כִּי סְגֻלָּה זוֹ, בּוֹ וְלֹא בְּזוּלָתוֹ.

(מִקְדַּשׁ מֶלֶךְ לְתִקּוּנֵי זֹהַר כָּאן)

דָא בְגָלוּתָא בַתְרָאָה (הַיְּאוֹרָה) הַזּוֹהַר בֵּיהּ הָוָה רָ"ז [אַתְוָון הזוה"ר הִנֵּהוּ אַתְוָון הו"ה ר"ז] דְּאִיהוּ אוֹר דְּפוּרְקָנָא בַתְרַיְיתָא.

(תִּקּוּנֵי זֹהַר תִּקּוּן כ"א דַּף נ"ג:)

אִסְתְּכַם קוּדְשָׁא בְּרִיךְ הוּא וּשְׁכִינְתֵּהּ לְמֶעֱבַד הַאי חִבּוּרָא, עַל יַד הַהוּא דְּאִתְגַּלְּיָא [הָרַעְיָא מְהֵימְנָא], וְכָנִיס בֵּהּ עִלָּאִין וְתַתָּאִין לְאַשְׁכָּחָא בֵּהּ נְיְחָא לִשְׁכִינְתָּא בְּגָלוּתָא, וְחִירוּ לָהּ וְלִבְנָהָא. הָדָא הוּא דִּכְתִיב (תְּהִלִּים פד) גַּם צִפּוֹר מָצְאָה בַּיִת וּדְרוֹר קֵן לָהּ. הַהִיא דְּאִתְּמַר בָּהּ (וַיִּקְרָא כה) וּקְרָאתֶם דְּרוֹר בָּאָרֶץ לְכָל יוֹשְׁבֶיהָ.

(תִּקּוּנֵי זֹהַר חָדָשׁ דַּף ע"ב:)

בִּרְאוֹת רַבִּי שִׁמְעוֹן בֶּן יוֹחַאי בְּרוּחַ קָדְשׁוֹ עִנְיָן זֶה, צִוָּה לְרַבִּי אַבָּא לִכְתֹּב סֵפֶר הַזֹּהַר בְּדֶרֶךְ הֶעְלֵם לֶהֱיוֹתוֹ מֻצְנָע לְמִשְׁמֶרֶת עַד דָּרָא בַּתְרָא קְרִיב לְיוֹמֵיהּ מַלְכָּא מְשִׁיחָא, כְּדֵי שֶׁבִּזְכוּת הַמִּתְעַסְּקִים בּוֹ תִּצְמַח הַגְּאֻלָּה בְּיָמֵינוּ בְּעֶזְרַת הַשֵּׁם, כַּנִּזְכַּר בְּפָרָשַׁת וַיְחִי (דַּף רי"ז), עַל דָּא כְּתִיב קַח צִנְצֶנֶת אַחַת וְתֵן שָׁמָּה מְלֹא הָעֹמֶר מָן כוּ' לְמִשְׁמֶרֶת, לְאַצְנְעוּתָא, וְהָבֵן זֶה מְאֹד.

(הָרַב חַיִּים וִיטַאל זִכְרוֹנוֹ לְחַיֵּי הָעוֹלָם הַבָּא בְּהַקְדָּמָתוֹ לְשַׁעֲרֵי הַקְּדֻשָּׁה)

אָמְרוּ בַּתִּקּוּנִים (תִּקּוּן ו' דַּף כ"ד.), וְזֶה לְשׁוֹנוֹ: וְכַמָּה בְּנֵי נָשָׁא לְתַתָּא יִתְפַּרְנְסוּן מֵהַאי חִבּוּרָא דִילָךְ, כַּד יִתְגַּלֵי לְתַתָּא בְּדָרָא בַתְרָאָה בְּסוֹף יוֹמַיָּא, וּבְגִינֵיהּ (וַיִּקְרָא כה י) וּקְרָאתֶם דְּרוֹר בָּאָרֶץ וְגוֹמֵר, עַיֵּן שָׁם.

הָט אָזְנֶיךָ וּשְׁמַע, כִּי נוֹדְעָה יַד הַשֵּׁם אֶל עֲבָדָיו דְּחִבּוּר הַזֹּהַר הַקָּדוֹשׁ לֹא נִתְגַּלָּה לָרִאשׁוֹנִים זֹאת לְפָנִים בְּיִשְׂרָאֵל, כִּי אִם וְאָמַר אֶל דּוֹר הָאַחֲרוֹן שָׁם יִתְּנוּ קְרִיאָ"ה נֶאֱמָנָ"ה הַנְהוּ זהרה'ורי דְּבִזְכוּת זֹאת וְיַצְמַח פּוּרְקָנֵיהּ וִיקָרֵב מְשִׁיחֵיהּ.

וּבְדֶרֶךְ זוֹ אֵלֵךְ לְפָרֵשׁ קְרָא כְּדִכְתִיב הָאָמוּר בְּפָרָשַׁת בְּהַר "וּקְרָאתֶם דְּרוֹר בָּאָרֶץ לְכָל ישְׁבֶיהָ יוֹבֵל הִוא תִּהְיֶה לָכֶם" כוּ'. וְהֵן עוֹד נָבִיא מַה שֶּׁכָּתוּב בַּזֹּהַר הַקָּדוֹשׁ בְּרַעְיָא מְהֵימְנָא סֵפֶר נָשׂא (דַף קכד:) וְהֵילָךְ לְשׁוֹנוֹ: וְהַמַּשְׂכִּילִים יַזְהִירוּ כְּזֹהַר הָרָקִיעַ, וְהַמַשְׂכִּילִים יַזְהִירוּ כְּזוֹהַר הָרָקִיעַ בְּהַאי חִבּוּרָא דִּילָךְ דְּאִיהוּ סֵפֶר הַזֹּהַר, מִן זוֹהֲרָא דְּאִימָא עִלָּאָה תְּשׁוּבָה. בְּאִלֵּין לָא צָּרִיךְ נִסָּיוֹן, וּבְגִין דַּעֲתִידִין יִשְׂרָאֵל לְמִטְעַם מֵאִילָנָא דְחַיֵּי, דְּאִיהוּ הַאי סֵפֶר הַזֹּהַר, יִפְקוּן בֵּיהּ מִן גָּלוּתָא בְּרַחֲמֵי. וְיִתְקַיֵּים בְּהוֹן, (דְּבָרִים לב) "ה' בָּדָד יַנְחֶנּוּ וְאֵין עִמּוֹ אֵל נֵכָר", עַד כָּאן לְשׁוֹנוֹ.

רְאֵה גַּם רְאֵה כִּי בְּחִינַת סֵפֶר הַזֹּהַר הוּא בְּבִינָה, וּמִידָּע יְדִיעַ מַאי דְאִתְּמַר בַּזֹּהַר הַקָּדוֹשׁ וּבַתִּקּוּנִים בְּדוּכְתֵּי טוּבָא כַּאֲשֶׁר יִרְדֹּף הַקּוֹרֵא אֵצֶל עֵין רוֹגֵ"ל אֵיזֶה מְקוֹם בִּינָה, וְהוּא כִּי חֲמִשִּׁים שָׁנִים דְּיוֹבֵל הִנֵּה הִנָּם חֲמִשִּׁים שַׁעֲרֵי בִּינָה.

וְזֶה אָמַר וּקְרָאתֶם דְּרוֹר בָּאָרֶץ לְכָל יוֹשְׁבֶיהָ, וּקְרָאתֶ"ם דַּיְקָא, אֲשֶׁר תִּקְרְא"וּ אוֹתָם בְּסֵפֶר הַזֹּהַר וְהַתִּקּוּנִים, וּבִזְכוּתָא תָּלְיָא מִילְּתָא, דְּעַל יְדֵי זֶה דְּרוֹר בָּאָרֶץ לְכָל יוֹשְׁבֶיהָ. וְעַל זֶה סִיֵּם וְקָאָמַר יוֹבֵל הִיא, כְּלוֹמַר דְּהֵם בְּחִינָה אַחַת, כְּמוֹ שֶׁיּוֹבֵל בְּחִינַת בִּינָה, כְּמוֹ כֵן לִמּוּד הַזֹּהַר הַקָּדוֹשׁ אֲנִי בִּינָה לִי גְּבוּרָה.

וּמַה שֶּׁאָמְרוּ בַּזֹּהַר הַקָּדוֹשׁ בַּמַּאֲמָר הַלָּזֶה עַל יְדֵי לִמּוּד סֵפֶר הַזֹּהַר שֶׁהוּא מִסִּטְרָא דְּבִינָה וְיִהְיוּ טוֹעֲמִי"ם מִלְּמַטָּה מֵאִילָנָא דְחַיֵּי נַפְשִׁי יְסוֹבֵ"ב יַנְחֵנִי לִרְמֹז בְּזֶה כִּי בִּינָה עִם הַכּוֹלֵל גִּימַטְרִיָּא חַיִּי"ם.

(נֶפֶשׁ חַיִּים מַעֲרֶכֶת הַז' אוֹת ה')

[דִּבְרֵי הָרַעְיָא מְהֵימְנָא הַנִּזְכַּר לְעֵיל נִתְבָּאֲרוּ בַּאֲרִיכוּת בַּסֵּפֶר תַּנְיָא קַדִּישָׁא, אִגֶּרֶת הַקֹּדֶשׁ סִימָן כ"ו, עַיֵּן שָׁם].

בְּרַעְיָא מְהֵימְנָא (פָּרָשַׁת נָשׂא דַּף קכ"ד:) וְהַמַשְׂכִּילִים יַזְהִירוּ כְּזוֹהַר הָרָקִיעַ בְּהַאי חִבּוּרָא דִּילָךְ דְּאִיהוּ סֵפֶר הַזֹּהַר, מִן זוֹהֲרָא דְּאִימָא עִלָּאָה תְּשׁוּבָה. בְּאִלֵּין לָא צָּרִיךְ נִסָּיוֹן, וּבְגִין דַּעֲתִידִין יִשְׂרָאֵל לְמִטְעַם מֵאִילָנָא דְחַיֵּי, דְּאִיהוּ הַאי סֵפֶר הַזֹּהַר, יִפְקוּן בֵּיהּ מִן גָּלוּתָא בְּרַחֲמֵי. וְיִתְקַיֵּים בְּהוֹן, (דְּבָרִים לב) יְיָ בָּדָד יַנְחֶנּוּ וְאֵין עִמּוֹ אֵל נֵכָר. עַד כָּאן לְשׁוֹנוֹ.

הִנֵּה מְבֹאָר מִכָּאן, שֶׁהַחִבּוּר מֵהַזֹּהַר הָיָה עָתִיד לִהְיוֹת גָּנוּז וְכוּ' עַד שֶׁיָּבוֹא הַדּוֹר הָאַחֲרוֹן בְּסוֹף הַיָּמִים שֶׁאָז יִתְגַּלֶּה לַתַּחְתּוֹנִים, וּבִזְכוּת הָעוֹסְקִים יָבוֹא מָשִׁיחַ, כִּי אָז תִּמָּלֵא הָאָרֶץ דֵּעָה בְּסִבָּתוֹ, אֲשֶׁר זֶה תִּהְיֶה סִבָּה קְרוֹבָה לְבִיאָתוֹ. וְזֶהוּ שֶׁאָמַר וּבְגִינֵיהּ וְשַׁבְתֶּם אִישׁ אֶל אֲחֻזָּתוֹ וְכוּ', כְּדֵי שֶׁבִּזְכוּת זֶה יִגָּאֲלוּ יִשְׂרָאֵל, כְּשֵׁם שֶׁלֹּא נִגְאֲלוּ יִשְׂרָאֵל מִמִּצְרַיִם עַד שֶׁהֻצְרַךְ הַקָּדוֹשׁ בָּרוּךְ הוּא לְקַדְּשָׁם בְּדַם פֶּסַח וּבְדַם מִילָה, כֵּן גְּאֻלָּה הָעֲתִידָה לֹא תִּהְיֶה הַגְּאֻלָּה עַד שֶׁיִּזְכּוּ לְתּוֹסְפוֹת הַקְּדֻשָּׁה הַזּוֹ, וְהוּא רְצוֹן הָאֵל יִתְבָּרַךְ, וְאַשְׁרֵי הַזּוֹכֶה בָּהּ.

(שְׁלָ"ה, עֲשָׂרָה מַאֲמָרוֹת, מַאֲמָר רִאשׁוֹן)

גְּאֻלַּת יִשְׂרָאֵל עַל יְדֵי לִמּוּד הַזֹּהַר

אָמַר רַבִּי מֵאִיר בְּרִיךְ הוּא בּוֹצִינָא קַדִּישָׁא דְאָמַר מִלִּין אִלֵּין, לְיַחֲדָא בְּהוֹן קוּדְשָׁא בְּרִיךְ הוּא וּשְׁכִינְתֵּיהּ. קוּם אֵלִיָּהוּ נְבִיאָה לִיקָרָא דְקוּדְשָׁא בְּרִיךְ הוּא וּשְׁכִינְתֵּיהּ, וְיִתְעֲרוּן עִמָּךְ שְׁאָר נְבִיאֵי, וַעֲבֵיד לֵיהּ קִנָּא בְּהַאי חִבּוּרָא, וּלְכָל מַשִּׁרְיָין דְּאָזְלִין מִתְתַּרְכֵי בָּתַר קוּדְשָׁא בְּרִיךְ הוּא וּשְׁכִינְתֵּיהּ, לְחַבָּרָא לוֹן בְּהַאי חִבּוּרָא, לְאִשְׁתַּכָּחָא בֵּיהּ נְיָיחָא וְכוּ' (תִּקּוּנֵי זֹהַר דַּף לַ"ג.). דִּיֵּק אוֹמְרוֹ בְּהַאי חִבּוּרָא, לְהוֹדִיעֵנוּ כִּי דַּוְקָא חִבּוּר זֶה סֵפֶר הַתִּקּוּנִים מְסֻגָּל לִסְגֻלָּה זֶה לְאִשְׁתַּכָּחָא בֵּיהּ נַייחָא וּלְמֶעְבַּד קַן שְׁכִינְתֵּיהּ, וְאָז צִפּוֹר מָצְאָה בַּיִת וּדְרוֹר קֵן לָהּ בִּירוּשָׁלַיִם כִּסֵּא הַשֵּׁם, כְּמוֹ שֶׁכָּתוּב: בָּעֵת הַהִיא יִקְרְאוּ לִירוּשָׁלַיִם כִּסֵּא הַשֵּׁם וְכוּ', כְּשֶׁתְּתֻקַּן עוֹלַם הָעֲשִׂיָּה בִּסְגֻלַּת חִבּוּר שֶׁכָּל סוֹדוֹתָיו בְּנוּיִים עַל מִסְפָּר קָטָן לְתַקֵּן עוֹלַם הָעֲשִׂיָּה.

(מִתּוֹךְ הַקְדָּמַת כִּסֵּא מֶלֶךְ)

וּרְשׁוּתָא אִתְיְהִיב לְאִלֵּין נִשְׁמָתִין דְּאִתְתַּרְכוּ מֵאַתְרַיְיהוּ בָּתַר קוּדְשָׁא בְּרִיךְ הוּא וּשְׁכִינְתֵּיהּ, לְקַנְּנָא בְהַאי חִבּוּרָא, דְאִתְּמַר בָּהּ וְכוּ', אֲבָל עַל מָארֵי קַבָּלָה אִתְּמַר (שם) ,לֹא תִקַּח הָאֵם עַל הַבָּנִים,, דְּלֵית סִכְלְתָנוּ לְאִשְׁתְּמוֹדָע בִּשְׁכִינְתָּא כְּאִלֵּין מָארֵי קַבָּלָה, וְאִלֵּין עָבְדִין לָהּ דִּירָה וּלְקוּדְשָׁא בְּרִיךְ הוּא וּפָרְחִין עִמָּהּ, בְּכָל אֲתַר דְּאִיהִי פָּרְחַת.

(תִּקּוּנֵי זֹהַר דַּף א:)

אָמַר רַבִּי שִׁמְעוֹן חַבְרַיָּא בְּוַדַּאי קוּדְשָׁא בְּרִיךְ הוּא אִסְתַּכַּם עִמָּנָא, עִלָּאִין וְתַתָּאִין לְמֶהֱוֵי בְּהַאי חִבּוּרָא, זַכָּאָה דָרָא דְהַאי אִתְגַּלְיָיא בֵיהּ, דְּעָתִיד כּוּלֵי הַאי לְאִתְחַדְּשָׁא עַל יְדָא דְמֹשֶׁה בְּסוֹף יוֹמַיָּא בְדָרָא בַתְרָאָה, לְקַיְימָא קְרָא (קֹהֶלֶת א ט) מַ'ה שֶּׁ'הָיָה ה'וּא שֶׁיִּהְיֶה.

(תִּקּוּנֵי זֹהַר דַּף קי"א)

דִּבְגִין הַאי חִבּוּרָא וְהָאֵם רֹבֶצֶת עַל הָאֶפְרוֹחִים אוֹ עַל הַבֵּיצִים לֹא תִּקַּח הָאֵם עַל הַבָּנִים, אִלֵּין אִנּוּן דְּאִתְּמַר בְּהוֹן בָּנִים אַתֶּם לַהַשֵּׁם אֱלֹהֵיכֶם. וְהַאי חִבּוּרָא הֲוָא כְּגַוְנָא דְּתֵבַת נֹחַ דְּאִתְכְּנַשׁ בָּהּ כָּל מִין וָמִין, הָכֵי מִתְכַּנְּשִׁין בְּהַאי חִבּוּרָא כָּל נִשְׁמָתִין דְּצַדִּיקַיָּא וְאַנְשֵׁי מִדּוֹת, דְּאִתְּמַר בְּהוֹן (תְּהִלִּים קיח) זֶה הַשַּׁעַר לַה' צַדִּיקִים יָבֹאוּ בּוֹ, וָאָחֳרָנִין דְּלָא צַדִּיקִים, אִתְדַּחְיָן מִתַּמָּן. וְכַד אִתְגַּלְּיָא הַאי חִבּוּרָא בְּעָלְמָא, סַגִּיאִין מִתְכַּנְּשִׁין לְגַבֵּהּ דְּאִתְּמַר בְּהוֹן (דְּבָרִים כט) כִּי אֶת אֲשֶׁר יֶשְׁנוֹ פֹּה וְגוֹ', וְאֶת אֲשֶׁר אֵינֶנּוּ פֹּה בְּהַאי חִבּוּרָא עִמָּנוּ הַיּוֹם. וְעָלֵהוּ אִתְּמַר (דָּנִיֵּאל יב) וּמַצְדִּיקֵי הָרַבִּים כַּכּוֹכָבִים לְעוֹלָם וָעֶד, כְּאִנּוּן כּוֹכְבַיָּא דִּיהוֹן קַיְּמִין לְעָלָם וּלְעָלְמֵי עָלְמַיָּא, וְאִתְּמַר בְּהוֹן וְהָיָה זַרְעֲךָ כְּכוֹכְבֵי הַשָּׁמַיִם. (תִּקּוּנֵי זֹהַר חָדָשׁ דַּף ע"ב עַמּוּד ד').

בִּזְכוּת הַזֹּהַר תִּפְרַח יְשׁוּעַת יִשְׂרָאֵל

יֵשׁ לַחֲקֹר מַדּוּעַ סֵפֶר הַזֹּהַר הַקָּדוֹשׁ לֹא נִתְגַּלָּה בַּדּוֹרוֹת הָרִאשׁוֹנִים, וְאֵיךְ נִתְגַּלָּה אַחַר כֵּן בַּדּוֹרוֹת הַגְּרוּעִים מֵהֵם וְכוּ', אֲבָל אַחַר שֶׁעָבַר אֶלֶף שָׁנִים מֵהַחֻרְבָּן שֶׁנִּשְׁלְמוּ שְׁנַת ד' אֲלָפִים תתכ"ח אָז הָיָה יָכוֹל לָבוֹא, וּבַעֲווֹנוֹתֵינוּ הָרַבִּים אִשְׁתַּהֵי אִשְׁתַּהֵי, וְזֶה חֵטְא נוֹסָף לַכְּלָל, וּבִפְרָט עַל כָּל חֲטָאִים וְחִלּוּל שְׁמוֹ יִתְבָּרַךְ וְתוֹרָתוֹ וְנִתְגַּבֵּר עַל הַיֵּצֶר הָרַע מְאֹד, יַעַן כְּבָר נִתְבָּרֵר הַרְבֵּה, וְעַתָּה הַבְּרֵרָה בָּרַגְלַיִם, וּכְמוֹ שֶׁכָּתוּב: בְּעִקְבוֹת מְשִׁיחָא חֻצְפָּה יִסְגֵּא, שֶׁהוּא הַתַּאֲוָה שֶׁמִּתְגַּבֶּרֶת בִּרְאוֹתָהּ כִּי כָּלְתָה אֵלֶיהָ רָעָה, וּכְמוֹ שֶׁבֵּאֵר בְּאֹרֶךְ רַבֵּינוּ הָאֲרִ"י זֵכֶר צַדִּיק לִבְרָכָה, וּמִתְגַּבֶּרֶת לְהַחֲטִיא, אֲבָל כָּשַׁל כֹּחָהּ בְּעִנְיַן הָרָעוֹת וְתֹקֶף הַצָּרוֹת, כִּי כְּבָר הֻבְרַר הַרְבֵּה כָּאָמוּר מִפִּי כְּבוֹד הָאֲרִ"י זֵכֶר צַדִּיק לִבְרָכָה, וְלָכֵן סָמוּךְ לַדּוֹרוֹת שֶׁאַחַר הָאֶלֶף שָׁנָה מֵהַחֻרְבָּן נִתְגַּלָּה אוֹר הַזֹּהַר לְהָגֵן עַל הַדּוֹרוֹת, וְשֶׁאִם נִזְכֶּה לַעֲסֹק בְּסִתְרֵי תּוֹרָה כְּדָת מַה לַּעֲשׂוֹת, בִּזְכוּת זֶה תִּפְרֹס יֶשַׁע יְשׁוּעַת יִשְׂרָאֵל.

(חִידָ"א מַעֲרֶכֶת גְּדוֹלִים א' רי"ט)

מֵהָרַבִּי שִׁמְעוֹן בֶּן יוֹחַאי וָאֵילָךְ הִתְחִיל לְהִתְנוֹצֵץ שְׁנֵי אַלְפֵי יְמוֹת הַמָּשִׁיחַ, וּמֵהַבַּעַל שֵׁם טוֹב וָאֵילָךְ הִתְחִיל לְהִתְנוֹצֵץ הִתְגַּלּוּת הַמָּשִׁיחַ.

(רַבִּי יִשְׂרָאֵל דוֹב מִוִילֶעדְנִיק, שְׁאֵרִית יִשְׂרָאֵל שַׁעַר הַהִתְקַשְּׁרוּת, דַּף י"ב טוּר ד')

עַל יְדֵי הַזֹּהַר יִתְבַּטְּלוּ כָּל הַקְּלִפּוֹת

וְזֶהוּ דְּרָשׁ דָּרַשׁ משֶׁה, הַיְנוּ כְּשֶׁיִּתְגַּלֶּה (כִּי בְּכָל דּוֹר וְדוֹר יֵשׁ בְּחִינַת משֶׁה, וְאִיתָא דְּרַבִּי שִׁמְעוֹן בֶּן יוֹחַאי הָיָה בְּחִינַת משֶׁה), וְיִדְרֹשׁ מַה שֶּׁדָּרַשׁ כְּבָר משֶׁה, הַיְנוּ רַבִּי שִׁמְעוֹן בֶּן יוֹחַאי, סֵפֶר הַזֹּהַר, אָז וְהִנֵּה שֹׂרָף, הַיְנוּ שֶׁיִּתְבַּטְּלוּ כָּל הַקְּלִפּוֹת וּמִמֵּילָא יִהְיֶה הַגְּאֻלָּה שְׁלֵמָה בִּמְהֵרָה בְּיָמֵינוּ אָמֵן סֶלָה וָעֶד.

(דֶּגֶל מַחֲנֵה אֶפְרַיִם, פָּרָשַׁת שְׁמִינִי)



– פֶּרֶק ו –

אֶפְשָׁר לְאָדָם שֶׁיִּהְיֶה בָּקִי בְּשַׁ"ס וּפוֹסְקִים וּבְאוֹתוֹ זְמַן עַם הָאָרֶץ גָּמוּר

הַלִּמּוּד בְּכִתְבֵי הָאֲרִ"י זִכְרוֹנוֹ לִבְרָכָה לֹא יִהְיֶה מִפְּנֵי הַחֲקִירָה, אֶלָּא לְהָאִיר עַל נַפְשׁוֹ אוֹר צַח וּמְצֻחְצָח

בָּנַי וְאַחַי, תַּרְגִּילוּ עַצְמְכֶם לִלְמֹד בְּדִבְרֵי הַזֹּהַר וְהַתִּקּוּנִים בִּשְׁקִידָה, וּמִי שֶׁלֹּא רָאָה אוֹר הַזֹּהַר מְתוּקִים מִדְּבַשׁ לֹא רָאָה מְאוֹרוֹת מִיָּמָיו וְלֹא טָעַם טַעַם הַתּוֹרָה. וְעוֹד, שֶׁהוּא מְטַהֵר הַנֶּפֶשׁ וּמְזַכְּכָהּ אֲפִלּוּ אֲמִירָה בְּעָלְמָא מִן הַשְּׂפָתַיִם סְגֻלָּה וְתִקּוּן הַנֶּפֶשׁ מְאֹד, וּבִפְרָט סֵפֶר הַתִּקּוּנִים שֶׁהֵם תִּקּוּנֵי הַנֶּפֶשׁ מַמָּשׁ מִכָּל פְּגָם וּסְיָג וְחוֹלַאַת.

וּפֵרוּשׁ הַמִּקְדַּשׁ מֶלֶךְ, פֵּרוּשׁ שֶׁלּוֹ הוּא פֵּרוּשׁ טוֹב, וְכֵן כָּל סְפָרָיו הֵם קֹדֶשׁ וּרְאוּיִין לִלְמֹד בָּהֶם, וְכֵן כִּתְבֵי מָרָן הָאֲרִ"י לֹא יִהְיֶה לִמּוּדוֹ בָּהֶם שֶׁיִּהְיֶה חוֹקֵר וּמְקֻבָּל, אֶלָּא לְהָאִיר עַל נַפְשׁוֹ אוֹר צַח וּמְצֻחְצָח אוֹר זָרוּעַ לַצַּדִּיק לְהַדְלִיק נַפְשׁוֹ הַמַּשְׂכֶּלֶת וּבִקְדֻשָּׁה וְטָהֳרָה לִיעוֹל בְּלֹא כִּסּוּפָא לְעָלְמָא דְּאָתֵי, מִשּׁוּם דְּתַמָּן שְׁאֶלְתָּא שָׁאִיל לָנָא, וְחָכְמָה בְּעֵין מִינֵיהּ, וְעִקַּר הַלִּמּוּד לְאַנְהָרָא עַל הַנֶּפֶשׁ, כַּמְבֹאָר בַּזֹּהַר וְאִתְנְהִירִין בְּאִילֵּין מִלִּין אִתְנַהִירוּ בִּשְׁלְמוּתָא כְּמָא דִּאִצְטְרִךְ, וְרַבִּי אַבָּא אִתְלַהִיטוּ אַנְפּוֹי כְּנוּרָא, זֶהוּ עִקַּר הַלִּמּוּד הַמְּאִירוֹת עֵינַיִם וּמְשִׁיבוֹת נֶפֶשׁ.

אֲבָל אַל תְּדַמִּי בְּנַפְשֵׁךְ שׁוּם צִיּוּר וְהַשָּׂגָה לִיתָפֵס אֵיזֶה מַהוּת בַּסְּפִירוֹת הַקְּדוֹשׁוֹת, אֶלָּא יְדִיעוֹת מְצִיאוּתָן וְלֹא מַהוּת כְּלָל בְּשׁוּם דִּמְיוֹן כְּלָל חָלִילָה וְחָלִילָה. וּכְבָר הֶאֱרַכְנוּ בְּסִפְרֵנוּ נְתִיב מִצְווֹתֶיךָ דַּי וְהוֹתֵר וּמִשֵּׁם מָרָן הָאֲרִ"י זִכְרוֹנוֹ לִבְרָכָה, אַל יְפַתּוּךָ רָמֵי הַקּוֹמָה קְרוּאֵי הַשְּׁאוֹל הָאוֹמְרִים כִּי שָׁם בִּמְקוֹם הַנֶּאֱצָלִים הָעֶלְיוֹנִים יֵשׁ אֵיזֶה תְּפִיסָה לְהַשִּׂיג שׁוּם מַהוּת וּמַרְאוֹת וּגְוָנִים אוֹ שׁוּם הַשָּׂגָה וְצִיּוּר בַּחוּשׁ הַגַּשְׁמִי, עָבַר עַל נַפְשָׁם הַמַּיִם הַזֵּידוֹנִים, דִּבְּרוּ בַּחוּשׁ הַגַּשְׁמִי שׁוּם עִנְיַן הַשָּׂגָה וְצִיּוּר בְּמַרְאוֹת עֶלְיוֹנִים, רוֹאֶה וְאֵינוֹ נִרְאֶה, הַמִּתְגָּאֶה עַל כָּל גֵּאֶה, מְלֹא כָל הָאָרֶץ כְּבוֹדוֹ, לֵית אֲתָר פָּנוּי מִינֵיהּ, עַיֵּן שָׁם הֵיטֵב. וְעִקַּר לִמּוּד שֶׁל סְפָרִים הַפְּנִימִיּוּת שַׁעֲרֵי אוֹרָה, עֵץ הַחַיִּים וּפְרִי עֵץ חַיִּים, זֹהַר רָקִיעַ, קוֹל בָּרָמָה, לִקּוּטֵי תּוֹרָה, אַרְבַּע מֵאוֹת שֶׁקֶל כֶּסֶף, אוֹצְרוֹת חַיִּים, מְבוֹא שְׁעָרִים.

(הַקְדָּמַת סֵפֶר עֲצֵי עֵדֶן עַל מִשְׁנָיוֹת)

אֶפְשָׁר לְאָדָם שֶׁיִּהְיֶה בָּקִי בְּשַׁ"ס וּפוֹסְקִים וּבְאוֹתוֹ זְמַן עַם הָאָרֶץ גָּמוּר

אוֹ יֹאמַר, אֵיזֶהוּ חָכָם, כַּמְבֹאָר בְּסֵפֶר הַקָּנֶה שֶׁאֶפְשָׁר שֶׁיִּלְמֹד אָדָם שַׁ"ס וּפוֹסְקִים וְיֶחְכַּם הַרְבֵּה וְיִהְיֶה עַם הָאָרֶץ גָּמוּר, עַם נָבָל דְּקַבִּילוּ אוֹרַיְתָא שֶׁהוּא נוֹבְלוֹת חָכְמָה שֶׁלְּמַעְלָה תּוֹרָה, וְאֵינוֹ לוֹמֵד בְּרָזִין דְּאוֹרַיְתָא שֶׁהוּא חַיּוּת הַפְּנִימִי שֶׁל הַתּוֹרָה, וּמִי שֶׁהוּא לַמְדָן מֻפְלָג בָּקִי בְּכָל הַתּוֹרָה וְעוֹסֵק בְּפִלְפּוּל שֶׁל הֶבֶל שֶׁלֹּא לִשְׁמָהּ וְאֵינוֹ לוֹמֵד לִשְׁמָהּ לְהַשִּׂיג נֹעַם עֲרֵבוּת יְדִידוּת מְתִיקוּת הַתּוֹרָה אֲשֶׁר זֶה אִי אֶפְשָׁר לְהַשִּׂיג אִם לֹא בְּהָסִיר מִמֶּנּוּ כָּל אוֹת הַזְּמַן וַעֲרֵבוּת הַמֻּרְגָּשׁ, וְלִלְמֹד בְּסֵפֶר הַזֹּהַר וּבְכִתְבֵי מָרָן אֱלֹקִי הָאֲרִ"י, בְּעֵץ חַיִּים וּפְרִי עֵץ חַיִּים וְשַׁעַר הַיִּחוּדִים, בִּמְתִיקוּת וְנֹעַם זִיו הַשְּׁכִינָה שֶׁזֶּה יִקָּרֵא חָכָם, אֲבָל לַמְדָן לְפַלְפֵּל בְּפִלְפּוּל שֶׁל הֶבֶל וּמְקַיֵּם הַמִּצְווֹת כַּאֲבָנִים עַל רֹאשׁוֹ, זֶה נִקְרָא נָבָל וְלֹא חָכָם דְּקַבִּילוּ אוֹרַיְתָא וְלֹא חַכִּימוּ.

וְלָכֵן בָּנַי אַחַי, אַל יֵרַע לִבְּכֶם לוֹמַר לִכְשֶׁאֶפָּנֶה מִכָּל מִדּוֹת רָעוֹת וְתַאֲווֹת רָעוֹת אֶשְׁנֶה, שֶׁמָּא לֹא תִּפָּנֶה וְתֵלֵךְ בְּבוּשָׁה וְכִסּוּפָא דְּאַנְפִּין לְעוֹלָם עֶלְיוֹן, כִּי אֵין לְךָ חַיִּים בָּעוֹלָם הַזֶּה וּבָעוֹלָם הַבָּא אֶלָּא בְּלִמּוּד גְּמָרָא וּפוֹסְקִים עִם חָכְמַת הַזֹּהַר וְכִתְבֵי מָרָן אֱלֹקִי הָאֲרִ"י, עַל פִּי הַקְדָּמוֹת מָרָן אֱלֹקִי הָרַב יִשְׂרָאֵל בַּעַל שֵׁם טוֹב זֵכֶר צַדִּיק לִבְרָכָה, וְזֶה יֻשַּׂג לְךָ לִכְשֶׁתִּתְאַבֵּק בַּעֲפַר רַגְלֵי צַדִּיקִים בְּעִקְבֵי הַצֹּאן, נִדּוֹשִׁין בְּעָקֵב, וּבְעִיּוּן בְּסִפְרֵי הַכֹּהֵן הַגָּדוֹל.

וְאַל תָּחוּשׁ עַל שֶׁיַּעֲבֹר עָלֶיךָ נִסְיוֹנוֹת מְרוֹרִים לִשְׁעָתָן וּמְתוּקִים אַחַר כָּךְ, וְדַבֵּק נַפְשְׁךָ תָּמִיד לְפִי הַשָּׂגָתְךָ בְּסֵפֶר הַזֹּהַר וּבְכִתְבֵי מָרָן הָאֲרִ"י מְאֹד בְּיִרְאָה וְאַהֲבָה וְהַכְנָעָה, שֶׁלֹּא תִּהְיֶה כַּוָּנָתְךָ חָלִילָה לִהְיוֹת רַב וְרַבִּי, כִּי זֶה הוּא עֲבוֹדָה זָרָה מַמָּשׁ, כִּי דַּי בְּחֶסְרוֹן הַשְּׁלֵמוּת זֶה שֶׁתַּעֲסֹק בָּהּ מִצַּד עֲרֵבוּת יְדִידוּת נְעִימוּת חֲבִיבוּת דְּבֵקוּת נֹעַם זִיו הַשְּׁכִינָה, כִּי בֶּאֱמֶת הָעִקָּר הוּא לַעֲשׂוֹת רְצוֹן בּוֹרְאוֹ וְנַחַת רוּחַ לְפָנָיו, אַף שֶׁהוּא בְּקַטְנוּת גָּמוּר, עָפָר וָאֵפֶר, אֵין מַמָּשׁ, וְיָסוּר מִמֶּנּוּ כָּל הַמַּחְשָׁבוֹת הַטּוֹרְדוֹת וִידַבֵּק נַפְשׁוֹ לְאוֹר עֶלְיוֹן אֶל עוֹלָם בָּרוּךְ הוּא וּבָרוּךְ שְׁמוֹ לַעֲשׂוֹת נַחַת רוּחַ, כְּתוֹלָע קָטָן הָרוֹחֵשׁ עַל הָאָרֶץ אַף שֶׁיִּהְיֶה לְךָ טָעוּת, אַף עַל פִּי כֵן הוּא טוֹב.

וְלָכֵן אַחַי וּבָנַי נְפָשׁוֹת יְקָרוֹת, מֵחָכְמָה סְתִימָאָה הַנִּדּוֹשִׁין בַּעֲקֵב חֲסִידֵי עֶלְיוֹן, גְּבוֹהִים וְרָמִים, תְּדַבְּקוּ נַפְשְׁכֶם בְּסֵפֶר הַזֹּהַר, תִּקּוּנִים, זֹהַר חָדָשׁ, עֵץ חַיִּים, פְּרִי עֵץ חַיִּים, מְבוֹא שְׁעָרִים, אוֹצְרוֹת חַיִּים, שַׁעֲרֵי הַיִּחוּדִים, אַרְבַּע מֵאוֹת שֶׁקֶל כֶּסֶף, זֹהַר רָקִיעַ, קוֹל בָּרָמָה, לִקּוּטֵי תּוֹרָה, וִיחָקְקוּ עַל לוּחַ לְבַבְכֶם וּבְהַכְנָעָה גְּדוֹלָה וּבְאַהֲבַת יִשְׂרָאֵל.

וְהַלִּמּוּד יִהְיֶה עַל כַּוָּנָה לְהַשִּׂיג עֲרֵבוּת נֹעַם זִיו הַשְּׁכִינָה וְלַעֲשׂוֹת נַחַת רוּחַ לְאֵ-ל עֶלְיוֹן עַל יְדֵי לִמּוּד זֶה, וְתַשִּׂיג יוֹתֵר מִמַּלְאֲכֵי עֶלְיוֹן עַל יְדֵי הַכְנָעָה. אֲבָל אַל תְּדַמּוּ בְּנַפְשְׁכֶם חָלִילָה וְחָלִילָה שֶׁתַּשִּׂיגוּ אֵיזֶה מַהוּת בְּעִנְיָנִים נִסְתָּרִים כָּאֵלֶּה, חָלִילָה, אַף שַׂרְפֵי חַיּוֹת הַקֹּדֶשׁ וּמֹשֶׁה רַבֵּינוּ לֹא הִשִּׂיג מַהוּת עִנְיְנֵי הַסְּפִירוֹת, עַיֵּן בְּזֹהַר רָקִי"עַ.

וְאַל יְפַתּוּךָ, בְּנִי חֲבִיבִי, רָמֵי הַקּוֹמָה קְרוּאֵי הַשְּׁאוֹל הָאוֹמְרִים וּמְדַמִּים בְּנַפְשָׁם כִּי שָׁם בִּמְקוֹם הַנֶּאֱצָלִים הָעֶלְיוֹנִים יֵשׁ שׁוּם תְּפִיסָה בְּמַחֲשָׁבָה לְהַשִּׂיג דֶּרֶךְ יִחוּדִים וּמַהוּתָן מַרְאוֹת וּגְוָנִים, דַּע, בְּנִי, שֶׁעָבַר עַל נַפְשָׁם מַיִם הַזֵּידוֹנִים דִּבְּרוּ דְּבָרִים אֲשֶׁר לֹא כֵן עַל אֲדוֹנֵי הָאֲדוֹנִים, כִּי אֵין שָׁם לֹא מַרְאֶה וְלֹא גָּוֶן וְלֹא תְּפִיסָה בְּמַחֲשָׁבָה בְּעוֹדוֹ מְלֻבָּשׁ בַּגּוּף הָאָרוּר הַזֶּה לְבוּשׁ עָכוּר בְּשֵׁם מַהוּת בְּעִנְיָנִים כָּאֵלֶּה, רוֹאֶה וְאֵינוֹ נִרְאֶה, מִתְגָּאֶה עַל כָּל גֵּאִים וּמַשְׁרֶה שְׁכִינָתוֹ עַל דַּכָּא וְרוּחַ נִשְׁבְּרָה לֵב נִשְׁבָּר כְּאַיִן מַמָּשׁ.

וְאִם תֹּאמַר לָמָּה אֶלְמֹד לְיַגֵּעַ עַצְמִי אַחַר שֶׁסּוֹף כָּל סוֹף אֵינוֹ יָדוּעַ לִי שׁוּם עִנְיָן וְשׁוּם תְּפִיסָה, אַל תֹּאמַר כָּךְ, אַף שֶׁאֵינוֹ יָדוּעַ לְךָ מַהוּת, אֲבָל יָדוּעַ לְךָ מְצִיאוּתָם שֶׁיֵּשׁ מְצִיאוּת אוֹרוֹת, וּכְשֶׁאַתָּה לוֹמֵד וּמְכַוֵּן בְּעִנְיָנִים אֵלּוּ, נִתְעוֹרֵר לְמַעֲשֶׂה מְצִיאוּת אֵלּוּ עִנְיָנִים, וּמִשָּׁם נִשְׁפָּע עָלֶיךָ אוֹר מָתוֹק לְהָסִיר מִמְּךָ כֹּל בְּחִינוֹת רַע, וְתָאִיר נַפְשְׁךָ בְּמַעֲלוֹת רָמוֹת בַּעֲרֵבוּת יְדִידוּת הַתּוֹרָה מְתוּקִים מִדְּבַשׁ וְנֹפֶת צוּף, וּבִלְבַד שֶׁיִּהְיֶה בְּכַוָּנָה טְהוֹרָה בְּלֵב נִכְנָע לֵב אֱמֶת בְּלִי כַּוָּנוֹת בִּלְתִּי רְצוּיוֹת שֶׁל שְׁטוּתִים, וְדַי בְּזֶה.

וְזֶהוּ אֵיזֶהוּ חָכָם, וְלֹא נָבָל, הַלּוֹמֵד מִכָּל צַדִּיק, אוֹר זָרוּעַ לַצַּדִּיק סוֹדוֹת וְרָזִין דְּאוֹרַיְתָא.

(נוֹצֵר חֶסֶד עַל מַסֶּכֶת אָבוֹת פֶּרֶק ד' מִשְׁנָה א')

מִצְוָה לְגַלּוֹת סִתְרֵי תּוֹרָה וְרָזִין עֶלְיוֹנִים לְבַעֵר קוֹצִים מִן הַכֶּרֶם

כָּל הַמְחַלֵּל, לֹא אָמַר כָּל מִי שֶׁאֵינוֹ מְכַבֵּד, לָאו כְּלָלָא הוּא, כִּי בַּדּוֹר הַזֶּה עִקְבוֹת מְשִׁיחָא אָמַר מָרָן הָאֲרִ"י וְרַבֵּינוּ יִשְׂרָאֵל בַּעַל שֵׁם זֵכֶר צַדִּיק לִבְרָכָה, שֶׁמִּצְוָה לְגַלּוֹת סִתְרֵי וְרָזִין עֶלְיוֹנִים לְבַעֵר קוֹצִים מִן הַכֶּרֶם. וְלָכֵן אָמַר הַמְחַלֵּל שֶׁדּוֹרֵשׁ בְּסִתְרֵי עֶלְיוֹנִים בְּהַשָּׂגַת שִׂכְלוֹ וְלֹא מִמַּה שֶּׁנִּתְקַבֵּל פֶּה אֶל פֶּה מֵאֵלִיָּהוּ, אוֹ שֶׁמְּגַלֶּה רָזִין לָרְשָׁעִים וְלָאֲנָשִׁים הַהוֹלְכִים אַחַר תַּאֲווֹת עוֹלָם הַזֶּה הַמְגֻשָּׁם, אֲזַי גּוּפוֹ מְחֻלָּל.

(נוֹצֵר חֶסֶד עַל מַסֶּכֶת אָבוֹת פֶּרֶק ד' מִשְׁנָה ו')

וְהַלּוֹמֵד זָקֵן, בְּסוֹדוֹת וְרָזִין דְּאוֹרַיְתָא, רָזִין דְּעַתִּיק יוֹמִין, זָקֵן מָלֵא רַחֲמִים, דּוֹמֶה לִדְיוֹ כְּתוּבָה עַל נְיָר מָחוּק, שֶׁאֵינוֹ נֶחְקָק כָּל כָּךְ בְּמֹחוֹ וּמַחְשַׁבְתּוֹ וְיָכוֹל לִטְעוֹת בָּהֶם הַרְבֵּה, כִּי נִמְחָק חוֹזֵר כּוֹתֵב וְנִמְחָק. וְכֵן יֵשׁ הַרְבֵּה שׁוֹטִים שֶׁבּוֹרְחִים מִלִּלְמֹד רָזִין שֶׁל מָרָן הָאֲרִ"י וְסֵפֶר הַזֹּהַר אֲשֶׁר הֵם חַיֵּינוּ, וְלוּ עַמִּי שׁוֹמֵעַ לִי, בְּעִקְבוֹת מְשִׁיחָא אֲשֶׁר הָרַע וְהַמִּינוּת גּוֹבֵר, הָיוּ שׁוֹקְדִין כָּל יְמֵיהֶם לִלְמֹד סֵפֶר הַזֹּהַר וְהַתִּקּוּנִים כִּתְבֵי מָרָן בָּלוּל עִם חֲסִידוּת וְהַקְדָּמוֹת שֶׁל מָרָן הָרַב יִשְׂרָאֵל בַּעַל שֵׁם טוֹב זֵכֶר צַדִּיק לִבְרָכָה, וְהָיוּ מְבַטְּלִין כָּל הַגְּזֵרוֹת רָעוֹת, וְהָיוּ מַמְשִׁיכִין שֶׁפַע וְאוֹר עַל כָּל הָעוֹלָמוֹת, כֵּן הַשְׁפָּעוֹת פַּשְׁטִיּוֹת, בָּנֵי חַיֵּי מְזוֹנֵי, טַעֲמוּ וּרְאוּ כִּי טוֹב הֲוָיָ"ה מַמָּשׁ, חַיּוּת אָדָם הַיִּשְׂרְאֵלִי תָּלוּי בְּסֵפֶר הַזֹּהַר וּבְכִתְבֵי מָרָן לִלְמֹד בִּקְדֻשָּׁה וּבְשִׂמְחָה וּבְנֹעַם וּבְיִרְאָה וְאַהֲבָה כָּל אֶחָד לְפִי הַשָּׂגָתוֹ וּקְדֻשָּׁתוֹ, וְכָל יִשְׂרָאֵל קְדוֹשִׁים כוּ'.

וְלוּ עַמִּי שׁוֹמֵעַ לִי, בַּדּוֹר הָרַע הַזֶּה שֶׁהַמִּינוּת גּוֹבֵר, הָיוּ לוֹמְדִין עִם תִּינוֹק בֶּן תִּשְׁעָה שָׁנִים סֵפֶר הַזֹּהַר וְהַתִּקּוּנִים לַהֲגוֹת בָּהּ, וְהָיָה יִרְאַת חֶטְאוֹ קוֹדֶמֶת לְחָכְמָתוֹ וְיִתְקַיֵּם.

(נוֹצֵר חֶסֶד עַל מַסֶּכֶת אָבוֹת פֶּרֶק ד' מִשְׁנָה כ')

בְּהַקְדָּמַת אוֹר הַחַמָּה כָּתַב שֶׁכֵּן אָמַר רַבִּי שִׁמְעוֹן בֶּן יוֹחַאי בְּעַצְמוֹ, שֶׁנְּעָרִים קְטַנִּים יִלְמְדוּ מִסּוֹד הַשֵּׁם, עַיֵּן שָׁם.



– פֶּרֶק ז –

אוֹר הַזֹּהַר מֻצְנָע בְּתַלְמוּד וּפוֹסְקִים

כָּל דִּבְרֵי הַתַּנָּאִים וְהָאָמוֹרָאִים יְסֻדָּתָם בְּהַרְרֵי קֹדֶשׁ מִסּוֹד הַתּוֹרָה

זֹהַר דְּהוּא נָהִיר לְאוֹרַיְתָא.

(זֹהַר חֵלֶק א' דַּף ט"ז.)

וְכָל צְבָאָם דְּאוֹרַיְתָא, דַּכְיָאן דְּאוֹרַיְיתָא מְסָאֲבָן דְּאוֹרַיְיתָא.

(שָׁם דַּף מ"ז:)

רוֹצֶה לוֹמַר, שֶׁעַל יְדֵי רָזִין דְּאוֹרַיְתָא מְפֹרָשִׁים וּמְבֹאָרִים עִנְיְנֵי הַטֻּמְאָה וְהַטָּהֳרָה שֶׁל הַתּוֹרָה.

סוֹד הַדִּבּוּר מוֹרֶה עַל דְּבָרִים פְּרָטִיִּים שֶׁאֵינוֹ מוֹרֶה פְּשַׁט הַדָּבָר בְּעַצְמוֹ.

(אוֹר הַחַמָּה לַזֹּהַר שָׁם, בְּשֵׁם הָרַמַ"ק זִכְרוֹנוֹ לְחַיֵּי הָעוֹלָם הַבָּא)

נִשְׁמָתָא דְּאוֹרַיְתָא הִיא עִיקָּרָא דְּכֻלָּא אוֹרַיְתָא מַמָּשׁ.

(זֹהַר חֵלֶק ג' דַּף קנ"ב.)

רַבָּנָן דְּמַתְנִיתִין וַאֲמוֹרָאִין, כָּל תַּלְמוּדָא דִּלְהוֹן, עַל רָזִין דְּאוֹרַיְיתָא סִדְּרוּ לֵיהּ.

(שָׁם דַּף רמ"ד:)

מָארֵי קַבָּלָה אִינוּן מָארֵי תַּלְמוּד.

(שָׁם, בְּרַעְיָא מְהֵימְנָא, דַּף רנ"ד)

וּבֵיהּ יַזְהִירוּ מָארֵי מַתְנִיתִין, כְּזֹהַר הָרָקִיעַ דָּא הֲלָכָה, דְאִיהִי קַבָּלָה לְמֹשֶׁה מִסִּינַי.

(תִּקּוּנֵי זֹהַר בַּהַקְדָּמָה דַּף י"ד.)

אוֹ"ר אִיהוּ רָ"ז כוּ', דְּהַהוּא אוֹר דְאִתְּמַר בֵּיהּ וּלְכָל בְּנֵי יִשְׂרָאֵל הָיָה אוֹר בְּמוֹשְׁבוֹתָם, כְּגַוָּונָא דָּא בְּגָלוּתָא בַּתְרָאָה הַזֹּהַר בֵּיהּ הָיָה רָ"ז, דְּאִיהוּ אוֹר דְּפוּרְקָנָא בַּתְרַיְיתָא לְקַיֵּם כִּימֵי צֵאתְךָ מֵאֶרֶץ מִצְרָיִם אַרְאֶנּוּ נִפְלָאוֹת.

(תִּקּוּנֵי זֹהַר תִּקּוּן כ"א - דַּף נ"ג:)

וְכוּלְהוּ גַּלְיָין לְאִינוּן דְּחָמָאן בְּאוֹרְחָא דְּאוֹרַיְתָא בְּאֹרַח קְשׁוֹט.

(זֹהַר חֵלֶק ג' דַּף ו.)

וְלֵית לָךָ מִלָּה בְּאוֹרַיְיתָא, דְּלָא רָשִׁים בָּהּ שְׁמָא קַדִּישָׁא עִלָּאָה, דְּסָתִים וְגַלְיָא. בְּגִינֵי כַּךְ, סְתִימֵי דְּאוֹרַיְיתָא, קַדִּישֵׁי עֶלְיוֹנִין יָרְתִין לָהּ, וְאִתְגַּלְיָא בִּשְׁאָר בְּנֵי עָלְמָא.

(זֹהַר חֵלֶק ג' דַּף ע"ב.)

גַּלְיָא וְרָזִין דְּאוֹרַיְתָא יַחְדָּו יִהְיוּ תּוֹאֲמִים

כַּמָּה חֲבִיבִין אִינוּן מִלֵּי דְאוֹרַיְיתָא. דְּכָל מִלָּה וּמִלָּה דְאוֹרַיְיתָא אִית בֵּיהּ רָזִין עִלָּאִין קַדִּישִׁין. וְהָא אִתְּמָר דְּכַד יָהַב קוּדְשָׁא בְּרִיךְ הוּא אוֹרַיְיתָא לְיִשְׂרָאֵל, כָּל גְּנִיזִין עִלָּאִין קַדִּישִׁין כֻּלְּהוּ יָהַב לְהוּ (וְכֻלְּהוּ) בְּאוֹרַיְיתָא, וְכֻלְּהוּ אִתְיְהִיבוּ לְהוּ לְיִשְׂרָאֵל בְּשַׁעְתָּא דְּקַבִּילוּ אוֹרַיְיתָא בְּסִינַי.

(זֹהַר חֵלֶק א' דַּף קפ"ז.)

בְּכָל אִינּוּן מִלִּין כוּ' רָזִין וְסִתְרִין כְּאַסְקוּפָּא (נ"א כְּאִסְפּוּקָא) דָּא, דְּאִיהִי מַלְיָא מִכֹּלָּא.

(זֹהַר חֵלֶק ב' דַּף פ"ג:)

וְלֵית לָךְ מִלָּה בְּאוֹרַיְיתָא דְּלָאו אִית בָּהּ רָזִין עִלָּאִין וְקַדִּישִׁין, וְאָרְחִין לִבְנֵי נָשָׁא לְאִתְתַּקְפָא בְּהוּ.

(זֹהַר חֵלֶק א' דַּף ר"א.)

כְּלַל הַדְּבָרִים כִּי גַּם בַּפְּשָׁטִים לֹא נִמְצָא יָדֵינוּ וְרַגְלֵינוּ בִּלְתִּי סַעַד הַמְקֻבָּלִים, וַאֲלֵיהֶם נִכְרַע אַפַּיִם וְיִפָּתַח לָנוּ בְּכָל אֵלֶּה הָעֵינַיִם.

(סֵפֶר הַחִנּוּךְ פָּרָשַׁת תְּרוּמָה)

רַבֵּינוּ בְּחַיֵּי תַּלְמִיד הָרַמְבָּ"ן [רַבֵּינוּ משֶׁה בֶּן נַחְמָן] כּוֹתֵב עַל אֵלּוּ שֶׁלֹּא זָכוּ לְהִכָּנֵס אֶל חֲצַר הַקֹּדֶשׁ הַפְּנִימִית, שֶׁלֹּא הֵבִינוּ פְּנִימִיּוּתוֹ שֶׁל עִנְיָן, וְלֹא לָקְחוּ מִנֵּהוּ רַק נִגְלֵהוּ, וְכָתַב שָׁם עַל הָרַמְבָּ"ן, שֶׁהוּא הוֹרָה לָנוּ אֶת הַדֶּרֶךְ אֲשֶׁר נַעֲלֶה בָּהּ, וּבְדֶרֶךְ אֱמֶת הִנְחָנוּ, הוּא אֲשֶׁר הִצְדִּיקָנוּ, וְזִכָּנוּ וְשֶׁהֶחֱיָנוּ, מֵאֲשֶׁר לָקְחוּ אָזְנַי שֶׁמֶץ מִנֵּהוּ וְהֵצִיצוּ רַעֲיוֹנַי, פַּעַם אֲבָאֵר פַּעַם אֶרְמֹז וְיָצָא כַּבָּרָק מִלְּפָנַי, כִּי מִמַּחְצָב הָעֶלְיוֹנָה נֶחְצַב, לִפְנֵי חֲשׁוּכִים בַּל יִתְיַצַּב, לִפְנֵי מְלָכִים יִתְיַצַּב, הֵמָּה חַכְמֵי הַתּוֹרָה אֲשֶׁר בָּאוּ לִפְנַי וְלִפְנִים, רָזֵי עֶלְיוֹנִים צְפוּנָם, וְהִשִּׂיגוּ בְּחַדְרֵי הַכָּתוּב סוֹדוֹת נִשְׂגָּבִים.

(רַבֵּינוּ בְּחַיֵּי)

מִי שֶׁזִּכָּהוּ הַשֵּׁם בְּחָכְמַת הָאֱמֶת יוֹדֵעַ מַעֲלַת פְּשָׁטֵי הַתּוֹרָה וְשֶׁכָּל דִּבְרֵי הַשַּׁ"ס בָּנוּי עַל סוֹדוֹת הַתּוֹרָה, כַּיָּדוּעַ לְיוֹדְעֵי חֵן.

(שְׁאֵלוֹת וּתְשׁוּבוֹת דִּבְרֵי חַיִּים חֵלֶק ב' יוֹרֶה דֵּעָה סִימָן מ"ז)

בְּכָל רָזִין סְתִימִין כוּ' אִיהוּ בַּר נָשׁ שְׁלִים, בַּעַל תּוֹרָה וַדַּאי, מָארֵי דְּבֵיתָא.

(זֹהַר פָּרָשַׁת מִשְׁפָּטִים, בְּסַבָּא, דַּף צ"ט:)

הָא לָמַדְתָּ, שֶׁכָּל מִי שֶׁאֵינֶנּוּ לוֹמֵד קַבָּלָה אֵינוֹ בַּעַל תּוֹרָה שְׁלִים.

(מִקְדַּשׁ מֶלֶךְ לַזֹּהַר, פָּרָשַׁת מִשְׁפָּטִים שָׁם)

קִבַּלְנוּ מֵרַבֵּנוּ הַגָּדוֹל זִכְרוֹנוֹ לִבְרָכָה [הַגְּרָ"א], שֶׁחָלִילָה לוֹמַר שֶׁהַסּוֹד הָאֲמִתִּי יִסְתֹּר הַדִּין הַמֻּסְכָּם לַהֲלָכָה פְּסוּקָה, רַק שֶׁהָאַחֲרוֹנִים לֹא יָרְדוּ לְעֹמֶק הַחָכְמָה הַזֹּאת.

(עֲלִיַּת אֵלִיָּהוּ עַל הַגְּרָ"א)

וְדַע, כִּי עִקַּר כַּוָּנַת הָרַבִּי שִׁמְעוֹן בֶּן יוֹחַאי עָלָיו הַשָּׁלוֹם בְּחִבּוּר הַזֹּהַר הָיָה לָהּ, לִהְיוֹת הַשְּׁכִינָה בְּגָלוּת בְּאֶפֶס שֶׁפַע בְּאֵין תּוֹמֵךְ וּבְאֵין עוֹזֵר לָהּ, וְרָצָה לַעֲשׂוֹת לָהּ סֶמֶךְ לְיַחֲדָהּ בְּבַעֲלָהּ יִחוּד גָּמוּר עַל יְדֵי הַחִבּוּר הַזֹּהַר כְּמַה שֶּׁהָיָה הוּא וַחֲבֵרָיו עוֹסְקִים בְּסוֹדוֹת הַתּוֹרָה שֶׁזֶּהוּ גּוֹרֵם לְיַחֵד קוּדְשָׁא בְּרִיךְ הוּא וּשְׁכִינְתָּא עַל יְדֵי הַסּוֹד שֶׁהוּא סוֹד רָ"ז בְּגִימַטְרִיָּא אוֹ"ר, וְגַם עַל יְדֵי הַחִבּוּר הַהוּא יִהְיֶה בִּטּוּל הַקְּלִפּוֹת וְקַלּוּת הַגָּלוּת וְהַשְׁבָּתַת הַקִּטְרוּגִים אֲשֶׁר הַחִיצוֹנִים לוֹהֲטִים בְּכָל עֵת וּבְכָל שָׁעָה נֶגֶד מִדַּת הַקְּדֻשָּׁה, וְהַשֵּׁמוֹת הַקְּדוֹשִׁים הֵם בְּסוֹד הַשְּׁכִינָה וְנֶגֶד בְּנֵי יִשְׂרָאֵל הַנְּתוּנִים בְּגָלוּת בֵּין אֻמּוֹת הָעוֹלָם הַנִּקְרָא חֵיוָון בִּישִׁין אֲרָיוֹת וְדֻבִּין וְכוּ', וְהָעוֹסֵק בַּתּוֹרָה נִקְרָא קֶלַע וְחֶרֶב וְרֹמַח, וְהֵם בְּחִינַת סוֹדוֹת כְּדֵי לְהַצִּילָם מֵרָעָתָם עַל יְדֵי חִבּוּר זֶה כַּנִּזְכַּר, וְסֵפֶר זֶה עָתִיד לְהִתְגַּלּוֹת בִּימֵי מַלְכָּא מְשִׁיחָא כְּדֵי לִתֵּן סַעֲדָא לִשְׁכִינְתָּא. וְהִנֵּה כָּל אֵלּוּ שֶׁיִּזְכּוּ אֵלָיו יִזְכּוּ לִגְאֻלָּה, כִּי עֲבוֹדָה זוֹ הַמּוּעֶטֶת בַּזְּמַן הַזֶּה הוּא יוֹתֵר חָשׁוּב מִכָּל אֵילֵי נְבָיוֹת שֶׁהָיָה בַּזְּמַן שֶׁהָיָה בֵּית הַמִּקְדָּשׁ קַיָּם.

(חֶסֶד לְאַבְרָהָם מַעְיָן רִאשׁוֹן נָהָר כ"ד)

הַדּוֹחֶה חֵלֶק הַנִּסְתָּר שֶׁל הַתּוֹרָה, דּוֹחֶה כֻּלָּהּ, וְנֶעֱנָשׁ

כָּל הַתּוֹרָה כֻּלָּהּ, חֵלֶק הַנִּגְלֶה וְהַנִּסְתָּר, הַכֹּל אַחְדוּת אֶחָד, וְהַדּוֹחֶה חֵלֶק הַנִּסְתָּר שֶׁאֵינוֹ חָפֵץ בָּהּ, דּוֹחֶה כֻּלָּהּ וְנֶעֱנָשׁ, כִּי הַדּוֹחֶה חֵלֶק מִן הָאַחְדוּת כְּאִלּוּ דּוֹחֶה כֻּלּוֹ. וּמִכָּל שֶׁכֵּן הַמַּלְעִיג עַל דִּבְרֵי חֲכָמִים הָעוֹסְקִים בְּחָכְמָה זוֹ לְהַשְׁפִּיעַ לְהַשְּׁכִינָה, כְּמוֹ שֶׁכָּתַב בְּסֵפֶר הַקָּנֶה לוּ חָכְמוּ יַשְׂכִּילוּ זֹאת, כִּי הַלּוֹמֵד כָּל הַתּוֹרָה כֻּלָּהּ לֹא נִקְרָא חָכָם רַק לַמְדָן, כִּי אִם הַלּוֹמֵד כְּדֵי לְהַשְׁפִּיעַ לְמִדָּה הַנִּקְרֵאת זֹא"ת וְכוּ'.

וְזֶה שֶׁכָּתוּב הַנֵּעוֹר בַּלַּיְלָה, הַיְנוּ שֶׁהוּא נֵעוֹר וְעוֹסֵק רַק בִּלְבוּשֵׁי הַתּוֹרָה בַּחֵלֶק הַנִּגְלֶה הַנִּקְרָא לַיְלָה כַּיָּדוּעַ, וְאֵינוֹ חָפֵץ בְּאוֹ"ר הַתּוֹרָה, כִּי אוֹ"ר גִּימַטְרִיָּה רָ"ז, הַיְנוּ בְּרָזֵי הַתּוֹרָה וְסוֹדוֹתֶיהָ, שֶׁזֶּהוּ בְּחִינַת תּוֹרַת הַשֵּׁם שֶׁנִּקְרָא יוֹם, הֲרֵי זֶה דּוֹמֶה כְּאִלּוּ דּוֹחֶה אֶת הָאַחְדוּת כֻּלּוֹ וּמִתְחַיֵּב בְּנַפְשׁוֹ, מַה שֶּׁאֵין כֵּן אִם חָפֵץ גַּם בַּחֵלֶק הַנִּסְתָּר שֶׁבַּתּוֹרָה, הַגַּם שֶׁאִי אֶפְשָׁר לוֹ לְהַשִּׂיגוֹ, עַל זֶה נֶאֱמַר כִּי אִם בְּתוֹרַת הַשֵּׁם חֶפְצוֹ, וּכְמוֹ שֶׁפֵּירַשׁ הָאַלְשֵׁיךְ, וּכְאִלּוּ הִשִּׂיג גַּם חֵלֶק זֶה שֶׁבַּתּוֹרָה, כִּי הַתּוֹפֵס חֵלֶק מִן הָאַחְדוּת כְּאִלּוּ תּוֹפֵס כֻּלּוֹ כוּ'.

(תּוֹלְדוֹת יַעֲקֹב יוֹסֵף פָּרָשַׁת קְדוֹשִׁים. וְכֵן כָּתוּב בְּסִפְרוֹ כְּתֹנֶת פַּסִּים פָּרָשַׁת קְדוֹשִׁים)

כְּשֶׁלּוֹמְדִים נִגְלֶה דְּתוֹרָה, אָנוּ מְדַבְּרִים עִם נִשְׁמַת וּפְנִימִיּוּת הַתּוֹרָה

הַנִּסְתָּרֹת לַהַשֵּׁם אֱלֹקֵינוּ וְהַנִּגְלֹת לָנוּ וּלְבָנֵינוּ עַד עוֹלָם לַעֲשׂוֹת אֶת כָּל דִּבְרֵי הַתּוֹרָה הַזֹּאת, וְצָרִיךְ לְהָבִין, מַהוּ הָרִבּוּי בְּתֵבַת כָּל דִּבְרֵי וְגוֹ'. אַךְ שֶׁהַשֵּׁם יִתְבָּרַךְ נָתַן לָנוּ לִלְמֹד הַנִּגְלֶה שֶׁל הַתּוֹרָה, וְצָרִיךְ שֶׁתֵּדַע, לְמָשָׁל, כְּשֶׁאַתָּה מְדַבֵּר עִם אָדָם אֶחָד, עִם מִי אַתָּה מְדַבֵּר, הֲלֹא עִם נִשְׁמָתוֹ וְחַיּוּתוֹ, וְהָרְאָיָה, שֶׁבְּצֵאת נַפְשׁוֹ כִּי מֵת, וַדַּאי לֹא תְּדַבֵּר עִמּוֹ, כָּךְ כְּשֶׁאָנוּ לוֹמְדִים הַתּוֹרָה הַנִּגְלֵית צָרִיךְ שֶׁנֵּדַע שֶׁאָנוּ מְדַבְּרִים עִם הַנְּשָׁמוֹת וְהַחַיּוּת שֶׁל הַנִּגְלֶה שֶׁהוּא הַנִּסְתָּר דְּהַיְנוּ מַהוּתוֹ יִתְבָּרַךְ, כִּי הוּא יִתְבָּרַךְ נְשָׁמָה לַנְּשָׁמוֹת, וְהוּא יִתְבָּרַךְ הַחַיּוּת שֶׁל כָּל הָעוֹלָמוֹת, כְּמַאֲמַר חֲכָמֵינוּ זִכְרוֹנָם לִבְרָכָה (אָבוֹת פֶּרֶק ג') הֵן הֵן גּוּפֵי תּוֹרָה שֶׁל הַתּוֹרָה שֶׁבִּכְתָב וְשֶׁבְּעַל פֶּה, וְכָל הַמִּצְווֹת הַנִּגְלוֹת הֵן הֵמָּה הַגּוּף שֶׁל הַתּוֹרָה, וּמֻכְרָח לִהְיוֹת בָּהֶן הַחַיּוּת וְהַפְּנִימִיּוּת, דְּהַיְנוּ הָרָזִין דְּאוֹרַיְתָא שֶׁהוּא מַהוּתוֹ יִתְבָּרַךְ כַּנִּזְכַּר לְעֵיל, וְצָרִיךְ לְיַחֵד הַגּוּף עִם הַנְּשָׁמָה אֶת כָּל דִּבְרֵי הַתּוֹרָה הַזֹּאת, דְּהַיְנוּ שֶׁצָּרִיךְ לְיַחֵד הַגּוּף עִם הַנְּשָׁמָה שֶׁהֵם הָרָזִין דְּאוֹרַיְתָא וְכוּ'.

וְכֵן בְּמִצְוָה צְרִיכִים אֲנַחְנוּ לַעֲשׂוֹת מַעֲשֵׂה הַמִּצְוָה שֶׁהוּא הַנִּגְלֶה, וְהַנִּסְתָּר דְּהַיְנוּ הַסּוֹד שֶׁל הַמִּצְוָה הִיא הַנְּשָׁמָה וְהַחַיּוּת שֶׁלָּהּ שֶׁהוּא מַהוּתוֹ יִתְבָּרַךְ, וְלָכֵן כְּשֶׁעוֹשֶׂה בְּלֹא כַּוָּנָה הוּא כְּגוּף בְּלֹא נְשָׁמָה, כִּי מַעֲשֵׂה הַמִּצְוָה הוּא הַגּוּף, וְהַכַּוָּנָה שֶׁהוּא הַסּוֹד הוּא הַנְּשָׁמָה וְהַחַיּוּת שֶׁל הַמִּצְוָה, וְצָרִיךְ לְיַחֵד הַגּוּף עִם הַנְּשָׁמָה, וְזֶה נִקְרָא יִחוּד קוּדְשָׁא בְּרִיךְ הוּא וּשְׁכִינְתֵּיהּ, שֶׁמְּיַחֵד הַמַּעֲשֶׂה שֶׁהוּא הַגּוּף עִם הַנְּשָׁמָה וְהַחַיּוּת שֶׁהוּא הַשֵּׁם יִתְבָּרַךְ בָּרוּךְ הוּא בְּעַצְמוֹ וְנַעֲשֶׂה יִחוּד בְּכָל הָעוֹלָמוֹת כוּ'.

(מְאוֹר עֵינַיִם לְהָרַב הַקָּדוֹשׁ רַבֵּינוּ מְנַחֵם נַחוּם מִטְּשֶׁרְנוֹבִּיל זְכוּתוֹ יָגֵן עָלֵינוּ אָמֵן, פָּרָשַׁת בְּהַעֲלֹתְךָ)

עַל יְדֵי סוֹד הַתּוֹרָה יֵדַע לְהַבְחִין בֵּין אִסּוּר לְהֶתֵּר

וּמָאן דְּמָנַע רָזָא דְעִקָּרָא דִתְרֵי תוֹרוֹת, כְּאִלּוּ אַהְדַּר עָלְמָא לְתֹהוּ וָבֹהוּ.

(תִּקּוּנֵי זֹהַר תִּקּוּן י"ט - דַּף ל"ח.)

כָּל אֵלּוּ הַנִּרְמָזִים הָיָה עַל פִּי הַקַּבָּלָה וְרָזִין דְּאוֹרַיְתָא, וְזֶהוּ עִקָּרָהּ שֶׁל תּוֹרָה, וּלְפִי הַסּוֹד שֶׁהָיָה מְקֻבָּל בִּידִיעַת הַתַּנָּאִים וְהָאָמוֹרָאִים, כֵּן חִבְּרוּ הַשְׁתֵּי תּוֹרוֹת לַהֲדָדֵי, דְּאִם לֹא כֵן יְכוֹלִין לַהֲפֹךְ הַכֹּל.

(סֵפֶר הַקָּנֶה, הוּבָא בְּאוֹר יִשְׂרָאֵל לְהַמַּגִּיד הַקָּדוֹשׁ מִקָּאזְנִיץ זִכְרוֹנוֹ לְחַיֵּי הָעוֹלָם הַבָּא, עַל הַתִּקּוּנִים שָׁם)

יְהִי רָקִיעַ בְּתוֹךְ הַמָּיִם וִיהִי מַבְדִּיל בֵּין מַיִם לָמָיִם (בְּרֵאשִׁית א ז), הָכָא רָזָא לְאִתְעַסְקָא בְאוֹרַיְיתָא דִבְעַל פֶּה, וּלְאַפְרָשָׁא בֵּין אִסּוּר וְהֶתֵּר כוּ'.

(תִּקּוּנֵי זֹהַר תִּקּוּן מ' - דַּף פ.)

פֵּרוּשׁ, כִּי עַל יְדֵי סוֹד וְרָזָא דְּתוֹרָה יוֹדֵעַ לְחַבֵּר תּוֹרָה שֶׁבְּעַל פֶּה עִם תּוֹרָה שֶׁבִּכְתָב, לְהַפְרִישׁ בֵּין אִסּוּר לְהֶתֵּר, וּכְמוֹ שֶׁכָּתוּב בְּסֵפֶר הַקָּנֶה, דְּמִי שֶׁרוֹצֶה לִהְיוֹת מוֹרֵה הוֹרָאָה בַּתּוֹרָה צָרִיךְ לֵידַע בְּסוֹד הַתּוֹרָה לָמָּה זֶה כָּשֵׁר וְזֶה פָּסוּל. וְזֶה שֶׁכָּתוּב בַּזֹּהַר: כָּל תַּלְמוּדָא דִּלְהוֹן, עַל רָזִין דְּאוֹרַיְיתָא סִדְּרוּ לֵיהּ. כְּמוֹ שֶׁכָּתוּב בַּקָּנֶה, וְעַל יָדוֹ מְפָרְשִׁים הַלִּמּוּד בַּגְּמָרָא כוּ', כִּי כָּל הַהֶתֵּר הוּא מִצַּד הָרַחֲמִים, וְכָל אִסּוּר הוּא מִצַּד הַדִּין.

כְּבָר נוֹדַע אֲשֶׁר מָארֵי דְּתַלְמוּדָא סִדְּרוּ דִּבְרֵיהֶם עַל רָזִין דְּאוֹרַיְתָא, וְהָרִאשׁוֹנִים הֶעֱלִימוּ דִּבְרֵיהֶם.

(פְּרִי קֹדֶשׁ הִלּוּלִים דַּף ב.)

אִי אֶפְשָׁר לָבוֹא לִידִיעַת הַבּוֹרֵא בְּלִי חָכְמַת הַקַּבָּלָה

וְאַתָּה שְׁלֹמֹה בְנִי דַּע אֶת אֱלֹהֵי אָבִיךָ וְעָבְדֵהוּ בְּלֵב שָׁלֵם.

(דִּבְרֵי הַיָּמִים א' כ"ח, ט)

אִי בַּר נַשׁ לָא אִשְׁתְּמוֹדָע הַהוּא דִיְהִיב לֵיהּ אוֹרַיְיתָא, וּמַנִּי לֵיהּ לְנַטְרָא לָהּ, אֵיךְ דָּחִיל מִנֵּיהּ וְעָבִיד פִּקּוּדוֹי.

(תִּקּוּנֵי זֹהַר בַּהַקְדָּמָה דַּף ו.)

לֵית סִכְלְתָנוּ לְאִשְׁתְּמוֹדָע בִּשְׁכִינְתָּא כְּאִלֵּין מָארֵי קַבָּלָה.

(תִּקּוּנֵי זֹהַר בַּהַקְדָּמָה דַּף א' עַמּוּד ב')



– פֶּרֶק ח –

סְגֻלַּת סֵפֶר הַזֹּהַר

הַזֹּהַר מָקוֹר לְכָל סִפְרֵי הַיְרֵאִים

סֵפֶר הַזֹּהַר בּוֹ דָּבוּק נַפְשִׁי עַד אֲשֶׁר בְּשָׁכְבִּי וּבְקוּמִי בּוֹ נִקְשַׁרְתִּי, לֹא נָח וְלֹא שָׁקַט לִבִּי, כִּי בֶּאֱמֶת הַסֵּפֶר הַלָּזֶה יָדוּעַ וּמְפֻרְסָם סְגֻלַּת עִסְקוֹ בּוֹ, וְהוּא מָקוֹר לְכָל סִפְרֵי יְרֵאִים, וּמִמֶּנּוּ נוֹבְעִים כָּל הַמּוּסָרִים וְאַהֲבַת הַשֵּׁם הַתְּמִימָה וְכוּ'.

(מִתּוֹךְ מִכְתָּב בַּעַל עֲטֶרֶת צְבִי לְרַבּוֹ הָרַב אַבְרָהָם יְהוֹשֻׁעַ הֶעשִׁיל מֵאַפְּטָא זֵכֶר צַדִּיק וְקָדוֹשׁ לִבְרָכָה)

רָאוּי לִלְמֹד הַזֹּהַר וְהַתִּקּוּנִים עִם תִּינוֹקוֹת בְּנֵי תֵּשַׁע, כְּדֵי שֶׁיִּרְאָתָם תִּהְיֶה קוֹדֶמֶת לְחָכְמָתָם

לוּ עַמִּי שׁוֹמֵעַ לִי, בַּדּוֹר הָרַע הַזֶּה שֶׁהַמִּינוּת גּוֹבֵר הָיוּ לוֹמְדִין עִם תִּינוֹק בֶּן תִּשְׁעָה שָׁנִים סֵפֶר הַזֹּהַר וְהַתִּקּוּנִים לַהֲגוֹת בָּהּ, וְהָיָה יִרְאַת חֶטְאוֹ קוֹדֶמֶת לְחָכְמָתוֹ וְיִתְקַיֵּם.

(נוֹצֵר חֶסֶד עַל מַסֶּכֶת אָבוֹת פֶּרֶק ד' מִשְׁנָה כ')

קְרִיאַת הַזֹּהַר, אַף עַל פִּי דְּלָא יָדַע מַאי קָאָמַר, הוּא תִּקּוּן לַשְּׁכִינָה הַקְּדוֹשָׁה וּלְנִשְׁמָתוֹ

צָרִיךְ לִקְרוֹת בְּסֵפֶר הַזֹּהַר וְכוּ' אַף עַל גַּב דְּלָא יָדַע מַאי קָאָמַר, כִּי תִּקּוּן גָּדוֹל וְעָצוּם מְאֹד לְמַטְרוֹנִיתָא וּלְנִשְׁמָתוֹ כַּנּוֹדָע מִכַּמָּה טְעָמִים.

(תִּקּוּן לֵיל שָׁבוּעוֹת לְהָרַב רַבֵּינוּ משֶׁה זְכוּתָא בְּסוֹף סֵפֶר טוּב הָאָרֶץ לְמוֹרֵינוּ הָרַב נָתָן שַׁפִּירָא)

הַלּוֹמֵד זֹהַר, אַף עַל פִּי שֶׁאֵינוֹ מְבִינוֹ, הַקָּדוֹשׁ בָּרוּךְ הוּא מְתַקֵּן דְּבָרָיו - 'תּוֹשִׁיעַ הֲוָיָ"ה' עִם הַשְׁתֵּי הַתֵּבוֹת וּשְׁתֵּי הַכּוֹלְלִים, בְּגִימַטְרִיָּא 'זֹהַ"ר תִּקּוּנִי"ם'

הַלּוֹמֵד הַזֹּהַר, אֲפִלּוּ אֵינוֹ יוֹדֵעַ וְאֵינוֹ מֵבִין מַה שֶּׁמּוֹצִיא מִפִּיו, הַקָּדוֹשׁ בָּרוּךְ הוּא מְתַקֵּן דְּבָרָיו. וְכָךְ אָמְרוּ קַמָּאי וּסְמָכוּהוּ אַקְרָא וְדִגְלוֹ עָלַי אַהֲבָה, אַל תִּקְרֵי וְדִגְלוֹ אֶלָּא וְדִלּוּגוֹ. וְעַיֵּן בְּהָרַב חִידָ"א בְּקוּנְטְרֵס טוֹב עַיִן בְּשֵׁם ה"א ז"א וְכוּ'.

וּלְפִי זֶה יִתְפָּרֵשׁ לִרְמֹז לוֹ, דְּאַף עַל גַּב שֶׁאָדָם הוּא כִּבְהֵמָה וְאֵינוֹ יוֹדֵעַ לִקְרוֹת, עִם כָּל זֶה מִשְּׁמַיָּא יִכְפְּלוּ לוֹ שְׂכָרוֹ. וְיֵשׁ רֶמֶז בַּפָּסוּק (תְּהִלִּים לו ז) 'אָדָם וּבְהֵמָה תּוֹשִׁיעַ הֲוָיָ"ה', דְּתֵבוֹת 'תּוֹשִׁיעַ הֲוָיָ"ה' עִם הַתֵּבוֹת וּשְׁתֵּי כּוֹלְלִים שֶׁל תֵּבוֹת יַעֲלוּ כְּמִסְפַּר תֵּבוֹת 'זֹהַ"ר תִּקּוּנִי"ם' בְּדִקְדּוּק צ"ח.

(הַקְדָּמַת הַמּוֹצִיאִים לָאוֹר סֵפֶר הַתִּקּוּנִים דְּפוּס לִיווֹרְנוֹ)

לִלְמֹד זֹהַר וְתִקּוּנִים אוֹ זֹהַר חָדָשׁ קֹדֶם הַתְּפִלָּה

קֹדֶם הַתְּפִלָּה לְמַעֵט בְּדִבּוּר כָּל מַה דְּאֶפְשָׁר, וְלִלְמֹד אֵיזֶה עִנְיָן בַּזֹּהַר הַקָּדוֹשׁ אוֹ בַּתִּקּוּנִים אוֹ בְּזֹהַר חָדָשׁ.

(סֵדֶר הַיּוֹם וְאַזְהָרוֹת הַקֹּדֶשׁ בַּסֵּפֶר בֵּית אַהֲרֹן)

זֹהַר הֲכָנָה לַתְּפִלָּה

הַבַּעַל שֵׁם טוֹב צִוָּה לַאֲנָשָׁיו שֶׁקֹּדֶם כָּל תְּפִלָּה יִלְמְדוּ מַאֲמַר זֹהַר וְתִקּוּנִים.

(לִקּוּטֵי תּוֹרָה (טְשֶׁרְנוֹבִּיל) הַדְרָכָה ז', דַּף ט' טוּר ג')

לִמּוּד הַזֹּהַר מוֹעִיל לִתְשׁוּבָה בֶּאֱמֶת

וְיַרְבֶּה בְּיָמִים אֵלּוּ [יְמֵי אֱלוּל] בִּצְדָקָה וּבְלִמּוּד זֹהַר וְתִקּוּנִים וּתְהִלִּים.

(מוֹרֶה בְּאֶצְבַּע סִימָן ח' קֶטַע רמ"ח)

לִמּוּד סֵפֶר הַזֹּהַר מְרוֹמָם עַל כָּל לִמּוּד, בְּשֶׁגַּם לֹא יָדַע מַאי קָאָמַר וְאַף שֶׁיִּטְעֶה בִּקְרִיאָתוֹ

לִמּוּד סֵפֶר הַזֹּהַר מְרוֹמָם עַל כָּל לִמּוּד, בְּשֶׁגַּם לֹא יָדַע מַאי קָאָמַר וְאַף שֶׁיִּטְעֶה בִּקְרִיאָתוֹ. וְהוּא תִּקּוּן גָּדוֹל לַנְּשָׁמָה, לְפִי שֶׁהַגַּם דְּכָל הַתּוֹרָה שְׁמוֹתָיו שֶׁל הַקָּדוֹשׁ בָּרוּךְ הוּא, מִכָּל מָקוֹם נִתְלַבְּשָׁה בְּכַמָּה סִפּוּרִים, וְאָדָם הַקּוֹרֵא וּמֵבִין הַסִּפּוּרִים נוֹתֵן דַּעְתּוֹ עַל פְּשָׁט הַפָּשׁוּט, אֲבָל סֵפֶר הַזֹּהַר מִן הַסּוֹדוֹת עַצְמָן בְּגָלוּי, וְהַקּוֹרֵא יוֹדֵעַ שֶׁהֵם סוֹדוֹת וְסִתְרֵי תּוֹרָה אֶלָּא שֶׁאֵינוֹ מוּבָן מִקֹּצֶר הַמַּשִּׂיג וְעֹמֶק הַמֻּשָּׂג.

(שָׁם סִימָן מ"ד)

צָרִיךְ לָשׁוּב בֶּאֱמֶת עַל חַטֹּאות נְעוּרִים וּלְהִתְעַנּוֹת חֲמִשָּׁה שָׁנִים רְצוּפִים יוֹם אֶחָד בְּשָׁבוּעַ וְכוּ', וְלִהְיוֹת נֵעוֹר כָּל לֵיל שִׁשִּׁי וְלִלְמֹד בְּאוֹתוֹ לַיְלָה תַּנַ"ךְ, מִשְׁנָה, גְּמָרָא, זֹהַר, רֵאשִׁית חָכְמָה, תִּקּוּנִים, עֵין יַעֲקֹב וְכוּ'.

(לִקּוּטֵי תּוֹרָה (טְשֶׁערְנָאבִּיל) הַדְרָכָה א')

אָדָם שֶׁפָּגַם וְנִפְסַק הַחֶבֶל שֶׁהוּא קָשׁוּר, כַּמַּאֲמָר "יַעֲקֹב חֶבֶל נַחֲלָתוֹ", וְלִבּוֹ מְטֻמְטָם וְאֵינוֹ יָכוֹל לְדַבֵּר דִּבּוּרִים זַכִּים, אָז צָרִיךְ לְהִתְבּוֹנֵן מִגַּדְלוּת הַבּוֹרֵא יִתְבָּרַךְ אֵיךְ שֶׁמְּמַלֵּא כָּל עָלְמִין וְסוֹבֵב כָּל עָלְמִין וְלֵית אֲתָר פָּנוּי מִינֵיהּ.

וְזֶהוּ "יִרְאַת הַשֵּׁם רֵאשִׁית דַּעַת", דַּעַת הִיא לְשׁוֹן הִתְבּוֹנְנוּת וּבִינָה לִבָּא, זֶהוּ חָכְמָה בַּלֵּב. וְעִקָּר הוּא עַל יְדֵי הַתּוֹרָה, כְּמוֹ שֶׁכָּתוּב בְּשֵׁם הַבַּעַל שֵׁם טוֹב שֶׁצִּוָּה לַאֲנָשָׁיו שֶׁקֹּדֶם כָּל תְּפִלָּה יִלְמְדוּ מַאֲמַר זֹהַר וְתִקּוּנִים וְכוּ'.

(שָׁם הַדְרָכָה ז')

כָּל עוֹרוֹת אֵילֵי נְבָיוֹת לֹא יַסְפִּיקוּ לְבָאֵר סוֹדוֹתָיו וְרִמְזוֹתָיו שֶׁל סֵפֶר הַתִּקּוּנִים אֲשֶׁר לֹא יְכִילֵם הָרַעְיוֹן

עַל סֵפֶר הַתִּקּוּנִים לְבַד לֹא יַסְפִּיקוּ אֲלָפִים סְפָרִים לְבָאֵר עֹצֶם רִבּוּי הַסּוֹדוֹת שֶׁיֵּשׁ שָׁם, אֲשֶׁר לֹא יְכִילֵם הָרַעְיוֹן, כַּיָּדוּעַ לַכֹּל גַּדְלוּת קְדֻשַּׁת הַתִּקּוּנִים הַקָּדוֹשׁ, אֲשֶׁר כָּל עוֹרוֹת אֵילֵי נְבָיוֹת לֹא יַסְפִּיקוּ לְבָאֵר סוֹדוֹתָיו וְרִמְזוֹתָיו.

(שִׂיחוֹת הָרַ"ן רַבֵּינוּ נַחְמָן מִבְּרֶסְלֶב סִימָן רפ"ה)

בְּסֵפֶר הַתִּקּוּנִים כְּלוּלִים כָּל הַחָכְמוֹת שֶׁבָּעוֹלָם

הִפְלִיג מְאֹד כַּמָּה פְּעָמִים בְּשֶׁבַח גַּדְלוּת קְדֻשַּׁת הַתִּקּוּנֵי זֹהַר. וְהָיָה רָגִיל לַעֲסֹק בּוֹ בְּיוֹתֵר גַּם בְּכָל הַשָּׁנָה אֲפִלּוּ שֶׁלֹּא בִּימֵי אֱלוּל. וְאָמַר, שֶׁבְּסֵפֶר הַתִּקּוּנִים כְּלוּלִים כָּל הַחָכְמוֹת שֶׁבָּעוֹלָם וְכוּ'.

(שִׂיחוֹת הָרַ"ן רַבֵּינוּ נַחְמָן מִבְּרֶסְלֶב סִימָן קכ"ח)

בְּלִמּוּד הַזֹּהַר הָיָה בּוֹכֶה הַרְבֵּה עַד שֶׁיִּזְכֶּה לְהָבִין.

(שִׂיחוֹת הָרַ"ן רַבֵּינוּ נַחְמָן מִבְּרֶסְלֶב סִימָן ח')

הַזֹּהַר קָדוֹשׁ וְנוֹרָא, אַךְ אֵין עֶרְכּוֹ כְּהַתִּקּוּנִים

פַּעַם אַחַת אָמַר כְּמַתְמִיהַּ, אֵצֶל הָעוֹלָם הַכֹּל שָׁוִין, סֵפֶר הַזֹּהַר וְהַתִּקּוּנִים. וְהַמּוּבָן מִדְּבָרָיו הָיָה, שֶׁבֶּאֱמֶת יֵשׁ חִלּוּק גָּדוֹל וְעָצוּם בֵּין סֵפֶר הַזֹּהַר הַקָּדוֹשׁ וּבֵין סֵפֶר הַתִּקּוּנִים, אַף עַל פִּי שֶׁסֵּפֶר הַזֹּהַר הוּא קָדוֹשׁ וְנוֹרָא מְאֹד, אֵין לוֹ שׁוּם עֵרֶךְ נֶגֶד קְדֻשַּׁת וְסוֹדוֹת שֶׁל סֵפֶר הַתִּקּוּנִים.

(חַיֵּי מוֹהֲרַ"ן רַבֵּינוּ נַחְמָן מִבְּרֶסְלֶב, שנ"ט)

עַל יָדוֹ יְכוֹלִים לִרְאוֹת נֹעַם הַשֵּׁם

כְּתִיב "מִבְּשָׂרִ"י אֶחֱזֶה אֱלוֹהַּ", רָאשֵׁי תֵּבוֹת מִ'תּוֹרַת רַ'בִּי שִׁ'מְעוֹן בֶּ'ן י'וֹחַאי.

(בֵּית אַהֲרֹן, לַ"ג בָּעֹמֶר)

לְשׁוֹנוֹ מְזַכֵּךְ הַנְּשָׁמָה

מִי שֶׁלֹּא זָכָה לְהָבִין הַזֹּהַר, אַף עַל פִּי כֵן יִלְמֹד, כִּי הַלָּשׁוֹן שֶׁל הַזֹּהַר מְזַכֵּךְ הַנְּשָׁמָה.

(אוֹר צַדִּיקִים לְהָרַב מֵאִיר פַּאפְּרִישׁ, סִימָן א' סְעִיף קָטָן ט"ז)

סְגֻלָּה לְהִנָּצֵל מֵחָכְמוֹת חִיצוֹנִיּוֹת

כָּל סֵפֶר הַזֹּהַר מְיֻסָּד עַל מוּסָרִים גְּדוֹלִים עַד אֵין שִׁעוּר, וּבִפְרָט לִהְיוֹת מֶרְכָּבָה לְיִחוּד קוּדְשָׁא בְּרִיךְ הוּא וּשְׁכִינְתֵּי', וּמֵעִיר עֵינֵי יְשֵׁנִים מִתַּרְדֵּמָתָם, וּמֵסִיר לֵב הָאֶבֶן, אִם אֶבֶן הוּא נִמּוֹחַ, וְגַם הוּא סְגֻלָּה לְהִנָּצֵל מִמַּיִם הַזֵּידוֹנִים, מַיִם הַמָּרִים הַמְאָרֲרִים, חָכְמַת הַחִיצוֹנִיּוּת, וְכָל הַטּוֹעֵם מִמֶּנּוּ יִטְעֹם בְּעַצְמוֹ אֲשֶׁר אֵין חָכְמָה בָּעוֹלָם כְּחָכְמַת עֻמְקוֹ, סִתְרֵי טַעֲמֵי תּוֹרָה, וְכָל הַחָכְמוֹת מִבִּלְעָדָהּ לְאֶפֶס וְתֹהוּ נֶחְשְׁבוּ.

(מוֹרֵינוּ הָרַב רַבִּי צְבִי אֱלִימֶלֶךְ מִדִּינוֹב זֵכֶר צַדִּיק לִבְרָכָה בְּסִפְרוֹ סוּר מֵרַע וַעֲשֵׂה טוֹב)

סְגֻלָּה לְטַהֵר הַנְּשָׁמָה

עַל דֶּרֶךְ דְּאִיתָא שֶׁלְּשׁוֹן הַזֹּהַר הַקָּדוֹשׁ הוּא מְסֻגָּל לַנְּשָׁמָה אַף שֶׁאֵינוֹ מֵבִין כְּלָל מַה שֶּׁאָמַר, כְּמָשָׁל הַנִּכְנָס לַחֲנוּת שֶׁל בֹּשֶׁם, אַף עַל פִּי שֶׁלֹּא לָקַח כְּלוּם, מִכָּל מָקוֹם רֵיחַ טוֹב קָלַט עִמּוֹ.

(דֶּגֶל מַחֲנֵה אֶפְרַיִם בַּלִּקּוּטִים, דִּבּוּר הַמַּתְחִיל יִשָּׁקֵנִי)

יִלְמֹד בְּסִפְרֵי קַבָּלָה, וְאַף אִם אֵינוֹ מֵבִין בָּהֶם יֹאמַר דִּבְרֵי הַזֹּהַר וְתִקּוּנִים, כִּי הֵם מְסֻגָּלִים לְטַהֵר הַנְּשָׁמָה.

(סִדּוּר הָאֲרִ"י זִכְרוֹנוֹ לִבְרָכָה "קוֹל יַעֲקֹב" לְרַבִּי יַעֲקֹב קָאפִּיל זִכְרוֹנוֹ לִבְרָכָה, בְּסֵדֶר כַּוָּנַת הַלִּמּוּד)

אָמַר הַבַּעַל שֵׁם טוֹב זִכְרוֹנוֹ לִבְרָכָה: בְּג' דְּבָרִים הַכְּלָל הֵפֶךְ מִמַּה שֶּׁאָמְרוּ אֶחָד הַמַּרְבֶּה וְאֶחָד כוּ' וּבִלְבַד שֶׁיְּכַוֵּן, אֶלָּא אֶחָד הַמְכַוֵּן כוּ' וּבִלְבַד שֶׁיַּרְבֶּה, אֲמִירַת הַזֹּהַר מְסֻגָּל לַנְּשָׁמָה, שְׁקִידַת מִקְוָאוֹת מְטַהֵר הַגּוּף, נְתִינַת צְדָקָה, אָמְרוּ רַבּוֹתֵינוּ זִכְרוֹנָם לִבְרָכָה: הַנּוֹתֵן סֶלַע לִצְדָקָה בִּשְׁבִיל שֶׁיִּחְיֶה בְּנִי הֲרֵי זֶה צַדִּיק גָּמוּר, דְּעַל כָּל פָּנִים מְחַיֶּ' אֶת הֶעָנִי.

(סֵפֶר נְתִיב רַשִׁ"י בְּשֵׁם "מוֹרִי", הֲלֹא הוּא הָרַב הַצַּדִּיק רַבִּי הִלֵּל מִפָּארִיטְשׁ)

יַעֲסֹק בְּסֵפֶר הַזֹּהַר אַף עַל גַּב דְּלָא יָדַע וְלֹא מֵבִין מַאי קָאָמַר, מִכָּל מָקוֹם הַלָּשׁוֹן שֶׁל הַזֹּהַר מְסֻגָּל לִשְׁכִינְתָּא וּלְנִשְׁמָתָא לִקְרֹא בּוֹ יוֹתֵר מִכָּל עֵסֶק הַתּוֹרָה.

(תִּקּוּן לֵיל הוֹשַׁעְנָא רַבָּא, סִפְרֵי יְרֵאִים)

וּכְמוֹ שֶׁשָּׁמַעְנוּ בְּפֵרוּשׁ מִפִּי אַדְמוֹ"ר הַזָּקֵן (בַּעַל הַתַּנְיָא) בְּלִיַאזְנִי, שֶׁיֵּשׁ בְּחִינַת טִמְטוּם הַמֹּחַ וְכוּ', וּלְזֶה מוֹעִיל קְרִיאַת דִּבְרֵי הַזֹּהַר הַקָּדוֹשׁ אַף דְּלָא יָדַע מַאי קָאָמַר.

(חָנָה אֲרִיאֵל, להרי"א מֵהוֹמִיל, שְׁמוֹת עַמּוּד ס"ד)

אַף מִי שֶׁלֹּא יָבִין הַזֹּהַר יִלְמֹד בְּכָל יוֹם

אַף מִי שֶׁלֹּא יָבִין הַזֹּהַר יִלְמֹד בְּכָל יוֹם דְּבַר מָה, כִּי הַלָּשׁוֹן הוּא מְסֻגָּל לַנְּשָׁמָה.

(הַנְהָגוֹת צַדִּיקִים - הַנְהָגוֹת וְדֶרֶךְ הָאָדָם מֵרַבִּי שְׁלֹמֹה בָּרוּךְ מִבּוּדַפֶּסְט)

לְהִנָּצֵל מִמַּחְשָׁבוֹת זָרוֹת בְּעֵת הַתְּפִלָּה

שָׁמַעְתִּי מִמַּהֲרָ"ם הַלֵּוִי יָפֶה שֶׁאָמַר בְּשֵׁם אַדְמוֹ"ר הַזָּקֵן (בַּעַל הַתַּנְיָא) נִשְׁמָתוֹ בְּגִנְזֵי מְרוֹמִים: סְגֻלָּה לְמַחְשָׁבוֹת זָרוֹת בְּעֵת הַתְּפִלָּה הוּא ג' דְּרָכִים וְכוּ', וְכֵן סֵפֶר הַזֹּהַר הַלָּשׁוֹן מְסֻגָּל לַנְּשָׁמָה אַף עַל פִּי דְּלָא יָדַע מַאי קָאָמַר, וְלָכֵן כֵּיוָן שֶׁג' דְּבָרִים אֵלּוּ אֵינָם צְרִיכִים כַּוָּנָה, לָכֵן מוֹעִילִים לְטַהֵר הַמַּחֲשָׁבָה מִמַּחְשָׁבוֹת זָרוֹת.

(סֵפֶר מִגְדָּל עֹז, מַאַמְרֵי דִּבְרֵי אֱלֹקִים חַיִּים מֵאַדְמוֹרֵ"י חַבָּ"ד, עַמּוּד תכ"ו)

שְׁלֹשׁ עֶשְׂרֵה דְּבָרִים הֵם לְהָסִיר כָּל הַמּוֹנְעִים בִּתְפִלָּה וְכוּ', וְהַג' הוּא עֵסֶק וְלִמּוּד דִּבְרֵי מוּסָר הַנִּמְצָאִים בַּזֹּהַר מִלְּשׁוֹן הֶאָרָה, שֶׁמֵּאִיר בִּמְקוֹם הַחֹשֶׁךְ שֶׁהוּא חָכְמַת אֱמֶת.

(לִקּוּטֵי תּוֹרָה פָּרָשַׁת תָּבוֹא)

הָרוֹצֶה לְהִתְדַּבֵּק בְּקוֹנוֹ יִדְבַּק בַּזֹּהַר הַקָּדוֹשׁ

שְׁמָעוּנִי אַחַי וְרֵעַי, הַחֲבֵרִים הַמִּשְׁתּוֹקְקִים וּמְבַקְּשֵׁי אֱמֶת אֲמִתַּת עֲבוֹדַת הַלֵּב, לַחֲזוֹת בְּנֹעַם הַשֵּׁם וּלְבַקֵּר בְּהֵיכָלוֹ, נַפְשִׁי תִּשְׁתּוֹחַח וְתִדְבַּק בְּסֵפֶר הַזֹּהַר, כַּאֲשֶׁר יָדוּעַ וּמְפֻרְסָם סְגֻלַּת סֵפֶר הַזֹּהַר וְכוּ'.

(סֵפֶר סוּר מֵרַע וַעֲשֵׂה טוֹב)

מִי שֶׁאֵינוֹ לוֹמֵד זֹאת הַחָכְמָה הוּא כְּמוֹ הַדָּר בְּחוּץ לָאָרֶץ וְדוֹמֶה כְּמִי שֶׁאֵין לוֹ אֱלֹקַי

וְתַאֲמִין לִי אָחִי, מִי שֶׁאֵינוֹ לוֹמֵד זֹאת הַחָכְמָה הוּא כְּמוֹ הַדָּר בְּחוּץ לָאָרֶץ וְדוֹמֶה כְּמִי שֶׁאֵין לוֹ אֱלוֹקֵ"י, אַחַר שֶׁהַתַּאֲווֹת מִתְגַּבְּרִים וְהַיֵּצֶר מֵסִית וּמַכְנִיס בָּאָדָם סְפֵקוֹת בְּהָאֱמוּנָה, אֲבָל הַמֵּשִׂים נַפְשׁוֹ בְּכַפּוֹ וְעוֹסֵק בְּחָכְמָה וְכוּ' וּבַזֹּהַר לְהָבִין, נִתְבַּשֵּׂר בְּלֵב כָּל חֲכַם לֵב הַשָּׂגַת הַחָכְמָה וְיִרְאַת שָׁמַיִם הָרוֹמֶמֶת צַח וְצָלוּל וֶאֱמֶת, וְלֹא יִשָּׁאֵר לוֹ שׁוּם סָפֵק בְּדַרְכֵי הַשֵּׁם הַמַּפְלִיא פְּלָאוֹת, וְיַעֲמֹד עַל עִקְּרֵי עִנְיְנֵי אֱלוֹקוּת אֱלֹקֵי יִשְׂרָאֵל, וְלֹא יִשָּׁאֵר לוֹ שׁוּם סָפֵק וְקוּשְׁיָא כְּלָל.

(סֵפֶר סוּר מֵרַע וַעֲשֵׂה טוֹב)

סֵפֶר הַזֹּהַר הוּא הַמַּפְתֵּחַ וְהוּא הַסּוֹגֵר

וְתַכְלִית הַדְּבָרִים, כְּשֶׁתִּדְבַּק נַפְשְׁךָ בְּסִפְרֵי יְרֵאִים, שֶׁתִּרְאֶה בְּכָל עֵת חִיּוּבְךָ לְבוֹרֵא כָּל עָלְמִין, וּבִפְרָט בְּסֵפֶר הַזֹּהַר עִיקָּרָא דְּכוֹלָא, וְהוּא יַלְהֵב לִבְּךָ בְּשַׁלְהוֹבָא דְאֶשָּׁא, סֵפֶר הַזֹּהַר הוּא הַמַּפְתֵּחַ וְהוּא הַסּוֹגֵר.

(סֵפֶר סוּר מֵרַע וַעֲשֵׂה טוֹב)

יִזְכֶּה לְתַקֵּן נֶפֶשׁ רוּחַ נְשָׁמָה

הֲוָה מַרְגְּלָא בְּפוּמֵיהּ דְּרַבֵּינוּ מִזִּידִיטְשׁוֹב לוֹמַר תָּמִיד לְאַנְשֵׁי שְׁלוֹמֵנוּ וְתַלְמִידָיו וּלְכָל בָּאֵי בֵּיתוֹ, כִּי רַק הַלִּמּוּד הַקָּדוֹשׁ הַזֶּה הוּא שֶׁדִּבְּרָה תּוֹרָה שֶׁהוּא מָגֵן וּמַחֲסֶה נֶגֶד הַמְקַטְרְגִים וְנֶגֶד הַיֵּצֶר הָרַע, שֶׁיִּזְכּוּ לְתַקֵּן אֶת נֶפֶשׁ רוּחַ נְשָׁמָה שֶׁלָּהֶם, נָקִי וּבַר מִכָּל סְיָג וּפְגָם, לְטַהֵר וּלְקַדְּשָׁם בִּקְדֻשָּׁה עֶלְיוֹנָה.

פַּעַם שְׁאָלוֹ רַבֵּינוּ לְאַחַד הַתַּלְמִידִים הַחֲשׁוּבִים, מַדּוּעַ לֹא לוֹמֵד בַּזֹּהַר הַקָּדוֹשׁ וְהַתִּקּוּנִים וּבְכִתְבֵי הָאֲרִ"י זִכְרוֹנוֹ לִבְרָכָה, וְעָנָה בְּשִׁבְרוֹן לֵב: רַבִּי, מָה אֶעֱשֶׂה כִּי לַלִּמּוּד הַקָּדוֹשׁ הַזֶּה צְרִיכִים קְדֻשָּׁה יְתֵרָה וְטַהֵר גַּבְרָא, וַאֲנִי אֵין בִּי זֹאת, וְאֵיךְ אוּכַל לָגֶשֶׁת לְקֹדֶשׁ קָדָשִׁים לִלְמֹד. וְאָמַר לוֹ רַבֵּינוּ: אִם אֵינְךָ עוֹד קָדוֹשׁ וְטָהוֹר, צֵא וּלְמַד לִמּוּד הַקָּדוֹשׁ הַזֶּה וְתִדְבַּק בּוֹ וְכָזֶה רְאֵה וְקַדֵּשׁ, וְאָז תִּתְקַדֵּשׁ וְתִתְטַהֵר, כִּי אִי אֶפְשָׁר בַּדּוֹר הַזֶּה לְהַשִּׂיג דְּבַר מָה בִּלְעָדָהּ.

(הַקְדָּמָה לַסֵּפֶר צְבִי לַצַּדִּיק)

עַל יְדֵי הַזֹּהַר וְכִתְבֵי הָאֲרִ"י זִכְרוֹנוֹ לִבְרָכָה נַעֲשֶׂה הָאָדָם כִּבְרִיָּה חֲדָשָׁה

לַמְדָן מִשָּׂפָה וְלַחוּץ לֹא יִטְעַם לְעוֹלָם אוֹר הַתּוֹרָה וְלֹא יִתְחַדֵּשׁ לוֹ שׁוּם אוֹר, וְכָל הַחִדּוּשִׁים שֶׁסּוֹבֵר כִּמְחַדֵּשׁ בִּסְבָרוֹת זָרוֹת וְגִרְסוֹת בְּהֶבֶל הֲבָלִים הֵם הֵפֶךְ הֲלָכָה אֲמִתִּית וּלְטַהֵר אֶת הַטָּמֵא וְכוּ', וְהַזֹּהַר שֶׁהוּא מֵאִיר הָעֵינַיִם מָתוֹק לְנֶפֶשׁ יִשְׂרָאֵל הַמַּשְׂכֶּלֶת, שֶׁיִּתְחַדֵּשׁ לוֹ בְּכָל עֵת רֶגַע אוֹר חָדָשׁ מַמָּשׁ עַד שֶׁנַּעֲשֶׂה בְּרִיָּה חֲדָשָׁה עַל יְדֵי הַזֹּהַר וּמָרָן הָאֲרִ"י זִכְרוֹנוֹ לִבְרָכָה.

(הֵיכַל הַבְּרָכָה, דְּבָרִים דַּף כ"ח)

עַל יְדֵי לִמּוּד בַּתִּקּוּנִים הֵבִין שֶׁנִּמְתְּקוּ כָּל הַדִּינִים

כַּאֲשֶׁר הִתְעוֹרַרְתִּי בַּחֲצוֹת הַלַּיְלָה וְרָאִיתִי שֶׁאִגֶּרֶת אַחַת מוּנַחַת לְפָנַי, אֲשֶׁר בְּעוֹד חֶבְלֵי שֵׁנָה עַל עֵינַי לֹא יָכֹלְתִּי לִקְרוֹתוֹ, עַד אֲשֶׁר לָמַדְתִּי תּוֹרָתִי בַּסֵּפֶר תִּקּוּנֵי הַזֹּהַר הַקָּדוֹשׁ, וְהוּא עַד מַחֲצִית שָׁעָה שְׁתַּיִם, וְאָז נִזְכַּרְתִּי לִקְרוֹת הָאִגֶּרֶת שֶׁל מַעֲלַת כְּבוֹד תּוֹרָתוֹ, וַהֲבִינֹתִי עַל יָדוֹ מַאֲמַר הַזֹּהַר הַנִּזְכַּר שֶׁנִּמְתְּקוּ כָּל דִּינִים וְכוּ'.

(סֵפֶר עֲבוֹדַת יִשְׂרָאֵל לְהַמַּגִּיד הַקָּדוֹשׁ מִקָּאזְנִיץ זִכְרוֹנוֹ לְחַיֵּי הָעוֹלָם הַבָּא, לִקּוּטִים בְּסוֹפָן)

סְגֻלָּה לְבַעַל עֵסֶק שֶׁיִהְיֶה רֹב לִמּוּדוֹ בַּזֹּהַר הַקָּדוֹשׁ

בְּנִדּוֹן שְׁאָר הַלִּמּוּד יִהְיֶה בְּזֶה הָאֹפֶן, מִי שֶׁהוּא בַּעַל עֵסֶק גָּדוֹל יִהְיֶה רֹב לִמּוּדוֹ בַּזֹּהַר הַקָּדוֹשׁ, אַף כְּשֶׁאֵינוֹ מֵבִין, כִּי מָה אִכְפַּת לֵיהּ שֶׁאֵינוֹ מֵבִין, אֲפִלּוּ הָכִי הוּא סְגֻלָּה.

(מַאַמְרֵי אַדְמוֹ"ר הַזָּקֵן הַקְּצָרִים דַּף תקע"א)

סְגֻלָּתוֹ לָאוֹר נַפְשׁוֹ בְּאוֹר הַחַיִּים הַנִּצְחִיִּים

כְּבָר קְדָמוּנִי רַבָּנָן תַּקִּיפֵי לִקְדוֹשִׁים אֲשֶׁר בָּאָרֶץ הֵמָּה בִּנְהִירַן לְהוּ שְׁבִילֵי דִּנְהַר דֵּעָ"ה, לְהוֹדוֹת וּלְהַלֵּל וּלְשַׁבֵּחַ בְּשֶׁבַח הַמַּגִּיהַּ כְּזֹהַר הָרָקִיעַ עַל סֵפֶר הַזֹּהַר הַקָּדוֹשׁ לְעֵינֵי כָּל יִשְׂרָאֵל לְכָל דַּיָּרֵי אַרְעָא, הֲלֹא לֶאֱמוּנָה גָּבְרוּ באר"ש טוֹבָה וּרְחָבָה מִכָּאן מוֹדָעָא, הֵמָּה בְּחָכְמָתָם גִּלּוּ לָנוּ רָז זֶה כִּי יִקְרָא בְּסֵפֶר הַתּוֹרָה זֶה קְרִיאָ"ה נֶאֱמָנָה, קוֹל שֶׁיֶּשְׁנוֹ בִּלְמִידָה, לוֹ נִתְּנָה פְּרִיעָ"ה, הִנֵּה שְׂכָרוֹ אִתּוֹ בֵּית קֵ"ל, וּמָצָאנוּ לָעוֹלָם שְׁלִימוּ טוֹב בְּתַשְׁלוּמֵי כֵּפֶל אַרְבָּעָה, וְאַף כִּי אֵין אִישׁ בְּבֵיתוֹ לֶחֶם וְשִׂמְלָה, וְלֹא נְהִירַן לֵיהּ שְׁבִילִין דִּשְׁמַיָּא כִּשְׁבִילִין דְּאַרְעָא, מִכָּל מָקוֹם זֶה חֶלְקוֹ מִכָּל עֲמָלוֹ, יַעֲשֶׂה לוֹ סְגֻלָּה וְנַפְשׁוֹ ל"וֹ חַיָּה, לָאוֹר בְּאוֹר הַחַיִּים הַנִּצְחִיִּים, יְהִיב רַחֲמָנָא שִׂבְעָא.

(מִתּוֹךְ לְשׁוֹן הַסְכָּמַת הָרַבָּנִים דִּקְהִלָּה קְדוֹשָׁה לִיווֹרְנוֹ לְסֵפֶר הַזֹּהַר דְּפוּס לִיווֹרְנוֹ)

עִנְיַן לִמּוּד פְּנִימִיּוּת הַתּוֹרָה שֶׁהֶאֱרִיכוּ בְּזֹהַר וְתִקּוּנִים וּבְעֵץ חַיִּים בְּחִיּוּב לִמּוּד זֶה, וּכְמוֹ שֶׁכָּתַב בַּסֵּפֶר רֵאשִׁית חָכְמָה בַּהַקְדָּמָה וּבַשְּׁלָ"ה בְּמַסֶּכֶת שְׁבוּעוֹת שֶׁלּוֹ בַּפֶּרֶק נֵר מִצְוָה הִפְלִיג מְאֹד בְּמַעֲלַת לִמּוּד זֶה... וְהִנֵּה בִּכְלַל מִקְרָא הוּא גַּם כֵּן לִמּוּד פְּנִימִית הַתּוֹרָה, שֶׁהֲרֵי מִדְרַשׁ הַזֹּהַר הוּא עַל פְּסוּקֵי הַתּוֹרָה.

(לִקּוּטֵי תּוֹרָה פָּרָשַׁת וַיִּקְרָא דַּף ה:)



– פֶּרֶק ט –

כֻּלָּם חַיָּבִים לִלְמֹד זֹהַר

הָאֲרִ"י זִכְרוֹנוֹ לִבְרָכָה לֹא קָצַב זְמַן לְהַתְחָלַת לִמּוּד תּוֹרַת הַחֵ"ן

מַה שֶּׁכָּתְבוּ בְּשֵׁם חַכְמֵי הָאֱמֶת, שֶׁלֹּא לִלְמֹד קַבָּלָה קֹדֶם שֶׁיְּהֵא בֶּן אַרְבָּעִים לְבִינָה, הִנֵּה יָדוּעַ מַה שֶּׁכָּתַב הָרַב חַיִּים וִיטַאל (בְּהַקְדָּמָתוֹ לְעֵץ חַיִּים), שֶׁסִּפְרֵי הַקַּבָּלָה שֶׁאַחַר הָרַמְבָּ"ן זִכְרוֹנוֹ לִבְרָכָה אַל תִּשְׁלַח יָדְךָ אֲלֵיהֶם.

וִיתֵרָה מִזּוֹ כָּתְבוּ הָרַבָּנִים הַקְּדוֹשִׁים, גְּדוֹלֵי חַכְמֵי הָאֱמֶת, רַבֵּינוּ שָׁלוֹם שַׁרְעַבִּי [הָרַשַׁ"שׁ הַקָּדוֹשׁ] וַחֲבֵרוֹ הָרַב חַיִּים יוֹסֵף דָּוִד אֲזוּלַאי [חִידָ"א] זֵכֶר צַדִּיק וְקָדוֹשׁ לִבְרָכָה, שֶׁאֵין לִלְמֹד בְּשׁוּם סִפְרֵי מְקֻבָּלִים וְאֵין לִסְמֹךְ כָּל מַה שֶׁכָּתְבוּ הַמְקֻבָּלִים הָרִאשׁוֹנִים וְלֹא אַחֲרוֹנִים וַאֲפִלּוּ בְּדִבְרֵי שְׁאָר תַּלְמִידֵי הָאֲרִ"י זִכְרוֹנוֹ לִבְרָכָה, רַק בְּעֵץ חַיִּים, מְבוֹא שְׁעָרִים וּשְׁמוֹנָה שְׁעָרִים, שֶׁאוֹתָן סִדֵּר מוֹרֵינוּ הָרַב חַיִּים וִיטַאל וּבְנוֹ הַקָּדוֹשׁ מוֹרֵינוּ הָרַב רַבִּי שְׁמוּאֵל וִיטַאל זִכְרוֹנוֹ לִבְרָכָה לְחַיֵּי הָעוֹלָם הַבָּא, שֶׁהֵם כְּסֹלֶת נְקִיָּה.

וּפוּק חֲזֵי, שֶׁהֵבֵאנוּ לְעֵיל הַרְבֵּה בְּשֵׁם הָאֲרִ"י זִכְרוֹנוֹ לִבְרָכָה שֶׁהוּא חוֹב קָדוֹשׁ לִלְמֹד חָכְמַת הַקַּבָּלָה, וְהָאֲרִ"י זִכְרוֹנוֹ לִבְרָכָה לֹא נָתַן לְזֶה זְמַן, שִׁעוּר וְקִצְבָּה לְשָׁנִים.

וְגַם הָרַב חַיִּים וִיטַאל זִכְרוֹנוֹ לְחַיֵּי הָעוֹלָם הַבָּא בְּהַקְדָּמָתוֹ לְעֵץ חַיִּים מַרְעִישׁ עוֹלָמוֹת בְּחוֹבַת לִמּוּד חָכְמַת הַקַּבָּלָה, וְאֵינוֹ נוֹתֵן זְמַן לְשָׁנִים.

וְיָדוּעַ בְּשֵׁם הַמְקֻבָּל מוֹרֵינוּ הָרַב רַבִּי חַיִּים שָׁאוּל דְּוֵויךְּ הַכֹּהֵן [הַשָּׂדֶ"ה] זֵכֶר צַדִּיק וְקָדוֹשׁ לִבְרָכָה שֶׁאָמַר, אֲשֶׁר חֲבָל שֶׁכַּמָּה גְּדוֹלִים וּקְדוֹשִׁים וּפוֹסְקִים שֶׁהָיוּ בְּחוּצָה לָאָרֶץ, שֶׁבִּמְקוֹמוֹתֵיהֶם אָז לֹא הִגִּיעוּ הַשְּׁמוֹנָה שְׁעָרִים הַקְּדוֹשִׁים וְהַטְּהוֹרִים, וְלוּ הָיְתָה לָהֶם הַקְדָּמַת מוֹרֵינוּ הָרַב חַיִּים וִיטַאל זִכְרוֹנוֹ לִבְרָכָה עַל שַׁעַר הַהַקְדָּמוֹת, לֹא הָיוּ כּוֹתְבִים וּמִתְנַגְּדִים כָּל כָּךְ נֶגֶד לִמּוּד חָכְמַת הָאֱמֶת.

לִמּוּד תּוֹרַת הַסּוֹד בְּלִי טָהֳרָה מֵבִיא לְאֶפִּיקוֹרְסוּת

וְזֶהוּ עַצְמוֹ עָווֹן הָעֵרֶב רַב שֶׁאָמְרוּ לְמֹשֶׁה אַתָּה עִמָּנוּ וְנִשְׁמָעָה בְּעֵץ הַדַּעַת טוֹב וָרָע, וְאַל יְדַבֵּר עִמָּנוּ אֱלֹהִים פֶּן נָמוּת בְּסִתְרֵי תּוֹרָה, כִּסְבָרַת הַטּוֹעִים קְצָת בְּנֵי תּוֹרָה אֲשֶׁר בִּזְמַנֵּנוּ זֶה הַמּוֹצִיאִים שֵׁם רַע עַל חָכְמַת הָאֱמֶת חַיֵּי עוֹלָם וְאוֹמְרִים שֶׁכָּל מִי שֶׁמִּתְעַסֵּק בָּהּ יָמוּת בְּקַצְרוּת שָׁנִים חַס וְשָׁלוֹם...

וְאִם הוּא לוֹמֵד סִפְרֵי קַבָּלָה וְהוּא בִּלְתִּי טָהוֹר יוּכַל לָבוֹא חָלִילָה עַל יְדֵי זֶה לְאֶפִּיקוֹרְסוּת, וְהַכַּת שַׁ"ץ [שַׁבְּתַי צְבִי] יִמַּח שְׁמוֹ וְזִכְרוֹ שֶׁהָיוּ בַּיָּמִים הַקּוֹדְמִים נַעֲשׂוּ עַל יְדֵי זֶה אֶפִּיקוֹרְסִים לְפִי שֶׁלָּמְדוּ סִפְרֵי קַבָּלָה בְּטֻמְאַת הַגּוּף, וְהָיָה הָעוֹלָם שׁוֹמֵם, עַד שֶׁבָּאוּ שְׁנֵי הַמְּאוֹרוֹת הַגְּדוֹלִים לָעוֹלָם, הַבַּעַל שֵׁם טוֹב הַקָּדוֹשׁ וְאַחֲרָיו אַדְמוֹ"ר הָרַב רַבֵּינוּ אֱלִימֶלֶךְ נִשְׁמָתוֹ בְּגִנְזֵי מְרוֹמִים, וְהֵם פָּתְחוּ שַׁעַר לַהַשֵּׁם צַדִּיקִים יָבוֹאוּ בוֹ, שֶׁלֹּא יְהַרְהֵר אָדָם שׁוּם הִרְהוּר תּוֹרָה עַד שֶׁיִּטְבֹּל עַצְמוֹ כוּ'.

(מָאוֹר וָשֶׁמֶשׁ, פָּרָשַׁת אֱמֹר, עַמּוּד ש"ע טוּר א')

מִלּוּי כְּרֵסוֹ בְּשַׁ"ס וּפוֹסְקִים קֹדֶם לִמּוּד הַקַּבָּלָה

אָמְרוּ חֲכָמֵינוּ זִכְרוֹנָם לִבְרָכָה (קִדּוּשִׁין ל'.): לְעוֹלָם יְשַׁלֵּשׁ אָדָם שְׁנוֹתָיו שְׁלִישׁ בְּמִקְרָא שְׁלִישׁ בְּמִשְׁנָה שְׁלִישׁ בְּתַלְמוּד. וְהִקְשָׁה שָׁם בַּגְּמָרָא: וְכִי יֵדַע אִינִישׁ כַּמָּה חַיֵּי? וּמְתָרֵץ: כִּי אָמְרִינַן בְּיוֹמֵי, וּפֵרֵשׁ רַשִׁ"י שָׁם: ב' יָמִים מִקְרָא, ב' יָמִים מִשְׁנָה, ב' יָמִים תַּלְמוּד. וּבַתּוֹסְפוֹת שָׁם כָּתוּב, דְּלָא נְהִירָא, דְאַכַּתִּי אִיכָּא לְמֵיפְרָךְ מִי יֵדַע כַּמָּה חַיֵּי. וְלָכֵן נִרְאֶה לֵיהּ לְפָרֵשׁ "לְיוֹמֵי", שֶׁבְּכָל יוֹם וְיוֹם עַצְמוֹ יְשַׁלֵּשׁ.

וְכֵן אֲנַחְנוּ נוֹהֲגִים בְּלִמּוּד הַקַּבָּלָה שֶׁבְּכָל יוֹם וְיוֹם אָנוּ מְמַלְּאִים כְּרֵסֵנוּ בְּשַׁ"ס וּפוֹסְקִים, וְאַחַר כָּךְ אָנוּ עוֹסְקִים בְּקַבָּלָה, כִּי לְהַמְתִּין עַד שֶׁיְּמַלֵּא אָדָם כְּרֵסוֹ בְּשַׁ"ס וּפוֹסְקִים, מִי יוֹדֵעַ כַּמָּה חַיֵּי, וְעַל כָּרְחֲךָ הַכַּוָּנָה בְּכָל יוֹם בִּפְרָטִיּוּת. וְדִבְרֵי פִי חָכָם חֵן וֶאֱמֶת וּשְׂפָתַיִם יֻשַּׁק, כְּפֵרוּשׁ הַתּוֹסְפוֹת (גִּטִּין ט.), עַיֵּן שָׁם.

(הַגָּאוֹן הַצַּדִּיק מוֹרֵינוּ הָרַב רַבִּי יִצְחָק אַיְזִיק מִזִּידִיטְשׁוֹב)

זַכָּאִין אִינוּן דְּמִשְׁתַּדְּלֵי בְּאוֹרַיְתָא וְיָדְעֵי לְאִסְתַּכָּלָא בְּרָזָא דְּחָכְמְתָא (רוֹצֶה לוֹמַר, שֶׁמִּקֹּדֶם יִלְמֹד תּוֹרָה הַנִּגְלֵית, וּמִכֹּחַ זֶה יֵדַע אַחַר כָּךְ לְהָבִין וּלְהַשְׂכִּיל וְלִרְאוֹת עַיִן בְּעַיִן בְּרָזֵי וְסוֹדוֹת הַתּוֹרָה).

(זֹהַר חֵלֶק א' דַּף קצ"ה:)

אַף עַל פִּי שֶׁעִקַּר לִמּוּדֵנוּ בְּתַלְמוּד וּבַהֲלָכוֹת וּבְפִסְקֵי הַדִּינִים, מִכָּל מָקוֹם צָרִיךְ מִי שֶׁחֲנָנוֹ הַשֵּׁם שֵׂכֶל לְיַחֵד מִקְצָת שָׁעוֹת לַחָכְמָה הַפְּנִימִית. אֲבָל צָרִיךְ שְׁמִירָה אַחַר שְׁמִירָה לְבַל יֵט אֲשׁוּרוֹ מִנִּי הַדֶּרֶךְ וְיָבוֹא לְהַגְשִׁים כְּלַפֵּי מַעְלָה.

(טַעֲמֵי הַמִּצְווֹת לְהָרַדְבָּ"ז [רַבִּי דָּוִד בֶּן שְׁלֹמֹה אִבְּן זִמְרָא] מִצְוָה כ"ב)

אֵין אָדָם יָכוֹל לָבוֹא לְמַשֶּׁהוּ הַשָּׂגָה בְּגַדְלוּת הַבּוֹרֵא מִכָּל לִמּוּדֵי הַתּוֹרָה כְּמוֹ מֵחָכְמַת הַקַּבָּלָה

לִמּוּד הַקַּבָּלָה הוּא שֶׁיִּוָּדַע לָאָדָם גְּדֻלָּתוֹ וְרוֹמְמוּתוֹ שֶׁל יוֹצְרֵנוּ וּבוֹרְאֵנוּ יִתְבָּרַךְ שְׁמוֹ יִתְעַלֶּה, וְאֵין אָדָם יָכוֹל לָבוֹא אֶל קְצָת הַשָּׂגַת גְּדֻלָּתוֹ וְרוֹמְמוּתוֹ יִתְבָּרַךְ שְׁמוֹ מִכָּל לִמּוּדֵנוּ כְּמוֹ מִלִּמּוּדֵי חָכְמַת הַקַּבָּלָה, בְּיִחוּד מִלִּמּוּד סֵפֶר הַזֹּהַר הַקָּדוֹשׁ וְהַתִּקּוּנִים, חָכְמַת אָדָם תָּאִיר פָּנָיו מֵרִבּוּי הָעוֹלָמוֹת הָעֶלְיוֹנִים הַקְּדוֹשִׁים לְאֵין קֵץ וְסוֹף וְתַכְלִית. גַּם בִּרְאוֹתוֹ בִּשְׁאָר סִפְרֵי הַמְקֻבָּלִים, וּבְיִחוּד בְּכִתְבֵי הָאֲרִ"י זִכְרוֹנוֹ לִבְרָכָה, מֵהִשְׁתַּלְשְׁלוּת הָעוֹלָמוֹת מֵרוּם הַמַּעֲלוֹת עַד עוֹלָם הַתַּחְתּוֹן הַזֶּה, וּבִרְאוֹתוֹ גַּם כֵּן אַף קְצָת פְּרָטֵי סֵדֶר הַנְהָגָתָם מֵעוֹלָם הַתַּחְתּוֹן עַד רוּם הַמַּעֲלוֹת לְאֵין קֵץ וְתַכְלִית, מִזֶּה יַשִּׂיג הָאָדָם קְצָת גְּדֻלָּתוֹ וְרוֹמְמוּתוֹ שֶׁל יוֹצְרֵנוּ וּבוֹרְאֵנוּ בָּרוּךְ הוּא וּבָרוּךְ שְׁמוֹ. וְזֶה עִקַּר כַּוָּנַת בְּרִיאַת הָאָדָם בָּעוֹלָם הַזֶּה הַשָּׁפֵל וְהַשָּׁמֵם, לַחֲקֹר וּלְהַשִּׂיג גְּדֻלַּת וְרוֹמְמוּת יוֹצְרוֹ וּבוֹרְאוֹ יִתְבָּרַךְ שְׁמוֹ וְיִתְעַלֶּה.

גַּם מִלִּמּוּד חָכְמַת הַקַּבָּלָה יַשִּׂיג הָאָדָם קְצָת מַעֲלַת תּוֹרָתֵנוּ הַקְּדוֹשָׁה וְהַתְּמִימָה, כִּי בִּרְאוֹת הָאָדָם בְּסִפְרֵי הַמְקֻבָּלִים, וּבְיִחוּד בַּזֹּהַר הַקָּדוֹשׁ וּבַתִּקּוּנִים, מִפֵּרוּשִׁים נִפְלָאִים וְנוֹרָאִים שֶׁל תּוֹרָתֵנוּ הַקְּדוֹשָׁה, וְאֵיךְ נִטְמָן בְּרֶמֶז סוֹדוֹת גְּדוֹלִים וְנוֹרָאִים, לִפְעָמִים בְּתֵבָה אַחַת וְלִפְעָמִים בְּאוֹת אַחַת, גַּם בִּרְאוֹתוֹ רָזִין עֶלְיוֹנִים וְסוֹדוֹת נִפְלָאִים וְנוֹרָאִים הַנִּסְתָּרִים בְּצִיּוּר הָאוֹתִיּוֹת, וּבְיוֹתֵר בִּטְעָמִים וּבִנְקֻדּוֹת וּבְתָגִין, מִכָּל זֶה יַשִּׂיג הָאָדָם קְצָת גֹּדֶל מַעֲלַת תּוֹרָתֵנוּ הַקְּדוֹשָׁה, וְעַל יְדֵי זֶה בָּא בְּלִבּוֹ אַהֲבַת הַבּוֹרֵא יִתְבָּרַךְ שְׁמוֹ וּתְשׁוּקָתוֹ גְּדוֹלָה עַד לִמְאֹד מְאֹד, כִּי מֵהַשָּׂגַת תּוֹרָתֵנוּ הַקְּדוֹשָׁה יָבוֹא הָאָדָם גַּם כֵּן לִקְצָת הַשָּׂגָה שֶׁל הַבּוֹרֵא יִתְבָּרַךְ שְׁמוֹ וְיִתְעַלֶּה, כִּי אוֹרַיְתָא וְקוּדְשָׁא בְּרִיךְ הוּא חַד הוּא כַּנִּזְכַּר בַּזֹּהַר הַקָּדוֹשׁ בִּמְקוֹמוֹת הַרְבֵּה. וְיִמְצָא הָאָדָם קְצָת מִזֶּה בְּמַאֲמָרִים נִזְכָּרִים לְעֵיל. וּמֵהָרָאוּי לְהַאֲרִיךְ בְּזֶה מְאֹד, אַךְ פָּרַץ עָלַי פּוֹרֵץ גָּדֵר, לְקַצֵּר בְּכָל הַיּוֹתֵר אֶפְשָׁרִי. וְלָכֵן מַפְלִיג הַזֹּהַר הַקָּדוֹשׁ וְהַתִּקּוּנִים בְּכַמָּה מְקוֹמוֹת גֹּדֶל מַעֲלַת לִמּוּד הַקַּבָּלָה לְאֵין תַּכְלִית וְכוּ'.

אַחַי וְרֵעַי, אִם כָּל כָּךְ גְּדוֹלָה לַשָּׁמַיִם שִׂיאוֹ וּמַעֲלָתוֹ וְכַמָּה תַּקִּיף חֵילָא דְּהַאי אִילָנָא רַבְרְבֵי שֶׁל לִמּוּד סֵפֶר הַזֹּהַר הַקָּדוֹשׁ, וְשֹׁרֶשׁ בְּאֶרֶץ גִּזְעוֹ לְשַׁלֵּחַ רְצוּצִים חָפְשִׁי מִן הַגָּלוּת הַמַּר, הָאֵיךְ לֹא יִתְלַהֵב לֵב הָאָדָם לְהָאִיר אֹזֶן לִשְׁמֹעַ בְּלִמּוּדִים לִקְבֹּעַ שִׁעוּר קָבוּעַ בְּכָל יוֹם בַּזֹּהַר הַקָּדוֹשׁ וּבַתִּקּוּנִים וּשְׁאָר סִפְרֵי הַמְקֻבָּלִים כוּ'.

(יְסוֹד וְשֹׁרֶשׁ הָעֲבוֹדָה, שַׁעֲרֵי הַשִּׁשִּׁי, שַׁעַר הַנִּיצוֹץ)

לְעוֹלָם יַקְדִּים אָדָם לִמּוּד הַנִּגְלֶה לְהַנִּסְתָּר

וּבָזֶה יוּבַן [אָמְרָם זִכְרוֹנָם לִבְרָכָה] לְעוֹלָם יַעֲסֹק אָדָם בַּתּוֹרָה שֶׁלֹּא לִשְׁמָהּ, דְּהַיְנוּ בִּלְבוּשֵׁי הַתּוֹרָה שֶׁנִּקְ' קִשּׁוּטֵי הַתּוֹרָה וַהֲלָכָ"ה אוֹתִיּוֹת הַכַּלָּ"ה, שֶׁיַּעֲסֹק תְּחִלָּה בַּנִּגְלֶה, שֶׁמִתּוֹךְ כָּךְ יָבוֹא לִשְׁמָהּ, שֶׁהִיא דְּבֵקָה חֲשֵׁקָה חֲפֵצָה בּוֹ יִתְבָּרַךְ שֶׁהוּא לִשְׁמָהּ בִּפְנִימִיּוּת הַתּוֹרָה שֶׁהִיא שְׁמוֹ יִתְבָּרַךְ מַמָּשׁ שֶׁנִּקְרָא תּוֹרַת הַשֵּׁם, וְקַל לְהָבִין.

(תּוֹלְדוֹת יַעֲקֹב יוֹסֵף פָּרָשַׁת שְׁלַח)

סוֹדוֹת הַתּוֹרָה הֵם אוֹר הַנֶּפֶשׁ

עִקַּר שְׁלֵמוּת אָדָם דְּלָא יֵיעוּל בְּכִסוּפָא לְעָלְמָא דְּאָתֵי הוּא לִמּוּד הַתּוֹרָה, כִּי כְּמוֹ שֶׁהַלֶּחֶם הוּא מְזוֹן הַגּוּף, כֵּן מַמָּשׁ לְכוּ לַחֲמוּ בְלַחֲמִי, הַתּוֹרָה הִיא מְזוֹן הַנֶּפֶשׁ, וּכְמוֹ שֶׁהַיַּיִן וְהַמַּעֲדַנִּים מְאִירִין לַגּוּף לְחַזְּקוֹ, כֵּן מַמָּשׁ וְיוֹתֵר סוֹדוֹת הַתּוֹרָה הֵם אוֹר הַנֶּפֶשׁ לְהָאִירָהּ בש"ע נְהוֹרִין. וְעַל כָּל פָּנִים מִי שֶׁאֵינוֹ עוֹסֵק בְּפַשְׁטוּת הַתּוֹרָה הֲרֵי הוּא מֵת בְּרָעָב בָּעוֹלָם הַבָּא, וּמִי שֶׁאֵינוֹ מֵאִיר לְנַפְשׁוֹ סוֹדוֹת הַזֹּהַר וְכִתְבֵי מָרָן נִדְחוּ מֵעִנּוּגָא וְכִסּוּפָא בְּעָלְמָא דְּאָתֵי, אִם לֹא שֶׁהוּא תּוֹמֵךְ הַתּוֹרָה אֲזַי זוֹכֶה וְיוֹשֵׁב בִּישִׁיבָה שֶׁל מַעְלָה, וּזְעִירִין אִינוּן.

(הַקְדָּמַת מוֹרֵינוּ הָרַב רַבִּי יִצְחָק אַיְזִיק מִקָאמַארְנָא זֵכֶר צַדִּיק וְקָדוֹשׁ לִבְרָכָה לְפֵרוּשׁוֹ עַל מִשְׁנָיוֹת)



– פֶּרֶק י –

חֹדֶשׁ אֱלוּל רָאוּי לְלִמּוּד הַתִּקּוּנִים בְּשֹׁפִי

גֹּדֶל מַעֲלַת אֲמִירַת תִּקּוּנִים בְּחֹדֶשׁ אֱלוּל, שֶׁמְּזַכֵּךְ הַנֶּפֶשׁ רוּחַ וּנְשָׁמָה

אַנְשֵׁי מַעֲשֶׂה נְהִיגֵי לוֹמַר בְּכָל יוֹם מֵאוֹתָם אַרְבָּעִים יוֹם שֶׁמֵּרֹאשׁ חֹדֶשׁ אֱלוּל עַד אַחַר יוֹם כִּפּוּרִים אֵיזֶה דַּפִּים מִסֵּפֶר הַקָּדוֹשׁ תִּקּוּנֵי הַזֹּהַר, וּמְכַוְּנִים לִגְמֹר כָּל הַסֵּפֶר עַד יוֹם הַכִּפּוּרִים. וְעַיֵּן בַּסְּפָרִים שֶׁהִלְהִיבוּ מְאֹד עַל לִמּוּד הַתִּקּוּנֵי זֹהַר בְּאַרְבָּעִים יוֹם אֵלּוּ. וְאַף שֶׁאֵינוֹ מֵבִין, מִכָּל מָקוֹם הַלָּשׁוֹן שֶׁל הַזֹּהַר הַקָּדוֹשׁ וְהַתִּקּוּנִים מְסֻגָּל מְאֹד לַנְּשָׁמָה.

(מַטֵּה אֶפְרַיִם סִימָן תקפ"א סְעִיף קָטָן י"ז)

כְּבָר נָהֲגוּ גַּם כֵּן חֲסִידִים וְאַנְשֵׁי מַעֲשֶׂה בְּכָל יוֹם מֵאוֹתָן מ' יָמִים שֶׁמֵעֶרֶב רֹאשׁ חֹדֶשׁ אֱלוּל עַד יוֹם הַכִּפּוּרִים, בַּסֵּפֶר הַקָּדוֹשׁ תִּקּוּנֵי הַזֹּהַר, כִּי לִמּוּד בַּיָּמִים הַקְּדוֹשִׁים אֵלּוּ מְטַהֵר הַגּוּף וְהַנְּשָׁמָה, וּסְגֻלָּתוֹ לְקָרֵב הַגְּאֻלָּה בִּמְהֵרָה בְּיָמֵינוּ אָמֵן.

(קְצֵה הַמַּטֶּה לְמַטֵּה אֶפְרַיִם שָׁם סְעִיף קָטָן כ"ג)

אַשְׁרֵי לְמִי שֶׁיַּשְׁלִים סֵפֶר תִּקּוּנִים בַּיָּמִים הַלָּלוּ

בְּשֵׁם הָרַב זִכְרוֹנוֹ לִבְרָכָה: אַשְׁרֵי לְמִי שֶׁיַּשְׁלִים סֵפֶר תִּקּוּנִים בַּיָּמִים הַלָּלוּ.

(מַטֵּה אֶפְרַיִם סִימָן תר"ג סְעִיף קָטָן ט')

כַּמָּה אַרְכָ"ן הוּא זֶה, מַרְפֵּא וַאֲרוּכָה לִמּוּד הַזֶּה, כַּאֲשֶׁר הָעֵד הֵעִיד בָּנוּ עֵדוּת נֶאֱמָנָה, הָרַב הַקָּדוֹשׁ הָאֲרִ"י זְכוּתוֹ יָגֵן עָלֵינוּ, וַיְהִי עָדָי"ו אֱמוּנָה, שֶׁכָּל הָרָגִיל בְּלִמּוּד הַזֹּהַר הַקָּדוֹשׁ אַף עַל פִּי שֶׁאֵין לוֹ חֵלֶק בְּבִינָה, מְזַכֵּךְ אֶת נֶפֶשׁ רוּחַ נְשָׁמָה כְּבֵן אוֹ"ר בָּאִי"ם לְבִינָה, וּבִפְרָט בְּסֵפֶר הַתִּקּוּנִים הַיְנוּ דְּאַהַנְיָא לֵיהּ, תַּעֲלֶ"ה בְּאֵיתָנֵ"הּ שָׁקִּי"ד לֵי"הּ, וְתַקָּנַת הַקַּדְמוֹנִים לִלְמֹד בְּסֵפֶר הַתִּקּוּנִים מֵרֹאשׁ חֹדֶשׁ אֱלוּל עַד יוֹם הַכִּפּוּרִים לְבָרֵר אֹכֶל מִתּוֹךְ פְּסֹלֶת שֶׁדֶּרֶךְ הַתִּינוֹק לְפָרֵ"ר, בְּלִמּוּד זֶה בָּא עֲדֵי בֵּרוּרִי"ן בְּפֶּרֶק זֶה בּוֹרֵר. וְקִיְּמוּ וְקִבְּלוּ הַיְּהוּדִים עֲלֵיהֶם וְעַל זַרְעָם, בְּנִדְבוֹת הַלֵּב הַמִּתְנַדְּבִים בָּעָם, וַעֲלֵיהֶם קְבַעֲנוּם חוֹבָה, לִלְמֹד דְּבַר יוֹם בְּיוֹמוֹ אָז יָרְדוּ לְשִׁעוּרִי"ן שִׁעוּרָא זוּטָא וְשִׁעוּרָא רַבָּה.

(הַקְדָּמַת הָרַב הַמֵּבִיא לְבֵית הַדְּפוּס סֵפֶר הַתִּקּוּנִים דְּפוּס לִיווֹרְנוֹ, כְּבוֹד הָרַב רַבִּי יִצְחָק פַרְחִי זְכוּתוֹ יָגֵן עָלֵינוּ)

מֵהַנִּגּוּן שֶׁל הַתִּקּוּנִים בְּחֹדֶשׁ אֱלוּל וּמֵהַחֲלִישׁוּת הַלֵּב כְּשֶׁמִּתְאַחֲרִים, נַעֲשֶׂה דְּבָרִים עֶלְיוֹנִים וְתִקּוּנִים גְּדוֹלִים לְמַעְלָה.

פַּעַם אַחַת הָיָה מְדַבֵּר מֵעִנְיַן אֱלוּל, וְאָמַר שֶׁמָּה שֶׁנּוֹהֲגִין לוֹמַר תִּקּוּנִים בֶּאֱלוּל, שֶׁהַנִּגּוּן שֶׁל הַתִּקּוּנִים וְגַם מֵהַחֲלִישׁוּת הַלֵּב שֶׁיֵּשׁ לְכָל אֶחָד אָז, מֵחֲמַת שֶׁכָּל אֶחָד מִתְאַחֵר אָז בְּבֵית הַמִּדְרָשׁ יוֹתֵר מֵרְגִילוּתוֹ, מִכָּל זֶה נַעֲשֶׂה דְּבָרִים עֶלְיוֹנִים וְתִקּוּנִים גְּדוֹלִים לְמַעְלָה.

(שִׂיחוֹת הָרַ"ן רַבֵּינוּ נַחְמָן מִבְּרֶסְלֶב, קכ"ז)

הַצַּדִּיקִים הַגְּדוֹלִים הָאֲמִתִּיִּים בְּחִינַת מָשִׁיחַ, שֶׁמַּכְנִיסִין דֶּרֶךְ הַתְּשׁוּבָה, הֵם יוֹדְעִים הַסּוֹד שֶׁל בְּרֵאשִׁית מַאֲמָר סָתוּם שֶׁרַשְׁבִּ"י גִּלָּה עָלָיו ע' פָּנִים שֶׁנּוֹהֲגִין לַעֲסֹק בָּהֶם בְּאֵלּוּ הַיָּמִים בֶּאֱלוּל וַעֲשֶׂרֶת יְמֵי תְּשׁוּבָה שֶׁהוּא סֵפֶר הַתִּקּוּנִים הַקָּדוֹשׁ.

לְהַכְנִיס דֶּרֶךְ שֶׁל תְּשׁוּבָה, אֵין יוֹדֵעַ כִּי אִם הַצַּדִּיקִים הַגְּדוֹלִים הָאֲמִתִּיִּים, כִּי כָּל צַדִּיק אֲמִתִּי הוּא בְּחִינַת מָשִׁיחַ, הוּא יוֹדֵעַ הַסּוֹד שֶׁל בְּרֵאשִׁית מַאֲמָר סָתוּם שֶׁרַבִּי שִׁמְעוֹן בַּר יוֹחַאי גִּלָּה עָלָיו שִׁבְעִים אַנְפִּין שֶׁנּוֹהֲגִין לַעֲסֹק בָּהֶם בְּאֵלּוּ הַיָּמִים בֶּאֱלוּל וַעֲשֶׂרֶת יְמֵי תְּשׁוּבָה שֶׁהוּא סֵפֶר הַתִּקּוּנִים הַקָּדוֹשׁ, כִּי כָּל דֶּרֶךְ הַתְּשׁוּבָה בְּאֵלּוּ הַיָּמִים הוּא עַל יְדֵי בְּחִינַת בְּרֵאשִׁית מַאֲמָר סָתוּם.

(סֵפֶר לִקּוּטֵי הֲלָכוֹת לְמוֹרֵינוּ הָרַב רַבִּי נָתָן מִבְּרֶסְלֶב זֵכֶר צַדִּיק לִבְרָכָה - הִלְכוֹת רֹאשׁ הַשָּׁנָה הֲלָכָה ו)

תִּקּוּן לְבַעַל תְּשׁוּבָה לוֹמַר ה' דַּפִּין זֹהַר אוֹ תִּקּוּנִים בְּכָל יוֹם, שֶׁמְּטַהֵר הַגּוּף וְהַנְּשָׁמָה.

רָאוּי לִקְבֹּעַ עַצְמוֹ לִלְמֹד חָמֵשׁ דַּפִּים זֹהַר בְּכָל יוֹם, וְהוּא תּוֹעֶלֶת גְּדוֹלָה וְתִקּוּן גָּדוֹל לַנֶּפֶשׁ לְהָאִירָהּ וּלְזַכְּכָהּ וּלְתַקְּנָהּ, וּלְכַלּוֹת קוֹצִים, מִדּוֹת רָעוֹת וְתַאֲווֹת רָעוֹת, לִזְכּוֹת בְּנֹעַם הַשֵּׁם, וְהוּא מַרְפֵּא וְתִקּוּן לַחֲטָאִים וּפְשָׁעִים שֶׁל הַנֶּפֶשׁ. וְכֵן נָתַן מָרָן הָאֲרִ"י זִכְרוֹנוֹ לִבְרָכָה תִּקּוּן לְבַעַל תְּשׁוּבָה שֶׁיֹּאמַר חָמֵשׁ דַּפִּים זֹהַר אוֹ תִּקּוּנִים בְּכָל יוֹם, וְכֵן נָהַג מוֹרִי וְרַבִּי דּוֹדִי הַקָּדוֹשׁ מוֹרֵינוּ הָרַב רַבִּי צְבִי.

(נְתִיב מִצְווֹתֶיךָ לְמוֹרֵינוּ הָרַב רַבִּי יִצְחָק אַיְזִיק מִקָאמַארְנָא, שְׁבִיל הַתּוֹרָה אוֹת א' סִימָן ל"א)

לִלְמֹד תִּקּוּנֵי זֹהַר אַרְבָּעִים יוֹם מֵרֹאשׁ חֹדֶשׁ אֱלוּל עַד יוֹם הַכִּפּוּרִים

יְעֻיַּן בְּסוֹף הַקְדָּמַת בַּעַל כִּסֵּא מֶלֶךְ וְעוֹד בְּכַמָּה סְפָרִים קְדוֹשִׁים שֶׁהִלְהִיבוּ מְאֹד לִלְמֹד הַתִּקּוּנֵי הַזֹּהַר בְּאַרְבָּעִים יוֹם שֶׁמֵּרֹאשׁ חֹדֶשׁ אֱלוּל עַד יוֹם הַכִּפּוּרִים (וְאוּלַי יֵשׁ לְהַסְמִיךְ זֶה מִמַּה שֶּׁכָּתַב בְּתִקּוּן ו' וַיִּפְתַּח נֹחַ אֶת חַלּוֹן הַתֵּבָה אֲשֶׁר עָשָׂה וְדָא יוֹם הַכִּפּוּרִים דְּתֵבַת נֹחַ הִיא אִמָּא עִלָּאָה חַלּוֹן דִּילִי הוּא עַמּוּדָא דְּאֶמְצָעִיתָא דְּבֵיהּ אוֹר יְתֵירָה אוֹר וְכָתַב בְּבֵאוּר הַגְּרָ"א שֶׁבְּיוֹם הַכִּפּוּרִים חַלּוֹנוֹת הַתֵּבָה וְהוּא תְּשׁוּבָה אִמָּא עִלָּאָה פְּתוּחִים וְזֶהוּ שֶׁכָּתוּב מִקֵּץ אַרְבָּעִים יוֹם שֶׁהֵם אַרְבָּעִים יוֹם הַיְדוּעִים מֵרֹאשׁ חֹדֶשׁ אֱלוּל וְרַעְיָא מְהֵימְנָא אִיתָא עַל הַתִּקּוּנֵי זֹהַר דְּאִיהִי כְּגַוָּונָא דְּתֵבַת נֹחַ וְכוּ' כַּיָּדוּעַ.

(הַקְדָּמַת הַמּוֹצִיא לָאוֹר תִּקּוּנֵי זֹהַר מֵהַגְּרָ"א)

בְּחֹדֶשׁ אֱלוּל חֲצִי הַיּוֹם תִּלְמוֹד חָכְמַת הָאֱמֶת - וּבַעֲשֶׂרֶת יְמֵי תְּשׁוּבָה לֹא תִּלְמוֹד כִּי אִם חָכְמַת הָאֱמֶת דַּוְקָא, וּבַיָּמִים שֶׁבֵּין כִּפּוּר לְסֻכּוֹת תַּרְבֶּה בְּלִמּוּד הַתְּהִלִּים וְהַזֹּהַר.

וּבְחֹדֶשׁ אֱלוּל חֲצִי הַיּוֹם תִּלְמוֹד חָכְמַת הָאֱמֶת וַחֲצִי הַיּוֹם תִּלְמוֹד טוּר וּבֵית יוֹסֵף וְשֻׁלְחָן עָרוּךְ הִלְכוֹת רֹאשׁ הַשָּׁנָה וְכִפּוּר וְסֻכָּה וְלוּלָב עִם כָּל הַפּוֹסְקִים הַשַּׁיָּכִים לָהֶם, וּבַעֲשֶׂרֶת יְמֵי תְּשׁוּבָה לֹא תִּלְמוֹד כִּי אִם חָכְמַת הָאֱמֶת דַּוְקָא, וּבַיָּמִים שֶׁבֵּין כִּפּוּר לְסֻכּוֹת תַּרְבֶּה בְּלִמּוּד הַתְּהִלִּים וְהַזֹּהַר וְכַיּוֹצֵא וּבְעֶזְרַת הַשֵּׁם יִתְבָּרַךְ כָּל אֲשֶׁר תִּפְנֶה תַּשְׂכִּיל וְתַצְלִיחַ אָמֵן כֵּן יְהִי רָצוֹן.

(עֲבוֹדַת הַקֹּדֶשׁ חֵלֶק הַתַּכְלִית פֶּרֶק ע')

בְּחֹדֶשׁ אֱלוּל יַד הַכֹּל מְשַׁמֶּשֶׁת בְּסֵפֶר הַתִּקּוּנִים

וְלִהְיוֹת סֵפֶר הַתִּקּוּנִים בְּחֹדֶשׁ אֱלוּל יַד הַכֹּל מְשַׁמֶּשֶׁת בּוֹ.

(כִּסֵּא מֶלֶךְ בַּהַקְדָּמָה)

אַשְׁרֵי מִי שֶׁיַּשְׁלִים סֵפֶר הַתִּקּוּנִים בְּיָמִים אֵלּוּ מֵחֲמִשָּׁה עָשָׂר בְּאָב עַד יוֹם הַכִּפּוּרִים - יַקִּירֵי יְרוּשָׁלַיִם מַתְחִילִים בַּאֲמִירַת הַתִּקּוּנִים מֵחֲמִשָּׁה עָשָׂר בְּאָב.

הַרְבֵּה חֲסִידִים וְאַנְשֵׁי מַעֲשֶׂה מַתְחִילִים לִלְמֹד סֵדֶר תִּקּוּנֵי זֹהַר הַקָּדוֹשׁ מֵחֲמֵשֶׁת עָשָׂר בְּאָב עַד יוֹם הַכִּפּוּרִים. כִּי מַעֲלַת אֲמִירַת תִּקּוּנֵי זֹהַר בְּחֹדֶשׁ אֱלוּל מְבֹאָר בְּהַקְדָּמַת כִּסֵּא מֶלֶךְ שֶׁמְּטַהֵר הַגּוּף וְהַנְּשָׁמָה. וּסְגֻלָּתוֹ לְקָרֵב קֵץ הַגְּאֻלָּה, וְכֵן כָּתוּב בְּאוֹר צַדִּיקִים סִימָן ל"ו סִימָן ב' אַשְׁרֵי מִי שֶׁיַּשְׁלִים סֵפֶר הַתִּקּוּנִים בְּיָמִים אֵלּוּ וְיַקִּירֵי יְרוּשָׁלַיִם מַתְחִילִים בַּאֲמִירַת הַתִּקּוּנִים מֵחֲמִשָּׁה עָשָׂר בְּאָב בְּאָב.

וְכֵן נָהַג הָאַדְמוֹ"ר מִסְּקְוִוירָא זִכְרוֹנוֹ לִבְרָכָה.

(נִטְעֵי גַּבְרִיאֵל בֵּין הַמְּצָרִים פֶּרֶק מ"ט סִימָן י"ג)

עַל יְדֵי דְּרָשַׁת הָרַשְׁבִּ"י בָּעִנְיָנִים הַלָּלוּ נַעֲשׂוּ וְנִבְנוּ אוֹתָן הָעִנְיָנִים לְמַעְלָה, וְזֶהוּ כָּל עִקַּר תִּקּוּן לִמּוּד הַקַּבָּלָה יוֹתֵר מִכָּל שְׁאָר חֶלְקֵי הַתּוֹרָה

כִּי הִנֵּה עִקַּר קְדֻשַּׁת וְגֹדֶל מַעֲלוֹת לִמּוּד הַקַּבָּלָה הוּא לְדַבֵּר לְמַעְלָה וְלֹא לְמַטָּה וּכְדֵי לְתַקֵּן וּלְעוֹרֵר בְּאוֹרוֹתֵיהֶם לְמַעְלָה. וְעַיֵּן בְּהַקְדָּמַת זֹהַר בְּרֵאשִׁית ב' עַמּוּד א'. אָמַר רַבִּי אֶלְעָזָר. שְׁתִיקָא דִילִי בְּנָא מַקְדְּשָׁא כוּ' עַיֵּן שָׁם. וְכֵן בְּהַקְדָּמַת תִּקּוּנִים ג' סוֹף עַמּוּד ב' וְנֶעֱנָה מַלְאָךְ מִגּוֹ אֶשָּׁא מִשְּׁמַיָּא וְאָמַר, הֵן הֵן מַעֲשֵׂה מֶרְכָּבָה, וַהֲווֹ מִתְקַבְּצִין מַלְאֲכֵי הַשָּׁרֵת כוּ'. וְהוּא כִּי עַל יְדֵי דְּרָשַׁת הָרַשְׁבִּ"י בָּעִנְיָנִים הַלָּלוּ נַעֲשׂוּ וְנִבְנוּ אוֹתָן הָעִנְיָנִים לְמַעְלָה. וְזֶהוּ כָּל עִקַּר תִּקּוּן לִמּוּד הַקַּבָּלָה יוֹתֵר מִכָּל שְׁאָר חֶלְקֵי הַתּוֹרָה. כִּי שְׁאָר כָּל חֶלְקֵי הַתּוֹרָה הֲרֵי מְלֻבָּשׁ בְּנוֹשְׂאֵי הָעִנְיָנִים אֲשֶׁר בָּעוֹלָם הַזֶּה, מַה שֶּׁאֵין כֵּן לִמּוּד הַקַּבָּלָה וּבִפְרָט דִּבְרֵי הָאֲרִ"י זִכְרוֹנוֹ לִבְרָכָה אֲשֶׁר הֵם בְּנוּיִים עַל הָאִדְרוֹת וְסִפְרָא דִּצְנִיעוּתָא וְעִמְקֵי סִתְרֵי הַזֹּהַר הַקָּדוֹשׁ. הֲווֹ כָּל נוֹשְׂאֵי הָעִנְיָנִים רַק בַּאֲצִילוּת וּבְעוֹלָמוֹת דְּאוֹר אֵין סוֹף.

(שַׁעֲרֵי הַלֶּשֶׁם חֵלֶק ב - סִימָן י"ד - מִשְׁנַת חָכְמַת הָאֱמֶת)

חָכְמַת הַקַּבָּלָה נִקְרָא בְּשֵׁם נִסְתָּר, מִשּׁוּם שֶׁמְּדַבֵּר מֵעוֹלָמוֹת הָעֶלְיוֹנִים לְמַעְלָה לְמַעְלָה, שֶׁאֵין הַשָּׂגָה וּתְפִיסָה בְּזֶה לְשׁוּם בְּרִיָּה וְהוּא נֶעֱלָם וְנִסְתָּר מֵהַכֹּל.

וּלְכָךְ נִקְרָא חָכְמַת הַקַּבָּלָה בְּשֵׁם נִסְתָּר, מִשּׁוּם שֶׁכָּל נוֹשְׂאֵי הָעִנְיָנִים שֶׁאָנוּ מְדַבְּרִים בָּהֶם הוּא מֵעוֹלָמוֹת הָעֶלְיוֹנִים אֲשֶׁר לְמַעְלָה לְמַעְלָה, אֲשֶׁר אֵין הַשָּׂגָה וּתְפִיסָה בְּזֶה לְשׁוּם בְּרִיָּה וַהֲרֵי הוּא נֶעֱלָם וְנִסְתָּר מֵהַכֹּל. מַה שֶּׁאֵין כֵּן כָּל חֶלְקֵי הַנִּגְלֶה מִתּוֹרָתֵנוּ הַקְּדוֹשָׁה. הֲרֵי הֲווֹ כָּל נוֹשְׂאֵי הָעִנְיָנִים שֶׁבָּהֶם גְּלוּיִים לַכֹּל. וְעַיֵּן בָּזֶה בְּנֶפֶשׁ הַחַיִּים שַׁעַר ד' פֶּרֶק כ"ח עַיֵּן שָׁם. וְכֵן הוּא בַּשְּׁלָ"ה בְּהַקְדָּמַת תּוֹלְדוֹת אָדָם. וְעַיֵּן בְּנֶפֶשׁ הַחַיִּים שָׁם שַׁעַר ב' פֶּרֶק ה' בְּהַגָּהָה ב'. כִּי כָּל הַתּוֹרָה כֻּלָּהּ הוּא בְּכָל עוֹלָם עוֹלָם. עַל כָּל עִנְיְנֵיהֶם הַמִּתְיַחֵס בְּכָל אֶחָד, וּכְמוֹ שֶׁהוּא בָּעוֹלָם הַזֶּה עַל הָעִנְיָנִים הַשַּׁיָּךְ כָּאן. וְאִם כֵּן הֲרֵי מְבֹאָר בָּהּ מְפֹרָשׁ בָּאֵר הֵיטִיב כָּל מַה שֶּׁלְּמַעְלָה וּלְמַטָּה. וְעוֹד, כִּי לְפִי דְּבָרָיו הֲרֵי שַׁיָּךְ גַּם כֵּן לִקְרֹא לְכָל תּוֹרָה שֶׁבְּעַל פֶּה כֻּלָּהּ בְּשֵׁם נִסְתָּר, מִשּׁוּם שֶׁנִּסְתָּר וְנִטְמָן כָּל עִנְיְנֵיהֶם רַק בְּרֶמֶז בַּתּוֹרָה שֶׁבִּכְתָב. אַךְ הָעִקָּר הוּא כְּמוֹ שֶׁכָּתַבְתִּי כִּי מִשּׁוּם שֶׁנּוֹשְׂאֵי כָּל הָעִנְיָנִים הַלָּלוּ הֵם נֶעֱלָמִים מֵעֵינֵי כָּל חַי, לְכָךְ נִקְרָא בְּשֵׁם נִסְתָּר.

(שַׁעֲרֵי הַלֶּשֶׁם חֵלֶק ב - סִימָן י"ד - מִשְׁנַת חָכְמַת הָאֱמֶת)

כָּל הַפּוֹרֵשׁ מֵחָכְמַת הָאֱמֶת פּוֹרֵשׁ מִן הַחַיִּים הַנִּצְחִיִּים - סוֹד לִמּוּד חָכְמַת הַקַּבָּלָה מַחְכִּימַת פֶּתִי - מִי שֶׁלֹּא רָאָה אוֹר הַחָכְמָה זוֹ לֹא רָאָה מְאוֹרוֹת מִיָּמָיו.

עוֹד פֵּרוּשׁ הַפָּסוּק, מַה שֶּׁכָּתוּב "דַּע אֶת אֱלֹהֵי אָבִיךָ", בְּעִנְיַן אַחְדוּתוֹ יִתְבָּרַךְ וִידִיעַת שְׁמוֹתָיו וְסוֹד הָאֲצִילוּת. אָמַר דַּע, כְּמוֹ שֶׁאָמַר הַפָּסוּק (תְּהִלִּים צ"א, י"ד), אֲשַׂגְּבֵהוּ כִּי יָדַע שְׁמִי, הוּא סוֹד לִמּוּד חָכְמַת הַקַּבָּלָה [אֲשֶׁר] מַחְכִּימַת פֶּתִי, וּמִי שֶׁלֹּא רָאָה אוֹר הַחָכְמָה זוֹ לֹא רָאָה מְאוֹרוֹת מִיָּמָיו, כִּי אָז יָבִין וְיַשְׂכִּיל סוֹד אַחְדוּתוֹ בָּרוּךְ הוּא וְסוֹד הַשְׁגָּחָתוֹ וְעִנְיְנֵי הַתְּאָרִים הַנִּזְכָּרִים בַּתּוֹרָה הַנֶּעֱלָמִים מֵחַכְמֵי הַפִּילוֹסוֹפִים, אַשְׁרֵי עַיִן רָאֲתָה כָּל אֵלֶּה. וְיַעַן כִּי הַרְבֵּה בְּנֵי אָדָם פּוֹרְשִׁים מִזּוֹ הַחָכְמָה, וְכָל הַפּוֹרֵשׁ מִמֶּנָּה פּוֹרֵשׁ מֵהַחַיִּים הַנִּצְחִיִּים הָרוּחָנִיִּים, עַל כֵּן אַעְתִּיק דִּבְרֵי הַחֲכָמִים חַכְמֵי הָאֱמֶת מַה שֶּׁכָּתְבוּ עַל עִנְיָן הַזֶּה.

(שְׁלָ"ה הַקָּדוֹשׁ - בַּעֲשָׂרָה מַאֲמָרוֹת- הַמַּאֲמָר הָרִאשׁוֹן י')

חָכְמַת הַקַּבָּלָה יַכְנִיס אַהֲבָה וְיִרְאַת הַשֵּׁם בְּלֵב הָאָדָם – וְאַשְׁרֵי לְמִי שֶׁיִּזְכֶּה לָזֶה

וּבְעִנְיַן (מַזְהִיר הָעָם שֶׁלֹּא לְהַרְחִיק מֵחָכְמַת הַקַּבָּלָה אַדְרַבָּא וְאַדְרַבָּא יַגִּיעַ הֶזֵּק לְנִשְׁמָתוֹ מִי שֶׁלֹּא לָמַד חָכְמָה זוֹ) לִמּוּד חָכְמַת הַקַּבָּלָה אַשְׁרֵי הָאִישׁ שֶׁזּוֹכֶה לְזֶה לִרְאוֹת בְּנֹעַם הַשֵּׁם וּלְבַקֵּר בְּהֵיכָלוֹ, כָּבוֹד אוֹמֵר כֻּלּוֹ, כִּי הַחָכְמָה זוֹ יַכְנִיס אַהֲבָה וְיִרְאַת הַשֵּׁם בְּלֵב הָאָדָם, וְרָאִיתִי הַרְבֵּה בְּנֵי אָדָם פּוֹרְשִׁים מִלִּכָּנֵס לַפַּרְדֵּס וְלִלְמֹד חָכְמַת הַקַּבָּלָה, בְּאָמְרָם: הַנִּסְתָּרוֹת לַהַשֵּׁם אֱלֹקֵינוּ וְהַנִּגְלוֹת לָנוּ, בְּוַדַּאי הָאֲנָשִׁים הָאֵלֶּה אֵינָם זוֹכִין לִנְשָׁמָה כְּמִי שֶׁלּוֹמֵד סִתְרֵי הַתּוֹרָה כַּמְבֹאָר בַּפַּרְדֵּס בְּשַׁעַר 'עֶשֶׂר וְלֹא תֵּשַׁע' פֶּרֶק חֲמִישִׁי, הֵבִיא רַעְיָא מְהֵימְנָא: "וְאִית אַחֲרָנִין מָארֵי סִתְרֵי תּוֹרָה, מָארֵי מִדּוֹת, דְּאִינּוּן יָרְתִין נִשְׁמָתִין מִסִּטְרָא דְּמַלְכוּתָא קַדִּישָׁא, דְּאִיהוּ כְּלִילָא מֵעֶשֶׂר סְפִירָן, דְּמַאן דְּיָרִית לָהּ, וְזָכֵי לָהּ" כוּ' עַיֵּן שָׁם.

וּפֵרֵשׁ שָׁם: לְמַעְלָה נֶאֱמַר, יֵשׁ בְּאַנְשֵׁי מַעֲשֶׂה מִי שֶׁיֵּשׁ לוֹ נְשָׁמָה שֶׁהִיא אֱמֶת מִצַּד הַבְּרִיאָה, וְעַתָּה אָמַר שֶׁיֵּשׁ אֲחֵרִים מָארֵי סִתְרֵי תּוֹרָה שֶׁהֵם הָעוֹסְקִים בַּתּוֹרָה הָאֱלֹהִית וּסְתָרֶיהָ, וּמִפְּנֵי שֶׁהָיָה אֶפְשָׁר לוֹמַר כִּי מָארֵי סִתְרֵי תּוֹרָה יִקָּרְאוּ שֶׁהֵן עוֹסְקִין בְּסִתְרֵי הֲלָכוֹת דְּרָשׁוֹת וְאַגָּדוֹת וְהַחֻקִּים וְהַדִּינִים וְהַמִּשְׁפָּטִים כְּפִי פְּשָׁטָן שֶׁל הַדְּבָרִים, לְזֶה אָמַר כִּי אִם הֱיוֹת שְׂכָרָם כָּפוּל וּמְכֻפָּל וְהוּא הַמִּדָּה הַנִּבְחֶרֶת, עִם כָּל זֹאת אֵינָם זוֹכִים לְמַעֲלַת הַנְּשָׁמָה עַד שֶׁהִגִּיעַ לְסִתְרֵי הַסְּפִירוֹת שֶׁהֵם סוֹד אֱלֹהִים וְהֵם נִקְרָאִים מָארֵי מִדּוֹת, כִּי כָּל הָעֵסֶק שֶׁל הַחֲכָמִים הִיא בְּמִדּוֹת, וְאָמַר שֶׁאֵלּוּ יוֹרְשִׁים נְשָׁמָה מִצַּד הַמַּלְכוּת בְּעַצְמָהּ לֹא מִצַּד מְטַטְרוֹן עֶבֶד וְלֹא מִצַּד אָמָה כוּ' עַיֵּן שָׁם בַּאֲרִיכוּת. וְאִם כֵּן עַיִן בְּעַיִן יִרְאֶה אַף מִי שֶׁלּוֹמֵד כָּל הֲלָכוֹת וּמִדְרָשִׁים וְאַגָּדוֹת וּבְכָל זֹאת לֹא זוֹכִים לְאוֹתָהּ נְשָׁמָה.

וְהִנֵּה לָמָּה לִי רֹב דְּבָרִים מֵעִנְיַן אַזְהָרוֹת לִמּוּד הַזֶּה עַיֵּן בַּמַּאֲמָרוֹת שֶׁל אֲדוֹנִי אָבִי זִכְרוֹנוֹ לִבְרָכָה בְּמַאֲמָר רִאשׁוֹן עַל פָּסוּק "דַּע אֱלֹהֵי אָבִיךָ" שֶׁהֶאֱרִיךְ לְדַבֵּר מֵעִנְיַן הַבּוֹרְחִים מִלִּלְמֹד חָכְמַת הַקַּבָּלָה וַאֲנִי בָּטֵל בְּמִעוּטוֹ, וְלָכֵן כָּל אָדָם הָרוֹצֶה לִדָּבֵק בְּאוֹתָהּ הַנְּשָׁמָה צָרִיךְ לִלְמֹד חָכְמַת הַקַּבָּלָה. וּבִפְרָט שֶׁזָּכִינוּ לַסֵּפֶר הַנֶּחְמָד שֶׁל שְׁאֵר בְּשָׂרִי הַגָּאוֹן מוֹרֵינוּ הָרַב רַבִּי שֶׁעפְטֶעל בַּעַל 'שֶׁפַע טַל' לִבְרָכָה שֶׁהִתְחִיל לְגַלּוֹת חָכְמָה זוֹ בְּלִישְׁנָא קְלִילָא וְצַחוּת לָשׁוֹן, וּמִי שֶׁהוּא בָּקִי בְּסִפְרוֹ יוֹדֵעַ אַחַר כָּךְ לִלְמֹד סֵפֶר הַפַּרְדֵּס בְּלִי שׁוּם שְׁאֵלַת רַב. וְגַם יוֹעִיל לְמִי שֶׁרוֹצֶה לִלְמֹד הַקַּבָּלָה, עַיֵּן הֵיטֵב בְּהַקְדָּמַת תּוֹלָדַת אָדָם שֶׁל אֲדוֹנִי אָבִי שֶׁהוּא מְפַתֵּחַ וּמַסְבִּיר הָעִנְיָן הֵיטֵב הָדֵק לְהַכְנִיס בְּלִבּוֹ יִרְאָה וְאַהֲבָה לְעוֹשֵׂהוּ לִבְרִיָּה חֲדָשָׁה, וְאַשְׁרֵי לְהַקּוֹרֵא בּוֹ כִּי הָאָדָם יִרְאֶה שֶׁכֹּחוֹ גָּדוֹל יוֹתֵר מִמַּלְאֲכֵי הַשָּׁרֵת.

וְאַשְׁרֵי אִישׁ יְרֵא הַשֵּׁם אַחַר שֶׁיְּמַלֵּא כְּרֵסוֹ בְּתַלְמוּד וּבְפוֹסְקִים לִהְיוֹת חָפֵץ בְּתוֹרַת הַשֵּׁם וְיִזְכֶּה לִנְשָׁמָה זוֹ, וְאַשְׁרֵי מִי שֶׁיִּזְכֶּה לָזֶה וִיקֻיַּם בָּנוּ הַמִּקְרָא (פָּסוּק כַּמַּיִם לַיָּם מְכַסִּים וְעַל דֶּרֶךְ הַגְּמָרָא בַּחֲגִיגָה שָׁם כְּשֶׁתִּכָּנְסוּ לְאַבְנֵי שַׁיִשׁ וְכוּ') "וּמָלְאָה הָאָרֶץ דֵּעָה אֶת הַשֵּׁם כַּמַּיִם לַיָּם מְכַסִּים".

(שְׁלָ"ה הַקָּדוֹשׁ - וָוֵי הָעַמּוּדִים - פֶּרֶק ה)

לִמּוּד חָכְמַת הָאֱמֶת פּוֹעֵל שֶׁיִּבָּנֶה בֵּית הַמִּקְדָּשׁ

וְהִנֵּה כְּלָל זֶה הוּא בְּיָדֵינוּ, שֶׁכָּל דּוֹר שֶׁלֹּא נִבְנָה בֵּית הַמִּקְדָּשׁ בְּיָמָיו - כְּאִלּוּ נֶחֱרַב בְּיָמָיו (יְרוּשַׁלְמִי יוֹמָא פֶּרֶק א' הֲלָכָה א'), מֵאַחַר שֶׁהֵמָּה בַּעֲלֵי בְּחִירָה וְהָיוּ יְכוֹלִים לִפְעֹל בְּמַעֲשֵׂיהֶם הַטּוֹבִים שֶׁיִּבָּנֶה בֵּית הַמִּקְדָּשׁ וְלֹא עָשׂוּ, לָכֵן מַעֲלֶה עֲלֵיהֶם כְּאִלּוּ נֶחֱרַב בִּימֵיהֶם. כֵּן הַדָּבָר הַזֶּה מֵאַחַר שֶׁלָּנוּ מִשְׁפָּט הַבְּחִירָה לִמְאֹס בָּרַע וְלִבְחֹר בַּטּוֹב וְלַעֲשׂוֹת תִּקּוּנִים גְּדוֹלִים עַל יְדֵי עֵסֶק תּוֹרָתֵנוּ וְאֵין אָנוּ עוֹסְקִים, נִמְצָא, אָנוּ הַגְּרָמָא בִּנְזָקִין, שֶׁהַסִּטְרָא אָחֳרָא מִתְגַּבֶּרֶת, חַס וְחָלִילָה, בִּפְרָט לִמּוּד חָכְמַת הָאֱמֶת, הוּא לִמּוּד הַקַּבָּלָה, הוּא רֹאשׁ לְכָל הַתִּקּוּנִים, כְּמוֹ שֶׁאָמַר הָרַב הַקָּדוֹשׁ רַבִּי שִׁמְעוֹן בֶּן יוֹחַאי, זִכְרוֹנוֹ לִבְרָכָה, בְּפֶה מָלֵא. דְּבֵיהּ יִפְקוּן יִשְׂרָאֵל מִגָּלוּתָא, בִּזְכוּת לִמּוּד הַקַּבָּלָה יֵצְאוּ יִשְׂרָאֵל מִן הַגָּלוּת.

(סֵפֶר דֶּרֶךְ עֵץ חַיִּים)

לִלְמֹד גַּם נִגְלֵית הַתּוֹרָה וְגַם סִתְרֵי הַתּוֹרָה

לִמּוּד סִתְרֵי תּוֹרָה יִהְיֶה דַּיְקָא זֹהַר וְתִקּוּנֵי זֹהַר וּפֵרוּשֵׁיהֶם וְכִתְבֵי מָרָן הָאֲרִ"י זִכְרוֹנוֹ לְחַיֵּי הָעוֹלָם הַבָּא, עֵץ חַיִּים, פְּרִי עֵץ חַיִּים, לִקּוּטֵי תּוֹרָה, אַרְבַּע מֵאוֹת שֶׁקֶל כֶּסֶף, מְבוֹא הַשְּׁעָרִים, אוֹצְרוֹת חַיִּים, אָדָם יָשָׁר, שְׁמוֹנָה שְׁעָרִים, וְכַיּוֹצֵא בָּהֶם דַּיְקָא מֵהַעְתָּקָה שֶׁל רַבֵּינוּ רַבִּי חַיִּים וִיטַאל זִכְרוֹנוֹ לְחַיֵּי הָעוֹלָם הַבָּא, וְסִתְרֵי תּוֹרָה שֶׁאֵינָם מִמָּרָן הָאֲרִ"י זִכְרוֹנוֹ לְחַיֵּי הָעוֹלָם הַבָּא אַל תַּשְׁגִּיחַ בָּהֶם כְּלָל, אֶלָּא פַּרְדֵ"ס וּשְׁאָר סְפָרִים שֶׁלּוֹ וְכֵן עֲשָׂרָה מַאֲמָרוֹת וּשְׁאָר סְפָרִים שֶׁלּוֹ.

וְכָךְ קִבַּלְתִּי מֵאֲדוֹנִי אָבִי מוֹרִי וְרַבִּי זִכְרוֹנוֹ לְחַיֵּי הָעוֹלָם הַבָּא, וְהוּא קִבֵּל מֵרַבּוֹתָיו רַבֵּינוּ דָּוִד צְבִי מִזִּידִיטְשׁוֹב וְרַבֵּינוּ יַעֲקֹב יִצְחָק בֶּן מָאטִיל מִלּוּבְּלִין וּזְקֵנוֹ הָרַב הַקָּדוֹשׁ רַבִּי אֲלֶכְּסַנְדֶר זִכְרוֹנוֹ לְחַיֵּי הָעוֹלָם הַבָּא, מִקָאמַארְנָא, וּזְקֵנִי הָרַב הַקָּדוֹשׁ רַבִּי אַבְרָהָם מָרְדְּכַי זִכְרוֹנוֹ לְחַיֵּי הָעוֹלָם הַבָּא מִפִּינְטְשׁוֹב וְרַבֵּינוּ רַבִּי אַבְרָהָם יְהוֹשֻׁעַ הֶעשִׁיל מֵאַפְּטָא זִכְרוֹנוֹ לְחַיֵּי הָעוֹלָם הַבָּא וּמִדּוֹדִי רַבֵּינוּ משֶׁה זִכְרוֹנוֹ לְחַיֵּי הָעוֹלָם הַבָּא מִזִּידִיטְשׁוֹב, שֶׁלֹּא לִלְמֹד כְּלָל בִּשְׁאָר סְפָרִים הַמְיֻסָּדִים עַל סִתְרֵי תּוֹרָה שֶׁאֵינָם מֵרַבִּי חַיִּים וִיטַאל הַנִּזְכָּרִים לְעֵיל.

וְלִמּוּדוֹ יִהְיֶה בִּקְדֻשָּׁה וּבְטָהֳרָה, וּבְזֶה אֵין לְבַר יִשְׂרָאֵל הַקָּדוֹשׁ שׁוּם פַּחַד לִלְמֹד בְּסִתְרֵי תּוֹרָה, אֶלָּא דַּיְקָא אִם הוּא לוֹמֵד בִּשְׁאָר סִפְרֵי קַבָּלָה שֶׁהֵם חוּץ מִכִּתְבֵי מָרָן הָאֲרִ"י זִכְרוֹנוֹ לְחַיֵּי הָעוֹלָם הַבָּא, וּפַרְדֵ"ס וַעֲשָׂרָה מַאֲמָרוֹת וּמִשְּׁאָר סְפָרִים שֶׁלָּהֶם, כָּל אֵלּוּ הֵם קְדוֹשִׁים, אֲבָל חוּץ מֵהֵם וְכֵן מִי שֶׁיֵּשׁ לוֹ גְּבַהּ לֵב וְיוֹדֵעַ בְּדַעְתּוֹ שֶׁהוּא אִישׁ יִשְׂרָאֵל נָאֶה וְחָסִיד וּמְיֻחָס, לָהֶם לְבַד יֵשׁ סַכָּנָה בְּלִמּוּדָם, אֲבָל מִי שֶׁיֵּשׁ לוֹ לֵב נִשְׁבָּר מִגֹּדֶל צַעַר הַשְּׁכִינָה שֶׁהִיא בְּגָלוּת, וְיִשְׂרָאֵל קְדוֹשִׁים הֵם בְּדַחֲקוּת פַּרְנָסָתָם, וְעַד הֵיכָן הָרְשָׁעִים וְהַחִיצוֹנִים מִתְגַּבְּרִים בְּעָשְׁרָם עַל יִשְׂרָאֵל הַקְּדוֹשִׁים לִדְחֹק אוֹתָם בְּיוֹתֵר וְלִקַּח מֵהֵם פַּרְנָסָתָם, אִישׁ כָּזֶה בְּלֵב נִשְׁבָּר שֶׁלּוֹ אֲפִלּוּ שֶׁהוּא בַּעַל עֲבֵרוֹת, רוֹצֶה לוֹמַר בְּשׁוֹגֵג וְאֹנֶס, אַף עַל פִּי כֵן מֻתָּר לוֹ לְכַתְחִלָּה לִלְמֹד, וּמַבְטִיחַ אֲנִי לוֹ שֶׁלֹּא יַעֲלֶה עָלָיו כָּל יָמָיו שׁוּם נֵזֶק עֲבוּר זֶה חָס וְשָׁלוֹם, וְהוּא בְּאֹפֶן שֶׁלִּמּוּדוֹ יִהְיֶה לִשְׁמָהּ, וְלֹא שֶׁיִּהְיֶה מִזֶּה מְקֻבָּל וְיִשְׂרָאֵל נָאֶה וְחָסִיד נָאֶה וְכַיּוֹצֵא בּוֹ, הַרְבֵּה שְׁטוּתִים שֶׁעוֹבֵר בְּדַעְתָּם הַמְגֻשָּׁם.

וְלִמּוּד הַקָּדוֹשׁ הַזֶּה דַּיְקָא יְהִי מְשֻׁתָּף עִם נִגְלֵית הַתּוֹרָה שֶׁהִיא עִקַּר הַלֶּחֶם שֶׁעָלֶיהָ נֶאֱמַר 'כִּי לֹא עַל הַלֶּחֶם' - נִגְלֵית הַתּוֹרָה – 'לְבַדּוֹ יִחְיֶה הָאָדָם', אֶלָּא 'כִּי עַל כָּל מוֹצָא פִּי הַשֵּׁם' שֶׁהוּא סִתְרֵי תּוֹרָה יִחְיֶה הָאָדָם, וְדַּיְקָא שְׁנֵיהֶם בְּהִשְׁתַּתְּפוּת אֶחָד בְּיַחַד, וְלֹא זֶה בְּלֹא זֶה. וְהוּא כָּל אֶחָד כְּפִי יְכָלְתּוֹ וּמַדְרֵגָתוֹ וְנַפְשׁוֹ וְכֹחוֹ דִּקְדֻשָּׁה שֶׁיֵּשׁ בּוֹ.

(הַנְהָגוֹת צַדִּיקִים - כְּלָלִים מֵרַבִּי אֱלִיעֶזֶר צְבִי מִקָּאמַרְנָא)

מִי שֶׁאֵינוֹ עוֹסֵק בְּסֵפֶר הַזֹּהַר וְתִקּוּנִים וְכִתְבֵי הָאֲרִ"י, כָּל תּוֹרָתוֹ הוּא מִשָּׂפָה וְלַחוּץ, וְכֻּלּוֹ טָעוּת וְרַמָּאוּת, וְאֵינוֹ עוֹסֵק בַּתּוֹרָה אֶלָּא לִהְיוֹת מֵאַנְשֵׁי שֵׁם, לִהְיוֹת רַב וְרֹאשׁ גְּדוֹל הַדּוֹר וּלְהִשְׂתָּרֵר עַל הַבְּרִיּוֹת, וְאֵין לוֹ חַיִּים וְלֹא חֵלֶק בַּחַיִּים - וּבְוַדַּאי לֹא יַשִּׂיג אָרְחוֹת חַיִּים אֶלָּא עַל יְדֵי לִמּוּד הַזֹּהַר וְכִתְבֵי מָרָן הָרַב חַיִּים וִיטַאל בִּלְבַד.

בַּדּוֹר הַזֶּה הָאַחֲרוֹן, מִי שֶׁאֵינוֹ עוֹסֵק בְּסֵפֶר הַזֹּהַר וְתִקּוּנִים וְכִתְבֵי מָרָן הָאֲרִ"י שֶׁהֵם חַיִּים מַמָּשׁ לַנֶּפֶשׁ, בְּלוּלָה בְּמִקְרָא וּבְמִשְׁנָה וּבְתַלְמוּד וּפוֹסְקִים, יֵדַע נֶאֱמָנָה שֶׁכָּל תּוֹרָתוֹ שֶׁעוֹסֵק הוּא מִשָּׂפָה וְלַחוּץ, כְּדוֹאֵג, וְאֵין לוֹ עֵסֶק בַּחַיִּים וְהֶאָרָה לַנֶּפֶשׁ, וְהוּא כֻּלּוֹ טָעוּת וְרַמָּאוּת, וְאֵינוֹ עוֹסֵק בַּתּוֹרָה אֶלָּא לִהְיוֹת מֵאַנְשֵׁי שֵׁם, לִהְיוֹת רַב וְרֹאשׁ גְּדוֹל הַדּוֹר וּלְהִשְׂתָּרֵר עַל הַבְּרִיּוֹת, וְאֵין לוֹ חַיִּים וְלֹא חֵלֶק בַּחַיִּים.

וְעַיֵּן בְּתִקּוּנֵי זֹהַר חָדָשׁ: "לֵית בָּנוּ מַאן דְּיִתְּעַר לְגַבָּהּ לִרְצוֹת לָהּ עִם בַּעֲלָהּ, צַוְחִין בְּכָל יוֹמָא וְלֵילְיָא בְּאוֹרַיְתָא דִּבְעַל פֶּה, בְּכַמָּה קוּשְׁיָן. וְצַוְחִין בָּהּ בְּכַלְבִין דְּאָמְרִין הַב הַב. הָב לָן עוּתְרָא הָב לָן יִקְרָא, וְלֵית מַאן דְּיִשְׁתַּדַּל לְסָלְקָא שְׁכִינְתָּא". וּבְוַדַּאי לֹא יַשִּׂיג אָרְחוֹת חַיִּים אֶלָּא עַל יְדֵי לִמּוּד הַזֹּהַר וְכִתְבֵי מָרָן הָרַב חַיִּים וִיטַאל בִּלְבַד, וְכֵן בַּסֵּפֶר שַׁעֲרֵי אוֹרָה שֶׁכֻּלּוֹ אוֹר. וּכְבָר הֶאֱרַכְנוּ הַרְבֵּה מִזֶּה שֶׁלֹּא תִּהְיֶה מְקֻבָּל, אֶלָּא עֲבֹד מֵאַהֲבָה וַעֲבֹד מִיִּרְאָה.

אִי אֶפְשָׁר לְהַמְשִׁיךְ הַשְּׁכִינָה בַּדּוֹר הַזֶּה, רַק עַל יְדֵי הַזֹּהַר וְכִתְבֵי מָרָן הָרַב חַיִּים וִיטַאל בִּלְבַד

וּבַדּוֹר הַזֶּה הָאַחֲרוֹן אִי אֶפְשָׁר לְהַמְשִׁיךְ שְׁכִינְתָּא עֶלְיוֹנָה אֶלָּא עַל יְדֵי הַזֹּהַר וְכִתְבֵי מָרָן הָרַב חַיִּים וִיטַאל בִּלְבַד, שֶׁנֶּאֶמְרוּ בְּרוּחַ הַקֹּדֶשׁ.

(הֵיכַל הַבְּרָכָה קוֹמַרְנָה פָּרָשַׁת עֵקֶב ז', י"ט)

מִי הָאִישׁ הֶחָפֵץ חַיִּים אוֹהֵב יָמִים לִרְאוֹת טוֹב עוֹלָם הַבָּא בָּעוֹלָם הַזֶּה, יִדְבַּק בְּסֵפֶר הַזֹּהַר וּבְכִתְבֵי מָרָן הָרַב חַיִּים וִיטַאל בִּלְבַד

וּבַדּוֹר הַזֶּה מִי הָאִישׁ הֶחָפֵץ חַיִּים אוֹהֵב יָמִים מִבְּלִי לְבַלּוֹת יוֹם בִּלְתִּי קְדֻשָּׁה לִרְאוֹת טוֹב עוֹלָם הַבָּא בָּעוֹלָם הַזֶּה, יִדְבַּק בְּסֵפֶר הַזֹּהַר וּבְכִתְבֵי מָרָן הָרַב חַיִּים וִיטַאל בִּלְבַד שֶׁנֶּאֶמְרוּ בְּרוּחַ הַקֹּדֶשׁ.

(הֵיכַל הַבְּרָכָה קוֹמַרְנָה פָּרָשַׁת עֵקֶב ז', י"ט)

סֵפֶר תִּקּוּנֵי זֹהַר מְטַהֵר הַגּוּף וּמְקַדֵּשׁ הַנְּשָׁמָה לְכָל הַלּוֹמֵד אוֹתוֹ בְּחֹדֶשׁ אֱלוּל

וּבְכֵן, יְהִי רָצוֹן מִלְּפָנֶיךָ, שֶׁיִּטַּע אַהֲבָתוֹ וְתוֹרָתוֹ בְּלִבֵּנוּ לִלְמֹד בְּחִבּוּר זֶה בְּלֵב שָׁלֵם וּבְחֵשֶׁק רַב, כִּי הוּא מְטַהֵר הַגּוּף וּמְקַדֵּשׁ הַנְּשָׁמָה לְכָל הַלּוֹמֵד בְּחֹדֶשׁ אֱלוּל אֲפִלּוּ בְּגִירְסָא בְּעָלְמָא בְּאֵין מֵבִין פֵּרוּשׁ אֲמָרָיו.

(הַקְדָּמַת סֵפֶר כִּסֵּא מֶלֶךְ עַל הַתִּקּוּנִים)

הַתִּקּוּנִים - סְגֻלָּתָן לְמַתֵּק הַדִּינִין

תִּקּוּנֵי זֹהַר. נִרְאֶה לִי שֶׁנִּקְרָא סֵפֶר הַתִּקּוּנִים, כִּי מְדַבֵּר בְּכָאן בְּזֶה הַסֵּפֶר מִיִּחוּדִים וְצִנּוֹרוֹת הַסְּפִירוֹת, וְהֵם נִקְרָאִים בִּלְשׁוֹן הַקֹּדֶשׁ הַזֶּה תִּקּוּנִים, כְּמוֹ שֶׁאָמַר (בְּתִקּוּן א') [בְּהַקְדָּמַת הַתִּקּוּנִים] אַנְתְּ הוּא דְאַפִּיקַת עֲשַׂר תִּקּוּנִין, וְקָרִינָן לוֹן עֲשַׂר סְפִירָן.

וְהִנֵּה הַסְּפִירוֹת הֵם הָיוּ נְקֻדּוֹת וְכוּ', וְרֹב דִּבְרֵי זֶה הַסֵּפֶר הוֹלֵךְ עַל דֶּרֶךְ צֵרוּפֵי הַשֵּׁמוֹת וְיִחוּדִים, וְהֵם עֶצֶם עוֹלַם הַתִּקּוּן מִמַּ"ה וּבֵ"ן הֶחָדָשׁ עַל יְדֵי הִתְיַחֲדָם בְּצִנּוֹרֵי הַסְּפִירוֹת לְאִסְתַּכְּלָא אַנְפִּין בְּאַנְפִּין לְמַתֵּק הַדִּינִין. לָכֵן נִקְרָא זֶה הַסֵּפֶר תִּקּוּנִים, כִּי מְדַבֵּר בְּיִחוּדִים תִּקּוּן עוֹלָמוֹת, לְבָרֵר וּלְלַבֵּן הַטִּיב מִן הַסְּיָגִים וְהַפְּסֹלֶת עַל יְדֵי יִחוּדֵי שֵׁמוֹת הַקְּדוֹשִׁים בְּכֵלִים מִכֵּלִים שׁוֹנִים לְפִי הַזְּמַן וְהַשָּׁעָה וְהָעוֹלָם אֲשֶׁר הוּא מְדַבֵּר בּוֹ, הַקָּדוֹשׁ הַזֶּה. מַה שֶּׁאֵין כֵּן סֵפֶר הַזֹּהַר שֶׁרֹב דְּבָרָיו סוֹבֵב עַל עַצְמוּת הַמִּדּוֹת בְּדֶרֶךְ חַיִּים וְתוֹכֵחוֹת מוּסָר, וְאֵינוֹ מְדַבֵּר מִן יִחוּדִים, זוּלַת בִּמְקוֹמוֹת מוּעָטִים וּבְסִפְרֵי אִדְרָא וְסִפְרָא דִּצְנִיעוּתָא.

(הָרַב רַבֵּינוּ צְבִי הִירְשׁ זִידִיטְשׁוֹב בְּרֵישׁ סֵפֶר הַתִּקּוּנִים שֶׁלּוֹ)

הַטַּעַם שֶׁנִּתְפַּשֵּׁט לִמּוּד הַתִּקּוּנִים בִּימֵי הַתְּשׁוּבָה יוֹתֵר מִן הַזֹּהַר

הָנֵי מִילֵּי מְחַיִּים, מוּדַעַת זֹאת בְּכָל הָאָרֶץ מִזְּמַן אֲשֶׁר הֵצִיץ וְזָרַח אוֹר יְקָרוֹת שֶׁל שְׁנֵי הַמְּאוֹרוֹת, סֵפֶר הַתִּקּוּנִים וְסֵפֶר הַזֹּהַר, קִיְּמוּ וְקִבְּלוּ הַיְּהוּדִים קְהַל עֲדַת יִשְׂרָאֵל לְהַחֲזִיק בַּלִּמּוּד הַקָּדוֹשׁ שֶׁל סֵפֶר תִּקּוּנִים וְהַזֹּהַר יָחִיד וְרַבִּים, מִנַּעַר וְעַד זָקֵן. וְהַגַּם דְּאֵין לְאֵל יָדָם לְהַשִּׂיג וּלְהָבִין סוֹד אֲמָרוֹת טְהוֹרוֹת שֶׁבַּסְּפָרִים הַקְּדוֹשִׁים הָאֵלּוּ, אַף עַל פִּי כֵן שׁוֹתִים בְּצָמָא אֶת דִּבְרֵיהֶם וּמִתְלַהֲבִים בִּקְרִיאָתָם מְאֹד מְאֹד.

בְּרַם אִם הֶחֱזִיקוּ בְּמָקוֹם אֶחָד בְּלִמּוּד זֹהַר הַקָּדוֹשׁ מֵאָה אֲנָשִׁים, הִנֵּה בְּלִמּוּד הַתִּקּוּנִים מַחֲזִיקִים אֶלֶף אֲנָשִׁים, כִּמְעַט רֹב בַּעֲלֵי בָּתִּים מַחֲזִיקִים בְּלִמּוּד הַתִּקּוּנִים. וְזֶה דַּרְכָּן וּמִנְהָגָם בְּכָל שָׁנָה וְשָׁנָה. וְהַטַּעַם שֶׁנִּתְפַּשֵּׁט לִמּוּד הַתִּקּוּנִים בִּימֵי הַתְּשׁוּבָה יוֹתֵר מִן הַזֹּהַר, כִּי כָּל אָדָם אֲשֶׁר יֶחֱטָא, הוּא פּוֹגֵם יוֹתֵר בַּעֲשִׂיָּה, בַּאֲצִילוּ"ת בְּרִיאָ"ה יְצִירָ"ה עֲשִׂיָּ"ה שֶׁבָּהּ, וְיָדוּעַ כִּי הַשִּׁבְעִים תִּקּוּנִים שֶׁעָשָׂה רַבִּי שִׁמְעוֹן בַּר יוֹחַאי זְכוּתוֹ יָגֵן עָלֵינוּ אָמֵן, כֵּיוָן שֶׁנִּדְרָשִׁים יוֹתֵר בְּדֶרֶךְ הַמִּסְפָּר, עַל כֵּן לִמּוּדָם מְתַקֵּן בָּעוֹלָם עֲשִׂיָּה יוֹתֵר שֶׁשָּׁם הוּא סוֹד הַמִּסְפָּר וְהַחֶשְׁבּוֹן. לָכֵן בִּימֵי הַתְּשׁוּבָה הַכֹּל רְגִילִים בְּסֵפֶר הַתִּקּוּנִים.

(בֶּן אִישׁ חַי בְּהַקְדָּמָתוֹ לְסִפְרוֹ בְּנָיָהוּ)

תִּקּוּנֵי הַנֶּפֶשׁ וְהַגּוּף

וְזֹאת לְפָנִים בְּיִשְׂרָאֵל, רַב בְּעָלִי"ם מִכַּבְשֵׁ"י אֵ-ל בְּאֶחָד בֶּאֱלוּל רֹאשׁ הַשָּׁנָה לַמְאֲשֵׁ"ר בְּאֵימָ"ה רְצוֹן קוֹנָם, הָאֱלִילִים מִתְאַשְּׂרִים בִּפְנֵי אֲשָׁמָם, כִּי אַתְיָא לִמּוּדִי"ן מִדֵּי שָׁנָה וְשָׁנָה, בָּ"א עֲלֵ"י מִקְרָא, בָּ"א עֲלֵ"י מִשְׁנָה, הֵ"ן סֵדֶר לַמִּשְׁנָה בְּסֵפֶר תִּקּוּנִים קָנֶ"ה וָצוּ"ף, תִּקּוּנֵי הַנֶּפֶשׁ וְתִקּוּנֵי הַגּוּף, לְשֵׁם גְרוּסִי"ן גּוֹמְרִים הַלָּלוּ מְטַהֲרִי"ן וְהַלָּלוּ אוֹשְׁרִי"ם כָּל בָּאֶיהָ ל"וֹ יְשׁוּבוּן.

(מִתּוֹךְ הַקְדָּמַת הַמַּגִּיהַּ לְתִקּוּנֵי זֹהַר דְּפוּס בִּילוֹגְרָאדוֹ)

סוֹד תִּקּוּנֵי הַזֹּהַר שֶׁגִּלָּה הָרַבִּי שִׁמְעוֹן בֶּן יוֹחַאי

רַבִּי שִׁמְעוֹן בֶּן יוֹחַאי גִּלָּה וּפָתַח הָע' פָּנִים שֶׁבְּמִלַּת בְּרֵאשִׁי"ת, וְקָרָא אוֹתָם תִּקּוּנֵי זֹהַר, מִפְּנֵי שֶׁהוּא לְשׁוֹן אוֹר, וְאוֹ"ר גִּימַטְרִיָּא רָ"ז, וְהוּא הָאוֹר הַגָּנוּז שֶׁגְּנָזוֹ הַקָּדוֹשׁ בָּרוּךְ הוּא בַּתּוֹרָה וְכוּ', שֶׁעַל יְדֵי זֶה יִהְיֶה בִּיכֹלֶת הָאָדָם לְתַקֵּן כָּל מַה שֶּׁעָבַר עָלָיו עַל יְדֵי תְּשׁוּבָה, וְעַל יְדֵי זֶה יְבָרֵךְ אוֹתוֹ הַשֵּׁם יִתְבָּרַךְ שֶׁיִּהְיֶה, חֲטָאֵיכֶם כַּשָּׁנִים הַלָּלוּ, שֶׁסְּדוּרוֹת וּבָאוֹת מִשֵּׁשֶׁת יְמֵי בְּרֵאשִׁית, וְאָז כַּשֶּׁלֶג יַלְבִּינוּ.

וְלָכֵן נוֹהֲגִין יִשְׂרָאֵל לִלְמֹד בְּסֵפֶר הַתִּקּוּנִים בְּחֹדֶשׁ אֱלוּל וַעֲשֶׂרֶת יְמֵי תְּשׁוּבָה, שֶׁאֵלּוּ הָאַרְבָּעִים יוֹם הֵם יְמֵי רָצוֹן שֶׁאָז נִתְּנוּ הַלּוּחוֹת שְׁנִיּוֹת לְמֹשֶׁה רַבֵּינוּ עָלָיו הַשָּׁלוֹם עִם כָּל הַדִּבְרֵי תּוֹרָה, וּלְתַקֵּן הַכֹּל עַל יְדֵי תְּשׁוּבָה.

(פְּרִי צַדִּיק לְרַבֵּינוּ צָדוֹק הַכֹּהֵן מִלּוּבְּלִין זְכוּתוֹ יָגֵן עָלֵינוּ, סִימָן ח' דַּף נ"א.)

הַבַּעַל שֵׁם טוֹב זְכוּתוֹ יָגֵן עָלֵינוּ אָמֵן מְעוֹרֵר לִלְמֹד תִּקּוּנֵי זֹהַר

הִנְנִי רוֹשֵׁם לְךָ, תַּלְמִידִי הַמֻּבְהָק הָרַב הַגָּאוֹן הַקָּדוֹשׁ מוֹרֵינוּ יַעֲקֹב יוֹסֵף הַכֹּהֵן נֵרוֹ יָאִיר, בִּקְצָרָה עַל נְיָר קָטָן בְּכֵיוָן בִּכְדֵי שֶׁתִּשָּׂא אוֹתוֹ בְּכָל עֵת. קִבַּלְתִּי מִמּוֹרִי וְרַבִּי וְכוּ' [הַבַּעַל שֵׁם טוֹב], תִּקּוּנִים יִלְמַד בְּכָל הַשָּׁנָה בְּכָל יוֹם.

(כֶּתֶר שֵׁם טוֹב)

לִלְמֹד בְּכָל לַיְלָה קֹדֶם הַשֵּׁנָה מַמָּשׁ, מַאֲמָר אֶחָד מִתִּקּוּנֵי הַזֹּהַר הַקָּדוֹשׁ, וְאָז תִּישַׁן בֶּטַח וּבַל תִּירָא

אִיעָצְךָ וִיהִי אֱלֹקִים אִתְּךָ, בְּכָל לַיְלָה קֹדֶם הַשֵּׁנָה מַמָּשׁ תִּלְמֹד מַאֲמָר אֶחָד מִתִּקּוּנֵי הַזֹּהַר הַקָּדוֹשׁ וְאָז תִּישַׁן בֶּטַח וּבַל תִּירָא. וְהַשֵּׁם יִתְבָּרַךְ יִטַּע בְּלִבֵּנוּ אַהֲבָתוֹ וְיִרְאָתוֹ דַּוְקָא, אָמֵן כֵּן יְהִי רָצוֹן.

מִנַּאי מוֹרוֹ יִשְׂרָאֵל בֶּן מוֹרֵנוּ הָרַב רַבִּי אֱלִיעֶזֶר בַּעַל שֵׁם מִמֶּעזִבּוּז.

(כֶּתֶר שֵׁם טוֹב)

בִּימֵי אֱלוּל הַקְּדוֹשִׁים מֵעֶרֶב רֹאשׁ חֹדֶשׁ וָאֵילָךְ, הָיָה רַבֵּינוּ הַקָּדוֹשׁ מִסַאטְמַאר לוֹמֵד שִׁעוּר בְּתִקּוּנֵי זֹהַר, מִדֵּי יוֹם אַחַר הַתְּפִלָּה, מְעֻטָּף בְּטַלִּיתוֹ וּמְעֻטָּר בִּתְפִלִּין דְּרַבֵּינוּ תָּם

בִּימֵי אֱלוּל הַקְּדוֹשִׁים מֵעֶרֶב רֹאשׁ חֹדֶשׁ וָאֵילָךְ, הָיָה רַבֵּינוּ לוֹמֵד שִׁעוּר בְּתִקּוּנֵי זֹהַר, מִדֵּי יוֹם אַחַר הַתְּפִלָּה, כְּשֶׁהוּא מְעֻטָּף בְּטַלִּיתוֹ וּמְעֻטָּר בִּתְפִלִּין דְּרַבֵּינוּ תָּם, וְהִשְׁלִימוֹ עַד יוֹם הַכִּפּוּרִים (כְּמִנְהַג הַקַּדְמוֹנִים לִלְמֹד הַתִּקּוּנֵי זֹהַר בִּימֵי הָרַחֲמִים וְהַסְּלִיחוֹת, כַּמּוּבָא בְּתִקּוּנֵי זֹהַר דְּפוּס קָאשְׁטַאנְדִינָא), וְהָיָה לִמּוּדוֹ זֶה בִּתְנוּעָה מְיֻחֶדֶת בְּהִתְעוֹרְרוּת גְּדוֹלָה וּבְרֶגֶשׁ אֵשׁ קֹדֶשׁ, וְכַמָּה פְּעָמִים קוֹלוֹ נִשְׁמַע מֵחַדְרוֹ הַחוּצָה כַּד גְּנוּחֵי גָּנַח וְיִלוּלֵי יִלֵּל בִּבְכִיּוֹת נוֹרָאוֹת.

וּמְסַפְּרִים זִקְנֵי הַחֲסִידִים, שֶׁבַּשָּׁנִים שֶׁלִּפְנֵי הַמִּלְחָמָה הִסְתִּיר רַבֵּינוּ בְּיוֹתֵר אֶת לִמּוּדָיו בְּחָכְמַת הָאֱמֶת, וּכְשֶׁלָּמַד הַתִּקּוּנִים בְּחֹדֶשׁ אֱלוּל, הָיָה נִכְנָס בְּחֶדֶר לִפְנִים מֵחֶדֶר וְהִסְתַּגֵּר עַצְמוֹ שָׁמָּה, אֶלָּא מֵחֲמַת חֹם שֶׁל שִׁלְהֵי קַיְיטָא פָּתַח לִפְעָמִים הַחַלּוֹן מְעַט, וְאָז הָיוּ מִתְקַבְּצִים חֲסִידִים וְאַנְשֵׁי מַעֲשֶׂה לִשְׁמֹעַ לִמּוּדָיו מֵאֲחוֹרֵי הַחַלּוֹן, וְשָׁמְעוּ הַדְּבָרִים יוֹצְאִים מִפֶּה קָדְשׁוֹ בִּנְעִימוּת קְדוֹשָׁה וּבִמְתִיקוּת נִפְלָאָה.

(מוֹשִׁיעָן שֶׁל יִשְׂרָאֵל – רֹאשׁ גּוֹלַת אֲרִיאֵל)

הַתּוֹפֵס חֵלֶק מִן הָאַחְדוּת כְּאִלּוּ תּוֹפֵס כֻּלּוֹ

הַנֵּעוֹר בַּלַּיְלָה, הַיְנוּ שֶׁהוּא נֵעוֹר וְעוֹסֵק רַק בִּלְבוּשֵׁי הַתּוֹרָה בַּחֵלֶק הַנִּגְלֶה הַנִּקְרָא לַיְלָ"ה כַּיָּדוּעַ, וְאֵינוֹ חָפֵץ מֵאוֹר הַתּוֹרָה, כִּי אוֹ"ר גִּימַטְרִיָּא רָ"ז, הַיְנוּ בְּרָזֵי הַתּוֹרָה וְסוֹדוֹתֶיהָ, שֶׁזֶּהוּ בְּחִינַת תּוֹרַת הַשֵּׁם שֶׁנִּקְרָא יוֹ"ם, הֲרֵי זֶה דּוֹמֶה כְּאִלּוּ דּוֹחֶה אֶת הָאַחְדוּת כֻּלּוֹ וּמִתְחַיֵּב בְּנַפְשׁוֹ. מַה שֶּׁאֵין כֵּן אִם חָפֵץ גַּם תּוֹרַת הַנִּסְתָּר, הַגַּם שֶׁאִי אֶפְשָׁר לוֹ לְהַשִּׂיגוֹ, עַל זֶה נֶאֱמַר "כִּי אִם בְּתוֹרַת הַשֵּׁם חֶפְצוֹ", וּכְמוֹ שֶׁפֵּירַשׁ הָאַלְשֵׁיךְ הַקָּדוֹשׁ, וּכְאִלּוּ הִשִּׂיג גַּם חֵלֶק זֶה שֶׁבַּתּוֹרָה, כִּי הַתּוֹפֵס חֵלֶק מִן הָאַחְדוּת כְּאִלּוּ תּוֹפֵס כֻּלּוֹ וְכוּ'.

(כְּתֹנֶת פַּסִּים פָּרָשַׁת קְדוֹשִׁים)

עוּרוּ יְשֵׁנִים מִתַּרְדֵּמַתְכֶם

שִׁמְעוּ אֵלַי רוֹדְפֵי צֶדֶק, אִינוּן דְּתָבְעֵי רָזָא דִּמְהֵימְנוּתָא, אִינוּן דְּאִתְדַּבְּקוּ בְּקִשׁוּרָא דִּמְהֵימְנוּתָא, אִינוּן דְּיָדְעִין אָרְחוֹי דְמַלְכָּא עִלָּאָה, קְרִיבוּ שִׁמְעוּ.

(זֹהַר חֵלֶק א' דַּף קנ"א: - חֵלֶק ב' דַּף י"ב:)

קָל נְעִימוּתָא אִתְעָר. אִתְעָרוּ נַיְימִין דְּמִיכִין דְּשִׁינְתָא בְּחוֹרֵיהוֹן [וְאֵינָם מְבַקְּשִׁים לְהַשִּׂיג סוֹדוֹת הַתּוֹרָה, דֶּרֶךְ אֱמֶת], וְלָא יָדְעֵי וְלָא מִסְתַּכְּלָן, וְלָא חָמָאן. אֲטִימִין אוּדְנִין, כְּבֵדִין דְלִבָּא, נַיְימִין וְלָא יָדְעִין. אוֹרַיְיתָא קָיְימָא קַמַּיְיהוּ, וְלָא מַשְׁגִּיחִין וְלָא יָדְעֵי בְּמָּה מִסְתַּכְּלָן, חָמָאן וְלָא חָמָאן. אוֹרַיְיתָא רָמַאת קָלִין אִסְתְּכָּלוּ טִפְּשִׁין, פִּתְחוּ עַיְינִין, וְתִנְדְּעוּן. לֵית מַאן דְּיִשְׁגַּח, וְלֵית מַאן דְּיַרְכִין אוּדְנֵיהּ, עַד מָה תֶּהֱווּן בְּגוֹ חֲשׁוֹכָא דִּרְעוּתַיְיכוּ. אִסְתַּכָּלוּ לְמִנְדַע, וְאִתְגְּלִי לְכוֹן נְהוֹרָא דְּנָהִיר.

(זֹהַר חֵלֶק א' דַּף קס"א: בְּסִתְרֵי תּוֹרָה)

גֹּדֶל מַעֲלַת לִמּוּד הַזֹּהַר

וְזֶהוּ שֶׁאָמְרוּ בַּתִּקּוּנִים (תִּקּוּן ל' נָתִיב תִּנְיָנָא דַּף עג:), וְזֶה לְשׁוֹנוֹ: קוּמוּ וְאִתְעָרוּ לְגַבֵּי שְׁכִינְתָּא, דְּאִית לְכוֹן לִבָּא בְּלָא סֻכְלְתָנוּ לְמִנְדַּע בָּהּ, וְאִיהוּ בֵּינַיְכוּ.

[תַּרְגּוּם וּבִּיאוּר הַזֹּהַר]: קוּמוּ וְהִתְעוֹרְרוּ בִּשְׁבִיל הַשְּׁכִינָה הַקְּדוֹשָׁה, שֶׁהֲרֵי יֵשׁ לָכֶם לֵב רֵיקָן בְּלִי בִּינָה לָדַעַת וּלְהַשִּׂיג אוֹתָהּ, אַף עַל פִּי שֶׁהִיא בְּתוֹכְכֶם.

וְרָזָא דְמִלָּה קוֹל אוֹמֵר קְרָא (יְשַׁעְיָה מ ו), כְּגוֹן קְרָא נָא הֲיֵשׁ עוֹנֶךָּ וְאֶל מִי מִקְּדוֹשִׁים תִּפְנֶה (אִיּוֹב ח א), וְהִיא אָמְרַת מָה אֶקְרָא, כָּל הַבָּשָׂר חָצִיר, כֹּלָּא אִינוּן כִּבְעִירָן דְּאָכְלִין חָצִיר, וְכָל חַסְדּוֹ כְּצִיץ הַשָּׂדֶה (שם), כָּל חֶסֶד דְּעָבְדִין לְגַרְמַיְיהוּ עָבְדִין.

[תַּרְגּוּם וּבִּיאוּר הַזֹּהַר]: וְסוֹד הַדָּבָר, כְּמוֹ שֶׁכָּתוּב (יְשַׁעְיָה מ) 'קוֹל אֹמַר קְרָא', שֶׁקּוֹל דּוֹפֵק בְּלִבּוֹ שֶׁל כָּל אֶחָד וְאֶחָד מִיִּשְׂרָאֵל לִקְרוֹת וּלְהִתְפַּלֵּל לַהֲרָמַת הַשְׁכִינָה הַקְּדוֹשָׁה, שֶׁהִיא כְּלָלוּת נְשָׁמוֹת שֶׁל כָּל יִשְׂרָאֵל, וּמֵבִיא רְאָיָה מֵהַכָּתוּב 'קְרָא נָא הֲיֵשׁ עוֹנֶךָּ', שֶׁקְּרִיאָה פֵּרוּשׁוֹ תְּפִלָּה, אֲבָל הַשְּׁכִינָה אוֹמֶרֶת 'מָה אֶקְרָא', (כְּלוֹמַר אֵין בָּהּ כֹּחַ לְהָרִים אֶת עַצְמָהּ מֵעָפָר, בִּשְׁבִיל שֶׁ'כָּל הַבָּשָׂר חָצִיר', כֻּלָּם הֵמָּה כִּבְהֵמוֹת אוֹכְלֵי עֶשֶׂב וְחָצִיר, כְּלוֹמַר שֶׁעוֹשִׂים הַמִּצְווֹת בְּלִי דַּעַת כְּמוֹ בְּהֵמוֹת, 'וְכָל חַסְדּוֹ כְּצִיץ הַשָּׂדֶה', כָּל הַחֲסָדִים שֶׁעוֹשִׂים, לְעַצְמָם הֵם עוֹשִׂים, כְּלוֹמַר שֶׁאֵין כַּוָּנָתָם בַּמִּצְווֹת שֶׁעוֹשִׂים, שֶׁתִּהְיֶינָה בִּכְדֵי לְהַשְׁפִּיעַ נַחַת רוּחַ לְיוֹצְרָם אֶלָּא רַק לְתוֹעֶלֶת עַצְמָם הֵם עוֹשִׂים הַמִּצְווֹת.

וַאֲפִילוּ כָּל אִינוּן דְּמִשְׁתַּדְּלִין בְּאוֹרַיְיתָא, כָּל חֶסֶד דְּעָבְדִין לְגַרְמַיְיהוּ עָבְדִין.

[תַּרְגּוּם וּבִּיאוּר הַזֹּהַר]: וַאֲפִלּוּ הַטּוֹבִים שֶׁבָּהֶם, שֶׁמָּסְרוּ זְמַנָּם עַל עֵסֶק הַתּוֹרָה, לֹא עָשׂוּ זֶה, אֶלָּא לְתוֹעֶלֶת גּוּפָם עַצְמָם, בְּלִי כַּוָּנָה הָרְצוּיָה, בִּכְדֵי לְהַשְׁפִּיעַ נַחַת רוּחַ לְיוֹצְרָם.

בְּהַהוּא זִמְנָא [וְכוּ'] רוּחַ הוֹלֵךְ וְלֹא יָשׁוּב, לְעָלְמָא, וְדָא אִיהוּ רוּחָא דְמָשִׁיחַ.

[תַּרְגּוּם וּבִּיאוּר הַזֹּהַר]: בָּעֵת הַהִיא נֶאֱמַר עַל הַדּוֹר, רוּחַ הוֹלֵךְ וְלֹא יָשׁוּב, לְהָעוֹלָם, דְּהַיְנוּ רוּחַ הַמָּשִׁיחַ, הַצָּרִיךְ לִגְאֹל אֶת יִשְׂרָאֵל מִכָּל צָרוֹתֵיהֶם עַד לַגְּאֻלָּה הַשְּׁלֵמָה לְקַיֵּם הַכָּתוּב, כִּי מָלְאָה הָאָרֶץ דֵּעָה אֶת הַשֵּׁם וְגוֹ' הָרוּחַ הַזֶּה נִסְתַּלֵּק לוֹ וְהָלַךְ, וְאֵינוֹ מֵאִיר בָּעוֹלָם.

וַי לוֹן מָאן דְּגָרְמִין דְּיֵזִיל לֵיהּ מִן עָלְמָא וְלָא יְתוּב לְעָלְמָא, דְּאִלֵּין אִינוּן דְּעָבְדִין לְאוֹרַיְיתָא יַבָּשָׁה, וְלָא בָעָאן לְאִשְׁתַּדְלָא בְחָכְמָה דְקַבָּלָה.

[תַּרְגּוּם וּבִּיאוּר הַזֹּהַר]: אוֹי לָהֶם לְאוֹתָם אֲנָשִׁים הַגּוֹרְמִים שֶׁרוּחוֹ שֶׁל מָשִׁיחַ יִסְתַּלֵּק וְיֵלֵךְ לוֹ מֵהָעוֹלָם וְלֹא יוּכַל לָשׁוּב לְעוֹלָם, שֶׁהֵמָּה הֵם הָעוֹשִׂים אֶת הַתּוֹרָה לִיבֵשָׁה, כְּלוֹמַר, בְּלִי מַשֶּׁהוּ לַחְלוּחִית שֶׁל שֵׂכֶל וְדַעַת, כִּי מִצְטַמְצְמִים רַק בַּחֵלֶק הַמַּעֲשִׂי שֶׁל הַתּוֹרָה, וְאֵינָם רוֹצִים לְהִשְׁתַּדֵּל וּלְהָבִין בְּחָכְמַת הַקַּבָּלָה, לֵידַע וּלְהַשְׂכִּיל בְּסוֹדוֹת הַתּוֹרָה וְטַעֲמֵי מִצְוָה.

וַי לוֹן דְּגָרְמִין עֲנִיּוּתָא וְחַרְבָּא וּבִיזָה וְהֶרֶג וְאַבְּדָן בְּעָלְמָא.

[תַּרְגּוּם וּבִּיאוּר הַזֹּהַר]: אוֹי לָהֶם, שֶׁהֵם גּוֹרְמִים בְּמַעֲשֵׂיהֶם הַלָּלוּ, שֶׁיִּהְיוּ עֲנִיּוּת וְחֶרֶב וְחָמָס וּבִזָּה וַהֲרִיגוֹת וְהַשְׁמָדוֹת בָּעוֹלָם.

(הַקְדָּמַת הַ"סֻּלָּם" אוֹת ע')



– פֶּרֶק יא –

הִתְנַגְּדוּת לְהַזֹּהַר הַקָּדוֹשׁ

מִי שֶׁאֵינוֹ זוֹכֶה לִלְמֹד תּוֹרַת הַחֵ"ן מֵחֲמַת שֶׁאֵינוֹ חָפֵץ, אוֹ הֶסֵּת זֵדִים אוֹ שְׁאָר מְנִיעוֹת, יֵדַע שֶׁכָּל זֶה מֵחֲמַת שֶׁאֵין נַפְשׁוֹ זַכָּה וּנְקִיָּה, וְיָשׁוּב אֶל הַשֵּׁם וִירַחֲמֵהוּ.

וְאִית נְטִירִין אַחֲרָנִין, כְּגוֹן נְחָשִׁים וְעַקְרַבִּים וּשְׂרָפִים, וְנַטְרִין הַהוּא טוֹב, דְּלָא יִיעוּל תַּמָּן דְּלָאו אִיהוּ רָאוּי לְמֵיעַל. וְאִי לָאו, כָּל חַיָּיבַיָּא הֲווֹ עָאלִין בְּרָזִין דְּאוֹרַיְיתָא. וּבְגִין דָּא מַאן דְּאִיהוּ חַיָיבָא, וְיִיעוּל לְמִנְדַּע רָזִין דְּאוֹרַיְיתָא, כַּמָה מַלְאֲכֵי חַבָּלָה דְּאִתְקְרִיאוּ חֹשֶׁךְ וַאֲפֵלָה, נְחָשִׁים וְעַקְרַבִּים חֵיוַת בָּרָא אִתְקְרִיאוּ, וּמְבַלְבְּלִין מַחֲשַׁבְתֵּיהּ, דְּלָא יִיעוּל לַאֲתָר דְּלָאו דִּילֵיהּ.

אֲבָל מַאן דְּאִיהוּ טוֹב, כָּל אִלֵּין נְטִירִין אִינּוּן לְמֶמְרֵיהּ, וְקַטֵיגוֹר נַעֲשֶׂה סַנֵיגוֹר, וְיִיעָלוּן (לֵיהּ) לְטוֹב הַגָנוּז, וְיֵימְרוּן לֵיהּ מָרָנָא, הָא בַּר נָשׁ טוֹב וְצַּדִּיק יְרֵא שָׁמַיִם, בָּעֵי לְאַעֲלָא קֳדָמָךְ, אָמַר לָנוּ, (תְּהִלִּים קיח) פִּתְחוּ לִי שַׁעֲרֵי צֶדֶק אָבֹא בָם אוֹדֶה יָהּ. הַהוּא טוֹב הַגָנוּז יִימָּא לוֹן, פִּתְחוּ לֵיהּ בְּהַאי תַּרְעָא דְּאִתְקְרֵי אַהֲבָה, אוֹ בְּהַאי תַּרְעָא דְּאִיהִי תְּשׁוּבָה.

(זֹהַר חֵלֶק ג' דַּף קכ"ג. בְּרַעְיָא מְהֵימְנָא)

מִי שֶׁשּׁוֹמֵעַ לְדִבְרֵי מְסִיתִים וּמַדִּיחִים שֶׁלֹּא לִלְמֹד חָכְמָה נִסְתָּרָה זוֹ - אוֹ מִי שֶׁקָּמִים עָלָיו מַפְרִיעִים, שֶׁלֹּא יִלְמֹד זֹהַר הַקָּדוֹשׁ וְחָכְמַת הַקַּבָּלָה, וְהוּא אֵינוֹ יָכוֹל לַעֲמֹד נֶגְדָּם וְנִמְשָׁךְ אַחֲרֵיהֶם רַחֲמָנָא לִיצְלַן, יֵדַע כִּי נַפְשׁוֹ אֵינָהּ טְהוֹרָה וּנְקִיָּה

מִי שֶׁאֵינוֹ זוֹכֶה לַלִּמּוּד הַקָּדוֹשׁ הַזֶּה, אוֹ שֶׁדַּעְתּוֹ וְנַפְשׁוֹ אֵינָהּ חֲפֵצָה לְזֶה, אוֹ שֶׁיֵּשׁ לוֹ מְנִיעוֹת וְעִכּוּבִים שׁוֹנִים שֶׁלֹּא לִלְמֹד לִמּוּדִים הַלָּלוּ, וְכָל שֶׁכֵּן מִי שֶׁשּׁוֹמֵעַ לְדִבְרֵי מְסִיתִים וּמַדִּיחִים שֶׁלֹּא לִלְמֹד חָכְמָה נִסְתָּרָה זוֹ, אוֹ מִי שֶׁקָּמִים עָלָיו מַפְרִיעִים, רוֹצֶה לוֹמַר שֶׁלֹּא יִלְמֹד זֹהַר הַקָּדוֹשׁ וְחָכְמַת הַקַּבָּלָה, וְהוּא אֵינוֹ יָכוֹל לַעֲמֹד נֶגְדָּם וְנִמְשָׁךְ אַחֲרֵיהֶם רַחֲמָנָא לִיצְלַן, יֵדַע כִּי נַפְשׁוֹ אֵינָהּ טְהוֹרָה וּנְקִיָּה, וְעַל יְדֵי זֶה כָּל אֵלּוּ הַנִּזְכָּרִים שׁוֹלְטִין עָלָיו לְמָנְעוֹ מִן הַלִּמּוּד הַקָּדוֹשׁ הַזֶּה, שֶׁלֹּא יִזְכֶּה לְהִכָּנֵס אֶל הַקֹּדֶשׁ פְּנִימָה מִפְּנֵי שֶׁאֵינוֹ רָאוּי לְזֶה.

וְלָכֵן יִרְאֶה לָחוּס עַל נַפְשׁוֹ וְיַעֲמֹד עַל נַפְשׁוֹ בְּכָל כֹּחוֹתָיו, לְהִתְגַּבֵּר וְלָשׁוּב בִּתְשׁוּבָה שְׁלֵמָה וְלִשְׁבֹּר כָּל הַמָּסַכִּים וּמְחִצּוֹת שֶׁמַּבְדִּילִים בֵּינוֹ לְבֵין קוֹנוֹ, וְאָז יִזְכֶּה לִכָּנֵס לְזֶה הַשַּׁעַר לַהַשֵּׁם אֲשֶׁר צַדִּיקִים וּטְהוֹרֵי נֶפֶשׁ וְיִשְׁרֵי לֵב יָבוֹאוּ בוֹ.

פְּנִימִיּוּת הַתּוֹרָה הִיא גִּלּוּי יְקָרָא דְקוּדְשָׁא בְּרִיךְ הוּא

יְקָרָא דְקוּדְשָׁא בְּרִיךְ הוּא [שֶׁהִיא סוֹד פְּנִימִיּוֹת הַתּוֹרָה, אוֹר הַחַמָּה] לָאו אִיהוּ אֶלָּא לְאִנּוּן דְּיָדְעִין אָרְחוֹי וּמְהֲכִין בָּהּ בְּאוֹרַח קְשׁוֹט כְּדְקָא יְאוּת.

(זֹהַר חֵלֶק א' דַּף צ"ד. בְּסִתְרֵי תּוֹרָה)

סְתִימֵי דְּאוֹרַיְיתָא, קַדִּישֵׁי עֶלְיוֹנִין יָרְתִין לָהּ, וְאִתְגַּלְיָא בִּשְׁאָר בְּנֵי עָלְמָא.

(זֹהַר חֵלֶק ג' ע"ב:)

בַּזֹּהַר מְכֻנָּסִים נִשְׁמוֹת הַצַּדִּיקִים וְאַנְשֵׁי מִדּוֹת, וְהָאֲחֵרִים נִדְּחִים מִמֶּנּוּ

וְהַאי חִבּוּרָא הוּא כְּגַוְנָא דְּתֵבַת נֹחַ דְּאִתְכְּנַשׁ בָּהּ כָּל מִין וָמִין, הָכֵי מִתְכַּנְּשִׁין בְּהַאי חִבּוּרָא כָּל נִשְׁמָתִין דְּצַדִּיקַיָּא וְאַנְשֵׁי מִדּוֹת, דְּאִתְּמַר בְּהוֹן (תְּהִלִּים קיח) "זֶה הַשַּׁעַר לַה' צַדִּיקִים יָבֹאוּ בּוֹ", וָאָחֳרָנִין דְּלָא צַדִּיקִים, אִתְדַּחְיָן מִתַּמָּן. וְכַד אִתְגַּלְּיָא הַאי חִבּוּרָא בְּעָלְמָא, סַגִּיאִין מִתְכַּנְּשִׁין לְגַבֵּהּ, דְּאִתְּמַר בְּהוֹן (דְּבָרִים כט) כִּי אֶת אֲשֶׁר יֶשְׁנוֹ פֹּה וְגוֹ', וְאֶת אֲשֶׁר אֵינֶנּוּ פֹּה בְּהַאי חִבּוּרָא עִמָּנוּ הַיּוֹם. וְעָלֵהוּ אִתְּמַר (דָּנִיֵּאל יב) וּמַצְדִּיקֵי הָרַבִּים כַּכּוֹכָבִים לְעוֹלָם וָעֶד, כְּאִנּוּן כּוֹכְבַיָּא דִּיהוֹן קַיְּמִין לְעָלָם וּלְעָלְמֵי עָלְמַיָּא .

(תִּקּוּנֵי זֹהַר חָדָשׁ דַּף ע"ב עַמּוּד ד')

סֵפֶר הַזֹּהַר הוּא כְּתֵבַת נֹחַ שֶׁנִּתְכַּנְּסוּ בָּהּ שְׁנַיִם מֵעִיר וְשֶׁבַע מִמַּלְכוּתָא.

וְהַמַשְׂכִּילִים יַזְהִירוּ כְּזֹהַר הָרָקִיעַ. אִלֵּין אִינּוּן דְּקָא מִשְׁתַּדְּלִין בְּזֹהַר דָּא, דְּאִקְרֵי סֵפֶר הַזֹּהַר, דְּאִיהוּ כְּתֵיבַת נֹחַ, דְּמִתְכַּנְּשִׁין בָּהּ שְׁנַיִם מֵעִיר, וְשֶׁבַע מִמַּלְכוּתָא. וּלְזִמְנִין אֶחָד מֵעִיר, וּשְׁנַיִם מִמִּשְׁפָּחָה. דִּבְהוֹן יִתְקָיֵּים (שְׁמוֹת א) כָּל הַבֵּן הַיִּלּוֹד הַיְּאוֹרָה תַּשְׁלִיכוּהוּ. וְדָא אוֹרָה דְּסִפְרָא דָּא.

(זֹהַר חֵלֶק ג' דַּף קנ"ג: בְּרַעְיָא מְהֵימְנָא)

כּוֹפְרִים לְגַמְרֵי בְּכָל דִּבְרֵי הַזֹּהַר הַקָּדוֹשׁ וּבְכָל דַּרְכֵי הַקַּבָּלָה, וּמַחְצִיפִים פְּנֵיהֶם וְאוֹמְרִים שֶׁכָּל סֵפֶר הַזֹּהַר הַקָּדוֹשׁ וְהַתִּקּוּנִים לֹא יָצָא מִפִּי רַבִּי שִׁמְעוֹן בַּר יוֹחַאי וַחֲבֵרָיו - כָּל בַּר דַּעַת מֵבִין שֶׁדִּבְרֵי הַזֹּהַר הַקָּדוֹשׁ וְהַתִּקּוּנִים אִי אֶפְשָׁר לְהִתְגַּלּוֹת כִּי אִם עַל פִּי רוּחַ הַקֹּדֶשׁ גָּבוֹהַּ וְנוֹרָא מְאֹד

הַכֹּל רוֹאִים וּמְבִינִים כָּל מִי שֶׁיֵּשׁ לוֹ מֹחַ בְּקָדְקֳדוֹ, שֶׁאִי אֶפְשָׁר לְגַלּוֹת תּוֹרָה קְדוֹשָׁה וְנוֹרָאָה כָּזֹאת כִּי אִם מִן הַשָּׁמַיִם, עַל יְדֵי נְבוּאַת פָּנִים בְּפָנִים שֶׁהוּא משֶׁה רַבֵּינוּ. וּבִפְרָט כָּל הַסּוֹדוֹת הָעֲצוּמוֹת וְהַנִּשְׂגָּבוֹת שֶׁכְּבָר הִתְחִילוּ לְגַלּוֹת הַתַּנָּאִים וְהַצַּדִּיקִים הַקַּדְמוֹנִים אֲשֶׁר תְּסַמֵּר שַׂעֲרוֹת הָאָדָם, וְרוֹאִים עַיִן בְּעַיִן כִּי רוּחַ הַשֵּׁם דִּבֵּר בָּם, כִּי אִי אֶפְשָׁר לְגַלּוֹת כָּזֹאת בְּשֵׂכֶל אֱנוֹשִׁי בְּשׁוּם אֹפֶן.

וְכָל הַשִּׁבְעִים פָּנִים שֶׁהִתְחִילוּ לְגַלּוֹת מְעַט דִּמְעַט מֵהֶם, וְכָל מַה שֶּׁיָּגַע משֶׁה רַבֵּנוּ בְּאַרְבָּעִים יָמִים שָׁלֹשׁ פְּעָמִים, לֶחֶם לֹא אָכַל וּמַיִם לֹא שָׁתָה, שֶׁלֹּא נִשְׁמַע מֵעוֹלָם שֶׁיִּהְיֶה נִמְצָא אִישׁ כָּזֶה בִּקְדֻשָּׁה כָּזֹאת שֶׁלֹּא יֹאכַל וְלֹא יִשְׁתֶּה אַרְבָּעִים יָמִים רְצוּפִים וְכָל הַנּוֹרָאוֹת הָעֲצוּמוֹת אֵלֶּה וְהָאוֹתוֹת וְהַמּוֹפְתִים וְכָל הַמּוֹרָא הַגָּדוֹל אֲשֶׁר עָשָׂה משֶׁה וְכוּ'. הַכֹּל כַּאֲשֶׁר לַכֹּל הֵם רוֹצִים לְהַסְתִּיר וּלְהַעֲלִים וְלוֹמַר שֶׁהַכֹּל מְרַמֵּז עַל דִּבְרֵי חָכְמוֹת הַיְּוָנִים אָרִיסְטוֹ וַחֲבֵרָיו יִמַּח שְׁמָם וְכוּ'. וְכָל זֶה הוּא בְּחִינַת בִּלְעָם בְּחִינַת מֵצַח הַנָּחָשׁ שֹׁרֶשׁ חָכְמַת הַטֶּבַע וְכוּ'.

עַד שֶׁזֶּה סָמוּךְ גִּלּוּ נִבְלוּתָם לְעֵין כֹּל וּמַדְפִּיסִים בְּקָרְחֵיהֶם הָרָעִים, שֶׁכּוֹפְרִים לְגַמְרֵי בְּכָל דִּבְרֵי הַזֹּהַר הַקָּדוֹשׁ וּבְכָל דַּרְכֵי הַקַּבָּלָה, וּמַחְצִיפִים פְּנֵיהֶם וְאוֹמְרִים שֶׁכָּל סֵפֶר הַזֹּהַר הַקָּדוֹשׁ וְהַתִּקּוּנִים לֹא יָצָא מִפִּי רַבִּי שִׁמְעוֹן בַּר יוֹחַאי וַחֲבֵרָיו, וְהִדְפִּיסוּ אֵיזֶה קֶרַח עַל זֶה וְכוּ'. אֲשֶׁר כָּל בַּר דַּעַת מֵבִין שֶׁדִּבְרֵי הַזֹּהַר הַקָּדוֹשׁ וְהַתִּקּוּנִים אִי אֶפְשָׁר לְהִתְגַּלּוֹת כִּי אִם עַל פִּי רוּחַ הַקֹּדֶשׁ גָּבוֹהַּ וְנוֹרָא מְאֹד שֶׁהוֹפִיעַ עַל צַדִּיק קָדוֹשׁ כְּמוֹתוֹ שֶׁהוּא רַבִּי שִׁמְעוֹן בַּר יוֹחַאי וּבְנוֹ שֶׁיָּשְׁבוּ שְׁלֹשׁ עֶשְׂרֵה שָׁנִים בַּמְּעָרָה וְכוּ'.

וְכֵן כִּתְבֵי הָאֲרִ"י זִכְרוֹנוֹ לִבְרָכָה, שֶׁאִי אֶפְשָׁר בְּשֵׂכֶל אֱנוֹשִׁי לְגַלּוֹת חִדּוּשִׁים וְהִתְגַּלּוּת כָּאֵלֶּה וְכוּ', וְהֵם רוֹצִים לַעֲקֹר וְלִסְתֹּר חַס וְשָׁלוֹם בִּנְיָנִים נִשְׂגָּבִים כָּאֵלֶּה, לֹא תְּהֵא כָּזֹאת בְּיִשְׂרָאֵל.

וְכֵן כִּתְבֵי הָאֲרִ"י זִכְרוֹנוֹ לִבְרָכָה, כְּמוֹ שֶׁאִיתָא בְּהַקְדָּמַת הָ'עֵץ חַיִּים', שֶׁכָּל מִי שֶׁיִּסְתַּכֵּל בּוֹ בֶּאֱמֶת, יָעִיד שֶׁאִי אֶפְשָׁר בְּשֵׂכֶל אֱנוֹשִׁי לְגַלּוֹת חִדּוּשִׁים וְהִתְגַּלּוּת כָּאֵלֶּה וְכוּ', וְהֵם רוֹצִים לַעֲקֹר וְלִסְתֹּר חַס וְשָׁלוֹם בִּנְיָנִים נִשְׂגָּבִים כָּאֵלֶּה, לֹא תְּהֵא כָּזֹאת בְּיִשְׂרָאֵל.

(סֵפֶר לִקּוּטֵי הֲלָכוֹת לְמוֹרֵינוּ הָרַב רַבִּי נָתָן מִבְּרֶסְלֶב, הִלְכוֹת בִּרְכוֹת הַשַּׁחַר הֲלָכָה ה', אוֹת ע"ב)



– פֶּרֶק יב –

הֶעְלֵם וְגִלּוּי הַזֹּהַר

מַדּוּעַ נִתְגַּלָּה הַזֹּהַר מִשְּׁנַת ה' ר"ן וָאֵילָךְ?

דַּע כִּי גָּזְרָה חָכְמָתוֹ יִתְבָּרַךְ שֶׁחִבּוּר סֵפֶר הַזֹּהַר לֹא יִתְפַּרְסֵם וְלֹא יִתְגַּלֶּה אֶלָּא בְּדוֹרוֹ שֶׁל רַבִּי שִׁמְעוֹן בֶּן יוֹחַאי עָלָיו הַשָּׁלוֹם וְעַל יָדוֹ, וְנִגְזְרָה גְּזֵרָה בְּפָמַלְיָא שֶׁל מַעְלָה שֶׁלְּאַחַר דּוֹרוֹ שֶׁל הָרַבִּי שִׁמְעוֹן בֶּן יוֹחַאי וְרַבִּי אֶלְעָזָר בְּנוֹ לֹא יִתְעַסְּקוּ בְּזֹאת הַחָכְמָה בְּפִרְסוּם עַד הַדּוֹר הָאַחֲרוֹן דּוֹרוֹ שֶׁל מָשִׁיחַ בֶּן דָּוִד. וְהָכִי אִיתָא בְּתִקּוּנִין בְּהַרְבֵּה מְקוֹמוֹת, שֶׁאֵלּוּ הַסּוֹדוֹת לֹא יִתְגַּלּוּ עַד דָּרָא דְּיֵיְתֵי מַלְכָּא מְשִׁיחָא, וּבְמָקוֹם אַחֵר אוֹמֵר וּבִזְכוּת הַאי חִבּוּרָא יִתְגַּלֵּי מַלְכָּא מְשִׁיחָא, רוֹצֶה לוֹמַר בַּדּוֹר הָאַחֲרוֹן בִּשְׁבִיל הַמִּתְעַסְּקִים בְּחִבּוּר הַזֹּהַר יִתְגַּלֵּי מַלְכָּא מְשִׁיחָא.

וּמָצָאתִי כָּתוּב, כִּי מַה שֶּׁנִּגְזַר לְמַעְלָה שֶׁלֹּא יִתְעַסְּקוּ בְּחָכְמַת הָאֱמֶת בְּגָלוּי, הָיָה לִזְמַן קָצוּב, עַד תַּשְׁלוּם שְׁנַת ה' ר"ן, וּמִשָּׁם וָאֵילָךְ יִקָּרֵא דָּרָא בַּתְרָאָה וְהֻתְּרָה הַגְּזֵרָה וְהָרְשׁוּת נְתוּנָה לְהִתְעַסֵּק בְּסֵפֶר הַזֹּהַר. וּמִשְּׁנַת ה' ש' לַיְצִירָה מִצְוָה מִן הַמֻּבְחָר שֶׁיִּתְעַסְּקוּ בָּרַבִּים גְּדוֹלִים וּקְטַנִּים כִּדְאִיתָא בְּרַעְיָא מְהֵימְנָא. וְאַחַר שֶׁבִּזְכוּת זֶה עָתִיד לָבוֹא מֶלֶךְ הַמָּשִׁיחַ וְלֹא בִּזְכוּת אַחֵר, אֵין רָאוּי לְהִתְרַשֵּׁל.

[וְעַיֵּן עוֹד בְּהַקְדָּמַת מוֹרֵינוּ הָרַב חַיִּים וִיטַאל זְכוּתוֹ יָגֵן עָלֵינוּ אָמֵן לְעֵץ חַיִּים]

(הַקְדָּמַת סֵפֶר אוֹר הַחַמָּה)

כָּל אֶחָד וְאֶחָד מְחֻיָּב לְתַקֵּן נַפְשׁוֹ וְרוּחוֹ וְנִשְׁמָתוֹ, אוֹתוֹ וְאֶת כָּל הָעוֹלָם כֻּלּוֹ, בְּרָזֵי דְּאוֹרַיְתָא וּבְהִתְעַסְּקוּת דִּבְרֵי הַזֹּהַר וְהַתִּקּוּנִים עַל פִּי דִּבְרֵי מוֹרֵינוּ וְרַבֵּינוּ הָרַב הָאֲרִ"י זִכְרוֹנוֹ לִבְרָכָה - אֵין בִּטּוּלָם וּבִעוּרָם שֶׁל הַקְּלִפּוֹת אֶלָּא בְּלִמּוּד הַקַּבָּלָה עַל פִּי עוֹלָם הַתִּקּוּן

הָרַבִּי שִׁמְעוֹן בֶּן יוֹחַאי סוֹד בּוּצִינָא קַדִּישָׁא מִן הָרָאוּי הָיָה לַעֲשׂוֹת תִּקּוּן הָעוֹלָם כְּמוֹ רַבִּי עֲקִיבָא עִם מְסִירַת נֶפֶשׁ כוּ', בְּהֵימְנוּתָא דְּקוּדְשָׁא בְּרִיךְ הוּא וּשְׁכִינְתֵּי' וְכָל פָּמַלְיָא דִּילֵיהּ בְּצֵרוּף משֶׁה רַבֵּינוּ רַעְיָא מְהֵימְנָא וְאֵלִיָּהוּ וְכָל נִשְׁמָתִין דְּצַדִּיקַיָּא מִגַּן עֵדֶן, וְהוּא הָיָה מְתַקֵּן כָּל הַדּוֹר בְּיָמָיו כוּ', וְשָׁלַח הַקָּדוֹשׁ בָּרוּךְ הוּא הָאוֹר הַגָּדוֹל הַזֶּה דַּוְקָא בָּאֶלֶף הַחֲמִישִׁי מִתּוֹךְ הַחֹשֶׁךְ הַגָּדוֹל שֶׁהוּא יוֹמָא שֶׁל הוֹ"ד, בְּסוֹד כָּל הַיּוֹם דָּוָ"ה, אוֹר הַגָּדוֹל אוֹר שִׁבְעַת הַיָּמִים, לְהָגֵן עָלֵינוּ וּלְהַצִּיל אוֹתָנוּ מִכָּל הַמְקַטְרְגִים עַל יְדֵי לִמּוּד רָזִין דְּאוֹרַיְתָא כוּ', וְאִם לֹא הָיָה מְגַלֶּה לָנוּ רָזִין דְּאוֹרַיְתָא אֶת סִפְרֵי הַזֹּהַר וְכוּ', הָיָה חָס וְשָׁלוֹם חוֹזְרִין עָלְמִין לְתֹהוּ וָבֹהוּ מִפְּנֵי הִתְגַּבְּרוּת הַדִּינִים בָּאֶלֶף הַחֲמִישִׁי כוּ', וּפָתַח רַבִּי שִׁמְעוֹן בֶּן יוֹחַאי אֶת הָאוֹרוֹת הָעֶלְיוֹנִים לְהָאִיר וּלְהָגֵן עָלֵינוּ, וְהִנִּיחַ בְּרָכָה לְדוֹרוֹת אַחֲרָיו כוּ'.

וְאַחֲרָיו קָמוּ חַכְמֵי הַדּוֹרוֹת וּמָצְאוּ פֶּתַח פָּתוּחַ וְשִׁמְּשׁוּ וְנֶהֱנוּ מֵהַשֶּׁפַע וְאוֹרוֹת עֶלְיוֹנִים, וְנַעֲשָׂה נִסִּים בִּימֵיהֶם, כְּגוֹן רַבִּי וְחַכְמֵי הַדּוֹרוֹת כוּ', וִיחִידֵי סְגֻלָּה בְּכָל דּוֹר וָדוֹר הֲוֵי יָדְעֵי בְּרָזִין אִילֵּין אֲבָל לֹא בְּאִתְגַּלְיָא, כִּי עֲדַיִן הָיָה בָּאֶלֶף הַחֲמִישִׁי, וְעוֹד לֹא הָיוּ מִתְנוֹצְצִין נְשָׁמוֹת שֶׁל עוֹלַם הַתִּקּוּן, עַד בָּאֶלֶף הַשִּׁשִּׁי הֵאִיר הַשֵּׁם עֵינֵינוּ בִּשְׁנַת של"ה עַל יְדֵי נִשְׁמַת בְּצַלְאֵל בֶּן אוּרִי בֶּן חוּר לְמַטֵּה יְהוּדָה וַיְמַלֵּא אוֹתוֹ רוּחַ חָכְמָה בִּתְבוּנָה וְדַעַת וּבְכָל מְלָאכָה, הוּא נִשְׁמַת מוֹרֵנוּ וְרַבֵּנוּ הָאֲרִ"י זִכְרוֹנוֹ לִבְרָכָה אוֹר שִׁבְעַת הַיָּמִים, וּבְיָדוֹ נָתַן הַמַּאֲצִיל רָצוֹן הָעֶלְיוֹן רְשׁוּת לִפְתֹּחַ הַמְּקוֹרוֹת וְצִנּוֹרוֹת עֶלְיוֹנוֹת בְּרָזֵי דְּאוֹרַיְתָא, וְאָמַר לָנוּ בְּפֵרוּשׁ שֶׁהַנִּסְתָּרוֹת בַּזְּמַן הַזֶּה הֵם כְּמוֹ נִגְלוֹת, אַף עַל פִּי שֶׁתַּלְמִידָיו הָיוּ מְכַסִּין דְּבָרָיו בְּהַצְנֵעַ מִשְּׁנַת של"ה עַד שְׁנַת ש"ץ כוּ', בְּסוֹד הַגְּאֻלָּה וְהַחֵרוּת, הִתְנוֹצְצוּת הַנְּשָׁמוֹת שֶׁל עוֹלַם הַתִּקּוּן, כַּיָּדוּעַ לָנוּ מַדְרֵגוֹת הַנְּשָׁמוֹת בִּשְׁנַת ש"ץ.

וּמִשְּׁנַת ש"ץ וָאֵילָךְ מְחֻיָּבִים אֲנַחְנוּ לְתַקֵּן כָּל אֶחָד וְאֶחָד נַפְשׁוֹ וְרוּחוֹ וְנִשְׁמָתוֹ, אוֹתוֹ וְאֶת כָּל הָעוֹלָם כֻּלּוֹ, לִהְיוֹת מַיִן נוּקְבִין לְיַחֵד וּלְלַבֵּן וּלְצָרֵף נִיצוֹצוֹת קְדוֹשׁוֹת בְּרָזֵי דְּאוֹרַיְתָא וּבְהִתְעַסְּקוּת דִּבְרֵי הַזֹּהַר וְהַתִּקּוּנִים עַל פִּי דִּבְרֵי מוֹרֵנוּ וְרַבֵּנוּ הָרַב הָאֲרִ"י זִכְרוֹנוֹ לִבְרָכָה, אֲשֶׁר שְׁלָחוֹ אֱלֹהִים לְפָנֵינוּ לְהָאִיר לָנוּ מִתּוֹךְ הַחֹשֶׁךְ וַאֲפֵלָה, בִּפְרָט בְּעִקְבְתָא דִּמְשִׁיחָא חֻצְפָּא יִסְגֵּא, וְיָדוּעַ לָנוּ מִסּוֹדוֹת אֵלּוּ שֶׁאֵין בִּטּוּלָם וּבִעוּרָם שֶׁל הַקְלִיפּוֹת אֶלָּא בְּלִמּוּד הַקַּבָּלָה עַל פִּי עוֹלַם הַתִּקּוּן, לָכֵן קָרָא הָרַבִּי שִׁמְעוֹן בֶּן יוֹחַאי לְבַעֲלֵי הַקַּבָּלָה מְחַצְדֵי חַקְלָא הַקִּמְּשׁוֹנִים וְהַחֲרֻלִּים ומִן הַשָּׂדֶה אֲשֶׁר בֵּרְכוֹ הַשֵּׁם.

(סוֹף סֵפֶר וַיַּקְהֵל משֶׁה)

עַל פִּי הַנִּזְכַּר לְעֵיל אָתֵי שַׁפִּיר מַה שֶּׁהֵעִיר בַּסֵּפֶר דִּבְרֵי תּוֹרָה (מַהֲדוּרָא קמא אוֹת צ') עַל דִּבְרֵי זְקֵנוֹ בַּסֵּפֶר אַגְרָא דְּפִּרְקָא (אוֹת ק"כ), שֶׁמַּרְחִיק אֶת זְמַן הִתְגַּלּוּת הַחָכְמָה הַקְּדוֹשָׁה עַד שְׁנַת ש"ץ, וְהֵעִיר עַל זֶה הַגָּאוֹן הַקָּדוֹשׁ מִמוּנְקַאטְשׁ שֶׁלֹּא נוֹדַע מְקוֹר זְמַן זֶה, וְעַל פִּי הַנִּזְכַּר לְעֵיל אָתֵי שַׁפִּיר.

הַזֹּהַר נִתְגַּלָּה רַק בַּדּוֹרוֹת הָאַחֲרוֹנִים כְּדֵי לְהָגֵן עָלֵינוּ מִצָּרֵינוּ וּלְהָחִישׁ גְּאֻלָּתֵנוּ

לֹא נִתְגַּלָּה הַזֹּהַר הַקָּדוֹשׁ לַדּוֹרוֹת הָרִאשׁוֹנִים רַק בַּדּוֹרוֹת הַגְּרוּעִים מֵהֵם, עַיֵּן שָׁם [בְּסֵפֶר וַיַּקְהֵל משֶׁה הַנִּזְכַּר לְעֵיל] בְּדִבְרֵי קָדְשׁוֹ בַּאֲרֻכָּה, וּמְסַיֵּם שָׁם שֶׁהוּא בִּכְדֵי לְהָגֵן עַל הַדּוֹרוֹת הָאַחֲרוֹנִים. וְצָרִיךְ לִשְׁמֹעַ בְּקוֹל הַשֵּׁם, כִּי כֵן רְצוֹנוֹ לְטוֹב לָנוּ לְהָגֵן עָלֵינוּ מִצָּרֵינוּ וּלְהָחִישׁ גְּאֻלָּתֵנוּ שֶׁתִּהְיֶה בִּמְהֵרָה בְּיָמֵינוּ אָמֵן.

(סֵפֶר פֶּתַח עֵינַיִם לְהַחִידָ"א עַל מַסֶּכֶת סַנְהֶדְרִין דַּף צ"ח.)

[וְעַיֵּן עוֹד בַּהַקְדָּמָה לְסֵפֶר הַזֹּהַר מִבַּעַל הַסֻּלָּם אוֹת נ"ז-ס"א, נֶעֱתַק לְהַלָּן פֶּרֶק י"ג אוֹת א'].

הֶסְבֵּר לְהַעֲלָמַת הַזֹּהַר אַחֲרֵי פְּטִירַת הָרַבִּי שִׁמְעוֹן בֶּן יוֹחַאי

א. לֹא נִתָּן לִכְתֹּב סִתְרֵי הַזֹּהַר אֶלָּא לְרַבִּי אַבָּא

הֲלֹא תִּרְאֶה, כִּי בְּעֵת פְּטִירָתוֹ, בְּרֵישׁ אִדְרַת הַאֲזִינוּ, לֹא נִתַּן רְשׁוּת לְשׁוּם אֶחָד מֵאוֹתָם שִׁבְעָה עֵינֵי הַשֵּׁם הָעוֹמְדִים אָז אֶצְלוֹ, לִכְתֹּב סִתְרֵי הַזֹּהַר, אֶלָּא לְרַבִּי אַבָּא, כַּנִּזְכַּר שָׁם: וְכַךְ אַסְדַּרְנָא לְכוּ, רִבִּי אַבָּא יִכְתּוֹב, וְרִבִּי אֶלְעָזָר בְּרִי יִלְעֵי, וּשְׁאַר חַבְרַיָּיא יְרַחֲשׁוּן בְּלִבַּיְיהוּ. וְעִם שֶׁנִּתַּן לוֹ רְשׁוּת לִכְתֹּב, מָצָאנוּ רָאִינוּ בְּפָרָשַׁת מִשְׁפָּטִים דַּף קכ"ג:, וְזֶה לְשׁוֹנוֹ: שָׁאַל רַבִּי אֶלְעָזָר לְרַבִּי אַבָּא, כָּל הָנִי תִּקּוּנִין, אַבָּא גַּלֵּי לוֹן, בְּגִין דְּלָא יֵיעוּל בְּכִסוּפָא לְעָלְמָא דְּאָתֵי. הַשְׁתָּא אֲמַאי אִצְטְרִיכוּ לְאִתְגַּלָּאָה. אָמַר לֵיהּ רִבִּי אַבָּא, הַהוּא דַּאֲנָא כָּתַבְנָא מִבּוּצִינָא קַדִּישָׁא, אֲמֵינָא (כתבוה) לְגַבֵּי חַבְרַיָּא, דְּהָא אִינּוּן יַדְעִין מִלִּין, וְהָא אִצְטְרִיךְ לְמִנְדַּע, דִּכְתִּיב, (שְׁמוֹת י) וִידַעְתֶּם כִּי אֲנִי יְיָ'. וּכְתִיב (שְׁמוֹת כט) וְיָדְעוּ כִּי אֲנִי יְיָ'. בְּגִין דְּאִתְיַישְּׁבָן מִלִּין. בְּלִבָּנָא. וּמִכָּאן וּלְהָלְאָה, סְתִימִין מִלִּין, עַד כָּאן.

ב. אוֹרוֹת הַזֹּהַר לֹא נִתְגַּלּוּ רַק לַחַבְרַיָא בְּמַחְשֶׁבֶת לִבָּם

וְהִנֵּה עִם שֶׁכְּבָר נָתַן לָנוּ רְשׁוּת רַבִּי שִׁמְעוֹן בֶּן יוֹחַאי לִכְתֹּב, וְגַם כִּי לֹא לָמַד רַק לְאוֹתָם הַז' חֲבֵרִים, דְּעָלוּ וְנָפְקוּ בְּאִדְרָא קַדִּישָׁא, וְעִם כָּל זֶה הִקְפִּיד רַבִּי אֶלְעָזָר בְּנוֹ, וְנִתְכַּעֵס עַל זֶה, וְגַם הוּא עַצְמוֹ הֵשִׁיב לוֹ, דְּמִכָּאן וּלְהָלְאָה לַהֲווֹ מִלִּין סְתִימִין בְּגַוָּונָא, אֲבָל לִשְׁאָר חַכְמֵי דּוֹרָם, עִם הֱיוֹתָם תַּנָּאִים, לִבָּם רָחָב כְּפִתְחוֹ שֶׁל אוּלָם, עִם הֱיוֹתָם כְּתוּבִים, הֵם אֶצְלָם מִלִּין סְתִימִים, וְלֹא אִתְגַּלְיַין אֶלָּא לְחַבְרַיָא הָאִילֵּין בִּלְחוּד, וְאַף גַּם הֵם בְּתוֹךְ מַחְשְׁבוֹת לִבָּם, וְלֹא מִן הַפֶּה וְלַחוּץ, וּכְמוֹ שֶׁכָּתוּב סְתִימִין מִלִּין בְּגַוָּונָא, וְלֹא אָמַר בֵּינָנָא.

ג. אַחֲרֵי פְּטִירַת הָרַבִּי שִׁמְעוֹן בֶּן יוֹחַאי אָמְרָה הַחַבְרַיָא: "אַל תִּתֵּן אֶת פִּיךָ לְהַחֲטִיא אֶת בְּשָׂרְךָ"

וְכֵן בְּפָרָשַׁת וַיְחִי דַּף רי"ז. אָמַר שָׁם: בָּכָה רַבִּי אַבָּא, רִבִּי שִׁמְעוֹן רֵיחַיָיא דְּטַחֲנִין מִנֵּיהּ מַנָּא טָבָא וְכוּ', וְלָא אִשְׁתָּאַר בְּעַלְמָא מִינֵיהּ, בַּר כְּמָה דִכְתִיב, (שְׁמוֹת טז) קַח צִנְצֶנֶת אַחַת וְתֶן שָׁמָּה מְלֹא הָעוֹמֶר מָן וְהַנַּח אוֹתוֹ לִפְנֵי ה' לְמִשְׁמֶרֶת, לְאַצְנָעוּתָא, וְאִלּוּ בְּהִתְגַּלְיָיא לֹא כְּתִיב, הַשְׁתָּא מַאן יָכִיל לְגַלָּאָה רָזִין, וּמַאן יִנְדַע לוֹן.

גַּם בְּפָרָשַׁת אַחֲרֵי מוֹת דַּף ע"ט., וְזֶה לְשׁוֹנוֹ: בָּתַר דְּשָׁכִיב רַבִּי שִׁמְעוֹן, הֲווֹ אַמְרֵי (קֹהֶלֶת ה) "אַל תִּתֵּן אֶת פִּיךָ לַחֲטִיא אֶת בְּשָׂרֶךָ".

ד. רַבִּי שִׁמְעוֹן בֶּן יוֹחַאי הִכִּיר בְּרַבִּי אַבָּא שֶׁיּוּכַל לְהַעֲלִים הַדְּבָרִים אֲפִלּוּ מֵחַכְמֵי דּוֹר הַהוּא

וְאֵין סָפֵק, כִּי לוּלֵי שֶׁרַבִּי שִׁמְעוֹן בֶּן יוֹחַאי הִכִּיר וְיָדַע בְּרוּחַ קָדְשׁוֹ, כִּי רַבִּי אַבָּא הָיָה חָכָם גָּדוֹל וְיוֹדֵעַ לְהַלְבִּישׁ וּלְהַעֲלִים הַדְּבָרִים דֶּרֶךְ חִידָה וְרֶמֶז, שֶׁלֹּא יָבִינוּ אֲפִילּוּ חַכְמֵי הַדּוֹר הַהוּא, לֹא הָיָה מְצַוֵּהוּ שֶׁיִּכְתֹּב. כִּי הִנֵּה שָׁם בְּאִדְרַת הַאֲזִינוּ עַצְמָהּ (דַּף רצ"ד:) אָמַר: כָּל מַאן דִּמְגַּלֶּה רָזִין, בְּיָדוּעַ דְּנִשְׁמָתֵיהּ, לָאו אִיהוּ מִגּוּפָא דְּמַלְכָּא קַדִישָׁא. וּבְגִין דָּא כַּד תִּיפּוּק נִשְׁמָתֵיהּ וְכוּ', וַוי לֵיהּ, וַוי לְנִשְׁמָתֵיהּ. זַכָּאָה חוּלָקֵיהוֹן דְּצַדִּיקַיָּיא, דִּמְכַסִּין רָזִין, כָּל שֶׁכֵּן רָזִין עִלָּאִין דְּקוּדְשָׁא בְּרִיךְ הוּא.

וְכֵן בְּפָרָשַׁת פִּנְחָס דַּף רמ"ד. בְּרַעְיָא מְהֵימְנָא, עַל פָּסוּק וַעֲשִׂירִית הָאֵיפָה סֹלֶת וְגוֹ', וְזֶה לְשׁוֹנוֹ: אָמַר רַעְיָא מְהֵימְנָא, מַאן דִּמְזַלְזִל בְּפִרוּרִין דְּנַהֲמָא וְכוּ', כָּל שֶׁכֵּן מַאן דְּמָסַר רָזִין דְּאוֹרַיְיתָא, וְסִתְרֵי קַבָּלָה, וְסִתְרֵי מַעֲשֵׂה בְּרֵאשִׁית, אוֹ סִתְרֵי אַתְוָון דִּשְׁמָא מְפֹרָשׁ, לַאֲנָשִׁים דְּלָאו אִינּוּן הֲגוּנִים וְכוּ', עֲלֵיהּ אִתְּמָר (אִיּוֹב טו): נוֹדֵד הוּא לַלֶּחֶם אַיֵּה. לְלַחְמָהּ שֶׁל תּוֹרָה וְלֵית מַאן דְּיִשְׁגַּח עֲלֵיהּ וְכוּ'.

(הַקְדָּמַת מוֹרֵנוּ הָרַב חַיִּים וִיטַאל זְכוּתוֹ יָגֵן עָלֵינוּ אָמֵן לְעֵץ חַיִּים)



– פֶּרֶק יג –

הַחִיּוּב וְהַשְּׁלִילָה לְלִמּוּד הַזֹּהַר

מַדּוּעַ לֹא נָפוֹץ לִמּוּד הַזֹּהַר כִּשְׁאָר מִדְרְשֵׁי חֲכָמֵינוּ זִכְרוֹנָם לִבְרָכָה?

הַיַּבְשׁוּת וְהַחַשְׁכוּת בְּדוֹרֵנוּ זֶה, לֹא נִשְׁמַע כְּמוֹהֶן בְּכָל הַדּוֹרוֹת שֶׁקָּדְמוּ לָנוּ - הוּא מִשּׁוּם שֶׁאֲפִלּוּ עוֹבְדֵי הַשֵּׁם מָטוּ יְדֵיהֶם מֵהָעֵסֶק בְּסוֹדוֹת הַתּוֹרָה

מִכָּאן תָּבִין אֶת הַיַּבְשׁוּת וְהַחַשְׁכוּת שֶׁמְּצָאוּנוּ בְּדוֹרֵנוּ זֶה, שֶׁלֹּא נִשְׁמַע כְּמוֹהֶן בְּכָל הַדּוֹרוֹת שֶׁקָּדְמוּ לָנוּ, שֶׁהוּא מִשּׁוּם שֶׁאֲפִלּוּ הָעוֹבְדֵי הַשֵּׁם שֶׁמָּטוּ יְדֵיהֶם מֵהָעֵסֶק בְּסוֹדוֹת הַתּוֹרָה. וּכְבָר הִמְשִׁיל הָרַמְבָּ"ם [רַבֵּינוּ משֶׁה בֶּן מַיְמוֹן] זִכְרוֹנוֹ לִבְרָכָה מָשָׁל אֲמִתִּי עַל זֶה, וְאָמַר, שֶׁאִם שׁוּרָה שֶׁל אֶלֶף אֲנָשִׁים סוּמִים הוֹלְכִים בַּדֶּרֶךְ, וְיֵשׁ לָהֶם לְפָחוֹת פִּקֵּחַ אֶחָד בְּרֹאשָׁם הֲרֵי הֵם בְּטוּחִים כֻּלָּם שֶׁיֵּלְכוּ בְּדֶרֶךְ הַיָּשָׁר, וְלֹא יִפְּלוּ בְּפַחִים וּמִכְמוֹרוֹת, לֶהֱיוֹתָם נִמְשָׁכִים אַחַר הַפִּקֵּחַ שֶׁבְּרֹאשָׁם, אֲבָל אִם חָסֵר לָהֶם אוֹתוֹ הָאֶחָד, בְּלִי סָפֵק שֶׁיִּכָּשְׁלוּ בְּכָל דָּבָר הַמֻּטָּל בַּדֶּרֶךְ, וְיִפְּלוּ כֻּלָּם לְבוֹר שַׁחַת. כֵּן הַדָּבָר שֶׁלְּפָנֵינוּ, אִם הָיוּ לְפָחוֹת עוֹבְדֵי הַשֵּׁם יִתְבָּרַךְ עוֹסְקִים בִּפְנִימִיּוּת הַתּוֹרָה, וְהִמְשִׁיכוּ אוֹר שָׁלֵם מֵאֵין סוֹף בָּרוּךְ הוּא, הֲרֵי כָּל בְּנֵי הַדּוֹר הָיוּ נִמְשָׁכִים אַחֲרֵיהֶם, וְכֻלָּם הָיוּ בְּטוּחִים בְּדַרְכָּם שֶׁלֹּא יִכָּשְׁלוּ, וְאִם גַּם עוֹבְדֵי הַשֵּׁם יִתְבָּרַךְ סִלְּקוּ אֶת עַצְמָם מֵחָכְמָה זוֹ, אֵין פֶּלֶא שֶׁכָּל הַדּוֹר נִכְשַׁל בִּגְלָלָם, וּמִגֹּדֶל צַעֲרִי לֹא אוּכַל לְהַאֲרִיךְ בְּזֶה.

אָמְנָם יָדַעְתִּי הַסִּבָּה, שֶׁהִיא בְּעִקָּר מִתּוֹךְ שֶׁנִּתְמַעֲטָה הָאֱמוּנָה בִּכְלָל, וְהָאֱמוּנָה בִּקְדוֹשֵׁי עֶלְיוֹן חַכְמֵי הַדּוֹרוֹת בִּפְרָט, וְסִפְרֵי הַקַּבָּלָה וְהַזֹּהַר מְלֵאִים מִמְּשָׁלִים גַּשְׁמִיִּים, עַל כֵּן נָפַל הַפַּחַד עַל כָּל אֶחָד, שֶׁלֹּא יֵצֵא שְׂכָרוֹ בְּהֶפְסֵדוֹ, כִּי חָס וְשָׁלוֹם קָרוֹב לְהִכָּשֵׁל בְּפֶסֶל וּדְמוּת.

וְהִיא שֶׁהֵעִירַנִי לַעֲשׂוֹת בֵּאוּר מַסְפִּיק עַל הָאֲרִ"י זִכְרוֹנוֹ לִבְרָכָה, וְעַתָּה עַל הַזֹּהַר הַקָּדוֹשׁ, וְהֵסַרְתִּי הַפַּחַד הַזֶּה לְגַמְרֵי, כִּי בֵּאַרְתִּי וְהוֹכַחְתִּי בַּעֲלִיל אֶת הַנִּמְשָׁל הָרוּחָנִי שֶׁל כָּל דָּבָר, שֶׁהוּא מֻפְשָׁט מִכָּל דִּמְיוֹן גַּשְׁמִי, לְמַעְלָה מֵהַמָּקוֹם וּלְמַעְלָה מֵהַזְּמַן, כְּמוֹ שֶׁיִּרְאוּ הַמְעַיְּנִים, לְמַעַן לְאַפְשֵׁר לְכָל הֲמוֹן בֵּית יִשְׂרָאֵל לִלְמֹד סֵפֶר הַזֹּהַר, וּלְהִתְחַמֵּם בְּאוֹרוֹ הַקָּדוֹשׁ.

וְקָרָאתִי הַבֵּאוּר בְּשֵׁם "הַסֻּלָּם" לְהוֹרוֹת, שֶׁתַּפְקִיד בֵּאוּרִי הוּא כְּתַפְקִיד כָּל סֻלָּם, שֶׁאִם יֵשׁ לְךָ עֲלִיָּה מְלֵאָה כָּל טוּב, אֵינְךָ חָסֵר אֶלָּא "סֻלָּם" לַעֲלוֹת בּוֹ, וְאָז כָּל טוּב הָעוֹלָם בְּיָדֶיךָ. אָמְנָם אֵין "הַסֻּלָּם" מַטָּרָה כְּלַפֵּי עַצְמוֹ, כִּי אִם תָּנוּח בְּמַדְרֵגוֹת הַסֻּלָּם וְלֹא תִּכָּנֵס אֶל הָעֲלִיָּה, אָז לֹא תֻּשְׁלַם כַּוָּנָתְךָ. כֵּן הַדָּבָר בַּבֵּאוּר שֶׁלִּי עַל הַזֹּהַר, כִּי לְבָאֵר דִּבְרֵיהֶם, הָעֲמֻקִּים מִכָּל עָמֹק, עַד סוֹפָם עוֹד לֹא נִבְרָא הַבִּטּוּי לְזֶה, אֶלָּא עָשִׂיתִי עַל כָּל פָּנִים בְּבֵאוּרִי זֶה דֶּרֶךְ וּמָבוֹא לְכָל בֶּן אָדָם שֶׁיּוּכַל עַל יָדוֹ לַעֲלוֹת וּלְהַעֲמִיק וּלְהִסְתַּכֵּל בְּסֵפֶר הַזֹּהַר גּוּפוֹ, כִּי רַק אָז תֻּשְׁלַם כַּוָּנָתִי בְּבֵאוּרִי זֶה.

וְהִנֵּה כָּל הַמְּצוּיִים אֵצֶל סֵפֶר הַזֹּהַר הַקָּדוֹשׁ, כְּלוֹמַר, הַמְּבִינִים מַה שֶּׁכָּתוּב בּוֹ, הִסְכִּימוּ פֶּה אֶחָד, שֶׁסֵּפֶר הַזֹּהַר הַקָּדוֹשׁ חִבְּרוֹ הַתַּנָּא הָאֱלֹקִי רַבִּי שִׁמְעוֹן בֶּן יוֹחַאי, חוּץ מֵהָרְחוֹקִים מֵחָכְמָה זוֹ וְנוֹטִים לוֹמַר עַל סְמַךְ מַעֲשִׂיּוֹת בְּדוּיוֹת מִמִּתְנַגְּדֵי הַחָכְמָה הַזּוֹ, שֶׁמְּחַבְּרוֹ הוּא הַמְקֻבָּל רַבִּי משֶׁה דִּי לִיאוֹן, אוֹ אֲחֵרִים הַסְּמוּכִים לוֹ בַּזְּמַן.

וַאֲנִי כְּשֶׁאֲנִי לְעַצְמִי, הֲרֵי מִיּוֹם שֶׁזָּכִיתִי בְּאוֹר הַשֵּׁם יִתְבָּרַךְ לְהִתְבּוֹנֵן מְעַט בַּסֵּפֶר הַקָּדוֹשׁ הַזֶּה, לֹא עָלָה עַל לִבִּי לַחֲקֹר בְּיִחוּסוֹ, וְהוּא מִטַּעַם פָּשׁוּט, כִּי לְפִי תָּכְנוֹ שֶׁל הַסֵּפֶר עָלָה בְּלִבִּי מַעֲלַת יָקָר הַתַּנָּא רַבִּי שִׁמְעוֹן בֶּן יוֹחַאי לְאֵין עָרוֹךְ יוֹתֵר עַל כָּל הַתַּנָּאִים הַקְּדוֹשִׁים, וְאִם הָיָה מִתְבָּרֵר לִי בְּבֵרוּר גָּמוּר שֶׁמְּחַבְּרוֹ הוּא שֵׁם אַחֵר, כְּגוֹן רַבִּי משֶׁה דִּי לִיאוֹן זִכְרוֹנוֹ לִבְרָכָה וְכַדּוֹמֶה, הֲרֵי אָז הָיָה גָּדוֹל אֶצְלִי מַעֲלַת הָאִישׁ רַבִּי משֶׁה דִּי לִיאוֹן זִכְרוֹנוֹ לִבְרָכָה יוֹתֵר מִכָּל הַתַּנָּאִים הַקְּדוֹשִׁים, וְגַם רַבִּי שִׁמְעוֹן בֶּן יוֹחַאי בִּכְלָלָם.

אָמְנָם בֶּאֱמֶת לְפִי מִדַּת עֹמֶק הַחָכְמָה שֶׁבַּסֵּפֶר, אִם הָיִיתִי מוֹצֵא בְּבֵרוּר, שֶׁמְּחַבְּרוֹ הוּא אֶחָד מֵאַרְבָּעִים וּשְׁמוֹנָה הַנְּבִיאִים, הָיָה זֶה מְקֻבָּל עַל לִבִּי בְּיוֹתֵר מִלְּיַחֲסוֹ לְאַחַד מֵהַתַּנָּאִים, וּמִכָּל שֶׁכֵּן אִם הָיִיתִי מוֹצֵא שֶׁמֹּשֶה רַבֵּינוּ קִבֵּל אוֹתוֹ מֵהַר סִינַי מֵהַשֵּׁם יִתְבָּרַךְ עַצְמוֹ, אָז הָיְתָה שׁוֹכֶכֶת דַּעְתִּי לְגַמְרֵי, כִּי לוֹ נָאֶה וְלוֹ יָאֶה חִבּוּר כָּזֶה.

וּלְפִיכָךְ, כֵּיוָן שֶׁזָּכִיתִי לַעֲרֹךְ בֵּאוּר מַסְפִּיק הַשָּׁוֶה לְכָל בַּעַל עִיּוּן, לְהָבִין מְעַט מַה שֶּׁכָּתוּב בּוֹ בַּסֵּפֶר, אֲנִי חוֹשֵׁב שֶׁכְּבָר נִפְטַרְתִּי בְּזֶה לְגַמְרֵי מִלִּטְרֹחַ עוֹד וּלְהַכְנִיס עַצְמִי בַּחֲקִירָה הַזֹּאת, כִּי כָּל מַשְׂכִּיל בַּזֹּהַר לֹא יוּכַל לְהִסְתַּפֵּק עוֹד שֶׁמְּחַבְּרוֹ יוּכַל לִהְיוֹת אִישׁ פָּחוּת בְּמַעֲלָה מֵהַתַּנָּא רַבִּי שִׁמְעוֹן בֶּן יוֹחַאי הַקָּדוֹשׁ.

אָכֵן לְפִי זֶה נִשְׁאֶלֶת הַשְּׁאֵלָה, לָמָּה לֹא הָיָה נִגְלֶה סֵפֶר הַזֹּהַר לַדּוֹרוֹת הָרִאשׁוֹנִים, שֶׁבְּלִי סָפֵק הָיוּ חֲשׁוּבִים בְּמַעֲלָה יוֹתֵר מִדּוֹרוֹת הָאַחֲרוֹנִים וְהָיוּ רְאוּיִים לוֹ יוֹתֵר, וְיַחַד עִם זֶה יֵשׁ לִשְׁאֹל לָמָּה לֹא נִגְלָה בֵּאוּר סֵפֶר הַזֹּהַר עַד הָאֲרִ"י זִכְרוֹנוֹ לִבְרָכָה, וְלֹא לַמְקֻבָּלִים שֶׁקָּדְמוּ לוֹ. וְהַתְּמִיָּה הָעוֹלָה עַל כֻּלָּנָה, לָמָּה לֹא נִגְלוּ בֵּאוּר דִּבְרֵי הָאֲרִ"י זִכְרוֹנוֹ לִבְרָכָה וְדִבְרֵי הַזֹּהַר מִימֵי הָאֲרִ"י זִכְרוֹנוֹ לִבְרָכָה עַד דּוֹרֵנוּ זֶה (וְעַיָן בְּהַקְדָּמָתִי לַסֵּפֶר 'פָּנִים מַסְבִּירוֹת' עַל הָ'עֵץ חַיִּים' בָּאוֹת ח' דִּבּוּר הַמַּתְחִיל 'וְאִיתָא', עַיֵּן שָׁם), וְנִשְׁאֲלָה הַשְּׁאֵלָה, הֲכִי אַכְשַׁר דָּרֵי.

וְהַתְּשׁוּבָה הִיא, כִּי הָעוֹלָם בְּמֶשֶׁךְ זְמַן קִיּוּמוֹ שֶׁל שִׁיתָּא אַלְפֵי שְׁנִין, הוּא כְּמוֹ פַּרְצוּף אֶחָד שֶׁיֵּשׁ לוֹ ג' שְׁלִישִׁים, רֹאשׁ תּוֹךְ וְסוֹף, דְּהַיְנוּ חב"ד חג"ת נה"י [חָכְמָ"ה בִּינָ"ה דַּעַ"ת, חֶסֶ"ד גְּבוּרָ"ה תִּפְאֶרֶ"ת, נֶצַ"ח הוֹ"ד יְסוֹ"ד].

וְזֶה שֶׁאָמְרוּ זִכְרוֹנָם לִבְרָכָה שְׁתֵּי אֲלָפִים תֹּהוּ שְׁתֵּי אֲלָפִים תּוֹרָה וּשְׁתֵּי אֲלָפִים יְמוֹת הַמָּשִׁיחַ (סַנְהֶדְרִין צ"ז.), כִּי בִּשְׁתֵּי אֲלָפִים הָרִאשׁוֹנִים שֶׁהֵם בְּחִינַת רֹאשׁ וְחב"ד הָיוּ הָאוֹרוֹת מוּעָטִים מְאֹד, וְהָיוּ נֶחֱשָׁבִים לִבְחִינַת רֹאשׁ בְּלִי גּוּף, שֶׁאֵין בּוֹ אֶלָּא אוֹרוֹת דְּנֶפֶשׁ. כִּי יֵשׁ עֵרֶךְ הָפוּךְ בֵּין כֵּלִים לְאוֹרוֹת, כִּי בְּכֵלִים הַכְּלָל הוּא, שֶׁהַכֵּלִים הָרִאשׁוֹנִים נִגְדָּלִים בְּכָל פַּרְצוּף מִתְּחִלָּה, וּבְאוֹרוֹת הוּא לְהֵפֶךְ, שֶׁאוֹרוֹת הַתַּחְתּוֹנִים מִתְלַבְּשִׁים בַּפַּרְצוּף מִתְּחִלָּה. וְנִמְצָא, כָּל עוֹד שֶׁאֵין בַּכֵּלִים רַק הָעֶלְיוֹנִים לְבַד, דְּהַיְנוּ כֵּלִים דְּחב"ד, יוֹרְדִים שָׁם לְהִתְלַבֵּשׁ רַק אוֹרוֹת דְּנֶפֶשׁ, שֶׁהֵם הָאוֹרוֹת הַתַּחְתּוֹנִים בְּיוֹתֵר. וְזֶה שֶׁאָמְרוּ עַל שְׁתֵּי אֲלָפִים רִאשׁוֹנִים שֶׁהֵם בִּבְחִינַת תֹּהוּ. וּבִשְׁתֵּי אֲלָפִים הַשְּׁנִיִּים שֶׁל הָעוֹלָם, דְּהֵם בְּחִינַת חג"ת דְּכֵלִים, יָרַד וְנִתְלַבֵּשׁ אוֹר הָרוּחַ בָּעוֹלָם, שֶׁהוּא סוֹד תּוֹרָה. וְעַל כֵּן אָמְרוּ עַל שְׁתֵּי אֲלָפִים הָאֶמְצָעִים שֶׁהֵם תּוֹרָה. וּשְׁתֵּי אֲלָפִים הָאַחֲרוֹנִים הֵם נהי"מ [נֶצַ"ח הוֹ"ד יְסוֹ"ד מַלְכוּ"ת] דְּכֵלִים, וְעַל כֵּן מִתְלַבֵּשׁ בָּעוֹלָם בַּזְּמַן הַהוּא אוֹר דִּנְשָׁמָה, שֶׁהוּא הָאוֹר הַיּוֹתֵר גָּדוֹל, וְעַל כֵּן הֵם יְמוֹת הַמָּשִׁיחַ.

גַּם הַדֶּרֶךְ הוּא בְּכָל פַּרְצוּף פְּרָטִי, שֶׁבַּכֵּלִים דְּחב"ד חג"ת עַד הֶחָזֶה שֶׁלּוֹ, הָאוֹרוֹת מְכֻסִּים, וְאֵינָם מַתְחִילִים לְהָאִיר חֲסָדִים הַמְגֻלִּים, שֶׁפֵּרוּשׁוֹ הִתְגַּלּוּת הֶאָרַת חָכְמָה עֶלְיוֹנָה, אֶלָּא מֵחָזֶה וּלְמַטָּה, דְּהַיְנוּ בנהי"מ שֶׁלּוֹ. וְהוּא הַסִּבָּה שֶׁמִּטֶּרֶם הִתְחִילוּ לְהִתְגַּלּוֹת הַכֵּלִים דנהי"מ בְּפַרְצוּף הָעוֹלָם, שֶׁהֵם ב' אֲלָפִים הָאַחֲרוֹנִים, הָיְתָה חָכְמַת הַזֹּהַר בַּכֹּל וְחָכְמַת הַקַּבָּלָה בִּפְרָט מְכֻסָּה מִן הָעוֹלָם, אֶלָּא בִּזְמַן הָאֲרִ"י זִכְרוֹנוֹ לִבְרָכָה, שֶׁכְּבָר נִתְקָרֵב זְמַן הַשְׁלָמַת הַכֵּלִים שֶׁמֵּחָזֶה וּלְמַטָּה, נִתְגַּלְּתָה אָז הֶאָרַת חָכְמָה הָעֶלְיוֹנָה בְּהֶעְלֵם עַל יְדֵי נִשְׁמַת הָאֱלֹקִי רַבִּי יִצְחָק לוּרְיָא זִכְרוֹנוֹ לִבְרָכָה, שֶׁהָיָה מוּכָן לְקַבֵּל הָאוֹר הַגָּדוֹל הַזֶּה. וְעַל כֵּן גִּלָּה הָעִקָּרִים שֶׁבְּסֵפֶר הַזֹּהַר וְגַם חָכְמַת הַקַּבָּלָה, עַד שֶׁהֶעָמִיד בַּצַּד כָּל הָרִאשׁוֹנִים שֶׁקְּדָמוּהוּ.

וְעִם כָּל זֶה כֵּיוָן שֶׁהַכֵּלִים הָאֵלּוּ עוֹד לֹא נִשְׁלְמוּ לְגַמְרֵי (שֶׁהוּא נִפְטַר בִּזְמַן ה' אֲלָפִים של"ב כַּנּוֹדָע), עַל כֵּן לֹא הָיָה הָעוֹלָם עוֹד רָאוּי שֶׁיִּתְגַּלּוּ דְּבָרָיו, וְלֹא הָיוּ דְּבָרָיו הַקְּדוֹשִׁים אֶלָּא קִנְיָן לִיחִידֵי סְגֻלָּה מוּעָטִים, שֶׁלֹּא נִתְּנָה לָהֶם הָרְשׁוּת לְגַלּוֹתָם בָּעוֹלָם. וְכָעֵת בְּדוֹרֵנוּ זֶה, אַחַר שֶׁכְּבָר קְרוֹבִים אָנוּ לִגְמַר ב' אֲלָפִים הָאַחֲרוֹנִים, לְפִיכָךְ נִתְּנָה עַתָּה הָרְשׁוּת לְגַלּוֹת דְּבָרָיו זִכְרוֹנוֹ לִבְרָכָה וְדִבְרֵי הַזֹּהַר בָּעוֹלָם בְּשִׁעוּר חָשׁוּב מְאֹד, בְּאֹפֶן שֶׁמִּדּוֹרֵנוּ זֶה וָאֵילָךְ יַתְחִילוּ לְהִתְגַּלּוֹת דִּבְרֵי הַזֹּהַר בְּכָל פַּעַם יוֹתֵר וְיוֹתֵר, עַד שֶׁיִּתְגַּלֶּה כָּל הַשִּׁעוּר הַשָּׁלֵם שֶׁבְּחֵפֶץ הַשֵּׁם יִתְבָּרַךְ.

(הַקְדָּמַת הַ"סֻּלָּם" לְסֵפֶר הַזֹּהַר)

אֲבָל אִם חַס וְשָׁלוֹם לְהֵפֶךְ, שֶׁהָאָדָם מִיִּשְׂרָאֵל, מַשְׁפִּיל מַעֲלַת פְּנִימִיּוּת הַתּוֹרָה וְסוֹדוֹתֶיהָ, הַדָּנָה בְּדַרְכֵי נִשְׁמוֹתֵינוּ וּמַדְרֵגוֹתֵיהֶן, וְכֵן בְּחֵלֶק הַשֵּׂכֶל וְטַעֲמֵי מִצְוָה, כְּלַפֵּי מַעֲלַת חִיצוֹנִיּוּת הַתּוֹרָה הַדָּנָה בְּחֵלֶק הַמַּעֲשֶׂה בִּלְבַד. וַאֲפִלּוּ אִם עוֹסֵק פַּעַם בִּפְנִימִיּוּת הַתּוֹרָה, הֲרֵי הוּא מַקְצִיב לָהּ שָׁעָה מוּעֶטֶת מִזְּמַנּוֹ, בְּשָׁעָה שֶׁלֹּא יוֹם וְלֹא לַיְלָה, כְּמוֹ שֶׁהָיְתָה חַס וְשָׁלוֹם, דָּבָר שֶׁאֵין צֹרֶךְ בּוֹ, הוּא נִמְצָא גּוֹרֵם בְּזֶה לְהַשְׁפִּיל וּלְהוֹרִיד מַטָּה מַטָּה אֶת פְּנִימִיּוּת הָעוֹלָם, שֶׁהֵם בְּנֵי יִשְׂרָאֵל, וּלְהַגְבִּיר אֶת חִיצוֹנִיּוּת הָעוֹלָם עֲלֵיהֶם, שֶׁהֵם אֻמּוֹת הָעוֹלָם, וְיַשְׁפִּילוּ וִיבַזּוּ אֶת בְּנֵי יִשְׂרָאֵל כְּמוֹ שֶׁהָיוּ דָּבָר מְיֻתָּר בָּעוֹלָם, וְאֵין לָעוֹלָם חֵפֶץ בָּהֶם חַס וְשָׁלוֹם.

(הַקְדָּמַת הַ"סֻּלָּם" לְסֵפֶר הַזֹּהַר)

הֵם עוֹשִׂים כָּל הַחֻרְבָּנוֹת וְהַשְּׁחִיטוֹת הָאֲיֻמִּים, שֶׁבְּנֵי דּוֹרֵנוּ הָיוּ עֵדֵי רְאִיָּה לָהֶם, הַשֵּׁם יִשְׁמְרֵנוּ מִכָּאן וָאֵילָךְ... וְכָל יְרִידָתָם שֶׁל בְּנֵי יִשְׂרָאֵל, הֵם מֵחֲמַת שֶׁעָזְבוּ אֶת פְּנִימִיּוּת הַתּוֹרָה, וְהִשְׁפִּילוּ מַעֲלָתָהּ מַטָּה מַטָּה, וְעָשׂוּ אוֹתָהּ כְּמוֹ הָיְתָה חַס וְשָׁלוֹם דָּבָר שֶׁאֵין צֹרֶךְ בּוֹ כְּלָל.

(הַקְדָּמַת הַ"סֻּלָּם" לְסֵפֶר הַזֹּהַר)

אוֹי לָהֶם לְאוֹתָם אֲנָשִׁים הַגּוֹרְמִים, שֶׁרוּחוֹ שֶׁל מָשִׁיחַ יִסְתַּלֵּק וְיֵלֵךְ לוֹ מִן הָעוֹלָם, וְלֹא יוּכַל לָשׁוּב לְעוֹלָם, שֶׁהֵמָּה הֵם הָעוֹשִׂים אֶת הַתּוֹרָה לִיבֵשָׁה, כְּלוֹמַר בְּלִי מַשֶּׁהוּ לַחְלוּחִית שֶׁל שֵׂכֶל וְדַעַת, כִּי מִצְטַמְצְמִים רַק בַּחֵלֶק הַמַּעֲשִׂי שֶׁל הַתּוֹרָה, וְאֵינָם רוֹצִים לְהִשְׁתַּדֵּל לְהָבִין בְּחָכְמַת הַקַּבָּלָה, לֵידַע וּלְהַשְׂכִּיל בְּסוֹדוֹת הַתּוֹרָה וְטַעֲמֵי מִצְוָה. אוֹי לָהֶם, שֶׁהֵם גּוֹרְמִים בְּמַעֲשֵׂיהֶם הַלָּלוּ, שֶׁיִּהְיוּ עֲנִיּוּת וְחֶרֶב וְחָמָס וּבִזָּה וַהֲרִיגוֹת וְהַשְׁמָדוֹת בָּעוֹלָם.

(הַקְדָּמַת הַ"סֻּלָּם" לְסֵפֶר הַזֹּהַר)

רַבִּי יִצְחָק דַּלְטָאשׁ בִּפְסָקוֹ הַמְפֻרְסָם יָצָא לְהָגֵן עַל הַזֹּהַר מִפְּנֵי מִתְנַגְּדָיו, וּמֵאָז נִתְפַּרְסֵם בָּעוֹלָם בְּיוֹתֵר

סֵפֶר הַזֹּהַר נִתְחַבֵּר וְנִכְתַּב בְּדוֹרוֹ שֶׁל רַבִּי שִׁמְעוֹן בֶּן יוֹחַאי, שֶׁהִסְכִּימוּ בּוֹ מִן הַשָּׁמַיִם, כִּי הָיָה רָאוּי לְכָךְ, וְגִלְגְּלוּ זְכוּת עַל יָדוֹ וְעַל יְדֵי חֲבֵרָיו הַזַּכָּאִים, כְּדֵי שֶׁבְּסוֹף הַיָּמִים, בְּדוֹרוֹת שֶׁל מָשִׁיחַ בְּקִרְבַת הַיְשׁוּעָה, בִּזְכוּת זֶה יִגָּאֲלוּ יִשְׂרָאֵל. וּכְמוֹ שֶׁבְּמִצְרַיִם הָיָה צָרִיךְ לְזַכּוֹת יִשְׂרָאֵל בְּדַם פֶּסַח וּבְדַם מִילָה כְּדֵי לְהוֹצִיאָם מֵאוֹתוֹ הַגָּלוּת כוּ', כֵּן כְּדֵי לְהוֹצִיא יִשְׂרָאֵל מֵהַגָּלוּת הַזֶּה צָרִיךְ שֶׁיִּזְכּוּ בִּידִיעַת הַנִּסְתָּר, כִּי כָּל הַנְּבִיאִים לֹא נִבְּאוּ לִימוֹת הַמָּשִׁיחַ אֶלָּא עַל זֶה כוּ'. הֲלֹא תִּרְאֶה רַשִׁ"י זִכְרוֹנוֹ לִבְרָכָה בְּפֵירוּשׁ שִׁיר הַשִּׁירִים בְּדֻגְמָא מִפָּסוּק יִשָּׁקֵנִי מִנְּשִׁיקוֹת פִּיהוּ, זֶה לְשׁוֹנוֹ: וּמֻבְטָחִים מֵאִתּוֹ לְהוֹפִיעַ עוֹד עֲלֵיהֶם לְבָאֵר לָהֶם סוֹד טְעָמֶיהָ וּמִסְּתָּר צְפוּנוֹתֶיהָ, וּמְחַלִּים פָּנָיו לְקַיֵּם דְּבָרוֹ, וְזֶהוּ "יִשָּׁקֵנִי מִנְּשִׁיקוֹת פִּיהוּ".

וְכָל שֶׁכֵּן עַתָּה, שֶׁקְּרוֹבָה הַיְשׁוּעָה לְהִגָּלוֹת כוּ', כִּי לְפִי דִּבְרֵי הַזֹּהַר זְכוּת לִמּוּד סִפְרוֹ הוּא הַמַּלְאָךְ הַגּוֹאֵל, וְזֶה לְשׁוֹנוֹ: וְכַמָּה בְּנֵי נָשָׁא לְתַתָּא יִתְפַּרְנְסוּן מֵהַאי חִבּוּרָא דִילָךְ, כַּד יִתְגַּלֵי לְתַתָּא בְּדָרָא בַתְרָאָה בְּסוֹף יוֹמַיָּא, וּבְגִינֵיהּ (וַיִּקְרָא כה י) "וּקְרָאתֶם דְּרוֹר בָּאָרֶץ" וְגוֹמֵר.

וּבְמָקוֹם אַחֵר זֶה לְשׁוֹנוֹ: אָמַר לֵיה אֵלִיָּהוּ לְרַבִּי שִׁמְעוֹן, רַבִּי רַבִּי, כַּמָּה זַכָּאָה אַנְתְּ דְּמֵהַאי חִבּוּרָא דִּילָךְ יִתְפַּרְנְסוּן כַּמָּה עִלָּאִי עַד דְּאִתְגַּלְיָא לְתַתָּאֵי בְּסוֹף יוֹמַיָּא, וּבְגִינֵיה "וְשַׁבְתֶּם אִישׁ אֶל אֲחֻזָּתוֹ וְאִישׁ אֶל מִשְׁפַּחְתּוֹ תָּשׁוּבוּ" וְכוּ'. הֲרֵי לְךָ מְבֹאָר שֶׁזְּכוּת הָעִיּוּן בְּסֵפֶר הַזֹּהַר מַסְפִּיק לְהָשִׁיב שְׁבוּתֵנוּ וּלְהַעֲבִיר גָּלוּתֵנוּ, וְעָלָיו אָמְרוּ זָכוּ אֲחִישֶׁנָּה, כִּי בַּעֲבוּרוֹ יִהְיֶה יִשְׂרָאֵל נִגְאָלִין וְיִקָּרֵא דְּרוֹר בָּאָרֶץ, שֶׁיִּהְיוּ כָּל בְּנֵי הָעוֹלָם בְּנֵי חוֹרִין בְּשַׁלְוָה שֶׁאֵין כָּמוֹהָ.

וּבְמָקוֹם אַחֵר יְבַשֵּׂר הַזֹּהַר, שֶׁבַּדּוֹר שֶׁעָתִיד הַמָּשִׁיחַ לְהִתְגַּלּוֹת, בּוֹ יֻתַּן הָרְשׁוּת לְהִתְגַּלּוּת סִפְרוֹ וְחִבּוּרוֹ. וְזֶה לְשׁוֹנוֹ בִּפְתִיחָה גְּדוֹלָה בַּתִּקּוּנִים: וְהַמַּשְׂכִּילִים יַזְהִירוּ וְגוֹ (דָּנִיֵּאל יב ג), וְהַמַּשְׂכִּילִים אִלֵּין רַבִּי שִׁמְעוֹן וְחַבְרַיָּיא כוּ' לְגַלָּאָה לוֹן רָזִין טְמִירִין דְּלָא אִתְיְהִיב רְשׁוּ לְגַלָּאָה לוֹן עַד דְּיֵיתֵי דָרָא דְמַלְכָּא מְשִׁיחָא וְכוּ'. וְאַל תְּגַמְגֵּם לוֹמַר שֶׁאֵין רְשׁוּת לְגַלּוֹתָם עַד אַחַר בִּיאַת הַמָּשִׁיחַ, שֶׁזֶּה שֶׁקֶר וְטָעוּת גָּדוֹל. דַּיְקָא נַמֵּי דְּקָאֲמַר "עַד דְּיֵיתֵי דָּרָא דְּמַלְכָּא מְשִׁיחָא", וְלֹא קָאָמַר עַד דְּיֵיתֵי מַלְכָּא מְשִׁיחָא, וְכָל זֶה פָּשׁוּט.

(פְּסַק הַגָּאוֹן וְהֶחָכָם הַכּוֹלֵל הַנַּעֲלֶה כְּבוֹד מוֹרֵינוּ הָרַב רַבִּי יִצְחַק דַּלְטָאשׁ, נִדְפַּס בְּרֵישׁ סֵפֶר הַזֹּהַר)

פֵּשֶׁר הַדָּבָר: בִּשְׁנַת שי"ח רָצוּ לְהַדְפִּיס סִפְרֵי הַזֹּהַר הַקָּדוֹשׁ, וְקָמוּ אָז גְּדוֹלִים וְרַבִּים שֶׁהִרְעִישׁוּ לְבִלְתִּי לִפְרֹץ גֶּדֶר הָרִאשׁוֹנִים לְהוֹצִיא לָאוֹר דְּבָרִים סְתוּמִים וַחֲתוּמִים אֲשֶׁר נִגְנְזוּ וְלֹא רָאוּ אוֹר מִיָּמִים קַדְמוֹנִים, וּבִלְשׁוֹן הָרַב רַבִּי יִצְחָק דַּלְטָאשׁ בִּפְסַק דִּין הַנִּזְכַּר לְעֵיל: "אֶרֶץ רָעָשָׁה אַף שָׁמַיִם, וַיָּנוּעוּ אַמּוֹת הַסִּפִּים מִקּוֹל הַקּוֹרֵא וְאוֹמֵר שֶׁאֵין טוֹב לְהוֹצִיא הַדְּבָרִים הַסְּתוּמִים וְהַחֲתוּמִים אֶל הַפִּרְסוּם, וְלִפְרֹץ גֶּדֶר הָרִאשׁוֹנִים אֲשֶׁר גְּנָזוּם בְּאוֹצְרוֹתֵיהֶם וּבֵית נְכֹאתָם, לֹא רָאוּ אוֹר מִיָּמִים קַדְמוֹנִים", וְגַם מִפְּנֵי קְדֻשָּׁתוֹ הַגְּדוֹלָה וְהַנּוֹרָאָה לֹא כֻּלָּם רְאוּיִים אֵלָיו.

הַגְּדוֹלִים הַנִּזְכָּרִים לְעֵיל הֵבִיאוּ רְאָיוֹת לְדִבְרֵיהֶם מִמַּאַמְרֵי חֲכָמֵינוּ זִכְרוֹנָם לִבְרָכָה וּמִדִּבְרֵי רַבִּי שִׁמְעוֹן בֶּן יוֹחַאי בְּעַצְמוֹ בַּזֹּהַר הַקָּדוֹשׁ, שֶׁאֵין לְגַלּוֹת וּלְפַרְסֵם סִתְרֵי תּוֹרָה.

וְהֵעִיר הַשֵּׁם אֶת רוּחוֹ שֶׁל הָרַב רַבִּי יִצְחָק דַּלְטָאשׁ, שֶׁהָיָה אֶחָד מִיחִידֵי גְּאוֹנֵי הַדּוֹר הַהוּא, וְאָזַר חַיִל וְכָתַב פְּסַק דִּין "לְתַקֵּן הַמְעֻוָּת וַהֲדוּרִים לְיַשֵּׁר, לְהָשִׁיב אֲמָרִים נְכוֹחִים, דְּבָרִים הַמִּתְיַשְּׁבִים עַל הַלֵּב", וּמֵשִׁיב עַל כָּל דִּבְרֵי הַמַּקְשִׁים, וּמְבֻקָּשָׁם "אַל תִּבְטַח עַל שֶׁקֶר וְאַל תִּשָּׁעֵן עַל מִשְׁעֶנֶת קָנֶה רָצוּץ", וּמְשִׁיבָן מִלִּין וְאֶת טַעֲנוֹתֵיהֶם מַכְחִישָׁן אַחַת לְאַחַת.

אַחַר שֶׁיָּצָא פְּסַק דִּינוֹ הַנִּזְכַּר שָׁקְטוּ עוֹלָם, קִיְּמוּ וְקִבְּלוּ עֲלֵיהֶם אֶת פְּסַק-הַדִּין, וְהִדְפִּיסוּ אָז אֶת סִפְרֵי הַזֹּהַר, וְלָכֵן זָכָה וְנִדְפַּס פְּסַק דִּין זֶה בְּרֵישׁ סִפְרֵי הַזֹּהַר.

וְכָתַב הַחִידָ"א (שֵׁם הַגְּדוֹלִים, מַעֲרֶכֶת סְפָרִים, עֵרֶךְ סֵפֶר חֵשֶׁק שְׁלֹמֹה), שֶׁהָרַב משֶׁה זְכוּתָא כּוֹתֵב בְּשֵׁם מוֹרֵינוּ הָרַב חַיִּים וִיטַאל זִכְרוֹנוֹ לְחַיֵּי הָעוֹלָם הַבָּא, וְזֶה לְשׁוֹנוֹ: אָמַר לִי מוֹרִי זִכְרוֹנוֹ לְחַיֵּי הָעוֹלָם הַבָּא [הָאֲרִ"י זִכְרוֹנוֹ לִבְרָכָה], שֶׁהֶחָכָם שֶׁעָשָׂה פְּסָק לְהַדְפִּיס הַזֹּהַר הָיָה נִיצוֹץ שֶׁל צַדִּיק וְחָסִיד גָּדוֹל וְקָדוֹשׁ וְרָאוּי לְכָל טוֹב, וְלָכֵן עָלָה קִנְאָה בְּלִבּוֹ וְכָתַב אוֹתוֹ פְּסָק כְּדֵי לְהוֹצִיא לָאוֹר סֵפֶר הַזֹּהַר, עַד כָּאן לְשׁוֹנוֹ.

כַּד יְהֵא קָרִיב לְיוֹמֵי מְשִׁיחָא אֲפִילּוּ רַבְיֵי דְעַלְמָא זְמִינִין לְאַשְׁכָּחָא טְמִירִין דְּחָכְמְתָא [נְעָרִים קְטַנִּים יִמְצְאוּ אוֹצְרוֹת סְפָרִים חֲשׁוּבִים מִסּוֹדוֹת, כִּי אָז תִּתְמַלֵּא הָאָרֶץ דֵּעָה, דֶּרֶךְ אֱמֶת].

(זֹהַר חֵלֶק א' דַּף קי"ח.)

הָרַב חַיִּים וִיטַאל אוֹדוֹת הַחִיּוּב וְהַשְּׁלִילָה לְלִמּוּד הַזֹּהַר - לֹא נִבְרָא הָאָדָם אֶלָּא כְּדֵי שֶׁיִּלְמֹד חָכְמַת הַקַּבָּלָה

וּכְנֶגֶד כַּת הַמִּתְעַסְּקִים בְּרָזֵי הַתּוֹרָה וּבְחָכְמוֹת הַזֹּהַר, אֲשֶׁר הֵם נִקְרָאִים אָדָם, כַּנִּזְכַּר בְּסֵפֶר הַתִּקּוּנִין דֶּרֶךְ אֱמֶת, אֶפְרוֹחִים אִלֵּין מָארֵי מִשְׁנָה, בָּנִים אִלֵּין מָארֵי קַבָּלָה, עֲלֵיהֶם נֶאֱמַר רָאִיתִי וְהִנֵּה הָאָדָם, וְלֹא אָמַר אָדָם, אֶלָּא הָאָדָם, יִרְצֶה, כִּי גַּם שֶׁהוּא עוֹסֵק בַּחָכְמָה הַזֹּאת, וְלָכֵן נִקְרָא אָדָם, עִם כָּל זֶה אֵינֶנּוּ הָאָדָם הַמְיֻחָד הָרָאוּי לְהִתְעַסֵּק בָּהּ, כִּי אֵין לָהֶם שָׁרָשִׁים וְהַקְדָּמוֹת לְהָבִין דְּבָרָיו, וּכְמוֹ שֶׁבֵּאַרְנוּ לְעֵיל בְּאָמְרוֹ בָּנִים סְכָלִים הֵמָּה וְלֹא נְבוֹנִים, אֲבָל הָאָדָם הַמְיֻחָד אֵינֶנּוּ בָּעוֹלָם הַזֶּה, וַאֲנַחְנוּ בְּזֹאת הַחָכְמָה מְגַשְּׁשִׁים כְּעִוְרִים קִיר, כִּי חַכְמֵי הָאֱמֶת סָעוּ הֵמָּה לִמְנוּחוֹת, עָזְבוּ אוֹתָנוּ לַאֲנָחוֹת, וְכַאֲשֶׁר אֵין הָאָדָם הַנִּזְכַּר נִמְצָא לִלְמֹד הַחָכְמָה, הִנֵּה אָז גַּם עוֹפוֹת הַשָּׁמַיִם, אֵלּוּ הַתַּלְמִידִים אֲשֶׁר נָגַע הַשֵּׁם בְּלִבָּם, הַחֲפֵצִים לָעוּף הַשָּׁמַיִם, בְּלִי כְּנָפַיִם, וְאוֹמְרִים: "מִי יִתֵּן לָנוּ אֵבֶר כַּיּוֹנָה, נָעוּפָה וְנִשְׁכֹּנָה בְּאָהֳלֵי הַחָכְמָה הַזֹּאת".

וַהֲרֵי נִתְבָּאֲרוּ כָּל הַכִּתּוֹת אֲשֶׁר בְּעַם בְּנֵי יִשְׂרָאֵל, אֲשֶׁר כֻּלָּם כְּאֶחָד נִמְנְעוּ מִלְּהַחֲזִיק בַּחָכְמָה הַזֹּאת, כָּל אֶחָד כְּפִי סִבָּתוֹ וּפְנִיָּתוֹ, עַד שֶׁנִּתְקַיֵּם בָּנוּ בַּעֲווֹנוֹתֵינוּ הָרַבִּים אֵין מְנַהֵל לָהּ מִכָּל בָּנִים יָלָדָה וְכוּ', פֵּירוּשׁ, כִּי עִם הֱיוֹתָם בָּנִים מָארֵי קַבָּלָה, עִם כָּל זֶה נִתְיָאֲשׁוּ מִלְּהִתְעַסֵּק בַּחָכְמָה הַזֹּאת. וְאֵין סָפֵק כִּי דְּבָרִים אֵלּוּ בִּנְבוּאָה נֶאֶמְרוּ עַל דּוֹרוֹת אֵלּוּ הָאַחֲרוֹנִים. שֶׁלֹּא כִּסְבָרַת חַכְמֵי דּוֹרוֹתֵינוּ אֵלֶּה, הַחוֹשְׁבִים בְּדַעְתָּם כִּי כְּבָר הִשִּׂיגוּ מַה שֶּׁצָּרִיךְ לָהֶם וּשְׂמֵחִים בְּחֶלְקָם, וְהִנֵּה הַכָּתוּב מֵעִיד וַיַּרְא כִּי אֵין אִישׁ וַיִּשְׁתּוֹמֵם כִּי אֵין מַפְגִּיעַ, בִּלְשׁוֹן שְׁלִילָה, אוֹי לְאָזְנַיִם שֶׁכָּךְ שׁוֹמְעוֹת וְאוֹי לְעֵינַיִם שֶׁכָּךְ רוֹאוֹת, עֵדוּתוֹ יִתְבָּרַךְ עָלֵינוּ, וְאֵין לָנוּ לֵב לָדַעַת לַחֲזֹר וּלְהִתְעַסֵּק בַּחָכְמָה הַזֹּאת, לְהַחֲזִיק יִתְבָּרַךְ, כְּמוֹ שֶׁכָּתוּב וְאַבִּיט וְאֵין עֹזֵר וְאֶשְׁתּוֹמֵם וְאֵין סוֹמֵךְ. וְהוּא בֶּהֱיוֹתֵנוּ עֲסוּקִים בַּחָכְמָה הַזֹּאת, כִּי עַל יָדָהּ תִּתְקָרֵב הַגְּאֻלָּה, וְכִבְיָכוֹל יְשׁוּעָתָהּ לִשְׁכִינַת עֻזּוֹ הָיִינוּ מְמַהֲרִים לְהַצְמִיחָהּ, כְּמוֹ שֶׁכָּתוּב וַתּוֹשַׁע לִי זְרֹעִי, לִי מַמָּשׁ כִּבְיָכוֹל, וְכַנִּזְכַּר לְעֵיל בַּמַּאֲמָר שֶׁהִתְחַלְנוּ בְּהַקְדָּמָתֵנוּ זֹאת, כִּי הַכֹּל תָּלוּי בְּעֵסֶק הַחָכְמָה הַזֹּאת, וּמְנִיעָתֵנוּ מִלְּהִתְעַסֵּק בָּהּ הִיא גּוֹרֶמֶת אִחוּר וְעִכּוּב בִּנְיַן בֵּית מִקְדָּשֵׁנוּ וְתִפְאַרְתֵּנוּ הַמְכֻנֶּה וְנִקְרָא הֲדַר הַכַּרְמֶל, כְּמוֹ שֶׁאָמַר הַכָּתוּב "רֹאשֵׁךְ עָלַיִךְ כַּכַּרְמֶל".

וְזֶה מַה שֶּׁאָמַר הַכָּתוּב: רָאִיתִי וְהִנֵּה הַכַּרְמֶל הַמִּדְבָּר, כִּי לַסִּבּוֹת הַנִּזְכָּרִים לְעֵיל הָיָה הַכַּרְמֶל מִדְבָּר שָׁמֵם בַּעֲווֹנוֹתֵינוּ הָרַבִּים, כַּנִּזְכַּר לְעֵיל כִּי כָּל דּוֹר שֶׁלֹּא נִבְנָה בֵּית הַמִּקְדָּשׁ בְּיָמָיו, הֲרֵי הוּא כְּאִלּוּ נֶחֱרַב בְּיָמָיו, וְכָל עָרָיו הֵם עָרֵי יְהוּדָה נִתְּצוּ גַּם הֵם וְכָל הָרָעָה הַזֹּאת הִיא מִפְּנֵי הַשֵּׁם מִפְּנֵי חֲרוֹן אַפּוֹ, פֵּירוּשׁ מִפְּנֵי הַחָכְמָה הַזֹּאת, אֲשֶׁר עִסְקָהּ לְהוֹרוֹת, כִּי כָּל הַתּוֹרָה שְׁמוֹתָיו שֶׁל הַקָּדוֹשׁ בָּרוּךְ הוּא, וְזֶה שֶׁכָּתוּב מִפְּנֵי הַשֵּׁם, הִיא הַחָכְמָה, שֶׁאֵין מִתְעַסֵּק בָּהּ, וְגַם וּמִפְּנֵי חֲרוֹן אַפּוֹ, פֵּירוּשׁ, כִּי אֵין לוֹ לְהַקָּדוֹשׁ בָּרוּךְ הוּא קוֹרַת רוּחַ בְּעוֹלָמוֹ, אֶלָּא כַּאֲשֶׁר עוֹסְקִים בְּחָכְמָה זוֹ.

וּכְמוֹ שֶׁכָּתוּב בַּתַּלְמוּד (חֲגִיגָה י"ד:) בְּכָל אוֹתָם הַמַּעֲשִׂים שֶׁל רַבָּן יוֹחָנָן בֶּן זַכַּאי וְשֶׁל רַבִּי אֶלְעָזָר בֶּן עָרָךְ וְרַבִּי יוֹסִי הַכֹּהֵן, כְּשֶׁהָיוּ דּוֹרְשִׁים בְּמַעֲשֵׂה מֶרְכָּבָה, יָרְדָה אֵשׁ שְׁכִינָתוֹ יִתְבָּרַךְ וְסָבְבָה עַל הָאִילָנוֹת, מַה שֶּׁאֵין כֵּן בִּהְיוֹתָם עוֹסְקִים בִּפְשָׁטִים, וּכְמוֹ שֶׁכָּתוּב בְּמִדְרָשׁ מִשְׁלֵי עַל פָּסוּק לֹא יַרְעִיב הַשֵּׁם נֶפֶשׁ צַדִּיק, וְזֶה לְשׁוֹנוֹ: אָמַר רַבִּי יִשְׁמָעֵאל, בֹּא וּרְאֵה כַּמָּה קָשֶׁה יוֹם הַדִּין וְכוּ'. הָיָה רַבִּי יִשְׁמָעֵאל אוֹמֵר, אוֹי לָהּ לְאוֹתָהּ בּוּשָׁה אוֹי לָהּ לְאוֹתָהּ כְּלִימָה וְכוּ', בָּא מִי שֶׁיֵּשׁ בְּיָדוֹ מִקְרָא וְאֵין בְּיָדוֹ מִשְׁנָה וְכוּ', בָּא מִי שֶׁיֵּשׁ בְּיָדוֹ שְׁתֵּי סְדָרִים וְכוּ', בָּא מִי שֶׁיֵּשׁ בְּיָדוֹ הֲלָכוֹת וְכוּ', בָּא מִי שֶׁיֵּשׁ בְּיָדוֹ תּוֹרַת כֹּהֲנִים וְכוּ', בָּא מִי שֶׁיֵּשׁ בְּיָדוֹ חֲמִשָּׁה חֻמְּשֵׁי תּוֹרָה וְכוּ', בָּא מִי שֶׁיֵּשׁ בְּיָדוֹ אַגָּדָה, בָּא מִי שֶׁיֵּשׁ בְּיָדוֹ תַּלְמוּד וְכוּ', וְהַקָּדוֹשׁ בָּרוּךְ הוּא אוֹמֵר לוֹ, בְּנִי, הוֹאִיל וְנִתְעַסַּקְתָּ בַּתַּלְמוּד, צָפִיתָ בַּמֶּרְכָּבָה, צָפִיתָ בַּגֵּאוּת שֶׁלִּי, שֶׁאֵין הֲנָאָה לִי בָּעוֹלָם אֶלָּא בְּשָׁעָה שֶׁתַּלְמִידֵי חֲכָמִים יוֹשְׁבִים וְעוֹסְקִים וּמַבִּיטִים וּמְצִיצִים וְרוֹאִים וְהוֹגִים הֲמוֹן הַתַּלְמוּד הַזֶּה, כִּסֵּא כְּבוֹדִי הֵיאָךְ עוֹמֵד וְכוּ', חַשְׁמַל הֵיאָךְ עוֹמֵד וְכוּ', בָּרָק הֵיאָךְ עוֹמֵד וְכוּ', כְּרוּב וְכוּ', וּגְדוֹלָה מִכֻּלָּם, מִצִּפֹּרְנַי וְעַד קָדְקֳדי וְכוּ', וְכִי לֹא זֶה הוּא הֲדָרִי זֶה הוּא גְּדֻלָּתִי זֶהוּ הֲדַר יָפְיִי, שֶׁבָּנַי מַכִּירִין אֶת כְּבוֹדִי וְכוּ'.

הֲרֵי מְבֹאָר בְּפֵרוּשׁ אַף בְּדִבְרֵי הַתַּנָּאִים, שֶׁאֵין הָאָדָם יוֹצֵא יְדֵי חוֹבָתוֹ לְגַמְרֵי בְּעֵסֶק הַמִּקְרָא וְהַמִּשְׁנָה וְהָאַגָּדָה וְהַתַּלְמוּד בִּלְבַד, אֶלָּא הוּא מְחֻיָּב לַעֲסֹק בְּכָל יְכָלְתּוֹ בְּסִתְרֵי תּוֹרָה וּבְמַעֲשֵׂה מֶרְכָּבָה, כִּי אֵין הֲנָאָה לְהַקָּדוֹשׁ בָּרוּךְ הוּא מִכָּל מַה שֶּׁבָּרָא בְּעוֹלָמוֹ, רַק בִּהְיוֹת בָּנָיו לְמַטָּה עוֹסְקִים בְּרָזֵי הַתּוֹרָה, לְהַכִּיר גְּדֻלָּתוֹ וְיָפְיוֹ וּמַעֲלָתוֹ. כִּי בִּפְשָׁטֵי הַתּוֹרָה וּבְסִפּוּרֶיהָ וּבְדִינֶיהָ וּבְמִצְווֹתֶיהָ, בִּהְיוֹתָם כִּפְשָׁטָם, אֵין בָּהֶם שׁוּם הֶכֵּר וִידִיעָה לֵידַע אֶת בּוֹרְאָם יִתְבָּרַךְ, אַדְּרַבָּה יֵשׁ בָּהֶם מִצְווֹת וְחֻקִּים שֶׁאֵין הַדַּעַת סוֹבְלָם וְכָל אֻמּוֹת הָעוֹלָם מוֹנִין אֶת יִשְׂרָאֵל וְאוֹמְרִים לָהֶם, כִּי מַה הַתּוֹרָה הַזֹּאת אֲשֶׁר צִוָּה אֱלֹקֵיכֶם אֶתְכֶם, דְּבָרִים שֶׁנִּרְאִין כְּחִידוֹת וּמְשָׁלִים, לִקַּח קֶרֶן פָּרָה וְלִתְקֹעַ בּוֹ בְּיוֹם רֹאשׁ הַשָּׁנָה, וְאַתֶּם אוֹמְרִים שֶׁעַל יְדֵי כֵּן שָׂטָן הָרוּחָנִי הַמְקַטְרֵג הָעֶלְיוֹן מִתְעָרֵב, וְכַיּוֹצֵא מִדְּבָרִים אֵלּוּ כִּמְעַט רֹב מִצְווֹת הַתּוֹרָה, וּבִפְרָט פְּרָטֵי דִּינֵיהֶם, אֵין הַשֵּׂכֶל סוֹבְלָם. וְאִם כֵּן הֵיכָן הוּא הֲדַר הַתּוֹרָה וְיָפְיָהּ וּגְדֻלָּתָהּ. וְעַל כַּיּוֹצֵא בָּזֶה נֶאֱמַר אִם צָדַקְתָּ מַה תִּתֶּן לוֹ וְאִם חָטָאתָ מַה תִּפְעָל בּוֹ, כִּי הַשָּׂכָר וְהָעֹנֶשׁ אֲשֶׁר עֲלֵיהֶם הוּא לְךָ לְבַדְּךָ.

אָמְנָם בְּסוֹדוֹת הַתּוֹרָה וּבְעֵסֶק כַּוָּנַת הַמִּצְווֹת, עַל זֶה נֶאֱמַר בְּהֵפֶךְ, אִם בַּטּוֹבָה נֶאֱמַר תְּנוּ עֹז לֶאֱלֹקִים, וְאִם בָּרָעָה נֶאֱמַר צוּר יְלָדְךָ תֶּשִׁי, וְנֶאֱמַר וְיָצְאוּ וְרָאוּ בְּפִגְרֵי הָאֲנָשִׁים הַפּשְׁעִים בִּי, בִּי דַּיְקָא, וְלֹא לִי, בִּי מַמָּשׁ כִּבְיָכוֹל. וּדְבָרַי אֵלּוּ מְבֹאָרִים לַאֲשֶׁר נָגַע אֱלֹקִים בְּלִבּוֹ.

וְזֶה סוֹד מַה שֶׁכָּתוּב לְעֵיל, כִּי הַקּוֹרֵא בַּמִּשְׁנָה וּבַתַּלְמוּד נִקְרָא עֶבֶד הַמְשַׁמֵּשׁ אֶת רַבּוֹ עַל מְנַת לְקַבֵּל פְּרָס, מַה שֶּׁאֵין כֵּן בְּחָכְמַת הָאֱמֶת, כִּי הוּא מְתַקֵּן כִּבְיָכוֹל וְנוֹתֵן עֹז וְכֹחַ לְמַעְלָה, וְזֶהוּ נִקְרָא עוֹסֵק בַּתּוֹרָה לִשְׁמָהּ בְּלִי סָפֵק.

וְלֹא עוֹד, אֶלָּא שֶׁלֹּא נִבְרָא הָאָדָם אֶלָּא כְּדֵי שֶׁיִּלְמֹד חָכְמַת הַקַּבָּלָה, אֶלָּא שֶׁצָּרִיךְ שֶׁיִּהְיֶה גּוּפוֹ נָקִי בִּתְחִלָּה עַל יְדֵי הַמִּצְווֹת הַמַּעֲשִׂיּוֹת, שֶׁכָּל תַּכְלִיתָן לְדָבָר זֶה וְהֵם מֻכְרָחִים עַל כָּל פָּנִים, וְאַחַר כָּךְ תּוּכַל הַנְּשָׁמָה הַנִּקְרֵאת נֵר הַשֵּׁם נִשְׁמַת אָדָם לְהָאִיר בַּגּוּף הַזֶּה, כַּנֵּר הַנְּתוּנָה תּוֹךְ עֲשָׁשִׁית זְכוּכִית וּמְאִירָה, וְנוֹתֶנֶת לוֹ כֹּחַ לְהָבִין סִתְרֵי הַתּוֹרָה וּמְגַלָּה עֲמֻקּוֹת מִנִּי חֹשֶׁךְ.

(הַקְדָּמַת הָרַב חַיִּים וִיטַאל לְעֵץ חַיִּים)



– פֶּרֶק יד –

גְּדוֹלֵי הַחֲסִידוּת בְּשֶׁבַח לִמּוּד הַזֹּהַר

וּבְנֵי יִשְׂרָאֵל יוֹצְאִים בְּיָד רָמָה, בְּרֵי"ש גְּלֵי - רָאשֵׁי תֵּבוֹת רַ'בִּי שִׁ'מְעוֹן בֶּ'ן י'וֹחַאי

'וּבְנֵי יִשְׂרָאֵל יוֹצְאִים בְּיָד רָמָה' (שְׁמוֹת יד ח), וְתַרְגּוּמוֹ: 'וּבְנֵי יִשְׂרָאֵל נָפְקִין בְּרֵישׁ גְּלֵיהּ, עַל דֶּרֶךְ דְּאִיתָא בַּזֹּהַר הַקָּדוֹשׁ בְּסִפְרָא דָּא יִפְקוּן מִן גָּלוּתָא, וְעַיֵּן שָׁם שֶׁמְּבֹאָר עוֹד יוֹתֵר כְּשֶׁיִּתְגַּלֶּה הַסֵּפֶר הַזֹּהַר בְּדָא יִפְקוּן מִן גָּלוּתָא.

וְזֶהוּ שֶׁמְּרֻמָּז בַּפָּסוּק וּבְנֵי יִשְׂרָאֵל יוֹצְאִים, הַיְנוּ מִן הַגָּלוּת, כַּנִּזְכַּר לְעֵיל, בְּיָד רָמָה, וְתַרְגּוּמוֹ בְּרֵישׁ גְּלֵי, בְּרֵי"שׁ רָאשֵׁי תֵּבוֹת רַ'בִּי שִׁ'מְעוֹן בֶּ'ן י'וֹחַאי, גְּלֵ"י, כְּשֶׁיִּתְגַּלֶּה סִפְרוֹ הַקָּדוֹשׁ סֵפֶר הַזֹּהַר, אָז בְּדָא יִפְקוּן מִן גָּלוּתָא, וְהָבֵן.

(דֶּגֶל מַחֲנֵה אֶפְרַיִם פָּרָשַׁת בְּשַׁלַּח)

מָשִׁיחַ בֶּן יוֹסֵף יִחְיֶה וְיִתְקַיֵּם עַל יְדֵי לִמּוּד רָזִין דְּאוֹרַיְתָא

עַל יְדֵי עֵסֶק יִשְׂרָאֵל בְּסוֹדוֹת הַתּוֹרָה יָבוֹא מְשִׁיחַ צִדְקֵנוּ בִּמְהֵרָה בְּיָמֵינוּ אָמֵן כַּמְבֹאָר בַּזֹּהַר הַקָּדוֹשׁ. וְסִימָן לַדָּבָר סוֹ"ד בְּמִלּוּי סָמֶ"ךְ וָ"ו דָּלֶ"ת גִּימַטְרִיָּה מָשִׁיחַ בֶּן יוֹסֵף בִּמְכֻוָּן, שֶׁאַף מָשִׁיחַ בֶּן יוֹסֵף יִחְיֶה וְיִתְקַיֵּם עַל יְדֵי זְכוּת לִמּוּד רָזִין דְּאוֹרַיְתָא.

(סֵפֶר קֹהֶלֶת יַעֲקֹב לְבַעַל מְלֹא הָרוֹעִים עֵרֶךְ סוֹד)

אוֹ"ר בְּגִימַטְרִיָּא רָ"ז

עִקַּר הַגְּאֻלָּה הוּא מֵרָזֵי דְּאוֹרַיְתָא, כִּי אוֹ"ר גִּימַטְרִיָּה רָ"ז, וְזֶה נִקְרָא כֵּ"ן שֶׁגִּימַטְרִיָּה סוֹ"ד מִיסוֹ"ד. וְזֶה שֶׁכָּתוּב בַּמִּדְרָשׁ, אֲנִי אָמַרְתִּי יְהִי כֵן, וְהָרְשָׁעִים אוֹמְרִים לֹא כֵן, שֶׁהֵם אוֹמְרִים שֶׁאֵין בַּתּוֹרָה אֶלָּא הַפְּשָׁט, עַל כֵּ"ן לֹא יָקוּמוּ. וְעִקָּר הִיא חָכְמַת הַתּוֹרָה וְרָזֶיהָ שֶׁיִּתְגַּלֶּה לָנוּ בִּמְהֵרָה בְּיָמֵינוּ כוּ', וְעַל דּוֹר שֶׁלָּנוּ נֶאֱמַר מִשֹּׁד עֲנִיִּים גּוּפַיְיהוּ, עַתָּה אָקוּם, בִּזְכוּת אִמְרוֹת הַשֵּׁם הַמְזֻקָּקוֹת שִׁבְעָתַיִם, אַךְ הַשֵּׁם יִשְׁמְרֵנוּ מֵהָרְשָׁעִים אֲשֶׁר סָבִיב יִתְהַלָּכוּן וְאֵינָם רוֹצִים בְּרָזֵי וְסוֹדוֹת הַתּוֹרָה, שֶׁהֵם כְּרֻם זֻלּוּת, דְּבָרִים הָעוֹמְדִים בְּרוּמוֹ שֶׁל עוֹלָם וְהַקָּדוֹשׁ בָּרוּךְ הוּא יְרוֹמֵם.

(אוֹר יִשְׂרָאֵל עַל תִּקּוּנֵי זֹהַר לְהַמַּגִּיד מִקָאזְנִיץ זְכוּתוֹ יָגֵן עָלֵינוּ - תִּקּוּן ל"ו - דַּף ע"ז:)

אוֹ"ר בְּגִימַטְרִיָּא אֵי"ן סוֹ"ף; אֲדוֹ"ן עוֹלָ"ם; רָ"ז

'קוּמִי אוֹרִי כִּי בָא אוֹרֵךְ' (יְשַׁעְיָה ס א), אוֹ"ר בְּגִימַטְרִיָּה אֵי"ן סוֹ"ף, אֲדוֹ"ן עוֹלָ"ם, וּבְגִימַטְרִיָּה רָ"ז, שֶׁהוּא סוֹדוֹת הַתּוֹרָה אֲשֶׁר הוּא אוֹ"ר לָנוּ. וְזֶהוּ קוּמִי אוֹרִ"י, שֶׁיִּתְגַּלֶּה כְּבוֹד מַלְכוּת אֲדוֹ"ן עוֹלָ"ם, כִּי בָא אוֹרֵ"ךְ, כִּי כְּבָר נִתְגַּלָּה לָהֶם חָכְמַת סוֹדוֹת הַתּוֹרָה שֶׁהוּא רָ"ז, אוֹר הַתּוֹרָה, וְעַל יְדֵי זֶה תִּהְיֶה גְּאֻלָּה לְהִתְגַּלּוֹת בְּסוֹד מַלְכוּתוֹ כַּנּוֹדָע.

(אַגְרָא דְּכַלָּה לְמוֹרֵינוּ הָרַב צְבִי אֱלִימֶלֶךְ מִדִּינוֹב הַפְטָרַת פָּרָשַׁת תָּבוֹא)

שִׂמְחַת סִיּוּם סֵפֶר הַזֹּהַר מֵעֵין שִׂמְחַת תּוֹרָה

הָרַבִּי רַבִּי בָּרוּךְ מִמֶּזִיבּוּז זְכוּתוֹ יָגֵן עָלֵינוּ, נֶכְדּוֹ שֶׁל הַבַּעַל שֵׁם טוֹב, הָיָה נוֹהֵג לַעֲשׂוֹת בְּלַ"ג בָּעֹמֶר שֶׁל כָּל שָׁנָה שִׂמְחַת סִיּוּם שֶׁל לִמּוּד בְּסֵפֶר הַזֹּהַר, וּמִשֶּׁנַּעֲשָׂה הַסִּיּוּם לְקָחוֹ לְסֵפֶר הַזֹּהַר בְּיָדוֹ וְרָקַד עִמּוֹ כַּמָּה שָׁעוֹת רְצוּפוֹת בְּהִתְלַהֲבוּת וּבִדְבֵקוּת עֲצוּמָה, וְהָיָה לוֹ יוֹם זֶה מֵעֵין שִׂמְחַת תּוֹרָה.

(הָרַבִּי רַבִּי בָּרוּךְ מִמֶּזִיבּוּז זְכוּתוֹ יָגֵן עָלֵינוּ – סֵפֶר הַתּוֹדָעָה לַ"ג בָּעֹמֶר)

רַבֵּינוּ נַחְמָן מִבְּרֶסְלֶב, זְכוּתוֹ יָגֵן עָלֵינוּ אָמֵן, הִפְלִיג מְאֹד כַּמָּה פְּעָמִים בְּשֶׁבַח גְּדֻלַּת קְדֻשַּׁת הַתִּקּוּנֵי זֹהַר

רַבֵּינוּ נַחְמָן מִבְּרֶסְלֶב, זְכוּתוֹ יָגֵן עָלֵינוּ אָמֵן, יָדַע כָּל דִּבְרֵי הָ"עֵץ חַיִּים" וּ"פְרִי עֵץ הַחַיִּים" וְכָל כִּתְבֵי הָאֲרִ"י זִכְרוֹנוֹ לִבְרָכָה מִסֵּפֶר הַזֹּהַר וְהָעִקָּר מֵהַתִּקּוּנִים. וְהַמּוּבָן מִדְּבָרָיו הָיָה שֶׁזֶּה הָיָה בִּימֵי נְעוּרָיו. וְהִפְלִיג מְאֹד כַּמָּה פְּעָמִים בְּשֶׁבַח גְּדֻלַּת קְדֻשַּׁת הַתִּקּוּנֵי זֹהַר. וְהָיָה רָגִיל לַעֲסֹק בּוֹ בְּיוֹתֵר גַּם בְּכָל הַשָּׁנָה, אֲפִלּוּ שֶׁלֹּא בִּימֵי אֱלוּל.

(סֵפֶר שִׂיחוֹת הָרַ"ן אוֹת קכ"ח)

בְּסֵפֶר הַתִּקּוּנִים כְּלוּלִים כָּל הַחָכְמוֹת שֶׁבָּעוֹלָם וְכוּ'.

(סֵפֶר שִׂיחוֹת הָרַ"ן אוֹת קכ"ח)

עַל סֵפֶר הַתִּקּוּנִים לְבַד לֹא יַסְפִּיקוּ אֲלָפִים סְפָרִים וְכָל עוֹרוֹת אֵילֵי נְבָיוֹת לְבָאֵר עֹצֶם רִבּוּי הַסּוֹדוֹת וּרְמִיזוֹת שֶׁיֵּשׁ שָׁם

שָׁמַעְתִּי מִפִּיו הַקָּדוֹשׁ פַּעַם אֶחָד שֶׁדִּבֵּר בְּהַפְלָגַת גְּדוֹלוֹת סוֹדוֹת נוֹרָאוֹת תּוֹרָתֵנוּ הַקְּדוֹשָׁה. אָמַר: הֲלֹא כָּל סֵפֶר תִּקּוּנִים הוּא עַל תֵּבַת בְּרֵאשִׁית לְבַד. וְעַל סֵפֶר הַתִּקּוּנִים לְבַד לֹא יַסְפִּיקוּ אֲלָפִים סְפָרִים לְבָאֵר עֹצֶם רִבּוּי הַסּוֹדוֹת שֶׁיֵּשׁ שָׁם, אֲשֶׁר לֹא יְכִילֵם הָעִיּוּן, כַּיָּדוּעַ לַכֹּל גְּדֻלַּת קְדֻשַּׁת הַתִּקּוּנִים הַקָּדוֹשׁ, אֲשֶׁר כָּל עוֹרוֹת אֵילֵי נְבָיוֹת לֹא יַסְפִּיקוּ לְבָאֵר סוֹדוֹתָיו וּרְמִיזוֹתָיו וְכוּ'. וְכָל סֵפֶר הַתִּקּוּנִים עִם כָּל מַה שֶּׁנִּכְלָל בּוֹ כַּנִּזְכַּר לְעֵיל, הוּא רַק פֵּרוּשׁ עַל תֵּבַת בְּרֵאשִׁית לְבַד, וְכֵן עַל תֵּבַת בָּרָא יְכוֹלִין גַּם כֵּן לַעֲשׂוֹת סֵפֶר תִּקּוּנִים עִם רִבּוּי סוֹדוֹת וְכוּ' כַּנִּזְכַּר לְעֵיל.

וּמִזֶּה יְכוֹלִין לְהָבִין וּלְשַׁעֵר קְצָת גַּבְהוּת עַמְקוּת תּוֹרָתֵנוּ הַקְּדוֹשָׁה, כִּי כֵן עַל כָּל תֵּבָה וְתֵבָה שֶׁל הַתּוֹרָה יֵשׁ סוֹדוֹת רַבּוֹת כְּמוֹ אֵלּוּ הַסּוֹדוֹת הַכְּלוּלִים בְּ"סֵפֶר הַתִּקּוּנִים" שֶׁהוּא עַל תֵּבַת בְּרֵאשִׁית לְבַד. וְעַתָּה, כְּלָלִיּוּת הַתּוֹרָה הַקְּדוֹשָׁה שֶׁיֵּשׁ בָּהּ הַרְבֵּה תֵּבוֹת כָּאֵלּוּ, מַה גָּדְלוּ סוֹדוֹתֶיהָ, אֲשֶׁר אִי אֶפְשָׁר לְבָאֵר וּלְדַבֵּר מִזֶּה כְּלָל.

(שִׂיחוֹת הָרַ"ן אוֹת רפ"ה)

רַק עַל יְדֵי הִתְגַּלּוּת סוֹדוֹת חָכְמַת הָאֱמֶת יָבוֹא מְשִׁיחַ צִדְקֵנוּ

מַה שֶּׁכָּתַב בְּרַעְיָא מְהֵימְנָא פָּרָשַׁת תֵּצֵא דַּף רע"ח שֶׁאָמְרוּ לְהָרַעְיָא מְהֵימְנָא וּבְגִינָךְ יִתְפָּרְקוּן יִשְׂרָאֵל וְיַחְזְרוּן לְאַתְרַיְיהוּ. וְלֵית חֵילָא לַמְּשִׁיחִין. לְמִפְרַק לְיִשְׂרָאֵל, בַּר מִינָּךְ. וּבְגִינָךְ אִינּוּן מִתְעַכְּבִין. אַשְׁלִים מִלִּין יְקָרִין אִלֵּין וְכוּ', עַד כָּאן לְשׁוֹנוֹ הַקָּדוֹשׁ. וְהַלָּשׁוֹן וּבְגִינָךְ אִינּוּן מִתְעַכְּבִין יִתְמַהּ כָּל עוֹבֵר וְיִתְפַּלֵּא, הֲלֹא אֵיךְ יִתָּכֵן לוֹמַר שֶׁהָרַעְיָא מְהֵימְנָא יְעַכֵּב (חַס וְשָׁלוֹם) הַמְּשִׁיחִין לָבוֹא לְגָאֳלֵנוּ.

אוּלָם יוּבַן בִּפְשִׁיטוּת עַל פִּי דִּבְרֵי הַזֹּהַר הַקָּדוֹשׁ וְתִקּוּנֵי זֹהַר הַקָּדוֹשׁ בְּכַמָּה דּוּכְתֵּי, וְכֵן בְּהַקְדָּמַת מוֹרֵינוּ הָרַב חַיִּים וִיטַאל זְכוּתוֹ יָגֵן עָלֵינוּ לְשַׁעַר הַהַקְדָּמוֹת, כִּי רַק עַל יְדֵי הִתְגַּלּוּת סוֹדוֹת חָכְמַת הָאֱמֶת יָבוֹא מְשִׁיחַ צִדְקֵנוּ בִּמְהֵרָה בְּיָמֵינוּ. וְעַיֵּן בְּהַקְדָּמַת אֲדוֹנִי אָבִי מוֹרִי וְרַבִּי זְכוּתוֹ יָגֵן עָלֵינוּ לִבְאֵר לַחַי רֹאִי חֵלֶק א', וְכֵן בְּהַסְכָּמָתוֹ לְאוֹצְרוֹת חַיִּים עִם הַגָּהוֹת הַנִּפְלָאוֹת אֵיפָה שְׁלֵמָה [לְמוֹרֵינוּ הָרַב רַבִּי חַיִּים שָׁאוּל דְּוֵויק הַכֹּהֵן זֵכֶר צַדִּיק וְקָדוֹשׁ לִבְרָכָה], וְכֵן בְּכָל סִפְרֵי קֹדֶשׁ.

וְאָמְרוּ לְהָרַעְיָא מְהֵימְנָא שֶׁיַּשְׁלִים מִלֵּיהּ וִיגַלֶּה הַסּוֹדוֹת, כִּי עַל יְדֵי זֶה יִתְגַּלּוּ הַמְּשִׁיחִין, שֶׁמִּתְעַכְּבִים עַד שֶׁיִּתְגַּלּוּ כָּל הַסּוֹדוֹת כַּנִּזְכַּר. הַשֵּׁם יִתְבָּרַךְ יְרַחֲמֵנוּ בִּמְהֵרָה בְּיָמֵינוּ בְּבִיאַת גּוֹאֵל צֶדֶק בְּקָרוֹב וְכָל טוּב סֶלָה.

(סֵפֶר דִּבְרֵי תּוֹרָה לְהַגָּאוֹן הַקָּדוֹשׁ אָבָ"ד מוּנְקַאטְשׁ, מַהֲדוּרָא ו' סִימָן קי"ג)

אֵין לִי נַחַת רוּחַ, כְּמוֹ בְּשָׁעָה שֶׁאֲנִי מִתְפַּלֵּל אוֹ לוֹמֵד זֹהַר

רַבִּי פִּנְחָס מִקָארִיץ זַצַ"ל אָמַר: אֵין לִי נַחַת רוּחַ, כְּמוֹ בְּשָׁעָה שֶׁאֲנִי מִתְפַּלֵּל אוֹ לוֹמֵד זֹהַר.

(חֲכַם הָרָזִים)

אֵין דָּבָר שֶׁנּוּכַל לְהַחְבִּיא אֶת עַצְמוֹ שָׁם, כְּמוֹ בְּסֵפֶר הַזֹּהַר

רַבִּי פִּנְחָס מִקָארִיץ זַצַ"ל אָמַר: אֵין דָּבָר שֶׁנּוּכַל לְהַחְבִּיא אֶת עַצְמוֹ שָׁם, כְּמוֹ בְּסֵפֶר הַזֹּהַר, וְלִפְעָמִים בְּסֵפֶר אוֹר הַחַיִּים, מַה שֶּׁאֵין כֵּן בְּכָל הַסְּפָרִים צָרִיךְ לְחַפֵּשׂ הַרְבֵּה עַד שֶׁמּוֹצֵא בּוֹ אָדָם דָּבָר שֶׁהוּא אֱלֹהוּת.

(חֲכַם הָרָזִים)

שֶׁבַח וְהוֹדָאָה לְהַשֵּׁם יִתְבָּרַךְ שֶׁלֹּא בָּרָא אוֹתוֹ בַּשָּׁנִים שֶׁלֹּא נִתְפַּשֵּׁט הַזֹּהַר בָּעוֹלָם

רַבִּי פִּנְחָס מִקָארִיץ זַצַ"ל נָתַן שֶׁבַח וְהוֹדָאָה לְהַשֵּׁם יִתְבָּרַךְ עַל שֶׁלֹּא בָּרָא אוֹתוֹ בַּשָּׁנִים שֶׁלֹּא נִתְפַּשֵּׁט הַזֹּהַר בָּעוֹלָם, כִּי הַזֹּהַר הָאט מִיר דֶּערְהַאלְטְן בֵּיים יוּדִישׁקַייט (הַזֹּהַר הֶחֱזִיק אוֹתִי בְּיַהֲדוּת).

(חֲכַם הָרָזִים)

מְּבָרֵךְ לַהַשֵּׁם בְּכָל פַּעַם, מַה שֶּׁנִּבְרָא בִּזְמַן שֶׁיֵּשׁ זֹהַר הַקָּדוֹשׁ בָּעוֹלָם

הָרַב הַקָּדוֹשׁ רַבִּי פִּנְחָס מִקָארִיץ זַצַ"ל הָיָה אוֹמֵר, שֶׁמְּבָרֵךְ לַהַשֵּׁם בְּכָל פַּעַם, מַה שֶּׁנִּבְרָא בִּזְמַן שֶׁיֵּשׁ זֹהַר הַקָּדוֹשׁ בָּעוֹלָם. וְכֵן הוּא הָאֱמֶת, אֵלּוּ שֶׁלֹּא רָאוּ הַזֹּהַר הַקָּדוֹשׁ, אִם שֶׁדִּבְרֵיהֶם אֱמֶת, לֹא הָיָה בְּאֶפְשָׁרִי לְפָרֵשׁ הַדָּבָר לְהָעוֹלָם. וְהַזֹּהַר הַקָּדוֹשׁ מֵאִיר לָעוֹלָם.

(בִּנְיַן שְׁלֹמֹה)

רַבֵּינוּ הַקָּדוֹשׁ מִסַאטְמַאר לוֹמֵד בַּסֵּפֶר הַקָּדוֹשׁ "עֵץ חַיִּים" בְּקוֹל גָּדוֹל בְּרֶגֶשׁ אֵשׁ קֹדֶשׁ בְּהִתְלַהֲבוּת גְּדוֹלָה

כְּשֶׁהָיִיתִי בָּחוּר בֶּן י"ז שָׁנָה, הָיִיתִי קָם לִפְנוֹת בֹּקֶר בְּכָל לַיְלָה בְּשָׁעָה אַחַת וָחֵצִי, וְלִפְנֵי שָׁעָה שֶׁהָלַכְתִּי לַיְשִׁיבָה (סַאטְמַאר) הָיִיתִי נִכְנָס לִמְעוֹן קָדְשׁוֹ לִרְאוֹת פְּנֵי רַבֵּינוּ בַּעַל דִּבְרֵי יוֹאֵל מִסַאטְמַאר זְכוּתוֹ יָגֵן עָלֵינוּ, וְכַמָּה פְּעָמִים עָמְדוּ שָׁם אֲנָשִׁים עִם בַּקָּשׁוֹת וּפִתְקָאוֹת לִכָּנֵס אֶל הַקֹּדֶשׁ פְּנִימָה, וְאָז הִסְתַּכַּלְתִּי לְרֶגַע אֶחָד לִרְאוֹת צוּרָתוֹ הַקְּדוֹשָׁה, וְתֵכֶף אַחַר זֶה הָלַכְתִּי לִלְמֹד בַּישִׁיבָה.

הַרְבֵּה פְּעָמִים כְּשֶׁבָּאתִי בְּשָׁעָה כָּזֹאת, לֹא הָיוּ שָׁם אֲנָשִׁים, וְדַלְתּוֹ שֶׁל רַבֵּינוּ הָיְתָה קְצָת פְּתוּחָה, וְהַבָּחוּר הַמְשַׁמֵּשׁ יָשַׁן עַל הַקוֹיטְשׁ (סַפָּה), וּפָתַחְתִּי הַדֶּלֶת קְצָת יוֹתֵר, וְרָאִיתִי שֶׁרַבֵּינוּ הַקָּדוֹשׁ לוֹמֵד בַּסֵּפֶר הַקָּדוֹשׁ "עֵץ חַיִּים" בְּקוֹל גָּדוֹל בְּרֶגֶשׁ אֵשׁ קֹדֶשׁ בְּהִתְלַהֲבוּת גְּדוֹלָה, וְאָז עָמַדְתִּי כָּךְ עֶשֶׂר עַד עֶשְׂרִים דַּקּוֹת, עַד שֶׁרַבֵּינוּ רָאָה אוֹתִי, וְתֵכֶף כְּשֶׁרָאָה אוֹתִי, סָגַר אֶת הָ"עֵץ חַיִּים" וְקָרָא אוֹתִי לִכָּנֵס פְּנִימָה, וְשׂוֹחַחְנוּ עַל הַרְבֵּה עִנְיְנֵי חִזּוּק הַדָּת וְתִקּוּן הַצְּנִיעוּת וְעוֹד (וְהַרְבֵּה דְּבָרִים שֶׁדִּבַּרְנוּ נִתְגַּלָּה כְּבָר בַּחוּצוֹת). [רְאֵה בְּסִפְרֵנוּ "סוֹד הַשֵּׁם לִירֵאָיו, חֵלֶק ב', פְּרָקִים ג-ח].

(סוֹד הַשֵּׁם לִירֵאָיו חֵלֶק ב', מִכָ"ק אַדְמוֹ"ר מֵהָאלְמִין שְׁלִיטָ"א, דַּף י"ח)



– פֶּרֶק טו –

נִפְלְאוֹת רַבִּי שִׁמְעוֹן בַּר יוֹחַאי

רַבִּי שִׁמְעוֹן בֶּן יוֹחַאי הָיָה מְלֻמָּד בְּנִסִּים - 'שִׁמְעוֹן בֶּן יוֹחַאי' גִּימַטְרִיָּא 'מְחַיֶּה מֵתִים'

הַתַּנָּא הָאֱלֹקִי רַבִּי שִׁמְעוֹן בֶּן יוֹחַאי, מָארֵי דְּסֵפֶר הַזֹּהַר וְהַתִּקּוּנִים וְכוּ', דְּנָהִיר כָּל עַלְמָא בְּאוֹרַיְיתָא (זֹהַר חֵלֶק א' דַּף קנ"ו.), הָיָה בַּעַל נֵס, וּכְמוֹ שֶׁמָּצָאנוּ בְּמַסֶּכֶת מְעִילָה (דַּף י"ז.) שֶׁקְּרָאוּהוּ 'מְלֻמָּד בְּנִסִּים'.

וּבְמַסֶּכֶת שַׁבָּת (דַּף ל"ג:): הוֹאִיל וְאִתְרְחִישׁ נִיסָא.

וּבַזֹּהַר חֵלֶק ב' (דַּף קמ"ט.): בְּדָרָא דָּא זְכוּתָא עִלָּאָה דְּרַבִּי שִׁמְעוֹן קָא עָבִיד לְאִתְחֲזָאָה נִיסִין עַל יְדֹוי.

וּבַזֹּהַר חֵלֶק ג' (דַּף ס"ד.) אָמַר רַבִּי שִׁמְעוֹן בֶּן יוֹחַאי: נְקוּם וְנֵזִיל דְּקוּדְשָׁא בְּרִיךְ הוּא אַרְחִישׁ לָן בְּנִסִּין.

וְשָׁם (דַּף ר"א:) אָמַר: יְדַעְנָא דְּוַדַּאי קוּדְשָׁא בְּרִיךְ הוּא בָּעֵי לְמִרְחָשׁ לֵיהּ נִיסָא.

וּבְזֹהַר חָדָשׁ (סוֹף פָּרָשַׁת תָּבוֹא): זַכָּאָה נַפְשָׁא דְּבַר יוֹחַאי דְּקוּדְשָׁא בְּרִיךְ הוּא עָבֵיד עִמֵּיהּ נִסִּין.

וּבַזֹּהַר חֵלֶק ב' (דַּף קצ"ח:): קַדִּישִׁין עֶלְיוֹנִין, דְּסָבְלִּין תְּבִירוּ דְּגוּפָא מֵאֲתָר לְאֲתָר עַל קוּדְשָׁא בְּרִיךְ הוּא, עַל אַחַת כַּמָּה וְכַמָּה דְּזַכָּאִין אַתּוּן לְמֶעְבַּד לְכוּ נִסִּין וּפוּרְקָנִין. וּמִי לָנוּ גָּדוֹל מֵרַבִּי שִׁמְעוֹן בֶּן יוֹחַאי שֶׁסָּבַל צַעַר מְעָרָה וְנִשְׁבַּר גּוּפוֹ לְקִנְאַת הַשֵּׁם צְבָאוֹת.

וְעַתָּה מִקָּרוֹב הִגִּיעַ לְיָדִי מִנְחָה חֲדָשָׁה, סֵפֶר שַׁעַר יִשָׂשְׂכָר (לְרַבִּי חַיִּים אֶלְעָזָר שַׁפִּירָא מִמוּנְקַאטְשׁ זַצַ"ל - מַאַמְרֵי חֹדֶשׁ אִיָּר, מַאֲמָר גַּל עֵינַי אוֹת י') שֶׁכָּתַב, וְזֶה לְשׁוֹנוֹ: 'שִׁמְעוֹן בֶּן יוֹחַאי' גִּימַטְרִיָּא 'מְחַיֶּה מֵתִים'.

(טַעֲמֵי הַמִּנְהָגִים, הִילוּלָא דְּרַבִּי שִׁמְעוֹן בֶּן יוֹחַאי עַמּוּד רס"ג)

'אָדָם וּבְהֵמָה תּוֹשִׁיעַ הֲוָיָ"ה' בְּגִּימַטְרִיָּא 'רַבִּי שִׁמְעוֹן בֶּן יוֹחַאי'

'אָדָם וּבְהֵמָה תּוֹשִׁיעַ הֲוָיָ"ה' (תְּהִלִּים לו ז), גִּימַטְרִיָּא בְּדִיּוּק מִסְפַּר 'רַבִּי שִׁמְעוֹן בַּר יוֹחַאי'.

(סֵפֶר מַגְדִּיל יְשׁוּעוֹת מַלְכּוֹ אוֹת נ"ה, בְּשֵׁם הָרַב הַקָּדוֹשׁ מִבַּארְנִיב)

הַגַּעְגּוּעִים שֶׁל הַחַבְרַיָא קַדִּישָׁא לְרַבִּי שִׁמְעוֹן בֶּן יוֹחַאי

בַּזֹּהַר בְּכַמָּה מְקוֹמוֹת שֶׁשִּׁבְּחוּ הַחַבְרַיָא אֶת רַבִּי שִׁמְעוֹן בֶּן יוֹחַאי אִיתָא וַוי לְדָרָא כַּד יִסְתָּלַק, פּוּק עַיֵּן וְתִשְׁכַּח, וְהוּא בְּחִינַת (שְׁמוֹת ל"א): "שָׁבַת וַיִּנָּפַשׁ", 'כֵּיוָן שֶׁשַּׁבָּת וַי אָבְדָה נֶפֶשׁ' (בֵּיצָה טז). הַיְנוּ שֶׁמֵּחֲמַת גֹּדֶל הַתַּעֲנוּג שֶׁל הַנֶּפֶשׁ יְתֵרָה שֶׁבָּא בְּשַׁבָּת, עַל כֵּן מַתְחִילִים תֵּכֶף לְהִתְגַּעְגֵּעַ וּלְהִצְטַעֵר עַל אֲבֵדַת הַנֶּפֶשׁ בְּמוֹצָאֵי שַׁבָּת. כֵּן הַחַבְרַיָא, מֵחֲמַת גֹּדֶל הַתַּעֲנוּגִים וְהַשַּׁעֲשׁוּעִים שֶׁקִּבְּלוּ מֵרַבָּם רַבִּי שִׁמְעוֹן בֶּן יוֹחַאי, עַל כֵּן תֵּכֶף וּמִיָּד הִתְחִילוּ לְהִתְגַּעְגֵּעַ, וְעָלָה עַל לִבָּם צַעַר הַהִסְתַּלְּקוּת שֶׁיִּהְיֶה לָהֶם.

(לִקּוּטֵי מוֹהֲרַ"ן חֵלֶק א' סִימָן קכ"ו)

כְּשֶׁמְּשַׁבְּחִים הָרַשְׁבִּ"י זִכְרוֹנוֹ לִבְרָכָה, אֲזַי מְגַלֶּה אַחַר כָּךְ חִדּוּשֵׁי תּוֹרָה

בְּכָל מָקוֹם שֶׁשִּׁבְּחוּ הַחַבְרַיָא אֶת רַבִּי שִׁמְעוֹן בֶּן יוֹחַאי עַל שֶׁגִּלָּה לָהֶם סוֹד נִפְלָא, תִּמְצָא שֶׁאַחַר כָּךְ אָמַר לָהֶם עוֹד חִדּוּשֵׁי תּוֹרָה.

(לִקּוּטֵי מוֹהֲרַ"ן חֵלֶק א' סִימָן קכ"ו)

אֵיךְ לוֹקְחִין חַבְרַיָא כְּמוֹ שֶׁהָיָה אֵצֶל רַשְׁבִּ"י, וְהָיִיתִי גַּם כֵּן תּוֹחֵב רֹאשִׁי בֵּינֵיהֶם

פַּעַם אַחַת דִּבֵּר עִמִּי וְאָמַר כְּמִתְגַּעְגֵּעַ: אֵיךְ לוֹקְחִין חַבְרַיָא כְּמוֹ שֶׁהָיָה אֵצֶל רַבִּי שִׁמְעוֹן בַּר יוֹחַאי וְכַיּוֹצֵא, וַאֲנִי הָיִיתִי גַּם כֵּן תּוֹחֵב רֹאשִׁי בֵּינֵיהֶם וְכוּ'.

(סֵפֶר חַיֵּי מוֹהֲרַ"ן מִבְּרֶסְלֶב אוֹת רפ"ה)

רַבִּי "שִׁמְעוֹן" בֶּן יוֹחַאי בְּחִינַת "וְשָׁמְעוֹ" הוֹלֵךְ בְּכָל הַמְּדִינוֹת

רַבִּי שִׁמְעוֹן בֶּן יוֹחַאי "שְׁמָא גָרִים" (בְּרָכוֹת ז':), כִּי שִׁמְעוֹן בְּחִינַת (אֶסְתֵּר ט, ד) "וְשָׁמְעוֹ הוֹלֵךְ בְּכָל הַמְּדִינוֹת".

(סֵפֶר לִקּוּטֵי הֲלָכוֹת הִלְכוֹת סִימָנֵי בְּהֵמָה וְחַיָּה טְהוֹרָה הֲלָכָה ד')

בְּכֹחַ רַבִּי שִׁמְעוֹן בֶּן יוֹחַאי וַחֲבֵרָיו, יֵשׁ כֹּחַ אֲפִלּוּ לְמִי שֶׁנּוֹפֵל לִבְחִינַת מְקוֹמוֹת הַמְטֻנָּפִים לְחַפֵּשׂ וּלְבַקֵּשׁ אַיֵּה מְקוֹם כְּבוֹדוֹ עַד שֶׁנִּתְתַּקְּנִין גַּם כֵּן

בְּכֹחַ הַצַּדִּיקִים כְּמוֹ רַבִּי שִׁמְעוֹן בֶּן יוֹחַאי וַחֲבֵרָיו, יֵשׁ כֹּחַ אֲפִלּוּ לְמִי שֶׁנּוֹפֵל לְמָקוֹם שֶׁנּוֹפֵל לִבְחִינַת מְקוֹמוֹת הַמְטֻנָּפִים, יֵשׁ לוֹ כֹּחַ לְחַפֵּשׂ וּלְבַקֵּשׁ אַיֵּה מְקוֹם כְּבוֹדוֹ וְכוּ' עַד שֶׁעוֹלֶה לִבְחִינַת אַיֵּה, מֵאַחַר שֶׁכְּבָר הָיוּ צַדִּיקִים אֲמִתִּיִּים שֶׁזָּכוּ לָאוֹר הַזֶּה, עַל כֵּן יֵשׁ כֹּחַ לְהַנּוֹפְלִים לְחַפֵּשׂ וּלְבַקֵּשׁ עַד שֶׁנִּתְתַקְּנִין גַּם כֵּן, כִּי בֶּאֱמֶת עִקַּר כֹּחָם עַל יְדֵי הַצַּדִּיק הָאֱמֶת שֶׁזָּכָה לִבְחִינַת אַיֵּה בִּקְדֻשָּׁה, שֶׁזֶּהוּ בְּחִינַת רַבִּי שִׁמְעוֹן בֶּן יוֹחַאי שֶׁזָּכָה לְרָזִין סְתִימִין שֶׁהֵם בְּחִינַת אַיֵּה.

(סֵפֶר לִקּוּטֵי הֲלָכוֹת הִלְכוֹת גְּבִיַּת חוֹב מֵהַיְתוֹמִים הֲלָכָה ג')

בָּזֶה הַשֵּׁם הַקָּדוֹשׁ "רַבִּי שִׁמְעוֹן בֶּן יוֹחַאי" כָּלוּל כָּל מַעֲשָׂיו שֶׁהָיָה שְׁלֹשׁ עֶשְׂרֵה שָׁנִים בַּמְּעָרָה וְחִבֵּר סֵפֶר הַזֹּהַר, וְכָל הַמַּעֲשִׂיּוֹת הַנִּזְכָּרִים מִמֶּנּוּ.

זֶה בְּחִינַת מַעֲלַת זִכְרוֹן שְׁמוֹת הַצַּדִּיקִים, כִּי בְּהַשֵּׁם הַקָּדוֹשׁ שֶׁל כָּל צַדִּיק וְצַדִּיק, בּוֹ נִכְלָל כָּל מַהוּת הַצַּדִּיק, כָּל צִדְקָתוֹ וְתוֹרָתוֹ וּמַעֲשָׂיו הַטּוֹבִים וְכָל מַעֲלוֹתָיו וּמַדְרֵגוֹתָיו, כִּי הַשֵּׁם הוּא נַפְשׁוֹ וְנִשְׁמָתוֹ.

וְעַל כֵּן עַל יְדֵי שֶׁמַּזְכִּירִין שֵׁם הַצַּדִּיק, אָנוּ מַמְשִׁיכִין עָלֵינוּ קְדֻשָּׁתוֹ וּזְכוּתוֹ, וְעַל יְדֵי זֶה נִזְכֶּה גַּם אֲנַחְנוּ לִקְדֻשָּׁה וְטָהֳרָה וְלָשׁוּב אֵלָיו יִתְבָּרַךְ.

לְמָשָׁל כְּשֶׁאָנוּ מַזְכִּירִין שֵׁם הַתַּנָּא רַבִּי שִׁמְעוֹן בֶּן יוֹחַאי, בָּזֶה הַשֵּׁם כָּלוּל כָּל מַעֲשֵׂי זֶה הַתַּנָּא שֶׁהָיָה שְׁלֹשׁ עֶשְׂרֵה שָׁנִים בַּמְּעָרָה וְחִבֵּר סֵפֶר הַזֹּהַר, וְכָל הַמַּעֲשִׂיּוֹת הַנִּזְכָּרִים מִמֶּנּוּ, כֻּלָּם כְּלוּלִים בְּזֶה הַשֵּׁם הַקָּדוֹשׁ רַבִּי שִׁמְעוֹן בֶּן יוֹחַאי, וְכֵן בִּשְׁאָרֵי שְׁמוֹת הַצַּדִּיקִים.

(סֵפֶר לִקּוּטֵי הֲלָכוֹת - הִלְכוֹת סְעֻדָּה הֲלָכָה ד' אוֹת ו')

רַשְׁבִּ"י הִמְשִׁיךְ תִּקּוּנִים כָּאֵלֶּה, שֶׁבְּכָל דּוֹר וְדוֹר עַד הַסּוֹף, שֶׁכָּל מִי שֶׁיִּרְצֶה לָשׁוּב יוּכַל לְהִתְקָרֵב לְהַשֵּׁם יִתְבָּרַךְ מִכָּל מָקוֹם שֶׁהוּא

... כָּל הַשִּׂמְחָה הִיא מַה שֶּׁזָּכִינוּ שֶׁהָיָה צַדִּיק וְקָדוֹשׁ כָּזֶה שֶׁגִּלָּה תּוֹרָה נוֹרָאָה כָּזֹאת וְתִקֵּן תִּקּוּנִים כָּאֵלֶּה בְּתוֹרָתוֹ הַקְּדוֹשָׁה, עַד שֶׁעַל יְדֵי זֶה אָנוּ בְּטוּחִים שֶׁלֹּא תִּשָּׁכַח הַתּוֹרָה מִפִּי זַרְעֵנוּ, וְזֶה גָּמַר דַּיְקָא עַל יְדֵי הִסְתַּלְּקוּתוֹ, שֶׁאָז דַּיְקָא תִּקֵּן הַפְּגָם שֶׁל תַּלְמִידֵי רַבִּי עֲקִיבָא שֶׁמֵּתוּ קֹדֶם זְמַנָּם, וְגִלָּה אָז הָאִדְרָא זוּטָא, מִלְּבַד מַה שֶּׁגִּלָּה כָּל יְמֵי חַיָּיו הָאִדְרָא רַבָּא וְסִפְרָא דִּצְנִיעוּתָא וְכָל סֵפֶר זֹהַר הַקָּדוֹשׁ, שֶׁעַל יְדֵי כָּל זֶה הִמְשִׁיךְ תִּקּוּנִים כָּאֵלֶּה שֶׁבְּכָל דּוֹר וְדוֹר עַד הַסּוֹף, שֶׁכָּל מִי שֶׁיִּרְצֶה לָשׁוּב יוּכַל לְהִתְקָרֵב לְהַשֵּׁם יִתְבָּרַךְ מִכָּל מָקוֹם שֶׁהוּא עַל יְדֵי תִּקּוּן הַצִּמְצוּמִים שֶׁתִּקֵּן בְּחַיָּיו וּבִפְרָט בְּיוֹם הִסְתַּלְּקוּתוֹ הַקָּדוֹשׁ, כִּי גְּדוֹלִים צַדִּיקִים בְּמִיתָתָן יוֹתֵר מִבְּחַיֵּיהֶם.

(סֵפֶר לִקּוּטֵי הֲלָכוֹת הִלְכוֹת תְּפִלַּת הַמִּנְחָה הֲלָכָה ז' אוֹת נ"ו)

אִי אֶפְשָׁר לְהַמְשִׁיךְ עַל עַצְמוֹ עִקַּר קְדֻשַּׁת שַׁבָּת כִּי אִם בְּכֹחַ הַצַּדִּיקֵי אֱמֶת שֶׁהֵם בְּחִינַת שַׁבָּת

עִקַּר קְדֻשַּׁת שַׁבָּת אִי אֶפְשָׁר לְהַמְשִׁיךְ עַל עַצְמוֹ כִּי אִם בְּכֹחַ הַצַּדִּיקֵי אֱמֶת, שֶׁהֵם בְּחִינַת שַׁבָּת, כְּמוֹ שֶׁכָּתוּב בְּרַבִּי שִׁמְעוֹן בַּר יוֹחַאי, אַנְתְּ שַׁבָּת דְּכוּלְהוּ יוֹמֵי וְכוּ'.

(סֵפֶר לִקּוּטֵי הֲלָכוֹת הִלְכוֹת שַׁבָּת הֲלָכָה ז' אוֹת ג')

שִׂמְחַת הִילוּלָא דְּרַשְׁבִּ"י בִּשְׁבִיל הַהַשְׁאָרָה הַקְּדוֹשָׁה שֶׁהִשְׁאִיר לָנוּ הַזֹּהַר הַקָּדוֹשׁ לְדוֹרֵי דּוֹרוֹת

וְזֶהוּ בְּחִינַת הִילוּלָא דְּרַשְׁבִּ"י שֶׁעוֹשִׂין בְּלַ"ג בָּעֹמֶר שֶׁאָז נִסְתַּלֵּק, כִּי עִקַּר הַשִּׂמְחָה מַה שֶּׁזָּכִינוּ שֶׁהִשְׁאִיר לָנוּ הַשְׁאָרָה קְדוֹשָׁה כָּזֹאת שֶׁהֵם סֵפֶר הַזֹּהַר הַקָּדוֹשׁ שֶׁעַל יְדֵי זֶה נִזְכֶּה לְהַשָּׂגוֹת אֱלֹקוּת, כִּי כָּל סֵפֶר הַזֹּהַר הֵם תִּקּוּנִים וְכֵלִים שֶׁהִמְשִׁיכוּ בְּרֹב הַשָּׂגָתָם הַקְּדוֹשָׁה, שֶׁעַל יְדֵי זֶה נִזְכֶּה לְהַשָּׂגוֹת אֱלֹקוּת, שֶׁזֶּהוּ כָּל דַּרְכֵי הַקַּבָּלָה הַקְּדוֹשָׁה שֶׁגִּלּוּ רַבִּי שִׁמְעוֹן בַּר יוֹחַאי וְתַלְמִידָיו.

וְעַל כֵּן בְּזֹהַר דָּא יִפְקוּן מִן גָּלוּתָא, וִיקֻיַּם "כִּימֵי צֵאתְךָ מֵאֶרֶץ מִצְרָיִם אַרְאֶנּוּ נִפְלָאוֹת" (מִיכָה ז), הַיְנוּ כְּמוֹ בִּיצִיאַת מִצְרַיִם שֶׁהָיְתָה הַגְּאֻלָּה עַל יְדֵי משֶׁה רַבֵּינוּ עַל יְדֵי שֶׁגִּלָּה לָנוּ אָז הַשָּׂגוֹת אֱלֹקוּת בִּדְרָכִים נִפְלָאִים, כְּמוֹ כֵן עַתָּה בַּגָּלוּת הָאַחֲרוֹן הַזֶּה שֶׁקָּשֶׁה וְכָבֵד יוֹתֵר, אֲבָל בְּרַחֲמָיו יִגְאֲלֵנוּ עַל יְדֵי כָּל הַסִּתְרֵי תּוֹרָה שֶׁגִּלּוּ הַתַּנָּא רַבִּי שִׁמְעוֹן בֶּן יוֹחַאי וַחֲבֵרָיו, שֶׁהֵם כֵּלִים וְצִמְצוּמִים לְהַשָּׂגַת אֱלֹקוּת, שֶׁעַל יְדֵי זֶה עִקַּר רְפוּאַת הַנֶּפֶשׁ וּגְאֻלָּתָהּ בְּגַשְׁמִיּוּת וְרוּחָנִיּוּת.

וְעַל כֵּן עוֹשִׂין בְּלַ"ג בָּעֹמֶר שִׂמְחָה גְּדוֹלָה, דְּהַיְנוּ בְּיוֹם הִסְתַּלְּקוּת הַתַּנָּא רַבִּי שִׁמְעוֹן בַּר יוֹחַאי, עַל שֶׁזָּכִינוּ שֶׁהִשְׁאִיר לָנוּ הַשְׁאָרָה כָּזֹאת שֶׁתִּשָּׁאֵר לְדוֹרֵי דּוֹרוֹת, שֶׁעַל יְדֵי זֶה נִזְכֶּה לְהַשִּׂיגוֹ יִתְבָּרַךְ בֶּאֱמֶת.

כִּי אַף עַל פִּי שֶׁעֲדַיִן אֵין אָנוּ יוֹדְעִין וּמְבִינִים כְּלָל סִתְרֵי הַתּוֹרָה שֶׁגִּלָּה רַבִּי שִׁמְעוֹן בַּר יוֹחַאי בְּזֹהַר וְתִקּוּנִים, אַף עַל פִּי כֵן הוּא תִּקּוּן גָּדוֹל לְנַפְשֵׁנוּ, כִּי כְּבָר עָשָׂה וְהֵכִין לָנוּ כֵּלִים נִפְלָאִים וְתִקּוּנִים גְּדוֹלִים עַל יְדֵי דַּרְכֵי תּוֹרָתוֹ הַקְּדוֹשָׁה שֶׁגִּלָּה, שֶׁעַל יַד זֶה מִי שֶׁרוֹצֶה לְהִתְיַגֵּעַ לְבַקֵּשׁ אוֹתוֹ יִתְבָּרַךְ, יוּכַל לָבוֹא בְּנָקֵל לְהַשָּׂגוֹת אֱלֹקוּת, עַל יְדֵי הַדְּרָכִים וְהַכֵּלִים וְהַתִּקּוּנִים שֶׁגִּלָּה.

וְעַל כֵּן גַּם אַחַר הַתַּנָּא רַבִּי שִׁמְעוֹן בַּר יוֹחַאי זָכִינוּ לְכִתְבֵי הָאֲרִ"י זִכְרוֹנוֹ לִבְרָכָה שֶׁהוֹסִיף לְגַלּוֹת תִּקּוּנִים נִפְלָאִים וְכוּ', וְכֵן בְּדוֹרוֹתָיו זָכִינוּ לְמָה שֶׁזָּכִינוּ עַל יְדֵי גְּדוֹלֵי הַצַּדִּיקִים שֶׁהָיוּ מִימוֹת הַבַּעַל שֵׁם טוֹב זִכְרוֹנוֹ לִבְרָכָה עַד עַכְשָׁו.

(סֵפֶר לִקּוּטֵי הֲלָכוֹת הִלְכוֹת נְזִיקִין הֲלָכָה ד')

הַשֶּׁבַע סְפִירוֹת עִילָאִין הֵם נִתְגַּלּוּ לְרַבִּי שִׁמְעוֹן בַּר יוֹחַאי, וְגִלּוּ לוֹ סוֹדוֹת הַתּוֹרָה, וְעַל פִּיהֶם עָשָׂה תִּקּוּנֵי הַזֹּהַר.

הַשֶּׁבַע סְפִירוֹת עִילָאִין הֵם נִתְגַּלּוּ לְרַבִּי שִׁמְעוֹן בַּר יוֹחַאי, וְגִלּוּ לוֹ סוֹדוֹת הַתּוֹרָה, וְעַל פִּיהֶם עָשָׂה תִּקּוּנֵי הַזֹּהַר.

(מִדְרָשׁ פִּנְחָס, רַבִּי פִּנְחָס מִקָארִיץ זַצַ"ל, קוּנְטְרֵס א' אוֹת י"ד)

כָּל פְּנִימִית בַּתּוֹרָה נִתְגַּלּוּ בְּאֶרֶץ יִשְׂרָאֵל. דְּהַיְנוּ, כָּל סֵפֶר הַזֹּהַר וְתִקּוּנִים וְכָל כִּתְבֵי הָאֲרִ"י זלל"ה.

בְּכָל דָּבָר יֵשׁ חִיצוֹנִית וּפְנִימִית. וְאֶרֶץ יִשְׂרָאֵל הוּא פְּנִימִית הָעוֹלָם. וְחוּץ לָאָרֶץ, הוּא חִיצוֹנִית הָעוֹלָם. וְכֵן בַּתּוֹרָה, יֵשׁ חִיצוֹנִית הַתּוֹרָה, וּפְנִימִיּוּת הַתּוֹרָה. וְעַל כֵּן, כָּל פְּנִימִית בַּתּוֹרָה נִתְגַּלּוּ בְּאֶרֶץ יִשְׂרָאֵל. דְּהַיְנוּ, כָּל סֵפֶר הַזֹּהַר וְתִקּוּנִים וְכָל כִּתְבֵי הָאֲרִ"י זִכְרוֹנוֹ לִבְרָכָה לְחַיֵּי הָעוֹלָם הַבָּא.

(מִדְרָשׁ פִּנְחָס, רַבִּי פִּנְחָס מִקָארִיץ זַצַ”ל, קוּנְטְרֵס ג' אוֹת ד')



– פֶּרֶק טז –

לִמּוּד סֵפֶר הַזֹּהַר הַקָּדוֹשׁ בְּמֵרוֹן

לִמּוּד סֵפֶר הַזֹּהַר בְּמֵרוֹן גָּרַם שֶׁנִּתְמַלֵּא הַבַּיִת רֵיחַ טוֹב וְנִמְשְׁכָה הֶאָרָה גְּדוֹלָה וְהֶרְגֵּשׁ גָּדוֹל לְהַנְּשָׁמָה

הַיּוֹם יוֹם ב', ה' לַאֲדָר ב', שְׁנַת וית"ן ל"ו, נָסַעְנוּ מֵעַכּוֹ לִצְפָת תִּבָּנֶה וְתִכּוֹנֵן לִרְאוֹת אֶת פְּנֵי הָאָדוֹן הַשֵּׁם בְּאֶרֶץ הַגָּלִיל, וְאַחַר כָּךְ הָלַכְנוּ לְמֵרוֹן וְכוּ' וְלָמַדְנוּ שָׁם בְּחֵשֶׁק גָּדוֹל וּבְאַהֲבָה גְּדוֹלָה וּבְשִׂמְחָה סֵפֶר הַזֹּהַר עַד ד' שָׁעוֹת מֵהַלַּיְלָה, וְעָמַדְנוּ לֶאֱכֹל, וְחָזַרְנוּ תֵּכֶף אַחַר הָאֲכִילָה לִמּוּדֵנוּ כְּפִי שֶׁנָּתַן הָרַב לְכָל אֶחָד מֵהַחֲבֵרִים שֶׁהָיוּ שָׁם סֵפֶר אֶחָד שֶׁל הַזֹּהַר. וְהָיָה חֶלְקִי סֵפֶר בְּרֵאשִׁית, וְלָמַדְנוּ עַד שִׁשָּׁה שָׁעוֹת, וּבְסוֹף ו' שָׁעוֹת נִתְמַלֵּא הַבַּיִת רֵיחַ טוֹב אֲשֶׁר כָּמוֹהוּ לֹא נִהְיָה וְכוּ'. וְלָמַדְנוּ עַד ח' שָׁעוֹת מֵהַלַּיְלָה, וְהָלַכְנוּ לִישֹׁן. וְקֹדֶם שֶׁהֵאִיר הַיּוֹם כִּשְׁנֵי שָׁעוֹת עָמַדְנוּ עַל מִשְׁמַרְתֵּנוּ וְלֹא יָשַׁנְנוּ כִּי אִם שְׁנֵי שָׁעוֹת, וְיָשַׁבְנוּ לִלְמֹד. וּכְשֶׁהֵאִיר פְּנֵי הַמִּזְרָח הִתְפַּלַּלְנוּ כְּוָתִיקִין וְיָשַׁבְנוּ לִלְמֹד עַד י"ח שָׁעוֹת בְּלִי הֶפְסֵק בֵּינְתַיִם אֲפִלּוּ בְּדִבּוּר שֶׁל דִּבְרֵי תּוֹרָה. וְאַחַר שֶׁאָכַלְנוּ חָזַרְנוּ לְלִמּוּדֵנוּ כָּל יוֹם חֲמִישִׁי, עַד ח' שָׁעוֹת מֵהַלַּיְלָה. וּבְיוֹם ו' בַּבֹּקֶר וְכוּ'. וּבְכָל יוֹם הַשַּׁבָּת הָיִינוּ לוֹמְדִים זֹהַר, וּבַלַּיְלָה לֵיל מוֹצָאֵי שַׁבָּת עָשִׂינוּ מִשְּׁמוֹרוֹת כָּל הַלַּיְלָה, שֶׁהָאִדְרוֹת אָמַר הָרַב שֶׁנִּלְמַד אוֹתָם בְּיַחַד, וְכֵן הָיָה. וּבְשָׁעָה שֶׁהִתְחַלְנוּ הָאִדְרוֹת הָיְתָה הֶאָרָה גְּדוֹלָה וְהֶרְגֵּשׁ גָּדוֹל בְּנִשְׁמוֹתֵינוּ וְכוּ', וְגָמַרְנוּ הָאִדְרוֹת סָמוּךְ לְאוֹר הַיּוֹם, וְלָמַדְנוּ מַאַמְרֵי בַּר יוֹחַאי בְּשִׂמְחָה גְּדוֹלָה.

(אִגֶּרֶת מַסָּע אוֹר הַחַיִּים הַקָּדוֹשׁ, כְּתַב יָד אֶחָד מִתַּלְמִידָיו, נִדְפַּס בְּסֵפֶר טַעֲמֵי הַמִּנְהָגִים, עִנְיְנֵי הִילוּלָא דְּרַבִּי שִׁמְעוֹן בֶּן יוֹחַאי)

קְבִיעוּת זְמַנִּים לִלְמֹד סֵפֶר הַזֹּהַר עַל צִיּוּן רַבִּי שִׁמְעוֹן בֶּן יוֹחַאי

בִּהְיוֹת חֲבֵרִים מַקְשִׁיבִים אֵצֶל צִיּוּן רַבִּי שִׁמְעוֹן בֶּן יוֹחַאי וְעוֹסְקִים בְּאִמְרוֹתָיו אֲמָרוֹת טְהוֹרוֹת כְּדַרְכּוֹ פַּעֲמַיִם בְּשָׁנָה מֵעֵת לְעֵת וּמִפְּקִידָה לִפְקִידָה וְכוּ'.

(סֵפֶר הַחֲרֵדִים בַּהַקְדָּמָה)

שְׁנֵי פְּעָמִים בְּשָׁנָה חֹק וְלֹא יַעֲבֹר הוֹלְכִים כָּל חַכְמֵי סְגֻלָּה וְכוּ' לְמֵרוֹן, וְשָׁם פּוֹרְסִים אֹהֶל אֶחָד מִן קִבְרוֹ שֶׁל רַבִּי שִׁמְעוֹן בֶּן יוֹחַאי עַד קִבְרוֹ שֶׁל רַבִּי אֶלְעָזָר, וְיוֹשְׁבִים שָׁם בֵּין רַבִּי שִׁמְעוֹן בֶּן יוֹחַאי וְרַבִּי אֶלְעָזָר י' יָמִים וְי' לֵילוֹת רְצוּפִים וְעוֹסְקִים בְּסִפְרֵי הַזֹּהַר. וְזֶה הַסֵּדֶר הֵם עוֹשִׂים עֲשָׂרָה יָמִים קֹדֶם שָׁבוּעוֹת וַעֲשָׂרָה יָמִים קֹדֶם רֹאשׁ הַשָּׁנָה תָּמִיד.

(טַעֲמֵי הַמִּנְהָגִים סְעִיף י' מִכְתָּב קֹדֶשׁ מֵרַבִּי שְׁלֹמֹה שְׁלִימֶל, סֵפֶר מַצְרֵף לַחָכְמָה)

כָּךְ נָהֲגוּ הָרִאשׁוֹנִים כְּמַלְאָכִים, רַבָּנָן קַדִּישִׁין, תַּקִּיפֵי אַרְעָא דְּיִשְׂרָאֵל שֶׁל אוֹתוֹ הַדּוֹר דֵּעָה, שֶׁעָלוּ בְּחַצְרוֹת בֵּית הַשֵּׁם בְּמֵרוֹן שְׁתֵּי פְּעָמִים בְּשָׁנָה וְלָמְדוּ שָׁם זֹהַר הַקָּדוֹשׁ בַּקֹּדֶשׁ, שָׁפְכוּ אֶת לִבָּם בְּבֶכִי וּמְרִירוּת לִבָּם לְתִקּוּן נַפְשָׁם בִּתְשׁוּבָה עִלָּאָה. וְכֵן מָצִינוּ שֶׁנָּהֲגוּ כֵּן תַּלְמִידֵי גּוּרֵי הָאֲרִ"י זִכְרוֹנוֹ לִבְרָכָה וּשְׁאָר חַכְמֵי וּגְדוֹלֵי הַתּוֹרָה מִצְּפָת תִּבָּנֶה וְתִכּוֹנֵן לַעֲלוֹת מֵרוֹנָהּ שְׁנֵי פְּעָמִים בְּשָׁנָה לִלְמֹד שָׁם סִפְרֵי זֹהַר הַקָּדוֹשׁ.

(טַעֲמֵי הַמִּנְהָגִים, עִנְיְנֵי הִילוּלָא דְּרַבִּי שִׁמְעוֹן בֶּן יוֹחַאי)

לִלְמֹד זֹהַר עַל צִיּוּן הָרַשְׁבִּ"י בְּמֵרוֹן

וְכֵן נוֹהֲגִין בְּאֶרֶץ יִשְׂרָאֵל שֶׁעַל כָּל קֶבֶר שֶׁל כָּל תַּנָּא אוֹ נָבִיא אוֹמְרִים אֵיזֶה פְּסוּקִים אוֹ מַאֲמָרִים שֶׁל אוֹתוֹ הַנָּבִיא אוֹ הַתַּנָּא. וּכְבָר נִדְפַּס שָׁם עַל זֶה סֵפֶר אֶחָד מְלֻקָּט מִמַּאֲמָרִים שֶׁל הַתַּנָּאִים הַקְּבוּרִים לוֹמַר אוֹתָם עַל קִבְרָם, כִּי שָׁם עַל צִיּוּן קִבְרָם הַקָּדוֹשׁ מְסֻגָּל מְאֹד לִלְמֹד תּוֹרָתָם הַקְּדוֹשָׁה, כִּי שָׁם יִזְכֶּה לִשְׁמֹעַ דִּבּוּרִים הַקְּדוֹשִׁים, כִּי שָׁם בְּחִינַת אֲוִיר הַנֹּחַ וְהַזַּךְ, שֶׁעַל יְדֵי זֶה יִהְיֶה נִשְׁמָע דִּבְרֵיהֶם בְּלִבּוֹ וְיָשׁוּב לְהַשֵּׁם יִתְבָּרַךְ.

(סֵפֶר לִקּוּטֵי הֲלָכוֹת הִלְכוֹת סִימָנֵי בְּהֵמָה וְחַיָּה טְהוֹרָה הֲלָכָה ד)

רַבֵּינוּ הָרַמַ"ק בְּמֵרוֹן

רַבִּי אַבְרָהָם גָּאלָאנְטִי (בְּסִפְרוֹ קוֹל בּוֹכִים, סוֹף קִינָה ב'.) כּוֹתֵב: מַה שֶּׁשָּׁמַעְתִּי מִמּוֹרִי הָרַמַ"ק [רַבֵּינוּ משֶׁה קוֹרְדוֹבֵירוֹ] זִכְרוֹנוֹ לְחַיֵּי הָעוֹלָם הַבָּא בִּהְיוֹתָם עַל צִיּוֹן הָרַבִּי שִׁמְעוֹן בֶּן יוֹחַאי עָלָיו הַשָּׁלוֹם בְּהַר מֵרוֹן.

(קוֹל בּוֹכִים, סוֹף קִינָה ב'.)

מָרָן הַבֵּית יוֹסֵף זְכוּתוֹ יָגֵן עָלֵינוּ אָמֵן בְּמֵרוֹן

מָרָן הַבֵּית יוֹסֵף רַבָּן שֶׁל יִשְׂרָאֵל חָגַג חַג הַסֻּכּוֹת בְּמֵרוֹן, וְהִתְפַּלֵּל שָׁם תְּפִלַּת הֶחָג, וְהִקִּיף שָׁם בְּד' מִינִים הַצִּיּוּנִים הַקְּדוֹשִׁים הוּא וְתַלְמִידָיו, וְלָמְדוּ שָׁם זֹהַר הַקָּדוֹשׁ, כְּמוֹ שֶׁכָּתוּב בְּמַגִּיד מֵישָׁרִים פָּרָשַׁת אֱמֹר, בְּאוֹר לְיוֹם ז' כ' תִּשְׁרֵי (בְּאֶרֶץ יִשְׂרָאֵל הוּא לֵיל ה' דְּחֹל הַמּוֹעֵד סֻכּוֹת) בָּא אֵלָיו הַמַּגִּיד וְזֶה לְשׁוֹנוֹ: הַשֵּׁם עִמְּךָ וְכוּ', וְהָא גְּשָׁמִים דְּאָתֵי לֹא הַווּ דֻּגְמַת שָׁפַךְ לוֹ קִיתוֹן עַל פָּנָיו חָס וְשָׁלוֹם (רְאֵה סֻכָּה פֶּרֶק ב' מִשְׁנָה ט'), אַדְּרַבָּה נִתְקַבְּלוּ דִּבְרֵיכֶם, וְרַבִּי שִׁמְעוֹן בֶּן יוֹחַאי וּבְנוֹ שָׂמְחוּ לִקְרַאתְכֶם בִּקְרוֹתְכֶם הַזֹּהַר עַל מְעָרָתָם וּבַכְּפָר הַסָּמוּךְ לָהֶם, אֶלָּא כֵּיוָן שֶׁהִקַּפְתֶּם לְרַבִּי אֶלְעָזָר בְּד' מִינִים הַבָּאִים לְרַצּוֹת עַל הַמַּיִם, נִתְעוֹרְרוּ הַמַּיִם וּבָאוּ, וְאִלּוּ הֱיִיתֶם מַקִּיפִים פַּעַם אַחֶרֶת, הָיוּ רֹב גְּשָׁמִים בָּאִים לָעוֹלָם כְּמוֹ בִּימֵי חוֹנִי הַמְעַגֵּל, וּמִפְּנֵי כָּךְ בָּאוּ גִּשְׁמֵי בְּרָכָה רְצוּפִים, כְּדֵי שֶׁלֹּא תַּקִּיפוּ יוֹתֵר עֲלֵיהֶם. וּכְלָל זֶה יִהְיֶה נָקוּט בְּיֶדְכֶם, כָּל זְמַן שֶׁהָעוֹלָם יִצְטָרֵךְ לִגְשָׁמִים, וְתֵלְכוּ וְתַקִּיפוּ צִיּוּנֵי הַצַּדִּיקִים הַנִּזְכָּרִים וְתֵעָנוּ (רְאֵה בַּזֹּהַר הַקָּדוֹשׁ חֵלֶק ג' דַּף נ"ט, רְאֵה גַּם בַּזֹּהַר הַקָּדוֹשׁ חֵלֶק ג' ע"א). וְעַל כָּל צָרָה שֶׁלֹּא תָּבוֹא עַל הַצִּבּוּר תַּקִּיפוּ אוֹתָם ז' פְּעָמִים וְתֵעָנוּ (שָׁם).

וּדְעוּ כִּי הֵם שְׂמֵחִים מְאֹד בִּקְרוֹתְכֶם הַזֹּהַר עַל מְעָרָתָם אוֹ הַסָּמוּךְ לְזֶה, וּכְשֶׁתַּתְמִידוּ כֵּן יִגָּלוּ לָכֶם רָזִין עִלָּאִין וְכוּ', עַיֵּן שָׁם. (רְאֵה זֹהַר הַקָּדוֹשׁ חֵלֶק ב' דַּף פ"ו)

(מַגִּיד מֵישָׁרִים פָּרָשַׁת אֱמֹר)

חֲבוּרַת הָאֲרִ"י זִכְרוֹנוֹ לִבְרָכָה בְּמֵרוֹן

בִּהְיוֹת חֲבֵרִים מַקְשִׁיבִים אֵצֶל צִיּוּן רַבִּי שִׁמְעוֹן בֶּן יוֹחַאי וְעוֹסְקִים בְּאִמְרוֹתָיו אֲמָרוֹת טְהוֹרוֹת כְּדַרְכֵּנוּ פַּעֲמַיִם בְּשָׁנָה מֵעֵת לְעֵת וּמִפְּקִידָה לִפְקִידָה, שָׁם יָשַׁבְנוּ גַּם בָּכִינוּ, צָעַקְנוּ בִּמְרִירוּת לִבֵּנוּ וַיִּתְּכוּ כַּמַּיִם שַׁאֲגוֹתֵינוּ בִּרְאוֹתֵנוּ אֵיךְ רַבִּי שִׁמְעוֹן בֶּן יוֹחַאי וַחֲבֵרָיו בְּדוֹרוֹתָם הָיוּ מִצְטַעֲרִים וְאוֹנְנִים וּבוֹכִים עַל רֹב פְּשָׁעֵינוּ, וְאוֹתָם הַצַּדִּיקִים לֹא הָיוּ גְּרָמָא בְּנִיזְקִין, קַל וָחֹמֶר לָנוּ שֶׁאֲנַחְנוּ הַגּוֹרְמִים, שֶׁיֵּשׁ לָנוּ לִבְכּוֹת וּלְהִצְטַעֵר בְּכִפְלַיִם.

(הַחֲרֵדִים בְּהַקְדָּמָתוֹ)

הַקָּדוֹשׁ בָּרוּךְ הוּא וְכָל הַפָּמַלְיָא שֶׁל מַעְלָה וְכָל נִשְׁמוֹת הַצַּדִּיקִים נִמְצָאִים בְּמֵרוֹן בְּלַ"ג בָּעֹמֶר בְּעֵת הַהִילוּלָא קַדִּישָׁא שֶׁל רַשְׁבִּ"י

הָרַב הַקָּדוֹשׁ רַבִּי חַיִּים בֶּן עָטָר, הָאוֹר הַחַיִּים, זְכוּתוֹ יָגֵן עָלֵינוּ, הָיָה פַּעַם אֶחָד בַּהִילוּלָא פֹּה עִיר הַקֹּדֶשׁ צְפָת תִּבָּנֶה וְתִכּוֹנֵן, וּכְשֶׁעָלָה לְמֵרוֹן וְהִגִּיעַ לְתַחְתִּית הָהָר שֶׁעוֹלִים לְצִיּוּן הָרַבִּי שִׁמְעוֹן בֶּן יוֹחַאי, יָרַד מֵהַחֲמוֹר וְהָיָה עוֹלֶה עַל יָדָיו וְעַל רַגְלָיו, וְכָל הַדֶּרֶךְ הָיָה נוֹעֶה כִּבְהֵמָה וְצוֹעֵק, הֵיכָן אֲנִי הַשָּׁפֵל נִכְנָס, לִמְקוֹם אֵשׁ שַׁלְהֶבֶת קוּדְשָׁא בְּרִיךְ הוּא, וְכָל פָּמַלְיָא שֶׁל מַעְלָה הָכָא, וְכָל נִשְׁמוֹת הַצַּדִּיקִים שָׁמָּה, וּבְעֵת הַהִילוּלָא הָיָה שָׂמֵחַ שִׂמְחָה גְּדוֹלָה, עַיֵּן שָׁם.

(רַבִּי שְׁמוּאֵל הֶעלִיר גַּאֲבָ"ד צְפָת בְּסוֹף כְּבוֹד מְלָכִים)

בְּיוֹם לַ"ג בָּעֹמֶר הִילוּלָא חֶדְוָה וְשִׂמְחָה בָּעוֹלָם

הַטַּעַם שֶׁבְּז' אֲדָר, יוֹם פְּטִירַת משֶׁה רַבֵּינוּ עָלָיו הַשָּׁלוֹם, הוּא יוֹם אֵבֶל וְצוֹם, וּבְיוֹם לַ"ג בָּעֹמֶר, יוֹם פְּטִירַת רַבִּי שִׁמְעוֹן בֶּן יוֹחַאי, הִילוּלָא, חֶדְוָה וְשִׂמְחָה בָּעוֹלָם, לְפִי שֶׁמֹּשֶׁה רַבֵּינוּ עָלָיו הַשָּׁלוֹם בָּכָה עַל יוֹם מוֹתוֹ וְלֹא חָפַץ בּוֹ, מִטַּעַם שֶׁרָצָה לְקַיֵּם מִצְווֹת הָאָרֶץ, לָכֵן הַכֹּל בּוֹכִין עַל מוֹתוֹ וּמִתְאַבְּלִין עָלָיו. וְרַבִּי שִׁמְעוֹן בֶּן יוֹחַאי שָׂמַח בְּיוֹם מוֹתוֹ, וְעָמַד וּמְצַפֶּה עָלָיו: שֶׁאָמַר הָאִידָּנָא אַסְהַדְנָא עָלַי. דְּכָל יוֹמִין דְּקָאֵימְנָא, תָּאִיבְנָא לְמֵחֱמֵי יוֹמָא דָּא, הִנֵּה שָׂמַח וְצָפָה עָלָיו, עָבְדִינַן רְעוּתֵיהּ, וְהִיא הִלּוּלָא לְכָל עָלְמָא, כְּמָה שֶׁכָּתַב בְּאִדְרָא זוּטָא (הַאֲזִינוּ דַּף רל"א:).

(דְּבַר יוֹם בְּיוֹמוֹ)

בְּלַ"ג לָעֹמֶר אָנוּ עוֹשִׂים מִשְׁתֶּה וְשִׂמְחָה

בְּיִשְׂרָאֵל מִתְאַבְּלִים בִּפְטִירַת משֶׁה עַל שֶׁלֹּא נִכְנַס לָאָרֶץ, וּבְלַ"ג לָעֹמֶר אָנוּ עוֹשִׂים מִשְׁתֶּה וְשִׂמְחָה, שֶׁשְּׂמֵחִים שֶׁנִּיצוֹצֵי נִשְׁמַת משֶׁה שֶׁנִּכְנְסוּ בְּרַבִּי שִׁמְעוֹן בֶּן יוֹחַאי.

(הִילוּלָא רַבָּא דַּף כ"ב לְהָרַב יַעֲקֹב אֲנָהוֹרִי)

בְּיוֹם פְּטִירַת משֶׁה רַבֵּינוּ נִשְׁתַּכְּחוּ ג' מֵאוֹת הֲלָכוֹת עַל יְדֵי אֶבְלָם אַחַר משֶׁה רַבֵּינוּ, עַל כֵּן הוּא תַּעֲנִית. מַה שֶּׁאֵין כֵּן בִּפְטִירַת רַבִּי שִׁמְעוֹן בֶּן יוֹחַאי, שֶׁגִּלָּה הַסּוֹדוֹת וְכָל הָאִדְרָא זוּטָא בְּיוֹם פְּטִירָתוֹ, וְעַל יְדֵי זֶה הַשִּׂמְחָה וְהַחֶדְוָה בַּיּוֹם הַהוּא שֶׁנִּתְגַּלּוּ הָנֵי רָזִין עִלָּאִין, לָכֵן לַ"ג לָעֹמֶר הוּא יוֹם שִׂמְחָה.

(שַׁעַר יִשָׂשְׂכָר מַאַמְרֵי חֹדֶשׁ אִיָּר, מַאֲמָר גַּ"ל עֵינַי, אוֹת כ"ג)

לַ"ג בָּעֹמֶר בְּחִינַת גַּ"ל עֵינַי וְאַבִּיטָה נִפְלָאוֹת מִתּוֹרָתֶךָ

לַ"ג בָּעֹמֶר בְּחִינַת גַּ"ל עֵינַי וְאַבִּיטָה נִפְלָאוֹת מִתּוֹרָתֶךָ, בְּחִינַת סִתְרֵי תּוֹרָה, בְּחִינַת אַיֵּה, שֶׁעַל יְדֵי זֶה זוֹכִין לִתְשׁוּבָה שְׁלֵמָה אָמֵן וְאָמֵן.

(סֵפֶר לִקּוּטֵי הֲלָכוֹת הִלְכוֹת גְּבִיַּת חוֹב מֵהַיְתוֹמִים הֲלָכָה ג)

רַבִּי בָּרוּךְ מִמֶּעזִיבּוּז נֶכֶד הַבַּעַל שֵׁם טוֹב זְכוּתוֹ יָגֵן עָלֵינוּ אָמֵן, נָהַג בְּכָל לַ"ג בָּעֹמֶר לַעֲשׂוֹת סִיּוּם סִפְרֵי הַזֹּהַר הַקָּדוֹשׁ

הָרַבִּי רַבִּי בָּרוּךְ נֶכֶד הַבַּעַל שֵׁם טוֹב זְכוּתוֹ יָגֵן עָלֵינוּ אָמֵן, נָהַג בְּכָל שָׁנָה וְשָׁנָה בְּיוֹם לַ"ג בָּעֹמֶר לַעֲשׂוֹת סִיּוּם סִפְרֵי הַזֹּהַר הַקָּדוֹשׁ, וְאַחַר הַסִּיּוּם לָקַח הַסֵּפֶר הַזֹּהַר בִּידֵי קָדְשׁוֹ וְרָקַד כַּמָּה שָׁעוֹת, וְאַחֲרֵי רִקּוּדִין דִּקְדֻשָּׁה מִשִּׂמְחַת הַיּוֹם וּמִשִּׂמְחַת הַתּוֹרָה נָשַׁק בְּפִי קָדְשׁוֹ אֶת סֵפֶר הַזֹּהַר וְאָמַר בְּזֶה הַלָּשׁוֹן, "אִיךְ קֶען דִּיךְ, אוּן דּוּ קֶענְסְט מִיךְ" [פֵּירוּשׁ: אֲנִי מַכִּיר אוֹתְךָ, וְאַתָּה מַכִּיר אוֹתִי].

(טַעֲמֵי הַמִּנְהָגִים)

רַבִּי יִצְחָק אַיְזִיק מִזִּידִיטְשׁוֹב לָמַד וְשָׁנָה בַּסֵּפֶר הַקָּדוֹשׁ "פְּרִי עֵץ חַיִּים" מֵאָה וְאֶחָד פְּעָמִים

הִנֵּה לְסַפֵּר שִׁבְחוֹ, תְּהִלָּתוֹ מִי יְסַפֵּר, וְגַם הֲלֹא נוֹדַע וּמְפֻרְסָם לְאַלְפֵי יִשְׂרָאֵל אֲשֶׁר הִסְתּוֹפְפוּ בְּצִלּוֹ גֹּדֶל קְדֻשָּׁתוֹ וּפְרִישׁוּתוֹ, וְהָיָה מָלֵא תּוֹרָה וַעֲנָוָה וּקְדֻשָּׁה וְטָהֳרָה, וְהָיָה בָּקִי בַּשַּׁ"ס וּמִדְרְשֵׁי רַבּוֹתֵינוּ זִכְרוֹנָם לִבְרָכָה וּמְכִילְתָּא, סִפְרָא וְסִפְרִי, וְזֹהַר הַקָּדוֹשׁ וְתִקּוּנֵי הַזֹּהַר וּבְכָל כִּתְבֵי הָאֲרִ"י זִכְרוֹנוֹ לִבְרָכָה עַד לְהַפְלִיא, וְנִשְׁמַע מִפִּי קָדְשׁוֹ שֶׁהַפְּרִי עֵץ חַיִּים לָמַד וְשָׁנָה מֵאָה פְּעָמִים וְאֶחָד, וְכֵן סִפְרֵי רַבּוֹ הַקָּדוֹשׁ [רַבֵּינוּ צְבִי] הָיָה רָגִיל עַל לְשׁוֹנוֹ, וּמָסַר נַפְשׁוֹ עַל הַתּוֹרָה וְהָעֲבוֹדָה. וְהִתְפַּלֵּל בְּעַד כְּלַל יִשְׂרָאֵל וְהִמְשִׁיךְ לָהֶם שֶׁפַע פַּרְנָסָה וְהַצְלָחָה, וְעַד חֲצִי שְׁנוֹתָיו לָמַד מִתּוֹךְ דֹּחַק וְעֹנִי וְנִשְׁמַע מִפִּי קָדְשׁוֹ שֶׁהָיָה לוֹמֵד בַּעֲמִידָה וּבַחֹרֶף נִתְבַּקְּעוּ צִפָּרְנֵי יָדָיו מִן הַקֹּר שֶׁהָיָה בְּבֵיתוֹ, וּמִזֶּה תָּבִין גֹּדֶל קְדֻשַּׁת עֲבוֹדָתוֹ.

(עֶשֶׂר קְדֻשּׁוֹת דַּף לז, מַעֲרֶכֶת ח', הָרַב הַקָּדוֹשׁ מוֹרֵינוּ הָרַב יִצְחָק אַיְזִיק מִזִּידִיטְשׁוֹב)

וּלְסִיּוּם דְּבָרֵינוּ נַעְתִּיק אֶת אֲשֶׁר כָּתַב בְּעִנְיַן לִמּוּד הַזֹּהַר בַּסֵּפֶר עֲטֶרֶת צְבִי (חֵלֶק ג' דַּף לט עַמּוּד א') וְזֶה לְשׁוֹנוֹ: אַשְׁרֵינוּ מַה טּוֹב חֶלְקֵנוּ שֶׁזָּכִינוּ לְאוֹרוֹ (שֶׁל הַזֹּהַר הַקָּדוֹשׁ), לֵילֵךְ וְלַהֲגוֹת בְּאִמְרֵי נֹעַם בְּזִיו זֹהַר עֶלְיוֹן, אוֹר הַקָּדוֹשׁ חִכּוֹ מַמְתַּקִּים וְכֻלּוֹ מַחְמַדִּים מַיִם שֶׁאֵין לָהֶם סוֹף וְקֵץ, לְהָבִין וּלְהַשְׂכִּיל בְּמַעֲשֵׂה בְּרֵאשִׁית וּבְמַעֲשֵׂה מֶרְכָּבָה, וְאֵיךְ לִהְיוֹת מֶרְכָּבָה (אֶל הַשְּׁכִינָה הַקְּדוֹשָׁה) לְהִתְיַחֵד וּלְהָשִׁיב נֶפֶשׁ אֶל מְקוֹר מְקוֹם מַחְצָבָהּ וְשָׁרְשָׁהּ, וְזֹאת נֶחְלַט וְנִשְׁרַשׁ בְּנַפְשִׁי, אֲשֶׁר מִי שֶׁלֹּא רָאָה אוֹר סֵפֶר הַזֹּהַר, לֹא רָאָה אוֹר מִיָּמָיו, וְכָל שֶׁלֹּא טָעַם מִן מָתוֹק הָאוֹר לָעֵינַיִם וְרֹאִי הַשֶּׁמֶשׁ שָׁמוּר תַּלְמִידֵי חֲכָמִים הָעוֹסְקִים וּמַעֲמִיקִים בְּחָכְמָה, לֹא טָעַם טַעַם סִתְרֵי תּוֹרָה מִיָּמָיו, בְּכַמָּה הֲלִיכוֹת עוֹלָם עַל כָּל קוֹץ תִּלֵּי תִּלִּים שֶׁל הֲלָכוֹת לַאֲלָפִים וְלִרְבָבוֹת, כַּאֲשֶׁר תְּהִלָּה לָאֵל, זָכִינוּ לִרְאוֹת עוֹלָמֵנוּ בְּחַיֵּינוּ אֶחָד מִנִּי אֶלֶף טַעַם עוֹלָם הַבָּא מַמָּשׁ, מִגֹּדֶל מְתִיקַת דְּבַשׁ נֹפֶת צוּף דַּרְכֵי הַקְּדֻשָּׁה וְהַיִּחוּד, בְּרֹב חַסְדּוֹ הַשֵּׁם עָלֵינוּ, עַד כָּאן לְשׁוֹנוֹ.

* * *

שְׁאֵלָה: אֱמֹר נָא לִי, מַהוּ הַסְּגֻלָּה בְּלִמּוּד סֵפֶר הַזֹּהַר.

תְּשׁוּבָה: סְגֻלּוֹת רַבּוֹת מָצִינוּ בַּסְּפָרִים לְהָעוֹסְקִים בְּסֵפֶר הַזֹּהַר, וְכָאן נַעֲלֶה בְּקִצּוּר לְדֻגְמָא שִׁבְעָה עָשָׂר מֵהֵם:

עַל יְדֵי לִמּוּד בְּסֵפֶר הַזֹּהַר זְכוּת רַבִּי שִׁמְעוֹן וְהַחֲבֵרִים שֶׁלּוֹ יָגֵנּוּ עָלָיו.

(זְכִירָה לְחַיִּים דַּף יד עַמּוּד ד')

וְעוֹד, שֶׁזְּכוּת רַבִּי שִׁמְעוֹן בֶּן יוֹחַאי בִּפְרָטוּת יָגֵן עָלָיו גַּם לָעוֹלָם הַבָּא.

(סֵפֶר אַבְרָהָם בַּמַּחֲזֶה דְּרוּשׁ ט"ז)

וְלִמּוּד הַזֹּהַר הַקָּדוֹשׁ סְגֻלָּה לְיִרְאַת שָׁמַיִם.

(הַקְדָּמַת רַבִּי משֶׁה בָּסוֹלָה לְסֵפֶר הַתִּקּוּנִים)

הָעֵסֶק בְּסֵפֶר הַזֹּהַר סְגֻלָּה לְהַשָּׂגָה.

(הָאֲרִ"י זִכְרוֹנוֹ לִבְרָכָה בְּשַׁעַר רוּחַ הַקֹּדֶשׁ דַּף יא:)

הָעֵסֶק בַּזֹּהַר הַקָּדוֹשׁ בִּתְדִירוּת סְגֻלָּה לְהָבִיא אֶת הָאָדָם לְהִתְקַשְּׁרוּת לָאֵין סוֹף בָּרוּךְ הוּא.

(רַבִּי יִשְׂרָאֵל דוֹב מִוִילֶעדְנִיק,
שְׁאֵרִית יִשְׂרָאֵל שַׁעַר הַהִתְקַשְּׁרוּת שַׁעַר א' דְּרוּשׁ ה מַאֲמָר ב)

הַלִּמּוּד בַּזֹּהַר הוּא תִּקּוּן גָּדוֹל לְבַעַל תְּשׁוּבָה.

(שִׁבְחֵי הָאֲרִ"י זִכְרוֹנוֹ לִבְרָכָה)

הַלִּמּוּד בַּזֹּהַר הוּא תִּקּוּן גָּדוֹל לַנְּשָׁמָה.

(מוֹרֶה בְּאֶצְבַּע אוֹת מד)

לִמּוּד הַזֹּהַר מֵבִיא לְטַהֲרַת וּקְדֻשַּׁת הַנֶּפֶשׁ.

(פֶּלֶא יוֹעֵץ עֵרֶךְ זֹהַר)

וּלְזַכּוּת הַנְּשָׁמָה.

(הַגָּהוֹת מוֹרֵינוּ הָרַב רַבִּי צְבִי אֱלִימֶלֶךְ אוֹת ט)

לִמּוּד בַּזֹּהַר הַקָּדוֹשׁ מֵסִיר טִמְטוּם הַלֵּב.

(מֵאָה שְׁעָרִים לְבַעַל הַתַּנְיָא)

בְּלִמּוּד הַזֹּהַר בּוֹנֶה עוֹלָמוֹת.

(כִּסֵּא מֶלֶךְ עַל תִּקּוּנֵי הַזֹּהַר תִּקּוּן מ"ג אוֹת ס)

הַלּוֹמֵד בְּסֵפֶר זֹהַר הַקָּדוֹשׁ בָּעוֹלָם הַזֶּה, אָז לֶעָתִיד לָבוֹא לֹא יֵשֵׁב בְּבוּשָׁה.

(זֹהַר פָּרָשַׁת וַיֵּשֵׁב דַּף קפ"ה. בִּכְלָלוּת,
וּבִפְרָטוּת בְּלִקּוּטֵי תּוֹרָה לְבַעַל הַתַּנְיָא פָּרָשַׁת צַו)

לִמּוּד סִתְרֵי הַתּוֹרָה הוּא סִיּוּעַ רַב לַהֲבָנַת נִגְלוֹת הַתּוֹרָה.

(רַבִּי אַבְרָהָם מִסְּלוֹנִים בְּסֵפֶר תּוֹרַת אָבוֹת)

הַלִּמּוּד בַּזֹּהַר מֵבִיא אֶת הָאָדָם לְאַהֲבַת הַבּוֹרֵא.

(הָרָמָ"ז בְּהַגָּהוֹתָיו לְסֵפֶר הַכַּוָּנוֹת)

הַלִּמּוּד בַּזֹּהַר מֵבִיא אֶת הָאָדָם לֶאֱמוּנָה.

(אִמְרֵי פִּנְחָס שַׁעַר ט אוֹת ג)

לִמּוּד הַזֹּהַר הַקָּדוֹשׁ מַצִּיל אֶת הָאָדָם וּמִשְׁפַּחְתּוֹ מִמַּגֵּפָה וְשַׁעֲרוּרוֹת.

(שָׁם שַׁעַר ו אוֹת עג)

מֵבִיא רְפוּאָה לִכְאֵב שִׁנַּיִם.

(מַעֲשֵׂי אֱמֶת לְתַלְמִיד הַחוֹזֶה מִלּוּבְּלִין
נִדְפַּס בַּסֵּפֶר אֱמֶת וְיַצִּיב חֵלֶק ד' עַמּוּד ל)

וְהוּא רְפוּאָה לָרַגְלַיִם וּלְהוֹצָאַת קוֹץ.

(אִמְרֵי פִּנְחָס שַׁעַר ט' אוֹת ג')

* * *

הַקָּדוֹשׁ בָּרוּךְ הוּא בָּרָא אֶת הָאָדָם בְּסוֹד הַחָכְמָה, כְּדֵי לָדַעַת וּלְהִסְתַּכֵּל בִּכְבוֹד רִבּוֹנוֹ

אָמַר רַבִּי אֶלְעָזָר קוּדְשָׁא בְּרִיךְ הוּא בָּרָא לֵיהּ לְבַר נָשׁ בְּרָזָא דְּחָכְמְתָא, קוּדְשָׁא בְּרִיךְ הוּא בָּרָא לֵיהּ לְבַר נָשׁ בְּרָזָא דְּחָכְמְתָא, וְעָבִיד לֵיהּ בְּאוּמְנוּתָא סַגִּי, וְנָפַח בְּאַפּוֹי נִשְׁמְתָא דְּחַיֵּי, לְמִנְדַּע וּלְאִסְתַּכְּלָא בְּרָזִין דְּחָכְמְתָא, לְמִנְדַּע בִּיקָרָא דְּמָארֵיהּ, כְּמָה דְאַתְּ אָמֵר, (יְשַׁעְיָה מג) כֹּל הַנִּקְרָא בִשְׁמִי וְלִכְבוֹדִי בְּרָאתִיו יְצַרְתִּיו אַף עֲשִׂיתִיו. וְלִכְבוֹדִי בְּרָאתִיו דַּיְקָא.

(זֹהַר חֵלֶק ב' דַּף קנ"ה.)

לִלְמֹד סֵפֶר הַזֹּהַר בְּנַחַת

הִנֵּה בְּכָל חֶלְקֵי הַתּוֹרָה מָצִינוּ (בְּטוּר אֹרַח חַיִּים סִימָן א) כִּי טוֹב מְעַט בְּכַוָּנָה מֵהַרְבּוֹת שֶׁלֹּא בְּכַוָּנָה, וְכֵן לְעִנְיַן לִמּוּד הַזֹּהַר כָּתַב בַּעַל הַפֶּלֶא יוֹעֵץ (עֵרֶךְ זֹהַר): וְזֶה לְשׁוֹנוֹ: "אַךְ יַשְׂכִּיל עַל דָּבָר מֵרֵאשִׁיתוֹ, שֶׁלֹּא יִצְטָרֵךְ לִלְמֹד בִּמְהִירוּת גָּדוֹל, בְּאֹפֶן שֶׁלֹּא יִהְיֶה שָׁוֶה אוֹתוֹ הַלִּמּוּד כְּלוּם, וְיִהְיֶה עֲמָלוֹ לָרִיק חָס וְשָׁלוֹם, וּכְבָר אָמְרוּ חֲכָמֵינוּ זִכְרוֹנָם לִבְרָכָה, טוֹב מְעַט בְּכַוָּנָה מֵהַרְבּוֹת בְּלֹא כַּוָּנָה". וְכֵן כָּתַב בַּסֵּפֶר עֲטֶרֶת צְבִי (חֵלֶק ג' דַּף י"ח עַמּוּד ד') וְזֶה לְשׁוֹנוֹ: וְהִנֵּה הַלּוֹמֵד סֵפֶר הַזֹּהַר הַקָּדוֹשׁ בְּהַלְעָטָה אֵינוֹ רוֹאֶה בְּזֶה סִימָן בְּרָכָה וְנַחַת וּמָתוֹק הָאוֹר, עַד כָּאן לְשׁוֹנוֹ. (רְאֵה בַּאֲרִיכוּת לְקַמָּן).

שְׁאֵלָה: אֱמֹר לִי הַאִם יֵשׁ חֲשִׁיבוּת לִלְמֹד אֶת סֵפֶר הַזֹּהַר לְפִי פַּרְשִׁיּוֹת הַשָּׁבוּעַ אֲפִלּוּ שֶׁאֵינוֹ יָכוֹל לְהַשְׁלִים אֶת כָּל הַפָּרָשָׁה וְצָרִיךְ לְדַלֵּג מִפָּרָשָׁה לְפָרָשָׁה, אוֹ יוֹתֵר טוֹב שֶׁיִּלְמֹד דַּף אַחַר דַּף לְאַט לְאַט כְּפִי מַשְּׂאַת הַפְּנַאי שֶׁלּוֹ.

תְּשׁוּבָה: הִנֵּה לְפִי שֶׁאֵין כַּמּוּת הַדַּפִּים בְּפַרְשִׁיּוֹת הַזֹּהַר שָׁוִים, כִּי יֵשׁ פַּרְשִׁיּוֹת אֲרֻכּוֹת וְיֵשׁ פַּרְשִׁיּוֹת קְצָרוֹת, וְעוֹד שֶׁרֹב הַמַּאֲמָרִים הַמּוּבָאִים בְּפַרְשִׁיּוֹת הַזֹּהַר, אֵינָם שַׁיָּכִים דַּוְקָא לְאוֹתָהּ הַפָּרָשָׁה, לָכֵן אֹפֶן הַלִּמּוּד הַנִּרְצָה הוּא לְפִי הַדַּפִּים כַּמָּה דַּפִּים לְיוֹם.

וְהַגַּם שֶׁבְּזֶה יַשְׁלִים הָאָדָם אֶת כָּל הַזֹּהַר בְּמֶשֶׁךְ שָׁנָה, עָדִיף יוֹתֵר בְּזֶה מֵאֲשֶׁר שֶׁיְּדַלֵּג מִפָּרָשָׁה לְפָרָשָׁה. וְכָל שֶׁכֵּן מִי שֶׁעוֹסֵק בְּעִיּוּן, וַדַּאי שֶׁאֵינוֹ יָכוֹל לִלְמֹד לֹא לְפִי הַפַּרְשִׁיּוֹת וְלֹא לְפִי הַדַּפִּים, וְרַק לְפִי הַזְּמַן שֶׁבִּרְשׁוּתוֹ, כִּי פְּעָמִים יִצְטָרֵךְ לַעֲמֹד בְּמַאֲמָר אֶחָד זְמַן רַב, וְצֵא וּרְאֵה לְזֶה דֻּגְמָא בְּעֵסֶק נִגְלוֹת הַתּוֹרָה בְּעִיּוּן וּפִלְפּוּל. וּמוּבָא בְּשַׁעַר רוּחַ הַקֹּדֶשׁ מֵהָאֲרִ"י זִכְרוֹנוֹ לִבְרָכָה, כִּי בִּתְחִלַּת יְמֵי הַשָּׂגָתוֹ הָיָה טוֹרֵחַ לִפְעָמִים שָׁבוּעַ אֶחָד עַל מַאֲמָר אֶחָד מִן הַזֹּהַר כְּדֵי לְהָבִין אוֹתוֹ, עַיֵּן שָׁם. (רְאֵה בַּאֲרִיכוּת לְקַמָּן).

זֹהַר הַקָּדוֹשׁ (פָּרָשַׁת וַיֵּרָא דַּף קיח.), וְזֶה לְשׁוֹנוֹ: כַּד יְהֵא קָרִיב לְיוֹמֵי מְשִׁיחָא אֲפִילּוּ רַבְיֵי דְעַלְמָא זְמִינִין לְאַשְׁכָּחָא טְמִירִין דְּחָכְמְתָא. וּבְהַקְדָּמַת מוֹרֵינוּ הָרַב חַיִּים וִיטַאל לְשַׁעַר הַהַקְדָּמוֹת (דַּף ג' טוּר ב') כּוֹתֵב עַל הַזֹּהַר הַנִּזְכַּר לְעֵיל, וְזֶה לְשׁוֹנוֹ: הֲרֵי מְבֹאָר כִּי עַד עַתָּה הָיוּ דִּבְרֵי חָכְמַת הַזֹּהַר נֶעֱלָמוֹת, וּבְדָרָא בַּתְרָאָה תִּתְגַּלֶּה וְתִתְפַּרְסֵם חָכְמָה הַזֹּאת, וְיָבִינוּ וְיַשְׂכִּילוּ בְּרָזֵי הַתּוֹרָה, שֶׁלֹּא הִשִּׂיגוּ הַקּוֹדְמִים אֵלֵינוּ, עַד כָּאן לְשׁוֹנוֹ.

וְכֵן כָּתַב הָרַב הַקָּדוֹשׁ רַבִּי שְׁנֵיאוֹר זַלְמָן זֵכֶר צַדִּיק לִבְרָכָה (בַּעַל הַתַּנְיָא בְּאִגְּרוֹת קֹדֶשׁ אִגֶּרֶת כ"ו), וְזֶה לְשׁוֹנוֹ: כָּל חָכְמַת הַקַּבָּלָה הָיְתָה נִסְתָּרָה בִּימֵיהֶם וְנֶעֶלְמָה מִכָּל תַּלְמִידֵי חֲכָמִים, כִּי אִם לִיחִידֵי סְגֻלָּה, וְאַף גַּם זֹאת בְּהַצְנֵעַ לֶכֶת וְלֹא בָּרַבִּים כִּדְאִיתָא בַּגְּמָרָא, כְּמוֹ שֶׁכָּתַב הָאֲרִ"י זִכְרוֹנוֹ לִבְרָכָה דְּדַוְקָא בַּדּוֹרוֹת הָאֵלּוּ הָאַחֲרוֹנִים מֻתָּר וּמִצְוָה לְגַלּוֹת אֶת זֹאת הַחָכְמָה, עַד כָּאן לְשׁוֹנוֹ.

בְּהַקְדָּמַת אוֹר הַחַמָּה כָּתַב שֶׁכֵּן אָמַר רַבִּי שִׁמְעוֹן בֶּן יוֹחַאי בְּעַצְמוֹ שֶׁנְּעָרִים קְטַנִּים יִלְמְדוּ מִסּוֹד הַשֵּׁם עַיֵּן שָׁם.

בְּכָל יוֹם בִּפְרָטִיּוּת צְרִיכִים לִלְמֹד חָכְמַת הַקַּבָּלָה – וְאֵין לְהַמְתִּין עַד שֶׁיְּמַלֵּא כְּרֵסוֹ בְּשַׁ"ס וּפוֹסְקִים, כִּי מִי יוֹדֵעַ כַּמָּה חַיֵּי

אָמְרוּ חֲכָמֵינוּ זִכְרוֹנָם לִבְרָכָה (קִדּוּשִׁין ל'.) לְעוֹלָם יְשַׁלֵּשׁ אָדָם שְׁנוֹתָיו שְׁלִישׁ בְּמִקְרָא שְׁלִישׁ בְּמִשְׁנָה שְׁלִישׁ בְּתַלְמוּד. וְהִקְשָׁה שָׁם בַּגְּמָרָא: וְכִי יֵדַע אִינִישׁ כַּמָּה חַיֵּי? וּמְתָרֵץ: כִּי אָמְרִינַן בְּיוֹמֵי, וּפֵרֵשׁ רַשִׁ"י שָׁם: ב' יָמִים מִקְרָא, ב' יָמִים מִשְׁנָה, ב' יָמִים תַּלְמוּד. וּבַתּוֹסְפוֹת שָׁם כָּתוּב, דְּלָא נְהִירָא, דְאַכַּתִּי אִיכָּא לְמֵיפְרָךְ מִי יֵדַע כַּמָּה חַיֵּי. וְלָכֵן נִרְאֶה לֵיהּ לְפָרֵשׁ "לְיוֹמֵי", שֶׁבְּכָל יוֹם וְיוֹם עַצְמוֹ יְשַׁלֵּשׁ. וְכֵן אֲנַחְנוּ נוֹהֲגִים בְּלִמּוּד הַקַּבָּלָה שֶׁבְּכָל יוֹם וְיוֹם אָנוּ מְמַלְּאִים כְּרֵסֵנוּ בְּשַׁ"ס וּפוֹסְקִים, וְאַחַר כָּךְ אָנוּ עוֹסְקִים בְּקַבָּלָה, כִּי לְהַמְתִּין עַד שֶׁיְּמַלֵּא אָדָם כְּרֵסוֹ בְּשַׁ"ס וּפוֹסְקִים, מִי יוֹדֵעַ כַּמָּה חַיֵּי, וְעַל כָּרְחֲךָ הַכַּוָּנָה בְּכָל יוֹם בִּפְרָטִיּוּת. דִּבְרֵי פִי חָכָם חֵן וֶאֱמֶת וּשְׂפָתַיִם יִשָּׁק, כְּפֵירוּשׁ הַתּוֹסְפוֹת (גִּטִּין ט'.), עַיֵּן שָׁם.

(הַגָּאוֹן הַצַּדִּיק מוֹרֵינוּ הָרַב יִצְחָק אַיְזִיק מִזִּידִיטְשׁוֹב)

שְׁאֵלָה: אֱמֹר נָא לִי, הַאִם יְכוֹלִים לַעֲשׂוֹת סְעֻדַּת סִיּוּם גַּם עַל לִמּוּד סֵפֶר אֶחָד מֵהַזֹּהַר, כְּמוֹ שֶׁעוֹשִׂים סְעֻדַּת סִיּוּם אַחַר כָּל מַסֶּכֶת, וְנָפְקָא מִינַּהּ לְעִנְיַן סְעֻדַּת מִצְוָה, וְכֵן לְעִנְיַן תַּעֲנִית בְּכוֹרִים בְּעֶרֶב פֶּסַח.

תְּשׁוּבָה: הִנֵּה הַלּוֹמֵד בַּהֲבָנָה אֶת סֵפֶר הַזֹּהַר כֻּלּוֹ וְהִשְׁלִימוֹ, יוּכַל לַעֲשׂוֹת סְעֻדַּת מִצְוָה כְּמִנְהַג יִשְׂרָאֵל, וְיָכוֹל לִפְטֹר בָּהּ גַּם אֶת הַבְּכוֹרִים בְּעֶרֶב פֶּסַח.

(שְׁאֵלוֹת וּתְשׁוּבוֹת פִּרְחֵי כְּהֻנָּה אֹרַח חַיִּים סִימָן י"ג)

מִי שֶׁסִּיֵּם "חֵלֶק אֶחָד" מֵהַזֹּהַר "בַּהֲבָנָה" יוּכַל לַעֲשׂוֹת סְעֻדָּה מִצְוָה - וְעַל סִיּוּם "כָּל" סֵפֶר הַזֹּהַר "בְּגִירְסָא" מָצִינוּ מִנְהַג יִשְׂרָאֵל לַעֲשׂוֹת אָז סְעֻדַּת מִצְוָה

גַּם מִי שֶׁסִּיֵּם חֵלֶק אֶחָד מֵהַזֹּהַר "בַּהֲבָנָה" יוּכַל לַעֲשׂוֹת סְעֻדָּה זוֹ וְתוֹעִיל גַּם לְפִדְיוֹן תַּעֲנִית בְּכוֹרִים.

(סֵפֶר תַּעֲנִית בְּכוֹרוֹת עַמּוּד רנ"ח)

אָמְנָם עַל סִיּוּם "חֵלֶק אֶחָד" שֶׁל הַזֹּהַר "בְּגִירְסָא" מָצִינוּ מַחֲלֹקֶת בַּפּוֹסְקִים.

(עַיֵּן שָׁם וּבַסֵּפֶר סִדּוּר פֶּסַח כְּהִלְכָתוֹ חֵלֶק א' עַמּוּד ק"ע)

וְעַל סִיּוּם "כָּל סֵפֶר הַזֹּהַר" בְּגִירְסָא מָצִינוּ מִנְהַג יִשְׂרָאֵל לַעֲשׂוֹת אָז סְעֻדַּת מִצְוָה וְלִפְטֹר בְּכוֹרִים מִתַּעֲנִית בְּעֶרֶב פֶּסַח.

(סֵּפֶר דֶּרֶךְ אֶרֶ"ץ מִנְהֲגֵי יְהוּדֵי אֲרַם צוֹבָה חֵלֶק א' עַמּוּד כ"ז)

מַה שֶּׁגּוֹרְמִים אֵלּוּ שֶׁלֹּא רוֹצִים לַעֲסֹק בְּחָכְמַת הַקַּבָּלָה

קוֹל אוֹמֵר קְרָא, "מָה אֶקְרָא כָּל הַבָּשָׁר חָצִיר", הַכֹּל הֵם כִּבְהֵמוֹת שֶׁאוֹכְלוֹת חָצִיר. "וְכָל חַסְדּוֹ כְּצִיץ הַשָּׂדֶה", כָּל חֶסֶד שֶׁעוֹשִׂים לְעַצְמָם עוֹשִׂים. וַאֲפִלּוּ כָּל אֵלּוּ שֶׁעוֹסְקִים בַּתּוֹרָה, כָּל חֶסֶד שֶׁעוֹשִׂים לְעַצְמָם עוֹשִׂים. בְּאוֹתוֹ זְמַן וַיִּזְכֹּר כִּי בָשָׂר הֵמָּה רוּחַ הוֹלֵךְ וְלֹא יָשׁוּב לְעוֹלָם, וְזֶה הוּא רוּחַ הַמָּשִׁיחַ.

אוֹי לָהֶם מִי שֶׁגּוֹרְמִים שֶׁיֵּלֵךְ לוֹ מִן הָעוֹלָם וְלֹא יָשׁוּב לָעוֹלָם, שֶׁאֵלּוּ הֵם שֶׁעוֹשִׂים אֶת הַתּוֹרָה יְבֵשָׁה, וְלֹא רוֹצִים לַעֲסֹק בְּחָכְמַת הַקַּבָּלָה, שֶׁגּוֹרְמִים שֶׁמִּסְתַּלֶּקֶת נְבִיעַת הַחָכְמָה שֶׁהִיא י' מִמֶּנָּה, וְנִשְׁאֶרֶת ב' יְבֵשָׁה.

אוֹי לָהֶם שֶׁגּוֹרְמִים עֲנִיּוּת וְחֶרֶב וּבִזָּה וְהֶרֶג וְאָבְדָן בָּעוֹלָם.

וְזֶה הָרוּחַ שֶׁמִּסְתַּלֵּק, הוּא רוּחַ הַמָּשִׁיחַ, כְּמוֹ שֶׁנֶּאֱמַר. וְהוּא רוּחַ הַקֹּדֶשׁ. וְהוּא רוּחַ חָכְמָה וּבִינָה רוּחַ עֵצָה וּגְבוּרָה רוּחַ דַּעַת וְיִרְאַת הַשֵּׁם.

(תִּקּוּנֵי זֹהַר תִּקּוּן ל')

לִמּוּד סֵפֶר הַזֹּהַר מְרוֹמָם עַל כָּל לִמּוּד אַף שֶׁיִּטְעֶה בִּקְרִיאָתוֹ

לִמּוּד סֵפֶר הַזֹּהַר מְרוֹמָם עַל כָּל לִמּוּד, בְּשֶׁגַּם לֹא יָדַע מַאי קָאָמַר, וְאַף שֶׁיִּטְעֶה בִּקְרִיאָתוֹ. וְהוּא תִּקּוּן גָּדוֹל לַנְּשָׁמָה.

(מוֹרֶה בְּאֶצְבַּע לְהַחִידָ"א זְכוּתוֹ יָגֵן עָלֵינוּ אָמֵן, אוֹת מ"ד)



– פֶּרֶק יז –

דִּבְרֵי הָרִאשׁוֹנִים הַמְתָאֲרִים אֶת הַקַּבָּלָה

דִּבְרֵי גְּדוֹלֵי הָרִאשׁוֹנִים הַמְתָאֲרִים אֶת הַקַּבָּלָה

משֶׁה רַבֵּינוּ כָּתַב... הַתּוֹרָה כֻּלָּהּ מִפִּיו שֶׁל הַקָּדוֹשׁ בָּרוּךְ הוּא... הוֹדִיעוֹ תְּחִלָּה עִנְיַן בְּרִיאַת הַשָּׁמַיִם וְהָאָרֶץ וְכָל צְבָאָם... וְגַם כֵּן כָּל הַנֶּאֱמַר בִּנְבוּאָה מִמַּעֲשֵׂה מֶרְכָּבָה וּמַעֲשֵׂה בְּרֵאשִׁית... וְהַכֹּל נִכְתַּב בַּתּוֹרָה בְּפֵרוּשׁ אוֹ בְּרֶמֶז... וְכָל הַנִּמְסַר לְמֹשֶׁה רַבֵּינוּ בְּשַׁעֲרֵי הַבִּינָה, הַכֹּל נִכְתַּב בַּתּוֹרָה בְּפֵרוּשׁ אוֹ בִּרְמִיזָה בְּתֵבוֹת אוֹ בְּגִימַטְרִיּוֹת אוֹ בְּצוּרַת הָאוֹתִיּוֹת... אוֹ בְּקוֹצֵי הָאוֹתִיּוֹת וּבְכִתְרֵיהֶן... כִּי הָרְמָזִים הָאֵלּוּ לֹא יִתְבּוֹנְנוּ אֶלָּא מִפֶּה אֶל פֶּה עַד משֶׁה מִסִּינַי... וּמִנַּיִן יָבוֹא יְחֶזְקֵאל וִיגַלֶּה לָהֶם סִתְרֵי הַמֶּרְכָּבָה. . כְּלוֹמַר שֶׁהַכֹּל נִלְמַד מֵהַתּוֹרָה... עוֹד יֵשׁ בְּיָדֵינוּ קַבָּלָה שֶׁל אֱמֶת, כָּל הַתּוֹרָה שְׁמוֹתָיו שֶׁל הַקָּדוֹשׁ בָּרוּךְ הוּא (עַיֵּן זֹהַר חֵלֶק ב' דַּף פ"ז.) ... וּמִפְּנֵי זֶה סֵפֶר תּוֹרָה שֶׁטָּעָה בּוֹ בְּאוֹת אַחַת בְּמָלֵא אוֹ בְּחָסֵר פָּסוּל...

וַאֲנִי הִנְנִי מֵבִיא בִּבְרִית נֶאֱמֶנֶת... לְכָל הַמִּסְתַּכֵּל בַּסֵּפֶר הַזֶּה, לְבַל יִסְבֹּר סְבָרָה וְאַל יַחֲשֹׁב מַחְשָׁבוֹת בַּדָּבָר מִכָּל הָרְמָזִים אֲשֶׁר אֲנִי כּוֹתֵב בְּסִתְרֵי הַתּוֹרָה, כִּי אֲנִי מוֹדִיעוֹ נֶאֱמָנָה, שֶׁלֹּא יֻשְּׂגוּ דְּבָרַי וְלֹא יִוָּדְעוּ כְּלָל בְּשׁוּם שֵׂכֶל וּבִינָה, זוּלָתִי מִפִּי מְקֻבָּל חָכָם, לְאֹזֶן מְקַבֵּל מֵבִין... אַל יֶהֶרְסוּ אֶל הַשֵּׁם לִרְאוֹת, כִּי הַשֵּׁם אֱלֹקֵינוּ אֵשׁ אוֹכְלָה הוּא, אֵל קַנָּאוּת, וְהוּא יַרְאֶה אֶת רְצוּיָיו מִתּוֹרָתוֹ נִפְלָאוֹת.

(רַמְבָּ"ן בְּהַקְדָּמָתוֹ לְפֵרוּשׁוֹ עַל הַתּוֹרָה)

מֵרַמְבָּ"ן זִכְרוֹנוֹ לִבְרָכָה עַד הַיּוֹם הַזֶּה לֹא נִגְלָה אֵלִיָּהוּ כִּי אִם לְמוֹרִי [הָאֲרִ"י] זִכְרוֹנוֹ לִבְרָכָה

רְאֵה שֻׁלְחָן עָרוּךְ הָאֲרִ"י זִכְרוֹנוֹ לִבְרָכָה (מַהֲדוּרַת שַׁעַר הַשָּׁמַיִם, תשכ"א, עַמּוּד צ"ג), שֶׁעַל סִפְרֵי הָרַמְבָּ"ן בְּדִבְרֵי הַסּוֹד רָאוּי לִסְמֹךְ, הֱיוֹת וְהוּא קִבֵּל מֵאֵלִיָּהוּ. וְזֶה לְשׁוֹנוֹ שָׁם: "וְדַע כִּי מֵרַמְבָּ"ן זִכְרוֹנוֹ לִבְרָכָה עַד הַיּוֹם הַזֶּה לֹא נִגְלָה אֵלִיָּהוּ כִּי אִם לְמוֹרִי [הָאֲרִ"י] זִכְרוֹנוֹ לִבְרָכָה". וְעַיֵּן בְּהַקְדָּמַת הָרַב חַיִּים וִיטַאל לְעֵץ חַיִּים.

יְסוֹד הַתּוֹרָה וְעִקַּר הָאֱמוּנָה לְהַאֲמִין בַּתּוֹרָה שֶׁבְּעַל פֶּה, וּמִי שֶׁאֵינוֹ מוֹדֶה בָּהּ הֲרֵי הוּא בִּכְלַל הָאֶפִּיקוֹרְסִים... וְכֵן כָּל הַמַּכְחִישׁ בְּסִתְרֵי הַתּוֹרָה וּבְמַעֲשֵׂה בְּרֵאשִׁית וּמַעֲשֵׂה מֶרְכָּבָה הַמְקֻבָּלִים מִפִּי רַבּוֹתֵינוּ זִכְרוֹנָם לִבְרָכָה בַּסְּפָרִים שֶׁחִבְּרוּ בְּעִנְיְנֵי הָאֱלֹקוּת, וַדַּאי שֶׁגַּם הוּא נִקְרָא אֶפִּיקוֹרוֹס, שֶׁהֲרֵי כָּל אֵלּוּ הַדְּבָרִים הֲלָכָה לְמֹשֶׁה מִסִּינַי הֵם עִם שְׁאָר הַתּוֹרָה שֶׁבְּעַל פֶּה, וּכְמוֹ שֶׁכָּתַב הָרַמְבָּ"ן זִכְרוֹנוֹ לִבְרָכָה בִּתְחִלַּת בֵּאוּרוֹ לַתּוֹרָה [נֶעְתַּק לִפְנֵי זֶה].

(סֵפֶר שׁוֹמֵר אֱמוּנִים הַקַּדְמוֹן לְהָרַב יוֹסֵף אִירְגַס, בְּהַקְדָּמָתוֹ הַשְּׁנִיָּה)

בֶּן אָדָם שֶׁאוֹמֵר שֶׁהַתּוֹרָה מְסַפֵּר סִפּוּרִים בְּעָלְמָא וְדִבְרֵי הֶדְיוֹט, אֵין לוֹ חֵלֶק בָּעוֹלָם הַבָּא - כָּל דִּבְרֵי הַתּוֹרָה הֵם דְּבָרִים עֶלְיוֹנִים וְסוֹדוֹת עֶלְיוֹנִים - אַשְׁרֵיהֶם לְאֵלּוּ הַצַּדִּיקִים שֶׁמִּסְתַּכְּלִים בְּהַתּוֹרָה כָּרָאוּי

רַבִּי שִׁמְעוֹן אָמַר, וַוי לְהַהוּא בַּר נָשׁ דְּאָמַר, דְּהָא אוֹרַיְיתָא אָתָא לְאַחֲזָאָה סִפּוּרִין בְּעָלְמָא, וּמִלִּין דְּהֶדְיוֹטֵי. דְּאִי הָכִי, אֲפִילּוּ בְּזִמְנָא דָּא, אֲנָן יַכְלִין לְמֶעְבַּד אוֹרַיְיתָא, בְּמִלִּין דְּהֶדְיוֹטֵי, וּבִשְׁבָחָא יַתִיר מִכֻּלְּהוּ. אִי לְאַחֲזָאָה מִלָּה דְּעָלְמָא, אֲפִילּוּ אִינּוּן קַפְסִירֵי דְּעָלְמָא, (שָׂרִים וְשִׁלְטוֹנִים, דֶּרֶךְ אֱמֶת) אִית בֵּינַיְיהוּ מִלִּין עִלָּאִין יַתִיר. אִי הָכִי נֵזִיל אֲבַּתְרַיְיהוּ, וְנַעְבֵּיד מִנַּיְיהוּ אוֹרַיְיתָא, כְּהַאי גַּוְונָא. אֶלָּא כָּל מִלִּין דְּאוֹרַיְיתָא, מִלִּין עִלָּאִין אִינּוּן, וְרָזִין עִלָּאִין...

כֵּיוָן דְּנַחְתַּת לְהַאי עָלְמָא, אִי לָאו דְּמִתְלַבְּשָׁא בְּהָנֵי לְבוּשִׁין דְּהַאי עָלְמָא, לָא יָכִיל עָלְמָא לְמִסְבַּל. וְעַל דָּא הַאי סִפּוּר דְּאוֹרַיְיתָא, לְבוּשָׁא דְּאוֹרַיְיתָא. אִיהוּ. מַאן דְּחָשִׁיב דְּהַהוּא לְבוּשָׁא אִיהוּ אוֹרַיְיתָא מַמָּשׁ, וְלָא מִלָּה אַחֲרָא, תִּיפַּח רוּחֵיהּ, וְלָא יְהֵא לֵיהּ חוּלָקָא בְּעָלְמָא דְּאָתֵי. בְּגִין כַּךְ אָמַר דָּוִד (תְּהִלִּים קיט): 'גַּל עֵינַי וְאַבִּיטָה נִפְלָאוֹת מִתּוֹרָתֶךָ'. מַה דִּתְחוֹת לְבוּשָׁא דְּאוֹרַיְיתָא.

תָּא חֲזֵי, אִית לְבוּשָׁא דְּאִתְחֲזֵי לְכֹלָּא, וְאִינּוּן טִפְּשִׁין כַּד חָמָאן לְבַר נָשׁ בִּלְבוּשָׁא דְּאִתְחֲזֵי לוֹן שַׁפִּירָא, לָא מִסְתַּכְּלִין יַתִּיר. חֲשִׁיבוּ דְּהַהוּא לְבוּשָׁא, גּוּפָא, וַחֲשִׁבוּ דְּגוּפָא, נִשְׁמְתָא.

כְּהַאי גַּוְונָא אוֹרַיְיתָא, אִית לָהּ גּוּפָא, וְאִינּוּן פִּקּוּדֵי אוֹרַיְיתָא, דְּאִקְרוּן גּוּפֵי תּוֹרָה. הַאי גּוּפָא מִתְלַבְּשָׁא בִּלְבוּשִׁין, דְּאִינּוּן סִפּוּרִין דְּהַאי עָלְמָא. טִפְּשִׁין דְּעָלְמָא, לָא מִסְתַּכְּלֵי אֶלָּא בְּהַהוּא לְבוּשָׁא, דְּאִיהוּ סִפּוּר דְּאוֹרַיְיתָא, וְלָא יַדְעֵי יַתִּיר, וְלָא מִסְתַּכְּלֵי בְּמָה דְּאִיהוּ תְּחוֹת הַהוּא לְבוּשָׁא. אִינּוּן דְּיַדְעִין יַתִּיר, לָא מִסְתַּכְּלָן בִּלְבוּשָׁא, אֶלָּא בְּגוּפָא, דְּאִיהוּ תְּחוֹת הַהוּא לְבוּשָׁא. חַכִּימִין עַבְדֵי דְּמַלְכָּא עִלָּאָה, אִינּוּן דְּקַיְימוּ בְּטוּרָא דְּסִינַי, לָא מִסְתַּכְּלֵי אֶלָּא בְּנִשְׁמְתָא, דְּאִיהִי עִקָּרָא דְּכֹלָּא אוֹרַיְיתָא מַמָּשׁ. וּלְזִמְנָא (וּלְעַלְמָא) דְּאָתֵי, זְמִינִין לְאִסְתַּכְּלָא בְּנִשְׁמְתָא דְּנִשְׁמְתָא דְּאוֹרַיְיתָא.

תָּא חֲזֵי, הָכִי נָמֵי לְעֵילָּא, אִית לְבוּשָׁא, וְגוּפָא, וְנִשְׁמְתָא, וְנִשְׁמְתָא לְנִשְׁמְתָא. שְׁמַיָּא וְחֵילֵיהוֹן. אִלֵּין אִינּוּן לְבוּשָׁא. וּכְנֶסֶת יִשְׂרָאֵל, דָּא גּוּפָא, דִּמְקַבְּלָא לְנִשְׁמְתָא, דְּאִיהִי תִּפְאֶרֶת יִשְׂרָאֵל. וְעַל דָּא אִיהוּ גּוּפָא לְנִשְׁמְתָא. נִשְׁמְתָא דְּאַמָרָן דָּא תִּפְאֶרֶת יִשְׂרָאֵל, דְּאִיהִי אוֹרַיְיתָא מַמָּשׁ. וְנִשְׁמְתָא לְנִשְׁמְתָא, דָּא אִיהוּ עֲתִּיקָא קַדִּישָׁא. וְכֹלָּא אָחִיד דָּא בְּדָא.

וַוי לְאִינּוּן חַיָּיבַיָּא, דְּאָמְרֵי דְּאוֹרַיְיתָא לָאו אִיהִי אֶלָּא סִפּוּרָא בְּעָלְמָא, וְאִינּוּן מִסְתַּכְּלֵי בִּלְבוּשָׁא דָּא וְלָא יַתִּיר. זַכָּאִין אִינּוּן צַדִּיקַיָּיא, דְּמִסְתַּכְּלֵי בְּאוֹרַיְיתָא כַּדְּקָא יֵאוּת. חַמְרָא לָא יָתִיב אֶלָּא בְּקַנְקָן. כַּךְ אוֹרַיְיתָא לָא יְתִיב אֶלָּא בִּלְבוּשָׁא דָּא. וְעַל דָּא לָא בָּעֵי לְאִסְתַּכְּלָא, אֶלָּא בְּמָה דְּאִית תְּחוֹת לְבוּשָׁא. וְעַל דָּא כָּל אִינּוּן מִלִּין, וְכָל אִינּוּן סִפּוּרִין, לְבוּשִׁין אִינּוּן.

(זֹהַר חֵלֶק ג' פָּרָשַׁת בְּהַעֲלֹתְךָ דַּף קנ"ב.)

בֵּאוּר הַזֹּהַר הַנִּזְכַּר לְעֵיל מִפֵּרוּשׁ "הַסֻּלָּם"

רַבִּי שִׁמְעוֹן אָמַר, אוֹי לְאוֹתוֹ אָדָם שֶׁאוֹמֵר, כִּי הַתּוֹרָה בָּאָה לְסַפֵּר סִפּוּרִים בְּפַשְׁטוּת וְדִבְרֵי הֶדְיוֹט [שֶׁל עֵשָׂו וְלָבָן וְכַדּוֹמֶה], כִּי אִם כֵּן, אֲפִלּוּ בַּזְּמַן הַזֶּה אָנוּ יְכוֹלִים לַעֲשׂוֹת תּוֹרָה מִדִּבְרֵי הֶדְיוֹט, וְעוֹד יוֹתֵר יָפִים מֵהֶם. וְאִם [הַתּוֹרָה בָּאָה] לְהַרְאוֹת דִּבְרֵי הָעוֹלָם, אֲפִלּוּ שַׁלִּיטֵי הָעוֹלָם יֵשׁ בֵּינֵיהֶם דְּבָרִים מְעֻלִּים יוֹתֵר, אִם כֵּן נֵלֵךְ אַחֲרֵיהֶם וְנַעֲשֶׂה מֵהֶם תּוֹרָה, כְּאוֹתוֹ הָאֹפֶן. אֶלָּא שֶׁכָּל דִּבְרֵי הַתּוֹרָה הֵם דְּבָרִים עֶלְיוֹנִים וְסוֹדוֹת עֶלְיוֹנִים.

הַתּוֹרָה... כֵּיוָן שֶׁיָּרְדָה לָעוֹלָם הַזֶּה, אִם לֹא הָיְתָה מִתְלַבֶּשֶׁת בְּאֵלּוּ הַלְּבוּשִׁים שֶׁבָּעוֹלָם הַזֶּה [שֶׁהֵם הַסִּפּוּרִים וְדִבְרֵי הֶדְיוֹט], לֹא הָיָה יָכוֹל הָעוֹלָם לִסְבֹּל. וְעַל כֵּן סִפּוּר הַזֶּה שֶׁבַּתּוֹרָה הִיא לְבוּשָׁהּ שֶׁל הַתּוֹרָה. מִי שֶׁחוֹשֵׁב שֶׁאוֹתוֹ הַלְּבוּשׁ הוּא תּוֹרָה מַמָּשׁ וְאֵין בּוֹ דָּבָר אַחֵר, תִּפַּח רוּחוֹ וְלֹא יִהְיֶה לוֹ חֵלֶק לָעוֹלָם הַבָּא. מִשּׁוּם זֶה אָמַר דָּוִד, גַּל עֵינַי וְאַבִּיטָה נִפְלָאוֹת מִתּוֹרָתֶךָ, [דְּהַיְנוּ לְהַבִּיט] מַה שֶׁמִּתַּחַת לִלְבוּשָׁהּ שֶׁל הַתּוֹרָה.

בֹּא וּרְאֵה, יֵשׁ לְבוּשׁ הַנִּרְאֶה לַכֹּל, וְאֵלּוּ הַטִּפְּשִׁים כְּשֶׁרוֹאִים אָדָם לָבוּשׁ יָפֶה, שֶׁנִּרְאֶה לָהֶם הָדוּר בִּלְבוּשׁוֹ, אֵין מִסְתַּכְּלִים יוֹתֵר, [וְדָנִים אוֹתוֹ עַל פִּי לְבוּשׁוֹ הֶהָדוּר], וְחוֹשְׁבִים אֶת הַלְּבוּשׁ כְּגוּף [הָאָדָם], וְחוֹשְׁבִים גּוּף [הָאָדָם כְּמוֹ] נִשְׁמָתוֹ. כְּעֵין זֶה הִיא הַתּוֹרָה, יֵשׁ לָהּ גּוּף, וְהוּא מִצְווֹת הַתּוֹרָה הַנִּקְרָאוֹת גּוּפֵי תּוֹרָה. גּוּף הַזֶּה מִתְלַבֵּשׁ בִּלְבוּשִׁים שֶׁהֵם סִפּוּרִים שֶׁל עוֹלָם הַזֶּה, הַטִּפְּשִׁים שֶׁבָּעוֹלָם אֵינָם מִסְתַּכְּלִים אֶלָּא בַּלְּבוּשׁ הַהוּא שֶׁהוּא סִפּוּר הַתּוֹרָה, וְאֵינָם יוֹדְעִים יוֹתֵר, וְאֵינָם מִסְתַּכְּלִים בַּמֶּה שֶׁיֵּשׁ תַּחַת לְבוּשׁ הַהוּא. אֵלּוּ שֶׁיּוֹדְעִים יוֹתֵר אֵינָם מִסְתַּכְּלִים בַּלְּבוּשׁ אֶלָּא בַּגּוּף שֶׁהוּא תַּחַת הַלְּבוּשׁ הַהוּא. הַחֲכָמִים, עַבְדֵי הַמֶּלֶךְ הָעֶלְיוֹן, אוֹתָם שֶׁעָמְדוּ בְּהַר סִינַי, אֵינָם מִסְתַּכְּלִים אֶלָּא בַּנְּשָׁמָה [שֶׁבַּתּוֹרָה], שֶׁהוּא עִקַּר הַכֹּל, תּוֹרָה מַמָּשׁ. וְלֶעָתִיד לָבוֹא עֲתִידִים לְהִסְתַּכֵּל בַּנְּשָׁמָה שֶׁל נְשָׁמָה שֶׁבַּתּוֹרָה.

בֹּא וּרְאֵה, אַף כָּךְ הוּא לְמַעְלָה, שֶׁיֵּשׁ לְבוּשׁ, גּוּף, נְשָׁמָה, וּנְשָׁמָה לַנְּשָׁמָה. הַשָּׁמַיִם וּצְבָאָם אֵלּוּ הֵם לְבוּשׁ, וּכְנֶסֶת יִשְׂרָאֵל [שֶׁהִיא הַמַּלְכוּת] הִיא גּוּף הַמְקַבֵּל הַנְּשָׁמָה, שֶׁהִיא תִּפְאֶרֶת יִשְׂרָאֵל, [דְּהַיְנוּ זְעֵיר אַנְפִּין], וְעַל כֵּן הַמַּלְכוּת הִיא גִּלּוּף לַנְּשָׁמָה, [כִּי זְעֵיר אַנְפִּין מִתְלַבֵּשׁ בָּהּ כְּמוֹ נְשָׁמָה בְּגוּף]. הַנְּשָׁמָה שֶׁאָמַרְנוּ שֶׁזּוֹ תִּפְאֶרֶת יִשְׂרָאֵל הוּא הַתּוֹרָה מַמָּשׁ, [דְּהַיְנוּ נִשְׁמַת הַתּוֹרָה הַנִּזְכַּר לְעֵיל בַּדִּבּוּר הַסָּמוּךְ, שֶׁבָּהּ מִסְתַּכְּלִים הַחֲכָמִים], וּנְשָׁמָה לַנְּשָׁמָה זֶה הוּא עַתִּיקָא קַדִּישָׁא, [שֶׁבּוֹ יִסְתַּכְּלוּ לֶעָתִיד לָבוֹא, כַּנִּזְכַּר לְעֵיל בְּסָמוּךְ], וְהַכֹּל אָחוּז זֶה בְּזֶה, [שֶׁעַתִּיקָא קַדִּישָׁא מִתְלַבֵּשׁ בִּזְעֵיר אַנְפִּין, וּזְעֵיר אַנְפִּין מִתְלַבֵּשׁ בְּמַלְכוּת, וּמַלְכוּת בְּעוֹלָמוֹת בְּרִיאָ"ה יְצִירָ"ה עֲשִׂיָּ"ה וְכָל צְבָאָם]. אוֹי לְאֵלּוּ הָרְשָׁעִים הָאוֹמְרִים שֶׁהַתּוֹרָה אֵינָהּ יוֹתֵר מִסִּפּוּר בִּלְבַד, וְהֵם מִסְתַּכְּלִים בַּלְּבוּשׁ וְלֹא יוֹתֵר. אַשְׁרֵיהֶם הַצַּדִּיקִים הַמִּסְתַּכְּלִים בַּתּוֹרָה כָּרָאוּי.

(פֵּרוּשׁ הַ"סֻּלָּם" לַזֹּהַר שָׁם)



– פֶּרֶק יח –

הִתְגַּלּוּת סֵפֶר הַזֹּהַר

קַדְמוּת סֵפֶר הַזֹּהַר הַקָּדוֹשׁ

מֵאָז שֶׁנִּתְגַּלָּה סֵפֶר הַזֹּהַר, כְּאֶלֶף שָׁנִים לְאַחֲרֵי שֶׁנִּגְמְרָה עֲרִיכָתוֹ עַל יְדֵי רַבִּי שִׁמְעוֹן בֶּן יוֹחַאי וְחַבְרַיָא דִּילֵּיהּ, הִשְׁפִּיעַ לְחִזּוּק הָאֱמוּנָה, הַעֲמָקָתָהּ, בִּסּוּסָהּ וַהֲפָצָתָהּ בְּקֶרֶב עַם יִשְׂרָאֵל.

הָאוֹר הַגָּדוֹל כְּזֹהַר הָרָקִיעַ שֶׁהֵאִיר וְזָרַח מִן סֵפֶר הַזֹּהַר, הֵאִיר לָאָרֶץ וְלַדָּרִים עָלֶיהָ גַּם בִּתְקוּפוֹת הַחֹשֶׁךְ לְעַם בְּנֵי יִשְׂרָאֵל, בִּזְמַנִּים קָשִׁים, כַּאֲשֶׁר הַחֶרֶב הִתְנוֹסְסָה מֵעַל רָאשֵׁי עַם בְּנֵי יִשְׂרָאֵל, וְסָבְלוּ מֵחֶרְפַּת רָעָב וּמֵאוֹיְבִים מִבַּיִת וּמִחוּץ.

וְאֵין בְּזֶה פֶּלֶא כְּלָל, כִּי רַבִּי שִׁמְעוֹן בֶּן יוֹחַאי וְחַבְרַיָא דִּילֵיהּ, משֶׁה רַבֵּינוּ רַעְיָא מְהֵימְנָא וּמַלְאֲכֵי עֶלְיוֹן, הַטֶּבַע וְהָעוֹלָמוֹת כֻּלָּם, שֻׁתָּפִים הֵם לִיצִירָה חֲשׁוּבָה זוֹ שֶׁנִּקְרָא סֵפֶר הַזֹּהַר.

יֵשׁ הָרוֹצִים לְאַחֵר אֶת זְמַן חִבּוּר סֵפֶר הַזֹּהַר, מִפְּנֵי שֶׁלְּדַעְתָּם חֲלָקִים מִסֵּפֶר הַזֹּהַר מְחַבְּרָם הָיוּ מְאֻחָרִים יוֹתֵר מִזְּמַן רַבִּי שִׁמְעוֹן בֶּן יוֹחַאי.

אָמְנָם כְּבָר כָּתַב עַל זֶה הָרַב יְרוּחָם לַיְינֶער, הָאַדְמוֹ"ר מֵרַאדְזִין זֵכֶר צַדִּיק לִבְרָכָה, וְזֶה לְשׁוֹנוֹ:

מֵאַחַר שֶׁהַטְּעָנוֹת כְּבָר נִשְׁמְעוּ, וְלֹא חָשׁוּ לָהֶן, אָנוּ מַחֲזִיקִים שֶׁמָּצְאוּ טַעַם נָכוֹן שֶׁלֹּא לָחוּשׁ לָהֶן.

תּוֹרַת הַקַּבָּלָה וְהַסּוֹד קִבְּלוּ שְׁלוֹמֵי אֱמוּנֵי יִשְׂרָאֵל מִרַשְׁבִּ"י זַ"ל, כָּל דִּבְרֵי הָאֲרִיזַ"ל מְיֻסָּד עַל סֵפֶר הַזֹּהַר, וְכָל דִּבְרֵי רַבִּי יִשְׂרָאֵל בַּעַל שֵׁם טוֹב זַ"ל מְיֻסָּד עַל דִּבְרֵי הַזֹּהַר וְהָאֲרִיזַ"ל, וְהַגְּרָ"א זַ"ל כָּתַב פֵּרוּשִׁים עַל הַזֹּהַר הַקָּדוֹשׁ, וְכָל תְּמִימֵי דֶּרֶךְ הוֹלְכִים בְּתוֹרַת הַזֹּהַר וּמַאֲמִינִים בּוֹ

וּמַמְשִׁיךְ שָׁם:

שְׁלוֹמֵי אֱמוּנֵי יִשְׂרָאֵל, הַמַּאֲמִינִים בַּהַשֵּׁם וּבְתוֹרָתוֹ, וְקִבְּלוּ אֶת הַתּוֹרָה הַכָּתוּב בְּיַד משֶׁה וְאֶת הַתּוֹרָה הַמְּסוּרָה עַל פֶּה בְּיַד משֶׁה, קִבְּלוּ אֶת תּוֹרַת הַקַּבָּלָה וְהַסּוֹד מֵאֵת הַתַּנָּא רַבִּי שִׁמְעוֹן בַּר יוֹחַאי.

וּמָרָן הָאֲרִ"י זִכְרוֹנוֹ לִבְרָכָה הַקָּדוֹשׁ יָסַד כָּל יְסוֹדֵי הַקַּבָּלָה שֶׁלּוֹ עַל סֵפֶר הַזֹּהַר וְכָתַב פֵּרוּשִׁים עָלָיו. וּגְאוֹן עֻזֵּנוּ, קְדוֹשׁ יִשְׂרָאֵל וּפְאֵרוּ, מוֹרֵנוּ וְרַבֵּינוּ רַבִּי יִשְׂרָאֵל בַּעַל שֵׁם טוֹב זִכְרוֹנוֹ לְחַיֵּי הָעוֹלָם הַבָּא, אֲבִיהֶם שֶׁל חֲסִידִים, שֶׁהֵאִיר לָעוֹלָם בְּתוֹרַת שַׁעֲרֵי הַחָכְמָה וְהַתְּבוּנָה וְהַדַּעַת, בָּנָה יְסוֹדֵי הַחֲסִידוּת עַל סֵפֶר הַזֹּהַר הַקָּדוֹשׁ וְסִפְרֵי הָאֲרִ"י זִכְרוֹנוֹ לִבְרָכָה. וְהוּא וְתַלְמִידָיו הַקְּדוֹשִׁים אַחֲרָיו לִמְּדוּ אֶת צְנוּעִים חָכְמָה בְּבֵאוּר דִּבְרֵי הַזֹּהַר הַקָּדוֹשׁ.

וְרַבֵּינוּ הַגְּרָ"א זִכְרוֹנוֹ לִבְרָכָה, אֲשֶׁר הָיָה כְּאֶחָד מִן הָרִאשׁוֹנִים ... וְכָל רָז לֹא אָנִיס לֵיהּ ... כָּתַב פֵּרוּשִׁים עַל הַזֹּהַר הַקָּדוֹשׁ וְהָאִדְרָא רַבָּה קַדִּישָׁא וְהַסִּפְרָא דִּצְנִיעוּתָא וְהַתִּקּוּנֵי זֹהַר, וּבְבֵאוּרִים עַל הַשֻּׁלְחָן עָרוּךְ מֵבִיא מְקוֹרוֹת מִדִּבְרֵי הַזֹּהַר... וְכָל תְּמִימֵי דֶּרֶךְ הוֹלְכִים בְּתוֹרַת הַזֹּהַר וּמַאֲמִינִים בּוֹ.

(הַקְדָּמַת סֵפֶר זֹהַר הָרָקִיעַ לְהָאַדְמוֹ"ר מֵרַאדְזִין זֵכֶר צַדִּיק לִבְרָכָה)

רַבִּים מְיַחֲסִים אֶת עֲרִיכָתוֹ שֶׁל סֵפֶר הַזֹּהַר לַדּוֹרוֹת שֶׁלְּאַחַר רַבִּי שִׁמְעוֹן בֶּן יוֹחַאי, בִּימֵי הָאָמוֹרָאִים. עַל נוֹכְחוּתָם שֶׁל אָמוֹרָאִים בְּסֵפֶר הַזֹּהַר כּוֹתֵב הָרַב רַבִּי נַחוּם מִטְּשֶׁרְנוֹבִּיל, וְזֶה לְשׁוֹנוֹ:

מִי שֶׁזּוֹכֶה לְהַשִּׂיג אוֹר הַגָּנוּז שֶׁבַּתּוֹרָה, שֶׁעַל יְדֵי זֶה מַבִּיט מִסּוֹף הָעוֹלָם וְעַד סוֹפוֹ, אָז אֵין חִלּוּק אֶצְלוֹ בְּמָה שֶׁהוּא עַתָּה בַּהֹוֶה מִיָּד, וּבֵין מַה שֶּׁיִּהְיֶה לְדוֹרוֹת. וְלָכֵן אָמַר רַבִּי שִׁמְעוֹן בֶּן יוֹחַאי בַּזֹּהַר מַה שֶּׁאָמַר [הָאָמוֹרָא] רַבָּה בַּר בַּר חַנָּה, שֶׁהָיָה אַחַר כַּמָּה דּוֹרוֹת, וְכֵן אָמְרוּ רַבּוֹתֵינוּ זִכְרוֹנָם לִבְרָכָה עַל משֶׁה רַבֵּינוּ עָלָיו הַשָּׁלוֹם, שֶׁרָאָה אֶת רַבִּי עֲקִיבָא יוֹשֵׁב וְדוֹרֵשׁ, אַף עַל פִּי שֶׁהָיָה אַחַר דּוֹרוֹת הַרְבֵּה, וְכָל זֶה מֵחֲמַת שֶׁעַל יְדֵי תּוֹרָתָם בָּאוּ לָאוֹר הַגָּנוּז, וְשָׁם אֵין חִלּוּק בֵּין מִיָּד וּלְדוֹרוֹת.

(מְאוֹר עֵינַיִם פָּרָשַׁת צַו)

יֵשׁ הָרוֹאִים אֶת הַתְּקוּפָה שֶׁבָּהּ נֶעֱרַךְ הַזֹּהַר בְּצוּרָתוֹ כְּפִי שֶׁהוּא לְפָנֵינוּ - כִּתְקוּפַת הַגְּאוֹנִים, מֵאוֹת שָׁנִים לְאַחַר פְּטִירַת רַבִּי שִׁמְעוֹן בֶּן יוֹחַאי (הָרַב אַבְרָהָם גָּאלַנְטִי בְּ"אוֹר הַחַמָּה" לַזֹּהַר פָּרָשַׁת וַיִּשְׁלַח דַּף קנ"ט.).

סֵדֶר גִּלּוּי סֵפֶר הַזֹּהַר הַקָּדוֹשׁ

בְּסֵפֶר יוּחֲסִין לְרַבִּי אַבְרָהָם זְכוּת נִדְפַּס קֶטַע מִכְּתַב יַד שֶׁל רַבִּי יִצְחָק דְמִן עַכּוֹ (מְקֻבָּל יָדוּעַ וְתַלְמִידוֹ שֶׁל הָרַמְבָּ"ן), הַמְגַלֶּה לָנוּ כַּמָּה עֻבְדּוֹת חֲשׁוּבוֹת בְּיוֹתֵר בְּקֶשֶׁר לְהִתְגַּלּוּת וּפִרְסוּם סֵפֶר הַזֹּהַר.

כַּאֲשֶׁר נִכְבְּשָׁה עַכּוֹ בִּידֵי הַמֻּסְלְמִים (בְּסוֹף הַמֵּאָה הַ- 13), יָצָא רַבִּי יִצְחָק דְמִן עַכּוֹ לְסַפֵּר, "לַחֲקֹר כֵּיצַד נִמְצָא בִּזְמַנּוֹ סֵפֶר הַזֹּהַר אֲשֶׁר עָשָׂה רַבִּי שִׁמְעוֹן וְרַבִּי אֶלְעָזָר בְּנוֹ בַּמְּעָרָה", וְזֶה לְשׁוֹנוֹ:

וּמִפְּנֵי שֶׁרָאִיתִי כִּי דְּבָרָיו מֻפְלָאִים, יִשְׁאֲבוּ מִמָּקוֹר הָעֶלְיוֹן, הַמַּעְיָן הַמַּשְׁפִּיעַ בִּלְתִּי מְקַבֵּל, בָּרוּךְ שֵׁם כְּבוֹד מַלְכוּתוֹ לְעוֹלָם וָעֶד, רָדַפְתִּי אַחֲרָיו וָאֶשְׁאֲלָה אֶת הַתַּלְמִידִים הַנִּמְצָאִים בְּיָדָם דְּבָרִים גְּדוֹלִים מִמֶּנּוּ, מֵאַיִן בָּא לָהֶם סוֹדוֹת מֻפְלָאִים מְקֻבָּלִים מִפֶּה אֶל פֶּה, אֲשֶׁר לֹא נִתְּנוּ לִכָּתֵב, וְנִמְצְאוּ שָׁם מְבֹאָרִים לְכָל קוֹרֵא סֵפֶר, וְלֹא מָצָאתִי תְּשׁוּבוֹתֵיהֵם עַל שְׁאֵלָתִי זֹאת מְכֻוָּנוֹת, זֶה אוֹמֵר בְּכֹה וְזֶה אוֹמֵר בְּכֹה...

שָׁמַעְתִּי אוֹמְרִים לִי עַל שְׁאֵלָתִי, כִּי הָרַב הַנֶּאֱמָן הָרַמְבָּ"ן זִכְרוֹנוֹ לִבְרָכָה שָׁלַח אוֹתוֹ מֵאֶרֶץ יִשְׂרָאֵל לְקָטָלוֹנְיָא לִבְנוֹ, וְהֵבִיאוֹ הָרוּחַ לְאֶרֶץ אֲרָגוֹן... וְנָפַל בְּיַד הֶחָכָם רַבִּי משֶׁה דִּי לִיאוֹן. וְיֵשׁ אוֹמְרִים שֶׁמֵּעוֹלָם לֹא חִבֵּר רַבִּי שִׁמְעוֹן בֶּן יוֹחַאי סֵפֶר זֶה, אֲבָל רַבִּי משֶׁה זֶה הָיָה יוֹדֵעַ שֵׁם הַכּוֹתֵב, וּבְכֹחוֹ יִכְתֹּב רַבִּי משֶׁה זֶה דְּבָרִים מֻפְלָאִים אֵלֶּה.

(סֵפֶר יוּחֲסִין הַשָּׁלֵם דַּף פ"ז וָאֵילָךְ)

עַל הַסְּבָרָא בְּסֵפֶר הַיּוּחֲסִין שֶׁסֵּפֶר הַזֹּהַר נִתְחַבֵּר עַל יְדֵי רַבִּי משֶׁה דִּי לִיאוֹן, כְּבָר כָּתַב הַגָּאוֹן רַבִּי דָּוִד לוּרְיָא בְּקֻנְטְרֵסוֹ "קַדְמוּת סֵפֶר הַזֹּהַר" לְהוֹכִיחַ, שֶׁאִי אֶפְשָׁר לִהְיוֹת שֶׁהָרַב משֶׁה דִּי לִיאוֹן חִבֵּר אֶת סֵפֶר הַזֹּהַר. וְהוֹכָחוֹתָיו לְזֶה: א) סִפְרֵי רַבִּי משֶׁה דִּי לִיאוֹן הַיְדוּעִים לָנוּ (סֵפֶר "הַמִּשְׁקָל" וְסֵפֶר "הָרִמּוֹן") שׁוֹנִים הֵם בְּאָפְיָם מִסֵּפֶר הַזֹּהַר, וְיֵשׁ בָּהֶם כַּמָּה דְּבָרִים הַסּוֹתְרִים לְדִבְרֵי הַזֹּהַר. ב) בְּכַמָּה מְקוֹמוֹת כְּשֶׁרַבִּי משֶׁה דִּי לִיאוֹן מֵבִיא אֶת דִּבְרֵי הַזֹּהַר כְּמָקוֹר לִדְבָרָיו, לִפְעָמִים מוּכָח שֶׁלֹּא הֵבִין כָּרָאוּי אֶת דִּבְרֵי הַזֹּהַר. ג) בְּכַמָּה סְפָרִים שֶׁקָּדְמוּ לִתְקוּפַת רַבִּי משֶׁה דִּי לִיאוֹן מוּבָאִים כְּבָר דְּבָרִים הַמּוֹפִיעִים בַּזֹּהַר, שֶׁמִּזֶּה מוּכָח שֶׁסֵּפֶר הַזֹּהַר קָדַם לְרַבִּי משֶׁה דִּי לִיאוֹן.

סִפְרֵי הַזֹּהַר הַקָּדוֹשׁ וְסִפְרֵי הָאֲרִ"י זִכְרוֹנוֹ לִבְרָכָה וְהַבַּעַל שֵׁם טוֹב זִכְרוֹנוֹ לִבְרָכָה, הֵם כֻּלָּם מְיֻסָּדִים עַל פִּי רוּחַ הַקֹּדֶשׁ

סִפְרֵי הַזֹּהַר הַקָּדוֹשׁ וְסִפְרֵי הָאֲרִ"י זִכְרוֹנוֹ לִבְרָכָה וְהַבַּעַל שֵׁם טוֹב זִכְרוֹנוֹ לִבְרָכָה, וְכַיּוֹצֵא, הֵם כֻּלָּם מְיֻסָּדִים עַל פִּי רוּחַ הַקֹּדֶשׁ, וּמְעוֹרְרִים אֶת הָאָדָם מְאֹד לַעֲבוֹדָתוֹ יִתְבָּרַךְ בֶּאֱמֶת. ... וְצָרִיךְ לְהִתְרַחֵק מְאֹד בְּתַכְלִית הָרִחוּק מִסִּפְרֵי הַמֶּחְקָרִים, ... וְאִסּוּר גָּדוֹל מְאֹד מְאֹד לִלְמֹד אוֹתָם, כִּי הֵם פּוֹגְמִים וּמְבַלְבְּלִים מְאֹד אֶת הָאֱמוּנָה הַקְּדוֹשָׁה, אַשְׁרֵי מִי שֶׁאֵינוֹ יוֹדֵעַ מֵהֶם כְּלָל וְהוֹלֵךְ בִּתְמִימוּת, כִּי לֹא בְּאֵלֶּה חֵלֶק יַעֲקֹב וְכוּ'. וְצָרִיךְ לִבְרֹחַ מֵהֵם לְמַלֵּט נַפְשׁוֹ מִנִּי שַׁחַת לְבַל יְאַבֵּד עוֹלָמוֹ לְגַמְרֵי חָס וְשָׁלוֹם. וּמַרְגְּלָא בְּפוּמֵיהּ דְּרַבֵּינוּ זִכְרוֹנוֹ לִבְרָכָה לוֹמַר, כִּי טוֹב לְהוֹדוֹת לַהַשֵּׁם עַל אֲשֶׁר שָׁלַח לָנוּ אֶת נֶאֱמַן בֵּיתוֹ הוּא משֶׁה רַבֵּנוּ עָלָיו הַשָּׁלוֹם, שֶׁהוֹצִיא אוֹתָנוּ מִכָּל הַמְּבוּכוֹת, וְנָתַן לָנוּ אֶת הַתּוֹרָה וְצִוָּה עָלֵינוּ לְהַאֲמִין בַּהַשֵּׁם בְּלִי שׁוּם חֲקִירוֹת כְּלָל, וּלְקַיֵּם אֶת כָּל דִּבְרֵי הַתּוֹרָה וְהַמִּצְווֹת כִּפְשׁוּטָן. אַשְׁרֵי מִי שֶׁזּוֹכֶה לֵילֵךְ בִּתְמִימוּת וְכוּ'.

(סֵפֶר חַיֵּי מוֹהֲרַ"ן מִבְּרֶסְלֶב אוֹת תז)

סֵפֶר הַזֹּהַר הַקָּדוֹשׁ וְהָאֲרִ"י זִכְרוֹנוֹ לִבְרָכָה כָּל דִּבְרֵיהֶם מְקֻבָּלִים אִישׁ מִפִּי אִישׁ עַד משֶׁה רַבֵּינוּ עָלָיו הַשָּׁלוֹם, מַה שֶּׁחִדְּשׁוּ בָּהֶם הָיָה בְּרוּחַ הַקֹּדֶשׁ בְּמַדְרֵגָה גָּבוֹהַּ מְאֹד, וּמְחַזְּקִין וּמְקַיְּמִין מְאֹד אֶת אֱמוּנָתֵנוּ הַקְּדוֹשָׁה

סֵפֶר הַזֹּהַר הַקָּדוֹשׁ וְהָאֲרִ"י זִכְרוֹנוֹ לִבְרָכָה שֶׁחִבְּרוֹ הָרַשְׁבִּ"י וְחַבְרַיָא זִכְרוֹנָם לִבְרָכָה בְּרוּחַ הַקֹּדֶשׁ וְעַל פִּי אֵלִיָּהוּ זִכְרוֹנוֹ לִבְרָכָה, כָּל דִּבְרֵיהֶם מְקֻבָּלִים אִישׁ מִפִּי אִישׁ עַד משֶׁה רַבֵּינוּ עָלָיו הַשָּׁלוֹם. וּמַה שֶּׁחִדְּשׁוּ בָּהֶם הָיָה בְּרוּחַ הַקֹּדֶשׁ בְּמַדְרֵגָה גָּבוֹהַּ מְאֹד, וּמְחַזְּקִין וּמְקַיְּמִין מְאֹד אֶת אֱמוּנָתֵנוּ הַקְּדוֹשָׁה שֶׁהִתְחִילָה מֵאַבְרָהָם אָבִינוּ עָלָיו הַשָּׁלוֹם וְכוּ', וּמְזָרְזִים מְאֹד לְקַיֵּם תּוֹרַת משֶׁה בְּכָל פְּרָטֶיהָ וְדִקְדּוּקֶיהָ, וּלְהַבְדִּיל סִפְרֵי הַחֲקִירָה הֵם בְּהֵפֶךְ מִכָּל זֶה כַּיָּדוּעַ וּמְפֻרְסָם, אַשְׁרֵי מִי שֶׁאֵינוֹ מַטְעֶה אֶת עַצְמוֹ בָּהֶם, וּבוֹחֵר בָּאֱמֶת לַאֲמִתּוֹ.

(סֵפֶר חַיֵּי מוֹהֲרַ"ן מִבְּרֶסְלֶב אוֹת תח, תֹּכֶן דְּבָרָיו)

מִי שֶׁמֵּשִׂים עֵינוֹ וְלִבּוֹ הֵיטֵב עַל כָּל דִּבְרֵי הַתּוֹרָה שֶׁבִּכְתָב וּבְעַל פֶּה, בְּכָל סִפְרֵי תַּנַ"ךְ וְשַׁ"ס וּמִדְרָשִׁים וְסִפְרֵי הַזֹּהַר הַקָּדוֹשׁ וְכִתְבֵי הָאֲרִ"י זִכְרוֹנוֹ לִבְרָכָה וְסִפְרֵי הַצַּדִּיקִים אֲמִתִּיִּים שֶׁבְּדוֹרֵנוּ, כֻּלָּם יְעִידוּן וְיַגִּידוּן כִּי הַשֵּׁם אֶחָד וּשְׁמוֹ אֶחָד.

... וְכֵן כָּל הַחִדּוּשִׁים הַנִּפְלָאִים וְהַנּוֹרָאִים שֶׁגִּלּוּ גְּדוֹלֵי הַצַּדִּיקִים בְּנֵי עֲלִיָּה כֻּלָּם יְעִידוּן וְיַגִּידוּן וּמְגַלִּין אֱלֹקוּתוֹ יִתְבָּרַךְ לְכָל הֶחָפֵץ בֶּאֱמֶת, כִּי כָּל מוֹדֶה עַל הָאֱמֶת יָבִין וְיִרְאֶה בְּעֵינֵי שִׂכְלוֹ שֶׁאִי אֶפְשָׁר לְשֵׂכֶל אֱנוֹשִׁי לְגַלּוֹת חִדּוּשִׁים כָּאֵלֶּה בְּשׁוּם אֹפֶן, כִּי אִם מֵאֵת הַשֵּׁם צְבָאוֹת יָצְאוּ, וְהוּא יִתְבָּרַךְ בְּחַסְדּוֹ הוֹפִיעַ עֲלֵיהֶם וְהוֹדִיעָם כָּל הַנִּפְלָאוֹת וְהַנּוֹרָאוֹת הָאֵלֶּה. נִמְצָא, שֶׁהַתּוֹרָה הוּא עֵדוּת עַל אֱלֹקוּתוֹ יִתְבָּרַךְ, עַל כֵּן נִקְרֵאת הַתּוֹרָה "עֵדוּת".

(סֵפֶר לִקּוּטֵי הֲלָכוֹת הִלְכוֹת פֶּסַח הֲלָכָה ט)

אֵין לִלְמֹד סְפָרִים שֶׁל דְּרוּשִׁים וּמוּסָר כִּי אִם אוֹתָם הַהוֹלְכִים עַל פִּי דִּבְרֵי רַבּוֹתֵינוּ זִכְרוֹנָם לִבְרָכָה

אָמַר שֶׁאֵין לִלְמֹד סְפָרִים שֶׁל דְּרוּשִׁים וּמוּסָר כִּי אִם אוֹתָם הַהוֹלְכִים עַל פִּי דִּבְרֵי רַבּוֹתֵינוּ זִכְרוֹנָם לִבְרָכָה, בִּגְמָרָא וּמִדְרָשִׁים וְסִפְרֵי הַזֹּהַר הַקָּדוֹשׁ וְסִפְרֵי הָאֲרִ"י זִכְרוֹנוֹ לִבְרָכָה, וְכֵן כָּל הַסְּפָרִים שֶׁחִבְּרוּ הַצַּדִּיקִים הַסְּמוּכִים לְדוֹרוֹתֵינוּ שֶׁהֵם בְּנוּיִים עַל יְסוֹדוֹת הַרְרֵי קֹדֶשׁ עַל פִּי דִּבְרֵי הַבַּעַל שֵׁם טוֹב זִכְרוֹנוֹ לִבְרָכָה. שֶׁהֵם סִפְרֵי הָרַב הַקָּדוֹשׁ מִפּוֹלְנָאָה, וְסֵפֶר לִקּוּטֵי אֲמָרִים. וְחָשַׁב עוֹד כַּמָּה סְפָרִים כָּאֵלֶּה שֶׁטּוֹב לְלָמְדָם. וְהַמַּשְׂכִּיל יָבִין מֵאֵלָיו עַל פִּי דְּבָרִים הָאֵלֶּה מֵאֵיזֶה סְפָרִים לִרְחַק, וּבְאֵיזֶה סְפָרִים יִתְחַזֵּק וְיֹאחַז בָּהֶם. הַיְנוּ אוֹתָם שֶׁהֵם בְּנוּיִים רַק עַל פִּי הַגְּמָרָא וּמִדְרָשִׁים וְסִפְרֵי הַזֹּהַר הַקָּדוֹשׁ וְהָאֲרִ"י זִכְרוֹנוֹ לִבְרָכָה וְהַבַּעַל שֵׁם טוֹב זִכְרוֹנוֹ לִבְרָכָה, אַשְׁרֵי שֶׁיֹּאחַז בָּהֶם.

(סֵפֶר חַיֵּי מוֹהֲרַ"ן מִבְּרֶסְלֶב אוֹת תי)



– פֶּרֶק יט –

מַדּוּעַ לֹא נִתְגַּלָּה סֵפֶר הַזֹּהַר לְהַקַּדְמוֹנִים

רַבִּי יְהוּדָה חַיָּט מְבָאֵר מַדּוּעַ בְּדוֹרוֹ נִתְגַּלָּה סֵפֶר הַזֹּהַר – וּבִזְכוּת שֶׁעָסַק לֶאֱסֹף סִפְרֵי הַזֹּהַר נִצּוֹל מִגֵרוּשׁ סְפָרַד

אַשְׁרֵינוּ מַה טּוֹב חֶלְקֵנוּ שֶׁזָּכִינוּ אֶל סֵפֶר הַזֹּהַר, מַה שֶּׁלֹּא זָכוּ קַדְמוֹנֵינוּ אֲשֶׁר קָטְנָם עָבָה מִמָּתְנֵינוּ, כְּמוֹ רַב הַאי גָּאוֹן וְרַב שֵׁשֶׁת גָּאוֹן וְהָרַב אֱלִיעֶזֶר מִגַּרְמַיְזָא וְהָרַמְבָּ"ן וְהָרַאֲבָ"ד וְהָרַשְׁבָּ"א וְהַחֲכָמִים אֲחֵרִים זוּלָתָם, שֶׁלֹּא טָעֲמוּ מִדִּבְשׁוֹ, כִּי בִּזְמַנָּם לֹא נִתְגַּלָּה.

וְאַל תִּתְמַהּ מִזֶּה, כִּי בְּוַדַּאי לֹא נִתְגַּלָּה עַד הַדּוֹר הָאַחֲרוֹן אֲשֶׁר אֲנַחְנוּ בּוֹ הַיּוֹם. וְסִיּוּעַ לְזֶה מָצָאתִי בְּסֵפֶר הַתִּקּוּנִים [סוֹף תִּקּוּן ו'] וְזֶה לְשׁוֹנוֹ: אָמַר לֵיהּ אֵלִיָּהוּ לְרַבִּי שִׁמְעוֹן: רַבִּי רַבִּי כַּמָּה זַכָּאָה אַנְתְּ דְּמֵהַאי חִבּוּרָא דִּילָךְ יִתְפַּרְנְסוּ כַּמָּה עִלָּאֵי עַד דְּאִתְגַּלְיָיא לְתַתָּאֵי בְּסוֹף יוֹמַיָּא, וּבְגִינֵיהּ וְשַׁבְתֶּם אִישׁ אֶל אֲחֻזָּתוֹ וְאִישׁ אֶל מִשְׁפַּחְתּוֹ תָּשׁוּבוּ, עַד כָּאן לְשׁוֹנוֹ.

מְבֹאָר מִכָּאן שֶׁסֵּפֶר הַזֹּהַר הָיָה עָתִיד לִהְיוֹת גָּנוּז, וּבְאוֹתוֹ זְמַן יִתְהַנּוּ מִמֶּנּוּ הָעֶלְיוֹנִים וְהֵם הַמַּלְאָכִים עַד שֶׁיָּבוֹא דָּרָא בַּתְרָאָה, שֶׁאָז יִתְגַּלֶּה לַתַּחְתּוֹנִים, וּבִזְכוּת הָעוֹסְקִים וְהַמְטַפְּלִים בּוֹ יָבוֹא מָשִׁיחַ, כִּי תְּמַלֵּא הָאָרֶץ דֵּעָה אֶת הַשֵּׁם בְּסִבָּתוֹ, אֲשֶׁר זֶה יִהְיֶה סִבָּה קְרוֹבָה לְבִיאָתוֹ...

וַאֲנִי יְהוּדָה בֵּן לַאֲדוֹנִי הֶחָכָם וְחָסִיד רַבִּי יַעֲקֹב חַיָּט עָלָיו הַשָּׁלוֹם, בִּהְיוֹתִי בִּסְפָרַד טָעַמְתִּי מְעַט דְּבַשׁ וְאוֹרוּ עֵינַי, וְנָתַתִּי אֶל לִבִּי לִדְרֹשׁ וְלָתוּר בְּחָכְמָה, וְהָלַכְתִּי מֵחַיִל אֶל חַיִל לֶאֱסֹף כָּל מַה שֶּׁיִּמָצֵא מֵהַסֵּפֶר הַנִּזְכַּר [בְּיָמָיו לֹא נִדְפַּס עֲדַיִן סֵפֶר הַזֹּהַר, וְהָיָה נָפוֹץ בְּצוּרַת קֻנְטְרֵסִים], וְאָסַפְתִּי מְעַט פֹּה וּמְעַט פֹּה עַד שֶׁרֻבּוֹ הָיָה בְּיָדִי מֵהַנִּמְצָא מִמֶּנּוּ. וַאֲנִי מַאֲמִין אֱמוּנָה גְּמוּרָה כִּי זְכוּת זֶה עָמַד לִי בְּכָל הַתְּלָאוֹת הָרָעוֹת אֲשֶׁר מְצָאוּנִי בְּגֵרוּשׁ סְפָרַד, אֲשֶׁר כָּל שׁוֹמְעָם תִּצַּלְנָה שְׁתֵּי אָזְנָיו.

(הַקְדָּמַת רַבִּי יְהוּדָה חַיָּט לְסִפְרוֹ מִנְחַת יְהוּדָה)



– פֶּרֶק כ –

רַבִּי שִׁמְעוֹן בַּר יוֹחַאי תַּלְמִיד מֻבְהָק לְרַבִּי עֲקִיבָא

רַבִּי שִׁמְעוֹן בֶּן יוֹחַאי הָיָה אֶחָד מִן הַתַּנָּאִים הַגְּדוֹלִים בַּדּוֹר הַשֵּׁנִי שֶׁאַחַר חֻרְבַּן בַּיִת שֵׁנִי

רַבִּי שִׁמְעוֹן בֶּן יוֹחַאי, רֹאשׁ הַ"חַבְרַיָא קַדִּישָׁא" שֶׁהִשְׁתַּתְּפוּ בְּחִבּוּר סֵפֶר הַזֹּהַר הַקָּדוֹשׁ, הָיָה אֶחָד מִן הַתַּנָּאִים הַגְּדוֹלִים בַּדּוֹר הַשֵּׁנִי שֶׁאַחַר חֻרְבַּן בַּיִת שֵׁנִי, בִּזְמַן גְּזֵרוֹת קָשׁוֹת שֶׁל מַלְכוּת רוֹמִי עַל עַם יִשְׂרָאֵל. שְׁאָר חַבְרֵי הַ"חַבְרַיָא" הֵם: רַבִּי אֶלְעָזָר בְּנוֹ, רַבִּי אַבָּא, רַבִּי יְהוּדָה, רַבִּי יוֹסִי בַּר יַעֲקֹב, רַבִּי יִצְחָק, רַבִּי חִזְקִיָּה בַּר רַב, רַבִּי חִיָּא, רַבִּי יוֹסִי וְרַבִּי יוֹסָא.

רַבִּי שִׁמְעוֹן בֶּן יוֹחַאי נוֹלַד בְּאֶרֶץ יִשְׂרָאֵל בְּמֵרוֹן, וְנֶאֱסַף אֶל עַמָּיו בְּמֵרוֹן, בְּיוֹם לַ"ג בָּעֹמֶר בְּיוֹם לַ"ג בָּעֹמֶר

הַתַּנָּא הַדָּגוּל רַבִּי שִׁמְעוֹן בֶּן יוֹחַאי נוֹלַד בְּאֶרֶץ יִשְׂרָאֵל, בְּאֶרֶץ הַגָּלִיל, וְנֶאֱסַף אֶל עַמָּיו זָקֵן וּשְׂבַע יָמִים בַּכְּפָר מֵרוֹן, לֹא הַרְחֵק מֵעִיר צְפָת, בְּיוֹם לַ"ג בָּעֹמֶר.

רַשְׁבִּ"י הָיָה תַּלְמִידוֹ הַמֻּבְהָק שֶׁל הַתַּנָּא הַגָּדוֹל רַבִּי עֲקִיבָא.

הָיָה תַּלְמִידוֹ הַמֻּבְהָק שֶׁל הַתַּנָּא הַגָּדוֹל רַבִּי עֲקִיבָא, שֶׁקָּרָא אוֹתוֹ "בְּנִי".

(מְעִילָה דַּף ז.)

רַבִּי שִׁמְעוֹן בֶּן יוֹחַאי הָיָה מֵחֲמֵשֶׁת הַתַּלְמִידִים שֶׁל רַבִּי עֲקִיבָא שֶׁנִּשְׁאֲרוּ בַּחַיִּים אַחֲרֵי שֶׁמֵּתוּ עֶשְׂרִים וְאַרְבָּעָה אֶלֶף תַּלְמִידִים שֶׁל רַבִּי עֲקִיבָא, וְאוֹתָם הַחֲמִשָּׁה תַּלְמִידִים הֶעֱמִידוּ וְהֶחֱזִיקוּ אֶת הַתּוֹרָה בַּזְּמַן הַקָּשֶׁה הַהוּא.

(יְבָמוֹת דַּף ס"ב:)

רַשְׁבִּ"י לָמַד בְּמֶשֶׁךְ שְׁלֹשׁ עֶשְׂרֵה שָׁנָה בִּבְנֵי בְּרָק אֵצֶל רַבִּי עֲקִיבָא.

תֵּכֶף אַחַר נִשּׂוּאָיו הָלַךְ רַבִּי שִׁמְעוֹן בֶּן יוֹחַאי לִלְמֹד תּוֹרָה בִּבְנֵי בְּרָק בִּישִׁיבַת רַבִּי עֲקִיבָא, שָׁם יָשַׁב וְלָמַד בְּמֶשֶׁךְ שְׁלֹשׁ עֶשְׂרֵה שָׁנָה מִבְּלִי לְבַקֵּר בְּבֵיתוֹ בְּמֶשֶׁךְ כָּל זְמַן זֶה.

(וַיִּקְרָא רַבָּה פֶּרֶק כ"א, ח)

רַשְׁבִּ"י מָסַר נַפְשׁוֹ לַחֲדֹר בְּבֵית הַסֹּהַר לִשְׁמֹעַ תּוֹרָה מֵרַבּוֹ רַבִּי עֲקִיבָא.

דְּבֵקוּתוֹ בְּרַבּוֹ הַדָּגוּל הָיְתָה כָּל כָּךְ, עַד שֶׁכְּשֶׁנֶּאֱסַר רַבִּי עֲקִיבָא וְנִתְפַּס בְּבֵית הַסֹּהַר, מָסַר רַבִּי שִׁמְעוֹן בֶּן יוֹחַאי נַפְשׁוֹ לַחֲדֹר לְשָׁם לִשְׁמֹעַ מִמֶּנּוּ תּוֹרָה.

(פְּסָחִים דַּף קי"ב.)

דַּיֶּךָ שֶׁאֲנִי וּבוֹרַאֲךָ מַכִּירִין כֹּחֲךָ

בְּעֵת שְׁהוּתוֹ אֵצֶל רַבּוֹ רַבִּי עֲקִיבָא הִסְתִּיר אֶת גַּדְלוּתוֹ מֵעֵינֵי כֹּל, עַד שֶׁאָמַר עָלָיו רַבּוֹ "דַּיֶּךָ שֶׁאֲנִי וּבוֹרַאֲךָ מַכִּירִין כֹּחֲךָ", כְּדִלְהַלָּן.

אָמַר רַבִּי אַבָּא: בָּרִאשׁוֹנָה הָיָה כָּל אֶחָד וְאֶחָד מְמַנֶּה [סוֹמֵךְ בִּסְמִיכַת חֲכָמִים] אֶת תַּלְמִידָיו... וְרַבִּי עֲקִיבָא - אֶת רַבִּי מֵאִיר וְאֶת רַבִּי שִׁמְעוֹן. אָמַר: יֵשֵׁב רַבִּי מֵאִיר תְּחִלָּה. נִתְכַּרְכְּמוּ פְּנֵי רַבִּי שִׁמְעוֹן [שֶׁהָיָה סוֹבֵר שֶׁאֵינוֹ חוֹשֵׁב אוֹתוֹ לִכְלוּם – (פְּנֵי משֶׁה)]. אָמַר לוֹ רַבִּי עֲקִיבָא: דַּיֶּךָ שֶׁאֲנִי וּבוֹרַאֲךָ מַכִּירִין כֹּחֲךָ [כְּלוֹמַר, מַכִּיר אֲנִי בְּךָ שֶׁכֹּחֲךָ גָּדוֹל הוּא, וְרַבִּי מֵאִיר, שֶׁהוּא יוֹתֵר זָקֵן מִמְּךָ, אָמַרְתִּי שֶׁיֵּשֵׁב בִּתְחִלָּה, (פְּנֵי משֶׁה)].

(יְרוּשַׁלְמִי סַנְהֶדְרִין פֶּרֶק א' הֲלָכָה ב')

הִתְעַנָּה כָּל כָּךְ תַּעֲנִיתִים עַד שֶׁנִּשְׁחֲרוּ שִׁנָּיו מֵרֹב הַתַּעֲנִיּוֹת

דְּבֵקוּתוֹ בְּרַבּוֹ רַבִּי עֲקִיבָא הָיְתָה עַד כְּדֵי כָּךְ, שֶׁפַּעַם אַחַת, אַחֲרֵי פְּטִירַת רַבּוֹ, כְּשֶׁנִּפְלַט מִפִּיו אִמְרָה שֶׁלֹּא הָיְתָה לִכְבוֹדוֹ שֶׁל רַבִּי עֲקִיבָא, נִצְטַעֵר עַל זֶה כָּל כָּךְ, וְהִתְעַנָּה כָּל כָּךְ תַּעֲנִיתִים עַד שֶׁנִּשְׁחֲרוּ שִׁנָּיו מֵרֹב הַתַּעֲנִיּוֹת.

(נָזִיר דַּף נ"ב:)

סְתָם רַבִּי שִׁמְעוֹן בַּשַּׁ"ס הוּא רַבִּי שִׁמְעוֹן בֶּן יוֹחַאי

כָּל מָקוֹם שֶׁנִּזְכַּר בַּשַּׁ"ס "רַבִּי שִׁמְעוֹן" סְתָם - הוּא רַבִּי שִׁמְעוֹן בֶּן יוֹחַאי.

(פֵּרוּשׁ רַשִׁ"י שָׁבוּעוֹת דַּף ב:)

רַבִּי שִׁמְעוֹן בֶּן יוֹחַאי וַחֲבֵרָיו הָיוּ עִקַּר הַתִּקּוּן שֶׁל תַּלְמִידֵי רַבִּי עֲקִיבָא, עַל יְדֵי שֶׁגִּלָּה סֵפֶר הַזֹּהַר הַקָּדוֹשׁ וְהַתִּקּוּנִים

עִקַּר הַתִּקּוּן שֶׁל תַּלְמִידֵי רַבִּי עֲקִיבָא הָיָה עַל יְדֵי רַבִּי שִׁמְעוֹן בֶּן יוֹחַאי וַחֲבֵרָיו... כִּי רַבִּי שִׁמְעוֹן בֶּן יוֹחַאי עָסַק בְּזֶה בְּיוֹתֵר לְתַקֵּן הַצִּמְצוּמִים, לְתַקֵּן בְּחִינַת כֵּלִים לְהַמְשִׁיךְ אוֹר הָאֵין סוֹף לְגַלּוֹת אֱלֹקוּתוֹ בָּעוֹלָם, שֶׁזֶּהוּ בְּחִינַת כָּל סֵפֶר זֹהַר הַקָּדוֹשׁ בִּפְרָט הָאִדְרָא רַבָּא וְאִדְרָא זוּטָא. שֶׁעַל יְדֵי זֶה הִמְשִׁיךְ וְתִקֵּן וְגִלָּה צִמְצוּמִים נִפְלָאִים שֶׁהֵם בְּחִינַת מִצְּחָא וְעַיְנִין וְתִקּוּנֵי דִיקְנָא קַדִּישָׁא וְכוּ', שֶׁכֻּלָּם בְּחִינַת צִמְצוּמִים נוֹרָאִים לְהַשִּׂיג עַל יְדֵי זֶה אוֹר הָאֵין סוֹף כַּיָּדוּעַ וּמוּבָן לְכָל מְחַצְדֵי חַקְלָא. וְעַל כֵּן אָמַר בַּזֹּהַר דָּא יִפְקוּן מִן גָּלוּתָא.

(סֵפֶר לִקּוּטֵי הֲלָכוֹת הִלְכוֹת תְּפִלַּת הַמִּנְחָה הֲלָכָה ז אוֹת נו)

רַבִּי שִׁמְעוֹן בַּר יוֹחַאי הָיָה הַתִּקּוּן שֶׁל הָעֶשְׂרִים וְאַרְבַּע אֶלֶף תַּלְמִידֵי רַבִּי עֲקִיבָא

רַבִּי שִׁמְעוֹן בַּר יוֹחַאי הָיָה הַתִּקּוּן שֶׁל הָעֶשְׂרִים וְאַרְבָּעָה אֶלֶף תַּלְמִידֵי רַבִּי עֲקִיבָא שֶׁמֵּתוּ בִּשְׁבִיל שֶׁלֹּא נָהֲגוּ כָּבוֹד זֶה בָּזֶה, עַל כֵּן אָמַר (זֹהַר נָשׂא קכח.): אֲנַן בַּחֲבִיבוּתָא תַּלְיָן.

דַּיְקָא עַל יְדֵי רַשְׁבִּ"י נִתּוֹסְפוּ כַּמָּה מֵאוֹת סַפְסַלֵּי בְּבֵית הַמִּדְרָשׁ

וְעַל כֵּן נִתְגַּלְגֵּל עַל יְדֵי רַשְׁבִּ"י דַּיְקָא הַזְּכוּת שֶׁנִּתּוֹסְפוּ כַּמָּה מֵאוֹת סַפְסַלֵּי בְּבֵית הַמִּדְרָשׁ בַּמַּעֲשֶׂה דְּרַבָּן גַּמְלִיאֵל וְרַבִּי יְהוֹשֻׁעַ.

(סֵפֶר לִקּוּטֵי הֲלָכוֹת הִלְכוֹת נְזִיקִין הֲלָכָה ד)



– פֶּרֶק כא –

דִּמּוּי רַבִּי שִׁמְעוֹן בַּר יוֹחַאי לְמֹשֶׁה רַבֵּינוּ

הַקָּדוֹשׁ בָּרוּךְ הוּא קָרָא בִּשְׁמוֹת משֶׁה וְרַבִּי שִׁמְעוֹן בֶּן יוֹחַאי

טֶרֶם שֶׁנּוֹלַד משֶׁה רַבֵּינוּ, קְרָאוֹ הַקָּדוֹשׁ בָּרוּךְ הוּא בִּשְׁמוֹ "משֶׁה" (פִּרְקֵי דְּרַבִּי אֱלִיעֶזֶר פֶּרֶק ל"ב, וְעַיֵּן שָׁם בְּהַגָּהוֹת הָרַדַ"ל). וְכֵן אִיתָא בַּזֹּהַר הַקָּדוֹשׁ (חֵלֶק ג' דַּף ס"א:) עַל רַבִּי שִׁמְעוֹן בֶּן יוֹחַאי: רַבִּי שִׁמְעוֹן בֶּן יוֹחָאי, מִן יוֹמָא דְּבָרָא קוּדְשָׁא בְּרִיךְ הוּא עָלְמָא, הֲוָה אִזְדְּמַן קָמֵי קוּדְשָׁא בְּרִיךְ הוּא, וְאִשְׁתְּכַח עִמֵּיהּ. וְקוּדְשָׁא בְּרִיךְ הוּא קָרֵי לֵיהּ בִּשְׁמֵיהּ.

לְמֹשֶׁה רַבֵּינוּ וּלְרַבִּי שִׁמְעוֹן בֶּן יוֹחַאי נִגְלָה מִן הַשָּׁמַיִם שֶׁדּוֹרְשֵׁי נַפְשָׁם מֵתוּ

לְמֹשֶׁה רַבֵּינוּ נִגְלָה אֵלָיו הַשֵּׁם וְאָמַר לוֹ (שְׁמוֹת ד, יט) "לֵךְ שֻׁב מִצְרָיִם כִּי מֵתוּ כָּל הָאֲנָשִׁים הַמְבַקְשִׁים אֶת נַפְשֶׁךָ". גַּם לְרַבִּי שִׁמְעוֹן בֶּן יוֹחַאי יָצְאָה בַּת-קוֹל וְאָמְרָה: צְאוּ מִמְּעָרַתְכֶם דְּמֵית קֵיסָר וּבָטְלִי גְּזֵירָתֵיהּ.

משֶׁה רַבֵּינוּ וְרַבִּי שִׁמְעוֹן בֶּן יוֹחַאי הִסְתַּכְּלוּ בְּאַסְפַּקְלַרְיָא הַמְּאִירָה

עַל משֶׁה רַבֵּינוּ אָמְרוּ חֲכָמֵינוּ זִכְרוֹנָם לִבְרָכָה (יְבָמוֹת דַּף מ"ט:) שֶׁהִסְתַּכֵּל בְּאַסְפַּקְלַרְיָא הַמְּאִירָה, וְכֵן אָמְרוּ עַל רַבִּי שִׁמְעוֹן בֶּן יוֹחַאי (סַנְהֶדְרִין דַּף צ"ז:) דַּעֲיִּיל בְּלֹא בָּר וְהִסְתַּכֵּל בְּאַסְפַּקְלַרְיָא הַמְּאִירָה.

משֶׁה וְרַבִּי שִׁמְעוֹן בֶּן יוֹחַאי קִבְּלוּ תּוֹרָה מִסִּינַי

כְּמוֹ שֶׁמֹּשֶׁה רַבֵּינוּ עָלָיו הַשָּׁלוֹם קִבֵּל תּוֹרָה מִסִּינַי, כְּמוֹ כֵן אִיתָא גַּם עַל רַבִּי שִׁמְעוֹן בֶּן יוֹחַאי:

מִן יוֹמָא דְּאִסְתַּלִּיק רִבִּי שִׁמְעוֹן מִן מְעַרְתָּא כו', רָזִין עִלָּאִין הֲווּ מִסְתַּכְּלָן וְאִתְגַּלְּיָין מִבֵּינַיְיהוּ, כְּאִלּוּ אִתְיְיהִיבוּ הַהִיא שַׁעְתָּא בְּטוּרָא דְסִינַי.

(זֹהַר חֵלֶק א' דַּף רט"ז:)

רָאָה משֶׁה מַה שֶּׁיְּתַקֵּן רַבִּי שִׁמְעוֹן בֶּן יוֹחַאי שֶׁהָיָה נִיצוֹץ שֶׁלּוֹ מִזִּמְנָא תִּנְיָינָא דְּסָלִיק משֶׁה לְהַר כוּ', וְזֶה סוֹד פָּסוּק עָלִיתָ לַמָּרוֹם שָׁבִיתָ שֶׁבִ"י נוֹטָרִיקוֹן שִׁ'מְעוֹן בֶּ'ן י'וֹחַאי שֶׁהוּא בְּזִמְנָא תִּנְיָינָא דְּסָלִיק לָהָר.

(מְגַלֶּה עֲמֻקּוֹת, אוֹפַנִּים, אוֹפַן ע')

משֶׁה רַבֵּינוּ וְרַבִּי שִׁמְעוֹן בֶּן יוֹחַאי נִקְרְאוּ "סִינַי"

לְמֹשֶׁה רַבֵּינוּ קָרְאוּ "סִינַי", כְּמוֹ שֶׁכָּתוּב בַּזֹּהַר (חֵלֶק ג' דַּף צ"ח: בְּרַעְיָא מְהֵימְנָא): חֲדוּ כּוּלְּהוּ תַּנָּאִין וַאֲמוֹרָאִין וְאִמְרֵי מַאן קָאִים קָמֵי סִינִי. וְכֵן קָרְאוּ לְרַבִּי שִׁמְעוֹן בֶּן יוֹחַאי "סִינַי" בְּתִקּוּנֵי זֹהַר.

(תִּקּוּן כ"ב דַּף ס"ג:)

משֶׁה רַבֵּינוּ וְרַבִּי שִׁמְעוֹן בֶּן יוֹחַאי יָדְעוּ סוֹד "צַדִּיק וְטוֹב לוֹ" וְהִפּוּכוֹ

לְמֹשֶׁה רַבֵּינוּ הוֹדִיעַ הַקָּדוֹשׁ בָּרוּךְ הוּא סוֹד "צַדִּיק וְטוֹב לוֹ, צַדִּיק וְרַע לוֹ כוּ'".

(בְּרָכוֹת דַּף ז.)

וְכֵן לְרַבִּי שִׁמְעוֹן בֶּן יוֹחַאי הוֹדִיעוּ מִמְּתִיבְתָּא דִּרְקִיעָא סוֹד זֶה.

(זֹהַר חֵלֶק ג' דַּף קס"ח.)

משֶׁה רַבֵּינוּ וְרַבִּי שִׁמְעוֹן בֶּן יוֹחַאי שְׁקוּלִים כְּנֶגֶד כָּל הָעוֹלָם כֻּלּוֹ

עַל משֶׁה רַבֵּינוּ נֶאֱמַר שֶׁהָיָה שָׁקוּל כְּנֶגֶד כָּל הָעוֹלָם כֻּלּוֹ.

(מְכִילְתָּא פָּרָשַׁת בְּשַׁלַּח, פָּרָשַׁת הַשִּׁירָה, פֶּרֶק ט')

וְכֵן אָמַר רַבִּי חִיָּא עַל רַבִּי שִׁמְעוֹן בֶּן יוֹחַאי דְּשָׁקִיל כְּכָל עָלְמָא.

(זֹהַר חֵלֶק א' דַּף קכ"ו.)

רַבִּי שִׁמְעוֹן בֶּן יוֹחַאי עָלָה לַמָּרוֹם בְּעָנָן כְּמוֹ משֶׁה רַבֵּינוּ

רַבִּי שִׁמְעוֹן בֶּן יוֹחַאי סָלִיק לְעֵילָא וּנְחִית בְּעַמּוּדָא דְאֶשָּׁא.

(תִּקּוּנֵי זֹהַר תִּקּוּן ח"י, דַּף רל"ז:)

משֶׁה רַבֵּינוּ וְרַבִּי שִׁמְעוֹן בֶּן יוֹחַאי מָנְעוּ פֻּרְעָנֻיּוֹת מִן הָעוֹלָם

עַל משֶׁה רַבֵּינוּ אִיתָא שֶׁהֶעֱבִיר הַפֻּרְעָנֻיּוֹת מִלָּבוֹא בָּעוֹלָם.

(וַיִּקְרָא רַבָּה א, ג)

וְכֵן נֶאֱמַר עָלָיו משֶׁה עָמַד בַּפֶּרֶץ, דִּכְתִיב וַיֹּאמֶר לְהַשְׁמִידָם לוּלֵי משֶׁה בְּחִירוֹ עָמַד בַּפֶּרֶץ.

(אֶסְתֵּר רַבָּה ו, ב)

וְכֵן אִיתָא בַּזֹּהַר: לָא הֲוָה בְּעָלְמָא בַּר נָשׁ דְּיָגִין עַל דָּרֵיהּ כְּמשֶׁה דְּאִיהוּ רַעֲיָא מְהֵימְנָא.

(חֵלֶק א' דַּף ק"ו.)

וְכֵן אִיתָא בַּזֹּהַר עַל רַבִּי שִׁמְעוֹן בֶּן יוֹחַאי שֶׁאָמַר: בְּחַיַּי לָא יָתִיב עַלְמָא בְּצַעֲרָא, וְלָא אִתְדָּן בְּדִינָא דִלְעֵילָא.

(זֹהַר חֵלֶק א' דַּף רכ"ה.)

משֶׁה רַבֵּינוּ וְרַבִּי שִׁמְעוֹן בֶּן יוֹחַאי יָדְעוּ ע' פָּנִים לַתּוֹרָה

משֶׁה רַבֵּינוּ מָסַר לוֹ הַקָּדוֹשׁ בָּרוּךְ הוּא בְּסִינַי שִׁבְעִין מַפְתֵּחִין דְּאוֹרַיְתָא, שֶׁהֵם שִׁבְעִים פָּנִים לַתּוֹרָה.

(זֹהַר חֵלֶק ב' דַּף פ"ג:, וּבֵאוּר הַחַמָּה שָׁם בְּשֵׁם הָרַמַ"ק)

וְכֵן זָכָה גַּם כֵּן רַבִּי שִׁמְעוֹן בֶּן יוֹחַאי לְע' אַנְפִּין דְּאוֹרַיְתָא.

(תִּקּוּנֵי זֹהַר בִּתְחִלָּתוֹ)

לְמֹשֶׁה רַבֵּינוּ וּלְרַבִּי שִׁמְעוֹן בֶּן יוֹחַאי נִמְסַר הַכֹּחַ לְבָרֵךְ אֶת יִשְׂרָאֵל

עַל משֶׁה רַבֵּינוּ אִיתָא בַּמִּדְרָשׁ: יִשָּׂא בְּרָכָה מֵאֵת הַשֵּׁם, זֶה משֶׁה. אָמַר רַבִּי תַּנְחוּמָא, אַל תְּהִי קוֹרֵא בּוֹ אֶלָּא יַשִּׂיא בְּרָכָה לַאֲחֵרִים.

(דְּבָרִים רַבָּה רֵישׁ פָּרָשַׁת בְּרָכָה)

וְכֵן אָמַר רַבִּי אֶלְעָזָר עַל אָבִיו רַבִּי שִׁמְעוֹן בֶּן יוֹחַאי: בִּרְכָאן דְּאַבָּא אִצְטְרִיכוּ הָכָא.

(זֹהַר חֵלֶק א' דַּף פ"ז:)

רַבִּי שִׁמְעוֹן בֶּן יוֹחַאי הָיָה נִיצוֹץ משֶׁה רַבֵּינוּ

רַבִּי שִׁמְעוֹן בֶּן יוֹחַאי הָיָה נִיצוֹץ שֶׁלּוֹ [שֶׁל משֶׁה רַבֵּינוּ] מִזִּמְנָא תִּנְיָנָא דְּסָלִיק משֶׁה לָהָר כוּ', וְזֶה סוֹד פָּסוּק "עָלִיתָ לַמָּרוֹם שָׁבִיתָ שֶׁבִ"י" נוֹטָרִיקוֹן שִׁ'מְעוֹן בֶּ'ן י'וֹחַאי.

(מְגַלֶּה עֲמֻקּוֹת, אוֹפַנִּים, אוֹפַן ע')

קְבוּרַת משֶׁה רַבֵּינוּ וְרַבִּי שִׁמְעוֹן בֶּן יוֹחַאי לֹא עַל יְדֵי יְלוּד אִשָּׁה

משֶׁה רַבֵּינוּ לֹא נִקְבַּר, כַּיָּדוּעַ, עַל יְדֵי שׁוּם אִישׁ, וְכֵן רַבִּי שִׁמְעוֹן בֶּן יוֹחַאי גַּם כֵּן נֶאֱמַר עָלָיו דְּפוּרְיָא הֲוָה סָלִיק בַּאֲוִירָא, וְאֶשָּׂא הֲוָה לָהִיט קַמֵּיהּ, וְנִכְנְסָה הַמִּטָּה מֵאֵלֶיהָ לַמְּעָרָה בְּמֵרוֹן.

(בְּסוֹף אִדְרָא זוּטָא)

פְּטִירַת משֶׁה רַבֵּינוּ וְרַבִּי שִׁמְעוֹן בֶּן יוֹחַאי נוֹדְעָה עַל יְדֵי בַּת-קוֹל

אוֹדוֹת פְּטִירַת משֶׁה רַבֵּינוּ אִיתָא: בַּת-קוֹל יָצְאָה שֶׁמֵּת משֶׁה.

(סִפְרִי סוֹף פָּרָשַׁת בְּרָכָה)

משֶׁה רַבֵּינוּ בִּפְטִירָתוֹ בְּרַת קָלָא נָפְלַת מִן שְׁמַיָּא.

(בְּתַרְגּוּם יוֹנָתָן בֶּן עֻזִּיאֵל עַל הַפָּסוּק בְּרָכָה לד, ה)

וְכֵן פְּטִירַת רַבִּי שִׁמְעוֹן בֶּן יוֹחַאי נוֹדְעָה עַל יְדֵי שֶׁיָּצְאָה מִטָּתוֹ וְסָלִיק בַּאֲוִירָא.

(זֹהַר חֵלֶק ג' דַּף רצ"ו:)

הַטַּעַם שֶׁבְּז' אֲדָר יוֹם פְּטִירַת משֶׁה רַבֵּינוּ עָלָיו הַשָּׁלוֹם הוּא יוֹם אֵבֶל וְצוֹם, וּבְיוֹם לַ"ג בָּעֹמֶר יוֹם פְּטִירַת רַבִּי שִׁמְעוֹן בֶּן יוֹחַאי הִילוּלָא חֶדְוָה וְשִׂמְחָה בָּעוֹלָם, לְפִי שֶׁמֹּשֶׁה רַבֵּינוּ עָלָיו הַשָּׁלוֹם בָּכָה עַל יוֹם מוֹתוֹ וְלֹא חָפַץ בּוֹ, מִטַּעַם שֶׁרָצָה לְקַיֵּם מִצְווֹת הָאָרֶץ, לָכֵן הַכֹּל בּוֹכִין עַל מוֹתוֹ וּמִתְאַבְּלִין עָלָיו. וְרַבִּי שִׁמְעוֹן בֶּן יוֹחַאי שָׂמַח בְּיוֹם מוֹתוֹ, וְעָמַד וּמְצַפֶּה עָלָיו: שֶׁאָמַר הָאִידָּנָא אַסְהַדְנָא עָלַי. דְּכָל יוֹמִין דְּקָאֵימְנָא, תָּאִיבְנָא לְמֵחֱמֵי יוֹמָא דָּא. הִנֵּה שָׂמַח וְצִפָּה עָלָיו, עָבְדִינַן רְעוּתֵיהּ, וְהִיא הִילוּלָא לְכָל עָלְמָא, כְּמוֹ שֶׁכָּתַב בְּאִדְרָא זוּטָא (הַאֲזִינוּ דַּף רל"א:).

(דְּבַר יוֹם בְּיוֹמוֹ)

בְּיִשְׂרָאֵל מִתְאַבְּלִים בִּפְטִירַת משֶׁה עַל שֶׁלֹּא נִכְנַס לָאָרֶץ, וּבְלַ"ג לָעֹמֶר אָנוּ עוֹשִׂים מִשְׁתֶּה וְשִׂמְחָה, שֶׁשְּׂמֵחִים שֶׁנִּיצוֹצֵי נִשְׁמַת משֶׁה שֶׁנִּכְנְסוּ בְּרַבִּי שִׁמְעוֹן בֶּן יוֹחַאי.

(הִילוּלָא רַבָּא דַּף כ"ב לְהָרַב יַעֲקֹב אָנָהוֹרִי)

בְּיוֹם פְּטִירַת משֶׁה רַבֵּינוּ נִשְׁתַּכְּחוּ ג' מֵאוֹת הֲלָכוֹת עַל יְדֵי אֶבְלָם אַחַר משֶׁה רַבֵּינוּ, עַל כֵּן הוּא תַּעֲנִית. מַה שֶּׁאֵין כֵּן בִּפְטִירַת רַבִּי שִׁמְעוֹן בֶּן יוֹחַאי, שֶׁגִּלָּה הַסּוֹדוֹת וְכָל הָאִדְרָא זוּטָא בְּיוֹם פְּטִירָתוֹ, וְעַל יְדֵי זֶה הַשִּׂמְחָה וְהַחֶדְוָה בַּיּוֹם הַהוּא שֶׁנִּתְגַּלּוּ הָנֵי רָזִין עִילָּאִין, לָכֵן לַ"ג לָעֹמֶר הוּא יוֹם שִׂמְחָה.

(שַׁעַר יִשָׂשְׂכָר מַאַמְרֵי חֹדֶשׁ אִיָּר, מַאֲמָר גַּ"ל עֵינַי, אוֹת כ"ג)

בֵּין יוֹם פְּטִירַת משֶׁה רַבֵּינוּ עָלָיו הַשָּׁלוֹם לְבֵין יוֹם פְּטִירַת הָרַבִּי שִׁמְעוֹן בֶּן יוֹחַאי י"ח אִיָּר יֶשְׁנָם 70 יוֹם, לְרַמֵּז שֶׁהָרַבִּי שִׁמְעוֹן בֶּן יוֹחַאי בָּא לְגַלּוֹת אֶת סוֹד סִתְרֵי תּוֹרָה, וְזֶה שִׂמְחַת הַקָּדוֹשׁ בָּרוּךְ הוּא הֲכִי הַגְּדוֹלָה, כִּי תּוֹרַת הַסּוֹד הוּא תּוֹרָה לִשְׁמָהּ, וְזֶהוּ הַשִּׂמְחָה הַגְּדוֹלָה שֶׁל לַ"ג בָּעֹמֶר, מַה שֶּׁאֵין כֵּן בְּשִׁבְעָה בַּאֲדָר.

(אוֹר יִצְחָק פֶּרֶק א')

מַעֲשֶׂה נוֹרָא מֵהָאֲרִ"י זִכְרוֹנוֹ לִבְרָכָה וּבַעַל הַחֲרֵדִים, שֶׁרָקְדוּ בְּיַחַד עִם רַבִּי שִׁמְעוֹן בֶּן יוֹחַאי בְּלַ"ג בָּעֹמֶר

"הַחֲרֵדִים" שֶׁהָיָה בִּזְמַן הַבֵּית יוֹסֵף וְהָאֲרִ"י וְהָאַלְשֵׁיךְ, הָיָה מְשַׁמֵּשׁ בְּבֵית הַמִּדְרָשׁ בְּעִיר הַקֹּדֶשׁ צְפָת תִּבָּנֶה וְתִכּוֹנֵן, וְאִישׁ לֹא יָדַע מֵעֹצֶם גְּאוֹנוּתוֹ וּקְדֻשָּׁתוֹ וְהֶחֱזִיקוּהוּ לְאִישׁ פָּשׁוּט וְתָמִים, פַּעַם א' בִּהְיוֹתוֹ בְּלַ"ג בָּעֹמֶר בְּמֵרוֹן, וְהָיוּ שָׁמָּה הָאֲרִ"י עִם הַחַבְרַיָא וְרָקַד עִמָּהֶם זְמַן רַב לִכְבוֹד הַהִילוּלָא.

זָקֵן אֶחָד שֶׁהָיָה שָׁם לָבוּשׁ בְּגָדִים לְבָנִים, בַּעַל צוּרָה וּבַעַל קוֹמָה מִשִּׁכְמוֹ וּלְמַעְלָה, וְהַזָּקֵן הַזֶּה רָקַד לְעַצְמוֹ שָׁם בְּשִׂמְחָה עֲצוּמָה עִם חֶבְרַת לִוְיַת אַנְשֵׁי בְּרִיתוֹ שֶׁלֹּא הִכִּירוּם.

בְּתוֹךְ הָרִקּוּדִין וְהַמְּחוֹלוֹת קָפַץ הָאֲרִ"י וְאָחַז בְּיַד אוֹתוֹ הַזָּקֵן הַנִּזְכַּר, וְרָקְדוּ שְׁנֵיהֶם יַחְדָּו זְמַן רַב, אַחַר כָּךְ אָחַז הָאֲרִ"י בְּיַד הַחֲרֵדִים וְרָקַד עִמּוֹ גַּם כֵּן הַרְבֵּה בְּשִׂמְחָה וּבְטוּב לֵבָב. וְאַחַר שֶׁיָּצְאוּ מִשָּׁם, הִרְהִיבוּ עֹז בְּנַפְשָׁם תַּלְמִידֵי הָאֲרִ"י הַקָּדוֹשׁ לֵאמֹר: אַל נָא יִחַר בְּעֵינֵי אֲדוֹנֵנוּ אִם נִשְׁאַל אוֹתוֹ בְּנוֹגֵעַ לִכְבוֹדוֹ הָרָם וּבְנוֹגֵעַ כְּבוֹד הַתּוֹרָה בַּנִּגְלֶה וּבַנִּסְתָּר, כִּי מַה שֶּׁרָקַד עִם הַזָּקֵן, אֵין אָנוּ מַכִּירִים אוֹתוֹ, וּבְוַדַּאי אָדָם גָּדוֹל הוּא. אֲבָל מַה שֶּׁרָקַד עִם הַשַּׁמָּשׁ הָרַב רַבִּי אֶלְעָזָר אַזְכָּרִי (הַחֲרֵדִים) הַגַּם שֶׁהוּא יְרֵא שָׁמַיִם. אֲבָל אֵין זֶה כְּבוֹד רַבֵּינוּ, רַבָּן שֶׁל כָּל יִשְׂרָאֵל. הָאֲרִ"י שָׁמַע דִּבְרֵיהֶם וְשָׂחַק. אַחַר כָּךְ הֵשִׁיב לָהֶם: אִם הַתַּנָּא הָאֱלֹקִי, רַבִּי שִׁמְעוֹן בֶּן יוֹחַאי, רָקַד עִמּוֹ בְּיִחוּד, שֶׁאֲנִי הַצָּעִיר לֹא יִהְיֶה לִי לְכָבוֹד לִרְקֹד עִמּוֹ? הַתַּלְמִידִים הֵבִינוּ שֶׁהַזָּקֵן הַנִּזְכַּר הוּא רַבִּי שִׁמְעוֹן בֶּן יוֹחַאי בִּכְבוֹדוֹ וּבְעַצְמוֹ. וּמֵאָז נוֹדַע הַדָּבָר מִי הוּא הַמְשַׁמֵּשׁ הַנִּזְכַּר (הַחֲרֵדִים) שֶׁמֵּחֲמַת צְנִיעוּתוֹ לֹא נוֹדַע צִדְקָתוֹ וּמַדְרֵגָתוֹ, שֶׁכָּל יָמָיו קַיֵּם מִקְרָא מָלֵא וְהַצְנֵעַ לֶכֶת עִם אֱלֹקֶיךָ.

(תּוֹרַת דִּבְרֵי יְחֶזְקֵאל הֶחָדָשׁ)

לִמּוּד הַזֹּהַר בְּהִילוּלָא דְּרַבִּי שִׁמְעוֹן בֶּן יוֹחַאי

בְּלִקּוּטֵי הַשַּׁ"ס לְהָאֲרִ"י זִכְרוֹנוֹ לִבְרָכָה [בְּרָכוֹת ו:] כָּתַב: אַגְרָא דְּבֵי הִילוּלֵי מִילֵי, פֵּרֵשׁ שֶׁהִנֵּה זֶה סוֹד הִילוּלָא דְּצַדִּיקַיָּא שֶׁאָמְרוּ רַבּוֹתֵינוּ זִכְרוֹנָם לִבְרָכָה בּוֹ בְּיוֹם פְּטִירַת הַצַּדִּיק מִן הָעוֹלָם אֵין הָעֵסֶק כִּי אִם בְּתוֹרָה וּבְמַעֲשִׂים טוֹבִים אֲשֶׁר חִדֵּשׁ הוּא. וְזֶה סוֹד אַגְרָא דְּבֵי הִילוּלֵי מִילֵי, פֵּרוּשׁ מִלּוּלָיו וּדְבָרָיו אֲשֶׁר חִדֵּשׁ הוּא, עַד כָּאן לְשׁוֹנוֹ.

רַבִּי יוֹסִי תָּמַהּ מַדּוּעַ מַזְנִיחִים אֲפִלּוּ רֶגַע מִלִּמּוּד הַזֹּהַר הַקָּדוֹשׁ בְּלַ"ג. כֹּה אָמַר תַּלְמִידוֹ רַבִּי יוֹסִי תַּוַוהְנָא עַל חַכִּימֵי דָּרָא, הֵיךְ שַׁבְקִין אֲפִילּוּ רִגְעָא חֲדָא, לְמֵיקָם קָמֵי דְּרַבִּי שִׁמְעוֹן לְמִלְעֵי בְּאוֹרַיְיתָא, בְּעוֹד דְּרַבִּי שִׁמְעוֹן קָאִים בְּעָלְמָא.

(זֹהַר הַקָּדוֹשׁ חֵלֶק ב' קמ"ט.)

לִלְמֹד הַזֹּהַר הַקָּדוֹשׁ שָׁלֵם בְּלַ"ג בָּעֹמֶר, בִּכְנוּפִיָּא כָּל הַתַּלְמִידֵי חֲכָמִים שֶׁבָּעִיר - אַשְׁרֵי שֶׁיֹּאחַז בְּסֵפֶר שִׁבְחֵי רַבִּי שִׁמְעוֹן בַּר יוֹחַאי אוֹ בְּסֵפֶר הִילוּלָא רַבָּה לַהֲגוֹת בְּלַ"ג בָּעֹמֶר לֵילוֹ וְיוֹמוֹ וְצַדִּיק יִבְחַן הִתְלַהֲבוּת גָּדוֹל בְּנַפְשׁוֹ בִּקְרִיאָתוֹ.

לַ"ג לָעֹמֶר בְּכָל תְּפוּצוֹת יִשְׂרָאֵל עוֹשִׂים הִילוּלָא רַבָּה עַל הַקָּדוֹשׁ הַתַּנָּא הָאֱלֹקִי רַבִּי שִׁמְעוֹן בַּר יוֹחַאי זִכְרוֹנוֹ לִבְרָכָה, וְהַיָּרֵא לְנַפְשׁוֹ יִהְיֶה בְּמוֹרָא וְיִרְאָה וּפַחַד כָּל הַלַּיְלָה, כְּדֵי שֶׁתְּהֵא זְכוּת רַבִּי שִׁמְעוֹן בַּר יוֹחַאי וַחֲבֵרָיו חוֹפֵף עָלָיו כָּל הַיּוֹם.

וְזָכוּר לְטוֹב לְהַגְּבִיר מִסְגָנֵי לְוִיָה דְּעָשָׂה הֶקְדֵּשׁ וְהִתְקִין לְדוֹרוֹת לִלְמֹד הַזֹּהַר הַקָּדוֹשׁ שָׁלֵם בְּבֵיתוֹ בַּיּוֹם הַזֶּה בִּכְנוּפִיָּא כָּל הַתַּלְמִידֵי חֲכָמִים שֶׁבָּעִיר, הַשֵּׁם עֲלֵיהֶם יִחְיוּ אָמֵן. אֵין סָפֵק שֶׁקָּנָה שֵׁם טוֹב קָנָה לְעַצְמוֹ קָנָה לוֹ חַיֵּי הָעוֹלָם הַבָּא.

אַשְׁרֵי שֶׁיֹּאחַז בַּסֵּפֶר שִׁבְחֵי רַבִּי שִׁמְעוֹן בַּר יוֹחַאי אוֹ בַּסֵּפֶר הִילוּלָא רַבָּה. לַהֲגוֹת לֵילוֹ וְיוֹמוֹ וְצַדִּיק יִבְחַן הִתְלַהֲבוּת גָּדוֹל בְּנַפְשׁוֹ בִּקְרִיאָתוֹ. וּמַה טּוֹב אִם יוֹסִיף לִקְרוֹת בַּמַּאֲמָרִים אֲשֶׁר אָסַף וְקִבֵּץ בַּסֵּפֶר קֶמַח סֹלֶת כַּאֲשֶׁר יְעֻיַּן שָׁם.

(רַבֵּינוּ חַיִּים פָאלָאגִ'י, מוֹעֵד לְכָל חַי סִימָן ז' אוֹת ז')



– פֶּרֶק כב –

גֹּדֶל מַעֲלַת הַתְּפִלָּה בְּמֵרוֹן

הַתְּפִלָּה עַל קִבְרֵי צַדִּיקִים, אֲפִלּוּ יָחִיד וּבְלִי כַּוָּנָה שְׁלֵמָה, מִתְקַבֶּלֶת כִּתְפִלַּת צִבּוּר

נִתְבָּאֵר שֶׁיֵּשׁ הֲכָנָה גְּדוֹלָה לַשֶּׁפַע הָאֱלֹקִי בַּמָּקוֹם, וּכְמוֹ כֵן הַמָּקוֹם שֶׁהוּא מוּכָן לְהִתְפַּלֵּל בּוֹ כְּבָר הוּכַן לִהְיוֹת תְּפִלַּת יִשְׂרָאֵל נִשְׁמַעַת בּוֹ, וְלָכֵן הַמִּתְפַּלֵּל בּוֹ אֲפִלּוּ יָחִיד, וַאֲפִלּוּ בְּלִי כַּוָּנָה שְׁלֵמָה, הוּא קָרוֹב לִהְיוֹת תְּפִלָּתוֹ נִשְׁמַעַת, וּכְמוֹ שֶׁכָּתוּב בְּכָלֵב שֶׁהָלַךְ לְהִשְׁתַּטֵּחַ עַל קִבְרֵי אָבוֹת שֶׁיַּצִּילֵהוּ הַשֵּׁם מֵעֲצַת הַמְרַגְּלִים, שֶׁהָיָה בָּטוּחַ שֶׁיִּשְׁמַע הַשֵּׁם תְּפִלָּתוֹ בְּאוֹתוֹ מָקוֹם הַמְקֻדָּשׁ, מִצַּד הֱיוֹת בּוֹ אָבוֹת הַקְּדוֹשִׁים, וְגוּפָתָם בִּהְיוֹתָם חַיִּים הָיוּ כֵּלִים לְהִשְׁתַּמֵּשׁ בָּהֶם בְּדָבָר שֶׁבִּקְדֻשָּׁה.

(מַבִּי"ט זִכְרוֹנוֹ לְחַיֵּי הָעוֹלָם הַבָּא בְּסִפְרוֹ בֵּית אֱלֹהִים שַׁעַר הַתְּפִלָּה פֶּרֶק ה')

זְכוּת הָרַבִּי שִׁמְעוֹן בֶּן יוֹחַאי מְסַיַּעַת לְהַבָּא לִטָּהֵר

רָאוּי לְכָל אִישׁ הַיָּרֵא וְחָרֵד אֶל לִבּוֹ יוֹם הַהוּא לָשׁוּב בִּתְשׁוּבָה, כִּי זְכוּת רַבִּי שִׁמְעוֹן בַּר יוֹחַאי מְסַיֵּעַ לְהַבָּא לִטָּהֵר, וְלֹא לְבַלּוֹת הַזְּמַן בַּעֲווֹנוֹתֵינוּ הָרַבִּים בְּהַבְלֵי עוֹלָם אֲשֶׁר הוּא לַצַּדִּיק לִטָּהֵר וְכוּ'.

(רַבִּי יְהוֹנָתָן אַיְבֶּשִׁיץ זֵכֶר צַדִּיק וְקָדוֹשׁ לִבְרָכָה)

לַ"ג בָּעֹמֶר מְסֻגָּל לִרְפוּאַת הַגּוּף וְהַנֶּפֶשׁ

לַ"ג בָּעֹמֶר מְסֻגָּל לִרְפוּאַת הַגּוּף וְהַנֶּפֶשׁ.

(אוֹרָה וְשִׂמְחָה דַּף כ')

רַבֵּינוּ עוֹבַדְיָה מִבַּרְטֶנוּרָא בְּמֵרוֹן

הָרִאשׁוֹן שֶׁכּוֹתֵב מֵהָעֲלִיָּה לְמֵרוֹן בְּיוֹם לַ"ג בָּעֹמֶר הוּא רַבֵּינוּ עוֹבַדְיָה מִבַּרְטֶנוּרָא.

(בְּמִכְתָּבוֹ לְאָחִיו בִּשְׁנַת רמ"ט, נִדְפַּס בַּסֵּפֶר דַּרְכֵי צִיּוֹן)

רַבִּי נָתָן מִבְּרֶסְלֶב זְכוּתוֹ יָגֵן עָלֵינוּ אָמֵן בְּמֵרוֹן

וּבָאנוּ לְמֵרוֹן סָמוּךְ לַחֲצוֹת הַיּוֹם, וְנִכְנַסְנוּ לְהַמִּדְרָשׁ הַנּוֹרָא שֶׁל רַבִּי שִׁמְעוֹן בֶּן יוֹחַאי וּבְנוֹ רַבִּי אֶלְעָזָר, וְאָמַרְנוּ שָׁם תְּהִלִּים וּתְחִנּוֹת וּבַקָּשׁוֹת עַל קִבְרֵיהֶם הַנּוֹרָאִים.

(יְמֵי מוֹהֲרַנַ"ת מִבְּרֶסְלֶב)

לִנְסֹעַ מֵאַרְבַּע פִּנּוֹת הָעוֹלָם לְלַ"ג בָּעֹמֶר לְמֵרוֹן, הוּא חֲתֻנָּה יָפָה - בָּאִים אֲנָשִׁים מִקְּצֵה אֲרָצוֹת וּמְפַזְּרִים הוֹן רַב

אֶתְמוֹל לִפְנוֹת עֶרֶב, תְּהִלָּה לַקֵּל, בָּאתִי מֵהַהִילוּלָא קַדִּישָׁא, בָּנַי שֶׁיִּחְיוּ, מָה אוּכַל לְשַׁעֵר לָכֶם גֹּדֶל יִקְרַת הַדָּבָר הַזֶּה, אֲבָרֵךְ בְּכָל לִבִּי לַהַשֵּׁם יִתְבָּרַךְ, אֲשֶׁר עַד כֹּה עֲזָרַנִי, סִי אִיז אָ פַיְינֶע חֲתֻנָּה מֶען מֶעג פָארִין (הָיָה חֲתֻנָּה יָפָה, יְכוֹלִים לִנְסֹעַ) מֵאַרְבַּע פִּנּוֹת הָעוֹלָם לִרְאוֹת הָעִנְיָן הַזֶּה, וְגֹדֶל תֹּקֶף הָאֱמוּנָה קְדוֹשָׁה שֶׁיֵּשׁ לְכָל אַחֵינוּ בְּנֵי יִשְׂרָאֵל שֶׁיִּחְיוּ בְּזֶה, בָּאִים אֲנָשִׁים מִקְּצֵה אֲרָצוֹת, וְגַם מִטְּשֶׁערְקֶעסְיֶע הָיוּ כַּמָּה אֲנָשִׁים מְכֻבָּדִים, וּמְפַזְּרִים הוֹן רַב, וְאֵינָם בּוֹכִים כְּלָל רַק שְׂמֵחִים כָּל הַלַּיְלָה, וְתֵכֶף בַּבֹּקֶר נוֹסְעִים לְדַרְכָּם.

מַעֲשֵׂי רַבִּי שִׁמְעוֹן, זֶה עִנְיָן נִפְלָא

... וְהַיְלָדִים מִתְגַּלְּחִים פֹּה שֶׁקּוֹרִין "חָאלָאקִין", וְהָעִנְיָן הַזֶּה הוּא דָּבָר נִפְלָא, כִּי יֵשׁ לָהֶם שִׁירִים לְזֶה, וּמְרַקְּדִים עִם הַיְלָדִים בִּתְנוּעוֹת נִפְלָאִים, מַמָּשׁ כָּלְתָה נַפְשִׁי בְּנֹעַם הַדָּבָר הַזֶּה, וְהַיְלָדִים דְּפֹה הֵמָּה מְחֻכָּמִים נִפְלָאִים לֹא נִרְאֶה כָּזֹאת, הַכְּלָל עֶס אִיז אַ [זֶה] עִנְיָן נִפְלָא מַעֲשֵׂי רַבִּי שִׁמְעוֹן.

(עָלִים לִתְרוּפָה, רַבִּי יִצְחָק בֶּן מוֹהֲרַנַ"ת מִבְּרֶסְלֶב, נִקְבַּר בִּצְפָת סָמוּךְ וְנִרְאֶה לְמָרָן הַבֵּית יוֹסֵף זֵכֶר צַדִּיק לִבְרָכָה)

אֵצֶל הַצִּיּוּן שֶׁל הָרַשְׁבִּ"י מַרְגִּישִׁים מַמָּשׁ טַעַם גַּן עֵדֶן

אֵצֶל הַצִּיּוּן שֶׁל הַתַּנָּא הָאֱלֹקִי רַבִּי שִׁמְעוֹן בַּר יוֹחַאי, זְכוּתוֹ יָגֵן עָלֵינוּ אָמֵן, מַמָּשׁ אֵין דֻּגְמָתוֹ הַחַיּוּת שֶׁמַּרְגִּישִׁים שָׁם וְהַהִתְעוֹרְרוּת שֶׁיֵּשׁ שָׁם, מַמָּשׁ טַעַם גַּן עֵדֶן.

מִי שֶׁלֹּא רָאָה הַהִתְעוֹרְרוּת שֶׁיֵּשׁ בְּלַ"ג בָּעֹמֶר בְּמֵרוֹן, לֹא רָאָה הִתְעוֹרְרוּת מִיָּמָיו

אֵין עֵרֶךְ לַהִתְעוֹרְרוּת שֶׁבְּעֶרֶב לַ"ג בָּעֹמֶר וּבְלַ"ג בָּעֹמֶר בְּמֵרוֹן, וּמַמָּשׁ מִי שֶׁלֹּא רָאָה זֹאת לֹא רָאָה הִתְעוֹרְרוּת מִיָּמָיו.

מִי שֶׁלֹּא רָאָה הַשִּׂמְחָה שֶׁיֵּשׁ בְּלַ"ג בָּעֹמֶר בְּמֵרוֹן, לֹא רָאָה שִׂמְחָה וְחַיּוּת מִיָּמָיו

וְהַקּוֹלוֹת וְהַתְּפִלּוֹת אֵינָם פּוֹסְקִים בְּאֵלּוּ הַיָּמִים וְהַלֵּילוֹת אַף רֶגַע, וְכָל הַזְּמַן הַזֶּה בֶּחָצֵר מִחוּץ לַצִּיּוּן הַקָּדוֹשׁ, הַשִּׂמְחָה וְהַחֶדְוָה וְהַהִילוּלָא אֵין לְשַׁעֵר וּלְהַעֲרִיךְ כְּלָל, שִׂמְחָה כָּזוֹ אֵין דֻּגְמָתָהּ, וְהַכְּלֵי זֶמֶר מְנַגְּנִין מִיּוֹם עֶרֶב לַ"ג בַּצָּהֳרַיִם וְעוֹד קֹדֶם, עַד לֵיל אַחַר לַ"ג בָּעֹמֶר בְּלִי הֶפְסֵק רֶגַע, וְכֵן הָרִקּוּד אֵינוֹ נִפְסָק אַף רֶגַע, וּבִפְרָט בְּעֵת הַהַדְלָקָה עַל הַגַּג, אֵין לְשַׁעֵר הַשִּׂמְחָה, מַמָּשׁ מִי שֶׁלֹּא רָאָה הַשִּׂמְחָה הַזּוֹ, לֹא רָאָה שִׂמְחָה וְחַיּוּת מִיָּמָיו.

כְּדַאי לִכְסֹף וּלְהִשְׁתּוֹקֵק וּלְהַטְרִיחַ כָּל יָמָיו, וְלִמְסֹר נַפְשׁוֹ לִרְאוֹת וּלְהִשְׁתַּתֵּף לִהְיוֹת בְּלַ"ג בָּעֹמֶר בְּמֵרוֹן

מַה נֹּאמַר וּמַה נְּדַבֵּר, כְּדַאי לִכְסֹף וּלְהִשְׁתּוֹקֵק וּלְהַטְרִיחַ כָּל יָמָיו, וְלִמְסֹר נַפְשׁוֹ לִרְאוֹת וּלְהִשְׁתַּתֵּף בָּזֶה, מִבִּפְנִים בְּכִיּוֹת וּתְשׁוּבוֹת וְהִתְעוֹרְרוּת, שֶׁאַף בְּיוֹם כִּפּוּר לֹא נִשְׁמַע בְּשׁוּם מָקוֹם כָּזֹאת, וּמִבַּחוּץ שְׂמָחוֹת וְחֶדְווֹת וּנְגִינוֹת וּזְמִירוֹת וְרִקּוּדִין, שֶׁבְּשׁוּם חֲתֻנּוֹת וּשְׂמָחוֹת שֶׁל מְלָכִים לֹא נִשְׁמַע וְלֹא נִרְאָה כָּזֹאת, אַשְׁרֵינוּ מַה טּוֹב חֶלְקֵנוּ כַּאֲשֶׁר זָכִינוּ לְזֶה.

הַמָּקוֹם שֶׁל הָרַשְׁבִּ"י זִכְרוֹנוֹ לִבְרָכָה מְלֻמָּד בְּנִסִּים לְמַעְלָה מֵהַטֶּבַע

וְגַם הַמָּקוֹם שָׁם מְלֻמָּד בְּנִסִּים לְמַעְלָה מֵהַטֶּבַע, כִּי כַּמָּה נִסִּים וּמוֹפְתִים רָאִינוּ בְּעֵינֵינוּ, מִלְּבַד מַה שֶּׁשָּׁמַעְנוּ מֵאֲבוֹתֵינוּ וַאֲבוֹת אֲבוֹתֵינוּ שֶׁסִּפְּרוּ לָנוּ.

הַמָּקוֹם שָׁם הוּא לְמַעְלָה מֵהַמָּקוֹם, וְהַזְּמַן שָׁם הוּא לְמַעְלָה מֵהַזְּמַן

מַמָּשׁ הַמָּקוֹם הַזֶּה הוּא בְּחִינַת לְמַעְלָה מֵהַמָּקוֹם, וְהַזְּמַן שָׁם לְמַעְלָה מֵהַזְּמַן.

אַשְׁרֵי הַזּוֹכֶה לָבוֹא לְשָׁם תָּמִיד, וּמִכָּל שֶׁכֵּן בְּעֶרֶב לַ"ג בָּעֹמֶר וְלַ"ג בָּעֹמֶר

אַשְׁרֵי הַזּוֹכֶה לָבוֹא לְשָׁם תָּמִיד, וּמִכָּל שֶׁכֵּן בְּעֶרֶב לַ"ג בָּעֹמֶר וְלַ"ג בָּעֹמֶר.

אֵין לְשַׁעֵר זֹאת לְמִי שֶׁלֹּא רָאָה כָּל זֹאת בְּעֵינָיו, וְאַף כְּשֶׁנַּמְשִׁיל בַּפֶּה וּבִכְתָב אֶלֶף פְּעָמִים, אַף עַל פִּי כֵן כְּשֶׁבָּאִים בְּעַצְמוֹ וְרוֹאִים כָּל זֶה, אָז רוֹאִים שֶׁאֵין דֻּגְמָה כְּלָל לְמָה שֶׁהוּא בֶּאֱמֶת

וּבַבֹּקֶר אַחַר הַתְּפִלָּה מַתְחִיל הַמִּצְוָה לְגַלֵּחַ רָאשֵׁי הַיְלָדִים וְלַעֲשׂוֹת לָהֶם פֵּאוֹת, וּמְזַמְּרִים וּמְרַקְּדִים עִמָּהֶם, אֵין לְשַׁעֵר זֹאת לְמִי שֶׁלֹּא רָאָה כָּל זֹאת בְּעֵינָיו, וְאַף כְּשֶׁנַּמְשִׁיל בַּפֶּה וּבִכְתָב אֶלֶף פְּעָמִים, אַף עַל פִּי כֵן כְּשֶׁבָּאִים בְּעַצְמוֹ וְרוֹאִים כָּל הַנִּזְכַּר לְעֵיל, אָז רוֹאִים שֶׁאֵין דֻּגְמָה כְּלָל לְמָה שֶׁהוּא בֶּאֱמֶת.

(יְמֵי שְׁמוּאֵל לְהֶחָסִיד הַצַּדִּיק הַקָּדוֹשׁ רַבִּי שְׁמוּאֵל הוֹרוֹבִיץ זֵכֶר צַדִּיק לִבְרָכָה, נֶכֶד הַשְּׁלָ"ה הַקָּדוֹשׁ)

כָּל תִּקְווֹתֵינוּ עַתָּה הוּא עַל אֵלּוּ הַצַּדִּיקִים שֶׁנִּתְגַּלָּה קְבוּרָתָם

וְעַתָּה כָּל תִּקְווֹתֵינוּ עַל יְדֵי אֵלּוּ הַצַּדִּיקִים שֶׁנִּתְגַּלָּה קְבוּרָתָם, שֶׁהֵם יְעוֹרְרוּ אֶת משֶׁה רַעְיָא מְהֵימְנָא שֶׁיִּתְחַבְּרוּ יַחַד לַעֲסֹק בְּתִקּוּנֵנוּ, כִּי משֶׁה רַבֵּינוּ עָלָיו הַשָּׁלוֹם לֹא יָדַע אִישׁ אֶת קְבוּרָתוֹ, כִּי מִי לָנוּ גָּדוֹל מִמֹּשֶׁה שֶׁלֹּא נִתְעַסֵּק בּוֹ אֶלָּא הַקָּדוֹשׁ בָּרוּךְ הוּא לְבַדּוֹ, וְעַל כֵּן אִי אֶפְשָׁר לָבוֹא עַל קְבוּרָתוֹ, כִּי הוּא בִּבְחִינַת אוֹר אֵין סוֹף נֶגְדֵּנוּ וְכוּ'.

שְׂמֵחִים עַל שֶׁבָּאִים עַל קִבְרוֹ בַּהִילוּלָא שֶׁל רַבִּי שִׁמְעוֹן בֶּן יוֹחַאי, כִּי עַתָּה עִקַּר הַתִּקּוּן עַל יְדֵי קִבְרֵי צַדִּיקִים כָּאֵלּוּ, עַל יְדֵי שֶׁבָּאִים עַל קִבְרֵיהֶם הַקְּדוֹשִׁים, כִּי כְּבָר עָשׂוּ פְּעֻלּוֹת נוֹרָאוֹת כָּאֵלּוּ מֵאָז וְעַד עַתָּה, שֶׁיְּכוֹלִים לָבוֹא עַל קִבְרָם אֲפִלּוּ הַגָּרוּעַ שֶׁבַּגְּרוּעִים, הָרָשָׁע שֶׁבָּרְשָׁעִים, וּלְהִתְתַּקֵּן עַל יְדֵי זֶה

וְעַל כֵּן עַתָּה עוֹשִׂין הִילוּלָא שֶׁל רַבִּי שִׁמְעוֹן בֶּן יוֹחַאי, שֶׁהוּא מִתַּלְמִידֵי רַבִּי עֲקִיבָא, שֶׁשְּׂמֵחִים עַל שֶׁבָּאִים עַל קִבְרוֹ, כִּי עַתָּה עִקַּר הַתִּקּוּן עַל יְדֵי קִבְרֵי צַדִּיקִים כָּאֵלּוּ וְכוּ', שֶׁאָנוּ זוֹכִים לְתַקֵּן הַצִּמְצוּמִים וְכוּ' עַל יְדֵי שֶׁבָּאִים עַל קִבְרֵיהֶם הַקְּדוֹשִׁים, כִּי כְּבָר עָשׂוּ פְּעֻלּוֹת נוֹרָאוֹת כָּאֵלּוּ מֵאָז וְעַד עַתָּה, שֶׁיְּכוֹלִים לָבוֹא עַל קִבְרָם אֲפִלּוּ הַגָּרוּעַ שֶׁבַּגְּרוּעִים, הָרָשָׁע שֶׁבָּרְשָׁעִים, וּלְהִתְתַּקֵּן עַל יְדֵי זֶה.

(סֵפֶר לִקּוּטֵי הֲלָכוֹת הִלְכוֹת תְּפִלַּת הַמִּנְחָה הֲלָכָה ז אוֹת נו)

יֵשׁ נְשָׁמוֹת נְפוּלוֹת מְאֹד מְאֹד, שֶׁאִי אֶפְשָׁר שֶׁיִּהְיֶה לָהֶם שׁוּם תִּקּוּן בָּעוֹלָם כִּי אִם עַל יְדֵי נִשְׁמַת הַצַּדִּיק

כִּי יֵשׁ נְשָׁמוֹת נְפוּלוֹת מְאֹד מְאֹד שֶׁנָּפְלוּ כָּל כָּךְ כְּמוֹ שֶׁנָּפְלוּ, עַד שֶׁאִי אֶפְשָׁר שֶׁיִּהְיֶה לָהֶם שׁוּם תִּקּוּן בָּעוֹלָם, כִּי אִם עַל יְדֵי נִשְׁמַת הַצַּדִּיק, וְדַּיְקָא עַל יְדֵי מִיתָתוֹ, וְעַל כֵּן אִיתָא בַּזֹּהַר הַקָּדוֹשׁ (אַחֲרֵי עא:) דְּצַדִּיקַיָּא שְׁכִיחֵי יַתִּיר בְּתָר אִסְתַּלְקוּתֵיהּ בְּהַאי עָלְמָא יַתִּיר מִבְּחַיּוֹהִי.

זֶהוּ בְּחִינַת הִשְׁתַּטְּחוּת עַל קִבְרֵי צַדִּיקִים אֲמִתִּיִּים שֶׁהוּא דָּבָר גָּדוֹל מְאֹד וּמוֹעִיל מְאֹד מְאֹד לַעֲבוֹדַת הַשֵּׁם יִתְבָּרַךְ, לִזְכּוֹת לָצֵאת מֵהָרַע שֶׁלּוֹ וְלָשׁוּב לַהַשֵּׁם יִתְבָּרַךְ, כִּי יֵשׁ בְּנֵי אָדָם שֶׁנָּפְלוּ כָּל כָּךְ בַּעֲווֹנוֹתֵיהֶם, עַד שֶׁנֶּאֱחַז בָּהֶם הָרַע כָּל כָּךְ, עַד שֶׁאִי אֶפְשָׁר לָהֶם בְּשׁוּם אֹפֶן לָשׁוּב לַהַשֵּׁם יִתְבָּרַךְ, רַק עַל יְדֵי שֶׁבָּאִין עַל קִבְרֵי הַצַּדִּיקִים הָאֲמִתִּיִּים, וְאָז נִכְלָלִין בְּנִשְׁמַת הַצַּדִּיק שֶׁמֵּת, שֶׁהוּא עוֹסֵק תָּמִיד לְבָרֵר בֵּרוּרִים, וְהוּא בְּכֹחוֹ הַגָּדוֹל, שֶׁגָּדוֹל בְּמִיתָתוֹ יוֹתֵר מִבְּחַיָּיו, הוּא יָכוֹל לְבָרֵר אֲפִלּוּ הַנְּשָׁמוֹת שֶׁנָּפְלוּ מְאֹד מְאֹד. וְזֶה בְּחִינַת הִילוּלָא דְּרַבִּי שִׁמְעוֹן בַּר יוֹחַאי שֶׁעוֹשִׂין בְּיוֹם הִסְתַּלְּקוּתוֹ דַּיְקָא, כִּי דַּיְקָא עַל יְדֵי הִסְתַּלְּקוּתוֹ הוּא מְתַקֵּן וּמַחֲזִיר בִּתְשׁוּבָה נְפָשׁוֹת רַבּוֹת יוֹתֵר, שֶׁעַל יְדֵי זֶה נִתְרַבָּה הַשִּׂמְחָה בְּיוֹתֵר.

הַשִּׂמְחָה הַגְּדוֹלָה שֶׁל הִילוּלָא דְּרַשְׁבִּ"י, שֶׁאָז עוֹלִין וְנִתְתַּקְּנִין וְחוֹזְרִין בִּתְשׁוּבָה כַּמָּה רְחוֹקִים

וְזֶהוּ בְּחִינַת הַשִּׂמְחָה הַגְּדוֹלָה שֶׁל הִילוּלָא דְּרַשְׁבִּ"י בְּיוֹם הִסְתַּלְּקוּתוֹ הַקָּדוֹשׁ בְּלַ"ג בָּעֹמֶר, שֶׁאָז עוֹלִין וְנִתְתַּקְּנִין וְחוֹזְרִין בִּתְשׁוּבָה כַּמָּה רְחוֹקִים, שֶׁזֶּהוּ בְּחִינַת הִשְׁתַּטְּחוּת עַל קִבְרֵי הַצַּדִּיקִים אֲמִתִּיִּים, שֶׁעַל יְדֵי זֶה נִגְדֶּלֶת הַשִּׂמְחָה מְאֹד מְאֹד.

(סֵפֶר לִקּוּטֵי הֲלָכוֹת הִלְכוֹת נְזִיקִין הֲלָכָה ג)



– פֶּרֶק כג –

לִמּוּד הַזֹּהַר בְּטָהֳרָה

טְבִילַת עֶזְרָא הֶכְרֵחַ לְלִמּוּד תּוֹרַת הַחֵ"ן; לִמּוּד הַקַּבָּלָה לְלֹא טָהֳרָה גּוֹרֶמֶת מִינוּת וְאֶפִּיקוֹרְסוּת

בִּלְתִּי אֶפְשָׁר לֵידַע מַה הוּא יִרְאָה אֲמִתִּית, שֶׁיִּלְמֹד וְיִתְפַּלֵּל בְּרֶתֶת וּבְזִיעַ, כִּי אִם כְּשֶׁיִּהְיֶה נִזְהָר בִּטְבִילַת עֶזְרָא. וְאִם הוּא לוֹמֵד אוֹ מִתְפַּלֵּל וְאֵינוֹ נִזְהָר בִּטְבִילָה זוֹ, אִי אֶפְשָׁר לוֹ בְּשׁוּם אֹפֶן לְהַגִּיעַ לְגוּפֵי תּוֹרָה וּמִצְווֹת, וְאִם הוּא לוֹמֵד סִפְרֵי קַבָּלָה וְהוּא בִּלְתִּי טָהוֹר, יוּכַל לָבוֹא חָלִילָה עַל יְדֵי זֶה לְאֶפִּיקוֹרְסוּת, וְהַכַּת שַׁבְּתַי צְבִי יִמַּח שְׁמוֹ שֶׁהָיוּ בַּיָּמִים הַקּוֹדְמִים, נַעֲשׂוּ עַל יְדֵי זֶה אֶפִּיקוֹרְסִים, לְפִי שֶׁלָּמְדוּ סִפְרֵי קַבָּלָה בְּטֻמְאַת הַגּוּף, וְהָיָה הָעוֹלָם שׁוֹמֵם, עַד שֶׁבָּאוּ שְׁנֵי הַמְּאוֹרוֹת הַגְּדוֹלִים לָעוֹלָם, הַבַּעַל שֵׁם טוֹב הַקָּדוֹשׁ וְאַחֲרָיו אֲדוֹנֵינוּ מוֹרֵינוּ וְרַבֵּינוּ הָרַב רַבֵּינוּ אֱלִימֶלֶךְ נִשְׁמָתוֹ בְּגִנְזֵי מְרוֹמִים, וְהֵם פָּתְחוּ שַׁעַר לַהַשֵּׁם צַדִּיקִים יָבוֹאוּ בוֹ, שֶׁלֹּא יְהַרְהֵר אָדָם שׁוּם הִרְהוּר תּוֹרָה עַד שֶׁיִּטְבֹּל עַצְמוֹ לְקֶרְיוֹ, שֶׁחַכְמֵי הַגְּמָרָא לֹא בִּטְּלוּהוּ אֶלָּא מִפְּנֵי שֶׁאֵין רֹב הַצִּבּוּר יְכוֹלִים לַעֲמֹד בָּהּ, אֲבָל אוֹתָן הָאֲנָשִׁים הָרוֹצִים לְהַשִּׂיג גּוּפֵי תּוֹרָה וְהַמִּצְווֹת, צְרִיכִים לִהְיוֹת נִזְהָר מְאֹד בִּטְבִילָה זוֹ. וְזֶהוּ שֶׁנֶּאֱמַר יִרְאַת הַשֵּׁם טְהוֹרָה דַּיְקָא, זוֹ עוֹמֶדֶת לָעַד כוּ'.

(מָאוֹר וָשֶׁמֶשׁ, פָּרָשַׁת אֱמֹר, עַמּוּד ש"ע טוּר א')

רֶמֶז לִטְבִילַת עֶזְרָא

בִּכְרִיתוּת (דַּף ו.): אָמַר לְהוּ רַב מְשַׁרְשִׁיָא לְבָנֵיהּ, כִּי גָּרְסִיתוּ שְׁמַעְתָּא גְּרוֹסוּ עַל מַיָּא דְּכִי הֵיכָא דְּמָשְׁכֵי מַיָּא תִּמְשׁוּן שְׁמַעְתְּכוֹן. עִנְיָנוֹ, דְּהִזְהִיר אוֹתָם שֶׁלֹּא יִלְמְדוּ כִּי אִם אַחַר רְחִיצָה בְּמִקְוֵה טָהֳרָה לְעֵת הַצֹּרֶךְ. וְהַיְנוּ דְּקָאֲמַר גְּרוֹסוּ עַל מַיָּא. וְקָאָמַר כִּי הֵיכָא דְּמָשְׁכוּ וְכוּ', עַל דֶּרֶךְ מַאֲמַר הַכָּתוּב יִרְאַת הַשֵּׁם טְהוֹרָה עוֹמֶדֶת לָעַד.

(הֲכָנָה דְּרַבָּה אוֹת י"א)

בֶּחָג נִדּוֹנִים עַל הַמַּיִם עַל שֶׁהֵם מְזַלְזְלִים בְּמִקְוָאוֹת וּבְטָהֳרוֹת שֶׁהֵם מַיִם

אָמְרוּ חֲכָמֵינוּ זִכְרוֹנָם לִבְרָכָה (רֹאשׁ הַשָּׁנָה י"ח) וּבֶחָג נִדּוֹנִים עַל הַמַּיִם, וּפֵרֵשׁ בַּסֵּפֶר הַקָּדוֹשׁ זֹהַר חָדָשׁ: וּבֶחָג נִדּוֹנִים כוּ' עַל שֶׁהֵם מְבַזִּים בִּנְטִילַת יָדַיִם וְעַל שֶׁהֵם מְזַלְזְלִים בְּמִקְוָאוֹת וּבְטָהֳרוֹת שֶׁהֵם מַיִם, וְעַל כֵּן נִדּוֹנִים עַל הַמַּיִם, עַל עִנְיַן הַמַּיִם, הָאֲנָשִׁים שֶׁלֹּא טָבְלוּ אֶת עַצְמָן כָּל הַשָּׁנָה בְּמִקְוֵה מַיִם, וּבַּסֵפֶר אֶחָד כָּתַב: "קוֹל הַשֵּׁם עַל הַמַּיִם", שֶׁהַקָּדוֹשׁ בָּרוּךְ הוּא שׁוֹאֵג בְּקוֹל וּמַרְעִישׁ הָעוֹלָם עַל הַמַּיִם שֶׁמְקִלִּין בְּנֵי אָדָם בִּטְבִילַת הַמִּקְוֶה.

(הוּבָא בַּמֵּאִיר לָעוֹלָם שֶׁבְּסוֹף סֵפֶר פָּרַח מַטֵּה אַהֲרֹן עַל תְּהִלִּים)

יִדְחֲקוּ עַצְמָן תָּמִיד לְכַוֵּן בְּעֵת טְבִילָה לַעֲשׂוֹת נַחַת רוּחַ לְפָנָיו יִתְבָּרַךְ שְׁמוֹ

הַיּוֹדְעִים בְּסוֹד הַשֵּׁם קִבְּלוּ עַל עַצְמָם וְכָתְבוּ (בִּפְרִי עֵץ חַיִּים): מִי שֶׁיִּטְבֹּל מֵעַתָּה בְּלִי כַּוָּנָה הוּא כְּכוֹפֵר חָס וְשָׁלוֹם, וְהוּא כְּדֵי שֶׁיִּדְחֲקוּ עַצְמָן תָּמִיד לְכַוֵּן בְּעֵת טְבִילָה לַעֲשׂוֹת נַחַת רוּחַ לְפָנָיו יִתְבָּרַךְ שְׁמוֹ, וּמִזֶּה יִקַּח רְאָיָה מִי שֶׁבָּא בְּסוֹד הַשֵּׁם לְכַוֵּן כַּדְקָא יָאוּת, וְאוֹתָן שֶׁלֹּא בָּאוּ בְּסוֹד הַשֵּׁם טְבִילַת מִטָּהֳרָתָן, וְדַי לָהֶם הַכַּוָּנָה לִכְבוֹדוֹ יִתְבָּרַךְ שְׁמוֹ לְשֵׁם טָהֳרָה לַעֲשׂוֹת נַחַת רוּחַ לְפָנָיו יִתְבָּרַךְ שְׁמוֹ, וְעַל דַּעַת כַּוָּנַת רַבִּי שִׁמְעוֹן בַּר יוֹחַאי וְהָאֲרִ"י זִכְרוֹנוֹ לִבְרָכָה.

(יִשְׂמַח משֶׁה בַּלִּקּוּטִים)

לָמַד כָּל הַלַּיְלָה זֹהַר, תִּקּוּנֵי זֹהַר וּתְהִלִּים, בַּמַּיִם הַקְּפוּאִים, אֲפִלּוּ בְּעֵת שֶׁהָיָה חוֹלֶה

רַבֵּינוּ הַקָּדוֹשׁ מוֹרֵינוּ הָרַב צְבִי אֱלִימֶלֶךְ מִזִּידִיטְשׁוֹב זְכוּתוֹ יָגֵן עָלֵינוּ, אֲפִילּוּ בְּעֵת שֶׁהָיָה חוֹלֶה וְצָרִיךְ לִרְפוּאָה גְּדוֹלָה תָּבַר גְּזִיזָא דְּבַרְדָּא, וְיָרַד וְטָבַל בַּנָּהָר הַקָּפוּא תַּחַת הַקֶּרַח הַנּוֹרָא, וְלָמַד שָׁם כָּל הַלַּיְלָה הַזֹּהַר הַקָּדוֹשׁ וְתִקּוּנֵי הַזֹּהַר וּתְהִלִּים בְּתוֹךְ הַמַּיִם הַקָּפוּא.

(מִתּוֹךְ הַקְדָּמָה לַסֵּפֶר צְבִי לַצַּדִּיק, עַיֵּן שָׁם מַעֲשֶׂה בַּאֲרִיכוּת)



– פֶּרֶק כד –

לִהְיוֹת בִּמְחִצָּתוֹ בָּעוֹלָם הַבָּא

עַל יְדֵי הֲפָצַת סְפָרָיו זוֹכֶה לֵישֵׁב בִּמְחִצָּתוֹ בָּעוֹלָם הַבָּא

הַמַּדְפִּיס סְפָרִים מִמָּמוֹנוֹ לְהוֹצִיא לָאוֹר תּוֹרָה, זוֹכֶה וְיוֹשֵׁב בִּמְחִצַּת הַתַּלְמִידֵי חֲכָמִים מְחַבְּרֵי הַסְּפָרִים, שֶׁהֲרֵי עַל יָדוֹ יָצָא הַחִבּוּר לָעוֹלָם, וְתִרְבֶּה הַדַּעַת בְּכָל עֵת, וְאִלּוּ הָיָה גָּנוּז לְמִקְצוֹעוֹת הַמִּשְׁכָּן בְּיַרְכָתַיִם, לֹא הָיוּ לוֹמְדִים בּוֹ.

וְהִנֵּה אָמְרוּ חֲכָמֵינוּ זִכְרוֹנָם לִבְרָכָה בְּמַסֶּכֶת יְבָמוֹת (דַּף צ"ו:) שִׂפְתוֹתָיו דּוֹבְבוֹת וְכוּ' כִּדְאִיתָא שָׁם, וּלְפִי זֶה הַגּוֹרֵם שֶׁיִּהְיֶה הֶחָכָם חַי אַחֲרֵי מוֹתוֹ, גַּם הוּא זוֹכֶה וְיוֹשֵׁב בִּמְחִצָּתוֹ, שֶׁהֲרֵי הוּא גָּרַם לְהַחֲיוֹתוֹ, וְאֵין סָפֵק כְּשֶׁהוּא בָּא לָעוֹלָם הַבָּא, הֶחָכָם בְּעַצְמוֹ עִם סִיעַת מֵרַחֲמוֹהִי יוֹצְאִין לִקְרָאתוֹ לְקַבֵּל פָּנָיו.

(הַגָּאוֹן מַהַרְחָ"א אִיסְטְרוֹלְסָה בְּסִפְרוֹ בֶּן אַבְרָהָם, פָּרָשַׁת וַיִּשְׁלַח דַּף כ"ג:)

וְנָא לְעַיֵּן בְּהַסְכָּמַת הַגָּאוֹן הַצַּדִּיק מוֹרֵינוּ הָרַב יוֹסֵף חַיִּים זוֹנֶנְפֶלְד זְכוּתוֹ יָגֵן עָלֵינוּ אָמֵן, לַסֵּפֶר "צְדָקָה וּמִשְׁפָּט", אוֹדוֹת הוֹצָאָה לָאוֹר.

[זֶה לְשׁוֹנוֹ שָׁם: וְכָל הַקּוֹרֵא בַּסֵּפֶר יִרְאֶה אֵיךְ הִשְׁתַּדְּלוּ תַּקִּיפִי קַדְמַאי לְהוֹצִיא אוֹר הַהֲלָכָה לַאֲמִתָּה שֶׁל תּוֹרָה בְּכָל כֹּחָן, וְכָל מִן דֵּין סְמוּכוּ לָנָא בְּסִיּוּעַ שֶׁיֵּשׁ בּוֹ מַמָּשׁ לְכָל מַאן דְּאֶפְשַׁר לֵיהּ לְזַכּוֹתָם גַּם לְהַבָּא לְהוֹצִיא כָּל הַנִּשְׁאָר לְמִשְׁמֶרֶת. וְכָל הַמְסַיְעִים וְהַמִשְׁתַּדְּלִים לְהוֹצִיא לָאוֹר כָּל הַנִּשְׁאָר מֵחִדּוּשֵׁי תּוֹרָה הַקְּדוֹשָׁה לְקַדְמַאי אֵין עֵרֶךְ לִשְׂכָרוֹ בַּשָּׁמַיִם מִמַּעַל וְעַל הָאָרֶץ מִתָּחַת וְיִזְכּוּ בִּזְכוּת זֶה לִבְּנִין קַדִּישִׁין דְעָסְקִין בְּאוֹרַיְיתָא וְלִמְזוֹנֵי רְוִיחֵי לֵישֵׁב בְּהַשְׁקֵט עַל הַתּוֹרָה וְהָעֲבוֹדָה וּלְחַיֵּי אֲרִיכֵי לְרַבָּנָן וְתַלְמִידֵהוֹן וְתַלְמִידֵי תַלְמִידֵהוֹן וְלִרְאוֹת בַּעֲגָלָא וּבִזְמַן קָרִיב בִּגְּאֻלָּה שְׁלֵמָה].

(מוֹרֵינוּ הָרַב חַיִּים פָלָאגִ'י זֵכֶר צַדִּיק לִבְרָכָה, בְּסִפְרוֹ "תּוֹרָה וְחַיִּים", מִצְוַת עֲשֵׂה ס' אוֹת ריז)

הַסֵּפֶר שֶׁל הַצַּדִּיק הוּא נִשְׁמַת הַצַּדִּיק

גַּם הָאַדְמוֹ"ר מִסַּאדִיגוּרָא זְכוּתוֹ יָגֵן עָלֵינוּ אָמֵן, מֵבִיא שֶׁהַצִּיּוּן לְהַצַּדִּיק הוּא בִּשְׁבִיל הַגּוּף וְהַנֶּפֶשׁ, וְהַסֵּפֶר שֶׁל הַצַּדִּיק הוּא לְנִשְׁמַת הַצַּדִּיק.

(הָאַדְמוֹ"ר מִסַּאדִיגוּרָא זְכוּתוֹ יָגֵן עָלֵינוּ אָמֵן)

אַשְׁרֵי הַזּוֹכֶה לִתֵּן מָעוֹת לִצְדָקָה נוֹרָאָה כָּזֹאת לְהַדְפִּיס סְפָרִים קְדוֹשִׁים לְשֵׁם שָׁמַיִם

אַשְׁרֵי הַזּוֹכֶה לִתֵּן מָעוֹת לִצְדָקָה נוֹרָאָה כָּזֹאת לְהַדְפִּיס סְפָרִים קְדוֹשִׁים לְשֵׁם שָׁמַיִם, כִּי עַל יְדֵי כָּל הַצְּדָקוֹת שֶׁנּוֹתְנִין, זוֹכִין לִקַּח הַנְּפָשׁוֹת וּלְהַמְשִׁיךְ תּוֹרָה בְּחִינַת אוֹרַיְתָא דְּעַתִּיקָא סְתִימָאָה, מִכָּל שֶׁכֵּן כְּשֶׁנּוֹתְנִין צְדָקָה בִּשְׁבִיל זֶה בְּעַצְמוֹ כְּדֵי לְהַדְפִּיס סְפָרִים קְדוֹשִׁים, שֶׁהַדְפָּסַת סְפָרִים אֵלּוּ בְּעַצְמָן הֵם בְּחִינַת לְקִיחַת הַנְּפָשׁוֹת, שֶׁהֵם הָאוֹתִיּוֹת וְהַמְשָׁכַת הַתּוֹרָה, שֶׁבְּוַדַּאי אַשְׁרֵי חֶלְקוֹ שֶׁזָּכָה לְזַכּוֹת אֶת הָרַבִּים לְהָאִיר חִדּוּשֵׁי תּוֹרָה הַקְּדוֹשִׁים לְכָל יִשְׂרָאֵל, וְעַל יְדֵי זֶה זוֹכִין לְהַשְׁגָּחָה שְׁלֵמָה, שֶׁעַל יְדֵי זֶה נִמְשָׁךְ שֶׁפַע טוֹבָה וּבְרָכָה וְכָל טוֹב לְבֵית יִשְׂרָאֵל.

(סֵפֶר לִקּוּטֵי הֲלָכוֹת הִלְכוֹת קִדּוּשִׁין הֲלָכָה ג, אוֹת כב)

הַמְזַכֶּה אֶת הָרַבִּים בְּצִדְקָתוֹ בִּסְפָרִים חֲדָשִׁים קְדוֹשִׁים שֶׁהֵם בְּחִינַת קִיּוּם הַתּוֹרָה, בְּוַדַּאי אֵין קֵץ לִשְׂכָרוֹ וְצִדְקָתוֹ עוֹמֶדֶת לָעַד, אַשְׁרֵי לוֹ

"אוֹהֵב כֶּסֶף לֹא יִשְׂבַּע כֶּסֶף וּמִי אוֹהֵב בֶּהָמוֹן לֹא תְבוּאָה" (קֹהֶלֶת ה), דָּרְשׁוּ רַבּוֹתֵינוּ זִכְרוֹנָם לִבְרָכָה, וּמוּבָא בְּפֵרוּשׁ רַשִׁ"י: שֶׁאֲפִלּוּ מִי שֶׁאוֹהֵב מִצְוֹת לֹא יִשְׂבַּע וְכוּ', כִּי אִם כְּשֶׁיֵּשׁ בָּהֶם מִצְוָה שֶׁתִּתְקַיֵּם לָעַד כְּגוֹן כְּתִיבַת סֵפֶר תּוֹרָה וּבִנְיַן בֵּית הַמִּקְדָּשׁ וְכוּ' מִכָּל שֶׁכֵּן כְּשֶׁפּוֹעֵל בְּצִדְקָתוֹ לְזַכּוֹת אֶת הָרַבִּים בִּסְפָרִים חֲדָשִׁים קְדוֹשִׁים שֶׁהֵם בְּחִינַת קִיּוּם הַתּוֹרָה לְכָל אֶחָד, בְּוַדַּאי אֵין קֵץ לִשְׂכָרוֹ וְצִדְקָתוֹ עוֹמֶדֶת לָעַד, כִּי בְּכָל פַּעַם בְּכָל דּוֹרוֹת הַבָּאִים מְזַכֶּה אֶת יִשְׂרָאֵל שֶׁתִּתְקַיֵּם הַתּוֹרָה עַל יָדוֹ אַשְׁרֵי לוֹ.

וְזֶה (תְּהִלִּים קו) "אַשְׁרֵי שׁוֹמְרֵי מִשְׁפָּט" שֶׁהוּא הַתּוֹרָה שֶׁשּׁוֹמְרָהּ שֶׁלֹּא תִּשְׁתַּכַּח עַל יְדֵי שֶׁמְּזַכֶּה אֶת הָרַבִּים בִּסְפָרִים קְדוֹשִׁים. וְזֶהוּ (שָׁם) "עֹשֵׂה צְדָקָה בְּכָל עֵת", כִּי בְּכָל עֵת עוֹשֶׂה צְדָקָה, כִּי לוֹמְדִים בִּסְפָרִים שֶׁמַּכְנִיסִין קִיּוּם הַתּוֹרָה בָּעוֹלָם וְכוּ'.

(סֵפֶר לִקּוּטֵי הֲלָכוֹת הִלְכוֹת בִּרְכַּת הַשַּׁחַר הֲלָכָה ה, אוֹת לו)



– פֶּרֶק כה –

תִּקּוּן לַגְּאֻלָּה הָאֲמִתִּית מִטַּעַם הָרַבָּנִים הַגְּאוֹנִים מָארֵי דְּאַרְעָא קַדִּישָׁא בִּשְׁנַת תרפ"א לפ"ק

תִּקּוּן לַגְּאֻלָּה הָאֲמִתִּית מִטַּעַם הָרַבָּנִים הַגְּאוֹנִים מָארֵי דְּאַרְעָא קַדִּישָׁא

יָדוּעַ לַכֹּל כִּי סֵפֶר הַזֹּהַר שֶׁל הַתַּנָּא הָאֱלֹהִי, אוֹר הָעוֹלָמוֹת הָעֶלְיוֹנִים וְהַתַּחְתּוֹנִים, הַנֶּאֱמַר עָלָיו: זֶה הָאִישׁ מַרְעִישׁ הָאָרֶץ מַרְגִּיז מַמְלָכוֹת, וּבַגְּמָרָא אָמְרוּ, "דִּילִידָה אִימֵּיהּ כְּרַבִּי שִׁמְעוֹן תֵּילִיד וְאִי לֹא לֹא תֵּילִיד" (מַכּוֹת י"ז:) הוּא עֲטֶרֶת רֹאשֵׁנוּ וְתִפְאַרְתֵּנוּ, הָרַשְׁבִּ"י זְכוּתוֹ יָגֵן עָלֵינוּ אָמֵן, אֲשֶׁר תּוֹרָתוֹ בּוֹקַעַת לְאַלְפֵי אֲלָפִים וְרִבְבֵי רִבְבוֹת עוֹלָמוֹת, וְעוֹבֶרֶת בֵּין שְׂרָפִים וְאוֹפַנִּים וְחַשְׁמַלִּים וְחַיּוֹת הַקֹּדֶשׁ, מְקוֹם נַהֲרֵי אֵשׁ אוֹכֶלֶת אֵשׁ עַד קוֹל דְּמָמָה דַּקָּה לִפְנֵי הַקָּדוֹשׁ בָּרוּךְ הוּא, וְשָׂמֵחַ בָּהּ וּבוֹנֶה בָּהּ עוֹלָמוֹת חֲדָשִׁים וּמְרַחֵם עַל עָלְמָא.

פּוּק חֲזֵי מַה שֶּׁכָּתַב הַגָּאוֹן חִידָ"א זִכְרוֹנוֹ לְחַיֵּי הָעוֹלָם הַבָּא:

לִמּוּד הַזֹּהַר מְרוֹמָם עַל כָּל לִמּוּד אֲפִלּוּ דְּלָא יָדַע מַאי קָאָמַר.

וְהָרַב "כִּסֵּא מֶלֶךְ" (פֵּרוּשׁ עַל תִּקּוּן מ"ג) אָמַר:

לִמּוּד הַזֹּהַר בְּגִירְסָא בּוֹנֶה עוֹלָמוֹת עֶלְיוֹנִים.

עוֹד אָמַר אֵלִיָּהוּ זִכְרוֹנוֹ לִבְרָכָה לְרַבִּי שִׁמְעוֹן:

בְּהַאי סֵפֶר הַזֹּהַר יִתְפָּרְקוּן מִן גָּלוּתָא כַּד אִתְגַּלְיָא בְּדָרָא בַּתְרָאָה.

עוֹד בְּדַף קכ"ד: לְשׁוֹן משֶׁה רַבֵּינוּ לְרַבִּי שִׁמְעוֹן. וְהַמַּשְׂכִּילִים יַזְהִירוּ כְּזֹהַר הָרָקִיעַ בְּהַאי חִבּוּרָא דִּילָךְ דְּאִיהוּ סֵפֶר הַזֹּהַר בְּאִילֵּין לֹא צָרִיךְ נִסָּיוֹן – רָצָה לוֹמַר:

כִּי הַלּוֹמֵד בְּסֵפֶר הַזֹּהַר לֹא יִסְבֹּל חֶבְלֵי מָשִׁיחַ

וּבְגִין דְּיִשְׂרָאֵל עֲתִידִין לְמִטְעַם מֵאִילָנָא דְחַיֵּי דָּא הוּא סֵפֶר הַזֹּהַר יִפְקוּן בֵּיהּ מִגָּלוּתָא בְּרַחֲמֵי.

עוֹד בְּהַקְדָּמַת הַתִּקּוּנִים: "וְהַמַּשְׂכִּילִים יַזְהִירוּ כְּזֹהַר הָרָקִיעַ" וְגוֹ' וְהַמַּשְׂכִּילִים אִלֵּין רַבִּי שִׁמְעוֹן וְחַבְרַיָּיא, יַזְהִירוּ כַּד אִתְכַּנְשׁוּ לְמֶעֱבַד הַאי חִבּוּרָא, רְשׁוּתָא אִתְיְהִיב לְהוֹן וּלְאֵלִיָּהוּ עִמְּהוֹן וּלְכָל נִשְׁמָתִין דִּמְתִיבְתָּאן לְנַחֲתָא בֵּינַיְיהוּ וּלְכָל מַלְאָכַיָּא בְּאִתְכַּסְיָא וּבְאֹרַח שֵׂכֶל. וְעִלַּת עַל כֹּלָּא יְהִיב רְשׁוּ לְכָל שְׁמָהָן קַדִּישִׁין וּלְכָל הֲוַיָּין וּלְכָל כִּנּוּיִין לְגַלָּאָה לוֹן רָזִין טְמִירִין כָּל שֵׁם בְּדַרְגָּא דִילֵיהּ, וּרְשׁוּתָא יְהִיב לַעֲשַׂר סְפִירָן לְגַלָּאָה לוֹן רָזִין טְמִירִין דְּלָא אִתְיְהִיב רְשׁוּ לְגַלָּאָה לוֹן עַד דְּיֵיתֵי דָרָא דְמַלְכָּא מְשִׁיחָא.

הַמּוּרָם מִן הָאָמוּר כִּי:

הַגְּאֻלָּה תְּלוּיָה בְּלִמּוּד הַזֹּהַר

וְעַתָּה נִכְתֹּב מַה גּוֹרֵם בָּעוֹלָם בִּטּוּל לִמּוּד הַזֹּהַר, וְנִקַּח אוֹתוֹ מִדִּבְרֵי הָרַב הַגָּדוֹל הַמְקֻבָּל הָאֱלֹהִי רַבִּי חַיִּים וִיטַאל זִכְרוֹנוֹ לְחַיֵּי הָעוֹלָם הַבָּא, תַּלְמִיד הָרַב הָאֲרִ"י זְכוּתוֹ יָגֵן עָלֵינוּ אָמֵן, הַכָּתוּב בְּהַקְדָּמַת שַׁעַר הַהַקְדָּמוֹת, וְזֶה לְשׁוֹנוֹ: אֲנִי הַצָּעִיר בָּעִיר, הַדַּל בְּאַלְפֵי חַיִּים, וִיטַאל בֶּן לַאֲדוֹנִי אָבִי הָרַב יוֹסֵף וִיטַאל זִכְרוֹנוֹ לְחַיֵּי הָעוֹלָם הַבָּא, בִּהְיוֹתִי בֶּן שְׁלֹשִׁים לְכֹחַ תָּשַׁשׁ כֹּחִי וְיָשַׁבְתִּי מִשְׁתּוֹמֵם וּמַחְשְׁבוֹתַי תְּמֵהִים, כִּי עָבַר קָצִיר, כָּלָה קַיִץ, וַאֲנַחְנוּ לֹא נוֹשַׁעְנוּ, תְּרוּפָה לֹא עָלְתָה לְמַחֲלָתֵנוּ, אֵין מָזוֹר לִבְשָׂרֵנוּ וְלֹא עָלְתָה אֲרוּכָה לְמַכָּתֵנוּ וּלְחֻרְבַּן בֵּית מִקְדָּשֵׁנוּ, אוֹי לָנוּ כִּי פָּנָה הַיּוֹם וְגַם נָטוּ צִלְלֵי עֶרֶב, וְכָלוּ כָּל הַקִּצִּים וַעֲדַיִן בֶּן דָּוִד לֹא בָּא. וָאֶתְּנָה אֶת פָּנַי לַחֲקֹר וְלָדַעַת מַה זֶּה וְעַל מַה זֶּה נִתְאָרֵךְ קִצֵּנוּ וְגָלוּתֵנוּ וּמַדּוּעַ לֹא בָּא בֶּן יִשַׁי?

וּמָצָאתִי אָוֶן לִי וַאֲנִינָה בְּקִרְבִּי וְלִבִּי דָּוַי, מִמַּאֲמָר אֶחָד הוּבָא בְּסֵפֶר הַתִּקּוּנִים תִּקּוּן ל' וְזֶה לְשׁוֹנוֹ: תַּנִּינָא כְּתִיב וְרוּחַ אֱלֹהִים מְרַחֶפֶת וְכוּ' וְהִיא אוֹמֶרֶת מָה אֶקְרָא וְכוּ' בְּהַהוּא זִמְנָא וַיִּזְכּוֹר כִּי בָשָׂר הֵמָּה רוּחַ הוֹלֵךְ וְלֹא יָשׁוּב (תְּהִלִּים עח לט) לְעָלְמָא, וְדָא אִיהוּ רוּחָא דְמָשִׁיחַ, וַי לוֹן מָאן דְּגָרְמִין דְּיֵזִיל לֵיהּ מִן עָלְמָא וְלָא יְתוּב לְעָלְמָא, דְּאִלֵּין אִינוּן דְּעָבְדִין לְאוֹרַיְיתָא יַבָּשָׁה, וְלָא בָעָאן לְאִשְׁתַּדְלָא בְחָכְמָה דְקַבָּלָה (רוֹצֶה לוֹמַר לִמּוּד הַזֹּהַר), דְגָרְמִין דְּאִסְתַּלַּק נְבִיעוּ דְחָכְמָה דְאִיהִי י' מִינָהּ, וְאִשְׁתְּאָרַת ב' יְבֵישָׁה, וַי לוֹן דְּגָרְמִין עֲנִיּוּתָא וְחַרְבָּא וּבִיזָה וְהֶרֶג וְאַבְּדָן בְּעָלְמָא, וְהַאי רוּחַ דְּאִסְתַּלַּק אִיהוּ רוּחַ דְמָּשִׁיחַ כְּמָה דְאִתְּמַר, וְאִיהוּ רוּחַ הַקֹּדֶשׁ, וְאִיהוּ רוּחַ חָכְמָה וּבִינָה רוּחַ עֵצָה וּגְבוּרָה רוּחַ דַּעַת וְיִרְאַת הַשֵּׁם (יְשַׁעְיָה יא ב).עַד כָּאן.

יִלְמְדוּ הַזֹּהַר וְהַתִּקּוּנִים אֶלֶף פְּעָמִים בְּסוֹד הָאֶלֶף לְךָ שְׁלֹמֹה

הֲרֵי כִּי לִמּוּד הַזֹּהַר הוּא מְעוֹרֵר הָרַחֲמִים וְנִשְׁמָתוֹ שֶׁל מָשִׁיחַ, וְיִתְגַּלֶּה וְיִבָּנֶה הַמִּקְדָּשׁ וְיִשְׂרָאֵל יִשְׁכֹּן לָבֶטַח, וְהַלּוֹמֵד בּוֹ בָּטוּחַ שֶׁלֹּא יִסְבֹּל צַעַר חֶבְלֵי מָשִׁיחַ, אֲשֶׁר עַל כֵּן אֲנַחְנוּ חַכְמֵי וְרַבָּנֵי עִיר הַקֹּדֶשׁ יְרוּשָׁלַיִם תִּבָּנֶה וְתִכּוֹנֵן בִּמְהֵרָה בְּיָמֵינוּ אָמֵן, וּבָתֵּי דִּינִים, נִתְעוֹרַרְנוּ לְיַסֵּד לִמּוּד הַזֹּהַר בָּאָרֶץ וּבְחוּץ לָאָרֶץ בִּכְדֵי לִגְמֹר הַסֵּפֶר הַזֹּהַר, וְיִהְיֶה הַסִּיּוּם בְּכ"ה אֱלוּל הַבָּא עָלֵינוּ לְטוֹבָה, יוֹם בְּרִיאַת הָעוֹלָם, וְיִלְמְדוּ הַזֹּהַר וְהַתִּקּוּנִים אֶלֶף פְּעָמִים בְּסוֹד הָאֶלֶף לְךָ שְׁלֹמֹה.

וְלָכֵן אֲנַחְנוּ קוֹרְאִים לָכֶם, אַחֵינוּ חֲכָמִים רַבָּנִים, סוֹחֲרִים, בַּעֲלֵי בָּתִּים, בַּעֲלֵי מְלָאכוֹת, חִזְקוּ וְאִמְצוּ לָקַחַת חֵלֶק עִמָּנוּ, וְהַחַלָּשׁ יֹאמַר גִּבּוֹר אֲנִי. זְכוּ וְהִתְחַבְּרוּ בַּחֶבְרָה הַזֹּאת, וְכָל אֶחָד יַחְטֹף חֵלֶק מֵהַזֹּהַר, וּבִשְׁעַת הַפְּנַאי וּבֵין הַדְּבֵקִים יִלְמֹד אֵיזֶה עָלִין כְּפִי הַסֵּדֶר אֲשֶׁר יִתְּנוּ לָכֶם הַגַּבָּאִים וְהַמְנַהֲלִים בֵּין בָּאָרֶץ בֵּין בְּחוּץ לָאָרֶץ. אַשְׁרֵיכֶם יִשְׂרָאֵל, דְּעוּ מִי מְטַהֵר אֶתְכֶם, אֲבִיכֶם שֶׁבַּשָּׁמַיִם, דְּעוּ, כָּל מִלָּה וּמִלָּה נַעֲשֵׂית אֶלֶף אֲלָפִין וְרִבֵּי רִבְבוֹן עוֹלָמוֹת עֶלְיוֹנִים בַּשָּׁמַיִם, כַּנִּזְכַּר בְּהַקְדָּמַת אוֹר הַחַמָּה.

כָּל חָבֵר יִלְמֹד זֹהַר שָׁלֵם עַד כ"ה אֱלוּל אוֹ חֶצְיוֹ אוֹ רִבְעוֹ, וּלְזַוֵּג כָּל סִיּוּם שָׁלֵם עַל ג' אוֹ ד' חֲבֵרִים בִּכְדֵי לָדַעַת כַּמָּה סִיּוּמִים יֵשׁ בְּכָל עִיר וְעִיר לְהַשְׁלִים אֶלֶף פְּעָמִים, וּכְבָר מִנִּינוּ חֶבְרַת מְזַכֶּה אֶת הָרַבִּים לְהִשְׁתַּדֵּל בְּזֶה

וְאַתֶּם, אַחֵינוּ, גַּבָּאֵי וּמְנַהֲלֵי עַם קֹדֶשׁ בָּאָרֶץ וּבְחוּץ לָאָרֶץ, אֲשֶׁר עֲלֵיכֶם נֶאֱמַר "וּמַצְדִּיקֵי הָרַבִּים כַּכּוֹכָבִים לְעוֹלָם וָעֶד", עִמְדוּ וַעֲשׂוּ מִשְׁמָרוֹת מִשְׁמָרוֹת וְסֵדֶר לְכָל חָבֵר וְחָבֵר כְּפִי כֹּחוֹ, בְּאֹפֶן כִּי כָּל חָבֵר יִלְמֹד זֹהַר שָׁלֵם עַד כ"ה אֱלוּל אוֹ חֶצְיוֹ אוֹ רִבְעוֹ, וּלְזַוֵּג כָּל סִיּוּם שָׁלֵם עַל ג' אוֹ ד' חֲבֵרִים בִּכְדֵי לָדַעַת כַּמָּה סִיּוּמִים יֵשׁ בְּכָל עִיר וְעִיר לְהַשְׁלִים אֶלֶף פְּעָמִים. וּכְבָר מִנִּינוּ חֶבְרַת מְזַכֶּה אֶת הָרַבִּים לְהִשְׁתַּדֵּל בְּזֶה.

וּבָרוּר כִּי גַּם אַנְשֵׁי חוּץ לָאָרֶץ יַעֲלֶה הַלִּמּוּד שֶׁלָּהֶם עִם אַנְשֵׁי עִיר הַקֹּדֶשׁ בִּמְסִלַּת בֵּית קֹדֶשׁ הַקָּדָשִׁים בְּסוֹד כָּל יִשְׂרָאֵל עֲרֵבִים זֶה בָּזֶה, וְנִכָּנֵס לְשָׁנָה חֲדָשָׁה שְׁנַת גְּאֻלָּה וִישׁוּעָה בְּרַחֲמִים עַל עַמּוֹ יִשְׂרָאֵל וְעַל כָּל הָעוֹלָם כֻּלּוֹ, וְאַחַר הַסִּיּוּם אִם יִצְטָרֵךְ עוֹד נַחֲזֹר עוֹד פַּעַם סֵדֶר שֵׁנִי וּזְכוּת הַתַּנָּא הָרַשְׁבִּ"י זְכוּתוֹ יָגֵן עָלֵינוּ אָמֵן, יָגֵן עָלֵינוּ וְיָגֵן עֲלֵיכֶם וְאַתֶּם שָׁלוֹם.

מוֹדָעָה חֲדָשָׁה מִטַּעַם רַבָּנִים הַגְּאוֹנִים מָארֵי דְּאַרְעָא קַדִּישָׁא לִשְׁקֹד עַל לִמּוּד הַזֹּהַר לִגְמֹר בָּאָרֶץ וּבְחוּצָה לָאָרֶץ אֶלֶף סִיּוּמִים, וּכְפִי הָרְשִׁימוֹת אֲשֶׁר קִבַּלְנוּ לֹא נִגְמַר רַק לְעֵרֶךְ שֵׁשׁ מֵאוֹת סִיּוּמִים

כְּבָר יָדוּעַ לִכְבוֹדָם מַעֲלַת לִמּוּד הַזֹּהַר הַקָּדוֹשׁ, אֲשֶׁר הוּא מְבַטֵּל כָּל מִינֵי פֻּרְעָנֻיּוֹת וּגְזֵרוֹת קָשׁוֹת וְרָעוֹת וּמוֹתָנָא וְחַרְבָּא וּבִזָּה מֵעָלְמָא, וְהַשָּׁנָה שֶׁעָבְרָה כְּבָר עוֹרַרְנוּ עַם יִשְׂרָאֵל "תִּקּוּן לַגְּאֻלָּה הָאֲמִתִּית" מִטַּעַם רַבָּנִים הַגְּאוֹנִים מָארֵי דְּאַרְעָא קַדִּישָׁא הַנִּזְכַּר לְעֵיל, לִשְׁקֹד עַל לִמּוּד הַזֹּהַר לִגְמֹר בָּאָרֶץ וּבְחוּצָה לָאָרֶץ אֶלֶף סִיּוּמִים, וּכְפִי הָרְשִׁימוֹת אֲשֶׁר קִבַּלְנוּ, לֹא נִגְמַר רַק לְעֵרֶךְ שֵׁשׁ מֵאוֹת סִיּוּמִים.

עַל כֵּן אֲנַחְנוּ, רַבָּנֵי וּגְאוֹנֵי אֶרֶץ הַקְּדוֹשָׁה, מְבַקְּשִׁים מִכָּל בַּר יִשְׂרָאֵל אֲשֶׁר יָדוֹ מַשֶּׂגֶת, לִלְמֹד עוֹד פַּעַם בִּכְדֵי גְּמֹר הָאֶלֶף סִיּוּמִים בְּכ"ה אֱלוּל הַבָּא עָלֵינוּ לְטוֹבָה כְּפִי שִׁעוּר הָרִאשׁוֹן יוֹתֵר אוֹ פָּחוֹת, עִם בְּנֵי חֶבְרָתוֹ שֶׁל אֶשְׁתָּקַד, סִיּוּם זֹהַר אֶחָד לְעִלּוּי מַזַּל עַם יִשְׂרָאֵל, וּלְבַטֵּל כָּל הַצָּרִים אוֹתָם עֶלְיוֹנִים וְתַחְתּוֹנִים, וְיָפֵר עֲצַת אוֹיְבֵינוּ וִיקַלְקֵל מַחְשְׁבוֹתָם, וְלֹא תַּעֲשֶׂינָה יְדֵיהֶם תּוּשִׁיָּה, וְיִשְׂרָאֵל יִשְׁכֹּן לָבֶטַח וְנִרְאֶה בְּנֶחָמַת צִיּוֹן, אָמֵן כֵּן יְהִי רָצוֹן. יְרוּשָׁלַיִם תִּבָּנֶה וְתִכּוֹנֵן בִּמְהֵרָה בְּיָמֵינוּ אָמֵן. א' לְחֹדֶשׁ אִיָּר שְׁנַת תפא"ר לִפְרָט קָטָן.

קֹדֶם הַלִּמּוּד יֹאמַר:

הֲרֵי אֲנַחְנוּ לוֹמְדִים בְּסֵפֶר הַזֹּהַר הַקָּדוֹשׁ לְעִלּוּי שְׁכִינַת עֻזֵּנוּ, וּלְהָרִים קֶרֶן מַזַּל יִשְׂרָאֵל, וְלִסְתֹּם פִּי כָּל הַצָּרִים אוֹתָנוּ עֶלְיוֹנִים וְתַחְתּוֹנִים, וּלְהַחֲזִיר הָעֲטָרָה לְיָשְׁנָהּ, וְיֹאמַר דַּי לְצָרוֹתֵינוּ וְיִשְׂרָאֵל יִשְׁכֹּן לָבֶטַח, אָמֵן כֵּן יְהִי רָצוֹן.

דִּבְרֵי הַגָּאוֹן כְּבוֹד מוֹרֵינוּ הָרַב רַבִּי יִצְחָק יְרוּחָם דִּיסְקִין שְׁלִיטָ"א [זַצַ"ל]

עֶזְרִי מֵעִם הַשֵּׁם עוֹשֶׂה שָׁמַיִם וָאָרֶץ, יְרוּשָׁלַיִם עִיר הַקֹּדֶשׁ תִּבָּנֶה וְתִכּוֹנֵן בִּמְהֵרָה בְּיָמֵינוּ אָמֵן.

כְּבָר אָמְרוּ חֲכָמֵינוּ זִכְרוֹנָם לִבְרָכָה, שֶׁתַּלְמוּד תּוֹרָה הִיא שְׁקוּלָה כְּנֶגֶד כָּל הַמִּצְווֹת. אַשְׁרֵי הַזּוֹכֶה לִהְיוֹת עֲמָלוֹ בַּתּוֹרָה הֵן בַּנִּגְלֶה הֵן בַּנִּסְתָּר, בְּסֵפֶר זֹהַר הַקָּדוֹשׁ וְהַתִּקּוּנִים.

וּכְדַאי הוּא רַשְׁבִּ"י, הַתַּנָּא הָאֱלֹקִי זְכוּתוֹ יָגֵן עָלֵינוּ אָמֵן, לִפְטֹר אֶת כָּל הָעוֹלָם כֻּלּוֹ מִן הַדִּין וּלְקָרֵב אֶת הַגְּאֻלָּה, וְעֵינֵינוּ תֶּחֱזֶינָה בְּהִגָּלוּת נִגְלוֹת אוֹר הַשֵּׁם וּמָלְאָה הָאָרֶץ דֵּעָה אֶת הַשֵּׁם בְּבִיאַת גּוֹאֵל צֶדֶק, וְיִשְׂרָאֵל נוֹשַׁע בַּהַשֵּׁם תְּשׁוּעַת עוֹלָמִים בַּעֲגָלָא וּבְקָרוֹב.

נְאוּם יִצְחָק יְרוּחָם בְּהַגָּאוֹן הֶחָסִיד מוֹרֵינוּ הָרַב
רַבִּי משֶׁה יְהוֹשֻׁעַ יְהוּדָא לֵיבּ זֵכֶר צַדִּיק לִבְרָכָה דִּיסְקִין

מַסְכִּים אֲנִי לְכָל הַמְדֻבָּר לְמַעְלָה, וּמְבַקֵּשׁ מֵאַחֵינוּ בְּנֵי יִשְׂרָאֵל בְּכָל מָקוֹם לְהַתְמִיד בַּלִּמּוּד הַקָּדוֹשׁ הַנִּזְכַּר וּבַסֵּדֶר הַנִּזְכַּר, וּזְכוּת הַתַּנָּא הַקָּדוֹשׁ רַשְׁבִּ"י זְכוּתוֹ יָגֵן עָלֵינוּ אָמֵן וְתוֹרָה הַקְּדוֹשָׁה יָגֵן עָלֵינוּ לִזְכּוֹת לִרְאוֹת בִּגְאֻלַּת יִשְׂרָאֵל בְּרַחֲמִים בִּמְהֵרָה בְּיָמֵינוּ אָמֵן, כְּמוֹ שֶׁאָמַר הַנָּבִיא "גַּם כִּי יִתְנוּ בַגּוֹיִם עַתָּה אֲקַבְּצֵם".

וּבָאנוּ עַל הֶחָתוּם יוֹם פֶּסַח שֵׁנִי תרפ"א בֹּא ס"ט יִפְרַח כַּשּׁוֹשַׁנָּ"ה לִפְרָט קָטָן

הַצְּבִי יַעֲקֹב מֵאִיר ס"ט רִאשׁוֹן לְצִיּוֹן
וְרֹאשׁ הָרַבָּנִים בְּאֶרֶץ יִשְׂרָאֵל

לֵב כָּל יִרְאֵי הַשֵּׁם וְחוֹשְׁבֵי שְׁמוֹ יִשְׂמַח עַל הַהִתְעוֹרְרוּת הַקְּדוֹשָׁה שֶׁל הַתְמָדַת הַלִּמּוּד בְּסֵפֶר הַזֹּהַר הַקָּדוֹשׁ לִיחִידֵי הַסְּגֻלָּה אֲשֶׁר בְּאֶרֶץ הַקֹּדֶשׁ וּבְחוּץ לָאָרֶץ - וּמַה טּוֹבָה וּקְדוֹשָׁה הִיא הַהִתְחַזְּקוּת הַזֹּאת שֶׁל גְּמִירַת כָּל סֵפֶר הַזֹּהַר אֶלֶף פְּעָמִים

לֵב כָּל יִרְאֵי הַשֵּׁם וְחוֹשְׁבֵי שְׁמוֹ יִשְׂמַח עַל הַהִתְעוֹרְרוּת הַקְּדוֹשָׁה שֶׁל הַתְמָדַת הַלִּמּוּד בְּסֵפֶר הַזֹּהַר הַקָּדוֹשׁ לִיחִידֵי הַסְּגֻלָּה אֲשֶׁר בְּאֶרֶץ הַקֹּדֶשׁ וּבְחוּץ לָאָרֶץ. וּמַה טּוֹבָה וּקְדוֹשָׁה הִיא הַהִתְחַזְּקוּת הַזֹּאת שֶׁל גְּמִירַת כָּל סֵפֶר הַזֹּהַר אֶלֶף פְּעָמִים עַל יְדֵי חֲבוּרַת הַקֹּדֶשׁ הַמְצֹרֶפֶת מֵהַלּוֹמְדִים בְּנֵי הֵיכָלָא. בְּטוּחִים אֲנַחְנוּ בְּעֶזְרַת הַשֵּׁם לְאוֹר הַקֹּדֶשׁ הַמָּלֵא שִׁפְעַת חַסְדֵי אָבוֹת הַיּוֹצֵא עַל כָּל גְּדוֹת אוֹר הַזֹּהַר יְגַלֶּה הוֹדוֹ וַהֲדָרוֹ לַחֲשֹׂף לָנוּ אֶת מַבּוּעֵי הַיְשׁוּעָה וְהַגְּאֻלָּה הָאֲמִתִּית, וְיַדְרִיכֵנוּ עַל בָּמֳתֵי אֹהֶל וְיַנְחִילֵנוּ נַחֲלַת יַעֲקֹב אָבִינוּ, וְיַעֲלֶה אֶת נִשְׁמוֹת כְּלַל עַם קָדוֹשׁ לִתְשׁוּבָה עִלָּאָה הַמְּבִיאָה גּוֹאֵל לְצִיּוֹן בִּמְהֵרָה בְּיָמֵינוּ אָמֵן.

וּלְאוֹת אמו"צ בָּאתִי עַל הֶחָתוּם פִּסְחָא זְעֵירָא תרפ"א פֹּה עִיר הַקֹּדֶשׁ יְרוּשָׁלַיִם תִּבָּנֶה וְתִכּוֹנֵן.

הַקָּטָן אַבְרָהָם יִצְחָק הַכֹּהֵן קוּק
עוֹבֵד עֲבוֹדַת הַקֹּדֶשׁ עַל אַדְמַת הַקֹּדֶשׁ
רֹאשׁ רַבָּנֵי אֶרֶץ יִשְׂרָאֵל
וְרַב וְאַבַ"ד פֹּה עִיר הַקֹּדֶשׁ יְרוּשָׁלַיִם
תִּבָּנֶה וְתִכּוֹנֵן בִּמְהֵרָה בְּיָמֵינוּ אָמֵן

עַל דֶּרֶךְ תּוֹעֶלֶת וּנְחִיצוּת הַלִּמּוּד הַקָּדוֹשׁ שֶׁל הַזֹּהַר הַקָּדוֹשׁ וְהַתִּקּוּנִים כְּבָר כָּתַבְתִּי בְּזֶה שָׁנָה שֶׁעָבְרָה. הַשֵּׁם יִתְבָּרַךְ בְּרַחֲמָיו יִתֵּן הִתְעוֹרְרוּת תְּשׁוּבָה מִלְּעֵילָא בְּלֵב עַמּוֹ יִשְׂרָאֵל, וְנִזְכֶּה לִרְאוֹת בִּישׁוּעָה קְרוֹבָה כַּעֲתִירַת לֵב וְנֶפֶשׁ הַמְחַכֵּה.

הַקָּטָן יוֹסֵף חַיִּים זָאנֶענְפֶעלְד
רַב וְאַבַ"ד לִקְהִלַּת הָאַשְׁכְּנַזִּים
בְּעִיר הַקֹּדֶשׁ יְרוּשָׁלַיִם תִּבָּנֶה וְתִכּוֹנֵן בִּמְהֵרָה בְּיָמֵינוּ אָמֵן

בָּרוּךְ הַשֵּׁם, כִּי מִצִּיּוֹן תֵּצֵא תּוֹרָה וּדְבַר הַשֵּׁם מִירוּשָׁלַיִם

יָדוּעַ מַה שֶּׁכָּתְבוּ בִּנְבִיאִים (שְׁמוּאֵל ז', ט"ז) "וְהָלַךְ מִדֵּי שָׁנָה בְּשָׁנָה וְסָבַב בֵּית אֵל וְהַגִּלְגָּל וְהַמִּצְפָּה וְשָׁפַט אֶת יִשְׂרָאֵל אֵת כָּל הַמְּקוֹמוֹת הָאֵלֶּה וּתְשֻׁבָתוֹ הָרָמָתָה כִּי שָׁם בֵּיתוֹ", שֶׁהָיָה מְחַזֵּר עַל כָּל הָעֲיָרוֹת לְהַחֲזִירָם בִּתְשׁוּבָה וּמִשְׁנָה שְׁלֵמָה שָׁנִינוּ בְּאָבוֹת (פֶּרֶק ה' י"ח) כָּל הַמְזַכֶּה אֶת הָרַבִּים אֵין חֵטְא בָּא עַל יָדוֹ.

וּבְתַנָּא דְּבֵי אֵלִיָּהוּ פֶּרֶק י"א אִיתָא, וְזֶה לְשׁוֹנוֹ: וְשֶׁמָּא תֹּאמַר אוֹתָן שִׁבְעִים אֶלֶף שֶׁנֶּהֶרְגוּ בְּגִבְעַת בִּנְיָמִין מִפְּנֵי מָה נֶהֶרְגוּ? לְפִי שֶׁהָיָה לָהֶם לְסַנְהֶדְרִין גְּדוֹלָה שֶׁהִנִּיחַ משֶׁה וִיהוֹשֻׁעַ וּפִנְחָס בֶּן אֶלְעָזָר עִמָּהֶם, הָיָה לָהֶם לֵילֵךְ וְלִקְשֹׁר חֲבָלִים שֶׁל בַּרְזֶל בְּמָתְנֵיהֶם וּלְהַגְבִּיהַּ בִּגְדֵיהֶם לְמַעְלָה מֵאַרְכֻּבּוֹתֵיהֶם וִיחַזְּרוּ בְּכָל עֲיָרוֹת יִשְׂרָאֵל, יוֹם אֶחָד לְלָכִישׁ יוֹם אֶחָד לְבֵית אֵל, יוֹם אֶחָד לְחֶבְרוֹן יוֹם אֶחָד לִירוּשָׁלַיִם, וְכֵן בְּכָל מְקוֹמוֹת יִשְׂרָאֵל, וִילַמְּדוּ אֶת יִשְׂרָאֵל תּוֹרָה וְדֶרֶךְ אֶרֶץ בְּשָׁנָה וּבִשְׁתַּיִם וּבִשְׁלֹשָׁה, כְּדֵי שֶׁיִּתְגַּדֵּל וְיִתְקַדֵּשׁ שְׁמוֹ שֶׁל הַקָּדוֹשׁ בָּרוּךְ הוּא בָּעוֹלָמוֹת כֻּלָּן שֶׁבָּרָא מִסּוֹף הָעוֹלָם וְעַד סוֹפוֹ. וְהֵן לֹא עָשׂוּ כֵּן, אֶלָּא כְּשֶׁנִּכְנְסוּ לְאַרְצָם כָּל אֶחָד וְאֶחָד מֵהֶם נִכְנַס לְכַרְמוֹ וּלְיֵינוֹ וּלְשָׂדֵהוּ וְאוֹמְרִים שָׁלוֹם עָלַיִךְ נַפְשִׁי, כְּדֵי שֶׁלֹּא לְהַרְבּוֹת עֲלֵיהֶם אֶת הַטֹּרַח.

מְזַכֵּי לְחַיָּיבַיָּא: אָמְרוּ רַבּוֹתֵינוּ זִכְרוֹנָם לִבְרָכָה: לָמָּה זָכָה אֶלְקָנָה לְהַעֲמִיד שְׁמוּאֵל שֶׁשָּׁקוּל כְּמֹשֶׁה וְאַהֲרֹן, מִפְּנֵי שֶׁהָיָה עוֹלֶה וּמַעֲלֶה לִבְנֵי אָדָם הַרְבֵּה עִמּוֹ וּמְזַכֶּה אוֹתָם, וְכֵן שְׁמוּאֵל בְּנוֹ נָהַג אַחֲרָיו.

וְזֶה לְשׁוֹן מוֹרֵינוּ הָרַב חַיִּים וִיטַאל זִכְרוֹנוֹ לְחַיֵּי הָעוֹלָם הַבָּא בְּשַׁעֲרֵי קְדֻשָּׁה (חֵלֶק ב' שַׁעַר ז'):

מְזַכֵּי לְחַיָּיבַיָּא אָמְרוּ רַבּוֹתֵינוּ זִכְרוֹנָם לִבְרָכָה: לָמָּה זָכָה אֶלְקָנָה לְהַעֲמִיד שְׁמוּאֵל שֶׁשָּׁקוּל כְּמֹשֶׁה וְאַהֲרֹן, מִפְּנֵי שֶׁהָיָה עוֹלֶה וּמַעֲלֶה לִבְנֵי אָדָם הַרְבֵּה עִמּוֹ וּמְזַכֶּה אוֹתָם, וְכֵן שְׁמוּאֵל בְּנוֹ נָהַג אַחֲרָיו וְסָבַב הַגִּלְגָּל וּבֵית אֵל וְשָׁפַט אֶת יִשְׂרָאֵל. וּתְשֻׁבָתוֹ הָרָמָתָה כִּי שָׁם בֵּיתוֹ. וְאַבְרָהָם לֹא זָכָה לְכָל מַעֲלוֹתָיו אֶלָּא מִשּׁוּם "וְאֶת הַנֶּפֶשׁ אֲשֶׁר עָשׂוּ בְּחָרָן" וְכוּ'.

הַמְזַכֶּה אֶת הָרַבִּים: עָאל לְע' עָלְמִין גְּנִיזִין, דְּלָא זָכֵי בְּהוּ בַּר נָשׁ אַחֲרָא, בַּר אִינּוּן גְּנִיזִין לְאִינוּן דְּעַבְדֵי נַפְשֵׁיהוֹן דְּחַיָּיבַיָּא. וְאִלְמָלֵי הֲווֹ יַדְעֵי בְּנֵי נָשָׁא, כַּמָּה תּוֹעַלְתָּא וּזְכוּ (גַּרְמֵי לְצַדִּיקַיָּא) וְזַכָּאן בְּגִינַיְיהוּ כַּד זָכוּ לְהוֹן. הֲווֹ אָזְלוּ אֲבַתְרַיְיהוּ, וְרַדְפֵי לוֹן כְּמַאן דְּרָדִיף בָּתַר חַיִּין.

וּבְסֵפֶר הַזֹּהַר רֵישׁ פָּרָשַׁת תְּרוּמָה (דַּף קכ"ח:) וְזֶה לְשׁוֹנוֹ: הִגְדִּיל לְסַפֵּר בְּשֶׁבַח מִצְוָה זוֹ וְאָמַר זַכָּאָה בָּעֵי לְמִרְדַּף בָּתַר חַיָּיבָא, וּלְמִקְנֵי לֵיהּ בַּאֲגַר שְׁלִים, וְדָא אִיהוּ שְׁבָחָא דְּיִסְתָּלַּק בֵּיהּ יְקָרָא דְּקוּדְשָׁא בְּרִיךְ הוּא, יַתִּיר מִשְׁבָחָא אַחֲרָא, וְאִסְתַּלְּקוּתָא דָּא יַתִּיר מִכֹּלָּא וְכוּ', וְעַל דָּא כְּתִיב בְּאַהֲרֹן, (מלאכי ב) וְרַבִּים הֵשִׁיב מֵעָוֹן. וּכְתִיב (מלאכי ב) בְּרִיתִי הָיְתָה אִתּוֹ הַחַיִּים וְהַשָּׁלוֹם. אִיהוּ אִסְתַּלָּק בִּתְלַת סִלּוּקִין, מַה דְּלָא אִסְתַּלָּק הָכִי בַּר נָשׁ אַחֲרָא. הַאי בַּר נָשׁ כְּתִיב, בְּרִיתִי הָיְתָה אִתּוֹ הַחַיִּים וְהַשָּׁלוֹם. וְזָכֵי לְמֵחמֵי בְּנִין לִבְנוֹי, וְזָכֵי בְּהַאי עָלְמָא וְזָכֵי לְעָלְמָא דְּאָתֵי. עָאל בִּתְרֵיסַר תַּרְעֵי, וְלֵית מַאן דְּיִמְחֵי בִּידֵיהּ. וְעַל דָּא כְּתִיב, (תְּהִלִּים קיב) גִּבּוֹר בָּאָרֶץ יִהְיֶה זַרְעוֹ דּוֹר יְשָׁרִים יְבוֹרָךְ. הוֹן וָעֹשֶׁר בְּבֵיתוֹ וְצִדְקָתוֹ עוֹמֶדֶת לָעַד. זָרַח בַּחֹשֶׁךְ וְכוּ' כְּדֵין מַלְכָּא בָּרִיךְ לְהַהוּא דִּיּוּקְנָא, בְּכָל בִּרְכָּאן דְּבָרִיךְ לְאַבְרָהָם, וְכוּ' וְאִיהוּ עָאל לְע' עָלְמִין גְּנִיזִין, דְּלָא זָכֵי בְּהוּ בַּר נָשׁ אַחֲרָא, בַּר אִינּוּן גְּנִיזִין לְאִינוּן דְּעַבְדֵי נַפְשֵׁיהוֹן דְּחַיָּיבַיָּא. וְאִלְמָלֵי הֲווֹ יַדְעֵי בְּנֵי נָשָׁא, כַּמָּה תּוֹעַלְתָּא וּזְכוּ (גַּרְמֵי לְצַדִּיקַיָּא) וְזַכָּאן בְּגִינַיְיהוּ כַּד זָכוּ לְהוֹן. הֲווֹ אָזְלוּ אֲבַתְרַיְיהוּ, וְרַדְפֵי לוֹן כְּמַאן דְּרָדִיף בָּתַר חַיִּין. (עַד כָּאן מוֹרֵינוּ הָרַב חַיִּים וִיטַאל):

וּבְאִגֶּרֶת הַמּוּסָר שֶׁבְּסוֹף סֵפֶר מְסִלַּת יְשָׁרִים כָּתַב וְזֶה לְשׁוֹנוֹ: לְזֹאת יָשִׂים הָאָדָם אֶל לִבּוֹ לְעוֹרְרָם לְהִתְכּוֹנְנוּת הַיִּרְאָה וְהַמּוּסָר, כִּי עֵינֵי הָאָדָם פְּקוּחוֹת עַל אֲחֵרִים לָדַעַת וּלְהַכִּיר חֶסְרוֹנוֹתֵיהֶם, וְכִי נִצְרָכִים הֵמָּה לְמוּסַ	ר לְמַרְבֵּה. כֵּן יַחֲזִיק בְּכָל עֹז בַּלִּמּוּד הַמּוּסָרִי לְמַעַן יְשׁוֹטְטוּ בּוֹ רַבִּים וְתִרְבֶּה יִרְאַת הַשֵּׁם וּזְכוּת הָרַבִּים תְּלוּיָה בּוֹ, וּמִמֵּילָא לְאַט לְאַט לִמּוּד הַמּוּסָר יַדְרִיכֵמוֹ בִּנְתִיב הַצֶּדֶק וְהַנְּכוֹחָה, וְהִיא רְפוּאָה גַּשְׁמִית וְגַם רוּחָנִית, כְּמַאֲמַר רַבּוֹתֵינוּ זִכְרוֹנָם לִבְרָכָה: כָּל הַמְזַכֶּה אֶת הָרַבִּים אֵין חֵטְא בָּא עַל יָדוֹ.

מִי שֶׁמּוֹרֶה בְּנֵי אָדָם אֶל הַדֶּרֶךְ הַטּוֹבָה וּמְיַשְּׁרָם אֶל עֲבוֹדַת הַבּוֹרֵא, זְכֻיּוֹתָיו נִכְפָּלוֹת בַּעֲבוּר זְכֻיּוֹתָם

וְהָרַב הֶחָסִיד בַּעַל חוֹבַת הַלְּבָבוֹת כָּתַב בְּשַׁעַר אַהֲבַת הַשֵּׁם (פֶּרֶק ו' וְזֶה לְשׁוֹנוֹ): וְרָאוּי לְךָ, אָחִי, לָדַעַת כִּי זְכוּת הַמַּאֲמִין אֲפִלּוּ אִם יִהְיֶה מַגִּיעַ אֶל הַתַּכְלִית הָרְחוֹקָה בְּתִקּוּן נַפְשׁוֹ לֶאֱלֹהִים יִתְבָּרַךְ, וְאִלּוּ הָיָה קָרוֹב לַמַּלְאָכִים בְּמִדּוֹתֵיהֶם הַטּוֹבוֹת וּמִנְהֲגֵיהֶם הַמְשֻׁבָּחִים וְהִשְׁתַּדְּלוּתָם בַּעֲבוֹדַת הַבּוֹרֵא וְאַהֲבָתָם הַזַּכָּה בּוֹ אֵינָם כִּזְכֻיּוֹת מִי שֶׁמּוֹרֶה בְּנֵי אָדָם אֶל הַדֶּרֶךְ הַטּוֹבָה וּמְיַשְּׁרָם אֶל עֲבוֹדַת הַבּוֹרֵא, שֶׁזְּכֻיּוֹתָיו נִכְפָּלוֹת בַּעֲבוּר זְכֻיּוֹתָם בְּכָל הַיָּמִים וּבְכָל הַזְּמַנִּים וְכוּ'. עַד כָּאן דִּבְרֵי קָדְשׁוֹ.

וְאֹפֶן הַתּוֹכֵחָה צָרִיךְ לִהְיוֹת בִּזְהִירוּת הַכָּבוֹד שֶׁל הַשּׁוֹמְעִים, כַּמְבֹאָר בְּשַׁעַר הַפְּסוּקִים פָּרָשַׁת חַיֵּי שָׂרָה עַל פָּסוּק 'בֹּא בְּרוּךְ הַשֵּׁם' כָּתַב: כִּי כְּשֶׁעָמַד זְכַרְיָהוּ הַנָּבִיא מִמַּעַל לָעָם (דִּבְרֵי הַיָּמִים ב' כ"ד) וְחֵרֵף וְגִדֵּף אֶת כְּלָלוּת יִשְׂרָאֵל, וְאָמַר לָהֶם לָמָּה אַתֶּם עוֹבְרִים אֶת מִצְוַת הַשֵּׁם וְכוּ' כִּי עֲזַבְתֶּם אֶת הַשֵּׁם וְכוּ', וְהִנֵּה אֲבִיָּה בֶּן רְחַבְעָם, שֶׁהָיָה מֶלֶךְ בֶּן מֶלֶךְ, וְחֵרֵף אֶת יִשְׂרָאֵל עַל שֶׁעָשׂוּ אֶת הָעֲגָלִים כְּיָרָבְעָם, נֶעֱנַשׁ, כְּמוֹ שֶׁכָּתוּב (דברי הימים ב, יג-כ) "וַיִּגְּפֵהוּ הַשֵּׁם וַיָּמֹת", אַף עַל פִּי שֶׁהָיָה בְּדִין וְכוּ'. וְכֵן יְשַׁעְיָה הַנָּבִיא שֶׁשָּׁקוּל כְּמֹשֶׁה, עַל שֶׁאָמַר "וּבְתוֹךְ עַם טְמֵא שְׂפָתַיִם" נֶהֱרַג עַל יְדֵי מְנַשֶּׁה בְּאוֹתָהּ מִיתָה רָעָה מְשֻׁנָּה כַּנּוֹדָע (יְבָמוֹת מ"ט:), וְלָכֵן נֶהֱרַג זְכַרְיָהוּ עַל יְדֵי יוֹאָשׁ הַמֶּלֶךְ, וְיַעַן שֶׁחֵרֵף אֶת יִשְׂרָאֵל כָּאָמוּר, אַחַר כָּךְ נִתְגַּלְגֵּל בִּשְׁמַעְיָה וְאַבְטַלְיוֹן שֶׁהָיוּ גֵּרִים מִבְּנֵי סַנְחֵרִיב, וְהַכֹּהֵן הַהוּא אֲשֶׁר בִּימֵיהֶם חֵרְפָם וְאָמַר לָהֶם יִזְלוּן בְּנֵי עֲמָמַיָּא לִשְׁלָם (יוֹמָא ע"א:). עַד כָּאן מִשַּׁעַר הַפְּסוּקִים.

וּבְרַעְיָא מְהֵימְנָא פָּרָשַׁת קְדוֹשִׁים דַּף פ"ה: כָּתַב וְזֶה לְשׁוֹנוֹ: מִכָּאן וּלְהָלְאָה וְלֹא תִּשָּׂא עָלָיו חֵטְא, דָּבָר אַחֵר וְלֹא תִּשָּׂא עָלָיו חֵטְא דְּהָא כֵּיוָן דְּבַּר נָשׁ אוֹכַח לְחַבְרֵיהּ, וְאִזְדְּמַן לְאוֹכָחָא לֵיהּ בְּאִתְגַּלְיָא, לָא יְסַלֵּק קַמֵּיהּ הַהוּא חוֹבָה דַּעֲבֵיד, דְּאָסִיר לֵיהּ וַדַאי, אֶלָּא יֵימָּא סְתָם, וְלָא יְסַלֵּק עֲלוֹי הַהוּא חוֹבָא בְּאִתְגַּלְיָיא, וְלָא יַרְשִׁים עֲלוֹי חוֹבָא, דְּקוּדְשָׁא בְּרִיךְ הוּא חָס עַל יְקָרָא דְּבַר נָשׁ, אֲפִילּוּ בְּחַיָּיבַיָא. עַד כָּאן: יָצָא לָנוּ מִזֶּה כִּי הַתּוֹכֵחָה צְרִיכָה לִהְיוֹת בִּדְבָרִים רַכִּים וּבְרַחֲמָנוּת וּבְדֶרֶךְ נִסְתָּר, כְּדֵי שֶׁהַדְּבָרִים יַעֲשׂוּ רֹשֶׁם, וְחָלִילָה לְהוֹכִיחַ בְּבִזְיוֹנוֹת וּלְנֹכַח, כִּי מִלְּבַד אֲשֶׁר הַדְּבָרִים לֹא יַעֲשׂוּ רֹשֶׁם יֵשׁ אִסּוּר בַּדָּבָר.

עַל כֵּן חוֹבָה מֻטֶּלֶת עַל גַּבָּאֵי הַיְשִׁיבוֹת וְהַחֲכָמִים לְהִשְׁתַּדֵּל וְלַעֲשׂוֹת תִּקּוּנִים בִּכְדֵי שֶׁתִּתְקַיֵּם מִצְוַת הַתּוֹכֵחָה בְּכָל מָקוֹם, בִּפְרָט בְּהַמּוֹשָׁבוֹת אֲשֶׁר הֵם סְבִיבוֹת אֶרֶץ יִשְׂרָאֵל, שֶׁהֵמָּה כַּצֹּאן אֲשֶׁר אֵין לָהֶם רוֹעֶה, אֵינָם כִּזְכֻיּוֹת מִי שֶׁמּוֹרֶה בְּנֵי אָדָם אֶל הַדֶּרֶךְ הַטּוֹבָה וּמְיַשְּׁרָם אֶל עֲבוֹדַת הַבּוֹרֵא שֶׁזְּכֻיּוֹתָיו נִכְפָּלוֹת בַּעֲבוּר זְכֻיּוֹתָם בְּכָל הַיָּמִים וּבְכָל הַזְּמַנִּים, כַּמּוּבָא בַּיַּלְקוּט בְּמַאֲמַר רַבִּי יוֹחָנָן, יְעֻיַּן שָׁם: וּבְוַדַּאי כִּי גַּבָּאֵי הַיְשִׁיבוֹת הַשֵּׁם עֲלֵיהֶם יִחְיוּ מְבִינִים מִצְוָה רַבָּה כָּזוֹ וּצְרִיכִים לַעֲזֹר לְהֶחָכָם הַמִּתְנַדֵּב לָלֶכֶת אֵיזֶה שָׁבוּעוֹת בְּעַד תִּקּוּן כָּזֶה, כִּי מִלְּבַד שֶׁלֹּא יַחְסְרוּ לוֹ מֵהַסְפָּקָתוֹ, אֶלָּא צָרִיךְ לְהוֹסִיף לוֹ עֲבוּר הוֹצָאַת הַדֶּרֶךְ, וְלֹא יְהֵא מֻטָּל עַל בַּעֲלֵי הַמּוֹשָׁבָה כְּדֵי שֶׁלֹּא יֶחְסַר כְּבוֹדוֹ בְּעֵינֵיהֶם, וּדְבָרָיו יַעֲשׂוּ רֹשֶׁם, וְדַי לְהָבִין.

וּמַה טּוֹב וּמַה נָּעִים אִם הֶחָכָם הַהוֹלֵךְ שֶׁיִּשְׁתַּדֵּל לְסַדֵּר לָהֶם שִׁעוּר מוּסָר בְּכָל לַיְלָה אַחַר עֲבוֹדָתָם בִּזְמַן הַבַּטָּלָה לִמְנֹעַ אוֹתָם מֵהַטִּיּוּלִים וְכוּ', כִּי עָלָיו תָּבוֹא בִּרְכַּת טוֹב, יַעַן הַדְּרָשׁוֹת אֲשֶׁר יַעֲשֶׂה בְּאֵיזֶה יָמִים אֲשֶׁר יַעֲבֹר שָׁמָּה אֵינָם מַסְפִּיקִים לְעוֹרֵר הַלְּבָבוֹת, וְצָרִיךְ שֶׁיִּהְיֶה מָקוֹם קָבוּעַ אֲשֶׁר בְּכָל לַיְלָה יִלְמְדוּ שָׁמָּה מוּסָר, וּבְרֹב הַיָּמִים הַפְּעֻלָּה תִּהְיֶה לְאַהֲבַת הַשֵּׁם וְלִהְיוֹת עַם קָדוֹשׁ נֶאֱמָנִים לְדָתָם וּלְתוֹרָתָם עַד בִּיאַת הַגּוֹאֵל, אָמֵן סֶלָה וָעֶד.

רֹאשׁ רַבָּנֵי אֶרֶץ יִשְׂרָאֵל בִּירוּשָׁלַיִם תִּבָּנֶה וְתִכּוֹנֵן

בְּכָל לֵב וָנֶפֶשׁ הִנְנִי מַסְכִּים לְהָרַעְיוֹן הַקָּדוֹשׁ הַזֶּה הֶעָתִיד לְהָבִיא טוֹבָה רַבָּה עַל יִשְׂרָאֵל וְאֶרֶץ הַקֹּדֶשׁ. לְהַרְבּוֹת בֵּינֵינוּ מִצְוַת הַתּוֹכֵחָה הַנְּעִימָה בִּדְבָרִים הַיּוֹצְאִים מִן הַלֵּב בְּאַהֲבָה רַבָּה, וּבְזֶה יָרִים קֶרֶן יִשְׂרָאֵל, וְיָשׁוּבוּ לִבּוֹת בָּנִים עַל אָבוֹת' וְנִזְכֶּה מְהֵרָה לִשְׁמֹעַ קוֹל מְבַשֵּׂר טוֹב מַשְׁמִיעַ יְשׁוּעָה, וְאַשְׁרֵי כָּל הַמְכַתֵּת אֶת רַגְלָיו לְזַכּוֹת אֶת הָרַבִּים בַּמּוֹשָׁבוֹת הַקְּדוֹשׁוֹת, הַהוֹלְכוֹת הַנִּבְנוֹת וַאֲשֶׁר כְּבָר נִבְנוּ מֵאָז, שֶׁרָאוּי מְאֹד לְהַרְבּוֹת בָּהֶן אוֹר תּוֹרָה וְיִרְאַת הַשֵּׁם טְהוֹרָה, שֶׁיִּהְיוּ לִתְהִלָּה וּלְתִפְאֶרֶת כְּמוֹ שֶׁהֵן עוֹמְדוֹת לְכָךְ בְּעֶזְרַת הַשֵּׁם. וּמִי יוּכַל לְבָאֵר קְדֻשַּׁת מְזַכֵּה הָרַבִּים וּמְקָרְבָן לַתּוֹרָה, וּשְׂכָרוֹ הָרַב אֲשֶׁר עַיִן לֹא רָאָתָה, וְהִנְנִי בְּזֶה חוֹתֵם בִּבְרָכָה לְכָל אוֹהֲבֵי שֵׁם ד' וִירֵאָיו, הַמִּתְאַמְּצִים לְהָאִיר אוֹר תּוֹרָה הַקְּדוֹשָׁה עַל עַם הַשֵּׁם וְנַחֲלָתוֹ בְּאַהֲבַת עוֹלָם. י' אֱלוּל תרפ"ה בְּשִׁבְתִּי פֹּה "מוֹצָא" לְמַטָּה מֵעִיר קָדְּשֵׁנוּ וְתִפְאַרְתֵּנוּ יְרוּשָׁלַיִם עִיר הַקֹּדֶשׁ תִּבָּנֶה וְתִכּוֹנֵן בִּמְהֵרָה בְּיָמֵינוּ אָמֵן.

הַקָּטָן אַבְרָהָם יִצְחָק הַכֹּהֵן קוּק
הָרַבָּנוּת הָרָאשִׁית לְאֶרֶץ יִשְׂרָאֵל בְּעִיר הַקֹּדֶשׁ יְרוּשָׁלַיִם
תִּבָּנֶה וְתִכּוֹנֵן בִּמְהֵרָה בְּיָמֵינוּ אָמֵן
[מְקוֹם הַחוֹתֵם]

* * *

הַגְּאֻלָּה עֲתִידָה לָבוֹא בִּזְכוּת הַסּוֹד וְהָרֶמֶז

לְבַקֵּשׁ עַל כָּל אַחֵינוּ בְּנֵי יִשְׂרָאֵל, שֶׁיְּרַחֵם הַקָּדוֹשׁ בָּרוּךְ הוּא וִיאַחֵד אֶת לְבָבֵנוּ לְעָבְדוֹ, אֶחָד מֵעִיר מְזַכֶּה אֶת כָּל הָעִיר, וְאֵין הַקָּדוֹשׁ בָּרוּךְ הוּא מְקַפֵּחַ שְׂכַר כָּל בְּרִיָּה.

אַתָּה תֵּן לוֹ, לְיִתְבָּרַךְ, אֶת מַעֲשֶׂיךָ שַׁ"י לְהַשֵּׁם, כְּדֵי לַעֲשׂוֹת לוֹ נַחַת רוּחַ, וּתְקַיֵּם "יִשְׂמַח הַשֵּׁם בְּמַעֲשָׂיו", וְהוּא כִּבְיָכוֹל יַחֲזִיר כְּנֶגְדְּךָ, שַׁ"י אַחֵר, וְיִתְקַיֵּם בְּךָ, יִשְׂמַח הַשֵּׁם בְּעוֹשָׂיו, וַאֲפִלּוּ הֲכִי עָלֶיךָ לְהִשְׁתַּדֵּל בִּדְבָרֶיךָ הָרַכִּים לְזַכּוֹת אֶת יְדִידֶיךָ וּלְהַסְבִּיר לָהֶם אֶת קְדֻשָּׁתָהּ שֶׁל מִצְוָה זוֹ. אֵין אָנוּ יוֹדְעִים וְאֵין אָנוּ יְכוֹלִים לְהָבִין אַף אַחַת מִנִּי אֶלֶף אֲלָפִים שֶׁל קְדֻשַּׁת מִצְוָה זוֹ.

לָכֵן, אָחִי, הִסְתַּפֵּק לְפִי שָׁעָה בְּתִקּוּן זוֹ שֶׁצִּוִּיתִי עָלֶיךָ, וֶאֱמַץ בּוֹ שְׁנַת ת"ר זוֹ. וּבָטַחְתִּי שֶׁתְּקַבֵּל גַּם תִּקּוּנִים אֲחֵרִים. כִּי הַתּוֹרָה נִמְשְׁלָה לְאֵשׁ, הֲלוֹא כֹה דְבָרִי כָּאֵשׁ נְאֻם הַשֵּׁם. וְאַל יֵקַל בְּעֵינֶיךָ עַל שֶׁהִרְבֵּיתִי בִּרְמָזִים. דַּע שֶׁאַרְבָּעָה חֶלְקֵי הַתּוֹרָה שֶׁהֵם פַּרְדֵּ"ס: פְּשָׁט, רֶמֶז, דְּרָשׁ, סוֹד, הֵם כְּנֶגֶד אַרְבַּע אוֹתִיּוֹת שֶׁל הַשֵּׁם הֲוָיָ"ה בָּרוּךְ הוּא, רְאֵה חִבָּ"תָם לִפְנֵי הַמָּקוֹם: סוֹ"ד, הִיא כְּנֶגֶד היוּ"ד: פְּשָׁ"ט, הִיא כְּנֶגֶד הַהֵ"א רִאשׁוֹנָה: רֶמֶז, הִיא כְּנֶגֶד הַוָּא"ו: דְּרָ"שׁ, דְּבָרִים הַמּוֹשְׁכִין לִבּוֹ שֶׁל אָדָם כְּאַגָּדָה, הִיא כְּנֶגֶד הַהֵ"א הָאַחֲרוֹנָה, וְגָלוּת יְרוּשָׁלַיִם אֲשֶׁר בִּסְפָרָ"ד, יָרְשׁוּ אֶת עָרֵי הַנֶּגֶב וְעָלוּ מוֹשִׁיעִים.

וְכֵן כָּתַב הָרַב הַקָּדוֹשׁ שְׁלָ"ה: עַל משֶׁה רַבֵּינוּ אָמַר הַפָּסוּק "וַיַּרְא הַשֵּׁם כִּי סָ"ר לִרְאוֹת". סָר רָאשֵׁי תֵּבוֹת סוֹד רֶמֶז, עַיֵּן שָׁם הַמַּאֲמָר בֵּית חָכְמָה. וְנִדְמֶה לִי, אֶל נָכוֹן שֶׁקָּרָאתִי בִּדְבָרָיו, שֶׁהַגְּאֻלָּה עֲתִידָה לָבוֹא בִּזְכוּת הַסּוֹד וְהָרֶמֶז. וְדוֹרֵשׁ אֶת הַפָּסוּק: וַיַּרְא הַשֵּׁם כִּי סָ"ר לִרְאוֹת.

הַגְּאֻלָּה עֲתִידָה לָבוֹא בִּזְכוּת לִמּוּד הַזֹּהַר וְסוֹדוֹת הַקַּבָּלָה

וְעַתָּה חִפַּשְׂתִּי שָׁם וְלֹא מְצָאתִיו אֶלָּא בַּעֲשָׂרָה מַאֲמָרוֹת. מַאֲמָר אֶחָד הָאוֹמֵר, שֶׁהַגְּאֻלָּה עֲתִידָה לָבוֹא בִּזְכוּת לִמּוּד הַזֹּהַר וְסוֹדוֹת הַקַּבָּלָה, וְכֵן אָמַר אֵלִיָּהוּ זִכְרוֹנוֹ לִבְרָכָה לְרַבִּי שִׁמְעוֹן בֶּן יוֹחַאי.

וִיכוֹלִים לְהֵעָזֵר מִדְּבָרָיו שֶׁכָּתַב בִּמְקוֹמוֹת רַבִּים: כִּי לֶעָתִיד לָבוֹא יִהְ"יֶה הַשֵּׁם אֶחָד. וּמַה שֶּׁאָנוּ אוֹמְרִים אֵין הַשֵּׁם שָׁלֵם, פֵּרוּשׁוֹ שֶׁהוּא נִמְצָא בו"ה. דְּלֶעָתִיד לָבוֹא יִקָּרֵא בי"ה, וְיֹאמַר שִׁיר חָדָשׁ, דְּהַיְנוּ בי"ה הִתְגַּלָּה בִּיצִיאַת מִצְרַיִם, עֻזִּי וְזִמְרַת יָהּ. וְיָהּ זֶה יִתְגַּלֶּה לֶעָתִיד לָבוֹא וְיֵעָשֶׂה יִהְיֶה. וְזֶהוּ מַה שֶּׁאָנוּ אוֹמְרִים, "מִן הַמֵּצַר קָרָאתִי יָהּ, עָנָנִי בַמֶּרְחָב יָהּ".

אִם כֵּן, הוֹאִיל וּשְׁתֵּי הָאוֹתִיּוֹת אֵלֶּה, יוּ"ד וָ"יו הִיא עִקַּר הַתִּקּוּן, וְסוֹד וְרֶמֶז הֵם כְּנֶגֶד הַיּוּ"ד וְהַוָּי"ו, אָנוּ לוֹמְדִים שֶׁהַגְּאֻלָּה הָעֲתִידָה תִּהְיֶה בִּזְכוּת הַסּוֹד וְהָרֶמֶז.

(שְׁלוֹם יְרוּשָׁלַיִם סֵפֶר רִאשׁוֹן: כִּתְבֵי הָרַב יְהוּדָה אַלְקְלַעי, הוֹצָאַת מוֹסַד הָרַב קוּק יְרוּשָׁלַיִם)

עַל יְדֵי לִמּוּד הַזֹּהַר נַעֲשֶׂה לוֹ חֵשֶׁק לְכָל הַתּוֹרָה - רַשְׁבִּ"י קִדֵּשׁ כָּל כָּךְ הַתַּרְגּוּם, שֶׁגַּם שְׁאָר דְּבָרִים הַנִּכְתַּב בַּתַּרְגּוּם מְעוֹרֵר לְיִרְאַת שָׁמַיִם

עַל יְדֵי לִמּוּד הַזֹּהַר נַעֲשֶׂה לוֹ חֵשֶׁק לְכָל הַתּוֹרָה. רַשְׁבִּ"י קִדֵּשׁ כָּל כָּךְ הַתַּרְגּוּם, שֶׁגַּם שְׁאָר דְּבָרִים הַנִּכְתַּב בַּתַּרְגּוּם מְעוֹרֵר לְיִרְאַת שָׁמַיִם. יִזָּהֵר מְאֹד מְאֹד מְאֹד שֶׁלֹּא לְהַבִּיט בַּסְּפָרִים הַמְדַבְּרִים חֲקִירוֹת, הֵם פּוֹגְמִים אֱמוּנָה הַקְּדוֹשָׁה אֲפִלּוּ מַה שֶּׁחִבְּרוּ גְּדוֹלֵי יִשְׂרָאֵל, עַל יְדֵי שֶׁעוֹסֵק עִם חֲבֵרָיו לְדַבֵּר בְּיִרְאַת שָׁמַיִם זוֹכֶה לְהַשִּׂיג אוֹרוֹת הַמַּקִּיפִים, מַה שֶּׁלֹּא הָיָה מַשִּׂיג מִתְּחִלָּה.

בְּצַפְרָא כְּשֶׁאוֹר מִתְנוֹצֵץ מְסֻגָּל שֶׁתִּתְקַיֵּם בְּרָכָה שֶׁמְּבָרְכִין לְאִישׁ יִשְׂרָאֵלִי, גְּזֵרָה שָּׁוֶה 'אוֹר כִּי טוֹב', 'כִּי טוֹב בְּעֵינֵי הַשֵּׁם לְבָרֵךְ', כָּל תְּפִלּוֹת וְתוֹרָה שֶׁיּוּכְלוּ לַעֲלוֹת לְמָקוֹם חֻצָּבָה צָרִיךְ קֹדֶם לְהַמְשִׁיךְ אוֹר מִלְּמַעְלָה. שֵׁם שֶׁל אָדָם הוּא כְּבֵית אֲחֻזָּה, שֶׁכָּל הַגּוּף נִמְשָׁךְ עַל יָדוֹ, לָכֵן כַּוָּנַת הַסִּטְרָא אָחֳרָא לִתֵּן שֵׁם לְיִשְׂרָאֵל מִסִּטְרָא דִּלְהוֹן, בְּרִית הַלָּשׁוֹן מְכַוֵּן נֶגֶד בְּרִית הַמָּעוֹר, כְּמוֹ בִּבְרִית הַמָּעוֹר יֵשׁ שְׁנֵי צִנּוֹרוֹת, אֶחָד מַשְׁפִּיעַ בִּקְדֻשָּׁה לְהוֹלִיד כַּדּוֹמֶה, וְשֵׁנִי לְמוֹתָרוֹת לִתֵּן לַחִיצוֹנִים, כֵּן בְּרִית הַלָּשׁוֹן נַמֵּי לְשׁוֹן הַקֹּדֶשׁ לְהַשְׁפִּיעַ לִקְדֻשָּׁה, וּשְׁאָר לְשׁוֹנוֹת הֵם חֶלְקֵי גּוֹיִים, וּמִי שֶׁרָגִיל בִּלְשׁוֹנוֹת הָעַמִּים מְסֻכָּן לַחֲטֹא בִּבְרִית מָעוֹר עֲבֵרַת זֶרַע לְבַטָּלָה עֲרָיוֹת, מִשּׁוּם הֲכִי בְּמִצְרַיִם מִשּׁוּם שֶׁלֹּא שִׁנּוּ לְשׁוֹנָם הֲוֵי גְּדוּרִים מֵעֲרָיוֹת.

הִזְהִיר הַלִּמּוּד הַזֹּהַר אַחַר חֲצוֹת לַיְלָה אֲפִילּוּ קֹדֶם הַשֵּׁנָה, עִקַּר יְרִידַת הַנְּשָׁמָה לְהַגּוּף הוּא לְבָרֵר נִיצוֹצוֹת הַקְּדוֹשִׁים וּבְחִינַת הַצֶּלֶם. כָּל עִתּוֹתָיו וּרְגָעָיו הָיוּ סְפוּרִים וּמְנוּיִים לַעֲבוֹדַת הַשֵּׁם וּלְתוֹרָתוֹ בְּמִדָּה וּבְמִשְׁקָל. יֵשׁ לָנוּ קַבָּלָה שֶׁאֵין יוֹם דּוֹמֶה לַחֲבֵרוֹ וְאֵין שָׁעָה דּוֹמָה לַחֲבֶרְתָּהּ, וְאִיתָא בַּזֹּהַר וּלְבוּשִׁין דְּאִיהוּ לָבוּשׁ בְּצַפְרָא לָא לָבִישׁ בְּרַמְשָׁא, וּבְכָל שָׁעָה יֵשׁ עֲבוֹדָה אַחֶרֶת, קַבָּלַת הַתְּפִלָּה הוּא בְּיוֹתֵר בִּהְיוֹתוֹ מֻכְתָּר בְּטַלִּית וּתְפִלִּין, סְגֻלּוֹת הַמִּצְוָה לְהַשְׁפִּיעַ טוֹבוֹת וִישׁוּעוֹת מֵאִילָן הַקָּדוֹשׁ לִלְמֹד בְּכָל יוֹם סִפְרֵי מוּסָר.

(תּוֹלָדוֹת וְזִכְרוֹנוֹת מֵהָרַב הַקָּדוֹשׁ הִלֵּל לִיכְטְנְשְׁטֵיין רַבִּי הִלֵּל מִקָּאלָאמַאיֶיע זְכוּתוֹ יָגֵן עָלֵינוּ, יוֹצֵא לָאוֹר סַאטְמַאר שְׁנַת תרצ"א)

'לְמַעַן' בְּגִימַטְרִיָּא 'קֵץ' - 'לְמַעַן', אִם תִּרְצֶה לְקָרֵב אֶת הַגְּאֻלָּה, אָז תִּהְיֶה 'תּוֹרַת הַשֵּׁם' דְּהַיְנוּ סִתְרֵי תּוֹרַת 'בְּפִי"ךָ', אָז יִהְיֶה 'לְמַעַן'-'קֵץ'

בְּפָרָשַׁת בֹּא בַּפָּסוּק "לְמַעַן תִּהְיֶה תּוֹרַת ד' בְּפִיךָ", וּדְרָשַׁת חֲכָמֵינוּ זִכְרוֹנָם לִבְרָכָה בְּזֶה יָדוּעַ. וְהַנִּרְאֶה לַעֲנִיּוּת דַּעְתִּי בְּסִיַּעְתָּא דִּשְׁמַיָּא, עַל פִּי מַה דְּאִיתָא בַּזֹּהַר הַקָּדוֹשׁ, מְבִיאִים בַּסְּפָרִים הַקְּדוֹשִׁים, בְּדָא יִפְקוּן יִשְׂרָאֵל מִגָּלוּתָא, דְּבִזְמַן שֶׁיִּתְגַּלֶּה לִמּוּד הַזֹּהַר הַקָּדוֹשׁ, יִהְיֶה הַגְּאֻלָּה.

וְהִנֵּה כְּתִיב (תְּהִלִּים א) כִּי אִם בְּתוֹרַ"ת הַשֵּׁ"ם חֶפְצוֹ וּבְתוֹרָתוֹ יֶהְגֶה יוֹמָם וָלַיְלָה, דְּהַיְנוּ תּוֹרָ"תוֹ מִקְרֵי לִמּוּד הַנִּגְלֶה. וְתוֹרַ"ת הַשֵּׁ"ם מִקְרֵי סוֹדוֹת הַתּוֹרָה הַקְּדוֹשָׁה, כְּגוֹן לִמּוּד הַזֹּהַר הַקָּדוֹשׁ בִּקְדֻשָּׁה וּבְטָהֳרָה, וּלְפִי זֶה אָתֵי שַׁפִּיר דְּהִנֵּה בְּנַחַל קְדוּמִים כָּתַב: דְּתֵבַת 'לְמַעַן' בְּגִימַטְרִיָּא 'קֵץ', וְזֶה שֶׁאָמַר הַכָּתוּב: 'לְמַעַן', דְּהַיְנוּ כְּלוֹמַר אִם תִּרְצֶה לְקָרֵב אֶת הַגְּאֻלָּה, אָז תִּהְיֶה 'תּוֹרַת הַשֵּׁם' דְּהַיְנוּ סִתְרֵי תּוֹרַת 'בְּפִי"ךָ', אָז יִהְיֶה 'לְמַעַן'-'קֵץ', כֵּן נִרְאֶה לִי בְּדֶרֶךְ רֶמֶז לַעֲנִיּוּת דַּעְתִּי בְּסִיַּעְתָּא דִּשְׁמַיָּא.

(תְּנוּבוֹת שַׁדַּי תִּנְיָנָא חֵלֶק שְׁלִישִׁי יְרוּשָׁלַיִם תשל"ד - הָרַב בָּרוּךְ צְבִי מוֹשְׁקוֹבִיץ)

מִי שֶׁהוּא בַּעַל עֵסֶק גָּדוֹל יִהְיֶה רֹב לִמּוּדוֹ בַּזֹּהַר הַקָּדוֹשׁ אַף שֶׁאֵינוֹ מֵבִין

וּבְנִדּוֹן שְׁאָר הַלִּמּוּד יִהְיֶה בְּזֶה הָאֹפֶן: מִי שֶׁהוּא בַּעַל עֵסֶק גָּדוֹל יִהְיֶה רֹב לִמּוּדוֹ בַּזֹּהַר הַקָּדוֹשׁ אַף שֶׁאֵינוֹ מֵבִין, כִּי מָה אִכְפַּת לֵיהּ שֶׁאֵינוֹ מֵבִין אֲפִלּוּ הֲכִי הִיא סְגֻלָּה. וְגַם יִלְמֹד עֵין יַעֲקֹב וְסֵפֶר מְנוֹרַת הַמָּאוֹר וְסִפְרֵי יְרֵאִים. מִלְּבַד שִׁעוּרִין הַקְּצוּבִין לְלִמּוּד תַּנַ"ךְ וּמִדְרְשֵׁי רַבּוֹתֵינוּ זִכְרוֹנָם לִבְרָכָה כְּמוֹ עֵין יַעֲקֹב וּבְסֵפֶר הַזֹּהַר בְּתוֹכַחַת מוּסַר הַשְׂכֵּל שֶׁבּוֹ, וּבְסִפְרֵי הַמּוּסָר הַמְיֻחָדִים עַל פִּי חָכְמַת הָאֱמֶת כְּסֵפֶר הָרֵאשִׁית חָכְמָה וְהַשְּׁלָ"ה וּכְהַאי גַּוָּונָא. וּבְשַׁבָּת זְמַן לִמּוּד סֵפֶר הַזֹּהַר עִם פֵּרוּשִׁים וּבֵאוּרִים בְּעִיּוּן מְעַט בְּסִפְרֵי הַקַּבָּלָה בְּהָרֶמֶ"ז וְסֵפֶר מִקְדַּשׁ מֶלֶךְ... עַד כָּאן לְשׁוֹנוֹ.

(תְּשׁוּבַת אַדְמוֹ"ר הַזָּקֵן רַבִּי שְׁנֵיאוֹר זַלְמָן מִלָּאדִי זֵכֶר צַדִּיק לִבְרָכָה לְחַיֵּי הָעוֹלָם הַבָּא – הוֹצָאַת שְׁנַת תשס"ה)



– פֶּרֶק כו –

שֻׁלְחָן עָרוּךְ הַזֹּהַר הִלְכוֹת תַּלְמוּד תּוֹרָה סִימָן רמ"ו

לְהַגָּאוֹן הַצַּדִּיק הָרַב אַבְרָהָם אַבִּישׁ צֵינְוִירְט שְׁלִיטָ"א

חֵלֶק חֲמִישִׁי יְרוּשָׁלַיִם תשס"א

מִי שֶׁלּוֹמֵד סִתְרֵי תּוֹרָה נִקְרָא בֵּן לְהַקָּדוֹשׁ בָּרוּךְ הוּא, וְאַשְׁרֵי חֶלְקוֹ בְּכָל הָעוֹלָמוֹת

קמ. מַאן דְּיִשְׁתְּדַּל בְּאוֹרַיְיתָא לְמִנְדַּע לֵיהּ לְּקוּדְשָׁא בְּרִיךְ הוּא. וּבְאִינּוּן גְּנִיזִין דִּילֵיהּ, אִקְרֵי בֵּן לְּקוּדְשָׁא בְּרִיךְ הוּא, כָּל חֵילֵי שְׁמַיָא, לֵית מַאן דְּיִמְחֵי בִּידֵיהּ, בְּכָל שַׁעֲתָא דְּאִצְטְרִיךְ לְמֵיעַל לְגַבֵּי אֲבוֹי. זַכָּאָה חוּלָקֵיהּ בְּעָלְמִין כֻּלְּהוּ. וּבְגִין דָּא, כַּד אִשְׁתָּדַּל לְמִנְדַּע לֵיהּ בְּאֹרַח פְּרָט, בְּרָזָא דְּחָכְמְתָא, כְּדֵין אִקְרֵי בֵּן.

[תַּרְגּוּם לִלְשׁוֹן הַקֹּדֶשׁ]: מִי שֶׁעוֹסֵק בַּתּוֹרָה (כְּדֵי) לָדַעַת אֶת הַקָּדוֹשׁ בָּרוּךְ הוּא וּבְאֵלּוּ הַנִּסְתָּרוֹת שֶׁלּוֹ, נִקְרָא בֵּן לְהַקָּדוֹשׁ בָּרוּךְ הוּא. (וְלָכֵן) כָּל צִבְאוֹת הַשָּׁמַיִם אֵין (מֵהֶם) מִי שֶׁיִּמְחֶה בְּיָדוֹ בְּכָל שָׁעָה שֶׁהוּא צָרִיךְ לְהִכָּנֵס אֵצֶל אָבִיו. אַשְׁרֵי חֶלְקוֹ בְּכָל הָעוֹלָמוֹת. וּמִשּׁוּם זֶה כְּשֶׁמִּשְׁתַּדֵּל לָדַעַת אוֹתוֹ בְּדֶרֶךְ פְּרָט בְּסוֹד הַחָכְמָה, אָז נִקְרָא בֵּן.

(רַעְיָא מְהֵימְנָא סוֹף פָּרָשַׁת בְּהַר דַּף קיב.)

אֵין שִׁעוּר לַשָּׂכָר שֶׁל אֵלּוּ הַלּוֹמְדִים סוֹדוֹת הַתּוֹרָה, אַשְׁרֵי חֶלְקָם בָּעוֹלָם הַזֶּה וּבָעוֹלָם הַבָּא

קמא. לֵית אַגְרָא בְּהַהוּא עָלְמָא, כְּאִינּוּן דְּמִשְׁתַּדְּלֵי בְּחָכְמְתָא, לְאִסְתַּכְּלָא בִּיקָרָא דְּמָארֵיהוֹן, וְלֵית שִׁיעוּרָא לְאַגְרָא, דְּאִינּוּן דְּיַדְעֵי חָכְמְתָא, לְאִסְתַּכְּלָא בִּיקָרָא דְּמָארֵיהוֹן. זַכָּאָה חוּלָקֵיהוֹן בְּעָלְמָא דֵּין, וּבְעָלְמָא דְּאָתֵי, דִּכְתִּיב, (מִשְׁלֵי ג) אַשְׁרֵי אָדָם מָצָא חָכְמָה וְאָדָם יָפִיק תְּבוּנָה.

[תַּרְגּוּם לִלְשׁוֹן הַקֹּדֶשׁ]: אֵין שָׂכָר בָּעוֹלָם הַהוּא כְּאֵלּוּ הָעוֹסְקִים בַּחָכְמָה (כְּדֵי) לְהִסְתַּכֵּל בִּכְבוֹד אֲדוֹנָם, וְאֵין שִׁעוּר לַשָּׂכָר שֶׁל אֵלּוּ הַיּוֹדְעִים חָכְמָה (כְּדֵי) לְהִסְתַּכֵּל בִּכְבוֹד אֲדוֹנָם, אַשְׁרֵי חֶלְקָם בָּעוֹלָם הַזֶּה וּבָעוֹלָם הַבָּא. (כְּמוֹ) שֶׁכָּתוּב "אַשְׁרֵי אָדָם מָצָא חָכְמָה וְאָדָם יָפִיק תְּבוּנָה".

(הֵיכָלוֹת בַּזֹּהַר הַקָּדוֹשׁ פָּרָשַׁת פְּקוּדֵי דַּף רמז:)

אוֹי לִבְנֵי אָדָם, שֶׁאֵינָם לוֹמְדִים סוֹדוֹת הַתּוֹרָה, רַק פְּשָׁט שֶׁהוּא לְבוּשׁ הַתּוֹרָה

קמב. פָּתַח רַבִּי שִׁמְעוֹן וְאָמַר וַי לִבְנֵי עָלְמָא דְּאִנּוּן אֲטִימִין לִבָּא וסְתִימִין עַיְנִין. דְּהָא כְּמָה רָזִין סְתִימִין אִית בְּאוֹרַיְתָא וְלֹא מַשְׁגִּיחִין בְּהוֹן. דְּלֹא בָּעָאן אֶלָּא לְמֵיכַל תֶּבֶן דְּאוֹרַיְתָא דְּאִיהוּ פָּשַׁט לְבוּשָׁא דְּאוֹרַיְתָא, וְלֹא טַעֲמִין מִן מֹחָא מִלְּגָאו.

[תַּרְגּוּם לִלְשׁוֹן הַקֹּדֶשׁ]: פָּתַח רַבִּי שִׁמְעוֹן וְאָמַר: אוֹי לִבְנֵי הָעוֹלָם שֶׁהֵם אֲטוּמֵי הַלֵּב וּסְתוּמֵי עֵינַיִם, שֶׁהֲרֵי כַּמָּה סוֹדוֹת סְתוּמִים יֵשׁ בַּתּוֹרָה, וְאֵינָם מִסְתַּכְּלִים בָּהֶם, שֶׁאֵינָם רוֹצִים לֶאֱכֹל אֶלָּא תֶּבֶן שֶׁל הַתּוֹרָה שֶׁהוּא פְּשָׁט (שֶׁהוּא) לְבוּשׁ הַתּוֹרָה, וְאֵינָם טוֹעֲמִים מִן הַמֹּחַ שֶׁבִּפְנִים.

(תִּקּוּנִים מִזֹּהַר חָדָשׁ דַּף קיח:)

קמג. וַוי לְאִינּוּן דְּאַכְלִין תֶּבֶן תְּבֵל דְּאוֹרַיְיתָא, וְלָא יָדַע בְּסִתְרֵי דְּאוֹרַיְיתָא, אֶלָּא קָלִין וַחֲמוּרִין דְּאוֹרַיְיתָא.

[תַּרְגּוּם לִלְשׁוֹן הַקֹּדֶשׁ]: אוֹי לְאוֹתָם הָאוֹכְלִים תֶּבֶן (עִם) שִׁבֳּלִים שֶׁבַּתּוֹרָה, וְאֵינָם יוֹדְעִים בְּסִתְרֵי תּוֹרָה, אֶלָּא בְּקַלִּים וַחֲמוּרִים שֶׁבַּתּוֹרָה.

(רַעְיָא מְהֵימְנָא תְּחִלַּת פָּרָשַׁת כִּי תֵּצֵא דַּף ערה:)

כָּל אֵלּוּ הָעוֹסְקִים רַק בְּתוֹרַת הַנִּגְלֶה וְלֹא בְּתוֹרַת הַנִּסְתָּר, הֵם גּוֹרְמִים שֶׁמָּשִׁיחַ יֵלֵךְ מִן הָעוֹלָם וְלֹא יָשׁוּב, וְכֵן הֵם גּוֹרְמִים עֲנִיּוּת וְחֶרֶב וּבִזָּה וְהֶרֶג וְאָבְדָן בָּעוֹלָם

קמד. אֲפִלּוּ כָּל אִינוּן דְּמִשְׁתַּדְּלִין בְּאוֹרַיְיתָא כָּל חֶסֶד דְּעָבְדִין לְגַרְמַיְיהוּ עָבְדִין, בְּהַהוּא זִמְנָא (תהילים עח טל) וַיִּזְכּוֹר כִּי בָשָׂר הֵמָּה רוּחַ הוֹלֵךְ וְלֹא יָשׁוּב, לְעָלְמָא, וְדָא אִיהוּ רוּחָא דְמָשִׁיחַ.

[תַּרְגּוּם לִלְשׁוֹן הַקֹּדֶשׁ]: אֲפִלּוּ כָּל אֵלּוּ הָעוֹסְקִים בַּתּוֹרָה כָּל חֶסֶד שֶׁעוֹשִׂים לְעַצְמָם (הֵם) עוֹשִׂים. בְּאוֹתוֹ זְמַן (כָּתוּב) "וַיִּזְכֹּר כִּי בָשָׂר הֵמָּה רוּחַ הוֹלֵךְ וְלֹא יָשׁוּב", (רוֹצֶה לוֹמַר שֶׁלֹּא יָשׁוּב לָעוֹלָם), וְזֶהוּ רוּחַ שֶׁל מָשִׁיחַ.

וַי לוֹן מַאן דְּגָרְמִין דְּיֵזִיל לֵיהּ מִן עָלְמָא וְלָא יְתוּב לְעָלְמָא, דְּאִלֵּין אִינוּן דְּעָבְדִין לְאוֹרַיְיתָא יַבָּשָׁה, וְלָא בָעָאן לְאִשְׁתַּדְלָא בְחָכְמָה דְקַבָּלָה, דְגָרְמִין דְּאִסְתַּלַּק נְבִיעוּ דְחָכְמָה דְאִיהִי י' מִינָהּ, וְאִשְׁתְּאָרַת ב' יְבֵישָׁה.

[תַּרְגּוּם לִלְשׁוֹן הַקֹּדֶשׁ]: אוֹי לָהֶם מִי שֶׁגּוֹרְמִים שֶׁיֵּלֵךְ מִן הָעוֹלָם וְלֹא יָשׁוּב לָעוֹלָם, שֶׁאֵלּוּ הֵם שֶׁעוֹשִׂים אֶת הַתּוֹרָה יְבֵשָׁה וְאֵינָם רוֹצִים לַעֲסֹק בְּחָכְמַת הַקַּבָּלָה, שֶׁגּוֹרְמִים שֶׁמִּסְתַּלֶּקֶת מִמֶּנָּה נְבִיעַת הַחָכְמָה שֶׁהִיא י'. וְהַב' נִשְׁאֶרֶת יְבֵשָׁה.

וַי לוֹן דְּגָרְמִין עֲנִיּוּתָא וְחַרְבָּא וּבִיזָה וְהֶרֶג וְאַבְּדָן בְּעָלְמָא.

[תַּרְגּוּם לִלְשׁוֹן הַקֹּדֶשׁ]: אוֹי לָהֶם שֶׁגּוֹרְמִים עֲנִיּוּת וְחֶרֶב וּבִזָּה וְהֶרֶג וְאָבְדָן בָּעוֹלָם.

(תִּקּוּנִים תִּקּוּן ל' דַּף עג:)

גֹּדֶל הָעֹנֶשׁ לְמִי שֶׁנִּפְטָר מִן הָעוֹלָם בְּלִי שׁוּם יְדִיעוֹת מִתּוֹרַת הַנִּסְתָּר

קמה. תָּא חֲזֵי, כָּל מַאן דְּאָזֵיל לְהַהוּא עָלְמָא בְּלֹא יְדִיעָה, אֲפִלּוּ אִית בֵּיהּ עוֹבָדִין טָבִין סַגִּיאִין, מַפְקִין לֵיהּ מִכָּל תַּרְעֵי דְּהַהוּא עָלְמָא.

[תַּרְגּוּם לִלְשׁוֹן הַקֹּדֶשׁ]: בֹּא וּרְאֵה כָּל מִי שֶׁהוֹלֵךְ לָעוֹלָם הַהוּא בְּלִי יְדִיעָה, אֲפִלּוּ יֵשׁ בּוֹ מַעֲשִׂים טוֹבִים רַבִּים, מוֹצִיאִין אוֹתוֹ מִכָּל הַשְּׁעָרִים שֶׁבָּעוֹלָם הַהוּא.

(זֹהַר חָדָשׁ שִׁיר הַשִּׁירִים דַּף ע' עַמּוּד ד')

מִי שֶׁגּוֹרֵם לַאֲנָשִׁים שֶׁלֹּא יִלְמְדוּ חָכְמַת הַקַּבָּלָה, טוֹב לוֹ שֶׁלֹּא נִבְרָא

קמו. מָאן דְּגָרִים דְּאִסְתַּלַּק קַבָּלָה וְחָכְמָתָא מֵאוֹרַיְיתָא דִבְעַל פֶּה וּמֵאוֹרַיְיתָא דְבִכְתָב, וְגָרִים דְּלָא יִשְׁתַּדְלוּן בְּהוֹן, וְאָמְרִין דְּלָא אִית אֶלָּא פְּשָׁט בְּאוֹרַיְיתָא וּבְתַלְמוּדָא, בְּוַדַּאי כְּאִלּוּ הוּא יְסַלֵּק נְבִיעוּ מֵהַהוּא נָהָר וּמֵהַהוּא גָּן, וַוי לֵיהּ טַב לֵיהּ דְּלָא אִתְבְּרִי בְּעָלְמָא וְלָא יוֹלִיף הַהִיא אוֹרַיְתָא דְבִכְתָב וְאוֹרַיְיתָא דִבְעַל פֶּה, דְּאִתְחַשַּׁב לֵיהּ כְּאִלּוּ אַחְזַר עָלְמָא לְתֹהוּ וָבֹהוּ, וְגָרִים עֲנִיּוּתָא בְּעָלְמָא וְאֹרֶךְ גָּלוּתָא.

[תַּרְגּוּם לִלְשׁוֹן הַקֹּדֶשׁ]: מִי שֶׁגּוֹרֵם שֶׁמִּסְתַּלֶּקֶת קַבָּלָה וְחָכְמָה מִתּוֹרָה שֶׁבְּעַל פֶּה וּמִתּוֹרָה שֶׁבִּכְתָב, וְגוֹרֵם שֶׁלֹּא יַעַסְקוּ בָּהֶן, וְאוֹמְרִים שֶׁלֹּא יֵשׁ אֶלָּא פְּשָׁט בַּתּוֹרָה וּבַתַּלְמוּד, בְּוַדַּאי (הֲרֵי זֶה) כְּאִלּוּ הוּא מְסַלֵּק נְבִיעָה מֵאוֹתוֹ נָהָר וּמֵאוֹתוֹ גַּן. אוֹי לוֹ, טוֹב לוֹ שֶׁלֹּא נִבְרָא בָּעוֹלָם, וְלֹא יִלְמַד אוֹתָהּ תּוֹרָה שֶׁבִּכְתָב וְתוֹרָה שֶׁבְּעַל פֶּה, שֶׁנֶּחְשָׁב לוֹ כְּאִלּוּ מַחֲזִיר הָעוֹלָם לְתֹהוּ וָבֹהוּ וְגוֹרֵם עֲנִיּוּת בָּעוֹלָם וְאֹרֶךְ הַגָּלוּת.

(תִּקּוּנִים תִּקּוּן מג דַּף פב.)

גֹּדֶל הַמַּדְרֵגָה שֶׁל בַּעֲלֵי קַבָּלָה

קמז. בְּנִין מִסִּטְרָא דְּבֶן יָ"הּ, אִלֵּין מָארֵי קַבָּלָה. עָלַיְיהוּ אִתְּמַר (דְּבָרִים כב ו) לֹא תִּקַּח הָאֵם עַל הַבָּנִים, וּמָארֵי קַבָּלָה אִינּוּן מָארֵי תַּלְמוּד.

[תַּרְגּוּם לִלְשׁוֹן הַקֹּדֶשׁ]: בָּנִים (הֵם) מִצַּד בֵּן י"ה. אֵלּוּ (הֵם) בַּעֲלֵי קַבָּלָה, עֲלֵיהֶם נֶאֱמַר "לֹא תִּקַּח הָאֵם עַל הַבָּנִים", וּבַעֲלֵי קַבָּלָה הֵם בַּעֲלֵי תַּלְמוּד.

(רַעְיָא מְהֵימְנָא פָּרָשַׁת פִּנְחָס דַּף רנג סוֹף עַמּוּד ב')

מֹשֶׁה רַבֵּינוּ עָלָיו הַשָּׁלוֹם הָיָה מְעוֹרֵר לְרַשְׁבִּ"י עָלָיו הַשָּׁלוֹם וְתַלְמִידָיו הַקְּדוֹשִׁים בְּסוֹדוֹת עֶלְיוֹנִים

קמח. אֲנָא לָא אַתְעַרְנָא בָּכוּ, אֶלָּא בְּרָזִין עִלָּאִין דְּעָלְמָא דְּאָתֵי.

[תַּרְגּוּם לִלְשׁוֹן הַקֹּדֶשׁ]: אֲנִי לֹא עוֹרַרְתִּי אֶתְכֶם אֶלָּא בְּסוֹדוֹת עֶלְיוֹנִים שֶׁל עוֹלָם הַבָּא.

(רַעְיָא מְהֵימְנָא פָּרָשַׁת פִּנְחָס דַּף רמד:)

בִּזְכוּת לִמּוּד סֵפֶר הַזֹּהַר יֵצְאוּ מִן הַגָּלוּת בְּרַחֲמִים

קמט. בְּגִין דַּעֲתִידִין יִשְׂרָאֵל לְמִטְעַם מֵאִילָנָא דְחַיֵּי, דְּאִיהוּ הַאי סֵפֶר הַזֹּהַר, יִפְקוּן בֵּיהּ מִן גָּלוּתָא בְּרַחֲמֵי.

[תַּרְגּוּם לִלְשׁוֹן הַקֹּדֶשׁ]: מִשּׁוּם שֶׁעֲתִידִים יִשְׂרָאֵל לִטְעֹם מֵאִילַן הַחַיִּים שֶׁהוּא סֵפֶר הַזֹּהַר הַזֶּה, עַל יָדוֹ יֵצְאוּ מִן הַגָּלוּת בְּרַחֲמִים.

(רַעְיָא מְהֵימְנָא פָּרָשַׁת נָשׂא דַּף קכד:)

קָרוֹב לִימוֹת הַמָּשִׁיחַ אֲפִלּוּ נְעָרִים יֵדְעוּ נִסְתָּרוֹת

קנ. אָמַר לוֹן רַבִּי שִׁמְעוֹן לֵית רְעוּתָא דְקוּדְשָׁא בְּרִיךְ הוּא בְּדָא דְּיִתְגְּלֵי כָּל כָּךְ לְעַלְמָא, וְכַד יְהֵא קָרִיב לְיוֹמֵי מְשִׁיחָא, אֲפִלּוּ רַבְיֵי דְעַלְמָא זְמִינִין לְאַשְׁכָּחָא טְמִירִין דְּחָכְמְתָא וּלְמִנְדַע בֵּיהּ קִצִּין וְחוּשְׁבְּנִין, וּבְהַהוּא זִמְנָא אִתְגַּלְּיָא לְכֹלָּא.

[תַּרְגּוּם לִלְשׁוֹן הַקֹּדֶשׁ]: אָמַר לָהֶם רַבִּי שִׁמְעוֹן: אֵין רְצוֹנוֹ שֶׁל הַקָּדוֹשׁ בָּרוּךְ הוּא בָּזֶה שֶׁיִּתְגַּלֶּה לָעוֹלָם כָּל כָּךְ. וּכְשֶׁיִּהְיֶה קָרוֹב לִימוֹת הַמָּשִׁיחַ, אֲפִלּוּ נְעָרִים שֶׁבָּעוֹלָם עֲתִידִים לִמְצֹא נִסְתָּרוֹת שֶׁל הַחָכְמָה וְלָדַעַת עַל יָדוֹ קִצִּים וְחֶשְׁבּוֹנוֹת, וּבְאוֹתוֹ הַזְּמַן יִתְגַּלֶּה לַכֹּל.

(זֹהַר הַקָּדוֹשׁ פָּרָשַׁת וַיֵּרָא דַּף קיח.)



– פֶּרֶק כז –

רַבִּי שֵׁם טוֹב בְּסֵפֶר הָאֱמוּנוֹת: רַק עַל פִּי חָכְמַת הַקַּבָּלָה תִּוָּשַׁע יְהוּדָה וְיִשְׂרָאֵל תְּשׁוּעוֹת עוֹלָמִים

וּכְבָר כָּתַב הָרַב רַבִּי שֵׁם טוֹב בְּסֵפֶר הָאֱמוּנוֹת כִּי רַק עַל פִּי חָכְמַת הַקַּבָּלָה תִּוָּשַׁע יְהוּדָה וְיִשְׂרָאֵל תְּשׁוּעוֹת עוֹלָמִים, כִּי רַק הוּא חָכְמַת אֱלֹקִית הַמְּסוּרָה לְחַכְמֵי יִשְׂרָאֵל מִימֵי קֶדֶם וְשָׁנִים קַדְמוֹנִיּוֹת, וְעַל יָדָהּ יִגָּלֶה כְּבוֹד אֱלֹקִים וּכְבוֹד תּוֹרָתוֹ הַקְּדוֹשָׁה.

(סֵפֶר סְגֻלַּת יִשְׂרָאֵל לְהַגָּאוֹן הַצַּדִּיק רַבִּי שַׁבְּתַי לִיפְשִׁיץ - מַעֲרֶכֶת ז' אוֹת ה')

אִי אֶפְשָׁר אֶלָּא בְּלִמּוּד הַחָכְמָה הַנִּסְתָּרָה

אִי אֶפְשָׁר אֶלָּא בְּלִמּוּד הַחָכְמָה הַנִּסְתָּרָה וְהַהַתְמָדָה בַּכַּוָּנָה הָרְאוּיָה בְּמַעֲשֵׂה הַמִּצְוָה וְהַתּוֹרָה וְהַתְּפִלָּה, וְאָז וַדַּאי יִתְיַחֵד קוּדְשָׁא בְּרִיךְ הוּא וּשְׁכִינְתֵּיהּ, וְיַשְׁלִים עֲבוֹדָתוֹ... וְאִם כֵּן אֵין רָאוּי לְהִתְרַשֵּׁל שׁוּם אֶחָד מִיִּשְׂרָאֵל מֵהַשָּׂגַת מִצְוָה זוֹ עַל מַתְכֻּנְתָּהּ, כָּל אֶחָד וְאֶחָד כְּפִי כֹּחוֹ, וְהִנֵּה תְּחִלַּת הַיְדִיעָה בִּכְלַל הַמְּצִיאֻיּוֹת הָאֵלֶּה, וְאַחַר כָּךְ כְּפִי גֹּדֶל הַדַּעַת וְהַיְדִיעָה, כֵּן יַגְדִּיל קִיּוּם מִצְוָה זוֹ.

(הָרַמַ"ק רַבֵּינוּ משֶׁה קוֹרְדוֹבֵירוֹ, אוֹר נֶעֱרָב)

הָעוֹסְקִים בְּחֵלֶק חָכְמָה זוֹ וְלוֹמְדִים אוֹתָהּ לִשְׁמָהּ לְהִכָּנֵס בְּסוֹדוֹתֶיהָ לָדַעַת אֶת קוֹנָם, הִיא הָעֲבוֹדָה הָרְצוּיָה לִפְנֵי בּוֹרֵא כֹּל

בַּמִּתְקָרְבִים רָאִינוּ ג' כִּתּוֹת: מֵהֵם טוֹעוֹת, מֵהֵם חוֹטְאוֹת, מֵהֵם רְצוּיוֹת, וְהַכַּת הָרְצוּיָה הֵם אוֹתָם הָאוֹחֲזִים לָהֶם דֶּרֶךְ הַיָּשָׁר שֶׁיֵּשׁ לָהֶם חֵלֶק בְּמִקְרָא וְחֵלֶק בִּגְמָרָא וְהוֹרָאוֹתֶיהָ, שֶׁהֵם אֶצְלֵנוּ כְּמִשְׁנָה, וְחֵלֶק בְּחָכְמָה זוֹ, וְלוֹמְדִים אוֹתָהּ לִשְׁמָהּ לְהִכָּנֵס בְּסוֹדוֹתֶיהָ לָדַעַת אֶת קוֹנָם לְהַשִּׂיג הַמַּעֲלָה הַנִּפְלֵאת בַּהַשָּׂגָה הָאֲמִתִּית בִּידִיעַת הַתּוֹרָה, וּלְהִתְפַּלֵּל לִפְנֵי קוֹנָם לְיַחֵד בְּמִצְווֹתָיו הַקָּדוֹשׁ בָּרוּךְ הוּא וּשְׁכִינְתֵּיהּ, וְהִיא הָעֲבוֹדָה הָרְצוּיָה לִפְנֵי בּוֹרֵא כֹּל.

(הָרַמַ"ק רַבֵּינוּ משֶׁה קוֹרְדוֹבֵירוֹ, דַּע אֶת אֱלֹקֵי אָבִיךָ, קנ"ו - קנ"ז)

לִהְיוֹת רָאוּי לִכָּנֵס אֶל הַהֵיכָל הַזֶּה, רָאוּי רִאשׁוֹנָה לְהַפְשִׁיט מֵעָלָיו קְלִפַּת הַגַּאֲוָה הַגַּסָּה הַמּוֹנַעַת אוֹתוֹ מִלְּהַשִּׂיג הָאֱמֶת

בַּהֲכָנַת עַצְמוֹ לִהְיוֹת רָאוּי לִכָּנֵס אֶל הַהֵיכָל הַזֶּה, הֵן אֱמֶת, אֵין רָאוּי לְכָל הַבָּא לְמַלֵּא אֶת יָדוֹ לִלְבֹּשׁ אֶת בִּגְדֵי הַשְּׂרָד לְשָׁרֵת בַּקֹּדֶשׁ יָבוֹא וְיִלְבַּשׁ חַס וְשָׁלוֹם, אֶלָּא רָאוּי רִאשׁוֹנָה לְהַפְשִׁיט מֵעָלָיו קְלִפַּת הַגַּאֲוָה הַגַּסָּה הַמּוֹנַעַת אוֹתוֹ מִלְּהַשִּׂיג הָאֱמֶת, וִיכַוֵּן לִבּוֹ לַשָּׁמַיִם כְּדֵי שֶׁלֹּא יִכָּשֵׁל וְלֹא יִמָּנֶה חֶלְקוֹ מֵהַכַּת הַחוֹטֵאת.

(אָמַר הַמַּעְתִּיק: מִכָּאן רוֹאִים שֶׁמִּי שֶׁלֹּא רוֹצֶה לִלְמֹד בְּסֵפֶר הַזֹּהַר וּבְחָכְמַת הָאֱמֶת, זֶה בָּא מֵחֲמַת הַגַּאֲוָה שֶׁלּוֹ שֶׁמּוֹנַעַת אוֹתוֹ)

(הָרַמַ"ק רַבֵּינוּ משֶׁה קוֹרְדוֹבֵירוֹ, דַּע אֶת אֱלֹקֵי אָבִיךָ, קנ"ח)

תִּלְמוֹד סֵפֶר הַזֹּהַר רַק לְמַעַן הַשֵּׁם יִתְבָּרַךְ

לִלְמֹד קַבָּלָה יָדַעְתִּי כִּי אַתָּה בְּעַצְמְךָ לֹא תִּרְצֶה לִלְמֹד בִּלְעֲדֵי אֵיזֶה גָּדוֹל מִמְּךָ. וְלֹא תִּמְצָא זֶה. רַק תִּלְמֹד סֵפֶר הַזֹּהַר. אֲבָל לִפְנֵי כָּל לִמּוּד תְּיַשֵּׁב אֶת עַצְמְךָ שֶׁלֹּא יִהְיֶה מִצְוַת אֲנָשִׁים מְלֻמָּדָה, רַק לְמַעַן הַשֵּׁם יִתְבָּרַךְ. וְלֹא כָּל הָעִתִּים שָׁווֹת: פְּעָמִים שֶׁתּוּכַל לִלְמֹד בְּחֵשֶׁק גָּדוֹל לְמַעַן הַשֵּׁם יִתְבָּרַךְ, אִם תִּזְכֶּה לְהִתְפַּלֵּל בְּמַחֲשָׁבָה זַכָּה, וְלִפְעָמִים בְּמַחֲשָׁבָה קְטַנָּה, אֲבָל הַכֹּל בְּמַחֲשָׁבָה לְמַעַן הַשֵּׁם יִתְבָּרַךְ.

(הָרַב מְשֻׁלָּם פַייבוּשׁ מִזְּבָארִיז, יֹשֶׁר דִּבְרֵי אֱמֶת, עַמּוּד כ"ה)

חוֹבָה לִלְמֹד חָכְמַת הָאֱמֶת בְּלִי שׁוּם סָפֵק

הַהַשְׁגָּחָה, כְּבָר אָמַרְנוּ שֶׁהִיא מַה שֶּׁבֵּין הַבּוֹרֵא לִבְרוּאָיו, וַהֲרֵי מְקוֹמָהּ הוּא הָעִיּוּן בֶּאֱלוֹקוּתוֹ. נַעֲשֶׂה הֶקֵּשׁ עַתָּה: הַקָּדוֹשׁ בָּרוּךְ הוּא מְצַוֶּה אוֹתָנוּ שֶׁנֵּדַע הַשְׁגָּחָתוֹ, וַהֲרֵי אָנוּ רוֹצִים לִלְמֹד מַה שֶׁיּוֹדִיעֵנוּ הַשְׁגָּחָה זֹאת. וּמַה שֶׁיּוֹדִיעֵנוּ הַשְׁגָּחָה זֹאת אֵינוֹ אֶלָּא חָכְמַת הָאֱמֶת, שֶׁהִיא הָעִיּוּן בֶּאֱלוֹקוּתוֹ יִתְבָּרַךְ שְׁמוֹ. אִם כֵּן הֲרֵי אָנוּ רוֹאִים בְּלֹא סָפֵק חוֹבָה לִלְמֹד חָכְמַת הָאֱמֶת.

(רַבֵּינוּ הַקָּדוֹשׁ משֶׁה חַיִּים לוּצָאטוֹ הָרַמְחַ"ל זְכוּתוֹ יָגֵן עָלֵינוּ, שַׁעֲרֵי רַמְחַ"ל, מַאֲמַר הַוִּכּוּחַ, עַמּוּד פ')

אֵין יוֹתֵר חֲשִׁיבוּת מִדְּרִישַׁת סִתְרֵי תּוֹרָה, מִפְּנֵי שֶׁהֵם נוֹגְעִים בֶּאֱלֹקוּת

אֵין סָפֵק שֶׁמִּכָּל דְּרוּשֵׁי הָעוֹלָם אֵין חָשׁוּב מִדְּרִישַׁת סִתְרֵי תּוֹרָה מִפְּנֵי שֶׁהֵם נוֹגְעִים בֶּאֱלֹהוּת, כִּי מְצִיאוּת כָּל מַה שֶּׁנָּתַן תּוֹרָה לְיִשְׂרָאֵל הַכַּוָּנָה לָדַעַת הָאֱלוֹהַּ וּלְעָבְדוֹ.

(הָרַמַ"ק רַבֵּינוּ משֶׁה קוֹרְדוֹבֵירוֹ, דַּע אֶת אֱלֹקֵי אָבִיךָ, ה')

חָכְמַת הָאֱמֶת הִיא רַק לְהָאִיר עַל מַה שֶּׁחָבוּי בְּתוֹכוֹ שֶׁל אָדָם

אֵינֶנּוּ מְחַדְּשִׁים דָּבָר. עֲבוֹדָתֵנוּ הִיא רַק לְהָאִיר עַל מַה שֶּׁחָבוּי בְּתוֹכוֹ שֶׁל אָדָם.

(רַבֵּינוּ מְנַחֵם מֶנְדְל מִקּוֹצְק זְכוּתוֹ יָגֵן עָלֵינוּ אָמֵן)

יֵשׁ סְגֻלָּה נִפְלָאָה לְאֵין עָרוֹךְ לָעוֹסְקִים בְּחָכְמַת הַקַּבָּלָה, שֶׁאֲפִלּוּ כְּשֶׁאֵינָם מְבִינִים מַה שֶּׁלּוֹמְדִים, מְעוֹרְרִים עֲלֵיהֶם אֶת הָאוֹרוֹת הַמַּקִּיפִים אֶת נִשְׁמָתָם - כָּל אָדָם מִיִּשְׂרָאֵל מֻבְטָח בְּסוֹפוֹ, שֶׁיַּשִּׂיג כָּל הַהַשָּׂגוֹת הַנִּפְלָאוֹת

אָמְנָם יֵשׁ בְּזֶה דָּבָר גָּדוֹל וְרָאוּי לְפַרְסְמוֹ, כִּי יֵשׁ סְגֻלָּה נִפְלָאָה לְאֵין עָרוֹךְ, לָעוֹסְקִים בְּחָכְמַת הַקַּבָּלָה, שֶׁאַף עַל פִּי שֶׁאֵינָם מְבִינִים מַה שֶּׁלּוֹמְדִים, אֶלָּא מִתּוֹךְ הַחֵשֶׁק וְהָרָצוֹן הֶחָזָק, לְהָבִין מַה שֶּׁלּוֹמְדִים, מְעוֹרְרִים עֲלֵיהֶם אֶת הָאוֹרוֹת הַמַּקִּיפִים אֶת נִשְׁמָתָם. פֵּרוּשׁ, כִּי כָּל אָדָם מִיִּשְׂרָאֵל מֻבְטָח בְּסוֹפוֹ, שֶׁיַּשִּׂיג כָּל הַהַשָּׂגוֹת הַנִּפְלָאוֹת, אֲשֶׁר חָשַׁב הַשֵּׁם יִתְבָּרַךְ בְּמַחְשֶׁבֶת הַבְּרִיאָה לֵהָנוֹת לְכָל נִבְרָא. אֶלָּא מִי שֶׁלֹּא זָכָה בְּגִלְגּוּל זֶה, יִזְכֶּה בְּגִלְגּוּל ב' וְכוּ', עַד שֶׁיִּזְכֶּה לְהַשְׁלִים מַחְשֶׁבֶת הַבּוֹרֵא שֶׁחָשַׁב עָלָיו.

(הָרַב הַקָּדוֹשׁ רַבִּי יְהוּדָה אַשְׁלָג זֵכֶר צַדִּיק לִבְרָכָה, הַקְדָּמָה לְתַלְמוּד עֶשֶׂר סְפִירוֹת, אוֹת קנ"ה)

אוֹתָם שֶׁעָמְדוּ עַל סוֹד הַשֵּׁם וְהֶעֱמִיקוּ בְּדִבְרֵי רַבִּי שִׁמְעוֹן וְסִתְרֵי סוֹדוֹתָיו, וְהִכִּירוּ וְיָדְעוּ אֶת אֱלֹהֵי אֲבִיהֶם בִּידִיעָה וְלֹא הֶחֱלִיפוּ לְזוּלָתוֹ, וְלֹא עָבְדוּ כְּאוֹתָם הַסְּתוּמִים עֵינֵי הַשֵּׂכֶל, אֵלּוּ הֵם הַמֻּבְחָרִים

הִנֵּה מִינֵי הָעֲבוֹדָה תִּתְחַלֵּק לִשְׁלֹשָׁה חֲלָקִים, הָאֶחָד הָעוֹבֵד סְתָם שֶׁאֵינוֹ נוֹתֵן לֵב לָדַעַת, אֵינוֹ שׁוֹמֵר כָּל מִצְווֹת הַתּוֹרָה וּמִצְוָה, וְאֵינוֹ יוֹדֵעַ שׁוּם בְּחִינָה בֶּאֱלֹהוּת אֶלָּא מַכִּיר שֶׁיֵּשׁ אֱלוֹהַּ נָתַן תּוֹרָה לְיִשְׂרָאֵל וְצִוָּה שֶׁיַּעַבְדוּהוּ, וּמִכְּלַל אֵלּוּ כְּשֵׁרֵי עַם הָעוֹבְדִים לְתֻמָּם.

וְהַשֵּׁנִית הֵם הַפִּילוֹסוֹפִים שֶׁחָשְׁבוּ עָמְדוּ עַל עִקַּר הָאֱלֹהוּת וְהִשִּׂיגוּהוּ וְהִגְשִׁימוּהוּ וְכַיּוֹצֵא, וְאֵלּוּ הַמַּחֲלִיפִים הֵם קְרוֹבִים לַעֲבֹד זוּלָתוֹ, אֶלָּא שֶׁלִּבָּם נָכוֹן לָאֱמֶת וּמַעֲשֵׂיהֶם רְצוּיִים וְכַוָּנָתָם בִּלְתִּי רְצוּיָה.

וְהַשְּׁלִישִׁית הֵם אוֹתָם שֶׁעָמְדוּ עַל סוֹד הַשֵּׁם וְהֶעֱמִיקוּ בְּדִבְרֵי רַבִּי שִׁמְעוֹן וְסִתְרֵי סוֹדוֹתָיו, וְהִכִּירוּ וְיָדְעוּ אֶת אֱלֹהֵי אֲבִיהֶם בִּידִיעָה וְלֹא הֶחֱלִיפוּ לְזוּלָתוֹ, וְלֹא עָבְדוּ כְּאוֹתָם הַסְּתוּמִים עֵינֵי הַשֵּׂכֶל.

וְהִנֵּה אֵלּוּ הַשְּׁלִישִׁים הֵם הַמֻּבְחָרִים עַד שֶׁאֵלּוּ הֵם שֶׁכִּוְּנוּ לְהַצְדִּיק מַעֲשֵׂיהֶם עַל כַּוָּנַת בְּרִיאָתָם שֶׁלֹּא נִבְרָא אָדָם אֶלָּא לִשְׁנֵי עִנְיָנִים אֵלּוּ, הָא' לַעֲבֹד הַב' לְהַכִּיר, וְאֵלּוּ הַיּוֹדְעִים עָמְדוּ עַל שְׁנֵיהֶם עָבְדוּ וְהִכִּירוּ, וְעַל שְׁנֵיהֶם אָמַר דָּוִד הַמֶּלֶךְ וְהִזְהִיר "דַּע אֶת אֱלֹהֵי אָבִיךָ וְעָבְדֵהוּ", הַיּוֹדֵעַ עוֹבֵד בִּשְׁלֵמוּת, וְהַבִּלְתִּי יוֹדֵעַ עוֹבֵד, אֲבָל לֹא בִּשְׁלֵמוּת לְכָךְ הִקְדִּים וְאָמַר דַּע.

(רַבֵּינוּ הָרַמַ"ק הָרַב משֶׁה קוֹרְדוֹבֵירוֹ, דַּע אֶת אֱלֹקֵי אָבִיךָ, ה')

אֵין חֲשָׁשׁ בִּכְתִיבַת חָכְמַת הָאֱמֶת, אַדְּרַבָּה הוּא כְּמוֹ תֵּבַת נֹחַ שֶׁאוֹסֵף וְשׁוֹאֵב אוֹתוֹ אֵלָיו בַּשַּׁעַר לַהַשֵּׁם

הַחִבּוּר הַזֶּה לֹא יֵעָדֵר וְלֹא יֵעָלֵם אֶלָּא יִתְחַבֵּר וְיִכָּתֵב וִיסֻדַּר, כִּי אֵין חֲשָׁשׁ בִּכְתִיבָתוֹ מִשּׁוּם דְּלָא יִמָּנַע הַבָּא לַעֲסֹק בּוֹ הוּא צַדִּיק אוֹ רָשָׁע, אִם הוּא צַדִּיק, אַדְּרַבָּה, הַחִבּוּר הַזֶּה הוּא כְּמוֹ תֵּבַת נֹחַ שֶׁאוֹסֵף וְשׁוֹאֵב אוֹתוֹ אֵלָיו בַּשַּׁעַר לַהַשֵּׁם שֶׁאוֹסֵף הַצַּדִּיקִים אֶל תּוֹךְ הַהֵיכָל פְּנִימָה.

(רַבֵּינוּ הָרַמַ"ק הָרַב משֶׁה קוֹרְדוֹבֵירוֹ, דַּע אֶת אֱלֹקֵי אָבִיךָ, י"א)

כַּאֲשֶׁר יָבוֹא הָאָדָם לִלְמֹד בַּתּוֹרָה צָרִיךְ שֶׁיִּהְיֶה כַּוָּנָתוֹ שֶׁהוּא לוֹמֵד הָעִנְיָן הַהוּא בַּמֶּה שֶׁהֵם דְּבָרִים אֱלֹקִיִּים, שֶׁנֶּעֱלַם מִמֶּנּוּ עֹצֶם פְּנִימִיּוּתָם, וּבַדָּבָר הַזֶּה יִיטַב הֶבֶל הַתּוֹרָה הַיּוֹצֵא מִפִּיו לִפְנֵי הַקָּדוֹשׁ בָּרוּךְ הוּא

וְהַלּוֹמֵד בַּתּוֹרָה לָדַעַת כְּמִי שֶׁלּוֹמֵד בְּסֵפֶר הַזִּכְרוֹנוֹת, זֶה וַדַּאי לֹא יוֹעִיל בְּלִמּוּד וְלֹא יַגִּיעֵהוּ מִמֶּנּוּ תּוֹעֶלֶת, וְהַלְוַאי שֶׁלֹּא יַפְסִיד, אֲבָל כַּאֲשֶׁר יָבוֹא הָאָדָם לִלְמֹד בַּתּוֹרָה צָרִיךְ שֶׁיִּהְיֶה כַּוָּנָתוֹ שֶׁהוּא לוֹמֵד הָעִנְיָן הַהוּא בַּמֶּה שֶׁהֵם דְּבָרִים אֱלֹהִיִּים שֶׁנֶּעֱלַם מִמֶּנּוּ עֹצֶם פְּנִימִיּוּתָם, וּבַדָּבָר הַזֶּה יִיטַב הֶבֶל הַתּוֹרָה הַיּוֹצֵא מִפִּיו לִפְנֵי הַקָּדוֹשׁ בָּרוּךְ הוּא.

(רַבֵּינוּ הָרַמַ"ק הָרַב משֶׁה קוֹרְדוֹבֵירוֹ, דַּע אֶת אֱלֹקֵי אָבִיךָ, נ"ט)

מִי שֶׁלֹּא לָמַד דֶּרֶךְ הַסּוֹד כְּלָל, יִזְכֶּה אֶל מַדְרֵגַת עֶבֶד שָׁלֵם, וּלְעוֹלָם לֹא יוּכַל לִזְכּוֹת אֶל מַדְרֵגַת בֵּן

וְהָעִנְיָן, כִּי מִי שֶׁלֹּא לָמַד דֶּרֶךְ הַסּוֹד כְּלָל וְיֻשְׁלַם בַּעֲבוֹדָה תַּכְלִית הַשְּׁלֵמוּת, יִזְכֶּה אֶל מַדְרֵגַת עֶבֶד שָׁלֵם, וּלְעוֹלָם לֹא יוּכַל לִזְכּוֹת אֶל מַדְרֵגַת בֵּן, וְהַטַּעַם, שֶׁהוּא לוֹמֵד עַל מְנַת לְקַבֵּל פְּרָס.

(רַבֵּינוּ הָרַמַ"ק הָרַב משֶׁה קוֹרְדוֹבֵירוֹ, דַּע אֶת אֱלֹקֵי אָבִיךָ, קמ"ט)

הָעוֹסֵק בְּחָכְמַת הָאֱמֶת בְּשָׁבוּעוֹת רוֹאֶה סִימָן יָפֶה בְּלִמּוּדוֹ.

(רַבֵּינוּ חַיִּים פָאלָאגִ'י זְכוּתוֹ יָגֵן עָלֵינוּ אָמֵן, מוֹעֵד לְכָל חַי סִימָן ח' אוֹת י"ב)

מִי שֶׁהוּא שָׁלֵם גַּם בְּסִתְרֵי תּוֹרָה נִקְרָא מַשְׂכִּיל, וְכָל אוֹתִיּוֹת הֲוָיָ"ה זוֹכִים לְשָׁמְרוֹ לְעוֹלָם

מִי שֶׁהוּא שָׁלֵם גַּם בְּסִתְרֵי תּוֹרָה נִקְרָא מַשְׂכִּיל. מִי שֶׁיֵּשׁ בְּיָדָיו מִקְרָא מֵאוֹת ה' אַחֲרוֹנָה שֶׁבַּשֵּׁם נִשְׁלָח לוֹ מַלְאָךְ לְשָׁמְרוֹ, וְאִם יֵשׁ בְּיָדוֹ מִשְׁנָה וְתַלְמוּד עִם הַמִּקְרָא נִזְקָקִין לוֹ ב' אוֹתִיּוֹת אַחֲרוֹנוֹת ו"ה מִשֵּׁם הֲוָיָ"ה לִשְׁלֹחַ לוֹ ב' מַלְאָכִים לְשָׁמְרוֹ, וְאִם יֵשׁ בְּיָדוֹ מִקְרָא, מִשְׁנָה, תַּלְמוּד, אַגָּדָה, וְסִתְרֵי תּוֹרָה וְסֵפֶר יְצִירָה, וְאֵינוֹ שָׁלֵם בְּחָכְמַת הַקַּבָּלָה, נִקְרָא חָכָם וְנָבוֹן, וְאֵינוֹ נִקְרָא מַשְׂכִּיל. וְכָל הַשֵּׁם הַמְיֻחָד רֻבּוֹ כְּכֻלּוֹ זָקוּק לְשָׁמְרוֹ, וּמִי שֶׁהוּא שָׁלֵם בְּכָל הַדְּבָרִים הַנִּזְהָרִים, כָּל אוֹתִיּוֹת הֲוָיָ"ה זוֹכִים לְשָׁמְרוֹ לְעוֹלָם.

(חֶסֶד לְאַבְרָהָם לְרַבֵּינוּ אַבְרָהָם אֲזוּלַאי זְכוּתוֹ יָגֵן עָלֵינוּ אָמֵן, עֵין הַקּוֹרֵא נָהָר י"ג)

דַּוְקָא בָּעֵת הַזֹּאת שֶׁאֵינוֹ מַרְגִּישׁ בְּעַצְמוֹ שׁוּם חֵשֶׁק לִלְמֹד וּמֹחוֹ וְלִבּוֹ אֲטוּמִים וְלֹא יָכוֹל לְכַוֵּן כְּלָל מַה שֶּׁלּוֹמֵד, אַף עַל פִּי כֵן יִתְגַּבֵּר בְּכֹחַ לוֹמַר אָז בְּפִיו אֶת דִּבְרֵי הַזֹּהַר

עִקָּר גָּדוֹל לְהִתְגַּבֵּר מְאֹד בְּכֹחַ לִלְמֹד דַּוְקָא בָּעֵת הַזֹּאת, שֶׁאֵינוֹ מַרְגִּישׁ בְּעַצְמוֹ שׁוּם חֵשֶׁק לִלְמֹד רַק הַחֹמֶר מְקָרְרוֹ בְּעַצְלוּת וּבִכְבֵדוּת וְכוּ', אֲפִלּוּ שֶׁמֹּחוֹ וְלִבּוֹ אֲטוּמִים וְלֹא יָכוֹל לְכַוֵּן כְּלָל מַה שֶּׁלּוֹמֵד, אַף עַל פִּי כֵן יִתְגַּבֵּר בְּכֹחַ לוֹמַר אָז בְּפִיו אֶת דִּבְרֵי הַגְּמָרָא, מִשְׁנָיוֹת, מִדְרָשׁ וְזֹהַר.

(מִנְחַת עָ'נִ'י אוֹת כ"ה)

כָּל אָדָם מִיִּשְׂרָאֵל מְחֻיָּב בְּהֶחְלֵט לִלְמֹד חָכְמַת הַקַּבָּלָה - וְאִם לֹא לָמַד חָכְמַת הַקַּבָּלָה, הוּא מְחֻיָּב לְהִתְגַּלְגֵּל וְלָבוֹא עוֹד פַּעַם בָּעוֹלָם הַזֶּה

הִנֵּה נוֹדַע מִפִּי סוֹפְרִים וּפִי סְפָרִים אֲשֶׁר לִמּוּד חָכְמַת הַקַּבָּלָה הוּא מְחֻיָּב בְּהֶחְלֵט לְכָל אָדָם מִיִּשְׂרָאֵל, וְלוּ לָמַד אָדָם כָּל הַתּוֹרָה כֻּלָּהּ, וּבָקִי בְּשַׁ"ס וּפוֹסְקִים בְּעַל פֶּה, גַּם מְמֻלָּא בְּמִדּוֹת וּבְמַעֲשִׂים טוֹבִים יוֹתֵר מִכָּל בְּנֵי דּוֹרוֹ וְלֹא לָמַד חָכְמַת הַקַּבָּלָה, הוּא מְחֻיָּב לְהִתְגַּלְגֵּל וְלָבוֹא עוֹד פַּעַם בָּעוֹלָם הַזֶּה כְּדֵי לִלְמֹד רָזֵי תּוֹרָה וְחָכְמַת הָאֱמֶת, שֶׁזֶּהוּ מוּבָא בְּכַמָּה מְקוֹמוֹת בְּמִדְרְשֵׁי חֲכָמֵינוּ זִכְרוֹנָם לִבְרָכָה.

וְהוּא חִיּוּב גָּמוּר בְּהֶחְלֵט עַל כָּל אָדָם מִיִּשְׂרָאֵל, לִלְמֹד וּלְהָבִין רָזִין דְּאוֹרַיְתָא וְכָל דַּרְכֵי הַשְׁפָּעוֹתָיו יִתְבָּרַךְ לַתַּחְתּוֹנִים, שֶׁהֵם עִקַּר חָכְמַת הָאֱמֶת וּשְׂכַר הַנְּשָׁמוֹת לֶעָתִיד לָבוֹא.

(הָרַב הַקָּדוֹשׁ רַבִּי יְהוּדָה אַשְׁלָג זֵכֶר צַדִּיק לִבְרָכָה, הַקְדָּמָה לַסֵּפֶר פִּי חָכָם)

חַכְמֵי הַגּוֹיִים כֻּלָּם אֵינָם יוֹדְעִים בִּיצִירָה מַה שֶּׁיּוֹדֵעַ קָטָן שֶׁבְּיִשְׂרָאֵל

אֵין חַכְמֵי הַגּוֹיִים, שֶׁכֻּלָּם אֵינָם יוֹדְעִים בִּיצִירָה מַה שֶּׁיּוֹדֵעַ קָטָן שֶׁבְּיִשְׂרָאֵל. וְתוֹעֶלֶת שְׁאָר הַחָכְמוֹת לִהְיוֹת סֻלָּם לְחָכְמַת יְדִיעַת הַבּוֹרֵא.

(רַבֵּינוּ משֶׁה בֶּן נַחְמָן, הָרַמְבָּ"ן, כִּתְבֵי רַמְבָּ"ן, מַאֲמָר תּוֹרַת ה' תְּמִימָה, עַמּוּד קנ"ה)

חַיָּבִים לָדַעַת אוֹתָהּ כִּי מִצְוָה הִיא עָלֵינוּ

חַיָּבִים לָדַעַת אוֹתָהּ, כִּי מִצְוָה הִיא עָלֵינוּ: "וְיָדַעְתָּ הַיּוֹם וַהֲשֵׁבֹתָ אֶל לְבָבֶךָ, כִּי הַשֵּׁם הוּא הָאֱלֹקִים". הֲרֵי שֶׁחַיָּבִים אֲנַחְנוּ לֵידַע בִּידִיעָה וְלֹא בֶּאֱמוּנָה בִּלְבַד, אֶלָּא בִּדְבָרִים הַמִּתְיַשְּׁבִים עַל הַלֵּב.

(רַבֵּינוּ משֶׁה חַיִּים לוּצָאטוֹ, הָרַמְחַ"ל, סֵפֶר מִלְחֶמֶת משֶׁה, כְּלָלִים, עַמּוּד שמ"ט)

כָּל חָכְמַת הַקַּבָּלָה הִיא רַק לָדַעַת הַנְהָגָתוֹ שֶׁל הָרָצוֹן הָעֶלְיוֹן

כָּל חָכְמַת הַקַּבָּלָה הִיא רַק לָדַעַת הַנְהָגָתוֹ שֶׁל הָרָצוֹן הָעֶלְיוֹן, עַל מַה בָּרָא כָּל הַבְּרִיּוֹת הָאֵלֶּה? וּמַה הוּא רוֹצֶה בָּהֶם? וּמַה יִּהְיֶה סוֹף כָּל סִיבוּבֵי הָעוֹלָם? וְאֵיךְ מִתְפָּרְשִׁים כָּל הַגִּלְגּוּלִים הָאֵלֶּה אֲשֶׁר לָעוֹלָם, שֶׁהֵם כָּל כָּךְ זָרִים, כִּי כְּבָר שִׁעֵר הָרָצוֹן הָעֶלְיוֹן בְּעַצְמוֹ סִיבוּב הַנְהָגָה זֹאת הַגּוֹמֶרֶת בִּשְׁלֵמוּת גָּמוּר. וְאֵלֶּה הַשִּׁעוּרִים הֵם מַה שֶּׁאָנוּ מְפָרְשִׁים בְּסוֹד הַסְּפִירוֹת וְהָעוֹלָמוֹת.

(רַבֵּינוּ משֶׁה חַיִּים לוּצָאטוֹ, הָרַמְחַ"ל, דַּעַת תְּבוּנוֹת עַמּוּד 21)

הַפְּתָאִים הַיַתּוּשִׁים נִמְנָעִים מִיִּרְאָתָם מִלְּהִתְעַסֵּק בְּחָכְמַת הָאֱמֶת, וְלִבָּם שֹׁרֶשׁ פּוֹרֶה רֹאשׁ וְלַעֲנָה, וְעָלְתָה בָּהֶם חֲלוּדַת טִיט וְרֶפֶשׁ, לִכְפֹּר בְּחָכְמַת הָאֱמֶת, וְאוֹמְרִים שֶׁאֵין בַּתּוֹרָה אֶלָּא פְּשָׁטֵיהּ וּלְבוּשֵׁיהּ בִּלְבַד, וְאֵין סָפֵק כִּי לֹא יִהְיֶה לָהֶם חֵלֶק בָּעוֹלָם הַבָּא

וּמַה יַּעֲשׂוּ הַפְּתָאִים הַיַּתּוּשִׁים אֲשֶׁר בִּזְמַנֵּנוּ זֶה, בִּהְיוֹתָם חֲכָמִים שְׂמֵחִים בְּחֶלְקָם וְשָׂשִׂים בַּעֲבוֹדָתָם, וְאֵינָם יוֹדְעִים כִּי מִיִּרְאָתָם לִכָּנֵס בָּהּ הֵם נִמְנָעִים מִלְּהִתְעַסֵּק בָּהּ כַּנִּזְכַּר, וְעַל כֵּן גְּבָעוֹת אֵלּוּ נִתְקַלְקְלוּ, וְלִבָּם שֹׁרֶשׁ פּוֹרֶה רֹאשׁ וְלַעֲנָה, וְעָלְתָה בָּהֶם חֲלוּדַת טִיט וְרֶפֶשׁ, לִכְפֹּר בְּחָכְמַת הָאֱמֶת, וְאוֹמְרִים שֶׁאֵין בַּתּוֹרָה אֶלָּא פְּשָׁטֵיהּ וּלְבוּשֵׁיהּ בִּלְבַד, וְאֵין סָפֵק כִּי לֹא יִהְיֶה לָהֶם חֵלֶק בָּעוֹלָם הַבָּא, וַעֲלֵיהֶם נֶאֱמַר "הִנֵּה עֲבָדַי יֹאכֵלוּ וְאַתֶּם תִּרְעָבוּ".

(רַבֵּינוּ חַיִּים וִיטַאל, כִּתְבֵי הָאֲרִ"י, עֵץ חַיִּים חֵלֶק א', הַקְדָּמַת מוֹרֵינוּ הָרַב חַיִּים וִיטַאל זְכוּתוֹ יָגֵן עָלֵינוּ אָמֵן, י"א - י"ב)

מִי שֶׁכָּבֵד וְקָשֶׁה בְּעִנְיַן הָעִיּוּן בַּתַּלְמוּד, מוּטָב לוֹ שֶׁיַּנִּיחַ אֶת יָדוֹ מִמֶּנּוּ, וְיַעֲסֹק בְּחָכְמַת הָאֱמֶת

הַתַּלְמִידֵי חֲכָמִים הָעוֹסְקִים בַּתּוֹרָה לִשְׁמָהּ וְלֹא לִשְׁמוֹ לַעֲשׂוֹת לוֹ שֵׁם, צָרִיךְ שֶׁיַּעֲסֹק בִּתְחִלָּה בְּחָכְמַת הַמִּקְרָא וְהַמִּשְׁנָה וְהַתַּלְמוּד כְּפִי מַה שֶּׁיּוּכַל שִׂכְלוֹ לִסְבֹּל, וְאַחַר כֹּל יַעֲסֹק לָדַעַת אֶת קוֹנוֹ בְּחָכְמַת הָאֱמֶת, וּכְמוֹ שֶׁצִּוָּה דָּוִד הַמֶּלֶךְ עָלָיו הַשָּׁלוֹם אֶת שְׁלֹמֹה בְּנוֹ "דַּע אֶת אֱלֹקֵ"י אָבִיךָ וְעָבְדֵהוּ", וְאִם הָאִישׁ הַזֶּה יִהְיֶה כָּבֵד וְקָשֶׁה בְּעִנְיַן הָעִיּוּן בְּתַלְמוּד, מוּטָב לוֹ שֶׁיַּנִּיחַ אֶת יָדוֹ מִמֶּנּוּ אַחַר שֶׁבָּחַן מַזָּלוֹ בְּחָכְמָה זֹאת וְיַעֲסֹק בְּחָכְמַת הָאֱמֶת, וְזֶהוּ שֶׁאָמְרוּ: כָּל תַּלְמִיד חָכָם שֶׁאֵינוֹ רוֹאֶה סִימָן יָפֶה בְּתַלְמוּד בַּחֲמֵשֶׁת שָׁנִים שׁוּב אֵינוֹ רוֹאֶה.

(רַבֵּינוּ חַיִּים וִיטַאל, הַקְדָּמַת מוֹרֵינוּ הָרַב חַיִּים וִיטַאל זְכוּתוֹ יָגֵן עָלֵינוּ אָמֵן, עַל שַׁעַר הַהַקְדָּמוֹת דַּף ב')

הַסְּכָלִים הַמִּתְחַכְּמִים הַפּוֹעֲרִים פִּיהֶם נֶגֶד הָעוֹסְקִים בְּחָכְמַת הַקַּבָּלָה, אוֹי לָהֶם וּלְרֹעַ מַזָּלָם עַל סִכְלוּתָם וְהוֹלֵלוּתָם, כִּי לֹא יַרְוִיחוּ מִזֶּה, רַק שֶׁהֵם מְנִיאִים אֶת עַם הַשֵּׁם מֵעֲלוֹת לְהַר קָדְשׁוֹ

וּמִכָּאן תְּשׁוּבָה לַסְכָלִים הַמִּתְחַכְּמִים, וְחָכְמַת מָה לָהֶם, הַפּוֹעֲרִים פִּיהֶם נֶגֶד הָעוֹסְקִים בְּחָכְמַת הַקַּבָּלָה, הָאוֹמְרִים עֲלֵיהֶם, כִּי קוֹל דְּבָרִים הֵם שׁוֹמְעִים, וּתְמוּנָה אֵינָם רוֹאִים, אוֹי לָהֶם וּלְרֹעַ מַזָּלָם עַל סִכְלוּתָם וְהוֹלֵלוּתָם, כִּי לֹא יַרְוִיחוּ מִזֶּה, רַק שֶׁהֵם מְנִיאִים אֶת עַם הַשֵּׁם מֵעֲלוֹת לְהַר קָדְשׁוֹ, שֶׁהֲרֵי גַּם מַלְאֲכֵי מַעְלָה יְגֵעִים וְאֵינָם מַשִּׂיגִים עֶצֶם הַכָּבוֹד, וּמֵרֹב תְּשׁוּקָתָם מִתְאַמְּצִים לַעֲלוֹת לִפְנִים מִמְּחִצָּתָם, וְהִנָּם שׁוֹאֲגִים עַל דֶּרֶךְ אָמְרוּ, בְּאַהֲבָתָהּ תִּשְׁגֶּה תָּמִיד וְלֹא לִשְׁגָגָה יֵחָשֵׁב לָהֶם.

אַף שׁוֹכְנֵי בָּתֵּי חֹמֶר, אֲשֶׁר בְּעָפָר יְסוֹדָם, לֹא יֵחָשֵׁב לָהֶם תְּשׁוּקָתָם לִשְׁגָגָה, רַק לְשֶׁבַח וּגְדֻלָּה וְכָבוֹד, כִּי הַתּוֹעֶה בַּדֶּרֶךְ וְכַוָּנָתוֹ לְבַקֵּשׁ אֶת בֵּית הַמֶּלֶךְ, וְהוּא מְחַזֵּר חָלִילָה, לָדַעַת אֵיזֶה הַדֶּרֶךְ יִשְׁכֹּן, לִצְדָקָה תֵּחָשֵׁב לוֹ, וּפְרָס מֵאֵת הַמֶּלֶךְ יְקַבֵּל עַל טָרְחוֹ. וְזֶהוּ הָאֱמֶת, וּמַה שֶּׁאֵין בּוֹ סָפֵק.

(סֵפֶר כֶּתֶם פָּז לְרַבֵּינוּ שִׁמְעוֹן בֶּן לָבִיא זְכוּתוֹ יָגֵן עָלֵינוּ אָמֵן, מְחַבֵּר שִׁיר בַּר יוֹחַאי, טוֹב וְרַע הַנִּכְלָל בָּאָדָם)

הַדּוֹבְרִים עָתֵק עַל הָעוֹסְקִים בְּסִפְרֵי הַקַּבָּלָה בְּגַאֲוָה וּבוּז, עֲתִידִין לִתֵּן אֶת הַדִּין, כִּי תֵּאָלַמְנָה שִׂפְתֵיהֶם בָּזֶה וּבַבָּא, כִּי יִסָּכֵר פִּי דוֹבְרֵי שָׁקֶר, וְדַי לָהֶם סִכְלוּתָם לְעֹנֶשׁ נַפְשָׁם

וְהַדּוֹבְרִים עָתֵק עַל הָעוֹסְקִים בְּסִפְרֵי הַקַּבָּלָה בְּגַאֲוָה וּבוּז, עֲתִידִין לִתֵּן אֶת הַדִּין, כִּי תֵּאָלַמְנָה שִׂפְתֵיהֶם בָּזֶה וּבַבָּא, כִּי יִסָּכֵר פִּי דוֹבְרֵי שָׁקֶר הַמִּתְהַלְלִים בָּאֱלִילִים מַעֲשֵׂה יְדֵי אָדָם, בַּמּוֹפְתִים הַמֻּרְגָּשִׁים, כְּפִי הַנִּגְלֶה לְסַנְוְרֵי עֵינֵיהֶם, וְאֶת פֹּעַל הַשֵּׁם הָרוּחָנִי לֹא יַבִּיטוּ, כִּי הוּא נְשָׁמָה לַמֻּרְגָּשׁ, וְדַי לָהֶם סִכְלוּתָם לְעֹנֶשׁ נַפְשָׁם.

(סֵפֶר כֶּתֶם פָּז לְרַבֵּינוּ שִׁמְעוֹן בֶּן לָבִיא זְכוּתוֹ יָגֵן עָלֵינוּ אָמֵן, מְחַבֵּר שִׁיר בַּר יוֹחַאי, טוֹב וְרַע הַנִּכְלָל בָּאָדָם)

מִי שֶׁהָיָה יָכוֹל לְהַשִּׂיג סוֹדוֹת הַתּוֹרָה וְלֹא הִשְׁתַּדֵּל לְהַשִּׂיגָן, נִדּוֹן בְּדִינִין קָשִׁין

כָּל אֶחָד מַה שֶּׁמְּלַמְּדִין אוֹתוֹ בְּבֶטֶן אִמּוֹ כֵּן יֵשׁ יְכֹלֶת בְּיָדוֹ לְהַשִּׂיג. וּמִי שֶׁהָיָה יָכוֹל לְהַשִּׂיג סוֹדוֹת הַתּוֹרָה וְהוּא לֹא יִשְׁתַּדֵּל לְהַשִּׂיגָן, נִדּוֹן בְּדִינִין קָשִׁין.

(הַגָּאוֹן רַבִּי אֵלִיָּהוּ מִוִּילְנָה, הַגְּרָ"א, אֶבֶן שְׁלֵמָה חֵלֶק כ"ד)

אַשְׁרֵינוּ מַה טּוֹב חֶלְקֵנוּ שֶׁזָּכִינוּ לְאוֹר הַזֹּהַר הַקָּדוֹשׁ - מִי שֶׁלֹּא רָאָה אוֹר סֵפֶר הַזֹּהַר לֹא רָאָה אוֹר מִיָּמָיו

"וַיִּצֶר יְהֹוָה אֱלֹהִים מִן הָאֲדָמָה כָּל חַיַּת הַשָּׂדֶה וְאֵת כָּל עוֹף הַשָּׁמַיִם", וַוי לְעָלְמָא דְּאִנּוּן אַטִּימִין לִבָּא וּסְתִימִין עַיְינִין דְּלָא מִסְתַּכְּלִין בְּרָזֵי דְאוֹרַיְיתָא וְלָא יָדְעִין. דְּוַדַּאי חַיַּת הַשָּׂדֶה וְעוֹף הַשָּׁמַיִם אִנּוּן עַמֵּי הָאָרֶץ. וְאֲפִילּוּ בְּאִלֵּין דְּאִנּוּן נֶפֶשׁ חַיָּה לָא אִשְׁתְּכַח עֵזֶר בְּהוֹן (בְּגָלוּתָא) לִשְׁכִינְתָּא בְּגָלוּתָא וְלָא לְמשֶׁה דְּאִיהוּ עִמַּהּ. עַד כָּאן לְשׁוֹן הַזֹּהַר.

אַשְׁרֵינוּ מַה טּוֹב חֶלְקֵנוּ שֶׁזָּכִינוּ לְאוֹרוֹ לֵילֵךְ וְלַהֲגוֹת בְּאִמְרֵי נֹעַם מִזִּיו זֹהַר עֶלְיוֹן אוֹר הַקָּדוֹשׁ, חִכּוֹ מַמְתַּקִּים וְכֻלּוֹ מַחְמַדִּים, מַיִם שֶׁאֵין לָהֶם סוֹף וְקֵץ לְהָבִין וּלְהַשְׂכִּיל בְּמַעֲשֵׂה בְּרֵאשִׁית וּבְמַעֲשֵׂה הַמֶּרְכָּבָה, וְאֵיךְ לִהְיוֹת מֶרְכָּבָה לְהִתְיַחֵד וּלְהָשִׁיב נֶפֶשׁ אֶל הַמְּקוֹר מַחְצָבָהּ וְשָׁרְשָׁהּ. וְזֹאת נֶחְלַט וְנִשְׁרַשׁ בְּנַפְשִׁי, אֲשֶׁר מִי שֶׁלֹּא רָאָה אוֹר סֵפֶר הַזֹּהַר לֹא רָאָה אוֹר מִיָּמָיו.

(רַבֵּינוּ צְבִי הִירְשׁ מִזִּידִיטְשׁוֹב זְכוּתוֹ יָגֵן עָלֵינוּ אָמֵן, עֲטֶרֶת צְבִי, פָּרָשַׁת בְּהַעֲלֹתְךָ)

עַל יְדֵי סוֹדוֹת הַתּוֹרָה שֶׁקּוֹרֵא הָאָדָם עוֹשֶׂה תִּקּוּן גָּדוֹל לִשְׁכִינְתָּא בְּגָלוּתָא

בַּסֵּפֶר אוֹר יִשְׂרָאֵל פֵּרֵשׁ דְּהָכִי קָאָמַר וְאֵין עֲלֵיהֶם תַּרְעֹמֶת שֶׁלֹּא לָמְדוּ הַסּוֹד. דְּאִינּוּן נֶפֶשׁ חַיָּה, הֵם הַתַּלְמִידֵי חֲכָמִים הַלּוֹמְדִים הַפְּשָׁט וּמַנִּיחִים הַסּוֹד, עֲלֵיהֶם הִיא הַתַּרְעֹמֶת, לְפִי דְּלָא אֶשְׁתַּכַּח עֵזֶר בְּהוֹן בְּגָלוּתָא לִשְׁכִינְתָּא, לְפִי שֶׁעַל יְדֵי סוֹדוֹת הַתּוֹרָה שֶׁקּוֹרֵא הָאָדָם עוֹשֶׂה תִּקּוּן גָּדוֹל לִשְׁכִינְתָּא בְּגָלוּתָא.

(הָרַב שָׁלוֹם בֶּן משֶׁה בּוּזַגְלוֹ, מִקְדַּשׁ מֶלֶךְ חֵלֶק א' כ"ח)

לֹא יִתְפַּלֵּל עַד שֶׁיִּלְמֹד בַּזֹּהַר הַקָּדוֹשׁ הֵן רַב הֵן מְעַט

קֹדֶם הַתְּפִלָּה יִקְבַּע עַצְמוֹ לִלְמֹד מִשְׁנָיוֹת, גְּמָרָא, זֹהַר. וְלֹא יִתְפַּלֵּל עַד שֶׁיִּלְמֹד בַּזֹּהַר הַקָּדוֹשׁ הֵן רַב הֵן מְעַט.

(שֻׁלְחָן הַטָּהוֹר סִימָן צ"ג אוֹת ב')

צָרִיךְ לִזָּהֵר שֶׁלֹּא יוֹצִיא בִּשְׂפָתָיו בְּחָכְמָה זוֹ מַה שֶּׁלֹּא שָׁמַע מֵאָדָם שֶׁרָאוּי לִסְמֹךְ עָלָיו

צָרִיךְ שֶׁיִּהְיֶה עָמֵל בַּתּוֹרָה פַּרְדֵ"ס שֶׁנֶּאֱמַר "אוֹ יַחֲזֵק בְּמָעוּזִּי". וְאַל יַחֲשֹׁב שֶׁיִּגָּלוּ לוֹ רָזֵי הַתּוֹרָה בִּהְיוֹתוֹ רֵיק, כְּדִכְתִיב יָהַב חָכְמְתָא לְחַכִּימִין וְצָרִיךְ לִזָּהֵר שֶׁלֹּא יוֹצִיא בִּשְׂפָתָיו בְּחָכְמָה זוֹ מַה שֶּׁלֹּא שָׁמַע מֵאָדָם שֶׁרָאוּי לִסְמֹךְ עָלָיו, וּכְאַזְהָרַת הָרַשְׁבִּ"י וַחֲבֵרָיו.

(תְּנָאִים לְלִמּוּד הַקַּבָּלָה מֵרַבִּי חַיִּים וִיטַאל אוֹת י')

לִפְעָמִים יִלְמֹד בְּאֵימָה בִּמְעַט אֵיזֶה כְּתָבִים מֵהָאֲרִ"י זִכְרוֹנוֹ צַדִּיק לִבְרָכָה לְחַיֵּי הָעוֹלָם הַבָּא

וְיַעֲסֹק בְּאֵימָה וּבְיִרְאָה בְּאֵיזֶה סִפְרֵי מוּסָר בְּכָל יוֹם בְּרֵאשִׁית חָכְמָה וּשְׁלָ"ה וְחוֹבַת הַלְּבָבוֹת, וְלִפְעָמִים יִלְמֹד בְּאֵימָה בִּמְעַט אֵיזֶה כְּתָבִים מֵהָאֲרִ"י זִכְרוֹנוֹ צַדִּיק לִבְרָכָה לְחַיֵּי עוֹלָם הַבָּא, וְכָל זֶה בְּאֵימָה וּבְיִרְאָה וּפַחַד הַשֵּׁם. בַּדּוֹרוֹת הָרִאשׁוֹנִים הָיָה נִשְׁמוֹתֵיהֶם נְשָׁמוֹת קְדוֹשׁוֹת וְהָיוּ נִשְׁמָרִים מִנְּעוּרֵיהֶם מִכָּל חֵטְא וְעָווֹן, וְהָיוּ נִשְׁמוֹתֵיהֶם רְאוּיִים וּמְסֻגָּלִים לִלְמֹד חָכְמָה זֹאת, אֲבָל עַתָּה, בַּעֲווֹנוֹתֵינוּ הָרַבִּים, שֶׁיֵּשׁ לָנוּ גּוּף עָכוּר וְחֹמֶר עָב, צָרִיךְ הָאָדָם לְזַכֵּךְ וּלְכַבֵּס עַצְמוֹ מִכָּל חֵטְא וּלְזַכֵּךְ נִשְׁמָתוֹ. וְיָבִין הָאָדָם אִם זִכֵּךְ נִשְׁמָתוֹ כַּאֲשֶׁר אֵין יֵצֶר הָרַע מְסִיתוֹ לִשְׁטוּת וַהֲבָלִים כַּאֲשֶׁר בִּתְחִלָּה, וְאָז יוּכַל לִלְמֹד בְּכָל פַּעַם הַכְּתָבִים.

וְהַשֵּׁם יִתְבָּרַךְ יְזַכֵּהוּ אִם יְזַכֵּךְ מַחְשַׁבְתּוֹ בִּקְדֻשָּׁה בֶּאֱמֶת וּבְתָמִים, שֶׁיִּפְתַּח לוֹ שַׁעֲרֵי הַחָכְמָה בְּכִתְבֵי הָאֲרִ"י זִכְרוֹנוֹ לִבְרָכָה לְחַיֵּי הָעוֹלָם הַבָּא, אֲשֶׁר לֹא כֵן כָּל זְמַן שֶׁמְּלֻבָּשׁ בְּתַאֲווֹת גּוּפָנִיּוֹת בְּהַבְלֵי זְמַן, שֶׁהַלִּמּוּד קָשֶׁה לוֹ מְאֹד חָס וְשָׁלוֹם. צָרִיךְ הָאָדָם לְזַכֵּךְ גּוּפוֹ וְנַפְשׁוֹ בְּלִמּוּד, כַּנִּזְכַּר לְעֵיל בְּלִמּוּד הַגְּמָרָא וְתּוֹסְפוֹת, גַּם דִּבְרֵי אַגָּדָה שֶׁבַּגְּמָרָא הֵמָּה מְסֻגָּלִים מְאֹד לְזַכֵּךְ נִשְׁמָתוֹ.

(הַנְהָגוֹת הָאָדָם מֵהָרַב הַקָּדוֹשׁ רַבִּי אֱלִימֶלֶךְ מִלִּיזֶ'נְסְק זְכוּתוֹ יָגֵן עָלֵינוּ אָמֵן, אוֹת ד-ה-ו)

נִפְתְּחוּ שַׁעֲרֵי הַחָכְמָה עַל הָרַשְׁבִּ"י, לְהָאִיר לְכָל יִשְׂרָאֵל עַד קֵץ הַיָּמִים

רַק בִּימֵי רַשְׁבִּ"י, אַחֲרֵי שְׁלֹשׁ עֶשְׂרֵה שָׁנָה אֲשֶׁר הָיָה בַּמְּעָרָה, נִפְתְּחוּ שַׁעֲרֵי הַחָכְמָה עָלָיו, לְהָאִיר לְכָל יִשְׂרָאֵל עַד קֵץ הַיָּמִים.

(רַבֵּינוּ משֶׁה חַיִּים לוּצָאטוֹ, הָרַמְחַ"ל, אַדִּיר בַּמָּרוֹם, עַמּוּד י"ג)

רַשְׁבִּ"י חִבֵּר סֵפֶר הַזֹּהַר, לְפִי הַהֶאָרָה אֲשֶׁר הִגִּיעַ אֵלָיו בְּהִתָּקְנוֹ בַּמְּעָרָה

הִנֵּה רַשְׁבִּ"י חִבֵּר סֵפֶר הַזֹּהַר, לְפִי הַהֶאָרָה אֲשֶׁר הִגִּיעַ אֵלָיו בְּהִתָּקְנוֹ בַּמְּעָרָה, וְעִנְיָנוֹ חִבּוּר עַל הַתּוֹרָה מְבָאֵר סוֹדוֹת גְּדוֹלִים לְפִי סִדְרֵי הַתּוֹרָה עַצְמָהּ. וּשְׁאָר הַסְּפָרִים אֲשֶׁר נַעֲשׂוּ מִן הָאֲחֵרִים, כְּגוֹן סֵפֶר יְצִירָה וּפִרְקֵי הֵיכָלוֹת וְכַיּוֹצֵא. וְכָל הַסְּפָרִים אֲשֶׁר לָרִאשׁוֹנִים, כְּגוֹן סֵפֶר רָזִיאֵל, סִפְרָא דְּחִנּוּךְ וְכַיּוֹצֵא, אֵינָם עַל הַתּוֹרָה וּלְפִי סִדְרָי תּוֹרָה.

אַךְ זֶהוּ חִבּוּר גָּדוֹל וְנוֹרָא הַמְגַלֶּה עֹמֶק הַסּוֹדוֹת בְּבֵרוּר רַב עַל הַתּוֹרָה עַצְמָהּ, וְזֶהוּ נִקְרָא גִּלּוּי הַתּוֹרָה בִּפְנִימִיּוּתָהּ, כְּמוֹ שֶׁעָתִיד הַקָּדוֹשׁ בָּרוּךְ הוּא לְגַלּוֹת הַתּוֹרָה עַצְמָהּ בְּיֶתֶר פְּנִימִיּוּת עֲמֻקָּה גַּם כֵּן לֶעָתִיד לָבוֹא.

(רַבֵּינוּ רַבִּי משֶׁה חַיִּים לוּצָאטוֹ, הָרַמְחַ"ל, אַדִּיר בַּמָּרוֹם, עַמּוּד כ"ד)

הַזֹּהַר הַנַּעֲשָׂה עַל הַתּוֹרָה זֶה נִקְרָא הַפֶּתַח הַגָּדוֹל שֶׁל כְּלָלוּת הַתּוֹרָה

וְהָיָה רַבִּי שִׁמְעוֹן בַּר יוֹחַאי מְגַלֶּה סוֹדוֹת הַתּוֹרָה, וַחֲבֵרִים מַקְשִׁיבִים לְקוֹלוֹ וּמִתְחַבְּרִים עִמּוֹ לִהְיוֹת בְּחִבּוּר זֶה, כָּל אֶחָד עוֹנֶה חֶלְקוֹ. כְּמוֹ שֶׁנַּעֲשֵׂית הַמִּשְׁנָה עַל יְדֵי הַתַּנָּאִים, וְרַבֵּנוּ הַקָּדוֹשׁ חִבֵּר סְבָרַת כֻּלָּם וְעָשָׂה מֵהֵם סֵפֶר הַמִּשְׁנָה.

כָּךְ רָצָה רַבִּי שִׁמְעוֹן בַּר יוֹחַאי שֶׁיְּחֻבַּר סֵפֶר כָּלוּל מִמַּאַמְרֵי כָּל בְּנֵי יְשִׁיבָתוֹ, וְיִהְיֶה הַסֵּפֶר מְחֻבָּר עַל הַתּוֹרָה. כִּי הַחִבּוּרִים מְדַבְּרִים עַל עִנְיָנִים פְּרָטִים, אַךְ הַזֹּהַר הַנַּעֲשָׂה עַל הַתּוֹרָה זֶה נִקְרָא הַפֶּתַח הַגָּדוֹל שֶׁל כְּלָלוּת הַתּוֹרָה. וְהִנֵּה רַבִּי שִׁמְעוֹן בַּר יוֹחַאי צִוָּה לְרַבִּי אַבָּא לִהְיוֹת כּוֹתֵב וּמְסַדֵּר אֶת כָּל הַדְּבָרִים אֲשֶׁר יְדַבְּרוּ הַחֲכָמִים בְּנֵי הַיְשִׁיבָה, בְּכָל זְמַן וּזְמַן וּבְכָל מָקוֹם שֶׁהֵם, אֶת הַכֹּל יְסַדֵּר לְפִי סֵדֶר הַתּוֹרָה.

(רַבֵּינוּ רַבִּי משֶׁה חַיִּים לוּצָאטוֹ, הָרַמְחַ"ל, אַדִּיר בַּמָּרוֹם, עַמּוּד כ"ד)

אַף מִי שֶׁאֵין לוֹ יָד בְּחָכְמָה זוֹ לֹא יִמָּנַע מִשּׁוּט בְּסִפְרֵי הַמְקֻבָּלִים

וְהָרָגִיל בְּסֵפֶר הַזֹּהַר וְהַתִּקּוּנִים וְסִפְרֵי הַמְקֻבָּלִים, בְּעֵינָיו יִרְאֶה וּלְבָבוֹ יָבִין גֹּדֶל מַעֲלַת חָכְמָה זוֹ, וְיִמְסֹר נַפְשׁוֹ עָלֶיהָ, וּלְפוּם צַעֲרָא אַגְרָא. אָמְנָם אַף מִי שֶׁאֵין לוֹ יָד בְּחָכְמָה זוֹ לֹא יִמָּנַע מִשּׁוּט בְּסִפְרֵי הַמְקֻבָּלִים הַמְפָרְשִׁים כַּוָּנַת הַתְּפִלּוֹת וּבְרָכוֹת וּמִצְווֹת.

כִּי אָז בִּשְׁעַת מַעֲשֶׂה יִתְלַהֵב לִבּוֹ בְּזִכְרוֹ כִּי הֵם דְּבָרִים הָעוֹמְדִים בְּרוּמוֹ שֶׁל עוֹלָם עָמֹק עָמֹק וְגָבוֹהַּ מֵעַל גָּבוֹהַּ. אַשְׁרֵי יְלוּד אִשָּׁה הַבּוֹנֶה בַּשָּׁמַיִם עֲלִיּוֹתָיו וְלֹא יְהֵא עוֹבֵד בִּתְפִלָּתוֹ לְקַבֵּל פְּרָס, רַק יְכַוֵּן לְתַקֵּן הַדְּבָרִים שֶׁשָּׁרְשָׁן לָדַעַת קְדוֹשִׁים אֲשֶׁר בָּאָרֶץ הֵמָּה וְאַדִּירֵי כָּל חֶפְצִי בָם, וְלִבּוֹ לָמוֹ אָב יִצְעַק, שֶׁמַּעֲשֵׂה יָדֵינוּ יְכוֹנֵן עָלֵינוּ.

(חַיִּים שָׁאַל, מַעֲרֶכֶת גְּדוֹלִים, עֵרֶךְ סוֹד)

חָכָם אֶחָד מָכַר סֵפֶר הַזֹּהַר שֶׁלּוֹ, וְחָלַם לוֹ בַּלַּיְלָה שֶׁקּוֹרִין אוֹתוֹ 'בְּהֵמָ"ה' - 'בְּהֵמָ"ה' רָאשֵׁי תֵּבוֹת בִּ'עַרְתָּ הַ'קֹּדֶשׁ מִ'ן הַ'בַּיִת, וְהָלַךְ וְהֶחֱזִיר הַזֹּהַר

רָאִיתִי בְּסֵפֶר כְּתִיבַת יָד יָשָׁן, דְּחָכָם אֶחָד הָיָה לוֹ סֵפֶר הַזֹּהַר וּמְכָרוֹ. וּבַלַּיְלָה הָיָה מְצַעֲרִין אוֹתוֹ וְקוֹרִין אוֹתוֹ בְּהֵמָה, וּבַיּוֹם סִפֵּר הַחֲלוֹם וְאָמַר לוֹ תַּלְמִיד חָכָם אֶחָד, כִּי הוֹכִיחַ אוֹתוֹ שֶׁמָּכַר הַזֹּהַר וְזֶהוּ בְּהֵמָ"ה, רָאשֵׁי תֵּבוֹת בִּ'עַרְתָּ הַ'קֹּדֶשׁ מִ'ן הַ'בַּיִת, וּכְשָׁמְעוֹ הָלַךְ וְהֶחֱזִיר הַזֹּהַר, עַד כָּאן כָּתוּב בַּסֵּפֶר.

(דְּבַשׁ לְפִי לְהַחִידָ"א זְכוּתוֹ יָגֵן עָלֵינוּ אָמֵן, מַעֲרֶכֶת ב' - ד')

הַמַּחֲלֹקֶת עַל הַצַּדִּיקִים הַגְּדוֹלִים

בְּכָל דּוֹר וָדוֹר מִתְרַבֶּה וּמִתְגָּרָה מַחֲלֹקֶת עַל הַצַּדִּיקִים, וְעַל פִּי רֹב עִקַּר הַמַּחֲלֹקֶת עַל אֵלּוּ הַצַּדִּיקִים הָעוֹסְקִים לְקָרֵב נְפָשׁוֹת הָרְחוֹקִים בְּיוֹתֵר לְהַשֵּׁם יִתְבָּרַךְ, מֵחֲמַת שֶׁמִּדַּת הַדִּין מִתְגָּרָה מְאֹד בְּאֵלוּ הַנְפָשׁוֹת הַנִּזְכַּר לְעֵיל. עַל כֵּן נִכְנָס טִינָא בְּלֵב הָעוֹלָם, וְלִפְעָמִים נִכְנָס גַּם בְּלֵב גְּדוֹלֵי הַצַּדִּיקִים לַחֲלֹק עַל הַצַּדִּיקִים הַנִּזְכָּרִים לְעֵיל, הַמְקָרְבִים אוֹתָם, עַד שֶׁמְּדֻמֶּה לָהֶם שֶׁאֵינָם מִתְנַהֲגִים כָּרָאוּי. וְזֶה נִמְשָׁךְ וּמִשְׁתַּלְשֵׁל מִבְּחִינַת הַמַּחֲלֹקֶת שֶׁחָלְקוּ הַשְּׁבָטִים עַל יוֹסֵף הַצַּדִּיק.

(רַבֵּינוּ נַחְמָן מִבְּרֶסְלֶב זְכוּתוֹ יָגֵן עָלֵינוּ, לִקּוּטֵי עֵצוֹת הַמְשֻׁלָּשׁ, חֵלֶק גֵרִים וְהִתְקָרְבוּת רְחוֹקִים, ט"ז)

אֵלּוּ הַסּוֹדוֹת לֹא אֶתְמַסְּרוּ לְכָל בַּר נָשׁ, אֶלָּא הַמַּשְׂכִּילִים חַד בְּדָרָא אוֹ תְּרֵי בְּדָרָא, וּבְדוֹר רַבִּי שִׁמְעוֹן לֹא נִמְצְאוּ אֶלָּא שִׁבְעָה הַחֲבֵרִים.

(הָרַמַ"ק רַבֵּינוּ הָרַב משֶׁה קוֹרְדוֹבֵירוֹ, דַּע אֶת אֱלֹקֵי אָבִיךָ)

לִקְבֹּעַ עִתִּים לְעַיֵּן בְּסֵפֶר הַזֹּהַר לֵידַע מְקוֹר הָאוֹר מָתוֹק הוּא לָעֵינַיִם

אִי לָזֹאת בָּאתִי לִדְרֹשׁ שְׁלוֹם חֲבֵרַי אֲנָשִׁים כְּגִילִי לִהְיוֹת חֲרֵדִים עַל דְּבַר הַשֵּׁם לִקְבֹּעַ לָהֶם עִתִּים לְעַיֵּן בְּסֵפֶר הַזֹּהַר לֵידַע מְקוֹר הָאוֹר מָתוֹק הוּא לָעֵינַיִם.

(בַּעַל עֲטֶרֶת צְבִי מִזִּידִיטְשׁוֹב, סוּר מֵרַע דַּף ד:)

עֵת לַעֲשׂוֹת לַהַשֵּׁם וּלְהַצִּיל מַה שֶּׁאֶפְשָׁר עוֹד לְהַצִּיל, לָצֵאת מֵהַגָּדֵר לְהָפִיץ חָכְמַת הַקַּבָּלָה בְּקֶרֶב הָעָם

זֶה זְמַן רַב אֲשֶׁר מוּסַר כִּלְיוֹתַי יִרְדְּפֵנִי יוֹם יוֹם, לָצֵאת מִגִּדְרִי וּלְחַבֵּר אֵיזֶה חִבּוּר יְסוֹדִי בִּדְבַר נִשְׁמַת הַיַּהֲדוּת וְהַדָּת וּבִידִיעַת מְקוֹרִיּוּת חָכְמַת הַקַּבָּלָה וְלַהֲפִיצוֹ בְּקֶרֶב הָעָם, בְּאֹפֶן שֶׁיַּשִּׂיגוּ מִתּוֹכוֹ הֶכֵּרוּת וַהֲבָנָה בִּכְלַל הַדְּבָרִים הָעוֹמְדִים בְּרוּמוֹ שֶׁל עוֹלָם כָּרָאוּי, בְּאָפְיָם וְצִבְיוֹנָם הָאֲמִתִּי.

וּלְפָנִים בְּיִשְׂרָאֵל, בְּטֶרֶם שֶׁנִּתְגַּלְּתָה בָּעוֹלָם מְלֶאכֶת הַדְּפוּס, לֹא הָיוּ בְּקִרְבֵּנוּ סְפָרִים מְזֻיָּפִים בְּעִנְיָנִים הַנּוֹגְעִים לְנִשְׁמַת הַיַּהֲדוּת וְכוּ', מִשּׁוּם שֶׁכִּמְעַט לֹא הָיָה בְּקִרְבֵּנוּ מְחַבֵּר בִּלְתִּי אַחְרַאי עַל דְּבָרָיו, וְזֹאת מִטַּעַם פָּשׁוּט, כִּי הִנֵּה אָדָם בִּלְתִּי אַחְרַאי עַל פִּי רֹב אֵינֶנּוּ מֵהַמְפֻרְסָמִים, לְפִיכָךְ אִם בְּמִקְרֶה יָצָא אֶחָד וְהֵעִיז פָּנָיו לְחַבֵּר חִבּוּר כָּזֶה, הֲרֵי לֹא הָיָה כְּדַאי לְשׁוּם מַעְתִּיק לְהַעְתִּיק אֶת סִפְרוֹ, כִּי לֹא יְשַׁלְּמוּ לוֹ שְׂכַר טִרְחָתוֹ אֲשֶׁר עָלָה כָּרָגִיל סְכוּם חָשׁוּב, וְנִמְצָא שֶׁהָיָה מִשְׁפָּטוֹ חָרוּץ מֵאֵלָיו לְהֵאָבֵד מִתּוֹךְ הַקָּהָל.

וּבָעֵת הַהִיא גַּם יוֹדְעֵי דָּבָר לֹא הָיָה לָהֶם שׁוּם עִנְיָן וּתְבִיעָה לְחַבֵּר סְפָרִים מֵהַסּוּג הַנִּזְכַּר לְעֵיל, מִשּׁוּם שֶׁהַיְדִיעוֹת הַלָּלוּ אֵינָן נְחוּצוֹת לַהֲמוֹן הָעָם, אֶלָּא לְהֵפֶךְ הָיָה לָהֶם עִנְיָן לְהַסְתִּיר הַדָּבָר בְּחַדְרֵי חֲדָרִים, מִטַּעַם "כְּבוֹד אֱלֹקִים הַסְתֵּר דָּבָר", כִּי נִצְטַוִּינוּ לְהַסְתִּיר אֶת נִשְׁמַת הַתּוֹרָה וְהָעֲבוֹדָה מֵאוֹתָם שֶׁאֵינָם צְרִיכִים לָהּ אוֹ אֵינָם כְּדַּאִיִים לָהּ, וְלֹא לְזַלְזֵל בָּהּ וּלְהַצִּיגָהּ בְּחַלּוֹנוֹת רַאֲוָה לְעֻמַּת תַּאֲוָתָם שֶׁל הַמִּסְתַּכְּלִים בַּאֲרֻבּוֹת אוֹ בַּעֲלֵי הִתְפָּאֲרוּת, כִּי כֵן כְּבוֹד אֱלֹקִים מְחַיֵּב אוֹתָנוּ.

אוּלָם מֵעֵת שֶׁמְּלֶאכֶת הַדְּפוּס נִתְפַּשְּׁטָה בָּעוֹלָם וְאֵין הַמְחַבְּרִים צְרִיכִים יוֹתֵר לַמַּעְתִּיקִים דִּבְרֵיהֶם וְנִתְמַעֵט הַמְּחִיר הַגָּבוֹהַּ שֶׁל הַסֵּפֶר, הִנֵּה עִם זֶה הוּכַן הַדֶּרֶךְ גַּם לַמְחַבְּרִים בִּלְתִּי אַחְרָאִים לְמַעֲשֵׂיהֶם לַעֲשׂוֹת סְפָרִים כְּכָל אֲוַת נַפְשָׁם לְפַרְנָסָה וּלְכָבוֹד וְכַדּוֹמֶה, וְאֶת עֶצֶם מַעֲשֵׂה יְדֵיהֶם אֵינָם מְבִיאִים בַּחֶשְׁבּוֹן, וּלְפֹעַל יְדֵיהֶם לֹא יַבִּיטוּ כְּלָל.

וּמֵהָעֵת הַהִיא הִתְחִילוּ לְהִתְרַבּוֹת הַסְּפָרִים גַּם מִן הַסּוּג הָאָמוּר לְעֵיל, אֲשֶׁר בְּלִי שׁוּם לִמּוּד וְקַבָּלָה פֶּה אֶל פֶּה מֵרַב מֻסְמָךְ לְכָךְ, וַאֲפִלּוּ בְּחֶסְרוֹן יְדִיעָה בְּכָל אוֹתָם הַסְּפָרִים הַקַּדְמוֹנִים שֶׁיֵּשׁ לָהֶם שַׁיָּכוּת לַסּוּג הַזֶּה, הוֹלְכִים מְחַבְּרֵיהֶם וּמוֹצִיאִים סְבָרוֹת מִדָּמָם וּבְשָׂרָם עַצְמָם וּמִכָּל בּוּקֵי סְרִיקֵי, וְתוֹלִין הַדְּבָרִים בְּרוּמוֹ שֶׁל עוֹלָם לְצַיֵּר בְּזֶה נִשְׁמַת הָאֻמָּה וְכָל אוֹצָרָהּ הַכַּבִּיר. וְכִכְסִילִים לֹא יֵדְעוּ לְהִזָּהֵר גַּם אֵין לָהֶם דֶּרֶךְ לֵידַע זֹאת, אֲשֶׁר מְבִיאִים לְדוֹרוֹת דֵּעוֹת מְשֻׁבָּשׁוֹת, וּבִתְמוּרַת תַּאֲווֹתֵיהֶם הַקְּטַנְטַנּוֹת חוֹטְאִים וּמַחֲטִיאִים אֶת הָרַבִּים לְדוֹרוֹת.

חָכְמַת הַקַּבָּלָה נִמְצֵאת סְגוּרָה וּמְסֻגֶּרֶת בְּאֶלֶף עִזְקָאוֹת עַד הַיּוֹם הַזֶּה

וְלַאַחֲרוֹנָה הֶעֱלוּ צַחֲנָם מַעְלָה מַעְלָה, כִּי גַּם תָּקְעוּ אֶת צִפָּרְנֵיהֶם בְּחָכְמַת הַקַּבָּלָה, מִבְּלִי לָשִׂים לֵב אֲשֶׁר חָכְמָה זֹאת נִמְצֵאת סְגוּרָה וּמְסֻגֶּרֶת בְּאֶלֶף עִזְקָאוֹת עַד הַיּוֹם הַזֶּה, עַד אֲשֶׁר אֵין יוֹצֵא וּבָא בְּתוֹכָהּ לְהָבִין אַף מִלָּה אַחַת בְּמַשְׁמָעוּתָהּ הָרְאוּיָה, וְאֵין צָרִיךְ לוֹמַר אֵיזֶה קֶשֶׁר בֵּין מִלָּה אַחַת לַחֲבֶרְתָּהּ, כִּי בְּכָל הַסְּפָרִים הָאֲמִתִּיִּים שֶׁנִּתְחַבְּרוּ עִם הַיּוֹם אֵין בָּהֶם זוּלַת רְמָזִים דַּקִּים, אֲשֶׁר בְּדֹחַק גָּדוֹל הֵמָּה מַסְפִּיקִים רַק בִּשְׁבִיל תַּלְמִיד מֵבִין מִדַּעְתּוֹ לְקַבֵּל פֵּרוּשָׁם מִפִּי חָכָם מְקֻבָּל וּמֻסְמָךְ לְכָךְ.

וְהִנֵּה גַּם "שָׁמָּה קִנְּנָה קִפּוֹז וַתְּמַלֵּט וּבָקְעָה וְדָגְרָה בְצִלָּהּ" וְנִתְרַבּוּ בְּיָמֵינוּ אֵלֶּה חוֹבְרֵי חָבֶר אֲשֶׁר עוֹשִׂים שָׁם מַטְעַמִּים כָּאֵלֶּה שֶׁהֵמָּה לְגֹעַל נֶפֶשׁ לְכָל הַמִּסְתַּכְּלִים בָּהֶם. וְיֵשׁ מֵהֶם שֶׁיַּפְלִיגוּ עוֹד לַעֲלוֹת עַל רֹאשׁ הַפִּסְגָּה, וְלוֹקְחִים לָהֶם מָקוֹם הָרָאוּי לְרָאשֵׁי הַדּוֹרוֹת, שֶׁעוֹשִׂים עַצְמָם כְּיוֹדְעִים לְבָרֵר בֵּין סִפְרֵי הַקַּדְמוֹנִים וְהָרִאשׁוֹנִים זִכְרוֹנָם לִבְרָכָה, לְהוֹרוֹת לַצִּבּוּר אֵיזֶה סֵפֶר רָאוּי לַהֲגוֹת בּוֹ וְאֵיזֶה סֵפֶר שֶׁאֵינוֹ כְּדַאי לְטַפֵּל בּוֹ מִשּׁוּם שֶׁמָּלֵא דִּבְרֵי הֲזָיָה, חַס וְשָׁלוֹם, וּכְדַי בִּזָּיוֹן וָקֶצֶף.

כִּי עַד עַתָּה הָיְתָה מְלֶאכֶת הַבֵּרוּר הַזֹּאת מְיֻחֶסֶת וּמֻגְבֶּלֶת רַק לְאֶחָד מֵעֲשָׂרָה רָאשֵׁי דּוֹרוֹת, וְעַתָּה נִבְעָרִים יִתְעַלְּלוּ בָּהּ. וּלְפִיכָךְ נִשְׁתַּבְּשָׁה מְאֹד דַּעַת הַצִּבּוּר בִּתְפִיסַת הָעִנְיָנִים הָאֵלֶּה, וְעוֹד נוֹסָף כִּי נוֹצְרָה אֲוִירָה שֶׁל קַלּוּת דַּעַת וְכָל אֶחָד חוֹשֵׁב לְעַצְמוֹ אֲשֶׁר דַּי לוֹ בִּסְרִיקָה אַחַת בִּשְׁעַת הַפְּנַאי לְהִתְבּוֹנֵן וּלְבַקֵּר בִּדְבָרִים נִשְׂגָּבִים אֵלּוּ, וְעוֹבְרִים בִּיעָף עַל כָּל עוֹלַם הַחָכְמָה הַגָּבוֹהַּ וּמְקוֹרִיּוּת נִשְׁמַת הַיַּהֲדוּת בְּטִיסָה אַחַת כְּמוֹ הַמַּלְאָךְ הַנּוֹדָע, וּמוֹצִיאִים מַסְקָנוֹת כָּל אֶחָד לְפִי הֲלַךְ רוּחוֹ.

וְאֵלֶּה הֵן הַסִּבּוֹת שֶׁהוֹצִיאוּ אוֹתִי מִחוּץ לְגִדְרִי, וְהֶחְלַטְתִּי כִּי עֵת לַעֲשׂוֹת לַהַשֵּׁם וּלְהַצִּיל מַה שֶּׁאֶפְשָׁר עוֹד לְהַצִּיל. וְקִבַּלְתִּי עַל עַצְמִי לְגַלּוֹת שִׁעוּר מְסֻיָּם מֵהַמְּקוֹרִיּוּת הַנּוֹגַעַת לַסּוּג הָאָמוּר וְלַהֲפִיצוֹ בְּקֶרֶב הָעָם.

(הָרַב הַקָּדוֹשׁ רַבִּי יְהוּדָה אַשְׁלָג זֵכֶר צַדִּיק לִבְרָכָה, מַאֲמָר עֵת לַעֲשׂוֹת)

רַשְׁבִּ"י זִכְרוֹנוֹ לִבְרָכָה הָיָה בּוֹ כֹּחַ לְהַלְבִּישׁ הַדְּבָרִים וּלְדָרְשָׁם, בְּאֹפֶן שֶׁאַף אִם יִדְרְשֵׁם לָרַבִּים, לֹא יְבִינֵם אֶלָּא מִי שֶׁרָאוּי לַהֲבִינָם, לָכֵן נִתָּן לוֹ "רְשׁוּת" לִכְתֹּב סֵפֶר הַזֹּהַר

הִנֵּה דָּבָר זֶה מְבֹאָר בַּסֵּפֶר שַׁעַר מַאַמְרֵי רַשְׁבִּ"י לְהָאֲרִ"י זִכְרוֹנוֹ לִבְרָכָה, בְּפָרָשַׁת מִשְׁפָּטִים זֹהַר, דַּף ק'. וְזֶה לְשׁוֹנוֹ: דַּע, כִּי נִשְׁמוֹת הַצַּדִּיקִים יֵשׁ מֵהֶם מִבְּחִינַת אוֹר הַמַּקִּיף. וְיֵשׁ מֵהֶם שֶׁהֵם מִבְּחִינַת אוֹר פְּנִימִי. וְכָל אוֹתָם שֶׁהֵם מִצַּד אוֹר מַקִּיף, יֵשׁ בָּהֶם כֹּחַ לְדַבֵּר בְּנִסְתָּרוֹת וְסוֹדוֹת הַתּוֹרָה דֶּרֶךְ כִּסּוּי וְהֶעְלֵם גָּדוֹל, כְּדֵי שֶׁלֹּא יוּבְנוּ אֶלָּא לְמִי שֶׁרָאוּי לַהֲבִינָם.

וְהִנֵּה רַבִּי שִׁמְעוֹן בַּר יוֹחַאי עָלָיו הַשָּׁלוֹם, הָיְתָה נִשְׁמָתוֹ מִצַּד אוֹר הַמַּקִּיף. וְלָכֵן הָיָה בּוֹ כֹּחַ לְהַלְבִּישׁ הַדְּבָרִים וּלְדָרְשָׁם, בְּאֹפֶן שֶׁאַף אִם יִדְרְשֵׁם לָרַבִּים, לֹא יְבִינֵם אֶלָּא מִי שֶׁרָאוּי לַהֲבִינָם. וְלָכֵן נִתָּן לוֹ "רְשׁוּת" לִכְתֹּב סֵפֶר הַזֹּהַר. וְלֹא נִתָּן "רְשׁוּת" לְרַבּוֹתָיו אוֹ לָרִאשׁוֹנִים אֲשֶׁר קָדְמוּ לוֹ, לִכְתֹּב סֵפֶר בַּחָכְמָה הַזֹּאת, עִם הֱיוֹת שֶׁוַּדַּאי הָיוּ יוֹדְעִים בַּחָכְמָה הַזֹּאת יוֹתֵר מִמֶּנּוּ. אֲבָל הַטַּעַם הוּא שֶׁלֹּא הָיָה בָּהֶם כֹּחַ לְהַלְבִּישׁ הַדְּבָרִים כָּמוֹהוּ.

גֹּדֶל הַעֲלָמַת סֵפֶר הַזֹּהַר שֶׁאֵין כָּל מֹחַ וּמֹחַ יָכוֹל לְהָבִין דְּבָרָיו - מִזְּמַן רַשְׁבִּ"י וְתַלְמִידָיו בַּעֲלֵי הַזֹּהַר עַד זְמַנּוֹ שֶׁל הָאֲרִ"י זִכְרוֹנוֹ לִבְרָכָה, לֹא הָיָה אַף אֶחָד מֵהַמְחַבְּרִים שֶׁיָּבִין דִּבְרֵי הַזֹּהַר וְהַתִּקּוּנִים כְּמוֹ הָאֲרִ"י זִכְרוֹנוֹ לִבְרָכָה

וְזֶהוּ מַה שֶּׁכָּתוּב: בְּרֵיהּ דְּיוֹחָאי יָדַע לְאִסְתַּמְּרָא אָרְחוֹי, (בְּנוֹ שֶׁל יוֹחַאי יָדַע לִשְׁמֹר דְּרָכָיו). וּבָזֶה תָּבִין גֹּדֶל הֶעְלֵם סֵפֶר הַזֹּהַר, אֲשֶׁר כָּתַב רַשְׁבִּ"י, שֶׁאֵין כָּל מֹחַ וּמֹחַ יָכוֹל לְהָבִין דְּבָרָיו.

תַּמְצִית דְּבָרָיו: אֲשֶׁר עִנְיַן בֵּאוּרֵי דְּבָרִים בְּחָכְמַת הָאֱמֶת אֵינוֹ תָּלוּי כְּלָל בְּגַדְלוּתוֹ וְקַטְנוּתוֹ שֶׁל הֶחָכָם הַמְקֻבָּל, אֶלָּא הוּא עִנְיַן הֶאָרַת הַנְּשָׁמָה הַמְיֻחֶדֶת לְדָבָר זֶה, אֲשֶׁר הֶאָרַת נְשָׁמָה זֹאת הִיא בְּחִינַת נְתִינַת "רְשׁוּת" מֵהַשָּׁמַיִם לְגַלּוֹת חָכְמָה הָעֶלְיוֹנָה. וְנִמְצֵינוּ לְמֵדִים, אֲשֶׁר מִי שֶׁלֹּא זָכָה לָרְשׁוּת הַזֹּאת, אָסוּר לוֹ לְבָאֵר בֵּאוּרִים בְּחָכְמָה זוֹ, מִשּׁוּם שֶׁאֵינוֹ יָכוֹל לְהַלְבִּישׁ הַדְּבָרִים הַדַּקִּים הַהֵם בְּמִלִּים הַמַּתְאִימִים לַדָּבָר, בְּאֹפֶן שֶׁלֹּא יִכָּשְׁלוּ הַמְעַיְּנִים בָּהּ.

שֶׁמִּשּׁוּם זֶה לֹא מָצִינוּ שׁוּם סֵפֶר מְסֻדָּר בְּחָכְמַת הָאֱמֶת מִלִּפְנֵי סֵפֶר הַזֹּהַר שֶׁל רַשְׁבִּ"י. כִּי כָּל הַסְּפָרִים שֶׁקְּדָמוּהוּ בְּאוֹתָהּ הַחָכְמָה, אֵינָם מֻגְדָּרִים בְּשֵׁם בֵּאוּרִים בְּחָכְמָה, אֶלָּא רַק רְמָזִים בְּעָלְמָא, וְגַם בְּלִי סֵדֶר שֶׁל קוֹדֵם וְנִמְשָׁךְ, כַּנּוֹדָע לְמוֹצְאֵי דַּעַת. עַד כָּאן הֲבָנַת דְּבָרָיו זִכְרוֹנוֹ לִבְרָכָה.

וְיֵשׁ לְהוֹסִיף כְּפִי מַה שֶּׁקִּבַּלְתִּי מִפִּי סוֹפְרִים וּמִפִּי סְפָרִים, אֲשֶׁר מִזְּמַן רַשְׁבִּ"י וְתַלְמִידָיו בַּעֲלֵי הַזֹּהַר, עַד זְמַנּוֹ שֶׁל הָאֲרִ"י זִכְרוֹנוֹ לִבְרָכָה, לֹא הָיָה אַף אֶחָד מֵהַמְחַבְּרִים שֶׁיָּבִין דִּבְרֵי הַזֹּהַר וְהַתִּקּוּנִים כְּמוֹ הָאֲרִ"י זִכְרוֹנוֹ לִבְרָכָה. וְכָל הַחִבּוּרִים הָאֵלּוּ שֶׁקְּדָמוּהוּ, אֵינָם אֶלָּא בִּבְחִינַת בַּעֲלֵי רֶמֶז בְּחָכְמָה זוֹ. וְגַם סִפְרֵי הֶחָכָם הָרַמַ"ק זִכְרוֹנוֹ לִבְרָכָה בִּכְלָלָם.

וְגַם עַל הָאֲרִ"י זִכְרוֹנוֹ לִבְרָכָה עַצְמוֹ רָאוּי לוֹמַר אוֹתָם הַדְּבָרִים שֶׁאָמַר עַל רַבִּי שִׁמְעוֹן בַּר יוֹחַאי. דְּהַיְנוּ, אֲשֶׁר לְקוֹדְמָיו שֶׁל הָאֲרִ"י זִכְרוֹנוֹ לִבְרָכָה לֹא נִתְּנָה רְשׁוּת מֵהַשָּׁמַיִם לְגַלּוֹת בֵּאוּרֵי הַחָכְמָה, וּלְהָאֲרִ"י זִכְרוֹנוֹ לִבְרָכָה נִתְּנָה הָרְשׁוּת הַזֹּאת. בְּאֹפֶן שֶׁאֵין לְהַבְחִין כָּאן מִשּׁוּם גַּדְלוּת וְקַטְנוּת כְּלָל, כִּי יָכוֹל לִהְיוֹת שֶׁמַּעֲלַת הַקּוֹדְמִים לוֹ הָיְתָה לְאֵין עָרוֹךְ גְּדוֹלָה מִמַּעֲלַת הָאֲרִ"י זִכְרוֹנוֹ לִבְרָכָה. אָמְנָם לָהֶם לֹא נִתְּנָה הָרְשׁוּת לְדָבָר זֶה. וּלְפִיכָךְ נִשְׁמְרוּ מִלִּכְתֹּב הַבֵּאוּרִים הַשַּׁיָּכִים לְעֶצֶם הַחָכְמָה, אֶלָּא הִסְתַּפְּקוּ בִּרְמָזִים קְצָרִים, שֶׁאֵינָם נִקְשָׁרִים זֶה בָּזֶה כְּלָל.

מֵעֵת שֶׁנִּתְגַּלּוּ סִפְרֵי הָאֲרִיזַ"ל בָּעוֹלָם, כָּל הָעוֹסְקִים בְּחָכְמַת הַקַּבָּלָה הִנִּיחוּ יְדֵיהֶם מִכָּל סִפְרֵי הָרִאשׁוֹנִים וְהַגְּאוֹנִים שֶׁקָּדְמוּ לְהָאֲרִיזַ"ל, וְכָל חַיֵּי רוּחָם הִדְבִּיקוּ רַק בְּכִתְבֵי הָאֲרִיזַ"ל בִּלְבַד

עִקְּרֵי הַחִבּוּרִים בְּחָכְמַת הָאֱמֶת, אֵינָם אֶלָּא סִפְרֵי הַזֹּהַר וְהַתִּקּוּנִים, וְאַחֲרֵיהֶם סִפְרֵי הָאֲרִיזַ"ל

וּמִטַּעַם זֶה, מֵעֵת שֶׁנִּתְגַּלּוּ סִפְרֵי הָאֲרִ"י זִכְרוֹנוֹ לִבְרָכָה בָּעוֹלָם, כָּל הָעוֹסְקִים בְּחָכְמַת הַקַּבָּלָה הִנִּיחוּ יְדֵיהֶם מִכָּל סִפְרֵי הָרַמַ"ק זִכְרוֹנוֹ לִבְרָכָה, וּמִכָּל הָרִאשׁוֹנִים וְהַגְּאוֹנִים שֶׁקָּדְמוּ לְהָאֲרִ"י זִכְרוֹנוֹ לִבְרָכָה, כַּמְפֻרְסָם בֵּין הָעוֹסְקִים בְּחָכְמָה זוֹ. וְכָל חַיֵּי רוּחָם הִדְבִּיקוּ רַק בְּכִתְבֵי הָאֲרִ"י זִכְרוֹנוֹ לִבְרָכָה בִּלְבַד. בְּאֹפֶן אֲשֶׁר עִקְּרֵי הַחִבּוּרִים הַנֶּחְשָׁבִים בִּבְחִינַת בֵּאוּרִים בְּחָכְמָה זוֹ כָּרָאוּי לִהְיוֹת, אֵינָם אֶלָּא סִפְרֵי הַזֹּהַר וְהַתִּקּוּנִים, וְאַחֲרֵיהֶם סִפְרֵי הָאֲרִ"י זִכְרוֹנוֹ לִבְרָכָה.

(הָרַב הַקָּדוֹשׁ רַבִּי יְהוּדָה אַשְׁלָג זֵכֶר צַדִּיק לִבְרָכָה, גִּלּוּי טֶפַח וְכִסּוּי טְפָחַיִם)

כָּל הַתּוֹרָה כֻּלָּהּ נֶאֱגֶרֶת עַל שֵׁם הַשֵּׁם

דַּע כִּי כָּל הַתּוֹרָה כֻּלָּהּ הִיא כְּמוֹ פֵּרוּשׁ לְשֵׁם הַשֵּׁם יִתְבָּרַךְ, וְזֶה סוֹד "תּוֹרַת הַשֵּׁם" בְּוַדַּאי... כָּל הַתּוֹרָה כֻּלָּהּ נֶאֱגֶרֶת עַל הַכִּנּוּיִים, עַל הַשֵּׁמוֹת. וְהַשֵּׁמוֹת הַקְּדוֹשִׁים כֻּלָּם תְּלוּיִים עַל שֵׁם הַשֵּׁם וְכֻלָּם מִתְאַחֲדִים בּוֹ. נִמְצֵאת כָּל הַתּוֹרָה כֻּלָּהּ נֶאֱגֶרֶת עַל שֵׁם הַשֵּׁם.

(רַבִּי יוֹסֵף בֶּן אַבְרָהָם גִ'יקָטִילָה, שַׁעֲרֵי אוֹרָה)

לִמּוּד סֵפֶר הַזֹּהַר כְּשֶׁאֵינוֹ מֵבִין מַאי קָאָמַר

אֲבָל בַּתּוֹרָה שֶׁבְּעַל פֶּה אִם אֵינוֹ מֵבִין הַפֵּרוּשׁ: לְעִנְיַן לִמּוּד סֵפֶר הַזֹּהַר כְּשֶׁאֵינוֹ מֵבִין מַאי קָאָמַר. עַיֵּן צִפֹּרֶן שָׁמִיר סִימָן ב' אוֹ מ"ד: לִמּוּד סֵפֶר הַזֹּהַר מְרוֹמָם עַל כָּל לִמּוּד בְּשֶׁגַּם לֹא יָדַע מַאי קָאָמַר וְאַף שֶׁיִּטְעֶה בִּקְרִיאָתוֹ. וְהֶאֱרִיךְ בְּזֶה בְּמִגְדַּל עֹז (כְּפַר חֲבַּ"ד תשמ) עַמּוּד תלח מִכַּמָּה וְכַמָּה מְקוֹרוֹת שֶׁאֲפִילּוּ לֹא יָדַע מַאי קָאָמַר מִכָּל מָקוֹם נֶחְשָׁב לִמּוּד. וְעַיֵּן לְהַלָּן הֶעָרָה 9 מִמַּעֲבַר יַבֹּק.

וְאוּלַי לְפִי מַה שֶּׁכָּתַבְנוּ לְעֵיל (סִימָן א' הֶעָרָה 52/א מִלִּקּוּטֵי תּוֹרָה), שֶׁלִּמּוּד הַזֹּהַר בִּכְלַל שְׁלִישׁ בַּמִּקְרָא. מוּבָן שֶׁדִּינוֹ כְּמִקְרָא לְגַמְרֵי, וְיוֹצֵא אֲפִילּוּ אֵינוֹ מֵבִין פֵּרוּשׁ הַמִּלּוֹת. וּכְדִלְעֵיל (הֶעָרָה 2/7) לְעִנְיַן אַגָּדוֹת.

(הֶעָרוֹת עַל שֻׁלְחָן עָרוּךְ הָרַב שֶׁל הַגָּאוֹן רַבִּי זַלְמָן, לְהָרַב מָרְדְּכַי שְׁמוּאֵל אַשְׁכְּנַזִּי רַאֲבָ"ד כְּפַר חַבָּ"ד, 2/ה)

כִּי לְדִבְרֵי הַזֹּהַר, סִפְרוֹ הוּא הַמַּלְאָךְ הַגּוֹאֵל אוֹתָנוּ, וַאֲפִלּוּ אִם תִּטְעֶה בְּאֵיזֶה מָקוֹם אֵין שְׁגָגָתְךָ עוֹלָה זָדוֹן

וְהֵבִיא מַאַמְרֵי הַזֹּהַר, שֶׁבַּדּוֹר הָאַחֲרוֹן קֹדֶם מָשִׁיחַ תִּתְגַּלֶּה הַחָכְמָה הַזֹּאת, וְכָתַב וְזֶה לְשׁוֹנוֹ: עֵת הַזָּמִיר הִגִּיעַ דְּלִיזַמֵּר אֵינַשׁ כַּד יַזִּיל בְּאוֹרְחָא סוֹדוֹת הַתּוֹרָה לְקַיֵּם וּבְלֶכְתְּךָ בַּדֶּרֶךְ כוּ'. כִּי לְדִבְרֵי הַזֹּהַר סִפְרוֹ הוּא הַמַּלְאָךְ הַגּוֹאֵל אוֹתָנוּ, וַאֲפִלּוּ אִם תִּטְעֶה בְּאֵיזֶה מָקוֹם אֵין שְׁגָגָתְךָ עוֹלָה זָדוֹן. עַד כָּאן לְשׁוֹנוֹ. וְלָמָּה אֵינוֹ נִזְכָּר, כִּי בְּשָׁעָה שֶׁלּוֹמְדִים חִלּוּקִים שֶׁהוּא יוֹתֵר קָשֶׁה, שֶׁאַף בַחִלּוּקִים יֵשׁ קְלִפָּה וּפְרִי כוּ', וְעַיֵּן בְּסִפְרוֹ שֶׁהֶאֱרִיךְ לְמַעֲנִיתָם בְּבִטּוּל דִּבְרֵי הַמְקַטְרְגִים עַל לִמּוּד הַקַּבָּלָה. וְהַגָּדוֹל שֶׁבְּאֶחָיו הָרַב מוֹרֵינוּ הָרַב חַיִּים וִיטַאל שֶׁכָּתַב בְּסִפְרוֹ הַקָּדוֹשׁ עֵץ חַיִּים, שֶׁמִּי שֶׁלֹּא לָמַד הַנִּסְתָּר הוּא כְּגוּף בְּלֹא נְשָׁמָה וְיִצְטָרֵךְ לָבוֹא בְּגִלְגּוּל לְתִקּוּן, וְעַיֵּן רַבֵּינוּ משֶׁה זְכוּתָא פָּרָשַׁת קְדוֹשִׁים שֶׁהֶאֱרִיךְ בָּזֶה שֶׁכָּתַב מַה שֶּׁאָמְרוּ רַבּוֹתֵינוּ זִכְרוֹנָם לִבְרָכָה אוֹר הַתּוֹרָה מְחַיֶּה, דַּוְקָא הַנִּסְתָּר שֶׁנִּקְרָא אוֹר הַתּוֹרָה.

בַּזֹּהַר הַקָּדוֹשׁ רוֹאִים הַשָּׂכָר וְהָעֹנֶשׁ - רַבֵּינוּ חַיִּים וִיטַאל: מִצְוָה וְשִׂמְחָה לִפְנֵי הַקָּדוֹשׁ בָּרוּךְ הוּא שֶׁיִּתְגַּלֶּה הַחָכְמָה הַזֹּאת כִּי בִּזְכוּתָהּ יָבוֹא מָשִׁיחַ

וּמַה שֶּׁכָּתוּב בַּזֹּהַר עֹנֶשׁ עַל הַמְגַלֶּה חָכְמָה הַזֹּאת, הַכֹּל הָיוּ לְאוֹתָן הַדּוֹרוֹת, אֲבָל בַּדּוֹרוֹת הַלָּלוּ כָּתַב הָרַב רַבִּי חַיִּים וִיטַאל: מִצְוָה וְשִׂמְחָה לִפְנֵי הַקָּדוֹשׁ בָּרוּךְ הוּא שֶׁיִּתְגַּלֶּה הַחָכְמָה הַזֹּאת, כִּי בִּזְכוּתָהּ יָבוֹא מָשִׁיחַ, וְחָס וְשָׁלוֹם לוֹמַר שֶׁיֵּשׁ סַכָּנָה בַּדָּבָר. אַךְ מִי שֶׁיֵּשׁ טִינָא בְּלִבּוֹ וְאֶפִּיקוֹרְסוּת נִזְרְקָה בּוֹ, לְזֶה הוּא סַמָּא דְּמוֹתָא, כְּמוֹ שֶׁקָּרָה לַכַּת הַיָּדוּעַ שֶׁנִּתְפַּקְּרוּ וְיָצְאוּ מִן הַדָּת וְדָרְשׁוּ דְּרָשׁוֹת שֶׁל דֹּפִי בַּזֹּהַר הַקָּדוֹשׁ הוֹאִיל וְנִתְפַּקְּרוּ תְּחִלָּה. וְזֶה קָרָה גַּם כֵּן לַצְּדוֹקִים וּבַיְתּוֹסִי' שֶׁפָּקְרוּ הוֹאִיל שֶׁשָּׁמְעוּ מֵרַבָּם "אַל תִּהְיוּ כַּעֲבָדִים הַמְשַׁמְּשִׁין אֶת הָרַב עַל מְנַת לְקַבֵּל פְּרָס", וְעַל זֶה אָמְרוּ לַמַּשְׂמִאילִים בָּהּ סַמָּא דְּמוֹתָא.

אֵין שׁוּם לִמּוּד שֶׁיָּבִיא יִרְאַת אֱלֹקִים בְּלִבּוֹ כְּמוֹ לִמּוּד הַזֹּהַר, בִּרְאוֹתוֹ גֹּדֶל הָעֳנָשִׁים וְעַד הֵיכָן מַגִּיעַ פְּגָם שֶׁל עֲבֵרָה

אֲבָל מִי שֶׁלִּבּוֹ תָּמִים עִם הַשֵּׁם הוּא סַמָּא דְּחַיָּיא לְהַחֲיוֹת אֶת נַפְשׁוֹ, כִּי אֵין שׁוּם לִמּוּד שֶׁיָּבִיא יִרְאַת אֱלֹקִים בְּלִבּוֹ כְּמוֹ לִמּוּד הַזֹּהַר, בִּרְאוֹתוֹ גֹּדֶל הָעֳנָשִׁים וְעַד הֵיכָן מַגִּיעַ פְּגָם שֶׁל עֲבֵרָה, כְּמוֹ שֶׁהֶאֱרִיךְ בְּמַאֲמָרֵי הֶחָסִיד בַּעַל רֵאשִׁית חָכְמָה. וְהַמַּשְׂכִּיל יַשִּׂיג בְּלִמּוּדוֹ יִרְאַת הָרוֹמְמוּת יִרְאַת בֹּשֶׁת, שֶׁיַּכִּיר גְּדֻלַּת יוֹצֵר בְּרֵאשִׁית מֵרֹב הָעוֹלָמוֹת וְהֵיכָלוֹת וּמַלְאָכִים הַנִּזְכָּרִים בַּזֹּהַר הַקָּדוֹשׁ. וְזֶהוּ תַּכְלִית בְּרִיאַת הָאָדָם לְהַכִּיר אֶת בּוֹרְאוֹ, כְּהַלָּשׁוֹן הַזֹּהַר בְּגִין לְאִישְׁתְּמוֹדָע לֵיהּ. רַק לְשַׁמֵּשׁ בַּשֵּׁמוֹת הַקְּדוֹשִׁים הַנִּקְרָא קַבָּלַת מַעֲשִׂיּוֹת וְהַשְׁבָּעַת הַמַּלְאָכִים בְּעוֹלַם הָעֲשִׂיָּה זֶהוּ אִסּוּר גָּדוֹל.

וְכָתַב הָאֲרִ"י זִכְרוֹנוֹ לִבְרָכָה בַּסֵּפֶר "טַעֲמֵי הַמִּצְווֹת" פָּרָשַׁת שְׁמוֹת אַזְהָרוֹת וָעֳנָשִׁים רַבִּים לַמִּשְׁתַּמְּשִׁים בְּזֶה, וְיֵשׁ סַכָּנָה בַּדָּבָר מִפְּנֵי שֶׁיֵּשׁ תַּעֲרוֹבוֹת רַע בְּעוֹלַם הָעֲשִׂיָּה, וּמִי שֶׁאֵינוֹ יוֹדֵעַ לְהִזָּהֵר אוֹ שֶׁלֹּא נִזְדַּכֵּךְ נַפְשׁוֹ בְּתַכְלִית לִהְיוֹת מֻפְשַׁט הַגַּשְׁמִיּוּת, אֶפְשָׁר לְהַחֲטִיאוֹ אוֹ לְהַזִּיקוֹ, כְּמוֹ שֶׁקָּרָה לְכַמָּה אֲנָשִׁים שֶׁשָּׁמְעוּ בְּזֶה, אֲבָל בְּלִמּוּד לְחוּד לֹא יֵדַע דָּבָר רַע...

צֵא וּלְמַד מֵחָכָם גָּדוֹל שֶׁכָּתַב לְתַלְמִידָיו בַּסֵּפֶר שׁוֹשַׁן סוֹדוֹת וּמְיֻחָס אִגֶּרֶת לְהָרַמְבָּ"ם וְזֶה לְשׁוֹן הָאִגֶּרֶת: כִּי רֹב זְמַנִּי הָיִיתִי נָבוֹךְ בַּתַּקָּנוֹת הַנִּמְצָאוֹת כוּ', אֲבָל כַּאֲשֶׁר הִשַּׂגְתִּי חָכְמַת הַקַּבָּלָה נוֹדַע לִי כָּל סְפֵקוֹת הָעֲצוּמוֹת שֶׁנִּסְתַּפַּקְתִּי בָּהֶם כָּל יָמַי וְנִפְתְּחוּ לְפָנַי דְּלָתוֹת הַנְּבוֹכוֹת וְנִמְסַר בְּיָדִי מַפְתְּחוֹת הַחָכְמָה וְהַבֵּאוּר עַל כָּל נֶעֱלָם. עַד כָּאן לְשׁוֹנוֹ בְּקִצּוּר, עַיֵּן שָׁם.

וְעַתָּה, אָחִי, רְאֵה גַּם רְאֵה לֶחָכָם שֶׁבַּחֲכָמִים, הָרַמְבָּ"ם זִכְרוֹנוֹ לִבְרָכָה, הַגַּם שֶׁהָיָה צַדִּיק גָּדוֹל כַּאֲשֶׁר הֵעִיד עָלָיו הָאֲרִ"י זִכְרוֹנוֹ לִבְרָכָה בְּסֵפֶר הַגִּלְגּוּלִים בְּשֹׁרֶשׁ נִשְׁמָתוֹ, שֶׁהָיָה בּוֹ נִיצוֹץ שְׁמוּאֵל יַרְחִינָאָה, וְלָכֵן הָיָה חָכָם בְּכָל הַחָכְמוֹת וְדֻגְמָאוֹת כִּשְׁמוּאֵל שֶׁהָיָה בָּקִי בִּקְבִיעוּת דְּיַרְחָא וְהָיָה אַסְיָא דְּרַבִּי כַּיָּדוּעַ, וְאַף עַל פִּי כֵן טָעָה בְּכַמָּה דְּבָרִים שֶׁהִשִּׂיג בַּשֵּׂכֶל הָאֱנוֹשִׁי, כְּמוֹ שֶׁכָּתַב הָרַב יוֹסֵף גִּיקְטָאלִי בַּסֵּפֶר גִּנַּת אֱגוֹז, שֶׁמָּה שֶׁכָּתַב הָרַמְבָּ"ם שֶׁהַשֵּׁמוֹת הֵם הֶסְכֵּמִי, שָׁגָה בְּזֶה. גַּם מַה שֶּׁכָּתַב שֶׁהַמַּלְאָכִים גְּבוֹהִים מִנִּשְׁמַת הָאָדָם, לֹא כֵן הָאֱמֶת עַל פִּי קַבָּלָה, וְדַי בְּזֶה לְאֹזֶן שׁוֹמַעַת.

וּמַה שֶּׁכָּתַב רַבֵּינוּ שְׁלֹמֹה לוּרְיָא, וְאַף שֶׁבְּנֵי אָדָם אֵינָן מַנִּיחִים תְּפִלִּין בְּחֹל הַמּוֹעֵד וְכוּ', שֶׁתָּפְסוּ סְבָרַת רַבֵּינוּ יוֹסֵף בַּעַל הַבֵּית יוֹסֵף בְּסִימָן ל"א הֵעִיד הִפּוּךְ דְּבָרָיו, שֶׁבִּתְחִלָּה הָיוּ מַנִּיחִים תְּפִלִּין בְּחֹל הַמּוֹעֵד וְאַחַר כָּךְ מָצְאוּ שֶׁכָּתַב הָרַשְׁבִּ"י בְּמַאֲמָר אֶחָד שֶׁאָסוּר לְהַנִּיחַ בְּחֹל הַמּוֹעֵד, וְעַל כֵּן נִמְנְעוּ מִלְּהַנִּיחַ. עַד כָּאן לְשׁוֹנוֹ. וְעַל הַבֵּית יוֹסֵף יֵשׁ לִסְמֹךְ יוֹתֵר, שֶׁהָיָה בְּאֶרֶץ יִשְׂרָאֵל וְרָאָה בְּעַצְמוֹ סִבַּת מִנְהָגָם, מַה שֶּׁאֵין כֵּן הָרַב שְׁלֹמֹה לוּרְיָא שָׁמַע שְׁמוּעָה רְחוֹקָה וְאֵינוֹ דּוֹמֶה שְׁמִיעָה לִרְאִיָּה.

(וִכּוּחָא רַבָּה - הָרַב בִּנְיָמִין זְאֵב מִסְּלָאנִים וְהָרַב יוֹסֵף מִנֶּעמִירוֹב)

* * *

[וְנִכְתַּב בַּסֵּפֶר - הַגָּאוֹן הַצַּדִּיק רַבִּי יַעֲקֹב מֵאִיר שֶׁכְטֵר שְׁלִיטָ"א תשנ"ח]

עַל יְדֵי הַזֹּהַר תָּבוֹא הַגְּאֻלָּה בְּרַחֲמִים - וְכַמָּה בְּנֵי נָשָׁא לְתַתָּא יִתְפַּרְנְסוּן מֵהַאי חִבּוּרָא דִילָךְ, כַּד יִתְגַּלֵי לְתַתָּא בְּדָרָא בַתְרָאָה בְּסוֹף יוֹמַיָּא, וּבְגִינֵיהּ וּקְרָאתֶם דְּרוֹר בָּאָרֶץ

בְּתִקּוּנֵי זֹהַר (סוֹף תִּקּוּן שִׁשִּׁי, דַף כד.): וְכַמָּה בְּנֵי נָשָׁא לְתַתָּא יִתְפַּרְנְסוּן מֵהַאי חִבּוּרָא דִילָךְ, כַּד יִתְגַּלֵי לְתַתָּא בְּדָרָא בַתְרָאָה בְּסוֹף יוֹמַיָּא, וּבְגִינֵיהּ (וַיִקְרָא כה, י) וּקְרָאתֶם דְּרוֹר בָּאָרֶץ. עַד כָּאן. [וְכַמָּה בְּנֵי אָדָם לְמַטָּה יִתְפַּרְנְסוּ, רוֹצֶה לוֹמַר יַעַסְקוּ וְיִחְיוּ, מִזֶּה הַחִבּוּר שֶׁלְּךָ, כַּאֲשֶׁר יִתְגַּלֶּה לְמַטָּה בַּדּוֹר הָאַחֲרוֹן, בְּסוֹף הַיָּמִים, וְעַל יְדֵי זֶה יְקֻיַּם "וּקְרָאתֶם דְּרוֹר בָּאָרֶץ"], וְכָתַב שָׁם הַגְּרָ"א בְּבֵאוּרוֹ: שֶׁיִּגָּאֲלוּ עַל יְדֵי לִמּוּד הַזֹּהַר, עַד כָּאן לְשׁוֹנוֹ.

בְּהַאי חִבּוּרָא דְּאִיהוּ סֵפֶר הַזֹּהַר יִפְקוּן בֵּיהּ מִן גָּלוּתָא

וְכֵן בַּזֹּהַר (חֵלֶק ג' דַף קכ"ד:): "בְּהַאי סֵפֶר הַזֹּהַר, יִפְקוּן בֵּיהּ מִן גָּלוּתָא" - וְסִיּוּם לְשׁוֹן הַזֹּהַר הוּא: יִפְקוּן בֵּיהּ מִן גָּלוּתָא "בְּרַחֲמֵי". כִּי יֵשׁ חִלּוּק גָּדוֹל בֵּין אִם יוֹצְאִים מֵהַגָּלוּת שֶׁלֹּא עַל יְדֵי רַחֲמִים חַס וְשָׁלוֹם, לְבֵין אִם יוֹצְאִים מֵהַגָּלוּת בְּרַחֲמֵי. וּכְכָל הַנִּרְאֶה, שֶׁלִּמּוּד הַזֹּהַר הַקָּדוֹשׁ הוּא סְגֻלָּה לָצֵאת מֵהַגָּלוּת בְּרַחֲמִים, בִּכְלָלוּת וּבִפְרָטוּת, כָּל אֶחָד מֵהַגָּלוּת שֶׁלּוֹ הַגַּשְׁמִי וְהָרוּחָנִי [כַּיָּדוּעַ הָרַעְיוֹן אוֹדוֹת שְׁנֵי סוּגֵי קִנְיַן מְשִׁיכָה בְּפָרָה, הָאֶחָד קוֹרֵא לָהּ וְהִיא בָּאָה, וְהַשֵּׁנִי מַכִישָׁהּ בְּמַקֵּל (כִּדְאִיתָא בְּקִדּוּשִׁין כ"ב)], וְאָנוּ מְבַקְּשִׁים מֵהַשֵּׁם יִתְבָּרַךְ שֶׁיְּקָרְבֵנוּ אֵלָיו בְּחֶסֶד וּבְרַחֲמִים, בִּבְחִינַת קוֹרֵא לָהּ וְהִיא בָּאָה, כְּמוֹ שֶׁכָּתוּב בְּשִׁיר הַשִּׁירִים "מָשְׁכֵנִי אַחֲרֶיךָ נָּרוּצָה הֱבִיאַנִי הַמֶּלֶךְ חֲדָרָיו נָגִילָה וְנִשְׂמְחָה בָּךְ" (עַיֵּן תִּפְאֶרֶת שְׁלֹמֹה פָּרָשַׁת וַיְחִי) וְלֹא בִּבְחִינַת הִכִישָׁהּ בְּמַקֵּל חָס וְשָׁלוֹם.

הַמַּעֲלָה הַגְּדוֹלָה בְּלִמּוּד הַזֹּהַר – גַּם לְלֹא הֲבָנָה

הַחִידָ"א כּוֹתֵב בַּסֵּפֶר שֵׁם הַגְּדוֹלִים (מַעֲרֶכֶת סְפָרִים עֵרֶךְ ב', דִּבּוּר הַמַּתְחִיל בָּהִיר), שֶׁאֵין לִמּוּד גָּבוֹהַּ נַעֲלֶה יוֹתֵר מִלִּמּוּד הַזֹּהַר, הַמֵּאִיר אֶת הַנֶּפֶשׁ וּמְזַכֵּךְ וּמְטַהֵר אֶת הַנְּשָׁמָה, אֲפִלּוּ אֵינוֹ מֵבִין וְלֹא יָדַע מַאי קָאָמַר, עַיֵּן שָׁם.

אֲפִלּוּ גִּרְסַת לְשׁוֹן הַזֹּהַר, כְּאִלּוּ עוֹסֵק עִם צַדִּיקִים בְּגַן עֵדֶן

וְהָרַמַ"ק זִכְרוֹנוֹ לְחַיֵּי הָעוֹלָם הַבָּא כָּתַב בְּסִפְרוֹ אוֹר נֶעֱרַב (חֵלֶק ה' פֶּרֶק ב') וְזֶה לְשׁוֹנוֹ: "וְזֶה בָּדוּק, כִּי אֲפִלּוּ גִּרְסַת לְשׁוֹן הַזֹּהַר יַרְאֶה אֶל הָאָדָם שִׂמְחָה בַּנֶּפֶשׁ בְּיִרְאַת הַשֵּׁם, כְּאִלּוּ עוֹסֵק עִם צַדִּיקִים בְּגַן עֵדֶן. וְאִם גַּבְרָא לֹא חָזֵי, מַזָּלֵיהּ חָזֵי, עַיֵּן שָׁם.

אֲפִלּוּ מַאֲמָר אֶחָד יַעֲשֶׂה בּוֹ תִּקּוּן לְמַעְלָה בְּשָׁעָה אַחַת - וּמֻבְטָח שֶׁהוּא בֶּן עוֹלָם הַבָּא

וּבַסֵּפֶר כִּסֵּא מֶלֶךְ עַל תִּקּוּנֵי זֹהַר (תִּקּוּן מ"ב) כָּתַב וְזֶה לְשׁוֹנוֹ: "כִּי לִמּוּד הַזֹּהַר הַקָּדוֹשׁ בְּגִירְסָא בְּעָלְמָא בּוֹנֶה עוֹלָמוֹת, וְכָל שֶׁכֵּן אִם יִזְכֶּה לְהָבִין אֲפִלּוּ מַאֲמָר אֶחָד, יַעֲשֶׂה בּוֹ תִּקּוּן לְמַעְלָה בְּשָׁעָה אַחַת (עַיֵּן שָׁם דָּבָר מַבְהִיל) וּמֻבְטָח שֶׁהוּא בֶּן עוֹלָם הַבָּא", עַד כָּאן.

כִּי מַה יָּגֵן עָלֵינוּ מִן הַמְקַטְרְגִים, אִם לֹא קְרִיאָתֵנוּ בְּחָכְמָה זֹאת הַנִּפְלָאָה וְהָעֲמֻקָּה

וְהַגָּאוֹן רַבִּי צֶמַח זִכְרוֹנוֹ לְחַיֵּי הָעוֹלָם הַבָּא (מָבוֹא בְּסוֹף הַהַקְדָּמָה לְעֵץ חַיִּים) כּוֹתֵב וְזֶה לְשׁוֹנוֹ: "כִּי מַה יָּגֵן עָלֵינוּ מִן הַמְקַטְרְגִים, אִם לֹא קְרִיאָתֵנוּ בְּחָכְמָה זֹאת הַנִּפְלָאָה וְהָעֲמֻקָּה, וּמִכָּל שֶׁכֵּן בַּדּוֹר הַזֶּה, וּמִכָּל שֶׁכֵּן סֵפֶר הַתִּקּוּנִים, אֲשֶׁר מוּבָא מֵהָאֲרִ"י הַקָּדוֹשׁ שֶׁנַּעֲשָׂה לְתִקּוּן עוֹלַם עֲשִׂיָּה", עַד כָּאן.

לִלְמֹד לִפְנֵי כָּל תְּפִלָּה מַאֲמָר אֶחָד מֵהַזֹּהַר הַקָּדוֹשׁ אוֹ מֵהַתִּקּוּנִים

וּבְלִקּוּטֵי תּוֹרָה מֵהָרַב הַקָּדוֹשׁ מִטְּשֶׁערְנוֹבִּיל זְכוּתוֹ יָגֵן עָלֵינוּ (בְּהַדְרָכָה ז'), מֵבִיא מֵהַבַּעַל שֵׁם טוֹב זְכוּתוֹ יָגֵן עָלֵינוּ: לִלְמֹד לִפְנֵי כָּל תְּפִלָּה מַאֲמָר אֶחָד מֵהַזֹּהַר הַקָּדוֹשׁ אוֹ מֵהַתִּקּוּנִים.

בְּכָל לַיְלָה קֹדֶם הַשֵּׁנָה מַמָּשׁ, תִּלְמֹד מַאֲמָר אֶחָד מִתִּקּוּנֵי זֹהַר

וּבְמִכְתָּב מֵהַבַּעַל שֵׁם טוֹב לְהָרַב הַקָּדוֹשׁ רַבִּי דָּוִד מִנִּיקוֹלָיֵיאב זְכוּתוֹ יָגֵן עָלֵינוּ כָּתוּב, וְזֶה לְשׁוֹנוֹ: "אֲבָל אִיעָצְךָ וִיהִי אֱלֹקִים אִתְּךָ, בְּכָל לַיְלָה קֹדֶם הַשֵּׁנָה מַמָּשׁ, תִּלְמֹד מַאֲמָר אֶחָד מִתִּקּוּנֵי זֹהַר וְכוּ'". וְעוֹד רַבִּים אֲשֶׁר מַפְלִיגִים בְּגֹדֶל לִמּוּד וּקְרִיאַת הַזֹּהַר הַקָּדוֹשׁ וְהַתִּקּוּנִים בְּעִקְבְתָא דִּמְשִׁיחָא דָּא, כַּמָּה תּוֹעֶלֶת יֵשׁ בָּהּ לַנֶּפֶשׁ לְהָאִירָהּ, לְתַקְּנָהּ וּלְזַכְּכָהּ, וּבְזֹהַר דָּא יִפְּקוּן בֵּיהּ מִגָּלוּתָא "בְּרַחֲמֵי".

רַבִּי לֵוִי יִצְחָק בֶּנְדֵר עָלָיו הַשָּׁלוֹם (מֵחֲסִידֵי בְּרֶסְלֶב) אָמַר לִי פַּעַם, שֶׁמֵּאָז שֶׁבָּא לְאֶרֶץ יִשְׂרָאֵל בְּמֶשֶׁךְ שְׁלֹשִׁים שָׁנָה, הִסְפִּיק לַעֲבֹר אֶת הַזֹּהַר לְמַעְלָה מִשְּׁלֹשִׁים פְּעָמִים - הָיָה מְחַלֵּק לְעַצְמוֹ כָּל פָּרָשָׁה לְשִׁבְעָה חֲלָקִים, וּבְכָל יוֹם לָמַד חֵלֶק אֶחָד, כְּגוֹן בְּפָרָשָׁה שֶׁיֵּשׁ בָּהּ עֶשְׂרִים דַּפִּים זֹהַר, הָיָה מְחַלֵּק לְשִׁבְעָה הַחֲלָקִים, וְהָיָה לוֹמֵד כִּשְׁלֹשָׁה דַּפִּים לְיוֹם, וְאִלּוּ פָּרָשָׁה שֶׁל אַרְבָּעָה דַּפִּים בִּלְבַד, הָיָה לוֹמֵד מְעַט יוֹתֵר מֵעַמּוּד זֹהַר לְיוֹם

הָרַב הֶחָשׁוּב רַבִּי לֵוִי יִצְחָק בֶּנְדֵר עָלָיו הַשָּׁלוֹם אָמַר לִי פַּעַם, שֶׁמֵּאָז שֶׁבָּא לְאֶרֶץ יִשְׂרָאֵל בְּמֶשֶׁךְ שְׁלֹשִׁים שָׁנָה, הִסְפִּיק לַעֲבֹר אֶת הַזֹּהַר לְמַעְלָה מִשְּׁלֹשִׁים פְּעָמִים! הֱיוֹת שֶׁמִּדֵּי שָׁנָה בְּשָׁנָה הָיָה מְסַיֵּם אֶת כָּל הַזֹּהַר. בְּגֹדֶל הַיִּשּׁוּב הַדַּעַת שֶׁבּוֹ, וְסִדְרוֹ הַקַּפְּדָנִי – סִדֵּר לְעַצְמוֹ אֶת לִמּוּד הַזֹּהַר בְּאֹפֶן כָּזֶה, שֶׁיּוּכַל לְסַיֵּם מִדֵּי שָׁבוּעַ בְּשָׁבוּעַ אֶת הַזֹּהַר שֶׁל הַפָּרָשָׁה הַזּוֹ, וְהָיָה מְחַלֵּק לְעַצְמוֹ כָּל פָּרָשָׁה לְשִׁבְעָה חֲלָקִים, וּבְכָל יוֹם לָמַד חֵלֶק אֶחָד, כְּגוֹן בְּפָרָשָׁה שֶׁיֵּשׁ בָּהּ עֶשְׂרִים דַּפִּים זֹהַר, הָיָה מְחַלֵּק לְשִׁבְעָה הַחֲלָקִים, וְהָיָה לוֹמֵד כִּשְׁלֹשָׁה דַּפִּים לְיוֹם, וְאִלּוּ פָּרָשָׁה שֶׁל אַרְבָּעָה דַּפִּים בִּלְבַד, הָיָה לוֹמֵד מְעַט יוֹתֵר מֵעַמּוּד זֹהַר לְיוֹם.

כְּשֶׁלּוֹמְדִים כָּל יוֹם דַּף אֶחָד, אֲזַי בְּמֶשֶׁךְ שָׁנִים סְפוּרוֹת זוֹכִים לַעֲבֹר עַל כָּל הַזֹּהַר וְעַל תִּקּוּנֵי זֹהַר וְהַזֹּהַר חָדָשׁ - זֶה מַחְדִּיר בָּאָדָם הַרְבֵּה יִרְאַת שָׁמַיִם בְּנֹעַם וּבְזִיו מְיֻחָד, כַּנִּרְאֶה בְּחוּשׁ

וְאַף אֵלּוּ שֶׁאֵינָם בַּעֲלֵי סֵדֶר כָּל כָּךְ, בְּכָל זֹאת צְרִיכִים לִקְבֹּעַ לִלְמֹד מִדֵּי יוֹם לְפָחוֹת דַּף אֶחָד שֶׁל זֹהַר, כְּגוֹן לִפְנֵי קְרִיאַת שְׁמַע שֶׁעַל הַמִּטָּה, אוֹ בִּזְמַן מְסֻיָּם אַחֵר. וּבְאֹפֶן כָּזֶה, כְּשֶׁלּוֹמְדִים כָּל יוֹם דַּף אֶחָד, אֲזַי בְּמֶשֶׁךְ שָׁנִים סְפוּרוֹת זוֹכִים לַעֲבֹר עַל כָּל הַזֹּהַר וְעַל תִּקּוּנֵי זֹהַר וְהַזֹּהַר חָדָשׁ, וְיֵשׁ הַרְבֵּה עִנְיָנִים שֶׁמְּבִינִים בָּהֶם מְעַט, וּבִפְרָט בְּדִבְרֵי אַגָּדָה שֶׁבָּהֶם, הַמְּאִירִים אֶת הַיַּהֲדוּת. וְאַחַר כָּךְ, כְּשֶׁלּוֹמְדִים פַּעַם שְׁנִיָּה, זוֹכִים לְהָבִין מְעַט יוֹתֵר. וְזֶה מַחְדִּיר בָּאָדָם הַרְבֵּה יִרְאַת שָׁמַיִם בְּנֹעַם וּבְזִיו מְיֻחָד, כַּנִּרְאֶה בְּחוּשׁ.

רַבִּי שִׁמְעוֹן בַּר יוֹחַאי קִדֵּשׁ כָּל כָּךְ אֶת לְשׁוֹן הַתַּרְגּוּם, עַד שֶׁאֲפִלּוּ שְׁאָר דְּבָרִים הַנִּכְתָּבִים בִּלְשׁוֹן הַתַּרְגּוּם, יֵשׁ לָהֶם כֹּחַ לְעוֹרֵר לְהַשֵּׁם יִתְבָּרַךְ

רַבֵּינוּ אוֹמֵר בְּשִׂיחוֹת הָרַ"ן (אוֹת ק"ט), שֶׁרַבִּי שִׁמְעוֹן בַּר יוֹחַאי קִדֵּשׁ כָּל כָּךְ אֶת לְשׁוֹן הַתַּרְגּוּם, עַד שֶׁאֲפִלּוּ שְׁאָר דְּבָרִים הַנִּכְתָּבִים בִּלְשׁוֹן תַּרְגּוּם, יֵשׁ לָהֶם כֹּחַ לְעוֹרֵר לְהַשֵּׁם יִתְבָּרַךְ, עַד כָּאן לְשׁוֹנוֹ. וְיִתָּכֵן שֶׁלָּכֵן סִדֵּר בַּעַל הָאַקְדָּמוֹת אֶת פִּיּוּטוֹ הַנִּפְלָא בִּלְשׁוֹן תַּרְגּוּם, בִּגְלַל הַהִתְעוֹרְרוּת שֶׁיֵּשׁ בַּלָּשׁוֹן הַזּוֹ, כִּי רַשְׁבִּ"י הִכְנִיס הִתְעוֹרְרוּת דִּקְדֻשָּׁה בִּלְשׁוֹן הַתַּרְגּוּם.

דַּע, שֶׁעַל יְדֵי לִמּוּד הַזֹּהַר, נַעֲשֶׂה חֵשֶׁק לְכָל מִינֵי לִמּוּדִים שֶׁל הַתּוֹרָה הַקְּדוֹשָׁה

וְעוֹד אוֹמֵר רַבֵּינוּ הַקָּדוֹשׁ (שָׁם אוֹת ק"ח): "וְדַע, שֶׁעַל יְדֵי לִמּוּד הַזֹּהַר, נַעֲשֶׂה חֵשֶׁק לְכָל מִינֵי לִמּוּדִים שֶׁל הַתּוֹרָה הַקְּדוֹשָׁה", עַד כָּאן לְשׁוֹנוֹ. הֲרֵי לָנוּ סְגֻלָּה בְּדוּקָה לְהַגִּיעַ לְצִמָּאוֹן לִדְבַר הַשֵּׁם.

קַבָּלָה מֵהַבַּעַל שֵׁם טוֹב זְכוּתוֹ יָגֵן עָלֵינוּ: צָרִיךְ מְלַמֵּד (לַתַּלְמִידִים) לִלְמֹד זֹהַר, שֶׁהוּא בְּחִינַת עֵץ הַחַיִּים, שֶׁיָּכוֹל לְהַמְשִׁיךְ נְשָׁמָה לַתַּלְמִידִים. כִּי מַה שֶּׁהָרַב נוֹתֵן שֵׂכֶל יָשָׁר לְהַתִּינוֹק, בָּזֶה מַנִּיחַ בּוֹ נְשָׁמָה אֲמִתִּית

וּמוּבָא מֵהָרַב הַקָּדוֹשׁ רַבִּי פִּנְחָס מִקָּארִיץ זְכוּתוֹ יָגֵן עָלֵינוּ, בַּסֵפֶר אִמְרֵי פִּנְחָס הַשָּׁלֵם (דַּף ק"ן), וְזֶה לְשׁוֹנוֹ: "צָרִיךְ מְלַמֵּד (לַתַּלְמִידִים) לִלְמֹד זֹהַר, שֶׁהוּא בְּחִינַת עֵץ הַחַיִּים, שֶׁיָּכוֹל לְהַמְשִׁיךְ נְשָׁמָה לַתַּלְמִידִים. כִּי מַה שֶּׁהָרַב נוֹתֵן שֵׂכֶל יָשָׁר לְהַתִּינוֹק, בָּזֶה מַנִּיחַ בּוֹ נְשָׁמָה אֲמִתִּית", עַד כָּאן לְשׁוֹנוֹ. (וַאֲנִי שָׁמַעְתִּי שֶׁזֶּה מְקֻבָּל עוֹד מֵהַבַּעַל שֵׁם טוֹב זְכוּתוֹ יָגֵן עָלֵינוּ). כִּי הַזֹּהַר מַלְהִיב וּמֵאִיר אֶת הַנְּשָׁמָה שֶׁל כָּל אִישׁ מִיִּשְׂרָאֵל, בְּאֹפֶן שֶׁיּוּכַל לְהַשְׁפִּיעַ הֶאָרָה שֶׁל נְשָׁמָה קְדוֹשָׁה גַּם בְּזוּלָתוֹ.

עַל יְדֵי הַזֹּהַר נִגְאָלִין מֵהַגָּלוּת הַפְּרָטִי – לַעֲלוֹת לָעוֹלָם הָעֶלְיוֹן עִם רְכוּשׁ שֶׁל כַּמָּה וְכַמָּה פְּעָמִים זֹהַר הַקָּדוֹשׁ

בְּאִם יִזְכֶּה הָאָדָם וְיַרְגִּיל עַצְמוֹ בִּקְצָת יְגִיעָה לִקְרֹא מִדֵּי יוֹם דַּף שֶׁל זֹהַר, אֲזַי כְּשֶׁיַּעֲלֶה לָעוֹלָם הָעֶלְיוֹן, יַעֲלֶה עִם רְכוּשׁ שֶׁל כַּמָּה וְכַמָּה פְּעָמִים זֹהַר הַקָּדוֹשׁ, כַּמָּה וְכַמָּה פְּעָמִים תִּקּוּנִים, כַּמָּה וְכַמָּה פְּעָמִים זֹהַר חָדָשׁ, גַּם אִם אוֹמְרָם רַק בִּשְׂפָתָיו כַּנִּזְכַּר לְעֵיל, כִּי הֲרֵי שָׁם, בְּעָלְמָא דִּקְשׁוֹט, יִזְכֶּה לְהָבִין הַדְּבָרִים לַאֲשׁוּרָם, כַּמּוּבָא שֶׁאִם אָדָם לוֹמֵד בָּעוֹלָם הַזֶּה וְאֵינוֹ מֵבִין, יִזְכֶּה לַהֲבִינוֹ לֶעָתִיד לָבוֹא (עַיֵּן שִׂיחוֹת הָרַ"ן אוֹת כ"ו). וְזֶה צָרִיךְ לַחֲטֹף בְּהַאי עָלְמָא, וּבִפְרָט שֶׁהַזֹּהַר בְּעַצְמוֹ מַבְטִיחַ "כִּי בְּזֹהַר דָּא יִפְּקוּן בֵּיהּ מִן גָּלוּתָא".

וְהִנֵּה, כְּמוֹ שֶׁיֵּשׁ גָּלוּת הַכְּלָל, כָּךְ יֵשׁ גָּלוּת הַפְּרָט, וְכַמּוּבָא (עַיֵּן בְּאֹרֶךְ בְּסִפְרֵנוּ לֶקֶט אֲמָרִים חֵלֶק א' דַּף קס"ג) שֶׁבְּעִקְבְתָא דִּמְשִׁיחָא מִתְגַּבֵּר מְאֹד גַּם גָּלוּת הַפְּרָט מִלְּבַד הַגָּלוּת הַכְּלָלִית. שֶׁלְּכָל אֶחָד מִיִּשְׂרָאֵל יֵשׁ לוֹ אֶת הַגָּלוּת וְהַמְּצוּקוֹת שֶׁלּוֹ, בְּרוּחָנִיּוּת וּבְגַשְׁמִיּוּת, וּכְמוֹ שֶׁאוֹמְרִים בַּתְּפִלָּה בְּלֵיל שַׁבָּת קֹדֶשׁ "וְשִׁוִּיתִי הַשֵּׁם לִקְרָאתִי שֶׁתְּרַחֲמֵנִי עוֹד בְּגָלוּתִי, לְגָאֳלֵנִי וּלְעוֹרֵר לִבִּי לְאַהֲבָתֶךָ" הַיְנוּ שֶׁמְּבַקְּשִׁים רַחֲמִים לָצֵאת מֵהַגָּלוּת הַפְּרָטִית, בִּבְחִינַת (תְּהִלִּים סט יט) "קָרְבָה אֶל נַפְשִׁי גְּאָלָהּ".

בְּזֹהַר דָּא יִפְּקוּן בֵּיהּ מִן גָּלוּתָא", וְעוֹד "בְּרַחֲמֵי"

וּתְהִלָּה לְהַשֵּׁם יִתְבָּרַךְ שֶׁזִּכָּה אוֹתָנוּ בְּעֵת הַעֲלָמָה הַנּוֹרָאָה הַזֹּאת, שֶׁהִתְגַּלָּה סֵפֶר הַזֹּהַר הַקָּדוֹשׁ, הַמַּבְטִיחַ "כִּי בְּזֹהַר דָּא יִפְּקוּן בֵּיהּ מִן גָּלוּתָא", וְעוֹד "בְּרַחֲמֵי". וּמִי הוּא שֶׁאֵינוֹ צָרִיךְ לָצֵאת וּלְהִגָּאֵל מִגָּלוּתוֹ הַפְּרָטִית בְּרַחֲמִים בַּגָּלוּת הָאַחֲרוֹנָה הַזֹּאת. וְכָל זֹאת לְזַכּוֹתֵנוּ בּוֹ שֶׁנֶּהֱגֶה וְנַעֲסֹק בַּאֲמִירָתוֹ לְתִקּוּן הַכְּלָל וְהַפְּרָט, וְלִזְכּוֹת לִגְאֻלַּת עוֹלָמִים בִּמְהֵרָה בְּיָמֵינוּ אָמֵן כֵּן יְהִי רָצוֹן.

(וְנִכְתַּב בַּסֵּפֶר לְהַגָּאוֹן רַבִּי יַעֲקֹב מֵאִיר שֶׁכְטֶער)

דֶּרֶךְ הַלִּמּוּד מֵרַבֵּינוּ נַחְמָן מִבְּרֶסְלֶב זְכוּתוֹ יָגֵן עָלֵינוּ אָמֵן - לִלְמֹד בִּמְהִירוּת וּבִזְרִיזוּת וְלִבְלִי לְדַקְדֵּק הַרְבֵּה בְּלִמּוּדוֹ

סִפֵּר עִמָּנוּ הַרְבֵּה בְּעִנְיָן זֶה, שֶׁטּוֹב לִלְמֹד בִּמְהִירוּת וְלִבְלִי לְדַקְדֵּק הַרְבֵּה בְּלִמּוּדוֹ, רַק לִלְמֹד בִּפְשִׁיטוּת בִּזְרִיזוּת, וְלִבְלִי לְבַלְבֵּל דַּעְתּוֹ הַרְבֵּה בִּשְׁעַת לִמּוּדוֹ מֵעִנְיָן לְעִנְיָן, רַק יִרְאֶה לְהָבִין הַדָּבָר בִּפְשִׁיטוּת בִּמְקוֹמוֹ. וְאִם לִפְעָמִים אֵינוֹ יָכוֹל לְהָבִין דָּבָר אֶחָד, אַל יַעֲמֹד הַרְבֵּה שָׁם, וְיַנִּיחַ אוֹתוֹ הָעִנְיָן וְיִלְמֹד יוֹתֵר לְהַלָּן. וְעַל פִּי הָרֹב יֵדַע אַחַר כָּךְ מִמֵּילָא מַה שֶּׁלֹּא הָיָה מֵבִין בַּתְּחִלָּה, כְּשֶׁיִּלְמֹד כְּסֵדֶר בִּזְרִיזוּת לְהַלָּן יוֹתֵר.

אֵין צְרִיכִין בְּלִמּוּד רַק הָאֲמִירָה לְבַד לוֹמַר הַדְּבָרִים כְּסֵדֶר וּמִמֵּילָא יָבִין - מַעֲלַת רִבּוּי הַלִּמּוּד עוֹלָה עַל הַכֹּל

וְאָמַר: שֶׁאֵין צְרִיכִין בְּלִמּוּד רַק הָאֲמִירָה לְבַד, לוֹמַר הַדְּבָרִים כְּסֵדֶר, וּמִמֵּילָא יָבִין. וְלֹא יְבַלְבֵּל דַּעְתּוֹ בִּתְחִלַּת לִמּוּדוֹ שֶׁיִּרְצֶה לְהָבִין תֵּכֶף, וּמֵחֲמַת זֶה יִקְשֶׁה לוֹ הַרְבֵּה תֵּכֶף וְלֹא יָבִין כְּלָל, רַק יַכְנִיס מֹחוֹ בְּהַלִּמּוּד וְיֹאמַר כְּסֵדֶר בִּזְרִיזוּת וּמִמֵּילָא יָבִין. וְאִם לֹא יָבִין תֵּכֶף יָבִין אַחַר כָּךְ, וְאִם יִשָּׁאֲרוּ אֵיזֶה דְּבָרִים שֶׁאַף עַל פִּי כֵן לֹא יוּכַל לַעֲמֹד עַל כַּוָּנָתוֹ, מַה בְּכָךְ? כִּי מַעֲלַת רִבּוּי הַלִּמּוּד עוֹלָה עַל הַכֹּל, וּכְמוֹ שֶׁאָמְרוּ רַבּוֹתֵינוּ זִכְרוֹנָם לִבְרָכָה (שַׁבָּת סג.): 'לִגְמֹר וַהֲדַר לִסְבֹּר וְאַף עַל גַּב דְּלָא יָדַע מַה קָּאָמַר' שֶׁנֶּאֱמַר (תְּהִלִּים קי"ט כ): "גָּרְסָה נַפְשִׁי לְתַאֲבָה" וְכוּ'.

כִּי עַל יְדֵי רִבּוּי הַלִּמּוּד שֶׁיִּלְמֹד בִּמְהִירוּת וְיִזְכֶּה לִלְמֹד הַרְבֵּה, עַל יְדֵי זֶה יִזְכֶּה לַעֲבֹר כַּמָּה פְּעָמִים אֵלּוּ הַסְּפָרִים שֶׁלּוֹמֵד, לְגָמְרָם וְלַחֲזֹר לְהַתְחִיל וּלְגָמְרָם פַּעַם אַחַר פַּעַם, וְעַל יְדֵי זֶה מִמֵּילָא יָבִין בַּפַּעַם הַשֵּׁנִי וְהַשְּׁלִישִׁי כָּל מַה שֶּׁלֹּא הָיָה מֵבִין בִּתְחִלָּה, כָּל מַה שֶּׁאֶפְשָׁר לְהָבִין וְלַעֲמֹד עַל דִּבְרֵיהֶם.

וְדִבֵּר הַרְבֵּה מְאֹד בְּעִנְיָן זֶה, וְאִי אֶפְשָׁר לְבָאֵר דְּבָרִים אֵלּוּ בִּכְתָב הֵיטֵב, אֲבָל בֶּאֱמֶת הוּא דֶּרֶךְ עֵצָה טוֹבָה מְאֹד בְּעִנְיַן הַלִּמּוּד. כִּי עַל יְדֵי זֶה יְכוֹלִים לִזְכּוֹת לִלְמֹד הַרְבֵּה מְאֹד לִגְמֹר כַּמָּה וְכַמָּה סְפָרִים, וְגַם יִזְכֶּה לְהָבִין הַדְּבָרִים יוֹתֵר, מֵאֲשֶׁר הָיָה לוֹמֵד בְּדִקְדּוּק גָּדוֹל, כִּי זֶה מְבַלְבֵּל מְאֹד מִן הַלִּמּוּד, וְכַמָּה בְּנֵי אָדָם פָּסְקוּ מִלִּמּוּדָם לְגַמְרֵי עַל יְדֵי רִבּוּי הַדִּקְדּוּקִים שֶׁלָּהֶם, וּמְאוּמָה לֹא נִשְׁאַר בְּיָדָם.

לִלְמֹד הַרְבֵּה מְאֹד, גְּמָרָא וּפוֹסְקִים כֻּלָּם, וְתַנַ"ךְ וּמִדְרָשִׁים וְסִפְרֵי הַזֹּהַר וְקַבָּלָה וּשְׁאָר סְפָרִים כֻּלָּם

אֲבָל כְּשֶׁיַּרְגִּיל עַצְמוֹ לִלְמֹד בִּמְהִירוּת כַּנִּזְכַּר לְעֵיל בְּלִי דִּקְדּוּקִים הַרְבֵּה, הַתּוֹרָה תִּתְקַיֵּם בְּיָדוֹ, וְיִזְכֶּה לִלְמֹד הַרְבֵּה מְאֹד, גְּמָרָא וּפוֹסְקִים כֻּלָּם, וְתַנַ"ךְ וּמִדְרָשִׁים וְסִפְרֵי הַזֹּהַר וְקַבָּלָה וּשְׁאָר סְפָרִים כֻּלָּם. וּכְבָר מְבֹאָר (שִׂיחוֹת הָרַ"ן כ"ח) שִׂיחָתוֹ שֶׁל רַבֵּינוּ זִכְרוֹנוֹ לִבְרָכָה, שֶׁטּוֹב לְאָדָם שֶׁיַּעֲבֹר בְּחַיָּיו בְּכָל הַסְּפָרִים שֶׁל הַתּוֹרָה הַקְּדוֹשָׁה.

לִגְמֹר בְּכָל שָׁנָה כָּל סִפְרֵי הַזֹּהַר וְתִקּוּנִים וְזֹהַר חָדָשׁ, וְכָל סִפְרֵי קַבָּלָה מֵהָאֲרִ"י זִכְרוֹנוֹ לִבְרָכָה

וּפַעַם אֶחָד חִשֵּׁב רַבֵּינוּ זִכְרוֹנוֹ לִבְרָכָה מַה שֶּׁהָאָדָם צָרִיךְ לִלְמֹד בְּכָל יוֹם עַד שֶׁאֵין הַיּוֹם מַסְפִּיק, דְּהַיְנוּ לִגְמֹר בְּכָל שָׁנָה שַׁ"ס עִם הָרִי"ף וְהָרֹא"שׁ, וְאַרְבָּעָה שֻׁלְחָן עָרוּךְ הַגְּדוֹלִים, וְכָל הַמִּדְרָשִׁים כֻּלָּם, וְכָל סִפְרֵי הַזֹּהַר וְתִקּוּנִים וְזֹהַר חָדָשׁ, וְכָל סִפְרֵי קַבָּלָה מֵהָאֲרִ"י זִכְרוֹנוֹ לִבְרָכָה. גַּם צְרִיכִין לִלְמֹד אֵיזֶה שִׁעוּר בַּיּוֹם בִּקְצָת עִיּוּן, וְעוֹד חִשֵּׁב הַרְבֵּה דְּבָרִים. גַּם צְרִיכִין לוֹמַר תְּהִלִּים בְּכָל יוֹם, וּתְחִנּוֹת וּבַקָּשׁוֹת הַרְבֵּה הַרְבֵּה.

וְאָז סִפֵּר הַרְבֵּה מֵעִנְיָן זֶה שֶׁצְּרִיכִין לִלְמֹד בִּמְהִירוּת גָּדוֹל וּבִזְרִיזוּת וְלִבְלִי לְבַלְבֵּל דַּעְתּוֹ בְּדִקְדּוּקִים הַרְבֵּה מֵעִנְיָן לְעִנְיָן. וְהַדְּבָרִים הַלָּלוּ הֵם בְּדוּקִים וּמְנֻסִּים.

גַּם לֹא הָיָה מְצַוֶּה לַחֲזֹר תֵּכֶף עַל לִמּוּדוֹ, רַק רְצוֹנוֹ תָּמִיד הָיָה לִלְמֹד הַסֵּפֶר אוֹ הַפּוֹסֵק שֶׁלּוֹמֵד, כְּסֵדֶר מֵרֹאשׁוֹ לְסוֹפוֹ בִּזְרִיזוּת, וְאַחַר כָּךְ יַתְחִיל פַּעַם שֵׁנִי וְיִגְמֹר אוֹתוֹ כֻּלּוֹ. וְכֵן פַּעַם אַחַר פַּעַם.

גַּם אָמַר לְבַל יִהְיֶה נִבְהָל מִזֶּה שֶׁהִזְהִיר שֶׁצְּרִיכִין לִלְמֹד כָּל כָּךְ בְּכָל יוֹם... 'וְלֹא עָלֶיךָ הַמְּלָאכָה לִגְמֹר וְאִי אַתָּה בֶּן חוֹרִין לְהִבָּטֵל מִמֶּנָּה' (אָבוֹת ב טז).

(סֵפֶר שִׂיחוֹת הָרַ"ן מִבְּרֶסְלֶב אוֹת עו)

לִמּוּד הַזֹּהַר נוֹתֵן לִי הַרְגָּעָה

רַבִּי פִּנְחָס מִקָארִיץ זַצַ"ל אָמַר: הַגָּלוּת הוּא כָּל כָּךְ קָשֶׁה, אִיךְ קֶאן מִיךְ נִיט קִיהלִין (אִי אֶפְשָׁר לִי לְהִתְקָרֵר), רַק בְּשָׁעָה שֶׁאֲנִי לוֹמֵד זֹהַר שְׁפַאר אִיךְ מִיךְ אָפּ (נוֹתֵן לִי הַרְגָּעָה).

(חֲכַם הָרָזִים)

זוֹהַ"ר בְּגִימַטְרִיָּא רֵי"חַ

זוֹהַ"ר בְּגִימַטְרִיָּא רֵי"חַ, הוּא סוֹד רי"ח אוֹרוֹת שֶׁל עֵץ הַחַיִּים שֶׁבְּעֵדֶן הַמְּאִירִים לַגַּן, סוֹד וְנָהָר יוֹצֵא מֵעֵדֶן לְהַשְׁקוֹת אֶת הַגַּן (קַרְנַיִם וְדָן יָדִין מַאֲמָר י"ג).

(רֶגֶל יְשָׁרָה, רַבִּי צְבִי אֱלִימֶלֶךְ מִדִּינוֹב, מַעֲרֶכֶת ז' אוֹת י"ד)

זֹהַר הָרָקִיעַ. זֹהַר הוּא אוֹרוֹת שֶׁבְּעֵדֶן, וְשָׁם יֵשׁ ש"פ נִיצוֹצוֹת מְאוֹרוֹת טְמִירִין, מִנְיַן שָׁלוֹ"ם עִם ד' אוֹתִיּוֹת, מִנְיַן רִבּוּעַ הֲוָיָ"ה עַל אֲדֹנָ"י, כַּנּוֹדָע, וּמִנְיַן יְשַׁלֵּם הֲוָיָ"ה פָּעָלְךָ, וּמִנְיַן רָקִי"עַ, וְזֶהוּ סוֹד זוֹהַ"ר הָרָקִי"עַ (קַרְנַיִם וְדָן יָדִין מַאֲמָר י"ג).

(רֶגֶל יְשָׁרָה, רַבִּי צְבִי אֱלִימֶלֶךְ מִדִּינוֹב, מַעֲרֶכֶת ז' אוֹת ט"ו)

כְּשֶׁהָיוּ שׁוֹאֲלִים לְהַבַּעַל שֵׁם טוֹב זִכְרוֹנוֹ לִבְרָכָה לְחַיֵּי הָעוֹלָם הַבָּא, אֵיזֶה דָּבָר, הָיָה פּוֹתֵחַ סֵפֶר גְּמָרָא אוֹ זֹהַר וְהָיָה לוֹמֵד, וְאַחַר כָּךְ הָיָה מֵשִׁיב. וְאָמַר: כִּי הָאוֹר שֶׁבָּרָא הַקָּדוֹשׁ בָּרוּךְ הוּא, הָיָה צוֹפֶה בּוֹ מִסּוֹף הָעוֹלָם וְעַד סוֹפוֹ, וְהֵיכָן גְּנָזוֹ לַצַּדִּיקִים, בַּתּוֹרָה. וּכְשֶׁאָדָם הַצַּדִּיק לוֹמֵד תּוֹרָה לִשְׁמָהּ, צוֹפֶה מִסּוֹף הָעוֹלָם וְעַד סוֹפוֹ.

(נוֹצֵר חֶסֶד קָאמָארְנָא)

* * *

לֶקֶט מִשִּׂיחוֹת הָרַבִּי מִלְּיוּבָּאוִיטְשׁ זֵכֶר צַדִּיק לִבְרָכָה

לִמּוּד הַזֹּהַר מְרוֹמֵם אֶת הַנֶּפֶשׁ - לִמּוּד הַמִּדְרָשׁ מְעוֹרֵר אֶת הַלֵּב - וַאֲמִירַת תְּהִלִּים בִּבְכִי וּדְמָעוֹת "שׁוֹטֶפֶת אֶת הַכְּלִי"

ט"ו טֵבֵת – הַסְכֵּת וּשְׁמַע יִשְׂרָאֵל! הָעֵת הַזֹּאת הִיא מוֹעֵד הַגְּאֻלָּה עַל יְדֵי מְשִׁיחַ צִדְקֵנוּ וְהַיִּסּוּרִים הַבָּאִים עָלֵינוּ הֵם חֶבְלֵי מָשִׁיחַ. אֵין יִשְׂרָאֵל נִגְאָלִין אֶלָּא בִּתְשׁוּבָה. אַל תַּאֲמִינוּ לִנְבִיאֵי הַשֶּׁקֶר הַמַּבְטִיחִים לָכֶם יְשׁוּעוֹת וְנֶחָמוֹת... זִכְרוּ דְּבַר הַשֵּׁם (יִרְמְיָהוּ יז, ה) "אָמַר הַשֵּׁם אָרוּר הַגֶּבֶר אֲשֶׁר יִבְטַח בָּאָדָם וְשָׂם בָּשָׂר זְרֹעוֹ וּמִן הַשֵּׁם יָסוּר לִבּוֹ". שׁוּבָה יִשְׂרָאֵל עַד הַשֵּׁם אֱלֹקֶיךָ וְהָכֵן עַצְמְךָ וּבְנֵי בֵּיתְךָ לְקַבֵּל פְּנֵי מְשִׁיחַ צִדְקֵנוּ. הַבָּא בְּקָרוֹב מַמָּשׁ.

ט"ז טֵבֵת – הָרַבִּי "צֶמַח צֶדֶק" אָמַר פַּעַם בַּיְחִידוּת: לִמּוּד הַזֹּהַר מְרוֹמֵם אֶת הַנֶּפֶשׁ, לִמּוּד הַמִּדְרָשׁ מְעוֹרֵר אֶת הַלֵּב, וַאֲמִירַת תְּהִלִּים בִּבְכִי וּדְמָעוֹת "שׁוֹטֶפֶת אֶת הַכְּלִי".

(סֵפֶר חַגֵּי וּמוֹעֲדֵי יִשְׂרָאֵל שֶׁעַל יְדֵי ר. זָמִיר, וְכֵן נִדְפַּס בַּסֵּפֶר שִׂיחוֹת לַנֹּעַר כֶּרֶךְ ד' תשכ"ו – תשכ"ח)

בְּקֶשֶׁר לְכִנּוּסֵי הַיְלָדִים, לִמּוּד הַזֹּהַר

הוֹרָאוֹתָיו הָאַחֲרוֹנוֹת שֶׁל כְּבוֹד קְדֻשַּׁת אַדְמוֹ"ר (שְׁלִיטָ"א) [זֵכֶר צַדִּיק לִבְרָכָה] בְּקֶשֶׁר לְכִנּוּסֵי הַיְלָדִים, לִמּוּד הַזֹּהַר וְכוּ', מוֹכִיחִים לְמַעְלָה מִכָּל צֵל שֶׁל סָפֵק, עַל גֹּדֶל הַשָּׁעָה בָּהּ אָנוּ נִמְצָאִים, וְלָכֵן דַּוְקָא בִּרְגָעִים גְּדוֹלִים אֵלּוּ מֻטֶּלֶת הַחוֹבָה שֶׁל כֻּלָּנוּ, לְלֹא יוֹצֵא מֵהַכְּלָל, לְהִתְגַּיֵּס בְּמֶרֶץ לְמִבְצָעָיו הַקְּדוֹשִׁים שֶׁל כְּבוֹד קְדֻשַּׁת אַדְמוֹ"ר (שְׁלִיטָ"א) [זֵכֶר צַדִּיק לִבְרָכָה], וּבִמְיֻחָד בְּכָל הַקָּשׁוּר לַמִּבְצָע "וְהֵשִׁיב לֵב אָבוֹת עַל בָּנִים". מִבְצָע זֶה חַיָּב לִהְיוֹת חָקוּק בְּמֹחֵנוּ וּבְלִבּוֹתֵינוּ, עֶשְׂרִים וְאַרְבַּע שָׁעוֹת בִּימָמָה, וְעַל כָּל אֶחָד וְאַחַת מֵאִתָּנוּ, לָתֵת לְעַצְמוֹ דִּין וְחֶשְׁבּוֹן, יוֹם יוֹם, שָׁעָה שָׁעָה, מַה נַּעֲשֶׂה וּמַה יָּכוֹל לְהֵעָשׂוֹת בְּעִנְיָן זֶה.

(עֲלוֹן כְּפַר חַבָּ"ד תש"מ – תשמ"א, דְּבַר הַמַּעֲרֶכֶת)

בְּזֶה הַלִּמּוּד יֵצְאוּ עַם יִשְׂרָאֵל מֵהַגָּלוּת - "תִּשְׁכֹּן בְּתוֹךְ יְרוּשָׁלַיִם... כִּי לִישׁוּעָתְךָ קִוִּינוּ וְצִפִּינוּ כָּל הַיּוֹם"

יֶשְׁנָם כַּמָּה סוּגֵי אֲנָשִׁים בְּעַם יִשְׂרָאֵל הַמִּתְאַבְּלִים עַל חֻרְבַּן בֵּית הַמִּקְדָּשׁ. יֵשׁ שֶׁרַק פַּעַם אַחַת בְּשָׁנָה בְּיוֹם תִּשְׁעָה בְּאָב נִזְכָּרִים בְּחֻרְבַּן הַבַּיִת וּמִתְאַבְּלִים עָלָיו, וְיֵשׁ שֶׁפַּעַם אַחַת בְּחֹדֶשׁ נִזְכָּרִים בְּחֻרְבַּן בֵּית הַמִּקְדָּשׁ וּמִתְפַּלְּלִים בַּעֲבוּרוֹ, וְיֶשְׁנָם שֶׁבְּכָל יוֹם מִתְפַּלְּלִים עַל זֹאת.

אָמְנָם גַּם זֹאת לֹא מַסְפִּיק, כִּי הָאֱמֶת הִיא שֶׁצָּרִיךְ לְהִתְפַּלֵּל וּלְצַפּוֹת לְבִנְיַן בֵּית הַמִּקְדָּשׁ בְּכָל רֶגַע וְרֶגַע, וּכְפִי שֶׁאָנוּ אוֹמְרִים בַּתְּפִלָּה בְּבִרְכַּת "תִּשְׁכֹּן בְּתוֹךְ יְרוּשָׁלַיִם... כִּי לִישׁוּעָתְךָ קִוִּינוּ וְצִפִּינוּ כָּל הַיּוֹם", אִם אַנְשֵׁי כְּנֶסֶת הַגְּדוֹלָה וְשִׁבְעִים זְקֵנִים תִּקְּנוּ נֻסַּח שֶׁכָּזֶה, סִימָן שֶׁכָּךְ בֶּאֱמֶת צְרִיכָה לִהְיוֹת הַצִּפִּיָּה לְבִנְיַן בֵּית הַמִּקְדָּשׁ וְלִישׁוּעַת הַשֵּׁם, בְּכָל רֶגַע.

וְכָךְ הִמְחִישׁ הַגָּאוֹן הַצַּדִּיק רַבִּי יוֹסֵף חַיִּים זוֹנֶנְפֶלְד זֵכֶר צַדִּיק לִבְרָכָה רַבָּהּ שֶׁל יְרוּשָׁלַיִם אֶת צוּרַת הַצִּפִּיָּה שֶׁצְּרִיכָה לִהְיוֹת לְכָל אִישׁ מִיִּשְׂרָאֵל, שֶׁאִם מִישֶׁהוּ יִפְתַּח אֶת הַדֶּלֶת שֶׁבַּחֶדֶר בּוֹ אָנוּ נִמְצָאִים, וְיֹאמַר: רַבּוֹתַי! דְּעוּ שֶׁהַמָּשִׁיחַ הִגִּיעַ", מִיָּד נִקְפֹּץ מִמְּקוֹמֵנוּ כְּאָדָם שֶׁמְּחַכֶּה לְאוֹרְחוֹ הֶחָשׁוּב שֶׁצָּרִיךְ לְהַגִּיעַ בְּכָל רֶגַע.

וְאַחַת מֵהָעֵצוֹת הַגְּדוֹלוֹת וְהַמְפֻרְסָמוֹת לָצֵאת מֵהַגָּלוּת הִיא, כַּיָּדוּעַ, לִמּוּד הַזֹּהַר, כְּפִי שֶׁכָּתוּב בַּזֹּהַר הַקָּדוֹשׁ (רַעְיָא מְהֵימְנָא פָּרָשַׁת נָשׂא דַּף קכ"ד:) בְּהַאי סִפְרָא יִפְּקוּן מִגָּלוּתָא, כְּלוֹמַר, בְּזֶה הַלִּמּוּד יֵצְאוּ עַם יִשְׂרָאֵל מֵהַגָּלוּת.

לִקְרֹא זֹהַר בְּעֵרֶךְ שְׁנֵי דַּפִּים לְיוֹם, בִּפְרָט לִפְנֵי הַשֵּׁנָה, כִּי יֵשׁ בְּכֹחָהּ גַּם לְזַכֵּךְ אֶת הַנְּשָׁמָה לִפְנֵי שֶׁעוֹלֶה לָתֵת דִּין וְחֶשְׁבּוֹן - כָּל מִי שֶׁיִּתְרַגֵּל בְּכָךְ יִהְיֶה קַל לוֹ יוֹתֵר לְהָבִין אֶת לְשׁוֹן הַתַּלְמוּד

וְכָךְ תָּמִיד הָיָה רָגִיל לוֹמַר מָרָן הַגָּאוֹן רַבִּי בֶּן צִיּוֹן אַבָּא שָׁאוּל זֵכֶר צַדִּיק לִבְרָכָה, שֶׁיֵּשׁ לִקְרֹא זֹהַר בְּעֵרֶךְ שְׁנֵי דַּפִּים לְיוֹם, בִּפְרָט לִפְנֵי הַשֵּׁנָה, כִּי יֵשׁ בְּכֹחָהּ גַּם לְזַכֵּךְ אֶת הַנְּשָׁמָה לִפְנֵי שֶׁעוֹלֶה לָתֵת דִּין וְחֶשְׁבּוֹן, וּלְהַצִּיל מֵעָווֹן הַמַּר, וְכָל מִי שֶׁיִּתְרַגֵּל בְּכָךְ יִהְיֶה קַל לוֹ יוֹתֵר לְהָבִין אֶת לְשׁוֹן הַתַּלְמוּד, עַד כָּאן.

בִּמְכִירַת חִסּוּל לֹא מְשַׁלְּמִים בְּהַקָּפָה - מְשִׁיחַ צִדְקֵנוּ כְּבָר עוֹמֵד עַל סַף הַבַּיִת: בִּזְמַן כָּזֶה אֵין מַקִּיפִים, וְהַקָּדוֹשׁ בָּרוּךְ הוּא גּוֹבֶה מִיָּד בּוֹ בַּמָּקוֹם, עֲבוּר כָּל עֲבֵרָה חַס וְשָׁלוֹם.

תָּכְפוּ עָלֵינוּ הַצָּרוֹת, וְעַד שֶׁהָאַחַת אֵינָהּ הוֹלֶכֶת, כְּבָר בָּאָה הַשְּׁנִיָּה, וְאֵין לְךָ יוֹם שֶׁאֵין קִלְלָתוֹ מְרֻבָּה מֵחֲבֵרוֹ, וְאָנוּ שׁוֹאֲלִים אֶת עַצְמֵנוּ, מֶה חֳרִי הָאַף הַגָּדוֹל הַזֶּה?

אֶת זֹאת הִסְבִּיר הֶ"חָפֵץ חַיִּים" בְּמָשָׁל נִפְלָא: רֻבָּם שֶׁל הַחֶנְוָנִים וּבַעֲלֵי הָעֲסָקִים מוֹכְרִים לְלָקוֹחוֹתֵיהֶם בְּהַקָּפָה לְמֶשֶׁךְ תְּקוּפָה מְסֻיֶּמֶת, בְּתֹם הַתְּקוּפָה הֵם גּוֹבִים אֶת הַחוֹב וּמַמְשִׁיכִים לִמְכֹּר בְּהַקָּפָה.

בַּמֶּה דְּבָרִים אֲמוּרִים? כְּשֶׁאֵין בְּדַעַת הַחֶנְוָנִי אוֹ בַּעַל הָעֵסֶק לִסְגֹּר אֶת הַחֲנוּת וּלְחַסֵּל אֶת הָעֵסֶק מֵחֲמַת סִבָּה מְסֻיֶּמֶת, אוּלָם כְּשֶׁבַּעַל הַחֲנוּת עוֹמֵד לִסְגֹּר אֶת הַחֲנוּת וּלְחַסֵּל אֶת עֲסָקָיו, אָז כְּשֶׁמּוֹפִיעַ לָקוֹחַ וּמְבַקֵּשׁ לִקְנוֹת בְּהַקָּפָה אוֹמֵר לוֹ הַמּוֹכֵר: שְׁמָעֵנִי! אֲדוֹנִי, כָּל עוֹד שֶׁלֹּא עָמַדְתִּי לְחַסֵּל אֶת עֲסָקַי, מָכַרְתִּי לְךָ בְּרָצוֹן בְּהַקָּפָה, אַף לִזְמַן אָרֹךְ, אוּלָם עַכְשָׁו, שֶׁאֲנִי סוֹגֵר אֶת הַחֲנוּת וּמְחַסֵּל אֶת הָעֵסֶק, אֵין לִי אֶפְשָׁרוּת לִמְכֹּר בְּהַקָּפָה וַאֲנִי נֶאֱלָץ לְבַקֵּשׁ כֶּסֶף מְזֻמָּן.

וְזֶהוּ הַהֶסְבֵּר לַצָּרוֹת וְלַפֻּרְעָנֻיּוֹת הַמִּתְרַגְּשׁוֹת וּבָאוֹת עָלֵינוּ תְּכוּפוֹת, כִּי הַשֵּׁם יִתְבָּרַךְ כִּבְיָכוֹל כְּבָר עוֹמֵד בִּפְנֵי סְגִירַת הַחֲנוּת בָּעוֹלָם הַזֶּה וְחִסּוּל הָעֲסָקִים, כְּלוֹמַר, מְשִׁיחַ צִדְקֵנוּ כְּבָר עוֹמֵד עַל סַף הַבַּיִת: בִּזְמַן כָּזֶה אֵין מַקִּיפִים, וְהַקָּדוֹשׁ בָּרוּךְ הוּא גּוֹבֶה מִיָּד בּוֹ בַּמָּקוֹם, עֲבוּר כָּל עֲבֵרָה חַס וְשָׁלוֹם, וְכֵיוָן שֶׁעֲדַיִן לֹא חָזַרְנוּ בִּתְשׁוּבָה שְׁלֵמָה לְפָנָיו יִתְבָּרַךְ, מִשּׁוּם כָּךְ תָּכְפוּ עָלֵינוּ צָרוֹת כְּדֵי שֶׁנִּטָהֵר לִקְרַאת מְשִׁיחַ צִדְקֵנוּ בִּמְהֵרָה בְּיָמֵינוּ מַמָּשׁ.

(מִשְׁלֵי הֶחָפֵץ חַיִּים - לְבוּשׁ יוֹסֵף לְהָרַבִּי יוֹסֵף יָשָׁר מוֹעֲדִים, תשס"ג)

כִּי לִמּוּד הַזֹּהַר מְרוֹמָם עַל כָּל לִמּוּד, בְּשֶׁגַּם לֹא יָדַע מַאי קָאָמַר, וְהוּא תִּקּוּן גָּדוֹל לַנְּשָׁמָה - עַל יְדֵי לִמּוּד הַזֹּהַר נַעֲשֶׂה חֵשֶׁק לְכָל מִינֵי לִמּוּדִים שֶׁל הַתּוֹרָה הַקְּדוֹשָׁה.

וְהַחִידָ"א (מוֹרֶה בְּאֶצְבַּע סִימָן ב' אוֹת מ"ב) כָּתַב, וְזֶה לְשׁוֹנוֹ: "כִּי לִמּוּד הַזֹּהַר מְרוֹמָם עַל כָּל לִמּוּד בְּשֶׁגַּם לֹא יָדַע מַאי קָאָמַר... וְהוּא תִּקּוּן גָּדוֹל לַנְּשָׁמָה..." וְרַבֵּינוּ מוֹהֲרַ"ן זְכוּתוֹ יָגֵן עָלֵינוּ אָמֵן, כָּתַב "שֶׁעַל יְדֵי לִמּוּד הַזֹּהַר נַעֲשֶׂה חֵשֶׁק לְכָל מִינֵי לִמּוּדִים שֶׁל הַתּוֹרָה הַקְּדוֹשָׁה" (שִׂיחוֹת הָרַ"ן אוֹת ק"ח), הַיְנוּ הַגַּם שֶׁאֵינוֹ מֵבִין, וְכָתַב שָׁם שֶׁ"לִּמּוּד הַזֹּהַר מְסֻגָּל מְאֹד מְאֹד" עַיֵּן שָׁם.

עַל כָּל פָּנִים כְּדַאי לְכָל מִי שֶׁאֵינוֹ בָּטוּחַ שֶׁיּוּכַל לִגְמֹר אֶת כָּל הַתּוֹרָה בְּמֶשֶׁךְ יְמֵי חַיָּיו, וּמִי יוּכַל לְהַבְטִיחַ זֹאת, לִקְבֹּעַ זְמַן לְכָל הַפָּחוֹת חֲצִי שָׁעָה בְּכָל יוֹם, מִלְּבַד כָּל לִמּוּדָיו, לַעֲבֹר בַּאֲמִירָה אֶת הַשַּׁ"ס בַּבְלִי, יְרוּשַׁלְמִי, סִפְרָא, סִפְרִי, תּוֹסֶפְתָּא, מְכִילְתָּא, זֹהַר, תִּקּוּנִים מִדְרָשִׁים. וּמַאן דְּאָחֵיד בְּאוֹרַיְתָא אָחֵיד בְּקוּדְשָׁא בְּרִיךְ הוּא (וְעַיֵּן בְּשֻׁלְחָן עָרוּךְ הָרַב הִלְכוֹת תַּלְמוּד תּוֹרָה פֶּרֶק ב' בִּסְעִיפִים י-יב-יג שָׁם מִתְבָּאֵר עִנְיָן זֶה הֵיטֵב לַהֲלָכָה וּלְמַעֲשֶׂה).

גָּרְסָה נַפְשִׁי לְתַאֲוָה אַף עַל גַּב דְּמַשְׁכַּח וְאַף עַל גַּב דְּלָא יָדַע מַאי קָאָמַר

הָאָמוֹרָא רַבָּא שֶׁהָיָה מֵעֲנָקֵי הָעִיּוּן בְּדוֹרוֹ, כִּדְאָמְרִינַן בַּגְּמָרָא (שַׁבָּת פֶּרֶק ח') דְּקָא מְעַיֵּן בִּשְׁמַעְתָּתָא וְיָתְבָה אֶצְבַּעְתָּא דִּידֵיהּ תּוּתֵי כַּרְעָא וְקָא מָיֵיץ בְּהוּ וְקָא מַבְּעָן אֶצְבַּעְתֵּיהּ דְּמָא (כְּשֶׁהָיָה רַבָּא מִתְעַמֵּק בְּלִמּוּדוֹ, הָיָה מְמַעֵךְ אֶצְבָּעוֹ בְּרַגְלוֹ, וְהָיָה הַדָּם נִגָּר מִמֶּנָּה, וְלֹא הָיָה מַרְגִּישׁ בְּזֶה מֵרֹב הִתְאַמְּצוּתוֹ בְּעִיּוּן בַּתּוֹרָה), עִם כָּל זֶה אָמַר בְּמָקוֹם אַחֵר (עֲבוֹדָה זָרָה י"ט) לְעוֹלָם לִיגְרִיס אֱינַשׁ וְאַף עַל גַּב דְּמַשְׁכַּח וְאַף עַל גַּב דְּלָא יָדַע מַאי קָאָמַר שֶׁנֶּאֱמַר גָּרְסָה נַפְשִׁי לְתַאֲוָה...

וְהַחִידָ"א (בַּסֵפֶר מַרְאִית הָעַיִן עֲבוֹדָה זָרָה י"ט) כּוֹתֵב שֶׁמִּכֹּחַ מַאֲמַר חֲכָמֵינוּ זִכְרוֹנָם לִבְרָכָה זֶה יֵשׁ הַחוֹלְקִים עַל הַמָּגֵן אַבְרָהָם שֶׁכָּתַב (בְּשֻׁלְחָן עָרוּךְ אֹרַח חַיִּים סִימָן נ') שֶׁבְּאִם אֵינוֹ מֵבִין מַה שֶּׁלָּמַד הֲרֵי זֶה לֹא נִקְרָא לִמּוּד. וְהַחִידָ"א עַצְמוֹ פּוֹסֵק שֶׁאִם מֵבִין פֵּרוּשׁ הַמִּלּוֹת מְקַיֵּם מִצְוַת לִמּוּד. וְלִכְאוֹרָה מַשְׁמָע שֶׁסּוֹבֵר שֶׁזֶּה גַּם לְדַעַת הַמָּגֵן אַבְרָהָם.

הַגָּאוֹן רַבִּי מְנַחֵם זֶעמְבָּא זֵכֶר צַדִּיק לִבְרָכָה: גַּם בְּלִי הֲבָנָה מְקַיֵּם מִצְוַת לִמּוּד

וְרָאִיתִי בְּהַסְכָּמַת הַגָּאוֹן רַבִּי מְנַחֵם זֶעמְבָּא זֵכֶר צַדִּיק לִבְרָכָה עַל הַסֵּפֶר יַלְקוּט נַחְמָנִי, וְזֶה לְשׁוֹנוֹ: "רָאִיתִי חִדּוּשׁ בְּדִבְרֵי רַבֵּינוּ הָרַב מִלָּאדִי זֵכֶר צַדִּיק לִבְרָכָה בְּלִקּוּטֵי תּוֹרָה וַיִּקְרָא, שֶׁכָּתַב דְּגַם לְדַעַת הַמָּגֵן אַבְרָהָם בְּאֹרַח חַיִּים, דְּאִם אֵינוֹ מֵבִין לִמּוּדוֹ אֵינוֹ מְקַיֵּם בְּזֶה מִצְוַת תַּלְמוּד תּוֹרָה, בָּאַגָּדָה אֵינוֹ כֵּן, דְּשָׁם גַּם בְּלִי הֲבָנָה מְקַיֵּם מִצְוַת לִמּוּד", יְעֻיַּן שָׁם.

לִלְמֹד הַזֹּהַר אַף שֶׁאֵינוֹ מֵבִין מַאי קָאָמַר, כִּי הַלָּשׁוֹן מְסֻגָּל לַנֶּפֶשׁ

וּבַסֵּפֶר רַחֲמֵי אָב (עֵרֶךְ לִמּוּד) כָּתַב, וְזֶה לְשׁוֹנוֹ: "מִי שֶׁלֹּא זָכָה וְלֹא הִשִּׂיגָה יָדוֹ בַּתּוֹרָה אוֹ מִי שֶׁטָּרוּד מְאֹד בַּעֲסָקָיו וּדְאָגוֹת וְאֵין דַּעְתּוֹ צְלוּלָה לִלְמֹד בְּעִיּוּן, שֶׁיִּלְמֹד בְּכָל יוֹם דַּף גְּמָרָא וּפֶרֶק מִשְׁנָיוֹת בַּאֲמִירָה בְּעָלְמָא, כְּשֶׁלּוֹמֵד הַזֹּהַר אַף שֶׁאֵינוֹ מֵבִין מַאי קָאָמַר, כִּי הַלָּשׁוֹן מְסֻגָּל לַנֶּפֶשׁ, וּבִלְתִּי סָפֵק שֶׁיִּשָּׁאֵר עַל כָּל פָּנִים קְצָת בְּלִבּוֹ, וַאֲנִי הִכַּרְתִּי סַנְדְּלָר אֶחָד שֶׁלֹּא הָיָה לוֹ יָד בְּלִמּוּד וְהָיָה גּוֹמֵר בְּכָל שָׁנָה סֵדֶר הַשַּׁ"ס בַּאֲמִירָה בְּעָלְמָא וְהָיָה צֶלֶם אֱלֹקִים עַל פָּנָיו כְּאַחַד הַגְּדוֹלִים"... עַד כָּאן לְשׁוֹנוֹ. וּכְמוֹ שֶׁאָמַר רַבֵּינוּ (שִׂיחַ שַׂרְפֵי קֹדֶשׁ חֵלֶק ב' ע"ג) שֶׁאֵין שׁוֹרֶה צֶלֶם אֱלֹקִים עַל הַפָּנִים עַד שֶׁגּוֹמְרִים אֶת הַשַּׁ"ס.

(לֶקֶט אֲמָרִים מֵהַגָּאוֹן הַצַּדִּיק רַבִּי יַעֲקֹב מֵאִיר שֶׁכְטֵר שְׁלִיטָ"א)

תִּקּוּן לְבַעַל תְּשׁוּבָה לִלְמֹד ה' דַּפִּים מֵהַזֹּהַר בְּכָל יוֹם אַף עַל גַּב דְּלָא יָדַע מַאי קָאָמַר - לִמּוּד הַזֹּהַר דַּוְקָא יֵשׁ בּוֹ סְגֻלָּה זוֹ יוֹתֵר מִלִּמּוּד הַמִּשְׁנָה וְתַלְמוּד וּמִקְרָא, כִּי כֹּחַ לִמּוּד הַזֹּהַר מִכָּל הַתּוֹרָה אֵם לְמִקְרָא אֵם לְמִשְׁנָה

לֹא יָסִיר הַתְּפִלִּין עַד אַחַר עָלֵינוּ לְשַׁבֵּחַ, וְיֹאמַר "וְהָיָה הַשֵּׁם לְמֶלֶךְ" וְכוּ', כֵּן כָּתַב רַמָ"א. וּמִיהוּ טוּרֵי זָהָב וּמָגֵן אַבְרָהָם הִשִּׂיגוּ עַל רַמָ"א, וְכָתְבוּ: לֹא יַחֲלֹץ עַד אַחַר אַרְבַּע קְדֻשּׁוֹת וְהֵם בָּרְכוּ וּקְדֻשַּׁת הַיּוֹצֵר וּקְדֻשַּׁת שְׁמוֹנֶה עֶשְׂרֵה וּקְדֻשַּׁת וּבָא לְצִיּוֹן וּשְׁלֹשָׁה קַדִּישִׁים דְּהַיְנוּ עַד אַחַר קַדִּישׁ תִּתְקַבֵּל. כֵּן כָּתַב אֵלִיָה רַבָּה (סִימָן נ"ו סְעִיף קָטָן כ"ד) וְהִנְהִיג לַעֲשׂוֹת כְּדִבְרֵי רַמָ"א, וְכֵן כָּתַב מְקוֹר חַיִּים.

וְכֵן כָּתַב מַחֲזִיק בְּרָכָה (לְהַחִידָ"א - סִימָן כ"ה, וּבְסִימָן כ"ו סְעִיף קָטָן י'), וְכָתַב: דְּאֵין לַחֲלֹץ הַתְּפִלִּין עַד שֶׁיִּלְמֹד בָּהֶם, אֶחָד הַמַּרְבֶּה וְאֶחָד הַמַּמְעִיט, כִּי לֹא יִזְכֶּה הָאָדָם לִקְנוֹת חֶלְקֵי הַנְּשָׁמָה נֶפֶשׁ רוּחַ וּנְשָׁמָה עַד שֶׁיִּלְמֹד בַּתְּפִלִּין, וּבְיוֹתֵר בַּתְּפִלִּין שֶׁל רַבֵּינוּ תָּם, וְיוֹתֵר טוֹב לִלְמֹד בַּזֹּהַר הַקָּדוֹשׁ, שֶׁכֵּן כָּתְבוּ גּוּרֵי הָאֲרִ"י זִכְרוֹנוֹ לִבְרָכָה, שֶׁלִּמּוּד הַזֹּהַר הוּא תִּקּוּן גָּדוֹל לְהָאִיר הַנְּשָׁמָה וּלְקַדְּשָׁהּ.

וְהָרַב זִכְרוֹנוֹ לִבְרָכָה נָתַן תִּקּוּן לְבַעַל תְּשׁוּבָה לִלְמֹד ה' דַּפִּים מֵהַזֹּהַר בְּכָל יוֹם, אַף עַל גַּב דְּלָא יָדַע מַאי קָאָמַר, דִּקְרִיאָתָהּ זוֹ הִיא הִלּוּלָהּ לְהָאִיר עַל הַנֶּפֶשׁ וּלְתַקְּנָהּ. וְנִרְאֶה כִּי לִמּוּד הַזֹּהַר דַּוְקָא יֵשׁ בּוֹ סְגֻלָּה זוֹ יוֹתֵר מִלִּמּוּד הַמִּשְׁנָה וְתַלְמוּד וּמִקְרָא, וְהוּא פֶּלֶא, כִּי כֹּחַ לִמּוּד הַזֹּהַר מִכָּל הַתּוֹרָה אֵם לְמִקְרָא אֵם לְמִשְׁנָה.

וְעוֹד כָּתַב (הַחִידָ"א) בְּשֵׁם הַגְּדוֹלִים (חֵלֶק ב' מַעֲרֶכֶת הבי"ת דַּף י"ג): וְזֶה לְשׁוֹנוֹ: וַאֲנִי אָמַרְתִּי, דַּע, כִּי אֵין סָפֵק כִּי כָּל לִמּוּד הַתּוֹרָה הַקְּדוֹשָׁה נִשָּׂא וְרָם הוּא מְרוֹמִים וּבִפְרָט אִם יִהְיוּ לִשְׁמָהּ בַּאֲמִתּוּת וַדַּאי כִּי בּוֹנֶה בַּשָּׁמַיִם מַעֲלוֹתָיו וּמְתַקֵּן הָעוֹלָמוֹת וּמְיַחֵד הַדּוֹדִים וַאֲפִלּוּ מָארֵי דְּרָזִין חוֹבַת גַּבְרָא לִלְמֹד מִקְרָא מִשְׁנָה הֲלָכָה דְּבַר יוֹם בְּיוֹמוֹ כַּאֲשֶׁר דִּבֵּר בְּקָדְשׁוֹ הָאֲרִ"י זִכְרוֹנוֹ לִבְרָכָה, וּכְמַעֲשֵׂהוּ מִמֶּנּוּ. אָמְנָם אֲשֶׁר גָּדַל לִמּוּד הַזֹּהַר הַיְנוּ שֶׁבְּמִקְרָא וּמִשְׁנָה וְתַלְמוּד הֵם מְלֻבָּשִׁים מְאֹד וְאֵינוֹ נִכָּר שֶׁהֵם סוֹד כְּלָל, לֹא כֵן הַזֹּהַר שֶׁמְּדַבֵּר בְּסִתְרֵי תּוֹרָה בְּפֵרוּשׁ, וְאֵין פֶּתִי הַקּוֹרֵא שֶׁלֹּא יָבִין דֶּרֶךְ כְּלָל דְּבָרָיו בְּעִמְקֵי רָזֵי הַתּוֹרָה. וְלָכֵן לֶהֱיוֹת סִתְרֵי הַתּוֹרָה גְּלוּיִים בְּלִי לְבוּשׁ, הֵן מַזְהִירִין וּמְאִירִין הַנֶּפֶשׁ. וְאַף עַל גַּב דִּבְצַד מָה דִּבְרֵי הַזֹּהַר סְתוּמִים מְאֹד, הַיְנוּ לְהָבִין סֶתֶר עֶלְיוֹן בְּעֶצֶם וְלֵידַע תֹּכֶן הַדְּבָרִים עַל בּוּרְיָן וְעַל מַתְכֻּנְתָּן דְּוַדַּאי צְרִיכִים רַב, וְלֹא יוּבְנוּ הַדְּבָרִים כִּי אִם עַל פִּי חָכָם גָּדוֹל [מִפֶּה] לְאֹזֶן הַמְקַבֵּל שֶׁמֵּבִין בָּהֶם בִּכְלָלוּת נִכָּר כַּוָּנָתָן רָזִין עִילָאִין, וְהַדְּבָרִים עוֹשִׂים רֹשֶׁם בְּשָׁרְשֵׁיהֶם עֶלְיוֹנִים לְמַעְלָה וְכוּ'.

הַזֹּהַר מוֹעִיל מְאֹד לְתַקֵּן הַנֶּפֶשׁ

וּבְוַעַד לַחֲכָמִים (מַעֲרֶכֶת הבי"ת סְעִיף קָטָן י"ד) כָּתַב: וַאֲנִי בְּעָנְיִי אוֹמֵר, כִּי בְּכָל הַתּוֹרָה יֵשׁ פַּרְדֵ"ס. אָמְנָם בְּכָל לִמּוּד אֵינוֹ נִכָּר הַסּוֹד כְּלָל, מַה שֶּׁאֵין כֵּן בְּסֵפֶר הַזֹּהַר, דְּהַסּוֹדוֹת הֵם בְּגִלּוּי וְהַלּוֹמֵד יוֹדֵעַ כִּי יְדַבֵּר נִפְלָאוֹת וְרָזֵי הַתּוֹרָה וְהוּא לֹא יֵדַע כָּל זֶה, וּלְזֶה מוֹעִיל מְאֹד וּלְתַקֵּן הַנֶּפֶשׁ, הֲלֹא בְּרָזֵ"י כֶּסֶף וְכוּ', יְעֻיַּן שָׁם בַּאֲרִיכוּת.

(לֶקֶט הַקָּצִיר לְהָרַב אַבְרָהָם כַּלְפוֹן זֵכֶר צַדִּיק לִבְרָכָה)

הָאֲרִ"י זִכְרוֹנוֹ לִבְרָכָה: סְגֻלָּה לְמָרֵק חֲטָאִים הִיא לִמּוּד הַזֹּהַר הַקָּדוֹשׁ אַף שֶׁאֵינוֹ מֵבִין מַה שֶּׁלּוֹמֵד

בַּסֵּפֶר שְׁאֵלוֹת וּתְשׁוּבוֹת חַיִּים שָׁאַל לְהָרַב הַקָּדוֹשׁ חַיִּים יוֹסֵף דָּוִד אֲזוּלַאי זֵכֶר צַדִּיק וְקָדוֹשׁ לִבְרָכָה, הַחִידָ"א חֵלֶק א' (בְּסִימָן ע"ה סְעִיף קָטָן ב') הֵבִיא בְּשֵׁם הָאֲרִ"י זִכְרוֹנוֹ לִבְרָכָה, שֶׁסְּגֻלָּה לְמָרֵק חֲטָאִים הִיא לִמּוּד הַזֹּהַר הַקָּדוֹשׁ אַף שֶׁאֵינוֹ מֵבִין מַה שֶּׁלּוֹמֵד. עַיֵּן שָׁם.

(לֶקֶט מִצְווֹת תְּשׁוּבָה וּצְדָקָה בְּשֵׁם רַבֵּינוּ בַּעַל הַחִידָ"א זֵכֶר צַדִּיק לִבְרָכָה)

* * *

[סֵפֶר מִגְדָּל עֹז לְהָרַב יְהוֹשֻׁעַ מוֹנְדְשֵׁיין]

סְגֻלַּת אֲמִירַת הַזֹּהַר הַקָּדוֹשׁ - גַּם כִּי סְתוּמִים וַחֲתוּמִים הַדְּבָרִים אַל נָא תִּמָּנַע מִקְּרִיאָתָם, כִּי בְּרִית כְּרוּתָה לַשְּׂפָתַיִם הַנּוֹטְפוֹת מֹר בְּאֵימָּא וּרְעוּתָא דְּלִבָּא.בְּהָנֵי כַּבְשֵׁי דְּרַחֲמָנָא שֶׁאֵינָם חוֹזְרוֹת רֵיקָם, מְעוֹרֵר אֶת הָאַהֲבָה עַד שֶׁתֶּחְפַּץ בְּלִגְלוּג וְגִמְגּוּם, אִישׁ הוֹגֶה וְשׁוֹגֶה בְּאַהֲבָתָהּ

סְגֻלַּת אֲמִירַת הַזֹּהַר הַקָּדוֹשׁ (וְשַׁיָּךְ לְהֶעָרָה 4 בִּתְחִלַּת מַאֲמָרֵנוּ זֶה): כָּתַב הַחִידָ"א בְּמוֹרֶה בְּאֶצְבַּע (סִימָן ב' אוֹת מד): "לִמּוּד סֵפֶר הַזֹּהַר מְרוֹמָם עַל כָּל לִמּוּד בְּשֶׁגַּם לֹא יָדַע מַאי קָאָמַר וְאַף שֶׁיִּטְעֶה בִּקְרִיאָתוֹ וְהוּא תִּקּוּן גָּדוֹל לַנְּשָׁמָה". וְעוֹד לוֹ בְּשֵׁם הַגְּדוֹלִים מַעֲרֶכֶת סֵפֶר הַבָּהִיר: "כָּתְבוּ גּוּרֵי הָאֲרִ"י זֵכֶר צַדִּיק לִבְרָכָה, שֶׁלִּמּוּד הַזֹּהַר הוּא תִּקּוּן גָּדוֹל לְהָאִיר הַנֶּפֶשׁ וּלְקַדְּשָׁהּ, וְהָרַב [הָאֲרִ"י] זֵכֶר צַדִּיק לִבְרָכָה נָתַן תִּקּוּן לְבַעַל תְּשׁוּבָה לִלְמֹד חֲמִשָּׁה דַּפִּין שֶׁל זֹהַר בְּכָל יוֹם אַף עַל גַּב דְּלָא יָדַע מַאי קָאָמַר דִּקְרִיאָתָהּ זוֹ הִלּוּלָהּ לְהָאִיר הַנֶּפֶשׁ וּלְתַקְּנָהּ. וְנִרְאֶה כִּי דַּוְקָא לִמּוּד הַזֹּהַר יֵשׁ בּוֹ סְגֻלָּה זוֹ יוֹתֵר עַל לִמּוּד מִשְׁנָה וְתַלְמוּד וּמִקְרָא" (עַד כָּאן מִשֵּׁם הַגְּדוֹלִים חֵלֶק ב' הַנִּדְפַּס בְּלִיווֹרְנוֹ תקמ"ו, דַּף יג, וּדְלָא כְּמוֹ שֶׁסֻּלְפוּ הַדְּבָרִים בְּהוֹצָאַת וִילְנָא וָאֵילָךְ). וְהֵעִירַנִי רַבִּי ד' תָּמָר יִשְׁמְרֵהוּ צוּרוֹ וִיחַיֵּהוּ, כִּי הַסִּפּוּר עַל צִוּוּי הָאֲרִ"י זִכְרוֹנוֹ לִבְרָכָה לְבַעַל תְּשׁוּבָה לוֹמַר זֹהַר, נִדְפַּס לָרִאשׁוֹנָה בַּסֵּפֶר "כַּוָּנוֹת וּמַעֲשֵׂה נִסִּים" (קוּשְׁטָא ת"פ ו, א). וּרְאֵה בְּ'תוֹלְדוֹת הָאֲרִ"י (יְרוּשָׁלַיִם תשכ"ז, עַמּוּד 174 וְ-238) וּבִמְקוֹרוֹתָיו שָׁם. וְרַ"מ בְּנָיָהוּ יִשְׁמְרֵהוּ צוּרוֹ וִיחַיֵּהוּ מָסַר לִי בְּטוּבוֹ אֶת דִּבְרֵי הָרַמַ"ז בִּכְתָבָיו אֵלּוּ: בְּהַגָּהוֹתָיו לְסֵפֶר הַכַּוָּנוֹת (כְּתַב יָד) כּוֹתֵב הָרַב משֶׁה זְכוּתָא: "וְגַם כִּי סְתוּמִים וַחֲתוּמִים הַדְּבָרִים, אַל נָא תִּמָּנַע מִקְּרִיאָתָם, כִּי בְּרִית כְּרוּתָה לַשְּׂפָתַיִם הַנּוֹטְפוֹת מֹר בְּאֵימָּא וּרְעוּתָא דְּלִבָּא בְּהָנֵי כַּבְשֵׁי דְּרַחֲמָנָא שֶׁאֵינָם חוֹזְרוֹ' רֵיקָם, מְעוֹרֵר אֶת הָאַהֲבָה עַד שֶׁתֶּחְפַּץ בְּלִגְלוּג וְגִמְגּוּם, אִישׁ הוֹגֶה וְשׁוֹגֶה בְּאַהֲבָתָהּ כוּ'".

צָרִיךְ לִקְרוֹת סֵפֶר הַזֹּהַר אַף עַל גַּב דְּלָא יָדַע מַאי קָאָמַר, כִּי תִּקּוּן גָּדוֹל וְעָצוּם מְאֹד לְמַטְרוֹנִיתָא וּלְנִשְׁמָתוֹ

וּבְ'תִקּוּן לֵיל שָׁבוּעוֹת' שֶׁלּוֹ (בְּסוֹף סֵפֶר טוּב הָאָרֶץ לְמוֹרֵינוּ הָרַב נָתָן שַׁפִּירָא): "צָרִיךְ לִקְרוֹת סֵפֶר הַזֹּהַר... אַף עַל גַּב דְּלָא יָדַע מַאי קָאָמַר, כִּי תִּקּוּן גָּדוֹל וְעָצוּם מְאֹד לְמַטְרוֹנִיתָא וּלְנִשְׁמָתוֹ כַּנּוֹדָע מִכַּמָּה טְעָמִים".

הַלָּשׁוֹן שֶׁל הַזֹּהַר הוּא מְסֻגָּל כָּל כָּךְ לִשְׁכִינְתָּא וּלְנִשְׁמָתָא לִקְרֹא בּוֹ יוֹתֵר מִכָּל עֵסֶק הַתּוֹרָה

וְשׁוּב בְּ'תִקּוּן לֵיל הוֹשַׁעְנָא רַבָּה (שָׁם): "בְּסֵפֶר הַזֹּהַר... אַף עַל גַּב דְּלָא יָדַע וְלֹא מֵבִין מַאי קָאָמַר, מִכָּל מָקוֹם הַלָּשׁוֹן שֶׁל הַזֹּהַר הוּא מְסֻגָּל כָּל כָּךְ לִשְׁכִינְתָּא וּלְנִשְׁמָתָא לִקְרֹא בּוֹ יוֹתֵר מִכָּל עֵסֶק הַתּוֹרָה". עַד כָּאן מִדִּבְרֵי הָרַמַ"ז.

הַתִּקּוּנֵי זֹהַר מְטַהֵר הַגּוּף וּמְקַדֵּשׁ הַנְּשָׁמָה לְכָל הַלּוֹמְדוֹ בְּחֹדֶשׁ אֱלוּל אֲפִלּוּ בְּגִירְסָא בְּעָלְמָא בְּאֵין מֵבִין פֵּרוּשׁ אֲמָרָיו

וּבְסוֹף הַקְדָּמַת הַכִּסֵּא מֶלֶךְ לְתִקּוּנֵי זֹהַר: "כִּי הוּא [הַתִּקּוּנֵי זֹהַר] מְטַהֵר הַגּוּף וּמְקַדֵּשׁ הַנְּשָׁמָה לְכָל הַלּוֹמְדוֹ בְּחֹדֶשׁ אֱלוּל אֲפִלּוּ בְּגִירְסָא בְּעָלְמָא בְּאֵין מֵבִין פֵּרוּשׁ אֲמָרָיו". וְשָׁם בְּסוֹף תִּקּוּן ו': "כִּי הַלּוֹמֵד גִּירְסָא בְּעָלְמָא... יֵשׁ לוֹ שָׂכָר טוֹב בַּעֲמָלוֹ וּמְקַדֵּשׁ בְּטָהֳרָה נִשְׁמָתוֹ". וּבְסִדּוּר הָאֲרִ"י זִכְרוֹנוֹ לִבְרָכָה לְרַבִּי יַעֲקֹב קָאפִּיל בְּסֵדֶר כַּוָּנַת הַלִּמּוּד: "יִלְמֹד בְּסִפְרֵי קַבָּלָה... וְאַף אִם אֵינוֹ מֵבִין בָּהֶם יֹאמַר דִּבְרֵי הַזֹּהַר וְתִקּוּנִים כִּי הֵם מְסֻגָּלִים לְטַהֵר הַנְּשָׁמָה". וּרְאֵה גַּם נֶפֶשׁ חַיִּים מֵרַבֵּינוּ חַיִּים פָאלָאגִ'י מַעֲרֶכֶת זֹהַר הַקָּדוֹשׁ.

לִלְמֹד בְּדִבְרֵי הַזֹּהַר וְהַתִּקּוּנִים בִּשְׁקִידָה, שֶׁהוּא מְטַהֵר הַנֶּפֶשׁ וּמְזַכְּכָהּ אֲפִלּוּ אֲמִירָה בְּעָלְמָא מִן הַשְּׂפָתַיִם סְגֻלָּה וְתִקּוּן הַנֶּפֶשׁ מְאֹד וּבִפְרָט סֵפֶר הַתִּקּוּנִים שֶׁהֵם תִּקּוּנֵי הַנֶּפֶשׁ מַמָּשׁ

וְכֵן מֵבִיא הָרַב הַקָּדוֹשׁ מִקָּאמָארְנָא בִּ"נְתִיב מִצְווֹתֶיךָ" שְׁבִיל הַתּוֹרָה א' (אוֹת ל"א): "וְכָךְ נָתַן מָרָן הָאֲרִ"י תִּקּוּן לְבַעַל תְּשׁוּבָה שֶׁיֹּאמַר חֲמִשָּׁה דַּפִּין זֹהַר אוֹ תִּקּוּנִים בְּכָל יוֹם", וּבְהַקְדָּמָתוֹ לַעֲצֵי עֵדֶן: "לִלְמֹד בְּדִבְרֵי הַזֹּהַר וְהַתִּקּוּנִים בִּשְׁקִידָה... שֶׁהוּא מְטַהֵר הַנֶּפֶשׁ וּמְזַכְּכָהּ אֲפִלּוּ אֲמִירָה בְּעָלְמָא מִן הַשְּׂפָתַיִם סְגֻלָּה וְתִקּוּן הַנֶּפֶשׁ מְאֹד, וּבִפְרָט סֵפֶר הַתִּקּוּנִים שֶׁהֵם תִּקּוּנֵי הַנֶּפֶשׁ מַמָּשׁ".

דֶּגֶל מַחֲנֵה אֶפְרַיִם: לְשׁוֹן הַזֹּהַר הַקָּדוֹשׁ הוּא מְסֻגָּל לַנְּשָׁמָה אַף שֶׁאֵינוֹ מֵבִין כְּלָל מַה שֶּׁאוֹמֵר

בַּלִּקּוּטִים שֶׁבְּסוֹף סֵפֶר דֶּגֶל מַחֲנֵה אֶפְרַיִם דִּבּוּר הַמַּתְחִיל יִשָּׁקֵנִי (זִיטָאמִיר תרל"ה פח, א): "עַל דֶּרֶךְ דְּאִיתָא שֶׁלְּשׁוֹן הַזֹּהַר הַקָּדוֹשׁ הוּא מְסֻגָּל לַנְּשָׁמָה אַף שֶׁאֵינוֹ מֵבִין כְּלָל מַה שֶּׁאוֹמֵר, כִּמְשַׁל הַנִּכְנָס לַחֲנוּת שֶׁל בֹּשֶׁם, אַף עַל פִּי שֶׁלֹּא לָקַח כְּלוּם, מִכָּל מָקוֹם רֵיחַ טוֹב קָלַט עִמּוֹ".

יֵשׁ בְּחִינַת טִמְטוּם הַמֹּחַ שֶׁאֵינוֹ צָרַעַת חֲזָקָה כָּל כָּךְ, וּלְזֶה מוֹעִיל קְרִיאַת דִּבְרֵי הַזֹּהַר הַקָּדוֹשׁ אַף דְּלָא יָדַע מַאי קָאָמַר

בְּ'חָנָה אֲרִיאֵל' (שְׁמוֹת עַמּוּד 30): "וּכְמוֹ שֶׁשָּׁמַעְנוּ בְּפֵרוּשׁ... מִפִּי אַדְמוֹ"ר הַזָּקֵן בְּלָאזְנִי: שֶׁיֵּשׁ... בְחִינַת טִמְטוּם הַמֹּחַ שֶׁאֵינוֹ צָרַעַת חֲזָקָה כָּל כָּךְ וּלְזֶה מוֹעִיל... קְרִיאַת דִּבְרֵי הַזֹּהַר הַקָּדוֹשׁ אַף דְּלָא יָדַע מַאי קָאָמַר, וּטְבִילַת הַגּוּף בְּמֵי מִקְוֶה אוֹ נְתִינַת צְדָקָה כְּמוֹ שֶׁכָּתוּב בַּכְּתָבִים".

הָרַב הַקָּדוֹשׁ מִוִּילֶעדְנִיק בְּשֵׁם הָרַב הַקָּדוֹשׁ רַבִּי אַהֲרֹן מִזִּיטָאמִיר: זֹהַר הַקָּדוֹשׁ צָרִיךְ לְאָמְרוֹ בְּלֹא בֵּאוּר, כִּי הַתֵּבוֹת וְהַדִּבּוּר שֶׁל זֹהַר הַקָּדוֹשׁ עַצְמָן מְקַשְּׁרִין אֶת הָאָדָם לָאֵין סוֹף יִתְבָּרַךְ

בְּשֵׁם הַקָּדוֹשׁ רַבִּי אַהֲרֹן מִזִּיטָאמִיר, שֶׁזֹּהַר הַקָּדוֹשׁ צָרִיךְ לְאָמְרוֹ בְּלֹא בֵּאוּר, כִּי הַתֵּבוֹת וְהַדִּבּוּר שֶׁל זֹהַר הַקָּדוֹשׁ עַצְמָן מְקַשְּׁרִין אֶת הָאָדָם לָאֵין סוֹף יִתְבָּרַךְ".

(שְׁאֵרִית יִשְׂרָאֵל לְהָרַב הַקָּדוֹשׁ מִוִּילֶעדְנִיק, שַׁעַר הַהִתְקַשְּׁרוּת שַׁעַר הָא' דְּרוּשׁ ב' מַאֲמָר ב', עַיֵּן שָׁם)

רַבִּי צְבִי אֱלִימֶלֶךְ מִדִּינוֹב: מְקֻבָּל בְּיָדֵינוּ שֶׁגַּם מִי שֶׁלֹּא יָדַע כְּלוּם, לְשׁוֹן הַזֹּהַר מְסֻגָּל לְזַכֵּךְ הַנֶּפֶשׁ

וְכָתַב בְּהַגָּהוֹת מוֹרֵינוּ הָרַב צְבִי אֱלִימֶלֶךְ לַסֵּפֶר "סוּר מֵרַע וַעֲשֵׂה טוֹב" (דְּפוּס מוֹנְקַאטְשׁ אוֹת ט): "מְקֻבָּל בְּיָדֵינוּ שֶׁגַּם מִי שֶׁלֹּא יָדַע כְּלוּם, לְשׁוֹן הַזֹּהַר מְסֻגָּל לְזַכֵּךְ הַנֶּפֶשׁ".

וּרְאֵה עוֹד בְּשִׂיחוֹת הָרַ"ן (אוֹת קח-קט), וּבַהוֹסָפוֹת לְשָׁם מִכּוֹכְבֵי אוֹר. וּבְהַסְכָּמַת הָרַב הַקָּדוֹשׁ מִמּוֹנְקַאטְשׁ שֶׁבְּשִׂמְלָה חֲדָשָׁה הַנִּדְפַּס עִם פֵּרוּשׁ מַטֵּה אֲשֶׁר.

* * *

[סֵפֶר מִזָּהָב וּמִפָּז לְהָרַב פִּנְחָס זְבִיחִי שְׁלִיטָ"א תשס"ד יְרוּשָׁלַיִם]

הַזֹּהַר הַקָּדוֹשׁ מְסֻגָּל לְטַהֵר אֶת הַנֶּפֶשׁ יוֹתֵר מִכָּל עֵסֶק הַתּוֹרָה, וּמְקַשֵּׁר אֶת הָאָדָם לְהַשֵּׁם יִתְבָּרַךְ

הַזֹּהַר הַקָּדוֹשׁ מְסֻגָּל לְטַהֵר אֶת הַנֶּפֶשׁ יוֹתֵר מִכָּל עֵסֶק הַתּוֹרָה, וּמְקַשֵּׁר אֶת הָאָדָם לְהַשֵּׁם יִתְבָּרַךְ", וְכִלְשׁוֹנוֹ שֶׁל הָרַב מִקְדַּשׁ מֶלֶךְ (וַיִּקְרָא דַּף קעג.) עַיֵּן שָׁם. וּרְאֵה גַּם בַּסֵּפֶר שְׁאֵרִית יִשְׂרָאֵל (שַׁעַר הַהִתְקַשְּׁרוּת שַׁעַר א דְּרוּשׁ ה מַאֲמָר ב) שֶׁכָּתַב, וְזֶה לְשׁוֹנוֹ: וּבְעִנְיַן לִמּוּד הַזֹּהַר הַקָּדוֹשׁ אָמַר בְּשֵׁם הַקָּדוֹשׁ רַבִּי אַהֲרֹן מִזִּיטָאמִיר, שֶׁהַזֹּהַר הַקָּדוֹשׁ צָרִיךְ לְאָמְרוֹ בְּלֹא בֵּאוּר, כִּי הַתֵּבוֹת וְהַדִּבּוּר שֶׁל הַזֹּהַר הַקָּדוֹשׁ עַצְמָן מְקַשְּׁרִין אֶת הָאָדָם לָאֵין סוֹף יִתְבָּרַךְ. רַק מִי שֶׁרוֹצֶה לִלְמֹד עִם בֵּאוּר יְעַיֵּן מִקֹּדֶם בְּהַבֵּאוּר, וְהַזֹּהַר יֹאמַר כְּסֵדֶר בְּלִי בֵּאוּר עַד כָּאן לְשׁוֹנוֹ. עַיֵּן שָׁם. וּבְכָל זֶה כָּאָמוּר לֹא הֵבֵאנוּ בִּדְבָרֵינוּ כָּאן אֶת לְשׁוֹן הַזֹּהַר הַקָּדוֹשׁ עַצְמוֹ אֶלָּא הַבֵּאוּר, וְזֹאת לִשְׁתֵּי סִבּוֹת, הָאַחַת, כֵּיוָן שֶׁעִקָּרוֹ שֶׁל קוּנְטְרֵס זֶה שֶׁיִּהְיֶה בְּלָשׁוֹן מְתֻמְצָת וְשָׁוֶה לְכָל נֶפֶשׁ, וְגַם עוֹד וְהוּא הָעִקָּר, כֵּיוָן שֶׁבְּסִפְרֵנוּ הַנִּזְכַּר לְעֵיל הֵבֵאנוּ כָּל דָּבָר בְּאֹרֶךְ בְּסִיַּעְתָּא דִּשְׁמַיָּא, וְשָׁם צִטַּטְנוּ אֶת כָּל לְשׁוֹן הַזֹּהַר הַקָּדוֹשׁ כִּדְמוּתוֹ וּכְצַלְמוֹ וְגַם הֵבֵאנוּ אֶת הַבֵּאוּר לַדְּבָרִים, וּמִכֵּיוָן שֶׁכָּל מַטְּרָתֵנוּ בְּקוּנְטְרֵס זֶה לְקַצֵּר, וְסוֹמְכִים אָנוּ בְּעֶזְרַת הַשֵּׁם יִתְבָּרַךְ עַל הַדְּבָרִים הַמֻרְחָבִים בְּסִפְרֵנוּ הַנִּזְכַּר לְעֵיל, לָכֵן הֵבֵאנוּ כָּאן בַּקּוּנְטְרֵס הַנּוֹכְחִי רַק אֶת הַתַּרְגּוּם לְלֹא לְשׁוֹן הַזֹּהַר הַקָּדוֹשׁ כְּשֶׁלְּעַצְמוֹ, וְהָרוֹצֶה לְעַיֵּן בַּדְּבָרִים בְּהַרְחָבָה יְעַיֵּן שָׁם וּמִשָּׁם בָּאֵרָ'ה. וְזֶה בָּרוּר.

* * *

[סֵפֶר מִנְהֲגֵי מהרי"ו לְהָאַדְמוֹ"ר מִסּוֹלִיצָא זִכְרוֹנוֹ לִבְרָכָה]

קָבַע לְלִמּוּד זֹהַר הַקָּדוֹשׁ וְסִפְרֵי תַּלְמִידֵי הַבַּעַל שֵׁם טוֹב וְהָיָה רָגִיל הַרְבֵּה בַּסֵּפֶר הַקָּדוֹשׁ תּוֹלְדוֹת יַעֲקֹב יוֹסֵף וּבְנֹעַם מְגָדִים

עַיֵּן שֵׁם הַגְּדוֹלִים לְהַחִידָ"א זֵכֶר צַדִּיק לִבְרָכָה (מַעֲרֶכֶת סְפָרִים אוֹת ל"ג בָּהִיר) בְּשֵׁם גּוּרֵי הָאֲרִ"י זִכְרוֹנוֹ לִבְרָכָה, שֶׁלִּמּוּד הַזֹּהַר הוּא 'תִּקּוּן גָּדוֹל לְהָאִיר הַנֶּפֶשׁ וּלְקַדְּשָׁהּ' וְהָאֲרִ"י זִכְרוֹנוֹ לִבְרָכָה נָתַן תִּקּוּן לְבַעַל תְּשׁוּבָה לִלְמֹד חֲמִשָּׁה דַּפִּין שֶׁל זֹהַר הַקָּדוֹשׁ בְּכָל יוֹם וְעַיֵּן עוֹד נְתִיב מִצְווֹתֶיךָ (שְׁבִיל הַתּוֹרָה סִימָן ל"א) שֶׁכָּךְ נָהַג דּוֹדוֹ בַּעַל עֲטֶרֶת צְבִי זֵכֶר צַדִּיק לִבְרָכָה מִזִּידִיטְשׁוֹב וְעַיֵּן עוֹד בַּעֲטֶרֶת צְבִי פָּרָשַׁת בְּהַעֲלֹתְךָ (דַּף לט.) בְּעִנְיַן גַּדְלוּת סֵפֶר הַזֹּהַר הַקָּדוֹשׁ.

וּרְאֵה גַּם בְּהוֹסָפוֹת מוֹרֵינוּ הָרַב צְבִי אֱלִימֶלֶךְ לְ'סוּר מֵרַע וַעֲשֵׂה טוֹב' אוֹת ט' דַּף ז', שֶׁמְּקֻבָּל בְּיָדֵינוּ שֶׁגַּם מִי שֶׁלֹּא יָבִין, אַף עַל פִּי כֵן לְשׁוֹן הַזֹּהַר הַקָּדוֹשׁ מְסֻגָּל לְזַכֵּךְ הַנֶּפֶשׁ עַיֵּן שָׁם.

לִמּוּד הַזֹּהַר הִיא שְׁלֵמוּת גָּדוֹל אֶל הַנֶּפֶשׁ - כְּשֶׁיִּלְמַד זֹהַר יְעַיֵּן בְּכָל מִלָּה, כִּי כָּל אוֹת הוּא חִדּוּשׁ בִּפְנֵי עַצְמוֹ

וּבְאוֹר צַדִּיקִים עַמּוּד הַתְּפִלָּה (סִימָן א' אוֹת ט"ז) כָּתַב: מִי שֶׁלֹּא זָכָה לְהָבִין הַזֹּהַר, אַף עַל פִּי כֵן יִלְמֹד, כִּי הַלָּשׁוֹן שֶׁל הַזֹּהַר מְזַכֵּךְ הַנְּשָׁמָה. וּבְסִדּוּר לֵב שָׂמֵחַ סֵדֶר הַלִּמּוּד (דַּף קמ"ה.) כָּתַב: לִמּוּד הַזֹּהַר הִיא שְׁלֵמוּת גָּדוֹל אֶל הַנֶּפֶשׁ.

בְּקִצּוּר שְׁלָ"ה: בְּעֶרֶב שַׁבָּת קֹדֶשׁ אַחַר הַטְּבִילָה וַאֲמִירַת שִׁיר הַשִּׁירִים, אִם יֵשׁ לוֹ פְּנַאי אָז מִי שֶׁחֲנָנוֹ הַשֵּׁם בְּבִינָה יִלְמֹד מָה בַּזֹּהַר הַקָּדוֹשׁ אוֹ בְּשׁוּם סֵפֶר קַבָּלָה

וְכֵן כָּתַב הַחִידָ"א בַּעֲבוֹדַת הַקֹּדֶשׁ מוֹרֶה בְּאֶצְבַּע אוֹת מ', וְזֶה לְשׁוֹנוֹ: לִמּוּד הַזֹּהַר הַקָּדוֹשׁ מְרוֹמָם וְכוּ' בְּשֶׁגַּם לֹא יָדַע מַאי קָאָמַר וְאַף שֶׁיִּטְעֶה בִּקְרִיאָתוֹ וְהוּא תִּקּוּן גָּדוֹל לַנְּשָׁמָה עַיֵּן שָׁם. וְעַיֵּן בְּאוֹר צַדִּיקִים שָׁם (אוֹת כ"ד): וּכְשֶׁיִּלְמַד זֹהַר יְעַיֵּן בְּכָל מִלָּה, כִּי כָּל אוֹת הוּא חִדּוּשׁ בִּפְנֵי עַצְמוֹ, וְהַדְּבָרִים הַנִּרְאִים פְּשׁוּטִים אֵינָם רַק סוֹד.

וּבְקִצּוּר שְׁלָ"ה מַסֶּכֶת שַׁבָּת כָּתַב: אַחַר הַטְּבִילָה וַאֲמִירַת שִׁיר הַשִּׁירִים אִם יֵשׁ לוֹ פְּנַאי, אָז מִי שֶׁחֲנָנוֹ הַשֵּׁם בְּבִינָה יִלְמֹד מָה בַּזֹּהַר הַקָּדוֹשׁ אוֹ בְּשׁוּם סֵפֶר קַבָּלָה.

עַיֵּן הֵיכַל הַבְּרָכָה פָּרָשַׁת בְּרֵאשִׁית (דַּף לַ"ג), שֶׁכָּתַב וְזֶה לְשׁוֹנוֹ: סֵפֶר הַקָּדוֹשׁ נֹעַם אֱלִימֶלֶךְ כֻּלּוֹ אוֹר צַח צַחְצָחוֹת עָמֹק עַד לִמְאֹד, אִם תִּזְכּוּ לְהָבִין דִּבּוּר אֶחָד מִדְּבָרָיו וּבַסֵּפֶר מְאוֹר עֵינַיִם תִּדְבַּק נַפְשְׁכֶם הַרְבֵּה וּבְסֵפֶר אוֹר הַמֵּאִיר לִפְעָמִים וְכוּ' עַיֵּן שָׁם [וְעַיֵּן עוֹד מַה שֶּׁכָּתַב בִּנְתִיב מִצְווֹתֶיךָ (קוֹמַארְנָא) שְׁבִיל הַתּוֹרָה א' (אוֹת ל"ב) וְזֶה לְשׁוֹנוֹ: סִפְרֵי מוּסָר שֶׁנִּתְחַבְּרוּ בִּזְמַנֵּנוּ כֻּלָּם קְדוֹשִׁים כֻּלָּם צַדִּיקִים. סֵפֶר נֹעַם אֱלִימֶלֶךְ אֵין מִי שֶׁיַּשִּׂיגֶנּוּ כִּי הוּא כֻּלּוֹ מַדְרֵגוֹת גְּדוֹלוֹת, אַף עַל פִּי כֵן כָּל אֶחָד "טוֹעֵם לְפִי מַעֲשָׂיו". וְסֵפֶר מְאוֹר עֵינַיִם לֹא יָזוּז מֵעֵינֶיךָ וְכָל דְּבָרָיו רָמִים וּקְדוֹשִׁים. וְסֵפֶר דֶּגֶל מַחֲנֵה אֶפְרַיִם וְסִפְרֵי הַכֹּהֵן הַגָּדוֹל תּוֹלְדוֹת יַעֲקֹב יוֹסֵף כֻּלָּם צְרִיכִים לְךָ לְחַיּוֹת נַפְשְׁךָ מַמָּשׁ. וְסֵפֶר אוֹר הַמֵּאִיר נִכְתַּב עַל יְדֵי אֶחָד מִתַּלְמִידָיו אֵיזֶה שׁוֹחֵט, וְחַמִּי הַצַּדִּיק הַמְפֻרְסָם מִפִּינְטְשׁוֹב זֵכֶר צַדִּיק לִבְרָכָה שֶׁהָיָה תַּלְמִידוֹ, שָׁמַע כְּשֶׁאָמַר לְהַשּׁוֹחֵט שֶׁלֹּא כִּוֵּן יָפֶה לְמָה שֶׁהָיָה בְּכַוָּנָתוֹ לוֹמַר, וְעַל כֵּן יִזָּהֵר שֶׁלֹּא יָשִׂימוּ כָּל עִיּוּנִים בּוֹ אֶלָּא מְעַט. עַיֵּן שָׁם]. עַיֵּן לְעֵיל אוֹת קָטָן כ' בַּהַגָ"ה מַה שֶׁכָּתוּב בְּשֵׁם פֵּירוּשׁ אֶרֶץ הַחַיִּים.

* * *

[פָּדָה אֶת אַבְרָהָם חֵלֶק שֵׁנִי לְהַגָּאוֹן הַצַּדִּיק הָרַב אַבְרָהָם י. מוּנְסָה ס"ט, שְׁנַת תשס"ב]

חִדּוּשֵׁי זֹהַר - פֵּתַח דְּבָרֶיךָ יָאִיר מֵבִין פְּתָיִים.

קוֹרֵא נָעִים, אָצִיגָה נָא בִּפְנִים קְטָעִים אֲחָדִים מֵהַקְדָּמָתוֹ שֶׁל מוֹרֵינוּ וְרַבֵּינוּ כְּבוֹד מוֹרֵינוּ הָרַב רַבִּי שָׁלוֹם בּוּזַאגְלוֹ זֵכֶר צַדִּיק וְקָדוֹשׁ לִבְרָכָה, כְּפִי שֶׁכְּתָבָם בְּסִפְרוֹ "כִּסֵּא מֶלֶךְ". רַבִּי שָׁלוֹם זִכְרוֹנוֹ לִבְרָכָה חִבֵּר כַּמָּה סְפָרִים עַל דִּבְרֵי הַזֹּהַר וּבֵינֵיהֶם סֵפֶר "הַדְרַת מֶלֶךְ" – עַל הַזֹּהַר, "הַדְרַת כְּבוֹד מֶלֶךְ" – עַל הַתִּקּוּנִים, "הַדְרַת פְּנֵי מֶלֶךְ" – עַל הָאִדְרוֹת, "הַדְרַת הוֹד מֶלֶךְ" – עַל סִפְרָא דִּצְנִיעוּתָא, "וְהַדְרַת כִּסֵּא מֶלֶךְ" – פֵּרוּשׁ עַל הַתִּקּוּנִים. מִדִּבְרֵי הַהַסְכָּמוֹת שֶׁל גְּדוֹלֵי הַדּוֹר דְּאָז, כְּבוֹד מוֹרֵינוּ הָרַב רַבִּי יִשָׂשְׂכָר אַבּוֹלַעפְיָא זִכְרוֹנוֹ לִבְרָכָה וּכְבוֹד הָרַב הַגָּאוֹן יִשְׂרָאֵל מְשֻׁלָּם זַלְמָן בֶּן מוֹרֵינוּ הָרַב רַבִּי יַעְבֵץ זִכְרוֹנוֹ לִבְרָכָה, נִרְאֶה שֶׁחִבֵּר אֶת פֵּרוּשׁוֹ כִּסֵּא מֶלֶךְ עַל הַתִּקּוּנִים בֵּין הַשָּׁנִים ה'תקכ"ט לְה' תקל"ה.

הָרַב זִכְרוֹנוֹ לִבְרָכָה הָיָה נִרְדָּף מֵהַשִּׁלְטוֹנוֹת, כְּפִי שֶׁהֵעִיד הוּא בְּעַצְמוֹ בְּסוֹף הַקְדָּמָה א': כֹּה דִּבְרֵי מֻצָּל מֵאֵשׁ ב' פְּעָמִים, מִמֶּלֶךְ יִשְׁמָעֵאל וְשַׂר צְבָא חֵילוֹ, וְעִם כָּל זֶה הָיָה עוֹסֵק בַּתּוֹרָה בִּשְׁקִידָה, בִּקְדֻשָּׁה וּבְטָהֳרָה, וְחִבֵּר אֶת חִבּוּרָיו הַנִּפְלָאִים.

בְּלִמּוּד סֵפֶר זֶה בְּחֹדֶשׁ אֱלוּל וּבַעֲשֶׂרֶת יְמֵי תְּשׁוּבָה סְגֻלָּתוֹ לְקָרֵב גְּאֻלָּתוֹ יִתְבָּרַךְ וְקֵץ יְשׁוּעָתוֹ

וְכֹה כּוֹתֵב הָרַב זִכְרוֹנוֹ לִבְרָכָה עַל חֲשִׁיבוּת הַלִּמּוּד בְּסֵפֶר הַתִּקּוּנִים: וְהַלּוֹמְדִים בּוֹ עָלֵימוֹ תִּטֹּף מִלָּתוֹ לְהָבִין עִמְקֵי סוֹדוֹת אִמְרָתוֹ, כִּי בְּלִמּוּד סֵפֶר זֶה בְּחֹדֶשׁ אֱלוּל וּבַעֲשֶׂרֶת יְמֵי תְּשׁוּבָה, סְגֻלָּתוֹ לְקָרֵב גְּאֻלָּתוֹ יִתְבָּרַךְ וְקֵץ יְשׁוּעָתוֹ, וּמְהֵרָה יִגָּלֶה עָלֵינוּ כְּבוֹד מַלְכוּתוֹ וּמְשִׁיחַ צִדְקֵנוּ בִּירוּשָׁלַיִם יָרִים נִסּוּ וְדִגְלוֹ.

וְזֶה לְשׁוֹן הָרַב בְּהַקְדָּמָתוֹ: אַקְדִּים טַעַם לְשֶׁבַח לָמָּה קָרָא הָרַשְׁבִּ"י זִכְרוֹנוֹ לְחַיֵּי הָעוֹלָם הַבָּא לְחִבּוּר זֶה תִּקּוּנִים, בִּשְׁלֹמֹא לְסֵפֶר הַזֹּהַר מָצִינוּ טַעֲמוֹ מְפֹרָשׁ בְּרַעְיָא מְהֵימְנָא פָּרָשַׁת נָשׂא, שֶׁאָמַר רַעְיָא מְהֵימְנָא לְהָרַשְׁבִּ"י הַאי חִבּוּרָא דִּילָךְ דְּאִיהוּ סֵפֶר הַזֹּהַר מִן זוֹהֲרָא דְּאִימָא עִלָּאָה תְּשׁוּבָה. בְּאִלֵּין לָא צָּרִיךְ נִסָּיוֹן, וּבְגִין דַּעֲתִידִין יִשְׂרָאֵל לְמִטְעַם מֵאִילָנָא דְחַיֵּי, דְּאִיהוּ הַאי סֵפֶר הַזֹּהַר, יִפְּקוּן בֵּיהּ מִן גָּלוּתָא בְּרַחֲמֵי.

נִקְרָא סֵפֶר הַזֹּהַר כִּי מַזְהִירִים כָּל הַלּוֹמְדִים - סוֹד הַתִּקּוּנִים בְּמִסְפָּר קָטָן לְתַקֵּן עוֹלַם הָעֲשִׂיָּה

וּבְפָרָשַׁת בְּהַעֲלֹתְךָ: וְהַמַּשְׂכִּילִים יַזְהִירוּ כְּזֹהַר הָרָקִיעַ אִילֵּין אִינוּן דְּקָא מִשְׁתַּדְּלִין בַּזֹּהַר דָּא דְּאִיקְרוּ סֵפֶר הַזֹּהַר, מְפֹרָשׁ שֶׁנִּקְרָא סֵפֶר הַזֹּהַר כִּי מַזְהִירִים כָּל הַלּוֹמְדִים. אֲבָל תִּקּוּנִים מַאי טַעֲמָא? וְרַבֵּינוּ הַגָּדוֹל הָאֲרִ"י זִכְרוֹנוֹ לְחַיֵּי הָעוֹלָם הַבָּא, דְּלֵי לָן חַסְפָּא וּמִיָּד תּוּתַהּ אַשְׁכַּחְנָא מַרְגָּנִיתָא. הַהוּא אָמַר מַה טַּעַם הָרַשְׁבִּ"י זִכְרוֹנוֹ לְחַיֵּי הָעוֹלָם הַבָּא מְפָרֵשׁ בְּסֵפֶר הַתִּקּוּנִים כָּל הַפְּסוּקִים וְהַתֵּבוֹת וְחִדּוּשִׁים הַכֹּל בְּמִסְפָּר קָטָן מַה שֶּׁלֹּא עָשָׂה בְּסֵפֶר הַזֹּהַר? כִּי נוֹדָע כִּי חֶשְׁבּוֹן קָטָן הִיא מִסּוֹד הַקַּטְנוּת, וְכִי עָצְרָה יָדוֹ לִבְנוֹת חִדּוּשָׁיו עַל יְסוֹד מִסְפָּר גָּדוֹל? וְתֵרֵץ הוּא זִכְרוֹנוֹ לְחַיֵּי הָעוֹלָם הַבָּא, שֶׁכַּוָּנַת הָרַשְׁבִּ"י בְּסֵפֶר הַתִּקּוּנִים הָעִקָּר לְתַקֵּן עוֹלַם הָעֲשִׂיָּה, שֶׁכָּל מִסְפָּר קָטָן הוּא בַּעֲשִׂיָּה, כִּי שָׁם הַקְּלִפָּה תַּקִּיפִין, וַעֲשִׂיָּה אֵין בָּהּ כִּי אִם מִקְרָא וְחִדּוּשֵׁי תּוֹרָה שֶׁבָּהּ כֻּלָּם בְּמִסְפָּר קָטָן. לָכֵן כְּדֵי לְתַקֵּן עוֹלַם הָעֲשִׂיָּה בָּנָה יְסוֹדוֹתָיו עַל מִסְפָּר קָטָן בְּכַוָּנָה מְכֻוֶּנֶת לְזֶה. עַד כָּאן לְשׁוֹן הָאֲרִ"י זִכְרוֹנוֹ לְחַיֵּי הָעוֹלָם הַבָּא.

נִקְרָא סֵפֶר הַתִּקּוּנִים כִּי תִּקּוּנֵי הָעֲשִׂיָּה עִקַּר כָּל תִּקּוּנֶיהָ

גַּם אֲנַן עָנִינַן בַּתְרֵיהּ, דְּהַיְנוּ טַעֲמָא שֶׁקָּרָא שְׁמוֹ תִּקּוּנִין, הַגַּם שֶׁכָּל דִּבְרֵי תּוֹרָה מְתַקְּנִים הַשְּׁכִינָה, הִנֵּה עִקַּר הַתִּקּוּן הוּא בְּעוֹלַם הָעֲשִׂיָּה, שֶׁבָּהּ מְדוֹר הַקְלִיפּוֹת, וְהַשְּׁכִינָה צְרִיכָה לֵירֵד לְעָמְקָם לְהַעֲלוֹת הַנִּיצוֹצוֹת וְלֶאֱסֹף נִדָּחֶיהָ אֵלֶיהָ, וְכוּ', וּמִטַּעַם זֶה יִשְׁתַּנֶּה לְשֶׁבַח סֵפֶר זֶה לִקְרוֹת לוֹ סֵפֶר הַתִּקּוּנִים כִּי תִּקּוּנֵי הָעֲשִׂיָּה עִקַּר כָּל תִּקּוּנֶיהָ, וְאִם לֹא תְּתֻקַּן וְתַעֲלֶה מֵהָעֲשִׂיָּה אֵיךְ יִהְיֶה תִּקּוּן יְצִירָה וּבְרִיאָה, וְכוּ', וְעָלָה בְּיָדֵינוּ טַעַם הָגוּן לְשֵׁם סֵפֶר הַתִּקּוּנִים, שֶׁכָּל כַּוָּנַת הָרַשְׁבִּ"י לְתַקֵּן הַשְּׁכִינָה בְּעוֹלַם הָעֲשִׂיָּה, כִּי מַלְכוּת מְקַנְּנָא בְּאֹפֶן שֶׁהִיא עֲשִׂיָּה, וְכוּ'.

וְעוֹד שָׁם: גַּם אֶתֵּן טַעַם לְשֶׁבַח לָמָּה לֹא נִגְלוּ לָנוּ הָאֱלֹקִים בְּפֵרוּשׁ הָאֲרִ"י זִכְרוֹנוֹ לִבְרָכָה עַל סֵפֶר הַתִּקּוּנִים כִּי אִם בַּיָּמִים הָהֵם וּבַזְּמַן הַזֶּה. וְכִי אַכְשׁוּר דָּרֵי לְהַשִּׂיג מַה שֶּׁלֹּא הִשִּׂיגוּ וְלֹא גָּבְלוּ רִאשׁוֹנִים?

הִנֵּה מָצָאתִי תְּשׁוּבָה נִצַּחַת וּמַסְפֶּקֶת לִשְׁאֵלָה זוֹ לְקַמָּן וְזֶה לְשׁוֹנוֹ: אָמַר רַבִּי שִׁמְעוֹן, חַבְרַיָּא בְּוַדַּאי קוּדְשָׁא בְּרִיךְ הוּא אִסְתַּכַּם עִמָּנָא, עִלָּאִין וְתַתָּאִין לְמֶהֱוִי בְּהַאי חִבּוּרָא, זַכָּאָה דָרָא דְהַאי אִתְגַּלְיָיא בֵיהּ, דְּעָתִיד כּוּלֵי הַאי לְאִתְחַדְּשָׁא עַל יְדָא דְמֹשֶׁה בְּסוֹף יוֹמַיָּא בְדָרָא בַתְרָאָה, לְקַיְימָא קְרָא (קֹהֶלֶת א ט) מַ"ה שֶּׁ"הָיָה ה"וּא שֶׁיִּהְיֶה וְכוּ'.

עַד וְאִתְפַּשְׁטוּתֵיהּ הוּא בְכָל דָּרָא וְדָרָא, בְכָל צַדִּיק וְחָכָם דְּמִתְעַסֵּק בְּאוֹרַיְיתָא, עַד שִׁתִּין רִבּוֹא, לְאַשְׁלָמָא לְכֻלְּהוּ מִפְּגִימוּ דִלְהוֹן, וְכוּ' עַיֵּן שָׁם.

גָּזַר אֹמֶר שֶׁדַּוְקָא בְּסוֹף יוֹמַיָּא בְּדָרָא בַּתְרָאָה עָתִיד לְאִתְחַדְּשָׁא חִבּוּרָא דָּא

דּוּק בְּאִמְרֵי קָדוֹשׁ הָרַשְׁבִּ"י זִכְרוֹנוֹ לְחַיֵּי הָעוֹלָם הַבָּא, שֶׁדְּבָרָיו אֵלֶּה מוֹרִים בְּאֶצְבַּע כִּי גָּזַר אֹמֶר שֶׁדַּוְקָא בְּסוֹף יוֹמַיָּא בְּדָרָא בַּתְרָאָה עָתִיד לְאִתְחַדְּשָׁא חִבּוּרָא דָּא. וְאִם תֹּאמַר אַעִקָרָא דְּדִינָא פִּרְכָא לָמָּה תֵּצֵא זֹאת מִלְּפָנָיו לִהְיוֹת תּוֹרָתוֹ זֹאת חֲתוּמָה וּסְתוּמָה עַד דָּרָא בַּתְרָא.

סְגֻלַּת חִבּוּרָא דָּא לְהָבִיא גְּאֻלָּה וְחֵרוּת מֵהַגָּלוּת

הִנֵּה אֵלִיָּהוּ זִכְרוֹנוֹ לְחַיֵּי הָעוֹלָם הַבָּא נָתַן טַעַם לְהַתָּרַת קוּשְׁיָא זֹאת לְקַמָּן, וְזֶה לְשׁוֹנוֹ אַדְהָכִי הָא אֵלִיָּהוּ קָא נָחִית מֵעֵילָא, בְכַמָּה חֲיָילִין דְּנִשְׁמָתִין, וְכַמָּה מַלְאָכַיָּא סוּחְרָנֵיהּ, וּשְׁכִינְתָּא עִלָּאָה עֲטָרָה עַל כֻּלְּהוּ, וְכוּ', עַד וְכַמָּה בְּנֵי נָשָׁא לְתַתָּא יִתְפַּרְנְסוּן מֵהַאי (דף כד.) חִבּוּרָא דִילָךְ, כַּד יִתְגַּלֵי לְתַתָּא בְּדָרָא בַתְרָאָה בְּסוֹף יוֹמַיָּא, וּבְגִינֵיהּ (ויקרא כה י) וּקְרָאתֶם דְּרוֹר בָּאָרֶץ. עַד כָּאן לְשׁוֹנוֹ. כִּי סְגֻלַּת חִבּוּרָא דָּא לְהָבִיא גְּאֻלָּה וְחֵרוּת מֵהַגָּלוּת.

לְכָךְ גָּזְרוּ אֹמֶר דְּלָא אִתְגַּלְיָא חִבּוּרָא דָּא אֶלָּא בְּסוֹף יוֹמַיָּא בְּדָרָא בַּתְרָאָה שֶׁהוּא זְמַן בְּעִתָּהּ, וְאָז בִּסְגֻלַּת הַחִבּוּר וּקְרָאתֶם דְּרוֹר - וְאַשְׁרֵי הַדּוֹר שֶׁיִּזְכֶּה לְזֶה

וּכְתִיב הִשְׁבַּעְתִּי אֶתְכֶם וְכוּ', וְאִם תְּעוֹרְרוּ אֶת הָאַהֲבָה עַד שֶׁתֶּחְפַּץ הַשְּׁכִינָה בִּזְמַן בְּעִתָּהּ. כִּי אִם תְּעוֹרְרוּ הָאַהֲבָה קֹדֶם בְּעִתָּהּ, צָרִיךְ לְמָרֵק הָעֲווֹנוֹת בְּצָרוֹת רַבּוֹת וְיֵהָרְגוּ כַּמָּה מִיִּשְׂרָאֵל וְיִתְקְטִיל מָשִׁיחַ בֶּן יוֹסֵף. וּכְדֵי שֶׁלֹּא יֵהָרֵג שׁוּם אֶחָד מִיִּשְׂרָאֵל וְלֹא יֵהָרֵג מָשִׁיחַ בֶּן יוֹסֵף, סוֹבֶלֶת הַשְּׁכִינָה צַעַר אֹרֶךְ הַגָּלוּת לְטוֹבַת בָּנֶיהָ. גַּם משֶׁה רַבֵּינוּ עָלָיו הַשָּׁלוֹם סָבַל כַּמָּה יִסּוּרִין עַל עַצְמוֹ כְּדֵי שֶׁלֹּא יָמוּת מָשִׁיחַ בֶּן יוֹסֵף, כְּמוֹ שֶׁכָּתַב בַּזֹּהַר וּבַתִּקּוּנִים בְּהַרְבֵּה מְקוֹמוֹת. וּלְכָךְ גָּזְרוּ אֹמֶר דְּלָא אִתְגַּלְיָא חִבּוּרָא דָּא אֶלָּא בְּסוֹף יוֹמַיָּא בְּדָרָא בַּתְרָאָה שֶׁהוּא זְמַן בְּעִתָּהּ, וְאָז בִּסְגֻלַּת הַחִבּוּר וּקְרָאתֶם דְּרוֹר, וְיִהְיֶה דָּבָר בְּעִתּוֹ מַה טּוֹב, וְלָאו מִשּׁוּם דְּאַכְשׁוּר דָּרֵי אֶלָּא מִשּׁוּם דְּמֹשֶׁה רַבֵּינוּ עָלָיו הַשָּׁלוֹם מִתְנוֹצֵץ בְּרַבּוֹתֵינוּ הָאֲרִ"י זִכְרוֹנוֹ לְחַיֵּי הָעוֹלָם הַבָּא וְתַלְמִידָיו לְפָרֵשׁ מַאַמְרֵי חִבּוּרָא דָּא, וּכְמוֹ שֶׁכָּתַבְנוּ לְעֵיל דְּעָתִיד לְאִתְחַדְּשָׁא עַל יָדָא דְּמֹשֶׁה שֶׁיִּשְׁתַּדֵּל לְאַשְׁלְמָא פְּגִימוּ דִּילְהוֹן מִצַּד חֶסְרוֹן יְדִיעָתָם וְהוּא יְלַמְּדֵם וְיַעַזְרֵם וִיסַיְּעֵם לְכַוֵּן אֶל הָאֱמֶת לְסִיּוּעַ שֶׁיֵּשׁ בּוֹ מַמָּשׁ.

וְאַשְׁרֵי הַדּוֹר שֶׁיִּזְכֶּה לְזֶה, כְּמוֹ שֶׁאָמַר לְעֵיל הָרַשְׁבִּ"י זַכָּאָה דָּרָא דְּהַאי אִתְגַּלְיָא בֵּיהּ.

מְטַהֵר הַגּוּף וּמְקַדֵּשׁ הַנְּשָׁמָה לְכָל הַלּוֹמְדוֹ בְּחֹדֶשׁ אֱלוּל בְּגִירְסָא בְּעָלְמָא בְּאֵין מֵבִין פֵּרוּשׁ אֲמָרָיו

וּמְסַיֵּם הָרַב בְּהַקְדָּמָתוֹ בִּלְשׁוֹן תְּפִלָּה: וִיהִי רָצוֹן מִלִּפְנֵי ה' שֶׁיִּטַּע אַהֲבָתוֹ וְתוֹרָתוֹ בְּלִבֵּנוּ לִלְמֹד בַּחִבּוּר בְּלֵב שָׁלֵם וּבְחֵשֶׁק רַב. כִּי הוּא מְטַהֵר הַגּוּף וּמְקַדֵּשׁ הַנְּשָׁמָה לְכָל הַלּוֹמְדוֹ בְּחֹדֶשׁ אֱלוּל אֲפִלּוּ בְּגִירְסָא בְּעָלְמָא בְּאֵין מֵבִין פֵּרוּשׁ אֲמָרָיו. וְכָל שֶׁכֵּן אִם יִזְכֶּה עַד שֶׁרוּחַ הַשֵּׁם יְדַבֵּר בּוֹ לְהָבִין כַּוָּנַת הָרַשְׁבִּ"י בְּאִמְרֵי קָדוֹשׁ. וּמוּעָט מִסֵּפֶר זֶה מַחֲזִיק אֶת הַמְרֻבֶּה וְכוּ', יִזְכֶּה לִהְיוֹת מִבְּנֵי עֲלִיָּה, וְכֻלָּנוּ כְּאֶחָד נִזְכֶּה שֶׁיְּקֻיַּם בָּנוּ נְבוּאַת הָרַשְׁבִּ"י: זַכָּאָה דָּרָא דְּהַאי אִתְגַּלְיָא בֵּיהּ וּבִסְגֻלָּתוֹ: וְקָרָאתִי דְּרוֹר, וְתֶחֱזֶינָה עֵינֵינוּ בֶּן דָּוִד מְשִׁיחֵנוּ, מֶלֶךְ בְּיָפְיוֹ, יָבוֹא וְיִגְאֲלֵנוּ, בְּעֹז וְהָדָר אֱלֹקֵינוּ, בִּשְׂכַר זֹאת אֵל חַי חֶלְקֵנוּ, וְנָחָה עָלָיו רוּחַ הַשֵּׁם צוּרֵנוּ מָגִנֵּנוּ, יִגָּלֶה כְּבוֹד מַלְכוּתְךָ עָלֵינוּ, וְאָז יִשְׂמַח לִבֵּנוּ וְתָגֵל נַפְשֵׁנוּ בִּישׁוּעַת מַלְכֵּנוּ, אָמֵן כֵּן יְהִי רָצוֹן.

בְּעִנְיַן חֲשִׁיבוּת לִמּוּד הַזֹּהַר וְהַקַּבָּלָה

אִיתָא בְּסֵפֶר הַתִּקּוּנִים בְּתִקּוּנָא אַרְבָּעִים וּתְלָת וְזֶה לְשׁוֹנוֹ: בְּרֵאשִׁית תַּמָּן אֲתַ"ר יָבֵ"שׁ, וְדָא אִיהוּ וְנָהָר יֶחֱרַב וְיָבֵשׁ (שם ה), בְּהַהוּא זִמְנָא דְאִיהוּ יָבֵשׁ וְאִיהִי יַבָּשָׁה, צָוְוחִין בְּנִין לְתַתָּא בְּיִחוּדָא וְאָמְרִין שְׁמַע יִשְׂרָאֵל, וְאֵין קוֹל וְאֵין עוֹנֶה, הֲדָא הוּא דִכְתִיב (מִשְׁלֵי א כח) אָז יִקְרָאוּנְנִי וְלֹא אֶעֱנֶה.

וְהָכִי מָאן דְּגָרִים דְּאִסְתַּלַּק קַבָּלָה וְחָכְמָתָא מֵאוֹרַיְיתָא דִבְעַל פֶּה וּמֵאוֹרַיְיתָא דְבִכְתָב, וְגָרִים דְּלָא יִשְׁתַּדְלוּן בְּהוֹן, וְאָמְרִין דְּלָא אִית אֶלָּא פְּשָׁט בְּאוֹרַיְיתָא וּבְתַלְמוּדָא, בְּוַדַּאי כְּאִלּוּ הוּא יְסַלֵּק נְבִיעוּ מֵהַהוּא נָהָר וּמֵהַהוּא גָן, וַוי לֵיהּ, טַב לֵיהּ דְּלָא אִתְבְּרִי בְּעָלְמָא וְלָא יוֹלִיף הַהִיא אוֹרַיְיתָא דְבִכְתָב וְאוֹרַיְיתָא דִבְעַל פֶּה, דְּאִתְחַשַּׁב לֵיהּ כְּאִלּוּ אַחְזַר עָלְמָא לְתֹהוּ וָבֹהוּ, וְגָרִים עֲנִיּוּתָא בְּעָלְמָא וְאוֹרֶךְ גָּלוּתָא. עַד כָּאן לְשׁוֹן הַתִּקּוּנִים.

וְכָתַב שָׁם "בְּכִסֵּא מֶלֶךְ (אוֹת נ' וס') וְזֶה לְשׁוֹנוֹ: טַב לֵיהּ דְּלָא יִתְבְּרֵי וְלָא יוֹלִיף הַהִיא אוֹרַיְיתָא דְבִכְתָב וְאוֹרַיְיתָא דִבְעַל פֶּה, אִם הָיָה עַם הָאָרֶץ יוֹתֵר טוֹב לוֹ כִּי אֵינוֹ פּוֹגֵם אִם אֵינוֹ לוֹמֵד קַבָּלָה, כִּי אֵין לְטַיֵּל בַּפַּרְדֵּס קֹדֶם שֶׁיְּמַלֵּא כְּרֵסוֹ בָּשָׂר וְיַיִן. אֲבָל מַאן דְּאוֹלִיף תּוֹרָה שֶׁבִּכְתָב בָּשָׂר, לַחְמָהּ שֶׁל תּוֹרָה, וְשָׁתָה יַיִן תּוֹרָה שֶׁבְּעַל פֶּה עָנְשׁוֹ כָּל כָּךְ גָּדוֹל אִם לֹא יִלְמֹד קַבָּלָה וְאַדְּרַבָּה, פּוֹגֵם בְּלִמּוּדוֹ, וְטָב לֵיהּ דְּלָא יוֹלִיף לֵיהּ כִּי אַחְזַר עָלְמָא לִיסוֹד שְׁבִירַת הַכֵּלִים, שֶׁמַּגְבִּיר הַקְלִיפּוֹת, כְּשֶׁהַנָּהָר וְהַגַּן יַבָּשָׁה, דְּמָנָע הַטִּפָּה רָזֵי תּוֹרָה מֵהֶם, וּגְרִים עֲנִיּוּתָא וְאֹרֶךְ גָּלוּתָא.

אָמַר אֵלִיָּהוּ זִכְרוֹנוֹ לִבְרָכָה לְרַשְׁבִּ"י דִּבְהַאי סֵפֶר הַזֹּהַר יִתְפָּרְקוּן מִן גָּלוּתָא כַּד אִתְגַּלְיָא בְּדָרָא בַּתְרָאָה.

וּמִי שֶׁיָּכוֹל לִקְנוֹת לוֹ רַב שֶׁיְּלַמְּדֵהוּ קַבָּלָה, אוֹ חָבֵר, אוֹ מִתּוֹךְ הַסְּפָרִים, וּמִתְרַשֵּׁל, גּוֹרֵם אֹרֶךְ גָּלוּתָא. וּבְפֵרוּשׁ אָמַר אֵלִיָּהוּ זִכְרוֹנוֹ לִבְרָכָה לְרַשְׁבִּ"י דִּבְהַאי סֵפֶר הַזֹּהַר יִתְפָּרְקוּן מִן גָּלוּתָא כַּד אִתְגַּלְיָא בְּדָרָא בַּתְרָאָה.

וְעוֹד שָׁנָה וּפֵרֵשׁ דְּבָרָיו פַּעֲמַיִם שָׁלֹשׁ, בְּגִין דַּעֲתִידִין לְמִטְעַם מֵאִילָנָא דְחַיֵּי הַאי סִפְרָא דְּאִתְגַּלְיָא בְּסוֹף יוֹמַיָּא, וּבֵיהּ יִפְּקוּן מִן גָּלוּתָא.

מַאֲמָר אֶחָד יַעֲשֶׂה בּוֹ תִּקּוּן לְמַעְלָה בְּשָׁעָה אַחַת מַה שֶּׁלֹּא יַעֲשֶׂה בְּלִמּוּד הַפְּשָׁט שָׁנָה תְּמִימָה

וּמִגֹּדֶל הָעֹנֶשׁ שֶׁכָּתַב כָּאן רַחֲמָנָא לִיצְלַן, וַוי לֵיהּ טַב לֵיהּ דְּלָא אִתְבְּרִי בְּעָלְמָא וְלָא יוֹלִיף וְכוּ', מִמֶּנּוּ יִוָּדַע גֹּדֶל הַחִיּוּב וְגֹדֶל הַשָּׂכָר לְמִי שֶׁלּוֹמֵד הַקַּבָּלָה. כִּי לִמּוּד הַזֹּהַר בְּגִירְסָא בְּעָלְמָא בּוֹנֶה עוֹלָמוֹת, וְכָל שֶׁכֵּן אִם יִזְכֶּה לִלְמֹד וּלְהָבִין פֵּרוּשׁ מַאֲמָר אֶחָד יַעֲשֶׂה בּוֹ תִּקּוּן לְמַעְלָה בְּשָׁעָה אַחַת מַה שֶּׁלֹּא יַעֲשֶׂה בְּלִמּוּד הַפְּשָׁט שָׁנָה תְּמִימָה.

אִם קוֹבֵעַ עֵת לְהַשֵּׁם שָׁעָה אֶחָד בְּכָל לַיְלָה, אָז מֻבְטָח לוֹ שֶׁהוּא בֶּן הָעוֹלָם הַבָּא, מִבְּנֵי הֵיכָלָא דְּמַלְכָּא וְיִהְיֶה מֵרוֹאֵי פְּנֵי הַמֶּלֶךְ, הַיּוֹשְׁבִים רִאשׁוֹנָה בְּמַלְכוּתָא דִּרְקִיעָא

גַּם מַאֲמָר זֶה מוֹרֶה בְּאֶצְבַּע כָּל דִּבְרֵי הָרַב זִכְרוֹנוֹ לְחַיֵּי הָעוֹלָם הַבָּא לַמְדַקְדֵּק בּוֹ. כִּי קַיָּם לָן תּוֹרָה מְגִנָּא וּמְצִלָּא אֲפִלּוּ בְּעִידָּנָא דְּלָא עָסֵיק בָּהּ וְאֵיךְ אָמַר טַב לֵיהּ דְּלָא יִתְבְּרֵי וְלָא יוֹלִיף הַהִיא אוֹרַיְיתָא דְבִכְתָב וְאוֹרַיְיתָא דִבְעַל פֶּה, שֶׁהִיא מִשְׁנָה וּגְמָרָא, שֶׁאֵין לְךָ מִדָּה טוֹבָה הֵימֶנָּה, אֶלָּא וַדַּאי לִמּוּדוֹ כָּל הַשָּׁנָה אֵינוֹ כְּלוּם אִם אֵין מְעַטְּרוֹ בְּיוֹם אֶחָד בְּלִמּוּד הַקַּבָּלָה כִּי שָׁקוּל הוּא כְּנֶגֶד כֻּלָּם, וְזֶה שֶׁאָמַר וְגָרִים דְּלָא יִשְׁתַּדְלוּן בְּהוֹן, דַּוְקָא מִנָּה, הָא אִם יִשְׁתַּדְלוּן בְּהוֹן, כָּל אֶחָד כְּפִי יְכָלְתּוֹ, אֲפִלּוּ יוֹם לְשָׁנָה, תּוֹרָתוֹ כֻּלָּהּ עוֹשָׂה פֵּרוֹת לְמַעְלָה, וְכָל שֶׁכֵּן אִם קוֹבֵעַ עֵת לְהַשֵּׁם שָׁעָה אַחַת בְּכָל לַיְלָה, אָז מֻבְטָח לוֹ שֶׁהוּא בֶּן הָעוֹלָם הַבָּא, מִבְּנֵי הֵיכָלָא דְּמַלְכָּא וְיִהְיֶה מֵרוֹאֵי פְּנֵי הַמֶּלֶךְ, הַיּוֹשְׁבִים רִאשׁוֹנָה בְּמַלְכוּתָא דִּרְקִיעָא. וְדַי בְּהֶעָרָה זוֹ לְמִי שֶׁחֲנָנוֹ הַשֵּׁם בִּינָה וְהַשְׂכֵּל: עַד כָּאן לְשׁוֹן הַכִּסֵּא מֶלֶךְ זִכְרוֹנוֹ לִבְרָכָה.

וּמִי לֹא יִתְלַהֵב לִבּוֹ וְתִגְדַּל תַּאֲוָתוֹ וְחֶשְׁקוֹ לַעֲסֹק בְּתוֹרַת הַחֵ"ן, וְעַל כָּל פָּנִים לְהִשְׁתַּדֵּל לִקְבֹּעַ לוֹ זְמַן עַל הַלִּמּוּד הַנִּזְכַּר לְעֵיל, וְאַשְׁרָיו בָּזֶה וּבַבָּא.

וְאַתָּה קוֹרֵא נָעִים, תֵּן לִבְּךָ לְדִבְרֵי הָרַב זִכְרוֹנוֹ לִבְרָכָה, וְהִשְׁתַּדֵּל בְּרֹב עֹז לְהִתְחַזֵּק בְּלִמּוּד הַזֹּהַר וְהַתִּקּוּנִים וְלִהְיוֹת מִמְּקָרְבֵי הַגְּאֻלָּה עַל יְדֵי הַתּוֹרָה, עַד אֲשֶׁר וְהָאֱלִילִים כָּרוֹת יִכָּרֵתוּן וְיִגָּלֶה מְשִׁיחַ צִדְקֵנוּ בִּמְהֵרָה.

(פָּדָה אֶת אַבְרָהָם חֵלֶק שֵׁנִי לְהַגָּאוֹן הַצַּדִּיק הָרַב אַבְרָהָם י. מוּנְסָה ס"ט, שְׁנַת תשס"ב)

* * *

[סֵפֶר פְּדוּת יַעֲקֹב לְהַגָּאוֹן הַצַּדִּיק הָרַב יַעֲקֹב יְחִזְקִיָּה פִישׁ]

לִמּוּד פְּנִימִיּוּת הַתּוֹרָה

אִיתָא בַּזֹּהַר הַקָּדוֹשׁ פָּרָשַׁת נָשׂא (דַּף קכ"ד): וּבְגִין דַּעֲתִידִין יִשְׂרָאֵל לְמִטְעַם מֵאִילָנָא דְּחַיֵּי דְּאִיהוּ הַאי סֵפֶר הַזֹּהַר יִפְּקוּן בֵּיהּ מִן גָּלוּתָא בְּרַחֲמֵי.

וְאִיתָא בְּתִקּוּנֵי זֹהַר סוֹף תִּקּוּן הַשִּׁשִּׁי: וְכַמָּה בְּנֵי נָשָׁא לְתַתָּא יִתְפַּרְנְסוּן מֵהַאי חִבּוּרָא דִּילָךְ כַּד אִתְגַּלְיָא לְתַתָּא בְּדָרָא בַּתְרָאָה בְּסוֹף יוֹמֵיהּ וּבְגִינֵהּ וּקְרָאתֶם דְּרוֹר בָּאָרֶץ.

וְכָתַב הַגְּרָ"א זֵכֶר צַדִּיק לִבְרָכָה בְּבֵאוּרוֹ: וּבְגִינֵהּ וּקְרָאתֶם וְכוּ', שֶׁיִּגָּאֲלוּ עַל יְדֵי לִמּוּד הַזֹּהַר.

וּבְאֶבֶן שְׁלֵמָה (פֶּרֶק י"א אוֹת ג') כָּתַב: הַגְּאֻלָּה הַזֹּאת לֹא תִּהְיֶה רַק עַל יְדֵי לִמּוּד הַתּוֹרָה, וְעִקַּר הַגְּאֻלָּה תָּלְיָא בְּלִמּוּד הַקַּבָּלָה, עַד כָּאן.

דְּלָא אִית אֶלָּא פְּשָׁט בְּאוֹרַיְתָא וּבְתַלְמוּדָא, וְלָא יוֹלִיף הַהִיא אוֹרַיְיתָא דְבִכְתָב וְאוֹרַיְיתָא דִבְעַל פֶּה, דְּאִתְחַשַּׁב לֵיהּ כְּאִלּוּ אַחְזַר עָלְמָא לְתֹהוּ וָבֹהוּ, וְגָרִים עֲנִיּוּתָא בְּעָלְמָא וְאוֹרֶךְ גָּלוּתָא.

וְעוֹד כָּתוּב בְּתִקּוּנֵי זֹהַר תִּקּוּן מ"ג: דְּאִסְתַּלַּק קַבָּלָה וְחָכְמָתָא וְכוּ' וְאָמְרִין דְּלָא אִית אֶלָּא פְּשָׁט בְּאוֹרַיְיתָא וּבְתַלְמוּדָא, וְכוּ' וְלָא יוֹלִיף הַהִיא אוֹרַיְיתָא דְבִכְתָב וְאוֹרַיְיתָא דִבְעַל פֶּה, דְּאִתְחַשַּׁב לֵיהּ כְּאִלּוּ אַחְזַר עָלְמָא לְתֹהוּ וָבֹהוּ, וְגָרִים עֲנִיּוּתָא בְּעָלְמָא וְאוֹרֶךְ גָּלוּתָא.

אִגֶּרֶת הַקֹּדֶשׁ שֶׁשָּׁלַח הַבַּעַל שֵׁם טוֹב זְכוּתוֹ יָגֵן עָלֵינוּ לְגִיסוֹ הַגָּאוֹן הַקָּדוֹשׁ רַבִּי אַבְרָהָם גֵּרְשׁוֹן

וְדַע מַה שֶׁכָּתוּב בְּאִגֶּרֶת הַקֹּדֶשׁ שֶׁשָּׁלַח הַבַּעַל שֵׁם טוֹב זְכוּתוֹ יָגֵן עָלֵינוּ לְגִיסוֹ הַגָּאוֹן הַקָּדוֹשׁ רַבִּי אַבְרָהָם גֵּרְשׁוֹן זֵכֶר צַדִּיק לִבְרָכָה, אֲשֶׁר הוּבָא בַּסֵּפֶר פּוֹרַת יוֹסֵף, שֶׁהַבַּעַל שֵׁם טוֹב עָשָׂה עֲלִיַּת נְשָׁמָה וְנִכְנַס לְהֵיכַל הַמָּשִׁיחַ, וְזֶה לְשׁוֹנוֹ: וְשָׁאַלְתִּי אֶת פִּי מָשִׁיחַ אֵימָתַי אָתֵי מַר וְהֵשִׁיב בְּזֹאת תֵּדַע בְּעֵת שֶׁיִּתְפַּרְסֵם לִמּוּדְךָ וְיִתְגַּלֶּה בָּעוֹלָם וְיָפוּצוּ מַעְיְנוֹתֶיךָ חוּצָה מַה שֶׁלִּמַּדְתִּי אוֹתְךָ וְהִשַּׂגְתָּ וְיוּכְלוּ גַּם הֵמָּה לַעֲשׂוֹת יִחוּדִים כָּמוֹךָ וְאָז יִכְלוּ כָּל הַקְּלִפּוֹת וְיִהְיֶה עֵת רָצוֹן וִישׁוּעָה וְתָמַהְתִּי עַל זֶה וְהָיָה לִי צַעַר גָּדוֹל בַּאֲרִיכוּת הַזְּמַן כָּל כָּךְ, עַד כָּאן.

סוֹד הָאִגֶּרֶת: בְּרֵי"שׁ רָאשֵׁי תֵּבוֹת רַשְׁבִּ"י גַּלֵּי דְּהַיְנוּ כְּשֶׁיִּתְגַּלֶּה תּוֹרַת הַנִּסְתָּר אָז יָצְאוּ בְּנֵי יִשְׂרָאֵל מִן הַגָּלוּת.

וּבַסֵּפֶר דֶּגֶל מַחֲנֵה אֶפְרַיִם בְּדַף ל"ב בֵּאֵר מַה שֶּׁכָּתוּב "וּבְנֵי יִשְׂרָאֵל יוֹצְאִים בְּיָד רָמָה" וּמְתַּרְגְּמִינַן בְּרֵישׁ גְּלֵי עַל פִּי דִּבְרֵי הָאִגֶּרֶת הַנִּזְכַּר לְעֵיל דִּמְרֻמָּז כָּאן בַּפָּסוּק וּבְנֵי יִשְׂרָאֵל יוֹצְאִים מִן הַגָּלוּת בְּרֵי"שׁ גְּלֵ"י. בְּרֵי"שׁ רָאשֵׁי תֵּבוֹת רַשְׁבִּ"י גְּלֵי, דְּהַיְנוּ כְּשֶׁיִּתְגַּלֶּה תּוֹרַת הַנִּסְתָּר שֶׁחִבֵּר, אָז יָצְאוּ בְּנֵי יִשְׂרָאֵל מִן הַגָּלוּת. וְכֵן בְּרֵי"שׁ רָאשֵׁי תֵּבוֹת רַבִּי יִשְׂרָאֵל בַּעַל שֵׁם "גְּלֵי", הַיְנוּ כְּשֶׁיִּתְגַּלֶּה תּוֹרָתוֹ וְיָפוּצוּ מַעְיְנוֹתָיו אָז יִפְּקוּן מִן גָּלוּתָא. עַד כָּאן.

וּבַהַקְדָּמָה לְסֵפֶר בַּעַל שֵׁם טוֹב עַל הַתּוֹרָה רָאִיתִי שֶׁפֵּרֵשׁ הָעִנְיָן שֶׁל יִחוּדִים שֶׁכָּתוּב בְּאִגֶּרֶת הַקֹּדֶשׁ, הַכַּוָּנָה שֶׁיִּתְעַלֶּה כָּל דָּבָר הַגַּשְׁמִי שֶׁבִּפְעֻלַּת הָאָדָם אֶל הָרוּחָנִי עַל יְדֵי הַדַּעַת שֶׁמְּיַחֵד הָאָדָם הַמַּחֲשָׁבָה עִם הַמַּעֲשֶׂה. עַיֵּן שָׁם.

עַל יְדֵי עֵסֶק הַתּוֹרָה בִּפְנִימִיּוּת בְּדֶרֶךְ הַסּוֹד יִפְּקוּן מִן גָּלוּתָא בִּבְחִינַת אֲחִישֶׁנָּה

וְכָתַב בְּסֵפֶר אִגְרָא דְּפִרְקָא (אוֹת רמ"ז) דְּהִנֵּה יָדוּעַ מִדִּבְרֵי הַזֹּהַר בְּכַמָּה מְקוֹמוֹת, שֶׁעַל יְדֵי עֵסֶק הַתּוֹרָה בִּפְנִימִיּוּת בְּדֶרֶךְ הַסּוֹד יִפְּקוּן מִן גָּלוּתָא בִּבְחִינַת אֲחִישֶׁנָּה [(רַעְיָא מְהֵימְנָא פָּרָשַׁת נָשׂא קכד:) וּבְגִין דַּעֲתִידִין יִשְׂרָאֵל לְמִטְעַם מֵאִילָנָא דְּחַיֵּי דְּאִיהוּ סֵפֶר הַזֹּהַר יִפְּקוּן בֵּיהּ מִן גָּלוּתָא בְּרַחֲמֵי, (הַגָּהוֹת הַצְּבִי וְהַצֶּדֶק)] מַה שֶּׁאֵין כֵּן בְּעֵסֶק הַתּוֹרָה בְּהִלְכוֹתֶיהָ בְּפָשׁוּט יִפְּקוּן בִּבְחִינַת בְּעִתָּ"הּ וְכוּ', כִּי בְּעֵסֶק הַתּוֹרָה עַל פִּי הַפְּשָׁט אֵין לְבַקֵּשׁ בְחִינַת אֲחִישֶׁנָּה, כִּי יִתּוֹסְפוּ חַס וְשָׁלוֹם חֶבְלֵי מָשִׁיחַ, מַה שֶּׁאֵין כֵּן בְּלִמּוּד שֶׁל תּוֹרָה בִּפְנִימִיּוּתָהּ בְּדֶרֶךְ הַסּוֹד יוּכַל לִהְיוֹת בְּחִינַת אֲחִישֶׁנָּה בְּלֹא חֲבָלִים וְצִירִים. עַד כָּאן (וְעַיֵּן עוֹד מַה שֶּׁכָּתַב אִגְרָא דְּכַלָּה פָּרָשַׁת כִּי תָּבוֹא בְּאַפְטַרְתָּא דְּיוֹמָא).

וְכָתַב כְּבוֹד קְדֻשַּׁת אַדְמוֹ"ר מִמּוֹנְקַאטְשׁ זֵכֶר צַדִּיק לִבְרָכָה בְּדִבְרֵי תּוֹרָה (מַהֲדוּרָה ט' סִימָן פ"ב): מַה שֶּׁקָּמוּ הָאֲרוּרִים וְהַמְעַרְעֲרִים עַל אֲמִתּוּת וְקַדְמוּת הַזֹּהַר הַקָּדוֹשׁ, הִנֵּה כְּבָר הָיָה לְעוֹלָמִים כָּזֶה, וְאֶת זֶה לְעֻמַּת זֶה עָשָׂה אֱלֹקִים, כְּדֵי שֶׁתִּהְיֶה הַבְּחִירָה חָפְשִׁית, יַעַן שֶׁלִּמּוּד הַקַּבָּלָה גּוֹרֵם הִתְקָרְבוּת הַגְּאֻלָּה, עַל כֵּן בָּאוּ בְּכָל דּוֹר לַעֲשׂוֹת תַּעֲמוּלָה מִצַּד הַסִּטְרָא אָחֳרָא נֶגֶד זֶה בַּעֲווֹנוֹתֵינוּ הָרַבִּים. וְהֵן הֵנָּה חֶבְלֵי מָשִׁיחַ כַּנִּזְכַּר לְעֵיל, וּצְרִיכִין לְהִתְאַמֵּץ וּלְהַרְבּוֹת בִּדְבָרִים הַמְקָרְבִים הַגְּאֻלָּה וּבִפְרָט לִמּוּד הַקַּבָּלָה, עַד כָּאן.

וְעַיֵּן עוֹד מַה שֶּׁכָּתַב הַגָּאוֹן חִידָ"א זֵכֶר צַדִּיק לִבְרָכָה בְּשֵׁם הַגְּדוֹלִים (מַעֲרֶכֶת א' סִימָן רי"ט), טַעַם הַדָּבָר שֶׁלֹּא נִתְגַּלָּה סֵפֶר הַזֹּהַר הַקָּדוֹשׁ לַדּוֹרוֹת הַקּוֹדְמִים.

* * *

[פְּרִי עֵץ הַגַּן חֵלֶק רִאשׁוֹן - לְהַגָּאוֹן הַצַּדִּיק הָרַב יַעֲקֹב ש. קָצִין זֵכֶר צַדִּיק לִבְרָכָה שְׁנַת תרצ"א]

תּוֹלְדוֹת הָרַב נִסִּים נַחוּם זִכְרוֹנוֹ לִבְרָכָה

יֶתֶר חֶלְקֵי תֵּבֵל שֶׁהִתְיַסֵּד שָׁם חֶבְרַת "כֶּתֶר תּוֹרָה" הַנּוֹכְחִית הֵם אֲלֶכְּסַנְדְרִי, אֲרַם צוֹבָא, דַּמֶּשֶׂק בֵּירוּת, יְרוּשָׁלַיִם בְּכַמָּה מִשְּׁכֵנוֹתֶיהָ, בְּנֵי בְּרָק, צְפָת, בֵּין גָּאזִי מְחוֹז טְרִיפּוֹלִי, נְיוּ יוֹרְק לַעֲדַת הַסְּפָרַדִּים מִיּוֹם הִוָּסְדָה עַד הַיּוֹם הִנָּה קַיֶּמֶת וּמִתְחַזֶּקֶת, וְנוֹסְפָה יוֹם יוֹם חֲבֵרִים מַקְשִׁיבִים לְתִפְאֶרֶת וַהֲקָמַת תּוֹרַת יִשְׂרָאֵל הַחֲרֵדִית לְעַם יִשְׂרָאֵל הַחֲרֵדִי בְּעוֹלָמוֹ הַיְהוּדִי הַחֲרֵדִי.

אַחֲרֵי הַמִּלְחָמָה צַדִּיק זֶה שָׁב יְרוּשָׁלַיְמָה אִישׁ וּבֵיתוֹ' וְהוֹסִיף בְּכֹחוֹתָיו וּמְסִירוּת נַפְשׁוֹ לְהַמְשִׁיךְ פְּעֻלּוֹתָיו הַקְּדוֹשׁוֹת' לְחִזּוּק הַתּוֹרָה וְהַיַּהֲדוּת כְּדַרְכּוֹ בַּקֹּדֶשׁ עַל בְּרִיאוּתוֹ לֹא חָסֵךְ כְּלָל לַמְרוֹת כִּי בַּשָּׁנִים הָאַחֲרוֹנוֹת תְּקָפוּהוּ חֻלְשׁוֹת שׁוֹנוֹת, בְּכָל זֹאת כַּאֲרִי הִתְגַּבֵּר מֵעוֹדוֹ עַד סוֹף יְמֵי חֶלְדּוֹ בִּמְסִירוּת נֶפֶשׁ וְהוֹן, הִשְׁתַּדֵּל בְּעִנְיַן הוֹצָאַת "מֵי גִּיחוֹן" הֵן עַל יְדֵי הַמֶּמְשָׁלָה וְגַם עַל יְדֵי אֶמְצָעִים שׁוֹנִים בִּכְדֵי לְעוֹרֵר תּוֹעֶלֶת הַנִּמְשָׁךְ מִזֶּה [כְּדִלְעֵיל עַמּוּד ט"ו עַיֵּן שָׁם] וְאוּלָם בֵּינְתַיִם נִתְבַּקֵּשׁ צַדִּיק זֶה בִּישִׁיבָה שֶׁל מַעְלָה קֹדֶם הוֹצִיא לְפֹעַל פְּעֻלָּתוֹ זוֹ הַקְּדוֹשָׁה כִּלְהַלָּן, מִכְּלַל פְּעֻלּוֹתָיו הַקְּדוֹשׁוֹת וּפִרְסְמָם בַּנִּדְפַּס הֵם.

* * *

[סֵפֶר קִצּוּר לִקּוּטֵי מוֹהֲרַ"ן לְהַצַּדִּיק הַקָּדוֹשׁ רַבֵּינוּ נַחְמָן מִבְּרֶסְלֶב - נִדְפַּס שְׁנַת תרע"א בּוּלְגִירְיָיא]

עַל יְדֵי לִמּוּד הַזֹּהַר הַקָּדוֹשׁ נַעֲשֶׂה חֵשֶׁק לְכָל הַלִּמּוּדִים שֶׁל הַתּוֹרָה הַקְּדוֹשָׁה.

גַּם הַלָּשׁוֹן הַקָּדוֹשׁ שֶׁל הַזֹּהַר מְסֻגָּל מְאֹד, וּמְעוֹרֵר מְאֹד לַעֲבוֹדַת הַשֵּׁם יִתְבָּרַךְ.

רַשְׁבִּ"י קִדֵּשׁ כָּל כָּךְ אֶת לְשׁוֹן תַּרְגּוּם, עַד שֶׁאֲפִלּוּ שְׁאָר דְּבָרִים הַנִּכְתָּבִים בִּלְשׁוֹן תַּרְגּוּם יֵשׁ לָהֶם כֹּחַ לְעוֹרֵר לְהַשֵּׁם יִתְבָּרַךְ.

כְּשֶׁמְּקַנְּאִין קִנְאַת הַשֵּׁם צְבָאוֹת נֶחְשָׁב כְּמוֹ צְדָקָה.

(קִצּוּר לִקּוּטֵי מוֹהֲרַ"ן, קעז-קעח-קעט-קפ)

* * *

הַגָּאוֹן הַצַּדִּיק רַבִּי שְׁנֵיאוֹר זַלְמָן מִלָּאדִי זֵכֶר צַדִּיק לִבְרָכָה, אַדְמוֹ"ר הַזָּקֵן מִלְּיוּבָּאוִיטְשׁ שְׁנַת "וְנִגְלֶה כְּבוֹד אֲדוֹנֵנוּ הָרַב זַלְמָן זִכְרוֹנוֹ לִבְרָכָה" לפ"ק

אַחֲרֵי כֵן שָׂם הָרַב פְּעָמָיו לְמֶעזְרִיטְשׁ וְשָׁם הָיָה צָנוּעַ מְאֹד בְּמַעֲשָׂיו, וְלֹא הָיָה נִכָּר בְּפָנָיו שׁוּם חֲסִידוּת כִּי הוּא בַּר אוֹרְיָין, וְהָיָה שׁוֹקֵד עַל לִמּוּדוֹ בְּחָכְמַת הָאֱלֹקִית יוֹם וְלַיְלָה. גַּם סִיֵּם שָׁם הֲלָכָה פְּסוּקָה עַל כָּל הָאַרְבַּע שֻׁלְחָן עָרוּךְ (אֲשֶׁר בַּעֲווֹנוֹתֵינוּ הָרַבִּים נִשְׂרְפוּ הַרְבֵּה מֵהֶם וּנְדַבֵּר מִזֶּה לְהַלָּן אִם יִרְצֶה הַשֵּׁם) וְעִם כָּל זֶה לֹא הָלַךְ בִּבְגָדִים חֲשׁוּבִים וְהָיָה יָשֵׁן בַּקְּלוֹז שֶׁל הַמַּגִּיד, וְהַמַּגִּיד נִשְׁמָתוֹ עֵדֶן חִבְּבוֹ מְאֹד מְאֹד, לֹא יֵאָמֵן כִּי יְסֻפַּר כִּי בְּמִסְתָּרִים גִּלָּה לוֹ יוֹתֵר מֵאֲשֶׁר גִּלָּה לְכָל תַּלְמִידָיו, וְאוּלָם בְּנוֹ הַקָּדוֹשׁ רַבִּי אַבְרָהָם, הַמְכֻנֶּה בְּפִי כֹּל הַמַּלְאָךְ, הוּא לְקָחוֹ תֵּכֶף לוֹ לְחָבֵר, וְהָיָה בֵּינֵיהֶם הַמְדֻבָּר כִּי שְׁלשָׁה שָׁעוֹת יִלְמֹד הָרַב עִם הַמַּלְאָךְ לִמּוּד הַנִּגְלֶה, וּלְעֻמַּת זֶה יִלְמֹד הַמַּלְאָךְ עִמּוֹ ג' שָׁעוֹת לִמּוּד הַנִּסְתָּר מֵחָכְמַת הָאֱמֶת.

וְאָמַר הָרַב בְּעֵת גָּדְלוֹ בְּדֶרֶךְ הֲלָצָה עַל זֶה כִּי בְּפָּרָשַׁת קְדוֹשִׁים כְּתִיב לֹא תִּגְנֹב בְּטִפְחָא וְיָדוּעַ כִּי טִפְחָה הוּא מַפְסִיק, וְהַפֵּירוּשׁ הוּא: כִּי בְּמִילֵי דִּשְׁמַיָּא מֻתָּר לִגְנֹב. הַיְנוּ לְהִתְגַנֵּב בַּעֲשׂוֹתוֹ טוֹב מִבְּנֵי אָדָם וּלְהִתְגַנֵּב מִיִּצְרוֹ, שֶׁאֵין בְּזֶה מִשּׁוּם גְּנֵבַת דַּעַת. וְכֵן עָשִׂיתִי כְּשֶׁהָיִיתִי לוֹמֵד עִם רַבִּי אַבְרָהָם הָיִיתִי מַחֲזִיר אֶצְבָּעֵי הַמּוֹרִים בְּמוֹרֵה הַשָּׁעוֹת לְאַחֲרוֹ לְמַעַן יִלְמֹד עוֹד עִמּוֹ, וְהָרַב רַבִּי אַבְרָהָם לֹא רָאָה, וְהַחֲבֵרִים הַקְּדוֹשִׁים הֲלֹא הֵמָּה שִׁשִּׁים הַגִּבּוֹרִים אֲשֶׁר הָיוּ תַּלְמִידֵי הָרַב הַמַּגִּיד, נִשְׁמָתוֹ עֵדֶן, לֹא יָדְעוּ כָּל כָּךְ מִגְּדֻלַּת הָרַב וְלֹא הִכִּירוּ אַף חֵלֶק קָטָן מֵחָכְמָתוֹ בַּנִּסְתָּר, וְרַק יָדְעוּ כִּי הוּא גָּאוֹן, וְעַל כֵּן חִבְּבוּ כֻּלָּם אוֹתוֹ מְאֹד, אֲבָל הַחֲבִיבוּת הָיָה כְּדֶרֶךְ שֶׁמְּחַבֵּב הַגָּדוֹל קָטָן, וְהָרַב לֹא פָּנָה כְּלָל לְשׁוּם דָּבָר וְרַק לֹא פָּסַק פּוּמֵיהּ מִגִּירְסָא.

פַּעַם אַחַת יָצָא הָרַב הַמַּגִּיד עַל פֶּתַח חַדְרוֹ וּבְיָדוֹ מִכְתָּב חָתוּם, וַיֹּאמֶר לְהָרַב זַלְמִינְקֶע הַמִּכְתָּב הַזֶּה צָרִיךְ אֲנִי לְשָׁלְחוֹ לְבַאר, וַיִּתֵּן לוֹ הַמִּכְתָּב וַיִּסְגֹּר אֶת חַדְרוֹ, וַיִּתְבּוֹנֵן הָרַב בְּאִמְרוֹת רַבּוֹ וַיֹּאמֶר אֶל לִבּוֹ: אִם הָיָה כַּוָּנַת רַבִּי רַק שֶׁיַּגִּיעַ הַמִּכְתָּב לַמָּקוֹם אֲשֶׁר שׁוֹלֵחַ, לֹא הָיָה נוֹתְנוֹ לִי כִּי אִם לִמְשָׁרְתוֹ פּוֹלִיט, וְעַל כֵּן רוֹצֶה הוּא בְּוַדַּאי כִּי אָנֹכִי בְּעַצְמִי אֶשָּׂא לְשָׁם הַמִּכְתָּב, וְעַל כֵּן נָשָׂא לִבּוֹ אֶת רַגְלָיו וַיִּקַּח בְּיָדוֹ הַמִּכְתָּב לִנְשֹׂא אוֹתוֹ לְבַּאר כִּי לֹא רְחוֹקָה בַּאר מִמֶּעְזְרִיטְשׁ.

וַיְהִי כַּאֲשֶׁר הָלַךְ כִּבְרַת אֶרֶץ, יָרַד מָטָר סוֹחֵף פִּתְאֹם, וְלֹא רָצָה לָשׁוּב הָעֲיָרָה, וַיֵּלֵךְ לְדַרְכּוֹ וְהַמָּטָר יָרַד עָלֶיהָ עַד אֲשֶׁר בָּא לְבֵית מָלוֹן אַחַת בְּאֵם הַדֶּרֶךְ, וַיִּכְנֹס הָרַב וַיִּגְמֹר בְּדַעְתּוֹ לָלוּן שָׁם, כִּי פָּנָה הַיּוֹם וְהוּא עָיֵף וּמַלְבּוּשָׁיו מְטֻפָּחִים הֵמָּה. וַיָּלֶן שָׁם הָרַב וַיְיַבֵּשׁ בְּגָדָיו.

וַיְהִי אַךְ נִהְיְתָה לַיְלָה, וַיָּבֹא סוֹחֵר אֶחָד אִישׁ נִכְבָּד וַיִּרְצֶה גַּם כֵּן מֵחֲמַת הַמָּטָר לָלוּן שָׁם וַיִּנְהַג הַסּוֹחֵר אִתּוֹ עוֹף שְׁחוּטָה וַיִּתְּנָהּ לְבֵית הַמְבַשֶּׁלֶת שֶׁיְּבַשְּׁלוּ אוֹתָהּ, וְהוּא לָקַח גְּמָרָא מֵאַרְגַּז חֲפָצָיו וַיֵּשֵׁב לִלְמֹד עַד אֲשֶׁר תְּבֻשַּׁל סְעֻדַּת הָעֶרֶב שֶׁלּוֹ. אֲבָל כַּאֲשֶׁר לָמַד עָקֹם מְאֹד אֶת פְּשַׁט הַגְּמָרָא וְעַל כֵּן הָיָה לוֹ קֻשְׁיוֹת וּסְפֵקוֹת רַבּוֹת וְלֹא הָיָה יָכוֹל לִמְצֹא דֶּרֶךְ הַיְשָׁרָה בַּתּוֹסְפוֹת וְנִצְטַעֵר הָאִישׁ כִּי יָדַע כִּי תָּמִיד אֵין דַּרְכּוֹ בְּכָךְ, אֲבָל לֹא הָיָה יָכוֹל לָבוֹא עַל הַפְּשָׁט הָאֲמִתִּית, וּבֵין כָּךְ נִתְבַּשֵּׁל הַמָּרָק עִם הָעוֹף שֶׁלּוֹ, וַיִּסְגֹּר הָאִישׁ אֶת הַגְּמָרָא וַיֵּשֵׁב לֶאֱכֹל, כִּי אָמַר אוּלַי מֵחֲמַת עֲיֵפוּת הַדֶּרֶךְ אֵינוֹ צָלוּל מֹחוֹ וַיֶּאֱכֹל הָאִישׁ וַיִּשְׁכַּב לָנוּחַ עַל מִטָּה כְּבוּדָה אֲשֶׁר הֵכִינוּ לוֹ, וְהָרַב שָׁכַב עַל הַסַּפְסָל בְּלֹא כַּר וְלֹא דִּבֵּר מְאוּמָה עִם הַסּוֹחֵר.

וְגַם הַבַּעַל עֲגָלָה שֶׁל הַסּוֹחֵר שָׁכַב עַל הַסַּפְסָל לֹא רָחוֹק מִמְּקוֹם הָרַב, וּבַאֲשֶׁר כִּבּוּ אֶת הַנֵּרוֹת נִתְאַוָּה הַבַּעַל עֲגָלָה תַּאֲוָה רַחֲמָנָא לִיצְלַן וַיְנַסֶּה לֵילֵךְ אֶל שִׁפְחַת הַבַּיִת, אֲבָל הִיא מֵאֲנָה לְשָׁמְעוֹ לוֹ וַתִּתֵּן אֶת קוֹלָהּ בְּרַעַשׁ. וַיְהִי כִּי יָרֵא הַבַּעַל עֲגָלָה לְנַפְשׁוֹ מֵאֲדוֹנוֹ עָשָׂה עַצְמוֹ כְּאִלּוּ הֵקִיץ לְקוֹל הַהֲמֻלָּה, וַיַּדְלֵק נֵר וַיַּעֲלִיל עַל הָרַב כִּי הוּא רָצָה לַעֲשׂוֹת כַּדְּבָרִים הָאֵלֶּה, וַיַּכֶּה אֶת הָרַב עַל הַלֶּחִי וַיִּכְפְּתוֹ וַיַּנִּיחוֹ עַל הָאָרֶץ, אֲבָל הַסּוֹחֵר נִתְבַּלְבֵּל מְאֹד מֵהַהֲמֻלָּה וְנִגְזְלָה שְׁנָתוֹ, וַיָּקָם וַיַּדְלִיק נֵר וַיִּקַּח רַמְבָּ"ם אֶחָד אֲשֶׁר הוֹלִיךְ אִתּוֹ, וַיֵּשֵׁב לִלְמֹד. אֲבָל גַּם פֹּה עִקֵּם מְאֹד אֶת הַפְּשָׁט הַיָּשָׁר וְתָעָה מִדֶּרֶךְ הַיָּשָׁר, וַיֵּלֵךְ נָבוֹךְ בּוֹ וַיִּתְפַּלֵּא הַסּוֹחֵר מְאֹד, וַיִּצְטַעֵר מִזֶּה.

וְהָרַב כַּאֲשֶׁר שָׁכַב עַל הָאָרֶץ תַּחַת הַסַּפְסָל הָאָרֹךְ לֹא יָכֹל לִסְבֹּל הָעַקְמִימוּת הַזֶּה, וַיֹּאמֶר לְהַסּוֹחֵר: הִנֵּה אָנֹכִי מָלֵאתִי מִלִּים הַלַּיְלָה הַזֹּאת. קֹדֶם טָעִיתָ בְּמַאֲמַר הַגְּמָרָא אֲשֶׁר פְּשׁוּטוֹ כָּךְ וְכָךְ, וְלֹא יִקְשֶׁה לְךָ שׁוּם קֻשְׁיָא, וְעַתָּה גַּם בְּהָרַמְבָּ"ם אַתָּה הוֹלֵךְ תּוֹעֶה, כִּי כֵן וְכֵן הַפְּשָׁט הַיָּשָׁר.

וַיִּרְאֶה הַסּוֹחֵר כִּי חִכּוֹ מַמְתַּקִּים וַיִּיטְבוּ הַדְּבָרִים בְּעֵינָיו מְאֹד, וַיֹּאמֶר לְהָרַב: "חִכְּךָ מַמְתַּקִּים, אֲבָל אֵין כֻּלְךָ מַחְמַדִּים", כִּי הֲלֹא בַּר אוֹרְיָין אַתָּה, וְלָמָּה עָשִׂיתָ אֶת הַמַּעֲשֶׂה הַזֹּאת? וַיַּעַן הָרַב: לֹא הָיוּ דְּבָרִים מֵעוֹלָם, וְהַמְשָׁרֵת שֶׁל מַעֲלָתוֹ הֶעֱלִיל עָלַי כִּי רָצִיתִי לַעֲשׂוֹת כְּמַעֲשֵׂהוּ, אֲבָל חָלִילָה לִי מֵעָווֹן, יְאַיֵּם נָא כְּבוֹדוֹ עָלָיו וְיוֹדֶה לוֹ תֵּכֶף. וְכֵן עָשָׂה הַסּוֹחֵר וְהַבַּעַל עֲגָלָה הוֹדָה, וְהִתִּירוּ אֲגֻדַּת הָרַב, וְהִשְׁתַּעַשְׁעוּ כָּל הַלַּיְלָה בְּלִמּוּדִים.

וּבַבֹּקֶר נָסַע הַסּוֹחֵר לְדַרְכּוֹ וְהָרַב הִתְבּוֹנֵן בַּמֶּה שֶׁעָבַר עָלָיו הַלַּיְלָה וְנִגְמַר בְּדַעְתּוֹ לָשׁוּב לְמֶעזְרִיטְשׁ, כִּי הֵבִין בְּרֹב חָכְמָתוֹ כִּי לֹא הָיָה זֶה מִקְרֶה, וְרַק רַבּוֹ שְׁלָחוֹ לְקַבֵּל הַהַכָּאָה הַזֹּאת בִּשְׁבִיל מִתּוּק אֵיזֶה דָּבָר הַצָּרִיךְ כַּיָּדוּעַ לְיוֹדְעֵי חֵן. וְכֵן עָשָׂה וְחָזַר לְמֶעזְרִיטְשׁ וְלֹא גִּלָּה מַה שֶּׁעָבַר עָלָיו לְשׁוּם אָדָם. אוּלָם אַחַר כָּךְ, כַּאֲשֶׁר רָאָה אוֹתוֹ הַמַּגִּיד, שָׂחַק מִמּוּלוֹ וַיֹּאמֶר לוֹ: תֵּדַע בְּנִי, כִּי גַּם שֶׁמֻּתָּר לְתַלְמִיד חָכָם שֶׁיִּהְיֶה אֶצְלוֹ שְׁמִינָה שֶׁבִּשְׁמִינִית מִגַּדְלוּת, אֲבָל לְתַלְמִיד אָהוּב אֵינִי רוֹצֶה שֶׁיִּהְיֶה בּוֹ אַף חֵלֶק הָעֲשִׂירִי הַזֶּה, לְבַד הַמְתָּקַת הַדִּינִין שֶׁנִּמְתְּקוּ מֵעָלֶיךָ בְּזֶה הַדֶּרֶךְ.

* * *

[הַגָּאוֹן הַצַּדִּיק הָרַב יְהוּדָה לָבִיא - סִימָן מב]

שָׁלֹשׁ תְּשׁוּבוֹת מִשְּׁאֵלוֹת וּתְשׁוּבוֹת רַב פְּעָלִים, מֻגָּהוֹת וּמְהֻדָּרוֹת

(אָמַר הַמַּעְתִּיק: בִּימֵי חָרְפִּי הִתְחַלְתִּי עַל דַּעַת עַצְמִי לְהַהֲדִיר שְׁאֵלוֹת וּתְשׁוּבוֹת רַב פְּעָלִים לְמָרָנָא הַגָּאוֹן רַבֵּינוּ יוֹסֵף חַיִּים זְכוּתוֹ יָגֵן עָלֵינוּ אָמֵן, וְשׁוּב חָזַרְתִּי בִּי מִכַּמָּה טְעָמִים וּבִפְרָט מִזְּכֻיּוֹת הַיּוֹרְשִׁים, אַךְ שָׁלֹשׁ תְּשׁוּבוֹת שֶׁכְּבָר כִּמְעַט סִיַּמְתִּי בִּכְתַב יָד וְאֵינִי רוֹצֶה שֶׁיֹּאבְדוּ בִּתְהוֹם הַנְּשִׁיָּה אֲנִי מַדְפִּיס וְעוֹלֶה לְזִכּוּי הָרַבִּים. הַחֵלֶק הָעֶלְיוֹן הֵם דִּבְרֵי הַגָּאוֹן רַבֵּינוּ יוֹסֵף חַיִּים וְהַהֶעָרוֹת הֵם מִמֶּנִּי).

שְׁאֵלוֹת וּתְשׁוּבוֹת רַב פְּעָלִים חֵלֶק א' אֹרַח חַיִּים סִימָן א': שְׁאֵלָה - שֶׁעָתִיד אָדָם לְהִתָּבַע לֶעָתִיד לָבוֹא אַף עַל זֶה שֶׁלֹּא לָמַד מַעֲשֵׂה מֶרְכָּבָה, וְהָאֲרִ"י הִזְהִיר עַל זֶה בְּכַמָּה מְקוֹמוֹת

נִשְׁאַלְתִּי מֵאִישׁ מֵבִין, וְזוֹ לְשׁוֹנוֹ: שָׁאַל מִמֶּנִּי אִישׁ פָּשׁוּט וְיוֹדֵעַ סֵפֶר מְעַט, כִּי שֶׁבַח לְהַשֵּׁם יִתְבָּרַךְ לָמַדְתִּי דִּבְרֵי רַבּוֹתֵינוּ זִכְרוֹנָם לִבְרָכָה מִדְרָשׁ וְאַגָּדָה וּקְצָת גְּמָרָא, אַךְ בְּלִמּוּד הַנִּסְתָּר לֹא נִכְנַסְתִּי,

וְרַק אֲנִי קוֹרֵא בְּסֵפֶר הַזֹּהַר וְהַתִּקּוּנִים כַּאֲשֶׁר קוֹרְאִין הֲמוֹן יִשְׂרָאֵל וְהִנֵּה בְּעַתָּה בָּאתִי לִשְׁאֹל מֵאֲדוֹנִי קְצָת שְׁאֵלוֹת אֲשֶׁר אֲנִי נָבוֹךְ בָּהֶם, וְאַל תְּשִׁיבֵנִי רֵיקָם, וּבָטַחְתִּי שֶׁבְּוַדַּאי תָּשִׁיב לִי תְּשׁוּבָה לְהַשְׁקִיט רַעְיוֹנוֹתַי, וּלְשַׁכֵּךְ דַּעְתִּי בָּהֶם. וְהִנֵּה בְּרֵאשִׁית מַאֲמָר אֲפָרֵשׁ שִׂיחָתִי כִּי אָנֹכִי אִישׁ יְהוּדִי מַאֲמִין בְּכָל דִּבְרֵי חֲכָמֵינוּ זִכְרוֹנָם לִבְרָכָה, הֵן אֱמֶת וְדִבְרֵיהֶם אֱמֶת, וְכָל שֶׁכֵּן וְכָל שֶׁכֵּן בַּתּוֹרָה שֶׁבִּכְתָב, משֶׁה אֱמֶת וְתוֹרָתוֹ אֱמֶת, וְרַק אָנֹכִי רוֹצֶה לְהִתְבּוֹנֵן בַּמֶּה שֶׁהִרְשׁוּנוּ חֲכָמֵינוּ זִכְרוֹנָם לִבְרָכָה לְהִתְבּוֹנֵן, וְהִנְנִי מַצִּיג לִפְנֵי אֲדוֹנִי קְצָת שְׁאֵלוֹת אֲשֶׁר יְעָצוּנִי כִּלְיוֹתַי לָדַעַת אוֹתָם.



– פֶּרֶק כח –

עָנָף א: הַקְדָּמַת מוֹרֵינוּ הָרַב חַיִּים וִיטַאל זְכוּתוֹ יָגֵן עָלֵינוּ אָמֵן עַל שַׁעַר הַהַקְדָּמוֹת

עָנָף ב: הַקְדָּמַת מוֹרֵינוּ הָרַב חַיִּים וִיטַאל זְכוּתוֹ יָגֵן עָלֵינוּ אָמֵן עַל שַׁעַר הַהַקְדָּמוֹת סֵפֶר דֶּרֶךְ עֵץ חַיִּים לְהָרַמְחַ"ל [רַבֵּינוּ מֹשֶׁה חַיִּים לוּצָאטוֹ] בַּעַל סֵפֶר מְסִלַּת יְשָׁרִים - וְהוּא הַקְדָּמָה לַסֵּפֶר פִּתְחֵי חָכְמָה, וְהוּא מְיֻסָּד עַל סֵפֶר עֵץ הַחַיִּים לְמוֹרֵינוּ הָרַב חַיִּים וִיטַאל זִכְרוֹנוֹ לְחַיֵּי הָעוֹלָם הַבָּא

– פֶּרֶק כח עָנָף א –

הַקְדָּמַת מוֹרֵינוּ הָרַב חַיִּים וִיטַאל זְכוּתוֹ יָגֵן עָלֵינוּ אָמֵן עַל שַׁעַר הַהַקְדָּמוֹת

הַקְדָּמַת מוֹרֵינוּ הָרַב חַיִּים וִיטַאל זְכוּתוֹ יָגֵן עָלֵינוּ אָמֵן עַל שַׁעַר הַהַקְדָּמוֹת

סִבַּת אֹרֶךְ הַגָּלוּת

אָמַר הַצָּעִיר מֵעִיר. הַדַּל בְּאַלְפֵי חַיִּים וִיטַאל בֶּן לַאֲדוֹנִי אָבִי הָרַב יוֹסֵף וִיטַאל זִכְרוֹנוֹ לְחַיֵּי הָעוֹלָם הַבָּא:

בִּהְיוֹתִי בֶּן שְׁלֹשִׁים לְכֹחַ תָּשַׁש כֹּחִי יָשַׁבְתִּי מִשְׁתּוֹמֵם. וּמַחְשְׁבוֹתַי תְּמֵהִים. כִּי עָבַר קָצִיר כָּלָה קַיִץ וַאֲנַחְנוּ לֹא נוֹשַׁעְנוּ. רְפוּאָה לֹא עָלְתָה לְמַחֲלָתֵנוּ. אֵין מָזוֹר לִבְשָׂרֵנוּ. וְלֹא עָלְתָה אֲרוּכָה לְמַכָּתֵנוּ לְחֻרְבַּן בֵּית מִקְדָּשֵׁנוּ. הַנֶּחֱרָב זֶה הַיּוֹם אֶלֶף וְת"ק וְד' שָׁנִים (1504) אוֹי לָנוּ כִּי פָּנָה הַיּוֹם יוֹם אֶחָד שֶׁל הַקָּדוֹשׁ בָּרוּךְ הוּא שֶׁהוּא אֶלֶף שָׁנִים וְגַם נָטוּ צִלְלֵי עֶרֶב שֶׁהֵם ת"ק וְד' שָׁנִים יוֹתֵר מֵחֲצִי הַיּוֹם הַב'. וְכָלוּ כָּל הַקִּצִּין וַעֲדַיִן בֶּן דָּוִד לֹא בָּא. וְנוֹדַע אֶת אֲשֶׁר אָמְרוּ רַבּוֹתֵינוּ זִכְרוֹנָם לִבְרָכָה כָּל דּוֹר שֶׁלֹּא נִבְנֶה בֵּית הַמִּקְדָּשׁ בְּיָמָיו כְּאִלּוּ נֶחֱרָב בְּיָמָיו. וָאֶתְּנָה אֶת פָּנַי לַחֲקֹר וְלָדַעַת מַה זֶּה וְעַל מַה נִּתְאָרֵךְ קִצֵּנוּ וְגָלוּתֵנוּ. וּמַדּוּעַ לֹא בָּא בֶּן יִשַׁי.

וּמָצָאתִי אָוֶן לִי וַאֲנִינָה בְּקִרְבִּי וְלִבִּי דָּוַי. מִמַּאֲמָר אֶחָד הוּבָא בְּסֵפֶר הַתִּקּוּנִים תִּקּוּן ל' (דַּף ע"ג:). וְזֶה לְשׁוֹנוֹ: תִּנְיָינָא כְּתִיב וְרוּחַ אֱלֹהִים מְרַחֶפֶת וְגוֹ', מַאי וְרוּחַ, אֶלָּא בְּוַדַּאי בְּזִמְנָא דִשְׁכִינְתָּא נָחֲתַת בְּגָלוּתָא, הַאי רוּחַ נָשִׁיב עַל אִינוּן דְּמִתְעַסְּקֵי בְּאוֹרַיְיתָא, בְּגִין שְׁכִינְתָּא דְאִשְׁתַּכְּחַת בֵּינַיְיהוּ, וְהַאי רוּחַ אִתְעֲבִיד קָלָא, וְיֵימָא הָכִי אִינוּן דְּמִיכִין דְּשִׁינְתָא בְּחוֹרֵיהוֹן, סְתִימִין עַיְינִין אֲטִימֵי לִבָּא, קוּמוּ וְאִתְעָרוּ לְגַבֵּי שְׁכִינְתָּא, דְּאִית לְכוֹן לִבָּא בְּלָא סֻכְלְתָנוּ לְמִנְדַּע בֵּיהּ, וְאִיהוּ בֵּינַיְכוּ.

וְרָזָא דְמִלָּה קוֹל אוֹמֵר קְרָא. כְּגוֹן קְרָא נָא הֲיֵשׁ עוֹנֶךָּ וְגוֹ' וְהִיא אוֹמְרָה מָה אֶקְרָא כָּל הַבָּשָׂר חָצִיר כֹּלָּא אִינוּן כִּבְעִירָה דְּאָכְלִין חָצִיר, וְכָל חַסְדּוֹ כְּצִיץ הַשָּׂדֶה, כָּל חֶסֶד דְּעָבְדִי לְגַרְמַיְיהוּ הוּא דְּעָבְדִי.

וּבְּהַהוּא זִמְנָא מָצָאתִי כָּתוּב (תִּקּוּנֵי זֹהַר תִּקּוּן ל'): וַיִּזְכּוֹר כִּי בָשָׂר הֵמָּה רוּחַ הוֹלֵךְ וְלֹא יָשׁוּב (תְּהִלִּים עח לט), דָא אִיהוּ רוּחוֹ שֶׁל מָשִׁיחַ, וַי לוֹן מָאן דְּגָרְמִי דְּיוֹזִיל לֵיהּ מִן עָלְמָא וְלָא יְתוּב לְעָלְמָא, דְּאִלֵּין אִינוּן דְּעָבְדִי לְאוֹרַיְיתָא יַבָּשָׁה, וְלָא בָעָאן לְאִשְׁתַּדְלָא בְּחָכְמַת הַקַּבָּלָה וְגָרְמִין דְּאִסְתַּלַּק נְבִיעוּ דְחָכְמָה דְאִיהִי יוּ"ד מִינָהּ, וְאִשְׁתְּאָרַת בֵּי"ת יְבֵישָׁה, וַי לוֹן דְּגָרְמִי עֲנִיּוּתָא וְחַרְבָּא וּבִיזָה וְהֶרֶג וְאַבְּדָן בְּעָלְמָא, וְהַאי רוּחַ דְּאִסְתַּלַּק דְּאִיהוּ רוּחוֹ שֶׁל מָשִׁיחַ כְּמָה דְאִתְּמַר, וְאִיהוּ רוּחַ הַקֹּדֶשׁ, וְאִיהוּ רוּחַ חָכְמָה וּבִינָה רוּחַ עֵצָה וּגְבוּרָה רוּחַ דַּעַת וְיִרְאַת הַשֵּׁם (יְשַׁעְיָה יא ב).

פִּקּוּדָא תִּנְיָינָא וַיֹּאמֶר אֱלֹהִי"ם יְהִי אוֹר וַיְהִי אוֹר (בְּרֵאשִׁית א ג), וּבְגִין דָּא אָמַר הַקָּדוֹשׁ בָּרוּךְ הוּא (שִׁיר ב ז) הִשְׁבַּעְתִּי אֶתְכֶם בְּנוֹת יְרוּשָׁלָיִם אִם תָּעִירוּ וְאִם תְּעוֹרְרוּ אֶת הָאַהֲבָה עַד שֶׁתֶּחְפָּץ כוּ' דְאִיהוּ רְחִימוּ בְּלֹא פְּרָס, וְלֹא עַל מְנָת לְקַבֵּל פְּרָס, וְיִרְאָה וְאַהֲבָה עַל מְנָת לְקַבֵּל פְּרָס אִיהִי שִׁפְחָה, וְתַחַת שָׁלֹשׁ רָגְזָה אֶרֶץ וְגוֹ' תַּחַת עֶבֶד כִּי יִמְלוֹךְ, וְשִׁפְחָה כִּי תִירַשׁ גְּבִירְתָּהּ (מִשְׁלֵי ל לא). עַד כָּאן לְשׁוֹנוֹ.

עֵסֶק הַתּוֹרָה שֶׁלֹּא לִשְׁמָהּ

וְהִנֵּה מַה שֶּׁכָּתַב בִּתְחִלַּת דְּבָרָיו וַאֲפִילּוּ כָּל אִינוּן דְּמִשְׁתַּדְּלֵי בְּאוֹרַיְתָא כָּל חֶסֶד דְּעָבְדִי לְגַרְמַיְהוּ וְכוּ'. עִם הֱיוֹת שֶׁפְּשָׁטוֹ מְבֹאָר, וּבִפְרָט בִּזְמַנֵּנוּ זֶה בַּעֲווֹנוֹתֵינוּ הָרַבִּים אֲשֶׁר הַתּוֹרָה נַעֲשֵׂית קַרְדֹּם לַחֲתֹךְ בָּהּ אֵצֶל קְצָת בַּעֲלֵי תּוֹרָה אֲשֶׁר עִסְקָם בַּתּוֹרָה עַל מְנַת לְקַבֵּל פְּרָס וְהַסְּפֵקוֹת יְתֵרוֹת, וְגַם לִהְיוֹתָם מִכְּלַל רָאשֵׁי יְשִׁיבוֹת, וְדַיָנֵי סַנְהֶדְרָאוֹת, לִהְיוֹת שְׁמָם וְרֵיחָם נוֹדֵף בְּכָל הָאָרֶץ וְדוֹמִים בְּמַעֲשֵׂיהֶם לְאַנְשֵׁי דּוֹר הַפְלָגָה הַבּוֹנִים מִגְדָּל וְרֹאשׁוֹ בַּשָּׁמַיִם, וְעִקַּר סִבַּת מַעֲשֵׂיהֶם הִיא מַה שֶּׁכָּתַב אַחַר כָּךְ הַכָּתוּב וְנַעֲשֶׂה לָנוּ שֵׁם. כַּכָּתוּב בְּסֵפֶר הַזֹּהַר בְּפָרָשַׁת בְּרֵאשִׁית (דַּף כ"ה:) וְזֶה לְשׁוֹנוֹ עַל פָּסוּק אֵלֶּה תּוֹלְדוֹת הַשָּׁמַיִם וְהָאָרֶץ, שֶׁחֲמִשָּׁה מִינִים יֵשׁ בָּעֵרֶב רַב, וּמִן הַג' מִינִים, מֵהֶם הוּא הַנִּקְרָא כַּת גִּבּוֹרִים, דְּעָלַיְיהוּ אִתְּמַר הֵמָּה הַגִּבּוֹרִים אֲשֶׁר מֵעוֹלָם אַנְשֵׁי הַשֵּׁם, וְאִינּוּן מִסִּטְרָא דְּאִלֵּין דְּאִתְּמָר בְּהוֹן (בְּרֵאשִׁית יא) הָבָה נִבְנָה לָנוּ עִיר וּמִגְדָּל וְגוֹ' וְנַעֲשֶׂה לָנוּ שֵׁם בְּבִנְיָן בָּתֵּי כְנֵסִיּוֹת וּבָּתֵּי מִדְרָשׁוֹת וְשַׁוְיָין בְּהוֹן סֵפֶר תּוֹרָה וְעֲטָרָה עַל רֵישֵׁיהּ, וְלֹּא לִשְׁמָהּ, אֶלָּא לְמֶעְבַּד לוֹן וְכוּ'. וְהִנֵּה עַל הַכַּת הַזֹּאת אָמְרוּ בַּגְּמָרָא: כָּל הָעוֹסֵק בַּתּוֹרָה שֶׁלֹּא לִשְׁמָהּ נֹחַ לוֹ שֶׁנֶּהֶפְכָה שִׁלְיָתוֹ עַל פָּנָיו וְלֹא יָצָא לַאֲוִיר הָעוֹלָם.

רְאָיָה שֶׁאֵין עוֹסְקִין לִשְׁמָהּ

וְאָמְנָם הָאֲנָשִׁים הָאֵלֶּה מַרְאִים תִּימָה וַעֲנָוָה בְּאָמְרָם כִּי כָּל עִסְקָם בַּתּוֹרָה הוּא לִשְׁמָהּ:
וְהִנֵּה הֶחָכָם הַגָּדוֹל הַתַּנָּא רַבִּי מֵאִיר עָלָיו הַשָּׁלוֹם הֵעִיד עֲלֵיהֶם שֶׁלֹּא כָּךְ הוּא בְּאָמְרוֹ לְשׁוֹן כְּלָלוּת כָּל הָעוֹסֵק בַּתּוֹרָה לִשְׁמָהּ זוֹכֶה לִדְבָרִים הַרְבֵּה וְכוּ' וּמְגַלִּים לוֹ רָזֵי תּוֹרָה וְנַעֲשֶׂה כְּנָהָר שֶׁאֵינוֹ פּוֹסֵק וְהוֹלֵךְ וּכְמַעְיָן הַמִּתְגַּבֵּר מֵאֵלָיו בִּלְתִּי הִצְטָרְכוֹ לִטְרֹחַ וּלְעַיֵּן בָּהּ וּלְהוֹצִיא טִפִּין טִפִּין שֶׁל מֵימֵי הַתּוֹרָה מִן הַסֶּלַע, הִנֵּה זֶה יוֹרֶה שֶׁאֵינוֹ עוֹסֵק בַּתּוֹרָה לִשְׁמָהּ כְּהִלְכָתָהּ, וּמִי זֶה הָאִישׁ אֲשֶׁר לֹא יִזְּלוּ עֵינָיו דְּמָעוֹת בִּרְאוֹתוֹ הַמִּשְׁנָה הַזֹּאת וְרוֹאֶה חֶסְרוֹנוֹ וּפְחִיתוּתוֹ.

בְּגֶדֶר שֶׁלֹּא לִשְׁמָהּ

הַאָמְנָם אַף עַל פִּי שֶׁלִּכְאוֹרָה אֶפְשָׁר לְפָרֵשׁ לְשׁוֹן הַמַּאֲמָר עַל אֹפֶן זֶה [הַגָּהָה - אֶפְשָׁר כַּוָּנָתוֹ עַל לְקַנְטֵר כְּמוֹ שֶׁכָּתַב הַתּוֹסְפוֹת (פְּסָחִים נ:) אב"ן ח"ן. וּבְעֵץ חַיִּים כְּתַב יָד שֶׁל הֶחָסִיד בַּעַל יְסוֹד וְשֹׁרֶשׁ הָעֲבוֹדָה גָּרַס אֶפְשָׁר לְפָרֵשׁ כוּ' עַל עַם הָאָרֶץ וְלֹא עַל תַּלְמִיד חָכָם כוּ']. עִם כָּל זֶה דָּבָר קָשֶׁה מְאֹד מְאֹד לוֹמַר וְכִי בְּשׁוּפְטָנִי עָסְקִינַן וְלֹא בִּכְלָלוּת כָּל הַתַּלְמִידֵי חֲכָמִים הָעוֹסְקִים בַּתּוֹרָה וְהָרְאָיָה עַל זֶה אָמְרוֹ דֶּרֶךְ כְּלָלוּת: וַאֲפִילּוּ כָּל אִינוּן דְּמִשְׁתַּדְּלֵי בְּאוֹרַיְתָא כָּל חֶסֶד דְּעָבְדִי לְגַרְמַיְהוּ עַבְדֵי, וְאֵין לוֹמַר דְּמִלַּת כָּל הִיא יְתֵרָה וּמְשַׁבַּשְׁתָּא, שֶׁהֲרֵי מִקְרָא דּוֹרֵשׁ וְכָל חַסְדּוֹ כְּצִיץ הַשָּׂדֶה, שֶׁלֹּא נֶאֱמַר וְחַסְדּוֹ אֶלָּא וְכָל חַסְדּוֹ, לִרְמֹז כִּי כָּל הַתַּלְמִידֵי חֲכָמִים הָעוֹסְקִים בַּתּוֹרָה הַנִּקְרֵאת תּוֹרַת חֶסֶד עַל לְשׁוֹנָהּ הֵם דּוֹמִים בַּחֶסֶד הַהוּא אֶל צִיץ הַשָּׂדֶה מִשּׁוּם דִּלְגַרְמַיְהוּ עַבְדֵי. אֲבָל בֵּאוּר לָשׁוֹן הַנִּזְכָּר לְעֵיל יוּבַן רֵאשִׁיתוֹ מֵאַחֲרִיתוֹ בְּאָמְרוֹ וְיִרְאָה וְאַהֲבָה עַל מְנַת לְקַבֵּל פְּרָס אִיהִי שִׁפְחָה וְתַחַת שָׁלֹשׁ רָגְזָה אֶרֶץ.

וְהָעִנְיָן יוּבַן בְּמָה שֶׁכָּתַב בְּסֵפֶר הַזֹּהַר בְּפָרָשַׁת בְּרֵאשִׁית (דַּף כז:). וּבְגִין דָא אָמַר קוּדְשָׁא בְּרִיךְ הוּא לֹא טוֹב הֱיוֹת הָאָדָם לְבַדּוֹ אֶעֱשֶׂה לוֹ עֵזֶר כְּנֶגְדוֹ דָּא מִשְׁנָה אִתְּתָא דְּהַהוּא נַעַר וְאִיהוּ שִׁפְחָה דִשְׁכִינְתָּא, וְאִי זָכוּ יִשְׂרָאֵל אִיהִי עֵזְר לוֹן בְּגָלוּתָא מִסִּטְרָא דְּהֶתֵּר טָהוֹר כָּשֵׁר, וְאִי לֹא אִיהִי כְּנֶגְדוֹ מִסִּטְרָא דְטָמֵא פָּסוּל אָסוּר וְכוּ' דְּלֵית יִחוּדָא עַד דְּעֵרֶב רַב יִתְמָחוּן מֵעָלְמָא. וּבְגִין דָא אִתְקְבַר משֶׁה לְבַר מֵאַרְעָא קַדִּישָׁא, וּקְבוּרְתָּא דִּילֵיהּ אִיהִי מִשְׁנָה דְּשָׁלְטָא עַל מַטְרוֹנִיתָא דְּאִיהִי קַבָּלָה לְמשֶׁה, וּמַלְכָּא וּמַטְרוֹנִיתָא מִתְפָּרְשָׁא מִבַּעֲלָהּ, וּבְּגִין דָּא תַּחַת שָׁלשׁ רָגְזָה אֶרֶץ תַּחַת עֶבֶד כִּי יִמְלוֹךְ דָּא עַבְדָא יְדִיעָא, וְשִׁפְחָה דָּא מִשְׁנָה, וְנָבָל כִּי יִשְׂבַּע לָחֶם דָּא עֵרֶב רַב.

הִנֵּה מְבֹאָר כִּי תּוֹרָתֵנוּ הַקְּדוֹשָׁה כְּלוּלָה וְנִמְצֵאת בְּכָל אַרְבַּע עוֹלָמוֹת אֲבִּי"עֲ [אֲצִילוּ"ת בְּרִיאָ"ה יְצִירָ"ה עֲשִׂיָּ"ה] וּבִהְיוֹתָהּ בְּעוֹלַם הָאֲצִילוּת אָז נִקְרְאָה קַבָּלָה, כִּי שָׁם הִיא מֻפְשֶׁטֶת מִכָּל הַלְּבוּשִׁים הַנִּקְרָא פְּשָׁט מִלְּשׁוֹן פָּשַׁטְתִּי אֶת כֻּתָּנְתִּי, שֶׁהוּא בְּחִינַת הַמַּלְבּוּשִׁים הַחִיצוֹנִי, שֶׁהוּא עַל גַּבֵּי עוֹר אָדָם הַמִּתְפַּשֵּׁט מֵעָלָיו לִפְעָמִים, וְזֶהוּ עִקַּר מִלַּת פְּשָׁט.

הַקָּדוֹשׁ בָּרוּךְ הוּא בָּרָא עוֹלָמוֹת וְהִשְׁתַּעֲשַׁע בְּסוֹד הַתּוֹרָה

וְאָמְנָם בְּעוֹלַם הָאֲצִילוּת אֲשֶׁר שָׁם הַקָּדוֹשׁ בָּרוּךְ הוּא יוֹשֵׁב וְעוֹסֵק בַּתּוֹרָה כַּנִּזְכַּר בְּמִדְרְשֵׁי רַבּוֹתֵינוּ זִכְרוֹנָם לִבְרָכָה, וְגַם בְּדִבְרֵי הַמְתַרְגֵּם עַל פָּסוּק דּוֹדִי צַח וְאָדֹם, וּכְמוֹ שֶׁאָמַר הַכָּתוּב וָאֶהְיֶה אֶצְלוֹ אָמוֹן וְגוֹ', הַנִּדְרָשׁ לְרַבּוֹתֵינוּ זִכְרוֹנָם לִבְרָכָה עַל בְּרִיאַת הָעוֹלָם, שֶׁהָיָה הַקָּדוֹשׁ בָּרוּךְ הוּא מַבִּיט בַּתּוֹרָה וּבוֹרֵא עוֹלָמוֹת, וְאֵין סָפֵק כִּי לֹא כְּמַעֲשֵׂה אָדָם הָרִאשׁוֹן וְלֹא כְּמַעֲשֵׂה דִּבְנֵי חֹרִי וּכְמַעֲשֵׂה אֲתוֹנוֹ דְּבִלְעָם וְכַיּוֹצֵא בָּהֶם, בִּהְיוֹתָם כִּפְשׁוּטָם הָיָה מִשְׁתַּעֲשֵׁעַ בָּהֶם הַקָּדוֹשׁ בָּרוּךְ הוּא אֲלָפִים שָׁנָה קֹדֶם שֶׁנִּבְרָא הָעוֹלָם וּבוֹרֵא בָּהֶם עוֹלָמוֹת.

הַפְּשָׁט הוּא לְבוּשׁ הַסּוֹד

אָמְנָם שַׁעֲשׁוּעוֹת שֶׁל הַקָּדוֹשׁ בָּרוּךְ הוּא בַּתּוֹרָה וֶהֱיוֹתוֹ בּוֹרֵא בָּהּ אֶת עוֹלָמוֹ הָיְתָה בִּהְיוֹתוֹ עוֹסֵק בַּתּוֹרָה בִּבְחִינַת הַנְּשָׁמָה הַפְּנִימִית שֶׁבָּהּ, הַנִּקְרָא רָזֵי תּוֹרָה, הַנִּקְרָא מַעֲשֵׂה מֶרְכָּבָה, הִיא חָכְמַת הַקַּבָּלָה כַּנּוֹדָע אֶל הַיּוֹדְעִים. וְטַעַם הַדָּבָר הוּא לֶהֱיוֹתוֹ עוֹלַם הָאֲצִילוּת הָעֶלְיוֹן מְאֹד טוֹב וְלֹא רַע, דְּלָא יָכִיל לְהִתְעָרְבָא עִמֵּיהּ קְלִיפָּה, וַעֲלֵיהּ אִתְמַר וּכְבוֹדִי לְאַחֵר לֹא אֶתֵּן, כַּנִּזְכַּר בְּסֵפֶר הַתִּקּוּנִין (דַּף ס"ו תִּקּוּן י"ח), וְכֵן בְּסֵפֶר הַזֹּהַר בְּפָרָשַׁת בְּרֵאשִׁית (דַּף כח.) עַיֵּן שָׁם.

וְלָכֵן גַּם הַתּוֹרָה אֲשֶׁר שָׁם אֵינֶנָּהּ רַק מֻפְשֶׁטֶת מִכָּל לְבוּשֵׁי הַגּוּפָנִים, מַה שֶּׁאֵין כֵּן לְמַטָּה בְּעוֹלַם הַיְצִירָה, עוֹלָם דְּמְטַטְרוֹ"ן הַנִּקְרָא עֶבֶד טוֹב, וְהוּא הַנִּקְרָא עֵץ הַדַּעַת טוֹב מִסִּטְרָא דִּסְמֹאל שֶׁהוּא קְלִיפִּין דִּילֵיהּ, נִקְרָא עֶבֶד רַע, כִּי הַתּוֹרָה אֲשֶׁר שָׁם, הֵם שִׁית סִדְרֵי מִשְׁנָה הַנִּקְרָאִים שִׁפְחָה כַּנִּזְכַּר לְעֵיל וְכַנִּזְכַּר בְּפָרָשַׁת בְּרֵאשִׁית (שָׁם דַּף כז.), וְלָכֵן נִקְרֵאת מִשְׁנָה, לְפִי שֶׁשָּׁם יֵשׁ שִׁנּוּיִים הֲפוּכִים טוֹב מִסִּטְרָא דְּעֶבֶד טוֹב הֶתֵּר כָּשֵׁר טָהוֹר רַע מִסִּטְרָא דְּעֶבֶד רַע אִסּוּר טָמֵא פָּסוּל.

גַּם הוּא מִלְּשׁוֹן כִּי מָרְדְּכַי הַיְּהוּדִי מִשְׁנֶה לַמֶּלֶךְ, שֶׁהָיָה שִׁפְחָה הַנִּקְרָא עֶבֶד מֶלֶךְ מֶלֶךְ, גַּם נִקְרָא מִלְּשׁוֹן מִשְׁנָה כַּנִּזְכַּר בְּפָרָשַׁת פִּנְחָס (דַּף רמד:) קָם זִמְנָא תִּנְיָינָא, וְאָמַר מָארֵי מַתְנִיתִין, נִשְׁמָתִין וְרוּחִין וְנַפְשִׁין דִּלְכוֹן, אַתְעֲרוּ כְּעַן, וְאַעְבָּרוּ שֵׁינָתָא מִנְּכוֹן, דְּאִיהוּ וַדַּאי מִשְׁנָה, אֹרַח פְּשָׁט דְּהַאי עָלְמָא, וַאֲנָא לָא אַתְעַרְנָא בְּכוּ, אֶלָּא בְּרָזִין עִלָּאִין דְּעָלְמָא דְּאָתֵי, דְּאַתּוּן בְּהוֹן לֹא יָנוּם וְלֹא יִישָׁן (תְּהִלִּים קכא).

וְזֶה יוּבַן בְּמַה שֶׁכָּתוּב יוֹתֵר לְמַעְלָה שָׁם, וְרַבָּנָן דְּמַתְנִיתִין וַאֲמוֹרָאִין, כָּל תַּלְמוּדָא דִּלְהוֹן, עַל רָזִין דְּאוֹרַיְיתָא סִדְּרוּ לֵיהּ. וְנִמְצָא כִּי הַמִּשְׁנָה וְהַשַּׁ"ס הֵם הַנִּקְרָא גּוּפֵי תּוֹרָה.

בַּמִּשְׁנָה הוּא קְלִפַּת סוֹדוֹת הַתּוֹרָה

וְהִנֵּה דִּבְרֵיהֶם כַּחֲלוֹם בְּלִי פִּתְרוֹן וְרָזֶיהָ וּסְתָרֶיהָ הַפְּנִימִיִּים הַנִּקְרָא נִשְׁמַת הַתּוֹרָה הֵם הֵם פִּתְרוֹן הַחֲלוֹם הַנִּפְתָּר בְּהָקִיץ בְּסוֹד אֲנִי יְשֵׁנָה וְלִבִּי עֵר. וּכְמוֹ שֶׁכָּתְבוּ חֲכָמִים זִכְרוֹנָם לִבְרָכָה: "בְּמַחֲשַׁכִּים הוֹשִׁיבַנִי כְּמֵתֵי עוֹלָם" (אֵיכָה ג ו), זֶה תַּלְמוּד בַּבְלִי. אֲשֶׁר אֵינֶנּוּ מֵאִיר אֶלָּא עַל יְדֵי סֵפֶר הַזֹּהַר הֵם הֵם רָזֵי תּוֹרָה וּסְתָרֶיהָ אֲשֶׁר עֲלֵיהֶם נֶאֱמַר "וְתוֹרָה אוֹר". וְאֵין סָפֵק כִּי כְּמוֹ שֶׁהַיֵּצֶר נִקְרֵאת עֶבֶד וְשִׁפְחָה בְּעֵרֶךְ הָאֲצִילוּת וְנִקְרָא קְלִיפִּין וּלְבוּשִׁין דְּחֹל כַּנִּזְכַּר בְּהַקְדָּמַת סֵפֶר הַתִּקּוּנִין (דַּף ג:) וְזֶה לְשׁוֹנוֹ: וּבְיוֹמֵי דְחוֹל לָבִישׁ עֶשֶׂר כִּתּוֹת דְּמַלְאָכַיָּא, דִמְשַׁמְּשֵׁי לַעֲשַׂר סְפִירָן דִּבְּרִיאָה.

וָאֵם כֵּן אֵין לִתְמֹהַּ כִּי הַתּוֹרָה אֲשֶׁר שָׁם שֶׁהִיא הַמִּשְׁנָה תִּהְיֶה נִקְרָא שִׁפְחָה וקְלִיפִּין דְּתּוֹרָה דַּאֲצִילוּת.

וְזֶה סוֹד כָּל הַבָּשָׂר חָצִיר הַנִּזְכַּר לְעֵיל בַּמַּאֲמָר הָרִאשׁוֹן, כִּי כְּמוֹ שֶׁהַחִטָּה שֶׁהִיא בְּגִימַטְרִיָּא כְּמִנְיַן כ"ב אוֹתִיּוֹת הַתּוֹרָה הַגְּנוּזָה תּוֹךְ כַּמָּה קְלִיפִּין וּלְבוּשִׁין שֶׁהֵם הַסֻּבִּין וְהַמֻּרְסָן וְהַתֶּבֶן וְהַקַּשׁ וְהָעֶשֶׂב הַנִּקְרָא חָצִיר, כֵּן הַמִּשְׁנָה אֵצֶל סוֹדוֹת הַתּוֹרָה נִקְרָא חָצִיר.

וְזֶה נִרְמָז בְּסֵפֶר הַזֹּהַר פָּרָשַׁת כִּי תֵּצֵא בְּרַעְיָא מְהֵימְנָא (דַּף רעה:): אֲבָל רַבָּנָן, וַוי לְאִינּוּן דְּאַכְלִין תֶּבֶן דְּאוֹרַיְיתָא וְלָא יָדְעִין בְּסִתְרֵי אוֹרַיְיתָא, אֶלָּא קַלִין וַחֲמוּרִין דְּאוֹרַיְיתָא, קָלִין אִינוּן תֶּבֶן דְּאוֹרַיְיתָא, וַחֲמוּרִין אִינוּן חִטָּה דְּאוֹרַיְיתָא, חֵ"ט ה', אִילָנָא דְּטוֹב וְרָע וְכוּ'.

וְאִלּוּ בָּאתִי לְהַרְחִיב דְּרוּשׁ זֶה לֹא יַסְפִּיקוּ מֵאָה קֻנְטְרֵסִין בְּלִי סָפֵק בְּלִי שׁוּם גּוּזְמָא. הַאָמְנָם הֶחָכָם עֵינָיו בְּרֹאשׁוֹ כִּי דִּבְרֵי אֱמֶת אֲנִי אוֹמֵר, וְאַל יִתְמַהּ הָאָדָם בִּרְאוֹתוֹ סֵפֶר הַזֹּהַר אֵיךְ קוֹרֵא אֶל הַמִּשְׁנָה שִׁפְחָה וּקְלִיפִּין, כִּי עֵסֶק הַמִּשְׁנָה כְּפִי פְּשָׁטֶיהָ, אֵין סָפֵק שֶׁהֵם לְבוּשִׁין וּקְלִיפִּין חִיצוֹנִים בְּתַכְלִית אֵצֶל סוֹדוֹת הַתּוֹרָה הַנִּגְנָזִים וְנִרְמָזִים בִּפְנִימִיּוּתָהּ כִּי כָּל פְּשָׁטֶיהָ הֵם בָּעוֹלָם הַזֶּה בִּדְבָרִים חֳמָרִים תַּחְתּוֹנִים.

לְכַוֵּן הָאֱמֶת בִּפְשַׁט הַתּוֹרָה

אָמְנָם הֵם קְלִיפִּין טוֹבִים לְמַאֲכָל כִּקְלִפַּת קְנֵה הַבֹּשֶׂם, וְלָכֵן בִּהְיוֹתָם מְבִינֵי פְּשָׁטֵי הַמִּשְׁנָה כְּהִלְכָתָא בִּלְתִּי טָעוּת נִקְרָא עֵץ הַדַּעַת טוֹב, אֲבָל כַּאֲשֶׁר חָס וְשָׁלוֹם שׁוֹנִים בָּהּ וּמְטַמְּאִים אֶת הַטָּהוֹר וּמַכְשִׁירִין אֶת הַפָּסוּל וּמַתִּירִין אֶת הָאִסּוּר, אָז נֶהְפֶּכֶת לְעֵץ הַדַּעַת רַע וָמַר לָהֶם.

שְׂכַר עֵסֶק הַתּוֹרָה לִשְׁמָהּ וְשֶׁלֹּא לִשְׁמָהּ

וְנַחֲזֹר עַתָּה לְמַאֲמָרֵנוּ הָרִאשׁוֹן וּלְבָאֵר מַה שֶּׁכָּתוּב וַאֲפִילּוּ כָּל אִינוּן דְּעָסְקֵי בְּאוֹרַיְתָא כָּל חֶסֶד דְּעַבְדֵי וְכוּ', וְאָמַר עוֹד שָׁם כִּי הַמִּשְׁנָה הִיא שִׁפְחָה מִשּׁוּם דְּאִיהִי עַל מְנַת לְקַבֵּל פְּרָס, פֵּירוּשׁ: כִּי הִנֵּה כָּל מִדּוֹתָיו יִתְבָּרַךְ הֵם מִדָּה כְּנֶגֶד מִדָּה, וְלָכֵן הָעוֹסְקִים בִּפְשָׁטֶיהָ הַגּוּפָנִיִּים הַטּוֹבִים, עֲלֵיהֶם נֶאֱמַר בִּשְׂמֹאלָהּ עֹשֶׁר וְכָבוֹד, הוּא הַפְּרָס הַנָּתוּן לָהֶם בָּעוֹלָם הַזֶּה, כִּי כֵן עִסְקָם בַּתּוֹרָה הוּא בִּבְחִינַת הֱיוֹתָם בָּעוֹלָם הַזֶּה בְּדִינֵי אִסּוּר וְהֶתֵּר טֻמְאָה וְטָהֳרָה וְכוּ', וְהֵם כְּנֶגֶד הָעֶבֶד הָעוֹבֵד אֶת רַבּוֹ שֶׁבְּוַדַּאי עַל מְנַת לְקַבֵּל פְּרָס וְכָל חֶסֶד דְּעַבְדֵי וְכוּ' כַּעֲבָדִים וּשְׁפָחוֹת הַמְשַׁמְּשִׁים אֶת רַבָּם עַל מְנַת לְקַבֵּל פְּרָס.

אָמְנָם הָעוֹסְקִים בְּרָזֵי הַתּוֹרָה שֶׁהֵם בְּחִינַת הַתּוֹרָה כְּפִי מַה שֶּׁעוֹסְקִים בָּהּ בָּעוֹלָם הַבָּא, עֲלֵיהֶם נֶאֱמַר אֹרֶךְ יָמִים בִּימִינָהּ, לְעוֹלָם שֶׁכֻּלּוֹ אָרֹךְ, כְּבֵן הַנִּכְנָס לִפְנַי וְלִפְנִים וּמְשַׁמֵּשׁ לִפְנֵי אָבִיו שֶׁלֹּא עַל מְנַת לְקַבֵּל פְּרָס. וְנוֹדַע כִּי תִּפְאֶרֶת דַּאֲצִילוּת נִקְרָא בֵּן, וּמְטַטְרוֹ"ן דִּיצִירָה נִקְרָא עֶבֶד, וַעֲלֵיהֶם אָנוּ מִתְפַּלְּלִים בְּיוֹם רֹאשׁ הַשָּׁנָה "אִם כְּבָנִים אִם כַּעֲבָדִים".

בָּעוֹלָם הַבָּא לוֹמְדִים רַק סוֹדוֹת הַתּוֹרָה וְנִשְׁמָתָהּ

וְהִנֵּה בַּמִּדְרָשׁ קֹהֶלֶת אָמְרוּ רַבּוֹתֵינוּ זִכְרוֹנָם לִבְרָכָה עַל פָּסוּק כִּי אִם שָׁנִים הַרְבֵּה יִשְׂמָח וְכוּ', וְזֶה לְשׁוֹנוֹ: כִּי אִם שָׁנִים הַרְבֵּה וְכוּ', תּוֹרָה שֶׁאָדָם לָמַד הֶבֶל הִיא לִפְנֵי תּוֹרָתוֹ שֶׁל מָשִׁיחַ, וְאִם כָּךְ נֶאֱמַר עַל תּוֹרָתוֹ שֶׁל מָשִׁיחַ שֶׁהִיא בִּהְיוֹתָם בְּגוּף וְנֶפֶשׁ, כְּמוֹ שֶׁכָּתְבוּ זִכְרוֹנָם לִבְרָכָה "אֵין בֵּין הָעוֹלָם הַזֶּה לִימוֹת הַמָּשִׁיחַ אֶלָּא שִׁעְבּוּד מַלְכֻיּוֹת בִּלְבַד וְהוּא בִּטּוּל מַלְכוּת הָרְשָׁעָה קְלִפָּה הַחִיצוֹנָה הַנִּקְרָא יֵצֶר הָרַע, כְּמוֹ שֶׁדָּרְשׁוּ רַבּוֹתֵינוּ זִכְרוֹנָם לִבְרָכָה עַל פָּסוּק "וְגָר זְאֵב עִם כֶּבֶשׂ" וְכוּ' וְסָמִיךְ לֵיהּ "וּמָלְאָה הָאָרֶץ דֵּעָה אֶת הַשֵּׁם" וְלָכֵן תּוֹרַת הָעוֹלָם הַזֶּה הַמִּתְלַבֶּשֶׁת בַּקְּלִיפִּין לְסִבַּת הֱיוֹת הַיֵּצֶר הָרַע הַנִּקְרָא קְלִפָּה מְצוּיָה בָּעוֹלָם הִיא הֶבֶל לִפְנֵי תּוֹרָתוֹ שֶׁל מָשִׁיחַ שֶׁנִּתְפַּשֵּׁט קְצָת מִלְבוּשֶׁיהָ וּקְלִפּוֹתֶיהָ, מֵאַחַר שֶׁגַּם בְּנֵי אָדָם נִתְפַּשְּׁטוּ מִקְּלִפַּת הַיֵּצֶר הָרַע, וְקַל וָחֹמֶר בֶּן בְּנוֹ שֶׁל קַל וָחֹמֶר בִּהְיוֹתֵנוּ לְמַעְלָה בָּעוֹלָם הַבָּא עוֹלַם הַנְּשָׁמוֹת נִפְשָׁטוֹת מִכָּל מִינֵי לְבוּשׁ כְּלָל, כִּי עֵסֶק הַתּוֹרָה אֲשֶׁר לָהֶם, אֵינֶנּוּ רַק בְּנִשְׁמַת הַתּוֹרָה וְסוֹדוֹתֶיהָ הַפְּנִימִיִּים.

יַעֲסֹק תְּחִלָּה בַּנִּגְלֶה וְאַחַר כָּךְ בְּחָכְמַת הָאֱמֶת

וְאָמְנָם, אַל יֹאמַר אָדָם, אֵלְכָה לִי וְאֶעֱסֹק בְּחָכְמַת הַקַּבָּלָה מִקֹּדֶם שֶׁיַּעֲסֹק בַּתּוֹרָה, בַּמִּשְׁנָה וּבַתַּלְמוּד, כִּי כְּבָר אָמְרוּ רַבּוֹתֵינוּ זִכְרוֹנָם לִבְרָכָה: אַל יִכָּנֵס אָדָם לַפַּרְדֵּס אֶלָּא אִם כֵּן מִלֵּא כְּרֵסוֹ בְּבָשָׂר וְיַיִן. וַהֲרֵי זֶה דּוֹמֶה לִנְשָׁמָה בִּלְתִּי גּוּף שֶׁאֵין לָהּ שָׂכָר וּמַעֲשֶׂה וְחֶשְׁבּוֹן עַד הֱיוֹתָהּ מִתְקַשֶּׁרֶת בְּתוֹךְ הַגּוּף בִּהְיוֹתוֹ שָׁלֵם מְתֻקָּן בְּמִצְווֹת הַתּוֹרָה בְּתַרְיָ"ג מִצְווֹת. וְכֵן בְּהֵפֶךְ, בִּהְיוֹתוֹ עוֹסֵק בְּחָכְמַת הַמִּשְׁנָה וְהַתַּלְמוּד בַּבְלִי וְלֹא יִתֵּן חֵלֶק גַּם אֶל סוֹדוֹת הַתּוֹרָה וּסְתָרֶיהָ כִּי הֲרֵי זֶה דּוֹמֶה לְגוּף הַיּוֹשֵׁב בַּחֹשֶׁךְ בִּלְתִּי נִשְׁמַת אָדָם נֵר הַשֵּׁם הַמְּאִירָה בְּתוֹכָהּ בְּאֹפֶן שֶׁהַגּוּף יָבֵשׁ בִּלְתִּי שׁוֹאֵף מִמְּקוֹר חַיִּים אֲשֶׁר זֶהוּ עִנְיַן אָמְרוֹ בְּמָקוֹם אַחֵר הַהוּא הַנִּזְכָּר לְעֵיל וְזֶה לְשׁוֹנוֹ: דְּאִילֵין אִינוּן דְּעַבְדֵי לְאוֹרַיְתָא יְבֵשָׁה וְלָא בָּעָאן לְאִשְׁתַּדְּלָא בְּחָכְמַת הַקַּבָּלָה וְכוּ', בְּאֹפֶן כִּי הַתַּלְמִידֵי חֲכָמִים הָעוֹסְקִים בַּתּוֹרָה לִשְׁמָהּ וְלֹא לִשְׁמוֹ לַעֲשׂוֹת לוֹ שֵׁם, צָרִיךְ שֶׁיַּעֲסֹק בִּתְחִלָּה בְּחָכְמַת הַמִּקְרָא וְהַמִּשְׁנָה וְהַתַּלְמוּד כְּפִי מַה שֶּׁיּוּכַל שִׂכְלוֹ לִסְבֹּל, וְאַחַר כָּךְ יַעֲסֹק לָדַעַת אֶת קוֹנוֹ בְּחָכְמַת הָאֱמֶת וּכְמוֹ שֶׁצִּוָּה דָּוִד הַמֶּלֶךְ עָלָיו הַשָּׁלוֹם אֶת שְׁלֹמֹה בְּנוֹ "דַּע אֶת אֱלֹהֵי אָבִיךָ וְעָבְדֵהוּ".

סִדּוּר וְכַוָּנַת לִמּוּד הֲלָכָה וְקַבָּלָה

וְאִם הָאִישׁ הַזֶּה יִהְיֶה כָּבֵד וְקָשֶׁה בְּעִנְיַן הָעִיּוּן בַּתַּלְמוּד, מוּטָב לוֹ שֶׁיַּנִּיחַ אֶת יָדוֹ מִמֶּנּוּ אַחַר שֶׁבָּחַן מַזָּלוֹ בְּחָכְמָה זֹאת וְיַעֲסֹק בְּחָכְמַת הָאֱמֶת, וְזֶה שֶׁאָמְרוּ: "כָּל תַּלְמִיד חָכָם שֶׁאֵינוֹ רוֹאֶה סִימָן יָפֶה בְּתַלְמוּד בַּחֲמִשָּׁה שָׁנִים שׁוּב אֵינוֹ רוֹאֶה". וְאָמְנָם כָּל הָאִישׁ שֶׁהוּא קַל לְעִיּוּן מְחֻיָּב לָתֵת חֵלֶק שָׁעָה אוֹ ב' שָׁעוֹת בְּיוֹם בְּעִיּוּן הַהֲלָכָה וּלְכַוֵּן וּלְתָרֵץ הַקוּשְׁיָא הַנּוֹפֶלֶת בִּפְשַׁט הַהֲלָכָה.

וִיכַוֵּן כִּי אֵין הַקְּלִפָּה הָרָעָה מִצַּד הַנָּחָשׁ [סָמָאֵל] עֶבֶד רַע נֶאֱחֶזֶת אֶלָּא בַּקְלִיפָּה הַטּוֹבָה הִיא מִּשְׁנָה מְטַטְרוֹן עוֹלַם הַיְצִירָה הַנִּקְרָא עֶבֶד וְשִׁפְחָה דְּמַטְרוֹנִיתָא, אֲבָל לֹא בְּמַטְרוֹנִיתָא שֶׁהִיא הַמֹּחַ הַפְּנִימִי חָכְמַת הָאֱמֶת וְנִקְרָא עֵץ הַחַיִּים וְעָלָיו אִיתְּמַר אֲנִי הַשֵּׁם הוּא שְׁמִי בְּסוֹד כָּל הַתּוֹרָה הִיא שְׁמוֹתָיו שֶׁל הַקָּדוֹשׁ בָּרוּךְ הוּא. וּכְבוֹדִי לְאַחֵר לֹא אֶתֵּן דְּלָא יָכִיל לְאִתְעַרְבָא עִמָּהּ קְלִפָּה אֶלָּא בְּעֵץ הַדַּעַת טוֹב וָרַע מִשְׁנָה טָמֵא וְטָהוֹר אָסוּר וּמֻתָּר כָּשֵׁר וּפָסוּל.

וִיכַוֵּן בְּעִיּוּנוֹ לְהָסִיר הַקְּלִפָּה הָרָעָה שֶׁהִיא הַגּוֹרֶמֶת קֻשְׁיוֹת שֶׁלֹּא יָבִין הָאָדָם תֵּרוּצִים וִיסַלְּקֶנָּה מֵעַל גַּבֵּי עֵץ הַדַּעַת טוֹב וָרַע הִיא הַמִּשְׁנָה שִׁפְחָה דְּמַטְרוֹנִיתָא וְאַחַר כָּךְ יְכַוֵּן לְקַשֵּׁט הַמַּטְרוֹנִיתָא עַצְמָהּ שֶׁהִיא חָכְמַת הַקַּבָּלָה. וְדַי בְּזֶה כִּי אֵין מָקוֹם בֵּאוּרוֹ שֶׁל עִנְיָן זֶה.

אָמַר עוֹד בַּמִּדְרָשׁ הַנִּזְכַּר לְעֵיל וּבְגִין דָּא "הִשְׁבַּעְתִּי אֶתְכֶם בְּנוֹת יְרוּשָׁלַיִם" וְכוּ'. פֵּרוּשׁ הַדְּבָרִים: כִּי הִנֵּה הָיְתָה הַשְּׁבוּעָה הַגְּדוֹלָה לֵאלֹהִי"ם שֶׁלֹּא יְעוֹרְרוּ אֶת הַגְּאֻלָּה עַד שֶׁאוֹתָהּ הָאַהֲבָה תִּהְיֶה בְּחֵפֶץ וְרָצוֹן טוֹב, כְּמוֹ שֶׁכָּתוּב עַד שֶׁתֶּחְפַּץ כְּבֵן הָעוֹבֵד אֶת אָבִיו וְעַיֵּן בְּכָל פַּלְטְרִין דִּילֵיהּ וּבְכָל גְּנִיזִין דִּילֵיהּ וְלֹא כְּעֶבֶד הָעוֹבֵד בַּמִּשְׁנָה וְלוֹקֵחַ הַשִּׁפְחָה עַל מְנַת לְקַבֵּל פְּרָס.

וּכְבָר אָמְרוּ רַבּוֹתֵינוּ זִכְרוֹנָם לִבְרָכָה כִּי זְמַן הַשְּׁבוּעָה הִיא עַד אֶלֶף שָׁנִים, כְּמוֹ שֶׁכָּתְבוּ זִכְרוֹנָם לִבְרָכָה בִּבְרַיְתָא דְּרַבִּי יִשְׁמָעֵאל בְּפִרְקֵי הֵיכָלוֹת עַל פֵּרוּשׁ דָּנִיּאֵל, וְזֶה לְשׁוֹנָם: וְאִתְיְהִבוּן בְּיָדֵיהּ עַד עִדָּן וְעִדָּנִין וּפְלַג עִדָּן וְאֵיךְ הֶרְאָהוּ הַקָּדוֹשׁ בָּרוּךְ הוּא לְיַעֲקֹב אָבִינוּ שַׂר עוֹלָם וְהוּא שָׂרוֹ שֶׁל בָּבֶל ע' עוֹקִין וְכוּ' עַיֵּן שָׁם.

וְכֵן בַּזֹּהַר פָּרָשַׁת וַיֵּרָא (דַּף קיז.) וְזֶה לְשׁוֹנוֹ: אָמַר רַבִּי יוֹסֵי כָּל דָּא אֲרִיכוּ זִמְנָא יַתִּיר מִכְּמָה דְּאוֹקְמֵיהּ חַבְרַיָיא דְּאִיהוּ יוֹמָא חַד גָּלוּתָא דִּכְנֶסֶת יִשְׂרָאֵל וְלָא יַתִּיר, דִּכְתִיב (אֵיכָה א): נְתָנַנִי שׁוֹמֵמָה כָּל הַיּוֹם דָּוָה.

עוֹד מַאֲמָר אַחֵר כָּתוּב בְּפָרָשַׁת בְּרֵאשִׁית (דַּף כו:, כז.) וּמִשָּׁם יִפָּרֵד וְהָיָה לְאַרְבָּעָה רָאשִׁים אִלֵּין אִנּוּן אַרְבָּעָה שֶׁנִּכְנְסוּ לַפַּרְדֵּס. חַד עָאל בְּפִישׁוֹ"ן פִּי שׁוֹנֶה הֲלָכוֹת. תִּנְיָינָא עָאל בְּגִיחוֹ"ן וְדָא אִיהוּ רֶמֶ"ז. תְּלִיתָאָה עָאל בַּחִדֶּקֶ"ל לִישְׁנָא חֲדָא וּקְלִילָא לִדְרַ"שׁ. רְבִיעָאָה עָאל בַּפְּרָ"ת דְּאִיהוּ סוֹד מוֹחָא דְּבֵיהּ פְּרִיָּה וּרְבִיָּה. בֶּן עֲזַאי וּבֶּן זוֹמָא וְאֱלִישָׁע אֲחֵר עָאלוּ בִּקְלִיפִין דְּאוֹרַיְיתָא, הֲווּ לָקָאן בְּהוֹן. רִבִּי עֲקִיבָא דְּעָאל בְּמוֹחָא אִתְּמָר בֵּיהּ נִכְנַס בְּשָׁלוֹם וְיָצָא בְּשָׁלוֹם.

אָמַר רִבִּי אֶלְעָזָר, אַבָּא, יוֹמָא חַד הֲוִינָא בְּבֵי מֶדְרָשָׁא וְכוּ', בְּגִין דְּאוֹרַיְיתָא מִתְּרֵין לוּחִין אִלֵּין הֲוָה מֹשֶׁה נָחִית לוֹן לְיִשְׂרָאֵל, וְלָא זָכוּ בְּהוֹן וְנָפְלוּ וְאִתְּבַרוּ, וְדָא גְרִים אִבּוּדָא דְּבַיִת רִאשׁוֹן וּבַיִת שֵׁנִי, וִיָהִיב לוֹן אָחֳרָנִין מִסִּטְרָא דְעֵץ הַדַּעַת טוֹב וָרָע, דְּמִתַּמָּן אִתְיְיהִיבַת אוֹרַיְיתָא בְּאִסּוּר וְהֶתֵּר, מִימִינָא חַיֵּי וּמִשְּׂמָאלָא מוֹתָא וְכוּ'. דָּא וְנָהָר יוֹצֵא מֵעֵדֶן בְּוַדַּאי לְעֵילָא כְּעֵץ הַחַיִּים וְכוּ'.

לְהַשְׁקוֹת אֶת הַגָּן דָא פַּרְדֵּס דְּמְטַטְרוֹ"ן דְּתַמָּן עָאלוּ בֶּן עֲזַאי וּבֶן זוֹמָא וְאֲחֵר. וּקְלִיפִּין דִּילֵיהּ מִסִּטְרָא דָא טוֹ"ב וּמִסִּטְרָא דָא רַע. וְדָא אִיהוּ אִסּוּר וְהֶתֵּר פָּסוּל וְכָּשֵׁר טוּמְאָה וְטָהֳרָה וְכוּ'.

כְּגַוְונָא דָא אָמְרוּ חַבְרַיָּא מָארֵי מַתְנִיתִין וַיְמָרַרוּ אֶת חַיֵּיהֶם בַּעֲבוֹדָה קָשָׁה דָּא קוּשְׁיָא. בְּחוֹמֶר בְּקַל וָחוֹמֶר. וּבִלְבֵנִים דָּא לִבּוּן הֲלָכָה. וּבְכָל עֲבוֹדָה בַּשָּׂדֶה דָּא בְּרַיְיתָא. אֶת כָּל עֲבוֹדָתָם דָּא מִשְׁנָה.

וְאִי תַּיְיבִין בִּתְיוּבְתָּא מַה כְּתִיב "וַיּוֹרֵהוּ הַשֵּׁם עֵץ" דָא עֵץ הַחַיִּים וּבֵיהּ וַיִּמְתְּקוּ הַמָּיִם. וְדָא מָשִׁיחַ דְּאִתְּמָר בֵּיהּ (שְׁמוֹת יז) וּמַטֵּה הָאֱלֹהִים בְּיָדִי וְכוּ'. וְכֹלָּא אִיהוּ בְּגָלוּתָא מֵחֲמַת דִּילֵיהּ.

חֵטְא אָדָם הָרִאשׁוֹן שֶׁלֹּא עָסַק בְּקַבָּלָה וְלָכֵן גַּם נִשְׁבְּרוּ הַלּוּחוֹת

הִנֵּה נִתְבָּאֵר בְּמָקוֹם אַחֵר הַזֶּה כִּי עֲווֹן אָדָם הָרִאשׁוֹן בְּעֵץ הַדַּעַת טוֹב וָרַע הוּא שֶׁלֹּא בָּחַר לְהִתְעַסֵּק בְּעֵץ הַחַיִּים שֶׁהִיא חָכְמַת הַקַּבָּלָה, וְזֶהוּ עַצְמוֹ עֲווֹן הָעֵרֶב רַב הָאוֹמְרִים לְמֹשֶׁה 'דַּבֶּר אַתָּה עִמָּנוּ וְנִשְׁמָעָה' בְּעֵץ הַדַּעַת טוֹב וָרַע, 'וְאַל יְדַבֵּר עִמָּנוּ אֱלֹהִים פֶּן נָמוּת' בְּסִתְרֵי תּוֹרָה, כִּסְבָרַת הַטּוֹעִים קְצָת בְּנֵי תּוֹרָה אֲשֶׁר בִּזְמַנֵּנוּ זֶה הַמּוֹצִיאִים שֵׁם רַע עַל חָכְמַת הָאֱמֶת חַיֵּי עוֹלָם, וְאוֹמְרִים שֶׁכָּל מִי שֶׁמִּתְעַסֵּק בָּהּ יָמוּת בְּקַצְרוּת שָׁנִים חַס וְשָׁלוֹם, וְלָכֵן נִשְׁבְּרוּ הַלּוּחוֹת הָרִאשׁוֹנוֹת מִסִּטְרָא דְּעֵץ הַחַיִּים וְנִתְּנוּ לָהֶם מִסִּטְרָא דְּעֵץ הַדַּעַת טוֹב וָרַע מִשְׁנָה שִׁפְחָה דְּמַטְרוֹנִיתָא וְגָרַם אִבּוּדָא דְּחֻרְבַּן בַּיִת רִאשׁוֹן וְשֵׁנִי וְגָלוּת הָאַחֲרוֹן הַמַּר וְהָאָרֹךְ אֲשֶׁר אָנוּ בַּעֲווֹנוֹתֵינוּ הָרַבִּים עַד דִּיתוּבוּן בְּנֵי יִשְׂרָאֵל בִּתְיוּבְתָּא וּבִקְּשׁוּ אֶת הַשֵּׁם אֱלֹהֵיהֶם לְהַכִּירוֹ וּלְיָדְעוֹ בְּרָזֵי תּוֹרָה וְיֵדְעוּ אֶת מִי הֵם עוֹבְדִים וּמִי הוּא מַלְכָּם, וְכָדֵּין יִזְכּוּ לַעֲסֹק בְּחָכְמַת הָאֱמֶת כְּמוֹ שֶׁאָמַר הַכָּתוּב: "וַיּוֹרֵהוּ הַשֵּׁם עֵץ וַיִּמְתְּקוּ" עַל יְדֵי הַמָּשִׁיחַ.

וּכְמוֹ שֶׁכָּתוּב בְּפָרָשַׁת נָשׂא בְּרַעְיָא מְהֵימְנָא (דַּף קכד:) וְזֶה לְשׁוֹנוֹ: וּבְגִין דַּעֲתִידִין יִשְׂרָאֵל לְמִטְעַם מֵאִילָנָא דְּחַיֵּי דְּאִיהוּ הַאי סֵפֶר הַזֹּהַר יִפְּקוּן בֵּיהּ מִן גָּלוּתָא וְכוּ' וְאִילָנָא דְּטוֹב וְרַע דְּאִיהוּ אִסּוּר וְהֶתֵּר לֹא שַׁלִּיט עַל יִשְׂרָאֵל יַתִּיר וְכוּ' כִּי אָז יִהְיוּ כְּמַלְאֲכֵי עֶלְיוֹן עוֹסְקִים בְּחָכְמַת הַתּוֹרָה דַּאֲצִילוּת וְלֹא בְּתוֹרַת מְטַטְרוֹ"ן מְלֻבֶּשֶׁת בְּמַלְבּוּשִׁים וְסִפּוּרִים גַּשְׁמִיִּים. עוֹד אָמְרוּ בְּסֵפֶר הַזֹּהַר (תִּקּוּן שִׁשִּׁית) וְזֶה לְשׁוֹנוֹ: וְכַמָּה בְּנֵי נָשָׁא יִתְפַּרְנְסוּן לְתַתָּא מֵהַאי חִבּוּרָא דִּילָךְ בְּדָרָא בַּתְרָאָה בְּסוֹף יוֹמַיָּא וּבְגִינֵיהּ וּקְרָאתֶם דְּרוֹר בָּאָרֶץ.

הַגְּאֻלָּה תָּבוֹא כְּשֶׁנַּעֲסֹק בְּאַהֲבָה בְּחָכְמַת הָאֱמֶת

עוֹד מָקוֹם אַחֵר, אָמַר לֵיהּ אֵלִיָּהוּ זִכְרוֹנוֹ לִבְרָכָה לְרַבִּי שִׁמְעוֹן בֶּן יוֹחַאי וְזֶה לְשׁוֹנוֹ: רַבִּי כַּמָּה זַכָּאָה אַנְתְּ דְּמֵהַאי חִבּוּרָא יִתְפַּרְנְסוּן כַּמָּה עִלָּאִי עַד דְּיִתְגַּלְיָא לְתַתָּא בְּסוֹף יוֹמַיָּא וּבְגִינֵיהּ "וְשַׁבְתֶּם אִישׁ אֶל אֲחֻזָּתוֹ" וְכוּ'. הֲרֵי מְבֹאָר כִּי חֵטְא זֶה הֵחֵל לִהְיוֹת מֵאָדָם הָרִאשׁוֹן וְעַד עַתָּה, וְכַאֲשֶׁר נָשׁוּב בִּתְשׁוּבָה לַעֲסֹק מֵאַהֲבָה בַּחָכְמָה הַזֹּאת יִגָּאֲלוּ יִשְׂרָאֵל בִּמְהֵרָה בְּיָמֵינוּ אָמֵן.

שָׁמוֹעַ שָׁמַעְתִּי נַאֲקַת יִרְמְיָהוּ הַנָּבִיא מִתְנוֹדֵד וּמִתְמַרְמֵר בְּמַר נַפְשׁוֹ בְּאָמְרוֹ (יִרְמְיָה ד כא): "עַד מָתַי אֶרְאֶה נֵּס אֶשְׁמְעָה קוֹל שׁוֹפָר כִּי אֱוִיל עַמִּי אוֹתִי לֹא יָדָעוּ וְגוֹ' רָאִיתִי אֶת הָאָרֶץ וְהִנֵּה תֹּהוּ וְגוֹ' רָאִיתִי וְהִנֵּה הַכַּרְמֶל וְגוֹ' כִּי כֹּה אָמַר הַשֵּׁם שְׁמָמָה תִּהְיֶה כָּל הָאָרֶץ וְכָלָה לֹא אֶעֱשֶׂה וְגוֹ' הֱצִיקַתְנִי רוּחַ בִּטְנִי" לְבָאֵר פְּסוּקִים הָאֵלּוּ הַנֶּאֱמָרִים בֶּאֱמֶת עַל יְדֵי יִרְמְיָה הַנָּבִיא עָלָיו הַשָּׁלוֹם בְּדֶרֶךְ נְבוּאָה עַל הַדּוֹר הָאַחֲרוֹן הַזֶּה בִּהְיוֹתוֹ מִתְמָרֵר עַל אֹרֶךְ גָּלוּתֵנוּ יוֹתֵר מִשִּׁעוּרוֹ.

וְזֶהוּ מַּה שֶּׁכָּתוּב "עַד מָתַי אֶרְאֶה נֵס", הוּא הַנֵּס וְהַדֶּגֶל שֶׁל הַמָּשִׁיחַ כַּנִּזְכַּר בְּפָרָשַׁת מִשְׁפָּטִים (דַּף קב.), וְזֶה לְשׁוֹנוֹ: וְיֵיתוּן, נֵס דְּמָשִׁיחַ בֶּן דָּוִד, אַרְיֵה רָשִׁים עָלֵיהּ לְיָמִינָא, וְנֵס דְּמָשִׁיחַ בֶּן יוֹסֵף, שׁוֹר רָשִׁים עָלֵיהּ לִשְׂמָאלָא וְגוֹ'. אֶשְׁמְעָה קוֹל שׁוֹפָר, זֶה קִבּוּץ גָּלֻיּוֹת הֶעָתִיד לִהְיוֹת אַחַר בִּיאַת מְשִׁיחֵנוּ בִּמְהֵרָה בְּיָמֵינוּ אָמֵן, כַּנִּזְכַּר בַּזֹּהַר פָּרָשַׁת תּוֹלְדוֹת (דַּף קלט.) וְזֶה לְשׁוֹנוֹ בַּמִּדְרָשׁ הַנֶּעֱלָם עַל פָּסוּק "בּוֹנֶה יְרוּשָׁלַיִם הַשֵּׁם" וְאַחַר כָּךְ "נִדְחֵי יִשְׂרָאֵל יְכַנֵּס", וְזֶה שֶׁאָמַר הַכָּתוּב: "וְהָיָה בַּיּוֹם הַהוּא יִתָּקַע בְּשׁוֹפָר גָּדוֹל" וְגוֹ', וְנָתַן טַעַם אֶל אֲרִיכוּת הַקֵּץ "כִּי אֱוִיל עַמִּי" בִּלְשׁוֹן נְתִינַת טַעַם אֶל הָאָמוּר "עַד מָתַי אֶרְאֶה נֵס".

וּבֵאוּר הָעִנְיָן הוּא כִּי הִנֵּה עַם בְּנֵי יִשְׂרָאֵל נֶחֱלָקִים לְשָׁלֹשׁ כִּתּוֹת:

כַּת רִאשׁוֹנָה: מֵהֶם הֵם עַמֵּי הָאָרֶץ הֲמוֹן הָעָם.

כַּת שְּׁנִיָּה: הֵם הַתַּלְמִידֵי חֲכָמִים הָעוֹסְקִים בִּפְשָׁטֵי הַתּוֹרָה.

כַּת שְּׁלִישִׁית: וְהִיא בַּעֲלֵי חָכְמַת הָאֱמֶת.

וְהִנֵּה כְּנֶגֶד כַּת רִאשׁוֹנָה אָמַר "כִּי אֱוִיל עַמִּי אוֹתִי לֹא יָדָעוּ" יִרְצֶה, הֵם הֲמוֹן הָעָם הַנִּקְרָאִים עַם סְתָם, וּכְנֶגֶד כַּת הַשְּׁלִישִׁית הֵם הָעוֹסְקִים בְּרָזֵי הַתּוֹרָה וְסוֹדוֹתֶיהָ הַנִּקְרָאִים בָּנִים כַּנִּזְכַּר בְּתִקּוּן (דַּף א:), וְזֶה לְשׁוֹנוֹ: אֶפְרוֹחִים אִילֵּין מָארֵי מִשְׁנָה בָּנִים אִילֵּין מָארֵי קַבָּלָה, וַעֲלֵיהֶם אָמַר "בָּנִים סְכָלִים הֵמָּה וְלֹא נְבוֹנִים" כִּי הֵם עוֹסְקִים בְּחָכְמַת הָאֱמֶת כְּפִי הָעוֹלֶה בְּדַעְתָּם הַקְּצָרָה וּבְעִיּוּנָם הַחַלָּשׁ וְאֵינָם יוֹרְדִים לְעֹמֶק הָעִנְיָן לַהֲבִינוֹ עַל אֲמִתּוּתוֹ כְּמוֹ שֶׁנִכְתֹּב בְּעֶזְרַת הַשֵּׁם.

וּכְנֶגֶד כַּת חַכְמֵי הַפְּשָׁט אוֹתָם אֲשֶׁר הֵם מוֹאֲסִים לַעֲסֹק בְּחָכְמַת הָאֱמֶת הַנִּקְרָא עֵץ הַחַיִּים וְחַיֵּי עוֹלָם וְעוֹסְקִים בְּסִפּוּרִים הַפְּשָׁטִים בִּפְשׁוּטָן בִּלְבַד, וְאוֹמְרִים שֶׁאֵין בַּתּוֹרָה אֶלָּא הַפְּשָׁט בִּלְבַד, חָס וְשָׁלוֹם, אֲשֶׁר הוּא נִקְרָא עֵץ הַדַּעַת טוֹב וָרַע כַּנִּזְכַּר לְעֵיל, עֲלֵיהֶם אָמְרוּ (יִרְמְיָה שָׁם כב): "חֲכָמִים הֵמָּה לְהָרַע וּלְהֵיטִיב לֹא יָדָעוּ", כִּי בְּסִבַּת הֱיוֹתָם מוֹאֲסִים בְּעֵץ הַחַיִּים אֵין הַקָּדוֹשׁ בָּרוּךְ הוּא עוֹזֵר אוֹתָם וְהֵם שׁוֹנִים בִּפְשָׁטֵי עֵץ הַדַּעַת טוֹב וָרַע וּמְהַפְּכִים אוֹתוֹ לְרַע וּמְטַמְּאִים אֶת הַטָּהוֹר וְאוֹסְרִים אֶת הַמֻּתָּר וּפוֹסְלִים אֶת הַכָּשֵׁר וְתַקָּלוֹת רַבּוֹת יוֹצְאוֹת מִתַּחַת יְדֵיהֶם בַּעֲווֹנוֹתֵינוּ הָרַבִּים.

וְאַחַר שֶׁכָּלַל אוֹתָם הַנָּבִיא בְּדֶרֶךְ קְצָרָה חוֹזֵר לְבָאֲרָם דֶּרֶךְ פְּרָט. וּכְנֶגֶד הַכַּת הָרִאשׁוֹנָה אָמַר "רָאִיתִי אֶת הָאָרֶץ וְהִנֵּה תֹּהוּ" הֵם עַמֵּי הָאָרֶץ אֲשֶׁר נִקְרָאִים עַל שֵׁם הָאָרֶץ כִּי מִשָּׁם נַפְשָׁם חֻצְּבָה כְּמוֹ שֶׁאָמַר הַכָּתוּב (קֹהֶלֶת ג כא): "וְרוּחַ הַבְּהֵמָה הַיֹּרֶדֶת הִיא לְמַטָּה לָאָרֶץ" הִיא רוּחַ הַבְּהֵמִית אֲשֶׁר לָהֶם כְּמוֹ שֶׁאָמַר הַכָּתוּב (בְּרֵאשִׁית א כד): "תּוֹצֵא הָאָרֶץ נֶפֶשׁ חַיָּה לְמִינָּהּ", כִּי מִלְּבַד הֱיוֹת הַגּוּף נֶחְצָב עָפָר מִן הָאֲדָמָה גַּם נַפְשָׁם חֻצְּבָה מִן הָאָרֶץ לְמִינָהּ מַמָּשׁ וְנִקְרָא נֶפֶשׁ חַיָּה, כִּי בִּכְלַל חַיָּה בְּהֵמָה. וְכֵן נִדְרַשׁ בְּפָרָשַׁת זֶה בַּמִּדְרָשׁ הַנֶּעֱלָם בִּכְתַב יָד, עַיֵּן שָׁם, וְלִהְיוֹתָם נֶחְצָבִים מִן הָאָרֶץ כָּל עִסְקָם הוּא בְּיִשּׁוּב הָאָרֶץ בְּמַשָּׂא וּמַתָּן בִּנְטִיעָה וּבִזְרִיעָה וּבְבִנְיָנִים, דְּבָרִים שֶׁאֵין בָּהֶם תּוֹעֶלֶת רַק אֶל הַגּוּף, וּמַנִּיחִים חַיֵּי עוֹלָם הִיא הַתּוֹרָה, כְּמוֹ שֶׁאָמַר הַכָּתוּב (יִרְמְיָה לג כה): "אִם לֹא בְרִיתִי יוֹמָם וָלָיְלָה חֻקּוֹת שָׁמַיִם וָאָרֶץ לֹא שָׂמְתִּי", וּמַחֲזִירִים הָעוֹלָם לְתֹהוּ וָבֹהוּ, אֲשֶׁר לְסִבָּה זֹאת קְרָאָם לְמַעְלָה אֱוִילִים בְּאָמְרוֹ "כִּי אֱוִיל עַמִּי", כִּי אֵין לְךָ אִוֶּלֶת גְּדוֹלָה מִזּוֹ לְקַיֵּם אֶת גּוּפָם וּלְהַחֲרִיב נִשְׁמָתָם, וְכָל זֶה גָּרַם לָהֶם "כִּי אוֹתִי לֹא יָדָעוּ" וְלֹא נִתְעַסְּקוּ בַּתּוֹרָה הַנִּקְרָא עֵץ הַחַיִּים לְחַיּוֹתָם דֶּרֶךְ חַיֵּי עוֹלָם הַבָּא.

כִּי לֹא עַל חִנָּם כְּפִי רְצוֹנָם פָּסְקוּ טָמֵא טָהוֹר אִסּוּר וְהֶתֵּר כָּשֵׁר וּפָסוּל אֶלָּא מִתּוֹךְ פְּנִימִיּוּת הַתּוֹרָה כַּנּוֹדָע לְיוֹדְעֵי חֵן - חָכְמַת סֵפֶר הַזֹּהַר הִיא הַמְּאִירָה אוֹתָם, וּמְבָאֶרֶת הַדְּבָרִים הַנֶּאֱמָרִים בַּתַּלְמוּד

וּכְנֶגֶד הַכַּת הַשְּׁנִיָּה הֵם הַתַּלְמִידֵי חֲכָמִים הָעוֹסְקִים בְּתוֹרַת הַשֵּׁם אֲשֶׁר נַפְשָׁם חֲצוּבָה מִן הַשָּׁמַיִם וְלֹא מִן הָאָרֶץ אָמַר "וְאֶל הַשָּׁמַיִם וְאֵין אוֹרָם" כִּי גַּם שֶׁנַּפְשָׁם חֲצוּבָה מִן הַשָּׁמַיִם אֵין לָהֶם אוֹר בְּתוֹרָתָם כְּמוֹ שֶׁכָּתַבְתִּי לְמַעְלָה בְּשֵׁם רַבּוֹתֵינוּ זִכְרוֹנָם לִבְרָכָה עַל פָּסוּק בְּמַחֲשַׁכִּים הוֹשִׁיבַנִי זֶה תַּלְמוּד בַּבְלִי. וְחָכְמַת סֵפֶר הַזֹּהַר הִיא הַמְּאִירָה אוֹתָם וּמְבָאֶרֶת הַדְּבָרִים הַנֶּאֱמָרִים בַּתַּלְמוּד בְּמַלְבּוּשִׁים כָּאֵלּוּ הֵם חֲשׁוּבִים גַּשְׁמִיִּים, אֲשֶׁר עֲלֵיהֶם נֶאֱמַר "וְתוֹרָה אוֹר" וְזֶה שֶׁכָּתוּב "וְאֶל הַשָּׁמַיִם וְאֵין אוֹרָם".

וְעַל זֶה נִתְנַבֵּא יְשַׁעְיָה הַנָּבִיא בְּנֶחָמוֹתָיו וְאָמַר "וְהוֹלַכְתִּי עִוְרִים בְּדֶרֶךְ לֹא יָדָעוּ" וְגוֹ', כִּי הַתּוֹרָה הַפַּשְׁטִיִּית נוֹדְעוּ בְּמִסְפָּרָם וּכְמוֹ שֶׁכָּתוּב "רַבִּי יִשְׁמָעֵאל אוֹמֵר בְּי"ג מִדּוֹת הַתּוֹרָה נִדְרֶשֶׁת" וְכוּ' אָמְנָם ל"ב נְתִיבוֹת הַחָכְמָה שֶׁבָּהֶם נִבְרָא הָעוֹלָם הַנִּזְכַּר בְּרֵישׁ סֵפֶר יְצִירָה לֹא נוֹדְעוּ, וְהִנֵּה אֵלּוּ הַל"ב נְתִיבוֹת הַחָכְמַת הָאֱמֶת נֶעֱלָמִים תּוֹךְ י"ג מִדּוֹת שֶׁל הַפְּשָׁט וּכְלָלוּת כֻּלָּם הֵם ל"ב אֶחָ"ד, וּכְמוֹ שֶׁכָּתוּב לְמַעְלָה בְּשֵׁם הַזֹּהַר בְּפָרָשַׁת פִּנְחָס (דַּף רמד:): וְרַבָּנָן דְּמַתְנִיתִין וַאֲמוֹרָאִין, כָּל תַּלְמוּדָא דִּלְהוֹן, עַל רָזִין דְּאוֹרַיְיתָא סִדְּרוּ לֵיהּ.

וּבְלִי סָפֵק כִּי הָעוֹסְקִים בְּתַלְמוּד בַּבְלִי בִּלְבַד מְגַשְּׁשִׁים כְּעִוְרִים קִיר בִּלְבוּשֵׁי הַתּוֹרָה וְאֵין לָהֶם עֵינַיִם רוֹאוֹת בְּרָזֵי הַתּוֹרָה הַנִּסְתָּרִים בּוֹ, כִּי לֹא עַל חִנָּם כְּפִי רְצוֹנָם פָּסְקוּ טָמֵא טָהוֹר אָסוּר וְהֶתֵּר כָּשֵׁר וּפָסוּל, אֶלָּא מִתּוֹךְ פְּנִימִיּוּת הַתּוֹרָה כַּנּוֹדָע לְיוֹדְעֵי חֵן, וּכְמוֹ שֶׁקְּרָאָם בְּמָקוֹם אַחֵר הָא' שֶׁבֵּאֲרֵיהּ לְעֵיל סְתִימִין עַיינִין וְכוּ'.

וְזֶה שֶׁכָּתוּב מִי עִוֵּר כִּי אִם עַבְדִּי, אֲבָל הַכַּוָּנָה הִיא לִמְעוּטֵי וּלַאֲפוּקֵי חַכְמֵי הָאֱמֶת הַנִּקְרָאִים בָּנִים אִינוּן מָארֵי קַבָּלָה כַּנִּזְכַּר לְעֵיל, אֲבָל הָעוֹסְקִים בַּמִּשְׁנָה לְבַדָּהּ בִּלְתִּי הִסְתַּכְּלוּתָם בְּסוֹדוֹתֶיהָ, וּכְפִי סוֹדוֹתֶיהָ יִפְסְקוּ הַדִּינִים אִם אִסּוּר וְאִם מֻתָּר כַּנִּזְכַּר לְעֵיל, הִנֵּה אֵלּוּ עִוְרִים בְּוַדַּאי הֵם, וְזֶה שֶׁכָּתוּב "מִי עִוֵּר" כִּי אִם עַבְדִּי, כִּי הָעוֹסֵק בִּפְשָׁט נִקְרָא עֶבֶד כַּנִּזְכַּר לְעֵיל.

וַעֲלֵיהֶם נִתְנַבֵּא יְשַׁעְיָה לֶעָתִיד לָבוֹא שֶׁיִּזְכּוּ לָלֶכֶת בְּדֶרֶךְ לֹא יָדָעוּ הוּא דֶּרֶךְ חָכְמַת הָאֱמֶת, אֲשֶׁר בָּעוֹלָם הַזֶּה נִתָּן לַהַט הַחֶרֶב וְהַכְּרוּבִים לִשְׁמֹר אֶת דֶּרֶךְ הַחַיִּים שֶׁלֹּא יוּבְנוּ רָזֵי הַתּוֹרָה אֶלָּא לַזּוֹכִים אֵלֶיהָ כַּנִּזְכַּר בְּפָרָשַׁת נָשׂא (דַּף קכג.) וְזֶה לְשׁוֹנוֹ: וְאִית נְטִירִין אַחֲרָנִים, כְּגוֹן נְחָשִׁים עַקְרַבִּין וּשְׂרָפִין, וְנַטְרִין הַהוּא טוֹב, דְּלָא לֵיעוּל תַּמָּן מַאן דְּלָאו אִיהוּ רָאוּי לְמֵיעַל. דְּאִי לָאו הָכִי, כָּל חַיָּיבַיָּא הֲווֹ עָאלִין בְּרָזִין דְּאוֹרַיְיתָא. וּבְגִין דָּא מַאן דְּאִיהוּ חַיָיבָא, וְיִיעוּל לְמִנְדַּע רָזִין דְּאוֹרַיְיתָא, כַּמָה מַלְאֲכֵי חַבָּלָה וְכוּ' מְבַלְבְּלִין מַחֲשַׁבְתֵּיהּ וְכוּ'.

וְזֶה שֶׁכָּתוּב עוֹד (יִרְמְיָה מב, טז): "אָשִׂים מַחְשָׁךְ לִפְנֵיהֶם לָאוֹר", כִּי הַתַּלְמוּד בַּבְלִי שֶׁהוּא מַחְשָׁךְ הַמְסַפֵּר בִּפְשַׁט הָעוֹלָם הַזֶּה, אָשִׂים לִפְנֵיהֶם לָאוֹר וְיִסְתַּכְּלוּ מִתּוֹכוֹ רָזִין דְּאוֹרַיְתָא הַגְּנוּזִים בּוֹ הַנִּקְרָא "וְתוֹרָה אוֹר". גַּם כָּל הַקֻּשְׁיוֹת שֶׁבַּתַּלְמוּד הַנֶּאֱמַר עֲלֵיהֶם תַּנְיָא, וְהָכִי קָאָמַר, חַסּוֹרֵי מִחַסְּרָא וְהָכִי קָתָנֵי, וְתֵיק"וֹ, כָּל אֵלּוּ נִרְאִים בְּעֵינֵינוּ מַעֲקַשִּׁים יַחְזְרוּ לְמִישׁוֹר וְיִרְאוּ אֵיךְ הֻכְרַח הַלָּשׁוֹן לְהֵאָמֵר בַּלָּשׁוֹן הַזֶּה הֶחָסֵר וְהַמְעֻקָּשׁ לְסִבַּת רִמְזֵי הַתּוֹרָה הַנִּסְתָּרִים וְנִרְמָזִים בּוֹ.

וְאַל יֹאמַר אָדָם: אִם כֵּן, מֵעַתָּה אֲנִי פָּטוּר וּמֻתָּר מִלְּהִתְעַסֵּק בַּחָכְמָה הַזֹּאת עַד לֶעָתִיד לָבוֹא כִּי בָּעוֹלָם הַזֶּה אֵין כֹּחַ לְיָדְעָם, וְלָכֵן אָמַר הַכָּתוּב (יִרְמְיָה שָׁם): "אֵלֶּה הַדְּבָרִים עֲשִׂיתִם וְלֹא עֲזַבְתִּים". וְאָמְרוּ רַבּוֹתֵינוּ זִכְרוֹנָם לִבְרָכָה אֶעֱשֶׂה, אֶעֶזְבֵם, לֹא כְּתִיב, שֶׁכְּבָר עֲשִׂיתִים לְרַבִּי עֲקִיבָא וַחֲבֵרָיו, וּכְמוֹ שֶׁכָּתְבוּ זִכְרוֹנָם לִבְרָכָה עַל רַבִּי עֲקִיבָא שֶׁהָיָה יוֹשֵׁב וְדוֹרֵשׁ עַל כָּל קוֹץ וְקוֹץ תִּלֵּי תִּלִּים שֶׁל הֲלָכוֹת, וְאִם כֵּן לֹא דָּבָר רֵיק הוּא, וְאִם רֵיק הוּא מִכֶּם וְאֵינְכֶם חֲפֵצִים לֵידַע עִם שֶׁהוּא בְּיֶדְכֶם וּבִבְחִירַתְכֶם וַהֲרֵי רַבִּי עֲקִיבָא הִשִּׂיג בָּעוֹלָם הַזֶּה לְסוֹדוֹת אֵלּוּ, וְהִנֵּה זֶהוּ הַנָּכוֹן כְּמוֹ שֶׁכָּתוּב בַּמִּשְׁנָה: מִשֶּׁמֵּת רַבִּי עֲקִיבָא בָּטַל כְּבוֹד הַתּוֹרָה, וּפֵּרְשׁוּ הַמְפָרְשִׁים שֶׁהָיָה יוֹדֵעַ לְהָשִׁיב וְלִדְרֹשׁ עַל כָּל קוֹץ וְקוֹץ תִּלֵּי תִּלִּים שֶׁל הֲלָכוֹת, וְזֶהוּ כְּבוֹד הַתּוֹרָה וַהֲדָרָהּ וְיָפְיָהּ.

אוֹי לָהֶם לַבְּרִיּוֹת מֵעֶלְבּוֹנָהּ שֶׁל תּוֹרָה שֶׁאֵינָם עוֹסְקִים בְּחָכְמַת הַקַּבָּלָה שֶׁהִיא נוֹתֶנֶת כָּבוֹד לַתּוֹרָה, כִּי הֵם מַאֲרִיכִים הַגָּלוּת וְכָל הָרָעוֹת הַמִּתְרַגְּשׁוֹת לָבוֹא בָּעוֹלָם

וְזֶה אֶצְלִי פֵּירוּשׁ הַמִּשְׁנָה (אָבוֹת ו ב): אָמַר רַבִּי יְהוֹשֻׁעַ בֶּן לֵוִי בְּכָל יוֹם וְיוֹם בַּת קוֹל יוֹצֵאת מֵהַר חוֹרֵב וּמַכְרֶזֶת וְאוֹמֶרֶת: אוֹי לָהֶם לַבְּרִיּוֹת מֵעֶלְבּוֹנָהּ שֶׁל תּוֹרָה, כִּי בְּלִי סָפֵק בִּהְיוֹתָם עוֹסְקִים בִּפְשָׁטֶיהָ וּבְסִפּוּרֶיהָ לְבַדָּם הִיא לוֹבֶשֶׁת בִּגְדֵי אַלְמְנוּתָהּ וְשַׂק הוּשַׁת כְּסוּתָהּ וְכָל הָאֻמּוֹת יֹאמְרוּ לְיִשְׂרָאֵל "מַה דּוֹדֵךְ מִדּוֹד", מַה תּוֹרַתְכֶם מִתּוֹרָתֵנוּ, הֲלֹא גַּם תּוֹרַתְכֶם סִפּוּרִים בְּהַבְלֵי הָעוֹלָם. אֵין עֶלְבּוֹן תּוֹרָה גָּדוֹל מִזֶּה, וְלָכֵן אוֹי לָהֶם לַבְּרִיּוֹת מֵעֶלְבּוֹנָהּ שֶׁל תּוֹרָה וְאֵינָם עוֹסְקִים בְּחָכְמַת הַקַּבָּלָה שֶׁהִיא נוֹתֶנֶת כָּבוֹד לַתּוֹרָה, כִּי הֵם מַאֲרִיכִים הַגָּלוּת וְכָל הָרָעוֹת הַמִּתְרַגְּשׁוֹת לָבוֹא בָּעוֹלָם, כַּנִּזְכַּר לְעֵיל בַּמַּאֲמָר שֶׁהִתְחַלְנוּ בְּהַקְדָּמָתֵנוּ זֹאת, וְזֶה עַצְמוֹ הוּא בַּת קוֹל הַמַּכְרִיז בְּכָל יוֹם.

וְנִרְמַז בַּפָּסוּק "קוֹל אוֹמֵר קְרָא", וְעַל כַּיּוֹצֵא בְּזֶה אָמְרוּ גַּם כֵּן בְּסֵפֶר הַזֹּהַר פָּרָשַׁת בְּהַעֲלֹתְךָ (דַּף קנ"ב.) וְזֶה לְשׁוֹנוֹ: רַבִּי שִׁמְעוֹן אָמַר, וַוי לְהַהוּא בַּר נָשׁ דְּאָמַר, דְּהָא אוֹרַיְיתָא אָתָא לְאַחֲזָאָה סִפּוּרִין בְּעָלְמָא, וּמִלִּין דְּהֶדְיוֹטֵי. וְעוֹד הַאי מִלָּה דְּאוֹרַיְיתָא לְבוּשָׁא דְּאוֹרַיְיתָא אִיהוּ. וּמַאן דְּחָשִׁיב דְּהַהוּא לְבוּשָׁא אִיהוּ אוֹרַיְיתָא מַמָּשׁ, וְלָא מִלָּה אַחֲרָא, תִּיפַּח רוּחֵיהּ, וְלָא יְהֵא לֵיהּ חוּלָקָא בְּעָלְמָא דְּאָתֵי. וּבְּגִין כַּךְ אָמַר דָּוִד הַמֶּלֶךְ עָלָיו הַשָּׁלוֹם (תְּהִלִּים קיט): 'גַּל עֵינַי וְאַבִּיטָה נִפְלָאוֹת מִתּוֹרָתֶךָ', מַה דִּתְחוֹת הַאי לְבוּשָׁא דְּאוֹרַיְיתָא וְכוּ'. טִפְּשִׁין דְּעָלְמָא, לָא מִסְתַּכְּלֵי אֶלָּא בְּהַהוּא לְבוּשָׁא, דְּאִיהוּ סִפּוּר דְּאוֹרַיְיתָא, וְלָא יַתִּיר וְכוּ'.

עוֹד יֵשׁ מָקוֹם אַחֵר כַּיּוֹצֵא בְּזֶה בַּפָּרָשָׁה הַנִּזְכַּר עַצְמָהּ (דַּף קמט:) וְזֶה לְשׁוֹנוֹ: וּמַאן דְּאָמַר, דְּהַהוּא סִפּוּרָא דְּאוֹרַיְיתָא, לְאַחֲזָאָה עַל הַהוּא סִפּוּרָא בִּלְבַד קָאֲתֵי, תִּיפַּח רוּחֵיהּ. דְּאִי הָכִי, לָאו אִיהִי אוֹרַיְיתָא עִלָּאָה, אוֹרַיְיתָא קְשׁוֹט.

וְהִנֵּה בְּחַכְמֵי הַפְּשָׁט עַצְמָם שְּׁתֵּי בְּחִינוֹת, אִם הַכַּת שֶׁהֵם יִרְאֵי הַשֵּׁם וְעוֹסְקִים בָּהּ לְשֵׁם שָׁמַיִם אֶלָּא שֶׁנִּשְׁאֲרוּ בְּתוֹךְ הַחֹשֶׁךְ מִנְּעוּרֵיהֶם וְלֹא לָמְדוּ סוֹדוֹת הַתּוֹרָה וּמִתְיָרְאִים לָגַעַת בָּהֶם בְּאָמְרָם "מִי יַעֲלֶה לָּנוּ הַשָּׁמַיְמָה וְיִקָּחֶהָ לָּנוּ", וּמִי עָלָה שָׁמַיִם וְיֵרֵד וְיַגִּידָה לָנוּ מַה הֵם רָזֶיהָ וְסוֹדוֹתֶיהָ, וְעַל כַּיּוֹצֵא בָּזֶה "וְאֶל הַשָּׁמַיִם וְאֵין אוֹרָם", כִּי גַּם שֶׁהֵם נְפָשׁוֹת חֲצוּבוֹת מִן הַשָּׁמַיִם אֵין אוֹרָם עִמָּהֶם וּבְמַחֲשַׁכִּים יֵשְׁבוּ וּמִשָּׁם לֹא יֵצֵאוּ.

וְעוֹד יֵשׁ כַּת אַחֶרֶת וְהֵם קְצָת תַּלְמִידֵי חֲכָמִים חֲרִיפִים וּמְפֻלְפָּלִים עוֹקְרֵי הָרִים וְטוֹחֲנָן זֶה בָּזֶה בְּפִלְפּוּלָם בְּבֵית הַמִּדְרָשׁ, עֲלֵיהֶם נֶאֱמַר "רָאִיתִי אֶת הֶהָרִים" וְגוֹ' רוֹעֲשִׁים וּמִתְיָרְאִים לָגֶשֶׁת אֶל מְקוֹם אֵשׁ אוֹכְלָה הֵם רָזֵי הַתּוֹרָה, דִּבְרֵיהֶם כְּגַחֲלֵי אֵשׁ לַהֶבֶת שַׁלְהֶבֶת וּמִתְיָרְאִים פֶּן יִצְרְבוּ בָּם צָרֶבֶת כָּעִנְיָן "הַהוּא יָנוּקָא דַּהֲוָה דָּרֵישׁ בְּחַשְׁמַל וְנָפֵק אֶשָּׁא מִינֵיהּ וַאֲכַלְתֵּיהּ", וּמַה טּוֹב וּמַה נָּעִים חֶלְקָם אִם עָלְתָה לָהֶם כָּךְ וְיִשָּׂרְפוּ בִּקְדֻשַּׁת שְׁמוֹ יִתְבָּרַךְ כִּי אֵשׁ אוֹכְלָה הוּא, וְעַל כַּיּוֹצֵא בְּאֵלּוּ נֶאֱמַר (מִשְׁלֵי כד ז): "רָאמוֹת לֶאֱוִיל חָכְמוֹת", וְלָכֵן "בְּשַׁעַר לֹא יִפְתַּח פִּיהוּ". וּבְלִי סָפֵק כִּי הַחוֹשְׁבִים כָּךְ אֱוִילִים הֵם כִּי לוּלֵי שֶׁהֵם חוֹשְׁבִים בְּעֵינֵיהֶם דַּי לָהֶם אוֹתָהּ הַחָכְמָה הַפְּשׁוּטָה שֶׁיָּדְעוּ בָּהּ וּכְבָר הֵם חֲכָמִים, לֹא הָיוּ נִמְנָעִים מִלִּכָּנֵס מִפְּנִימִיּוּתָהּ, וְעַל כַּיּוֹצֵא בְּזֶה נֶאֱמַר (מִשְׁלֵי כו יב): "רָאִיתָ אִישׁ חָכָם בְּעֵינָיו תִּקְוָה לִכְסִיל מִמֶּנּוּ".

וְאִם שְׁלֹמֹה הַמֶּלֶךְ עָלָיו הַשָּׁלוֹם, אֲשֶׁר עָלָיו נֶאֱמַר (מְלָכִים-א ה יא): "וַיֶּחְכַּם מִכָּל הָאָדָם" וְכוּ', אָמַר בְּסוֹף יָמָיו בְּעֵת שֶׁחִבֵּר קֹהֶלֶת (קֹהֶלֶת ז כג): "אָמַרְתִּי אֶחְכָּמָה וְהִיא רְחוֹקָה מִמֶּנִּי", וְלֹא בְּדַעְתּוֹ כְּלָל לַחֲשֹׁב שֶׁכְּבָר נִתְחַכֵּם אֶלָּא חָשַׁב שֶׁאֶפְשָׁר שֶׁלֶּעָתִיד יִתְחַכֵּם, כְּמוֹ שֶׁכָּתוּב "אָמַרְתִּי אֶחְכָּמָה" לֶעָתִיד עַל יְדֵי הַיְגִיעָה, וְעִם כָּל זֶה רָאָה אַחַר כָּךְ כִּי טָעָה בָּזֶה, וּכְמוֹ שֶׁכָּתוּב "וְהִיא רְחוֹקָה מִמֶּנִּי".

וּמַה יַּעֲשׂוּ הַפְּתָאִים הַיַּתּוּשִׁים אֲשֶׁר בִּזְמַנֵּנוּ זֶה בִּהְיוֹתָם חֲכָמִים שְׂמֵחִים בְּחֶלְקָם וְשָׂשִׂים בַּעֲבוֹדָתָם, וַהֲרֵי רַבּוֹתֵינוּ זִכְרוֹנָם לִבְרָכָה חַכְמֵי הַתַּלְמוּד הַגְּדוֹלִים וְהָרִאשׁוֹנִים אָמְרוּ: אֵין אָנוּ אֲפִילּוּ כַּחֲמוֹרוֹ שֶׁל רַבִּי פִּנְחָס בֶּן יָאִיר, וְאֵין לִתְמֹהַּ מִזֶּה, כִּי הֲרֵי מְפֹרָשׁ בַּכָּתוּב "וַיֹּאמֶר אַבְרָהָם אֶל נְעָרָיו שְׁבוּ לָכֶם פֹּה עִם הַחֲמוֹר", וְדָרְשׁוּ בּוֹ רַבּוֹתֵינוּ זִכְרוֹנָם לִבְרָכָה 'עִם הַדּוֹמֶה לַחֲמוֹר', וְאֵין כַּוָּנָתָם כִּי אָמַר לָהֶם כָּךְ עַל הֱיוֹתָם נֶעֱדָרִים בִּלְתִּי חָכְמָה, כִּי הֲרֵי הַכָּתוּב אָמַר וְהֵעִיד עַל אֱלִיעֶזֶר שֶׁהוּא אֶחָד מֵהֶם הוּא דַּמֶּשֶׂק אֱלִיעֶזֶר, וְדָרְשׁוּ חֲכָמֵינוּ זִכְרוֹנָם לִבְרָכָה (יוֹמָא כח:): 'דּוֹלֶה וּמַשְׁקֶה מִתּוֹרַת רַבּוֹ לַאֲחֵרִים'.

אָמְנָם כְּבָר בֵּאֲרוּ חֲכָמֵינוּ זִכְרוֹנָם לִבְרָכָה עַצְמָם וְאָמְרוּ הַטַּעַם, לְפִי שֶׁלֹּא רָאוּ עֲנַן הַשְּׁכִינָה קָשׁוּר עַל הָהָר וְלָכֵן קְרָאָם עַם הַדּוֹמֶה לַחֲמוֹר, מַה חֲמוֹר אֵינוֹ רוֹאֶה, אַף אַתֶּם כָּךְ. וְאַף אִם בְּמָקוֹם אַחֵר נִרְאֶה כִּי קָרָא כָּךְ לֶאֱלִיעֶזֶר מִפְּנֵי שֶׁהוּא עֶבֶד, וְהִנֵּה הוּא קִנְיַן כַּסְפּוֹ כְּמוֹ בְּהֶמְתּוֹ וַחֲמוֹרוֹ, אֵין זֶה רַק אַסְמַכְתָּא בְּעָלְמָא כִּי הֲרֵי יִשְׁמָעֵאל בְּנוֹ הָיָה שָׁם, וַהֲרֵי יִשְׁמָעֵאל בֶּן אַבְרָהָם הָיָה וְהַבֵּן הוֹלֵךְ אַחַר מִשְׁפַּחַת אָבִיו.

אָמַר עוֹד (יִרְמְיָה ד כד): "וְכָל הַגְּבָעוֹת הִתְקַלְקָלוּ", כִּי הַגְּבָעוֹת הֵם הַתַּלְמִידֵי חֲכָמִים הַבַּחוּרִים הַנִּקְרָאִים גְּבָעוֹת אֵצֶל בְּחִינוֹת הֶהָרִים הַנִּזְכַּר, הִנֵּה הַגְּבָעוֹת אֵלּוּ נִתְקַלְקְלוּ לְגַמְרֵי, כִּי בִּרְאוֹת הַתַּלְמִידִים הַקְּטַנִּים אֶת הַגְּדוֹלִים הֶהָרִים הָרָמִים רוֹדְפִים יוֹמָם וָלַיְלָה אַחֲרֵי הַפְּשָׁטִים וְאֵינָם עֲסוּקִים בַּחָכְמָה הַזֹּאת וְאֵינָם יוֹדְעִים, כִּי מִיִּרְאָתָם לִכָּנֵס בָּהּ הֵם נִמְנָעִים מִלְּהִתְעַסֵּק בָּהּ כַּנִּזְכַּר, וְעַל כֵּן גְּבָעוֹת אֵלּוּ נִתְקַלְקְלוּ וְלִבָּם שֹׁרֶשׁ פּוֹרֶה רֹאשׁ וְלַעֲנָה וְעָלְתָה בָּהֶם חֲלוּדַת טִיט וְרֶפֶשׁ לִכְפֹּר בְּחָכְמַת הָאֱמֶת, וְאוֹמְרִים שֶׁאֵין בַּתּוֹרָה אֶלָּא פְּשָׁטֶיהָ וּלְבוּשֶׁיהָ בִּלְבַד עַל דֶּרֶךְ הַנִּזְכַּר לְעֵיל בְּפָרָשַׁת בְּהַעֲלֹתְךָ, וְאֵין סָפֵק כִּי לֹא יִהְיֶה לָהֶם חֵלֶק בָּעוֹלָם הַבָּא כַּנִּזְכַּר שָׁם בַּזֹּהַר. וּכְבָר נִתְבָּאֵר לְמַעְלָה הַסִּבָּה כִּי תּוֹרַת עוֹלָם הַבָּא אֵינֶנָּהּ כִּפְשָׁטָהּ רַק עַד שָׁם עוֹסְקִים בְּרָזֵי הַתּוֹרָה וְסוֹדוֹתֶיהָ, וְזֶה שֶׁלֹּא בָּחַר בָּהּ וְלֹא טָרַח בָּעוֹלָם הַזֶּה מֵעֶרֶב שַׁבָּת לֹא יֹאכַל בְּשַׁבָּת, וַעֲלֵיהֶם נֶאֱמַר "הִנֵּה עֲבָדַי יֹאכֵלוּ וְאַתֶּם תִּרְעָבוּ" וְגוֹ'.

הָרַב חַיִּים וִיטַאל אוֹדוֹת הַחִיּוּב וְהַשְּׁלִילָה לְלִמּוּד הַזֹּהַר

וּכְנֶגֶד כַּת הַמִּתְעַסְּקִים בְּרָזֵי הַתּוֹרָה וּבְחָכְמוֹת הַזֹּהַר, אֲשֶׁר הֵם נִקְרָאִים אָדָם, כַּנִּזְכַּר בְּסֵפֶר הַתִּקּוּנִין: דָּבָר אַחֵר, אֶפְרוֹחִים אִילֵּין מָארֵי מִשְׁנָה, בָּנִים אִילֵּין מָארֵי קַבָּלָה, עֲלֵיהֶם נֶאֱמַר רָאִיתִי וְהִנֵּה הָאָדָם, וְלֹא אָמַר אָדָם, אֶלָּא הָאָדָם, יִרְצֶה, כִּי גַּם שֶׁהוּא עוֹסֵק בַּחָכְמָה הַזֹּאת, וְלָכֵן נִקְרָא אָדָם, עִם כָּל זֶה אֵינֶנּוּ הָאָדָם הַמְיֻחָד הָרָאוּי לְהִתְעַסֵּק בָּהּ, כִּי אֵין לָהֶם שָׁרָשִׁים וְהַקְדָּמוֹת לְהָבִין דְּבָרָיו, וּכְמוֹ שֶׁבֵּאַרְנוּ לְעֵיל בְּאָמְרוֹ "בָּנִים סְכָלִים הֵמָּה וְלֹא נְבוֹנִים", אֲבָל הָאָדָם הַמְיֻחָד אֵינֶנּוּ בָּעוֹלָם הַזֶּה, וַאֲנַחְנוּ בְּזֹאת הַחָכְמָה מְגַשְּׁשִׁים כְּעִוְרִים קִיר, כִּי חַכְמֵי הָאֱמֶת סָעוּ הֵמָּה לִמְנוּחוֹת, עָזְבוּ אוֹתָנוּ לַאֲנָחוֹת, וְכַאֲשֶׁר אֵין הָאָדָם הַנִּזְכַּר נִמְצָא לִלְמֹד הַחָכְמָה, הִנֵּה אָז גַּם עוֹפוֹת הַשָּׁמַיִם, אֵלּוּ הַתַּלְמִידִים אֲשֶׁר נָגַע הַשֵּׁם בְּלִבָּם, הַחֲפֵצִים לָעוּף הַשָּׁמַיִם, בְּלִי כְּנָפַיִם, וְאוֹמְרִים מִי יִתֵּן לָנוּ אֵבֶר כַּיּוֹנָה, נָעוּפָה וְנִשְׁכּוֹנָה בְּאָהֳלֵי הַחָכְמָה הַזֹּאת.

וַהֲרֵי נִתְבָּאֲרוּ כָּל הַכִּתּוֹת אֲשֶׁר בְּעַם בְּנֵי יִשְׂרָאֵל, אֲשֶׁר כֻּלָּם כְּאֶחָד נִמְנְעוּ מִלְּהַחֲזִיק בַּחָכְמָה הַזֹּאת, כָּל אֶחָד כְּפִי סִבָּתוֹ וּפְנִיָּתוֹ, עַד שֶׁנִּתְקַיֵּם בָּנוּ בַּעֲווֹנוֹתֵינוּ הָרַבִּים "אֵין מְנַהֵל לָהּ מִכָּל בָּנִים יָלָדָה" וְכוּ', פֵּירוּשׁ, כִּי עִם הֱיוֹתָם בָּנִים מָארֵי קַבָּלָה, עִם כָּל זֶה נִתְיָאֲשׁוּ מִלְּהִתְעַסֵּק בַּחָכְמָה הַזֹּאת. וְאֵין סָפֵק כִּי דְּבָרִים אֵלּוּ בִּנְבוּאָה נֶאֶמְרוּ עַל דּוֹרוֹת אֵלּוּ הָאַחֲרוֹנִים. שֶׁלֹּא כִּסְבָרַת חַכְמֵי דּוֹרוֹתֵינוּ אֵלֶּה, הַחוֹשְׁבִים בְּדַעְתָּם כִּי כְּבָר הִשִּׂיגוּ מַה שֶּׁצָּרִיךְ לָהֶם וּשְׂמֵחִים בְּחֶלְקָם, וְהִנֵּה הַכָּתוּב מֵעִיד (יְשַׁעְיָה נט טז): "וַיַּרְא כִּי אֵין אִישׁ וַיִּשְׁתּוֹמֵם כִּי אֵין מַפְגִּיעַ", בִּלְשׁוֹן שְׁלִילָה, אוֹי לְאָזְנַיִם שֶׁכָּךְ שׁוֹמְעוֹת וְאוֹי לְעֵינַיִם שֶׁכָּךְ רוֹאוֹת, עֵדוּתוֹ יִתְבָּרַךְ עָלֵינוּ, וְאֵין לָנוּ לֵב לָדַעַת לַחֲזֹר וּלְהִתְעַסֵּק בַּחָכְמָה הַזֹּאת, לְהַחֲזִיק יִתְבָּרַךְ, כְּמוֹ שֶׁכָּתוּב (יְשַׁעְיָה סג ה): "וְאַבִּיט וְאֵין עֹזֵר וְאֶשְׁתּוֹמֵם וְאֵין סוֹמֵךְ". וְהוּא בִּהְיוֹתֵנוּ עֲסוּקִים בַּחָכְמָה הַזֹּאת, כִּי עַל יָדָהּ תִּתְקָרֵב הַגְּאֻלָּה, וְכִבְיָכוֹל יְשׁוּעָתָהּ לִשְׁכִינַת עֻזּוֹ, הָיִינוּ מְמַהֲרִים לְהַצְמִיחָהּ, כְּמוֹ שֶׁכָּתוּב "וַתּוֹשַׁע לִי זְרֹעִי", לִי מַמָּשׁ כִּבְיָכוֹל, וְכַנִּזְכַּר לְעֵיל בַּמַּאֲמָר שֶׁהִתְחַלְנוּ בְּהַקְדָּמָתֵנוּ זֹאת, כִּי הַכֹּל תָּלוּי בְּעֵסֶק הַחָכְמָה הַזֹּאת, וּמְנִיעָתֵנוּ מִלְּהִתְעַסֵּק בָּהּ הִיא גּוֹרֶמֶת אִחוּר וְעִכּוּב בִּנְיַן בֵּית מִקְדָּשֵׁנוּ וְתִפְאַרְתֵּנוּ הַמְכֻנֶּה וְנִקְרָא "הֲדַר הַכַּרְמֶל", כְּמוֹ שֶׁאָמַר הַכָּתוּב (שִׁיר הַשִּׁירִים ז ו): "רֹאשֵׁךְ עָלַיִךְ כַּכַּרְמֶל".

וְזֶה מַה שֶּׁאָמַר הַכָּתוּב (יִרְמְיָה ד כו): "רָאִיתִי וְהִנֵּה הַכַּרְמֶל הַמִּדְבָּר", כִּי לַסִּבּוֹת הַנִּזְכָּרִים לְעֵיל הָיָה הַכַּרְמֶל מִדְבָּר שָׁמֵם בַּעֲווֹנוֹתֵינוּ הָרַבִּים, כַּנִּזְכַּר לְעֵיל, כִּי כָּל דּוֹר שֶׁלֹּא נִבְנָה בֵּית הַמִּקְדָּשׁ בְּיָמָיו, הֲרֵי הוּא כְּאִלּוּ נֶחֱרַב בְּיָמָיו (יְרוּשַׁלְמִי יוֹמָא ה.), וְכָל עָרָיו הֵם עָרֵי יְהוּדָה נִתְּצוּ גַּם הֵם וְכָל הָרָעָה הַזֹּאת הִיא מִפְּנֵי הַשֵּׁם מִפְּנֵי חֲרוֹן אַפּוֹ (יִרְמְיָה שָׁם), פֵּירוּשׁ מִפְּנֵי הַחָכְמָה הַזֹּאת, אֲשֶׁר עִסְקָהּ לְהוֹרוֹת, כִּי כָּל הַתּוֹרָה שְׁמוֹתָיו שֶׁל הַקָּדוֹשׁ בָּרוּךְ הוּא, וְזֶה שֶׁכָּתוּב מִפְּנֵי הַשֵּׁם, הִיא הַחָכְמָה, שֶׁאֵין מִתְעַסֵּק בָּהּ, וְגַם וּמִפְּנֵי חֲרוֹן אַפּוֹ, פֵּירוּשׁ, כִּי אֵין לוֹ לְהַקָּדוֹשׁ בָּרוּךְ הוּא קוֹרַת רוּחַ בְּעוֹלָמוֹ, אֶלָּא כַּאֲשֶׁר עוֹסְקִים בְּחָכְמָה זוֹ.

וּכְמוֹ שֶׁכָּתוּב בַּתַּלְמוּד (חֲגִיגָה י"ד:): בְּכָל אוֹתָם הַמַּעֲשִׂים שֶׁל רַבָּן יוֹחָנָן בֶּן זַכַּאי וְשֶׁל רַבִּי אֶלְעָזָר בֶּן עָרָךְ וְרַבִּי יוֹסִי הַכֹּהֵן, כְּשֶׁהָיוּ דּוֹרְשִׁים בְּמַעֲשֵׂה מֶרְכָּבָה, יָרְדָה אֵשׁ שְׁכִינָתוֹ יִתְבָּרַךְ, וְסָבְבָה עַל הָאִילָנוֹת, מַה שֶּׁאֵין כֵּן בִּהְיוֹתָם עוֹסְקִים בַּפְּשָׁטִים, וּכְמוֹ שֶׁכָּתוּב בְּמִדְרָשׁ מִשְׁלֵי (פָּרָשָׁה י) עַל פָּסוּק (מִשְׁלֵי י ג) לֹא יַרְעִיב הַשֵּׁם נֶפֶשׁ צַדִּיק, וְזֶה לְשׁוֹנוֹ: אָמַר רַבִּי יִשְׁמָעֵאל, בֹּא וּרְאֵה כַּמָּה קָשֶׁה יוֹם הַדִּין וְכוּ'. הָיָה רַבִּי יִשְׁמָעֵאל אוֹמֵר, אוֹי לָהּ לְאוֹתָהּ בּוּשָׁה אוֹי לָהּ לְאוֹתָהּ כְּלִימָה וְכוּ', בָּא מִי שֶׁיֵּשׁ בְּיָדוֹ מִקְרָא וְאֵין בְּיָדוֹ מִשְׁנָה וְכוּ', בָּא מִי שֶׁיֵּשׁ בְּיָדוֹ ב' סְדָרִים וְכוּ', בָּא מִי שֶׁיֵּשׁ בְּיָדוֹ הֲלָכוֹת וְכוּ', בָּא מִי שֶׁיֵּשׁ בְּיָדוֹ תּוֹרַת כֹּהֲנִים וְכוּ', בָּא מִי שֶׁיֵּשׁ בְּיָדוֹ חֲמִשָּׁה חֻמְּשֵׁי תּוֹרָה וְכוּ', בָּא מִי שֶׁיֵּשׁ בְּיָדוֹ אַגָּדָה, בָּא מִי שֶׁיֵּשׁ בְּיָדוֹ תַּלְמוּד וְכוּ', וְהַקָּדוֹשׁ בָּרוּךְ הוּא אוֹמֵר לוֹ, בְּנִי הוֹאִיל וְנִתְעַסַּקְתָּ בְּתַלְמוּד, צָפִיתָ בַּמֶּרְכָּבָה, צָפִיתָ בַּגֵּאוּת שֶׁלִּי, שֶׁאֵין הֲנָאָה לִי בָּעוֹלָם אֶלָּא בִּשְׁעַת שֶׁתַּלְמִיד חָכָם יוֹשְׁבִים וְעוֹסְקִים וּמַבִּיטִים וּמְצִיצִים וְרוֹאִים וְהוֹגִים הֲמוֹן הַתַּלְמוּד הַזֶּה, כִּסֵּא כְּבוֹדִי הֵיאָךְ עוֹמֵד וְכוּ', חַשְׁמַל הֵיאָךְ עוֹמֵד וְכוּ', בָּרָק הֵיאָךְ עוֹמֵד וְכוּ', כְּרוּב וְכוּ', וּגְדוֹלָה מִכֻּלָּם, מִצִּפֹּרְנַי וְעַד קָדְקָדִי וְכוּ', וְכִי לֹא זֶה הוּא הֲדָרִי זֶה הוּא גְּדֻלָּתִי זֶהוּ הֲדַר יָפְיִי, שֶׁבָּנַי מַכִּירִין אֶת כְּבוֹדִי וְכוּ'.

הֲרֵי מְבֹאָר בְּפֵרוּשׁ אַף בְּדִבְרֵי הַתַּנָּאִים, שֶׁאֵין הָאָדָם יוֹצֵא יְדֵי חוֹבָתוֹ לְגַמְרֵי בְּעֵסֶק הַמִּקְרָא וְהַמִּשְׁנָה וְהָאַגָּדָה וְהַתַּלְמוּד בִּלְבַד, אֶלָּא הוּא מְחֻיָּב לַעֲסֹק בְּכָל יְכָלְתּוֹ בְּסִתְרֵי תּוֹרָה וּבְמַעֲשֵׂה מֶרְכָּבָה, כִּי אֵין הֲנָאָה לְהַקָּדוֹשׁ בָּרוּךְ הוּא מִכָּל מַה שֶּׁבָּרָא בְּעוֹלָמוֹ, רַק בִּהְיוֹת בָּנָיו לְמַטָּה עוֹסְקִים בְּרָזֵי הַתּוֹרָה, לְהַכִּיר גְּדֻלָּתוֹ וְיָפְיוֹ וּמַעֲלָתוֹ. כִּי בִּפְשָׁטֵי הַתּוֹרָה וּבְסִפּוּרֶיהָ וּבְדִינֶיהָ וּבְמִצְווֹתֶיהָ, בִּהְיוֹתָם כִּפְשָׁטָם, אֵין בָּהֶם שׁוּם הֶכֵּר וִידִיעָה לֵידַע אֶת בּוֹרְאָם יִתְבָּרַךְ, אַדְּרַבָּה יֵשׁ בָּהֶם מִצְווֹת וְחֻקִּים שֶׁאֵין הַדַּעַת סוֹבְלָם וְכָל אֻמּוֹת הָעוֹלָם מוֹנִין אֶת יִשְׂרָאֵל וְאוֹמְרִים לָהֶם, כִּי מַה הַתּוֹרָה הַזֹּאת אֲשֶׁר צִוָּה אֱלֹקֵיכֶם אֶתְכֶם, דְּבָרִים שֶׁנִּרְאִין כְּחִידוֹת וּמְשָׁלִים, לִקַּח קֶרֶן פָּרָה וְלִתְקֹעַ בּוֹ בְּיוֹם רֹאשׁ הַשָּׁנָה וְאַתֶּם אוֹמְרִים שֶׁעַל יְדֵי כֵּן שָׂטָן הָרוּחָנִי הַמְקַטְרֵג הָעֶלְיוֹן מִתְעָרֵב, וְכַיּוֹצֵא מִדְּבָרִים אֵלּוּ כִּמְעַט רֹב מִצְווֹת הַתּוֹרָה, וּבִפְרָט פְּרָטֵי דִּינֵיהֶם, אֵין הַשֵּׂכֶל סוֹבְלָם. וְאִם כֵּן הֵיכָן הוּא הֲדַר הַתּוֹרָה וְיָפְיָהּ וּגְדֻלָּתָהּ. וְעַל כַּיּוֹצֵא בָּזֶה נֶאֱמַר (אִיּוֹב לה ו-ז): "אִם צָדַקְתָּ מַה תִּתֵּן לוֹ וְאִם חָטָאתָ מַה תִּפְעָל בּוֹ", כִּי הַשָּׂכָר וְהָעֹנֶשׁ אֲשֶׁר עֲלֵיהֶם הוּא לְךָ לְבַדְּךָ.

אָמְנָם בְּסוֹדוֹת הַתּוֹרָה וּבְעֵסֶק כַּוָּנַת הַמִּצְווֹת, עַל זֶה נֶאֱמַר בְּהֵפֶךְ, אִם בַּטּוֹבָה נֶאֱמַר (תְּהִלִּים סח לה):תְּנוּ עֹז לֵאלֹקִים, וְאִם בְּרָעָה נֶאֱמַר (דְּבָרִים לב יח): "צוּר יְלָדְךָ תֶּשִׁי", וְנֶאֱמַר (יְשַׁעְיָה סו כד): "וְיָצְאוּ וְרָאוּ בְּפִגְרֵי הָאֲנָשִׁים הַפּשְׁעִים בִּי", בִּי דַּיְקָא, וְלֹא לִי, בִּי מַמָּשׁ כִּבְיָכוֹל. וּדְבָרַי אֵלּוּ מְבֹאָרִים לַאֲשֶׁר נָגַע אֱלֹקִים בְּלִבּוֹ.

וְזֶה סוֹד מַּה שֶּׁכָּתוּב לְעֵיל, כִּי הַקּוֹרֵא בַּמִּשְׁנָה וּבַתַּלְמוּד נִקְרָא עֶבֶד הַמְשַׁמֵּשׁ אֶת רַבּוֹ עַל מְנַת לְקַבֵּל פְּרָס, מַה שֶּׁאֵין כֵּן בְּחָכְמַת הָאֱמֶת, כִּי הוּא מְתַקֵּן כִּבְיָכוֹל וְנוֹתֵן עֹז וְכֹחַ לְמַעְלָה, וְזֶהוּ נִקְרָא עוֹסֵק בַּתּוֹרָה לִשְׁמָהּ בְּלִי סָפֵק.

וְלֹא עוֹד, אֶלָּא שֶׁלֹּא נִבְרָא הָאָדָם אֶלָּא כְּדֵי שֶׁיִּלְמֹד חָכְמַת הַקַּבָּלָה, אֶלָּא שֶׁצָּרִיךְ שֶׁיִּהְיֶה גּוּפוֹ נָקִי בִּתְחִלָּה עַל יְדֵי הַמִּצְווֹת הַמַּעֲשִׂיּוֹת, שֶׁכָּל תַּכְלִיתָן לְדָבָר זֶה וְהֵם מֻכְרָחִים עַל כָּל פָּנִים, וְאַחַר כָּךְ תּוּכַל הַנְּשָׁמָה הַנִּקְרֵאת "נֵר הַשֵּׁם נִשְׁמַת אָדָם" לְהָאִיר בַּגּוּף הַזֶּה, כַּנֵּר הַנְּתוּנָה תּוֹךְ עֲשָׁשִׁית זְכוּכִית וּמְאִירָה, וְנוֹתֶנֶת לוֹ כֹּחַ לְהָבִין סִתְרֵי הַתּוֹרָה וּמְגַלָּה עֲמֻקּוֹת מִנִּי חֹשֶׁךְ.

כָּל מַאן דְּאָזֵיל לְהַהוּא עָלְמָא בְּלָא יְדִיעָה, אַף עַל גַּב דְּאִית בֵּיהּ עוֹבָדִין טָבִין סַגִּיאִין, מַפְקִין לֵיהּ מִכָּל תַּרְעֵי דְּהַהוּא עָלְמָא וְכוּ'. תָּא חֲזֵי, מַה כְּתִיב אִם לֹא תֵדְעִי לָךְ הַיָּפָה בַּנָּשִׁים, אִם אַנְתְּ אַתְיָא בְּלָא יְדִיעָה, וְלָא אִסְתַּכְּלַת בַּחָכְמָה, עַד דְּלָא אָתִית לְהָכָא, וְלָא יְדַעְתְּ רָזִין דְעַלְמָא עִילָּאָה, אַף עַל גַּב דְּאַנְתְּ הַיָּפָה בַּנָּשִׁים בְּמִצְווֹת וּבְמַעֲשִׂים טוֹבִים לֵית אַנְתְּ כְּדַי לְמֵיעַל הָכָא צְאִי לָךְ

וְזֶה סוֹד מַה שֶּׁאָמַר הַכָּתוּב (תְּהִלִּים יט ט): "מִצְוַת הַשֵּׁם בָּרָה מְאִירַת עֵינַיִם", רוֹצֶה לוֹמַר לְהָבִין סִתְרֵי תּוֹרָה עַל יָדָהּ שֶׁהֵם תַּכְלִית הַכֹּל, כַּנִּזְכַּר בְּזֹהַר שִׁיר הַשִּׁירִים עַל פָּסוּק (שִׁיר הַשִּׁירִים א ז) הַגִּידָה לִי שֶׁאָהֲבָה נַפְשִׁי וְכוּ' זַכָאִין כָּל אִינוּן דְּמִשְׁתַּדְּלִין לְמִנְדַע בְּחָכְמְתָא דְמָארֵיהוֹן, וְאִינוּן יָדְעִין וּמִסְתַּכְּלִים בְּרָזִין עִילָּאִין, בְּגִין דְּבַּר נָשׁ כַּד נָפֵיק מֵהַאי עָלְמָא, בְּהַאי אִסְתַּלְּקוּ מִנֵּיהּ כָּל דִּינִים דְּעַלְמָא. וְלָא עוֹד, אֶלָּא דְּמִתְפַּתְּחָאן לֵיהּ תְּרֵיסַר תַּרְעֵי דַּאֲפַרְסְמוֹנָא דַכְיָא דְּכָל חָכְמְתָא עִילָּאָה תַּלְיָיא בְּהוּ.

וְלָא עוֹד, אֶלָּא שֶׁהַקָּדוֹשׁ בָּרוּךְ הוּא חָקִיק לֵיהּ בְּהַהוּא פּוּרְפִּירָא, דְּכָל דְּיוֹקְנִין גְּלִיפִין תַּמָּן בְּהַאי עָלְמָא וּבְעָלְמָא דְּאָתֵי, וְהַקָּדוֹשׁ בָּרוּךְ הוּא אִשְׁתַּעְשְׁעָא בֵּיהּ בְּגַן עֵדֶן, וְאַחְסֵין תְּרֵין עָלְמִין, עַלְמָא דָא וְעַלְמָא דְאָתֵי.

חָכְמְתָא דְאִצְטְרִיךְ לֵיהּ לְבַר נָשׁ, חַד לְמִנְדַע וּלְאִסְתַּכָּלָא בְּרָזִין דְּמָארֵיהּ. וְחַד לְמִנְדַע לֵיהּ לְגוּפֵיהּ, וּלְאִשְׁתְּמוֹדְעָא מֵאָן אִיהוּ וְאֵיךְ אִיהוּ, וְתִיקּוּנָא דְגוּפָא הֵיאַךְ אִתְתַּקַּן. וְהֵיאַךְ אִיהוּ זַמִּין לְמֵיעַל בְּדִינָא קַמֵּי מַלְכָּא דְכוֹלָּא. וְחַד, לְמִנְדַע וּלְאִסְתַּכָּלָא בְּרָזִין דְּנִשְׁמָתִין. מַאן אִיהוּ הַהִיא נֶפֶשׁ דְּבֵיהּ, וּמֵאָן אַתְיָא, וְעַל מָה אַתְיָא לְהַאי גוּפָא סְרוּחָה, דְּיוֹמָא כָּאן וּמָחָר בְּבֵיהּ קִבְרֵי.

וְחַד לְמִנְדַע וּלְאִסְתַּכָּלָא בְּהַאי עָלְמָא דְּאִיהוּ בֵּיהּ, וְעַל מַה אִתְתַּקַּן. וּלְבָתַר, בְּרָזִין עִילָּאִין לְאִשְׁתְּמוֹדַע לְמָארֵי. וְכָל דָּא יִסְתַּכַּל בַּר נָשׁ מִגּוֹ נְהִירוּ דְּאוֹרַיְיתָא.

תָּא חֲזֵי, כָּל מַאן דְּאָזֵיל לְהַהוּא עָלְמָא בְּלָא יְדִיעָה, אַף עַל גַּב דְּאִית בֵּיהּ עוֹבָדִין טָבִין סַגִּיאִין, מַפְקִין לֵיהּ מִכָּל תַּרְעִין דְּהַהוּא עָלְמָא וְכוּ'. תָּא חֲזֵי, מַה כְּתִיב (שִׁיר הַשִּׁירִים א ח): אִם לֹא תֵדְעִי לָךְ הַיָּפָה בַּנָּשִׁים, אִם אַנְתְּ אַתְיָא בְּלָא יְדִיעָה, וְלָא אִסְתַּכְּלַת בַּחָכְמָה, עַד דְּלָא אָתִית לְהָכָא, וְלָא יְדַעְתְּ רָזִין דְעַלְמָא עִילָּאָה, אַף עַל גַּב דְּאַנְתְּ הַיָּפָה בַּנָּשִׁים בְּמִצְווֹת וּבְמַעֲשִׂים טוֹבִים לֵית אַנְתְּ כְּדַאי לְמֵיעַל הָכָא צְאִי לָךְ וְכוּ'.

גַּם בְּפָרָשַׁת פְּקוּדֵי (דַּף רמז.) וְזֶה לְשׁוֹנוֹ: הַאי חֵיוָתָא קַדִּישָׁא קַיְּימָא כַּד נִשְׁמְתָא סַלְּקָא וּמָטָאת לְגַבֵּיהּ, כְּדֵין שָׁאַל לָהּ בְּרָזָא דְּחָכְמְתָא דְּמָארֵיהּ, וּכְפוּם הַאי חָכְמְתָא דְּרָדִיף אֲבַתְרָהּ וְאַדְבַּק, הָכִי יַהֲבֵי לֵיהּ אַגְרֵיהּ. וְאִי יָכִיל לְאַדְבְּקָא וְלָא אַדְבַּק, דָּחֵי לֵיהּ לְבַר, וְלָא עַיְילָה, וְקַיְּימָא תְּחוֹת הַהוּא הֵיכָלָא בִּטְמִירוּ בִּכְסִיפוּ, וְכַד נַטְלֵי גַּדְפַיְיהוּ, אִינּוּן שְׂרָפִים דִּתְחוֹתָהּ, כְּדֵין כֻּלְּהוּ בַּטְשֵׁי בְּגַדְפַיְיהוּ, וְאוֹקְדוּן לָהּ וְכוּ'. וַאֲרֵי אִתְּדָנָת בְּכָל יוֹמָא, נְהִירַת וְלָא נְהִירַת.

וְאַף עַל גַּב דְּעוֹבָדִין טָבִין אִית לֵיהּ, בְּגִין דְּלֵית אַגְרָא בְּהַהוּא עָלְמָא, כְּאִינּוּן דְּמִשְׁתַּדְּלֵי בְּחָכְמְתָא, לְאִסְתַּכְּלָא בִּיקָרָא דְּמָארֵיהוֹן, וְלֵית שִׁיעוּרָא לְאַגְרָא, דְּאִינּוּן דְּיַדְעֵי חָכְמְתָא, בִּיקָרָא דְּמָארֵיהוֹן. עַד כָּאן לְשׁוֹנוֹ.

וְאֵין סָפֵק כִּי לִכְאוֹרָה יִשְׁתּוֹמֵם הָאָדָם בִּרְאוֹתוֹ מַה שֶּׁכָּתוּב לְעֵיל בִּשְׁנֵי הַמַּאֲמָרִים דְּאַף עַל גַּב דְּאִית לֵיהּ עוֹבָדִין טָבִין סַגִּיאִין, מַפְקִין לֵיהּ מִכָּל תַּרְעָא דְּהַהוּא עָלְמָא וְאִתְדָּנַת בְּכָל יוֹמָא. אָמְנָם הַמַּשְׂכִּיל בְּדִבְרֵי רַבָּן יוֹחָנָן בֶּן זַכַּאי, רַבָּן שֶׁל תַּנָּאִים מָארֵי מִשְׁנָה, שֶׁרָאוּהוּ בְּעֵת פְּטִירָתוֹ שֶׁהָיָה בּוֹכֶה, וְהֵשִׁיב שֶׁיֵּשׁ לְפָנָיו שְׁנֵי דְּרָכִים וְלֹא הָיָה יוֹדֵעַ בְּאֵיזֶה דֶּרֶךְ מוֹלִיכִים אוֹתוֹ, וּבְּמַסֶּכֶת סֻכָּה סִפְּרוּ עָלָיו גְּדוֹלוֹת וְנִפְלָאוֹת וְאָמְרוּ עָלָיו שֶׁלֹּא הִנִּיחַ לֹא מִקְרָא וְלֹא מִשְׁנָה וְלֹא תַּלְמוּד וְכוּ' וּמַעֲשֵׂה מֶרְכָּבָה שִׂיחַת דְּקָלִים וְכוּ' וְעִם כָּל זֶה הָיָה מִתְיָרֵא.

גַּם מָצִינוּ בְּרַבִּי אַבָּהוּ אֲשֶׁר שׁוּפְרֵיהּ מֵעֵין שׁוּפְרֵיהּ דְּיַעֲקֹב אָבִינוּ עָלָיו הַשָּׁלוֹם כְּפִי קֶשֶׁר נִשְׁמָתוֹ בּוֹ. וְאָמְרוּ בַּגְּמָרָא כִּי עָלָיו נֶאֱמַר "זָקֵן וּנְשׂוּא פָּנִים" הוּא הָרֹאשׁ דָּא רַבִּי אַבָּהוּ, שֶׁהָיוּ נוֹשְׂאִים פָּנִים לְדוֹרוֹ בַּעֲבוּרוֹ בַּשָּׁמַיִם, וְהָיָה אוֹמֵר בִּשְׁעַת פְּטִירָתוֹ "וַאֲנִי אָמַרְתִּי לְרִיק יָגַעְתִּי לְתֹהוּ וְהֶבֶל כֹּחִי כִלֵּיתִי", וְכָל בַּעַל שֵׂכֶל יִתְמַהּ מִדְּבָרִים אֵלֶּה וְלֹא יוּבְנוּ, זוּלָתִי בְּמָה שֶׁכָּתַבְתִּי לְמַעְלָה עִנְיַן הֶפְרֵשׁ עֵסֶק הַתּוֹרָה בִּפְשָׁטֶיהָ, שֶׁהֵם תּוֹרַת הָעוֹלָם הַזֶּה אֲשֶׁר הִיא הֶבֶל לִפְנֵי תּוֹרָתוֹ שֶׁל מָשִׁיחַ וְתוֹרַת הָעוֹלָם הַבָּא וְזֶה סוֹד "לְתֹהוּ וְהֶבֶל כֹּחִי כִלֵּיתִי".

וְאִלּוּ בָּאתִי לְהַאֲרִיךְ בְּבֵאוּר כָּל הַמַּאֲמָרִים הָאֵלּוּ, יִכְלֶה הַזְּמַן וְהֵמָּה לֹא יִכְלוּ. אָכֵן נוּכַל לְהָבִין בְּדֶרֶךְ קְצָרָה כְּפִי הַנִּזְכַּר לְעֵיל, כִּי שְׂכַר מִצְווֹת וְתוֹרָה הַפַּשְׁטִיִּית הִיא בָּעוֹלָם הַזֶּה וּבְגַן עֵדֶן הָאָרֶץ, הַאָמְנָם לְמֵיעַל לְעָלְמָא עִלָּאָה אִי אֶפְשָׁר עַד שֶׁיַּעֲסֹק הָאָדָם כְּפִי יְכָלְתּוֹ כְּפִי אֲשֶׁר תַּשִּׂיג יָדוֹ בְּחָכְמַת הַזֹּהַר, וְאִי לֹא כְּדֵין מַפְקֵי לֵיהּ מִכָּל תַּרְעִין דְּעָלְמָא עִלָּאָה אַף עַל גַּב דְּאִיהִי יָפָה בְּמִצְווֹת וּבְמַעֲשִׂים טוֹבִים.

וְלָכֵן חֵלֶק הַנֶּפֶשׁ וְהָרוּחַ נִשְׁאָרִים לְמַטָּה בְּגַן עֵדֶן הָאַרְצִי, אָמְנָם הַנְּשָׁמָה שֶׁהִיא חֶלְקָהּ בְּסוֹדוֹת הַתּוֹרָה, נֶעֱנֶשֶׁת וְאִתּוֹקְדַת לְבַר מֵהֵיכָלִין עִילָאִין דְּגַן עֵדֶן הָעֶלְיוֹן כַּנִּזְכַּר לְעֵיל.

וְזֶה שֶׁאָמְרוּ: "הַאי חֵיוָתָא קַדִּישָׁא קַיְּימָא כַּד נִשְׁמְתָא סַלְּקָא", וְלֹא אָמַר "כַּד נַפְשָׁה אוֹ רוּחָא" וְהָבֵן זֶה וְלֹא תִּתְבַּהֵל בִּרְאוֹתְךָ כַּמָּה מַאַמְרֵי רַבּוֹתֵינוּ זִכְרוֹנָם לִבְרָכָה חֲלוּקִים בְּעִנְיָן זֶה.

וְהִנֵּה הָיָה צָרִיךְ הַמַּאֲמָר שֶׁל שִׁיר הַשִּׁירִים בֵּאוּר רָחָב, אֲבָל מִי שֶׁיַּעֲסֹק בְּחִבּוּרֵנוּ זֶה וּבִפְרָט בְּשַׁעַר ח' בְּשַׁעַר הַגִּלְגּוּלִים יוּכַל לְהָבִין אֶת דְּבָרָיו. וּכְבָר נִרְמַז כָּל זֶה גַּם בְּדִבְרֵי רַבּוֹתֵינוּ זִכְרוֹנָם לִבְרָכָה בַּמִּדְרָשִׁים, וּכְמוֹ שֶׁכָּתוּב בִּשְׁמוֹת רַבָּה פָּרָשַׁת כִּי תִּשָּׂא וְכֵן בְּמִדְרָשׁ תַּנְחוּמָא בְּפָרָשַׁת כִּי תִּשָּׂא עַל פָּסוּק "אֵיפֹה הָיִיתָ בְּיָסְדִי אָרֶץ" וְגַם עַל פָּסוּק "רְאוּ קְרָא הַשֵּׁם בְּשֵׁם בְּצַלְאֵל" וְכוּ', כִּי כָּל הַצַּדִּיקִים וְכָל בָּאֵי עוֹלָם מִזֶּרַע יִשְׂרָאֵל תְּלוּיִים בְּגוּפוֹ שֶׁל אָדָם הָרִאשׁוֹן, זֶה בְּגוּפוֹ וְזֶה בְּרֹאשׁוֹ וְזֶה בְּאָזְנוֹ וְזֶה בְּצַוָּארוֹ וְכוּ' וְכֵן עַל דֶרֶךְ זֶה כָּל הַנְּפָשׁוֹת תְּלוּיוֹת בְּנַפְשׁוֹ וְכָל הָרוּחוֹת בְּרוּחוֹ וְכָל הַנְּשָׁמוֹת בְּנִשְׁמָתוֹ.

וּכְמוֹ שֶׁגּוּפוֹ שֶׁל אָדָם הָרִאשׁוֹן כָּלוּל מֵרַמַ"ח אֵיבָרִים וּשְׁסָ"ה גִּידִים, כֵּן נַפְשׁוֹ, רוּחוֹ וְנִשְׁמָתוֹ גַּם כֻּלָּם תְּלוּיִים בַּתּוֹרָה שֶׁיֵּשׁ בָּהּ רַמַ"ח מִצְווֹת עֲשֵׂה וּשְׁסָ"ה מִצְווֹת לֹא תַּעֲשֶׂה אֲשֶׁר זֶה סוֹד מַה שֶּׁאָמְרוּ רַבּוֹתֵינוּ זִכְרוֹנָם לִבְרָכָה: אָמַר לֵיהּ רַבִּי פְּלוֹנִי אֲבוּךְ בְּמַאי הֲוָה זָהִיר וְכוּ'.

וְאֶל זֶה רָמְזוּ זִכְרוֹנָם לִבְרָכָה הַמַּאֲמָר הַזֶּה בְּשִׁיר הַשִּׁירִים בְּמַה שֶּׁאָמְרוּ "וְעַל מָה אָתְיָא לְהַאי גּוּפָה סְרוּחָה" וְכוּ', גַּם כָּל הָעוֹלָמוֹת כֻּלָּם הֵם בְּחִינַת אָדָם אֶחָד כָּלוּל מִתַּרְיָ"ג אֵיבָרִים וְגִידִים, וּכְמוֹ שֶׁמָּצִינוּ כַּנְפֵי הָאָרֶץ, טַבּוּר הָאָרֶץ, עֵין הָאָרֶץ, לֵב הַשָּׁמַיִם, וְכַיּוֹצֵא בְּאֵלּוּ, וְכַנִּזְכַּר בְּפָרָשַׁת הַזֹּהַר בְּרֵישׁ פָּרָשַׁת תּוֹלְדוֹת (דַּף קלד.) וְזֶה לְשׁוֹנוֹ: לֵית לָךְ כָּל שַׁיְיפָא וְשַׁיְיפָא דְּקָיְימָא בֵּיהּ בְּבַר נָשׁ, דְּלָא הֲוֵי לְקֳבְלֵיהּ בְּרִיָה בְּעָלְמָא. דְּהָא כְּמָה דְבַר נָשׁ אִיהוּ מִתְפַּלִּיג שַׁיְיפִין וְכוּ', הָכִי נָמֵי עַלְמָא, כָּל אִינוּן בְּרִיָּין כֻּלְּהוּ שַׁיְיפִין שַׁיְיפִין, קָיְימִין אִלֵּין עַל אִלֵּין וְכוּ', וְאֶל זֶה רָמַז מַה שֶּׁכָּתַבְנוּ לְמַעְלָה "לְמִינְדַע לֵיהּ לְגוּפָא וּלְאִשְׁתְּמוֹדַע מַן אִיהוּ" וְכוּ'.

וְאָמַר עוֹד וְחַד לְמִנְדַע וּלְאִסְתַּכְּלָא בְּהַאי עָלְמָא דְּאִיהוּ בֵּיהּ וְעַל מַה אִתְתַּקַּן. בְּאוֹפַן כִּי הָאָדָם צָרִיךְ לְהַשִּׂיג עַל יְדֵי טָרְחוֹ בַּחָכְמָה הַזֹּאת עַד שֶׁיֵּדַע שָׁרְשׁוֹ וַאֲחִיזָתוֹ בְּגוּף הָאָדָם הָעֶלְיוֹן הֵיכָן, וְכֵן בְּרוּחוֹ וְנַפְשׁוֹ וְנִשְׁמָתוֹ, וְכֵן אֲחִיזָתוֹ בְּמִצְווֹת הַתּוֹרָה בִּפְרָטוּת הֵיכָן עִקַּר אֲחִיזָתוֹ. וּבָּזֶה תָּבִין וְתַשְׂכִּיל מַה שֶּׁאָמְרוּ חֲכָמֵינוּ זִכְרוֹנָם לִבְרָכָה (קִדּוּשִׁין פֶּרֶק א' מִשְׁנָה י'): כָּל הָעוֹשֶׂה מִצְוָה אַחַת מְטִיבִין לוֹ וּמַאֲרִיכִין יָמָיו וְנוֹחֵל אֶת הָאָרֶץ, וְכָל מִי שֶׁאֵינוֹ עוֹשֶׂה מִצְוָה אַחַת אֵין מְטִיבִין לוֹ וְאֵין מַאֲרִיכִין יָמָיו וְכוּ'. בַּמִּשְׁנָה הַזֹּאת נִתְחַבְּטוּ בָּהּ הַמְפָרְשִׁים, וְדַי עַתָּה בְּבֵאוּר מַאֲמָר זֶה שֶׁאֵין עַתָּה מְקוֹמוֹ.

וְהִנֵּה הַנָּבִיא יִרְמְיָה עָלָיו הַשָּׁלוֹם, אַחַר שֶׁנִּבֵּא כָּל הַפְּסוּקִים הַנִּזְכַּר, סִיֵּם בְּנֶחָמָה וְאָמַר (יִרְמְיָה ד כז): "כִּי כֹּה אָמַר הַשֵּׁם שְׁמָמָה תִהְיֶה כָּל הָאָרֶץ וְכָלָה לֹא אֶעֱשֶׂה", וְאָמַר 'כִּי' בִּלְשׁוֹן נְתִינַת טַעַם, וְהוּא כְּדֵי לְתָרֵץ עִנְיַן קוּשְׁיָא אַחַת הַנּוֹלֶדֶת מֵעַתָּה עִם הָאָמוּר, כִּי הִנֵּה לְמַעְלָה אָמַר 'רָאִיתִי וְהִנֵּה אֵין אָדָם', רוֹצֶה לוֹמַר, אֵין מִי שֶׁיּוֹדֵעַ בְּחָכְמָה, וְאִם כֵּן מֵעַתָּה הָאָדָם פָּטוּר וּמֻתָּר מִלְּהִתְעַסֵּק בַּחָכְמָה הַזֹּאת, אַחַר שֶׁאֵין לוֹ מִי שֶׁיְלַמְּדֶנָּה וִיקַבְּלֶנָּה, וְאִם קַבָּלָה נְקַבֵּל וְאִם לָאו אֵיךְ נוּכַל לְקַבְּלָהּ, לָכֵן אָמַר בִּלְשׁוֹן נְתִינַת טַעַם, כִּי אֵין כָּךְ הוּא הָעִנְיָן כְּמוֹ שֶׁתַּחֲשֹׁב, כִּי הֲרֵי אֵין הַקָּדוֹשׁ בָּרוּךְ הוּא בָּא בִּטְרוּנְיָא עִם בְּרִיּוֹתָיו, "כִּי כֹה אָמַר הַשֵּׁם שְׁמָמָה תִּהְיֶה כָּל הָאָרֶץ".

יִרְצֶה, כִּי אַף עַל פִּי אֲשֶׁר עֲתִידָה הָאָרֶץ לִהְיוֹת שְׁמָמָה בְּאֵין מִי שֶׁעוֹסֵק בַּחָכְמָה הַזֹּאת, עִם כָּל זֶה "וְכָלָה לֹא אֶעֱשֶׂה", כִּי הַשֵּׁם צְבָאוֹת הוֹתִיר לָנוּ שָׂרִיד כִּמְעַט אִישׁ רָשׁוּם בְּכָל דּוֹר וָדּוֹר הֵן רַב הֵן מְעַט, וְאַף גַּם זֹאת בַּדּוֹר הַזֶּה הָאַחֲרוֹן לֹא מְאָסַנוּ וְלֹא גְּעָלַנוּ לְהָפֵר בְּרִיתוֹ אִתָּנוּ חָס וְשָׁלוֹם, וּכְמוֹ שֶׁכָּתוּב בַּתִּקּוּנִים כַּנִּזְכַּר לְעֵיל, דִּבְדָרָא בַּתְרָאָה בְּסוֹף יוֹמַיָּא יִתְפַּרְנְסוּן מֵהַאי חִבּוּרָא וּבְגִינֵיהּ "וּקְרָאתֶם דְּרוֹר בָּאָרֶץ" וְגוֹ', כַּנִּזְכַּר לְעֵיל גַּם בְּסֵפֶר הַזֹּהַר פָּרָשַׁת וַיֵּרָא (דַּף קיח.) וְזֶה לְשׁוֹנוֹ: וְכַד יְהֵא קָרִיב לְיוֹמֵי מְשִׁיחָא אֲפִילּוּ הַנֵּי רַבְיֵי דְעַלְמָא זְמִינִין לְאַשְׁכָּחָא טְמִירִין דְּחָכְמְתָא וְכוּ'.

הֲרֵי מְבֹאָר כִּי עַד עַתָּה הָיוּ דִּבְרֵי חָכְמַת הַזֹּהַר נֶעֱלֶמֶת, וּבְדָרָא בַּתְרָאָה תִּתְגַּלֶּה וְתִתְפַּרְסֵם חָכְמָה הַזֹּאת וְיָבִינוּ וְיַשְׂכִּילוּ בְּרָזֵי הַתּוֹרָה שֶׁלֹּא הִשִּׂיגוּ הַקּוֹדְמִים אֵלֵינוּ וּבְזֶה נִסְתַּלְּקָה הַשָּׂגַת הַפְּתָאִים הַמַּקְשִׁים וְאוֹמְרִים אִיכְשׁוּר דָּרֵי, וְאִם דּוֹרוֹת שֶׁלְּפָנֵינוּ לֹא הִשִּׂיגוּהָ אֵיךְ נֵדָעֵנָה אֲנַחְנוּ, וּבְזֶה יִסָּכֵר פִּיהֶם.

וְאָמְנָם עִם הֱיוֹת זֶה פָּשׁוּט וּמְבֹאָר כִּי בְּאֵלּוּ הַדּוֹרוֹת הָאַחֲרוֹנִים יִתְפַּרְנְסוּן מֵהַאי חִבּוּרָא וְתִתְגַּלֶּה אֲלֵיהֶם הַחָכְמָה הַזֹּאת, הִנֵּה לֹא כָּל הָרוֹצֶה לִטֹּל אֶת הַשֵּׁם יָבוֹא וְיִטֹּל, כִּי רָזֵי הַתּוֹרָה וּסְתָרֶיהָ לֹא יִתְגַּלֶּה לִבְנֵי אָדָם בְּכֹחַ עִיּוּנָם הַחָמְרִי, לוּלֵי עַל יְדֵי שֶׁפַע אֱלֹהִי הַמֻּשְׁפָּע מִמְּרוֹם קָדְשׁוֹ עַל יְדֵי שְׁלוּחָיו וּמַלְאָכָיו אוֹ עַל יְדֵי אֵלִיָּהוּ הַנָּבִיא זִכְרוֹנוֹ לִבְרָכָה, כְּמוֹ שֶׁנְּבָאֵר בְּסוֹף הַקְדָּמָה זוֹ וְנָבִיא רְאָיָה מִדִּבְרֵי רַבִּי שִׁמְעוֹן בֶּן יוֹחַאי עָלָיו הַשָּׁלוֹם בְּסֵפֶר הַתִּקּוּנִים.

וְעַיֵּן שָׁם עוֹד רְאָיָה לְזֶה, כִּי רֹב דִּבְרֵי הָרַבִּי שִׁמְעוֹן בֶּן יוֹחַאי עָלָיו הַשָּׁלוֹם בְּסֵפֶר הַזֹּהַר וּבַתִּקּוּנִים וּבְמִדְרָשׁ שִׁיר הַשִּׁירִים, הַכֹּל נִגְלָה אֵלָיו עַל יְדֵי אֵלִיָּהוּ הַנָּבִיא זִכְרוֹנוֹ לִבְרָכָה וְכוּ', וְעַל יְדֵי נִשְׁמַת הַצַּדִּיקִים הַמִּתְגַּלִּים אֵלָיו בְּכָל דּוֹר וְדוֹר אֲשֶׁר זֶה עִנְיַן סִפְרָא דְּרַעְיָא מְהֵימְנָא שֶׁכֻּלָּם וִכּוּחַ הָרַבִּי שִׁמְעוֹן בֶּן יוֹחַאי עָלָיו הַשָּׁלוֹם עִם נִשְׁמַת משֶׁה רַבֵּינוּ עָלָיו הַשָּׁלוֹם, וְכַנִּזְכַּר בְּהַקְדָּמַת סֵפֶר הַתִּקּוּנִים, עַיֵּן שָׁם בְּאֹרֶךְ בְּהַקְדָּמַת הַשֵּׁנִי (דַּף יג.) וְזֶה לְשׁוֹנוֹ: בְּהַהוּא זִמְנָא דְאִתְחַבַּר הַאי חִבּוּרָא, רְשׁוּתָא אִתְיְהִיב לְאֵלִיָּהוּ לְאַסְכָּמָא עִמְּהוֹן בֵּיהּ, וּלְכָל מָארֵי מְתִיבְתָּא דִלְעִילָא וְתַתָּא, וְכָל חֲיָילִין דְּמַלְאָכִין עִלָּאִין וְתַתָּאִין, וְנִשְׁמָתִין עִלָּאִין דְּצַּדִּיקִים, לְמֶהֱוִי עִמְּהוֹן בְּאַסְכָּמוּתָא וּרְעוּתָא וְכוּ'.

אָמַר רַבִּי חִזְקִיָּה אָמַר רַבִּי יִרְמְיָה מִשּׁוּם רַבִּי שִׁמְעוֹן בֶּן יוֹחַאי יָכוֹל אֲנִי לִפְטֹר אֶת כָּל הָעוֹלָם כֻּלּוֹ מִיּוֹם הַדִּין כוּ' רָאִיתִי בְּנֵי עֲלִיָּה וְהֵם מֻעָטִּים אִם אֶלֶף הֵם אֲנִי וּבְנִי מֵהֶם אִם מֵאָה הֵם אֲנִי וּבְנִי מֵהֶם אִם שְׁנַיִם הֵם אֲנִי וּבְנִי מֵהֶם

וּבָזֶה יִסָּכֵר פִּי הַדּוֹבְרֵי עָתָק בְּגַאֲוָה וָבוּז עַל הַקָּדוֹשׁ מַלְאַךְ הַשֵּׁם צְבָאוֹת רַבִּי שִׁמְעוֹן בֶּן יוֹחַאי עָלָיו הַשָּׁלוֹם וְכָל סִפְרוֹ סֵפֶר הַזֹּהַר אֲשֶׁר אַף בְּתַלְמוּדָא דִּידָן בְּמַסֶּכֶת סֻכָּה בְּפֶרֶק לוּלָב וַעֲרָבָה (דַף מה:) אָמְרוּ שָׁם עָלָיו אָמַר רַבִּי חִזְקִיָּה אָמַר רַבִּי יִרְמְיָה מִשּׁוּם רַבִּי שִׁמְעוֹן בֶּן יוֹחַאי יָכוֹל אֲנִי לִפְטֹר אֶת כָּל הָעוֹלָם כֻּלּוֹ מִיּוֹם הַדִּין כוּ' רָאִיתִי בְּנֵי עֲלִיָּה וְהֵם מֻעָטִּים אִם אֶלֶף הֵם אֲנִי וּבְנִי מֵהֶם אִם מֵאָה הֵם אֲנִי וּבְנִי מֵהֶם אִם שְׁנַיִם הֵם אֲנִי וּבְנִי מֵהֶם. עִם הֱיוֹת שֶׁהָיוּ בְּדוֹרוֹ כָּל הַתַּנָּאִים: רַבִּי מֵאִיר שֶׁהָיָה מֵאִיר עֵינֵי חֲכָמִים בַּהֲלָכָה וְרַבִּי יְהוּדָה וְרַבִּי יוֹסִי עָלָיו הַשָּׁלוֹם וְכַיּוֹצֵא בָּהֶם רָאשֵׁי תַּנָּאִים, וְחָלִילָה וְחָס מִלְּהַאֲמִין שֶׁהָיָה מְשַׁבֵּחַ אֶת עַצְמוֹ אַף אִם אֵינוֹ כֵּן, כִּי לֹא הָיָה נִכְתַּב בְּתוֹךְ הַתַּלְמוּד וּבְלִי סָפֵק לֹא יִסְבֹּר זֶה אֶלָּא אֵיזֶה מִין אוֹ אֶפִּיקוֹרוֹס.

גַּם בִּבְרֵאשִׁית רַבָּה (פֶּרֶק ל"ה) וְזֶה לְשׁוֹנוֹ: וַיֹּאמֶר אֱלֹהִים זֹאת אוֹת הַבְּרִית וְגוֹ' לְדוֹרוֹת עוֹלָם אָמַר רַבִּי יוּדָן לְדֹרֹת כְּתִיב וְכוּ' רַבִּי חִזְקִיָּה מוֹצִיא דּוֹרָן שֶׁל אַנְשֵׁי כְּנֶסֶת הַגְּדוֹלָה וּמֵבִיא דּוֹרוֹ שֶׁל רַבִּי שִׁמְעוֹן בֶּן יוֹחַאי רַבִּי חִזְקִיָּה אָמַר כֵּן אָמַר רַבִּי שִׁמְעוֹן בֶּן יוֹחַאי אִי בָּעֵי אַבְרָהָם לְמִקְרְבֵיהּ עַד גַּבָּאי וְאָנָּא מִקָּרְבְּנָא מִגַּבָּאי עַד מַלְכָּא מְשִׁיחָא.

וְהָרוֹצֶה לֵידַע זְכוּת דּוֹר אַנְשֵׁי כְּנֶסֶת הַגְּדוֹלָה וְתַכְלִית מַעֲלָתָם יִסְתַּכֵּל בְּפִרְקֵי הֵיכָלוֹת בְּפֶרֶק ל', וְעִם כָּל זֶה אָמַר רַבִּי חִזְקִיָּה מוֹצִיא דּוֹרָם שֶׁל אַנְשֵׁי כְּנֶסֶת הַגְּדוֹלָה וּמֵבִיא תַּחְתֵּיהֶן דּוֹרוֹ שֶׁל רַבִּי שִׁמְעוֹן בֶּן יוֹחַאי זִכְרוֹנוֹ לִבְרָכָה, וְשָׁם בֵּאֵר הַטַּעַם כִּי בִּזְכוּתוֹ הוּא עַצְמוֹ לֹא נִרְאֲתָה הַקֶּשֶׁת כַּנִּזְכַּר שָׁם מִשְּׁמֵיהּ דְּאֵלִיָּהוּ זִכְרוֹנוֹ לִבְרָכָה.

אָמַר רַבִּי עֲקִיבָא לְרַבִּי שִׁמְעוֹן: דַּיֶּךָ שֶׁאֲנִי וּבוֹרַאֲךָ מַכִּירִין עֶרְכְּךָ

גַּם אִיתָא בְּתַלְמוּד יְרוּשַׁלְמִי וְזֶה לְשׁוֹנוֹ: אָמַר רַבִּי עֲקִיבָא לְרַבִּי שִׁמְעוֹן דַּיֶּךָ שֶׁאֲנִי וּבוֹרַאֲךָ מַכִּירִין עֶרְכְּךָ. עַד כָּאן לְשׁוֹנוֹ.

וְהִנֵּה יֵשׁ מוֹצִיאֵי דִּבָּה עַל סֵפֶר הַזֹּהַר בְּאָמְרָם כִּי הִנֵּה בְּרֵישׁ הַקְדָּמַת הַתִּקּוּנִים (בְּדַף ב:) כָּתַב שָׁם הַהוּא מַאֲמָר שֶׁל אוֹתוֹ אָמוֹרָא שֶׁהָיָה נִקְרָא רַבָּה בַּר בַּר חָנָה דַּהֲוָה קָאֲזַל בַּחֲדָא סְפִינְתָּא וַחֲזָא חַד צִפּוֹר וְכוּ'.

וְכֵן בְּפָרָשַׁת פִּנְחָס בְּרַעְיָא מְהֵימְנָא (דַּף רפג:) וְזֶה לְשׁוֹנוֹ: וְהָא אִתְמַר דְּאִיהוּ צַפְרָא דְּבַר בַּר חָנָה וְכוּ' עוֹד שָׁם בְּפָרָשָׁה פִּנְחָס (דַּף רי"ו): עִנְיַן רַבִּי אֶלְעָזָר בֶּן פְּדָת הָאָמוֹרָא וְכָאֵלֶּה רַבּוֹת, וּמִי פֶּתִי יָסוּר הֵנָּה יַשְׁגִּיחַ וְיִרְאֶה כִּי כָּל דִּבְרֵי הָרַבִּי שִׁמְעוֹן בֶּן יוֹחַאי עָלָיו הַשָּׁלוֹם הֵם בְּרוּחַ הַקֹּדֶשׁ וְהָיָה רוֹאֶה בְּעֵינָיו כָּל נִשְׁמוֹת הַחֲכָמִים, אַף אוֹתָם הָעֲתִידִים לְהִבָּרְאוֹת. וְכַמַּעֲשֶׂה שֶׁאֵּרַע גַּם לְרַבִּי יִשְׁמָעֵאל בִּבְרַיְתוֹת דְּפִרְקֵי הֵיכָלוֹת, עַיֵּן שָׁם. וְזֶה גַּם כֵּן עִנְיַן רַבָּן יוֹחָנָן בֶּן זַכַּאי עָלָיו הַשָּׁלוֹם, שֶׁאָמְרוּ עָלָיו שֶׁלֹּא הִנִּיחַ מִקְרָא וּמִשְׁנָה וְכוּ' וַהֲוָיוֹת דְּאַבַּיֵי וְרַבָּא עִם שֶׁהָיוּ אָמוֹרָאִים. וְשִׂים לִבְּךָ וְהָבֵן בִּדְבָרִים אֵלּוּ.

וְאַל יִפָּלֵא הָאָדָם מִזֶּה, כִּי עִם הֱיוֹת שֶׁרַבִּי שִׁמְעוֹן בֶּן יוֹחַאי אַחֲרוֹן שֶׁבַּתַּנָּאִים זָכָה לְמַעֲלָה כָּזוֹ, כִּי דְּבָרִים אֵלּוּ כִּבְשׁוֹנוֹ שֶׁל עוֹלָם, אֵין רְשׁוּת בַּפֶּה לְפָרֵשׁ עִנְיָנָם הַכָּמוּס וְהֶחָתוּם אֶצְלֵנוּ

וּזְכֹר נָא מַאֲמַר רַבִּי שִׁמְעוֹן בֶּן יוֹחַאי עַצְמוֹ וּבְאִדְרָא רַבָּא בְּפָרָשַׁת נָשׂא (דַּף קל"ב:) וְזֶה לְשׁוֹנוֹ: אָמַר רַבִּי שִׁמְעוֹן בֶּן יוֹחַאי, כֻּלְּהוּ בּוּצִינִין חַבְרִין, דְּאַתְיָין בְּהַאי עִזְקָא קַדִּישָׁא. אַסְהַדְנָא עָלַי שְׁמַיָיא עִילָּאָה דְּעִלָּאִין, וְאַרְעָא קַדִּישָׁא עִלָּאָה דְּעִלָּאִין. דַּאֲנָא חָמֵי הַשְׁתָּא, מַה דְּלָא חָמָא בַּר נָשׁ, מִיּוֹמָא דְּסָלִיק מֹשֶׁה זִמְנָא תִּנְיָינָא לְטוּרָא דְּסִינַי. דַּאֲנָא חֲמֵינָא אַנְפָּאִי נְהִירִין, כִּנְהוֹרָא דְּשִׁמְשָׁא תַּקִּיפָא, דְּזַמִּין לְמֵיפַּק בְּאַסְוָותָא לְעָלְמָא. דִּכְתִּיב, (מלאכי ג) וְזָרְחָה לָכֶם יִרְאֵי שְׁמִי שֶׁמֶשׁ צְדָקָה וּמַרְפֵּא בִּכְנָפֶיהָ. וְעוֹד דַּאֲנָא יְדַעְנָא דְּאַנְפָּאי נְהִירִין, וּמֹשֶׁה לָא יָדַע וְלָא אִסְתָּכַּל. הֲדָא הוּא דִכְתִיב, (שְׁמוֹת לד) וּמֹשֶׁה לָא יָדַע כִּי קָרַן עוֹר פָּנָיו וְכוּ'.

וְאַל יִפָּלֵא הָאָדָם מִזֶּה, כִּי עִם הֱיוֹת שֶׁרַבִּי שִׁמְעוֹן בֶּן יוֹחַאי אַחֲרוֹן שֶׁבַּתַּנָּאִים זָכָה לְמַעֲלָה כָּזוֹ, כִּי דְּבָרִים אֵלּוּ כִּבְשׁוֹנוֹ שֶׁל עוֹלָם אֵין רְשׁוּת בַּפֶּה לְפָרֵשׁ עִנְיָנָם הַכָּמוּס וְהֶחָתוּם אֶצְלֵנוּ וְעַל דֶרֶךְ זֶה אַל תִּתְפַּלֵּא מִמַּה שֶׁנְּסַפֵּר בְּסוֹף הַקְדָּמָה זֹאת מֵעִנְיַן הֶחָכָם הַקָּדוֹשׁ הַנִּגְלָה אֵלֵינוּ בִּזְמַנֵּנוּ וּבְדוֹרֵנוּ זֶה, וְלֹא אוּכַל לְפָרֵשׁ. וְאִם תִּרְצֶה תָּבִין מַה שֶּׁכָּתוּב בְּסֵפֶר הַתִּקּוּנִין עַל דּוֹר הוֹלֵךְ וְדוֹר בָּא דָּא משֶׁה רַעְיָא מְהֵימְנָא, וְכַנִּזְכַּר בְּתִקּוּן ס"ט (דַּף קי.) אָמַר רַבִּי שִׁמְעוֹן, חַבְרַיָּא, בְּוַדַּאי קוּדְשָׁא בְּרִיךְ הוּא אִסְתַּכַּם עִמָּנָא, עִלָּאִין וְתַתָּאִין לְמֶהֱוִי בְּהַאי חִבּוּרָא, זַכָּאָה דָרָא דְהַאי אִתְגַּלְיָיא בֵיהּ, דְּעָתִיד כּוּלֵי הַאי לְאִתְחַדְּשָׁא עַל יְדָא דְמֹשֶׁה בְּסוֹף יוֹמַיָּא בְדָרָא בַתְרָאָה, לְקַיְימָא קְרָא (קֹהֶלֶת א ט) מַ"ה שֶּׁ"הָיָה ה"וּא שֶׁיִּהְיֶה, וְאִתְפַּשְׁטוּתֵיהּ הוּא בְכָל דָּרָא וְדָרָא, בְכָל צַדִּיק וְחָכָם דְּמִתְעַסֵּק בְּאוֹרַיְיתָא, עַד שִׁתִּין רִבּוֹא וְכוּ', וְהַדְּבָרִים סְתוּמִים וַחֲתוּמִין:

דִּבְרֵי הָרַבִּי שִׁמְעוֹן בֶּן יוֹחַאי עָלָיו הַשָּׁלוֹם אֲשֶׁר דִּבְרוֹתָיו כְּלַהֲבֵי אֵשׁ אוֹכְלָה וַחֲתוּמִים וּסְתוּמִים בְּאֶלֶף חוֹתָמוֹת

וְנַחֲזֹר לָעִנְיָן הָרִאשׁוֹן. כִּי אֵין סָפֵק שֶׁדְּבָרִים אֵלּוּ לֹא יוּבְנוּ בְּעִיּוּן אֱנוֹשִׁי חָמְרִיִּים אֶלָּא בְּקַבָּלָה מִפֶּה אֶל פֶּה אוֹ מִפִּי אֵלִיָּהוּ זִכְרוֹנוֹ לִבְרָכָה אוֹ מִפִּי הַנְּשָׁמוֹת הַמִּתְגַּלִּים בְּכָל דּוֹר וְדוֹר אֶל הָרְאוּיִים לָהֶם. וְהָרַמְבָּ"ן זִכְרוֹנוֹ לִבְרָכָה, אַחֲרוֹן הַמְקֻבָּלִים, קָרוֹב לְדוֹרֵנוּ, כָּתַב בְּסוֹף הַקְדָּמַת סִפְרוֹ עַל בֵּאוּר הַתּוֹרָה בַּלָּשׁוֹן הַזֶּה וְזֶה לְשׁוֹנוֹ: וַאֲנִי הִנְנִי מֵבִיא בִּבְרִית נֶאֱמָנָה נוֹתֶנֶת עֵצָה הֲגוּנָה לְכָל מִסְתַּכֵּל בַּסֵּפֶר הַזֶּה לְבַל יִסְבֹּר סְבָרָא, וְאַל יַחֲשֹׁב מַחֲשָׁבָה בַּדָּבָר מִכָּל הָרְמָזִים אֲשֶׁר אֲנִי כּוֹתֵב בְּסִתְרֵי הַתּוֹרָה, כִּי אֲנִי מוֹדִיעַ נֶאֱמָנָה שֶׁלֹּא יֻשְּׂגוּ דְּבָרַי וְלֹא יִוָּדְעוּ כְּלָל בְּשׁוּם שֵׂכֶל וּבִינָה זוּלַת מִפִּי מְקֻבָּל חָכָם לְאֹזֶן מְקַבֵּל מֵבִין, וְהַסְּבָרָא בָּהֶם, אִוֶּלֶת וּמַחֲשָׁבָה רַבַּת הַנְּזָקִין וּמוֹנַעַת הַתּוֹעֶלֶת, אַל יַאֲמִין בְּשָׁוְא נִתְעֶה כִּי לֹא תְּבוֹאֵהוּ בִּסְבָרוֹתָיו רַק דֵּעָה כִּי יְדַבְּרוּ אֶל הַשֵּׁם סָרָה לֹא יָכְלוּ כַּפָּרָה אַל יֶהֶרְסוּ אֶל הַשֵּׁם לִרְאוֹת וְכוּ'.

וְאִם הָרַמְבָּ"ן זִכְרוֹנוֹ לִבְרָכָה, אַחֲרוֹן כָּל הַמְקֻבָּלִים, הִפְלִיג לְדַבֵּר בְּזֶה בְּאָמְרוֹ שֶׁלֹּא יֻשְּׂגוּ דְּבָרָיו בְּעִנְיְנֵי הָרְמָזִים וּבְסוֹדוֹת הַתּוֹרָה כְּלָל וְעִקָּר, אֵיךְ יַעֲלֶה בְּדַעַת אֱנוֹשִׁי לְהָבִין בְּעִיּוּנוֹ וּבְשִׂכְלוֹ דִּבְרֵי אֱלֹהִים חַיִּים, דִּבְרֵי הָרַבִּי שִׁמְעוֹן בֶּן יוֹחַאי עָלָיו הַשָּׁלוֹם, אֲשֶׁר דִּבְּרוֹתָיו כְּלַהֲבֵי אֵשׁ אוֹכְלָה וַחֲתוּמִים וּסְתוּמִים בְּאֶלֶף חוֹתָמוֹת.

הֶסְבֵּר לְהַעֲלָמַת הַזֹּהַר אַחֲרֵי פְּטִירַת הָרַבִּי שִׁמְעוֹן בֶּן יוֹחַאי

א. לֹא נִתַּן לִכְתֹּב סִתְרֵי הַזֹּהַר אֶלָּא לְרַבִּי אַבָּא

הֲלֹא תִּרְאֶה, כִּי בְּעֵת פְּטִירָתוֹ, בְּרֵישׁ אִדְרַת הַאֲזִינוּ, לֹא נִתַּן רְשׁוּת לְשׁוּם אֶחָד מֵאוֹתָם שִׁבְעָה עֵינֵי הַשֵּׁם הָעוֹמְדִים אָז אֶצְלוֹ לִכְתֹּב סִתְרֵי הַזֹּהַר, אֶלָּא לְרַבִּי אַבָּא, כַּנִּזְכַּר שָׁם: וְכַךְ אַסְדַּרְנָא לְכוּ, רִבִּי אַבָּא יִכְתּוֹב, וְרִבִּי אֶלְעָזָר בְּרִי יִלְעֵי, וּשְׁאַר חַבְרַיָּיא יְרַחֲשׁוּן בְּלִבְּהוֹן. וְעִם שֶׁנִּתַּן לוֹ רְשׁוּת לִכְתֹּב, מָצָאנוּ רָאִינוּ בְּפָרָשַׁת מִשְׁפָּטִים (דַּף קכג:), וְזֶה לְשׁוֹנוֹ: שָׁאַל רַבִּי אֶלְעָזָר לְרַבִּי אַבָּא, כָּל הַנֵּי תִּקּוּנִים, אַבָּא גַּלֵּי לוֹן, בְּגִין דְּלָא לֵיעוּל בְּכִסוּפָא לְעָלְמָא דְּאָתֵי. הַשְׁתָּא אֲמַאי צְרִיכֵי לְגַלָּאָה. אָמַר לֵיהּ רִבִּי אַבָּא, הַהוּא דְּכָּתַבְנָא אֲנָא מִבּוּצִינָא קַדִּישָׁא, אֲמֵינָא כָּתְבוּהוּ לְגַבֵּי חַבְרַיָּא, דְּהָא אִינּוּן יַדְעִין מִלִּין, דְּהָא אִתְיַישְּׁבָן מִלִּין בְּלִבָּן, וּמִכָּאן וּלְהָלְאָה, סְתִימִין מִלִּין, עַד כָּאן.

ב. אוֹרוֹת הַזֹּהַר לֹא נִתְגַּלּוּ רַק לְחַבְרַיָא בְּמַחְשֶׁבֶת לִבָּם

וְהִנֵּה עִם שֶׁכְּבָר נָתַן לָנוּ רְשׁוּת רַבִּי שִׁמְעוֹן בֶּן יוֹחַאי לִכְתֹּב, וְגַם כִּי לֹא לִמֵּד רַק לְאוֹתָם הַז' חֲבֵרִים, דְּעָלוּ וְנָפְקוּ בְּאִדְרָא קַדִּישָׁא, וְעִם כָּל זֶה הִקְפִּיד רַבִּי אֶלְעָזָר בְּנוֹ, וְנִתְכַּעֵס עַל זֶה, וְגַם הוּא עַצְמוֹ הֵשִׁיב לוֹ, דְּמִכָּאן וּלְהָלְאָה לַהֲווֹ מִילִין סְתִימִין בְּגַוָּונָא, אֲבָל לִשְׁאָר חַכְמֵי דּוֹרָם, עִם הֱיוֹתָם תַּנָּאִים, לִבָּם רָחָב כְּפִתְחוֹ שֶׁל אוּלָם, עִם הֱיוֹתָם כְּתוּבִים, הֵם אֶצְלָם מִלִּין סְתִימִים, וְלֹא אִתְגַּלְיָין אֶלָּא לְחַבְרַיָא הָאִילֵּין בִּלְחוּד, וְאַף גַּם הֵם בְּתוֹךְ מַחְשְׁבוֹת לִבָּם, וְלֹא מִן הַפֶּה וְלַחוּץ, וּכְמוֹ שֶׁכָּתוּב סְתִימִים מִלִּים בְּגַוָּונָא, וְלֹא אָמַר בֵּינָנָא.

ג. אַחֲרֵי פְּטִירַת הָרַבִּי שִׁמְעוֹן בֶּן יוֹחַאי אָמְרָה הַחַבְרַיָא: "אַל תִּתֵּן אֶת פִּיךָ לְהַחֲטִיא אֶת בְּשָׂרְךָ"

וְכֵן בְּפָרָשַׁת וַיְחִי (דַּף ריז.) אָמַר שָׁם: בָּכָה רַבִּי אַבָּא, רִבִּי שִׁמְעוֹן רֵיחַיָיא דְּטַחֲנִין מִנֵּיהּ מַנָּא טָבָא וְכוּ', וְלָא אִשְׁתָּאַר בְּעַלְמָא מִינֵיהּ, בַּר כְּמָה דִכְתִיב, (שְׁמוֹת טז) קַח צִנְצֶנֶת אַחַת וְתֶן שָׁמָּה מְלֹא הָעוֹמֶר מָן וְכוּ' לְמִשְׁמֶרֶת, לְאַצְנָעוּתָא. וְאִלּוּ בְּהִתְגַּלְּיָיא לָא כְּתִיב, וְהַשְׁתָּא מַאן יָכִיל לְגַלָּאָה רָזִין, וּמַאן יִנְדַע לוֹן. גַּם בְּפָרָשַׁת אַחֲרֵי מוֹת (דַּף עט.), וְזֶה לְשׁוֹנוֹ: בָּתַר דְּשָׁכִיב רַבִּי שִׁמְעוֹן, הֲווֹ חַבְרַיָיא אַמְרֵי (קֹהֶלֶת ה) אַל תִּתֵּן אֶת פִּיךָ לַחֲטִיא אֶת בְּשָׂרֶךָ.

ד. רַבִּי שִׁמְעוֹן בֶּן יוֹחַאי הִכִּיר בְּרַבִּי אַבָּא שֶׁיּוּכַל לְהַעֲלִים הַדְּבָרִים אֲפִלּוּ מֵחַכְמֵי דּוֹר הַהוּא

וְאֵין סָפֵק, כִּי לוּלֵי שֶׁרַבִּי שִׁמְעוֹן בֶּן יוֹחַאי הִכִּיר וְיָדַע בְּרוּחַ קָדְשׁוֹ, כִּי רַבִּי אַבָּא הָיָה חָכָם גָּדוֹל וְיוֹדֵעַ לְהַלְבִּישׁ וּלְהַעֲלִים הַדְּבָרִים דֶּרֶךְ חִידָה וְרֶמֶז, שֶׁלֹּא יָבִינוּ אֲפִילּוּ חַכְמֵי הַדּוֹר הַהוּא, לֹא הָיָה מְצַוֵּהוּ שֶׁיִּכְתֹּב. כִּי הִנֵּה שָׁם בְּאִדְרַת הַאֲזִינוּ עַצְמָהּ (דַּף רצד:) אָמַר, כָּל מַאן דִּמְגַּלֶּה רָזִין, בְּיָדוּעַ, דְּנִשְׁמָתֵיהּ לָאו אִיהוּ מִגּוּפָא דְּמַלְכָּא קַדִישָׁא. וּבְגִין דָּא כַּד תִּיפּוּק נִשְׁמָתֵיהּ וְכוּ', וַוי לֵיהּ, וַוי לְנִשְׁמָתֵיהּ. זַכָּאָה חוּלָקֵיהוֹן דְּצַדִּיקִים, דִּמְכַסְּיָין רָזִין עִלָּאִין דְּקוּדְשָׁא בְּרִיךְ הוּא וְכוּ'.

וְכֵן בְּפָרָשַׁת פִּנְחָס (דַּף רמד.) בְּרַעְיָא מְהֵימְנָא, עַל פָּסוּק וַעֲשִׂירִית הָאֵיפָה סֹלֶת וְגוֹ', וְזֶה לְשׁוֹנוֹ: אָמַר רַעְיָא מְהֵימָנָא, מַאן דִּמְזַלְזִל בְּפִרוּרִין דְּנַהֲמָא וְכוּ', כָּל שֶׁכֵּן מַאן דְּמָסַר רָזִין דְּאוֹרַיְיתָא, וְסִתְרֵי קַבָּלָה, וְסִתְרֵי מַעֲשֵׂה בְּרֵאשִׁית, אוֹ סִתְרֵי אַתְוָון דִּשְׁמָא מְפֹרָשׁ, לַאֲנָשִׁים דְּלָאו אִינּוּן הֲגוּנִים וְכוּ', עֲלֵיהּ אִתְּמַר נֹדֵד הוּא לַלֶּחֶם אַיֵּה, לְלַחְמָהּ שֶׁל תּוֹרָה וְלֵית מַאן דְּיִשְׁגַּח עָלֵיה וְכוּ'.

וְהִנֵּה נוֹדַע מַה שֶּׁכָּתַב הָרַמְבָּ"ם זִכְרוֹנוֹ לִבְרָכָה בְּהַקְדָּמַת סֵפֶר הַמּוֹרֶה עַל מִשְׁנַת "וְלֹא בְּמֶרְכָּבָה בְּיָחִיד", וְזֶה לְשׁוֹנוֹ: וְאִלּוּ בֵּאֵר הָאָדָם הָעִנְיָנִים אֵלּוּ בַּסֵּפֶר יִהְיֶה כְּאִלּוּ דּוֹרְשָׁם לַאֲלָפִים מִבְּנֵי אָדָם וְכוּ' וְהַטַּעַם לְפִי שֶׁהַכְּתִיבָה קַיֶּמֶת לְדוֹרֵי דּוֹרִים לַהֲגוּנִים וּבִלְתִּי הֲגוּנִים וְרַבִּי שִׁמְעוֹן בֶּן יוֹחַאי נָאֶה דּוֹרֵשׁ וְנָאֶה מְקַיֵּם וְהַגַּם שֶׁצִּוָּה לְרַבִּי אַבָּא שֶׁיִּכְתֹּב, וּבִהְיוֹת שֶׁיִּכְתְּבֵם בְּהֶעְלֵם גָּדוֹל כְּאִלּוּ לֹא נִכְתְּבוּ כְּלָל דָּמֵי.

וּמֵעַתָּה יוּכַל הָאָדָם לְהַקְשׁוֹת עַל דְּבָרֵינוּ אֵלֶּה וְלוֹמַר, אִם כֵּן רַבִּי אַבָּא טָרַח עַל חִנָּם לְלֹא צֹרֶךְ לִכְתֹּב דְּבָרִים סְתוּמִים וַחֲתוּמִים, אָמְנָם תְּשׁוּבָתְךָ בְּצִדְּךָ מִמָּקוֹם אַחֵר, תִּקּוּנִים הַנִּזְכַּר לְעֵיל, דִּבְדָרָא בַּתְרָאָה יִתְפַּרְנְסוּן מֵהַאי חִבּוּרָא וְעָתִיד לְאִתְגַּלְיָא וְכוּ' וְכֵן מִמַּאֲמָרוֹ בְּתִקּוּן ס"ט (דַּף קי.): דְּעָתִיד כּוּלֵי הַאי לְאִתְחַדְּשָׁא עַל יְדֵי דְּמֹשֶׁה נְבִיאָה בְדָרָא בַתְרָאָה וְכוּ'. וּמִמַּאֲמַר פָּרָשַׁת וַיֵּרָא (דַּף קיז.): וְכַד יְהֵא קָרִיב לְיוֹמֵי מְשִׁיחָא אֲפִילּוּ רַבְיֵי דְעַלְמָא זְמִינִין לְאַשְׁכָּחָא טְמִירִין דְּחָכְמְתָא וְכוּ'.

וְלָכֵן בִּרְאוֹת רַבִּי שִׁמְעוֹן בֶּן יוֹחַאי זִכְרוֹנוֹ לִבְרָכָה בְּרוּחַ קָדְשׁוֹ עִנְיָן זֶה, צִוָּה לְרַבִּי אַבָּא לִכְתֹּב סֵפֶר הַזֹּהַר בְּדֶרֶךְ הֶעְלֵם לִהְיוֹתוֹ מֻצְנָע לְמִשְׁמֶרֶת עַד דָּרָא בַּתְרָאָה קָרִיב לְיוֹמֵיהּ מַלְכָּא מְשִׁיחָא, כְּדֵי שֶׁבִּזְכוּת הַמִּתְעַסְּקִים בּוֹ תִּצְמַח הַגְּאֻלָּה בְּיָמֵינוּ בְּעֶזְרַת הַשֵּׁם, כַּנִּזְכַּר לְעֵיל בְּפָרָשַׁת וַיְחִי (דַּף ריז.): 'עַל דָּא כְּתִיב קַח צִנְצֶנֶת אַחַת וְתֵן שָׁמָּה מְלֹא הָעֹמֶר מָן וְכוּ' לְמִשְׁמֶרֶת לְאַצְנָעוּתָא', וְהָבֵן זֶה מְאֹד:

הָרִאשׁוֹנִים זִכְרוֹנָם לִבְרָכָה שֶׁלָּמְדוּ סִתְרֵי חָכְמָה זוֹ מִפִּי אֵלִיָּהוּ הַנָּבִיא

וְהִנֵּה אֵין בְּכָל דּוֹר וְדוֹר שֶׁלֹּא נִמְצְאוּ בּוֹ אֲנָשִׁים יְחִידֵי סְגֻלָּה שֶׁשָּׁרְתָה עֲלֵיהֶם רוּחַ הַקּוֹדֶשׁ, וְהָיָה אֵלִיָּהוּ הַנָּבִיא זִכְרוֹנוֹ לִבְרָכָה נִגְלֶה עֲלֵיהֶם וּמְלַמֵּד אוֹתָם סִתְרֵי הַחָכְמָה הַזֹּאת וּכְמוֹ שֶׁנִּמְצָא כָּתוּב בְּסִפְרֵי הַמְקֻבָּלִים.

גַּם בַּעַל סֵפֶר הָרֵקַנְטִי כָּתַב בְּפָרָשַׁת נָשׂא בְּפָרָשַׁת בִּרְכַּת כֹּהֲנִים וְזֶה לְשׁוֹנוֹ: וְהַפֵּירוּשׁ הָרִאשׁוֹן הוּא דַּעַת הֶחָסִיד רַבֵּינוּ יִצְחָק ן' הָרַב זִכְרוֹנוֹ לִבְרָכָה שֶׁהָיָה ג' לְאֵלִיָּהוּ זִכְרוֹנוֹ לִבְרָכָה כִּי נִגְלָה לְהָרַאֲבָ"ד וְלִמֵּד לוֹ חָכְמַת הַקַּבָּלָה וְהוּא מְסָרָהּ לְהָרַאֲבָ"ד בְּנוֹ וְגַם נִגְלָה לוֹ וְהוּא מְסָרָהּ לִבְנוֹ הָרַבִּי יִצְחָק סַגִּי נְהוֹר שֶׁלֹּא רָאָה מֵעוֹלָם וְגַם לוֹ נִגְלָה וְהוּא מְסָרָהּ לִשְׁנֵי תַּלְמִידָיו הָאֶחָד רַבִּי עֶזְרָא שֶׁפֵּרוּשׁ שִׁיר הַשִּׁירִים וְהַשֵּׁנִי רַבִּי עַזְרִיאֵל וְאַחֲרֵיהֶם נִמְשְׁכָה לְהָרַמְבָּ"ן זִכְרוֹנוֹ לִבְרָכָה וְהָרַאֲבָ"ד עַצְמוֹ בְּסֵפֶר הַשָּׂגוֹתָיו לְהָרַמְבָּ"ם זִכְרוֹנוֹ לִבְרָכָה עַל הִלְכוֹת לוּלָב פֶּרֶק ח' גַּבֵּי דִּין הַהֲדַס שֶׁנִּקְטַם רֹאשׁוֹ כָּשֵׁר הִשִּׂיג עָלָיו הָרַאֲבָ"ד זִכְרוֹנוֹ לִבְרָכָה וְכָתַב זִכְרוֹנוֹ לִבְרָכָה אָמַר אַבְרָהָם כְּבָר הוֹפִיעַ רוּחַ הַקּוֹדֶשׁ בְּבֵית מִדְרָשֵׁנוּ מִכַּמָּה שָׁנִים וְהֶעֱלִינוּ שֶׁהוּא פָּסוּל וְכוּ'. גַּם בְּהִלְכוֹת בֵּית הַבְּחִירָה בַּפֶּרֶק שִׁשִּׁי בַּמֶּה שֶׁכָּתַב הָרַמְבָּ"ם שֶׁהַנִּכְנָס לַמִּקְדָּשׁ בַּזְּמַן הַזֶּה חַיָּב כָּרֵת הִשִּׂיג עָלָיו וְכָתַב: "אָמַר אַבְרָהָם וְכָךְ נִגְלָה לִי מִסּוֹד הַשֵּׁם לִירֵאָיו". עַד כָּאן לְשׁוֹנוֹ.

שִׁבְחֵי הָאֲרִ"י זִכְרוֹנוֹ לִבְרָכָה - יוֹדֵעַ בְּכָל מַעֲשֵׂי בְּנֵי אָדָם שֶׁעָשׂוּ וְשֶׁעֲתִידִים לַעֲשׂוֹת - מַכִּיר בְּרֵיחַ הָאָדָם כָּל מַעֲשָׂיו

וְהִנֵּה הַיּוֹם אַבִּיעַ חִידוֹת וְנִפְלְאוֹת תְּמִים דֵּעִים. כִּי בְּכָל דּוֹר וָדוֹר הִפְלִיא חַסְדּוֹ אִתָּנוּ, אֵל הַשֵּׁם וְיָאֵר לָנוּ עַל יְדֵי הַשְּׂרִידִים אֲשֶׁר הַשֵּׁם קוֹרֵא בְּכָל דּוֹר וָדוֹר כַּנִּזְכַּר, וְגַם בְּדוֹרֵנוּ זֶה אֱלֹהֵי הָרִאשׁוֹנִים וְהָאַחֲרוֹנִים, לֹא הִשְׁבִּית גּוֹאֵל מִיִּשְׂרָאֵל, וַיְקַנֵּא לְאַרְצוֹ, וְיַחֲמֹל עַל עַמּוֹ, וַיִּשְׁלַח לָנוּ עִיר וְקַדִּישׁ מִן שְׁמַיָּא נָחִית, הָרַב הַגָּדוֹל הָאֱלֹהִי הֶחָסִיד, מוֹרִי וְרַבִּי, כְּבוֹד מוֹרֵנוּ הָרַב רַבִּי יִצְחָק לוּרְיָא אַשְׁכְּנַזִּי, זִכְרוֹנוֹ לְחַיֵּי הָעוֹלָם הַבָּא, מָלֵא תּוֹרָה כָּרִמּוֹן, בְּמִקְרָא, בְּמִשְׁנָה, בְּתַלְמוּד, בְּפִלְפּוּל, בְּמִדְרָשִׁים וְאַגָּדוֹת, בְּמַעֲשֵׂה בְּרֵאשִׁית, בְּמַעֲשֵׂה מֶרְכָּבָה, בָּקִי בְּשִׂיחַת אִילָנוֹת, בְּשִׂיחַת עוֹפוֹת, בְּשִׂיחַת מַלְאָכִים, מַכִּיר בְּחָכְמַת הַפַּרְצוּף הַנִּזְכַּר בְּרַבִּי שִׁמְעוֹן בֶּן יוֹחַאי בַּפָּרָשָׁה וְאַתָּה תֶּחֱזֶה.

יוֹדֵעַ בְּכָל מַעֲשֵׂי בְּנֵי אָדָם שֶׁעָשׂוּ, וְשֶׁעֲתִידִים לַעֲשׂוֹת. יוֹדֵעַ בְּמַחְשָׁבוֹת בְּנֵי אָדָם טֶרֶם יוֹצִיאוּם מִן הַכֹּחַ אֶל הַפֹּעַל. יוֹדֵעַ עֲתִידוֹת, וְכָל הַדְּבָרִים הַהוֹוִים בְּכָל הָאָרֶץ, וּלְמָה שֶׁנִּגְזַר תָּמִיד בַּשָּׁמַיִם. יוֹדֵעַ בְּחָכְמַת הַגִּלְגּוּל, מִי חָדָשׁ, וּמִי יָשָׁן, וְאֵיפַת הָאִישׁ הַהוּא בְּאֵיזֶה מָקוֹם תְּלוּיָה בָּאָדָם הָעֶלְיוֹן, וּבַּאָדָם הָרִאשׁוֹן הַתַּחְתּוֹן. יוֹדֵעַ בְּשַׁלְהֶבֶת הַנֵּר וְלַהֶבֶת אֵשׁ דְּבָרִים נִפְלָאִים. מִסְתַּכֵּל וְצוֹפֶה בְּעֵינָיו נִשְׁמוֹת הַצַּדִּיקִים הָרִאשׁוֹנִים וְהָאַחֲרוֹנִים, וּמִתְעַסֵּק עִמָּהֶם בְּחָכְמַת הָאֱמֶת. מַכִּיר בְּרֵיחַ הָאָדָם כָּל מַעֲשָׂיו, עַל דֶּרֶךְ הַהוּא יָנוּקָא בְּפָרָשַׁת בָּלָק. וְכָל הַחָכְמוֹת הַנִּזְכָּרִים, הָיוּ אֶצְלוֹ כְּמֻנָּחִים בְּחֵיקוֹ, בְּכָל עֵת שֶׁיִּרְצֶה, בִּלְתִּי יִצְטָרֵךְ לְהִתְבּוֹדֵד וְלַחֲקֹר עֲלֵיהֶם.

דְּבָרִים מַבְהִילִים לֹא נִרְאוּ וְלֹא נִשְׁמְעוּ בְּכָל הָאָרֶץ מִימֵי רַבִּי שִׁמְעוֹן בֶּן יוֹחַאי עָלָיו הַשָּׁלוֹם וְעַד הֵנָּה - אֵלִיָּהוּ הַנָּבִיא הָיָה נִגְלֶה אֵלָיו תָּמִיד וּמְדַבֵּר עִמּוֹ פֶּה אֶל פֶּה וְלִמְּדוֹ זֹאת הַחָכְמָה

וְעֵינַי רָאוּ וְלֹא זָר דְּבָרִים מַבְהִילִים, לֹא נִרְאוּ וְלֹא נִשְׁמְעוּ בְּכָל הָאָרֶץ, מִימֵי רַבִּי שִׁמְעוֹן בֶּן יוֹחַאי עָלָיו הַשָּׁלוֹם, וְעַד הֵנָּה. וְכָל זֶה הִשִּׂיג, שֶׁלֹּא עַל יְדֵי שִׁמּוּשׁ קַבָּלַת מַעֲשִׂיּוֹת חָס וְשָׁלוֹם, כִּי אִסּוּר גָּדוֹל יֵשׁ בְּשִׁמּוּשָׁם. אָמְנָם כָּל זֶה הָיָה מֵעַצְמוֹ, עַל יְדֵי חֲסִידוּתוֹ וּפְרִישׁוּתוֹ, אַחֲרֵי הִתְעַסְּקוֹ יָמִים וְשָׁנִים רַבִּים, בִּסְפָרִים חֲדָשִׁים גַּם יְשָׁנִים בַּחָכְמָה הַזֹּאת, וַעֲלֵיהֶם הוֹסִיף חֲסִידוּת וּפְרִישׁוּת וְטָהֳרָה וּקְדֻשָּׁה, הִיא הֱבִיאָתוּ לִידֵי אֵלִיָּהוּ הַנָּבִיא, שֶׁהָיָה נִגְלֶה אֵלָיו תָּמִיד, וּמְדַבֵּר עִמּוֹ פֶּה אֶל פֶּה, וְלִמְּדוֹ זֹאת הַחָכְמָה, וּכְמוֹ שֶׁאֵּרַע לְהָרַאֲבָ"ד זִכְרוֹנוֹ לִבְרָכָה, כַּנִּזְכַּר לְעֵיל בְּשֵׁם הָרֵקַנְטִי. וְאַף אִם פָּסְקָה נְבוּאָה, רוּחַ הַקֹּדֶשׁ עַל יְדֵי אֵלִיָּהוּ זִכְרוֹנוֹ לִבְרָכָה לֹא פָּסַק, וּכְמוֹ שֶׁהוּבָא בְּפָסוּק נְבִיאִים, עַל פָּסוּק וּדְבוֹרָה אִשָּׁה נְבִיאָה, תַּנָּא דְּבֵי אֵלִיָּהוּ: מֵעִיד אֲנִי עָלַי שָׁמַיִם וָאָרֶץ, הֵן אִישׁ אוֹ אִשָּׁה וְכוּ', אֲפִילוּ עֶבֶד, אֲפִלּוּ שִׁפְחָה, הַכֹּל לְפִי מַעֲשָׂיו, מִיָּד רוּחַ הַקֹּדֶשׁ שׁוֹרָה עָלָיו. וְעַל דֶרֶךְ זֶה הִזְכִּירוּ גַּם כֵּן שָׁם עַל פָּסוּק וְאֵלֶּה דִּבְרֵי דָּוִד הָאַחֲרוֹנִים עַיֵּן שָׁם.

גַּם נִזְכַּר בְּהַקְדָּמַת הַתִּקּוּנִין בִּכְתִיבַת יָד וְזֶה לְשׁוֹנוֹ: וְאַנְתְּ אֵלִיָּהוּ עָתִיד לְאִתְגַּלְּיָיא בְּסוֹף יוֹמַיָּא, וְאִית מַאן דְּעָתִיד לְאִתְגַּלְּיָיא לֵיהּ אַפִּין בְּאַפִּין. וְאִית מַאן דְּעָתִיד לְאִתְגַּלְּיָיא לֵיהּ בִּטְמִירוּ בְּעֵין הַשֵּׂכֶל דִּילֵיהּ וְכוּ'.

וְהִנֵּה מִלְּבַד הַחֲקִירוֹת וְהַנִּסְיוֹנוֹת וְהַמּוֹפְתִים אֲשֶׁר רָאִינוּ בְּעֵינֵינוּ מִן הָרַב הַנִּזְכַּר זִכְרוֹנוֹ לְחַיֵּי הָעוֹלָם הַבָּא, הִנֵּה הַדְּרוּשִׁים וְהַדְּבָרִים עַצְמָם אֲשֶׁר בְּחִבּוּרִי זֶה יְעִידוּן יַגִּידוּן, וְכָל רוֹאֵיהֶם יַכִּירוּם, כִּי דְּבָרִים עֲמֻקִּים וְנִפְלָאִים כָּאֵלֶּה, אֵין יְכֹלֶת בְּשֵׂכֶל אֱנוֹשִׁי לְחַבְּרָהּ, אִם לֹא בְּכֹחַ הַשְׁפָּעַת רוּחַ הַקֹּדֶשׁ עַל יְדֵי אֵלִיָּהוּ זִכְרוֹנוֹ לִבְרָכָה. וּלְמַעַן אַל יָשֵׁת לִבְּךָ אֶל אֲשֶׁר תִּמְצָא בִּקְצָת סִפְרֵי הַמְקֻבָּלִים הַמְחַבְּרִים עַל פִּי עִיּוּן שִׂכְלָם הָאֱנוֹשִׁי אָכִין לְךָ הַדֶּרֶךְ וְאַשְׂכִּילְךָ בְּדֶרֶךְ זוֹ תֵּלֵךְ בְּאֹרַח מִישׁוֹר.

הַסְתָּרַת הַקַּבָּלָה שֶׁל הָרַבִּי שִׁמְעוֹן בֶּן יוֹחַאי וְאַחֲרֵי הָרַמְבָּ"ן

הִנֵּה הַחָכְמָה הַזֹּאת הָיְתָה נִגְלֵית בְּאִתְגַּלְיָא עַד פְּטִירַת הָרַבִּי שִׁמְעוֹן בֶּן יוֹחַאי עָלָיו הַשָּׁלוֹם וּמֵאָז וָאֵילָךְ נִסְתַּם חָזוֹן כַּנִּזְכַּר לְעֵיל מֵאוֹתוֹ הַמַּאֲמָר דְּפָרָשַׁת וַיְחִי (דַּף ריז.) כַּאֲשֶׁר רָאָה בְּחֶזְיוֹן חֲלוֹמוֹ רַבִּי יְהוּדָה לְרַבִּי שִׁמְעוֹן בֶּן יוֹחַאי דַּהֲוָה סָלִיק עַל אַרְבַּע גַּדְפִין מִתְתַּקְנָן, וְסֵפֶר תּוֹרָה עִמֵּיהּ, וְלָא שָׁבִיק כָּל סִפְרֵי רָזִין עִלָּאִין וַאֲגַדְתָּא, דְּלָא סָלִיק לוֹן בַּהֲדֵיהּ וְכוּ', וְאָמַר וַדַּאי מִדְּשָׁכִיב רִבִּי שִׁמְעוֹן, חָכְמְתָא אִסְתַּלְּקַת מֵאַרְעָא וְכוּ' וְלָא אִשְׁתָּאַר בְּעַלְמָא, בַּר כְּמָה דִכְתִיב (שְׁמוֹת טז) קַח צִנְצֶנֶת אַחַת וְגוֹ' לְמִשְׁמֶרֶת לְאַצְנָעוּתָא וְכוּ'.

וְכָל אֶחָד מֵהַחֲכָמִים הַיּוֹדְעִים בַּחָכְמָה הַזֹּאת מֵאָז וָאֵילָךְ, הָיוּ עוֹסְקִים בָּהּ בְּהֶסְתֵּר גָּדוֹל וְלֹא בְּאִתְגַּלְיָא וְלֹא הָיָה מְגַלֶּה אוֹתָהּ אֶלָּא לְתַלְמִידוֹ הַיָּחִיד בְּדוֹרוֹ, וְאַף זֶה בְּרָאשֵׁי פְּרָקִים מִפֶּה אֶל פֶּה, מְגַלֶּה טֶפַח וּמְכַסֶּה אֶלֶף טְפָחִים, וְהָיְתָה הַחָכְמָה הַזֹּאת מִתְמוֹטֶטֶת וּמִתְמַעֶטֶת וְהוֹלֶכֶת מִדּוֹר לְדוֹר עַד הָרַמְבָּ"ן זִכְרוֹנוֹ לִבְרָכָה אַחֲרוֹן הַמְקֻבָּלִים הָאֲמִתִּיִּים.

וְהִנֵּה כָּל סִפְרֵי הַגְּאוֹנִים כְּמוֹ רַבֵּינוּ הַאי גָּאוֹן זִכְרוֹנוֹ לִבְרָכָה וַחֲבֵרָיו כֻּלָּם נְכוֹחִים לַמֵּבִין אֵין בָּהֶם נִפְתָּל וְעִקֵּשׁ, אֲבָל דִּבְרֵיהֶם בְּתַכְלִית הַהֶעְלֵם, וְכֵן כָּל דִּבְרֵי אוֹתָם הַחֲכָמִים שֶׁזָּכַרְנוּ לְעֵיל בְּשֵׁם הָרֵקַנְטִי, שֶׁהָיָה נִגְלֶה עֲלֵיהֶם אֵלִיָּהוּ הַנָּבִיא זִכְרוֹנוֹ לִבְרָכָה, כֻּלָּם דִּבְרֵי אֱמֶת, וְגַם הֵם סְתוּמִים בְּחֶזְקַת הַיָּד, גַּם פֵּירוּשׁ סֵפֶר יְצִירָה שֶׁמְּכֻנֶּה בְּשֵׁם הָרַאֲבָ"ד זִכְרוֹנוֹ לִבְרָכָה, עִם הֱיוֹת שֶׁחִבְּרוֹ חָכָם אֶחָד אַשְׁכְּנַזִּי וְאֵינָם דִּבְרֵי הָרַאֲבָ"ד, עִם כָּל זֶה דְּבָרָיו אֲמִתִּיִּים, וְגַם הֵם סְתוּמִים וְנֶעֱלָמִים. גַּם סֵפֶר הַנִּקְרֵאת בְּרִית הַמְּנוּחָה, הִיא נַעֲשֶׂה עַל דֶּרֶךְ הַנִּזְכַּר לְעֵיל, כְּעִנְיַן מוֹרִי וְרַבִּי זִכְרוֹנוֹ לִבְרָכָה, כִּי נִגְלָה אֵלָיו נִשְׁמַת צַדִּיק אֶחָד וְהָיָה מְלַמְּדוֹ, וְכָל דְּבָרָיו סְתוּמִים וַחֲתוּמִים, כִּי נֶאֱמַן רוּחַ מְכַסֶּה דָּבָר הָיָה, וְעָמֹק עָמֹק מִי יִמְצָאֶנּוּ. גַּם הַחִבּוּר שֶׁעָשָׂה הָרַמְבָּ"ן זִכְרוֹנוֹ לִבְרָכָה, אֱמֶת וְיַצִּיב וְנָכוֹן וְקַיָּם לְמִי שֶׁיְּבִינֵהוּ, כַּאֲשֶׁר הוּא עַצְמוֹ כָּתַב שָׁם בְּהַקְדָּמַת חִבּוּרוֹ, וּזְכַרְנוּהָ אֲנַחְנוּ לְמַעְלָה.

בְּעִנְיַן כָּל סִפְרֵי הַמְקֻבָּלִים

וְהִנֵּה כָּל סִפְרֵי הַמְקֻבָּלִים הָאַחֲרוֹנִים שֶׁהָיוּ אַחַר הָרַמְבָּ"ן זִכְרוֹנוֹ לִבְרָכָה אַל תִּקְרַב אֲלֵיהֶם כִּי מִן הָרַמְבָּ"ן וָאֵילָךְ נִסְתְּרָה דֶּרֶךְ הַחָכְמָה הַזֹּאת מֵעֵינֵי כָּל הַחֲכָמִים וְלֹא נִשְׁאַר בָּהֶם כִּי אִם קְצָת עַנְפֵי הַקְדָּמוֹת בִּלְתִּי שָׁרְשֵׁיהֶם וַעֲלֵיהֶם בָּנוּ הַמְקֻבָּלִים הָאַחֲרוֹנִים זִכְרוֹנָם לִבְרָכָה דִּבְרֵיהֶם בְּשֵׂכֶל אֱנוֹשִׁי וּמֵעַצְמְךָ תּוּכַל לָדַעַת לַעֲמֹד עַל הַמִּבְחָן כִּי הַמְעַיֵּן הֶחָרִיף יוּכַל לִכְלֹל וְלֵידַע רֹב הַקְדָּמוֹתֵיהֶם וּכְלָלֵיהֶם בְּד' אוֹ ה' יָמִים וְכָל דִּבְרֵיהֶם כֵּפֶל הָעִנְיָן בְּמִלּוֹת שׁוֹנוֹת וְכָל פְּרִי הַקְדָּמָתָם הִיא הֱיוֹת עֶשֶׂר סְפִירוֹת נִמְצָאוֹת וְחִבְּרוּ תִּלֵּי תִּלִּים שֶׁל סְפָרִים בָּעִנְיָן אֲשֶׁר כְּלָלוּת דִּבְרֵיהֶם יִכָּתְבוּ בְּב' אוֹ בְּג' קוּנְטְרֵסִים וְלֹא כֵן מָצִינוּ בָּרִאשׁוֹנִים.

וּכְמוֹ שֶׁכָּתְבוּ זִכְרוֹנָם לִבְרָכָה עַל פָּסוּק קְוֻצּוֹתָיו תַּלְתַּלִּים שֶׁהָיָה רַבִּי עֲקִיבָא דּוֹרֵשׁ עַל כָּל קוֹץ וְקוֹץ תִּלֵּי תִּלִּים שֶׁל הֲלָכוֹת גַּם רַבָּן יוֹחָנָן בֶּן זַכַּאי וְרַבִּי אֱלִיעֶזֶר וְרַבִּי יְהוֹשֻׁעַ וְרַבִּי עֲקִיבָא הָיוּ אוֹמְרִים אִם יִהְיוּ כָּל הַשָּׁמַיִם גְּוִילִים וְכָל הַיָּמִים דְּיוֹ וְכָל הַקָּנִים קֻלְמוֹסִים וְכָל בְּנֵי אָדָם לַבְלָרִין לֹא יַסְפִּיקוּ לִכְתֹּב מַה שֶּׁקִּבַּלְתִּי מֵרַבּוֹתַי וְלֹא חָסַרְתִּי מֵהֶם כְּכֶלֶב הַמְלַקֵּק בַּיָּם וּכְמִכְחוֹל בִּשְׁפוֹפֶרֶת וּכְמֵרִיחַ בְּאֶתְרוֹג כַּנִּזְכַּר, עַיֵּן בְּמִדְרָשׁ שִׁיר הַשִּׁירִים רַבָּה.

כִּי הִנֵּה הַתּוֹרָה שְׁמוֹתָיו שֶׁל הַקָּדוֹשׁ בָּרוּךְ הוּא וְנִקְרָא תּוֹרָה עַל שֵׁם הוֹרָאָה שֶׁהִיא לְהוֹרוֹת עַל בּוֹרְאָהּ יִתְבָּרַךְ מַה הוּא וּמַה עִנְיָנוֹ וּכְמוֹ שֶׁהוּא יִתְבָּרַךְ אֵין לוֹ רָשׁוּת וְסוֹף כֵּן אֵין לְתוֹרָתוֹ קִצְבָּה וְשִׁעוּר וּכְמוֹ שֶׁאָמַר הַכָּתוּב אֲרֻכָּה מֵאֶרֶץ מִדָּה וּרְחָבָה מִנִּי יָם.

וְאַנְשֵׁי לֵבָב שִׁמְעוּ לִי אַל יֶהֶרְסוּ אֶל הַשֵּׁם לִרְאוֹת בְּסִפְרֵי הָאַחֲרוֹנִים הַבְּנוּיִים עַל פִּי הַשֵּׂכֶל הָאֱנוֹשִׁי וְשׁוֹמֵעַ לִי יִשְׁכֹּן בֶּטַח וְשַׁאֲנָן מִפַּחַד רָעָה.

וְלָכֵן אֲנִי הַכּוֹתֵב הַצָּעִיר חַיִּים וִיטַאל רָצִיתִי לְזַכּוֹת אֶת הָרַבִּים בְּהֶעְלֵם נִמְרָץ וְהַמַּשְׂכִּילִים יָבִינוּ. וְקָרָאתִי שֵׁם הַחִבּוּר הַזֶּה עַל שְׁמִי סֵפֶר עֵץ חַיִּים וְגַם עַל שֵׁם הַחָכְמָה הַזֹּאת הָעֲצוּמָה חָכְמַת הַזֹּהַר הַנִּקְרָא עֵץ חַיִּים וְלֹא עֵץ הַדַּעַת כַּנִּזְכַּר לְעֵיל, בַּעֲבוּר כִּי בַּחָכְמָה הַזֹּאת טוֹעֲמֶיהָ חַיִּים זָכוּ וְיִזְכּוּ לְאַרְצוֹת הַחַיִּים הַנִּצְחִיִּים וּמֵעֵץ הַחַיִּים הַזֶּה מִמֶּנּוּ תֹּאכֵל וְאָכַל וְחַי לְעוֹלָם.

וְאַשְׂכִּילְךָ וְאוֹרְךָ דֶּרֶךְ זוֹ תֵּלֵךְ. דַּע, מִן הַיּוֹם אֲשֶׁר מוֹרִי זִכְרוֹנוֹ לְחַיֵּי הָעוֹלָם הַבָּא, הֵחֵל לְגַלּוֹת זֹאת הַחָכְמָה, לֹא זָזָה יָדִי מִתּוֹךְ יָדוֹ אֲפִלּוּ רֶגַע אֶחָד. וְכָל אֲשֶׁר תִּמְצָא כָּתוּב בְּאֵיזֶה קוּנְטְרֵסִים עַל שְׁמוֹ זִכְרוֹנוֹ לִבְרָכָה, וְיִהְיֶה מִנֶּגֶד מַה שֶּׁכָּתַבְתִּי בַּסֵּפֶר הַזֶּה, טָעוּת גָּמוּר הוּא, כִּי לֹא הֵבִינוּ דְּבָרָיו. וְאִם יֵשׁ בָּהֶם אֵיזֶה תּוֹסְפוֹת שֶׁאֵינוֹ חוֹלֵק עִם סִפְרֵנוּ זֶה, אַל תָּשִׁית לִבְּךָ בְּקֶבַע אֵלָיו, כִּי שׁוּם אֶחָד מֵהַשּׁוֹמְעִים אֶת דִּבְרֵי קָדְשׁוֹ, לֹא יָרְדוּ לְעֹמֶק דְּבָרָיו וְכַוָּנָתוֹ, וְלֹא הֱבִינוּם בְּלִי שׁוּם סָפֵק.

וְאִם יַעֲלֶה בְּדַעְתְּךָ, לַחֲשֹׁב שֶׁתּוּכַל לִבְרֹר הַטּוֹב וּלְהַנִּיחַ הָרַע, אֶל בִּינָתְךָ אַל תִּשָּׁעֵן, כִּי אֵין הַדְּבָרִים הָאֵלּוּ מְסוּרִים אֶל לֵב הָאָדָם כְּפִי שֵׂכֶל אֱנוֹשִׁי, וְהַסְּבָרָא בָּהֶם סַכָּנָה עֲצוּמָה, וִיחַשֵּׁב בִּכְלַל קוֹצֵץ בַּנְּטִיעוֹת חָס וְשָׁלוֹם. לָכֵן הִזְהַרְתִּיךָ, וְאַל תִּסְתַּכֵּל בְּשׁוּם קוּנְטְרֵסִים הַנִּכְתָּבִים בְּשֵׁם מוֹרִי זִכְרוֹנוֹ לְחַיֵּי הָעוֹלָם הַבָּא, זוּלָתִי בַּמֶּה שֶׁכָּתַבְנוּ לְךָ בַּסֵּפֶר הַזֶּה, וְדַי לְךָ בְּהַתְרָאָה זֹאת.

סֵדֶר וְתֹכֶן הַסֵּפֶר

וְרָאִיתִי לְחַלֵּק הַסֵּפֶר לְב' חֲלָקִים, וְכָל חֵלֶק מֵהֶם יִתְחַלֵּק לְד' שְׁעָרִים.

הַחֵלֶק הָא': יִתְחַלֵּק לְד' שְׁעָרִים. וְאֵלּוּ הֵם. הַשַּׁעַר הָאֶחָד בַּמֶּה שֶׁהֶעְתַּקְתִּי מִכְּתִיבַת יַד מוֹרִי זִכְרוֹנוֹ לְחַיֵּי הָעוֹלָם הַבָּא עַצְמוֹ שֶׁבֵּאֵר כַּמָּה מַאֲמָרִים וְכַמָּה דְּרוּשִׁים. הַשַּׁעַר הַב' בַּהַקְדָּמוֹת שֶׁשָּׁמַעְתִּי מִפִּי מוֹרִי זִכְרוֹנוֹ לְחַיֵּי הָעוֹלָם הַבָּא. הַג' בְּבֵאוּר כַּמָּה מַאֲמָרִים מִן סֵפֶר הַזֹּהַר וְסֵפֶר הַתִּקּוּנִים וּשְׁאָר מַאַמְרֵי רַבּוֹתֵינוּ זִכְרוֹנָם לִבְרָכָה בְּתַלְמוּד וּבְאַגָּדוֹת. הַשַּׁעַר הַד' בְּבֵאוּר פְּסוּקִים נִפְרָדִים בְּכָל הַכ"ד סְפָרִים.

וְהַחֵלֶק הַב': גַּם הוּא נֶחֱלָק לְד' שְׁעָרִים. הַשַּׁעַר הָא' בְּבֵאוּר כַּוָּנַת הַתְּפִלּוֹת שֶׁל הַחֹל וְשֶׁל הַשַּׁבָּתוֹת וְיָמִים טוֹבִים וְרָאשֵׁי חֳדָשִׁים וַחֲנֻכָּה וּפוּרִים וְכָל הַמַּעֲשִׂים וְהַמִּצְווֹת הַנְהוּגוֹת בְּכָל זְמַנִּים אֵלּוּ. הַשַּׁעַר הַב' בְּבֵאוּר טַעֲמֵי קְצָת מִצְווֹת וְסִדַּרְתִּים כְּפִי מְקוֹמָם בְּכָל פָּרָשָׁה מִסְפָּר פַּרְשִׁיּוֹת. הַשַּׁעַר הַג' שַׁעַר רוּחַ הַקֹּדֶשׁ בְּיִחוּדִים וְהַנְהָגוֹת לְקַבֵּל וּלְהַשִּׂיג רוּחַ הַקֹּדֶשׁ וּבִקְצָת כַּוָּנוֹת וְתִקּוּנִין עַל קְצָת עֲבֵרוֹת וּדְבָרִים אֲחֵרִים וּלְהוֹדִיעַ עִנְיַן חָכְמַת הַפַּרְצוּף מָה עִנְיָנָהּ וְכַיּוֹצֵא בָּהּ. הַשַּׁעַר הַד' דְּרוּשׁ הַגִּלְגּוּל וּבָהּ יוֹדִיעַ גַּם כֵּן שָׁרְשֵׁי נְשָׁמוֹת פְּרָטִיִּים שֶׁל הַנְּבִיאִים וְתַנָּאּים וְאָמוֹרָאִים.

וְדַע כִּי אַף עַל פִּי שֶׁחִלַּקְתִּי הַחִבּוּר הַזֶּה לְח' שְׁעָרִים זֶהוּ עַל דֶּרֶךְ כְּלָלוּת אָמְנָם אֵין לְךָ אוֹת וְאוֹת שֶׁאֵין בּוֹ הַקְדָּמוֹת וְאֵין לְךָ שַׁעַר וְשַׁעַר שֶׁלֹּא נִכְלָל מִכָּל הַח' שְׁעָרִים וּכְמוֹ שֶׁתִּרְאֶה בְּעֵינֶיךָ בְּעֶזְרַת הַשֵּׁם בַּהַקְדָּמָה מְבוֹא שְׁעָרִים וְהֵם הַקְדָּמָה כּוֹלְלוֹת כָּל הַסְּפָרִים וְיִהְיֶה נֶחֱלָקִים עַל דֶּרֶךְ א"ב ג"ד וְאַחַר כָּךְ יִהְיֶה ז' הֵיכָלוֹת, וְהֵן, הֵיכַל אָדָם קַדְמוֹן, הֵיכַל נְקוּדִים, הֵיכַל כֶּתֶר, הֵיכַל אַבָּא וְאִמָּא, הֵיכַל זְעֵיר אַנְפִּין, הֵיכַל נוּקְבָא וְלֵאָה, וְדוֹר הַמִּדְבָּר מַטֶּה וְסֶלַע, וּמִן הֵיכַל כְּלָלוּת אֲ'צִילוּת בְּ'רִיאָה יְ'צִירָה עֲ'שִׂיָּה, אַחַר כָּךְ כָּל הֵיכָל נֶחֱלָק לִשְׁעָרִים, הֵיכַל אָדָם קַדְמוֹן, שַׁעַר עֲצָמוֹת, שַׁעַר אֹזֶן חֹטֶם פֶּה, שַׁעַר הָעֲקוּדִים כוּ'. סָלִיק הַהַקְדָּמָה.

גַּם צָרִיךְ שֶׁתֵּדַע כִּי בְּסוֹף כָּל שַׁעַר וְשַׁעַר כָּתַבְתִּי כַּמָּה דְּרוּשִׁים שֶׁקִּבַּלְתִּי וְשָׁמַעְתִּי מִפִּי קְצָת תַּלְמִידֵי מוֹרִי זִכְרוֹנוֹ לְחַיֵּי הָעוֹלָם הַבָּא, שֶׁשָּׁמְעוּ מִפִּיו בְּאֵיזֶה זְמַן שֶׁאֲנִי לֹא הָיִיתִי יוֹשֵׁב שָׁם, וְרָאִיתִי לְכָתְבָם בְּכָל סוֹף כָּל שַׁעַר וְשַׁעַר כְּפִי עִנְיָנוֹ. עַד כָּאן הַקְדָּמַת הָרַב הַמְחַבֵּר זִכְרוֹנוֹ לְחַיֵּי הָעוֹלָם הַבָּא.

עוֹד הַקְדָּמָה לְמוֹרֵנוּ הָרַב חַיִּים וִיטַאל: - חֶלְקֵי הַסֵּפֶר

הַקְדָּמָה שֶׁקִּבַּלְתִּי אֲנִי הַצָּעִיר חַיִּים וִיטַאל מִמּוֹרִי וְרַבִּי בּוּצִינָא קַדִּישָׁא הָרַב הָאֱלֹהִי הֶחָסִיד הֶעָנָו כְּבוֹד מוֹרֵנוּ הָרַב רַבִּי יִצְחָק לוּרְיָא אַשְׁכְּנַזִּי שֶׁלָּמַד עִם אֵלִיָּהוּ זֶה לְשׁוֹנוֹ. גַּם חָבְרוּ אֲלֵיהֶם קְצָת כַּוָּנוֹת הַתְּפִלּוֹת וְכַוָּנוֹת הַיִּחוּדִים וְכַוָּנוֹת עַל דֶּרֶךְ אֱמֶת אֲשֶׁר קְרָאתִיו פְּרִי עֵץ חַיִּים לְיַחֵד מְאוֹרוֹת עֶלְיוֹנִים כַּאֲשֶׁר יָבוֹא לִפְנִים בְּעֶזְרַת הַשֵּׁם וּקְצָת בֵּאוּרֵי מַאַמְרֵי הַזֹּהַר וּבֵאוּר פְּסוּקִים עַל דֶּרֶךְ הָאֱמֶת וְעַל פִּי הַפְּשָׁט מִדְּרוּשֵׁי נְשָׁמוֹת וְגִלְגּוּלִים אֲשֶׁר קָרָאנוּ בְּשֵׁם נוֹף עֵץ חַיִּים.

בְּעִנְיַן סִפְרֵי קַבָּלָה אֲחֵרִים

וּבְעִנְיַן סִפְרֵי הַקַּבָּלָה הָאֲמִתִּיִּים הַנִּמְצָאִים, אָמַר לָנוּ מוֹרִי זִכְרוֹנוֹ לְחַיֵּי הָעוֹלָם הַבָּא, כִּי שַׁלְשֶׁלֶת קַבָּלַת הָרַאֲבָ"ד וּבְנוֹ הָרַבִּי יִצְחָק סַגִּי נְהוֹר וְתַלְמִידָיו, עַד הָרַמְבָּ"ן זִכְרוֹנוֹ לִבְרָכָה תַּלְמִידוֹ תַּלְמִידוֹ כֻּלָּם קַבָּלָה אֲמִתִּית מִפִּי אֵלִיָּהוּ זִכְרוֹנוֹ לִבְרָכָה שֶׁנִּגְלָה אֲלֵיהֶם.

וּבֵאוּר הָרַמְבָּ"ן שֶׁעָשָׂה עַל הַתּוֹרָה הוּא עָמֹק מְאֹד וְאֵין מִי שֶׁיּוּכַל לַהֲבִינוֹ שֶׁדְּבָרָיו סְתוּמִים עַד מְאֹד וְהוּא סֵפֶר יָקָר וְנֶחְמָד מְאֹד לַמְּבִינִים אוֹתוֹ.

וּבֵאוּר סֵפֶר יְצִירָה לְהָרַאֲבָ"ד אֵינֶנּוּ לְהָרַאֲבָ"ד זִכְרוֹנוֹ לִבְרָכָה הַנִּזְכַּר לְעֵיל, אֶלָּא חָכָם גָּדוֹל אֶחָד וְהָיָה גָּדוֹל בְּחָכְמַת הַקַּבָּלָה וְסֵפֶר הַנִּקְרָא בְּרִית מְנוּחָה הוּא אֲמִתִּי וְחִבְּרוֹ חָכָם גָּדוֹל בְּתוֹרָה וּבְחָכְמָה וְנֶאֱמַן רוּחַ וְכִסָּה אֶת דְּבָרָיו בְּעֹמֶק וְנַעֲשָׂה עַל פִּי נִשְׁמַת צַדִּיק אֶחָד קַדְמוֹן שֶׁנִּגְלָה אֵלָיו אֵלִיָּהוּ זִכְרוֹנוֹ לִבְרָכָה וְלִמְּדוֹ. וּשְׁאָר סִפְרֵי הַקַּבָּלָה שֶׁלְּאַחַר הָרַמְבָּ"ן זִכְרוֹנוֹ לִבְרָכָה אַל תִּשְׁלַח יָדְךָ אֲלֵיהֶם כִּי הֵם בְּנוּיִים בְּשֵׂכֶל אֱנוֹשִׁי וְלֹא מְקֻבָּלִים לֹא מִפְּנֵי אַחֲרוֹנִים וְלֹא מִפִּי רִאשׁוֹנִים [בְּעֵץ חַיִּים כְּתַב יַד שֶׁל הֶחָסִיד בַּעַל יְסוֹד וְשֹׁרֶשׁ הָעֲבוֹדָה אִיתָא בְּזֶה הַלָּשׁוֹן לֹא מִפִּי רִאשׁוֹנִים וְלֹא מִפִּי עֶלְיוֹנִים]:

אֵלּוּ הֵן הַדְּבָרִים שֶׁשָּׁמַעְתִּי מִמּוֹרִי הַקָּדוֹשׁ כְּבוֹד מוֹרֵנוּ הָרַב יִצְחָק לוּרְיָא, וְכָל דְּרוּשׁ וּדְרוּשׁ יֵשׁ בּוֹ הַקְדָּמוֹת וּכְלָלִים שׁוֹנִים זֶה מִזֶּה מִפְּרָטֵי עֶשֶׂר סְפִירוֹת דַּאֲ'צִילוּת בְּ'רִיאָה יְ'צִירָה עֲ'שִׂיָּה, וְעָלָה בְּדַעְתִּי שֶׁלֹּא לִפְרֹד וּלְחַלֵּק הַדְּרוּשִׁים, וּלְסַדֵּר הַקְדָּמוֹת וּכְלָלוֹת אֲשֶׁר בְּכָל דְּרוּשׁ וּדְרוּשׁ מֵהֶם, כָּל הַקְדָּמָה וְהַקְדָּמָה בִּפְנֵי עַצְמוֹ עַל סֵדֶר עֶשֶׂר סְפִירוֹת דַּאֲ'צִילוּת בְּ'רִיאָה יְ'צִירָה עֲ'שִׂיָּה, כִּי בְּזֶה יִהְיֶה נָקֵל בְּעֵינֵי הַמְעַיֵּן בָּהֶם לִמְצֹא דִּבְרֵי חֵפֶץ תַּאֲוַת מְבֻקָּשׁוֹ.

אָכֵן זָחַלְתִּי וָאִירָא, לְפִי שֶׁיֵּשׁ בַּדְּרוּשִׁים הַלָּלוּ דְּבָרִים רַבִּים, אֲשֶׁר הָרוֹאֶה יַחֲשֹׁב שֶׁהֵם דְּבָרִים הַמְנֻגָּדִים זֶה אֶת זֶה. וּלְאֶפֶס הַפְּנַאי לֹא הָיָה לִי זְמַן אַחֲרֵי שָׁמְעָם, לִשְׁאֹל אֶת פִּי מוֹרִי זִכְרוֹנוֹ לְחַיֵּי הָעוֹלָם הַבָּא. יַנְחֵנִי בְּמַעְגְּלֵי צֶדֶק הַדְּרוּשִׁים הָאֵלּוּ, וּלְסַלֵּק וּלְהָרִים מִכְשׁוֹל אֲשֶׁר בָּהֶם לְמַאן דְּעָאל וְלֹא נָפַק.

וְאִם יִרְצֶה הָאָדָם לְהַעֲמִיק אֶת עֹמֶק מַחְשַׁבְתּוֹ בָּהֶם וּלְהַעֲמִיד עַל נָכוֹן, מִי הוּא אֲשֶׁר עָרֵב לִבּוֹ לְהוֹסִיף וְלִגְרֹעַ כִּמְלֹא אוֹת אַחַת קְטַנָּה כַּאֲשֶׁר לֹא שָׁמַע וְלֹא קִבֵּל מֵרַבּוֹ, כִּי עֲווֹנוֹ גָּדוֹל מִנְּשׂוֹא, כַּנִּזְכַּר בְּהַקְדָּמַת הַזֹּהַר וּבְפָרָשַׁת יִתְרוֹ בְּפָרָשַׁת לֹא תַּעֲשֶׂה לְךָ פֶּסֶל, וּבִמְקוֹם זוּלָתָם, אֲשֶׁר הָרוֹאֶה דִּבְרֵי זֹהַר הַהֵמָּה, תִּסְמַר שַׂעֲרוֹת בְּשָׂרוֹ, כַּנִּזְכַּר בַּמִּדְרָשׁ עַל פָּסוּק תֵּאָלַמְנָה שִׂפְתֵי שָׁקֶר וְכוּ', יִתְפָּרְכוּן יִשְׁתַּתְּקוּן כוּ'.

עַל כֵּן עָלְתָה הַסְכָּמָתִי שֶׁלֹּא לְהוֹסִיף וְשֶׁלֹּא לִגְרֹעַ כִּמְלֹא נִימָא אֲפִילּוּ בְּעִנְיַן הַסֵּדֶר בְּעַצְמוֹ, כַּאֲשֶׁר שָׁמַעְתִּי מִפִּי מוֹרִי זִכְרוֹנוֹ לְחַיֵּי הָעוֹלָם הַבָּא, וְאַחַר כָּךְ אֲחַבֵּר מַרְאֵה מָקוֹם כָּל אֶחָד הַקְדָּמָה בִּפְנֵי עַצְמוֹ בְּחִבּוּר זֶה. וְזֶה הָחֵלִי בְּעֶזְרַת צוּרִי וְגוֹאֲלִי. עַד כָּאן מִכְּתַב יַד הָרַב חַיִּים וִיטַאל זִכְרוֹנוֹ לְחַיֵּי הָעוֹלָם הַבָּא.

זֹאת לוֹקַחַת וּמָעֳתֶקֶת מִסֵּפֶר עֵץ חַיִּים שֶׁבְּדַמֶּשֶׂק מִכְּתַב יַד הָרַב חַיִּים וִיטַאל זִכְרוֹנוֹ לִבְרָכָה בְּעַצְמוֹ וְזֶה לְשׁוֹנוֹ:

אָמַר הַצָּעִיר וְהַזָּעִיר הָרַב חַיִּים וִיטַאל: בִּרְאוֹתִי תְּשׁוּקַת הַחֲרֵדִים אֶל דְּבַר הַשֵּׁם, רָאִיתִי לְחַבֵּר הַסֵּפֶר הַזֶּה, וּלְהָאִיר עֵינֵיהֶם בִּקְצָת הַקְדָּמוֹת שֶׁקִּבַּלְתִּי מִמּוֹרִי זִכְרוֹנוֹ לְחַיֵּי הָעוֹלָם הַבָּא כַּאֲשֶׁר אֲבָאֵר, וּמֵהֶם תּוּכַל לֶאֱחֹז וְלָקַחַת מֵעֵץ חַיִּים, כַּאֲשֶׁר תִּרְאֶה בְּעֶזְרַת הַשֵּׁם, דְּבָרַי בְּנוּיִים עַל הַקְדָּמוֹת נֶעֱלָמוֹת שֶׁנִּתְגַּלּוּ לְמוֹרִי זִכְרוֹנוֹ לְחַיֵּי הָעוֹלָם הַבָּא בְּרוּחַ הַקֹּדֶשׁ עַל פִּי אֵלִיָּהוּ זִכְרוֹנוֹ לִבְרָכָה.

וְהַיּוֹם אַבִּיעַ חִידוֹת וְנִסִּים וְנִפְלְאוֹת תְּמִים דֵּעִים, כִּי כְּמוֹ שֶׁבְּכָל דּוֹר וְדוֹר אֱלֹהֵי הָרִאשׁוֹנִים וְאַחֲרוֹנִים הִפְלִיא חַסְדּוֹ עִמָּנוּ, כֵּן הַיּוֹם הַזֶּה חָשַׂף אֶת זְרוֹעַ קָדְשׁוֹ, וְשָׁלַח לָנוּ עִיר וְקַדִּישׁ מִן הַשָּׁמַיִם נָחִית, הָרַב הֶחָסִיד הַמְקֻבָּל הָאֱלֹהִי [כְּרַבִּי שִׁמְעוֹן בֶּן יוֹחַאי] בְּדוֹרוֹ, כְּבוֹד מוֹרֵנוּ הָרַב רַבִּי יִצְחָק לוּרְיָא זִכְרוֹנוֹ לְחַיֵּי הָעוֹלָם הַבָּא, וּמִמֵּצַר מִצְרַיִם קָרָאנוּ יָ"הּ, וְעָנָנוּ בַּמֶּרְחָב יָ"הּ, בְּאֶרֶץ קְדוֹשָׁה וְרַחֲבַת יָדַיִם, עִיר גְּדוֹלָה לֵאלֹהִים שֶׁל חֲכָמִים וְשֶׁל סוֹפְרִים צְפָ"ת תִּבָּנֶה וְתִכּוֹנֵן בִּמְהֵרָה בְּיָמֵינוּ אָמֵן, גָּלִיל הָעֶלְיוֹן.

כִּי שְׁנֵי שָׁנִים קֹדֶם פְּטִירַת הָרַב זִכְרוֹנוֹ לְחַיֵּי הָעוֹלָם הַבָּא, בָּא אָנוּס מִמִּצְרַיִם עַל פִּי הַדִּבּוּר, כִּי כֵן הֻגַּד לוֹ בְּרוּחַ הַקֹּדֶשׁ, כִּי הִגִּיעַ עֵת פְּקֻדַּת רוּחוֹ לַהֲשִׁיבָהּ אֶל מְקוֹמָהּ לֵאלֹהִים אֲשֶׁר נְתָנָהּ לוֹ, וְגַם זֶה בְּמִצְרַיִם נִצְטַוָּה עַל פִּי הַדִּבּוּר, וְהִפְקִיד מִזְעַר מִקְצָת חָכְמָתוֹ הַגְּדוֹלָה וְהַנִּפְלָאָה, כִּי כֵן צִוָּהוּ בִּמְתִיבְתָּא דִּרְקִיעַ לִחְיוֹת שְׁאֵרִית בָּאָרֶץ, וְהַדְּבָרִים עַתִּיקִים כְּבָשִׂים לִלְבוּשֶׁךָ.

וְאָז בַּעֲלוֹתוֹ מֵאֶרֶץ מִצְרַיִם, סָמַךְ יָדָיו עָלַי, וְהֵאִיר עֵינַי, בִּקְצָת הַקְדָּמוֹת אֲמִתִּיּוֹת שָׁרְשִׁיּוֹת, שֶׁמָּסְרוּ לוֹ מִמְּתִיבְתָּא דִּרְקִיעַ וְקוּדְשָׁא בְּרִיךְ הוּא, לְהַחֲיוֹת שְׁאֵרִית בָּאָרֶץ, וּמִפִּי אֵלִיָּהוּ זִכְרוֹנוֹ לִבְרָכָה שֶׁנִּתְגַּלָּה אֵלָיו תָּמִיד, וּרְשׁוּתָא יַהֲבֵי לֵיהּ לְגַלּוֹת תָּמִיד רָזִין סְתִימִין עַל הַתִּקּוּנִים וְהַזֹּהַר, שֶׁלֹּא נִתְגַּלּוּ מִימוֹת רַבִּי שִׁמְעוֹן בֶּן יוֹחַאי וָאֵילָךְ.

וְלוּלֵא כִּי יָגֹרְתִּי מִפְּנֵי אַף וְחֵמָה קִנְאָה הַמִּתְגַּבֵּר עָלַי, יִמָּצְאוּ בְּאַנְשֵׁי דּוֹרֵנוּ חֲכָמִים בְּדַעְתָּם, וְיַקְשׁוּ עָרְפָּם, לְבִלְתִּי הַאֲמֵן כִּי יֵשׁ אֱלֹהִים בָּאָרֶץ, וְיָרֵאתִי פֶּן מִקִּנְאָתָם בְּשָׁמְעָם גְּדֻלָּתוֹ וְנִפְלְאוֹתָיו חָס וְשָׁלוֹם, יַטִּילוּ פְּגָם בְּקָדָשִׁים, וְיֹאמְרוּ מַאן גֶּבֶר בְּגוֹבְרִין, הֲלֹא גַּם בָּנוּ דִּבֵּר הַשֵּׁם.

וְלוּלֵא זֹאת הָיִיתִי מְסַפֵּר מִקְצָת דְּרָכָיו וְנִפְלְאוֹתָיו אֲשֶׁר עֵינַי רָאוּ וְלֹא זָר, דְּבָרִים מְבֹהָלִים, לֹא נִרְאוּ בְּכָל הָאָרֶץ מִימוֹת תַּנָּאִים כְּרַבִּי שִׁמְעוֹן בֶּן יוֹחַאי וַחֲבֵרָיו, וּמֵרַבִּי שִׁמְעוֹן בֶּן יוֹחַאי עַד הָרַאֲבָ"ד זִכְרוֹנוֹ לִבְרָכָה, הָיְתָה הַחָכְמָה הַזֹּאת הוֹלֶכֶת מִפֶּה אֶל פֶּה, וְאֵלִיָּהוּ זִכְרוֹנוֹ לִבְרָכָה נִגְלָה אֲלֵיהֶן לִקְצָת מֵהַחֲכָמִים עַד הָרַמְבָּ"ן, וּמֵהָרַמְבָּ"ן זִכְרוֹנוֹ לִבְרָכָה עַד מוֹרִי זִכְרוֹנוֹ לְחַיֵּי הָעוֹלָם הַבָּא לֹא הָיָה מִי שֶׁיַּשִּׂיג חָכְמָה זוֹ עַל אֲמִתָּתָהּ כָּמוֹהוּ.

כִּי הָיָה יוֹדֵעַ בְּמִשְׁנָה וְתַלְמוּד וְאַגָּדוֹת וּמִדְרָשׁוֹת עַל כָּל דָּבָר וְדָבָר כַּמָּה פָּנִים בְּפַרְדֵ"ס וּמַעֲשֵׂה בְּרֵאשִׁית וּמַעֲשֵׂה מֶרְכָּבָה בְּשִׂיחוֹת עוֹפוֹת וּבְשִׂיחוֹת דְּקָלִים וְאִילָנוֹת וַעֲשָׂבִים, בְּסוֹד כִּי אֶבֶן מִקִּיר תִּזְעַק, וְשַׁלְהוּבֵי פֶּחָמִים, וּבְשִׂיחַת מַלְאָכִים, וְהָיָה מְדַבֵּר בְּרוּחוֹת מֵהַגִּלְגּוּלִים רוּחַ טוֹב וְרוּחַ רַע, וְהָיָה מַכִּיר בְּרֵיחַ הַבְּגָדִים כְּמוֹ אוֹתוֹ יָנוּקָא דְּפָרָשַׁת דְּבָרִים, וּבְעוֹפוֹת אִלְּמִים, וּמֵבִיא נִשְׁמַת אָדָם בְּעוֹדוֹ חַי וּמְדַבֵּר עִמּוֹ כָּל צָרְכּוֹ וְחֶפְצוֹ, וְאַחַר כָּךְ מְסִירֵהוּ [נוּסַח אַחֵר: מְחַזְּרִים לָהֶם], וְהָיָה רוֹאֶה נְשָׁמוֹת בְּעֵת צֵאתָם מֵהַגּוּף, וּבְבָתֵּי הַקְּבָרוֹת, וּבַעֲלוֹתָן בְּכָל עֶרֶב שַׁבָּת לְגַן עֵדֶן, וְהָיָה מְדַבֵּר עִם נִשְׁמַת הַצַּדִּיקִים שֶׁהֵם בָּעוֹלָם הַבָּא, וְהָיוּ מְגַלִּין לוֹ רָזֵי תּוֹרָה.

וְגַם הָיָה יוֹדֵעַ חָכְמַת הַפַּרְצוּף וְשִׂרְטוּטֵי הַיָּדַיִם וּפִתְרוֹן חֲלוֹמוֹת עַל אֲמִתָּתָם, וּבְגִלְגּוּלִים יְשָׁנִים וְגַם חֲדָשִׁים, וְהָיָה מַכִּיר בְּמֵצַח אָדָם מַה מְּחַשֵּׁב, וּמַה שֶּׁחָלַם, וּמַה פָּסוּק קָרָא בַּעֲלִיַּת נִשְׁמָתוֹ לְגַן עֵדֶן בַּלַּיְלָה, וְהָיָה מְלַמֵּד פֵּירוּשׁ שֹׁרֶשׁ נִשְׁמָתוֹ, וְהָיָה קוֹרְאוֹ בְּמִצְחוֹ זְכֻיּוֹת וַעֲבֵרוֹת שֶׁחִשֵּׁב, וְהָיָה נוֹתֵן לְכָל אֶחָד וְאֶחָד תִּקּוּן [עֲווֹנָם, וְלַחֲבֵרִים נָתַן לָהֶם יִחוּדִים לְכָל אֶחָד] כְּפִי הַבְּחִינָה הַמְיֻחֶדֶת, אוֹ לְשֹׁרֶשׁ נִשְׁמָתוֹ הָאֲחוּזָה בַּשֹּׁרֶשׁ שֶׁל אָדָם הָרִאשׁוֹן, וְהָיָה יוֹדֵעַ כַּמָּה טָעֻיּוֹת נָפְלוּ בַּסְּפָרִים, וְהָיָה יוֹדֵעַ לְהַכּוֹת בְּסַנְוֵרִים, וְהָיָה יוֹדֵעַ כָּל מַה שֶּׁשִּׁנּוּ הַחֲבֵרִים, וְהָיָה מָלֵא חֲסִידוּת, וְדֶרֶךְ אֶרֶץ, וַעֲנָוָה, וְיִרְאַת הַשֵּׁם, וְאַהֲבַת הַשֵּׁם, וְיִרְאַת חֶטְאוֹ, וְכָל מִדּוֹת טוֹבוֹת וּמַעֲשִׂים טוֹבִים הָיָה בּוֹ.

וְכָל זֶה הָיָה יוֹדֵעַ בְּכָל עֵת וּבְכָל שָׁעָה וְרֶגַע, וְכָל הַחָכְמוֹת הָאֵלּוּ תָּמִיד הָיוּ מֻנָּחִים בְּחֵיקוֹ. וְעֵינַי רָאוּ וְלֹא זָר, וְכָל זֶה הִשִּׂיג מֵרֹב חֲסִידוּתוֹ וּפְרִישׁוּתוֹ אַחַר הִתְעַסְּקוֹ יָמִים רַבִּים בִּסְפָרִים יְשָׁנִים גַּם חֲדָשִׁים בְּחָכְמָה זוֹ, וַעֲלֵיהֶן הוֹסִיף חֲסִידוּת וּפְרִישׁוּת וְטָהֳרָה וּקְדֻשָּׁה, וְזֶהוּ הֵבִיאוֹ לִידֵי רוּחַ הַקֹּדֶשׁ, וְהָיָה אֵלִיָּהוּ זִכְרוֹנוֹ לִבְרָכָה נִגְלָה לוֹ תָּמִיד, וְזֶה יָדַעְתִּי מִפִּיו בֶּאֱמוּנָה. וְאַף אִם אֵין גִּלּוּי בְּדוֹרֵנוּ זֶה לַנָּבִיא וְחוֹזֶה, אֲפִלּוּ הָכִי לֹא נִמְנַע רוּחַ הַקֹּדֶשׁ מִלִּהְיוֹת מְרַחֶפֶת עַל פָּנָיו הַמְּאִירוֹת הָרְאוּיִין לוֹ, כְּמוֹ שֶׁכָּתוּב מֵעִנְיַן הָרַאֲבָ"ד זִכְרוֹנוֹ לִבְרָכָה.

וְהִנֵּה הַדְּבָרִים עֲצוּמִים, וְהֵם יִתְּנוּ עֵדֵיהֶן אֲשֶׁר יִצְדְּקוּ וִיעִידוּן וְיַגִּידוּן בְּחִבּוּר זֶה, כָּל רוֹאֵיהֶם יַכִּירוּם כִּי דְּבָרִים כָּזֶה אִי אֶפְשָׁר לְשׁוּם אָדָם נִבְרָא לְהַשִּׂיג בְּשׁוּם שֵׂכֶל וּמַדָּע, לוּלֵי עַל פִּי הוֹפָעַת רוּחַ הַקֹּדֶשׁ מִמָּרוֹם, וְעַל יְדֵי אֵלִיָּהוּ זִכְרוֹנוֹ לִבְרָכָה, כַּנִּזְכַּר בְּתִקּוּנִים דְּאַתְּ עָתִיד לְאִתְגַּלְּיָיא בְּסוֹף יוֹמַיָּיא וְכוּ'.

וְאִלּוּ בָּאתִי לִכְתֹּב כָּל אֲשֶׁר קִבַּלְתִּי מִמּוֹרִי זִכְרוֹנוֹ לְחַיֵּי הָעוֹלָם הַבָּא, לֹא יַסְפִּיקוּ כָּל עוֹרוֹת אֵילֵי נְבָיוֹת, כַּמְפֻרְסָם לִקְצָת וּלְשׁוֹמְעִים לְקוֹלִי בְּחֶבְרָתִי. אָמְנָם רְצוֹנִי לְהַעֲלוֹת עַל הַסֵּפֶר קְצָת מֵהַקְדָּמוֹת הֶכְרֵחִי מְאֹד מַה שֶּׁהֻרְשֵׁיתִי לִכְתֹּב, וְאַף גַּם בְּקִצּוּר נִמְרָץ, כְּמֵצִיץ מִן הַחֲרַכִּים, וּקְרָאתִיו שֵׁם הַסֵּפֶר "עֵץ חַיִּים" עַל שְׁמִי, וְעַל שֵׁם הַחָכְמָה אֲשֶׁר טוֹעֲמֶיהָ חַיִּים זָכוּ וְאָכַל מִמֶּנּוּ וְחַי לְעוֹלָם שֶׁכֻּלּוֹ אָרֹךְ. עַד כָּאן לְשׁוֹנוֹ.

עוֹד הַקְדָּמָה לְמוֹרֵנוּ הָרַב חַיִּים וִיטַאל זִכְרוֹנוֹ לְחַיֵּי הָעוֹלָם הַבָּא - תְּנָאֵי לִמּוּד הַקַּבָּלָה - הַקָּדוֹשׁ בָּרוּךְ הוּא מְדַקְדֵּק עִם צַדִּיקִים כְּחוּט הַשַּׂעֲרָה לָכֵן צָרִיךְ לִפְרֹשׁ עַצְמוֹ מִבָּשָׂר וְיַיִן

עוֹד הַקְדָּמָה לְמוֹרֵנוּ הָרַב חַיִּים וִיטַאל זִכְרוֹנוֹ לְחַיֵּי הָעוֹלָם הַבָּא.

אֲנִי הַכּוֹתֵב מַשְׁבִּיעַ בִּשְׁמוֹ הַגָּדוֹל יִתְבָּרַךְ, לְכָל מִי שֶׁיִּפְּלוּ הַקּוּנְטְרֵסִים אֵלּוּ לְיָדוֹ, שֶׁיִּקְרָא הַקְדָּמָה זֹאת, וְאִם אִוְתָה נַפְשׁוֹ לָבוֹא בְּחֶדְרַת הַחָכְמָה זֹאת, יְקַבֵּל עָלָיו לִגְמֹר וּלְקַיֵּם כָּל מַה שֶּׁאֶכְתֹּב, וְיָעִיד עָלָיו יוֹצֵר בְּרֵאשִׁית שֶׁלֹּא יָבוֹא אֵלָיו הֶזֵּק בְּגוּפוֹ וְנַפְשׁוֹ וּבְכָל אֲשֶׁר לוֹ, וְלֹא לַאֲחֵרִים, תַּחַת רוֹדְפוֹ טוֹב.

וְהַבָּא לִטָּהֵר וְלִקְרַב: רֵאשִׁית הַכֹּל יִרְאַת הַשֵּׁם, לְהַשִּׂיג יִרְאַת הָעֹנֶשׁ, כִּי יִרְאַת הָרוֹמֵמוּת שֶׁהוּא יִרְאָה הַפְּנִימִית, לֹא יַשִּׂיגוּהוּ רַק מִתּוֹךְ גַּדְלוּת הַחָכְמָה. וְעִקַּר מְגַמָּתוֹ בַּיְדִיעָה הַזֶּה, יִהְיֶה לְבַעֵר קוֹצִים מִן הַכֶּרֶם, כִּי לָכֵן נִקְרָאִים הָעוֹסְקִים בַּחָכְמָה הַזֹּאת מְחַצְדֵי חַקְלָא, וּבְוַדַּאי שֶׁיִּתְעוֹרְרוּ הַקְּלִפּוֹת נֶגְדּוֹ לְפַתּוֹתוֹ וּלְהַחֲטִיאוֹ, לָכֵן יִזָּהֵר שֶׁלֹּא לָבוֹא לִידֵי חֵטְא אֲפִילּוּ שׁוֹגֵג, שֶׁלֹּא יִהְיֶה לָהֶם שַׁיָּכוּת בּוֹ. לָכֵן צָרִיךְ לִזָּהֵר מֵהַקַּלּוּת, כִּי הַקָּדוֹשׁ בָּרוּךְ הוּא מְדַקְדֵּק עִם הַצַּדִּיקִים כְּחוּט הַשַּׂעֲרָה, לָכֵן צָרִיךְ לִפְרֹשׁ עַצְמוֹ מִבָּשָׂר וְיַיִן כָּל יְמוֹת הַשָּׁבוּעַ, וְצָרִיךְ הַזְהָרַת סוּר מֵרַע וַעֲשֵׂה טוֹב בַּקֵּשׁ שָׁלוֹם, צָרִיךְ לִהְיוֹת רוֹדֵף שָׁלוֹם, וְלֹא לְהַקְפִּיד בְּבֵיתוֹ עַל דָּבָר קָטָן וְגָדוֹל, וְכָל שֶׁכֵּן שֶׁלֹּא יִכְעֹס חַס וְשָׁלוֹם.

וְצָרִיךְ לְהִתְרַחֵק בְּתַכְלִית הָרִחוּק סוּר מֵרַע:

[א] לִזָּהֵר בְּכָל דִּקְדּוּקֵי מִצְווֹת, וַאֲפִילוּ בְּדִבְרֵי חֲכָמִים, שֶׁהֵם בִּכְלַל לֹא תָּסוּר.

[ב] לְתַקֵּן הַמְעֻוָּת קֹדֶם שֶׁיָּבוֹא לָעוֹלָם הַבָּא.

[ג] יִזָּהֵר מֵהַכַּעַס, אֲפִילוּ בְּשָׁעָה שֶׁמּוֹכִיחַ אֶת בָּנָיו לֹא יִכְעֹס כְּלָל וְעִקָּר.

[ד] גַּם צָרִיךְ לִזָּהֵר מֵהַגַּאֲוָה, וּבִפְרָט בְּעִנְיַן הֲלָכָה, כִּי גָּדוֹל כֹּחָהּ, וְהַגַּאֲוָה בְּזֶה עָווֹן פְּלִילִי.

[ה] בְּכָל צַעַר שֶׁיָּבוֹא לוֹ, יְפַשְׁפֵּשׁ בְּמַעֲשָׂיו, וְיָשׁוּב אֶל הַשֵּׁם.

[ו] גַּם יִטְבֹּל בְּעֵת הַצֹּרֶךְ לוֹ.

[ז] גַּם יְקַדֵּשׁ אֶת עַצְמוֹ בְּתַשְׁמִישׁ הַמִּטָּה שֶׁלֹּא יֵהָנֶה.

[ח] שֶׁלֹּא יַעֲבֹר כָּל לַיְלָה, וְיַחֲשֹׁב בְּכָל לַיְלָה מַה שֶּׁעָשָׂה בַּיּוֹם, וְיִתְוַדֶּה.

[ט] גַּם יְמַעֵט בַּעֲסָקָיו, וְאִם אֵין לוֹ פַּרְנָסָה כִּי אִם עַל יְדֵי מַשָּׂא וּמַתָּן, יָכִין יוֹם ג' וְיוֹם ד' מֵחֲצִי הַיּוֹם וָאֵילָךְ, וּבְכַוָּנָה שֶׁהוּא לַעֲבוֹדַת קוֹנוֹ.

[י] כָּל דִּבּוּר שֶׁאֵינוֹ שֶׁל מִצְוָה וְהֶכְרֵחִי, יִהְיֶה זָהִיר מִמֶּנּוּ, וַאֲפִילוּ דְּבַר מִצְוָה יִמְנַע בִּשְׁעַת הַתְּפִלָּה.

וַעֲשֵׂה טוֹב:

[א] לָקוּם בַּחֲצִי הַלַּיְלָה, וְלַעֲשׂוֹת הַסֵּדֶר בְּשַׂק וָאֵפֶר וּבֶכִי גָּדוֹל, וּבְכַוָּנָה כָּל אֲשֶׁר יוֹצִיא בִּשְׂפָתָיו. וְאַחַר כָּךְ יַעֲסֹק בַּתּוֹרָה כָּל זְמַן שֶׁיּוּכַל לִהְיוֹת בְּלִי שֵׁנָה, וּבִלְבַד שֶׁחֲצִי שָׁעָה קֹדֶם עֲלוֹת הַשַּׁחַר יִתְעוֹרֵר לַעֲסֹק בַּתּוֹרָה.

[ב] יֵלֵךְ לְבֵית הַכְּנֶסֶת קֹדֶם עֲלוֹת הַשַּׁחַר קֹדֶם חִיּוּב טַלִּית וּתְפִלִּין, לְהִזָּהֵר שֶׁיִּהְיֶה מֵעֲשָׂרָה רִאשׁוֹנִים.

[ג] קֹדֶם שֶׁיִּכָּנֵס, יָשִׂים אֶל לִבּוֹ מִצְוַת עֲשֵׂה וְאָהַבְתָּ לְרֵעֲךָ כָּמוֹךָ, וְאַחַר כָּךְ יִכָּנֵס.

[ד] לְהַשְׁלִים רֶמֶז צַדִּיק בְּכָל יוֹם, שֶׁהוּא צ' אֲמֵנִים, ד' קְדֻשּׁוֹת, י' קָדָשִׁים, ק' בְּרָכוֹת.

[ה] שֶׁלֹּא לְהַסִּיחַ דַּעְתּוֹ מֵהַתְּפִלִּין בְּעֵת הַתְּפִלָּה, זוּלַת בְּעֵת הָעֲמִידָה וְעֵסֶק הַתּוֹרָה.

[ו] צָרִיךְ שֶׁיִּהְיֶה עוֹסֵק בַּתּוֹרָה מְעֻטָּף בְּטַלִּית וּתְפִלִּין.

[ז] לְכַוֵּן בַּתְּפִלָּה הַכַּוָּנוֹת כְּמוֹ שֶׁכָּתוּב בְּעֵץ חַיִּים.

[ח] שֶׁיָּשִׂים תָּמִיד נֶגֶד עֵינָיו שֵׁם בֶּן ד' אוֹתִיּוֹת הֲוַיָּ"ה, וְיִזְדַּעְזַע מִמֶּנּוּ, כְּמוֹ שֶׁכָּתוּב שִׁוִּיתִי הֲוַיָּ"ה לְנֶגְדִּי תָּמִיד.

[ט] שֶׁיְּכַוֵּן בְּכָל הַבְּרָכוֹת, בִּפְרָט בְּבִרְכַּת הַנֶּהֱנִין.

[י] צָרִיךְ שֶׁיִּהְיֶה עָמֵל בַּתּוֹרָה פַּרְדֵ"ס, שֶׁנֶּאֱמַר אוֹ יַחֲזֵק בְּמָעוּזִּי. וְאַל יַחֲשֹׁב שֶׁיְּגַלּוּ לוֹ רָזֵי הַתּוֹרָה בִּהְיוֹתוֹ רֵיק, כְּדִכְתִיב יָהֵב חָכְמְתָא לְחַכִּימִין. וְצָרִיךְ לִזָּהֵר שֶׁלֹּא יוֹצִיא בִּשְׂפָתָיו בְּחָכְמָה זוֹ מַה שֶּׁלֹּא שָׁמַע מֵאָדָם שֶׁרָאוּי לִסְמֹךְ עָלָיו, וּכְאַזְהָרַת רַבִּי שִׁמְעוֹן בֶּן יוֹחַאי וַחֲבֵרָיו.

הַשָּׂגַת הַחָכְמָה:

תְּנַאי הָרִאשׁוֹן: צָרִיךְ לְמַעֵט דִּבּוּרוֹ וְלִשְׁתֹּק כָּל מַה שֶּׁיּוּכַל, כְּדֵי שֶׁלֹּא לְהוֹצִיא שִׂיחָה בְּטֵלָה, כְּמַאֲמַר רַבּוֹתֵינוּ זִכְרוֹנָם לִבְרָכָה סְיָג לַחָכְמָה שְׁתִיקָה, גַּם תְּנַאי אַחֵר, עַל כָּל דִּבְרֵי תּוֹרָה שֶׁלֹּא תְּבִינֵהוּ, תִּבְכֶּה עָלָיו כָּל מַה שֶּׁתּוּכַל.

גַּם עֲלִיַּת הַנְּשָׁמָה בַּלַּיְלָה לָעוֹלָם הָעֶלְיוֹן שֶׁלֹּא תָּשׁוּט בְּהַבְלֵי הָעוֹלָם, תָּלוּי שֶׁתִּישַׁן בִּבְכִיָּה, וּמִדַּת עַצְבוּת מְגֻנָּה עַד מְאֹד, וּבִפְרָט לְהַשִּׂיג חָכְמָה וְהַשָּׂגָה, אֵין לְךָ דָּבָר מוֹנֵעַ הַשָּׂגָה יוֹתֵר מִזֶּה.

גַּם בְּעִנְיַן הַשָּׂגַת הָאָדָם, אֵין לְךָ דָּבָר שֶׁמּוֹעִיל כְּמוֹ הַטָּהֳרָה וְהַטְּבִילָה, שֶׁיִּהְיֶה הָאָדָם טָהוֹר בְּכָל עֵת. וּמוֹרִי זִכְרוֹנוֹ לְחַיֵּי הָעוֹלָם הַבָּא, עִם הֱיוֹת שֶׁהָיָה לוֹ חֳלִי הַשֶּׁבֶר שֶׁהַקֹּר מַזִּיק לוֹ, עִם כָּל זֶה לֹא הָיָה מוֹנֵעַ מִלִּטְבֹּל בְּכָל עֵת.

הֶעְתֵּק מִמּוֹרֵינוּ הָרַב חַיִּים וִיטַאל זִכְרוֹנוֹ לְחַיֵּי הָעוֹלָם הַבָּא: לְבַל יִפֹּל לֵב הָאָדָם בְּהִתְעַסְּקוֹ בְּחָכְמָה זֹאת, כְּמוֹ שֶׁכָּתוּב כָּל מַאן דְּעָיִיל וְלָא נָפִיק, טַב לֵיהּ דְּלָא אִבְרֵי.

פְּשָׁטֵי הַדְּבָרִים, שֶׁהַנִּכְנָס בְּחָכְמָה זֹאת, צָרִיךְ שֶׁיֵּדַע לִכְנֹס וְלָצֵאת. אָמְנָם מִי שֶׁרוֹצֶה לִכְנֹס וְלֹא יֵדַע לָצֵאת, וּכְמַעֲשֶׂה דְּאַרְבָּעָה שֶׁנִּכְנְסוּ לַפַּרְדֵּס שֶׁרִבִּי עֲקִיבָא אֶחָד מֵהֶם, שֶׁיָּדַע לִכָּנֵס וְיָדַע לָצֵאת, כִּי הִכִּיר וְהִשִּׂיג הַדָּבָר עַל בּוּרְיוֹ, אָמְנָם אֲחֵרִים נִכְנְסוּ וְלֹא הִשִּׂיגוּ, וְלֹא יָדְעוּ לָצֵאת מִתּוֹךְ הַחֲקִירָה הַזֹּאת בְּשָׁלוֹם, וּלְזֶה כָּפַר אֱלִישָׁע אַחֵר.

וְהִנֵּה בְּסַבָּא פָּרָשַׁת מִשְׁפָּטִים, אָמַר בַּר יוֹחַאי: לְעָיִיל וְלִיפוֹק וְכוּ'. לָכֵן אָסוּר לַעֲסֹק בַּחָכְמָה הַזֹּאת, אִם לֹא שֶׁכְּבָר נִכְנַס בַּחֲקִירוֹת וְיָצָא בְּשָׁלוֹם, וְלֹא נִשְׁאַר בְּתוֹכוֹ מְבוּכוֹת וּסְפֵקוֹת. וְנִּרְאֶה לַעֲנִיּוּת דַּעְתִּי, שֶׁאֵין הַכַּוָּנָה כִּפְשׁוּטוֹ, שֶׁאִם כֵּן לֹא יִמָּצֵא בַּדּוֹר הַזֶּה כְּמוֹ רַבִּי שִׁמְעוֹן בֶּן יוֹחַאי שֶׁיְּבָאֵר לוֹ סְפֵקוֹתָיו. לָכֵן לַעֲנִיַּת דַּעְתִּי, שֶׁגַּם אִם הָאָדָם מֻבְטָח שֶׁאַף עַל פִּי שֶׁיֵּרָאֶה לוֹ כַּמָּה סְפֵקוֹת וּדְבָרִים תְּמוּהִים יֹאמַר בְּלִבּוֹ רַק מֵחֶסְרוֹן שִׂכְלִי אֲנִי לֹא מַשִּׂיג, וְלֹא שֶׁחָס וְשָׁלוֹם בַּדָּבָר עַצְמוֹ יֵשׁ פִּקְפּוּק, לְזֶה הָאִישׁ מִצְוָה לִלְמֹד עִמּוֹ, שֶׁמִתּוֹךְ כָּךְ, מִתּוֹךְ שֶׁלֹּא לִשְׁמָהּ בָּא לִשְׁמָהּ, וְאֵין אָסוּר אֶלָּא לְמִי שֶׁאֵין לוֹ כֹּחַ לַעֲמֹד בְּהֵיכַל הַמֶּלֶךְ וְיָבוֹא לִידֵי כְּפִירָה חַס וְשָׁלוֹם, וְזֶה בְּחָשְׁבוֹ כִּי הוּא חָכָם גָּדוֹל וְאֵין הֶעְדֵּר מִצִּדּוֹ. עַד כָּאן לְשׁוֹנוֹ.

הַקְדָּמָה קְטַנָּה מָצָאתִי בְּעֵץ חַיִּים שֶׁל רַבִּי נְחֶמְיָה הַשַּׁיָּךְ לַהַקְדָּמָה, וְזֶה לְשׁוֹנוֹ:

הַסֵּפֶר הַזֶּה, הוּא מִכְּתַב יַד מוֹרֵינוּ הָרַב חַיִּים וִיטַאל זִכְרוֹנוֹ לִבְרָכָה, דְּהַיְנוּ מִכַּמָּה אֳפָנִים, וּתְחִלָּה נִמְצָא סֵפֶר אֶחָד שָׁלֵם הִתְחִיל בְּזֶה הַלָּשׁוֹן לִקּוּטֵי הַקְדָּמוֹת, וְהַסֵּפֶר שַׂמְנוּהוּ בְּאֶמְצַע הַסֵּפֶר, וְנִקְרָא "מַהֲדוּרָא תִּנְיָנָא" וְשַׂמְנוּהוּ בִּפְנִים, אַחַר כָּךְ נִמְצָא דַּפִּים קְטַנִּים קְרוּעִים מְתֻלָּעִים, וְטָרַח טִרְחָא גְּדוֹלָה מְאֹד הֶחָכָם מוֹרֵינוּ הָרַב רַבִּי יַעֲקֹב צֶמַח נְרַ"וּ מִירוּשָׁלַיִם תִּבָּנֶה וְתִכּוֹנֵן בִּמְהֵרָה בְּיָמֵינוּ, עַד שֶׁסִּדְּרָם עַל נָכוֹן, כַּאֲשֶׁר תֶּחֱזֶינָה עֵינֵיכֶם, וְנִקְרָא "מַהֲדוּרָא בַּתְרָא", וְשַׂמְנוּהוּ סְבִיב הַסֵּפֶר הָרִאשׁוֹן.

אַחַר כָּךְ נִמְצָא אֶצְלֵנוּ מִכְּתַב יַד הֶחָכָם הַגָּדוֹל מוֹרֵינוּ הָרַב חַיִּים וִיטַאל זִכְרוֹנוֹ לִבְרָכָה בְּמַהֲדוּרֵי קַמָּא, דְּרוּשִׁים שֶׁלֹּא הִזְכִּירָם הָרַב זִכְרוֹנוֹ לִבְרָכָה בְּחִבּוּר זֶה, וְשַׂמְנוּהוּ גַּם כֵּן אִישׁ עַל מְקוֹמוֹ, וְנִקְרָא "מַהֲדוּרָא קַמָּא".

וּלְמַעַן יֵדַע כָּל הַמְעַיֵּן שֹׁרֶשׁ כָּל דָּבָר מֵהֵיכָן בָּא, כָּתַבְנוּ זֶה, אַף עַל פִּי שֶׁנִּרְאֶה לַעֲנִיַּת דַּעְתִּי שֶׁיָּפָה דַּרְכּוֹ זֶה "מַהֲדוּרָא קַמָּא" אִישׁ עַל דִּגְלוֹ, עִם כָּל זֶה כָּתַבְנוּ שָׁרָשִׁים אֵלּוּ, שֶׁאִם יִרְצֶה הַמְעַיֵּן לְשַׁנּוֹת, יוּכַל לְשַׁנּוֹת, אֲבָל בְּב' הַמַּהֲדוּרוֹת ב' וְג' אֵין כֹּחַ בְּיָדֵינוּ לְשַׁנּוֹת, כִּי כֵן נִמְצָא מִכְּתַב יַד הָרַב זִכְרוֹנוֹ לְחַיֵּי הָעוֹלָם הַבָּא.

לְשׁוֹן הֶחָכָם הַגָּאוֹן מוֹרֵינוּ הָרַב רַבִּי יַעֲקֹב צֶמַח נְרַ"וּ בַּהַקְדָּמָה לְסִפְרוֹ רָנּוּ לְיַעֲקֹב וְזֶה לְשׁוֹנוֹ:

עוֹד נִרְאֶה לִי, כִּי גִּלּוּי חָכְמָה זֹאת עַתָּה בְּדוֹרוֹת גְּרוּעוֹת, הוּא כְּדֵי שֶׁיִּהְיֶה לוֹ מָגֵן עַתָּה לֶאֱחֹז בְּלֵבָב שָׁלֵם בְּאָבִינוּ שֶׁבַּשָּׁמַיִם, כִּי בְּאוֹתָן הַדּוֹרוֹת, הָרֹב הָיוּ אַנְשֵׁי מַעֲשֶׂה וַחֲסִידִים, וְהַמַּעֲשִׂים טוֹבִים הָיוּ מַצִּילִין אוֹתָן מִפְּנֵי הַמְקַטְרְגִים, וְעַתָּה רְחוֹקִים מִשֹּׁרֶשׁ הָעֶלְיוֹן, כְּמוֹ הַשְּׁמָרִים בְּתוֹךְ הֶחָבִיּוֹת, מִי יָגֵן עָלֵינוּ אִם לֹא קְרִיאָתֵנוּ בְּחָכְמָה זֹאת הַנִּפְלָאָה וְהָעֲמֻקָּה, וּבִפְרָט עַל דֶּרֶךְ שֶׁכָּתַב הָרַב זִכְרוֹנוֹ לִבְרָכָה, שֶׁהַנִּסְתָּרוֹת נַעֲשׂוּ עַתָּה כְּמוֹ נִגְלוֹת, כִּי בַּדּוֹר הַזֶּה מוֹשֵׁל הַזְּנוּת וּמַלְשִׁינוּת וְלָשׁוֹן הָרָע וְשִׂנְאָה שֶׁבַּלֵּב וְנִתְפַּשְּׁטוּ הַקְּלִפּוֹת, בְּאֹפֶן שֶׁמִּתְבַּיֵּשׁ הָאָדָם לִנְהֹג דִּבְרֵי חֲסִידוּת, וְהַשֵּׁם יָגֵן עָלֵינוּ וְיִמְחֹל לַעֲווֹנֵנוּ, אָמֵן כֵּן יְהִי רָצוֹן. עַד כָּאן לְשׁוֹנוֹ.

עוֹד הֶעְתֵּק מִלָּשׁוֹן מוֹרֵינוּ הָרַב רַבִּי יַעֲקֹב צֶמַח בְּהַקְדָּמַת סִפְרוֹ וְזֶה לְשׁוֹנוֹ: דְּבָרִים הַבָּאִים בְּתוֹךְ הַקְדָּמוֹת מִפִּי דְּרוּשִׁים אֵלּוּ וּדְבָרִים אֵלּוּ אֱמֶת וְיַצִּיב. עַד כָּאן לְשׁוֹנוֹ.

לְהָרַב חַיִּים וִיטַאל: דַּע כִּי קְצָת מֵחֲבֵרֵינוּ כָּתְבוּ לָהֶם סְפָרִים מַה שֶּׁשָּׁמְעוּ מִמּוֹרִי זִכְרוֹנוֹ לְחַיֵּי הָעוֹלָם הַבָּא וְזוּלָתוֹ עַל שְׁמוֹ, וְכֻלָּם כָּתְבוּ הַדְּבָרִים בְּתוֹסֶפֶת וְגֵרָעוֹן, כְּפִי בְּחִינַת הַכּוֹתְבִים וִידִיעָתָן, וּבַהֲבָנָתָן הִנִּיחוּ מָקוֹם לְכַמָּה קֻשְׁיוֹת. לָכֵן אֵין לִסְמֹךְ עַל אוֹתָן הַסְּפָרִים, וְצָרִיךְ לְהַרְחִיק מֵהֶם.

וְדַע כִּי כָּל מַה שֶּׁכָּתַבְתִּי כָּאן, הַכֹּל שָׁמַעְתִּי מִמּוֹרִי זִכְרוֹנוֹ לְחַיֵּי הָעוֹלָם הַבָּא, לָכֵן כָּתַבְתִּי הַכֹּל בְּחִבּוּר אֶחָד לְבַד, וּמַה שֶּׁשָּׁמַעְתִּי מֵהַחֲבֵרִים מִשֵּׁם מוֹרִי זִכְרוֹנוֹ לְחַיֵּי הָעוֹלָם הַבָּא מַה שֶּׁדָּרַשׁ וְגִלָּה לָהֶם קֹדֶם שֶׁלָּמַדְתִּי עִמּוֹ, הַכֹּל כָּתַבְתִּי גַּם כֵּן לְבַדּוֹ, וְעַל שֵׁם אָמְרוֹ מִפִּי מוֹרִי זִכְרוֹנוֹ לְחַיֵּי הָעוֹלָם הַבָּא.



– פֶּרֶק כח עָנָף ב –

סֵפֶר דֶּרֶךְ עֵץ חַיִּים לְהָרַמְחַ"ל
בַּעַל סֵפֶר מְסִלַּת יְשָׁרִים

סֵפֶר דֶּרֶךְ עֵץ חַיִּים לְהָרַמְחַ"ל זְכוּתוֹ יָגֵן עָלֵינוּ אָמֵן - בַּעַל סֵפֶר מְסִלַּת יְשָׁרִים - וְהוּא הַקְדָּמָה לַסֵּפֶר פִּתְחֵי חָכְמָה, וְהוּא מְיֻסָּד עַל סֵפֶר עֵץ הַחַיִּים לְמוֹרֵינוּ הָרַב חַיִּים וִיטַאל זִכְרוֹנוֹ לְחַיֵּי הָעוֹלָם הַבָּא

יוֹצֵר הָאָדָם וּמַנְהִיגוֹ הוּא עָשָׂהוּ וַיְכוֹנְנֵהוּ מוּכָן לְהָבִין וּלְהַשְׂכִּיל הַשְׂכָּלָה גְּדוֹלָה יוֹתֵר מִמַּלְאֲכֵי הַשָּׁרֵת. וּכְבָר אָמְרוּ רַבּוֹתֵינוּ זִכְרוֹנָם לִבְרָכָה (בְּרֵאשִׁית רַבָּה יז): "אָמַר לָהֶם, חָכְמָתוֹ מְרֻבָּה מִשֶּׁלָּכֶם! וְכַאֲשֶׁר יַחְפֹּץ בִּתְבוּנָה עַל פִּי דַּרְכּוֹ, יַנְחֵהוּ לְהַשִּׂיג עַד שְׁמֵי הַשָּׁמַיִם דְּבָרִים שֶׁהֵם כִּבְשׁוֹנוֹ שֶׁל עוֹלָם שֶׁכִּיסָם עַתִּיק יוֹמִין.

אַךְ הִנֵּה טוּבוֹ בְּיָדוֹ, וְלוֹ מִשְׁפַּט הַבְּחִירָה, לְהִתְחַכֵּם וְלָדַעַת אוֹ לִישָׁאֵר עָרֹם מִכָּל חָכְמָה, הַגַּם שֶׁהַלֵּב וְהַשֵּׂכֶל בְּקֶרֶב גּוּפוֹ. וְזֶה תִּרְאֶה, כִּי שְׁנַיִם הֵם בִּתְבוּנָה אַחַת נִבְרְאוּ, שֵׂכֶל הָאָדָם, וְהַתּוֹרָה הַמַּשְׂכֶּלֶת אוֹתוֹ. עַל הַתּוֹרָה נֶאֱמַר (יִרְמְיָה כג כט): "הֲלוֹא כֹה דְבָרִי כָּאֵשׁ נְאֻם הַשֵּׁם". וְהוֹדִיעָנוּ בָּזֶה, כִּי אֱמֶת הַדָּבָר, שֶׁהַתּוֹרָה הִיא מַמָּשׁ אוֹר אֶחָד נִתָּן לְיִשְׂרָאֵל לָאוֹר בּוֹ, כִּי לֹא כַּחָכְמוֹת הַנָּכְרִיּוֹת וִידִיעוֹת הַחֹל, שֶׁאֵינָן אֶלָּא יְדִיעַת דְּבַר מָה אֲשֶׁר יַשִּׂיג הַשֵּׂכֶל בְּטָרְחוֹ, אַךְ הַתּוֹרָה הִנֵּה קֹדֶשׁ הַשֵּׁם, אֲשֶׁר לָהּ מְצִיאוּת גְּבוֹהָה בִּגְבָהֵי מְרוֹמִים. וְכַאֲשֶׁר יַעֲסֹק בָּהּ הָאָדָם לְמַטָּה, אוֹר הִיא אֲשֶׁר תָּאִיר בְּנִשְׁמָתוֹ לְהַגִּיעַ אוֹתוֹ אֶל גִּנְזֵי מְרוֹמִים, גִּנְזֵי הַבּוֹרֵא יִתְבָּרַךְ שְׁמוֹ, בְּדֶרֶךְ הֶאָרָה וּפְעֻלָּה חֲזָקָה אֲשֶׁר הִיא פּוֹעֶלֶת בָּהּ.

וְהוּא דְּבַר הֶחָכָם (מִשְׁלֵי ו כג): "וְתוֹרָה אוֹר", אוֹר מַמָּשׁ, וְלֹא חָכְמָה לְבַד, וְלֹא שֶׁמַּרְאֶה אוֹר בְּדֶרֶךְ דִּמְיוֹן, אֶלָּא אוֹר מַמָּשׁ, כִּי זוֹ מְצִיאוּתָהּ לְמַעְלָה, וּבְהִכָּנְסָהּ בַּנְּשָׁמָה יִכָּנֵס אוֹר בָּהּ, כַּאֲשֶׁר יִכָּנֵס נִיצוֹץ הַשֶּׁמֶשׁ בְּאַחַד הַבָּתִּים. וְאַף גַּם זֹאת, הִנֵּה בְּדִקְדּוּק גָּדוֹל נִמְשְׁלָה לְאֵשׁ וּבְהַשְׁוָאָה מְדֻקְדֶּקֶת, כִּי כַּאֲשֶׁר תִּרְאֶה הַגַּחֶלֶת שֶׁאֵינָהּ מְלֻבָּה, הַשַּׁלְהֶבֶת הִיא בְּתוֹכָהּ כְּמוּסָה וּסְגוּרָה, אֲשֶׁר בְּהָפִיחַ בָּהּ אָז תִּתְפַּשֵּׁט וְתִתְלַהֵב וְתֵצֵא מִתְרַחֶבֶת וְהוֹלֶכֶת, וּבַשַּׁלְהֶבֶת הַהִיא נִרְאִים כַּמָּה מִינֵי גְּוָנִים, מַה שֶּׁלֹּא נִרְאֶה בִּתְחִלָּה בְּגַחֶלֶת, וְהַכֹּל מִן הַגַּחֶלֶת יוֹצֵא.

כֵּן הַתּוֹרָה הַזֹּאת אֲשֶׁר לְפָנֵינוּ, כִּי כָּל מִלּוֹתֶיהָ וְאוֹתִיּוֹתֶיהָ כְּמוֹ גַּחֶלֶת הֵן, אֲשֶׁר בְּהַצִּית אוֹתָן כֵּן כַּאֲשֶׁר הֵן, לֹא יֵרָאוּ כִּי אִם גֶּחָלִים וְגַם כִּמְעַט עֲמוּמוֹת. וּמִי שֶׁיִּשְׁתַּדֵּל לַעֲסֹק בָּהּ, אָז תִּתְלַהֵב מִכָּל אוֹת שַׁלְהֶבֶת גְּדוֹלָה, מְמֻלָּאָה בְּכַמָּה גְּוָנִים, הֵן הַיְדִיעוֹת הָעוֹמְדוֹת צְפוּנוֹת בְּתוֹךְ הָאוֹת הַהִיא. וּכְבָר פֵּרְשׁוּ זֶה בְּסֵפֶר הַזֹּהַר עַל אָלֶ"ף בֵּי"ת.

וְאֵין הַדָּבָר מָשָׁל, אֶלָּא עַצְמִי כִּפְשׁוּטוֹ מַמָּשׁ, כִּי כָּל הָאוֹתִיּוֹת שֶׁאָנוּ רוֹאִים בַּתּוֹרָה כֻּלָּן מוֹרוֹת עַל עֶשְׂרִים וּשְׁנַיִם אוֹרוֹת הַנִּמְצָאִים לְמַעְלָה, וְהָאוֹרוֹת הַהֵם הָעֶלְיוֹנִים מַזְהִירִים עַל הָאוֹתִיּוֹת, וּמִכָּאן נִמְשְׁכָה קְדֻשַּׁת הַתּוֹרָה קְדֻשַּׁת סֵפֶר הַתּוֹרָה וּתְפִלִּין וּמְזוּזוֹת, וְכָל כִּתְבֵי הַקֹּדֶשׁ. וּלְפִי הַקְּדֻשָּׁה שֶׁבָּהּ נִכְתָּבִים, כָּךְ תִּגְדַּל הַהַשְׁרָאָה וְהַהֶאָרָה שֶׁל הָאוֹרוֹת הַהֵם עַל אוֹתִיּוֹתֵיהֶם. וּלְכָךְ סֵפֶר הַתּוֹרָה שֶׁיֵּשׁ בּוֹ פְּסוּל אֶחָד נִפְסָל כֻּלּוֹ, כִּי אֵין הַהֶאָרָה עוֹמֶדֶת עָלָיו כָּרָאוּי, שֶׁתִּמָּשֵׁךְ מִמֶּנּוּ הַקְּדֻשָּׁה לָעָם בְּכֹחַ הַקְּרִיאָה בּוֹ.

וְנָשׁוּב לָעִנְיָן, כִּי הָאוֹרוֹת עוֹמְדִים עַל הָאוֹתִיּוֹת, וּבְאוֹתָם הָאוֹרוֹת כְּלוּלוֹת כָּל הַבְּחִינוֹת הַפְּרָטִיּוֹת שֶׁיֵּשׁ עַל כָּל אוֹת וְאוֹת, כַּאֲשֶׁר זָכַרְתִּי. אַךְ אֵין מַגִּיעַ לְנִשְׁמַת הָרוֹאֶה אֶת הָאוֹתִיּוֹת הַהֵן אֶלָּא אוֹר אֶחָד סָתוּם, כְּמוֹ הַגַּחֶלֶת. אַךְ כְּשֶׁמִּשְׁתַּדֵּל הָאָדָם לְהָבִין, וְקוֹרֵא וְחוֹזֵר וְקוֹרֵא, וּמִתְחַזֵּק לְהִתְבּוֹנֵן, הִנֵּה כָּל כָּךְ מִתְלַהֲטִים הָאוֹרוֹת הַהֵם וְיוֹצְאִים כְּמוֹ שַׁלְהֶבֶת מִן הַגַּחֶלֶת בַּנְּשָׁמָה. וְעַל זֶה אָמַר הַתַּנָּא (אָבוֹת ה): "הֲפֹךְ בָּהּ וַהֲפֹךְ בָּהּ דְּכוֹלָא בָּהּ", כִּי צְרִיכִים הָעוֹסְקִים לִהְיוֹת הוֹפְכִים וְהוֹפְכִים, עַד שֶׁתִּתְלַהֵב כְּמַעֲשֵׂה הָאֵשׁ מַמָּשׁ.

וְהִנֵּה בִּהְיוֹת הַשַּׁלְהֶבֶת מִתְלַהֶטֶת, כְּבָר אָמַרְתִּי שֶׁיֵּשׁ בָּהּ כַּמָּה גְּוָנִים מְרֻקָּמִים, וְכֵן נִמְצָאִים כַּמָּה עִנְיָנִים גְּדוֹלִים נִכְלָלִים בַּשַּׁלְהֶבֶת שֶׁל הָאוֹר הַזֶּה. אָמְנָם עוֹד עִנְיָן אַחֵר נִמְצָא, כִּי יֵשׁ כַּמָּה פָּנִים לַתּוֹרָה, וּכְבָר קִבְּלוּ הַקַּדְמוֹנִים, שֶׁלְּכָל שֹׁרֶשׁ מִנִּשְׁמוֹת יִשְׂרָאֵל יֵשׁ כֻּלָּם בַּתּוֹרָה, עַד שֶׁיֵּשׁ שִׁשִּׁים רִבּוֹא פֵּרוּשִׁים לְכָל הַתּוֹרָה מְחֻלָּקִים לְשִׁשִּׁים רִבּוֹא נְפָשׁוֹת שֶׁל יִשְׂרָאֵל. וְזֶה נִקְרָא שֶׁהַתּוֹרָה מִתְפּוֹצֶצֶת לְכַמָּה נִיצוֹצוֹת, כִּי בִּתְחִלָּה מִתְלַהֶטֶת, וְאָז נִרְאִים בָּהּ כָּל הָאוֹרוֹת הָרְאוּיִים לָעִנְיָן הַהוּא, וְאוֹתָם הָאוֹרוֹת עַצְמָם מְאִירִים בְּשִׁשִּׁים רִבּוֹא דְּרָכִים בְּשִׁשִּׁים רִבּוֹא שֶׁל יִשְׂרָאֵל. וְזֶה סוֹד (יִרְמְיָה כג כט): "וּכְפַטִּישׁ יְפוֹצֵץ סֶלַע". הֲרֵי לְךָ, שֶׁאַף עַל פִּי שֶׁהַתּוֹרָה הִיא בְּלִי תַּכְלִית, וַאֲפִלּוּ כָּל אוֹת מִמֶּנָּה הִיא כֵּן, אַךְ צָרִיךְ לְלַבּוֹתָהּ, וְאָז תִּתְלַהֵב.

וּכְנֶגְדָּהּ שֵׂכֶל הָאָדָם עָשׂוּי כֵּן, כִּי גַּם כֵּן יֵשׁ לוֹ כֹּחַ הַשָּׂגָה רַבָּה אַךְ כַּאֲשֶׁר יִתְלַהֵט בְּכֹחַ הִתְבּוֹנְנוּת. וְעַל זֶה כְּתִיב (מִשְׁלֵי ב ו): "כִּי הַשֵּׁם יִתֵּן חָכְמָה מִפִּיו דַּעַת וּתְבוּנָה". וְזֶה כִּי כָּל הַנִּמְצָאִים מִדִּבּוּרוֹ שֶׁל הַקָּדוֹשׁ בָּרוּךְ הוּא נַעֲשׂוּ, כְּמוֹ שֶׁכָּתוּב (תְּהִלִּים לג ו): "בִּדְבַר הַשֵּׁם שָׁמַיִם נַעֲשׂוּ". נִמְצָא, שֶׁהַפֶּה הַזֶּה הוּא הַשֹּׁרֶשׁ לְכָל הַנִּבְרָאִים, וְזֶה עַצְמוֹ מְקַיֵּם אוֹתָם, וְהֶבֶל הַיּוֹצֵא מִן הַפֶּה הַזֶּה, רוֹצֶה לוֹמַר הַהַשְׁפָּעָה הַיּוֹצֵאת אֶל כָּל הַנִּבְרָאִים מִן הַמָּקוֹר שֶׁהוֹצִיא אוֹתָם. וְעַל כֵּן נֶאֱמַר (דְּבָרִים ח ג): "כִּי לֹא עַל הַלֶּחֶם לְבַדּוֹ יִחְיֶה הָאָדָם כִּי עַל כָּל מוֹצָא פִּי הַשֵּׁם יִחְיֶה הָאָדָם", שֶׁהוּא זֶה הַהֶבֶל הַיּוֹצֵא. וּמְקַיֵּם, וְהוּא הַמִּתְלַבֵּשׁ בַּדְּבָרִים הַנֶּאֱכָלִים לָזוּן הָאָדָם שֶׁכָּךְ צָרִיךְ לוֹ.

וְהִנֵּה הַחָכְמָה כְּבָר נִתְּנָה מִן הַקָּדוֹשׁ בָּרוּךְ הוּא בְּלֵב כָּל בְּנֵי הָאָדָם, אַךְ כְּדֵי שֶׁתִּתְגַּבֵּר צָרִיךְ שֶׁאוֹתוֹ הַפֶּה הַמְקַיֵּם אוֹתָהּ יִנְשֹׁב בְּכֹחַ, וְאָז נַעֲשֶׂה מַמָּשׁ כְּמוֹ הָאֵשׁ גַּם כֵּן, שֶׁכְּשֶׁמְּנַפְּחִים בָּהּ מִתְלַהֶבֶת, כֵּן כְּשֶׁזֹּאת הַהַשְׁפָּעָה תֵּרֵד מִן הַפֶּה כְּמוֹ נְשִׁיבָה, תְּלַהֵט הַחָכְמָה וְיִרְאוּ הַדַּעַת וְהַתְּבוּנָה הַכְּלוּלוֹת בָּהּ כְּבָר, אֶלָּא שֶׁלֹּא הָיוּ נִרְאוֹת, כִּי לֹא הָיָה נִרְאֶה כִּי אִם חָכְמָה, שֶׁהִיא הַשֵּׂכֶל עַצְמוֹ. אַךְ הַתְּבוּנָה הִיא בִּינַת הַשֵּׂכֶל הַמְחַבֶּרֶת דָּבָר אֶל דָּבָר וּמְקַיֶּמֶת דָּבָר בְּדָבָר, וְהַדַּעַת הִיא הַתּוֹלָדָה הַיּוֹצֵאת מִכָּל אֵלֶּה, וְאֵלֶּה לֹא יַעֲשׂוּ פְּעֻלָּתָן אֶלָּא בְּכֹחַ נְשִׁיבָה שֶׁיִּנְשֹׁב הַפֶּה הָעֶלְיוֹן בָּהֶן.

וְנִמְצָא, שֶׁהַחָכְמָה כְּבָר נִתְּנָה, וְהַפֶּה אֵינוֹ אֶלָּא מְקַיֵּם אוֹתָהּ, אַךְ הַדַּעַת וְהַתְּבוּנָה הֵן מִתְחַדְּשׁוֹת, דְּהַיְנוּ שֶׁמִּתְחַדֵּשׁ גִּלּוּיָן תָּמִיד רַק בְּכֹחַ נְשִׁיבַת הַפֶּה. וְעַל כֵּן אָמַר אֱלִיהוּ (אִיּוֹב לב ח): "אָכֵן רוּחַ הִיא בֶאֱנוֹשׁ וְנִשְׁמַת שַׁדַּי תְּבִינֵם", וּלְשׁוֹן נִשְׁמַת הוּא כְּמוֹ "נִשְׁמַת הַשֵּׁם כְּנַחַל גָּפְרִית", שֶׁהוּא מִלְּשׁוֹן "נְשִׁימָה" וְלֹא מִלְּשׁוֹן "נְשָׁמָה", דְּהַיְנוּ נְשִׁימַת הַפֶּה, נְשִׁיבַת הָרוּחַ. וְזֹאת הִיא הַנּוֹתֶנֶת הַבִּינָה, וְלֹא הַיָּמִים אוֹ הַשָּׁנִים.

הִנֵּה עַל כֵּן חוֹב הוּא מֻטָּל עַל הָאָדָם לָשִׂים עַצְמוֹ לְהִתְבּוֹנֵן, כִּי אִם אֵינוֹ מִתְבּוֹנֵן וּמְחַשֵּׁב, הִנֵּה לֹא תָּבוֹא חָכְמָה לְבַקֵּשׁ אוֹתוֹ, וְנִשְׁאָר בַּחֹשֶׁךְ בְּלֹא יְדִיעָה, וְהוֹלֵךְ בְּדַרְכֵי הַהֶבֶל וּבַאֲפֵלָה, וְסוֹף דָּבָר יִתֵּן דִּין וְחֶשְׁבּוֹן לִפְנֵי מֶלֶךְ מַלְכֵי הַמְּלָכִים הַקָּדוֹשׁ בָּרוּךְ הוּא, עַל שֶׁלֹּא נִשְׁתַּמֵּשׁ מִן הַחָכְמָה וּמִן הַכֹּחַ אֲשֶׁר הִטְבִּיעַ בּוֹ לַעֲשׂוֹת חַיִל. זֶה וַדַּאי פִּתּוּי הַיֵּצֶר, הַסִּטְרָא אָחֳרָא, אֲשֶׁר יִשְׁתַּדֵּל בְּכָל עֹז לְהַפִּילוֹ בָּזֶה וּבַבָּא, כִּי כְּבָר יֵדַע אִם נָפַל בְּזֶה מְעַט נִשְׁאָר לוֹ לָשׁוּב וּלְהִתְקוֹמֵם, כִּי יְדִיעַת הָאֱמֶת מְחַזֶּקֶת הַנְּשָׁמָה וּמְרַחֶקֶת מִמֶּנָּה הַיֵּצֶר וַדַּאי, וְאֵין דָּבָר מַחֲלִישׁ הַנְּשָׁמָה לְפִי הַיֵּצֶר כְּחֶסְרוֹן הַיְדִיעָה.

וְאִם הָיְתָה הַיְדִיעָה רְחָבָה וְעוֹמֶדֶת עַל לֵב בְּנֵי הָאָדָם לֹא הָיוּ חוֹטְאִים לְעוֹלָם, אַךְ לֹא הָיָה אֲפִלּוּ הַיֵּצֶר קָרוֹב אֲלֵיהֶם וְשׁוֹלֵט עֲלֵיהֶם, כְּמוֹ שֶׁאֵינוֹ שׁוֹלֵט בַּמַּלְאָכִים. וְלֶהֱיוֹת שֶׁהַקָּדוֹשׁ בָּרוּךְ הוּא רָצָה שֶׁהָאָדָם יִהְיֶה בַּעַל יֵצֶר, שֶׁיּוּכַל לִהְיוֹת מְנֻצָּח אוֹ נוֹצֵחַ בְּשִׁקּוּל אֶחָד, לָכֵן שָׂם בָּהֶם הַיְדִיעָה, אַךְ סְגוּרָה כְּגַחֶלֶת, וְשֶׁתּוּכַל לְהִתְפַּשֵּׁט כְּשַׁלְהֶבֶת, וְהַבְּחִירָה בְּיַד הָאָדָם. וַחֲכָמֵינוּ זִכְרוֹנָם לִבְרָכָה אָמְרוּ (בָּבָא בַּתְרָא עח ב): "עַל כֵּן יֹאמְרוּ הַמּוֹשְׁלִים בּוֹאוּ חֶשְׁבּוֹן" (בַּמִּדְבָּר כא כז), "הַמּוֹשְׁלִים" - אֵלּוּ הַמּוֹשְׁלִים בְּיִצְרָם, "בּוֹאוּ חֶשְׁבּוֹן" - בּוֹאוּ וְנַחֲשֹׁב חֶשְׁבּוֹנוֹ שֶׁל עוֹלָם! כִּי מִי שֶׁאֵינוֹ מוֹשֵׁל בְּיִצְרוֹ, לֹא יָשִׂים עַצְמוֹ לְזֶה לְעוֹלָם, אַךְ הַמּוֹשְׁלִים בְּיִצְרָם הֵם יַעֲשׂוּ אֶת הַדָּבָר הַזֶּה, וִילַמְּדוּהוּ לַאֲחֵרִים לַעֲשׂוֹת אוֹתוֹ.

הֲלֹא הָאָדָם רֹב שְׁנוֹת יָמָיו עוֹמֵד לַחֲשֹׁב חֶשְׁבּוֹנוֹת עֲסָקָיו, עִסְקֵי חַיֵּי שָׁעָה, וְלָמָּה לֹא יָשִׂים אֶל לְבָבוֹ אֲפִלּוּ שָׁעָה אַחַת גַּם לְזֹאת, לַחֲשֹׁב מַחְשֶׁבֶת מַמָּשׁ: מַה הוּא? וְלָמָּה בָּא לָעוֹלָם? אוֹ מַה מְבַקֵּשׁ מִמֶּנּוּ מֶלֶךְ מַלְכֵי הַמְּלָכִים הַקָּדוֹשׁ בָּרוּךְ הוּא? וּמַה יִּהְיֶה סוֹף כָּל עִנְיָנָיו? זֹאת הִיא הַתְּרוּפָה הַיּוֹתֵר גְּדוֹלָה וַחֲזָקָה שֶׁתּוּכַל לְהַמְצִיא נֶגֶד הַיֵּצֶר, וְהִיא קַלָּה, וּפְעֻלָּתָהּ גְּדוֹלָה, וּפִרְיָהּ רַב שֶׁיַּעֲמֹד הָאָדָם בְּכָל יוֹם לְפָחוֹת שָׁעָה אַחַת פָּנוּי מִשְּׁאָר כָּל הַמַּחְשָׁבוֹת לַחֲשֹׁב רַק עַל הָעִנְיָן הַזֶּה שֶׁאָמַרְתִּי. וִיבַקֵּשׁ בִּלְבָבוֹ, מֶה עָשׂוּ הָרִאשׁוֹנִים אֲבוֹת הָעוֹלָם שֶׁכָּךְ חָשַׁק הַשֵּׁם בָּהֶם? מֶה עָשָׂה משֶׁה רַבֵּינוּ עָלָיו הַשָּׁלוֹם? מֶה עָשָׂה דָּוִד מְשִׁיחַ הַשֵּׁם, וְכָל הַגְּדוֹלִים אֲשֶׁר הָיוּ לְפָנֵינוּ? וְיַעֲלֶה בְּשִׂכְלוֹ מַה טּוֹב לָאָדָם כָּל יְמֵי חַיָּיו לַעֲשׂוֹת כֵּן גַּם הוּא וְטוֹב לוֹ.

אָז יָתוּרוּ מַחְשְׁבוֹתָיו לָדַעַת, בְּאֵיזֶה מַצָּב הוּא נִמְצָא וְעוֹמֵד, לְפִי הַנִּרְצֶה בַּדֶּרֶךְ אֲשֶׁר דָּרְכוּ אַנְשֵׁי הַשֵּׁם אֵלֶּה אֲשֶׁר מֵעוֹלָם הֵמָּה, וְאִם אַיִן? וְאִם רַב מִמֶּנּוּ כֹּחַ הַיֵּצֶר וְלֹא יָכוֹל לָדִין עִם שֶׁתַּקִּיף מִמֶּנּוּ? הֵן לְזֹאת חָרֵד הָיָה וְצוֹוֵחַ כִּכְרוֹכִיָּא הַקָּדוֹשׁ רַבִּי שִׁמְעוֹן בֶּן יוֹחַאי בְּתִקּוּנָיו, תִּקּוּן עֲשִׂירִי, וְזֶה לְשׁוֹנוֹ: וַוי לוֹן לִבְנֵי נָשָׁא דְּקוּדְשָׁא בְּרִיךְ הוּא אָסִיר עִמְּהוֹן בְּגָלוּתָא, וַיִּפֶן כֹּה וָכֹה וַיַּרְא כִּי אֵין אִישׁ, אֶלָּא אִישׁ לְדַרְכּוֹ פָּנוּ, בַּעֲסָקִין דִּלְהוֹן, בְּאוֹרְחִין דִּלְהוֹן [אוֹי לָהֶם לִבְנֵי אָדָם, שֶׁהַקָּדוֹשׁ בָּרוּךְ הוּא אָסוּר עִמָּם בְּגָלוּת, "וַיִּפֶן (הַקָּדוֹשׁ בָּרוּךְ הוּא)] כֹּה וָכֹה וַיַּרְא כִּי אֵין אִישׁ", אֶלָּא אִישׁ לְדַרְכּוֹ פָּנוּ בַּעֲסָקָיו בְּדַרְכּוֹ].

כְּלַל הַדְּבָרִים, הָאָדָם שֶׁאֵינוֹ חוֹשֵׁב עַל זֶה, קָשֶׁה לוֹ מְאֹד מְאֹד לְהַגִּיעַ אֶל הַשְּׁלֵמוּת, וְהָאָדָם הַחוֹשֵׁב עַל זֶה קָרוֹב אֵלֶיהָ מְאֹד. וְהַחֲכָמִים הוֹלְכִים הָלוֹךְ וְחָשׁוֹב תָּמִיד, לֹא יְפַנּוּ דַּעְתָּם מִזֹּאת, וְלָכֵן יַצְלִיחוּ בְּכָל מַעֲשֵׂיהֶם. אַךְ הַמַּמְעִיט לֹא יַמְעִיט מִלִּהְיוֹת לוֹ קְבִיעוּת זְמַן לְפָחוֹת לָשִׂים אֶל לִבּוֹ אִם מְעַט וְאִם הַרְבֵּה, כִּי אָז יַצְלִיחַ אֶת דְּרָכָיו וְאָז יַשְׂכִּיל.

אַחַר שֶׁיָּדַעְתָּ זֶה הֱיוֹת הַמַּשָּׂא הַזֶּה, עָלֶיךָ לְהִתְבּוֹנֵן וּלְהַשְׂכִּיל עַל זֹאת, עַתָּה אַשְׂכִּילְךָ וְאוֹרְךָ מַה הַדְּבָרִים אֲשֶׁר עֲלֵיהֶם תַּעֲמֹד לְהִתְבּוֹנֵן וְלַחֲקֹר.

הִנֵּה הַחֲקִירָה הָרִאשׁוֹנָה אֲשֶׁר תַּחְקֹר הֲלֹא הִיא עַל כַּוָּנָתוֹ יִתְבָּרַךְ שְׁמוֹ: עַל מָה וְלָמָּה בָּרָא אֶת כָּל הַבְּרִיאָה הַגְּדוֹלָה הַזֹּאת? וְאַל תֹּאמַר, וּמַה הָאָדָם שֶׁיָּבוֹא אַחֲרֵי הַמֶּלֶךְ לְבַקֵּשׁ אֶת מַחְשַׁבְתּוֹ? וְהַמִּקְרָא מֵעִיד (תְּהִלִּים צב ו): "מְאֹד עָמְקוּ מַחְשְׁבוֹתֶיךָ", וְזֶה נִרְאֶה כְּגַאֲוָה וּכְגֹדֶל לֵבָב לֵאמֹר שֶׁיּוּכַל לִמְצֹא כַּוָּנַת הַמַּאֲצִיל יִתְבָּרַךְ שְׁמוֹ! אַדְּרַבָּה, עַל זֶה נֶאֱמַר (שָׁם כה יד): "סוֹד הַשֵּׁם לִירֵאָיו וּבְרִיתוֹ לְהוֹדִיעָם", וְהוּא הַסּוֹד הַכּוֹלֵל כָּל עִנְיַן הַמַּעֲשִׂים אֲשֶׁר עָשָׂה וַאֲשֶׁר הוּא עוֹשֶׂה, וְשֶׁאַחֲרָיו נִמְשָׁכִים כָּל חֻקּוֹת הַבְּרִיאָה כַּאֲשֶׁר שָׂם לַשָּׁמַיִם וְלָאָרֶץ וְכָל תּוֹלְדוֹתֵיהֶם, כִּי הֲלֹא לְכָל הַמַּעֲשִׂים הָרַבִּים וְהַגְּדוֹלִים הָאֵלֶּה יִמָּצֵא סוֹף וְתַכְלִית אֶחָד, וְזֶה הוּא הַסּוֹד הַמֻּזְכָּר כָּאן בַּפָּסוּק. וְהַחֻקִּים אֲשֶׁר הוּשְׂמוּ עַל פִּי הַכַּוָּנָה הַזֹּאת כְּלָלוּתָם הוּא הַבְּרִית אֲשֶׁר הִזְכִּיר "וּבְרִיתוֹ לְהוֹדִיעָם", הוּא הַבְּרִית אֲשֶׁר שָׂם לְכָל נִבְרָא לַעֲמֹד עַל מַתְכֻנְּתוֹ וְלֹא יָסוּר, וְהוּא הַנִּרְמָז בְּמִלַּת "בְּרֵאשִׁית", "בְּרִית אֵשׁ", כְּמוֹ שֶׁפֵּרְשׁוּהוּ בַּתִּקּוּנִים תִּקּוּן כ"א.

אַךְ כְּדֵי לְהַגִּיעָם, תַּתְחִיל לִדְרֹשׁ בַּנִּבְרָאִים, מִי הוּא הָעִקָּרִי: הַדּוֹמֵם וְהַצּוֹמֵחַ וְהַחַי הֵם אֵינָם הָעִקָּרִים וַדַּאי, כִּי אֵין תּוֹעֶלֶת בְּמַעֲשֵׂיהֶם, וְאֵין לָהֶם שֵׂכֶל וַהֲבָנָה. נִמְצָא, נִשְׁאָרִים בְּנֵי הָאָדָם וְהַמַּלְאָכִים, וּכְשֶׁתִּדְרֹשׁ עַל עִנְיְנֵיהֶם תִּמְצָא הֱיוֹת בֶּן הָאָדָם עִקָּר וְהַמַּלְאָכִים טְפֵלִים לָהֶם. וְזֶה הַסּוֹד פֵּרְשׁוֹ הַמְשׁוֹרֵר (שָׁם ח ב): "הַשֵּׁם אֲדֹנֵינוּ מָה אַדִּיר שִׁמְךָ בְּכָל הָאָרֶץ אֲשֶׁר תְּנָה הוֹדְךָ עַל הַשָּׁמָיִם", כִּי הוּא יָדַע הָעִנְיָן עַל אֲמִתּוֹ, אֵיךְ שֶׁהַקָּדוֹשׁ בָּרוּךְ הוּא מְקַבֵּל כֹּחַ, כִּבְיָכוֹל, מִמַּעֲשֵׂה בְּנֵי הָאָדָם לִפְעֹל טוֹבָה עִמָּהֶם וְעִם כָּל הַבְּרִיּוֹת. וְזֶה סוֹד (שָׁם סח לה): "תְּנוּ עֹז לֵאלֹהִים". וְגַם משֶׁה רַבֵּינוּ עָלָיו הַשָּׁלוֹם, אָמַר (דְּבָרִים לב יח): "צוּר יְלָדְךָ תֶּשִׁי", וְיָדַעְנוּ מִזֶּה, כִּי מַעֲשֵׂי יִשְׂרָאֵל מוֹסִיפִים כֹּחַ בִּגְבוּרָתוֹ שֶׁל מַעְלָה.

וְזֶה סֵדֶר הַהִתְעוֹרְרוּת לְפִי הַחֹק אֲשֶׁר שָׂם הַמַּאֲצִיל יִתְבָּרַךְ שְׁמוֹ, יִשְׂרָאֵל פּוֹעֲלִים לְמַטָּה בָּאָרֶץ וּמַחֲזִיקִים כֹּחוֹ שֶׁל הַקָּדוֹשׁ בָּרוּךְ הוּא, וְאָז הַכֹּחַ שֶׁנִּתְחַזֵּק מַרְאֶה הוֹדוֹ בַּמְשָׁרְתִים הָעוֹמְדִים עַל פְּקֻדַּת הַמַּעֲשִׂים לַעֲשׂוֹתָם כְּפִי מַה שֶּׁהוּא מִתְעוֹרֵר לַעֲשׂוֹת. וְלָכֵן כָּל הִתְעוֹרְרוּת שֶׁיִּהְיֶה הַמֶּלֶךְ בָּרוּךְ הוּא מִתְעוֹרֵר לַעֲשׂוֹת, יֵרָאֶה הָעִנְיָן בִּמְשָׁרְתָיו הָעוֹמְדִים עַל פְּקֻדַּת הַמַּעֲשִׂים לַעֲשׂוֹתָם כְּפִי מַה שֶּׁהוּא מִתְעוֹרֵר לַעֲשׂוֹת, בַּזִּיו הַמַּגִּיעַ לוֹ מִמֶּנּוּ.

וְעַתָּה נַחֲזֹר לְשֹׁרֶשׁ הָעִנְיָן. נִמְצָא, כִּי הַזִּיו אֲשֶׁר בָּהֶם, מֵהִתְעוֹרְרוּת הַמֶּלֶךְ, וְהִתְעוֹרְרוּת הַמֶּלֶךְ, מִמַּעֲשֵׂה יִשְׂרָאֵל, הֲרֵי יִשְׂרָאֵל עִקַּר הַכֹּל. וְלָכֵן נֶאֱמַר, "מָה אַדִּיר שִׁמְךָ בְּכָל הָאָרֶץ", זֶה הוּא הַכֹּחַ הַמְקַבֵּל שֵׁם הַקָּדוֹשׁ בָּאָרֶץ בְּסוֹד "תְּנוּ עֹז לֵאלֹהִים" שֶׁזָּכַרְתִּי, "אֲשֶׁר תְּנָה הוֹדְךָ עַל הַשָּׁמָיִם", הוּא הַהוֹד הַמִּתְאַצֵּל בְּהִתְעוֹרְרוּת וּמִתְפַּשֵּׁט עַל הַשָּׁמַיִם בַּמְשָׁרְתִים הָעוֹמְדִים שָׁם. וּפֵרֵשׁ עוֹד תִּקּוּן גָּדוֹל שֶׁנַּעֲשֶׂה עַל יְדֵי בְּנֵי הָאָדָם, וְהוּא מַה שֶּׁאָמַר (תְּהִלִּים ח ג): "מִפִּי עוֹלְלִים וְיֹנְקִים יִסַּדְתָּ עֹז", וְזֶה כִּי הַמַּלְאָכִים, כֵּיוָן שֶׁאֵין לָהֶם יֵצֶר הָרַע, אֵין מַעֲשֵׂיהֶם יְכוֹלִים לְהַעֲבִיר אוֹתוֹ. אֲבָל בְּנֵי אָדָם שֶׁיֵּשׁ לָהֶם יֵצֶר הָרַע, הֵם יְכוֹלִים לְהַעֲבִיר אוֹתוֹ.

וּכְדֵי לָתֵת לָהֶם כֹּחַ יוֹתֵר שֶׁיַּעֲשׂוּ זֶה הַתִּקּוּן בְּכֹחַ גָּדוֹל, מֶה עָשָׂה? נָתַן לָהֶם שְׁנֵי הָעָרְלָה, שֶׁהֵן כָּל הַזְּמַן עַד שֶׁהָאָדָם נִכְנָס לְמִצְווֹת, וְאָז הַסִּטְרָא אָחֳרָא מִתְדַּבֶּקֶת בָּהֶם יוֹתֵר. וְזֶה סוֹד (מִשְׁלֵי כב טו): "אִוֶּלֶת קְשׁוּרָה בְּלֵב נַעַר". אַךְ בְּאוֹתוֹ הַזְּמַן הָעֲווֹנוֹת אֵינָם נֶחְשָׁבִים, וְהַתּוֹרָה אַדְּרַבָּה הִיא חֲשׁוּבָה יוֹתֵר, וְהוּא עִנְיַן הֶבֶל פִּיהֶם שֶׁל תִּינוֹקוֹת, וְהַהֶבֶל מַשְׁבִּית הַסִּטְרָא אָחֳרָא לְגַמְרֵי, וְזֶהוּ "מִפִּי עוֹלְלִים וְיֹנְקִים יִסַּדְתָּ עֹז, לְהַשְׁבִּית אוֹיֵב". וְזֶהוּ לְשׁוֹן "לְהַשְׁבִּית", שֶׁהוּא, כְּאֶחָד שֶׁעוֹמֵד בִּמְלָאכָה אַחַת וְשׁוֹבֵת מִמֶּנָּה. וּבַמַּלְאָכִים אֵין שַׁיָּךְ זֶה, כִּי כֵּיוָן שֶׁאֵין יֵצֶר שׁוֹלֵט בָּהֶם, אֵינָם מַשְׁבִּיתִים אוֹתוֹ אֶלָּא מְגָרְשִׁים אוֹתוֹ, אֲבָל בְּנֵי הָאָדָם לָהֶם נוֹגֵעַ "לְהַשְׁבִּית". וַאֲפָרֵשׁ לְךָ עַתָּה לְשׁוֹן "יִסַּדְתָּ עֹז".

הִנֵּה הַתּוֹרָה הִיא הַנִּקְרֵאת "עֹז", כַּיָּדוּעַ, שֶׁהִיא הַנּוֹתֶנֶת כֹּחַ לַקְּדֻשָּׁה בְּסוֹד "תְּנוּ עֹז לֵאלֹהִים". וְהִנֵּה קֹדֶם שֶׁהָאָדָם נוֹלָד, מְלַמְּדִים אוֹתוֹ כָּל הַתּוֹרָה כֻּלָּהּ, וְזֶה לָתֵת כֹּחַ לְנִשְׁמָתוֹ קֹדֶם שֶׁתִּכָּנֵס בַּגּוּף שֶׁתִּהְיֶה כְּלוּלָה מִכָּל הַתּוֹרָה לְתַקֵּן כָּל מַדְרֵגוֹת הַקְּדֻשָּׁה כָּרָאוּי. אֲבָל בְּצֵאתָהּ לָעוֹלָם, בָּא מַלְאָךְ וּמְשַׁכְּחוֹ, וְזֶה כְּדֵי לָתֵת מָקוֹם לַיֵּצֶר לְהִתְאַחֵז בּוֹ, שֶׁאִם לֹא כֵן, הָיָה נִגְרָשׁ מִכֹּחַ הַקְּדֻשָּׁה, וְהָיָה שָׁב לִהְיוֹת כְּמוֹ מַלְאָךְ, וְגַם לֹא הָיָה נַעֲשֶׂה תִּקּוּן הַהַשְׁבָּתָה שֶׁזָּכַרְנוּ. עַל כֵּן אָז נִסְתַּם בּוֹ אוֹר הַתּוֹרָה וְהַסִּטְרָא אָחֳרָא שׁוֹלֶטֶת עָלָיו, וְזֶה נִקְרָא שְׁנֵי הָעָרְלָה שֶׁלּוֹ, וּבְאוֹתוֹ זְמַן צָרִיךְ לְיַסְּרוֹ, כְּמוֹ שֶׁאָמַר (שָׁם): "שֵׁבֶט מוּסָר יַרְחִיקֶנָּה מִמֶּנּוּ". וְאוֹמֵר (שָׁם כג יד): "אַתָּה בַּשֵּׁבֶט תַּכֶּנּוּ וְנַפְשׁוֹ מִשְּׁאוֹל תַּצִּיל", שֶׁהִיא הָעָרְלָה מַמָּשׁ, שֶׁאָמְרוּ עָלֶיהָ (פְּסָחִים צב א): "הַפּוֹרֵשׁ מִן הָעָרְלָה כְּפוֹרֵשׁ מִן הַקֶּבֶר", כִּי הִיא מַמָּשׁ קֶבֶר, מִמַּה שֶּׁגּוֹרֶמֶת לָהּ חֲשֵׁכָה שֶׁלֹּא יַגִּיעַ לָהּ אוֹר הָעֶלְיוֹן, וְנִקְרֵאת כְּאִלּוּ הִיא מֵתָה מַמָּשׁ בַּקֶּבֶר. וְזֶה סוֹד (אֵיכָה ג ו): "בְּמַחֲשַׁכִּים הוֹשִׁיבַנִי כְּמֵתֵי עוֹלָם".

וּבִתְחִלָּה, כְּשֶׁהָעָרְלָה בַּגּוּף, מַעֲבִירִים אוֹתָהּ אַחַר שְׁמוֹנָה יָמִים. אַךְ הָעָרְלָה הַפְּנִימִית, שֶׁהִיא עָרְלַת הַלֵּב, אֵינָהּ סָרָה אֶלָּא לְאַחַר שְׁלֹשׁ עֶשְׂרֵה שָׁנִים וְיוֹם אֶחָד, וְלָכֵן כָּל אוֹתוֹ הַזְּמַן הוּא פָּטוּר מִן הַמִּצְווֹת. וְעִם כָּל זֶה בְּאוֹתוֹ הַזְּמַן צָרִיךְ לְיַסְּרוֹ, כְּמוֹ שֶׁאָמַרְתִּי, שֶׁזֶּה גּוֹרֵם לוֹ שֶׁתִּפָּרֵד הָעָרְלָה מִמֶּנּוּ הֵיטֵב, וְאָז הִיא פּוֹרֶשֶׁת מִמֶּנּוּ לְגַמְרֵי בַּזְּמַן הַמּוּכָן כַּנֶּאֱמַר לְמַעְלָה, וְעַל כֵּן אָמַר "יַרְחִיקֶנָּה מִמֶּנּוּ", וְלֹא אָמַר "יְסִירֶנָּה מִמֶּנּוּ", כִּי אֵין זֶה לַהֲסִירָהּ, כִּי אִם בִּזְמַנָּהּ תָּסוּר. אֲבָל זֶהוּ מַמָּשׁ עִנְיַן חִבּוּט הַקֶּבֶר, שֶׁהַחֲבָטָה עֲשׂוּיָה לְרֹב הַקֶּשֶׁר הַנִּמְצָא לְזוּהֲמָא שֶׁל נָחָשׁ, שֶׁאֵינָהּ יְכוֹלָה לְהִפָּרֵד אֶלָּא אַחַר הַחִבּוּט. וְהַצַּדִּיקִים הַמְתַקְּנִים עַצְמָם כָּרָאוּי, מַרְחִיקִים אוֹתָהּ מֵהֶם כָּל כָּךְ עַד שֶׁאֵין צָרִיךְ לַחִבּוּט.

וְהִנֵּה כֵּן הַדָּבָר הַזֶּה בְּנַעַר, כִּי הָאִוֶּלֶת קְשׁוּרָה בּוֹ, וְצָרִיךְ חִבּוּט כְּדֵי לְהַרְחִיקָהּ מִן הַקֶּשֶׁר וְהַדִּבּוּק הַזֶּה, שֶׁאָז כְּשֶׁיִּהְיֶה זְמַנָּהּ לְהִתְפָּרֵשׁ, תִּתְפָּרֵשׁ לְגַמְרֵי מִכֹּל וָכֹל. וְאִם הוּא הוֹלֵךְ בְּדֶרֶךְ טוֹב, הוּא מַרְחִיקָהּ מֵעַצְמוֹ. וְהִנֵּה בַּזְּמַן הַזֶּה, שֶׁהוּא הֶרְחֵק הָעָרְלָה, הַהֶבֶל הַיּוֹצֵא מִפִּיו הוּא מַכְנִיעַ סִטְרָא אָחֳרָא וְשׁוֹבְרָהּ שְׁבִירָה גְּדוֹלָה, וְחוֹזֵר וּמַמְשִׁיךְ הַכֹּחַ שֶׁל הַתּוֹרָה שֶׁקִּבֵּל בָּרִאשׁוֹנָה קֹדֶם שֶׁנּוֹלַד. וְכֵיוָן שֶׁהִשְׁלִים לְקַבֵּל הַכֹּחַ, אָז יֵשׁ לוֹ לַעֲשׂוֹת, וְלָכֵן הוּא חַיָּב בְּמִצְווֹת.

וְתֵדַע בְּוַדַּאי בְּהֶבֶל פִּיהֶם שֶׁל תִּינוֹקוֹת הָעוֹלָם מִתְקַיֵּם, וְזֶה כִּי הַתּוֹרָה מִתְחַלֶּשֶׁת לִפְעָמִים, וְלִפְעָמִים מִתְחַזֶּקֶת. מִתְחַלֶּשֶׁת עַל בְּנֵי הָאָדָם מִפְּנֵי הַחֲטָאִים, וּבִפְרָט הָעֵרֶב רַב שֶׁבְּיִשְׂרָאֵל, כְּמוֹ שֶׁאָמְרוּ בַּתִּקּוּנִים, וְהַקָּדוֹשׁ בָּרוּךְ הוּא עוֹשֶׂה בָּסִיס לַתּוֹרָה מִזֶּה הַהֶבֶל שֶׁאֵין בּוֹ חֵטְא וּבוֹ הַתּוֹרָה מִתְחַזֶּקֶת, כִּי כְּבָר הוּא מוּכָן לְזֶה לְהַמְשִׁיךְ כֹּחַ הַתּוֹרָה כַּנֶּאֱמַר לְמַעְלָה. וְזֶהוּ "מִפִּי עוֹלְלִים וְיֹנְקִים יִסַּדְתָּ עֹז", וְהוּא מַמָּשׁ "יִסַּדְתָּ", וְזֶהוּ "לְמַעַן צוֹרְרֶיךָ", שֶׁהֵם הָעֵרֶב רַב, "לְהַשְׁבִּית אוֹיֵב", שֶׁהוּא הַסִּטְרָא אָחֳרָא, "לְהַשְׁבִּית" מַמָּשׁ. וְאָמַר "וּמִתְנַקֵּם", וְהוּא סוֹד הַנָּחָשׁ שֶׁהוּא נוֹקֵם וְנוֹטֵר, וְזֶהוּ סוֹד לַנָּחָשׁ קָצְצוּ רַגְלָיו, שֶׁנֶּאֱמַר בּוֹ (בְּרֵאשִׁית ג יד): "עַל גְּחֹנְךָ תֵּלֵךְ", וְלִנְקֹם זֶה הוּא רוֹדֵף אַחַר הָרַגְלַיִם שֶׁהוּא עִנְיַן (בְּרָכוֹת ו) "בִּרְכֵּי דְּרַבָּנָן דְּשִׁילְהֵי", וְהֵן סוֹד הָרַגְלַיִם שֶׁל מַעְלָה הַתּוֹמְכוֹת לַגּוּף, וּבָהֶן תָּלוּי כֹּחַ תְּמִיכוֹת הַתּוֹרָה לְהַחֲזִיק אוֹתָהּ שֶׁלֹּא תִּמּוֹט, בְּסוֹד (מִשְׁלֵי ג יח): "וְתֹמְכֶיהָ מְאֻשָּׁר". נִמְצָא, שֶׁהַנָּחָשׁ רוֹדֵף אַחַר עִנְיָן זֶה, שֶׁלֹּא לְהַנִּיחַ סֶמֶךְ לַתּוֹרָה, חַס וְחָלִילָה, כִּי הַנָּחָשׁ, הוּא שִׁקְרָא דְּלָא קָאֵי, אַךְ הַתּוֹרָה, הִיא קוּשְׁטָא קָאֵי, וְהוּא הָיָה רוֹצֶה לְהִנָּקֵם מִזֶּה וְלִגְרֹם לַתּוֹרָה חַס וְחָלִילָה, שֶׁלֹּא יִהְיֶה לָהּ סֶמֶךְ בְּיִשְׂרָאֵל, וְתִסְתַּלֵּק וְתִשָּׁכַח מֵהֶם, חַס וְחָלִילָה. וְהֶבֶל פֶּה הַתִּינוֹקוֹת מְתַקֵּן מַמָּשׁ תִּקּוּן זֶה, כִּי הֵם תְּלוּיִים מַמָּשׁ בְּאֵלּוּ הָרַגְלַיִם הָעֶלְיוֹנוֹת הַנִּקְרָאוֹת "תִּינוֹקוֹת שֶׁל בֵּית רַבָּן", כַּמְפֹרָשׁ בַּזֹּהַר, וְהֵם סַמְכֵי קְשׁוֹט בְּסוֹד קוּשְׁטָא קָאֵי, וְזֶהוּ "לְהַשְׁבִּית אוֹיֵב וּמִתְנַקֵּם".

נִמְצָא, אֵיךְ שֶׁהַתִּקּוּן הַגָּדוֹל נִמְצָא בְּיַד הָאָדָם, וְלֹא בְּיַד הַמַּלְאָכִים. עַל כֵּן נֵדַע, שֶׁהוּא וַדַּאי עִקָּר כָּל הַבְּרִיאָה. וּמִכָּאן תֵּדַע, כִּי רַק זוֹ הִיא הַתַּכְלִית אֲשֶׁר בַּעֲבוּרָהּ נִבְרָא הָאָדָם, וְלֹא הָיָה רָאוּי לְהִמָּצֵא לוֹ עֵסֶק אַחֵר אֶלָּא הָעֲבוֹדָה הַזֹּאת. וְכֵן הָיָה מִתְּחִלָּה, שֶׁנֶּאֱמַר (בְּרֵאשִׁית ב טו): "וַיַּנִּחֵהוּ בְּגַן עֵדֶן לְעָבְדָהּ וּלְשָׁמְרָהּ", שֶׁפֵּרְשׁוּ חֲכָמֵינוּ זִכְרוֹנָם לִבְרָכָה, זוֹ מִצְוַת עֲשֵׂה וּמִצְוַת לֹא תַּעֲשֶׂה, וְהַכֹּל בִּמְנוּחָה, כְּמוֹ שֶׁדָּרְשׁוּ עַל מִלַּת "וַיַּנִּחֵהוּ". רַק אַחַר שֶׁחָטָא הִנֵּה הוּא מִתְהַלֵּךְ בִּשְׁנֵי דְּרָכִים עַל פִּי שְׁנֵי מַנְהִיגִים, כְּמַאֲמָרָם זִכְרוֹנָם לִבְרָכָה (בְּרָכוֹת סא א): "אוֹי לִי מִיּוֹצְרִי! אוֹי לִי מִיִּצְרִי!".

וְעַל כֵּן יִתְבָּאֵר לְךָ, שֶׁכָּל מַה שֶּׁהָאָדָם עוֹשֶׂה לַעֲבוֹדַת הַשֵּׁם, הוּא מַה שֶּׁהוּא עוֹשֶׂה לְפִי הַתַּכְלִית שֶׁבַּעֲבוּרָה בְּרָאוֹ הַבּוֹרֵא יִתְבָּרַךְ שְׁמוֹ, וְכָל מַה שֶּׁהוּא חוּץ מִזֶּה, הוּא לְפִי דַּעְתּוֹ שֶׁל הַנָּחָשׁ הַמְקַטְרֵג, וְחָפֵץ לְשַׁקְּעוֹ בִּדְבָרִים אֲחֵרִים, לְהַרְחִיקוֹ מִן הַבּוֹרֵא, יִתְבָּרַךְ שְׁמוֹ, בְּהַפְרִיעוֹ אוֹתוֹ מֵעֲבוֹדָתוֹ. וְנִתָּן לוֹ לְעֹנֶשׁ לִסְבֹּל הַדָּבָר הַזֶּה, עַל דֶּרֶךְ (דְּבָרִים יא טז): "וַעֲבַדְתֶּם אֱלֹהִים אֲחֵרִים", כִּי בְּדֶרֶךְ שֶׁאָדָם רוֹצֶה לֵילֵךְ, בָּהּ מוֹלִיכִים אוֹתוֹ. וְכֵיוָן שֶׁהוּא בָּחַר בִּתְחִלָּה לִשְׁמֹעַ אֶל הַנָּחָשׁ, כֵּן יִהְיֶה מִשְׁפָּטוֹ, שֶׁלֹּא יֵעָשֶׂה בֶּן חוֹרִין מֵעֻלּוֹ, אֶלָּא יִסְבְּלֵהוּ נֶגֶד הַזְּמַן אֲשֶׁר נִגְזַר עָלָיו, וְזוֹהִי גְּזֵרַת (בְּרֵאשִׁית ג יט): "בְּזֵעַת אַפֶּיךָ תֹּאכַל לֶחֶם", וְזֶה הַצַּעַר הַיּוֹתֵר גָּדוֹל שֶׁבְּכָל מִינֵי הַצַּעַר לַנְּשָׁמָה, שֶׁסּוֹף סוֹף תְּשׁוּקָתָהּ אֶל מְקוֹרָהּ.

אַךְ הָאִישׁ הֶחָכָם הַמֵּבִין דָּבָר לַאֲשׁוּרוֹ, הִנֵּה בְּהַשְׂכִּילוֹ עַל מוֹצָא דָּבָר, וְיִרְאֶה אֵיךְ כָּל עִסְקֵי הָעוֹלָם אֵינָם אֶלָּא מִמַּה שֶּׁנִּשְׁאַר הָאָדָם בְּעַל כָּרְחוֹ לִהְיוֹת לְדַעְתּוֹ שֶׁל נָחָשׁ בַּדָּבָר הַזֶּה, שֶׁלֹּא יוּכַל לִהְיוֹת תָּמִיד בְּדֶרֶךְ אֶחָד בַּעֲבוֹדַת הַשֵּׁם יוֹם וְלַיְלָה, כִּי אִם יִצְטָרֵךְ לָלֶכֶת אַחֲרֵי הַבְלֵי הָעוֹלָם הַזֶּה. עַל כֵּן יִבְחַר לִהְיוֹת בּוֹחֵר הָרַע בְּמִעוּטוֹ, וִימַעֵט בְּעֵסֶק כָּל מַה שֶּׁיּוּכַל, וְיִשְׁתַּדֵּל לְהַרְבּוֹת בְּתוֹרָה וּבַעֲבוֹדָתוֹ בְּכָל אֲשֶׁר תַּשִּׂיג יָדוֹ.

וְדָבָר זֶה פֵּרֵשׁ אֱלִיפַז אֶל אִיּוֹב (אִיּוֹב ה ו): "כִּי לֹא יֵצֵא מֵעָפָר אָוֶן". הָעִנְיָן, כִּי הִנֵּה כְּתִיב (בְּרֵאשִׁית ב ז): "וַיִּיצֶר הַשֵּׁם אֱלֹהִים אֶת הָאָדָם עָפָר מִן הָאֲדָמָה", וְהָיָה דַּי לוֹמַר "עָפָר" אוֹ "מִן הָאֲדָמָה"? אַךְ הָעִנְיָן הוּא, כִּי רָצָה הַמִּקְרָא לְבָאֵר שְׁנֵי עִנְיָנִים בָּאָדָם. הֲלֹא תִּרְאֶה, כִּי הוּא נִקְרָא "אָדָם" עַל שֵׁם אֲדָמָה, וְלֹא "עָפָר" עַל שֵׁם הֶעָפָר. אַךְ זֶה הוּא לְפִי קֶשֶׁר הַנִּמְצָא בֵּין הָאֲדָמָה וּבֵינוֹ, וְהוּא, כִּי הַשֶּׁפַע הַנִּשְׁפָּע מִלְּמַעְלָה יוֹרֵד מִן הַשָּׁמַיִם עַד הָאָרֶץ, וְאַחַר כֵּן מְקַבֵּל אוֹתוֹ הָאָדָם. וְסוֹד זֶה, כִּי זֶה לְמַטָּה בְּסוֹד חִבּוּר הַמְּאוֹרוֹת הָעֶלְיוֹנִים, בְּסוֹד "דּוּכְרָא וְנוּקְבָּא", וְאַחַר כֵּן יוֹצֵא הַשֶּׁפַע כָּלוּל מִשְּׁנֵיהֶם, כִּי כֵן רָאוּי לְפִי הַסֵּדֶר הָעֶלְיוֹן. וְזֶה סוֹד (דְּבָרִים ח ט): "אֶרֶץ אֲשֶׁר לֹא בְמִסְכֵּנֻת תֹּאכַל בָּהּ לֶחֶם", וְכֵן "הַמּוֹצִיא לֶחֶם מִן הָאָרֶץ", שֶׁרוֹמֵז אֶל הַהַשְׁפָּעָה הָעֶלְיוֹנָה.

וְעַל כֵּן נִקְרָא הָאָדָם "עֵץ הַשָּׂדֶה", כְּמוֹ שֶׁפֵּרְשׁוּ עַל פָּסוּק (שָׁם כ יט): "כִּי הָאָדָם עֵץ הַשָּׂדֶה", יַעַן בֶּאֱמֶת הוּא מִן הָאָרֶץ כְּמוֹ הָעֵץ. וְנִמְצָא, שֶׁהַחֹמֶר שֶׁל אָדָם הוּא עָפָר, וְהוּא דָּבֵק בָּאֲדָמָה, שֶׁהוּא הַמָּקוֹם שֶׁמְּקַבֵּל כֹּחוֹ, וְעַל כֵּן נִקְרָא עַל שְׁמָהּ. וְשׁוּם אֶחָד מֵאֵלֶּה הַדְּבָרִים לֹא הָיָה גּוֹרֵם לָאָדָם לֹא עָמָל וְלֹא טֹרַח, וְגַם שֶׁהַיֵּצֶר הָרַע שֶׁהָיָה לְאָדָם הָרִאשׁוֹן הָיָה מַמָּשׁ כְּחוּט שֶׁל בּוּכְיָא, כְּמַאֲמָרָם זִכְרוֹנָם לִבְרָכָה (סֻכָּה נב א) עַל פָּסוּק (יְשַׁעְיָה ה יח): "הוֹי משְׁכֵי הֶעָוֹן בְּחַבְלֵי הַשָּׁוְא". וְנִמְצָא, שֶׁאַף עַל פִּי שֶׁחָמְרוֹ גַּס, לֹא זֶה הָיָה גּוֹרֵם תּוֹקֵף הַיֵּצֶר הָרַע שֶׁיֵּשׁ בּוֹ עַתָּה. וְהָאֲדָמָה, שֶׁהִיא מְקוֹם קַבָּלַת הַהַשְׁפָּעָה, לֹא הָיְתָה גּוֹרֶמֶת עָמָל וְטֹרַח לְקַבֵּל הַמָּזוֹן. וְלָכֵן אָמַר "כִּי לֹא יֵצֵא מֵעָפָר אָוֶן, וּמֵאֲדָמָה לֹא יִצְמַח עָמָל", כִּי אִם הֶעָמָל יָצָא מִפְּנֵי הֶעָוֹון, שֶׁאָז הִגִּיעַ בְּחֶלְקוֹ לִטְרֹחַ בְּהִשְׁתַּדְּלוּת שֶׁאֵינוֹ הוֹלֵךְ אֶל הַתַּכְלִית אֲשֶׁר אֵלֶיהָ נִבְרָא.

וּמַה שֶׁלֹּא עָשְׂתָה הָאֲדָמָה לָאָדָם שֶׁיָּצָא מִמֶּנָּה, עָשְׂתָה הָאִשָּׁה, כִּי כְּשֶׁיָּצָא מִן הָאֲדָמָה יָצָא בְּלֹא עָמָל, וּכְשֶׁנּוֹלַד מֵאִשָּׁה יָצָא לְעָמָל. וּפֵרֵשׁ בְּכָאן עִקָּר גָּדוֹל, שֶׁעִקַּר הֶעָמָל הוּא אַחַר שֶׁהִתְחִילוּ הָאֲנָשִׁים לְהוֹלִיד, וְהַיְנוּ "קַיִן קִנֵּא דִּמְסָאֲבוּתָא", כְּמוֹ שֶׁפֵּרְשׁוּ בַּזֹּהַר, כִּי אַף עַל פִּי שֶׁגַּם אָדָם נִטְמָא בְּחֶטְאוֹ, אֲבָל עִקַּר זוּהֲמַת הַנָּחָשׁ יָצְאָה בִּבְנֵי חַוָּה, כִּי בָּהּ הֻטַּל הַזּוּהֲמָא, וְנִמְצָא שֶׁהַלֵּדָה כָּךְ הָיְתָה לְעָמָל. וְלָכֵן קַיִן הָיָה עוֹבֵד אֲדָמָה, כִּי הָאֲדָמָה כְּבָר נֶאֶרְרָה בַּעֲבוּר הָאָדָם, כְּמוֹ שֶׁנֶּאֱמַר (בְּרֵאשִׁית ג יז): "אֲרוּרָה הָאֲדָמָה בַּעֲבוּרֶךָ". כִּי כַּאֲשֶׁר הָיָה רָאוּי אָדָם לִהְיוֹת לוֹ מְנוּחָה מִכָּל הֶעָמָל, הִנֵּה הָאֲדָמָה הַמֻּשְׁפַּעַת מֻכְרָח שֶׁכָּךְ תַּעֲלֶה כֹּחָהּ, וְלָכֵן נֶאֶרְרָה. וְקַיִן שֶׁיָּצָא בִּבְחִינַת עָמָל, לָכֵן הָיָה עוֹבֵד אֶת הָאֲדָמָה.

וְהִנֵּה בִּתְחִלָּה הַשֵּׁדִים וְכָל מַדְרֵגוֹת הַטֻּמְאָה הָיוּ שְׁקוּעִים בְּנוּקְבָא דִּתְהוֹמָא רַבָּה, וְלֹא הָיָה לָהֶם לְשׁוֹטֵט בָּעוֹלָם כְּלָל. וְכֵיוָן שֶׁהָאָדָם יָרַד בְּמַדְרֵגוֹת, כְּנֶגְדּוֹ עָלוּ הַשֵּׁדִים מִמְּקוֹמָם וּמִלְּאוּ כָּל הָעוֹלָם, כְּמַאֲמַר רַבּוֹתֵינוּ זִכְרוֹנָם לִבְרָכָה (בְּרָכוֹת ו א): "וְקַיְימֵי עֲלַן כְּכִסְלָא לְאוּגְיָא", וְזֶה כִּי כְּבָר הוּכַן הָאָדָם לִהְיוֹת נִזּוֹק, חַס וְחָלִילָה. נִמְצֵאתָ לָמֵד, כִּי הָאָדָם לֹא לְתַכְלִית עָמָל נִבְרָא, וְלֹא הָיָה לוֹ לְהִשְׁתַּדֵּל בְּזֶה, אֶלָּא מִפְּנֵי שֶׁסָּר לְדַעְתּוֹ שֶׁל נָחָשׁ, גָּרַם לוֹ שֶׁלֹּא יוּכַל לָצֵאת מִתַּחַת יָדוֹ עַד עֵת קֵץ, וְזֶהוּ מַה שֶּׁאָמַר שְׁלֹמֹה (קֹהֶלֶת א יג): "הוּא עִנְיַן רָע נָתַן אֱלֹהִים לִבְנֵי הָאָדָם לַעֲנוֹת בּוֹ", עִנְיָן רַע מַמָּשׁ מִבְּחִינַת הָרַע, וְהוּא לָהֶם לְמָּה שֶׁלֹּא הָיוּ חוֹרִין מִמֶּנּוּ עַד זְמַן הַתִּקּוּן הַשָּׁלֵם. וּלְזֹאת הַכַּוָּנָה אָמְרוּ גַּם כֵּן בַּמִּדְרָשׁ (בְּרֵאשִׁית רַבָּה יט): "אַיֶּכָּה - אֵיךְ הָוָה לְךָ, אֶתְמוֹל הָיִיתָ לְדַעְתִּי, וְעַכְשָׁו לְדַעְתּוֹ שֶׁל נָחָשׁ", כִּי לֹא הָיָה לָאָדָם לַעֲשׂוֹת אֶלָּא מַה שֶּׁהוּא לְתַכְלִיתוֹ שֶׁל הַבּוֹרֵא יִתְבָּרַךְ שְׁמוֹ. וּכְשֶׁחָטָא, נָתַן עַצְמוֹ לִהְיוֹת פּוֹעֵל לְפִי מַה שֶּׁגּוֹרֵם לוֹ הַנָּחָשׁ.

וְהִנֵּה עַל כֵּן רָאוּי לוֹ לָאָדָם לִמְאֹס וַדַּאי בְּכָל עִנְיְנֵי הָעוֹלָם, וּלְהִתְאַוּוֹת רַק לְפִי מַה שֶּׁהוּא לְפִי תַּכְלִית הַבּוֹרֵא יִתְבָּרַךְ שְׁמוֹ. וּמַה שֶּׁהוּא מֻכְרָח לַעֲשׂוֹת מִדִּבְרֵי הָעוֹלָם, לֹא יַעֲשֵׂהוּ בְּאַהֲבָה כְּלָל, אֶלָּא כְּמוֹ שֶׁכְּפָאֵהוּ שֵׁד. וְלָכֵן הִשְׁלִים אֱלִיפַז (אִיּוֹב ה ח): "אוּלָם אֲנִי אֶדְרֹשׁ אֶל אֵל וְאֶל אֱלֹהִים אָשִׂים דִּבְרָתִי", אַנִּיחַ הַבְלֵי שָׁוְא שֶׁל הָעוֹלָם כֻּלּוֹ, וְלָכֵן אֶדְרֹשׁ אֶל אֵל וְאָשִׂים עִנְיָנַי לְפִי מַה שֶׁכִּוֵּן בִּבְרִיאָתִי הַבּוֹרֵא יִתְבָּרַךְ שְׁמוֹ. אִם לְזֹאת הוֹדֵיתָ אֵיפֹה שֶׁאֵין לְךָ לְבַקֵּשׁ וְלִדְרֹשׁ אֶלָּא מַה לַּעֲשׂוֹת לְפִי הַתַּכְלִית שֶׁכִּוֵּן בְּךָ בּוֹרַאֲךָ, עַתָּה אֲבָאֵר לְךָ הֵיטֵב אֶת הַדֶּרֶךְ אֲשֶׁר תֵּלֵךְ בָּהּ לֶאֱחֹז בַּחָכְמָה עַל דֶּרֶךְ נָכוֹן, שְׁמָעֵנָה וְאַתָּה דַּע לְךָ.

הִנֵּה זֹאת אֲפָרֵשׁ לְךָ רִאשׁוֹנָה, מַה כָּל שְׂכַר עֲבוֹדַת הָאָדָם וְצִדְקָתוֹ לִפְנֵי הַשֵּׁם. הִנֵּה הַגּוּף הוּא הַנּוֹשֵׂא שֶׁל כָּל הָעִנְיָן הַזֶּה, כִּי הַגּוּף בִּהְיוֹתוֹ חָשׁוּךְ, הִנֵּה הוּא קָרוֹב אֶל הַסִּטְרָא אָחֳרָא, וְיֵשׁ לָהּ שַׁיָּכוּת בּוֹ. וּכְבָר רְצוֹן הַמַּאֲצִיל יִתְבָּרַךְ שְׁמוֹ, הוּא שֶׁלֹּא לִפְשֹׁט וּלְהַשְׁרוֹת קְדֻשָּׁתוֹ בְּמָקוֹם אֲשֶׁר יֵשׁ שָׁם טַעֲנָה וְשַׁיָּכוּת לַסִּטְרָא אָחֳרָא, וְעַל כֵּן הַקְּדֻשָּׁה לֹא הָיָה לָהּ לִשְׁרוֹת עַל הַגּוּף, אַךְ הַנְּשָׁמָה הַנִּכְנֶסֶת בּוֹ יֵשׁ לָהּ לַעֲשׂוֹת מַעֲשִׂים עַל יָדוֹ שֶׁבְּכֹחָם יְתֻקַּן, וְהַיְנוּ מַעֲשֵׂי הַמִּצְווֹת, שֶׁהֵם כְּמוֹ כֵן כְּמוֹ חֶלְקֵי הַגּוּף. וְכָל מִצְוָה שֶׁהוּא עוֹשֶׂה, הֲרֵי זוֹ קְרִיאָה לַקְּדֻשָּׁה לָבוֹא וְלִשְׁרוֹת עַל חֵלֶק מִן הַחֲלָקִים שֶׁבַּגּוּף הַמְקַבֵּל לַמִּצְוָה הַהִיא, וַהֲרֵי נִפְדֶּה הַחֵלֶק הַהוּא שֶׁל הַגּוּף וְשׁוֹרָה עָלָיו הַקְּדֻשָּׁה.

וְתָבִין בְּזֶה, לָמָּה נִבְרָא הָאָדָם מְחֻבָּר מִשְּׁתֵּי בְּרִיּוֹת, נְשָׁמָה וְגוּף? כִּי אִי אֶפְשָׁר לַעֲשׂוֹת עֲבוֹדָה כָּזוֹ אֶלָּא בְּמָה שֶׁיֵּשׁ שַׁיָּכוּת לָרַע, כְּמוֹ שֶׁבֵּאַרְתִּי בַּנָּתִיב הַקּוֹדֵם לְזֶה, מַה שֶּׁיֵּשׁ מַעֲלָה יוֹתֵר לִבְנֵי הָאָדָם עַל הַמַּלְאָכִים. אַךְ מִצַּד אַחֵר, אֵין חָבוּשׁ מַתִּיר עַצְמוֹ מִבֵּית הָאֲסוּרִים, וְעַל כֵּן מִי שֶׁיֵּשׁ בּוֹ הָרַע אִי אֶפְשָׁר לִפְדוֹת מִמֶּנּוּ לְעַצְמוֹ. וְעַל כֵּן עָשָׂה הַקָּדוֹשׁ בָּרוּךְ הוּא אֶת הַגּוּף שֶׁבּוֹ הָרַע, וְשָׂם בּוֹ הַנְּשָׁמָה שֶׁהִיא טְהוֹרָה, כְּדֵי שֶׁהִיא תְּתַקְּנֵהוּ וְתִפְדֵּהוּ מִן הַסִּטְרָא אָחֳרָא. וְזוֹהִי כַּוָּנַת מַה שֶּׁאָמְרוּ, שֶׁצָּרִיךְ לְאַמְלְכָא לְקוּדְשָׁא בְּרִיךְ הוּא בְּכָל אֵיבָר וְאֵיבָר, כִּי הַקָּדוֹשׁ בָּרוּךְ הוּא אֵינוֹ רוֹצֶה לְהִתְפַּשֵּׁט בִּקְדֻשָּׁתוֹ עַל אֵיבְרֵי הַגּוּף, כֵּיוָן שֶׁיֵּשׁ לָרַע שַׁיָּכוּת בָּהֶם, עַד שֶׁיַּמְלִיכוּהוּ עֲלֵיהֶם עַל יְדֵי הַמִּצְווֹת, כַּנֶּאֱמַר לְמַעְלָה.

וְהִנֵּה זֶה מַה שֶּׁהָיָה מוֹדִיעַ אֱלִיהוּא לְאִיּוֹב בְּאָמְרוֹ (שָׁם לה ה ז): "הַבֵּט שָׁמַיִם וּרְאֵה וְשׁוּר שְׁחָקִים גָּבְהוּ מִמֶּךָּ, אִם צָדַקְתָּ מַה תִּתֵּן לוֹ". כִּי רָצָה לְהוֹדִיעוֹ בִּתְחִלָּה, אֵיךְ שֶׁאֵין הַמַּאֲצִיל יִתְבָּרַךְ שְׁמוֹ מְקַבֵּל שׁוּם שִׁנּוּי מֵעִנְיְנֵי הַתַּחְתּוֹנִים, וְלָקַח לוֹ לְמוֹפֵת הַשָּׁמַיִם, וְהוּא עַל דֶּרֶךְ מַה שֶּׁאָמַר יְשַׁעְיָה (יְשַׁעְיָה נה ט): "כִּי גָּבְהוּ שָׁמַיִם מֵאֶרֶץ". וְזֶה הִנֵּה תִּרְאֶה, כִּי בְּהִתְחַבֵּר לְמַעְלָה בַּגַּלְגַּלִּים אֵיזֶה כּוֹכָב עִם כּוֹכָב אַחֵר, בְּמַבָּטָם יוֹלִידוּ טוֹבָה בָּאָרֶץ, וַאֲחֵרִים בְּהִתְחַבְּרָם יוֹלִידוּ רָעָה, חַס וְחָלִילָה, וְלֹא מִפְּנֵי זֶה יֵשׁ שׁוּם שִׁנּוּי בַּשָּׁמַיִם בִּזְמַן מַבָּט אֶחָד לִזְמַן מַבָּט אַחֵר, אֶלָּא הַשָּׁמַיִם עוֹמְדִים בְּסִיבוּבָם וּמְקוֹמוֹתֵיהֶם, וְאֵין לָהֶם עִנְיָן אַחֵר חוּץ מִזֶּה. וְכָךְ הֵם בְּעִנְיָנָם בְּהִוָּלֵד מֵהֶם הַטּוֹב, כְּמוֹ בְּהִוָּלֵד מֵהֶם הָרַע, חָס וְחָלִילָה. וְנִמְצָא, שֶׁאַף עַל פִּי שֶׁהֵם עוֹמְדִים לְהַשְׁפִּיעַ לָאָרֶץ, וְכָל עִנְיָנָם הוּא הַשְׁפָּעָה הַזֹּאת, הֵם אֵינָם מִשְׁתַּנִּים בְּהַשְׁפָּעָתָם כְּלָל.

וְכֵן תְּדַמֶּה בְּשִׂכְלְךָ, אֵיךְ שֶׁאֵין הַמַּאֲצִיל יִתְבָּרַךְ מְקַבֵּל שׁוּם שִׁנּוּי מֵהַשְׁפִּיעוֹ, כִּי אַף עַל פִּי שֶׁוַּדַּאי הוּא אֵינוֹ צָרִיךְ לִבְרִיּוֹתָיו, הָיָה אֶפְשָׁר לַחֲשֹׁב, שֶׁמִּצַּד רְצוֹנוֹ אִם לֹא מִצַּד הֶכְרֵחַ, בִּרְצוֹתוֹ לְהַשְׁקִיף וּלְהַשְׁגִּיחַ עַל בְּרִיּוֹתָיו לְהַעֲנִישׁ וּלְהַשְׂכִּיר, נִמְצָא זֶה עָשָׂה בּוֹ חָס וְחָלִילָה אֵיזֶה שִׁנּוּי, עַל כֵּן הוֹדִיעוֹ אֱלִיהוּא שֶׁאֵינוֹ כֵּן, אֶלָּא הַמַּאֲצִיל יִתְבָּרַךְ שְׁמוֹ, לֹא עָסַק וְלֹא עוֹסֵק וְלֹא יַעֲסֹק כִּי אִם בִּשְׁלֵמוּתוֹ, וּשְׁלֵמוּתוֹ הִיא לַעֲשׂוֹת הַיּוֹתֵר טוֹב וּלְהַחֲזִיר כָּל רַע לְטוֹב. וְנִמְצָא הוּא עוֹסֵק בִּשְׁלֵמוּתוֹ, עַד שֶׁהַשָּׁמַיִם עוֹסְקִים בְּסִיבוּבָם, וְנִמְשָׁךְ מִמֶּנּוּ לְכָל אֶחָד לְפִי מַעֲשָׂיו, וְהוּא אֵינוֹ מְשַׁנֶּה עִסְקוֹ מִשְּׁלֵמוּתוֹ. וְזֶהוּ עִנְיַן הַגֹּבַהּ שֶׁיֵּשׁ לַשָּׁמַיִם עַל הָאָרֶץ, שֶׁאַף עַל פִּי שֶׁהֵם מַשְׁפִּיעִים אֵלֶיהָ, הֵם מְרוֹמָמִים מֵעִנְיָנָהּ, וְאֵינָם מִשְׁתַּנִּים לְפִי הִשְׁתַּנּוּת הַהִתְפַּעֲלוּת שֶׁלָּהּ. וְלָכֵן אָמַר, "הַבֵּט שָׁמַיִם וּרְאֵה וְשׁוּר שְׁחָקִים גָּבְהוּ מִמֶּךָּ".

וְהִנֵּה הַשָּׁמַיִם נִקְרָאִים בְּשֵׁם שָׁמַיִם מִצַּד מַה שֶּׁהֵם נְתוּנִים כִּסֵּא לַמֶּלֶךְ, וְזֶהוּ (שָׁם סו א) "הַשָּׁמַיִם כִּסְאִי", (תְּהִלִּים קטו טז) "הַשָּׁמַיִם שָׁמַיִם לַהַשֵּׁם", וְזֶה פָּשׁוּט שֶׁהוּא מְרוֹמָם מִכָּל עִנְיְנֵי הָאָדָם. אַךְ שְׁחָקִים נִקְרָאִים עַל שֵׁם מַה שֶּׁהֵם מַשְׁפִּיעִים, וְזֶה מַה שֶּׁאָמְרוּ חֲכָמֵינוּ זִכְרוֹנָם לִבְרָכָה (חֲגִיגָה יב ב): "שְׁחָקִים - שֶׁשּׁוֹחֲקִים מָן לַצַּדִּיקִים", וַאֲפִלּוּ בִּבְחִינָה זוֹ סוֹף סוֹף הֵם גְּבוֹהִים מֵעִנְיְנֵי בְּנֵי הָאָדָם וְאֵינָם מִשְׁתַּנִּים בְּשִׁנּוּיֵיהֶם. עַל כֵּן תֵּדַע מִכָּל שֶׁכֵּן שֶׁאֵין שִׁנּוּי לַמַּאֲצִיל יִתְבָּרַךְ שְׁמוֹ, אֶלָּא "אִם צָדַקְתָּ מַה תִּתֵּן לוֹ", כִּי אִם (אִיּוֹב לה ח): "לְאִישׁ כָּמוֹךָ רִשְׁעֶךָ". כִּי הָאָדָם בַּמְּצִיאוּת הָרִאשׁוֹנָה הוּא לִהְיוֹת קָרוֹב לַסִּטְרָא אָחֳרָא וְיִהְיֶה הָרַע שַׁיָּךְ בּוֹ, וְאִם אֵינוֹ עוֹשֶׂה טוֹב, הוּא נִשְׁאָר כָּפוּף תַּחַת הַסִּטְרָא אָחֳרָא כְּמוֹת שֶׁהוּא, וְהַמַּאֲצִיל יִתְבָּרַךְ שְׁמוֹ בְּעִסְקוֹ בִּשְׁלֵמוּתוֹ בִּדְחִיַּת הָרַע, דּוֹחֶה אוֹתוֹ, וְאֵין הַקְּדֻשָּׁה מִתְפַּשֶּׁטֶת עָלָיו. "וּלְבֶן אָדָם צִדְקָתֶךָ", אִם מְתַקֵּן עַצְמוֹ, יִשְׁרֶה עָלָיו הַדְּמוּת כְּמַרְאֵה אָדָם, שֶׁהוּא הַשְׁרָאַת הַקְּדֻשָּׁה בְּכָל אֵיבָר וְאֵיבָר. וְעַל פִּי הַדֶּרֶךְ הַזֶּה נִמְצֵאת תַּכְלִית הַשְּׁלֵמוּת, כְּשֶׁיָּקוּמוּ בְּנֵי הָאָדָם בִּתְחִיַּת הַמֵּתִים, שֶׁאָז תִּהְיֶה הַנְּשָׁמָה בְּתוֹךְ הַגּוּף שֶׁתִּקְּנָה וְזִכְּתָה, וְאָז יִהְיֶה עִקַּר שְׂכָרָהּ, וְהוּא שְׁלֵמוּת הַנִּצְחִיּוּת.

וְעַתָּה אָחֵל לְהוֹדִיעֲךָ הַדֶּרֶךְ אֲשֶׁר תֵּלֵךְ בָּהּ עַל פִּי הַדְּבָרִים הָאֵלֶּה וְהַתַּכְלִית הַזֹּאת. שְׁתַּיִם הֵנָּה הָעֲבוֹדוֹת הַיְסוֹדִיּוֹת הַצְּרִיכוֹת לְאָדָם לִיטָהֵר מִטֻּמְאַת הַחֹמֶר וּלְהַמְלִיךְ אֶת הַשְּׁכִינָה, כַּנֶּאֱמַר לְמַעְלָה, עַל אֵיבָרָיו: הַתְּמִימוּת, וְהַחִזּוּק.

וּנְבָאֵר הַתְּמִימוּת בִּתְחִלָּה, כִּי הִיא סִבָּה לְחִזּוּק, וְדָוִד הַמֶּלֶךְ עָלָיו הַשָּׁלוֹם, עַל זֶה הָיָה אוֹמֵר (תְּהִלִּים כו יא): "וַאֲנִי בְּתֻמִּי אֵלֵךְ פְּדֵנִי וְחָנֵּנִי". כִּי כְּבָר שָׁמַעְתָּ, אֵיךְ הַגּוּף בְּטִבְעוֹ קָרוֹב אֶל הַסִּטְרָא אָחֳרָא, וְהָרַע שַׁיָּךְ לוֹ בּוֹ, וְהוּא צָרִיךְ לִפָּדוֹת מִמֶּנּוּ, וְאִי אֶפְשָׁר לַעֲשׂוֹת זֶה כִּי אִם בְּכֹחַ הַתְּמִימוּת, וּכְנֶגֶד זֶה תִּמָּשֵׁךְ עָלָיו הַקְּדֻשָּׁה. וְהוּא עִנְיַן (זְכַרְיָה יב י): "וְשָׁפַכְתִּי, רוּחַ חֵן וְתַחֲנוּנִים", כִּי מִי שֶׁהַטֻּמְאָה רְחוֹקָה מִמֶּנּוּ, חוּט שֶׁל חֶסֶד מָשׁוּךְ עָלָיו מִצַּד הַקְּדֻשָּׁה, וְחִנּוֹ מֻטָּל עַל הָעֶלְיוֹנִים וְתַחְתּוֹנִים וְזֶה עִנְיַן נֹחַ (בְּרֵאשִׁית ו ח): "וְנֹחַ מָצָא חֵן בְּעֵינֵי הַשֵּׁם", כִּי הַשְּׁאָר לֹא הָיוּ מוֹצְאִים חֵן מִפְּנֵי הַטֻּמְאָה שֶׁהָיְתָה מַחְשֶׁכֶת אוֹתָם, אַךְ הוּא הָיָה מוּכָן לְקַבֵּל אוֹר הַקְּדֻשָּׁה, וְלָכֵן "פְּדֵנִי וְחָנֵּנִי", כִּי הַקְּדֻשָּׁה לֹא תָּחֹן אֶלָּא לְמִי שֶׁהוּא פָּדוּי.

וְצָרִיךְ שֶׁתֵּדַע, כִּי אַף עַל פִּי שֶׁאֲחִיזַת הַסִּטְרָא אָחֳרָא בְּגוּף, הִיא מוּעֶטֶת, כִּי הַחֵלֶק הַיּוֹתֵר קָטָן הוּא הַשַּׁיָּךְ לָהּ. וְהוּא מַה שֶּׁאָמְרוּ חֲכָמֵינוּ זִכְרוֹנָם לִבְרָכָה (סֻכָּה נב א): "יֵצֶר רַע דּוֹמֶה לְחוּט שֶׁל בּוּכְיָא", כִּי גַּם לְמַעְלָה אֵין סִטְרָא אָחֳרָא יוֹנֶקֶת כִּי אִם מִן הַמַּדְרֵגָה הַתַּחְתּוֹנָה שֶׁבְּכָל הַמַּדְרֵגוֹת, וְסוֹד זֶה אוֹת תָּיו שֶׁבָּאָלֶ"ף בֵּי"ת, סוֹף הָרֶגֶל הַתַּחְתּוֹנָה שֶׁלָּהּ הִיא הַמַּדְרֵגָה הַזֹּאת הָאַחֲרוֹנָה שֶׁמִּמֶּנָּה יוֹנְקִים, וְהוּא עִנְיַן עִקּוּם הָרֶגֶל הַזֹּאת. וְהַגּוּף הַנִּכְנָס מִן הָעֶשְׂרִים וּשְׁתַּיִם אוֹתִיּוֹת, כַּיָּדוּעַ מַה שֶּׁנִּכְנָס בּוֹ מִצַּד אוֹת תָּי"ו מִצַּד רֶגֶל הָעֲקֻמָּה הַזּוֹ, וְשָׁם הוּא מְקוֹם שְׁלִיטַת הַסִּטְרָא אָחֳרָא. וּכְשֶׁאָדָם נִפְדֶּה מִן הַסִּטְרָא אָחֳרָא, אָז מְיַשֵּׁר הָרֶגֶל הָעֲקֻמָּה הַזּוֹ, כִּי מַחֲזִיר הָרַע לְטוֹב וְעוֹשֶׂה אוֹתוֹ כֻּלּוֹ טוֹב וְקָדוֹשׁ.

וְזֶהוּ (תְּהִלִּים כו יב): "רַגְלִי עָמְדָה בְּמִישׁוֹר", כִּי בְּכֹחַ הַתְּמִימוּת נַעֲשֶׂה תִּקּוּן זֶה סוֹד הַתָּי"ו שֶׁל "תָּמִים", הַמְעֻקָּם מִתְיַשֵּׁר, וְלָכֵן "עָמְדָה בְּמִישׁוֹר" שֶׁלֹּא הָיָה כָּךְ בִּתְחִלָּה, וְזוֹהִי כָּל הָעֲבוֹדָה הַמֻּטֶּלֶת עַל הָאָדָם. וְהִנֵּה בַּעֲבוּר זֶה הָרַע שֶׁבַּגּוּף נֶאֱמַר (מִיכָה ו ח): " וְהַצְנֵעַ לֶכֶת עִם אֱלֹהֶיךָ", כִּי צָרִיךְ הֶסְתֵּר, וְאִי אֶפְשָׁר כָּל כָּךְ גִּלּוּי וּפִרְסוּם מִפְּנֵי קִנְאַת הַיֵּצֶר הָרַע וְקִטְרוּגָיו. אֲבָל כְּשֶׁזֶּה נִתְיַשֵּׁר - "בְּמַקְהֵלִים אֲבָרֵךְ הַשֵּׁם" (תְּהִלִּים כו יב): כִּי לוֹ נָאֶה לְבָרֵךְ, אַחַר שֶׁכְּבָר נִטְהַר, כִּי אֵין הַסִּטְרָא אָחֳרָא יְכוֹלָה לְהִתְאַחֵז וּלְקַטְרֵג אֶלָּא בְּמָקוֹם שֶׁיֵּשׁ לָהּ בֵּית אֲחִיזָה.

וְזֶהוּ (קֹהֶלֶת ד יז): "שְׁמֹר רַגְלְךָ כַּאֲשֶׁר תֵּלֵךְ אֶל בֵּית הָאֱלֹהִים", כִּי בִּתְחִלָּה צָרִיךְ אַתָּה לִשְׁמֹר הָרֶגֶל שֶׁל הַתָּי"ו לְיַשֵּׁר אוֹתָהּ, וְאַחַר כָּךְ תֵּלֵךְ אֶל בֵּית הָאֱלֹהִים. אוֹ כִּי יָדוּעַ שֶׁמַּלְכוּת נִקְרֵאת "בַּיִת", וּכְבָר אָמַרְנוּ שֶׁאֲחִיזַת הַסִּטְרָא אָחֳרָא מִן הַמַּדְרֵגָה הַתַּחְתּוֹנָה שֶׁבְּכָל הַמַּדְרֵגוֹת שֶׁבְּמַלְכוּת. נִמְצֵאת זֹאת כַּוָּנָתוֹ, שְׁמֹר רַגְלְךָ כַּאֲשֶׁר תֵּלֵךְ אֶל "בֵּית", כְּלוֹמַר לְתַקֵּן אוֹתָהּ הָרֶגֶל שֶׁיֵּשׁ לָהּ אֲחִיזָה בַּבַּיִת, זוֹ הִיא בְּחִינַת מַלְכוּת. וּכְשֶׁתַּעֲשֶׂה הַתִּקּוּן הַנִּזְכַּר לְמַעְלָה בִּתְמִימוּת, אֲזַי הַתְּמִימוּת תִּתֵּן חִזּוּק לַקְּדֻשָּׁה, כִּי בַּזְּמַן הַזֶּה הַשְּׁכִינָה בְּסוֹד מִגְדָּל הַפּוֹרֵחַ בַּאֲוִיר".

וְזֶה סוֹד (בְּרֵאשִׁית א ב): "וְרוּחַ אֱלֹהִים מְרַחֶפֶת עַל פְּנֵי הַמָּיִם", שֶׁהִיא מְרַחֶפֶת עַל בָּנֶיהָ לְהַצִּיל אֶת מִי שֶׁהוּא רָאוּי לְהִנָּצֵל. אֲבָל כְּשֶׁיְּתֻקַּן הַכֹּל, אֲזַי יִהְיֶה נִקְרָא "מִגְדַּל עֹז", כְּמוֹ שֶׁכָּתוּב (מִשְׁלֵי יח י): "מִגְדַּל עֹז שֵׁם הַשֵּׁם בּוֹ יָרוּץ צַדִּיק וְנִשְׂגָּב". כִּי הַתִּקּוּן כְּשֶׁיִּהְיֶה בִּתְמִימוּת, אֲזַי יִתֵּן עֹז לַשְּׁכִינָה, וְתִהְיֶה נִקְרֵאת "מִגְדַּל עֹז", בּוֹ יָרוּץ צַדִּיק, שֶׁהוּא הַיְסוֹד שֶׁנִּקְרָא צַדִּיק, וְנִשְׂגָּב מִן הַסִּטְרָא אָחֳרָא. וְנִרְאֶה לִי מֵאַחַר דְּאִיתָא בְּמַאֲמַר חֲכָמֵינוּ זִכְרוֹנָם לִבְרָכָה (בְּרָכוֹת ו א): "הָנֵי בִּרְכֵּי דְּרַבָּנָן דְּשָׁלְהִי מִינַּיְיהוּ הוּא", אֲבָל כְּשֶׁיְּתֻקַּן אֲזַי לֹא תִּהְיֶה עֲיֵפוּת וְשִׁילְהוּת לְחַכְמֵי הַתּוֹרָה, כִּי אָז יְקֻיַּם מִקְרָא שֶׁכָּתוּב (עוֹבַדְיָה א כא): "וְעָלוּ מוֹשִׁיעִים בְּהַר צִיּוֹן" - הֵם הַתְּרֵין מְשִׁיחִין שֶׁתִּהְיֶה לָהֶם עֲלִיָּה מִתּוֹךְ הַקְּלִפּוֹת עִם כָּל הַבֵּרוּרִים שֶׁבֵּרְרוּ עִם הַשְּׁכִינָה, "לִשְׁפֹּט אֶת הַר עֵשָׂו" - וְאָז תְּבֹעַר הַסִּטְרָא אָחֳרָא מִן הָאָרֶץ, "וְהָיְתָה לַהַשֵּׁם הַמְּלוּכָה" - אֲזַי יִחוּד וְחִבּוּר קוּדְשָׁא בְּרִיךְ הוּא וּשְׁכִינְתֵּיהּ, "בַּיּוֹם הַהוּא יִהְיֶה הַשֵּׁם אֶחָד וּשְׁמוֹ אֶחָד" (זְכַרְיָה יד ט). אָמֵן כֵּן יַעֲשֶׂה הָאֵל, אָמֵן נֶצַח סֶלָה וָעֶד אָמֵן סֶלָה.

הִנֵּה מִמַּאֲמָרִים אֵלּוּ תָּבִין וְתַשְׂכִּיל בְּשִׂכְלְךָ הַזַּךְ, כִּי אֵין תְּרוּפָה לְמַכָּתֵנוּ כִּי אִם בְּעֵסֶק הַתּוֹרָה, כִּי אֵין לְךָ דָּבָר הַמַּחֲלִישׁ כֹּחַ הַסִּטְרָא אָחֳרָא כִּי אִם עֵסֶק הַתּוֹרָה, כְּמוֹ שֶׁהֻגַּד לָנוּ, שֶׁבִּימֵי הַמָּנוֹחַ הֶחָסִיד הַמְקֻבָּל הַגָּדוֹל הָרַב רַבִּי שִׁמְשׁוֹן אָסְטְרִיפָּאלִיר, כְּשֶׁהָיְתָה הַגְּזֵרָה, רַחֲמָנָא לִיצְלַן, בִּשְׁנַת תַּ"ח, הִשְׁבִּיעַ הָרַב הַנִּזְכַּר לְמַעְלָה וְשָׁאַל אוֹתָהּ: עַל מָה וְלָמָּה אַתְּ מְקַטְרֶגֶת עַל עַמֵּנוּ בְּנֵי יִשְׂרָאֵל יוֹתֵר מִכָּל הָאֻמּוֹת? וְהֵשִׁיבָה לוֹ: יִתְבַּטְּלוּ מִכֶּם שְׁלֹשָׁה דְּבָרִים אֵלּוּ וְאֶחֱזֹר מִקִּטְרוּגִי, וְאֵלּוּ הֵם: שַׁבָּת וּמִילָה, וְתוֹרָה. מִיָּד הֵשִׁיב לָהּ הָרַב הַנִּזְכַּר לְמַעְלָה, יֹאבְדוּ הֵם כָּהֵנָּה וְכָהֵנָּה, וְאַל תִּתְבַּטֵּל אוֹת אַחַת מִתּוֹרָתֵנוּ הַקְּדוֹשָׁה, חָלִילָה.

הֲרֵי תָּבִין וְתֵדַע, שֶׁכָּל הַקַּבָּלוֹת שֶׁנָּתַתִּי לְךָ עַד הֵנָּה, הֵן אֱמֶת וְלִמּוּד תּוֹרָתֵנוּ הוּא לַיֵּצֶר הָרַע וְלַסִּטְרָא אָחֳרָא סַם הַמָּוֶת, וּלְאַחֵינוּ בֵּית יִשְׂרָאֵל הוּא סַם הַחַיִּים. וְהִנֵּה תִּרְאֶה, שֶׁחֻרְבַּן בֵּית קָדְשֵׁנוּ וְתִפְאַרְתֵּנוּ וְשֶׁגָּלִינוּ מֵאַרְצֵנוּ הָיָה בַּעֲווֹן בִּטּוּל תּוֹרָה, כְּמוֹ שֶׁמְּבֹאָר בְּתוֹרָתֵנוּ הַקְּדוֹשָׁה (דְּבָרִים כט כג): "וְאָמְרוּ כָּל הַגּוֹיִם עַל מֶה עָשָׂה הַשֵּׁם כָּכָה לָאָרֶץ הַזֹּאת, וְאָמְרוּ עַל אֲשֶׁר עָזְבוּ אֶת בְּרִית הַשֵּׁם אֱלֹהֵי אֲבוֹתָם", וּ"בְרִית" הָאָמוּר שָׁם, הַיְנוּ תּוֹרָה.

וְהִנֵּה בֶּאֱמֶת מָצִינוּ, שֶׁוִּתֵּר הַקָּדוֹשׁ בָּרוּךְ הוּא עַל עֲבוֹדָה זָרָה וְגִלּוּי עֲרָיוֹת וּשְׁפִיכוּת דָּמִים, וְלֹא וִתֵּר עַל מָאֳסָהּ שֶׁל תּוֹרָה, שֶׁנֶּאֱמַר (יִרְמְיָה ט יב): "עַל עָזְבָם אֶת תּוֹרָתִי". וּבְפֵרוּשׁ צִוָּה הַנָּבִיא (שָׁם טז יא): "וְאֹתִי עָזָבוּ וְאֶת תּוֹרָתִי לֹא שָׁמָרוּ", וְדָרְשׁוּ חֲכָמֵינוּ זִכְרוֹנָם לִבְרָכָה, "הַלְוַאי אוֹתִי עָזָבוּ וְאֶת תּוֹרָתִי שָׁמָרוּ"! (יְרוּשַׁלְמִי חֲגִיגָה פֶּרֶק א' הֲלָכָה ו'). נִמְצָא, כָּל הַכַּעַס שֶׁכָּעַס הַקָּדוֹשׁ בָּרוּךְ הוּא עַל עַמּוֹ יִשְׂרָאֵל הוּא בִּשְׁבִיל הַתּוֹרָה, כִּי בְּכָל פְּעֻלָּה אֵין מִי שֶׁיָּבִין שֹׁרֶשׁ הַפְּעֻלָּה, אֵיכוּתָהּ וּמַהוּתָהּ, כִּי אִם הַפּוֹעֵל בְּעַצְמוֹ הוּא מֵבִין הַפְּעֻלָּה, אֵיכוּתָהּ, וּלְאֵיזֶה דָּבָר פָּעַל הַפְּעֻלָּה הַזֹּאת. לָכֵן הַקָּדוֹשׁ בָּרוּךְ הוּא, שֶׁהוּא פּוֹעֵל כָּל הַפְּעֻלּוֹת, יוֹדֵעַ שֶׁעֵסֶק הַתּוֹרָה הוּא רֹאשׁ לְכָל הַתִּקּוּנִים, לָכֵן הִזְהִיר עָלֶיהָ כַּמָּה פְּעָמִים, וְכָעַס עָלֵינוּ כָּל הַכַּעַס הַזֶּה עַל אֲשֶׁר עָזְבוּ אֶת תּוֹרָתוֹ.

וְהִנֵּה כְּלָל זֶה הוּא בְּיָדֵינוּ, שֶׁכָּל דּוֹר שֶׁלֹּא נִבְנָה בֵּית הַמִּקְדָּשׁ בְּיָמָיו, כְּאִלּוּ נֶחֱרַב בְּיָמָיו (יְרוּשַׁלְמִי יוֹמָא פֶּרֶק א' הֲלָכָה א'), מֵאַחַר שֶׁהֵמָּה בַּעֲלֵי בְּחִירָה וְהָיוּ יְכוֹלִים לִפְעֹל בְּמַעֲשֵׂיהֶם הַטּוֹבִים שֶׁיִּבָּנֶה בֵּית הַמִּקְדָּשׁ וְלֹא עָשׂוּ, לָכֵן מַעֲלֶה עֲלֵיהֶם כְּאִלּוּ נֶחֱרַב בִּימֵיהֶם. כֵּן הַדָּבָר הַזֶּה מֵאַחַר שֶׁלָּנוּ מִשְׁפַּט הַבְּחִירָה לִמְאֹס בָּרַע וְלִבְחֹר בַּטּוֹב וְלַעֲשׂוֹת תִּקּוּנִים גְּדוֹלִים עַל יְדֵי עֵסֶק תּוֹרָתֵנוּ וְאֵין אָנוּ עוֹסְקִים, נִמְצָא, אָנוּ הַגְּרָמָא בַּנְּזָקִין, שֶׁהַסִּטְרָא אָחֳרָא מִתְגַּבֶּרֶת, חַס וְחָלִילָה, בִּפְרָט לִמּוּד חָכְמַת הָאֱמֶת, הוּא לִמּוּד הַקַּבָּלָה, הוּא רֹאשׁ לְכָל הַתִּקּוּנִים, כְּמוֹ שֶׁאָמַר הָרַב הַקָּדוֹשׁ רַבִּי שִׁמְעוֹן בֶּן יוֹחַאי, זִכְרוֹנוֹ לִבְרָכָה, בְּפֶה מָלֵא: דְּבֵיהּ יִפְּקוּן יִשְׂרָאֵל מִגָּלוּתָא - בִּזְכוּת לִמּוּד הַקַּבָּלָה יֵצְאוּ יִשְׂרָאֵל מִן הַגָּלוּת.

וְהִנֵּה כְּלָל זֶה הוּא בְּיָדֵינוּ, שֶׁכָּל דּוֹר שֶׁלֹּא נִבְנָה בֵּית הַמִּקְדָּשׁ בְּיָמָיו, כְּאִלּוּ נֶחֱרַב בְּיָמָיו (יְרוּשַׁלְמִי יוֹמָא פֶּרֶק א' הֲלָכָה א'), מֵאַחֵר שֶׁהֵמָה בַּעֲלֵי בְּחִירָה וְהָיוּ יְכוֹלִים לִפְעֹל בְּמַעֲשֵׂיהֶם הַטּוֹבִים שֶׁיִּבְנֶה בֵּית הַמִּקְדָּשׁ וְלֹא עָשׂוּ, לָכֵן מַעֲלֶה עֲלֵיהֶם כְּאִילוּ נֶחֱרַב בִּימֵיהֶם.

וְהִנֵּה זֹאת הַתּוֹרָה אֲשֶׁר נִתְאַוּוּ בָּהּ הַמַּלְאָכִים, בְּאָמְרָם (תְּהִלִּים ח ב): "תְּנָה הוֹדְךָ עַל הַשָּׁמָיִם" - עַל הַקַּבָּלָה אָמְרוּ, כִּי אֵין לוֹמַר עַל פְּשַׁט הַתּוֹרָה, וְכִי לֹא יָדְעוּ שֶׁאֵין שַׁיָּךְ בָּהֶם פְּשָׁטֵי הַתּוֹרָה כְּמוֹ שֶׁהֵשִׁיב לָהֶם משֶׁה? וְאַף עַל פִּי כֵן לֹא נָתַן הַקָּדוֹשׁ בָּרוּךְ הוּא לָהֶם אֶלָּא לְיִשְׂרָאֵל. וְכָל כָּךְ לָמָּה? רַק שֶׁיּוֹדֵעַ הַקָּדוֹשׁ בָּרוּךְ הוּא, שֶׁעֵסֶק הַלִּמּוּד זֶה, הוּא רֹאשׁ לְכָל הַתִּקּוּנִים, וְהַתִּקּוּן אֵינוֹ יָכוֹל לִהְיוֹת עַל יְדֵי הַמַּלְאָכִים, כְּמוֹ שֶׁהֶאֱרַכְנוּ בַּפְּרָקִים הַקּוֹדְמִים, מֵחֲמַת שֶׁאֵינָם בַּעֲלֵי בְּחִירָה, רַק הֵמָּה כְּמֻכְרָחִים, אֲשֶׁר בִּשְׁבִיל זֶה כְּתִיב (זְכַרְיָה ג ז): "וְנָתַתִּי לְךָ מַהְלְכִים בֵּין הָעֹמְדִים הָאֵלֶּה", וְנִקְרָאִים הַמַּלְאָכִים "עוֹמְדִים", מֵאַחַר שֶׁהֵם עוֹמְדִים תָּמִיד בְּמַדְרֵגָה אַחַת. אֲבָל בְּנֵי הָאָדָם הֵמָּה בַּעֲלֵי בְּחִירָה, לָהֶם יִשְׁתַּנֶּה הַתִּקּוּן עַל יְדֵי עֵסֶק הַתּוֹרָה, וְלָכֵן נִתְּנָה הַתּוֹרָה לְיִשְׂרָאֵל דַּוְקָא, שֶׁעַל יָדָהּ יִהְיוּ נִתְקָנִים הַתִּקּוּנִים הָאֵלֶּה.

וְעוֹד נוּכַל לוֹמַר טַעַם אַחֵר, מֵאַחַר שֶׁיָּדוּעַ, שֶׁאִם חָטָא, אֲזַי אֵין חֲבֵרוֹ יָכוֹל לַעֲשׂוֹת תְּשׁוּבָה עֲבוּרוֹ, אֲשֶׁר בִּשְׁבִיל זֶה אָמְרוּ בַּזֹּהַר, "מִפְּנֵי שֵׂיבָה תָּקוּם" - מִפְּנֵי שֵׂיבָה דִּידָךְ, וּפֵרְשׁוּ הַמְפָרְשִׁים, שֶׁלֹּא יְאַחֵר זְמַן הַתְּשׁוּבָה עַד הַזִּקְנָה. כִּי כֵּיוָן שֶׁבָּא הָאָדָם בְּעֵת זִקְנָתוֹ, הוּא דּוֹמֶה לְאִישׁ אַחֵר וְאֵינוֹ אוֹתוֹ הָאִישׁ שֶׁחָטָא, וְהַתְּשׁוּבָה צְרִיכָה לִהְיוֹת דַּוְקָא עַל יְדֵי אוֹתוֹ הָאִישׁ שֶׁחָטָא, לְכָךְ "מִפְּנֵי שֵׂיבָה דִּידָךְ", כְּשֶׁאַתָּה בְּבַחֲרוּתְךָ, תָּקוּם מִשְּׁנַת תַּרְדֵּמַת הַבְלֵי הַזְּמַן לְהִתְעוֹרֵר בִּתְשׁוּבָה, בִּכְדֵי שֶׁתִּהְיֶה הֲשָׁבָה מְעַלַּיְיתָּא. כֵּן הַדָּבָר הַזֶּה, כִּי כֵּיוָן שֶׁתְּחִלַּת הַקִּלְקוּל הָיְתָה עַל יְדֵי אָדָם, לְכָךְ אִי אֶפְשָׁר לַמַּלְאָכִים שֶׁיְּתַקְּנוּ הַדָּבָר הַזֶּה מַה שֶּׁקִּלְקֵל הָאָדָם. וּכְבָר יָדַעְתָּ, שֶׁכָּל הַנְּשָׁמוֹת כֻּלָּן הָיוּ כְּלוּלוֹת בְּנִשְׁמַת אָדָם הָרִאשׁוֹן. וּכְשֶׁחָטָא אָדָם, פָּגַם אֶת נִשְׁמָתוֹ וְנִפְגְּמוּ כָּל הַנְּשָׁמוֹת כֻּלָּן, לְכָךְ נִתַּן הַתִּקּוּן לְיִשְׂרָאֵל דַּוְקָא שֶׁיְּתַקְּנוּ מַה שֶּׁקִּלְקְלוּ.

בֶּן אָדָם, בִּין תָּבִין אֶת אֲשֶׁר לְפָנֶיךָ, וְהַבֵּט נָא וּרְאֵה, שֶׁכָּל הַתִּקּוּנִים הַגְּדוֹלִים הֵמָּה תַּחַת יָדֶיךָ עַל יְדֵי עֵסֶק הַתּוֹרָה וְחָכְמַת הָאֱמֶת. וְהִנֵּה הַחָכְמָה הַזֹּאת בְּקֶרֶן זָוִית הִיא מוּנַחַת, וְאֵין דּוֹרֵשׁ וְאֵין מְבַקֵּשׁ.

וְהַכָּתוּב מַכְרִיז (הוֹשֵׁעַ ג ה): "וּבִקְּשׁוּ אֶת הַשֵּׁם אֱלֹהֵיהֶם וְאֶת דָּוִד מַלְכָּם", שֶׁלֹּא תִּהְיֶה אֶצְלְכֶם כַּאֲבֵדָה שֶׁאֵינָהּ מִתְבַּקֶּשֶׁת, רַק כַּאֲבֵדָה הַמִּתְבַּקֶּשֶׁת, דְּהַיְנוּ שֶׁצְּרִיכִים אָנוּ לְבַקֵּשׁ תִּקּוּנִים שֶׁיְּתֻקְּנוּ כָּל הַקִּלְקוּלִים, שֶׁעַל יְדֵי זֶה יָבוֹא מְשִׁיחֵנוּ. וְהִנֵּה הַתִּקּוּן הַזֶּה תַּחַת יָדֵינוּ, וּמַה נַּעֲשֶׂה לְיוֹם פְּקֻדָּה? אַךְ כְּבָר אָמְרוּ חֲכָמֵינוּ זִכְרוֹנָם לִבְרָכָה (אָבוֹת דְּרַבִּי נָתָן פֶּרֶק א' מִשְׁנָה ו'): "וֶהֱוֵי דָּן אֶת כָּל הָאָדָם לְכַף זְכוּת".

וְהִנֵּה יֵשׁ בְּאַחֵינוּ בֵּית יִשְׂרָאֵל כַּמָּה כִּתּוֹת, כִּתּוֹת מִכִּתּוֹת שׁוֹנוֹת, כִּי כַּת אַחַת אוֹמֶרֶת: "כְּבוֹד אֱלֹהִים הַסְתֵּר דָּבָר" (מִשְׁלֵי כה ב) - אֵין לְךָ עֵסֶק בְּנִסְתָּרוֹת! כַּת שְׁנִיָּה אוֹמֶרֶת: יָרֵאתִי לָגֶשֶׁת אֶל הַקֹּדֶשׁ מִפְּנֵי הָאֵשׁ הַגְּדוֹלָה, הִיא הַקְּלִפָּה אֲשֶׁר קָדְמָה לַפְּרִי, וְהִיא הוֹלֶכֶת סְבִיב הַקְּדֻשָּׁה לָצוּד צֵיד נַפְשׁוֹת עֲנִיִּים אֻמְלָלִים, כַּאֲשֶׁר נִצּוֹדוּ אַנְשֵׁי רֶשַׁע וּפֶשַׁע הַהוֹלְכִים אַחַר טָעוּת הַצְּבִי, אַחַר נִאוּף וְגִדּוּף, וַיֵּלְכוּ וַיַּעַבְדוּ אֱלֹהִים אֲחֵרִים, וְכוֹפְרִים בֵּאלֹהֵי יִשְׂרָאֵל וְתוֹרָתוֹ. וְהַגַּם שֶׁיֵּשׁ בָּהֶם חֲכָמִים מְחֻכָּמִים בַּתּוֹרָה, אַף עַל פִּי כֵן כְּשֶׁנִּכְנְסוּ בַּפַּרְדֵ"ס נִפְגְּעוּ, שֶׁפָּגְעָה בָּהֶם הַסִּטְרָא אָחֳרָא וְהִטְתָה אֶת לְבָבָם בְּהֵרָאוֹת לָהֶם הַשֶּׁקֶר כֶּאֱמֶת וְהָפְכָה דִּבְרֵי אֱלֹהִים חַיִּים. וְכָל שֶׁקֶר שֶׁאֵין אוֹמְרִים אֱמֶת בִּתְחִלָּה, אֵינוֹ מִתְקַיֵּם, וְעַל כֵּן הֵם תּוֹלִים בְּאִילָן גָּדוֹל מַאַמְרֵי הָרַב הַקָּדוֹשׁ רַבִּי שִׁמְעוֹן בֶּן יוֹחַאי, זִכְרוֹנוֹ לִבְרָכָה, וּמְהַפְּכִים הַקְּעָרָה עַל פִּיהָ, וְתוֹלִים בּוּקֵי סְרִיקֵי בְּאַשְׁלֵי רַבְרְבֵי דִּבְרֵי הָרַב הַנִּזְכַּר לְמַעְלָה, וּבִשְׁבִיל זֶה אֵין אָנוּ רוֹצִים לָגֶשֶׁת אֶל הַחָכְמָה הַזֹּאת, מֵאַחַר שֶׁהִיא קְרוֹבָה לְהֶפְסֵד גּוּף וְנֶפֶשׁ, וְכַוָּנָתֵנוּ לְשֵׁם שָׁמַיִם.

וְכַת שְׁלִישִׁית אוֹמֶרֶת, מַה מְּאֹד חָשְׁקָה נַפְשֵׁנוּ לִלְמֹד הַחָכְמָה הַזֹּאת, אַךְ מֵחֲמַת עֹמֶק הַמֻּשָּׂג וְקֹצֶר דַּעַת הַמַּשִּׂיג אֵין אֲנִי יָכוֹל לִלְמֹד הַחָכְמָה הַזֹּאת. וְהֵמָּה שָׁלֹשׁ כִּתּוֹת לְיוֹם הַדִּין לֵאמֹר שֶׁהַדִּין עִמָּהֶן. וַאֲנִי אוֹמֵר, אִם לַדִּין יֵשׁ תְּשׁוּבָה, לְכָל כַּת וְכַת תְּשׁוּבָה הָרְאוּיָה לָהּ. הַכַּת הָרִאשׁוֹנָה נִסְתְּרָה טַעֲנָתָם, כְּמוֹ שֶׁמְּבֹאָר בְּהַקְדָּמַת סֵפֶר הַזֹּהַר הַקָּדוֹשׁ פָּסַק הַגָּאוֹן מוֹרֵנוּ הָרַב רַבִּי יִצְחָק דַּלְטָאשׁ. וְגַם כֵּן הֶאֱרַכְתִּי בְּזֶה הָעִנְיָן בְּהַקְדָּמַת חִבּוּרֵנוּ סֵפֶר "קִנְאַת הַשֵּׁם צְבָאוֹת", מִשָּׁם תִּרְאֶה שֶׁאֵין בְּדִבְרֵיהֶם מַמָּשׁ.

וְדִבְרֵי כַּת הַשְּׁנִיָּה נִסְתְּרָה מִתּוֹךְ חִבּוּרֵנוּ סֵפֶר "קִנְאַת הַשֵּׁם צְבָאוֹת" הַנִּזְכַּר לְמַעְלָה, מִשָּׁם תִּרְאֶה דִּבְרֵי כַּת הַטּוֹעִים הַכּוֹפְרִים בֵּאלֹהִים חַיִּים - הֵמָּה הֲבֵל הֲבָלִים שֶׁאֵין בּוֹ מַמָּשׁ, וְדִבְרֵי הָרַב הַקָּדוֹשׁ רַבִּי שִׁמְעוֹן בֶּן יוֹחַאי זִכְרוֹנוֹ לִבְרָכָה - הֵמָּה צוֹדְקִים, וִישָׁרִים דַּרְכֵי הַשֵּׁם, צַדִּיקִים יֵלְכוּ בָּם וּפוֹשְׁעִים יִכָּשְׁלוּ בָּם.

וּלְטַעֲנַת כַּת הַשְּׁלִישִׁית, הַגַּם שֶׁאֵין זוֹ טַעֲנָה, בִּשְׁבִיל שֶׁאֵינוֹ מֵבִין - לְכָךְ לֹא יְהֵא רוֹצֶה לְהָבִין? הֲלֹא לֹא עָלֶיךָ לִגְמֹר! כְּתִיב (יְהוֹשֻׁעַ א ח): "וְהָגִיתָ בּוֹ יוֹמָם וָלַיְלָה" וְלֹא כְּתִיב "וְהֵבַנְתָּ בּוֹ יוֹמָם וָלַיְלָה", אִם תָּבִין - תָּבִין, וְאִם לָאו - שְׂכַר הַלִּמּוּד בְּיָדְךָ. וְהָא רְאָיָה מִסֵּפֶר הַזֹּהַר, שֶׁאַף עַל פִּי שֶׁאֵינוֹ מֵבִין, הַלָּשׁוֹן מְסֻגָּל לַנְּשָׁמָה. אַף עַל פִּי כֵן הֶעֱלֵיתִי תְּרוּפָה לְמַכָּתָם, וְחִבַּרְתִּי חִבּוּר זֶה, מַה שֶּׁמָּצָאתִי בִּכְתָב יָשָׁן נוֹשָׁן - קל"ח פִּתְחֵי חָכְמָה, וְהֵמָּה מַפְתְּחוֹת גְּדוֹלִים לְחָכְמַת הָאֱמֶת. אַךְ כְּלָל זֶה נָקוּט בְּיָדְךָ, לְמִגְמַר וַהֲדַר לְמִסְבַּר! תְּחִלָּה תִּרְאֶה לְהָבִין פֵּרוּשׁ הַמִּלּוֹת, וְאַחַר כֵּן תַּחֲזֹר לְהָבִין הַדְּבָרִים עַל אֲמִתָּתָם. וּכְשֶׁיִּהְיוּ הַ"קל"ח פִּתְחֵי הַחָכְמָה" הַנִּזְכָּרִים לְמַעְלָה שְׁגוּרִים בְּפִיךָ וּבִלְבָבְךָ, אֲזַי תֵּלֵךְ לָבֶטַח בְּכָל סִפְרֵי חַכְמֵי הָאֱמֶת, וְתָבִין כָּל דָּבָר עַל בּוּרְיוֹ, וְתִזְכֶּה לְבִיאַת הַגּוֹאֵל בִּמְהֵרָה בְּיָמֵינוּ. אָמֵן כֵּן יְהִי רָצוֹן סֶלָה.



– פֶּרֶק כט –

הַמְקֻבָּל הָאֱלֹקִי רַבִּי יְהוּדָה פְּתַיָּה זֵכֶר צַדִּיק וְקָדוֹשׁ לִבְרָכָה לְחַיֵּי הָעוֹלָם הַבָּא

הַמְקֻבָּל הָאֱלֹקִי רַבִּי יְהוּדָה פְּתַיָּה זֵכֶר צַדִּיק וְקָדוֹשׁ לִבְרָכָה לְחַיֵּי הָעוֹלָם הַבָּא - מְחַבֵּר סֵפֶר "יֵין הָרֶקַח", וְעוֹד

הַקְדָּמָה

רַבִּי יְהוּדָה פְּתַיָּה - מִגְּדוֹלֵי מְקֻבְּלֵי בָּבֶל. - נוֹלַד בְּבַּגְדַד בִּשְׁנַת תרי"ט – 859' - נִפְטַר בִּירוּשָׁלַיִם בִּשְׁנַת תש"ב – 942'.

בִּשְׁנַת תרס"ה – 905', בִּתְחִלַּת הַמֵּאָה הָעֶשְׂרִים עָלָה לְאֶרֶץ יִשְׂרָאֵל. - כְּבָר מִנְּעוּרָיו לָמַד קַבָּלָה אֵצֶל גְּדוֹל הַמְקֻבָּלִים בְּדוֹרוֹ, הָרַב יוֹסֵף חַיִּים.

סְפָרָיו: "בֵּית לֶחֶם יְהוּדָה", פֵּרוּשׁ עַל סֵפֶר הַזֹּהַר - "יֵין הָרֶקַח", פֵּרוּשׁ עַל הָ"אִידְרָא רַבָּא" וְהָ"אִידְרָא זוּטָא" - "מָתוֹק לַנֶּפֶשׁ", בֵּאוּר עַל סַבָּא דְּמִשְׁפָּטִים.

מַעֲשֶׂה שֶׁהָיָה: הַתַּנָּא הָאֱלֹקִי רַבִּי שִׁמְעוֹן בַּר יוֹחַאי זְכוּתוֹ יָגֵן עָלֵינוּ אָמֵן נִגְלָה בַּחֲלוֹם - רַבִּי שִׁמְעוֹן בַּר יוֹחַאי חָפֵץ בְּהַדְפָּסַת הַסֵּפֶר "יֵין הָרֶקַח"

כַּאֲשֶׁר עָלָה רַבִּי יְהוּדָה פְּתַיָּה לְאֶרֶץ יִשְׂרָאֵל, בְּיוֹמוֹ הַשֵּׁנִי בִּירוּשָׁלַיִם, בָּא לְבַקְּרוֹ הָרַב הַגָּאוֹן רַבִּי אַבְרָהָם עָדֶס.

רַבִּי יְהוּדָה קִבְּלוֹ בַּכָּבוֹד הָרָאוּי וְשָׁאַל אוֹתוֹ בְּהִתְרַגְּשׁוּת: "מַדּוּעַ הִטְרִיחַ כְּבוֹדוֹ אֶת עַצְמוֹ לָבוֹא לְבַקְּרֵנִי?" - הֵשִׁיב לוֹ הָרַב עָדֶס: "בְּדָבָר חָשׁוּב מְאֹד בָּאתִי אֵלֶיךָ" - "מַהוּ הַדָּבָר?" שָׁאַל הָרַב פְּתַיָּה.

"כְּבוֹדוֹ כָּתַב פֵּרוּשׁ עַל הָאִידְרָא רַבָּא וְהָאִידְרָא זוּטָא וַעֲדַיִן לֹא הִדְפַּסְתָּ אוֹתוֹ?" - "כֵּן" עָנָה הָרַב פְּתַיָּה - "כָּתַבְתִּי אֶת הַפֵּרוּשׁ לִפְנֵי כַּחֲמֵשׁ עֶשְׂרֵה שָׁנָה. אַךְ מִנַּיִן יָדוּעַ לְמַעֲלַת כְּבוֹד תּוֹרָתוֹ עַל פֵּרוּשִׁי זֶה? כִּי דָּבָר זֶה לֹא גִּלִּיתִיו לְשׁוּם אָדָם מֵעוֹלָם' וְרַק אֲדוֹנִי אָבִי מוֹרִי וְרַבִּי יוֹדֵעַ עַל כָּךְ".

הָרַב אַבְרָהָם עָדֶס סִפֵּר לוֹ כִּי נִגְלָה אֵלָיו הַתַּנָּא הָאֱלֹקִי רַבִּי שִׁמְעוֹן בַּר יוֹחַאי זְכוּתוֹ יָגֵן עָלֵינוּ אָמֵן בַּחֲלוֹם, וְכָךְ אָמַר לוֹ: "בַּיָּמִים הַקְּרוֹבִים צָרִיךְ לַעֲלוֹת לִירוּשָׁלַיִם אֲרִי מִבָּבֶל, רַב גָּדוֹל וּמְקֻבָּל עָצוּם בְּשֵׁם יְהוּדָה פְּתַיָּה, אֲשֶׁר כָּתַב פֵּרוּשׁ עַל הָ"אִידְרָא רַבָּא" וְהָ"אִידְרָא זוּטָא" שֶׁחִבַּרְתִּי. וְזֶה כַּמָּה שָׁנִים נִמְצָא בְּאַמְתַּחְתּוֹ וְלֹא הִדְפִּיסוֹ. אֲבַקְּשֶׁךָ לְהַשְׁפִּיעַ עָלָיו שֶׁיּוֹצִיאוֹ לָאוֹר וְלַעֲזֹר לוֹ בְּזֶה", עַל כֵּן בָּאתִי אֶל כְּבוֹדוֹ לְוַדֵּא אֶת אֲמִתּוּת הַחֲלוֹם וּלְהַשְׁפִּיעַ עַל כְּבוֹדוֹ לְהַדְפִּיס אֶת הַפֵּרוּשִׁים.

עָנָה רַבִּי יְהוּדָה פְּתַיָּה וְאָמַר: "צָעִיר הָיִיתִי לְיָמִים, וְלֹא רָצִיתִי לְהוֹצִיאוֹ לָאוֹר, אַךְ כָּעֵת בָּרוּר לִי, כִּי מֵהַשָּׁמַיִם מַסְכִּימִים לְפֵרוּשִׁי, וְהִנְנִי בְּעֶזְרַת הַשֵּׁם אוֹצִיאוֹ לָאוֹר בְּקָרוֹב". אַךְ רַק לְאַחַר שָׁלֹשׁ שָׁנִים הֻדְפַּס הַסֵּפֶר, בְּשֶׁל מַחֲלוֹת נֶאֱלַץ הָרַב פְּתַיָּה לַחֲזֹר לָעִיר בַּגְדַד שֶׁבְּבָבֶל וְשָׁם נִשְׁלְמָה הַדְפָּסַת הַפֵּרוּשׁ עַל הָאִידְרוֹת.

בֵּית לֶחֶם יְהוּדָה - חֵלֶק רִאשׁוֹן - הִתְעוֹרְרוּת לְלִמּוּד חָכְמַת הַקַּבָּלָה

הַקְדָּמַת סֵפֶר "בֵּית לֶחֶם יְהוּדָה" לְהָרַב הַמְקֻבָּל הָאֱלֹקִי הַגָּאוֹן הַצַּדִּיק יְאוּדָה משֶׁה יְשׁוּעָה – פְּתַיָּא זֵכֶר צַדִּיק לִבְרָכָה:

יָדוּעַ הַדָּבָר וּמְפֻרְסָם הָעִנְיָן כִּי לִמּוּד עֵץ חַיִּים הוּא עָמֹק מְאֹד מְאֹד כִּי הוּא מַיִם שֶׁאֵין לָהֶם סוֹף וְהוּא קָשֶׁה מְאֹד גַּם לַחֲכָמִים הַהוֹגִים בּוֹ תָּמִיד וְכָל שֶׁכֵּן לַמַּתְחִילִים, כִּי הוּא חָזָק מִצּוּר וְקָשֶׁה מִבַּרְזֶל שֶׁאִי אֶפְשָׁר לַחְצֹב מִמֶּנּוּ מְאוּמָה אִם לֹא עַל יְדֵי כְּלֵי מַחְצָב חֲזָקִים מִצִּפֹּרֶן שָׁמִיר. וְכָל הַמַּתְחִיל בְּלִמּוּד עֵץ חַיִּים אִם לֹא יִהְיֶה לוֹ רַב אוֹ לְפָחוֹת אֵיזֶה מְפָרֵשׁ הַמְפָרֵשׁ לוֹ כַּוָּנַת הַפֶּרֶק הַהוּא לְפִי פְּשׁוּטוֹ נָבֹל יִבֹּל, וְאֵינוֹ יָכוֹל לַעֲמֹד עַל הַפֶּרֶק כִּי אִם לְאַחַר יְגִיעָה רַבָּה וּשְׁקִידָה עֲצוּמָה וְכוּלֵי הַאי וְאוּלַי, כִּי הַרְבֵּה פְּעָמִים יִסְבֹּר הַמְעַיֵּן שֶׁהֵבִין הָעִנְיָן הַהוּא כָּרָאוּי וְאַחַר שֶׁיִּלְמַד עוֹד אֵיזֶה פְּרָקִים אֲחֵרִים יַרְגִּישׁ בְּעַצְמוֹ שֶׁלֹּא הֵבִין אֶת הַפְּרָקִים הַקּוֹדְמִים, וְהַנִּסָּיוֹן יָעִיד עַל זֶה. וּלְפִי שֶׁלִּמּוּד עֵץ חַיִּים עָמֹק מְאֹד הֵן מִצַּד עֹמֶק הַמֻּשָּׂג וְהֵן מִצַּד קֹצֶר הַמַּשִּׂיג, לָכֵן נִמְנְעוּ כַּמָּה תַּלְמִידֵי חֲכָמִים מִלִּמּוּדוֹ, כִּי כַּאֲשֶׁר לוֹמְדִים בּוֹ כְּמוֹ עֲשָׂרָה פְּרָקִים אוֹ יוֹתֵר יִהְיוּ צוֹלְלִים בְּמַיִם אַדִּירִים וְסָגַר עֲלֵיהֶם הַמִּדְבָּ"ר וְלֹא יֵדְעוּ וְלֹא יָבִינוּ מַה הַלָּשׁוֹן אוֹמֶרֶת וְתִקְצַר נַפְשָׁם מִלִּמּוּדוֹ וּמוֹשְׁכִים אֶת יְדֵיהֶם מִמֶּנּוּ.

מִי שֶׁלֹּא טָעַם טַעַם חָכְמַת הָאֱמֶת כְּאִלּוּ לֹא רָאָה מְאוֹרוֹת מִיָּמָיו וְאוֹי לָהֶם לַבְּרִיּוֹת מֵעֶלְבּוֹנָהּ שֶׁל תּוֹרָה, וְהָאוֹמֵר דַּי לִי בַּנִּגְלוֹת אֵין לִי עֵסֶק בַּנִּסְתָּרוֹת, טָב לֵיהּ דְּלָא אִיבְרֵי בְּעָלְמָא.

גַּם כָּל הַלּוֹמְדִים אֵינָם מוֹצְאִים קוֹרַת רוּחַ בְּדִבְרֵי הַמְפָרְשִׁים זִכְרוֹנוֹ לִבְרָכָה יַעַן שֶׁכָּל מַטְּרָתָם אֵינָהּ כִּי אִם לְיַשֵּׁב אוֹתָן הַמְּקוֹמוֹת שֶׁנִּרְאִים כְּסוֹתְרִים זֶה אֶת זֶה, כְּדֻגְמַת הַתּוֹסְפוֹת זִכְרוֹנוֹ לִבְרָכָה, זוּלָתִי בְּאֵיזֶה מְקוֹמוֹת מוּעָטִים אַחַת הֵנָּה וְאַחַת הֵנָּה הֵם מְבֹאָרִים כַּוָּנַת הָרַב זִכְרוֹנוֹ לִבְרָכָה שֶׁאֵין זֶה מַסְפִּיק לְמַתְחִילִים. וּמִימוֹת הָרַב זִכְרוֹנוֹ לִבְרָכָה עַד הַזְּמַן הַזֶּה לֹא זָכִינוּ לְאֵיזֶה מְפָרֵשׁ שֶׁיְּפָרֵשׁ לָנוּ דִּבְרֵי סֵפֶר הֶחָתוּם הַזֶּה בְּדֶרֶךְ צַח וְקָצָר כְּפֵרוּשׁ רַשִׁ"י זִכְרוֹנוֹ לִבְרָכָה. וְסִבָּה זוֹ גָּרְמָה בַּעֲוֹנוֹתֵינוּ הָרַבִּים לְבִטּוּל מִצְוָה הַגְּדוֹלָה הַזֹּאת וּלְאֹרֶךְ הַגָּלוּת הַמַּר וְהַנִּמְהָר הַזֶּה. וּתְהִי חָכְמַת הָאֱמֶת נֶעֱדֶרֶת מוּנַחַת בְּקֶרֶן זָוִית וְאֵין מִי מֵהַלּוֹמְדִים נוֹגֵעַ בִּקְצֵה הַמַּטֶּה אֲשֶׁר בְּיָדוֹ לִטְעֹם מִנֹּפֶת צוּפֶיהָ. כִּי מִי שֶׁלֹּא טָעַם טַעַם חָכְמַת הָאֱמֶת כְּאִלּוּ לֹא רָאָה מְאוֹרוֹת מִיָּמָיו, וְאוֹי לָהֶם לַבְּרִיּוֹת מֵעֶלְבּוֹנָהּ שֶׁל תּוֹרָה. וְהָאוֹמֵר דַּי לִי בַּנִּגְלוֹת אֵין לִי עֵסֶק בַּנִּסְתָּרוֹת, טָב לֵיהּ דְּלָא אִיבְרֵי בְּעָלְמָא כַּמְבֹאָר בַּתִּקּוּנִים תִּקּוּן מ"ג וְזֶה לְשׁוֹנוֹ:

וְהָכִי מָאן דְּגָרִים דְּאִסְתַּלַּק קַבָּלָה וְחָכְמָתָא מֵאוֹרַיְיתָא דִבְעַל פֶּה וּמֵאוֹרַיְיתָא דְבִכְתָב, וְגָרִים דְּלָא יִשְׁתַּדְלוּן בְּהוֹן, וְאָמְרִין דְּלָא אִית אֶלָּא פְּשָׁט בְּאוֹרַיְיתָא וּבְתַלְמוּדָא, בְּוַדַּאי כְּאִלּוּ הוּא יְסַלֵּק נְבִיעוּ מֵהַהוּא נָהָר וּמֵהַהוּא גָן, וַוי לֵיהּ טַב לֵיהּ דְּלָא אִתְבְּרִי בְּעָלְמָא וְלָא יוֹלִיף הַהִיא אוֹרַיְיתָא דְבִכְתָב וְאוֹרַיְיתָא דִבְעַל פֶּה וְכוּ'.

אָמַר אֵלִיָּהוּ לְרַבִּי שִׁמְעוֹן בְּתִקּוּנָא שְׁתִיתָאָה דִּבְהַאי סֵפֶר הַזֹּהַר יִתְפָרְקוּן מִן גָּלוּתָא כַּד אִתְגַּלְיָא בְּדָרָא בַּתְרָאָה.

וּפֵרֵשׁ הָרַב כִּסֵּא מֶלֶךְ שָׁם וְזֶה לְשׁוֹנוֹ בְּקִצּוּר, שֶׁאִם הָיָה עַם הָאָרֶץ יוֹתֵר טוֹב לוֹ כִּי אֵינוֹ פּוֹגֵם אִם אֵינוֹ לוֹמֵד קַבָּלָה כִּי אֵין לְטַיֵּל בַּפַּרְדֵּס קֹדֶם שֶׁיְּמַלֵּא כְּרֵסוֹ בָּשָׂר וְיַיִן אֲבָל מַאן דְּיָלִיף תּוֹרָה שֶׁבְּעַל פֶּה עָנְשׁוֹ כָּל כָּךְ גָּדוֹל אִם לֹא יִלְמֹד קַבָּלָה וְאַדְרַבָּא פּוֹגֵם בְּלִמּוּדוֹ (כַּמְבֹאָר בְּשַׁעַר הַגִּלְגּוּלִים סוֹף הַקְדָּמָה י"ז, וְזֶה לְשׁוֹנוֹ: וּמִי שֶׁלֹּא עָסַק בְּסוֹדוֹת הַתּוֹרָה פּוֹגֵם בְּתִּפְאֶרֶ"ת דַּאֲצִילוּת וְכוּ' יְעוּיָן שָׁם) וְטָב לֵיהּ דְּלָא יוֹלִיף לֵיהּ כִּי אַחְזַר עָלְמָא לְתֹהוּ וָבֹהוּ שֶׁהוּא סוֹד שְׁבִירַת הַכֵּלִים וְכוּ'. וּמִי שֶׁיָּכוֹל לִקְנוֹת לוֹ רַב שֶׁיְּלַמְּדֵהוּ קַבָּלָה אוֹ חָבֵר אוֹ מִתּוֹךְ הַסְּפָרִים וּמִתְרַשֵּׁל גּוֹרֵם אֹרֶךְ גָּלוּתָא וּבְפֵרוּשׁ אָמַר אֵלִיָּהוּ לְרַבִּי שִׁמְעוֹן בְּתִיקּוּנָא שְׁתִיתָאָה, דִּבְהַאי סֵפֶר הַזֹּהַר יִתְפָּרְקוּן מִן גָּלוּתָא כַּד אִתְגַּלְיָא בְּדָרָא בַּתְרָאָה, כִּי לִמּוּד הַזֹּהַר בְּגִירְסָא בְּעָלְמָא בּוֹנֶה עוֹלָמוֹת כָּל שֶׁכֵּן אִם יִזְכֶּה לִלְמֹד וּלְהָבִין פֵּרוּשׁ מַאֲמָר אֶחָד יַעֲשֶׂה בּוֹ תִּקּוּן לְמַעְלָה בְּשָׁעָה אַחַת מַה שֶּׁלֹּא יַעֲשֶׂה בְּלִמּוּד הַפְּשָׁט שָׁנָה תְּמִימָה עַד כָּאן לְשׁוֹנוֹ.

וְעַיֵּן עוֹד בְּתִקּוּן לַמֶ"ד בִּנְתִיב תִּנְיָנָא וְכִסֵּא מֶלֶךְ שָׁם. וּבְסֵפֶר הַבְּרִית חֵלֶק ב' מַאֲמָר י"ב פֶּרֶק ה' הֶאֱרִיךְ מְאֹד בְּזֶה יְעוּיָן שָׁם.

אֵין הָאָדָם נִקְרָא שָׁלֵם עַד שֶׁיַּעֲסֹק בְּחָכְמַת הָאֱמֶת

וְאֵין הָאָדָם נִקְרָא שָׁלֵם עַד שֶׁיַּעֲסֹק בְּחָכְמַת הָאֱמֶת כְּמוֹ שֶׁכָּתוּב בְּסַבָּא דְּמִשְׁפָּטִים (דַּף צ"ט סוֹף עַמּוּד א') כְּדֵין אִיהוּ בַּר נָשׁ שָׁלִים בַּעַל תּוֹרָה וַדַּאי מָארֵי דְבֵיתָא וְכוּ'.

מִי שֶׁאֵינוֹ לוֹמֵד קַבָּלָה אֵינוֹ בַּעַל תּוֹרָה שָׁלֵם

וְכָתַב בְּמִקְדַּשׁ מֶלֶךְ שָׁם: נִכְתַּב בְּצִדוֹ, הָא לָמַדְתָּ שֶׁכָּל מִי שֶׁאֵינוֹ לוֹמֵד קַבָּלָה אֵינוֹ בַּעַל תּוֹרָה שָׁלֵם. עַד כָּאן לְשׁוֹנוֹ.

הַזֹּהַר קוֹרֵא לָעוֹסְקִים בְּחָכְמַת הָאֱמֶת "אִינוּן דַּהֲווּ קָיְימֵי בְּטוּרָא דְּסִינַי"

וּבְזֹהַר בְּהַעֲלֹתְךָ (דַּף קנב.) קָרֵי לָעוֹסְקִים בְּחָכְמַת הָאֱמֶת אִינוּן דַּהֲווּ קָיְימֵי בְּטוּרָא דְּסִינַי, וְזֶה לְשׁוֹנוֹ: חַכִּימִין עַבְדֵי דְּמַלְכָּא עִלָּאָה, אִינּוּן דְּקַיְימוּ בְּטוּרָא דְּסִינַי, לָא מִסְתַּכְּלֵי אֶלָּא בְּנִשְׁמְתָא, דְּאִיהִי עִקָּרָא דְּכֹלָּא אוֹרַיְיתָא מַמָּשׁ וְכוּ'. עַד כָּאן לְשׁוֹנוֹ.

[וְנִכְתַּב בְּצִדוֹ, אָמַר מַּעְתִּיק: מַשְׁמָע אוֹתָם שֶׁאֵינָם יוֹדְעִים סוֹדוֹת הַתּוֹרָה לֹא עָמְדוּ עַל הַר סִינַי].

וְנִרְאֶה לִי בְּבֵאוּר כַּוָּנָתוֹ כִּי בִּתְחִלָּה כְּשֶׁיָּצְאוּ יִשְׂרָאֵל לִקְרַאת הָאֱלֹקִים הָיוּ מִתְיַצְּבִים בְּתַחְתִּית הָהָר וְאַחַר כָּךְ נֶאֱמַר: "וַיַּרְא הָעָם וַיָּנֻעוּ וַיַּעַמְדוּ מֵרָחֹק", כִּי הָיוּ יְרֵאִים פֶּן תֹּאכְלֵם הָאֵשׁ הַגְּדוֹלָה הַזֹּאת וְיָמוּתוּ. וְהָיָה מִקְצָת מֵהָעָם שֶׁהָיוּ שָׂשִׂים וּשְׂמֵחִים לִקְרַאת הַשְּׁכִינָה וְלֹא רָצוּ לָזוּז מִמְּקוֹמָם הָרִאשׁוֹן לַעֲמֹד מֵרָחוֹק אֲפִילוּ אִם יָמוּתוּ מַמָּשׁ, וַעֲלֵיהֶם הוּא מַה שֶּׁכָּתוּב בַּזֹּהַר הַנִּזְכַּר אִינּוּן דְּקַיְימוּ בְּטוּרָא דְּסִינַי, כְּלוֹמַר וְלֹא נָעוּ וְעָמְדוּ מֵרָחוֹק אֶלָּא עָמְדוּ בְּטוּרָא דְּסִינַי מִתְּחִלָּה וְעַד סוֹף וְלָכֵן הֵם זוֹכִים לְחָכְמַת הָאֱמֶת. וְאוֹתָן הַנְּשָׁמוֹת אֲשֶׁר נָעוּ עִם הָעָם וְעָמְדוּ מֵרָחוֹק כֵּן הֵם עוֹשִׂים גַּם עַתָּה שֶׁנָּסִים וְעוֹמְדִים מֵרָחוֹק לְחָכְמַת הָאֱמֶת מִיִּרְאָתָם פֶּן תֹּאכְלֵם הָאֵשׁ הַגְּדוֹלָה הַזֹּאת.

לֵית אֲתַר פְּנִימָאָה בְּכָל אִינוּן כְּאִינוּן דְּיָדְעֵי רָזָא דְמָארֵיהוֹן וְיָדְעֵי לְאִתְדַּבְּקָא בְּהוּ בְּכָל יוֹמָא.

גַּם בְּזֹהַר חַיֵּי שָׂרָה (דַּף קל:): אָמַר וְלֵית אֲתַר פְּנִימָאָה בְּכָל אִינוּן כְּאִינוּן דְּיָדְעֵי רָזָא דְמָארֵיהוֹן וְיָדְעֵי לְאִתְדַּבְּקָא בְּהוּ בְּכָל יוֹמָא, עַל אִלֵּין כְּתִיב, (יְשַׁעְיָה סד) עַיִן לא רָאָתָה וְכוּ' אִלֵּין אִינוּן דְּמָארֵיהוֹן מִשְׁתַּבַּח בְּהוֹן בְּכָל יוֹמָא, אִלֵּין אִינוּן דְּעָאלִין בֵּין עִלָּאִין קַדִּישִׁין, וְאִלֵּין עָאלִין כָּל תַּרְעֵי דִלְעֵילָא וְלֵית מַאן דְּיִמְחֵי בִּידֵהוֹן וְכוּ'.

מִי שֶׁעוֹסֵק בְּחָכְמַת הָאֱמֶת נִקְרָא בֵּן לְהַקָּדוֹשׁ בָּרוּךְ הוּא

גַּם מִי שֶׁעוֹסֵק בְּחָכְמַת הָאֱמֶת הוּא נִקְרָא בֵּן לְהַקָּדוֹשׁ בָּרוּךְ הוּא כְּמוֹ שֶׁכָּתוּב בְּסוֹף פָּרָשַׁת בְּהַר (דַּף קיא:) בְּרַעְיָא מְהֵימְנָא יְעוּיָן שָׁם.

וְכֵן בְּעִנְיַן הָעֹנֶשׁ הַמְעֻתַּד לְאוֹתָם שֶׁאֵינָם עוֹסְקִים בְּרָזֵי תּוֹרָה רַחֲמָנָא לִיצְלַן אֲשֶׁר בְּזֹהַר פְּקוּדֵי (דַּף רמז:): וְזֶה לְשׁוֹנוֹ: הַאי חֵיוָתָא יוֹפִיאֵ"ל שְׁמֵיהּ, וְאִיהִי קַיְּימָא בְּכָל רָזֵי דְּחָכְמְתָא (כִּי יוֹפִיאֵ"ל בְּגִימַטְרִיָּה קַבָּלָ"ה) לְכָל אִינּוּן מַפְתְּחָאן דְּחָכְמְתָא קַיְימִין בֵּיהּ וְכוּ'. הַאי חֵיוָתָא קַדִּישָׁא קַיְּימָא כַּד נִשְׁמְתָא סַלְּקָא וּמָטָאת לְגַבֵּיהּ, כְּדֵין שָׁאַל לָהּ בְּרָזָא דְּחָכְמְתָא דְּמָארֵיהּ, וּכְפוּם הַהִיא חָכְמְתָא דְּרָדִיף אֲבַתְרָהּ וְאַדְבַּק בָּהּ הָכִי יַהֲבֵי לֵיהּ אַגְרֵיהּ. וְאִי יָכִיל לְאַדְבְּקָא וְלָא אַדְבַּק, דָּחֵי לֵיהּ לְבַר, וְלָא עַיְילָה, וְקַיְּימָא תְּחוֹת הַהוּא הֵיכָלָא בִּכְסִיפוּ, וְכַד נַטְלֵי גַּדְפַיְיהוּ, אִלֵּין שְׂרָפִים דִּתְחוֹתָהּ דְהַאי חֵיוָתָא, כְּדֵין כֻּלְּהוּ בַּטְשֵׁי בְּגַדְפַיְיהוּ, וְאוֹקְדוּן לָהּ וְאִתּוֹקְדַת וְלָא אִתּוֹקְדַת, וְקַיְּימָא וְלָא קַיְּימָא, וְהָכִי אִתְּדָנָת בְּכָל יוֹמָא, נְהִירַת וְלָא נְהִירַת. וְאַף עַל גַּב דְּעוֹבָדִין טָבִין אִית לָהּ, בְּגִין דְּלֵית אַגְרָא בְּהַהוּא עָלְמָא, כְּאִינּוּן דְּמִשְׁתַּדְּלֵי בְּחָכְמְתָא, לְאִסְתַּכְּלָא בִּיקָרָא דְּמָארֵיהוֹן וְכוּ', יְעוּיָן שָׁם.

וְלֹא דַּי בְּעֹנֶשׁ זֶה אֶלָּא צָרִיךְ לַחֲזֹר וְלָבוֹא בְּגִלְגּוּל כַּמָּה פְּעָמִים וְלִסְבֹּל צַעַר עוֹלָם הַזֶּה וְצַעַר הַמִּיתָה רַחֲמָנָא לִיצְלַן, וְיֵשׁ סָפֵק בְּזֶה אוּלַי יִזְכֶּה בְּנִשְׁמָתוֹ גּוּף הַשֵּׁנִי שֶׁבּוֹ יְקַיֵּם זֹאת הַמִּצְוָה כִּי אֵין מַסְפִּיק לוֹ לָבוֹא בְּסוֹד הָעִבּוּר, כַּמְבֹאָר בִּתְחִלַּת שַׁעַר הַמִּצְווֹת וְזֶה לְשׁוֹנוֹ:

לְעוֹלָם בְּעִנְיַן עֵסֶק הַתּוֹרָה שֶׁהִיא אֶחָד מֵרַמַ"ח מִצְוַת עֲשֵׂה אִם לֹא הִשְׁלִים אוֹתָהּ שֶׁהוּא עִנְיַן עִסְקוֹ בְּפַרְדֵּ"ס הַתּוֹרָה שֶׁהוּא רָאשֵׁי תֵּבוֹת פְּשָׁט רֶמֶז דְּרָשׁ סוֹד בְּכָל אַחַת מֵהֶם כְּפִי אֲשֶׁר יוּכַל לְהַשִּׂיג עַד מָקוֹם שֶׁיָּדוֹ מַגַּעַת לִטְרֹחַ, וְלַעֲשׂוֹת לוֹ רַב שֶׁיְּלַמְּדֵהוּ, וְאִם לֹא עָשָׂה כֵּן הֲרֵי חִסֵּר מִצְוָה אֶחָד שֶׁל תַּלְמוּד תּוֹרָה שֶׁהִיא גְּדוֹלָה וּשְׁקוּלָה כְּכָל הַמִּצְווֹת וְצָרִיךְ שֶׁיִּתְגַּלְגֵּל עַד שֶׁיִּטְרַח בְּד' בְּחִינוֹת שֶׁל הַפַּרְדֵ"ס הַנִּזְכַּר. עַד כָּאן לְשׁוֹנוֹ.

וּמַה מְאֹד נִמְלְצוּ בְּזֶה דִּבְרֵי הַנָּבִיא יִרְמְיָה (סִימָן כ"ב) בְּאָמְרוֹ אַל תִּבְכּוּ לְמֵת וְכוּ' שֶׁהוּא מְדַבֵּר עִם הַצִּבּוּר הַמִּתְקַבְּצִים לְהַסְפִּיד עַל אֵיזֶה צַדִּיק הַנִּפְטָר רַחֲמָנָא לִיצְלַן עַל שֶׁנֶּחְסַר צַדִּיק אֶחָד מֵהַדּוֹר שֶׁהָיָה מֵגֵן בִּזְכוּתוֹ עֲלֵיהֶם, וְקָאָמַר לְהוּ הַנָּבִיא אַל תִּבְכּוּ וְכוּ' לְפִי שֶׁרֻבָּם שֶׁל צַדִּיקִים אֵינָם זוֹכִים לַעֲסֹק בְּכָל ד' חֶלְקֵי הַפַּרְדֵ"ס וְאִם כֵּן מֻכְרָחִים הֵם לַחֲזֹר וְלָבוֹא בְּגִלְגּוּל כְּדֵי לְהַשְׁלִים לִמּוּדָם בְּד' חֲלָקִים כִּי אֲפִילוּ הוּא עָסַק בְּג' חֶלְקֵי הַפַּרְדֵ"ס לֹא יָצָא יְדֵי חוֹבָתוֹ וְעָלָיו נֶאֱמַר "הֶן כָּל אֵלֶּה יִפְעַל אֵל פַּעֲמַיִם שָׁלוֹשׁ עִם גָּבֶר" לְהַחֲזִירוֹ בְּגִלְגּוּל וְאִם כֵּן הַוְיָא פְּסִידָא דְּהַדְרָא. וְאֶפְשָׁר שֶׁבּוֹ בַּיּוֹם שֶׁנִּפְטָר הוּא חוֹזֵר וּמִתְגַּלְגֵּל כַּנִּזְכַּר בְּזֹהַר רֵישׁ פָּרָשַׁת אֱמֹר יְעוּיָן שָׁם. וְאִם כֵּן אֵין לָכֶם פְּסִידָא כָּל כָּךְ, אָמְנָם בְּכוּ בָכוֹ לַהֹלֵךְ, לְאוֹתוֹ צַדִּיק שֶׁכְּבָר עָסַק בְּד' חֶלְקֵי הַפַּרְדֵּס, כִּי תֵּבַת לַהֹלֵךְ הִיא חָסֵר ו' וְאִם תַּחֲשֹׁב תֵּבַת לַהֹלֵךְ ד' פְּעָמִים עִם ד' הַכּוֹלְלִים שֶׁהֵם כְּנֶגֶד ד' חֶלְקֵי הַפַּרְדֵּס הֵם בְּגִימַטְרִיָּה פַּרְדֵ"ס. שֶׁזֶּה הַצַּדִּיק לֹא יָשׁוּב עוֹד וְרָאָה אֶת אֶרֶץ מוֹלַדְתּוֹ כִּי עַל אַרְבָּעָה לֹא אֲשִׁיבֶנּוּ. שֶׁזֶּהוּ פְּסִידָא דְּלָא הַדְרָא בֶּאֱמֶת וְנֶחְסַר לְגַמְרֵי מִן הָעוֹלָם הַזֶּה.

וְהִנֵּה בְּעִירֵנוּ בַּגְדַד יִּבָּנֶה עִירֵנוּ אָמֵן, הָיוּ לָנוּ שְׁנַיִם כְּרוּבִים זָהָב הַסּוֹכְכִים עַל הָעִיר מִבַּיִת וּמִחוּץ וְהֵמָּה אֲשֶׁר הָיוּ לָנוּ לְחוֹמָה וּלְמַחֲסֶה בְּיוֹם זַעַם, הָרִאשׁוֹן בַּקֹּדֶשׁ צַדִּיק יְסוֹד עוֹלָם חָכָם רַבִּי יוֹסֵף חַיִּים בֶּן חָכָם רַבִּי אֵלִיָּהוּ בֶּן חָכָם רַבִּי משֶׁה חַיִּים זֵכֶר צַדִּיק וְקָדוֹשׁ לִבְרָכָה. וְשֵׁנִי בַּקֹּדֶשׁ הָרַב הַגָּאוֹן חָכָם רַבִּי שִׁמְעוֹן אַהֲרֹן אַבָּא בַּר אַבָּא הַמְכֻנֶּה אַגָּסִי זֵכֶר צַדִּיק וְקָדוֹשׁ לִבְרָכָה.

הַמְחַבֵּר סֵפֶר בְּנֵי אַהֲרֹן עַל שַׁעַר הַגִּלְגּוּלִים, אֲשֶׁר ב' צַדִּיקִים אֵלּוּ הֵם לְבַדָּם הָיוּ נִמְצָאִים בְּעִירֵנוּ שֶׁרֹב עִסְקָם הָיָה בְּעֵץ חַיִּים וּבִשְׁמוֹנָה שְׁעָרִים, כָּל אֶחָד וְאֶחָד הוּא עוֹסֵק לְבַדּוֹ בְּחֶדֶר מַשְׂכִּיתוֹ בִּפְנֵי עַצְמוֹ, וְהֵמָּה בִּזְכוּתָם וְצִדְקָתָם הָיוּ מְגִנִּים עַל הָעִיר זֶה מִפֹּה וְזֶה מִפֹּה, אֶפֶס כְּשֶׁגָּמְרוּ הָעֲווֹנוֹת וְנִלְקַח אֲרוֹן הָאֱלֹהִים חָכָם רַבִּי יוֹסֵף חַיִּים זִכְרוֹנוֹ לִבְרָכָה בִּשְׁנַת ה'תרס"ט בי"ג אֱלוּל הִתְחִילָה הָעִיר לִהְיוֹת צוֹלַעַת מְהַלֶּכֶת עַל רֶגֶל אַחַת וְהִתְחִילוּ הַצָּרוֹת לָבוֹא כִּי אַחֲרֵי קְבוּרָתוֹ נִלְקְחוּ בַּחוּרֵי יִשְׂרָאֵל לַעֲבוֹדַת הַצָּבָא לְמֶלֶךְ יִשְׁמָעֵאל לְלַמְּדָם סֵדֶר הַמִּלְחָמָה וְהָיוּ כָּל הָעָם מְיַלְּלִים וּבוֹכִים, וְהָיִינוּ מִתְנַחֲמִים בְּחָכָם רַבִּי שִׁמְעוֹן אַהֲרֹן זֵכֶר צַדִּיק לִבְרָכָה וְכָל הָעָם עָנוּ אַחֲרָיו עוֹד לֹא אָבְדָה תִּקְוָתֵנוּ כִּי הוּא יָכוֹל לְמַלֵּא מְקוֹם הָרַב חָכָם רַבִּי יוֹסֵף חַיִּים זִכְרוֹנוֹ לְחַיֵּי הָעוֹלָם הַבָּא.

אַךְ לֹא כַּאֲשֶׁר דִּמִינוּ כֵּן הָיְתָה, כִּי מַעֲשֵׂה שָׂטָן הִצְלִיחַ וְגַם בְּאוֹתוֹ צַדִּיק פָּגְעָה מִדַּת הַדִּין, כִּי אַחֲרֵי חֲמִשָּׁה שָׁנִים בְּלֵיל ו' ח' לְחֹדֶשׁ מְנַחֵם שְׁנַת הַמַּבִּיט לָאָרֶץ וַתִּרְעַ"ד נָסַע גַּם הוּא לִמְנוּחוֹת וְעָזַב אוֹתָנוּ לַאֲנָחוֹת. וּבְהִסְתַּלֵּק גַּם חָכָם רַבִּי שִׁמְעוֹן זִכְרוֹנוֹ לִבְרָכָה אָז כָּבָה מֵהָעִיר גַּם שְׁבִיב הָאַחֲרוֹן. יוֹסֵ"ף אֵינֶנּוּ וְשִׁמְעוֹן אֵינֶנּוּ. וְהָיְתָה עֵת צָרָה לְיַעֲקֹב צָרָה כְּמַבְכִּירָה כִּי בְּלֵיל כ' י"א מְנַחֵם אַחֲרֵי פְּטִירָה חָכָם רַבִּי שִׁמְעוֹן זִכְרוֹנוֹ לִבְרָכָה בַּבֹּקֶר הַשְׁכֵּם נִדְבְּקוּ מוֹדָעוֹת אֲדֻמִּים מִטַּעַם הַמֶּלֶךְ וּגְדוֹלָיו בְּכָל הַשְּׁוָקִים וּבְכָל הַמְּקוֹמוֹת וּבְתוֹךְ הַמּוֹדָעוֹת מְצֻיָּר חֶרֶב אָדֹם לְאוֹת מִלְחָמָה מַמְלָכָה בְּמַמְלָכָה. מַמְלֶכֶת קוֹסְטַנְטִינָא בְּמַמְלֶכֶת בְּרִיטַנְיָיא. וְתֵכֶף הִתְחִיל לְקַבֵּץ אֶת בַּחוּרֵי בְּנֵי יִשְׂרָאֵל לָצֵאת לְמִלְחָמָה לְהִלָּחֵם עִם בְּרִיטַנְיָיא וְהָיוּ מַסִּיעִין אוֹתָם מֵעִיר לְעִיר וּמִמִּדְבָּר לְמִדְבָּר בֶּהָרִים וּבַגְּבָעוֹת עַד הַגִּיעָם עַד מְקוֹם קִשְׁרֵי הַמִּלְחָמָה, וּמִנִּי אָז וְהָלְאָה מְצָאוּנוּ רַבּוֹת רָעוֹת וְצָרוֹת וְהָיוּ הַצָּרוֹת דּוֹחֲקוֹת זוֹ אֶת זוֹ כָּל אַחַת רוֹצָה לְהַקְדִּים אֶת פְּנֵי חֲבֶרְתָּהּ וְאֵין שָׁעָה בְּלֹא רָעָה וְאֵין רֶגַע בְּלֹא נֶגַע, וּגְזֵרוֹת קָשׁוֹת נִתְחַדְּשִׁים בְּכָל יוֹם נוֹסָף עַל יוֹם אֶתְמוֹל.

גַּם מִן הַשָּׁמַיִם נִלְחֲמוּ כִּי בְּלֵיל ג' י"ג כִּסְלֵו שְׁנַת אֵיכָה תִרְעֶ"ה צָפוּ מֵי נְהַר חִדֶּקֶל מֵרֹב הַגְּשָׁמִים וּפָרְצוּ גִּדְרֵי הַנָּהָר וְשָׁטְפוּ וְעָבְרוּ תּוֹךְ הָעִיר בְּעוֹד הֱיוֹתֵנוּ יְשֵׁנִים עַל מִטּוֹתֵינוּ בַּלַּיְלָה וְגָאוּ הַמַּיִם מֵי שָׁתוֹ, וַתְּהִי צְעָקָה גְּדוֹלָה בְּתוֹךְ הָעִיר אֲשֶׁר כָּמוֹהָ לֹא נִהְיְתָה רַק בִּזְמַן יְצִיאַת מִצְרַיִם. וְכָל אַנְשֵׁי הָעִיר עִם מַעֲמַסֵּיהֶם שֶׁעַל כִּתְפֵיהֶם וְעִם בְּנֵיהֶם וּבְנוֹתֵיהֶם הַקְּטַנִּים שֶׁנּוֹשְׂאִים אוֹתָם עַל זְרוֹעוֹתָם הָיוּ בּוֹרְחִים וְנָסִים בְּתוֹךְ הָעִיר מִמָּקוֹם הַנָּמוּךְ לַמָּקוֹם הַגָּבוֹהַּ כִּי אֵין דֶּרֶךְ לָצֵאת מִן הָעִיר כִּי הַמַּיִם הִקִּיפוּ כָּל הָעִיר מִכָּל צַד יוֹתֵר רָחוֹק מִמְּלוֹא עֵינָיו שֶׁל אָדָם, וְגָבְהוּ הַמַּיִם וְהִפִּילוּ גַּלֵּיהֶם שְׁלִישׁ הָעִיר וְכַמָּה בְּנֵי אָדָם שֶׁלֹּא קָדְמוּ לִבְרֹחַ הָיוּ בָּתֵּיהֶם קִבְרֵיהֶם רַחֲמָנָא לִיצְלַן. וְאַחַר כָּךְ בָּא דֶבֶר לֹא תָּקוּם פַּעֲמַיִם צָרָה, גַּם נִתְמַלֵּא אֲוִיר הָרָקִיעַ פַּרְעוֹשִׁים וְנִלְוָה עִמָּהֶם מַכַּת בַּצֹּרֶת וְיֹקֶר הַשְּׁעָרִים.

גַּם אַנְשֵׁי הַצָּבָא לֹא הִצְלִיחוּ בַּמִּלְחָמָה וְהָיוּ אַנְשֵׁי חֶרֶב הֲרוּגֵי מִלְחָמָה וְנִשְׁאֲרוּ נְשֵׁיהֶם אַלְמָנוֹת וּבְנֵיהֶם יְתוֹמִים, עַד שֶׁרָאָה הַשֵּׁם אֶת לַחַץ עַמּוֹ יִשְׂרָאֵל וַיִּנָּחֵם עַל הָרָעָה וְנִלְכְּדָה בָּבֶל בְּלֵיל א' י"ז אֲדָר שְׁנַת עֶזְרַ"ת בְּיַד סְגַן הַמִּלְחָמָה שֶׁל בְּרִיטַנְיָיא הַנִּקְרָא מוֹךְ, וּבְכֹחַ אֹנֶס כִּבּוּ אֶת שְׂרֵפַת הָעִיר אֲשֶׁר הִצִּיתוּ בָּהּ אַנְשֵׁי חַיִל שֶׁל קוֹצְטַנְטִינָא בְּעֵת צֵאתָם מֵהָעִיר, גַּם שְׁאָר בְּנֵי יִשְׁמָעֵאל הַנִּשְׁאָרִים בָּעִיר שָׁבְרוּ אֶת חֲנֻיּוֹת הַיְּהוּדִים וּבָזְזוּ אִישׁ לוֹ עַד שֶׁלֹּא הִשְׁאִירוּ כְּלוּם וַאֲפִילוּ הַדְּלָתוֹת שֶׁל הַחֲנֻיּוֹת עָקְרוּ וּלְקָחוּם וְהָיָה דַּעְתָּם לַחֲזֹר אַחַר כָּךְ וְלָבוּז גַּם אֶת הַבָּתִּים וְלִשְׁכַּב אֶת הַנָּשִׁים. וּתְּהִלָּה לָאֵל שֶׁלֹּא הֵפִיק אֶת זְמָמָם כִּי בְּהִכָּנֵס הָאוֹיֵב נָחָה שָׁקְטָה כָּל הָעִיר וְנַפְשֵׁנוּ כְּצִפּוֹר נִמְלְטָה מִפַּח יוֹקְשִׁים.

גַּם בִּתְחִלַּת קִבּוּץ בַּחוּרֵי יִשְׂרָאֵל לָצֵאת לְמִלְחָמָה הִצִּילָנוּ הַשֵּׁם עַל יְדֵי חָכְמוֹת וְתַחְבּוּלוֹת טִבְעִית אֲשֶׁר נָתַן אֱלֹהִים בְּלִבֵּנוּ לַעֲשׂוֹת מִמַּחְבּוֹאוֹת בָּעֳבִי הַכֹּתֶל וְשָׁם נִסְתְּרוּ ב' בָּנַי וְהֵם שִׁמְעוֹן זִכְרוֹנוֹ לִבְרָכָה (שֶׁנִּפְטַר אַחַר כָּךְ בִּשְׁנַת תרצ"ב יוֹם ג' ה' שְׁבָט) וְעוֹבַדְיָה הַשֵּׁם יִשְׁמְרֵהוּ וִיחַיֵּהוּ מֵרִגְשַׁת פּוֹעֲלֵי אָוֶן שֶׁהָיוּ מְקוֹשְׁשִׁים אֶת הַבָּתִּים וְלֹא אֵּרַע לָנוּ דָּבָר רַע. וּבָרוּךְ שֶׁהֶחֱיָנוּ וְקִיְּמָנוּ וְהִגִּיעָנוּ לַזְּמַן הַזֶּה.

וְאַתָּה קוֹרֵא נָעִים הַבֵּט נָא וּרְאֵה לָמָּה מְצָאתָנוּ כָּל זֹאת תֵּכֶף וּמִיָּד בִּזְמַן סִלּוּקָם שֶׁל ב' צַדִּיקִים הַנִּזְכַּר אִם לֹא לְהוֹדִיעַ לָנוּ שֶׁזְּכוּת חָכְמַת הָאֱמֶת שֶׁהָיוּ עוֹסְקִים בָּהּ הֵם אֲשֶׁר הָיוּ עוֹמְדִים לְמָגֵן וְצִנָּה נֶגֶד מִדַּת הַדִּין וּבְעֹצֶם כֹּחָם וְאוֹנָם הָיוּ דּוֹחִים אֶת הַגְּזֵרוֹת, מַה שֶּׁלֹּא הָיָה יָכוֹל לַעֲמֹד נֶגֶד מִדַּת הַדִּין זְכוּת כַּמָּה צַדִּיקִים וַחֲסִידִים הָעֲסוּקִים בְּחִיצוֹנִיּוּת הַתּוֹרָה שֶׁבְּאוֹתוֹ הַדּוֹר.

הַחֲלוֹם הַנּוֹרָא, שֶׁרַק בִּזְכוּת הַזֹּהַר אוּכַל לְהַצִּיל אֶת כָּל הָעִיר – וּמַה שֶׁקָּרָה אַחַר כָּךְ

וְאָעִידָה לִי עֵדוּת נֶאֱמָנָה עַל זֶה כִּי בְּתוֹךְ ז' יְמֵי הָאֲבֵלוּת שֶׁל חָכָם רַבִּי שִׁמְעוֹן זִכְרוֹנוֹ לִבְרָכָה בָּא אֵלַי זָקֵן אֶחָד כְּבוֹד מוֹרֵנוּ הָרַב רַבִּי צַאלַח שָׁלוֹם משֶׁה יַעֲקֹב שֵׁינָא הַשֵּׁם יִשְׁמְרֵהוּ וִיחַיֵּהוּ (זִכְרוֹנוֹ לִבְרָכָה) וְאָמַר לִי שֶׁרָאָה אֶתְמוֹל חֲלוֹם מַבְהִיל. אָמְנָם לֹא רָצָה לְהַגִּיד לוֹ מֶה רָאָה בַּחֲלוֹם בְּשׁוּם אֹפֶן, רַק זוֹ אָמַר, כִּי אָמְרוּ לוֹ בַּחֲלוֹם שֶׁהִסְכִּימוּ בָּעוֹלָם הָעֶלְיוֹן עָלֶיךָ (עָלַי אֲנִי הַכּוֹתֵב) לִהְיוֹת מְמַלֵּא מְקוֹם חָכָם רַבִּי שִׁמְעוֹן נִשְׁמָתוֹ עֵדֶן וְצָרִיךְ לְהִשְׁתַּדֵּל בְּכָל עֹז לְטוֹבַת הָעִיר הַזֹּאת. וְאוֹתָהּ הַמַּחֲשָׁבָה אֲשֶׁר עָלְתָה עַל לִבְּךָ עַל מִשְׁכָּבְךָ בְּלֵיל אֶתְמוֹל לִלְמֹד בְּסִפְרֵי חָכָם רַבִּי שִׁמְעוֹן נִשְׁמָתוֹ עֵדֶן צָרִיךְ לְהִשְׁתַּדֵּל לְקַיְּמָהּ בְּפֹעַל בְּלֹא עִכּוּב כְּלָל. וְאִם תִּתְרַשֵּׁל יָדוֹעַ תֵּדַע שֶׁכָּל אַנְשֵׁי הָעִיר יִהְיוּ בְּסַכָּנָה גְּדוֹלָה. עַד כָּאן הָיוּ דִּבְרֵי הַזָּקֵן צַאלַח שָׁלוֹם הַנִּזְכַּר לְעֵיל.

אַחַר עֲבוֹר ג' שָׁעוֹת חָזַר וּבָא אֵלַי וְעָמַד בְּפֶתַח הֶחָצֵר כִּמְבֻלְבָּל וְצָעַק עָלַי: קוּם לֵךְ

וְאַחַר עֲבוֹר ג' שָׁעוֹת חָזַר וּבָא אֵלַי וְעָמַד בְּפֶתַח הֶחָצֵר כִּמְבֻלְבָּל וְצָעַק עָלַי: קוּם לֵךְ בִּמְהֵרָה לְבֵית חָכָם רַבִּי שִׁמְעוֹן נִשְׁמָתוֹ עֵדֶן וְקַח לְךָ מִשָּׁם סֵפֶר הַנִּצְרָךְ עָלֶיךָ כִּי לֹא דָּבָר רֵק הוּא אֲשֶׁר דִּבַּרְתִּי עָלֶיךָ, עַד כָּאן הָיוּ דְּבָרָיו עִמִּי וְתֵכֶף חָזַר לְדַרְכּוֹ.

יָדַעְתִּי אֶת כַּוָּנַת הַחֲלוֹם שֶׁיִּרְמְזוּן עַל לִמּוּד עֵץ חַיִּים

וַאֲנִי הַדַּל יָדַעְתִּי אֶת כַּוָּנַת הַחֲלוֹם שֶׁיִּרְמְזוּן עַל לִמּוּד עֵץ חַיִּים הַנִּזְכַּר. וְתֵכֶף אַחַר הַסֻּכּוֹת בִּתְחִלַּת שְׁנַת ה'תרע"ה אָזַרְתִּי כְּגֶבֶר חֲלָצַי וְהִתְחַלְתִּי לִלְמֹד בְּעֵץ חַיִּים בִּשְׁקִידָה גְּדוֹלָה וְהָיָה לִי הַלַּיְלָה לְלִמּוּד וְהַיּוֹם לִתְפִלָּה וְלִצְעָקָה וְלָצֵאת עַל קִבְרֵי הַצַּדִּיקִים וְלִסְלִיחוֹת וּלְתַעֲנִיּוֹת עִם הַצִּבּוּר וְלַעֲמֹד בְּכָל יוֹם הַתְּהִלִּים עִם ז' כּוֹרְתֵי בְּרִית וּלְהַרְבּוֹת בִּצְדָקוֹת מִפְּנֵי הַצָּרוֹת אֲשֶׁר סְבָבוּנוּ.

וְכָתַבְתִּי זֶה לִהְיוֹת מַזְכֶּרֶת לְחַכְמֵי הַדּוֹרוֹת לֵידַע וּלְהוֹדִיעַ וּלְהִוָּדַע שֶׁכַּמָּה צָרוֹת, רַבּוֹת וְרָעוֹת גּוֹרְמִים לָעוֹלָם בְּהִתְרַשְּׁלָם מֵעֵסֶק רָזֵי הַתּוֹרָה

וְכָתַבְתִּי זֶה לִהְיוֹת מַזְכֶּרֶת לְחַכְמֵי הַדּוֹרוֹת לֵידַע וּלְהוֹדִיעַ וּלְהִוָּדַע שֶׁכַּמָּה צָרוֹת, רַבּוֹת וְרָעוֹת גּוֹרְמִים לָעוֹלָם בְּהִתְרַשְּׁלָם מֵעֵסֶק רָזֵי הַתּוֹרָה כְּמוֹ שֶׁכָּתוּב בַּתִּקּוּנִים הַנִּזְכַּר לְעֵיל דְּגָרִים עֲנִיּוּתָא וְאֹרֶךְ גָּלוּתָא וְכוּ'. וְקֹצֶר גָּלוּת הַשְּׁכִינָה וְקֹצֶר צָרַת יִשְׂרָאֵל וְקֹצֶר גִּלְגּוּלָם הַכֹּל הוּא תָּלוּי בְּצַוָּארָם עַל שֶׁיֵּשׁ בְּיָדָם יְכֹלֶת לַעֲסֹק בְּחָכְמַת הָאֱמֶת וְאֵינָם רוֹצִים לְמַעֵט מִשִּׁעוּר לִמּוּדָם הַקָּבוּעַ לָהֶם וּלְהַנִּיחַ פְּנַאי לַעֲסֹק בְּרָזֵי תּוֹרָה וְסוֹדוֹתֶיהָ וְהוּא רַחוּם יְכַפֵּר בַּעֲדָם.

וַיִּקַּח מִפֵּרוֹת עֵץ הַחַיִּים וְאָכַל וְחַי לְעוֹלָם

וְלָכֵן עָלָה בְּדַעְתִּי כִּי מִדֵּי עָבְרִי בְּלִמּוּד עֵץ הַחַיִּים אֶעֱשֶׂה פֵּרוּשׁ פָּשׁוּט וְקָצָר הַמּוּבָן בְּדִמְיוֹן פֵּרוּשׁ רַשִׁ"י זִכְרוֹנוֹ לִבְרָכָה כִּי אוּלַי שֶׁעַל יְדֵי סֻלָּם זֶה יִשְׁתּוֹקֵק הָאָדָם לַעֲלוֹת עָלָיו וְיִקַּח מִפֵּרוֹת עֵץ הַחַיִּים וְאָכַל וְחַי לְעוֹלָם. וְאַף עַל פִּי שֶׁכְּבָר הִתְחַלְתִּי בְּלִמּוּד עֵץ חַיִּים מִשְּׁנַת ה'תרמ"ב בִּהְיוֹתִי בֶּן כ"ד שָׁנִים וְגַם כְּבָר זִכַּנִי הָאֵל יִתְבָּרַךְ שְׁמוֹ לְחַבֵּר פֵּירוּשׁ קָטָן עַל אִדְרָא רַבָּא וְאִדְרָא זוּטָא הַנִּקְרָא "יֵין הָרֶקַח".

הִנֵּה אַחַר כָּךְ מָשַׁכְתִּי עַצְמִי מֵהַלִּמּוּד מִסִּבַּת צָרוֹת הַזְּמַן אֲשֶׁר סְבָבוּנִי. וְלָכֵן הֻכְרַחְתִּי בִּשְׁנַת תרע"ה הַנִּזְכַּר לַחֲזֹר וּלְהַתְחִיל מִתְּחִלַּת עֵץ חַיִּים כְּדֵי לִלְמֹד עַל הַסֵּדֶר וְלַעֲשׂוֹת עָלָיו פֵּרוּשׁ כְּפִי מַה שֶׁחָנָנִי הַשֵּׁם יִתְבָּרַךְ שְׁמוֹ. וּבְתוֹךְ הַפֵּרוּשׁ הִבְלַעְתִּי אֵיזֶה תֵּרוּצִים לַקֻּשְׁיוֹת הַמִּסְתַּעֲפִים מִדִּבְרֵי הָרַב זִכְרוֹנוֹ לִבְרָכָה מִמְּקוֹמוֹת אֲחֵרִים. גַּם לֹא אֵצֵא מֵעִנְיַן הַסּוּגְיָא הַהִיא לְעִנְיַן אַחֵר רַק אֲפָרֵשׁ הַפֶּרֶק הַהוּא כְּפִי פְּשׁוּטוֹ לְבַד כְּאִלּוּ אֵין בְּעֵץ חַיִּים רַק הַפֶּרֶק הַהוּא בִּלְבַד כְּדֵי שֶׁלֹּא יִתְבַּלְבֵּל הַמְעַיֵּן וְיִכְבְּדוּ עָלָיו דִּבְרֵי הָרַב זִכְרוֹנוֹ לִבְרָכָה כִּי בְּלֹא סָפֵק אֲפִילוּ הָרַשַׁ"שׁ זִכְרוֹנוֹ לִבְרָכָה עַצְמוֹ בִּתְחִלַּת לִמּוּדוֹ בְּעֵץ חַיִּים הוּא הָיָה לוֹמֵד דִּבְרֵי הָרַב זִכְרוֹנוֹ לִבְרָכָה כִּפְשׁוּטָן בִּלְבַד עַד שֶׁזִּכָּהוּ הַשֵּׁם אַחַר כָּךְ וְהָיָה עוֹמֵד עַל אֲמִתּוּתָן שֶׁל דְּבָרִים.

וְלָכֵן אֵין לִתְמֹהַּ אִם אֲפָרֵשׁ בְּכַמָּה מְקוֹמוֹת כִּפְשַׁט דִּבְרֵי הַפֶּרֶק הַהוּא וְאַנִּיחַ אֶת כְּבוֹד דִּבְרֵי הָרַשַׁ"שׁ זִכְרוֹנוֹ לִבְרָכָה בִּמְקוֹמוֹ, כִּי לֹא כָּתַבְתִּי פֵּרוּשׁ זֶה כִּי אִם לַמַּתְחִילִים בְּלִמּוּד עֵץ חַיִּים וְלֹא לַחֲכָמִים שֶׁכְּבָר מִלְּאוּ כְּרֵסָם מֵחֲמַת הָאֱמֶת, גַּם כָּל עִנְיַן הַנִּצְרָךְ עָלָיו אֵיזֶה הַקְדָּמָה מֵעֵץ חַיִּים אוֹ מִשְּׁמוֹנָה שְׁעָרִים וּמְבוֹא שְׁעָרִים הֶעְתַּקְנוּ אוֹתָהּ הַהַקְדָּמָה הַמִּצְטָרֶכֶת לְאוֹתוֹ הָעִנְיָן כְּדֵי שֶׁלֹּא יִצְטָרֵךְ הַמְעַיֵּן לִטְרֹחַ וְלִלְמֹד כָּל אוֹתוֹ פֶּרֶק עַד שֶׁיְּמַלֵּא מְבֻקָּשׁוֹ וּמֻבְטְחַנִי בַּהַשֵּׁם שֶׁעַל יְדֵי כֵּן יוּכַל כָּל אָדָם לִלְמֹד בִּזְמַן קָצָר כָּל עֵץ הַחַיִּים. וְאִם יִגְמֹר הַשֵּׁם בַּעֲדִי לְהַעֲלוֹתוֹ עַל מִזְבֵּחַ הַדְּפוּס, אַדְפִּיס עִמּוֹ עֵץ חַיִּים עַצְמוֹ עִם פֵּרוּשׁ הָרַשַׁ"שׁ וְהָרִיפַ"שׁ זִכְרוֹנוֹ לִבְרָכָה. גַּם נָצִיג שְׁטַר הַכְּלָלִים בְּסוֹף עַמּוּד א' וְלֹא בִּתְחִלָּתוֹ, כִּי כֵן הוּא מְסֻדָּר בְּעֵץ חַיִּים כְּתַב יַד דִּשְׁנַת עֵ"ת. וְכֵן הוּא מְסֻדָּר בְּפֵּרוּשׁ הָרַב שְׂפַת אֱמֶת. וְכֵן הוּא מֵהָרָאוּי כִּי אַחַר שֶׁיִּלְמֹד הָאָדָם כָּל עֵץ חַיִּים עַד גְּמִירָא, רָאוּי לִלְמֹד שַׁעַר הַכְּלָלִים וְלֹא בִּתְחִלַּת לִמּוּדוֹ.

[אָמְנָם בַּעֲוֹנוֹתֵינוּ הָרַבִּים הֵן תּוֹחַלְתִּי נִכְזְבָה, כִּי לֹא הִשִּׂיגָה יָדִי מִדַּי הַכֶּסֶף הַנִּצְרָךְ לְהוֹצָאַת הַדְּפוּס, כִּי כָּבֵד הוּא מִמֶּנִּי, וְקָרָאתִי לְאַחֵינוּ בְּנֵי יִשְׂרָאֵל הַמִּתְנַדְּבִים בָּעָם, אוּלַי יַחֲזִיקוּ בְּיָדִי לְהוֹצִיא מַחְשְׁבוֹתַי לַפֹּעַל, וְאֵין עוֹנֶה וְאֵין קֶשֶׁב. וְלֹא מָצָאתִי עוֹזֵר לִי אֲפִילוּ לִשְׁלִישׁ וְלִרְבִיעַ הַהוֹצָאָה, כִּי אִם טִפִּין טִפִּין מִמִּקְצָת בְּנֵי עַמֵּנוּ אֲשֶׁר נָדְבָה רוּחָם אוֹתָם, יְשַׁלֵּם לָהֶם הַשֵּׁם כְּפָעֳלָם הַטּוֹב, אָמֵן כֵּן יְהִי רָצוֹן. עַד שֶׁבְּהֶמְשֵׁךְ ג' שָׁנִים וְיוֹתֵר נִצְטָרְפוּ אוֹתָן הַטִּפִּין וְנַעֲנוּ לְשִׁעוּר עֲשִׂירִית הַהוֹצָאָה בִּלְבַד. וְעַל כֵּן זָחַלְתִּי וָאִירָא פֶּן יִהְיֶה יְגִיעִי לָרִיק חָס וְשָׁלוֹם.

לָכֵן נִמְלַכְתִּי עִם אֲהוּבַי וּמְיֻדָּעַי וְהִסְכִּימוּ לְהַדְפִּיס אֶת הַפֵּרוּשׁ לְבַדּוֹ בִּפְנֵי עַצְמוֹ עִם אֲשֶׁר עַל יְדֵי כֵּן נַפְסִיד אֶת הַהַגָּהוֹת אֲשֶׁר הִגַּהְתִּי אֶת עֵץ הַחַיִּים וְאֶת פֵּרוּשׁ הָרִיפַ"שׁ זִכְרוֹנוֹ לִבְרָכָה מִכַּמָּה טָעֻיּוֹת שֶׁנָּפְלוּ בָּהֶם. וְלָכֵן חַלּוֹתִי הִיא מִמַּעֲרֶכֶת הַמַּדְפִּיסִים הַשֵּׁם יִשְׁמְרֵם וִיחַיֵּים, שֶׁלֹּא יַדְפִּיסוּ אֶת סִפְרִי בִּפְנֵי עַצְמָם, כִּי אִם עִם חִבּוּר עֵץ הַחַיִּים וְעִם פֵּרוּשׁ הָרִיפַ"שׁ בְּיַחַד. גַּם יַעֲשׂוּ הַצִּיּוּנִים שֶׁעַל פֵּרוּשׁ הָרִיפַ"שׁ בְּסֵדֶר הָא' ב' ג' ד' ה' ו' ז' בְּהֶמְשֵׁךְ אֶחָד מֵרֹאשׁ הַפֶּרֶק עַד סוֹפוֹ, כָּל פֶּרֶק וּפֶרֶק בִּפְנֵי עַצְמוֹ. וְלֹא כְּמוֹ שֶׁקִּלְקְלוּ מַדְפִּיסִים הָאֲחֵרִים אֲשֶׁר הִדְפִּיסוּ אֶת סֵפֶר עֵץ חַיִּים עִם פֵּרוּשׁ הַנוֹבִּ"י וְהָרִיפַ"שׁ שֶׁעָשׂוּ צִיּוּנִים שֶׁעַל פֵּרוּשׁ הָרִיפַ"שׁ א' ב' ג' ד' בָּעַמּוּד הָרִאשׁוֹן שֶׁל הַדַּף. וּבָּעַמּוּד ב' שֶׁל הַדַּף חָזְרוּ כָּפְלוּ הָא' ב' ג' ד', וְכַאֲשֶׁר הָיָה מִזְדַּמֵּן לִפְנֵיהֶם פֶּרֶק א' הַמַּתְחִיל בְּעַמּוּד א' וּמִסְתַּיֵּם בְּעַמּוּד ב', הָיוּ עוֹשִׂים כַּמָּה פְּעָמִים צִיּוּנֵי א' ב' ג' ד' בְּפֶרֶק אֶחָד. גַּם צִיּוּנֵי הַתּוֹ"חַ הַמּוּבָאִים בְּהַגָּהוֹת הַשֶׁמֶ"שׁ זִכְרוֹנוֹ לִבְרָכָה יִזָּהֲרוּ הַמַּדְפִּיסִים לְהַצִּיגָם בְּסוֹף דִּבְרֵי הַשֶׁמֶ"שׁ וְלֹא בִּתְחִלָּתוֹ. גַּם דִּבְרֵי הָרַב שָׁלוֹם שַׁרְעַבִּי זִכְרוֹנוֹ לִבְרָכָה וּשְׁאָר הַהַגָּהוֹת שֶׁהִדְפִּיסוּם מֵחָדָשׁ בִּפְנִימִיּוּת דִּבְרֵי הַשֶׁמֶ"שׁ וְדִבְרֵי הָרִיפַ"שׁ כַּנִּדְפַּס בְּעֵץ חַיִּים שֶׁעִם הַנוֹבִּ"י הַנִּזְכַּר צְרִיכִים לַהֲסִירָם מֵהַדְפִּיס מִכֹּל וָכֹל כִּי הֵם מְבַלְבְּלִים אֶת הַמְעַיֵּן].

וְיֵשׁ לְהָעִיר אֹזֶן לְהַלּוֹמֵד שֶׁצָּרִיךְ לֵידַע כִּי עִקַּר הַלִּמּוּד הוּא שֶׁצָּרִיךְ הוּא עַצְמוֹ לִטְרֹחַ וּלְהָבִין מִשִּׂכְלוֹ אֶת דִּבְרֵי הָרַב זִכְרוֹנוֹ לִבְרָכָה כִּי זֶהוּ תִּקּוּן לְנִשְׁמָתוֹ וְאַל יִפְנֶה אֶל דִּבְרֵי הַמְפָרֵשׁ אֶלָּא בְּמָקוֹם שֶׁאֵין שִׂכְלוֹ מַגִּיעַ לְהָבִין הָעִנְיָן הַהוּא וְאַחַר שֶׁלָּמַד הַפֶּרֶק הַהוּא עַד מָקוֹם שֶׁיָּדוֹ מַגַּעַת אָז יַחֲזֹר הַפֶּרֶק הַהוּא עִם דִּבְרֵי הַמְפָרֵשׁ וּבְזֶה יִתְבָּרֵר לוֹ טָעוּתוֹ אוֹ טָעוּת הַמְפָרֵשׁ הַהוּא. וְאַל תִּתְמַהּ עַל זֶה כִּי הַרְבֵּה פְּעָמִים... כִּי דִּבְרֵי הָרַב זִכְרוֹנוֹ לִבְרָכָה הֵם פְּשׁוּטִים וְהַמְפָרֵשׁ הֵבִין בָּהֶם כַּוָּנָה אַחֶרֶת וּכְדֵי לְפָרְשָׁם הוּא מַכְרִיחַ בְּחֶזְקַת הַיָּד אֶת לְשׁוֹן הָרַב זִכְרוֹנוֹ לִבְרָכָה וּמוֹשֵׁךְ אוֹתָם אֶל מָקוֹם שֶׁלִּבּוֹ חָפֵץ.

אָמְנָם אִם הַמְעַיֵּן אֵינוֹ בּוֹטֵחַ עַל הַמְפָרֵשׁ וְעוֹדֶנּוּ לֹא רָאָה אֶת הַפֵּרוּשׁ וַעֲדַיִן הוּא הוֹלֵךְ בְּתֻמּוֹ אֶפְשָׁר שֶׁיִּזְכֶּה לְפָרֵשׁ פֵּרוּשׁ הַיּוֹתֵר הָגוּן וְנָאוֹת וַאֲמִתִּי מִדִּבְרֵי הַמְפָרֵשׁ הַהוּא. וְכָךְ הוּא הָיָה סֵדֶר לִמּוּדִי, וְלָכֵן רֹב הַפֵּרוּשִׁים שֶׁכָּתַבְתִּי אֶפְשָׁר שֶׁיִּמָּצְאוּ גַּם בְּאֵיזֶה מְקוֹמוֹת שֶׁל הַמְפָרְשִׁים כְּמוֹ שֶׁרָאִיתִי בְּכַמָּה מְקוֹמוֹת שֶׁפֵּרַשְׁתִּי כְּפֵרוּשָׁם. כִּי כָּל מְחַבֵּר יִהְיֶה מַה שֶּׁיִּהְיֶה אִי אֶפְשָׁר לְהִמָּלֵט מֵהַשְּׁגָגוֹת, כִּי שְׁגִיאוֹת מִי יָבִין וּכְמוֹ שֶׁכָּתוּב בְּגִטִּין (מג.) עַיֵּן שָׁם, וְהַמַּכְשֵׁלָה הַזֹּאת תַּחַת יָדֶיךָ. וּבִפְרָט רָזֵי תּוֹרָה וְכָל שֶׁכֵּן לַעֲנִי הַדַּעַת כָּמוֹנִי הַיּוֹם. וּבִפְרָט הֱיוֹתִי לוֹמֵד בֵּינִי לְבֵין עַצְמִי בָּדָד בְּלֹא עֵזֶר חָבֵר וְסִיּוּעַ וּמַה גַּם שֶׁנַּעֲשָׂה בִּזְמַן מִלְחֶמֶת מַלְכֵי הַבְּרִית שֶׁהָיְתָה עֵת צָרָה וְהִגִּיעָה בַּת יַעֲקֹב עַד שַׁעֲרֵי מָוֶת כְמוֹ שֶׁכָּתַבְתִּי לְעֵיל, בְּלֹא סָפֵק כַּמָּה שְׁגִיאוֹת יָצְאוּ מִתַּחַת יָדִי, וְעִם שֶׁטָּרַחְתִּי בְּעֶשֶׂר אֶצְבְּעוֹתַי עַד מָקוֹם שֶׁיָּד שִׂכְלִי מַגַּעַת כְּדֵי לְהוֹצִיא כְּלִי לְמַעֲשֵׂהוּ, עִם כָּל זֶה אֶפְשָׁר שֶׁעֲדַיִן הַפָּרוּץ מְרֻבֶּה עַל הָעוֹמֵד.

וְלָכֵן אַחֲרֵי גָּמְרִי אֶת עֵץ חַיִּים עִם הַפֵּרוּשׁ שֶׁלִּי בְּיוֹם אֶחָד ח"י לַאֲדָר שְׁנַת רִפְאווּ"ת תְּהִי לְשָׁרֶיךָ, הֻצְרַכְתִּי לַחֲזֹר עָלָיו פַּעַם ב' בְּעֵזֶר וְסִיּוּעַ שִׁשָּׁה חֲבֵרִים יִשְׁמְרֵם צוּרָם וִיחַיֵּים, אֲשֶׁר הֵם שָׁמְעוּ אֶת שִׁמְעִי וְלֹא רָאוּ עוֹד אֶת כְּבוֹדוֹ וְלֹא טָעֲמוּ מִדִּבְשׁוֹ. וּתְּהִלָּה לָאֵל יִתְבָּרַךְ שֶׁעֲזָרַנוּ עַל כְּבוֹד שְׁמוֹ וְזָכִינוּ לְהַשְׁלִימוֹ פַּעַם שְׁנִיָּה כָּל הַחֲבֵרִים הַנִּזְכַּר וְכוּ' שִׁבְעָה אֲנַן עֵינֵי הַשֵּׁם בְּיוֹם ג' כ"ג חֶשְׁוָן שְׁנַת וְנָשָׂא נֵס לַגּוֹיִם וְאָסַף נִדְחֵי יִשְׂרָאֵ"ל וּנְפֻצוֹ"ת יְהוּדָ"ה יְקַבֵּץ מֵאַרְבַּע כַּנְפוֹת הָאָרֶץ.

וַאֲנִי מְחַלֶּה פְּנֵי רַבָּנָן וְתַלְמִידֵיהוֹן אֲשֶׁר עָלֵימוֹ חִטּוּף אָמַרְתִּי שֶׁלֹּא יִסְמְכוּ עַל פֵּרוּשֵׁנוּ כְּלָל בְּכָל דָּבָר קָטֹן אוֹ גָּדוֹל עַד שֶׁיִּשְׁקְלוּ כָּל דָּבָר בְּמֹאזְנֵי שִׂכְלָם הָרָחָב וְאִם יֻכְשַׁר בְּעֵינֵיהֶם הַפֵּרוּשׁ הַהוּא אָז גַּם אֲנִי אֶהְיֶה לָהֶם לִסְנִיף כִּיהוּדָה וְעוֹד לִקְרָא. וְאִם לֹא יִכְשַׁר בְּעֵינֵיהֶם עַל כָּל פָּנִים יִהְיֶה הַפֵּרוּשׁ סִבָּה לְעוֹרֵר הַלּוֹמֵד לֵידַע אֲשֶׁר פֹּה אֶפְשָׁר לִטְעוֹת בַּהֲבָנַת דִּבְרֵי הָרַב כַּאֲשֶׁר טָעִיתִי אֲנִי וְיֻכְרַח הַמְעַיֵּן הַהוּא לְפָרְשׁוֹ כָּרָאוּי וְלֹא יִהְיֶה מֻנָּח בִּסְתָם כְּבַתְּחִלָּה וּפוֹתֵר אֵין לָהֶם וְיִכָּשְׁלוּ בּוֹ עוֹד אֲחֵרִים וּתְהִי זֹאת נֶחָמָתִי.

גַּם עֲצָתִי הִיא עַל הַלּוֹמְדִים לְהִזָּהֵר מְאֹד שֶׁלֹּא לְאַבֵּד זְמַן לְפַלְפֵּל בְּדִבְרֵי הַמְפָרְשִׁים לִקְרַב אוֹ לִרְחַק אוֹ לְיַשְּׁבָם כִּי זֶה עִנְיָן רַע וְאֵינוֹ כִּי אִם אִבּוּד זְמַן בִּלְבַד, שֶׁמַּנִּיחִין דִּבְרֵי הָרַב וְעוֹסְקִים בְּדִבְרֵי הַמְפָרֵשׁ. כִּי אֵין עִקַּר הַלִּמּוּד וּמַטְּרַת הַלּוֹמֵד לְתַקֵּן הַמְעֻוָּת בְּדִבְרֵי הַמְפָרֵשׁ וּלְהַנִּיחַ דִּבְרֵי עֵץ הַחַיִּים הָעִקָּרִים. כִּי לֹא תֵּדַע מַה יֵּלֵד יוֹם. רַק לְשֶׁיַּרְגִּישׁ הָאָדָם בְּדַעְתּוֹ שֶׁהֵבִין דְּבָרָיו זִכְרוֹנוֹ לִבְרָכָה אָז יִמְשֹׁךְ יָדוֹ מִלְּחַפֵּשׂ בַּאֲמִתּוּת הַמְפָרְשִׁים וְיַתְחִיל לִלְמֹד פֶּרֶק שֶׁלְּאַחֲרָיו.

גַּם כָּל קוּשְׁיָא אֲשֶׁר תִּזְדַּמֵּן לִפְנֵי הַלּוֹמֵד מִמָּקוֹם אֶחָד לֹא יִסְמֹךְ עַל זִכְרוֹנִי אֶלָּא צָרִיךְ לְעַיֵּן עָלֶיהָ בַּמָּקוֹם הַהִיא וְגַם רָאֹה יִרְאֶה בִּדְבָרֵינוּ אֲשֶׁר שָׁם כִּי אוּלַי הִיא מִתְיַשֶּׁבֶת בְּמַה שֶׁכָּתוּב שָׁם. וְדַי בְּהֶעָרוֹת אֵלּוּ. וְנָתַתִּי לוֹ יָד וָשֵׁם בְּיִשְׂרָאֵל "בֵּית לֶחֶם יְהוּדָה" יַעַן כִּי כְּבָר מָסַכְתִּי יֵיְנִי "יֵין הָרֶקַח" עַל אִדְרָא רַבָּא וְאִדְרָא זוּטָא וְהִגַּשְׁתִּי לִפְנֵי רַבָּנָן וְתַלְמִידֵיהוֹן וּכְבָר שָׁתוּ וְרָווּ. וְנוֹדַע כִּי אֵין הַסְּעֻדָּה בְּלֹא לֶחֶם וּכְמוֹ שֶׁכָּתַב הָרַשְׁבִּ"י זִכְרוֹנוֹ לִבְרָכָה בְּזֹהַר וַיִּקְרָא (דַּף ד') עַל פָּסוּק אִכְלוּ רֵעִים וְזֶה לְשׁוֹנוֹ: מַאן דְּאִית לֵיהּ גַּרְבֵּי דְּחַמְרָא, אֲכִילָה בַּעְיָא וְכוּ' וְכָתַב לְכוּ לַחֲמוּ בְלַחֲמִי וּשְׁתוּ בְּיַיִן מָסָכְתִּי. לָכֵן עָשִׂיתִי בֵּית לֶחֶם לְהַגִּישׁ לְהַיּוֹשְׁבִים לִפְנֵי הַשֵּׁם לֶאֱכֹל לְשָׂבְעָה מִמַּה שֶּׁתָּגֵן הַשֵּׁם אֶת עַבְדּוֹ בֶּן אֲמָתוֹ חַנָּה נִשְׁמָתָהּ עֵדֶן. וּבְכֵן אָנוּ לֵיהּ וְלֵיהּ עֵינֵינוּ. תִּכּוֹן תְּפִלָּתֵנוּ. וְזֹאת לִיהוּדָה וְיֹאמַר אָנָּא אֱלֹהֵינוּ. שְׁעֵה אֶל שַׁוְעָתֵנוּ. חוּס וְרַחֵם עָלֵינוּ. וּמִבֵּין הַגּוֹיִים קַבֵּץ פְּזוּרֵינוּ. וְתִטָעֵנוּ בְּאַרְצֵנוּ וְאֶת צֶמַח דָּוִד עַבְדְּךָ מְהֵרָה תַּצְמִיחַ בְּיָמֵינוּ. וּמֶלֶךְ בְּיָפְיוֹ תֶּחֱזֶינָה עֵינֵינוּ. יִשְׂמַח לִבֵּנוּ וְיָגֵל כְּבוֹדֵנוּ. בִּמְהֵרָה בְּיָמֵינוּ. כֵּן יְהִי רָצוֹן אָמֵן.

כֹּה דִּבְרֵי הַמְחַבֵּר הַאי לַחְמָא עַנְיָא.

הַצָּעִיר יְאוּדָה משֶׁה יְשׁוּעָה, יְחֶזְקֵאל יְשׁוּעָה פְּתַיָּיא יִשְׁמְרֵהוּ צוּרוּ וִיחַיֵּהוּ

(בֵּית לֶחֶם יְהוּדָה חֵלֶק רִאשׁוֹן)



– פֶּרֶק ל –

הַחֲזוֹן אִישׁ זְכוּתוֹ יָגֵן עָלֵינוּ אָמֵן

הַגָּדָה שֶׁל פֶּסַח - הַחֲזוֹן אִישׁ - מַעֲשֶׂה רַב עֻבְדּוֹת וְהַנְהָגוֹת וַאֲמָרוֹת שֶׁסֻּדְּרוּ עַל פִּי סֵדֶר הַהַגָּדָה - וְנוֹסְפוּ עֲלֵיהֶם הֲלִיכוֹת וְהַנְהָגוֹת עַל פִּי פִּסְקֵי מָרָן הַחֲזוֹן אִישׁ זֵכֶר צַדִּיק וְקָדוֹשׁ לִבְרָכָה

נִלְקַט וְנֶעֱרַךְ עַל יְדֵי: אָשֵׁר בֶּן לַאֲדוֹנִי אָבִי מוֹרִי וְרַבִּי הַגָּאוֹן רַבִּי מֵאִיר צְבִי שְׁלִיטָ"א בֶּרְגְמַן - בְּנֵי בְּרַק שְׁנַת ה'תשס"ד לִפְרָט גָּדוֹל.

מָרָן הַחֲזוֹן אִישׁ וְהַזֹּהַר

שְׁאֵלָה: מִגְּדוֹלֵי חַכְמֵי הַקַּבָּלָה שֶׁבִּירוּשָׁלַיִם, לָדַעַת אִם הָרְשׁוּת בְּיָדֵינוּ לְנַדּוֹת אֶת הַחִיצוֹנִים, מִתּוֹךְ כַּוָּנָה לְרַפֵּא מַחֲלוֹת חֲשׂוּכוֹת מַרְפֵּא...

בְּאִגַּרְתּוֹ, הַמְהַוָּה מִסְמָךְ נָדִיר בְּיוֹתֵר בִּשְׁלַל אוֹצְרוֹת מוֹרַשְׁתּוֹ הָרוּחָנִית הַכַּבִּירָה, פּוֹרֵשׂ רַבֵּנוּ אֶת הַשְׁקָפָתוֹ בַּנִּדּוֹן:

"עַל דְּבַר הַשְּׁאֵלָה, אֵין לָנוּ שׁוּם רְשׁוּת לְנַדּוֹת הַכֹּחוֹת הַחִיצוֹנוֹת, שֶׁהֵם בְּרוּאֵי הָאֵין סוֹף בָּרוּךְ הוּא וְעוֹשִׂים רְצוֹנוֹ יִתְבָּרַךְ. רַק קְדוֹשֵׁי עֶלְיוֹן, כְּרַשְׁבִּ"י וַחֲבֵרָיו, הָעוֹמְדִים בְּסוֹד, שׁוֹלְטִים עַל הַחִיצוֹנוֹת וְהֵם חַיָּבִים לִשְׁמֹעַ אֲלֵיהֶם. וְכַאֲשֶׁר נִתְחַיְּבוּ לַעֲזֹב מִשְׁכָּנָם, בְּהַזְכָּרַת הַשֵּׁם בָּרוּךְ הוּא, וְאֵינָם עוֹזְבִים, רַשָּׁאִים לְנַדּוֹתָם כְּדִין זֶה שֶׁלֹּא צִיֵּת דִּינָא. וְגַם זֶה עַל פִּי סוֹד שֶׁאֵין מוּבָן לָן, שֶׁהֲרֵי לְפִי הַגָּלוּי אֵינָם בַּעֲלֵי בְּחִירָה. אֲבָל אֲנַחְנוּ, אֵין אִתָּנוּ כְּלוּם מִזֶּה וְחָלִילָה לָנוּ לְהִשְׁתַּמֵּשׁ בְּזֶה. וַהֲרֵי הַתַּנָּאִים וְהָאָמוֹרָאִים הִשְׁתַּמְּשׁוּ בְּרוֹפְאִים וּבִרְפוּאוֹת וְלֹא הִשְׁתַּמְּשׁוּ בְּזֶה. וַאֲנַחְנוּ, כֹּחֵנוּ בַּפֶּה וּבְתַחֲנוּנִים לִפְנֵי הַמָּקוֹם בָּרוּךְ הוּא שֶׁיִּשְׁלַח דְּבָרוֹ וִירַפֵּא".

פְּסַק הַחֲזוֹן אִישׁ לְהַגָּאוֹן רַבִּי שְׁמוּאֵל הַלֵּוִי ווָאזְנְר שְׁלִיטָ"א

כִּכְלָל הִתְנַגֵּד רַבֵּנוּ לִלְמֹד חָכְמַת הַנִּסְתָּר לְלֹא יְדִיעַת הַנִּגְלֶה קֹדֶם לָכֵן. בְּהִזְדַּמְּנוּת אַחַת הִתְבַּטֵּא בִּמְרִירוּת כִּי מְלַמְּדִים אֶת חָכְמַת הַנִּסְתָּר לְסַנְדְּלָרִים וּלְנַפָּחִים.. וְעִם זֹאת, כְּשֶׁנִּשְׁאַל פַּעַם עַל יְדֵי הַגָּאוֹן רַבִּי שְׁמוּאֵל הַלֵּוִי ווָאזְנְר שְׁלִיטָ"א בַּאֲשֶׁר לִלְמֹד סֵפֶר הַזֹּהַר לְמִי שֶׁלֹּא הִגִּיעַ לְחָכְמָה זוֹ, הֵשִׁיב: "לְמַעַן הַלִּמּוּד - אָסוּר, אַךְ כְּדֵי לָדַעַת יִרְאַת אֱלֹקִים - מֻתָּר וְאַף מִצְוָה גְּדוֹלָה, שֶׁכֵּן אֵין לְךָ מַאֲמָרֵי חֲכָמֵינוּ זִכְרוֹנָם לִבְרָכָה הַמַּלְהִיבִים כָּל כָּךְ לְיִרְאָה כְּמוֹ מַאַמְרֵי הַזֹּהַר הַקָּדוֹשׁ". רַבֵּנוּ הוֹרָה לְשׁוֹאֲלָיו לִלְמֹד זֹהַר כְּסֵפֶר מוּסָר וְאַף לָמַד בְּעַצְמוֹ עִם בֶּן אֲחוֹתוֹ, הַגָּאוֹן רַבִּי שְׁמַרְיָהוּ גְּרֵיינְמַן זֵכֶר צַדִּיק לִבְרָכָה.

בְּהִזְדַּמְּנוּת אַחַת הִתְבַּטֵּא כִּי בְּחָכְמַת הַנִּסְתָּר יֶשְׁנָן סֻגְיוֹת שְׁלֵמוֹת הַקָּשׁוֹת יוֹתֵר מֵאֵלּוּ שֶׁבַּנִּגְלֶה. הוּא הָיָה מַסְבִּיר כִּי בְּשֶׁל כָּךְ נִקְרֵאת חָכְמָה זוֹ חָכְמַת הַקַּבָּלָה, שֶׁכֵּן אֵין לַהֲבִינָהּ אֶלָּא בְּקַבָּלָה, אִישׁ מִפִּי אִישׁ עַד אֵלִיָּהוּ, אוֹ מִמִּי שֶׁקִּבֵּל מֵאֵלִיָּהוּ.

מִי הָיָה רַבּוֹ שֶׁל הַגְּרָ"א בְּחָכְמַת הַנִּסְתָּר? - וְכִי אֵלִיָּהוּ הַנָּבִיא הוּא רַבִּי רַע?

כָּךְ גַּם עָנָה לַגָּאוֹן רַבִּי שְׁמוּאֵל ווָאזְנְר שְׁלִיטָ"א, כְּשֶׁנִּשְׁאַל עַל יָדוֹ מִי הָיָה רַבּוֹ שֶׁל הַגְּרָ"א בְּחָכְמַת הַנִּסְתָּר. הָיָה זֶה כְּשֶׁנִּכְנַס אֵלָיו פַּעַם רַבָּהּ שֶׁל זִכְרוֹן מֵאִיר, הַגָּאוֹן רַבִּי שְׁמוּאֵל ווָאזְנְר. עַל הַשֻּׁלְחָן הָיָה מֻנָּח סֵפֶר הַזֹּהַר נְטוּל כְּרִיכָה. הָרַב ווָאזְנְר, שֶׁהָיָה מְקֹרָב לְרַבֵּנוּ, הֵגִיב: "נִרְאֶה שֶׁלּוֹמְדִים הַרְבֵּה בְּסֵפֶר זֶה"... חִיּוּךְ עָלָה עַל פָּנָיו הַקְּדוֹשׁוֹת שֶׁל רַבֵּנוּ, וְאָז שָׁאַל הָרַב ווָאזְנְר: "מִי הָיָה רַבּוֹ שֶׁל הַגְּרָ"א בְּקַבָּלָה?". לְמִשְׁמַע הַשְּׁאֵלָה הֵשִׁיב רַבֵּנוּ בְּנִימַת שְׁאֵלָה: "וְכִי אֵלִיָּהוּ הַנָּבִיא הוּא רַבִּי רַע?"... "אִלּוּ יָדְעוּ", הוֹסִיף, "הַחֲסִידִים בְּדוֹרוֹ שֶׁל הַגְּרָ"א עַל כֹּחוֹ הַגָּדוֹל שֶׁבְּחָכְמָה זוֹ, לֹא הָיָה פֵּרוּד הַלְּבָבוֹת שֶׁבֵּין הַכִּתּוֹת גָּדוֹל כָּל כָּךְ"...

וְרוּחַ וּנְשָׁמָה שֶׁנָּפַחְתָּ בְּאַפֵּנוּ

בְּהִתְיַחֲסוֹ פַּעַם לְתוֹפָעַת הַדִּבּוּקִים הַמִּתְגַּלְגְּלִים בָּאָדָם אָמַר פַּעַם רַבֵּנוּ מִשְּׁמוֹ שֶׁל מָרָן בַּעַל 'חֲתַם סוֹפֵר' זֵכֶר צַדִּיק לִבְרָכָה, כִּי חֲדִירַת הַדִּבּוּק אֶל תּוֹךְ גּוּפוֹ שֶׁל אָדָם נֶחְשֶׁבֶת, אָמְנָם, כְּעִנְיָן רוּחָנִי גָּבוֹהַּ הַנִּשְׂגָּב מִידִיעָתָם שֶׁל רוֹפְאִים, אַךְ תּוֹצָאַת הַדִּבּוּק הִיא מַחֲלַת נֶפֶשׁ טִבְעִית הַנִּתֶּנֶת לְאֶמְצָעֵי רִפּוּי בְּדֶרֶךְ הַטֶּבַע, אִם רַק מַסְכִּימִים לְכָךְ מִשָּׁמַיִם, כְּמוֹ בְּרִפּוּיָן שֶׁל שְׁאָר הַמַּחֲלוֹת. דֶּרֶךְ הוֹצָאָתוֹ שֶׁל הַדִּבּוּק בְּהַשְׁבָּעוֹת וַחֲרָמוֹת, הַנַּעֲשׂוֹת עַל יְדֵי יוֹדְעֵי חֵ"ן, אֵינָהּ אֶלָּא סִלּוּק הַסִּבָּה הָרוּחָנִי, מַצָּב הַמֵּבִיא מִמֵּילָא לִרְפוּאָתָהּ שֶׁל הַמַּחֲלָה הַנַּפְשִׁית הַטִּבְעִית.

בְּהִזְדַּמְּנוּת אַחֶרֶת הִסְבִּיר כִּי אַף שֶׁדִּבּוּקִים וְגִלְגּוּלִים הָיוּ נֶחְשָׁבִים לַדְּבָרִים הַשְּׁכִיחִים בַּדּוֹרוֹת הַקּוֹדְמִים, אֵין לָנוּ אֶפְשָׁרוּת לִרְאוֹת בִּזְמַנֵּנוּ תּוֹפָעוֹת כָּאֵלּוּ מִפְּנֵי שֶׁאָנוּ חַיִּים בִּתְקוּפָה שֶׁבָּהּ הֶסְתֵּר פָּנִים גָּדוֹל. רַבֵּנוּ הוֹסִיף לְבָאֵר כִּי חֲזוֹן מַעֲשֶׂה אֱלֹקִי הַבָּא לִידֵי בִּטּוּי בְּהִתְגַּלּוּת הַדִּבּוּק הוּא מַעֲשֶׂה שֶׁל הֶאָרַת פָּנִים הַגְּדוֹלָה מִמִּדּוֹתָיו שֶׁל דּוֹר זֶה.

וּפַעַם סִפֵּר אֶת סִפּוּרוֹ הַמֻּפְלָא שֶׁל דִּבּוּק שֶׁהוּבָא לִפְנֵי רַבָּהּ שֶׁל לוֹמְזָ'א, הַגָּאוֹן רַבִּי מַלְכִּיאֵל צְבִי הַלֵּוִי טֶנֶנְבּוֹים זֵכֶר צַדִּיק לִבְרָכָה, הַנּוֹדָע בְּסִפְרוֹ שְׁאֵלוֹת וּתְשׁוּבוֹת 'דִּבְרֵי מַלְכִּיאֵל'.

הַדִּבּוּק מִשְׁתּוֹלֵל כְּשֶׁהוּבָא לְפָנָיו סֵפֶר הַזֹּהַר שֶׁלֹּא יָכוֹל לִסְבֹּל הַקְּדֻשָּׁה

הָיְתָה בּוֹ דִּבּוּק, סִפֵּר, טֻמְאָה כֹּה גְּדוֹלָה, עַד כִּי לֹא יָכֹל נְשׂוֹא שׁוּם דָּבָר שֶׁבִּקְדֻשָּׁה. כְּשֶׁהוּבָא לְפָנָיו סֵפֶר הַזֹּהַר הִשְׁתּוֹלֵל הַדִּבּוּק עַד שֶׁהָיָה צָרִיךְ שֶׁגְּבַרְתָנִים יֹאחֲזוּ בָּאִישׁ שֶׁבּוֹ נִכְנַס הַדִּבּוּק. הָיָה זֶה מִפְּנֵי שֶׁלֹּא יָכֹל לִסְבֹּל אֶת הַקְּדֻשָּׁה. גַּם לְאַחַר שֶׁהַסֵּפֶר נֶעֱטַף בְּסָדִין וְלֹא נִתָּן הָיָה לִרְאוֹתוֹ, הִרְגִּישׁ הַדִּבּוּק בְּכָךְ וְהִמְשִׁיךְ בְּהִשְׁתּוֹלְלוּתוֹ.

רַבֵּנוּ סִפֵּר כִּי רַבָּהּ שֶׁל לוֹמְזָ'א שָׁאַל אֶת הַנּוֹכְחִים: "הַרוֹצִים אַתֶּם לִרְאוֹת דָּבָר מְעַנְיֵן?". הוּא בִּקֵּשׁ כִּי יָבִיאוּ לְפָנָיו סֵפֶר זֹהַר שֶׁנִּדְפַּס בִּדְפוּס אַחֵר, שֶׁלֹּא בִּקְדֻשָּׁה כְּמוֹ זֶה הָרִאשׁוֹן. לְתַדְהֵמַת כֻּלָּם הִשְׁתַּתֵּק הַדִּבּוּק וְלֹא הֵגִיב.

מֶה עָשָׂה הַדִּבּוּק בְּשַׁבָּת כְּשֶׁבִּקְצֵה הַשֻּׁלְחָן הַמַּפָּה נִשְׁמְטָה וְהִתְגַּלָּה מְעַט?

עוֹד סִפֵּר רַבֵּנוּ עַל עֻבְדָּה נוֹסֶפֶת שֶׁהָיָה בָּהּ כְּדֵי לְהָעִיד עַל מִדַּת שְׁקִיעָתוֹ בְּטֻמְאָה שֶׁל אוֹתוֹ דִּבּוּק: כַּאֲשֶׁר רָאָה בְּשַׁבָּת קְצֵה שֻׁלְחָן שֶׁהַמַּפָּה נִשְׁמְטָה מִמֶּנּוּ וְהוּא הִתְגַּלָּה מְעַט, הָיָה הַדִּבּוּק מְנַשֵּׁק וּמְגַפֵּף אֶת הַשֻּׁלְחָן בְּאוֹתוֹ שֶׁטַח שֶׁהִתְגַּלָּה...

[מִכָּאן אָנוּ רוֹאִים, גְּדוֹלִים מַעֲשֵׂי צַדִּיקִים שֶׁמְּדַקְדְּקִים שֶׁלֹּא תִּתְגַּלֶּה הַשֻּׁלְחָן בְּשַׁבָּת קֹדֶשׁ, וְיָדוּעַ מִצַּדִּיקִים שֶׁאָמְרוּ, וְהִזְהִירוּ מְאֹד, שֶׁאִם הַמַּפָּה נִתְגַּלָּה, זֶה בְּדִיּוּק כְּמוֹ שֶׁהָאִשָּׁה הוֹלֶכֶת בְּגִלּוּי רֹאשׁ].

מְעָרָה מִסְתּוֹרִית, בּוֹ הִתְבּוֹדְדוּ רַבּוֹתֵינוּ רַבִּי יִשְׂרָאֵל יַעֲקֹב אַלְגָּאזִי, בַּעַל הַ'קְהִלַּת יַעֲקֹב', בְּנוֹ הַמַּהֲרִי"ט אַלְגָּאזִי וְהַחִידָ"א זְכוּתוֹ יָגֵן עָלֵינוּ

אֶת בִּקּוּרוֹ הָרִאשׁוֹן בִּירוּשָׁלַיִם עָרַךְ רַבֵּנוּ בִּשְׁנַת ת"ש, לְרֶגֶל הִשְׁתַּתְּפוּתוֹ בְּשִׂמְחַת נִשּׂוּאֵי בֶּן אָחִיו הַבְּכוֹר, הַגָּאוֹן רַבִּי שְׁלֹמֹה שִׁמְשׁוֹן קָרֶלִיץ זֵכֶר צַדִּיק לִבְרָכָה, בְּגִבְעַת שָׁאוּל. עִם שֶׁבִּקֵּשׁ לִשְׁמֹר אֶת בּוֹאוֹ בְּסוֹד, פָּשְׁטָה הַשְּׁמוּעָה עַל הַגִּיעוֹ בְּיוֹם שִׁשִּׁי כְּאֵשׁ בִּשְׂדֵה קוֹצִים וַהֲמוֹן אָדָם הֵחֵל בִּנְהִירָה לְגִבְעַת שָׁאוּל. חֶבְרַת 'הַמְקַשֵּׁר', חֶבְרַת הָאוֹטוֹבּוּסִים שֶׁפָּעֲלָה אָז בִּירוּשָׁלַיִם, הֶאֱרִיכָה אֶת שְׁעוֹת הַנְּסִיעָה וְאַף הוֹסִיפָה אוֹטוֹבּוּסִים נוֹסָפִים.

מֵרִגְעֵי הַנַּחַת שֶׁיָּדְעָה אָז יְרוּשָׁלַיִם נִשְׁתַּמְּרָה תְּשׁוּבָה שְׁנוּנָה אַחַת שֶׁעָנָה לְרַבִּי יוֹסֵף גֵּרְשׁוֹן הוֹרְבִיץ זֵכֶר צַדִּיק לִבְרָכָה, רַבָּהּ הַיָּשִׁישׁ שֶׁל מֵאָה שְׁעָרִים, אֲשֶׁר סִפֵּר לוֹ כִּי לֹא חָס עַל חֻלְשָׁתוֹ וְאַף שֶׁהָיְתָה הַנְּסִיעָה כְּרוּכָה בְּמַאֲמָץ רַב, הִגִּיעַ גַּם הוּא לִכְבוֹדָהּ שֶׁל תּוֹרָה. הַ'חֲזוֹן אִישׁ' - כָּךְ מְסַפֵּר - הֵגִיב בְּהוּמוֹר אָפְיָנִי מָלֵא עֲנָוָה: "נוּ, וַדַּאי שְׂכָרוֹ רַב, וַהֲלֹא אָמְרוּ כִּי אִם חָשַׁב אָדָם לַעֲשׂוֹת מִצְוָה וְנֶאֱנַס וְלֹא עֲשָׂאָהּ, מַעֲלֶה עָלָיו הַכָּתוּב כְּאִלּוּ עֲשָׂאָהּ"...

בְּיוֹם רִאשׁוֹן עָשָׂה רַבֵּנוּ אֶת דַּרְכּוֹ לָרִאשׁוֹנָה אֶל הַכֹּתֶל הַמַּעֲרָבִי. לִפְנֵי צֵאתוֹ פָּשַׁט אֶת הַ'טַּלִּית קָטָן' שֶׁלּוֹ, בְּשֶׁל סָפֵק שֶׁלֹּא הֻכְרַע אֶצְלוֹ, אִם יֵשׁ לִקְרֹעַ גַּם אוֹתָהּ לְמַרְאֵה עִיר הַקֹּדֶשׁ וְהַמִּקְדָּשׁ. בִּמְקוֹמָהּ הִתְעַטֵּף בְּ'טַלִּית גָּדוֹל', אֲשֶׁר אֵינָהּ נֶחְשֶׁבֶת כְּמַלְבּוּשׁ וְהִיא וַדַּאי לֹא בַּת קְרִיעָה. לְאַחַר שֶׁחָלַף בְּשַׁעַר יָפוֹ קָרַע אֶת בִּגְדוֹ כַּדִּין, תּוֹךְ שֶׁהוּא חוֹזֵר עַל הַפָּסוּק מִסֵּפֶר יְשַׁעְיָהוּ: "צִיּוֹן מִדְבָּר הָיָתָה יְרוּשָׁלַםִ שְׁמָמָה". כְּשֶׁהִגִּיעַ אֶל הַכֹּתֶל הַמַּעֲרָבִי לֹא קָרַע שֵׁנִית. דּוּמָם עָמַד לְיַד הַכֹּתֶל, דְּמָעוֹת חַמּוֹת זוֹלְגוֹת מֵעֵינָיו. שָׁעָה אֲרֻכָּה שָׁפַךְ אֶת תְּפִלָּתוֹ, עִם שֶׁנִּזְהַר שֶׁלֹּא לִדְחֹק אֶת אֶצְבְּעוֹתָיו בֵּין אַבְנֵי הַכֹּתֶל, מִתּוֹךְ חֲשָׁשׁ לְבִיאָה בְּמִקְצָת.

מִשָּׁם פָּנָה לְסִיּוּר בָּעִיר הָעַתִּיקָה, בְּלִוְיַת רַבִּי אֲשֶׁר זֶלִיג מַרְגָּלִיּוֹת, הַמְקֻבָּל הַיְרוּשַׁלְמִי הַמְפֻרְסָם. שָׁעָה קַלָּה הִתְעַכֵּב בְּבֵית הַכְּנֶסֶת הָעַתִּיק בֵּית אֵל, מְקוֹם תְּפִלָּתוֹ שֶׁל הַמְקֻבָּל רַבִּי שָׁלוֹם שַׁרְעַבִּי. אוֹתָהּ שָׁעָה רָחֲשׁוּ שִׂפְתוֹתָיו דִּבְרֵי תּוֹרָה. מִכָּאן יָצָא לֶחָצֵר וְאַף יָרַד אֶל הַבּוֹר, אֲשֶׁר מִמֶּנּוּ מַגִּיעִים לִמְעָרָה מִסְתּוֹרִית, מָקוֹם בּוֹ הִתְבּוֹדְדוּ לְפָנִים חַכְמֵי הַקַּבָּלָה 'הַמְכֻנִּים', כְּמוֹ רַבּוֹתֵינוּ רַבִּי יִשְׂרָאֵל יַעֲקֹב אַלְגָּאזִי, בַּעַל הַ'קְּהִלַּת יַעֲקֹב', בְּנוֹ הַמַּהֲרִי"ט אַלְגָּאזִי וְהַחִידָ"א. נִכַּר עָלָיו כִּי הוּא נִרְגָּשׁ לִהְיוֹת בַּמְּעָרָה שֶׁבָּהּ הִתְפַּלְּלוּ קְדוֹשִׁים אֵלֶּה, מָשָׁל צֵרוּפֵי הַשֵּׁמוֹת שֶׁיִּחֲדוּ עוֹד מְרַחֲפִים בַּאֲוִיר הַמָּקוֹם.

דַּנְתָּ מֶלֶךְ גְּרָר בַּחֲלוֹם הַלַּיְלָה – הַנִּפְטָר בָּא אֶל הַחֲזוֹן אִישׁ

רַק שְׁמוֹנֶה שָׁנִים לְאַחַר הִסְתַּלְּקוּתוֹ שֶׁל רַבֵּנוּ נִתָּן פֻּמְבֵּי לַסִּפּוּר שֶׁלְּהַלָּן, סִפּוּר הַנֶּחְשָׁב כְּחָרִיג וּכְיוֹצֵא דֹּפֶן בִּרְשִׁימַת הַסִּפּוּרִים הַמְסַפְּרִים עַל מָרָן הַ'חֲזוֹן אִישׁ' זֵכֶר צַדִּיק לִבְרָכָה.

הַסִּפּוּר עַצְמוֹ הִתְרַחֵשׁ תֵּשַׁע שָׁנִים קֹדֶם לָכֵן, שָׁנָה קֹדֶם לִפְטִירָתוֹ שֶׁל רַבֵּנוּ.

וְכָךְ מְסַפֶּרֶת הַדְּמוּת הַמֶּרְכָּזִית שֶׁבְּסִפּוּר הַמַּעֲשֶׂה, יַעֲקֹב פֶלְדְמַן, יְלִיד דָּנִילָאב, כְּפַר שֶׁבִּמְחוֹז מַרְמְרוֹשׁ שֶׁבְּהוּנְגַרְיָה:

בֶּן שְׁבַע עֶשְׂרֵה הָיִיתִי כְּשֶׁעָזַבְתִּי אֶת בֵּית הוֹרַי וְעָקַרְתִּי לְ"אַלְמַשְׁפִּיזְטִי", עֲיָרָה הוּנְגָּרִית קְטַנָּה. מַהֵר מְאֹד שָׁכַחְתִּי אֶת הַחִנּוּךְ שֶׁקִּבַּלְתִּי בַּבַּיִת. הִשְׁתַּדַּלְתִּי לְהַסְתִּיר אֶת יַהֲדוּתִי גַּם מֵאֵימַת הַצּוֹרְרִים, שֶׁרָדְפוּ אֶת הַיְּהוּדִים, אַךְ יָכֹלְתִּי לְהַמְשִׁיךְ בְּכָךְ עַד לִשְׁנַת תש"ד. אוֹ אָז הָעֳבַרְתִּי, יַחַד עִם אַחַי, לְאוֹשְׁבִיץ. בְּנִסִּים שָׂרַדְתִּי אֶת אוֹשְׁבִיץ, מִמֶּנָּה הָעֳבַרְתִּי לִטְרִיזְנְשְׁטַט שֶׁבְּצֶ'כְיָה. בְּתֹם הַמִּלְחָמָה שֻׁחְרַרְתִּי מִטְּרִיזְנְשְׁטַט, אַךְ נִשְׁאַרְתִּי בְּצֶ'כְיָה עַד תש"ח, הַשָּׁנָה שֶׁבָּהּ עָלִיתִי לְאֶרֶץ יִשְׂרָאֵל.

כָּאן נִתַּקְתִּי סוֹפִית אֶת כָּל קְשָׁרַי עִם הַדָּת. לֹא רַק שַׁבָּת הָיְתָה אֶצְלִי סְתָם יוֹם שֶׁל חֹל, עָבַדְתִּי גַּם בְּרֹאשׁ הַשָּׁנָה וּבְיוֹם הַכִּפּוּרִים.

אִם לֹא תָּשׁוּב - תָּמוּת בְּלֹא עֵת

הִגִּיעַ לֵיל יוֹם הַכִּפּוּרִים תשי"ג. אוֹתוֹ לַיְלָה עָבַדְתִּי כְּהֶרְגֵּלִי. מִשֶּׁנִּכְנַסְתִּי לְמִטָּתִי וְנִרְדַּמְתִּי, נִגְלְתָה לְפָנַי בַּחֲלוֹם דְּמוּתוֹ שֶׁל אַבָּא, רַבִּי חַיִּים מָרְדְּכַי זִכְרוֹנוֹ לִבְרָכָה. הוּא הָיָה נִרְאֶה כְּמוֹ בְּחַיָּיו, עָטוּף בְּטַלִּית וְלָבוּשׁ בְּקִיטְל לָבָן וּמְצֻחְצָח. הוּא קָרָא אֵלַי: "חֲזֹר בִּתְשׁוּבָה, חֲזֹר לַדֶּרֶךְ שֶׁבָּהּ חֻנַּכְתָּ. אִם לֹא תָּשׁוּב - תָּמוּת בְּלֹא עֵת". לֹא שַׂמְתִּי לֵב לַחֲלוֹם הַנּוֹרָא, אַךְ הוּא חָזַר וְנִשְׁנָה מֶשֶׁךְ שָׁבוּעַ שָׁלֵם מִדֵּי לַיְלָה.

הִגִּיעַ לֵיל שַׁבָּת. עָבַדְתִּי אָז כִּמְנַהֵל הַמַּסְגֵּרִיָּה בְּמוּסָךְ 'טִיטָנִיק' שֶׁבְּרִאשׁוֹן לְצִיּוֹן. בִּשְׁעַת לַיְלָה מְאֻחֶרֶת נִכְנַסְתִּי לְבֵית קָפֶה. לְאַחַר שֶׁאָכַלְתִּי וְשָׁתִיתִי חָזַרְתִּי לְבֵיתִי. נִגַּשְׁתִּי כְּדֵי לְהַפְעִיל אֶת מַקְלֵט הָרַדְיוֹ. בְּאוֹתוֹ רֶגַע שָׁמַעְתִּי קוֹל קוֹרֵא מֵאֲחוֹרַי. הַקּוֹל, שֶׁדִּבֵּר בְּאִידִישׁ, נִשְׁמַע בָּרוּר: "גֶּעוַואלְד, דּוּ זִינְדִיגְסְט וַוייטֶער?" ["אוֹי וַאֲבוֹי, שׁוּב אַתָּה חוֹטֵא?"]. פָּנִיתִי לַאֲחוֹרַי וּלְחֶרְדָּתִי רָאִיתִי אֶת דְּמוּתוֹ שֶׁל אָבִי שֶׁנִּסְפָּה בְּאוֹשְׁבִיץ. גַּם הַפַּעַם הָיָה עָטוּף בְּטַלִּית וּבְקִיטְל. הוּא הִמְשִׁיךְ בְּתוֹכַחְתּוֹ: "אַל תַּחֲשֹׁב שֶׁזֶּה סְתָם חֲלוֹם. בָּאתִי לְהַזְהִיר אוֹתְךָ שֶׁתַּחֲזֹר בִּתְשׁוּבָה. בַּשָּׁמַיִם כְּבָר נֶחְרַץ דִּינְךָ לְמָוֶת" - - -

נֶחְרַדְתִּי מֵהַמַּרְאֶה. דְּמוּת אָבִי נֶעֶלְמָה מִיָּד וְהַשַּׁלְוָה חָזְרָה לַחֶדֶר. אַךְ הַפַּחַד עָצַר אוֹתִי. לֹא עִשַּׁנְתִּי וְלֹא פָּתַחְתִּי אֶת הָרַדְיוֹ...

בְּמוֹצָאֵי שַׁבָּת כְּבָר לֹא עָצַרְתִּי כֹּחַ וְהָלַכְתִּי לְבָתֵּי תֵּאַטְרָאוֹת... חָזַרְתִּי הַבַּיְתָה. אַךְ פָּתַחְתִּי אֶת הַדֶּלֶת וּלְפָנַי... דְּמוּת אָבִי. שׁוּב עָטוּף בְּטַלִּית וְקִיטְל, מַמָּשׁ כִּבְהָקִיץ. הוּא הִתְחַנֵּן אֵלַי כִּי אֲתַקֵּן אֶת דְּרָכַי, תּוֹךְ שֶׁהוּא מַטְעִים כִּי זוֹ אַזְהָרָתוֹ הָאַחֲרוֹנָה - - -

קַמְתִּי לְמָחֳרָת, בְּיוֹם רִאשׁוֹן בַּבֹּקֶר, וְהָלַכְתִּי אֶל הַמּוּסָךְ. לְאַחַר שֶׁעָרַכְתִּי חֲלֻקַּת עֲבוֹדָה בֵּין הַפּוֹעֲלִים שַׂמְתִּי אֶת פָּנַי לִבְנֵי בְּרָק, אֶל הַ'חֲזוֹן אִישׁ', עָלָיו שָׁמַעְתִּי רַבּוֹת. הִתְכּוֹנַנְתִּי לְסַפֵּר לוֹ עַל הַחֲלוֹם וּלְבַקֵּשׁ עֵצָה מִפִּיו.

"אוֹי וַאֲבוֹי, אַתָּה עוֹבֵד בְּשַׁבָּת, בְּרֹאשׁ הַשָּׁנָה וַאֲפִלּוּ בְּיוֹם הַכִּפּוּרִים, וּלְאָבִיךָ אֵין מְנוּחָה בָּעוֹלָם הָעֶלְיוֹן. נִגְזְרָה עָלָיו מִיתַת כָּרֵת". בְּמִלִּים אֵלּוּ קִדֵּם אוֹתִי הָרַבִּי, אַךְ עָבַרְתִּי עַל מִפְתַּן חַדְרוֹ, עוֹד טֶרֶם פָּתַחְתִּי אֶת פִּי...

הוּא גָּמַר אֶת דְּבָרָיו וְהִמְשִׁיךְ בִּתְנוּחָתוֹ, כְּמוֹ מְנֻמְנָם עַל כִּסְאוֹ וְרֹאשׁוֹ שָׁעוֹן בֵּין שְׁתֵּי יָדָיו. עָמַדְתִּי נָבוֹךְ וְנִסְעָר: מֵהֵיכָן הוּא יוֹדֵעַ?...

כַּמָּה רְגָעִים שֶׁל מֶתַח חָלְפוּ. הָרַב פָּתַח לְפֶתַע אֶת עֵינָיו וְאָמַר:

"בִּזְכוּת מִצְוָה גְּדוֹלָה שֶׁעָשִׂיתָ אֵי פַּעַם בְּיַלְדוּתְךָ יוֹסִיפוּ לְךָ בַּמָּקוֹם יָמִים וְשָׁנִים... מֵעַכְשָׁו תַּחֲזֹר לְמוּטָב וְתֵלֵךְ בַּדֶּרֶךְ הַיְשָׁרָה, כְּפִי שֶׁחִנֵּךְ אוֹתְךָ אָבִיךָ"...

זְכוּת הִתְעַסְּקוּת בְּמֵת מִצְוָה בִּמְסִירוּת נֶפֶשׁ

"הַאִם זוֹכֵר אַתָּה מִצְוָה גְּדוֹלָה שֶׁעָשִׂיתָ בִּנְעוּרֶיךָ", שָׁאַל אוֹתִי הָרַבִּי.

הֵשַׁבְתִּי כִּי אַף שֶׁהָיִיתִי מְחַלֵּל שַׁבָּת לֹא עָשִׂיתִי רַע לְאִישׁ מֵעוֹלָם, וַאֲפִלּוּ צְדָקָה נָתַתִּי...

אַךְ לָרַבִּי זֶה לֹא הִסְפִּיק. "זֶה לֹא מַסְפִּיק", הִסְבִּיר לִי, "לֹא בְּשֶׁל כָּךְ תִּזְכֶּה כִּי יִקְרְעוּ אֶת גְּזַר דִּינְךָ".

וְאָז נִזְכַּרְתִּי לְפֶתַע. נִזְכַּרְתִּי בְּאֵרוּעַ שֶׁהִתְרַחֵשׁ בִּהְיוֹתִי כְּבֶן אַרְבַּע עֶשְׂרֵה, בְּעֵרֶךְ. אֶל בֵּיתֵנוּ הִגִּיעָה אִשָּׁה שֶׁסִּפְּרָה כִּי בַּכְּפָר הַסָּמוּךְ מֻטָּל יֶלֶד יְהוּדִי מֵת. הִיא סִפְּרָה לְאַבָּא כִּי לֹא נִמְצָא מִי שֶׁיְּטַפֵּל בּוֹ כְּדֵי לַהֲבִיאוֹ לְקֶבֶר יִשְׂרָאֵל. אַבָּא שָׁלַח אוֹתִי אֶל הַכְּפָר כְּדֵי לְהַסְדִּיר אֶת קְבוּרַת הַיֶּלֶד. הַפְּעֻלָּה הָיְתָה כְּרוּכָה בְּסַכָּנָה שֶׁל מַמָּשׁ. בַּדְּרָכִים הִשְׁתּוֹלְלוּ פּוֹרְעִים קוֹזָקִים. אֵימַת מָוֶת אָחֲזָה בִּי כְּשֶׁעָבַרְתִּי יַעַר שָׁלֵם. עָשִׂיתִי, אֵפוֹא, אֶת הַמִּצְוָה בִּשְׁלֵמוּת...

לְמִשְׁמָע הַסִּפּוּר נִעְנַע לִי הַ'חֲזוֹן אִישׁ' בְּרֹאשׁוֹ וְלֹא הוֹסִיף לְדַבֵּר. יָצָאתִי מִבֵּיתוֹ, תּוֹךְ הַחְלָטָה לִשְׁמֹר תּוֹרָה וּמִצְווֹת בִּשְׁלֵמוּת.

מָרָן הַ'סְּטַייפֶּעלֶער': אֶל הַ'חֲזוֹן אִישׁ' בָּא נִפְטָר מֵעָלְמָא דִּקְשׁוֹט

אֶת הַסִּפּוּר הַמַּרְטִיט רָשַׁם הָרַב אֱלִיעֶזֶר קְלַיין זֵכֶר צַדִּיק לִבְרָכָה, רַבָּהּ שֶׁל קְהִלַּת הַיְרֵאִים בִּבְאֵר שֶׁבַע, אֲשֶׁר נָתַן לוֹ פִּרְסוּם בְּסִפְרוֹ 'קִרְיַת אַרְבַּע' שֶׁעַל הַתּוֹרָה.

"זֶהוּ סִפּוּר מֻפְלָא, הַפְלֵא וָפֶלֶא, סִפּוּר נוֹרָא שֶׁכְּמוֹתוֹ לֹא נִשְׁמַע", הֵגִיב לְיָמִים בְּהִתְרַגְּשׁוּת מָרָן הַ'סְּטַייפֶּעלֶער' זֵכֶר צַדִּיק לִבְרָכָה, כַּאֲשֶׁר הִגִּיעַ הַסִּפּוּר לְאָזְנָיו.

בְּאוֹתוֹ מַעֲמָד הוֹסִיף אֶת הֶסְבֵּרוֹ לַתַּהֲלִיךְ הַמֻּפְלָא שֶׁל הַסִּפּוּר:

"כַּיָּדוּעַ בָּאוּ אֶל הַ'חֲזוֹן אִישׁ' נְשָׁמוֹת. נִרְאֶה שֶׁאָבִיו שֶׁל יְהוּדִי זֶה בָּא אֶל הַ'חֲזוֹן אִישׁ' מֵעָלְמָא דִּקְשׁוֹט. הוּא סִפֵּר לוֹ עַל בְּנוֹ וְאַף בִּקֵּשׁ מִמֶּנּוּ לְתַקֵּן אֶת בְּנוֹ"...

"זֶהוּ הַ'פְּשָׁט' שֶׁל הַסִּפּוּר", סִיֵּם מָרָן הַ'סְּטַייפֶּעלֶער' אֶת דְּבָרָיו.

(הַגָּדָה שֶׁל פֶּסַח - הַחֲזוֹן אִישׁ)

לְשׁוֹן הַזֹּהַר הַקָּדוֹשׁ מְעוֹרֵר

לְשׁוֹן הַזֹּהַר הַקָּדוֹשׁ מְעוֹרֵר יוֹתֵר מִכָּל מַאַמְרֵי חֲכָמֵינוּ זִכְרוֹנָם לִבְרָכָה.

(מַעֲשֵׂה אִישׁ, לְמָרָן הַגָּאוֹן הַקָּדוֹשׁ בַּעַל הַחֲזוֹן אִישׁ זֵכֶר צַדִּיק לִבְרָכָה)

הַמְקֻבָּל הַמֻּפְלָא רַבִּי שָׁאוּל חַיִּים בֶּן רַבִּי אֵלִיָּהוּ הַכֹּהֵן דְּוֵויךְּ זֵכֶר צַדִּיק לִבְרָכָה

ד' טֵבֵת – יָאר צֵייט (הִילוּלָא) דְּהַמְקֻבָּל הַמֻּפְלָא רַבִּי שָׁאוּל חַיִּים בֶּן רַבִּי אֵלִיָּהוּ הַכֹּהֵן דְּוֵויךְּ (תרצ"ג)

הָרַב הַשָּׂדֶ"ה (-שָׁאוּ"ל דְּוֵוי"ךְּ הַכֹּהֵ"ן) נוֹדַע בְּסִפְרוֹ אֵיפָה – שְׁלֵמָה עַל הָאוֹצְרוֹת חַיִּים. וְלִכְבוֹד יוֹם הַיָאר צֵייט (הִילוּלָא) נַעְתִּיק אֵיזֶה דְּבָרִים מְעוֹרְרִים מֵהַקְדָּמָתוֹ לְסִפְרוֹ:

עַל יְדֵי לִמּוּד חָכְמַת הָאֱמֶת הֵם מִתְבָּרְרִים יוֹתֵר וּמִתְקָרֶבֶת הַגְּאֻלָּה

עַל יְדֵי לִמּוּד זֶה שֶׁל חָכְמַת הָאֱמֶת מִתְבָּרְרִים הַחֶסֶד וּגְבוּרָה עִם הַלְּבוּשׁ שֶׁלָּהֶם, שֶׁכָּל הַגָּלֻיּוֹת הֵם כְּדֵי לְבָרֵר הַחֶסֶד וּגְבוּרָה וְהַלְּבוּשׁ שֶׁלָּהֶם. וְאַחַר שֶׁיִּתְבָּרְרוּ אָז יִהְיֶה הַשֵּׁם אֶחָד כוּ', כִּי בְּגָלוּת מִצְרַיִם לֹא נִתְבָּרְרוּ כִּי אִם לְבוּשׁ שֶׁלָּהֶם שֶׁהֵם י' אֶהְיֶ"ה כְּמִנְיַן רד"ו ... וְנִשְׁאֲרוּ הַחֶסֶד וּגְבוּרָה עַצְמָם לְהִתְבָּרֵר בִּשְׁאָר גָּלֻיּוֹת, כַּמְבֹאָר בַּסֵּפֶר אוֹצַר חַיִּים עַל הַתּוֹרָה. וְעַל יְדֵי לִמּוּד חָכְמַת הָאֱמֶת הֵם מִתְבָּרְרִים יוֹתֵר וּמִתְקָרֶבֶת הַגְּאֻלָּה ... עַל יְדֵי לִמּוּד הַקַּבָּלָה עוֹלָה הַמַּלְכוּת עַד דִיקְנָא דַאֲרִיךְ אַנְפִּין שֶׁשֵּׁם הוּא שֹׁרֶשׁ אֲדֹנָ"י בְּמִלּוּאוֹ (- תרע"א)... וְאָז יִהְיֶה הַשֵּׁם אֶחָד וּשְׁמוֹ אֶחָד בְּיִחוּדָא שְׁלִים דְּלָא פְּסִיק כְּמוֹ חָכְמָה וּבִּינָה עִלָּאִין.

כִּי מִי שֶׁעוֹסֵק דַּוְקָא בַּנִּגְלֶה וְלֹא בַּזֹּהַר הַקָּדוֹשׁ נִקְרָא לֹא עֲבָדוֹ

וְכָתַב בְּסֵפֶר הַקָּנֶה הַקָּדוֹשׁ עַל הַפָּסוּק "וְשַׁבְתֶּם וּרְאִיתֶם כוּ' לַאֲשֶׁר לֹא עֲבָדוֹ", כִּי מִי שֶׁעוֹסֵק דַּוְקָא בַּנִּגְלֶה וְלֹא בַּזֹּהַר הַקָּדוֹשׁ נִקְרָא לֹא עֲבָדוֹ, גַּם אֵינוֹ נִקְרָא תַּלְמִיד חָכָם רַק בְּשֵׁם תַּלְמִיד, כִּי שֵׁם חָכָם אֵינוֹ רַק עַל חָכְמָה הַפְּנִימִית יְעוּיָן שָׁם...

וְכֵיוָן שֶׁיָּדַעְתָּ כַּמָּה גְּדוֹלָה מַעֲלַת לִמּוּד חָכְמַת הָאֱמֶת כוּ'... יִוָּדַע גֹּדֶל הַחִיּוּב וְגֹדֶל הַשָּׂכָר לְמִי שֶׁלּוֹמֵד הַקַּבָּלָה, כִּי לִמּוּד הַזֹּהַר בְּגִירְסָא בְּעָלְמָא בּוֹנֶה עָלְמִין, וְכָל שֶׁכֵּן אִם יִזְכֶּה לִלְמֹד וּלְהָבִין פֵּרוּשׁ מַאֲמָר אֶחָד, יַעֲשֶׂה בּוֹ תִּקּוּן לְמַעְלָה בְּשָׁעָה אֶחָד מַה שֶּׁלֹּא יַעֲשֶׂה בְּלִמּוּד הַפְּשָׁט שָׁנָה תְּמִימָה.

(לְשׁוֹן הַכִּסֵּא מֶלֶךְ, תִּקּוּנֵי זֹהַר מ"ג)

הַשְּׁלָ"ה: הָעוֹסֵק בְּמַעֲשֵׂה מֶרְכָּבָה אֵינוֹ פּוֹסֵק אֲפִילוּ לְאָמֵן יְהֵא שְׁמֵיהּ רַבָּא, לֹא יַסִּיחַ דַּעְתּוֹ מֵהָעִנְיָן אֲשֶׁר עוֹסֵק עַד גְּמָר אוֹתוֹ הָעִנְיָן, וְאֵין צָרִיךְ לוֹמַר שֶׁלֹּא יָשִׂיחַ חַס וְשָׁלוֹם שׁוּם שִׂיחָה בְּטֵלָה

וּלְעִנְיַן חֹמֶר אִסּוּר הַמַּפְסִיק בְּאֶמְצַע לִמּוּד הַקַּבָּלָה הֵן עוֹד נָבִיא מַה שֶּׁכָּתַב הַשְּׁלָ"ה... הָעוֹסֵק בְּמַעֲשֵׂה מֶרְכָּבָה אֵינוֹ פּוֹסֵק אֲפִילוּ לְאָמֵן יְהֵא שְׁמֵיהּ רַבָּא כוּ'. עַל כֵּן הָעוֹסֵק בְּחָכְמַת הַקַּבָּלָה צָרִיךְ שֶׁלֹּא יַסִּיחַ דַּעְתּוֹ מֵהָעִנְיָן אֲשֶׁר עוֹסֵק עַד גְּמָר אוֹתוֹ הָעִנְיָן, וְאֵין צָרִיךְ לוֹמַר שֶׁלֹּא יָשִׂיחַ חַס וְשָׁלוֹם שׁוּם שִׂיחָה בְּטֵלָה כוּ'... אַשְׁרֵי שׁוֹמֵר פִּיו וּלְשׁוֹנוֹ וּבְתוֹרַת הַשֵּׁם יֶהְגֶה עַד כָּאן לְשׁוֹן (הַשְּׁלָ"ה). וּמִכָּאן אַתָּה לָמֵד גְּדֻלַּת שְׂכַר הַחָכְמָה הַזֹּאת, כִּי מְרֻבָּה מִדָּה טוֹבָה.

קֹדֶם כָּל לִמּוּד יִמְסֹר עַצְמוֹ עַל קְדֻשַּׁת הַשֵּׁם כִּי זֶה מוֹעִיל מְאֹד

וּכְדֵי שֶׁיּוּכַל לְהַעֲלוֹת לִמּוּדוֹ לְמַעְלָה רֵיחַ נִיחוֹחַ לַהַשֵּׁם, קֹדֶם כָּל לִמּוּד יִמְסֹר עַצְמוֹ עַל קְדֻשַּׁת הַשֵּׁם כִּי זֶה מוֹעִיל מְאֹד כְּמוֹ שֶׁכָּתוּב בְּשַׁעַר הַכַּוָּנוֹת כִּי עַתָּה בִּזְמַנֵּנוּ בַּעֲוֹנוֹתֵינוּ הָרַבִּים אֵין יְכֹלֶת לַעֲשׂוֹת זִוּוּג כְּתִקּוּנוֹ לְמַעְלָה, וּלְסִבָּה זוֹ הַקֵּץ מִתְאָרֵךְ כוּ' אָמְנָם עִם כָּל זֶה יֵשׁ קְצָת תִּקּוּן בְּמָה שֶׁנִּמְסֹר נַפְשֵׁנוּ עַל קִדּוּשׁ הַשֵּׁם בְּכָל לֵב, כִּי עַל יְדֵי כֵּן אֲפִילוּ אֵין בָּנוּ שׁוּם מַעֲשִׂים טוֹבִים וְהִרְשַׁעְנוּ עַד לְהַפְלִיא, הִנֵּה עַל יְדֵי מְסִירַת נַפְשֵׁנוּ לַהֲרִיגָה מִתְכַּפְּרִים עֲווֹנוֹתֵינוּ כֻּלָּם וְיֵשׁ בָּנוּ יְכֹלֶת לַעֲלוֹת עַד אִמָּא עִלָּאָה כְּמוֹ שֶׁאָמְרוּ חֲכָמֵינוּ זִכְרוֹנָם לִבְרָכָה גְּדוֹלָה תְּשׁוּבָה שֶׁמַּגַּעַת עַד כִּסֵּא הַכָּבוֹד... עַד כָּאן דְּבָרָיו...

(אֹסְרִי לַגֶּפֶן ד' טֵבֵת לְהָרַב יוּדָה שֵׁנְפֶלְד תשס"ה)

כַּף הַחַיִּים: לִמּוּד שָׁעָה אַחַת בְּקַבָּלָה תּוֹעִיל לְאָדָם יוֹתֵר מִלִּמּוּד שָׁנָה אַחַת בִּפְשָׁט

לִמּוּד הַתּוֹרָה, עַיֵּן לְהַכַּף הַחַיִּים זִכְרוֹנוֹ לִבְרָכָה בְּאֹרַח חַיִּים (סִימָן קנ"ה אוֹת י"ב) מַה שֶּׁכָּתוּב מִשֵּׁם הַמְקֻבָּל הַשֵּׁם כִּסֵּא מֶלֶךְ זִכְרוֹנוֹ לִבְרָכָה דְּלִמּוּד שָׁעָה אַחַת בְּקַבָּלָה תּוֹעִיל לָאָדָם יוֹתֵר מִלִּמּוּד שָׁנָה אַחַת בִּפְשָׁט, וְסִיֵּם הוּא זִכְרוֹנוֹ לִבְרָכָה דְּמִי שֶׁאֵין לוֹ יָד בְּקַבָּלָה הֲרֵי זֶה יִלְמֹד בְּסֵפֶר הַזֹּהַר הַקָּדוֹשׁ עַד כָּאן עַיֵּן שָׁם וְכֵן רָאִיתִי שֶׁכָּתַב כִּמְדוּמַנִי הַגָּאוֹן רַבִּי יוֹסֵף חַיִּים דָּוִד אֲזוּלַאי (הַחִידָ"א) זְכוּתוֹ יָגֵן עָלֵינוּ בִּסְפָרָיו הַקְּדוֹשִׁים, דְּלִמּוּד הַזֹּהַר מִלָּה בְּמִלָּה וּבְכַוָּנָה מוֹעִיל כְּמוֹ לִמּוּד הַקַּבָּלָה.

מִי שֶׁיֵּשׁ לוֹ מֹחַ בְּקָדְקֳדוֹ הֵן בְּעוֹדֶנּוּ חַי יָרוּץ לִקְבֹּעַ עִתִּים בַּסֵּפֶר הַזֹּהַר בַּיּוֹם וּבַלַּיְלָה.

וְעַל כֵּן מִי שֶׁיֵּשׁ לוֹ מֹחַ בְּקָדְקֳדוֹ הֵן בְּעוֹדֶנּוּ חַי יָרוּץ לִקְבֹּעַ עִתִּים בַּסֵּפֶר הַזֹּהַר (שֶׁנִּדְפַּס בְּנִקּוּד) הֵן בַּיּוֹם אוֹ בַּלַּיְלָה לְשֵׁם שָׁמַיִם, וְעַל יְדֵי זֶה יְזַכֵּךְ נִשְׁמָתוֹ הַפְלֵא וָפֶלֶא, וְיִזְכֶּה לַחֲזוֹת בְּנֹעַם הַשֵּׁם לָעוֹלָם הַבָּא. וּכְבָר גַּם יָדוּעַ מַה שֶּׁאָמְרוּ חֲכָמֵינוּ זִכְרוֹנָם לִבְרָכָה דְּרַק עַל יְדֵי לִמּוּד הַנִּסְתָּר וְסֵפֶר הַזֹּהַר תָּבוֹא הַגְּאֻלָּה וְיַצִּילֵנוּ הַשֵּׁם מִכַּמָּה פְּגָעִים וּגְזֵרוֹת רָעוֹת וְכוּ'.

(אֶרֶץ נוֹשֶׁנֶת, סְגֻלּוֹת וּתְפִלּוֹת לְהָרַב אַבְרָהָם בֶּן יַעֲקֹב הַכֹּהֵן)

עַל יְדֵי לִמּוּד הַנִּסְתָּרוֹת אֲפִילוּ שָׁעָה אַחַת כָּל מַה שֶּׁיִּלְמֹד בַּפְּשָׁט מִתְעַטֵּר בְּאוֹתוֹ הַלִּמּוּד

שָׁם: "תוֹדִיעֵנִי אֹרַח חַיִּים שׂבַע שְׂמָחוֹת אֶת פָּנֶיךָ נְעִמוֹת בִּימִינְךָ נֶצַח" כְּמוֹ שֶׁאָמְרוּ זִכְרוֹנָם לִבְרָכָה דְּבִזְמַן דְּיֵשׁ יִחוּד עֶלְיוֹן הַזְּמַן מְסֻגָּל בְּרָזֵי הַתּוֹרָה וְכָתַב הָרַב אלי"ע זִכְרוֹנוֹ לִבְרָכָה בְּהַקְדָּמַת סִפְרוֹ דְּעַל יְדֵי לִמּוּד הַנִּסְתָּרוֹת אֲפִילוּ שָׁעָה אַחַת כָּל מַה שֶּׁיִּלְמֹד בַּפְּשָׁט מִתְעַטֵּר בְּאוֹתוֹ הַלִּמּוּד יְעוּיָן שָׁם. וְזֶהוּ תוֹדִיעֵנִי אֹרַח חַיִּים שֶׁהוּא רֶמֶז לְרָזֵי הַתּוֹרָה דְּעַל יְדֵי זֶה יִזְכֶּה לָאוֹר בְּאוֹר הַחַיִּים הַנִּצְחִיִּים בְּגַן עֵדֶן שֶׁל מַעְלָה.

(בְּאֵר לַחַי לְהַגָּאוֹן הַצַּדִּיק שָׁלוֹם עָגִיב, לִיווֹרְנוֹ שְׁנַת תרח"ם לִפְרָט קָטָן עַל יְדֵי אֵלִיָּהוּ בֶּן אֲמוֹזָג ס"ט)

נְתִיב הַתּוֹרָה הוּא שֶׁיַּרְגִּיל עַצְמוֹ לִקְרֹא בְּסֵפֶר הַזֹּהַר הַקָּדוֹשׁ, וְטוֹב וּמוֹעִיל הוּא גַּם לְבַחוּרִים

בִּכְלַל נְתִיב הַתּוֹרָה הוּא שֶׁיַּרְגִּיל עַצְמוֹ לִקְרֹא בְּסֵפֶר הַזֹּהַר הַקָּדוֹשׁ, וְטוֹב וּמוֹעִיל הוּא גַּם לְבַחוּרִים, וּבִפְרָט מוּסְרֵי הַזֹּהַר הַקָּדוֹשׁ שֶׁלְּשׁוֹנָם הַקְּדוֹשָׁה מַשְׁפִּיעַ מְאֹד לְטוֹבָה עַל הַנֶּפֶשׁ, וְכִמְדֻמָּנִי שֶׁיָּצָא סֵפֶר שֶׁבּוֹ עֲרוּכִים רַק מוּסְרֵי הַזֹּהַר הַקָּדוֹשׁ שֶׁאֶפְשָׁר לַהֲבִינָם בְּנָקֵל, וּכְמוֹ כֵן מְלֻקָּטִים הֵם בְּ"חֹק לְיִשְׂרָאֵל", כִּי כָּל קִטְעֵי הַזֹּהַר הַקָּדוֹשׁ אֲשֶׁר שָׁם הִנָּם קְטָעִים מוּסָרִיִּים.

וְכַיָּדוּעַ שֶׁלִּמּוּד הַזֹּהַר הַקָּדוֹשׁ מוֹעִיל מְאֹד לְקַדֵּשׁ אֶת נֶפֶשׁ הָאָדָם, וְלָכֵן טוֹב שֶׁיִּקְרָא בְּזֶה כַּמָּה דַּפִּים בְּכָל יוֹם בְּהִתְלַהֲבוּת, וּלְלֹא סָפֵק שֶׁיִּפְעַל בּוֹ לִמּוּד זֶה לְהָתִישׁ יִצְרוֹ הָרַע, כִּי גַּם הַגִּירְסָא לְלֹא הֲבָנָה בְּסֵפֶר הַזֹּהַר הַקָּדוֹשׁ מוֹעִילָה לִשְׁמָהּ מְאֹד כַּמְבֹאָר בַּסְּפָרִים הַקְּדוֹשִׁים, וְכָל שֶׁכֵּן כַּאֲשֶׁר קוֹרֵא מוּסְרֵי הַזֹּהַר בִּלְשׁוֹנוֹ וּמְבִינָם בְּוַדַּאי שֶׁיּוֹעִיל מְאֹד.

סְגֻלָּה לְטִמְטוּם הַלֵּב – "זֹהַר" הוּא מִלְּשׁוֹן הֶאָרָה שֶׁמֵּאִיר בְּמָקוֹם חָשׁוּךְ וְכוּ', כִּי מָה אִכְפַּת לוֹ לַקּוֹרֵא אַף שֶׁאֵינוֹ מֵבִין, אֲפִלּוּ הָכִי הוּא סְגֻלָּה.

וְהִנֵּה לְשׁוֹנוֹ שֶׁל הַסֵּפֶר "מֵאָה שְׁעָרִים" (אִמְרֵי קֹדֶשׁ): טִמְטוּם הַלֵּב הוּא שֶׁנַּעֲשֶׂה הַלֵּב אֶבֶן, יֵשׁ לְזֶה עֵצָה הַיְעוּצָה, וְהַבְּחִירָה בְּיַד הָאָדָם, וְהִיא לִלְמֹד סֵפֶר הַזֹּהַר, כִּי "זֹהַר" הוּא מִלְּשׁוֹן הֶאָרָה שֶׁמֵּאִיר בְּמָקוֹם חָשׁוּךְ וְכוּ', כִּי מָה אִכְפַּת לוֹ לַקּוֹרֵא אַף שֶׁאֵינוֹ מֵבִין, אֲפִלּוּ הָכִי הוּא "סְגֻלָּה".

וְהָרַב מִקָּאמַרְנָא (נְתִיב מִצְווֹתֶיךָ, שְׁבִיל הַתּוֹרָה א' סִימָן לא) כּוֹתֵב בְּעִנְיַן מַעֲלַת לִמּוּד הַזֹּהַר: וְרָאוּי לִקְבֹּעַ עַצְמוֹ לִלְמֹד 5 דַּפִּים זֹהַר בְּכָל יוֹם, וְהוּא תּוֹעֶלֶת גָּדוֹל וְתִקּוּן גָּדוֹל לַנֶּפֶשׁ לְהָאִירָהּ וּלְזַכְּכָהּ, וּלְכַלּוֹת קוֹצִים מִדּוֹת רָעוֹת וְתַאֲווֹת רָעוֹת, לִזְכּוֹת לְנֹעַם הַשֵּׁם, וְכֵן נָתַן מָרָן הָאֲרִ"י תִּקּוּן לְבַעַל תְּשׁוּבָה שֶׁיֹּאמַר 5 דַּפִּין זֹהַר אוֹ תִּקּוּנִים בְּכָל יוֹם.

(אוֹר לִנְתִיבָתִי, הָרַב יַעֲקֹב יִשְׂרָאֵל לוּגָאסִי תשס"ה הַנָּתִיב הַשִּׁשָּׁה עָשָׂר - נְתִיב הַמּוּסָר)

[בְּיָם דֶּרֶךְ פָּרָשַׁת בְּחֻקּוֹתַי לְהַגָּאוֹן הַצַּדִּיק יְחִיאֵל מִיכְל זִילְבֶּער שְׁלִיטָ"א]

יֵשׁ ב' מִינֵי לִמּוּד בַּתּוֹרָה הָאֶחָד לִמּוּד וַהֲבָנַת סוֹדוֹת הַתּוֹרָה וְהַחָכְמָה הַכְּמוּסָה בָּהּ וְעַל זֹאת אָמַר אִם בְּחֻקּוֹתַי תֵּלְכוּ

בְּקָרְבַּן אַהֲרֹן עַל תּוֹרַת כֹּהֲנִים וְזֶה לְשׁוֹנוֹ: שֶׁיֵּשׁ ב' מִינֵי לִמּוּד בַּתּוֹרָה הָאֶחָד לִמּוּד וַהֲבָנַת סוֹדוֹת הַתּוֹרָה וְהַחָכְמָה הַכְּמוּסָה בָּהּ וְעַל זֹאת אָמַר אִם בְּחֻקּוֹתַי תֵּלֵכוּ, וּלְפִי שֶׁבְּזֶה הַלִּמּוּד מֵעוֹלָם לֹא יֻשַּׂג הַסּוֹף וְהַתַּכְלִית בּוֹ שֶׁכָּל מַה שֶּׁיַּשִּׂיג הָאָדָם מִזֶּה עֲדַיִן יֵשׁ בָּהּ יוֹתֵר וְיוֹתֵר בְּאֹפֶן שֶׁתָּמִיד הָאָדָם הוֹלֵךְ בָּהּ, כִּי כָּל עוֹד שֶׁלֹּא יֻשַּׂג תַּכְלִית הַתְּנוּעָה לֹא נִפְסָק הַתְּנוּעָה וּלְזֶה אָמַר בְּלִמּוּד זֶה תֵּלֵכוּ וְאָמְרוּ זִכְרוֹנָם לִבְרָכָה עֲמֵלִים לְפִי שֶׁהוּא טֹרַח גָּדוֹל וְדָבָר קְשֵׁה הַהַשָּׂגָה, וְהַב' הַלִּמּוּד בִּפְשָׁטֵי הַתּוֹרָה וּבַהֲבָנַת הַדִּינִים וְהַמִּצְווֹת לַעֲשׂוֹתָם כְּתִקְנָם וּלְזֶה הַלִּמּוּד קָרָא שְׁמִירָה שֶׁהוּא שְׁמִירַת הַדִּין וְהַהֲלָכָה בַּלֵּב כְּדֵי לַעֲשׂוֹת אוֹתוֹ שֶׁלֹּא עַם הָאָרֶץ חָסִיד הִנֵּה זֶה פֵּרוּשׁוֹ כְּפִי גִּרְסַת רַשִׁ"י זִכְרוֹנוֹ לִבְרָכָה וְהָרְאֵ"ם זִכְרוֹנוֹ לִבְרָכָה.

אֲבָל כְּפִי גִּרְסַת סְפָרֵינוּ דְּגָרִיס כְּשֶׁהוּא אוֹמֵר וְאֶת מִצְוֹתַי תִּשְׁמְרוּ וַעֲשִׂיתֶם אוֹתָם הֲרֵי מִצְווֹת אָמוּר אֵין אָנוּ צְרִיכִים לְזֶה, אֶלָּא שֶׁהַמִּצְווֹת לֶהֱיוֹתָם נֶחֱלָקִים לִשְׁנַיִם הַשְּׁמִירָה מֵעֲשׂוֹת מַה שֶּׁנִּצְטַוִּינוּ שֶׁלֹּא לַעֲשׂוֹת וְהַשֵּׁנִית הָעֲשִׂיָּה בַּמֶּה שֶׁנִּצְטַוִּינוּ לַעֲשׂוֹת וְהֵם מִצְווֹת עֲשֵׂה וּמִצְווֹת לֹא תַּעֲשֶׂה, עַל זֶה אָמַר כְּשֶׁהוּא אוֹמֵר וְאֶת מִצְוֹתַי תִּשְׁמְרוּ וַעֲשִׂיתֶם אוֹתָם הֲרֵי מַה שֶּׁיִּצְטָרֵךְ לוֹמַר בְּמִצְווֹת שֶׁהוּא לֹא תַּעֲשֶׂה וַעֲשֵׂה אָמוּר, וְאִם כֵּן מָה אֲנִי מְקַיֵּם אִם בְּחֻקּוֹתַי תֵּלֵכוּ שֶׁתִּהְיוּ עֲמֵלִים בְּעִיּוּן הַתּוֹרָה וְקָרָא לְעִיּוּן הַתּוֹרָה הֲלִיכָה כְּפִי זֶה לְפִי שֶׁאֵין הַתַּכְלִית בְּלִמּוּד הַלִּמּוּד אֶלָּא הַמַּעֲשֶׂה הוּא הַתַּכְלִית וְאִם כֵּן בֶּהֱיוֹת הָאָדָם לוֹמֵד וְעָמֵל בַּתּוֹרָה הוּא הוֹלֵךְ לְהַשִּׂיג תַּכְלִית חוּצָה לוֹ וְהוּא הַמַּעֲשֶׂה עַד כָּאן לְשׁוֹנוֹ. הַמְבֹאָר מִדְּבָרָיו דְּיֵשׁ שְׁנֵי אֳפָנִים לְפָרֵשׁ לְשׁוֹן הֲלִיכָה הָאָמוּר בַּעֲמַל הַתּוֹרָה חֲדָא לִמּוּד וַהֲבָנַת סוֹדוֹת הַתּוֹרָה וְהַחָכְמָה הַכְּמוּסָה בָּהּ, וְעוֹד יֵשׁ בָּהּ עֲמַל הָעִיּוּן שֶׁתַּכְלִיתוֹ הַמַּעֲשֶׂה וְעַל יְדֵי שֶׁלּוֹמֵד וְעָמֵל בַּתּוֹרָה הוּא הוֹלֵךְ לְהַשִּׂיג הַתַּכְלִית שֶׁהוּא הַמַּעֲשֶׂה. (טז)

לִמּוּד הַנִּסְתָּר נִקְרָא בִּלְשׁוֹן "טִיּוּל" בַּפַּרְדֵּס

הַגָּאוֹן רַבִּי יִצְחָק הוּטְנֵר זֵכֶר צַדִּיק לִבְרָכָה אָמַר לִי בְּאַחַד הַשִּׂיחִים שֶׁלִּמּוּד הַנִּגְלֶה נִקְרָא בִּלְשׁוֹן "הֲלִיכָה" וְאִלּוּ לִמּוּד הַנִּסְתָּר נִקְרָא בִּלְשׁוֹן "טִיּוּל" בַּפַּרְדֵּס (עַיֵּן רַמְבָּ"ם פֶּרֶק ד' מֵהִלְכוֹת יְסוֹדֵי הַתּוֹרָה הֲלָכָה י"ג).

הַגְּרָ"א: טִיּוּל בַּפַּרְדֵּס הַיְנוּ סִתְרֵי תּוֹרָה

וּמוּבָא בָּרְמָ"א יוֹרֶה דֵּעָה (סִימָן רמ"ו סְעִיף א') שֶׁלִּמּוּד שְׁאָר הַחָכְמוֹת הוּא הַנִּקְרָא טִיּוּל בַּפַּרְדֵּס וְאֵין לְאָדָם לְטַיֵּל בַּפַּרְדֵּס רַק לְאַחַר שֶׁמִּלֵּא כְּרֵסוֹ בְּבָשָׂר וְיַיִן וְהוּא לֵידַע אִסּוּר וְהֶתֵּר וְדִינֵי הַמִּצְווֹת, וּבְבֵאוּר הַגְּרָ"א שָׁם סְעִיף קָטָן י"ח שֶׁחָלַק בְּלָשׁוֹן חָרִיף עַל הָרְמָ"א וְהָרַמְבָּ"ם וּמְפָרֵשׁ הַגְּרָ"א שֶׁטִּיּוּל בַּפַּרְדֵּס הַיְנוּ סִתְרֵי תּוֹרָה.

וְהִסְבִּיר שֶׁהֲלִיכָה הִיא אֶל מָקוֹם מְסֻיָּם וְצָרִיךְ הוּא לְהַגִּיעַ אֶל מַטְּרַת הֲלִיכָתוֹ וְכֵן יוֹדֵעַ הוּא לְהַעֲרִיךְ אִם הוּא מִתְקַדֵּם אֶל הַיַּעַד וְכַמָּה מְהַלֵּךְ דַּרְכּוֹ, כֵּן לִמּוּד הַנִּגְלֶה הוּא לְהַגִּיעַ אֶל הַתַּכְלִית שֶׁהוּא אַסּוֹקֵי שְׁמַעְתָּתָא אַלִּיבָּא דְּהִלְכָתָא וְיוֹדֵעַ הוּא לְהַעֲרִיךְ מַהֲלַךְ עִיּוּנוֹ וְתַלְמוּדוֹ הֵיכָן הוּא עוֹמֵד בְּדַרְכּוֹ אֶל הַמַּטָּרָה, מַה שֶּׁאֵין כֵּן טִיּוּל מֵעֶצֶם טִיבוֹ אֵינוֹ חוֹתֵר לְהַגִּיעַ לְשׁוּם מָקוֹם אֶלָּא יָכוֹל הוּא לְטַיֵּל לַהֲנָאָתוֹ הָלוֹךְ וָשׁוֹב. וְהוֹסִיף בְּחֵן שִׂיחָתוֹ אֲבָל עַל כָּל צַעַד וְשַׁעַל הוּא שׁוֹאֵף אֲוִיר צַח הַמְחַיֶּה נַפְשׁוֹ, כֵּן הוּא לִמּוּד סִתְרֵי תּוֹרָה שֶׁאֵינוֹ חוֹתֵר לְהַגִּיעַ לְתַכְלִית מְסֻיָּם וְאֶפְשָׁר יַעֲסֹק בְּעֹמֶק עִיּוּנוֹ בְּרָצוֹא וְשׁוֹב אֲבָל שׁוֹאֵף אֶל עֹמֶק נִשְׁמָתוֹ אֲוִיר צַח הַמְטַהֵר וּמְרוֹמֵם אֶת נַפְשׁוֹ וְדִבְרֵי פִּי חָכָם חֵן.

(בְּיָם דֶּרֶךְ)

יֵשׁ מַעֲלָה בַּאֲמִירַת קִטְעֵי זֹהַר אַף עַל פִּי שֶׁלֹּא מֵבִין מַה שֶּׁקּוֹרֵא

וְהִנֵּה בִּהְיוֹתִי בְּזֶה נַקְדִּים וְנֹאמַר שֶׁפָּשׁוּט הַדָּבָר שֶׁאֵין לִטְעֹן דִלְעִנְיָן לִמּוּד הַזֹּהַר (הַנִּמְצָא בְּתִקּוּן) כָּל מִי שֶׁלֹּא מֵבִין כְּלָל בְּסִתְרֵי תּוֹרָה לִכְאוֹרָה אֵין לוֹ תּוֹעֶלֶת בִּקְרִיאָתוֹ, וּמִסְּתָמָא הֲרֵי עָדִיף שֶׁיִּלְמְדוּ דָּבָר שֶׁהֵם מְבִינִים וְכוּ', כִּי כְּבָר גִּלּוּ לָנוּ רַבּוֹתֵינוּ מַמָּשׁ אִיפְּכָא בְּזֶה, וּכְמוֹ שֶׁכָּתַב הָרַב חִידָ"א זִכְרוֹנוֹ לִבְרָכָה לְהֶדְיָא (שָׁם) בְּזֶה הַלָּשׁוֹן "וְהַתִּקּוּן הַלָּז בָּנוּי וּמְשֻׁכְלָל עַל פִּי הַסּוֹד, רוּחַ יִזְרְעוּ, כִּי הַגַּם כִּי לֹא יֵדְעוּ רָזֵי הַתּוֹרָה מִכָּל מָקוֹם חִיּוּבָא רָמְיָא עֲלַיְיהוֹ לִלְמֹד הַסֵּדֶר הַלָּז בִּכְלַל כָּל יִשְׂרָאֵל", עַד כָּאן לְשׁוֹנוֹ.

וְשׁוּב יְדוּעִים הֵם דִּבְרֵי הַחִידָ"א זִכְרוֹנוֹ לִבְרָכָה מַה שֶּׁכָּתַב בְּסִפְרוֹ מוֹרֶה בְּאֶצְבַּע (אוֹת מד) וְזֶה לְשׁוֹנוֹ "לִמּוּד סֵפֶר הַזֹּהַר מְרוֹמָם עַל כָּל לִמּוּד בְּשַׁגַּם לֹא יָדַע מַאי קָאָמַר, וְאַף שֶׁיִּטְעֶה בִּקְרִיאָתוֹ הוּא תִּקּוּן גָּדוֹל לַנְּשָׁמָה וְכוּ' עַיֵּן שָׁם. וְכֵן בְּסִפְרוֹ שֵׁם הַגְּדוֹלִים (עֵרֶךְ סֵפֶר הַבָּהִיר) הֶאֱרִיךְ בְּזֶה.

אֵין מָקוֹם פָּטוּר לְמִי שֶׁאֵינוֹ יוֹדֵעַ לִלְמֹד, אֵין טַעֲנָה זוֹ פּוֹטַרְתּוֹ לְיוֹם הַדִּין כִּי יָכוֹל הוּא לִלְמֹד כְּמוֹ שֶׁיּוֹדֵעַ

וּמָצָאתִי שֶׁגַּם בַּסֵּפֶר פֶּלֶא יוֹעֵץ (עֵרֶךְ זֹהַר) כָּתַב בַּחֲשִׁיבוּת הָעִנְיָן שֶׁל לִמּוּד הַזֹּהַר אַף עַל פִּי שֶׁאֵינוֹ מֵבִין אֶת מַה שֶּׁקּוֹרֵא וְזֶה לְשׁוֹנוֹ, "לִמּוּד סֵפֶר הַזֹּהַר נִשְׁגָּב מְאֹד לְטַהֵר וּלְקַדֵּשׁ הַנֶּפֶשׁ, וַאֲפִלּוּ אִי לֹא יָדַע מַאי קָאָמַר וְשׁוֹגֶה בּוֹ שְׁגִיאוֹת הַרְבֵּה הוּא חָשׁוּב לִפְנֵי הַקָּדוֹשׁ בָּרוּךְ הוּא כְּדִכְתִיב (שִׁיר הַשִּׁירִים א, ד) וְדִגְלוֹ עָלַי אַהֲבָה וְכוּ', הָא לְמָה הַדָּבָר דּוֹמֶה, לְתִינוֹק קָטָן שֶׁאֵינוֹ יוֹדֵעַ דָּבָר וּמְדַבֵּר חֲצָיִין שֶׁל תֵּבוֹת בְּלַעֲגֵי שָׂפָה, וְאָבִיו וְאִמּוֹ יִצְחֲקוּ לוֹ יִשְׂמְחוּ לְקוֹלוֹ, כָּךְ יוֹשֵׁב בַּשָּׁמַיִם יִשְׂחַק וְיִשְׂמַח כְּשֶׁהָאִישׁ הַיִּשְׂרְאֵלִי יֵשׁ לוֹ חִבָּה בַּתּוֹרָה וְרוֹצֶה לִלְמֹד אַךְ אֵין דַּעְתּוֹ מַשֶּׂגֶת, אוֹ אֵין לוֹ מִי שֶׁיְּלַמְּדֶנּוּ, וְלוֹמֵד כַּמָּה שֶׁיּוֹדֵעַ, בְּוַדַּאי עוֹשֶׂה נַחַת רוּחַ לְיוֹצְרוֹ וּבָא בִּשְׂכָרוֹ הִנֵּה כִּי כֵן אֵין מָקוֹם פָּטוּר לְמִי שֶׁאֵינוֹ יוֹדֵעַ לִלְמֹד, אֵין טַעֲנָה זוֹ פּוֹטַרְתּוֹ לְיוֹם הַדִּין כִּי יָכוֹל הוּא לִלְמֹד כְּמוֹ שֶׁיּוֹדֵעַ. עַד כָּאן תֹּכֶן דְּבָרָיו עַיֵּן שָׁם.

עוֹד רָאִיתִי בִּשְׁאֵלוֹת וּתְשׁוּבוֹת וַיָּשָׁב הַיָּם (חֵלֶק ב' סִימָן י"ב) שֶׁהִזְכִּיר אֶת מַה שֶּׁכָּתַב מוֹרֵנוּ הָרַב רַבִּי יַעֲקֹב צֶמַח זִכְרוֹנוֹ לִבְרָכָה בְּעִנְיַן חַג הַשָּׁבוּעוֹת בִּפְרָט, לְאַחַר שֶׁהִזְכִּיר שָׁם אֶת סֵדֶר הַלִּמּוּד כָּתַב בְּזֶה הַלָּשׁוֹן "וְאַחַר כָּךְ צָרִיךְ לִקְרוֹת בְּסֵפֶר הַזֹּהַר אַף עַל גַּב דְּלָא יָדַע מַאי קָאָמַר, כִּי תִּקּוּן גָּדוֹל וְעָצוּם מְאֹד לְמַטְרוֹנִיתָא וּלְנִשְׁמָתוֹ כַּנּוֹדָע מִכַּמָּה טְעָמִים. עַד כָּאן לְשׁוֹנוֹ.

וְכֵן כָּתַב בַּסֵּפֶר כִּסֵּא מֶלֶךְ עַל הַתִּקּוּנִים (תִּקּוּן מ"ג אוֹת ס') וְזֶה לְשׁוֹנוֹ "כִּי לִמּוּד הַזֹּהַר בְּגִירְסָא בְּעָלְמָא בּוֹנֶה עוֹלָמוֹת וְכָל שֶׁכֵּן אִם יִזְכֶּה לִלְמֹד וּלְהָבִין פֵּרוּשׁ מַאֲמָר אֶחָד יַעֲשֶׂה בּוֹ תִּקּוּן לְמַעְלָה בְּשָׁעָה אַחַת שֶׁלֹּא יַעֲשֶׂה לִמּוּד הַפְּשָׁט שָׁנָה תְּמִימָה עַד כָּאן לְשׁוֹנוֹ. וְשׁוּב מוּכָח בַּנִּדּוֹן דִּידָן שֶׁוַּדַּאי רָאוּי לָנוּ לִלְמֹד בְּלֵיל שָׁבוּעוֹת בַּתִּקּוּן הַמְתֻקָּן לָנוּ מִפִּי רַבּוֹתֵינוּ הַקְּדוֹשִׁים, וְחָלִילָה לָנוּ לוֹמַר שֶׁיָּסְדוּ אוֹתוֹ עֲבוּר בַּעֲלֵי בָּתִּים וְעַמֵּי אֲרָצוֹת שֶׁאֵינָם יוֹדְעִים אֵיךְ לִלְמֹד, כִּי רָאִינוּ מַמָּשׁ הַהֵפֶךְ שֶׁמְּיֻחָד וּמְסֻגָּל בְּיוֹתֵר לִבְנֵי תּוֹרָה וּבִמְיֻחָד לַמְּבִינִים בְּתוֹרַת הַנִּסְתָּר. וּבְכָךְ יַשְׁלִימוּ אֶת הַתִּקּוּן הָרָאוּי לְאוֹתוֹ לַיְלָה. וְאֵין לִטְעֹן וְלוֹמַר מִכֵּיוָן שֶׁאֵינוֹ מֵבִין בְּדִבְרֵי הַזֹּהַר אֵין בּוֹ שׁוּם תּוֹעֶלֶת בַּאֲמִירָתוֹ וְזֶה אֵינוֹ כִּדְפֵרַשְׁנוּ. וְהִנֵּה לִמּוּד הַתִּקּוּן בְּלֵיל שָׁבוּעוֹת יְסוּדָתוֹ בְּהַרְרֵי קֹדֶשׁ וְנִתְיַסֵּד עַל אַדְנֵי פָּז עַל פִּי הָרַשְׁבִּ"י וְהָאֲרִ"י זִכְרוֹנוֹ לִבְרָכָה, וְכֵיוָן שֶׁהֵם יָסְדוּ וְתִקְּנוּ מִנְהָג זֶה וַדַּאי שֶׁהֵם יִקְבְּעוּ אֶת הַלִּמּוּד הָרָאוּי וְהַמְסֻגָּל לְאוֹתוֹ לַיְלָה, וְלָכֵן לֹא נוּכַל לִבְנוֹת בָּמוֹת לְעַצְמֵנוּ וְכוּ'.

(בָּנִים חֲבִיבִים – דַּף תכ"ה הָרַב אֵלִיָּהוּ הַלֵּוִי יַנַּאי תשס"ד לֵיקְווּד)



– פֶּרֶק לא –

הַצַּדִּיק הַקָּדוֹשׁ רַבִּי סַלִימַאן אֵלִיָּהוּ מַנִי זֵכֶר צַדִּיק וְקָדוֹשׁ לִבְרָכָה

בִּרְכַּת אֵלִיָּהוּ תשכ"ו יְרוּשָׁלַיִם - לְהָרַב הַגָּאוֹן הַקָּדוֹשׁ סַלִימַאן אֵלִיָּהוּ מַנִי זְכוּתוֹ יָגֵן עָלֵינוּ אָמֵן

הַקְדָּמָה מֵהַמַּגִּיהַּ נְר"וּ

יִשְׁתַּבַּח הַבּוֹרֵא וְיִתְפָּאַר הַיּוֹצֵר יֵשׁ מֵאַיִן בְּחָכְמָה וְעָשָׂה הַכֹּל בִּתְבוּנָה וּבָחַר בָּנוּ מִכָּל הָעַמִּים לִהְיוֹת תְּרוּמַת וּסְגֻלַּת הַנִּבְרָאִים וְהִנְחִילָנוּ חֶמְדָּה גְּנוּזָה וִיקָרָה, חָכְמָה מְפֹאָרָה לַיְהוּדִים הָיְתָה אוֹרָה זוֹ תּוֹרָה לְעָבְדָהּ וּלְשָׁמְרָהּ.

בָּרוּךְ אֱלֹהֵינוּ שֶׁבְּרָאָנוּ לִכְבוֹדוֹ וְהִבְדִּילָנוּ מִן הַתּוֹעִים וְנָתַן לָנוּ תּוֹרַת אֱמֶת וְחַיֵּי עוֹלָם נָטַע בְּתוֹכֵנוּ הָרַחֲמָן הוּא יִפְתַּח לִבֵּנוּ בְּתוֹרָתוֹ אָמֵן כֵּן יְהִי רָצוֹן.

מָה אָשִׁיב לַהַשֵּׁם כָּל תַּגְמוּלוֹהִי עָלַי, אוֹדֶה הַשֵּׁם מְאֹד בְּפִי וּבְתוֹךְ רַבִּים אֲהַלְלֶנּוּ עַל שֶׁהֶחֱיָנוּ וְקִיְּמָנוּ וְהִגִּיעָנוּ לַזְּמַן הַזֶּה.

בְּקֶרֶב יִשְׂרָאֵל אוֹדִיעַ נֶאֱמָנָה עַל אוֹדוֹת הַסֵּפֶר הַקָּדוֹשׁ הַזֶּה שֶׁל מוֹרֵינוּ וְרַבֵּינוּ וַעֲטֶרֶת רֹאשֵׁנוּ חֲסִידָא קַדִּישָׁא הַמְקֻבָּל הָאֱלוֹהַּ כְּבוֹד מוֹרֵינוּ הָרַב רַבִּי חָכָם רַבִּי אֵלִיָּהוּ סָלֵימַאן מַנִי זִכְרוֹנוֹ לְחַיֵּי הָעוֹלָם הַבָּא זֵכֶר צַדִּיק וְקָדוֹשׁ לִבְרָכָה כִּי הָיָה גָּנוּז וְצָפוּן בִּכְתַב יָד אֵצֶל הַגָּאוֹן מוֹפֵת דּוֹרֵנוּ מָרָן הַמְקֻבָּל הָאֱלֹהִי חָכָם רַבִּי יוֹסֵף חַיִּים זֵכֶר צַדִּיק וְקָדוֹשׁ לִבְרָכָה וְחֵלֶק מִמֶּנּוּ אֵצֶל הָרַב הַגָּאוֹן חָכָם רַבִּי עוֹבַדְיָה הָדָאיָה שְׁלִיטָ"א חֲבֵר הָרַבָּנוּת הָרָאשִׁית לְיִשְׂרָאֵל אֲשֶׁר הוֹאִיל בְּטוּבוֹ לִמְסֹר לָנוּ אוֹתוֹ בִּכְדֵי לְהוֹצִיאוֹ לָאוֹר וְעוֹדֵד וְזֵרֵז אוֹתָנוּ לְהוֹצִיאוֹ שָׁעָה אַחַת קֹדֶם בִּכְדֵי לְהָבִיא תּוֹעֶלֶת לָרַבִּים שֶׁיֵּהָנוּ מֵאוֹרוֹ וּכְבָר הוֹצִיא לָאוֹר חֵלֶק מֵהֶם בִּפְרָט הַחִדּוּשִׁים עַל הַקְדָּמַת רְחוֹבוֹת הַנָּהָר בְּסִפְרוֹ דֵּעָה וְהַשְׂכֵּל הַנִּלְוִים עִם סֵפֶר שְׁאֵלוֹת וּתְשׁוּבוֹת יַשְׂכִּיל עַבְדִּי, יְשַׁלֵּם הַשֵּׁם פָּעֳלוֹ וּתְהִי מַשְׂכֻּרְתּוֹ שְׁלֵמָה אָמֵן. וְצֵרַפְתִּים וְחִבַּרְתִּים יַחַד וְהָיוּ לְאַחַד וְחִלַּקְתִּים לִשְׁנֵי חֲלָקִים, חֵלֶק א' הוּא סוֹבֵב וְהוֹלֵךְ לְבָאֵר סֵפֶר עוֹלַת תָּמִיד וְשַׁעַר הַכַּוָּנוֹת וְיִחוּד הַמֶּרְכָּבָה וְחֵלֶק מֵהַסִּדּוּר, וְחֵלֶק ב' סוֹבֵב וְהוֹלֵךְ עַל תִּקּוּן חֲצוֹת וּנְהַר שָׁלוֹם וְהַקְדָּמַת רְחוֹבוֹת הַנָּהָר וְהַסִּדּוּר וְשַׁעַר הַמִּצְווֹת וְסֵדֶר מַעֲרָכוֹת וּפְסָק שֶׁל שְׁמִטָּה וְכוּ'.

וּמְיֻתָּר לְהַסְבִּיר עַל עֵרֶךְ הַסֵּפֶר הַקָּדוֹשׁ הַזֶּה כַּמָּה תּוֹעַלְתּוֹ רַבָּה שֶׁפּוֹתֵחַ עֵינַיִם לְכָל אֶחָד שֶׁנִּכְנָס בַּקֹּדֶשׁ לְסֵדֶר הַקַּבָּלָה וְהָיָה נִתְקָל בְּכַמָּה קֻשְׁיוֹת וַהֲוָיוֹת מִפֶּרֶק אֶחָד עַל מִשְׁנֵהוּ וּכְבוֹד מָרָ"ן הַמְחַבֵּר זִכְרוֹנוֹ לְחַיֵּי הָעוֹלָם הַבָּא זֵכֶר צַדִּיק וְקָדוֹשׁ לִבְרָכָה סָלַל לָנוּ דֶּרֶךְ קַלָּה וִישָׁרָה לְהָבִין עֹמֶק הָעִנְיָנִים עַל בּוּרְיָם וּמִזֶּה נִרְאֶה כַּמָּה כֹּחוֹ גָּדוֹל וְכַמָּה הִשְׁקִיעַ מַרְבִּית זְמַנּוֹ יָמִים וְלֵילוֹת בִּכְדֵי לַעֲמֹד עַל מִדּוֹתָן שֶׁל דְּבָרִים וְזֶה חֵלֶק אֶחָד מִשִּׁשִּׁים סְפָרִים שֶׁחִבֵּר אוֹתָם וְנָפְלוּ בִּידֵי הָאוֹיֵב בִּירוּשָׁלַיִם הָעַתִּיקָה וְזֶה חֶלְקֵנוּ שֶׁהַשֵּׁם יִתְבָּרַךְ זִכָּנוּ לְהוֹצִיא לָאוֹר שְׁאֵרִית הַפְּלֵיטָה וְיָדוּעַ מַה שֶּׁאָמְרוּ רַבּוֹתֵינוּ זִכְרוֹנָם לִבְרָכָה עַל שְׁלשָׁה דְּבָרִים הָעוֹלָם עוֹמֵד זֶה הָרִאשׁוֹן וְאַחֲרָיו מִתְעַתְּדִים עוֹד ב' סְפָרִים טוֹבִים הַשְּׁנַיִם, הַשֵּׁנִי מַעֲרָכוֹת וְהַשְּׁלִישִׁי פֵּרוּשׁ עַל עֵץ חַיִּים וּמְבוֹא שְׁעָרִים וְאוֹצְרוֹת חַיִּים וְאָנוּ תִּקְוָה שֶׁכָּל אֶחָד יִתֵּן יָדוֹ וְיָבִיאוּ הָאֲנָשִׁים בְּיָדָם כְּיַד הַשֵּׁם הַטּוֹבָה עֲלֵיהֶם בִּכְדֵי לְהַעֲלוֹתָם עַל מַכְבֵּשׁ הַדְּפוּס וְיָפָה שָׁעָה אַחַת קֹדֶם וְזֶה בְּוַדַּאי מְקָרֵב הַגְּאֻלָּה.

וְחוֹבָה מֻטֶּלֶת עַל כָּל אֶחָד מִיִּשְׂרָאֵל לִלְמֹד חָכְמַת הַקַּבָּלָה כְּמוֹ שֶׁחוֹבָה מֻטֶּלֶת עָלָיו לִלְמֹד פְּשַׁט הַתּוֹרָה וְלֹא יָכוֹל לִפְטֹר אֶת עַצְמוֹ בְּלִמּוּד הַפְּשָׁט לְבַד כְּמוֹ שֶׁכָּתַב הָרַב כִּסֵּא מֶלֶךְ בְּתִקּוּן ל' וְזֶה לְשׁוֹנוֹ נְתִיב תִּנְיָנָא זֶה הַמַּאֲמָר הֵבִיאוֹ מוֹרֵינוּ הָרַב חַיִּים וִיטַאל זִכְרוֹנוֹ לִבְרָכָה בְּהַקְדָּמָתוֹ לְעֵץ חַיִּים לְהוֹדִיעַ כַּמָּה גֹּדֶל הַחִיּוּב עַל הַלּוֹמְדִים הַחֲרֵדִים לִדְבַר הַשֵּׁם, לִלְמֹד קַבָּלָה, וְעָנְשָׁם כַּמָּה גָּדוֹל אִם אֵינָם לוֹמְדִים, כִּי יַעֲשֶׂה בְּשָׁעָה אֶחָד בְּלִמּוּד הַקַּבָּלָה מַה שֶּׁלֹּא יַעֲשֶׂה בְּלִמּוּד חֹדֶשׁ יָמִים בִּפְשָׁטֵי הַתּוֹרָה וּמְפֹרָשׁ כָּל זֶה בְּסֵפֶר הַזֹּהַר כִּי גָּדוֹל כֹּחָהּ לְקָרֵב הַגְּאֻלָּה וְאִם לֹא יִלְמְדוּ וַוי לוֹן דְּגָרְמִין עֲנִיּוּתָא שֶׁלֹּא תֹּאמַר כַּמָּה עֲשִׁירִים יֵשׁ שֶׁאֵין מַקְפִּידִים אִם יָבוֹא מָשִׁיחַ אוֹ לָאו כִּי יֵשׁ לָהֶם עַל מַה שֶּׁיִּסְמֹכוּ וְיָשִׂימוּ זָהָב כִּסְלָם לְזֶה אָמַר דְּגָרְמִין עֲנִיּוּתָא יִשְׁתּוֹקְקוּ וְלֹא יִמְצְאוּהוּ.

וְכָתַב עוֹד בְּתִקּוּן מ"ג וְזֶה לְשׁוֹנוֹ: טָב לֵיהּ דְּלָא יִתְבְּרֵי וְלָא יוֹלִיף הַהִיא אוֹרַיְתָא דְּבִכְתָב וְדִבְעַל פֶּה אִם הָיָה עַם הָאָרֶץ יוֹתֵר טוֹב לוֹ כִּי אֵינוֹ פּוֹגֵם אִם אֵינוֹ לוֹמֵד קַבָּלָה כִּי אֵין לְטַיֵּל בַּפַּרְדֵּס קֹדֶם שֶׁיְּמַלֵּא כְּרֵסוֹ בָּשָׂר וְיַיִן אֲבָל מַאן דְּאוֹלִיף תּוֹרָה שֶׁבִּכְתָב בָּשָׂר לַחְמָהּ שֶׁל תּוֹרָה וְשָׁתָה יַיִן תּוֹרָה שֶׁבְּעַל פֶּה עָנְשׁוֹ כָּל כָּךְ גָּדוֹל אִם לֹא יִלְמֹד קַבָּלָה וְאַדְּרַבָּה פּוֹגֵם בְּלִמּוּדוֹ וְטָב לֵיהּ דְּלָא יוֹלִיף לָהּ כִּי אַחְזַר עָלְמָא לְסוֹד שְׁבִירַת הַכֵּלִים שֶׁמַּגְבִּיר הַקְּלִפּוֹת וְגָרִים עֲנִיּוּתָא וְזֶה גָּרַם הַגָּלוּת. וּמִי שֶׁיָּכוֹל לִקְנוֹת לוֹ רַב שֶׁיְּלַמְּדֶנּוּ קַבָּלָה, אוֹ מְחַבֵּר, אוֹ מִתּוֹךְ סְפָרִים, וּמִתְרַשֵּׁל, גּוֹרֵם אֹרֶךְ גָּלוּתָא.

וּבְפֵרוּשׁ אָמַר אֵלִיָּהוּ זִכְרוֹנוֹ לִבְרָכָה לְרַשְׁבִּ"י עָלָיו הַשָּׁלוֹם דִּבְהַאי סֵפֶר הַזֹּהַר יִתְפָּרְקוּן מִן גָּלוּתָא כַּד אִתְגַּלְיָא בְּדָרָא בַּתְרָאָה בְּסוֹף יוֹמַיָּיא וּבֵיהּ יִפְּקוּן מִן גָּלוּתָא, וּמִגֹּדֶל הָעֹנֶשׁ שֶׁכָּתַב רַחֲמָנָא לִיצְלַן "וַוי לֵיהּ טָב לֵיהּ דְּלָא יִתְבְּרֵי וְלָא יוֹלִיף", מִמֶּנּוּ יִוָּדַע גֹּדֶל הַחִיּוּב וְגֹדֶל הַשָּׂכָר לְמִי שֶׁלּוֹמֵד קַבָּלָה, כִּי לִמּוּד הַזֹּהַר בְּגִירְסָא בְּעָלְמָא בּוֹנֶה עוֹלָמוֹת וְכָל שֶׁכֵּן אִם יִזְכֶּה לִלְמֹד וּלְהָבִין פֵּרוּשׁ מַאֲמָר אֶחָד יַעֲשֶׂה בּוֹ תִּקּוּן לְמַעְלָה בְּשָׁעָה אַחַת מַה שֶּׁלֹּא יַעֲשֶׂה בְּלִמּוּד הַפְּשָׁט שָׁנָה תְּמִימָה.

אֶלָּא וַדַּאי לִמּוּדוֹ כָּל הַשָּׁנָה אֵינוֹ כְּלוּם, אִם אֵינוֹ מְעַטְּרוֹ בְּיוֹם אֶחָד בְּלִמּוּד הַקַּבָּלָה כִּי שָׁקוּל הוּא כְּנֶגֶד כֻּלָּם

וְאֵין צֹרֶךְ לְהַאֲרִיךְ בִּרְאָיוֹת לְזֶה הַמְפֹרָשִׁים מִפִּי גְּבוּרוֹת הַקָּדוֹשׁ עֶלְיוֹן הָאֲרִ"י זִכְרוֹנוֹ לְחַיֵּי הָעוֹלָם הַבָּא גַּם מַאֲמָר זֶה מוֹרֶה בְּאֶצְבַּע כָּל דִּבְרֵי הָרַב זִכְרוֹנוֹ לְחַיֵּי הָעוֹלָם הַבָּא לַמְדַקְדֵּק בּוֹ כִּי קִיֵּם לָן תּוֹרָה מְגִנָּה וּמְצִלָּה אֲפִילוּ בְּעִידָּנָא דְּלָא אֶתְעַסַּק בָּהּ וְאֵיךְ אָמַר טָב לֵיהּ דְּלָא יוֹלִיף הַהִיא אוֹרַיְתָא דְּבִכְתָב וְדִבְעַל פֶּה שֶׁהִיא מִשְׁנָה וּגְמָרָא שֶׁאֵין לְךָ מִדָּה טוֹבָה הֵימֶנָּה, אֶלָּא וַדַּאי לִמּוּדוֹ כָּל הַשָּׁנָה אֵינוֹ כְּלוּם, אִם אֵינוֹ מְעַטְּרוֹ בְּיוֹם אֶחָד בְּלִמּוּד הַקַּבָּלָה כִּי שָׁקוּל הוּא כְּנֶגֶד כֻּלָּם וְזֶה שֶׁכָּתוּב "וְגָרִיס דְּלָא יִשְׁתַּדְלוּן בְּהוֹן", דּוּק מִינָּהּ הָא אִם יִשְׁתַּדְלוּן בְּהוֹן כָּל אֶחָד כְּפִי יְכָלְתּוֹ אֲפִילוּ יוֹם אֶחָד לְשָׁנָה תּוֹרָתוֹ כֻּלָּהּ עוֹשָׂה פֵּרוֹת לְמַעְלָה וְכָל שֶׁכֵּן אִם קוֹבֵעַ עֵת לַהַשֵּׁם שָׁעָה אַחַת בְּכָל לַיְלָה אָז מֻבְטָח לוֹ שֶׁהוּא בֶּן עוֹלָם הַבָּא מִבְּנֵי הֵיכָלָא וְיִהְיֶה מֵרוֹאֵי פְּנֵי הַמֶּלֶךְ הַיּוֹשְׁבִים רִאשׁוֹנָה בְּמַלְכוּתָא דִּרְקִיעָא וְדַי בְּהֶעָרָה זוֹ לְמִי שֶׁחֲנָנוֹ הַשֵּׁם בִּינָה וְהַשְׂכֵּל עַד כָּאן לְשׁוֹנוֹ.

וְכָתַב רַבֵּינוּ מוֹרֵינוּ הָרַב חַיִּים וִיטַאל זִכְרוֹנוֹ לְחַיֵּי הָעוֹלָם הַבָּא עוֹד עַל מַה שֶׁכָּתוּב בְּזֹהַר שִׁיר הַשִּׁירִים עַל הַפָּסוּק "הַגִּידָה לִי שֶׁאָהֲבָה נַפְשִׁי" וְזֶה לְשׁוֹנוֹ: זַכָּאִין אִינוּן כָּל דְּמִשְׁתַּדְּלִין בְּחָכְמְתָא דְּמָרֵיהוֹן וְאִינוּן יָדְעִין וּמִסְתַּכְּלִין בְּרָזִין עִילָאִין בְּגִין דְּבַר נָשׁ כַּד נָפִיק מֵהַאי עָלְמָא דְּהָא אִסְתַּלָּקוּ מִינֵיהּ כָּל דִּינִין דְּעָלְמָא וְלֹא עוֹד אֶלָּא דְּמִתְפַּתְּחַן לֵיהּ תְּרֵיסַר תַּרְעֵי דַּאֲפַרְסְמוֹנָא דַּכְיָא וְכוּ' חָכְמְתָא דְּאִיצְטְרִיךְ לֵיהּ לְבַר נָשׁ לְמִינְדַּע וּלְאִסְתַּכָּלָא בְּרָזִין דְמָארֵיהּ חַד לְמִיְנדַּע לֵיהּ לְגוּפֵיהּ וּלְאִשְׁתְּמוֹדַע מַאן אִיהוּ וְאֵיךְ אִיהוּ וְתִיקוּנָא דְּגוּפָא הֵיאָךְ אִתְתַּקַּן וְהֵיאָךְ אִיהוּ זָמִין לְמֵיעַל בְּדִינָא קַמֵּיהּ מַלְכָּא דְּכוֹלָא וְחַד לְמִינְדַּע וּלְאִסְתַּכָּלָא בְּרָזִין דְּנִשְׁמָתִין מַאי הִיא הַאי נֶפֶשׁ דְּבֵיהּ, וּמֵאָן אַתְיָא, וְעַל מָה אָתֵי בְּהַאי גוּפָא טִפָּה סְרוּחָה, דְּהַיּוֹם כָּאן וּמָחָר בַּקֶּבֶר. וְחַד לְאִסְתַּכָּלָא בְּהַאי עָלְמָא, וּלְמִנְדַע עַלְמָא דְּאִיהוּ בֵּיהּ, וְעַל מַה יִתְתַּקַּן. וּלְבָתַר, בְּרָזִין עִילָּאִין דְּעָלְמָא דִלְעֵילָא, לְאִשְׁתְּמוֹדָעָא לְמָארֵיהּ. וְכָל דָּא יִסְתַּכַּל בַּר נָשׁ מִגּוֹ רָזִין דְּאוֹרַיְיתָא.

תָּא חֲזֵי, כָּל מַאן דְּאָזֵיל לְהַהוּא עָלְמָא בְּלָא יְדִיעָה, אֲפִילּוּ אִית בֵּיהּ עוֹבָדִין טָבִין סַגִּיאִין, מַפְקִין לֵיהּ מִכָּל תַּרְעֵי דְּהַהוּא עָלְמָא.

פּוּק חֲמֵי מַאי כְּתִיב הָכָא, הַגִּידָה לִי, אֵימָא לִי רָזִין דְּחָכְמְתָא עִילָּאָה, אֵיךְ אַנְתְּ רָעֵי וְאַנְהֵיגַת בְּהַהוּא עָלְמָא עִילָּאָה. אוֹלִיף לִי רָזִין דְּחָכְמְתָא, דְּלָא יָדַעְנָא, וְלָא אוֹלִיפְנָא עַד הָכָא. בְּגִין דְּלָא אֶהֱוֵי בְּכִיסּוּפָא, בְּגוֹ אִינוּן דַּרְגִּין עִילָּאִין, דַּאֲנָא עָאל בֵּינַיְיהוּ, דְּהָא עַד הָכָא לָא אִסְתַּכַּלְנָא בְּהוּ.

תָּא חֲזֵי, מַאי כְּתִיב, (שִׁיר הַשִּׁירִים א) אִם לֹא תֵדְעִי לָךְ הַיָּפָה בַּנָּשִׁים, אִם אַנְתְּ אַתְיָא בְּלָא יְדִיעָה, וְלָא אִסְתַּכְּלַת בְּחָכְמְתָא, עַד דְּלָא תֵיעוֹל הָכָא, וְלָא יְדַעְתְּ בְּרָזִין דְעַלְמָא עִילָּאָה, צְאִי לָךְ, לֵית אַנְתְּ כְּדַי לְמֵיעַל הָכָא בְּלָא יְדִיעָה, צְאִי לָךְ. גַּם בְּפָרָשַׁת פְּקוּדֵי (דַּף רמז:) וְזֶה לְשׁוֹנוֹ: הַאי חֵיוָתָא קַדִּישָׁא קַיְּימָא כַּד נִשְׁמְתָא סַלְּקָא וּמָטָאת לְגַבֵּיהּ, כְּדֵין שָׁאַל לָהּ בְּרָזָא דְּחָכְמְתָא דְּמָארֵיהּ, וּכְפוּם הַהִיא חָכְמְתָא דְּרָדִיף אֲבַתְרָהּ וְאַדְבַּק (סְפָרִים אֲחֵרִים: בָּהּ), הָכִי יַהֲבֵי לֵיהּ אַגְרֵיהּ. וְאִי יָכִיל לְאַדְבְּקָא וְלָא אַדְבַּק, דָּחֵי לֵיהּ לְבַר, וְלָא עַיְילָה, וְקַיְּימָא תְּחוֹת הַהוּא הֵיכָלָא בִּכְסִיפוּ, וְכַד נַטְלֵי גַּדְפַיְיהוּ, אִלֵּין שְׂרָפִים דִּתְחוֹתָהּ, כְּדֵין כֻּלְּהוּ בַּטְשֵׁי בְּגַדְפַיְיהוּ, וְאוֹקְדוּן לָהּ וְאִתּוֹקְדַת וְלָא אִתּוֹקְדַת, וְקַיְּימָא וְלָא קַיְּימָא, וְהָכִי אִתְּדָנָת בְּכָל יוֹמָא, נְהִירַת וְלָא נְהִירַת.

וְאַף עַל גַּב דְּעוֹבָדִין טָבִין אִית לָהּ, בְּגִין (בְּרֵאשִׁית קל"ב) דְּלֵית אַגְרָא בְּהַהוּא עָלְמָא, כְּאִינּוּן דְּמִשְׁתַּדְּלֵי בְּחָכְמְתָא, לְאִסְתַּכְּלָא בִּיקָרָא דְּמָארֵיהוֹן, וְלֵית שִׁיעוּרָא לְאַגְרָא, דְּאִינּוּן דְּיַדְעֵי חָכְמְתָא, לְאִסְתַּכְּלָא בִּיקָרָא דְּמָארֵיהוֹן. עַד כָּאן לְשׁוֹנוֹ.

וְאֵין סָפֵק כִּי לִכְאוֹרָה יִשְׁתּוֹמֵם בִּרְאוֹתוֹ מַה שֶּׁכָּתַב בִּשְׁנֵי הַמַּאֲמָרִים הַנִּזְכַּר דְּאַף עַל גַּב אִית בֵּיהּ עוֹבָדִין טָבִין סַגִּיאִין, מַפְקִין לֵיהּ מִכָּל תַּרְעֵי דְּהַהוּא עָלְמָא. וְאִתְדָּנַת בְּכָל יוֹמָא.

אוֹי לָהֶם מֵעֶלְבּוֹנָהּ שֶׁל תּוֹרָה שֶׁאֵינָם עוֹסְקִים בְּחָכְמַת הַקַּבָּלָה, הֵם מַאֲרִיכִים הַגָּלוּת וְכָל הָרָעוֹת הַמִּתְרַגְּשׁוֹת לָבוֹא לָעוֹלָם, אוֹי לְאָזְנַיִם שֶׁכָּךְ שׁוֹמְעוֹת וְאוֹי לְעֵינַיִם שֶׁכָּךְ רוֹאוֹת, כִּי הַכֹּל תָּלוּי בְּעֵסֶק הַחָכְמָה הַזֹּאת, וּמְנִיעָתֵנוּ מִלְּהִתְעַסֵּק בָּהּ הִיא גּוֹרֶמֶת אִחוּר וְעִכּוּב כָּל דָּבָר טוֹב

עוֹד כָּתַב וְזֶה פֵּרוּשׁ הַמִּשְׁנָה, אָמַר רַבִּי יְהוֹשֻׁעַ בֶּן לֵוִי בְּכָל יוֹם וְיוֹם בַּת קוֹל יוֹצֵאת מֵהַר חוֹרֵב וּמַכְרֶזֶת וְאוֹמֶרֶת אוֹי לָהֶם לַבְּרִיּוֹת מֵעֶלְבּוֹנָהּ שֶׁל תּוֹרָה, כִּי בְּלִי סָפֵק בִּהְיוֹתָם עוֹסְקִים בִּפְשָׁטֶיהָ וּבְסִפּוּרֶיהָ לְבַדָּם הִיא לוֹבֶשֶׁת בִּגְדֵי אַלְמְנוּתָהּ וְשַׂק הוּשַׁת כְּסוּתָהּ הִנֵּה אֵין עֶלְבּוֹן תּוֹרָה גָּדוֹל מִזֶּה, וְלָכֵן אוֹי לָהֶם מֵעֶלְבּוֹנָהּ שֶׁל תּוֹרָה שֶׁאֵינָם עוֹסְקִים בְּחָכְמַת הַקַּבָּלָה שֶׁהִיא נוֹתֶנֶת כָּבוֹד לַתּוֹרָה, וְהֵם מַאֲרִיכִים הַגָּלוּת וְכָל הָרָעוֹת הַמִּתְרַגְּשׁוֹת לָבוֹא לָעוֹלָם, אוֹי לְאָזְנַיִם שֶׁכָּךְ שׁוֹמְעוֹת וְאוֹי לְעֵינַיִם שֶׁכָּךְ רוֹאוֹת עֵדוּתוֹ יִתְבָּרַךְ עָלֵינוּ כְּמוֹ שֶׁכָּתוּב "וְאַבִּיט וְאֵין עֹזֵר וְאֶשְׁתּוֹמֵם וְאֵין סוֹמֵךְ" כִּי הַכֹּל תָּלוּי בְּעֵסֶק הַחָכְמָה הַזֹּאת, וּמְנִיעָתֵנוּ מִלְּהִתְעַסֵּק בָּהּ הִיא גּוֹרֶמֶת אִחוּר וְעִכּוּב כָּל דָּבָר טוֹב.

וּבְמִדְרָשׁ מִשְׁלֵי עַל פָּסוּק "לֹא יַרְעִיב הַשֵּׁם נֶפֶשׁ צַדִּיק", אָמַר רַבִּי יִשְׁמָעֵאל בֹּא וּרְאֵה כַּמָּה קָשֶׁה יוֹם הַדִּין שֶׁעָתִיד הַקָּדוֹשׁ בָּרוּךְ הוּא לָדוּן אֶת כָּל הָעוֹלָם כֻּלּוֹ בְּעֵמֶק יְהוֹשָׁפָט, וְכֵיוָן שֶׁתַּלְמִיד חָכָם בָּא לְפָנָיו אוֹמֵר לוֹ כְּלוּם עָסַקְתָּ בַּתּוֹרָה, אָמַר הֵן אוֹמֵר לוֹ הַקָּדוֹשׁ בָּרוּךְ הוּא הוֹאִיל וְהוֹדֵיתָ אִמְרוּ לְפָנַי מַה שֶּׁקָּרָאתָ וּמַה שֶׁשָּׁנִיתָ מִכָּאן אָמְרוּ מַה שֶּׁקָּרָא אָדָם יְהֵא תָּפוּס בְּיָדוֹ שֶׁלֹּא תַּשִּׂיגֵהוּ בּוּשָׁה וּכְלִימָה לְיוֹם הַדִּין. הָיָה רַבִּי יִשְׁמָעֵאל אוֹמֵר אוֹי לְאוֹתָהּ בּוּשָׁה אוֹי לְאוֹתָהּ כְּלִימָה.

בָּא מִי שֶׁיֵּשׁ בְּיָדוֹ מִקְרָא וְאֵין בְּיָדוֹ מִשְׁנָה הַקָּדוֹשׁ בָּרוּךְ הוּא הוֹפֵךְ אֶת פָּנָיו מִמֶּנּוּ וּמְצֵרֵי גֵּיהִנֹּם מִתְגָּרִים בּוֹ כִּזְאֵבֵי עֶרֶב וְהֵם נוֹטְלִין אוֹתוֹ וּמַשְׁלִיכִים אוֹתוֹ לְגֵיהִנֹּם, בָּא מִי שֶׁיֵּשׁ בְּיָדוֹ שְׁנֵי סְדָרִים אוֹ שְׁלֹשָׁה הַקָּדוֹשׁ בָּרוּךְ הוּא אוֹמֵר לוֹ בְּנִי כָּל הַהֲלָכוֹת לָמָּה לֹא שָׁנִיתָ אוֹתָם אִם אוֹמֵר לָהֶם הֲנִיחוּהוּ מוּטָב וְאִם לָאו עוֹשִׂים לָהֶם כְּמִדְרָשׁוֹ רִאשׁוֹן רִאשׁוֹן.

בָּא מִי שֶׁיֵּשׁ בְּיָדוֹ הֲלָכוֹת אוֹמֵר לוֹ בְּנִי תּוֹרַת כֹּהֲנִים לָמָּה לֹא שָׁנִיתָ שֶׁיֵּשׁ בּוֹ טֻמְאַת שְׁרָצִים, טֻמְאָה וְטָהֳרָה, טֻמְאַת זָבִים, וְטֻמְאַת לֵדָה, וְדִינֵי עֲרָכִים וְכוּ'.

בָּא מִי שֶׁיֵּשׁ בְּיָדוֹ תּוֹרַת כֹּהֲנִים הַקָּדוֹשׁ בָּרוּךְ הוּא אוֹמֵר לוֹ בְּנִי חֲמִשָּׁה חֻמְּשֵׁי תּוֹרָה לָמָּה לֹא שָׁנִיתָ שֶׁיֵּשׁ בָּהֶם קְרִיאַת שְׁמַע תְּפִלִּין וּמְזוּזָה.

בָּא מִי שֶׁיֵּשׁ בְּיָדוֹ חֲמִשָּׁה חֻמְּשֵׁי תּוֹרָה אוֹמֵר לוֹ הַקָּדוֹשׁ בָּרוּךְ הוּא לָמָּה לֹא לָמַדְתָּ אַגָּדָה וְלֹא שָׁנִיתָ שֶׁבְּשָׁעָה שֶׁחָכָם יוֹשֵׁב וְדוֹרֵשׁ אֲנִי מוֹחֵל וּמְכַפֵּר עֲווֹנוֹתֵיהֶם, וְלֹא עוֹד אֶלָּא בְּשָׁעָה שֶׁהֵן עוֹנִין אָמֵן יְהֵא שְׁמֵיהּ רַבָּא אֲפִלּוּ נֶחְתַּם גְּזַר דִּינָם אֲנִי מוֹחֵל וּמְכַפֵּר עֲווֹנוֹתֵיהֶם.

בָּא מִי שֶׁיֵּשׁ בְּיָדוֹ אַגָּדָה הַקָּדוֹשׁ בָּרוּךְ הוּא אוֹמֵר לוֹ תַּלְמוּד לָמָּה לֹא לָמַדְתָּ שֶׁנֶּאֱמַר "כָּל הַנְּחָלִים הוֹלְכִים אֶל הַיָּם וְהַיָּם אֵינֶנּוּ מָלֵא" וְאֵיזֶה זֶה הַתַּלְמוּד.

הַקָּדוֹשׁ בָּרוּךְ הוּא אוֹמֵר: אֵין הֲנָאָה בְּעוֹלָמִי אֶלָּא בְּשָׁעָה שֶׁתַּלְמִידֵי חֲכָמִים יוֹשְׁבִין וְעוֹסְקִין בַּתּוֹרָה וּמְצִיצִין וּמַבִּיטִין וְרוֹאִין וְהוֹגִין בַּהֲמוֹן הַתַּלְמוּד כִּסֵּא כְּבוֹדִי, הֵיאָךְ הוּא עוֹמֵד

בָּא מִי שֶׁיֵּשׁ בְּיָדוֹ תַּלְמוּד הַקָּדוֹשׁ בָּרוּךְ הוּא אוֹמֵר לוֹ בְּנִי הוֹאִיל וְהִתְעַסַּקְתָּ בַּתַּלְמוּד צָפִיתָ בַּמֶּרְכָּבָה, צָפִיתָ בַּגַּאֲוָה, שֶׁאֵין הֲנָאָה בְּעוֹלָמִי אֶלָּא בְּשָׁעָה שֶׁתַּלְמִידֵי חֲכָמִים יוֹשְׁבִין וְעוֹסְקִין בַּתּוֹרָה וּמְצִיצִין וּמַבִּיטִין וְרוֹאִין וְהוֹגִין בַּהֲמוֹן הַתַּלְמוּד כִּסֵּא כְּבוֹדִי, הֵיאָךְ הוּא עוֹמֵד, רֶגֶל הָרִאשׁוֹן בַּמֶּה הוּא מִשְׁתַּמֵּשׁ שֵׁנִי בַּמֶּה הוּא מִשְׁתַּמֵּשׁ שְׁלִישִׁי וְכוּ' רְבִיעִי וְכוּ' חַשְׁמַל הַאֵיךְ הוּא עוֹמֵד וְכַמָּה פָּנִים הוּא מִתְהַפֵּךְ בְּשָׁעָה אֶחָד לְאֵיזֶה רוּחַ הוּא מְשַׁמֵּשׁ, הַבָּרָק הַאֵיךְ הוּא עוֹמֵד וְכַמָּה פָּנִים שֶׁל זֹהַר נִרְאִין בּוֹ כְּתֵפָיו לְאֵיזֶה רוּחַ הוּא מְשַׁמֵּשׁ. כְּרוּב הַאֵיךְ הוּא עוֹמֵד, גְּדוֹלָה מִכֻּלָּן כִּסֵּא הַכָּבוֹד הַאֵיךְ הוּא עוֹמֵד, עֲגֻלָּה כְּמִין מַלְבֵּן מְתֻקָּן כְּמִין גְּשָׁרִים כַּמָּה יֵשׁ בּוֹ, כַּמָּה הֶפְסֵק יֵשׁ בֵּין גֶּשֶׁר לְגֶשֶׁר, וּכְשֶׁאֲנִי עוֹבֵר בְּאֵיזֶה גֶּשֶׁר אֲנִי עוֹבֵר, בְּאֵיזֶה גֶּשֶׁר הָאוֹפַנִּים עוֹבְרִין, בְּאֵיזֶה גֶּשֶׁר הַמֶּרְכָּבָה עוֹבְרִין, גְּדוֹלָה מִכֻּלָּן מִצִּפָּרְנַי וְעַד קָדְקֹדִי כַּמָּה שִׁעוּר בְּפִסַּת יָדִי, כַּמָּה שִׁעוּר בְּפִסַּת רַגְלִי, גְּדוֹלָה מִכֻּלָּן, כִּסֵּא כְּבוֹדִי לְאֵיזֶה רוּחַ הוּא מְשַׁמֵּשׁ בִּשְׁלִישִׁי בְּשַׁבָּת, לְאֵיזֶה רוּחַ הוּא מְשַׁמֵּשׁ בִּרְבִיעִי, לְאֵיזֶה רוּחַ הוּא מְשַׁמֵּשׁ, וְכִי לֹא זֶהוּ הֲדָרִי, זֶהוּ גְּדֻלָּתִי, זֶהוּ הֲדַר יָפְיִי שֶׁבְּנֵי אָדָם מַכִּירִין אֶת כְּבוֹדִי בַּמִּדָּה הַזֹּאת עָלָיו אָמַר דָּוִד מָה רַבּוּ מַעֲשֶׂיךָ יְהֹוָה כֻּלָּם בְּחָכְמָה עָשִׂיתָ, מִכָּאן הָיָה רַבִּי יִשְׁמָעֵאל אוֹמֵר אַשְׁרֵי תַּלְמִיד חָכָם שֶׁמְּשֻׁמָּר תַּלְמוּדוֹ בְּיָדוֹ כְּדֵי שֶׁיְּהֵא לוֹ פִּתְחוֹן פֶּה לְהָשִׁיב לְהַקָּדוֹשׁ בָּרוּךְ הוּא לְיוֹם הַדִּין לְכָךְ נֶאֱמַר אֹרַח לְחַיִּים שׁוֹמֵר מוּסָר. עַד כָּאן.

מְחֻיָּב לַעֲסֹק בְּכָל יְכָלְתּוֹ בְּסִתְרֵי תּוֹרָה וּבְמַעֲשֵׂה מֶרְכָּבָה, כִּי אֵין הֲנָאָה לְהַקָּדוֹשׁ בָּרוּךְ הוּא מִכָּל מַה שֶּׁבָּרָא בְּעוֹלָמוֹ, רַק בִּהְיוֹת בָּנָיו לְמַטָּה עוֹסְקִים בְּרָזֵי הַתּוֹרָה וּבְסִפּוּרֶיהָ וּבְדִינֶיהָ וּבְמִצְווֹתֶיהָ

הֲרֵי מְבֹאָר בְּפֵרוּשׁ אֲפִילּוּ בְּדִבְרֵי הַתַּנָּאִים שֶׁאֵין הָאָדָם יוֹצֵא יְדֵי חוֹבָתוֹ בְּעֵסֶק הַמִּשְׁנָה וְהַמִּקְרָא וְהַתַּלְמוּד בִּלְבַד אֶלָּא הוּא מְחֻיָּב לַעֲסֹק בְּכָל יְכָלְתּוֹ בְּסִתְרֵי תּוֹרָה וּבְמַעֲשֵׂה מֶרְכָּבָה כִּי אֵין הֲנָאָה לְהַקָּדוֹשׁ בָּרוּךְ הוּא מִכָּל מַה שֶּׁבָּרָא בְּעוֹלָמוֹ רַק בִּהְיוֹת בָּנָיו לְמַטָּה עוֹסְקִים בְּרָזֵי הַתּוֹרָה וּבְסִפּוּרֶיהָ וּבְדִינֶיהָ וּבְמִצְווֹתֶיהָ. עַד כָּאן לְשׁוֹנוֹ.

וְכָתַב הָרַב "שְׂפַת אֱמֶת" וְזֶה לְשׁוֹנוֹ: אַתֶּם חַכְמֵי יִשְׂרָאֵל תּוֹפְשֵׂי הַתּוֹרָה וְהַמַּחֲזִיקִים וְתוֹמְכִים בָּהּ הַבִּיטוּ וּרְאוּ מִקְצָת הַקְדָּמוֹת שֶׁעָרַכְנוּ לִפְנֵיכֶם שֶׁהוּא כִּמְלַקֵּט גַּרְגִּירִים מִן הַגֹּרֶן כִּי אִם נָבִיא כָּל מַאֲמָרִים הַמְדַבְּרִים בְּמַעֲלַת הַחָכְמָה הַזֹּאת תִּקְצַר הַיְרִיעָה מֵהָכִיל אֲבָל תֵּן לְחָכָם וְיֶחְכַּם עוֹד וְיָבִין דָּבָר מִתּוֹךְ דָּבָר וְיִתְלַהֵב בַּנִּיצוֹץ הַקָּדוֹשׁ הַנָּתוּן בּוֹ וְיִתְקַנֵּא לְשֵׁם יְהֹוָה צְבָאוֹת.

כָּל אֶחָד וְאֶחָד יָשִׁית אֶל לִבּוֹ כִּי בַּעֲבוּר הִתְרַשְּׁלוּתוֹ מִלִּלְמֹד בַּחָכְמָה הַזֹּאת גָּרַם כַּמָּה צָרוֹת לְאַחֵינוּ בְּנֵי יִשְׂרָאֵל - שֶׁבִּמְנִיעַת לִמּוּד הַחָכְמָה הַזֹּאת גּוֹרֵם עֲנִיּוּתָא וְחַרְבָּא וּבִזָּה וְכוּ', הַשֵּׁם יְסַלֵּק חֲרוֹן אַפּוֹ מֵעַל עַמּוֹ יִשְׂרָאֵל, אָמֵן.

וְכָל אֶחָד וְאֶחָד יָשִׁית אֶל לִבּוֹ כִּי בַּעֲבוּר הִתְרַשְּׁלוּתוֹ מִלִּלְמֹד בַּחָכְמָה הַזֹּאת גָּרַם כַּמָּה צָרוֹת לְאַחֵינוּ בְּנֵי יִשְׂרָאֵל כְּמוֹ שֶׁעֵינֵינוּ רוֹאוֹת תְּמִידִין כְּסִדְרָן צָרוֹת תְּכוּפוֹת וּבָאוֹת עָלָיו וְעַל אַחֵינוּ בְּנֵי יִשְׂרָאֵל הַנְּפוֹצִים בְּאַרְבַּע כַּנְפוֹת הָאָרֶץ זֶה רוֹדֶה וְזֶה מַרְדֶּה וַדַּאי נִתְקַיֵּם מַאֲמָר הַמּוּבָא לְעֵיל שֶׁבִּמְנִיעַת לִמּוּד הַחָכְמָה הַזֹּאת גּוֹרֵם עֲנִיּוּתָא וְחַרְבָּא וּבִזָּה וְכוּ' הַשֵּׁם יְסַלֵּק חֲרוֹן אַפּוֹ מֵעַל עַמּוֹ יִשְׂרָאֵל, אָמֵן.

אֲשֶׁר עַל כֵּן הָאִישׁ הַיָּרֵא אֶת דְּבַר הַשֵּׁם בְּעֵינָיו יִרְאֶה וּבִלְבָבוֹ יָבִין וְיָחוּס הֵן עַל נַפְשׁוֹ הַנִּשְׁבַּעַת וְעוֹמֶדֶת קֹדֶם בּוֹאָהּ לָעוֹלָם הַזֶּה שֶׁיִּלְמַד בְּסִתְרֵי תּוֹרָה כְּדֵי לְמִינְדַּע לְמָרֵיהּ, וְלֹא יִצְטָרֵךְ לַחֲזֹר בְּגִלְגּוּל, וְהֵן עַל נֶפֶשׁ בָּנָיו שֶׁלֹּא יֵעָנְשׁוּ עַל דָּבָר זֶה בִּמְנִיעַת לִמּוּדוֹ בְּחָכְמַת הָאֱמֶת, וְהֵן עַל נַפְשׁוֹת הָאֶבְיוֹנִים וְהָאֻמְלָלִים הַמֻּטָּלִים בְּרָעָב וּבְחֹסֶר כֹּל בְּחֶסְרוֹן כִּיס הַקָּשֶׁה מִכֻּלָּם, וְהוּא הַגּוֹרֵם לְזֶה, וְהֵן עַל אִבּוּד כַּמָּה נְפָשׁוֹת מִיִּשְׂרָאֵל שֶׁנֶּאֶבְדוּ בִּקְצוֹת הָאָרֶץ עַל יְדֵי אוֹיְבֵי וְשׂוֹנְאֵי יִשְׂרָאֵל, וְכָל אֶחָד יֹאמַר בְּשֶׁלִּי הַצַּעַר הַזֶּה, וְיִתְוַדֶּה בְּקוֹל מַר וְיֹאמַר אָהָה מֶה עָשִׂיתִי וּמַה גָּרַמְתִּי צָרוֹת וּצְעָרִים וּבִלְבּוּלִים עַל קִצּוּרִי בַּעֲבוֹדַת הַשֵּׁם וּמָנַעְתִּי עַצְמִי וַאֲחֵרִים כָּמוֹנִי מִלִּלְמֹד בַּחָכְמָה הַזֹּאת בְּשׁוּם צַד מִן הַצְּדָדִים אִם בְּלִמּוּד וְאִם בְּחִזּוּק וְאִם בְּהִתְקָרְבוּת וְאִם בִּמְנִיעַת הַטּוֹב כָּל אֶחָד וְאֶחָד מַה שֶּׁיְּכֹלֶת בְּיָדוֹ לַעֲשׂוֹת לְהִתְאַמֵּץ וּלְהִתְחַזֵּק בְּכָל חֹזֶק וּבְכָל תֹּקֶף לְעוֹרֵר לְבָבוֹת אַחֵינוּ בְּנֵי יִשְׂרָאֵל בְּכָל הַדְּבָרִים שֶׁכָּתַבְנוּ אַחַת לְאַחַת וִיפַנֶּה לִבּוֹ לַעֲבוֹדַת הַשֵּׁם בְּכָל יָמָיו וּשְׁנוֹתָיו אֲשֶׁר חַי עַל פְּנֵי הָאֲדָמָה כִּי לְכָךְ נוֹצַר הָאָדָם הַקָּרוּי בְּצֶלֶם אֱלֹהִים וְיַעַזְרֵנוּ עַל כְּבוֹד שְׁמוֹ וְתִקְוָתֵנוּ חֲזָקָה שֶׁדְּבָרִים אֵלּוּ הַיּוֹצְאִים מֵעִמְקֵי הַלֵּב יִכָּנְסוּ בְּלֵב הָאָדָם הַמֵּבִין בְּעֵין הַשֵּׂכֶל וּשְׂכָרוֹ כָּפוּל מִן הַשָּׁמַיִם. עַד כָּאן לְשׁוֹנוֹ.

וְכָתַב עוֹד מוֹרֵינוּ הָרַב חַיִּים וִיטַאל בְּהַקְדָּמַת שַׁעַר הַמִצְוֹת וְזֶה לְשׁוֹנוֹ: דַּע שֶׁכָּל נִיצוֹצֵי נְשָׁמוֹת מִכָּל נְשָׁמָה וּנְשָׁמָה מְחֻיֶּבֶת לְקַיֵּם כָּל תַּרְיָ"ג מִצְווֹת אִם לֹא אוֹתָם שֶׁאֵין בְּיָדוֹ יְכֹלֶת לְקַיְּמָם כְּמוֹ מַעֲשֵׂה הַקָּרְבָּנוֹת כֻּלָּם שֶׁאֵין נוֹהֲגִים אַחַר הַחֻרְבָּן, בְּכָל זְמַן שֶׁלֹּא הִשְׁלִים הַתַּרְיָ"ג מִצְווֹת שֶׁהֵם כְּנֶגֶד רַמַ"ח אֵיבָרִים וְגִידֵי נִשְׁמָתוֹ, הִנֵּה נִשְׁמָתוֹ חָסֵר מִן הָאֵיבָרִים וְנִקְרָא בַּעַל מוּם וְעָלָיו נֶאֱמַר כָּל אֲשֶׁר בּוֹ מוּם לֹא יִגַּשׁ שֶׁאֵין לוֹ תִּקּוּן עַד שֶׁיַּחֲזֹר בְּגִלְגּוּל וְיַשְׁלִים כָּל הַתַּרְיָ"ג מִצְווֹת וְכֵן כָּתַב בְּשַׁעַר הַגִּלְגּוּלִים הַקְדָּמָה י"א וְזֶה לְשׁוֹנוֹ הַשִּׁשִּׁית הִיא מִצְוָה פְּרָטִית וְהִיא לַעֲסֹק בַּתּוֹרָה וְהִיא שְׁקוּלָה כְּנֶגֶד כָּל הַמִּצְווֹת כִּי תַּלְמוּד תּוֹרָה כְּנֶגֶד כֻּלָּם וְיֵשׁ בָּהּ ד' פֵּרוּשִׁים שֶׁסִּימָנָם פַּרְדֵ"ס פְּשָׁט רֶמֶז דְּרָשׁ סוֹד וְצָרִיךְ לִטְרֹחַ וְלַעֲסֹק בְּכֻלָּם עַד מָקוֹם שֶׁיַּד שִׂכְלוֹ מַגַּעַת וִיבַקֵּשׁ לוֹ רַב שֶׁיְּלַמְּדֵהוּ וְאִם חִסֵּר אַחַת מֵאַרְבַּעְתָּם כְּפִי הַשָּׂגָתוֹ יִתְגַּלְגֵּל עַל זֶה. עַד כָּאן לְשׁוֹנוֹ.

צָרִיךְ שֶׁיִּתְגַּלְגֵּל עַד שֶׁיִּטְרַח בְּאַרְבַּע בְּחִינוֹת שֶׁל פַּרְדֵ"ס

עוֹד כָּתַב גַּם בְּעִנְיַן עֵסֶק הַתּוֹרָה שֶׁהִיא אֶחָד מֵרַמַ"ח מִצְווֹת עֲשֵׂה אִם לֹא הִשְׁלִים אוֹתָהּ שֶׁהִיא עִנְיַן עִסְקוֹ בַּתּוֹרָה שֶׁהוּא רָאשֵׁי תֵּבוֹת פְּשָׁט רֶמֶז דְּרָשׁ סוֹד בְּכָל בְּחִינָה מֵהֶם כְּפִי אֲשֶׁר יוּכַל לְהַשִּׂיג עַד מָקוֹם שֶׁיָּדוֹ מַגַּעַת לִטְרֹחַ וְלַעֲשׂוֹת לוֹ רַב שֶׁיְּלַמְּדֶנּוּ וְאִם לֹא עָשָׂה כֵּן הֲרֵי חִסֵּר מִצְוָה אַחַת שֶׁל תַּלְמוּד תּוֹרָה שֶׁהִיא גְּדוֹלָה וּשְׁקוּלָה כְּכָל הַמִּצְווֹת וְצָרִיךְ שֶׁיִּתְגַּלְגֵּל עַד שֶׁיִּטְרַח בְּאַרְבַּע בְּחִינוֹת שֶׁל פַּרְדֵּס. עַד כָּאן לְשׁוֹנוֹ.

כֹּה דִּבְרֵי הַקֵּל מִבַּעַל חַי

שָׁאוּל משֶׁה סָלֵימַאן דָּוִד חַי ס"ט

בִּזְכוּת לִמּוּד הַזֹּהַר הַקָּדוֹשׁ יָבוֹא הַגּוֹאֵל

בִּזְכוּת לִמּוּד הַזֹּהַר הַקָּדוֹשׁ יָבוֹא הַגּוֹאֵל.

(רַבִּי אֵלִיָּהוּ בֶּן סוּלֵימָן מָאנִי, כִּסֵּא אֵלִיָּהוּ, שַׁעַר ד')



– פֶּרֶק לב –

נִמְצָא שֶׁצָּרִיךְ הָאָדָם לַעֲסֹק בַּתּוֹרָה כָּל יְמֵי חַיָּיו, וּמִי שֶׁהוּא דְּחִיקָא לֵיהּ שַׁעְתָּא טוּבָא בַּר מִינָן וְהוּא טָרוּד מְאֹד בְּפָעֳלוֹ וַעֲבוֹדָתוֹ עַל כָּל פָּנִים לֹא יִבְצַר מִלִּקְבֹּע עֵת בַּיּוֹם וּבַלַּיְלָה לִלְמֹד בּוֹ, כִּי גָּדוֹל קְבִיעוּת עִתִּים לַתּוֹרָה וּכְמוֹ שֶׁכָּתַב הָרַב פֶּלֶא יוֹעֵץ זִכְרוֹנוֹ לִבְרָכָה אוֹת ק' מַעֲרֶכֶת קְבִיעוּת, דְּקַיְימָא לָן כָּל הַקָּבוּעַ כְּמֶחֱצָה עַל מֶחֱצָה דְּמֵי וְאִם כֵּן הַשֵּׁם יִתְבָּרַךְ יַחֲשֹׁב לְאָדָם הַקּוֹבֵעַ עִתִּים לַתּוֹרָה כְּאִלּוּ עוֹסֵק בַּתּוֹרָה חֲצִי הַיּוֹם וְקַיְימָא לָן רַב חֶסֶד מַטֶּה כְּלַפֵּי חֶסֶד וְקוֹבֵעַ לָהֶם שָׂכָר הַרְבֵּה כְּאִלּוּ לָמְדוּ כָּל הַיּוֹם וְכָל הַלַּיְלָה, וּמִי רָאָה כָּזֹאת וְשָׁמַע כָּאֵלֶּה וְלֹא תְּאַוֶּה נַפְשׁוֹ לִזְכּוֹת בְּלִמּוּד זֶה שֶׁהוּא דָּבָר חָשׁוּב וְלִקְבֹּעַ זְמַן בְּלִמּוּדִים כַּאֲשֶׁר תַּשִּׂיג יָדוֹ אִם חוֹב לְיִשְׂרָאֵל שֶׁהוּא חָשׁוּב הַרְבֵּה שֶׁבִּזְמַן מוּעָט הוּא לוֹמֵד כָּל מִינֵי לִמּוּד וְהוּא מְסֻדָּר עַל פִּי הַסּוֹד מִגְוִיַת הָאֲרִ"י זְכוּתוֹ יָגֵן עָלֵינוּ אָמֵן וּבוֹנֶה בַּשָּׁמַיִם עֲלִיּוֹתָיו.

וְכֵן לִמּוּד הַזֹּהַר זְכוּתוֹ יָגֵן עָלֵינוּ אָמֵן שֶׁהוּא נִשְׂגָּב מְאֹד לְטַהֵר וּלְקַדֵּשׁ הַנֶּפֶשׁ וּכְמוֹ שֶׁכָּתַב הָרַב פֶּלֶא יוֹעֵץ זִכְרוֹנוֹ לִבְרָכָה אוֹת ז' שֶׁאֲפִלּוּ לֹא יָדַע מַאי קָאָמַר וְשׁוֹגֶה בּוֹ שְׁגִיאוֹת הַרְבֵּה אֲפִלּוּ הָכִי הוּא חָשׁוּב לִפְנֵי הַקָּדוֹשׁ בָּרוּךְ הוּא כְּדִכְתִיב וְדִגְלוֹ עָלַי אַהֲבָה וּפֵרְשׁוּ חֲכָמִים זִכְרוֹנָם לִבְרָכָה אַל תִּקְרֵי וְדִגְלוֹ אֶלָּא וְדִלּוּגוֹ עָלַי אַהֲבָה, וְזֶה דּוֹמֶה לְתִינוֹק שֶׁאֵינוֹ יוֹדֵעַ לְדַבֵּר וְאֵינוֹ מְבַטֵּא רַק חֲצָיִין שֶׁל תֵּבוֹת בְּלַעֲגֵי שָׂפָה וְאָבִיו וְאִמּוֹ יִצְחֲקוּ עָלָיו וְיִשְׂמְחוּ לְקוֹלוֹ אֲפִלּוּ בֶּאֱמֶת אֲנָשִׁים אֲחֵרִים אֵינָם מְבִינִים מַה שֶּׁהוּא אוֹמֵר, כְּמוֹ כֵן יוֹשֵׁב בַּשָּׁמַיִם יִשְׂחַק וְיִשְׂמַח כְּשֶׁרוֹאֶה שֶׁהָאִישׁ הַיִּשְׂרְאֵלִי יֵשׁ לוֹ חִבָּה בַּתּוֹרָה וְרוֹצֶה לִלְמֹד אַךְ אֵין דַּעְתּוֹ מַשֶּׂגֶת וְלוֹמֵד כְּמוֹ שֶׁהוּא יוֹדֵעַ, זֶה וַדַּאי עוֹשֶׂה נַחַת רוּחַ לְיוֹצְרוֹ וּבָא בִּשְׂכָרוֹ.

לִלְמֹד הַזֹּהַר שֶׁל הַפָּרָשָׁה מִדֵּי שָׁבוּעַ בְּשָׁבוּעַ, עוֹשֶׂה רֹשֶׁם גָּדוֹל בַּשָּׁמַיִם

מַה גַּם אִם יָכוֹל לִלְמֹד הַזֹּהַר שֶׁל הַפָּרָשָׁה מִדֵּי שָׁבוּעַ בְּשָׁבוּעַ שֶׁהוּא עוֹשֶׂה רֹשֶׁם גָּדוֹל בַּשָּׁמַיִם, וְכֵן לִמּוּד תְּהִלִּים אֲשֶׁר הִתְפַּלֵּל עָלָיו דָּוִד הַמֶּלֶךְ עָלָיו הַשָּׁלוֹם שֶׁיִּטֹּל שָׂכָר עֲלֵיהֶם כְּעוֹסֵק בִּנְגָעִים וְאֹהָלוֹת, וּבִפְרָט אִם הוּא לוֹמֵד בְּבֵית הַכְּנֶסֶת בְּעוֹדוֹ מְעֻטָּף בְּצִיצִית וּמֻכְתָּר בַּתְּפִלִּין שֶׁהוּא מִצְוָה רַבָּה, וּכְמוֹ שֶׁרָמְזוּ חֲכָמִים זִכְרוֹנָם לִבְרָכָה בְּכַוָּנַת הַכָּתוּב צִיצִי'ת עַ'ל כַּנְפֵ'י בִּגְדֵיהֶ'ם סוֹפֵי תֵּבוֹת 'תִּלִּי"ם' מִכָּל הָאָמוּר אַתָּה לָמֵד שֶׁעַל יְדֵי הַתּוֹרָה אָדָם מְקַדֵּשׁ עַצְמוֹ וְנֶחְשָׁב לוֹ כְּאִלּוּ קִיֵּם הַתּוֹרָה כֻּלָּהּ, וְכָאָמוּר.

(גְּדֻלַּת מָרְדְּכַי לְהָרַב מָרְדְּכַי סַגְרוֹן תשל"א - דְּרוּשׁ י"ג לְחֹדֶשׁ אִיָּר)

לִמּוּד הַזֹּהַר הַקָּדוֹשׁ בְּכַמָּה לֵילוֹת

לִכְבוֹד מוֹרֵנוּ הָרַב מוהרמ"ך [רַבֵּינוּ כַּלְפוֹן משֶׁה הַכֹּהֵן] זֵכֶר צַדִּיק וְקָדוֹשׁ לִבְרָכָה [שֶׁאָמַרְתִּי כִּמְדֻמֶּה בִּשְׁנַת ה'תש"ן]

אִיתָא בַּמִּדְרָשׁ: לְעוֹלָם הַזְּקֵנִים מַעֲמִידִים אֶת יִשְׂרָאֵל וְכוּ' וּמָתַי יִשְׂרָאֵל עוֹמְדִים כְּשֶׁיֵּשׁ לָהֶם זְקֵנִים שֶׁנֶּאֱמַר שְׁאַל אָבִיךָ וְיַגֵּדְךָ זְקֵנֶיךָ וְיֹאמְרוּ לָךְ, שֶׁכָּל הַנּוֹטֵל עֵצָה מִן הַזְּקֵנִים אֵינוֹ נִכְשָׁל וְכוּ'. . .

נוֹלַד בִּשְׁנַת ה'תרמ"ה וְנִלְקַח לְבֵית עוֹלָמוֹ בִּשְׁנַת ה'תשי"ז וּכְבֶן שִׁבְעִים שָׁנָה יָצָא מִגָּאבְּס וְחַי בְּאֶרֶץ יִשְׂרָאֵל כִּשְׁנָתַיִם שָׁלֹשׁ שָׁנִים וְזָכָה שֶׁנִּקְבְּעָה יְשִׁיבָה עַל שְׁמוֹ בְּשֵׁם "יְשִׁיבַת הַמַּעְיָן" עַל יְדֵי הִשְׁתַּדְּלוּת בָּנָיו הַשֵּׁם יִשְׁמְרֵם וִיחַיֵּים.

הָיָה דַּרְשָׁן נִפְלָא בַּעַל לָשׁוֹן חָרוּץ מַקְסִים מְאֹד בִּדְרָשׁוֹתָיו. וּרְאֵה זֶה פֶּלֶא מַה שֶּׁרָמְזוּ בּוֹ בַּעֲלֵי הָרֶמֶז, שֶׁהַגִּימַטְרִיָּא שֶׁל שְׁמוֹ כְּגִימַטְרִיָּא שֶׁל שֵׁם אָמָּנוּתוֹ: רַבִּי חַיִּים חוֹרִי גִּימַטְרִיָּא 504 כְּגִימַטְרִיָּא שֶׁל דְּרַשׁ 504 בְּדִיּוּק.

תַּקָּנוֹת רַבּוֹת קָבַע בָּעִיר גָּאבְּס וְגַם אַחֲרֵי כֵן, א. תִּקּוּן כָּרֵת. ב. לִמּוּד הַזֹּהַר הַקָּדוֹשׁ בְּכַמָּה לֵילוֹת. ג. תַּעֲנִית הַדִּבּוּר כְּפִי מַה שֶּׁכָּתוּב בַּסֵּפֶר מָצָא חַיִּים עַמּוּד 37- 38 שֶׁתִּקֵּן אוֹתוֹ בְּגָאבְּס בְּשָׁנָה רִאשׁוֹנָה 1. בִּתְחִלַּת חֹדֶשׁ שְׁבָט. 2. יוֹם שַׁבָּת בְּשַׁלַּח בִּשְׁבִיל שֶׁהַרְבֵּה אֲנָשִׁים עוֹבְדִים בְּחֹל וְרַק בְּיוֹם שַׁבָּת יְכוֹלִים לָבוֹא לְבֵית הַכְּנֶסֶת לְהִשְׁתַּתֵּף בְּתַעֲנִית הַדִּבּוּר. 3. יוֹם ה' פָּרָשַׁת מִשְׁפָּטִים הַנִּקְרָא שַׁבָּת הַפְסָקָה. 4. יוֹם ז' בַּאֲדָר יוֹם פְּטִירָתוֹ שֶׁל משֶׁה רַבֵּינוּ עָלָיו הַשָּׁלוֹם. ד. תִּקּוּן ט"ו בִּשְׁבָט. ה. בַּקָּשׁוֹת. ו. לַ"ג לָעֹמֶר. ז. לֵיל ט"ו בְּאָב. יָסַד בֵּית דְּפוּס בְּשֵׁם "תּוֹרָה וְחַיִּים" וּכְפִי שֶׁשָּׁמַעְתִּי שֶׁנִּדְפְּסוּ כַּחֲמִשִּׁים סֵפֶר מִכֶּסֶף הַקֻּפָּה סְפָרִים שֶׁל רַבָּנִים שֶׁנִּפְטְרוּ וְסִפְרֵי מוּסָר וּדְרוּשִׁים. חִלְּקוּ צְדָקוֹת וְעֶזְרוֹת לְאֵין מִסְפָּר כָּל הַבָּא לְבַקֵּשׁ מִמֶּנּוּ עֶזְרָה לֹא הָיָה יוֹצֵא רֵיקָן וְנוֹתֵן לוֹ מַה שֶּׁיֵּשׁ בְּיָדוֹ.

(סֵפֶר הִילוּלָא דְּצַדִּיקַיָּא חֵלֶק שֵׁנִי דְּרוּשׁ א - הָרַב כַּלְפוֹן משֶׁה הַכֹּהֵן טוֹנִיס שְׁנַת תש"נ)



– פֶּרֶק ל"ג עָנָף א –

[ל"ג בָּעֹמֶר - גַּ"ל עֵינַי]

קוּנְטְרֵס הַבֶּן אִישׁ חַי וְהַזֹּהַר

קוּנְטְרֵס הַבֶּן אִישׁ חַי וְהַזֹּהַר

לְרֶגֶל הִלּוּלַת הַמֵּאָה שָׁנָה שֶׁל "הַבֶּן אִישׁ חַי" י"ג אֱלוּל תרס"ט – תשס"ט

הַ"בֶּן אִישׁ חַי" חִבֵּר יוֹתֵר מִ-80 סְפָרִים בַּנִּגְלֶה וּבַנִּסְתָּר, וּבֵינֵיהֶם: "סֵפֶר בְּנָיָהוּ: פֵּרוּשׁ עַל תִּקּוּנֵי הַזֹּהַר, מֵעַל לַחֲמֵשׁ מֵאוֹת עַמּוּדִים וְסֵפֶר "סוֹד יְשָׁרִים", שְׁאֵלוֹת וּתְשׁוּבוֹת בְּקַבָּלָה, וְסֵפֶר "חוּט הַמְשֻׁלָּשׁ" שְׁאֵלוֹת וּתְשׁוּבוֹת בְּקַבָּלָה וְסֵפֶר "דַּעַת וּתְבוּנָה": הַקְדָּמוֹת לְלִמּוּד הַקַּבָּלָה

פִּיּוּטוֹ הַיָּדוּעַ בְּיוֹתֵר שֶׁל רַבִּי יוֹסֵף חַיִּים הוּא "וַאֲמַרְתֶּם כֹּה לֶחָי" לִכְבוֹדוֹ שֶׁל רַבִּי שִׁמְעוֹן בַּר יוֹחַאי, פִּיּוּט זֶה נִכְתַּב בְּאֶרֶץ יִשְׂרָאֵל ה'תרכ"ט, 1869 בְּצִיּוּנוֹ שֶׁל הָרַשְׁבִּ"י וְהִתְפַּרְסֵם וְהִתְקַבֵּל בְּכָל קְהִלּוֹת יִשְׂרָאֵל.

הַצַּדִּיק הַקָּדוֹשׁ הַחַד בְּדָרָא מְגַלֶּה לָנוּ

שֶׁקִּיְּמוּ וְקִבְּלוּ הַיְּהוּדִים קְהַל עֲדַת יִשְׂרָאֵל

לְהַחֲזִיק בַּלִּמּוּד הַקָּדוֹשׁ שֶׁל
הַתִּקּוּנִים וְהַזֹּהַר יָחִיד וְרַבִּים

מִנַּעַר וְעַד זָקֵן

בַּשַּׁעַר

רֵיחַ שֶׁל קְדֻשָּׁה וְטָהֳרָה נוֹדֵף מִסְּפָרָיו

רַבֵּינוּ יוֹסֵף חַיִּים בַּעַל הַבֶּן אִישׁ חַי זֵכֶר צַדִּיק וְקָדוֹשׁ לִבְרָכָה זְכוּתוֹ יָגֵן עָלֵינוּ אָמֵן, יָדוּעַ שֶׁכָּל סְפָרָיו שֶׁל רַבֵּינוּ הַגָּדוֹל יוֹסֵף חַיִּים, וּבִמְיֻחָד סֵפֶר "בֶּן אִישׁ חַי", אֲפוּפִים קְדֻשָּׁה וְטָהֳרָה עֶלְיוֹנָה, שֶׁמַּמָּשׁ כָּל הַהוֹגֶה בִּסְפָרָיו שֶׁל רַבֵּינוּ מַרְגִּישׁ קְדֻשָּׁה וְעִדּוּן נִפְלָא, וּלְשׁוֹנוֹ הַזָּהָב שֶׁל רַבֵּינוּ מַחְדִּירָה יִרְאַת שָׁמַיִם עֲמֻקָּה וּמְטַהֶרֶת הַלְּבָבוֹת, כְּפִי שֶׁמַּרְגִּישׁ כָּל אֶחָד. וְדָבָר זֶה הוּא מִן הַמְפֻרְסָמוֹת וְהַנּוֹדָעוֹת אֵצֶל כָּל מִי שֶׁלּוֹמֵד בְּסִפְרֵי רַבֵּינוּ, וּכְמוֹ שֶׁכְּבָר הֵעִיד עַל זֶה כַּמְפֻרְסָם הַגָּאוֹן רַבִּי יַעֲקֹב דָּוִד הוּא הָרִידְבַּ"ז (רַבָּהּ שֶׁל סְלוּצְק וְאַחַר כָּךְ בִּצְפָת) שֶׁאָמַר שֶׁרֵיחַ שֶׁל קְדֻשָּׁה עֶלְיוֹנָה וְטָהֳרָה נוֹדֵף מִסְּפָרָיו שֶׁל רַבֵּינוּ וְכָל הַלּוֹמֵד בָּהֶם מַרְגִּישׁ בְּכָךְ.

הָיָה אוֹכֵל חֻלִּין בְּטָהֳרָה

רַבֵּינוּ הַגָּדוֹל יוֹסֵף חַיִּים זֵכֶר צַדִּיק לִבְרָכָה הָיָה עוֹבֵד אֶת בּוֹרְאוֹ בִּקְדֻשָּׁה גְּדוֹלָה שֶׁבִּקְדֻשּׁוֹת וּבְטָהֳרָה גְּדוֹלָה שֶׁבְּטָהֳרוֹת, וְגֹדֶל קְדֻשָּׁתוֹ וְטָהֳרָתוֹ הוּא דָּבָר שֶׁהָיָה לְפֶלֶא וּלְמוֹפֵת שֶׁלֹּא נִרְאָה וְלֹא נִשְׁמַע בְּכָל הָאָרֶץ לֹא בְּדוֹרוֹ וְלֹא בַּדּוֹרוֹת הַקּוֹדְמִים לוֹ, שֶׁהָיָה אוֹכֵל חֻלִּין בְּטָהֳרָה כְּמוֹ בִּזְמַן חַכְמֵי הַתַּלְמוּד, וּפְרִישׁוּתוֹ וְסִגּוּפָיו הָיוּ לְהַפְלִיא שֶׁכָּל יָמָיו הָיָה שָׁרוּי בְּתַעֲנִיּוֹת וְסִגּוּפִים שׁוֹנִים לְטַהֵר אֶת חָמְרוֹ מִכֹּל וָכֹל.

יָדוּעַ שֶׁעָשָׂה גַּם אֶת תִּקּוּן הַקָּנֶה שֶׁהוּא תַּעֲנִית שֶׁל שֵׁשׁ שָׁנִים רְצוּפוֹת יוֹם אַחַר יוֹם

וּכְמוֹ שֶׁיָּדוּעַ שֶׁעָשָׂה גַּם אֶת תִּקּוּן הַקָּנֶה שֶׁהוּא תַּעֲנִית שֶׁל שֵׁשׁ שָׁנִים רְצוּפוֹת יוֹם אַחַר יוֹם, וְגַם אַחַר כָּךְ הָיָה מַמְשִׁיךְ כָּל יָמָיו בִּפְרִישׁוּתוֹ וּקְדֻשָּׁתוֹ (וּמוּבָא כָּל זֶה בְּהַקְדָּמַת סִפְרוֹ שֶׁל רַבֵּינוּ "דַּעַת וּתְבוּנָה" מִתַּלְמִידוֹ הַקָּרוֹב אֵלָיו רַבִּי בֶּן צִיּוֹן מָרְדְּכַי חָזָ"ן זֵכֶר צַדִּיק לִבְרָכָה). וְהָיָה פָּרוּשׁ לְגַמְרֵי מִכָּל עִנְיְנֵי וְתַעֲנוּגֵי עוֹלָם הַזֶּה, וְכָל זֶה יַחַד עִם דְּבֵקוּתוֹ וְאַהֲבָתוֹ לְבוֹרְאוֹ, וְאַהֲבָתוֹ לַתּוֹרָה שֶׁהָיְתָה אֵשׁ יוֹקֶדֶת בִּלְבָבוֹ וּכְמוֹ שֶׁרוֹאִים מִכָּל סְפָרָיו (וְעַיֵּן בַּהַקְדָּמָה לְסִפְרוֹ בֶּן אִישׁ חַי מַה שֶּׁכּוֹתֵב עַל אַהֲבָתוֹ לַתּוֹרָה דְּבָרִים נוֹרָאִים וּמַבְהִילִים), וְכָל חַיָּיו הָיָה עוֹסֵק וְעָמֵל בַּתּוֹרָה לִשְׁמָהּ וּבַעֲבוֹדַת הַתְּפִלָּה וְתִקּוּנֵי הַנֶּפֶשׁ, וּמְיַחֵד וּמְטַהֵר כָּל מַעֲשָׂיו לְשֵׁם שָׁמַיִם לִכְבוֹד בּוֹרְאוֹ, וּכְמוֹ שֶׁרוֹאִים מֵהַקְדָּמוֹתָיו לִסְפָרָיו כַּמָּה הָיָה נִזְהָר וְיָרֵא וְחָרֵד שֶׁכָּל תּוֹרָתוֹ וּמַעֲשָׂיו יִהְיוּ זַכִּים וּטְהוֹרִים לִכְבוֹד הַשֵּׁם יִתְבָּרַךְ וְלַעֲשׂוֹת רְצוֹנוֹ, וְהַכֹּל מִגֹּדֶל אַהֲבָתוֹ וּדְבֵקוּתוֹ בְּבוֹרְאוֹ.

וְאֶת כֹּחַ קְדֻשָּׁתוֹ וְטָהֳרָתוֹ הִכְנִיס רַבֵּינוּ לְתוֹךְ סְפָרָיו הָרַבִּים, וּכְמַאֲמָרוֹ הַמְפֻרְסָם שֶׁל הַבַּעַל שֵׁם טוֹב הַקָּדוֹשׁ "כֹּחַ הַפּוֹעֵל בַּנִּפְעָל", כָּךְ שֶׁכָּל הַלּוֹמֵד בִּסְפָרָיו מַרְגִּישׁ מִיָּד נְעִימוֹת נִפְלָאָה שֶׁל קְדֻשָּׁה וְטָהֳרָה..

כַּיָּדוּעַ וּמְפֻרְסָם לַכֹּל, שֶׁרֹב גְּדוֹלֵי יִשְׂרָאֵל בְּנֵי סְפָרַד שֶׁבַּדּוֹר הַזֶּה, כֻּלָּם הוֹלְכִים וּמִתְנַהֲגִים עַל פִּי פְּסָקָיו שֶׁל רַבֵּינוּ בְּסִפְרוֹ בֶּן אִישׁ חַי (וְכֵן גַּם שָׁמַעְתִּי מֵהָרַב הַגָּאוֹן רַבִּי אַרְיֵה הַרְאֵל שְׁלִיטָ"א, חֲתָנוֹ שֶׁל רַבֵּינוּ גְּאוֹן וּקְדוֹשׁ יִשְׂרָאֵל, אִישׁ הָאֱלֹקִים, רַבִּי יִשְׂרָאֵל אַבּוּחַצִירָא (הַבָּאבָּא סָאלִי) זִכְרוֹנוֹ צַדִּיק וְקָדוֹשׁ לִבְרָכָה לְחַיֵּי הָעוֹלָם הַבָּא, שֶׁכָּל הַנְהָגוֹתָיו וּדְרָכָיו שֶׁל חָמִיו הַבָּאבָּא סָאלִי זְכוּתוֹ יָגֵן עָלֵינוּ, הָיוּ עַל פִּי פִּסְקֵי רַבֵּינוּ הַכְּתוּבִים בַּסֵּפֶר בֶּן אִישׁ חַי...)

גְּדוֹל הַדּוֹר - חַד בְּדָרָא בַּנִּגְלֶה וּבַנִּסְתָּר

וְהִנֵּה לְדַבֵּר בְּשִׁבְחוֹ שֶׁל צַדִּיק, הוּא רַבֵּינוּ זֵכֶר צַדִּיק לִבְרָכָה, זֶה אֵין בְּכֹחֵנוּ כְּלָל, כִּי אֵין אִתָּנוּ יוֹדֵעַ עַד מָה וַאֲפִלּוּ מִקְצָת מִן הַמִּקְצָת מִגְּדֻלָּתוֹ לְאֵין שִׁעוּר שֶׁל רַבֵּינוּ זֵכֶר צַדִּיק לִבְרָכָה, הָאָדָם הַגָּדוֹל בַּעֲנָקִים אֲשֶׁר בְּתוֹרָתוֹ וְיִרְאָתוֹ וּמַעֲשָׂיו הָיוּ חוֹבֵק מַמָּשׁ זְרוֹעוֹת עוֹלָם, בָּקִי בְּכָל חַדְרֵי וּמִכְמַנֵּי הַתּוֹרָה, וְהָיָה בִּבְחִינַת "חַד בְּדָרָא" בְּדוֹרוֹ, שֶׁמַּמָּשׁ כָּל חֶלְקֵי הַתּוֹרָה הַנִּגְלֶה וְהַנִּסְתָּר גַּם יַחַד הָיוּ אֲגוּדִים וּקְשׁוּרִים בִּלְבָבוֹ בְּעַמְקוּת נִפְלָאָה. וְכָל הָרוֹאֶה יִרְאֶה שֶׁכְּבָר כַּמָּה דּוֹרוֹת מִלִּפְנֵי דּוֹרוֹ שֶׁל רַבֵּינוּ לֹא נִמְצָא אָדָם גָּדוֹל כָּזֶה שֶׁיִּהְיֶה גָּדוֹל וּבָקִי וְשָׁלֵם לְגַמְרֵי בְּכָל חֶלְקֵי הַתּוֹרָה הֵן בְּתוֹרַת הַנִּגְלֶה וְהֵן בְּתוֹרַת הַנִּסְתָּר, כִּי כַּיָּדוּעַ הָיוּ כָּאֵלֶּה מֵרַבּוֹתֵינוּ הָאַחֲרוֹנִים שֶׁהָיוּ גְּדוֹלִים מְאֹד בְּעִקָּר בְּתוֹרַת הַנִּגְלֶה, וְהָיוּ כָּאֵלֶּה שֶׁהָיוּ גְּדוֹלִים מְאֹד בְּעִקָּר בְּתוֹרַת הַנִּסְתָּר, אֲבָל רַבֵּינוּ הָיָה גָּדוֹל וְשָׁלֵם בִּשְׁתֵּי הַתּוֹרוֹת יַחַד גַּם בַּנִּגְלֶה וְגַם בַּנִּסְתָּר, וְתוֹרָתוֹ שֶׁל רַבֵּינוּ וְצִדְקוּתוֹ הָיוּ מַכְרִיזִים עָלָיו בְּכָל קַצְווֹת תֵּבֵל, וּמִכָּל תְּפוּצוֹת יִשְׂרָאֵל הָיוּ שׁוֹלְחִים אֵלָיו שְׁאֵלוֹת הֵן בַּנִּגְלֶה וְהֵן בַּנִּסְתָּר.

רַבֵּינוּ הָיָה חַד בְּדָרָא שֶׁהָיוּ יָדוּעַ וּמֵבִין בְּתוֹרַת הָאֲרִ"י זִכְרוֹנוֹ לִבְרָכָה לְעָמְקָם וְלַאֲמִתָּתָם - כָּל הַמְקֻבָּלִים מִתְּקוּפַת רַבֵּינוּ עַד הַיּוֹם, כֻּלָּם הוֹלְכִים לְאוֹר פִּסְקֵי הִלְכוֹתָיו וַהֲבָנָתוֹ שֶׁל רַבֵּינוּ בְּתוֹרַת הָאֲרִ"י זִכְרוֹנוֹ לִבְרָכָה

וְתוֹרָתוֹ שֶׁל רַבֵּינוּ מְפֻרְסֶמֶת הִיא הֵן בְּהִלְכוֹתָיו שֶׁל תּוֹרַת הַנִּגְלֶה וְהֵן בְּהִלְכוֹתָיו שֶׁל הַנִּסְתָּר עַל פִּי רַבֵּינוּ הָאֲרִ"י זִכְרוֹנוֹ לִבְרָכָה, וְכַיָּדוּעַ שֶׁכָּל הַנְהָגוֹתָיו שֶׁל רַבֵּינוּ הֵם עַל פִּי עַמְקוּת דִּבְרֵי הָאֲרִ"י זִכְרוֹנוֹ לִבְרָכָה שֶׁרַבֵּינוּ הָיָה חַד בְּדָרָא שֶׁהָיוּ יָדוּעַ וּמֵבִין בְּתוֹרַת הָאֲרִ"י זִכְרוֹנוֹ לִבְרָכָה לְעָמְקָם וְלַאֲמִתָּתָם. כָּךְ שֶׁכָּל הַמְקֻבָּלִים מִתְּקוּפַת רַבֵּינוּ עַד הַיּוֹם, כֻּלָּם הוֹלְכִים לְאוֹר פִּסְקֵי הִלְכוֹתָיו וַהֲבָנָתוֹ שֶׁל רַבֵּינוּ בְּתוֹרַת הָאֲרִ"י זִכְרוֹנוֹ לִבְרָכָה.

וְאַל תִּתְמַהּ עַל זֶה קוֹרֵא יָקָר מִנַּיִן לָנוּ זֶה שֶׁאָנוּ מְכַנִּים אֶת רַבֵּינוּ "חַד בְּדָרָא" בְּגַדְלוּתוֹ בַּתּוֹרָה, וַהֲרֵי הָיוּ בְּדוֹרוֹ כַּמָּה גְּדוֹלִים מְאֹד הֵן בְּחַכְמֵי סְפָרַד וְהֵן בְּחַכְמֵי אַשְׁכְּנָז שֶׁבְּאוֹתוֹ דּוֹר.

בַּעַל הַלֶּשֶׁם בִּקֵּשׁ הַסְכָּמָה מִבַּעַל בֶּן אִישׁ חַי

אֲבָל בֹּא נָא וּרְאֵה מֶה אָמַר עַל רַבֵּינוּ אֶחָד מִגְּדוֹלֵי חַכְמֵי יִשְׂרָאֵל שֶׁבְּאוֹתוֹ הַדּוֹר, הוּא רַבֵּינוּ הַקָּדוֹשׁ הַמְקֻבָּל הָאֱלֹקִי רַבִּי שְׁלֹמֹה אֶלְיָשִׁיב זֵכֶר צַדִּיק וְקָדוֹשׁ לִבְרָכָה (שֶׁהוּא סָבוֹ שֶׁל מָרָן הַגָּאוֹן רַבִּי יוֹסֵף שָׁלוֹם אֶלְיָשִׁיב שְׁלִיטָ"א) בַּעַל הַסֵּפֶר הַנּוֹרָא "לֶשֶׁם שְׁבוֹ וְאַחְלָמָה" פֵּרוּשׁ עַל הָעֵץ חַיִּים (וְהָיָה נֶחְשָׁב כְּאֶחָד מִגְּדוֹלֵי הַדּוֹר הַהוּא, וּכְמוֹ שֶׁיָּדוּעַ וּמְפֻרְסָם שֶׁמָּרָן בַּעַל הֶחָפֵץ חַיִּים וְהַמִּשְׁנָה בְּרוּרָה נָסַע לִרְאוֹתוֹ וְלַחֲזוֹת בְּנֹעַם פָּנָיו, וְגַם אָמַר לְאֶחָד שֶׁהָלַךְ לִפְגֹּשׁ אֶת בַּעַל הַלֶּשֶׁם, שֶׁכְּדַאי לִרְאוֹתוֹ, כִּי מִי יוֹדֵעַ אִם בָּעוֹלָם הַבָּא נִזְכֶּה לִרְאוֹת אוֹתוֹ).

וְקֹדֶם נִכְתֹּב אֶת סִפּוּר הַדְּבָרִים, דְּהִנֵּה כַּיָּדוּעַ כַּאֲשֶׁר הוֹצִיא בַּעַל הַלֶּשֶׁם הַנִּזְכַּר לְעֵיל אֶת סִפְרוֹ "לֶשֶׁם שְׁבוֹ וְאַחְלָמָה" לָאוֹר, שָׁלַח אוֹתוֹ לְרַבֵּינוּ הַבֶּן אִישׁ חַי לָתֵת לוֹ הַסְכָּמָה עַל סִפְרוֹ, וְרַבֵּינוּ כַּיָּדוּעַ שָׂמַח מְאֹד עַל הַסֵּפֶר וְאָמַר עַל בַּעַל הַלֶּשֶׁם שֶׁהוּא "אֲרִי בַּמִּסְתָּרִים". וּכְשֶׁשָּׁמַע בַּעַל הַלֶּשֶׁם זֵכֶר צַדִּיק לִבְרָכָה שֶׁרַבֵּינוּ זֵכֶר צַדִּיק לִבְרָכָה הָיָה נִיחָא לוֹ מְאֹד וְשָׂמַח מְאֹד מִסִּפְרוֹ, אָמַר עַל זֶה שֶׁאִם הָיָה יוֹדֵעַ שֶׁרַבֵּינוּ יַסְכִּים לְסִפְרוֹ הָיָה כְּבָר מוֹצִיא אֶת הַחֵלֶק הַשֵּׁנִי, כִּי מֵחֲמַת עַנְוְתָנוּתוֹ לֹא הָיָה מַחֲזִיק אֶת חָכְמָתוֹ לִמְאוּמָה, וְשִׂמְחָתוֹ שֶׁל רַבֵּינוּ מִסִּפְרוֹ עוֹדְדָה אוֹתוֹ לְהוֹצִיא לָאוֹר גַּם אֶת הַחֵלֶק הַשֵּׁנִי (וּמָרָן הַגָּאוֹן רַבִּי שְׁלֹמֹה זַלְמָן אוֹיֶרְבָּךְ זֵכֶר צַדִּיק לִבְרָכָה, הָיָה רָגִיל לְסַפֵּר עֻבְדָּה זֹאת, וּמוֹסִיף וְאוֹמֵר שֶׁמִּכָּאן רוֹאִים שֶׁגַּם אָדָם גָּדוֹל זָקוּק לְעִידוּד).

וְהִנֵּה בְּהֶקְשֵׁר לְסִפּוּר זֶה, מָצָאתִי בְּחַסְדֵי הַשֵּׁם יִתְבָּרַךְ דָּבָר נִפְלָא בַּמְאַסֵּף הַתּוֹרָנִי הַנִּקְרָא "יְשׁוּרוּן" (חֵלֶק ה' עַמּוּד תרס"ד) שָׁם מֵבִיא מִכְתָּב מֵרַבִּי צְבִי הִירְשׁ פַרְבֵּר זֵכֶר צַדִּיק לִבְרָכָה שֶׁהָיָה רַבָּהּ שֶׁל הָעִיר לוֹנְדוֹן, וְזָכָה לְשַׁמֵּשׁ תְּקוּפָה מְסֻיֶּמֶת אֶת בַּעַל הַלֶּשֶׁם, וְשָׁמַע מִמֶּנּוּ הַרְבֵּה דִּבְרֵי תּוֹרָה וְחָכְמָה. וְכוֹתֵב שָׁם בֵּין הַיֶּתֶר בְּמִכְתָּבוֹ, שֶׁשָּׁאַל אֶת בַּעַל הַלֶּשֶׁם לָמָּה לֹא לָקַח הַסְכָּמָה עַל סִפְרוֹ לֶשֶׁם שְׁבוֹ וְאַחְלָמָה, וּמִתְּשׁוּבָתוֹ שֶׁל בַּעַל הַלֶּשֶׁם נִלְמַד וְנַכִּיר אֶת גְּדֻלָּתוֹ שֶׁל רַבֵּינוּ בְּעֵינֵי חַכְמֵי דּוֹרוֹ. וְזֶה לְשׁוֹנוֹ שֶׁל רַבִּי צְבִי הִירְשׁ פַרְבֵּר: יַלְדוּת הָיְתָה בִּי כִּי שְׁאִלְתִּיו (אֶת בַּעַל הַלֶּשֶׁם) לָמָּה לֹא יְקַבֵּל הַסְכָּמוֹת (עַל סִפְרוֹ לֶשֶׁם שְׁבוֹ וְאַחְלָמָה). וְאָמַר לִי, כִּי אֶחָד הוּא יוֹדֵעַ, חַד בְּדָרָא בַּנִּגְלֶה וּבַנִּסְתָּרוֹת, וְהוּא הַגָּאוֹן הַנּוֹרָא רַבֵּינוּ יוֹסֵף חַיִּים מִבַּגְדַד זְכוּתוֹ יָגֵן עָלֵינוּ, כִּי רָאָה סְפָרָיו בַּנִּגְלֶה וּבַנִּסְתָּרוֹת וְהִכִּיר רֹב גַּדְלוּתוֹ, יָחִיד בַּדּוֹר. וְשָׁלַח לוֹ כְּתָבָיו וְנִתְעַכֵּב הַרְבֵּה שָׁבוּעוֹת תְּשׁוּבָתוֹ, זֹאת אוֹמֶרֶת כִּי עִיֵּן בָּהֶם הַרְבֵּה, וְהִסְכִּים וְכוּ', עַד כָּאן לְשׁוֹנוֹ עַיֵּן שָׁם.

בַּעַל אֲחִיעֶזֶר וְהֶחָפֵץ חַיִּים עַל הַבֶּן אִישׁ חַי

וְתֹאַר זֶה שֶׁל יָחִיד בַּדּוֹר וְחַד בְּדָרָא, לֹא הָיְתָה רַק דַּעְתּוֹ שֶׁל בַּעַל הַלֶּשֶׁם עַל רַבֵּינוּ, אֶלָּא כָּךְ גַּם הָיְתָה דַּעְתּוֹ שֶׁל עוֹד אֶחָד מִגְּדוֹלֵי רַבּוֹתֵינוּ שֶׁבְּאוֹתוֹ דּוֹר, הוּא רַבָּן שֶׁל כָּל בְּנֵי הַגּוֹלָה מָרָן רַבִּי חַיִּים עוֹזֵר גְּרוֹדְזִינְסְקִי זֵכֶר צַדִּיק לִבְרָכָה בַּעַל שְׁאֵלוֹת וּתְשׁוּבוֹת אֲחִיעֶזֶר, וְכָךְ שָׁמַעְתִּי מִפִּי תַּלְמִיד הֶחָפֵץ חַיִּים הוּא הַגָּאוֹן הַצַּדִּיק רַבִּי מָרְדְּכַי צוּקֶרְמַן זֵכֶר צַדִּיק לִבְרָכָה (אֲשֶׁר נִפְטַר בְּקַיִץ תשס"ב בִּירוּשָׁלַיִם בִּשְׁכוּנַת גִּבְעַת שָׁאוּל, וּבִצְעִירוּתוֹ לָמַד בְּרָאדִין בִּישִׁיבַת הֶחָפֵץ חַיִּים, וְזָכָה לְשָׁמְעוֹ מִפִּי הֶחָפֵץ חַיִּים בְּסוֹף יָמָיו שִׂיחוֹת וְדִבְרֵי חִזּוּק, כְּפִי שֶׁסִּפֵּר לִי), וְשָׁמַעְתִּי מִפִּיו, כִּי בִּצְעִירוּתוֹ הָיְתָה שְׁמוּעַת אֱמֶת מִפִּי הַגָּאוֹן רַבִּי חַיִּים עוֹזֵר גְּרוֹדְזִינְסְקִי (בַּעַל שְׁאֵלוֹת וּתְשׁוּבוֹת אֲחִיעֶזֶר) הַנִּזְכַּר לְעֵיל, שֶׁאָמַר כִּי גְּדוֹל הַדּוֹר הָאֲמִתִּי הָיָה הַבֶּן אִישׁ חַי. וַאֲנִי כְּשֶׁנּוֹדַע לִי דָּבָר זֶה (מִפִּי חֲבֵרִי וִידִידִי הָרַב הַגָּאוֹן מְנַחֵם טוֹקֵר שְׁלִיטָ"א, מִפֹּה בְּנֵי בְּרָק, אֲשֶׁר שָׁמַע זֹאת מֵאָבִיו הַגָּאוֹן רַבִּי אַבְרָהָם יִצְחָק טוֹקֵר שְׁלִיטָ"א מִירוּשָׁלַיִם, אֲשֶׁר שָׁמַע כֵּן מִפִּי רַבִּי מָרְדְּכַי צוּקֶרְמַן זֵכֶר צַדִּיק לִבְרָכָה), שָׁאַלְתִּי אֶת רַבִּי מָרְדְּכַי צוּקֶרְמַן זֵכֶר צַדִּיק לִבְרָכָה עַצְמוֹ בִּכְדֵי לְאַמֵּת דְּבָרִים אֵלּוּ, וְאָמַר לִי שֶׁזֶּה אֱמֶת וְיָכוֹל אֲנִי לְפַרְסֵם זֹאת בִּשְׁמוֹ. (וְצַדִּיק וְחָסִיד זֶה תַּלְמִיד הֶחָפֵץ חַיִּים רַבִּי מָרְדְּכַי צוּקֶרְמַן זֵכֶר צַדִּיק לִבְרָכָה, יָדוּעַ הוּא שֶׁהָיָה דַּיְקָן גָּדוֹל וְדוֹבֵר אֱמֶת בִּלְבָבוֹ, וְכָל דְּבָרָיו מְזֻקָּקִים וּמְאֻמָּתִים, כַּמְפֻרְסָם).

הַגָּאוֹן הַקָּדוֹשׁ מִבֶּעלְז רַבִּי יְהוֹשֻׁעַ רֹקַח זִכְרוֹנוֹ צַדִּיק וְקָדוֹשׁ לִבְרָכָה לְחַיֵּי הָעוֹלָם הַבָּא מֵעִיד שֶׁהַבֶּן אִישׁ חַי הוּא הַגָּדוֹל בְּדוֹרוֹ - תּוֹרָתוֹ וְיִרְאָתוֹ קְדֻשָּׁתוֹ וּפְרִישׁוּתוֹ שֶׁל רַבֵּינוּ הָיוּ מַכְרִיזִים עָלָיו מִסּוֹף הָעוֹלָם וְעַד סוֹפוֹ - וְגַם בִּמְתִיבְתָּא דִּרְקִיעָא הָיוּ מַכְרִיזִים עָלָיו הִזָּהֲרוּ בִּפְלוֹנִי וּבְתוֹרָתוֹ

וְלֹא רַק זֹאת, אֶלָּא שִׁמְעוֹ שֶׁל רַבֵּינוּ הָיָה נוֹדָע כְּיָחִיד בְּדוֹרוֹ גַּם בְּפוֹלִין אֵצֶל אֶחָד מִגְּדוֹלֵי הָאַדְמוֹרִי"ם דְּאָז, הוּא הַגָּאוֹן הַקָּדוֹשׁ וְהַנּוֹרָא, אִישׁ הָאֱלֹקִים וּבַעַל רוּחַ הַקֹּדֶשׁ, הָאַדְמוֹ"ר הַשֵּׁנִי שֶׁל חֲסִידֵי בֶּעלְז, רַבִּי יְהוֹשֻׁעַ רֹקַח זֵכֶר צַדִּיק וְקָדוֹשׁ לִבְרָכָה (אֲשֶׁר הָיָה נֶחְשָׁב כִּמְעַט כִּגְדוֹל הָאַדְמוֹרִי"ם בַּדּוֹר הַהוּא), וְהוּא כְּפִי שֶׁשָּׁמַעְתִּי דָּבָר נִפְלָא אֵצֶל הַרְבֵּה מֵחֲסִידֵי בֶּעלְז, וּמֵהַתַּלְמִידֵי חֲכָמִים שֶׁבָּהֶם, (וּמֵהֶם הוּא הַגָּאוֹן הַצַּדִּיק רַבִּי יַעֲקֹב גְּרִינְוַלְד שְׁלִיטָ"א) וְאָמְרוּ לִי שֶׁהוּא דָּבָר מְקֻבָּל וּמְפֻרְסָם וְיָדוּעַ בֵּינֵיהֶם, שֶׁכַּאֲשֶׁר בִּשְׁנַת תרנ"ד נִפְטַר הָאַדְמוֹ"ר הַשֵּׁנִי שֶׁל חֲסִידֵי בֶּעלְז, הוּא הַגָּאוֹן הַקָּדוֹשׁ רַבִּי יְהוֹשֻׁעַ רֹקַח זֵכֶר צַדִּיק לִבְרָכָה הַנִּזְכַּר לְעֵיל, אָמַר עָלָיו בְּנוֹ, הוּא הַגָּאוֹן הַקָּדוֹשׁ רַבִּי יִשָׂשְׂכָר דֹּב רֹקַח (מִי שֶׁהָיָה אַחַר כָּךְ הָאַדְמוֹ"ר הַשְּׁלִישִׁי שֶׁל חֲסִידֵי בֶּעלְז) שֶׁאָמַר לוֹ אָבִיו רַבִּי יְהוֹשֻׁעַ הַנִּזְכַּר לְעֵיל, שֶׁלֹּא יִכְתְּבוּ עָלָיו עַל מַצֶּבֶת קְבוּרָתוֹ יָחִיד בְּדוֹרוֹ (כְּפִי שֶׁכָּתְבוּ עַל אָבִיו, הוּא הָאַדְמוֹ"ר הָרִאשׁוֹן רַבִּי שַׂר שָׁלוֹם רֹקַח זֵכֶר צַדִּיק וְקָדוֹשׁ לִבְרָכָה, שֶׁכָּתְבוּ עַל מַצֶּבֶת קְבוּרָתוֹ יָחִיד בְּדוֹרוֹ), אֲבָל עָלָיו לֹא יִכְתְּבוּ כֵּן, מִפְּנֵי שֶׁהַיָּחִיד בַּדּוֹר הַזֶּה הוּא רַבִּי יוֹסֵף חַיִּים הַנִּמְצָא בְּבַגְדַד, וְהוּא הַיָּחִיד בְּדוֹרוֹ. וְכָךְ בֶּאֱמֶת הָיָה שֶׁעַל מַצֶּבֶת קְבוּרָתוֹ שֶׁל רַבִּי יְהוֹשֻׁעַ רֹקַח הַנִּזְכַּר לְעֵיל לֹא כָּתְבוּ יָחִיד בְּדוֹרוֹ (לַמְרוֹת שֶׁמִּצַּד גְּדֻלָּתוֹ שֶׁאֵין לְשַׁעֵר הָיָה רָאוּי לְכִנּוּי זֶה, כַּמְפֻרְסָם), וּמֵחֲמַת זֶה לֹא כָּתְבוּ כֵּן גַּם עַל בְּנוֹ אַחֲרָיו הָאַדְמוֹ"ר הַשְּׁלִישִׁי רַבִּי יִשָׂשְׂכָר דֹּב רֹקַח זֵכֶר צַדִּיק לִבְרָכָה. וְהִנֵּה, בִּשְׁנַת פְּטִירָתוֹ שֶׁל רַבִּי יְהוֹשֻׁעַ רֹקַח זֵכֶר צַדִּיק לִבְרָכָה שֶׁהָיְתָה שְׁנַת תרנ"ד, הָיָה אָז רַבֵּינוּ יוֹסֵף חַיִּים זֵכֶר צַדִּיק לִבְרָכָה בַּעַל הַבֶּן אִישׁ חַי, כְּבֶן שִׁשִּׁים שָׁנָה לְחַיָּיו. וְהוּא דְּבַר פֶּלֶא שֶׁבְּאוֹתוֹ זְמַן עֲדַיִן לֹא הוֹצִיא רַבֵּינוּ אֶת סִפְרוֹ הַבֶּן אִישׁ חַי לָאוֹר, וְאִם כֵּן מֵהֵיכָן שָׁמַע עָלָיו רַבִּי יְהוֹשֻׁעַ רֹקַח זֵכֶר צַדִּיק לִבְרָכָה. אֵין זֹאת אֶלָּא שֶׁתּוֹרָתוֹ וְיִרְאָתוֹ קְדֻשָּׁתוֹ וּפְרִישׁוּתוֹ שֶׁל רַבֵּינוּ הָיוּ מַכְרִיזִים עָלָיו מִסּוֹף הָעוֹלָם וְעַד סוֹפוֹ. וְגַם בִּמְתִיבְתָּא דִּרְקִיעָא הָיוּ מַכְרִיזִים עָלָיו הִזָּהֲרוּ בִּפְלוֹנִי וּבְתוֹרָתוֹ.

וּמִלְּבַד שְׁלֹשֶׁת אַדִּירֵי עוֹלָם אֵלֶּה, שֶׁהֵם בַּעַל הַלֶּשֶׁם, וּבַעַל שְׁאֵלוֹת וּתְשׁוּבוֹת אֲחִיעֶזֶר, וְהָאַדְמוֹ"ר הַשֵּׁנִי לַחֲסִידוֹת בֶּעלְז, כָּךְ גַּם אָמַר עַל רַבֵּינוּ עוֹד אֶחָד מִגְּדוֹלֵי וּגְאוֹנֵי הַדּוֹר הַהוּא, הוּא רַבִּי חַיִּים בֶּרְלִין זֵכֶר צַדִּיק לִבְרָכָה (בְּנוֹ שֶׁל הַנָּצִי"ב מִוּוֹלוֹזִ'ין) בְּהַסְפִּידוֹ אֶת רַבֵּינוּ בִּירוּשָׁלַיִם (מוּבָא בַּסֵּפֶר נִשְׁמַת חַיִּים, דְּרָשׁוֹת רַבִּי חַיִּים בֶּרְלִין, הַסֵּפֶר עַל רַבִּי יוֹסֵף חַיִּים מִבַּגְדַד, עַמּוּד ל"ז) וּבֵין הַיֶּתֶר אָמַר עַל רַבֵּינוּ: בָּקִי בְּכָל הַתּוֹרָה וּבְחָכְמַת הָאֱמֶת, וְלֹא הִנִּיחַ כְּמוֹתוֹ.

וְהַגָּאוֹן רַבִּי משֶׁה צַדְקָה שְׁלִיטָ"א רֹאשׁ יְשִׁיבַת פֹרָת יוֹסֵף, אָמַר לִי שֶׁשָּׁמַע מֵאָבִיו הוּא מָרָן הַגָּאוֹן רַבִּי יְהוּדָה צַדְקָה זֵכֶר צַדִּיק לִבְרָכָה, שֶׁהָרִידְבַּ"ז (שֶׁכְּבָר הִזְכַּרְנוּ אוֹתוֹ לְעֵיל) אָמַר עַל רַבֵּינוּ הַבֶּן אִישׁ חַי, שֶׁהוּא הָיָה הָרַבָּן שֶׁל כָּל בְּנֵי הַגּוֹלָה.

בַּשָּׁמַיִם וּבִמְתִיבְתָּא דִרְקִיעַ נִתְקַבְּלָה תּוֹרָתוֹ שֶׁל רַבֵּינוּ

וּבֶאֱמֶת לֹא רַק זֹאת שֶׁתּוֹרָתוֹ שֶׁל רַבֵּינוּ הָיְתָה מַכְרֶזֶת עָלָיו בְּכָל הָעוֹלָם כֻּלּוֹ, וְהָיְתָה מְקֻבֶּלֶת וּרְצוּיָה עַל כָּל חַכְמֵי דּוֹרוֹ, אֶלָּא אֲפִלּוּ גַּם בַּשָּׁמַיִם וּבִמְתִיבְתָּא דִּרְקִיעַ נִתְקַבְּלָה תּוֹרָתוֹ שֶׁל רַבֵּינוּ וְהִסְכִּימוּ עָלֶיהָ שֶׁהִיא תּוֹרַת אֱמֶת וּמִפּוּמָא דְּקוּדְשָׁא בְּרִיךְ הוּא, וְזֶה נוֹדַע עַל יְדֵי הַמַּעֲשֶׂה הַמֻּפְלָא וְהַמְפֻרְסָם אֲשֶׁר הָיָה בִּשְׁנַת תשט"ו עַל יֶלֶד אֲשֶׁר נוֹלַד לְמִשְׁפָּחָה מֵעֲדַת הַחֲסִידִים בִּירוּשָׁלַיִם, וְכַאֲשֶׁר הָיָה בֶּן אַרְבַּע שָׁנִים לְעֵרֶךְ, רָאוּ כֻּלָּם שֶׁהָיָה בָּקִי וְאוֹמֵר בְּעַל פֶּה בַּשַּׁ"ס וּבָרִאשׁוֹנִים דְּבָרִים שֶׁלֹּא שָׁמְעָה אָזְנוֹ בְּגִלְגּוּל זֶה כְּלָל. (וְהֵבִיא מַעֲשֶׂה זֶה גַּם מָרָן הַסְּטַייפֶּעלֶער בַּעַל הַקְּהִלּוֹת יַעֲקֹב בְּסִפְרוֹ חַיֵּי עוֹלָם פֶּרֶק י"ב עַיֵּן שָׁם. וַאֲנִי שָׁמַעְתִּי מַעֲשֶׂה זֶה עִם כָּל פְּרָטָיו מִפִּי אָחִיו הַגָּדוֹל שֶׁל אוֹתוֹ יֶלֶד שֶׁגָּר כָּאן בִּשְׁכֵנוּתֵנוּ בִּבְנֵי בְּרָק) [וַאֲנִי הַקָּטָן גַּם כֵּן בָּחַנְתִּי אוֹתוֹ] וְהִנֵּה הָיוּ הַרְבֵּה תַּלְמִידֵי חֲכָמִים שֶׁבָּאוּ לִרְאוֹת וְלִבְחֹן אֶת הַיֶּלֶד הַפֶּלֶא הַזֶּה, וּבֵינֵיהֶם הָיָה מָרָן רֹאשׁ יְשִׁיבַת פֹּרָת יוֹסֵף הַגָּאוֹן רַבִּי יְהוּדָה צַדְקָה זֵכֶר צַדִּיק לִבְרָכָה, וּכְפִי שֶׁשָּׁמַעְתִּי מִפִּי רַבִּי יְהוֹשֻׁעַ סָאלֵם הַשֵּׁם יִשְׁמְרֵהוּ וִיחַיֵּהוּ (הַמּוֹצִיא לָאוֹר אֶת כִּתְבֵי רַבֵּינוּ יוֹסֵף חַיִּים הַחֲדָשִׁים).

תּוֹרָתוֹ שֶׁל רַבֵּינוּ הִיא כְּתוֹרַת הָרִאשׁוֹנִים וּמְקֻבֶּלֶת וּרְצוּיָה בַּשָּׁמַיִם

וּמִפִּי רַבִּי יַעֲקֹב כֹּהֵן הַשֵּׁם יִשְׁמְרֵהוּ וִיחַיֵּהוּ (בַּעַל הוֹצָאַת סְפָרִים "שִׂיחַ יִשְׂרָאֵל"), אֲשֶׁר שְׁמָעוֹ מִפִּי הַגָּאוֹן רַבִּי יְהוּדָה צַדְקָה הַנִּזְכַּר לְעֵיל שֶׁהֵעִיד שֶׁהוּא בָּחַן אֶת הַיֶּלֶד הַמֻּפְלָא הַהוּא גַּם עַל סֵפֶר הַבֶּן אִישׁ חַי וְגַם אוֹתוֹ יָדַע (וְכֵן שָׁמַעְתִּי מִפִּי מָרָן הַגָּאוֹן רַבִּי אֲהֲרֹן יְהוּדָה לֵייבּ שְׁטֵינְמָן שְׁלִיטָ"א, שֶׁבְּאוֹתָהּ תְּקוּפָה הָיָה זֶה מְפֻרְסָם וְיָדְעוּ שֶׁאוֹתוֹ הַיֶּלֶד יָדַע גַּם אֶת הַסֵּפֶר בֶּן אִישׁ חַי). וְשָׁמַעְתִּי מֵהַגָּאוֹן רַבִּי בָּרוּךְ שְׁרַגָּא שְׁלִיטָ"א, שֶׁאָמַר לוֹ רַבִּי יְהוּדָה צַדְקָה זֵכֶר צַדִּיק לִבְרָכָה, שֶׁהֱיוֹת שֶׁהַיֶּלֶד הָיָה בָּקִי בְּסִפְרֵי הָרִאשׁוֹנִים וְגַם בַּסֵּפֶר בֶּן אִישׁ חַי, מִזֶּה נִלְמַד שֶׁתּוֹרָתוֹ שֶׁל רַבֵּינוּ הִיא כְּתוֹרַת הָרִאשׁוֹנִים וּמְקֻבֶּלֶת וּרְצוּיָה בַּשָּׁמַיִם. וְשָׁמַעְתִּי מֵרַבִּי יַעֲקֹב כֹּהֵן הַנִּזְכַּר לְעֵיל, שֶׁרַבִּי יְהוּדָה צַדְקָה זֵכֶר צַדִּיק לִבְרָכָה תֵּאֵר לוֹ אֵיךְ בָּחַן אֶת הַיֶּלֶד מִתּוֹרָה לִנְבִיאִים וּמִנְּבִיאִים לִכְתוּבִים, וְאַחַר כָּךְ גְּמָרָא וּמִשְׁנָיוֹת וְסִפְרֵי רִאשׁוֹנִים וְהַכֹּל יָדַע, וְאַחַר כָּךְ שְׁאָלוֹ בַּסֵּפֶר בֶּן אִישׁ חַי בְּכַמָּה מְקוֹמוֹת וְהַיֶּלֶד יָדַע לְהַמְשִׁיךְ לוֹמַר בְּעַל פֶּה אֶת הַבֶּן אִישׁ חַי. וּכְשֶׁסִּפֵּר לוֹ זֹאת, בָּכָה רַבִּי יְהוּדָה צַדְקָה זֵכֶר צַדִּיק לִבְרָכָה, וְאָמַר לוֹ שֶׁזֶּה פֶּלֶא אֵיךְ זָכָה רַבֵּינוּ לְדָבָר כָּזֶה, שֶׁזֶּה הָיָה רַק קָרוֹב לַחֲמִשִּׁים שָׁנָה לְאַחַר פְּטִירָתוֹ, וּכְבָר זָכָה שֶׁתּוֹרָתוֹ נִתְקַבְּלָה לְתוֹרַת אֱמֶת וּמְלַמְּדִים אוֹתָהּ בַּשָּׁמַיִם.

תּוֹרָתוֹ שֶׁל רַבֵּינוּ נִתְקַבְּלָה בַּשָּׁמַיִם, וְתוֹרָתוֹ תּוֹרַת אֱמֶת, וְכָל מִי שֶׁעוֹסֵק בִּסְפָרָיו שֶׁל הַבֶּן אִישׁ חַי עוֹסֵק הוּא בְּתוֹרַת אֱמֶת

וְרַבִּי יְהוֹשֻׁעַ סָאלֵם אָמַר לִי, שֶׁלְּאַחַר שֶׁאָמַר לוֹ רַבִּי יְהוּדָה צַדְקָה זֵכֶר צַדִּיק לִבְרָכָה שֶׁהוּא עַצְמוֹ בָּחַן אֶת הַיֶּלֶד עַל הַסֵּפֶר בֶּן אִישׁ חַי וִידָעוֹ, הוֹסִיף וְאָמַר לוֹ רַבִּי יְהוּדָה צַדְקָה זֵכֶר צַדִּיק לִבְרָכָה, שֶׁמֵּעֻבְדָּה נִפְלָאָה זוֹ נִלְמַד שֶׁתּוֹרָתוֹ שֶׁל רַבֵּינוּ נִתְקַבְּלָה בַּשָּׁמַיִם, וְתוֹרָתוֹ תּוֹרַת אֱמֶת, וְכָל מִי שֶׁעוֹסֵק בִּסְפָרָיו שֶׁל הַבֶּן אִישׁ חַי עוֹסֵק הוּא בְּתוֹרַת אֱמֶת. וְלָכֵן פָּקַד רַבִּי יְהוּדָה צַדְקָה זֵכֶר צַדִּיק לִבְרָכָה עַל רַבִּי יְהוֹשֻׁעַ סָאלֵם הַשֵּׁם יִשְׁמְרֵהוּ וִיחַיֵּהוּ, שֶׁיַּעֲסֹק וְיִשְׁתַּדֵּל בְּכָל כֹּחוֹ לְהִתְעַסֵּק בְּהַדְפָּסַת סִפְרֵי וְכִתְבֵי רַבֵּינוּ יוֹסֵף חַיִּים בַּעַל הַבֶּן אִישׁ חַי וּלְהוֹצִיאָם לָאוֹר, וְיַשְׁקִיעַ בְּזֶה אֶת כָּל הוֹנוֹ וּמִרְצוֹ, כִּי תּוֹרָתוֹ שֶׁל רַבֵּינוּ תּוֹרַת אֱמֶת הִיא וּמְקֻבֶּלֶת וּרְצוּיָה בַּשָּׁמַיִם.

(נֶעֱתַק מִתּוֹךְ הַקְדָּמַת "אוֹצְרוֹת פִּסְקֵי הַבֶּן אִישׁ חַי" עִם הֶעָרוֹת וְהוֹסָפוֹת)

קִיְּמוּ וְקִבְּלוּ הַיְּהוּדִים קְהַל עֲדַת יִשְׂרָאֵל לְהַחֲזִיק בַּלִּמּוּד הַקָּדוֹשׁ שֶׁל הַתִּקּוּנִים וְהַזֹּהַר יָחִיד וְרַבִּים מִנַּעַר וְעַד זָקֵן

מִזְּמַן אֲשֶׁר הֵצִיץ וְזָרַח אוֹר יְקָרוֹת שֶׁל שְׁנֵי מְאוֹרוֹת הַגְּדוֹלִים סֵפֶר הַתִּקּוּנִים וְסֵפֶר הַזֹּהַר קִיְּמוּ וְקִבְּלוּ הַיְּהוּדִים קְהַל עֲדַת יִשְׂרָאֵל לְהַחֲזִיק בַּלִּמּוּד הַקָּדוֹשׁ שֶׁל הַתִּקּוּנִים וְהַזֹּהַר יָחִיד וְרַבִּים מִנַּעַר וְעַד זָקֵן, וְהַגַּם דְּאֵין לְאֵל יָדָם לְהַשִּׂיג וּלְהָבִין סוֹד אֲמָרוֹת טְהוֹרוֹת שֶׁבַּסְּפָרִים הַקְּדוֹשִׁים הָאֵלֶּה, אַף עַל פִּי כֵן שׁוֹתִים בַּצָּמָא אֶת דִּבְרֵיהֶם וּמִתְלַהֲבִין בִּקְרִיאָתָן מְאֹד מְאֹד.

(רַבֵּנוּ יוֹסֵף חַיִּים, הַבֶּן אִישׁ חַי, בְּהַקְדָּמַת הַתִּקּוּנִים בְּנָיָהוּ)

הַטַּעַם שֶׁנִּתְפַּשֵּׁט לִמּוּד הַתִּקּוּנִים בִּימֵי הַתְּשׁוּבָה יוֹתֵר מִן הַזֹּהַר

הָנֵי מִילֵי מֵחַיִּים, מוּדַעַת זֹאת בְּכָל הָאָרֶץ מִזְּמַן אֲשֶׁר הֵצִיץ וְזָרַח אוֹר יְקָרוֹת שֶׁל שְׁנֵי הַמְּאוֹרוֹת, סֵפֶר הַתִּקּוּנִים וְסֵפֶר הַזֹּהַר, קִיְּמוּ וְקִבְּלוּ הַיְּהוּדִים קְהַל עֲדַת יִשְׂרָאֵל לְהַחֲזִיק בַּלִּמּוּד הַקָּדוֹשׁ שֶׁל סֵפֶר תִּקּוּנִים וְהַזֹּהַר יָחִיד וְרַבִּים, מִנַּעַר וְעַד זָקֵן. וְהַגַּם דְּאֵין לְאֵל יָדָם לְהַשִּׂיג וּלְהָבִין סוֹד אֲמָרוֹת טְהוֹרוֹת שֶׁבַּסְּפָרִים הַקְּדוֹשִׁים הָאֵלּוּ, אַף עַל פִּי כֵן שׁוֹתִים בַּצָּמָא אֶת דִּבְרֵיהֶם וּמִתְלַהֲבִים בִּקְרִיאָתָם מְאֹד מְאֹד.

בְּרַם אִם הֶחֱזִיקוּ בְּמָקוֹם אֶחָד בְּלִמּוּד זֹהַר הַקָּדוֹשׁ מֵאָה אֲנָשִׁים, הִנֵּה בְּלִמּוּד הַתִּקּוּנִים מַחֲזִיקִים אֶלֶף אֲנָשִׁים, כִּמְעַט רֹב בַּעֲלֵי בָּתִּים מַחֲזִיקִים בְּלִמּוּד הַתִּקּוּנִים. וְזֶה דַּרְכָּן וּמִנְהָגָם בְּכָל שָׁנָה וְשָׁנָה. וְהַטַּעַם שֶׁנִּתְפַּשֵּׁט לִמּוּד הַתִּקּוּנִים בִּימֵי הַתְּשׁוּבָה יוֹתֵר מִן הַזֹּהַר, כִּי כָּל אָדָם אֲשֶׁר יֶחֱטָא הוּא פּוֹגֵם יוֹתֵר בַּעֲשִׂיָּה בַּאֲ'צִילוּת בְּ'רִיאָה יְ'צִירָה עֲ'שִׂיָּה שֶׁבָּהּ, וְיָדוּעַ כִּי הַשִּׁבְעִים תִּקּוּנִים שֶׁעָשָׂה רַבִּי שִׁמְעוֹן בַּר יוֹחַאי, זְכוּתוֹ יָגֵן עָלֵינוּ אָמֵן, כֵּיוָן שֶׁנִּדְרָשִׁים יוֹתֵר בְּדֶרֶךְ הַמִּסְפָּר, עַל כֵּן לִמּוּדָם מְתַקֵּן בְּעוֹלַם עֲשִׂיָּה יוֹתֵר שֶׁשָּׁם הוּא סוֹד הַמִּסְפָּר וְהַחֶשְׁבּוֹן. לָכֵן בִּימֵי הַתְּשׁוּבָה הַכֹּל רְגִילִים בְּסֵפֶר הַתִּקּוּנִים.

(בֶּן אִישׁ חַי בְּהַקְדָּמָתוֹ לְסִפְרוֹ בְּנָיָהוּ)

לִמּוּד הַזֹּהַר הַקָּדוֹשׁ מֵגֵן בְּעֵת צָרָה

אָמַר רַבִּי טָבִי אָמַר רַבִּי יֹאשִׁיָּה כָּל הַמַּרְפֶּה עַצְמוֹ מִדִּבְרֵי תּוֹרָה אֵין בּוֹ כֹּחַ לַעֲמֹד בְּיוֹם צָרָה שֶׁנֶּאֱמַר הִתְרַפִּיתָ בְּיוֹם צָרָה צַר כֹּחֶכָה (בְּרָכוֹת דַּף סג.). יָדוּעַ שֶׁיֵּשׁ בָּאָדָם עוֹר וּבָשָׂר וְגִידִין וַעֲצָמוֹת, וְהֵם כְּנֶגֶד ד' עוֹלָמוֹת אֲ'צִילוּת בְּ'רִיאָה יְ'צִירָה עֲ'שִׂיָּה, וּכְנֶגֶד ד' לִמּוּדִים שֶׁהֵם פְּ'שָׁט רֶ'מֶז דְּ'רוּשׁ ס'וֹד. וְהָעֲצָמוֹת הֵם כְּנֶגֶד הָאֲצִילוּת, וְכֵן הַסּוֹד, וּכְמוֹ שֶׁכָּתַב רַבֵּינוּ הָאֲרִ"י זִכְרוֹנוֹ לִבְרָכָה בְּעֵץ חַיִּים. וְעוֹד אִיתָא בַּתִּקּוּנִים כִּי לִמּוּד הַסּוֹד הוּא הַמֵּגֵן עַל יִשְׂרָאֵל לְהוֹצִיאָם מִן הַגָּלוּת וְרִבּוּי הַצָּרוֹת, וְזֶה שֶׁאָמְרוּ כָּל הַמַּרְפֶּה עַצְמוֹ מִדִּבְרֵי תּוֹרָה, "עַצְמוֹ" דַּייקָא, שֶׁהוּא מִתְרַפֶּה בְּלִמּוּד הַסּוֹד שֶׁהוּא כְּנֶגֶד הָעֲצָמוֹת שֶׁהוּא סוֹד אֲצִילוּת, אֵין בּוֹ כֹּחַ לַעֲמֹד בְּעֵת צָרָה, כִּי הַלִּמּוּד הַזֶּה הוּא הַמֵּגֵן בְּעֵת צָרָה וּבַגָּלוּת.

(בֶּן יְהוֹיָדָע לְהַבֶּן אִישׁ חַי, בְּרָכוֹת סג.)



– פֶּרֶק ל"ג עָנָף ב –

[ל"ג בָּעֹמֶר - גַּ"ל עֵינַי]

גֹּדֶל הַחִיּוּב עַל כָּל אֶחָד אֲשֶׁר נִקְרָא בְּשֵׁם "יִשְׂרָאֵל" לִלְמֹד בְּסֵפֶר הַזֹּהַר

זְקֵנִים עִם נְעָרִים, הַקְּטַנִּים עִם הַגְּדוֹלִים, עָשִׁיר וְאֶבְיוֹן, גְּאוֹנִים עִם הַגְּדוֹלִים, חֲכָמִים עִם הֲמוֹנִים וְצֹאן קָדָשִׁים, מִקָּטָן שֶׁהִגִּיעַ לְחִנּוּךְ

וְיִהְיוּ נִצּוֹלִים מִכָּל פְּגָעִים רָעִים

קָרוֹב לִימוֹת הַמָּשִׁיחַ, אֲפִלּוּ נְעָרִים יֵדְעוּ נִסְתָּרוֹת

אָמַר לוֹן רַבִּי שִׁמְעוֹן לֵית רְעוּתָא דְקוּדְשָׁא בְּרִיךְ הוּא בְּדָא דְּיִתְגְּלֵי כָּל כָּךְ לְעַלְמָא, וְכַד יְהֵא קָרִיב לְיוֹמֵי מְשִׁיחָא אֲפִילּוּ רַבְיֵי דְעַלְמָא זְמִינִין לְאַשְׁכָּחָא טְמִירִין דְּחָכְמְתָא וּלְמִנְדַע בֵּיהּ קִצִּין וְחוּשְׁבְּנִין, וּבְהַהוּא זִמְנָא אִתְגַּלְּיָא לְכֹלָּא.

[תַּרְגּוּם לִלְשׁוֹן הַקֹּדֶשׁ]: אָמַר לָהֶם רַבִּי שִׁמְעוֹן אֵין רְצוֹנוֹ שֶׁל הַקָּדוֹשׁ בָּרוּךְ הוּא בָּזֶה שֶׁיִּתְגַּלֶּה לָעוֹלָם כָּל כָּךְ, וּכְשֶׁיִּהְיֶה קָרוֹב לִימוֹת הַמָּשִׁיחַ אֲפִלּוּ נְעָרִים שֶׁבָּעוֹלָם עֲתִידִים לִמְצֹא נִסְתָּרוֹת שֶׁל הַחָכְמָה וְלָדַעַת עַל יָדוֹ קִצִּים וְחֶשְׁבּוֹנוֹת, וּבְאוֹתוֹ הַזְּמַן יִתְגַּלֶּה לַכֹּל.

(זֹהַר הַקָּדוֹשׁ פָּרָשַׁת וַיֵּרָא דַּף קיח.)

קִיְּמוּ וְקִבְּלוּ הַיְּהוּדִים קְהַל עֲדַת יִשְׂרָאֵל לְהַחֲזִיק בַּלִּמּוּד הַקָּדוֹשׁ שֶׁל הַתִּקּוּנִים וְהַזֹּהַר יָחִיד וְרַבִּים מִנַּעַר וְעַד זָקֵן

מִזְּמַן אֲשֶׁר הֵצִיץ וְזָרַח אוֹר יְקָרוֹת שֶׁל שְׁנֵי מְאוֹרוֹת הַגְּדוֹלִים סֵפֶר הַתִּקּוּנִים וְסֵפֶר הַזֹּהַר קִיְּמוּ וְקִבְּלוּ הַיְּהוּדִים קְהַל עֲדַת יִשְׂרָאֵל לְהַחֲזִיק בַּלִּמּוּד הַקָּדוֹשׁ שֶׁל הַתִּקּוּנִים וְהַזֹּהַר יָחִיד וְרַבִּים מִנַּעַר וְעַד זָקֵן, וְהַגַּם דְּאֵין לְאֵל יָדָם לְהַשִּׂיג וּלְהָבִין סוֹד אֲמָרוֹת טְהוֹרוֹת שֶׁבַּסְּפָרִים הַקְּדוֹשִׁים הָאֵלֶּה אַף עַל פִּי כֵן שׁוֹתִים בַּצָּמָא אֶת דִּבְרֵיהֶם וּמִתְלַהֲבִין בִּקְרִיאָתָן מְאֹד מְאֹד.

(רַבֵּנוּ יוֹסֵף חַיִּים, הַבֶּן אִישׁ חַי, בְּהַקְדָּמַת הַתִּקּוּנִים בְּנָיָהוּ)

צְרִיכִים לְעוֹדֵד אֶת כֻּלָּם לַעֲסֹק בְּסֵפֶר הַזֹּהַר, שֶׁרַק עַל יָדוֹ תָּבוֹא הָאֱנוֹשׁוּת לַגְּאֻלָּה הָרוּחָנִית וּלְבִיאַת הַמָּשִׁיחַ, לָכֵן אָסוּר לְהִתְחַמֵּק מִלִּמּוּד הַקַּבָּלָה

הָאִסּוּר לִלְמֹד קַבָּלָה הָיָה רַק לִזְמַן קָצוּב, וּמֵעַכְשָׁו וְהָלְאָה צְרִיכִים לְעוֹדֵד אֶת כֻּלָּם לַעֲסֹק בְּסֵפֶר הַזֹּהַר, מִפְּנֵי שֶׁרַק עַל יְדֵי לִמּוּד הַזֹּהַר תָּבוֹא הָאֱנוֹשׁוּת לַגְּאֻלָּה הָרוּחָנִית וּלְבִיאַת הַמָּשִׁיחַ. וְלָכֵן אָסוּר לְהִתְחַמֵּק מִלִּמּוּד הַקַּבָּלָה.

(תֹּכֶן דִּבְרֵי הָרַב הַקָּדוֹשׁ אַבְרָהָם אֲזוּלַאי. סֵפֶר "אוֹר הַחַמָּה" בֵּאוּר עַל הַזֹּהַר, פְּרֶעמִישְׁלָא, 1896)

לוּ עַמִּי שׁוֹמֵעַ לִי, הָיוּ שׁוֹקְדִין כָּל יְמֵיהֶם לִלְמֹד סֵפֶר הַזֹּהַר וְהַתִּקּוּנִים, כִּתְבֵי מָרָן בָּלוּל עִם חֲסִידוּת וְהַקְדָּמוֹת שֶׁל מָרָן הָרַב רַבִּי יִשְׂרָאֵל בַּעַל שֵׁם זֵכֶר צַדִּיק לִבְרָכָה וְהָיוּ מְבַטְּלִין כָּל הַגְּזֵרוֹת רָעוֹת, כֵּן הַשְׁפָּעוֹת פַּשְׁטִיּוֹת, בָּנֵי חַיֵּי מְזוֹנֵי

וְהַלּוֹמֵד זָקֵן, בְּסוֹדוֹת וְרָזִין דְּאוֹרַיְתָא, רָזִין דְּעַתִּיק יוֹמִין, זָקֵן מָלֵא רַחֲמִים, דּוֹמֶה לִדְיוֹ כְּתוּבָה עַל נְיָר מָחוּק, שֶׁאֵינוֹ נֶחְקָק כָּל כָּךְ בְּמֹחוֹ וּמַחְשַׁבְתּוֹ וְיָכוֹל לִטְעוֹת בָּהֶם הַרְבֵּה, כִּי נִמְחָק חוֹזֵר כּוֹתֵב וְנִמְחָק. וְכֵן יֵשׁ הַרְבֵּה שׁוֹטִים שֶׁבּוֹרְחִים מִלִּלְמֹד רָזִין שֶׁל מָרָן הָאֲרִ"י וְסֵפֶר הַזֹּהַר אֲשֶׁר הֵם חַיֵּינוּ, וְלוּ עַמִּי שׁוֹמֵעַ לִי, בְּעִקְבוֹת מְשִׁיחָא אֲשֶׁר הָרַע וְהַמִּינוּת גּוֹבֵר, הָיוּ שׁוֹקְדִין כָּל יְמֵיהֶם לִלְמֹד סֵפֶר הַזֹּהַר וְהַתִּקּוּנִים כִּתְבֵי מָרָן בָּלוּל עִם חֲסִידוּת וְהַקְדָּמוֹת שֶׁל מָרָן הָרַב רַבִּי יִשְׂרָאֵל בַּעַל שֵׁם זֵכֶר צַדִּיק לִבְרָכָה וְהָיוּ מְבַטְּלִין כָּל הַגְּזֵרוֹת רָעוֹת וְהָיוּ מַמְשִׁיכִין שֶׁפַע וְאוֹר עַל כָּל הָעוֹלָמוֹת, כֵּן הַשְׁפָּעוֹת פַּשְׁטִיּוֹת, בָּנֵי חַיֵּי מְזוֹנֵי.

(רַבֵּינוּ הַקָּדוֹשׁ יִצְחָק אַיְזִיק יְחִיאֵל סַפְרִין מִקּוֹמַרְנָה, נוֹצֵר חֶסֶד, פֶּרֶק ד' מִשְׁנָה כ')

חַיּוּת אָדָם הַיִּשְׂרְאֵלִי תָּלוּי בְּסֵפֶר הַזֹּהַר וּבְכִתְבֵי מָרָן לִלְמֹד בִּקְדֻשָּׁה וּבְשִׂמְחָה וּבְנֹעַם וּבְיִרְאָה וְאַהֲבָה כָּל אֶחָד לְפִי הַשָּׂגָתוֹ וּקְדֻשָּׁתוֹ וְכָל יִשְׂרָאֵל קְדוֹשִׁים

טַעֲמוּ וּרְאוּ כִּי טוֹב הֲוַיָּ"ה מַמָּשׁ, חַיּוּת אָדָם הַיִּשְׂרְאֵלִי תָּלוּי בְּסֵפֶר הַזֹּהַר וּבְכִתְבֵי מָרָן לִלְמֹד בִּקְדֻשָּׁה וּבְשִׂמְחָה וּבְנֹעַם וּבְיִרְאָה וְאַהֲבָה כָּל אֶחָד לְפִי הַשָּׂגָתוֹ וּקְדֻשָּׁתוֹ וְכָל יִשְׂרָאֵל קְדוֹשִׁים כוּ'.

(רַבֵּינוּ הַקָּדוֹשׁ יִצְחָק אַיְזִיק יְחִיאֵל סַפְרִין מִקּוֹמַרְנָה, נוֹצֵר חֶסֶד, פֶּרֶק ד' מִשְׁנָה כ')

רַבֵּינוּ נַחְמָן מִבְּרֶסְלֶב זְכוּתוֹ יָגֵן עָלֵינוּ אָמֵן בְּמֵרוֹן - צִוָּה שָׁם לִבְנֵי הַנְּעוּרִים לוֹמַר זֹהַר

בְּבוֹאָם לִמְעָרַת רַבִּי שִׁמְעוֹן בֶּן יוֹחַאי אֲזַי בְּנֵי הַנְּעוּרִים עָסְקוּ בִּתְפִלָּה וּבְלִמּוּד זֹהַר כַּאֲשֶׁר פָּקַד עֲלֵיהֶם הוּא זִכְרוֹנוֹ לִבְרָכָה, וּמִמֶּנּוּ לֹא רָאוּ שׁוּם דָּבָר, רַק הָיָה שָׂמֵחַ עַד מְאֹד. וּבְכָל עֵת בָּא אֵצֶל הָאִישׁ שֶׁהָיָה עִמּוֹ וְאָמַר לוֹ: אַשְׁרֶיךָ וְכוּ', וּבַלַּיְלָה הָלַךְ מֵחֶדֶר לְחֶדֶר, וְהִזְהִיר אוֹתָם לוֹמַר זֹהַר וְכוּ' וְכַיּוֹצֵא, וְהוּא בְּעַצְמוֹ לֹא אָמַר כְּלוּם, רַק הָיָה הוֹלֵךְ וּמְנַגֵּן בְּעַצְמוֹ וְהָיָה בְּשִׂמְחָה גְּדוֹלָה עַד אוֹר הַיּוֹם, וּכְשֶׁהֵאִיר הַיּוֹם עָמַד בְּטַלִּית וּתְפִלִּין וְהִתְפַּלֵּל כַּמָּה שָׁעוֹת.

(סֵפֶר שִׁבְחֵי הָרַ"ן מִבְּרֶסְלֶב אוֹת יט)

לָמַד בְּקַטְנוּתוֹ סִפְרֵי הַזֹּהַר וְתִקּוּנִים וְכָל כִּתְבֵי הָאֲרִ"י זִכְרוֹנוֹ לִבְרָכָה

הָיָה מַתְמִיד בְּלִמּוּדוֹ מְאֹד וְלָמַד, וְלָמַד הַרְבֵּה מְאֹד שַׁ"ס וּפוֹסְקִים וְתַנַ"ךְ וְ"עֵין יַעֲקֹב", וְסִפְרֵי הַזֹּהַר וְתִקּוּנִים וְכָל כִּתְבֵי הָאֲרִ"י זִכְרוֹנוֹ לִבְרָכָה, וּשְׁאָר סְפָרִים הַרְבֵּה מְאֹד וְסִפְרֵי מוּסָר הַרְבֵּה מְאֹד.

(סֵפֶר שִׁבְחֵי הָרַ"ן מִבְּרֶסְלֶב אוֹת ז)

בְּלִמּוּד זֹהַר וְכִתְבֵי הָאֲרִ"י זִכְרוֹנוֹ לִבְרָכָה, הָיָה בּוֹכֶה הַרְבֵּה עַד שֶׁזָּכָה לְהָבִין

סִפֵּר שֶׁכָּל לִמּוּדוֹ בָּא לוֹ בִּיגִיעָה גְּדוֹלָה, כִּי בִּתְחִלָּה הָיָה לוֹמֵד מִשְׁנָיוֹת, וְלֹא הָיָה מֵבִין לִמּוּדוֹ, וְהָיָה בּוֹכֶה הַרְבֵּה לִפְנֵי הַשֵּׁם יִתְבָּרַךְ שֶׁיָּאִיר עֵינָיו. וְהָיָה בּוֹכֶה וּבוֹכֶה כָּל כָּךְ עַד שֶׁזָּכָה שֶׁיּוּכַל לִלְמֹד מִשְׁנָיוֹת, וְכֵן אַחַר כָּךְ לָמַד שְׁאָר סְפָרִים וְלֹא הָיָה מֵבִין גַּם כֵּן וְהָיָה בּוֹכֶה וּבוֹכֶה גַּם כֵּן הַרְבֵּה מְאֹד עַד שֶׁזָּכָה לַהֲבִינָם. וְכֵן בְּלִמּוּד זֹהַר וְכִתְבֵי הָאֲרִ"י זִכְרוֹנוֹ לִבְרָכָה הָיָה בּוֹכֶה גַּם כֵּן הַרְבֵּה עַד שֶׁזָּכָה לְהָבִין.

(סֵפֶר שִׁבְחֵי הָרַ"ן מִבְּרֶסְלֶב אוֹת ח)

בַּדּוֹר הַזֶּה שֶׁהַמִּינוּת גּוֹבֵר צְרִיכִין לִלְמֹד עִם תִּינוֹק בֶּן תִּשְׁעָה שָׁנִים סֵפֶר הַזֹּהַר וְהַתִּקּוּנִים

וְלוּ עַמִּי שׁוֹמֵעַ לִי בַּדּוֹר הַזֶּה שֶׁהַמִּינוּת גּוֹבֵר הָיוּ לוֹמְדִין עִם תִּינוֹק בֶּן תִּשְׁעָה שָׁנִים סֵפֶר הַזֹּהַר וְהַתִּקּוּנִים לַהֲגוֹת בָּהֶם וְהָיָה יִרְאַת חֶטְאוֹ קוֹדֶמֶת לְחָכְמָתוֹ וְיִתְקַיֵּם. וְכָךְ הָיָה רוֹכֵשׁ יִרְאַת שָׁמַיִם בִּמְקוֹם חָכְמָה חִיצוֹנִית.

(רַבֵּינוּ הַקָּדוֹשׁ יִצְחָק אַיְזִיק יְחִיאֵל סַפְרִין מִקּוֹמַרְנָה, נוֹצֵר חֶסֶד, פֶּרֶק ד' מִשְׁנָה כ')

לִמּוּד סֵפֶר הַזֹּהַר נִשְׂגָּב מְאֹד, אֲפִלּוּ אִם שׁוֹגֶה בּוֹ שְׁגִיאוֹת הַרְבֵּה הוּא חָשׁוּב לִפְנֵי הַקָּדוֹשׁ בָּרוּךְ הוּא וְדוֹמֶה לְתִינוֹק קָטָן שֶׁאֵינוֹ יוֹדֵעַ דַּבֵּר וּמְדַבֵּר חֲצָיִין שֶׁל תֵּבוֹת בְּלַעֲגֵי שָׂפָה, וְאָבִיו וְאִמּוֹ יִצְחֲקוּ לוֹ יִשְׂמְחוּ לְקוֹלוֹ, כָּךְ יוֹשֵׁב בַּשָּׁמַיִם יִשְׂחַק וְיִשְׂמַח אֲפִלּוּ אֵין דַּעְתּוֹ מַשֶּׂגֶת.

לִמּוּד סֵפֶר הַזֹּהַר נִשְׂגָּב מְאֹד לְטַהֵר וּלְקַדֵּשׁ הַנֶּפֶשׁ, וַאֲפִלּוּ אִי לֹא יָדַע מַאי קָאָמַר וְשׁוֹגֶה בּוֹ שְׁגִיאוֹת הַרְבֵּה הוּא חָשׁוּב לִפְנֵי הַקָּדוֹשׁ בָּרוּךְ הוּא כְּדִכְתִיב (שִׁיר הַשִּׁירִים א, ד) וְדִגְלוֹ עָלַי אַהֲבָה וְכוּ', הָא לְמָה הַדָּבָר דּוֹמֶה, לְתִינוֹק קָטָן שֶׁאֵינוֹ יוֹדֵעַ דַּבֵּר וּמְדַבֵּר חֲצָיִין שֶׁל תֵּבוֹת בְּלַעֲגֵי שָׂפָה, וְאָבִיו וְאִמּוֹ יִצְחֲקוּ לוֹ יִשְׂמְחוּ לְקוֹלוֹ, כָּךְ יוֹשֵׁב בַּשָּׁמַיִם יִשְׂחַק וְיִשְׂמַח כְּשֶׁהָאִישׁ הַיִּשְׂרְאֵלִי יֵשׁ לוֹ חִבָּה בַּתּוֹרָה וְרוֹצֶה לִלְמֹד אַךְ אֵין דַּעְתּוֹ מַשֶּׂגֶת.

(פֶּלֶא יוֹעֵץ, עֵרֶךְ זֹהַר)

נְעָרִים קְטַנִּים יִלְמְדוּ מִסּוֹד הַשֵּׁם

רַבִּי שִׁמְעוֹן בֶּן יוֹחַאי בְּעַצְמוֹ אָמַר, שֶׁנְּעָרִים קְטַנִּים יִלְמְדוּ מִסּוֹד הַשֵּׁם.

(אוֹר הַחַמָּה)

כָּל אַחֵינוּ בֵּית יִשְׂרָאֵל יִקְבְּעוּ לִמּוּד בְּסֵפֶר הַזֹּהַר הַקָּדוֹשׁ יַחַד עָשִׁיר וְאֶבְיוֹן קָטֹן וְגָדוֹל שָׁם הוּא

הָבָה נְקַוֶּה כִּי בְּאֹפֶן כָּזֶה כָּל אַחֵינוּ בֵּית יִשְׂרָאֵל יִקְבְּעוּ לִמּוּד בְּסֵפֶר הַזֹּהַר הַקָּדוֹשׁ יַחַד עָשִׁיר וְאֶבְיוֹן קָטֹן וְגָדוֹל שָׁם הוּא.

(הַקְדָּמַת הָרַבָּנִים לְזֹהַר דְּפוּס גֶּ'רְבָּה)

מַה טּוֹב וּמַה נָּעִים אִם יִשְׁתַּדְּלוּ לִקְבֹּעַ חֲבוּרוֹת לְלִמּוּד הַזֹּהַר בִּפְרָט לְעֵת כָּזֹאת אֲשֶׁר נִיצוֹצֵי הַגְּאֻלָּה הֵחֵלּוּ לִפְרֹחַ עָלֵינוּ לְהִשְׁתַּדֵּל בַּלִּמּוּד הַקָּדוֹשׁ הַזֶּה הַמְסֻגָּל לְבִיאַת מְשִׁיחַ צִדְקֵנוּ

וּמַה טּוֹב וּמַה נָּעִים אִם יִשְׁתַּדְּלוּ לִקְבֹּעַ חֲבוּרוֹת לְלִמּוּד הַזֹּהַר וּבִפְרָט לְעֵת כָּזֹאת אֲשֶׁר נִיצוֹצֵי הַגְּאֻלָּה הֵחֵלּוּ לִפְרֹחַ עָלֵינוּ לְהִשְׁתַּדֵּל בַּלִּמּוּד הַקָּדוֹשׁ הַזֶּה הַמְסֻגָּל לְבִיאַת מְשִׁיחַ צִדְקֵנוּ כַּאֲשֶׁר דִּבֵּר בְּקָדְשׁוֹ אֵלִיָּהוּ הַנָּבִיא זָכוּר לְטוֹב לְרַעְיָא מְהֵימְנָא דִּבְהַאי סֵפֶר הַזֹּהַר יִתְפָּרְקוּן מִן גָּלוּתָא וּבֵיהּ יִפְּקוּן מִן גָּלוּתָא. וְהַשֵּׁם יָחִישׁ גְּאֻלָּתֵנוּ בְּבִיאַת מְשִׁיחַ צִדְקֵנוּ בַּעֲגָלָא וּבִזְמַן קָרִיב בִּמְהֵרָה בְּיָמֵינוּ אָמֵן.

(הַקְדָּמַת הָרַבָּנִים לְזֹהַר דְּפוּס גֶּ'רְבָּה)

כָּל יִשְׂרָאֵל מְחֻיָּבִים לִלְמֹד בְּסֵפֶר הַתּוֹרָה שֶׁל רַשְׁבִּ"י, אֶחָד גָּאוֹן, אֶחָד רַב גָּדוֹל, אֶחָד חָכָם, אֶחָד הָמוֹן, אֶחָד קָטָן שֶׁהִגִּיעַ לְחִנּוּךְ

אֲשֶׁר עַל כֵּן כָּל יִשְׂרָאֵל מְחֻיָּבִים לִלְמֹד בְּסֵפֶר הַתּוֹרָה הַזֶּה שֶׁל רַשְׁבִּ"י, אֶחָד גָּאוֹן, אֶחָד רַב גָּדוֹל, אֶחָד חָכָם, אֶחָד הָמוֹן, אֶחָד קָטָן שֶׁהִגִּיעַ לְחִנּוּךְ, בְּעִתִּים מְזֻמָּנִים וּמֻכְשָׁרִים אֲשֶׁר הֵמָּה מְסֻדָּרִים דְּבַר יוֹם בְּיוֹמוֹ מֵרֹאשׁ חֹדֶשׁ אֱלוּל עַד מִנְחַת יוֹם הַכִּפּוּרִים נֶחְתַּם עֵת עֲקֵדַת יִצְחָק לְקָרֵב הַגְּאֻלָּה וְיִהְיוּ נִצּוֹלִים מִכָּל פְּגָעִים רָעִים.

(תִּקּוּנֵי הַזֹּהַר, כְּגַן הַיָּרָק הַקְדָּמַת הַמְחַבֵּר)

מִקְּטַנִּים עַד גְּדוֹלִים חַיָּבִים לִלְמֹד זֹהַר הַקָּדוֹשׁ

הַתּוֹרָה נִתְּנָה לִלְמֹד וּלְלַמֵּד בִּכְדֵי שֶׁכֻּלָּם יוֹדְעִים מִקְּטַנִּים עַד גְּדוֹלִים דַּעַת הַשֵּׁם, וְגַם מָצִינוּ בְּהַרְבֵּה סִפְרֵי מְקֻבָּלִים שֶׁמַּזְהִירִים עַל לִמּוּד חָכְמָה זוֹ שֶׁכָּל אָדָם חַיָּב לִלְמֹד אוֹתָהּ.

(רַבִּי יִצְחָק בֶּן צְבִי אַשְׁכְּנַזִּי, טָהֳרַת הַקֹּדֶשׁ, קמ"ז)

הַלְוַאי לֹא הָיוּ מְקִלִּין גְּדוֹלֵי הַדּוֹר בְּלִמּוּד הַחָכְמָה הַקְּדוֹשָׁה - וְהַלְּוַאי הָיוּ מְלַמְּדִין דֶּרֶךְ לְתַלְמִידֵיהֶם לַעֲסֹק בַּחָכְמָה הַלָּזוֹ

וְאוֹמֵר אֲנִי, הַלְוַאי שֶׁלֹּא הָיוּ מְקִלִּין גְּדוֹלֵי הַדּוֹר בְּלִמּוּד הַחָכְמָה הַקְּדוֹשָׁה וְהַלְוַאי הָיוּ מְלַמְּדִין דֶּרֶךְ לְתַלְמִידֵיהֶם לַעֲסֹק בַּחָכְמָה הַלָּזוֹ, אֲזַי בְּוַדַּאי לֹא הָיָה שׁוּם הֲרָמַת רֹאשׁ לַחָכְמוֹת הַחִיצוֹנִיּוּת וְהָיוּ כָּל הַחָכְמוֹת נִדְחִים מִפָּנֶיהָ כְּמוֹ שֶׁנִּדְחֶה הַחֹשֶׁךְ מִפְּנֵי הָאוֹר. אַךְ שֶׁעֲווֹנוֹתָיו גָּרְמוּ שֶׁגַּם כַּמָּה וְכַמָּה מִצַּדִּיקֵי הַדּוֹר סָגְרוּ אֶת דַּלְתֵי הַחָכְמָה בִּפְנֵי פִּרְחֵי הַכְּהֻנָּה וְאָמְרוּ שֶׁלֹּא יִלְמְדוּ עַד שֶׁיִּהְיוּ בַּעֲלֵי מַדְרֵגָה וְרוּחַ הַקֹּדֶשׁ וְהִנֵּה עֲבוּר זֶה נִשְׁאַרְנוּ עֲרֻמִּים מִן הַחָכְמָה הַקְּדוֹשָׁה וְנִתְגַּבֵּר בַּעֲווֹנוֹתֵינוּ הָרַבִּים חַשְׁכוּת הַחָכְמוֹת הַחִיצוֹנִיּוֹת הַכְּסִיל בַּחֹשֶׁךְ הוֹלֵךְ וּבִמְהֵרָה בְּיָמֵינוּ "וַיֹּאמֶר אֱלֹקִים יְהִי אוֹר" וְיָאֵר לָנוּ.

(מוֹרֵנוּ הָרַב צְבִי אֱלִימֶלֶךְ מִדִּינוֹב, מַעְיַן גַּנִּים, פֶּרֶק א' אוֹת ה')

מִי יִתֵּן שֶׁיַּתְחִילוּ לִלְמֹד עִם הַצֹּאן קְדוֹשִׁים כְּשֶׁהֵם עֲדַיִן בְּנֵי 9- 10 שָׁנִים, סֵפֶר הַזֹּהַר הַקָּדוֹשׁ, וְיִהְיֶה בְּוַדַּאי הַגְּאֻלָּה בְּקָרוֹב בְּלִי שׁוּם חֶבְלֵי מָשִׁיחַ

מִי יִתֵּן וְהָיָה שֶׁיַּתְחִילוּ לִלְמֹד עִם הַצֹּאן קְדוֹשִׁים כְּשֶׁהֵם עֲדַיִן בְּקַטְנוּתָם בֶּן ט' וְי' שָׁנִים סֵפֶר הַזֹּהַר הַקָּדוֹשׁ... וְהָיוּ בְּוַדַּאי הַגְּאֻלָּה בְּקָרוֹב בְּלִי שׁוּם חֶבְלֵי מָשִׁיחַ.

(סֵפֶר סְגֻלַּת יִשְׂרָאֵל לְהַגָּאוֹן הַצַּדִּיק רַבִּי שַׁבְּתַי לִיפְשִׁיץ - מַעֲרֶכֶת ז' אוֹת ה')



רִמְזֵי "זָהֳרֵי חַמָּה"

אַל תִּשְׂמְחִי אֹיַבְתִּי לִי, כִּי נָפַלְתִּי קָמְתִּי, כִּי אֵשֵׁב בַּחֹשֶׁךְ, הַשֵּׁם אוֹר לִי. (מִיכָה ז, ח)

אוֹר לִי - לוּרְיָא
אוֹר (עִם הַכּוֹלֵל) - 208
יִצְחָק - 208
נָפַלְתִּי - 570
צְפָת - 570
קָמְתִּי - 550
כִּי אֵשֵׁב - 335
רַבִּי חַיִּים וִיטַל - 335
בַּחֹשֶׁךְ – 330
שְׁנַת ש"ל – 330 - בָּא הָאֲרִ"י זִכְרוֹנוֹ לִבְרָכָה רַבִּי יִצְחָק לוּרְיָא לִצְפָת
אַל תִּשְׂמְחִי אֹיַבְתִּי לִי

בֵּין יוֹם פְּטִירַת משֶׁה רַבֵּינוּ עָלָיו הַשָּׁלוֹם לְבֵין יוֹם פְּטִירַת הָרַבִּי שִׁמְעוֹן בֶּן יוֹחַאי י"ח אִיָּר יֶשְׁנָם 70 יוֹם לְרַמֵּז שֶׁהָרַבִּי שִׁמְעוֹן בֶּן יוֹחַאי בָּא לְגַלּוֹת אֶת סוֹד סִתְרֵי תּוֹרָה, וְזֶה שִׂמְחַת הַקָּדוֹשׁ בָּרוּךְ הוּא הֲכִי הַגְּדוֹלָה, כִּי תּוֹרַת הַסּוֹד הוּא תּוֹרָה לִשְׁמָהּ, וְזֶהוּ הַשִּׂמְחָה הַגְּדוֹלָה שֶׁל לַ"ג בָּעֹמֶר, מַה שֶּׁאֵין כֵּן בְּשִׁבְעָה בַּאֲדָר.

(אוֹר יִצְחָק פֶּרֶק א' – מִתַּלְמִידֵי הַבֶּן אִישׁ חַי זֵכֶר צַדִּיק לִבְרָכָה)



קוּנְטְרֵס

"מִי גִּלָּה רָ"ז זֶה לְבָנַי"

הַדְפָּסַת סֵפֶר הַקָּדוֹשׁ "אוֹר הַזֹּהַר"

הוֹצָאָה שְׁלִישִׁית עִם הוֹסָפוֹת וְתִקּוּנִים

לְרֶגֶל הַתְחָלַת מַחֲזוֹר הַגָּדוֹל רָ"ז [בְּגִימַטְרִיָּא אוֹ"ר]
שֶׁל הַמָּאוֹר הַגָּדוֹל לְמֶמְשֶׁלֶת הַיּוֹם

בִּרְכַּת הַחַמָּה - עֶרֶב פֶּסַח שְׁנַת תשס"ט לפ"ק

עַכְשָׁו הַזְּמַן לְהַתְחִיל לִלְמֹד סֵפֶר הַזֹּהַר וְתִקּוּנִים

וְעַל יְדֵי לִמּוּד "הַזֹּהַר הַיּוֹמִי" מִדֵּי יוֹם בְּיוֹמוֹ יִתְקַיֵּם "וּלְכָל בְּנֵי יִשְׂרָאֵל הָיָה אוֹ"ר בְּמוֹשְׁבוֹתָם"

אוֹ"ר בְּגִימַטְרִיָּא רָ"ז

אוֹ"ר אִיהוּ רָ"ז כוּ', דְּהַהוּא אוֹר דְאִתְּמַר בֵּיהּ וּלְכָל בְּנֵי יִשְׂרָאֵל הָיָה אוֹר בְּמוֹשְׁבוֹתָם, כְּגַוְנָא דָּא בְּגָלוּתָא בַתְרָאָה (הַיְּאוֹרָה) הַזּוֹהַר בֵּיהּ הָוָה רָ"ז, [אַתְוָון הַזֹּהַ"ר הִנֵּהוּ אַתְוָון הו"ה רָ"ז] דְּאִיהוּ אוֹר דְּפוּרְקָנָא בַתְרַיְיתָא, לְקַיֵּם כִּימֵי צֵאתְךָ מֵאֶרֶץ מִצְרָיִם אַרְאֶנּוּ נִפְלָאוֹת.

(תִּקּוּנֵי זֹהַר תִּקּוּן כ"א - דַּף נג:)

רַשְׁבִּ"י גִּלָּה וּפָתַח הָע' פָּנִים שֶׁבְּמִלַּת בְּרֵאשִׁי"ת, וְקָרָא אוֹתָם תִּקּוּנֵי זֹהַר, מִפְּנֵי שֶׁהוּא לְשׁוֹן אוֹר, וְאוֹ"ר גִּימַטְרִיָּא רָ"ז, וְהוּא הָאוֹר הַגָּנוּז שֶׁגְּנָזוֹ הַקָּדוֹשׁ בָּרוּךְ הוּא בַּתּוֹרָה וְכוּ', שֶׁעַל יְדֵי זֶה יִהְיֶה בִּיכֹלֶת הָאָדָם לְתַקֵּן כָּל מַה שֶּׁעָבַר עָלָיו עַל יְדֵי תְּשׁוּבָה, וְעַל יְדֵי זֶה יְבָרֵךְ אוֹתוֹ הַשֵּׁם יִתְבָּרַךְ שֶׁיִּהְיֶה חֲטָאֵיכֶם כַּשָּׁנִים הַלָּלוּ, שֶׁסְּדוּרוֹת וּבָאוֹת מִשֵּׁשֶׁת יְמֵי בְּרֵאשִׁית, וְאָז כַּשֶּׁלֶג יַלְבִּינוּ.

(פְּרִי צַדִּיק לְרַבֵּינוּ צָדוֹק הַכֹּהֵן מִלּוּבְּלִין זְכוּתוֹ יָגֵן עָלֵינוּ, סִימָן ח' דַּף נא.)

וְזֶהוּ עַצְמוֹ הָיְתָה עִקַּר כַּוָּנַת רַבִּי שִׁמְעוֹן בֶּן יוֹחַאי בְּחִבּוּר סֵפֶר הַזֹּהַר, לִהְיוֹת הַשְּׁכִינָה בְּגָלוּת בְּאֶפֶס שֶׁפַע בְּאֵין תּוֹמֵךְ וְאֵין עוֹזֵר, וְרָצָה לְיַחֲדָהּ עִם הַתִּפְאֶרֶ"ת יִחוּד מוּעָט עַל יְדֵי חִבּוּר זֶה בַּמֶּה שֶׁהָיָה הוּא עִם חֲבֵרָיו עוֹסְקִים בַּסּוֹד, שֶׁזֶּה גּוֹרֵם לְיַחֵד קוּדְשָׁא בְּרִיךְ הוּא וּשְׁכִינְתֵּי' עַל יְדֵי הַסּוֹד שֶׁהוּא רָ"ז דְּהַיְנוּ אוֹ"ר, וְגַם עַל יְדֵי חִבּוּר זֶה הוּא בִּטּוּל הַקְּלִפּוֹת וְקַלּוּת הַגָּלוּת וְהַשְׁבָּתַת קִטְרוּגָם שֶׁהֵם לוֹחֲמוֹת בְּכָל עֵת וּבְכָל שָׁעָה נֶגֶד הַשֵּׁם וְנֶגֶד שְׁכִינָתוֹ וְנֶגֶד בָּנָי' שֶׁהֵם יִשְׂרָאֵל הַנְּתוּנִים בְּגָלוּת בֵּין הָאֻמּוֹת הַנִּקְרָאִים חֵיוָן, חֵיוָן בִּישִׁין וְדֻבִּין דְּאָכְלִין עָנָא שֶׁהֵם יִשְׂרָאֵל, וְעֵסֶק הַתּוֹרָה נִקְרָא הַקֶּלַע וְהַחֶרֶב וְהָרֹמַח, וְהֵם בְּחִינַת הַסּוֹדוֹת לְהַצִּילָם מֵרָעָתָם בְּחִבּוּר זֶה כוּ', וְהַסֵּפֶר הַזֶּה עָתִיד לְהִתְפַּרְסֵם בִּימֵי מַלְכָּא מְשִׁיחָא. וְהִנֵּה כָּל אוֹתָם שֶׁיִּזְכּוּ אֵלָיו יִזְכּוּ לִגְאֻלָּה בְּעֶזְרַת הַשֵּׁם, וּבַהַשֵּׁם בָּטַחְנוּ שֶׁנִּהְיֶה בִּכְלַל הַזּוֹכִים, אָמֵן כֵּן יְהִי רָצוֹן.

(הַקְדָּמָה הַשְּׁנִיָּה לַסֵּפֶר אוֹר הַחַמָּה)

וְדַע כִּי עִקַּר כַּוָּנַת הָרַבִּי שִׁמְעוֹן בֶּן יוֹחַאי עָלָיו הַשָּׁלוֹם בְּחִבּוּר הַזֹּהַר הָיָה לָהּ לִהְיוֹת הַשְּׁכִינָה בְּגָלוּת בְּאֶפֶס שֶׁפַע בְּאֵין תּוֹמֵךְ וּבְאֵין עוֹזֵר לָהּ, וְרָצָה לַעֲשׂוֹת לָהּ סֶמֶךְ לְיַחֲדָהּ בְּבַעֲלָהּ יִחוּד גָּמוּר עַל יְדֵי הַחִבּוּר הַזֹּהַר כַּמָּה שֶׁהָיָה הוּא וַחֲבֵרָיו עוֹסְקִים בְּסוֹדוֹת הַתּוֹ' שֶׁזֶּהוּ גּוֹרֵם לְיַחֵד קוּדְשָׁא בְּרִיךְ הוּא וּשְׁכִינְתָּא עַל יְדֵי הַסּוֹד שֶׁהוּא סוֹד רָ"ז בְּגִימַטְרִיָּא אוֹ"ר, וְגַם עַל יְדֵי הַחִבּוּר הַהוּא יִהְיֶה בִּטּוּל הַקְּלִפּוֹת וְקַלּוּת הַגָּלוּת וְהַשְׁבָּתַת הַקִּטְרוּגִים אֲשֶׁר הַחִיצוֹנִים לוֹהֲטִים בְּכָל עֵת וּבְכָל שָׁעָה נֶגֶד מִדַּת הַקְּדֻשָּׁה וְהַשֵּׁמוֹת הַקְּדוֹשִׁים הֵם בְּסוֹד הַשְּׁכִינָה וְנֶגֶד בְּנֵי יִשְׂרָאֵל הַנְּתוּנִים בְּגָלוּת בֵּין אֻמּוֹת הָעוֹלָם הַנִּקְרָא חֵיוָן בִּישִׁין אֲרָיוֹת וְדֻבִּין וְכוּ', וְהָעוֹסֵק בַּתּוֹרָה נִקְרָא קֶלַע וְחֶרֶב וְרֹמַח, וְהֵם בְּחִינַת סוֹדוֹת כְּדֵי לְהַצִּילָם מֵרָעָתָם עַל יְדֵי חִבּוּר זֶה כַּנִּזְכַּר, וְסֵפֶר זֶה עָתִיד לְהִתְגַּלּוֹת בִּימֵי מַלְכָּא מְשִׁיחָא כְּדֵי לִתֵּן סַעֲדָא לִשְׁכִינְתָּא. וְהִנֵּה כָּל אֵלּוּ שֶׁיִּזְכּוּ אֵלָיו יִזְכּוּ לִגְאֻלָּה כִּי עֲבוֹדָה זוֹ הַמּוּעֶטֶת בַּזְּמַן הַזֶּה הוּא יוֹתֵר חָשׁוּב מִכָּל אֵילֵי נְבָיוֹת שֶׁהָיָה בִּזְמַן שֶׁהָיָה בֵּית הַמִּקְדָּשׁ קַיָּם.

(חֶסֶד לְאַבְרָהָם מַעְיָן רִאשׁוֹן נָהָר כ"ד)

כָּל הַתּוֹרָה כֻּלָּהּ חֵלֶק הַנִּגְלֶה וְהַנִּסְתָּר הַכֹּל אַחְדוּת אֶחָד, וְהַדּוֹחֶה חֵלֶק הַנִּסְתָּר שֶׁאֵינוֹ חָפֵץ בָּהּ, דּוֹחֶה כֻּלָּהּ וְנֶעֱנָשׁ, כִּי הַדּוֹחֶה חֵלֶק מִן הָאַחְדוּת כְּאִלּוּ דּוֹחֶה כֻּלּוֹ. וּמִכָּל שֶׁכֵּן הַמַּלְעִיג עַל דִּבְרֵי חֲכָמִים הָעוֹסְקִים בְּחָכְמָה זוֹ לְהַשְׁפִּיעַ לְהַשְּׁכִינָה, כְּמוֹ שֶׁכָּתַב בְּסֵפֶר הַקָּנֶה לוּ חָכְמוּ יַשְׂכִּילוּ זֹאת, כִּי הַלּוֹמֵד כָּל הַתּוֹרָה כֻּלָּהּ לֹא נִקְרָא חָכָם רַק לַמְדָן, כִּי אִם הַלּוֹמֵד כְּדֵי לְהַשְׁפִּיעַ לַמִּדָּה הַנִּקְרֵאת זֹא"ת וְכוּ'.

וְזֶה שֶׁכָּתַב הַנֵּעוֹר בַּלַּיְלָה, הַיְנוּ שֶׁהוּא נֵעוֹר וְעוֹסֵק רַק בִּלְבוּשֵׁי הַתּוֹרָה בַּחֵלֶק הַנִּגְלֶה הַנִּקְרָא לַיְלָה כַּיָּדוּעַ, וְאֵינוֹ חָפֵץ בְּאוֹ"ר הַתּוֹרָה, כִּי אוֹ"ר גִּימַטְרִיָּה רָ"ז, הַיְנוּ בְּרָזֵי הַתּוֹרָה וְסוֹדוֹתֶיהָ, שֶׁזֶּהוּ בְּחִינַת תּוֹרַת הַשֵּׁם שֶׁנִּקְרָא יוֹם, הֲרֵי זֶה דּוֹמֶה כְּאִלּוּ דּוֹחֶה אֶת הָאַחְדוּת כֻּלּוֹ וּמִתְחַיֵּב בְּנַפְשׁוֹ, מַה שֶּׁאֵין כֵּן אִם חָפֵץ גַּם בַּחֵלֶק הַנִּסְתָּר שֶׁבַּתּוֹרָה הַגַּם שֶׁאִי אֶפְשָׁר לוֹ לְהַשִּׂיגוֹ, עַל זֶה נֶאֱמַר כִּי אִם בְּתוֹרַת הַשֵּׁם חֶפְצוֹ, וּכְמוֹ שֶׁפֵּי' הָאַלְשֵׁיךְ, וּכְאִלּוּ הִשִּׂיג גַּם חֵלֶק זֶה שֶׁבַּתּוֹרָה, כִּי הַתּוֹפֵס חֵלֶק מִן הָאַחְדוּת כְּאִלּוּ תּוֹפֵס כֻּלּוֹ כוּ'.

(תּוֹלְדוֹת יַעֲקֹב יוֹסֵף פָּרָשַׁת קְדוֹשִׁים (מֵהָרַב הַקָּדוֹשׁ רַבִּי יַעֲקֹב יוֹסֵף כ"ץ מִפּוֹלְנָאָה, מִתַּלְמִידֵי הַבַּעַל שֵׁם טוֹב) וְכֵן כָּתוּב בְּסִפְרוֹ כְּתֹנֶת פַּסִּים פָּרָשַׁת קְדוֹשִׁים)

רַבִּי שִׁמְעוֹן בֶּן יוֹחַאי גִּלָּה וּפָתַח הָע' פָּנִים שֶׁבְּמִלַּת בְּרֵאשִׁי"ת, וְקָרָא אוֹתָם תִּקּוּנֵי זֹהַר, מִפְּנֵי שֶׁהוּא לְשׁוֹן אוֹר, וְאוֹ"ר גִּימַטְרִיָּא רָ"ז, וְהוּא הָאוֹר הַגָּנוּז שֶׁגְּנָזוֹ הַקָּדוֹשׁ בָּרוּךְ הוּא בַּתּוֹרָה וְכוּ', שֶׁעַל יְדֵי זֶה יִהְיֶה בִּיכֹלֶת הָאָדָם לְתַקֵּן כָּל מַה שֶּׁעָבַר עָלָיו עַל יְדֵי תְּשׁוּבָה, וְעַל יְדֵי זֶה יְבָרֵךְ אוֹתוֹ הַשֵּׁם יִתְבָּרַךְ שֶׁיִּהְיֶה חֲטָאֵיכֶם כַּשָּׁנִים הַלָּלוּ, שֶׁסְּדוּרוֹת וּבָאוֹת מִשֵּׁשֶׁת יְמֵי בְּרֵאשִׁית, וְאָז כַּשֶּׁלֶג יַלְבִּינוּ.

וְלָכֵן נוֹהֲגִין יִשְׂרָאֵל לִלְמֹד בְּסֵפֶר הַתִּקּוּנִים בְּחֹדֶשׁ אֱלוּל וַעֲשֶׂרֶת יְמֵי תְּשׁוּבָה, שֶׁאֵלּוּ הָאַרְבָּעִים יוֹם הֵם יְמֵי רָצוֹן שֶׁאָז נִתְּנוּ הַלּוּחוֹת שְׁנִיּוֹת לְמֹשֶׁה רַבֵּינוּ עָלָיו הַשָּׁלוֹם עִם כָּל הַדִּבְרֵי תּוֹרָה, וּלְתַקֵּן הַכֹּל עַל יְדֵי תְּשׁוּבָה.

(פְּרִי צַדִּיק לְרַבֵּינוּ צָדוֹק הַכֹּהֵן מִלּוּבְּלִין זְכוּתוֹ יָגֵן עָלֵינוּ, סִימָן ח' דַּף נ"א עַמּוּד א)

הַנֵּעוֹר בַּלַּיְלָה, הַיְנוּ שֶׁהוּא נֵעוֹר וְעוֹסֵק רַק בִּלְבוּשֵׁי הַתּוֹרָה בַּחֵלֶק הַנִּגְלֶה הַנִּקְרָא לַיְלָ"ה כַּיָּדוּעַ, וְאֵינוֹ חָפֵץ מֵאוֹר הַתּוֹרָה, כִּי אוֹ"ר גִּימַטְרִיָּא רָ"ז, הַיְנוּ בְּרָזֵי הַתּוֹרָה וְסוֹדוֹתֶיהָ, שֶׁזֶּהוּ בְּחִינַת תּוֹרַת הַשֵּׁם שֶׁנִּקְ' יוֹ"ם, הֲרֵי זֶה דּוֹמֶה כְּאִלּוּ דּוֹחֶה אֶת הָאַחְדוּת כֻּלּוֹ וּמִתְחַיֵּב בְּנַפְשׁוֹ. מַה שֶּׁאֵין כֵּן אִם חָפֵץ גַּם תּוֹרַת הַנִּסְתָּר, הַגַּם שֶׁאִי אֶפְשָׁר לוֹ לְהַשִּׂיגוֹ, עַל זֶה נֶאֱמַר כִּי אִם בְּתוֹרַת הַשֵּׁם חֶפְצוֹ, וּכְמוֹ שֶׁפֵּי' הָאַלְשֵׁיךְ הַקָּדוֹשׁ, וּכְאִלּוּ הִשִּׂיג גַּם חֵלֶק זֶה שֶׁבַּתּוֹרָה, כִּי הַתּוֹפֵס חֵלֶק מִן הָאַחְדוּת כְּאִלּוּ תּוֹפֵס כֻּלּוֹ וְכוּ'.

(כְּתֹנֶת פַּסִּים פָּרָשַׁת קְדוֹשִׁים)

עִקַּר הַגְּאֻלָּה הוּא מֵרָזֵי דְּאוֹרַיְתָא, כִּי אוֹ"ר גִּימַטְרִיָּה רָ"ז, וְזֶה נִקְרָא כֵּ"ן שֶׁגִּימַטְרִיָּה סוֹ"ד מִיסוֹ"ד. וְזֶה שֶׁכָּתוּב בַּמִּדְרָשׁ, אֲנִי אָמַרְתִּי יְהִי כֵן, וְהָרְשָׁעִים אוֹמְרִים לָאו כֵּן, שֶׁהֵם אוֹמְרִים שֶׁאֵין בַּתּוֹרָה אֶלָּא הַפְּשָׁט, עַל כֵּ"ן לֹא יָקוּמוּ. וְעִקָּר הִיא חָכְמַת הַתּוֹרָה וְרָזֶיהָ שֶׁיִּתְגַּלֶּה לָנוּ ב"ב כוּ', וְעַל דּוֹר שֶׁלָּנוּ נֶאֱמַר מִשֹּׁד עֲנִיִּים גּוּפַיְיהוּ, עַתָּה אָקוּם, בִּזְכוּת אִמְרוֹת הַשֵּׁם הַמְזֻקָּקוֹת שִׁבְעָתַיִם, אַךְ הַשֵּׁם יִשְׁמְרֵנוּ מֵהָרְשָׁעִים אֲשֶׁר סָבִיב יִתְהַלָּכוּן וְאֵינָם רוֹצִים בְּרָזֵי וְסוֹדוֹת הַתּוֹרָה, שֶׁהֵם כְּרֻם זֻלּוּת, דְּבָרִים הָעוֹמְדִים בְּרוּמוֹ שֶׁל עוֹלָם וְהַקָּדוֹשׁ בָּרוּךְ הוּא יְרוֹמֵם.

(אוֹר יִשְׂרָאֵל עַל תִקּוּנֵי זֹהַר תִּקּוּן ל"ו - דַּף ע"ז ע"ב)

ת. ו ש. ל. ב. ע.



מַפְתֵּחַ הַסְּפָרִים

לַסֵּפֶר "אוֹר הַזֹּהַר הֶחָדָשׁ"

גּוּרֵי הָאֲרִיזַ"ל, הַחִידָ"א, פֶּלֶא יוֹעֵץ, דֶּגֶל מַחֲנֵה אֶפְרַיִם, רַבִּי חַיִּים פָלָאגִ'י, שׁוּ"ת יַשְׂכִּיל עַבְדִּי, שׁוּ"ת פִּרְחֵי כְּהֻנָּה, עֲצֵי עֵדֶן קוֹמַארְנָה, בֶּן אִישׁ חַי סֵפֶר בְּנָיָהוּ, הַסְכָּמַת הָרַב הַקָּדוֹש מֵאַפְּטָא תִּקּוּנֵי זֹהַר דְּפוּס מֶעזִבּוּז, אוֹר נֶעֱרַב לְהָרַמַ"ק חֵלֶק ג' פֶּרֶק ג', מַטֵּה אֶפְרַיִם סִימָן תקפ"א סְעִיף קָטָן י"ז, וְעוֹד	21

הָרַב משֶׁה זְכוּתָא בְּהַגָּהוֹתָיו לְסֵפֶר הַכַּוָּנוֹת	75

פֶּלֶא יוֹעֵץ אוֹת ז', זֹהַר	75

סִדּוּר כַּוָּנוֹת הָאֲרִ"י זִכְרוֹנוֹ לִבְרָכָה מֵהַמְקֻבָּל הָאֱלֹקִי מוֹרֵנוּ הָרַב רַבִּי יַעֲקֹב קָאפִּיל שֶׁל רַבִּי יַעֲקֹב קָאפִּיל אִישׁ לִיפְשִׁיץ זֵכֶר צַדִּיק וְקָדוֹשׁ לִבְרָכָה אֲשֶׁר הָיָה מַגִּיד מֵישָׁרִים בְּבֵית הַמִּדְרָשׁ שֶׁל מֶעזְרִיטְשׁ גָּדוֹל לִפְנֵי תְּקוּפַת הַבַּעַל שֵׁם טוֹב - לִפְנֵי 300 שָׁנָה. כּוֹלֵל בֵּאוּרִים עַל כָּל חֶלְקֵי הַתְּפִלָּה. בְּסֵדֶר כַּוָּנַת הַלִּמּוּד	76

אוֹר צַדִּיקִים לְהָרַב מֵאִיר פַּאפְּרִישׁ, סִימָן א' סְעִיף קָטָן טז	76

עֲבוֹדַת הַקֹּדֶשׁ לְהַחִידָ"א, מוֹרֶה בְּאֶצְבַּע סִימָן מד	76

נֶפֶשׁ חַיִּים מַעֲרֶכֶת הַז' אוֹת ד', מִשֵּׁם הַגְּדוֹלִים לְהַחִידָ"א	77

הָרַב הַקָּדוֹשׁ רַבִּי משֶׁה חַיִּים אֶפְרַיִם מִסְּדִילְקוֹב בַּעַל דֶּגֶל מַחֲנֵה אֶפְרַיִם בַּלִּקּוּטִים דִּבּוּר הַמַּתְחִיל יִשָּׁקֵנִי	77

סֵפֶר נְתִיב רַשִׁי, בְּשֵׁם מוֹרִי, הֲלֹא הוּא הָרַב הַצַּדִּיק רַבִּי הִלֵּל מִפָּארִיטְשׁ	77

סֵפֶר מִגְדַּל עֹז, מַאַמְרֵי דִּבְרֵי אֱלֹקִים חַיִּים מֵאַדְמוֹרֵי חַבָּ"ד, עַמּוּד תכו	77

חָנָה אֲרִיאֵל, להרי"א מֵהוֹמִיל, שְׁמוֹת עַמּוּד סד	78

תּוֹרָה אוֹר לְבַעַל הַתַּנְיָא, פָּרָשַׁת בְּשַׁלַּח דִּבּוּר הַמַּתְחִיל אָשִׁירָה לַה'	78

תִּקּוּן לֵיל הוֹשַׁעְנָא רַבָּה	78

רַבִּי יִשְׂרָאֵל דוֹב מִוִילֶעדְנִיק, שְׁאֵרִית יִשְׂרָאֵל שַׁעַר הַהִתְקַשְּׁרוּת שַׁעַר הָא' דְּרוּשׁ ה' מַאֲמָר ב'	79

מוֹרֵנוּ הָרַב צְבִי אֱלִימֶלֶךְ בְּהַגָּהוֹתָיו לְסֵפֶר סוּר מֵרַע, דְּפוּס מוֹנְקַטְשׁ אוֹת ט'	79

הֵיכַל הַבְּרָכָה דְּבָרִים דַּף רח:	79

הַקְדָּמַת סֵפֶר עֲצֵי עֵדֶן מִקָּאמַארְנָא זִכְרוֹנוֹ לִבְרָכָה	80

מִדְרָשׁ פִּנְחָס, רַבִּי פִּנְחָס מִקָארִיץ זַצַ"ל, קוּנְטְרֵס י' אוֹת כ"ט	80

חֲכַם הָרָזִים	81

הַגָּאוֹן מִוִּילְנָא. סִדּוּר	81

הָרַב אֲזוּלַאי, סֵפֶר אוֹר הַחַמָּה	81

הָרַב הַקָּדוֹשׁ רַבִּי יְהוּדָה אַשְׁלָג זֵכֶר צַדִּיק לִבְרָכָה, בְּהַקְדָּמָה לְתַלְמוּד עֶשֶׂר הַסְּפִירוֹת, אוֹת לו	81

תִּקּוּנֵי הַזֹּהַר, תִּקּוּן 30	82

הַחִידָ"א	82

הַגָּאוֹן מִוִּילְנָא. סֵפֶר אֶבֶן שְׁלֵמָה 11,3	82

הֶחָפֵץ חַיִּים	82

הָרַב הַקָּדוֹשׁ רַבִּי יִצְחָק אַיְזִיק מִקּוֹמַרְנָא, סֵפֶר נוֹצֵר חֶסֶד	82

הָרַב יִצְחָק כַּדּוּרִי	82

רַבִּי אֵלִיָּהוּ בֶּן סוּלֵימָן מָאנִי, כִּסֵּא אֵלִיָּהוּ, שַׁעַר ד'	83

רַבָּנֵי יְרוּשָׁלַיִם, שְׁנַת תרפא	83

רַבִּי שִׁמְעוֹן בַּר יוֹחַאי, הַזֹּהַר, נָשׂא אוֹת צ'	83

אוֹרוֹת נז	83

רַבִּי יִצְחָק בַּר יְשַׁעְיָה עֲטִיָּה, דּוֹרֵשׁ טוֹב, עִנְיַן זֹהַר	83

הָרַב משֶׁה קוֹרְדוֹבֵירוֹ, הָרַמַ"ק, דַּע אֶת אֱלֹקֵי אָבִיךָ, טז	83

אוֹר צַדִּיקִים וְדֶרֶךְ סְעֻדָּה לְרַבֵּינוּ מֵאִיר פָּאפִּירָאשׁ - סִימָן א' סְעִיף טז	84

רַבִּי חַיִּים צְבִי עֶהְרְנְרֵייךְ, מַטֵּה אֶפְרַיִם, קְצֵה הַמַּטֶּה, סְעִיף קָטָן כג	84

רַבִּי חֲנוֹךְ הֶענִיךְ מֵאֲלֶכְּסַנְדֶר, סֵדֶר הַלִּמּוּד, אוֹת ב'	84

רַבִּי יִשְׂרָאֵל דוֹב מִוִילֶעדְנִיק, שְׁאֵרִית יִשְׂרָאֵל שַׁעַר הַהִתְקַשְּׁרוּת, שַׁעַר א' דְּרוּשׁ ה' מַאֲמָר ב'	84

אוֹר צַדִּיקִים וְדֶרֶךְ סְעֻדָּה לְרַבֵּינוּ מֵאִיר פָּאפִּירָאשׁ, סִימָן א' סְעִיף טו	84

רַבִּי שְׁנֵיאוֹר זַלְמָן מִלָּאדִי, אַדְמוֹר הַזָּקֵן (בַּעַל הַתַּנְיָא), מַאַמְרֵי הָאַדְמוֹר הַזָּקֵן הַקְּצָרִים 1 דַּף תקעא	85

רַבִּי חַיִּים הַכֹּהֵן, הַנְהָגוֹת טוֹבוֹת, אוֹת מה	85

רַבִּי חַיִּים הַכֹּהֵן, הַנְהָגוֹת טוֹבוֹת, אוֹת מו	85

רַבִּי צְבִי אֱלִימֶלֶךְ שַׁפִּירָא מִדִּינוֹב, מַהַרְצָ"א, הוֹסָפוֹת מַהַרְצָ"א, אוֹת ט'	85

רַבִּי יִצְחָק אַיְזִיק יְהוּדָה יְחִיאֵל סַפְרִין מִקּוֹמַרְנָה, הֵיכַל הַבְּרָכָה דְּבָרִים דַּף יא	85

רַבִּי יִצְחָק אַיְזִיק יְחִיאֵל סַפְרִין מִקּוֹמַרְנָה, נוֹצֵר חֶסֶד, פֶּרֶק ד' מִשְׁנָה כ'	85

הָרַב משֶׁה קוֹרְדוֹבֵירוֹ, הרמק, דַּע אֶת אֱלֹקֵי אָבִיךָ, ב'	86

רַבִּי יִצְחָק אַיְזִיק יְחִיאֵל סַפְרִין מִקּוֹמַרְנָה, נוֹצֵר חֶסֶד, פֶּרֶק ד' מִשְׁנָה כ'.	86

מַעֲשֵׂה אִישׁ לְמָרָן הַגָּאוֹן הַקָּדוֹשׁ בַּעַל הַחֲזוֹן אִישׁ זֵכֶר צַדִּיק לִבְרָכָה	86

רַבֵּנוּ יוֹסֵף חַיִּים, הַבֶּן אִישׁ חַי, בְּהַקְדָּמַת הַתִּקּוּנִים בניהו	87

רַבִּי אֱלִיעֶזֶר בַּר יִצְחָק פָּאפּוֹ, פֶּלֶא יוֹעֵץ, עֵרֶךְ זֹהַר.	87

רַבִּי יוֹסֵף בֶּן שְׁלֹמֹה מִפּוֹזִ'ין, הוֹסָפוֹת בִּנְיַן יוֹסֵף	87

רַבִּי יִצְחָק אַיְזִיק יְהוּדָה יְחִיאֵל סַפְרִין מִקּוֹמַרְנָה, הֵיכַל הַבְּרָכָה, דְּבָרִים רח:	88

רַבִּי יִצְחָק אַיְזִיק יְחִיאֵל סַפְרִין מִקּוֹמַרְנָה, נְתִיב מִצְווֹתֶיךָ, בַּהַקְדָּמָה	88

רַבִּי שִׁמְעוֹן בַּר יוֹחַאי, הַזֹּהַר, וְיָצָא עִם פֵּרוּשׁ הַסֻּלָּם דַּף סב. מַאֲמָר צַדִּיק עֶלְיוֹן צַדִּיק תַּחְתּוֹן	89

רַבִּי חַיִּים יוֹסֵף דָּוִד אֲזוּלַאי, הַחִידָ"א, מוֹרֶה בְּאֶצְבַּע, אוֹת מד	89

אוֹהֵב יִשְׂרָאֵל בִּקְדֻשָּׁה, 232	90

אִגְּרוֹת א', מא – מב	90

הָרַב משֶׁה חַיִּים בֶּן יַעֲקֹב קוֹרְדוֹבֵירוֹ, הרמק, אוֹר יָקָר, שַׁעַר א' סִימָן ה'	91

הָרַב אֱלִיעֶזֶר בַּר שֵׁם טוֹב פָּאפּוֹ, דַּמֶּשֶׂק אֱלִיעֶזֶר, בְּהַקְדָּמָה דֶּרֶךְ הַקֹּדֶשׁ אוֹת יב	91

רַבִּי משֶׁה גְּרִינְוַלְד מֵחוֹסְט, - הַנְהָגוֹת רַבִּי משֶׁה גְּרִינְוַלְד, אוֹת כא	91

רַבִּי צְבִי אֱלִימֶלֶךְ שַׁפִּירָא מִדִּינוֹב, מַהַרְצָ"א, מַעְיַן גַּנִּים, פֶּרֶק א' אוֹת ב'	91

רַבִּי צְבִי הִירְשׁ אַיְכְנְשְׁטֵיין מִזִּידִיטְשׁוֹב, סוּר מֵרַע, דַּף ד:	92

אוֹר יְשָׁרִים, מירא דכיא	92

הַנְהָגוֹת צַדִּיקִים - כְּלָלִים מֵרַבִּי אֱלִיעֶזֶר צְבִי מִקָּאמַרְנָא	92

הַנְהָגוֹת צַדִּיקִים - כְּלָלִים מֵרַבִּי אֱלִיעֶזֶר צְבִי מִקָּאמַרְנָא	92

הַנְהָגוֹת צַדִּיקִים - הַנְהָגוֹת טוֹבוֹת מֵרַבִּי חַיִּים וִיטַאל	93

הַנְהָגוֹת צַדִּיקִים - הַנְהָגוֹת טוֹבוֹת - נֹסַח ב' מֵרַבִּי יְחִיאֵל מִיכְל מִזְּלוֹטְשׁוֹב זֵכֶר צַדִּיק לִבְרָכָה	93

הַנְהָגוֹת צַדִּיקִים - הַנְהָגוֹת קְדוֹשׁוֹת עַל פִּי סֵדֶר אָלֶ"ף בֵּי"ת מֵרַבִּי יְחִיאֵל מִיכְל מִזְּלָאטְשׁוֹב	93

הַנְהָגוֹת צַדִּיקִים - סֵדֶר קְבִיעַת הַתּוֹרָה מֵרַבִּי שַׁבְּתַי מֵרַאשְׁקוֹב	94

הַנְהָגוֹת צַדִּיקִים - הַנְהָגוֹת טוֹבוֹת מֵרַבִּי צְבִי הִירְשׁ מִנַּדְבוֹרְנָה	94

הַנְהָגוֹת צַדִּיקִים - אַזְהָרוֹת וְתִקּוּנִים מֵרַבִּי חַיִּים יוֹסֵף דָּוִד אֲזוּלַאי – הַחִידָ"א	94

הָרַב שָׁלוֹם בֶּן משֶׁה בּוּזַגְלוֹ, כִּסֵּא מֶלֶךְ, תִּקּוּן מג אוֹת ס'	94

הָרַב חַיִּים וִיטַאל, כִּתְבֵי הָאֲרִ"י, עֵץ חַיִּים חֵלֶק א', הַקְדָּמַת מוֹרֵנוּ הָרַב רַבִּי חַיִּים וִיטַאל זְכוּתוֹ יָגֵן עָלֵינוּ אָמֵן, ג'	94

רַבִּי יְשַׁעְיָה בֶּן אַבְרָהָם הַלֵּוִי הוֹרוֹבִיץ, הַשְּׁלָה הַקָּדוֹשׁ, מַאֲמָר רִאשׁוֹן דַּף ל	95

אוֹר יָקָר, שַׁעַר א' סִימָן ה'	95

רַבִּי יִצְחָק אַיְזִיק יְהוּדָה יְחִיאֵל סַפְרִין מִקּוֹמַרְנָה, הֵיכַל הַבְּרָכָה, דְּבָרִים נח:	95

רַבִּי צְבִי אֱלִימֶלֶךְ שַׁפִּירָא מִדִּינוֹב, מַהַרְצָ"א, בְּנֵי יִשָׂשְׂכָר, מַאַמְרֵי חֹדֶשׁ אִיָּר מַאֲמָר ג' אוֹת ד'	96

הָרַב הַקָּדוֹשׁ רַבִּי יְהוּדָה אַשְׁלָג זֵכֶר צַדִּיק לִבְרָכָה, קַבָּלָה לַמַּתְחִיל, הַקְדָּמָה לְסֵפֶר הַזֹּהַר, אוֹת סט, עַמּוּד 61	96

הָרַב יַעֲקֹב צֶמַח בְּהַקְדָּמָתוֹ לְעֵץ חַיִּים	96

רַבִּי אַבְרָהָם בֶּן מָרְדְּכַי אֲזוּלַאי, אוֹר הַחַמָּה, בַּהַקְדָּמָה	97

רַבִּי שַׁבְּתַי בֶּן יַעֲקֹב יִצְחָק לִיפְשִׁיץ, סְגֻלַּת יִשְׂרָאֵל, מַעֲרֶכֶת ז' אוֹת ה'	97

רַבִּי יִצְחָק אַיְזִיק יְחִיאֵל סַפְרִין מִקּוֹמַרְנָה, נוֹצֵר חֶסֶד, פֶּרֶק ד' מִשְׁנָה כ'	98

שְׁבִיל הַפַּרְדֵּס, כֶּרֶךְ יא, פָּרָשַׁת וַיִּשְׁלַח תשנז	98

מִתּוֹךְ הַקְדָּמַת הַגָּאוֹן הַצַּדִּיק הַמְקֻבָּל רַבִּי בְּנָיָהוּ יִשָׂשְׂכָר שְׁמוּאֵלִי שְׁלִיטָ"א לִסְפָרָיו הַקְּדוֹשִׁים זֹהַר הַקָּדוֹשׁ הַמְחֻלָּק יוֹצֵא לָאוֹר עַל יְדֵי הֵיכָלָא דְּרַשְׁבִּ"י - יְרוּשָׁלַיִם	100

מִתּוֹךְ קְרִיאַת הַגְּאוֹנִים הַצַּדִּיקִים: רַבִּי יִצְחָק כַּדּוּרִי זֵכֶר צַדִּיק וְקָדוֹשׁ לִבְרָכָה, רַבִּי יְחִיאֵל פִישְׁל אַיְיזְנְבַּאךְ זֵכֶר צַדִּיק וְקָדוֹשׁ לִבְרָכָה. וּלְהַבְדִיל בֵּין חַיִּים לְחַיִּים הַגְּאוֹנִים הַצַּדִּיקִים: הַגָּאוֹן הַצַּדִּיק רַבִּי עוֹבַדְיָה יוֹסֵף שְׁלִיטָ"א, הַגָּאוֹן הַצַּדִּיק הַמְקֻבָּל רַבִּי בְּנָיָהוּ יִשָׂשְׂכָר שְׁמוּאֵלִי שְׁלִיטָ"א, רַבִּי רְאוּבֵן אֶלְבָּז שְׁלִיטָ"א, וְעוֹד	101

מִתּוֹךְ הַסְכָּמַת זְקַן הַמְקֻבָּלִים פְּאֵר הַדּוֹר וַהֲדָרוֹ הַצַּדִּיק הֶחָסִיד רַבִּי יִצְחָק כַּדּוּרִי זֵכֶר צַדִּיק לִבְרָכָה, תַּמּוּז תשנו עַל הַזֹּהַר עִם פֵּרוּשׁ הַסֻּלָּם	101

מִתּוֹךְ הַסְכָּמַת הַגָּאוֹן רַבִּי חַיִּים שְׁמוּאֵל בְּהַגָּאוֹן הַצַּדִּיק רַבִּי אֵלִיָּהוּ לָאפִּיַאן זֵכֶר צַדִּיק לִבְרָכָה, מְחַבֵּר סֵפֶר רָוְוחָא שְׁמַעְתָּתָא עַל הַשֵּׁב שְׁמַעְתָּתָא, כח תַּמּוּז תשנו עַל הַזֹּהַר עִם פֵּרוּשׁ הַסֻּלָּם	102

מִתּוֹךְ הַסְכָּמַת הָרַאֲבָ"ד הַגָּאוֹן הַצַּדִּיק רַבִּי יוֹסֵף חַיִּים זוֹנֶנְפֶלְד זֵכֶר צַדִּיק וְקָדוֹשׁ לִבְרָכָה עַל הַזֹּהַר עִם פֵּרוּשׁ הַסֻּלָּם	102

הַסְכָּמַת הַגָּאוֹן הַקָּדוֹשׁ מִקַּאשׁוֹי רַבִּי רְפָאֵל בְּלוּם זְכוּתוֹ יָגֵן עָלֵינוּ אָמֵן, לְסֵפֶר הַזֹּהַר עִם פֵּרוּשׁ מָתוֹק מִדְּבַשׁ לְהַגָּאוֹן הַצַּדִּיק הַמְקֻבָּל רַבִּי דָּנִיאֵל פְרִישׁ זֵכֶר צַדִּיק לִבְרָכָה	102

מִתּוֹךְ מִכְתַּב חִזּוּק שֶׁכָּתַב כ"ק אַדְמוֹ"ר מֵהָאלְמִין רַבִּי שָׁלוֹם יְהוּדָה גְּרָאס שְׁלִיטָ"א לְ"מִפְעַל הַזֹּהַר הַיּוֹמִי"	106

הַסְכָּמַת הַגְּאוֹנִים הַצַּדִּיקִים חַבְרֵי בֵּית דִּין צֶדֶק הָעֵדָה הַחֲרֵדִית תשסב, הָרַב יִשְׂרָאֵל יַעֲקֹב פִישֵׁר זֵכֶר צַדִּיק לִבְרָכָה, הָרַב מֵאִיר בְּרַאנְדְסְדָארְפֶער זֵכֶר צַדִּיק לִבְרָכָה, הָרַב משֶׁה הַלְבֶּרְשְׁטָאם זֵכֶר צַדִּיק לִבְרָכָה, הָרַב בִּנְיָמִין רַאבִּינָאוִויטְשׁ זֵכֶר צַדִּיק לִבְרָכָה, הָרַב יִשְׂרָאֵל משֶׁה דּוּשִׁינְסְקִיא זֵכֶר צַדִּיק לִבְרָכָה. וּלְהַבְדִיל בֵּין חַיִּים לְחַיִּים: הָרַב משֶׁה שְׁטֶרְנְבּוּךְ שְׁלִיטָ"א, הָרַב אַבְרָהָם יִצְחָק אוּלְמַן שְׁלִיטָ"א - לְסֵפֶר הַזֹּהַר עִם פֵּרוּשׁ מָתוֹק מִדְּבַשׁ לְהַגָּאוֹן הַצַּדִּיק הַמְקֻבָּל רַבִּי דָּנִיאֵל פְרִישׁ זֵכֶר צַדִּיק לִבְרָכָה	108

הַסְכָּמַת הַגְּאוֹנִים הַצַּדִּיקִים חַבְרֵי בֵּית דִּין צֶדֶק הָעֵדָה הַחֲרֵדִית תשסד: הָרַב יִצְחָק טוּבְיָה וַוייס גַאֲבַ"ד יְרוּשָׁלַיִם שְׁלִיטָ"א, הָרַב משֶׁה שְׁטֶרְנְבּוּךְ רַאֲבַ"ד יְרוּשָׁלַיִם שְׁלִיטָ"א. וּלְהַבְדִיל בֵּין חַיִּים לְחַיִּים: הָרַב מֵאִיר בְּרַאנְדְסְדָארְפֶער זֵכֶר צַדִּיק לִבְרָכָה, הָרַב משֶׁה הַלְבֶּרְשְׁטָאם זֵכֶר צַדִּיק לִבְרָכָה - לְסֵפֶר הַזֹּהַר עִם פֵּרוּשׁ מָתוֹק מִדְּבַשׁ לְהַגָּאוֹן הַצַּדִּיק הַמְקֻבָּל רַבִּי דָּנִיאֵל פְרִישׁ זֵכֶר צַדִּיק לִבְרָכָה	108

הַסְכָּמַת הַגָּאוֹן הַקָּדוֹשׁ הַגַאֲבַ"ד רַבִּי יִצְחָק יַעֲקֹב וַוייס זֵכֶר צַדִּיק לִבְרָכָה לְסֵפֶר הַזֹּהַר עִם פֵּרוּשׁ מָתוֹק מִדְּבַשׁ לְהַגָּאוֹן הַצַּדִּיק הַמְקֻבָּל רַבִּי דָּנִיאֵל פְרִישׁ זֵכֶר צַדִּיק לִבְרָכָה	109

הַסְכָּמַת הַגָּאוֹן הַקָּדוֹשׁ הַגַאֲבַ"ד רַבִּי משֶׁה אַרְיֵה פְרַיינְד זֵכֶר צַדִּיק לִבְרָכָה לְסֵפֶר תִּקּוּנֵי הַזֹּהַר עִם פֵּרוּשׁ מָתוֹק מִדְּבַשׁ לְהַגָּאוֹן הַצַּדִּיק הַמְקֻבָּל רַבִּי דָּנִיאֵל פְרִישׁ זֵכֶר צַדִּיק לִבְרָכָה	109

הַסְכָּמַת הַגָּאוֹן הַצַּדִּיק פּוֹסֵק הַדּוֹר רַבִּי שְׁמוּאֵל הַלֵּוִי וָואזְנֶער שְׁלִיטָ"א לְסֵפֶר תִּקּוּנֵי הַזֹּהַר עִם פֵּרוּשׁ מָתוֹק מִדְּבַשׁ לְהַגָּאוֹן הַצַּדִּיק הַמְקֻבָּל רַבִּי דָּנִיאֵל פְרִישׁ זֵכֶר צַדִּיק לִבְרָכָה	109

הַסְכָּמַת הַגָּאוֹן הַצַּדִּיק רַבִּי יוֹסֵף לִיבֶּרְמַן שְׁלִיטָ"א רֹאשׁ מְתִיבְתָּא כּוֹלֵל שׁוֹמְרֵי הַחוֹמוֹת, לְסֵפֶר תִּקּוּנֵי הַזֹּהַר עִם פֵּרוּשׁ מָתוֹק מִדְּבַשׁ לְהַגָּאוֹן הַצַּדִּיק הַמְקֻבָּל רַבִּי דָּנִיאֵל פְרִישׁ זֵכֶר צַדִּיק לִבְרָכָה	110

הַגָּאוֹן הַצַּדִּיק הַמְקֻבָּל רַבִּי יַעֲקֹב מֵאִיר שֶׁכְטֵר שְׁלִיטָ"א – נִדְפַּס בְּלוּחַ עַמּוּד הַיּוֹמִי עַל יְדֵי מֶרְכָּז מָתוֹק מִדְּבַשׁ שֶׁנִּתְיַסֵּד עַל יְדֵי הַגָּאוֹן הַצַּדִּיק הַמְקֻבָּל רַבִּי דָּנִיאֵל פְרִישׁ זֵכֶר צַדִּיק לִבְרָכָה	110

הַגָּאוֹן הַצַּדִּיק הַמְקֻבָּל רַבִּי יַעֲקֹב משֶׁה הִלֵּל שְׁלִיטָ"א רֹאשׁ מְתִיבְתָּא אַהֲבַת שָׁלוֹם – נִדְפַּס בְּלוּחַ עַמּוּד הַיּוֹמִי עַל יְדֵי מֶרְכָּז מָתוֹק מִדְּבַשׁ שֶׁנִּתְיַסֵּד עַל יְדֵי הַגָּאוֹן הַצַּדִּיק הַמְקֻבָּל רַבִּי דָּנִיאֵל פְרִישׁ זֵכֶר צַדִּיק לִבְרָכָה	111

הַגָּאוֹן הַצַּדִּיק הַמְקֻבָּל רַבִּי יְחִיאֵל פִישְׁל אַייזְנְבָּאךְ זֵכֶר צַדִּיק לִבְרָכָה רֹאשׁ מְתִיבְתָּא שַׁעַר הַשָּׁמַיִם – נִדְפַּס בְּלוּחַ עַמּוּד הַיּוֹמִי עַל יְדֵי מֶרְכָּז מָתוֹק מִדְּבַשׁ שֶׁנִּתְיַסֵּד עַל יְדֵי הַגָּאוֹן הַצַּדִּיק הַמְקֻבָּל רַבִּי דָּנִיאֵל פְרִישׁ זֵכֶר צַדִּיק לִבְרָכָה	111

הַגָּאוֹן הַצַּדִּיק הַמְקֻבָּל רַבִּי דָּנִיאֵל פְרִישׁ זֵכֶר צַדִּיק לִבְרָכָה – נִדְפַּס בְּלוּחַ עַמּוּד הַיּוֹמִי עַל יְדֵי מֶרְכָּז מָתוֹק מִדְּבַשׁ שֶׁנִּתְיַסֵּד עַל יְדֵי הַגָּאוֹן הַצַּדִּיק הַמְקֻבָּל רַבִּי דָּנִיאֵל פְרִישׁ זֵכֶר צַדִּיק לִבְרָכָה	111

חֲכַם הָרָזִים	111

חֲכַם הָרָזִים	112

מִדְרָשׁ פִּנְחָס, רַבִּי פִּנְחָס מִקָארִיץ זַצַ”ל, קוּנְטְרֵס ה' אוֹת י"א	112

מִדְרָשׁ פִּנְחָס, רַבִּי פִּנְחָס מִקָארִיץ זַצַ"ל, קוּנְטְרֵס י' אוֹת ח'	112

מַגִּיד מֵישָׁרִים פָּרָשַׁת אֱמֹר	113

הַדְרַת מֶלֶךְ חֵלֶק ג' דַּף רמז.	113

סֵפֶר הַבְּרִית חֵלֶק ב' מַאֲמָר יב פֶּרֶק ה'	116

סֵפֶר הַבְּרִית חֵלֶק ב' מַאֲמָר יב פֶּרֶק ה'	117

הַבַּעַל שֵׁם טוֹב, מְאִירוֹת עֵינַיִם פָּרָשַׁת רְאֵה	117

סֵפֶר הַפְּלִיאָה דַּף ג' עַמּוּד ג'	118

דַּמֶּשֶׂק אֱלִיעֶזֶר בַּהַקְדָּמָה דֶּרֶךְ הַקֹּדֶשׁ אוֹת יא	118

דַּמֶּשֶׂק אֱלִיעֶזֶר בַּהַקְדָּמָה דֶּרֶךְ הַקֹּדֶשׁ אוֹת יב	119

נֹעַם הַלְּבָבוֹת, רַבִּי אֲהַרֹן רָאטְה זַצַ"ל, מַאֲמָר לִמּוּד הַתּוֹרָה סְעִיף יא	119

קוּנְטְרֵס עֵץ הַחַיִּים פֶּרֶק יג	122

קוּנְטְרֵס עֵץ חַיִּים שָׁם פֶּרֶק טו	123

קוּנְטְרֵס עֵץ הַחַיִּים שָׁם פֶּרֶק כא	124

חַוַּת יָאִיר סִימָן רי	124

נֹעַם הַלְּבָבוֹת מַאֲמָר לִמּוּד הַתּוֹרָה	124

חַוַּת יָאִיר סִימָן רי	125

חַוַּת יָאִיר סִימָן רי	125

רַבֵּינוּ חַיִּים פָאלָאגִ'י, מוֹעֵד לְכָל חַי	126

שַׁעַר יִשָׂשְׂכָר מַאֲמָר גַּל עֵינַי אוֹת ב'	126

שַׁעַר יִשָׂשְׂכָר מַאֲמָר גַּל עֵינַי אוֹת ג'	127

שַׁעַר יִשָׂשְׂכָר מַאֲמָר גַּל עֵינַי אוֹת טוב	128

שֻׁלְחָן עָרוּךְ הָרַב הִלְכוֹת תַּלְמוּד תּוֹרָה פֶּרֶק ב' הֲלָכָה יב וְיג	128

אִמְרֵי קֹדֶשׁ סְטְרֶעלִיסְק אוֹת יט	128

מִגְדָּל עֹז עַמּוּד תכד	129

סֵפֶר הַצַּוָּאָה - שׁוֹמֵר אֱמוּנִים	129

בַּעַל יְסוֹד הָעֲבוֹדָה	129

אִגְּרוֹת שׁוֹמֵר אֱמוּנִים אִגֶּרֶת מה	130

כֶּתֶר שֵׁם טוֹב	130

שְׂפַת אֱמֶת בְּחֻקּוֹתַי תרמט	130

לִקּוּטִים יְקָרִים אוֹת ג'	131

עַמּוּד הָעֲבוֹדָה דַּף א'	132

עַמּוּד הָעֲבוֹדָה	132

בַּעַל הָעֲטֶרֶת צְבִי בְּרֵישׁ סֵפֶר הַתִּקּוּנִים שֶׁלּוֹ	132

בַּעַל הָעֲטֶרֶת צְבִי בְּרֵישׁ סֵפֶר הַתִּקּוּנִים שֶׁלּוֹ אוֹת ח' עד	134

בַּעַל הָעֲטֶרֶת צְבִי בְּרֵישׁ סֵפֶר הַתִּקּוּנִים שֶׁלּוֹ אוֹת כט: דִּבּוּר הַמַּתְחִיל תְּשִׁיעִית	135

הוֹסָפוֹת מַהַרְצָ"א אוֹת ח'	135

הוֹסָפוֹת מַהַרְצָ"א מִדִּינוֹב אוֹת יח	135

נוֹצֵר חֶסֶד פֶּרֶק ד' מִשְׁנָה א'	136

נוֹצֵר חֶסֶד קָאמַארְנָא פֶּרֶק ד' מִשְׁנָה א'	136

נוֹצֵר חֶסֶד שְׁבִיל הַתּוֹרָה א' אוֹת י'	137

נוֹצֵר חֶסֶד קָאמַארְנָא שְׁבִיל הַתּוֹרָה אוֹת ל'	138

נוֹצֵר חֶסֶד שְׁבִיל הַתּוֹרָה שְׁבִיל ב' אוֹת ג'	138

עֲבוֹדַת יִשְׂרָאֵל לְהַמַּגִּיד הַקָּדוֹשׁ מִקָּאזְנִיץ זִכְרוֹנוֹ לְחַיֵּי הָעוֹלָם הַבָּא, אִגֶּרֶת הַקֹּדֶשׁ	139

מוֹרֶה בְּאֶצְבַּע סִימָן ח' אוֹת רמח	139

יָרִים משֶׁה מִשְׁפָּט הבה"ת אוֹת יד	140

סִדּוּר רַבִּי שַׁבְּתַי רָאשְׁקוֹבֶער סֵדֶר לִמּוּד דַּף יז	140

סִדּוּר רַבִּי שַׁבְּתַי רָאשְׁקוֹבֶער סֵדֶר לִמּוּד דַּף יז	140

יִשְׂמַח יִשְׂרָאֵל פָּרָשַׁת בְּחֻקּוֹתַי	141

דִּבְרֵי תּוֹרָה מַהֲדוּרָא ט' אוֹת לט	141

דִּבְרֵי תּוֹרָה מַהֲדוּרָא קַמָּא אוֹת ס'	142

הַקְדָּמַת הַמּוֹצִיא לָאוֹר זֹהַר דְּפוּס לִיווֹרְנוֹ	144

הַנְהָגוֹת הָרַב רַבִּי יַעֲקֹב מִלִּיסָא זֵכֶר צַדִּיק לִבְרָכָה אוֹת ג'	144

עֲבוֹדַת הַקֹּדֶשׁ לְהָרַשְׁבָּ"א חֵלֶק הַתַּכְלִית פֶּרֶק יז	145

עֲבוֹדַת הַקֹּדֶשׁ חֵלֶק הַתַּכְלִית פֶּרֶק יח	148

עֲבוֹדַת הַקֹּדֶשׁ חֵלֶק הַתַּכְלִית פֶּרֶק ע'	149

הַקְדָּמַת מְסִלּוֹת חָכְמָה	150

הַקְדָּמַת הַמּוֹצִיא לָאוֹר זֹהַר דְּפוּס מַנְטוֹבָה	150

סֵפֶר לִקּוּטֵי הֲלָכוֹת הִלְכוֹת נְזִיקִין הֲלָכָה ג	151

אוֹר הַחַמָּה בַּהַקְדָּמָה	151

קְהִלּוֹת יַעֲקֹב עֵרֶךְ סוֹד	152

נְתִיב מִצְווֹתֶיךָ שְׁבִיל הַתּוֹרָה א' ל"ב	152

הַמּוֹצִיא לָאוֹר זֹהַר דְּפוּס לִיווֹרְנוֹ	152

הַמּוֹצִיא לָאוֹר זֹהַר דְּפוּס לִיווֹרְנוֹ	153

הַמּוֹצִיא לָאוֹר זֹהַר דְּפוּס לִיווֹרְנוֹ	153

שְׁלָ"ה מַאֲמָר רִאשׁוֹן	154

שֻׁלְחָן עָרוּךְ הָרַב הִלְכוֹת תַּלְמוּד תּוֹרָה פֶּרֶק א' סִימָן ד'	155

רֵאשִׁית חָכְמָה בַּהַקְדָּמָה	156

בַּתְּשׁוּבָה מִבַּעַל סִדּוּרוֹ שֶׁל שַׁבָּת הַנִּדְפַּס בְּסוֹף שַׁעַר הַתְּפִלָּה	157

בַּתְּשׁוּבָה מִבַּעַל סִדּוּרוֹ שֶׁל שַׁבָּת הַנִּדְפַּס בְּסוֹף שַׁעַר הַתְּפִלָּה אוֹת ה'	157

קל"ח פִּתְחֵי חָכְמָה בַּהַקְדָּמָה	157

וַיַּקְהֵל משֶׁה דַּף ד.	158

וַיַּקְהֵל משֶׁה דַּף ד:	159

וַיַּקְהֵל משֶׁה דַּף ה:	160

וַיַּקְהֵל משֶׁה דַּף ה'	161

וַיַּקְהֵל משֶׁה דַּף י' עַמּוּד ג'	162

וַיַּקְהֵל משֶׁה דַּף לז.	163

הוֹסָפוֹת יְסוֹד יוֹסֵף תִּקּוּן יג	163

הוֹסָפוֹת בִּנְיַן יוֹסֵף	164

הֵיכַל הַבְּרָכָה קָאמַארְנָא בְּרֵאשִׁית דַּף לב:	165

הֵיכַל הַבְּרָכָה קָאמַארְנָא בְּרֵאשִׁית דַּף צד:	165

הֵיכַל הַבְּרָכָה קָאמַארְנָא בְּרֵאשִׁית דַּף ריט.	165

הֵיכַל הַבְּרָכָה קָאמַארְנָא שְׁמוֹת דַּף עב עַמּוּד ג'	166

הֵיכַל הַבְּרָכָה קָאמַארְנָא שְׁמוֹת דַּף קד עג	166

אוֹצַר הַחַיִּים קָאמַארְנָא שְׁמוֹת דַּף נז עַמּוּד ג'	167

כִּסֵּא מֶלֶךְ בַּהַקְדָּמָה	169

כִּסֵּא מֶלֶךְ בַּהַקְדָּמָה	171

הַקְדָּמַת מִקְדַּשׁ מֶלֶךְ	171

הַקְדָּמָה כְּלָלִית מְנַחֵם צִיּוֹן	172

מַעֲבָר יַבֹּק מַאֲמָר שִׂפְתֵי רְנָנוֹת פֶּרֶק כו	173

תּוֹלְדוֹת עֲרוּגַת הַבֹּשֶׁם דַּף עט	174

טָהֳרַת הַקֹּדֶשׁ הַקַּדְמוֹן עַמּוּד קמז	174

טָהֳרַת הַקֹּדֶשׁ הַקַּדְמוֹן עַמּוּד קנב	175

טָהֳרַת הַקֹּדֶשׁ הַקַּדְמוֹן עַמּוּד קנו	175

מִקְדַּשׁ מֶלֶךְ חֵלֶק א' דַּף כח עא	175

אוֹצְרוֹת חַיִּים דַּף יח:	176

אוֹר נֶעֱרָב חֵלֶק ג' פֶּרֶק ג'	176

אוֹר נֶעֱרָב חֵלֶק חֲמִישִׁי פֶּרֶק ב'	177

סֵדֶר הַיּוֹם, סֵדֶר הַלִּמּוּדִים בְּמוֹעֲדֵי הַשֵּׁם	177

רֵאשִׁית חָכְמָה בַּהַקְדָּמָה	178

עֵמֶק הַמֶּלֶךְ בַּהַקְדָּמָה פֶּרֶק שְׁבִיעִי	178

עֵמֶק הַמֶּלֶךְ בַּהַקְדָּמָה פֶּרֶק שְׁמִינִי	179

שְׁאֵלוֹת וּתְשׁוּבוֹת דְּבִיר יוֹסֵף בַּהַקְדָּמָה, מִתַּלְמִידוֹ בַּעַל יַד מַלְאָכִי	179

מַעֲרֶכֶת גְּדוֹלִים י' שנג	180

וַיַּקְהֵל משֶׁה דַּף ג.	180

וַיַּקְהֵל משֶׁה דַּף ו'	181

וַיַּקְהֵל משֶׁה ז.	183

זֹהַר חֵלֶק א' דַּף ק"ל:	184

אוֹר הַחַמָּה לַזֹּהַר שָׁם, בְּשֵׁם הָרַמַ"ק זִכְרוֹנוֹ לְחַיֵּי הָעוֹלָם הַבָּא	185

שְׁלָ"ה הַקָּדוֹשׁ מַאֲמָר רִאשׁוֹן	185

אוֹר יָקָר, שַׁעַר א' סִימָן ה'	186

סֵפֶר חֶסֶד וֶאֱמֶת לְחַיִּים חוֹרִי זִכְרוֹנוֹ לִבְרָכָה - וְעַיֵּן עוֹד בִּפְנִים הַסֵּפֶר, מִסֵּפֶר בֶּן אִישׁ חַי בְּהַקְדָּמָתוֹ לְסִפְרוֹ בְּנָיָהוּ	187

שַׁעַר רוּחַ הַקֹּדֶשׁ דַּף ט' עַמּוּד ד'	187

יְסוֹד וְשֹׁרֶשׁ הָעֲבוֹדָה, שַׁעַר הַשִּׁשִּׁי, שַׁעַר הַנִּיצוֹץ	187

מַטֵּה אֶפְרַיִם סִימָן תקט"ו סְעִיף קָטָן ז'	187

סִדּוּר בֵּית אַבְרָהָם לְרַבִּי אַבְרָהָם טְכָארִיק זֵכֶר צַדִּיק לִבְרָכָה	188

שֵׁם הַגְּדוֹלִים לְהַחִידָ"א מַעֲרֶכֶת סְפָרִים אוֹת ב'	188

לִקּוּטֵי תּוֹרָה לְבַעַל הַתַּנְיָא, פָּרָשַׁת וַיִּקְרָא דַּף ה' טוּר ב' וָאֵילָךְ	189

לִקּוּטֵי תּוֹרָה לְבַעַל הַתַּנְיָא שָׁם טוּר ג' וָאֵילָךְ	190

לִקּוּטֵי תּוֹרָה לְבַעַל הַתַּנְיָא, שִׁיר הַשִּׁירִים דַּף ג' סוֹף טוּר ג' וָאֵילָךְ	190

לִקּוּטֵי תּוֹרָה לְבַעַל הַתַּנְיָא שָׁם טוּר ד'	191

לִקּוּטֵי תּוֹרָה לְבַעַל הַתַּנְיָא שָׁם טוּר ד'	191

לִקּוּטֵי תּוֹרָה לְבַעַל הַתַּנְיָא שָׁם דַּף ו' טוּר א'	192

צַוָּאַת הָרָ"ד מֵאִיר בֶּן רַבִּי אַהֲרֹן שְׁוַרְץ זְכוּתוֹ יָגֵן עָלֵינוּ מִפִידְהַייץ	193

הֵיכַל הַבְּרָכָה פָּרָשַׁת עֵקֶב ז', י"ט	194

פִּתְחֵי שְׁעָרִים נְתִיב שְׁבִירַת הַכֵּלִים - פֶּתַח א - שְׁבִירַת הַכֵּלִים - שֹׁרֶשׁ לְסִטְרָא אָחֳרָא	194

סֵפֶר פִּתְחֵי שְׁעָרִים נְתִיב הַצִּמְצוּם - פֶּתַח א	195

בְּאֵר מַיִם חַיִּים פָּרָשַׁת רְאֵה - פֶּרֶק יא	195

סֵפֶר מָבוֹא לְחָכְמַת הַקַּבָּלָה - חֵלֶק א הַקְדָּמָה	198

הַקְדָּמַת הַמְחַבֵּר סֵפֶר נְתִיב מִצְווֹתֶיךָ	199

הֵיכַל הַבְּרָכָה פָּרָשַׁת מִשְׁפָּטִים דַּף קצ"ט עַמּוּד ד'	199

נְתִיב מִצְווֹתֶיךָ קָאמַארְנָא, נְתִיב הַיִּחוּד, שְׁבִיל א' אוֹת ב'	200

נְתִיב מִצְווֹתֶיךָ, נְתִיב הַתּוֹרָה, שְׁבִיל א' אוֹת ל'	201

דִּבְרֵי תּוֹרָה מוּנְקַאטְשׁ, מַהֲדוּרָה ו', נ"ז	201

מְבַשֵּׂר צֶדֶק פָּרָשַׁת בֹּא	202

סֵפֶר לִקּוּטֵי מוֹהֲרַ"ן – בִּתְחִלַּת הַסֵּפֶר	203

סֵפֶר בְּרִית מְנוּחָה דַּף ב':	204

הַמְקֻבָּל הָאֱלֹקִי רַבִּי שָׁלוֹם בּוּזַאגְלוֹ	204

סֵפֶר קָנֶה הַגָּדוֹל דַּף מ"א עַמּוּד ג'	204

כִּסֵּא מֶלֶךְ לְהַקְדָּמַת הַתִּקּוּנֵי זֹהַר דַּף י"ד:	205

סֵפֶר חֲסִידִים תתשס"ד	206

אוֹר הַחַמָּה בַּהַקְדָּמָה	206

פֵּרוּשׁ הַגְּרָ"א עַל מִשְׁלֵי ה' י"ח	206

אֶבֶן שְׁלֵמָה פֶּרֶק ח' אוֹת כ"ו	206

אֶבֶן שְׁלֵמָה פֶּרֶק י"א אוֹת ג'	207

אֶבֶן שְׁלֵמָה פֶּרֶק י"א אוֹת ג'	207

חַיֵּי מוֹהֲרַ"ן מִבְּרֶסְלֶב, תי"ט	207

מַאַמְרֵי אַדְמוֹ"ר הַזָּקֵן הַקְּצָרִים דַּף תקע"א	207

מֵאָה שְׁעָרִים עַמּוּד 40	208

כֶּתֶר שֵׁם טוֹב	208

הַנְהָגוֹת רַבִּי משֶׁה גְּרִינְוַלְד מֵחוֹסְט אוֹת כא	208

מְאוֹר עֵינַיִם חִדּוּשִׁים שַׁבָּת	208

הַנְהָגוֹת יְשָׁרוֹת, רַבִּי צְבִי הִירְשׁ הָארָאוִויץ מִבָּאקְשֶׁעוִויץ אוֹת ה'	209

סֵדֶר הַלִּמּוּד, רַבִּי חֲנוֹךְ הֶענִיךְ מֵאָלֶעסְק, אוֹת ב'	209

נֹפֶת צוּפִים קמ"ד – מִדְרָשׁ פִּנְחָס	209

הַקְדָּמַת בֵּית דִּין אַמְסְטֶרְדַם לִדְפוּס הַזֹּהַר תקס"ד	209

הַסְכָּמַת הָרַב הַקָּדוֹשׁ מֵאַפְּטָא תִּקּוּנֵי זֹהַר דְּפוּס מֶעזִבּוּז	210

מוֹרֶה בְּאֶצְבַּע לְהַחִידָ"א אוֹת מ'	210

מוֹרֶה בְּאֶצְבַּע לְהַחִידָ"א אוֹת מ'	210

פֶּלֶא יוֹעֵץ עֵרֶךְ חִדּוּשׁ	210

דִּבְרֵי אַהֲרֹן בְּשֵׁם הָרַב הַקָּדוֹשׁ רַבִּי אָשֵׁר מִסְּטוֹלִין	211

סִדּוּר שַׁעַר הַשָּׁמַיִם, בְּסֵדֶר הַלִּמּוּד שֶׁכָּתְבוּ הַקַּדְמוֹנִים	211

כִּסֵּא אֵלִיָּהוּ שַׁעַר ד'	211

כִּסֵּא אֵלִיָּהוּ שַׁעַר ד'	212

כִּסֵּא אֵלִיָּהוּ שַׁעַר ד' אוֹת י"ח	213

תּוֹרַת שִׂמְחָה דַּף נ"ז	214

סַמָּא דְּחַיֵּי חֵלֶק ב' אוֹת מ"ח	214

הַנְהָגוֹת צַדִּיקִים - כְּלָלִים מֵרַבִּי אֱלִיעֶזֶר צְבִי מִקָּאמַרְנָא	215

הַנְהָגוֹת צַדִּיקִים - כְּלָלִים מֵרַבִּי אֱלִיעֶזֶר צְבִי מִקָּאמַרְנָא	215

הַנְהָגוֹת צַדִּיקִים - סֵדֶר הַיּוֹם מֵרַבִּי אַהֲרֹן מִקַּרְלִין	216

הַנְהָגוֹת צַדִּיקִים - הַנְהָגוֹת יְשָׁרוֹת מֵרַבִּי משֶׁה גְּרִינְוַואלְד מֵחוֹסְט בַּעַל עֲרוּגַת הַבֹּשֶׁם	216

הַנְהָגוֹת צַדִּיקִים - הַנְהָגוֹת וְדֶרֶךְ הָאָדָם מֵרַבִּי שְׁלֹמֹה בָּרוּךְ מִבּוּדַפֶּסְט	216

הַנְהָגוֹת צַדִּיקִים - הַנְהָגוֹת וְדֶרֶךְ הָאָדָם מֵרַבִּי שְׁלֹמֹה בָּרוּךְ מִבּוּדַפֶּסְט	216

הַנְהָגוֹת צַדִּיקִים - הַדְרָכוֹת מֵרַבִּי מָרְדְּכַי מִטְּשֶׁערְנָאבִּיל	216

הַנְהָגוֹת צַדִּיקִים - הַדְרָכוֹת מֵרַבִּי מָרְדְּכַי מִטְּשֶׁערְנָאבִּיל	217

הַנְהָגוֹת צַדִּיקִים - הַדְרָכוֹת מֵרַבִּי מָרְדְּכַי מִטְּשֶׁערְנָאבִּיל	217

הַנְהָגוֹת צַדִּיקִים - הַנְהָגוֹת וְאַזְהָרוֹת מֵרַבִּי צְבִי אֱלִימֶלֶךְ מִדִּינָאב	217

הַנְהָגוֹת צַדִּיקִים - הַנְהָגוֹת פְּרָטִיּוֹת מֵרַבִּי יוֹסֵף זוּנְדְל מִסָּלַנְט עַל פִּי הַגְּרָ"א	217

הַנְהָגוֹת צַדִּיקִים - סֵדֶר עֲבוֹדַת הַיּוֹם מֵרַבִּי נַחְמָן מִטּוֹלְטְשִׁין	217

הַנְהָגוֹת צַדִּיקִים - תִּקּוּנִים וְאַזְהָרוֹת מֵרַבִּי אֵלִיָּהוּ מֶנִי	217

אִגְּרוֹת שׁוֹמְרֵי אֱמוּנִים אִגֶּרֶת ה'	218

שָׁם אִגֶּרֶת ט"ו	218

שָׁם כ"ז	218

סֵפֶר בְּרִית מְנוּחָה דַּף ב':	219

סֵפֶר קָנֶה הַגָּדוֹל דַּף מ"א עַמּוּד ג'	219

אוֹר הַמֵּאִיר (זִיטָאמִיר) פָּרָשַׁת פְּקוּדֵי, דַּף כ"ח טוּר ג'	220

דּוֹרֵשׁ טוֹב (טְשׁוֹרְטְקוֹב) אַחֲרוֹן שֶׁל פֶּסַח תש"א, עַמּוּד קצ"ד טוּר א'	221

זֹהַר חֵלֶק ב' רמז:	222

זֹהַר חָדָשׁ שִׁיר הַשִּׁירִים בְּדִבּוּר הַמַּתְחִיל שַׁלָּמָה אֶהְיֶה כְּעֹטְיָה	223

כִּסֵּא מֶלֶךְ לְהַקְדָּמַת הַתִּקּוּנֵי זֹהַר דַּף י"ד:	223

פְּרִי צַדִּיק פָּרָשַׁת וַיִּגַּשׁ דַּף ק"ה טוּר ב'	224

סֵפֶר הַמִּדּוֹת אוֹת סוֹד, מִבַּעַל לִקּוּטֵי מוֹהֲרַ"ן זִכְרוֹנוֹ לְחַיֵּי הָעוֹלָם הַבָּא	224

הָרַב חַיִּים וִיטַאל בְּשַׁעַר רוּחַ הַקֹּדֶשׁ דַּף ד:	225

הָרַב חַיִּים וִיטַאל בְּשַׁעַר רוּחַ הַקֹּדֶשׁ י"א:	225

הָרַב חַיִּים וִיטַאל בְּשַׁעַר רוּחַ הַקֹּדֶשׁ דַּף י"א:	225

מַגִּיד מֵישָׁרִים פָּרָשַׁת בֹּא	225

שָׁם פָּרָשַׁת עֵקֶב	225

הַנְהָגוֹת צַדִּיקִים - הַנְהָגוֹת וְדֶרֶךְ הָאָדָם מֵרַבִּי שְׁלֹמֹה בָּרוּךְ מִבּוּדַפֶּסְט	226

מִדְרָשׁ פִּנְחָס וּבְאֵרוֹת הַמַּיִם	226

הַנְהָגוֹת צַדִּיקִים - סֵדֶר הִתְנַהֲגוּת מֵרַבִּי אַהֲרֹן רָאטָה	226

הַנְהָגוֹת צַדִּיקִים - דֶּרֶךְ חַיִּים לְאֶחָד מִגְּדוֹלֵי גְּאוֹנֵי קַדְמַאי	226

סֵפֶר פְּרִי צַדִּיק, רַבִּי צָדוֹק הַכֹּהֵן מִלּוּבְּלִין זַצַ"ל, פָּרָשַׁת בְּהַעֲלֹתְךָ - אוֹת י	226

הַנְהָגוֹת צַדִּיקִים - הַנְהָגוֹת יְשָׁרוֹת מִתַּלְמִיד הַבַּעַל שֵׁם טוֹב	227

תִּפְאֶרֶת יִשְׂרָאֵל מֵהָרַב הַקָּדוֹשׁ מִסָּאטָאנָאב זֵכֶר צַדִּיק וְקָדוֹשׁ לִבְרָכָה, פָּרָשַׁת קְדוֹשִׁים	227

יוֹסֵף תְּהִלּוֹת לְהַחִידָ"א, תְּהִלִּים לב, ט	228

מִדְבָּר קְדֵמוֹת לְהַחִידָ"א, מַעֲרֶכֶת ת' אוֹת י"ד	228

זֹהַר חֵלֶק א' דַּף כ"ח.	229

תִּקּוּנֵי זֹהַר תִּקּוּן ל' דַּף ע"ג:	229

כִּסֵּא מֶלֶךְ לְתִקּוּנֵי זֹהַר שָׁם	229

תִּקּוּנֵי זֹהַר תִּקּוּן מ"ג דַּף פ"ב.	229

כִּסֵּא מֶלֶךְ לְתִקּוּנֵי זֹהַר תִּקּוּן מ"ג אוֹת ס'	230

סֵפֶר שִׂיחוֹת הָרַ"ן מִבְּרֶסְלֶב, מ'	231

מִקְדָּשׁ מֶלֶךְ לַזֹּהַר פָּרָשַׁת מִשְׁפָּטִים שָׁם	231

דֶּגֶל מַחֲנֵה אֶפְרַיִם, פָּרָשַׁת בֹּא, עַמּוּד פ"ד טוּר ב'	231

זֹהַר חֵלֶק ב' דַּף קס"א:	232

סִפְרֵי יְרֵאִים	232

סֵפֶר בֵּית אַהֲרֹן דַּף קמ"ט, מִכְתָּבִים קֹדֶשׁ, מֵהָרַב הַקָּדוֹשׁ אַדְמוֹ"ר רַבִּי אַהֲרֹן זֵכֶר צַדִּיק לִבְרָכָה	232

סֵדֶר הַיּוֹם וְאַזְהָרוֹת שֶׁכָּתַב הָרַב הַקָּדוֹשׁ הָרַב רַבִּי אַהֲרֹן מִקַּרְלִין, סֵפֶר בֵּית אַהֲרֹן	232

אוֹר לַיְשָׁרִים	232

צִפֹּרֶן שָׁמִיר סִימָן ח'	232

רַבֵּינוּ משֶׁה זְכוּתָא דַּף קמח: לְפֵרוּשׁ הַזֹּהַר	233

רַבֵּינוּ משֶׁה זְכוּתָא דַּף קעח:	233

רַבִּי משֶׁה זְכוּתָא קע"ג.	234

נֶפֶשׁ חַיִּים מַעֲרֶכֶת הַז' אוֹת ד', מִשֵּׁם הַגְּדוֹלִים לְהַחִידָ"א	234

מִדְרָשׁ פִּנְחָס מֵהָרַב הַקָּדוֹשׁ רַבִּי פִּנְחָס מִקּוֹרִיץ, ע"ב אוֹת ג	234

שָׁם, יז, אוֹת ב	234

שָׁם, לו, אוֹת עג	234

שָׁם, לו, אוֹת מג	234

יֹשֶׁר דִּבְרֵי אֱמֶת סִימָן לט	235

מָאוֹר וָשֶׁמֶשׁ בְּרֵאשִׁית, דִּבּוּר הַמַּתְחִיל וַיֹּאמֶר אֱלֹקִים יְהִי רָקִיעַ, ב, א	235

זֹהַר בְּהַעֲלֹתְךָ קנ"ג	235

הַדְרַת מֶלֶךְ לַזֹּהַר פָּרָשַׁת בְּהַעֲלֹתְךָ שָׁם, דַּף רמ"ז.	235

מוֹרֵינוּ הָרַב רַבִּי יַעֲקֹב צֶמַח בְּסוֹף הַקְדָּמָתוֹ לְעֵץ חַיִּים	236

פְּרִי עֵץ חַיִּים הַנְהָגַת הַלִּמּוּד	236

אַדְמוֹ"ר הַזָּקֵן - בַּעַל הַתַּנְיָא	236

מַאַמְרֵי אַדְמוֹ"ר הַזָּקֵן פָּרָשַׁת תֵּצֵא דַּף תתל"א	236

מֵאָה שְׁעָרִים עַמּוּד 40	236

זֹהַר חֵלֶק ג', ְרַעְיָא מְהֵימְנָא, דַּף קי"א-קי"ב	237

תִּקּוּנֵי זֹהַר בַּהַקְדָּמָה דַּף א.	238

שָׁם דַּף ה'	238

הַקְדָּמַת מוֹרֵינוּ הָרַב נָתָן שַׁפִּירָא לִפְרִי עֵץ חַיִּים	238

מוֹרֵינוּ הָרַב צְבִי אֱלִימֶלֶךְ מִדִּינוֹב בְּהַגָּהוֹתָיו לַסֵּפֶר סוּר מֵרַע, דְּפוּס מוֹנְקַטְשׁ אוֹת ט'	238

הַקְדָּמַת סֵפֶר עֲצֵי עֵדֶן מִקָאמַארְנָא זִכְרוֹנוֹ לִבְרָכָה	238

פֶּלֶא יוֹעֵץ אוֹת ז', זֹהַר	239

הֵיכַל הַבְּרָכָה דְּבָרִים דַּף ר"ח:	239

מִדְרָשׁ פִּנְחָס דַּף ל"ו. אוֹת מ"ג	239

נְתִיב מִצְווֹתֶיךָ, שְׁבִיל הַיִּחוּד, שְׁבִיל ב' אוֹת ג'	239

שִׂיחוֹת הָרַ"ן רַבֵּינוּ נַחְמָן מִבְּרֶסְלֶב, ק"ח	240

רַבִּי יִשְׂרָאֵל דוֹב מִוִילֶעדְנִיק, שְׁאֵרִית יִשְׂרָאֵל שַׁעַר הַהִתְקַשְּׁרוּת שַׁעַר הָא' דְּרוּשׁ ה' מַאֲמָר ב'	240

הָרַב משֶׁה זְכוּתָא בְּהַגָּהוֹתָיו לְסֵפֶר הַכַּוָּנוֹת	240

שִׁבְחֵי הָרַ"ן רַבֵּינוּ נַחְמָן מִבְּרֶסְלֶב ז'	240

הָרַב הַקָּדוֹשׁ רַבִּי יִצְחָק מִסְּקְוֵוירָא זְכוּתוֹ יָגֵן עָלֵינוּ, כֶּרֶם יִשְׂרָאֵל (רוּזִין), דַּף כ"ו טוּר א'	241

רַחֲמֵי הָאָב סִימָן ג'	241

סֵפֶר מַאַמְרֵי אַדְמוֹ"ר הַזָּקֵן (בַּעַל הַתַּנְיָא) תקס"ג חֵלֶק ב', דִּבּוּר הַמַּתְחִיל וְהַשְּׁתִיָּה כַּדָּת	242

אֶבֶן שְׁלֵמָה לְהַגְּרָ"א פֶּרֶק ח' אוֹת כ"ז	242

מַעְיַן גַּנִּים פֶּרֶק א'	242

מַעְיַן גַּנִּים פֶּרֶק א'	242

יָרִים משֶׁה, עִנְיָנִים נִפְלָאִים מֵרַבֵּינוּ משֶׁה חַיִּים לוּצָאטוֹ	243

מִנְחַת עָ'נִ'י' אוֹת כ"ה	243

הֲכָנָה דְּרַבָּה מִבַּעַל עֲרוּגַת הַבֹּשֶׁם צֶעהלִים	243

פֶּלֶא יוֹעֵץ אוֹת ז', זֹהַר	245

כִּסֵּא מֶלֶךְ לְתִקּוּנֵי זֹהַר תִּקּוּן מ"ג אוֹת ס'	246

הַנְהָגוֹת מֵהָרַב נַחוּם מִטְּשֶׁרְנוֹבִּיל זֵכֶר צַדִּיק וְקָדוֹשׁ לִבְרָכָה	246

עֲטֶרֶת צְבִי פָּרָשַׁת בְּהַעֲלֹתְךָ	246

חַיֵּי מוֹהֲרַ"ן רַבֵּינוּ נַחְמָן מִבְּרֶסְלֶב, תכ"ב	246

שִׂיחוֹת הָרַ"ן רַבֵּינוּ נַחְמָן מִבְּרֶסְלֶב, ק"ח	247

מִדְרָשׁ פִּנְחָס, רַבִּי פִּנְחָס מִקָארִיץ זַצַ"ל, קוּנְטְרֵס א' אוֹת נ"ג	247

מִדְרָשׁ פִּנְחָס, רַבִּי פִּנְחָס מִקָארִיץ זַצַ"ל, קוּנְטְרֵס ג' אוֹת ב'	247

זֹהַר חֵלֶק ב' דַּף קנ"ה.	248

הֵיכַל הַבְּרָכָה קָאמַארְנָא דְּבָרִים פָּסוּק י'	248

נוֹצֵר חֶסֶד פֶּרֶק ד' מִשְׁנָה כ'	248

שַׁעַר הַמִּצְווֹת לְהָאֲרִ"י זִכְרוֹנוֹ לִבְרָכָה דַּף א'	249

שַׁעַר הַגִּלְגּוּלִים הַקָּדוֹשׁ י"א, דַּף י"ד.	249

שָׁם סוֹף הַקְדָּמָה י"ו	249

רַבֵּינוּ חַיִּים וִיטַאל זִכְרוֹנוֹ לִבְרָכָה בְּשַׁעַר הַגִּלְגּוּלִים דַּף מ"ט:	249

תִּקּוּנֵי זֹהַר תִּקּוּן ו' בְּסוֹפוֹ	250

כִּסֵּא מֶלֶךְ לְתִקּוּנֵי זֹהַר שָׁם	250

סֵפֶר שִׂיחוֹת הָרַ"ן רַבֵּינוּ נַחְמָן מִבְּרֶסְלֶב אוֹת רעח	251

סֵפֶר לִקּוּטֵי מוֹהֲרַ"ן חֵלֶק ב' סִימָן קיח	251

חַיֵּי מוֹהֲרַ"ן מִבְּרֶסְלֶב, תנח	252

דִּבְרֵי תּוֹרָה מַהֲדוּרָא ב' סִימָן ט'	253

תִּקּוּנֵי זֹהַר תִּקּוּן ל' דַּף ע"ג:	254

אוֹר הַחַמָּה לַזֹּהַר דַּף ק"ה עַמּוּד ב' בְּשֵׁם הָרַמַ"ק	254

אוֹר הַחַמָּה לַזֹּהַר חֵלֶק ג' דַּף רפ"א, בְּשֵׁם הָרַמַ"ק	255

הַקְדָּמָה הַשְּׁנִיָּה לַסֵּפֶר אוֹר הַחַמָּה	255

מְאוֹר עֵינַיִם פָּרָשַׁת וַיֵּצֵא	256

רַעְיָא מְהֵימְנָא בְּזֹהַר פָּרָשַׁת נָשׂא, דַּף קכ"ד:	256

מִקְדַּשׁ מֶלֶךְ לְרַעְיָא מְהֵימְנָא כָּאן	256

תִּקּוּנֵי זֹהַר תִּקּוּן שְׁתִיתָאָה בְּסוֹפוֹ, דַף כד.	257

מִקְדַּשׁ מֶלֶךְ לְתִקּוּנֵי זֹהַר כָּאן	257

תִּקּוּנֵי זֹהַר תִּקּוּן כ"א דַּף נ"ג:	257

תִּקּוּנֵי זֹהַר חָדָשׁ דַּף ע"ב:	258

הָרַב חַיִּים וִיטַאל זִכְרוֹנוֹ לְחַיֵּי הָעוֹלָם הַבָּא בְּהַקְדָּמָתוֹ לְשַׁעֲרֵי הַקְּדֻשָּׁה	258

נֶפֶשׁ חַיִּים מַעֲרֶכֶת הַז' אוֹת ה'	259

שְׁלָ"ה, עֲשָׂרָה מַאֲמָרוֹת, מַאֲמָר רִאשׁוֹן	259

מִתּוֹךְ הַקְדָּמַת כִּסֵּא מֶלֶךְ	260

תִּקּוּנֵי זֹהַר דַּף א:	260

תִּקּוּנֵי זֹהַר דַּף קי"א	260

חִידָ"א מַעֲרֶכֶת גְּדוֹלִים א' רי"ט	261

רַבִּי יִשְׂרָאֵל דוֹב מִוִילֶעדְנִיק, שְׁאֵרִית יִשְׂרָאֵל שַׁעַר הַהִתְקַשְּׁרוּת, דַּף י"ב טוּר ד'	261

דֶּגֶל מַחֲנֵה אֶפְרַיִם, פָּרָשַׁת שְׁמִינִי	262

הַקְדָּמַת סֵפֶר עֲצֵי עֵדֶן עַל מִשְׁנָיוֹת	264

נוֹצֵר חֶסֶד עַל מַסֶּכֶת אָבוֹת פֶּרֶק ד' מִשְׁנָה א'	266

נוֹצֵר חֶסֶד עַל מַסֶּכֶת אָבוֹת פֶּרֶק ד' מִשְׁנָה ו'	266

נוֹצֵר חֶסֶד עַל מַסֶּכֶת אָבוֹת פֶּרֶק ד' מִשְׁנָה כ'	267

זֹהַר חֵלֶק א' דַּף ט"ז.	268

שָׁם דַּף מ"ז:	268

אוֹר הַחַמָּה לַזֹּהַר שָׁם, בְּשֵׁם הָרַמַ"ק זִכְרוֹנוֹ לְחַיֵּי הָעוֹלָם הַבָּא	268

זֹהַר חֵלֶק ג' דַּף קנ"ב.	268

שָׁם דַּף רמ"ד:	268

שָׁם, בְּרַעְיָא מְהֵימְנָא, דַּף רנ"ד	268

תִּקּוּנֵי זֹהַר בַּהַקְדָּמָה דַּף י"ד.	268

תִּקּוּנֵי זֹהַר תִּקּוּן כ"א - דַּף נ"ג:	269

זֹהַר חֵלֶק ג' דַּף ו.	269

זֹהַר חֵלֶק ג' דַּף ע"ב.	269

זֹהַר חֵלֶק א' דַּף קפ"ז.	269

זֹהַר חֵלֶק ב' דַּף פ"ג:	269

זֹהַר חֵלֶק א' דַּף ר"א.	269

סֵפֶר הַחִנּוּךְ פָּרָשַׁת תְּרוּמָה	269

רַבֵּינוּ בְּחַיֵּי	270

שְׁאֵלוֹת וּתְשׁוּבוֹת דִּבְרֵי חַיִּים חֵלֶק ב' יוֹרֶה דֵּעָה סִימָן מ"ז	270

זֹהַר פָּרָשַׁת מִשְׁפָּטִים, בְּסַבָּא, דַּף צ"ט:	270

מִקְדַּשׁ מֶלֶךְ לַזֹּהַר, פָּרָשַׁת מִשְׁפָּטִים שָׁם	270

עֲלִיַּת אֵלִיָּהוּ עַל הַגְּרָ"א	270

חֶסֶד לְאַבְרָהָם מַעְיָן רִאשׁוֹן נָהָר כ"ד	271

תּוֹלְדוֹת יַעֲקֹב יוֹסֵף פָּרָשַׁת קְדוֹשִׁים. וְכֵן כָּתוּב בְּסִפְרוֹ כְּתֹנֶת פַּסִּים פָּרָשַׁת קְדוֹשִׁים	271

מְאוֹר עֵינַיִם לְהָרַב הַקָּדוֹשׁ רַבֵּינוּ מְנַחֵם נַחוּם מִטְּשֶׁרְנוֹבִּיל זְכוּתוֹ יָגֵן עָלֵינוּ אָמֵן, פָּרָשַׁת בְּהַעֲלֹתְךָ	272

תִּקּוּנֵי זֹהַר תִּקּוּן י"ט - דַּף ל"ח.	273

סֵפֶר הַקָּנֶה, הוּבָא בְּאוֹר יִשְׂרָאֵל לְהַמַּגִּיד הַקָּדוֹשׁ מִקָּאזְנִיץ זִכְרוֹנוֹ לְחַיֵּי הָעוֹלָם הַבָּא עַל הַתִּקּוּנִים שָׁם	273

תִּקּוּנֵי זֹהַר תִּקּוּן מ' - דַּף פ.	273

פְּרִי קֹדֶשׁ הִלּוּלִים דַּף ב.	273

דִּבְרֵי הַיָּמִים א' כ"ח, ט	273

תִּקּוּנֵי זֹהַר בַּהַקְדָּמָה דַּף ו.	273

תִּקּוּנֵי זֹהַר בַּהַקְדָּמָה דַּף א' עַמּוּד ב'	274

מִתּוֹךְ מִכְתָּב בַּעַל עֲטֶרֶת צְבִי לְרַבּוֹ הָרַב אַבְרָהָם יְהוֹשֻׁעַ הֶעשִׁיל מֵאַפְּטָא זֵכֶר צַדִּיק וְקָדוֹשׁ לִבְרָכָה	275

נוֹצֵר חֶסֶד עַל מַסֶּכֶת אָבוֹת פֶּרֶק ד' מִשְׁנָה כ'	275

תִּקּוּן לֵיל שָׁבוּעוֹת לְהָרַב רַבֵּינוּ משֶׁה זְכוּתָא בְּסוֹף סֵפֶר טוּב הָאָרֶץ לְמוֹרֵינוּ הָרַב נָתָן שַׁפִּירָא	275

הַקְדָּמַת הַמּוֹצִיאִים לָאוֹר סֵפֶר הַתִּקּוּנִים דְּפוּס לִיווֹרְנוֹ	276

סֵדֶר הַיּוֹם וְאַזְהָרוֹת הַקֹּדֶשׁ בַּסֵּפֶר בֵּית אַהֲרֹן	276

לִקּוּטֵי תּוֹרָה (טְשֶׁרְנוֹבִּיל) הַדְרָכָה ז', דַּף ט' טוּר ג'	276

מוֹרֶה בְּאֶצְבַּע סִימָן ח' קֶטַע רמ"ח	276

שָׁם סִימָן מ"ד	277

לִקּוּטֵי תּוֹרָה (טְשֶׁערְנָאבִּיל) הַדְרָכָה א'	277

שָׁם הַדְרָכָה ז'	277

שִׂיחוֹת הָרַ"ן רַבֵּינוּ נַחְמָן מִבְּרֶסְלֶב סִימָן רפ"ה	278

שִׂיחוֹת הָרַ"ן רַבֵּינוּ נַחְמָן מִבְּרֶסְלֶב סִימָן קכ"ח	278

שִׂיחוֹת הָרַ"ן רַבֵּינוּ נַחְמָן מִבְּרֶסְלֶב סִימָן ח'	278

חַיֵּי מוֹהֲרַ"ן רַבֵּינוּ נַחְמָן מִבְּרֶסְלֶב, שנ"ט	278

בֵּית אַהֲרֹן, לַ"ג בָּעֹמֶר	278

אוֹר צַדִּיקִים לְהָרַב מֵאִיר פַּאפְּרִישׁ, סִימָן א' סְעִיף קָטָן ט"ז	278

מוֹרֵינוּ הָרַב רַבִּי צְבִי אֱלִימֶלֶךְ מִדִּינוֹב זֵכֶר צַדִּיק לִבְרָכָה בְּסִפְרוֹ סוּר מֵרַע וַעֲשֵׂה טוֹב	279

דֶּגֶל מַחֲנֵה אֶפְרַיִם בַּלִּקּוּטִים, דִּבּוּר הַמַּתְחִיל יִשָּׁקֵנִי	279

סִדּוּר הָאֲרִ"י זִכְרוֹנוֹ לִבְרָכָה "קוֹל יַעֲקֹב" לְרַבִּי יַעֲקֹב קָאפִּיל זִכְרוֹנוֹ לִבְרָכָה, בְּסֵדֶר כַּוָּנַת הַלִּמּוּד	279

סֵפֶר נְתִיב רַשִׁ"י בְּשֵׁם "מוֹרִי", הֲלֹא הוּא הָרַב הַצַּדִּיק רַבִּי הִלֵּל מִפָּארִיטְשׁ	279

תִּקּוּן לֵיל הוֹשַׁעְנָא רַבָּא, סִפְרֵי יְרֵאִים	280

חָנָה אֲרִיאֵל, להרי"א מֵהוֹמִיל, שְׁמוֹת עַמּוּד ס"ד	280

הַנְהָגוֹת צַדִּיקִים - הַנְהָגוֹת וְדֶרֶךְ הָאָדָם מֵרַבִּי שְׁלֹמֹה בָּרוּךְ מִבּוּדַפֶּסְט	280

סֵפֶר מִגְדָּל עֹז, מַאַמְרֵי דִּבְרֵי אֱלֹקִים חַיִּים מֵאַדְמוֹרֵ"י חַבָּ"ד, עַמּוּד תכ"ו	280

לִקּוּטֵי תּוֹרָה פָּרָשַׁת תָּבוֹא	280

סֵפֶר סוּר מֵרַע וַעֲשֵׂה טוֹב	280

סֵפֶר סוּר מֵרַע וַעֲשֵׂה טוֹב	281

סֵפֶר סוּר מֵרַע וַעֲשֵׂה טוֹב	281

הַקְדָּמָה לַסֵּפֶר צְבִי לַצַּדִּיק	282

הֵיכַל הַבְּרָכָה, דְּבָרִים דַּף כ"ח	282

סֵפֶר עֲבוֹדַת יִשְׂרָאֵל לְהַמַּגִּיד הַקָּדוֹשׁ מִקָּאזְנִיץ זִכְרוֹנוֹ לְחַיֵּי הָעוֹלָם הַבָּא, לִקּוּטִים בְּסוֹפָן	282

מַאַמְרֵי אַדְמוֹ"ר הַזָּקֵן הַקְּצָרִים דַּף תקע"א	282

מִתּוֹךְ לְשׁוֹן הַסְכָּמַת הָרַבָּנִים דִּקְהִלָּה קְדוֹשָׁה לִיווֹרְנוֹ לְסֵפֶר הַזֹּהַר דְּפוּס לִיווֹרְנוֹ	283

לִקּוּטֵי תּוֹרָה פָּרָשַׁת וַיִּקְרָא דַּף ה:	283

מָאוֹר וָשֶׁמֶשׁ, פָּרָשַׁת אֱמֹר, עַמּוּד ש"ע טוּר א'	285

הַגָּאוֹן הַצַּדִּיק מוֹרֵינוּ הָרַב רַבִּי יִצְחָק אַיְזִיק מִזִּידִיטְשׁוֹב	286

זֹהַר חֵלֶק א' דַּף קצ"ה:	286

טַעֲמֵי הַמִּצְווֹת לְהָרַדְבָּ"ז [רַבִּי דָּוִד בֶּן שְׁלֹמֹה אֶבֶן זִמְרָא] מִצְוָה כ"ב	286

יְסוֹד וְשֹׁרֶשׁ הָעֲבוֹדָה, שַׁעֲרֵי הַשִּׁשִּׁי, שַׁעַר הַנִּיצוֹץ	287

תּוֹלְדוֹת יַעֲקֹב יוֹסֵף פָּרָשַׁת שְׁלַח	287

הַקְדָּמַת מוֹרֵינוּ הָרַב רַבִּי יִצְחָק אַיְזִיק מִקָאמַארְנָא זֵכֶר צַדִּיק וְקָדוֹשׁ לִבְרָכָה לְפֵרוּשׁוֹ עַל מִשְׁנָיוֹת	288

מַטֵּה אֶפְרַיִם סִימָן תקפ"א סְעִיף קָטָן י"ז	289

קְצֵה הַמַּטֶּה לְמַטֵּה אֶפְרַיִם שָׁם סְעִיף קָטָן כ"ג	289

מַטֵּה אֶפְרַיִם סִימָן תר"ג סְעִיף קָטָן ט'	289

הַקְדָּמַת הָרַב הַמֵּבִיא לְבֵית הַדְּפוּס סֵפֶר הַתִּקּוּנִים דְּפוּס לִיווֹרְנוֹ, כְּבוֹד הָרַב רַבִּי יִצְחָק פַרְחִי זְכוּתוֹ יָגֵן עָלֵינוּ	290

שִׂיחוֹת הָרַ"ן רַבֵּינוּ נַחְמָן מִבְּרֶסְלֶב, קכ"ז	290

סֵפֶר לִקּוּטֵי הֲלָכוֹת לְמוֹרֵינוּ הָרַב רַבִּי נָתָן מִבְּרֶסְלֶב זֵכֶר צַדִּיק לִבְרָכָה - הִלְכוֹת רֹאשׁ הַשָּׁנָה הֲלָכָה ו	291

נְתִיב מִצְווֹתֶיךָ לְמוֹרֵינוּ הָרַב רַבִּי יִצְחָק אַיְזִיק מִקָאמַארְנָא, שְׁבִיל הַתּוֹרָה אוֹת א' סִימָן ל"א	291

הַקְדָּמַת הַמּוֹצִיא לָאוֹר תִּקּוּנֵי זֹהַר מֵהַגְּרָ"א	291

עֲבוֹדַת הַקֹּדֶשׁ חֵלֶק הַתַּכְלִית פֶּרֶק ע'	292

כִּסֵּא מֶלֶךְ בַּהַקְדָּמָה	292

נִטְעֵי גַּבְרִיאֵל בֵּין הַמְּצָרִים פֶּרֶק מ"ט סִימָן י"ג	292

שַׁעֲרֵי הַלֶּשֶׁם חֵלֶק ב - סִימָן י"ד - מִשְׁנַת חָכְמַת הָאֱמֶת	294

שְׁלָ"ה הַקָּדוֹשׁ - בַּעֲשָׂרָה מַאֲמָרוֹת- הַמַּאֲמָר הָרִאשׁוֹן י'	294

שְׁלָ"ה הַקָּדוֹשׁ - וָוֵי הָעַמּוּדִים - פֶּרֶק ה	296

סֵפֶר דֶּרֶךְ עֵץ חַיִּים	296

הַנְהָגוֹת צַדִּיקִים - כְּלָלִים מֵרַבִּי אֱלִיעֶזֶר צְבִי מִקָּאמַרְנָא	297

הֵיכַל הַבְּרָכָה קוֹמַרְנָה פָּרָשַׁת עֵקֶב ז', י"ט	298

הֵיכַל הַבְּרָכָה קוֹמַרְנָה פָּרָשַׁת עֵקֶב ז', י"ט	299

הַקְדָּמַת סֵפֶר כִּסֵּא מֶלֶךְ עַל הַתִּקּוּנִים	299

הָרַב רַבֵּינוּ צְבִי הִירְשׁ זִידִיטְשׁוֹב בְּרֵישׁ סֵפֶר הַתִּקּוּנִים שֶׁלּוֹ	299

בֶּן אִישׁ חַי בְּהַקְדָּמָתוֹ לְסִפְרוֹ בְּנָיָהוּ	300

מִתּוֹךְ הַקְדָּמַת הַמַּגִּיהַּ לְתִקּוּנֵי זֹהַר דְּפוּס בִּילוֹגְרָאדוֹ	300

פְּרִי צַדִּיק לְרַבֵּינוּ צָדוֹק הַכֹּהֵן מִלּוּבְּלִין זְכוּתוֹ יָגֵן עָלֵינוּ, סִימָן ח' דַּף נ"א.	301

כֶּתֶר שֵׁם טוֹב	301

כֶּתֶר שֵׁם טוֹב	301

מוֹשִׁיעָן שֶׁל יִשְׂרָאֵל – רֹאשׁ גּוֹלַת אֲרִיאֵל	302

כְּתֹנֶת פַּסִּים פָּרָשַׁת קְדוֹשִׁים	302

זֹהַר חֵלֶק א' דַּף קנ"א: - חֵלֶק ב' דַּף י"ב:	302

זֹהַר חֵלֶק א' דַּף קס"א: בְּסִתְרֵי תּוֹרָה	303

הַקְדָּמַת הַ"סֻּלָּם" אוֹת ע'	304

זֹהַר חֵלֶק ג' דַּף קכ"ג. בְּרַעְיָא מְהֵימְנָא	305

זֹהַר חֵלֶק א' דַּף צ"ד. בְּסִתְרֵי תּוֹרָה	306

זֹהַר חֵלֶק ג' ע"ב:	306

תִּקּוּנֵי זֹהַר חָדָשׁ דַּף ע"ב עַמּוּד ד'	307

זֹהַר חֵלֶק ג' דַּף קנ"ג: בְּרַעְיָא מְהֵימְנָא	307

סֵפֶר לִקּוּטֵי הֲלָכוֹת לְמוֹרֵינוּ הָרַב רַבִּי נָתָן מִבְּרֶסְלֶב, הִלְכוֹת בִּרְכוֹת הַשַּׁחַר הֲלָכָה ה, אוֹת עב	308

הַקְדָּמַת סֵפֶר אוֹר הַחַמָּה	309

סוֹף סֵפֶר וַיַּקְהֵל משֶׁה	311

סֵפֶר פֶּתַח עֵינַיִם לְהַחִידָ"א עַל מַסֶּכֶת סַנְהֶדְרִין דַּף צ"ח.	311

הַקְדָּמַת הַ"סֻּלָּם" לְסֵפֶר הַזֹּהַר	317

הַקְדָּמַת הַ"סֻּלָּם" לְסֵפֶר הַזֹּהַר	318

הַקְדָּמַת הַ"סֻּלָּם" לְסֵפֶר הַזֹּהַר	318

הַקְדָּמַת הַ"סֻּלָּם" לְסֵפֶר הַזֹּהַר	318

פְּסַק הַגָּאוֹן וְהֶחָכָם הַכּוֹלֵל הַנַּעֲלֶה כְּבוֹד מוֹרֵינוּ הָרַב רַבִּי יִצְחַק דַּלְטָאשׁ, נִדְפַּס בְּרֵישׁ סֵפֶר הַזֹּהַר	320

זֹהַר חֵלֶק א' דַּף קי"ח.	321

הַקְדָּמַת הָרַב חַיִּים וִיטַאל לְעֵץ חַיִּים	324

דֶּגֶל מַחֲנֵה אֶפְרַיִם פָּרָשַׁת בְּשַׁלַּח	325

סֵפֶר קֹהֶלֶת יַעֲקֹב לְבַעַל מְלֹא הָרוֹעִים עֵרֶךְ סוֹד	325

אוֹר יִשְׂרָאֵל עַל תִּקּוּנֵי זֹהַר לְהַמַּגִּיד מִקָאזְנִיץ זְכוּתוֹ יָגֵן עָלֵינוּ - תִּקּוּן ל"ו - דַּף ע"ז:	326

אַגְרָא דְּכַלָּה לְמוֹרֵינוּ הָרַב צְבִי אֱלִימֶלֶךְ מִדִּינוֹב הַפְטָרַת פָּרָשַׁת תָּבוֹא	326

הָרַבִּי רַבִּי בָּרוּךְ מִמֶּזִיבּוּז זְכוּתוֹ יָגֵן עָלֵינוּ – סֵפֶר הַתּוֹדָעָה לַ"ג בָּעֹמֶר	326

סֵפֶר שִׂיחוֹת הָרַ"ן אוֹת קכח	327

סֵפֶר שִׂיחוֹת הָרַ"ן אוֹת קכח	327

שִׂיחוֹת הָרַ"ן אוֹת רפה	327

סֵפֶר דִּבְרֵי תּוֹרָה לְהַגָּאוֹן הַקָּדוֹשׁ אָבָ"ד מוּנְקַאטְשׁ, מַהֲדוּרָא ו' סִימָן קי"ג	328

חֲכַם הָרָזִים	328

חֲכַם הָרָזִים	328

חֲכַם הָרָזִים	329

בִּנְיַן שְׁלֹמֹה	329

סוֹד הַשֵּׁם לִירֵאָיו חֵלֶק ב', מִכָ"ק אַדְמוֹ"ר מֵהָאלְמִין שְׁלִיטָ"א, דַּף י"ח	330

טַעֲמֵי הַמִּנְהָגִים, הִילוּלָא דְּרַבִּי שִׁמְעוֹן בֶּן יוֹחַאי עַמּוּד רס"ג	332

סֵפֶר מַגְדִּיל יְשׁוּעוֹת מַלְכּוֹ אוֹת נ"ה, בְּשֵׁם הָרַב הַקָּדוֹשׁ מִבַּארְנִיב	332

לִקּוּטֵי מוֹהֲרַ"ן חֵלֶק א' סִימָן קכו	332

לִקּוּטֵי מוֹהֲרַ"ן חֵלֶק א' סִימָן קכו	332

סֵפֶר חַיֵּי מוֹהֲרַ"ן מִבְּרֶסְלֶב אוֹת רפה	332

סֵפֶר לִקּוּטֵי הֲלָכוֹת הִלְכוֹת סִימָנֵי בְּהֵמָה וְחַיָּה טְהוֹרָה הֲלָכָה ד	333

סֵפֶר לִקּוּטֵי הֲלָכוֹת הִלְכוֹת גְּבִיַּת חוֹב מֵהַיְתוֹמִים הֲלָכָה ג	333

סֵפֶר לִקּוּטֵי הֲלָכוֹת - הִלְכוֹת סְעֻדָּה הֲלָכָה ד אוֹת ו	334

סֵפֶר לִקּוּטֵי הֲלָכוֹת הִלְכוֹת תְּפִלַּת הַמִּנְחָה הֲלָכָה ז אוֹת נו	334

סֵפֶר לִקּוּטֵי הֲלָכוֹת הִלְכוֹת שַׁבָּת הֲלָכָה ז אוֹת ג	334

סֵפֶר לִקּוּטֵי הֲלָכוֹת הִלְכוֹת נְזִיקִין הֲלָכָה ד	335

מִדְרָשׁ פִּנְחָס, רַבִּי פִּנְחָס מִקָארִיץ זַצַ"ל, קוּנְטְרֵס א' אוֹת י"ד	336

מִדְרָשׁ פִּנְחָס, רַבִּי פִּנְחָס מִקָארִיץ זַצַ”ל, קוּנְטְרֵס ג' אוֹת ד'	336

אִגֶּרֶת מַסָּע אוֹר הַחַיִּים הַקָּדוֹשׁ, כְּתַב יָד אֶחָד מִתַּלְמִידָיו, נִדְפַּס בְּסֵפֶר טַעֲמֵי הַמִּנְהָגִים, עִנְיְנֵי הִילוּלָא דְּרַבִּי שִׁמְעוֹן בֶּן יוֹחַאי	337

סֵפֶר הַחֲרֵדִים בַּהַקְדָּמָה	338

טַעֲמֵי הַמִּנְהָגִים סְעִיף י' מִכְתָּב קֹדֶשׁ מֵרַבִּי שְׁלֹמֹה שְׁלִימֶל, סֵפֶר מַצְרֵף לַחָכְמָה	338

טַעֲמֵי הַמִּנְהָגִים, עִנְיְנֵי הִילוּלָא דְּרַבִּי שִׁמְעוֹן בֶּן יוֹחַאי	338

סֵפֶר לִקּוּטֵי הֲלָכוֹת הִלְכוֹת סִימָנֵי בְּהֵמָה וְחַיָּה טְהוֹרָה הֲלָכָה ד	339

קוֹל בּוֹכִים, סוֹף קִינָה ב'.	339

מַגִּיד מֵישָׁרִים פָּרָשַׁת אֱמֹר	340

הַחֲרֵדִים בְּהַקְדָּמָתוֹ	340

רַבִּי שְׁמוּאֵל הֶעלִיר גַּאֲבָ"ד צְפָת בְּסוֹף כְּבוֹד מְלָכִים	340

דְּבַר יוֹם בְּיוֹמוֹ	341

הִילוּלָא רַבָּא דַּף כ"ב לְהָרַב יַעֲקֹב אֲנָהוֹרִי	341

שַׁעַר יִשָׂשְׂכָר מַאַמְרֵי חֹדֶשׁ אִיָּר, מַאֲמָר גַּ"ל עֵינַי, אוֹת כ"ג	341

סֵפֶר לִקּוּטֵי הֲלָכוֹת הִלְכוֹת גְּבִיַּת חוֹב מֵהַיְתוֹמִים הֲלָכָה ג	341

טַעֲמֵי הַמִּנְהָגִים	342

עֶשֶׂר קְדֻשּׁוֹת דַּף לז, מַעֲרֶכֶת ח', הָרַב הַקָּדוֹשׁ מוֹרֵינוּ הָרַב יִצְחָק אַיְזִיק מִזִּידִיטְשׁוֹב	342

זְכִירָה לְחַיִּים דַּף יד עַמּוּד ד'	343

סֵפֶר אַבְרָהָם בַּמַּחֲזֶה דְּרוּשׁ ט"ז	343

הַקְדָּמַת רַבִּי משֶׁה בָּסוֹלָה לְסֵפֶר הַתִּקּוּנִים	343

הָאֲרִ"י זִכְרוֹנוֹ לִבְרָכָה בְּשַׁעַר רוּחַ הַקֹּדֶשׁ דַּף יא:	343

רַבִּי יִשְׂרָאֵל דוֹב מִוִילֶעדְנִיק, שְׁאֵרִית יִשְׂרָאֵל שַׁעַר הַהִתְקַשְּׁרוּת שַׁעַר א' דְּרוּשׁ ה מַאֲמָר ב	343

שִׁבְחֵי הָאֲרִ"י זִכְרוֹנוֹ לִבְרָכָה	343

מוֹרֶה בְּאֶצְבַּע אוֹת מד	343

פֶּלֶא יוֹעֵץ עֵרֶךְ זֹהַר	343

הַגָּהוֹת מוֹרֵינוּ הָרַב רַבִּי צְבִי אֱלִימֶלֶךְ אוֹת ט	344

מֵאָה שְׁעָרִים לְבַעַל הַתַּנְיָא	344

כִּסֵּא מֶלֶךְ עַל תִּקּוּנֵי הַזֹּהַר תִּקּוּן מג אוֹת ס	344

זֹהַר פָּרָשַׁת וַיֵּשֵׁב דַּף קפ"ה. בִּכְלָלוּת, וּבִפְרָטוּת בְּלִקּוּטֵי תּוֹרָה לְבַעַל הַתַּנְיָא פָּרָשַׁת צַו	344

רַבִּי אַבְרָהָם מִסְּלוֹנִים בְּסֵפֶר תּוֹרַת אָבוֹת	344

הָרָמָ"ז בְּהַגָּהוֹתָיו לְסֵפֶר הַכַּוָּנוֹת	344

אִמְרֵי פִּנְחָס שַׁעַר ט אוֹת ג	344

שָׁם שַׁעַר ו אוֹת עג	344

מַעֲשֵׂי אֱמֶת לְתַלְמִיד הַחוֹזֶה מִלּוּבְּלִין נִדְפַּס בַּסֵּפֶר אֱמֶת וְיַצִּיב חֵלֶק ד' עַמּוּד ל	344

אִמְרֵי פִּנְחָס שַׁעַר ט אוֹת ג	344

זֹהַר חֵלֶק ב' דַּף קנ"ה.	345

הַגָּאוֹן הַצַּדִּיק מוֹרֵינוּ הָרַב יִצְחָק אַיְזִיק מִזִּידִיטְשׁוֹב	347

שְׁאֵלוֹת וּתְשׁוּבוֹת פִּרְחֵי כְּהֻנָּה אֹרַח חַיִּים סִימָן יג	347

סֵפֶר תַּעֲנִית בְּכוֹרוֹת עַמּוּד רנח	347

עַיֵּן שָׁם וּבַסֵּפֶר סִדּוּר פֶּסַח כְּהִלְכָתוֹ חֵלֶק א' עַמּוּד קע	347

סֵּפֶר דֶּרֶךְ אֶרֶ"ץ מִנְהֲגֵי יְהוּדֵי אֲרַם צוֹבָה חֵלֶק א' עַמּוּד כ"ז	348

תִּקּוּנֵי זֹהַר תִּקּוּן ל'	348

מוֹרֶה בְּאֶצְבַּע לְהַחִידָ"א זְכוּתוֹ יָגֵן עָלֵינוּ אָמֵן, אוֹת מד	348

רַמְבָּ"ן בְּהַקְדָּמָתוֹ לְפֵרוּשׁוֹ עַל הַתּוֹרָה	349

סֵפֶר שׁוֹמֵר אֱמוּנִים הַקַּדְמוֹן לְהָרַב יוֹסֵף אִירְגַס, בְּהַקְדָּמָתוֹ הַשְּׁנִיָּה	350

זֹהַר חֵלֶק ג' פָּרָשַׁת בְּהַעֲלֹתְךָ דַּף קנ"ב.	351

פֵּרוּשׁ הַ"סֻּלָּם" לַזֹּהַר שָׁם	353

הַקְדָּמַת סֵפֶר זֹהַר הָרָקִיעַ לְהָאַדְמוֹ"ר מֵרַאדְזִין זֵכֶר צַדִּיק לִבְרָכָה	355

מְאוֹר עֵינַיִם פָּרָשַׁת צַו	356

סֵפֶר יוּחֲסִין הַשָּׁלֵם דַּף פ"ז וָאֵילָךְ	356

סֵפֶר חַיֵּי מוֹהֲרַ"ן מִבְּרֶסְלֶב אוֹת תז	357

סֵפֶר חַיֵּי מוֹהֲרַ"ן מִבְּרֶסְלֶב אוֹת תח, תֹּכֶן דְּבָרָיו	358

סֵפֶר לִקּוּטֵי הֲלָכוֹת הִלְכוֹת פֶּסַח הֲלָכָה ט	358

סֵפֶר חַיֵּי מוֹהֲרַ"ן מִבְּרֶסְלֶב אוֹת תי	359

הַקְדָּמַת רַבִּי יְהוּדָה חַיָּט לְסִפְרוֹ מִנְחַת יְהוּדָה	361

מְעִילָה דַּף ז.	362

יְבָמוֹת דַּף ס"ב:	363

וַיִּקְרָא רַבָּה פֶּרֶק כ"א, ח	363

פְּסָחִים דַּף קי"ב.	363

יְרוּשַׁלְמִי סַנְהֶדְרִין פֶּרֶק א' הֲלָכָה ב'	363

נָזִיר דַּף נ"ב:	364

פֵּרוּשׁ רַשִׁ"י שָׁבוּעוֹת דַּף ב:	364

סֵפֶר לִקּוּטֵי הֲלָכוֹת הִלְכוֹת תְּפִלַּת הַמִּנְחָה הֲלָכָה ז אוֹת נו	364

סֵפֶר לִקּוּטֵי הֲלָכוֹת הִלְכוֹת נְזִיקִין הֲלָכָה ד	365

זֹהַר חֵלֶק א' דַּף רט"ז:	367

מְגַלֶּה עֲמֻקּוֹת, אוֹפַנִּים, אוֹפַן ע'	367

תִּקּוּן כ"ב דַּף ס"ג:	367

בְּרָכוֹת דַּף ז.	367

זֹהַר חֵלֶק ג' דַּף קס"ח.	367

מְכִילְתָּא פָּרָשַׁת בְּשַׁלַּח, פָּרָשַׁת הַשִּׁירָה, פֶּרֶק ט'	368

זֹהַר חֵלֶק א' דַּף קכ"ו.	368

תִּקּוּנֵי זֹהַר תִּקּוּן ח"י, דַּף רל"ז:	368

וַיִּקְרָא רַבָּה א, ג	368

אֶסְתֵּר רַבָּה ו, ב	368

חֵלֶק א' דַּף ק"ו.	368

זֹהַר חֵלֶק א' דַּף רכ"ה.	368

זֹהַר חֵלֶק ב' דַּף פ"ג:, וּבֵאוּר הַחַמָּה שָׁם בְּשֵׁם הָרַמַ"ק	369

תִּקּוּנֵי זֹהַר בִּתְחִלָּתוֹ	369

דְּבָרִים רַבָּה רֵישׁ פָּרָשַׁת בְּרָכָה	369

זֹהַר חֵלֶק א' דַּף פ"ז:	369

מְגַלֶּה עֲמֻקּוֹת, אוֹפַנִּים, אוֹפַן ע'	369

בְּסוֹף אִדְרָא זוּטָא	369

סִפְרִי סוֹף פָּרָשַׁת בְּרָכָה	370

בְּתַרְגּוּם יוֹנָתָן בֶּן עֻזִּיאֵל עַל הַפָּסוּק בְּרָכָה לד, ה	370

זֹהַר חֵלֶק ג' דַּף רצ"ו:	370

דְּבַר יוֹם בְּיוֹמוֹ	370

הִילוּלָא רַבָּא דַּף כ"ב לְהָרַב יַעֲקֹב אָנָהוֹרִי	370

שַׁעַר יִשָׂשְׂכָר מַאַמְרֵי חֹדֶשׁ אִיָּר, מַאֲמָר גַּ"ל עֵינַי, אוֹת כ"ג	371

אוֹר יִצְחָק פֶּרֶק א'	371

תּוֹרַת דִּבְרֵי יְחֶזְקֵאל הֶחָדָשׁ	372

זֹהַר הַקָּדוֹשׁ חֵלֶק ב' קמ"ט.	372

רַבֵּינוּ חַיִּים פָאלָאגִ'י, מוֹעֵד לְכָל חַי סִימָן ז' אוֹת ז'	373

מַבִּי"ט זִכְרוֹנוֹ לְחַיֵּי הָעוֹלָם הַבָּא בְּסִפְרוֹ בֵּית אֱלֹהִים שַׁעַר הַתְּפִלָּה פֶּרֶק ה'	374

רַבִּי יְהוֹנָתָן אַיְבֶּשִׁיץ זֵכֶר צַדִּיק וְקָדוֹשׁ לִבְרָכָה	374

אוֹרָה וְשִׂמְחָה דַּף כ'	374

בְּמִכְתָּבוֹ לְאָחִיו בִּשְׁנַת רמ"ט, נִדְפַּס בַּסֵּפֶר דַּרְכֵי צִיּוֹן	375

יְמֵי מוֹהֲרַנַ"ת מִבְּרֶסְלֶב	375

עָלִים לִתְרוּפָה, רַבִּי יִצְחָק בֶּן מוֹהֲרַנַ"ת מִבְּרֶסְלֶב, נִקְבַּר בִּצְפָת סָמוּךְ וְנִרְאֶה לְמָרָן הַבֵּית יוֹסֵף זֵכֶר צַדִּיק לִבְרָכָה	375

יְמֵי שְׁמוּאֵל לְהֶחָסִיד הַצַּדִּיק הַקָּדוֹשׁ רַבִּי שְׁמוּאֵל הוֹרוֹבִיץ זֵכֶר צַדִּיק לִבְרָכָה, נֶכֶד הַשְּׁלָ"ה הַקָּדוֹשׁ	377

סֵפֶר לִקּוּטֵי הֲלָכוֹת הִלְכוֹת תְּפִלַּת הַמִּנְחָה הֲלָכָה ז אוֹת נו	378

סֵפֶר לִקּוּטֵי הֲלָכוֹת הִלְכוֹת נְזִיקִין הֲלָכָה ג	379

מָאוֹר וָשֶׁמֶשׁ, פָּרָשַׁת אֱמֹר, עַמּוּד ש"ע טוּר א'	380

הֲכָנָה דְּרַבָּה אוֹת י"א	381

הוּבָא בַּמֵּאִיר לָעוֹלָם שֶׁבְּסוֹף סֵפֶר פָּרַח מַטֵּה אַהֲרֹן עַל תְּהִלִּים	381

יִשְׂמַח משֶׁה בַּלִּקּוּטִים	381

מִתּוֹךְ הַקְדָּמָה לַסֵּפֶר צְבִי לַצַּדִּיק, עַיֵּן שָׁם מַעֲשֶׂה בַּאֲרִיכוּת	382

הַגָּאוֹן מַהַרְחָ"א אִיסְטְרוֹלְסָה בְּסִפְרוֹ בֶּן אַבְרָהָם, פָּרָשַׁת וַיִּשְׁלַח דַּף כ"ג:	383

מוֹרֵינוּ הָרַב חַיִּים פָלָאגִ'י זֵכֶר צַדִּיק לִבְרָכָה, בְּסִפְרוֹ "תּוֹרָה וְחַיִּים", מִצְוַת עֲשֵׂה ס' אוֹת ריז	384

הָאַדְמוֹ"ר מִסַּאדִיגוּרָא זְכוּתוֹ יָגֵן עָלֵינוּ אָמֵן	384

סֵפֶר לִקּוּטֵי הֲלָכוֹת הִלְכוֹת קִדּוּשִׁין הֲלָכָה ג, אוֹת כב	384

סֵפֶר לִקּוּטֵי הֲלָכוֹת הִלְכוֹת בִּרְכַּת הַשַּׁחַר הֲלָכָה ה, אוֹת לו	385

שְׁלוֹם יְרוּשָׁלַיִם סֵפֶר רִאשׁוֹן: כִּתְבֵי הָרַב יְהוּדָה אַלְקְלַעי, הוֹצָאַת מוֹסַד הָרַב קוּק יְרוּשָׁלַיִם	398

תּוֹלָדוֹת וְזִכְרוֹנוֹת מֵהָרַב הַקָּדוֹשׁ הִלֵּל לִיכְטְנְשְׁטֵיין רַבִּי הִלֵּל מִקָּאלָאמַאיֶיע זְכוּתוֹ יָגֵן עָלֵינוּ, יוֹצֵא לָאוֹר סַאטְמַאר שְׁנַת תרצ"א	399

תְּנוּבוֹת שַׁדַּי תִּנְיָנָא חֵלֶק שְׁלִישִׁי יְרוּשָׁלַיִם תשל"ד - הָרַב בָּרוּךְ צְבִי מוֹשְׁקוֹבִיץ	400

תְּשׁוּבַת אַדְמוֹ"ר הַזָּקֵן רַבִּי שְׁנֵיאוֹר זַלְמָן מִלָּאדִי זֵכֶר צַדִּיק לִבְרָכָה לְחַיֵּי הָעוֹלָם הַבָּא - שְׁנַת תשס"ה	401

רַעְיָא מְהֵימְנָא סוֹף פָּרָשַׁת בְּהַר דַּף קיב.	403

הֵיכָלוֹת בַּזֹּהַר הַקָּדוֹשׁ פָּרָשַׁת פְּקוּדֵי דַּף רמז:	404

תִּקּוּנִים מִזֹּהַר חָדָשׁ דַּף קיח:	405

רַעְיָא מְהֵימְנָא תְּחִלַּת פָּרָשַׁת כִּי תֵּצֵא דַּף ערה:	405

תִּקּוּנִים תִּקּוּן ל' דַּף עג:	408

זֹהַר חָדָשׁ שִׁיר הַשִּׁירִים דַּף ע' עַמּוּד ד'	409

תִּקּוּנִים תִּקּוּן מג דַּף פב.	411

רַעְיָא מְהֵימְנָא פָּרָשַׁת פִּנְחָס דַּף רנג סוֹף עַמּוּד ב'	413

רַעְיָא מְהֵימְנָא פָּרָשַׁת פִּנְחָס דַּף רמד:	413

רַעְיָא מְהֵימְנָא פָּרָשַׁת נָשׂא דַּף קכד:	414

זֹהַר הַקָּדוֹשׁ פָּרָשַׁת וַיֵּרָא דַּף קיח.	415

סֵפֶר סְגֻלַּת יִשְׂרָאֵל לְהַגָּאוֹן הַצַּדִּיק רַבִּי שַׁבְּתַי לִיפְשִׁיץ - מַעֲרֶכֶת ז' אוֹת ה'	416

הָרַמַ"ק רַבֵּינוּ משֶׁה קוֹרְדוֹבֵירוֹ, אוֹר נֶעֱרָב	416

הָרַמַ"ק רַבֵּינוּ משֶׁה קוֹרְדוֹבֵירוֹ, דַּע אֶת אֱלֹקֵי אָבִיךָ, קנ"ו - קנ"ז	417

הָרַמַ"ק רַבֵּינוּ משֶׁה קוֹרְדוֹבֵירוֹ, דַּע אֶת אֱלֹקֵי אָבִיךָ, קנ"ח	417

הָרַב מְשֻׁלָּם פַייבוּשׁ מִזְּבָארִיז, יֹשֶׁר דִּבְרֵי אֱמֶת, עַמּוּד כ"ה	417

רַבֵּינוּ הַקָּדוֹשׁ משֶׁה חַיִּים לוּצָאטוֹ הָרַמְחַ"ל זְכוּתוֹ יָגֵן עָלֵינוּ, שַׁעֲרֵי רַמְחַ"ל, מַאֲמַר הַוִּכּוּחַ, עַמּוּד פ'	418

הָרַמַ"ק רַבֵּינוּ משֶׁה קוֹרְדוֹבֵירוֹ, דַּע אֶת אֱלֹקֵי אָבִיךָ, ה'	418

רַבֵּינוּ מְנַחֵם מֶנְדְל מִקּוֹצְק זְכוּתוֹ יָגֵן עָלֵינוּ אָמֵן	418

הָרַב הַקָּדוֹשׁ רַבִּי יְהוּדָה אַשְׁלָג זֵכֶר צַדִּיק לִבְרָכָה, הַקְדָּמָה לְתַלְמוּד עֶשֶׂר סְפִירוֹת, אוֹת קנ"ה	419

רַבֵּינוּ הָרַמַ"ק הָרַב משֶׁה קוֹרְדוֹבֵירוֹ, דַּע אֶת אֱלֹקֵי אָבִיךָ, ה'	419

רַבֵּינוּ הָרַמַ"ק הָרַב משֶׁה קוֹרְדוֹבֵירוֹ, דַּע אֶת אֱלֹקֵי אָבִיךָ, י"א	420

רַבֵּינוּ הָרַמַ"ק הָרַב משֶׁה קוֹרְדוֹבֵירוֹ, דַּע אֶת אֱלֹקֵי אָבִיךָ, נ"ט	420

רַבֵּינוּ הָרַמַ"ק הָרַב משֶׁה קוֹרְדוֹבֵירוֹ, דַּע אֶת אֱלֹקֵי אָבִיךָ, קמ"ט	420

רַבֵּינוּ חַיִּים פָאלָאגִ'י זְכוּתוֹ יָגֵן עָלֵינוּ אָמֵן, מוֹעֵד לְכָל חַי סִימָן ח' אוֹת י"ב	420

חֶסֶד לְאַבְרָהָם לְרַבֵּינוּ אַבְרָהָם אֲזוּלַאי זְכוּתוֹ יָגֵן עָלֵינוּ אָמֵן, עֵין הַקּוֹרֵא נָהָר י"ג	421

מִנְחַת עָ'נִ'י אוֹת כ"ה	421

הָרַב הַקָּדוֹשׁ רַבִּי יְהוּדָה אַשְׁלָג זֵכֶר צַדִּיק לִבְרָכָה, הַקְדָּמָה לַסֵּפֶר פִּי חָכָם	422

רַבֵּינוּ משֶׁה בֶּן נַחְמָן, הָרַמְבָּ"ן, כִּתְבֵי רַמְבָּ"ן, מַאֲמָר תּוֹרַת ה' תְּמִימָה, עַמּוּד קנ"ה	422

רַבֵּינוּ משֶׁה חַיִּים לוּצָאטוֹ, הָרַמְחַ"ל, סֵפֶר מִלְחֶמֶת משֶׁה, כְּלָלִים, עַמּוּד שמ"ט	422

רַבֵּינוּ משֶׁה חַיִּים לוּצָאטוֹ, הָרַמְחַ"ל, דַּעַת תְּבוּנוֹת עַמּוּד 21	422

רַבֵּינוּ חַיִּים וִיטַאל, כִּתְבֵי הָאֲרִ"י, עֵץ חַיִּים חֵלֶק א', הַקְדָּמַת מוֹרֵינוּ הָרַב חַיִּים וִיטַאל זְכוּתוֹ יָגֵן עָלֵינוּ אָמֵן, י"א - י"ב	423

רַבֵּינוּ חַיִּים וִיטַאל, הַקְדָּמַת מוֹרֵינוּ הָרַב חַיִּים וִיטַאל זְכוּתוֹ יָגֵן עָלֵינוּ אָמֵן, עַל שַׁעַר הַהַקְדָּמוֹת דַּף ב'	423

סֵפֶר כֶּתֶם פָּז לְרַבֵּינוּ שִׁמְעוֹן בֶּן לָבִיא זְכוּתוֹ יָגֵן עָלֵינוּ אָמֵן, מְחַבֵּר שִׁיר בַּר יוֹחַאי, טוֹב וְרַע הַנִּכְלָל בָּאָדָם	424

סֵפֶר כֶּתֶם פָּז לְרַבֵּינוּ שִׁמְעוֹן בֶּן לָבִיא זְכוּתוֹ יָגֵן עָלֵינוּ אָמֵן, מְחַבֵּר שִׁיר בַּר יוֹחַאי, טוֹב וְרַע הַנִּכְלָל בָּאָדָם	424

הַגָּאוֹן רַבִּי אֵלִיָּהוּ מִוִּילְנָה, הַגְּרָ"א, אֶבֶן שְׁלֵמָה חֵלֶק כ"ד	425

רַבֵּינוּ צְבִי הִירְשׁ מִזִּידִיטְשׁוֹב זְכוּתוֹ יָגֵן עָלֵינוּ אָמֵן, עֲטֶרֶת צְבִי, פָּרָשַׁת בְּהַעֲלֹתְךָ	425

הָרַב שָׁלוֹם בֶּן משֶׁה בּוּזַגְלוֹ, מִקְדַּשׁ מֶלֶךְ חֵלֶק א' כ"ח	426

שֻׁלְחָן הַטָּהוֹר סִימָן צ"ג אוֹת ב'	426

תְּנָאִים לְלִמּוּד הַקַּבָּלָה מֵרַבִּי חַיִּים וִיטַאל אוֹת י'	426

הַנְהָגוֹת הָאָדָם מֵהָרַב הַקָּדוֹשׁ רַבִּי אֱלִימֶלֶךְ מִלִּיזֶ'נְסְק זְכוּתוֹ יָגֵן עָלֵינוּ אָמֵן, אוֹת ד-ה-ו	427

רַבֵּינוּ משֶׁה חַיִּים לוּצָאטוֹ, הָרַמְחַ"ל, אַדִּיר בַּמָּרוֹם, עַמּוּד י"ג	427

רַבֵּינוּ רַבִּי משֶׁה חַיִּים לוּצָאטוֹ, הָרַמְחַ"ל, אַדִּיר בַּמָּרוֹם, עַמּוּד כ"ד	427

רַבֵּינוּ רַבִּי משֶׁה חַיִּים לוּצָאטוֹ, הָרַמְחַ"ל, אַדִּיר בַּמָּרוֹם, עַמּוּד כ"ד	428

חַיִּים שָׁאַל, מַעֲרֶכֶת גְּדוֹלִים, עֵרֶךְ סוֹד	428

דְּבַשׁ לְפִי לְהַחִידָ"א זְכוּתוֹ יָגֵן עָלֵינוּ אָמֵן, מַעֲרֶכֶת ב' - ד'	429

רַבֵּינוּ נַחְמָן מִבְּרֶסְלֶב זְכוּתוֹ יָגֵן עָלֵינוּ, לִקּוּטֵי עֵצוֹת הַמְשֻׁלָּשׁ, חֵלֶק גֵרִים וְהִתְקָרְבוּת רְחוֹקִים, ט"ז	429

הָרַמַ"ק רַבֵּינוּ הָרַב משֶׁה קוֹרְדוֹבֵירוֹ, דַּע אֶת אֱלֹקֵי אָבִיךָ, ע"ב	429

בַּעַל עֲטֶרֶת צְבִי מִזִּידִיטְשׁוֹב, סוּר מֵרַע דַּף ד:	429

הָרַב הַקָּדוֹשׁ רַבִּי יְהוּדָה אַשְׁלָג זֵכֶר צַדִּיק לִבְרָכָה, מַאֲמָר עֵת לַעֲשׂוֹת	432

הָרַב הַקָּדוֹשׁ רַבִּי יְהוּדָה אַשְׁלָג זֵכֶר צַדִּיק לִבְרָכָה, גִּלּוּי טֶפַח וְכִסּוּי טְפָחַיִם	434

רַבִּי יוֹסֵף בֶּן אַבְרָהָם גִ'יקָטִילָה, שַׁעֲרֵי אוֹרָה	434

הֶעָרוֹת עַל שֻׁלְחָן עָרוּךְ הָרַב שֶׁל הַגָּאוֹן רַבִּי זַלְמָן, לְהָרַב מָרְדְּכַי שְׁמוּאֵל אַשְׁכְּנַזִּי רַאֲבָ"ד כְּפַר חַבָּ"ד, 2/ה	435

וִכּוּחָא רַבָּה - הָרַב בִּנְיָמִין זְאֵב מִסְּלָאנִים וְהָרַב יוֹסֵף מִנֶּעמִירוֹב	437

וְנִכְתַּב בַּסֵּפֶר לְהַגָּאוֹן רַבִּי יַעֲקֹב מֵאִיר שֶׁכְטֶער	443

סֵפֶר שִׂיחוֹת הָרַ"ן מִבְּרֶסְלֶב אוֹת עו	445

חֲכַם הָרָזִים	445

רֶגֶל יְשָׁרָה, רַבִּי צְבִי אֱלִימֶלֶךְ מִדִּינוֹב, מַעֲרֶכֶת ז' אוֹת י"ד	445

רֶגֶל יְשָׁרָה, רַבִּי צְבִי אֱלִימֶלֶךְ מִדִּינוֹב, מַעֲרֶכֶת ז' אוֹת ט"ו	445

נוֹצֵר חֶסֶד קָאמָארְנָא	446

סֵפֶר חַגֵּי וּמוֹעֲדֵי יִשְׂרָאֵל שֶׁעַל יְדֵי ר. זָמִיר, וְכֵן נִדְפַּס בַּסֵּפֶר שִׂיחוֹת לַנֹּעַר כֶּרֶךְ ד' תשכ"ו – תשכ"ח	446

עֲלוֹן כְּפַר חַבָּ"ד תש"מ – תשמ"א, דְּבַר הַמַּעֲרֶכֶת	447

מִשְׁלֵי הֶחָפֵץ חַיִּים - לְבוּשׁ יוֹסֵף לְהָרַבִּי יוֹסֵף יָשָׁר מוֹעֲדִים, תשס"ג	449

לֶקֶט אֲמָרִים מֵהַגָּאוֹן הַצַּדִּיק רַבִּי יַעֲקֹב מֵאִיר שֶׁכְטֵר שְׁלִיטָ"א	451

לֶקֶט הַקָּצִיר לְהָרַב אַבְרָהָם כַּלְפוֹן זֵכֶר צַדִּיק לִבְרָכָה	452

לֶקֶט מִצְווֹת תְּשׁוּבָה וּצְדָקָה בְּשֵׁם רַבֵּינוּ בַּעַל הַחִידָ"א זֵכֶר צַדִּיק לִבְרָכָה	452

שְׁאֵרִית יִשְׂרָאֵל לְהָרַב הַקָּדוֹשׁ מִוִּילֶעדְנִיק, שַׁעַר הַהִתְקַשְּׁרוּת שַׁעַר הָא' דְּרוּשׁ ב' מַאֲמָר ב', עַיֵּן שָׁם	456

פָּדָה אֶת אַבְרָהָם חֵלֶק שֵׁנִי לְהַגָּאוֹן הַצַּדִּיק הָרַב אַבְרָהָם י. מוּנְסָה ס"ט, שְׁנַת תשס"ב	465

קִצּוּר לִקּוּטֵי מוֹהֲרַ"ן, קעז-קעח-קעט-קפ	469

בֵּית לֶחֶם יְהוּדָה חֵלֶק רִאשׁוֹן	557

הַגָּדָה שֶׁל פֶּסַח - הַחֲזוֹן אִישׁ	565

מַעֲשֵׂה אִישׁ, לְמָרָן הַגָּאוֹן הַקָּדוֹשׁ בַּעַל הַחֲזוֹן אִישׁ זֵכֶר צַדִּיק לִבְרָכָה	566

לְשׁוֹן הַכִּסֵּא מֶלֶךְ, תִּקּוּנֵי זֹהַר מ"ג	567

אֹסְרִי לַגֶּפֶן ד' טֵבֵת לְהָרַב יוּדָה שֵׁנְפֶלְד תשס"ה	568

אֶרֶץ נוֹשֶׁנֶת, סְגֻלּוֹת וּתְפִלּוֹת לְהָרַב אַבְרָהָם בֶּן יַעֲקֹב הַכֹּהֵן	568

בְּאֵר לַחַי לְהַגָּאוֹן הַצַּדִּיק שָׁלוֹם עָגִיב, לִיווֹרְנוֹ שְׁנַת תרח"ם לִפְרָט קָטָן עַל יְדֵי אֵלִיָּהוּ בֶּן אֲמוֹזָג ס"ט	569

אוֹר לִנְתִיבָתִי, הָרַב יַעֲקֹב יִשְׂרָאֵל לוּגָאסִי תשס"ה הַנָּתִיב הַשִּׁשָּׁה עָשָׂר - נְתִיב הַמּוּסָר	570

בְּיָם דֶּרֶךְ	572

בָּנִים חֲבִיבִים – דַּף תכ"ה הָרַב אֵלִיָּהוּ הַלֵּוִי יַנַּאי תשס"ד לֵיקְווּד	573

רַבִּי אֵלִיָּהוּ בֶּן סוּלֵימָן מָאנִי, כִּסֵּא אֵלִיָּהוּ, שַׁעַר ד'	583

גְּדֻלַּת מָרְדְּכַי לְהָרַב מָרְדְּכַי סַגְרוֹן תשל"א - דְּרוּשׁ י"ג לְחֹדֶשׁ אִיָּר	585

סֵפֶר הִילוּלָא דְּצַדִּיקַיָּא חֵלֶק שֵׁנִי דְּרוּשׁ א - הָרַב כַּלְפוֹן משֶׁה הַכֹּהֵן טוֹנִיס שְׁנַת תש"נ	586

נֶעֱתַק מִתּוֹךְ הַקְדָּמַת "אוֹצְרוֹת פִּסְקֵי הַבֶּן אִישׁ חַי" עִם הֶעָרוֹת וְהוֹסָפוֹת	597

רַבֵּנוּ יוֹסֵף חַיִּים, הַבֶּן אִישׁ חַי, בְּהַקְדָּמַת הַתִּקּוּנִים בְּנָיָהוּ	597

בֶּן אִישׁ חַי בְּהַקְדָּמָתוֹ לְסִפְרוֹ בְּנָיָהוּ	598

בֶּן יְהוֹיָדָע לְהַבֶּן אִישׁ חַי, בְּרָכוֹת סג.	599

אוֹר יִצְחָק פֶּרֶק א' – מִתַּלְמִידֵי הַבֶּן אִישׁ חַי זֵכֶר צַדִּיק לִבְרָכָה	608

זֹהַר הַקָּדוֹשׁ פָּרָשַׁת וַיֵּרָא דַּף קיח.	601

רַבֵּנוּ יוֹסֵף חַיִּים, הַבֶּן אִישׁ חַי, בְּהַקְדָּמַת הַתִּקּוּנִים בְּנָיָהוּ	601

תֹּכֶן דִּבְרֵי הָרַב הַקָּדוֹשׁ אַבְרָהָם אֲזוּלַאי. סֵפֶר "אוֹר הַחַמָּה" בֵּאוּר עַל הַזֹּהַר, פְּרֶעמִישְׁלָא, 1896	602

רַבֵּינוּ הַקָּדוֹשׁ יִצְחָק אַיְזִיק יְחִיאֵל סַפְרִין מִקּוֹמַרְנָה, נוֹצֵר חֶסֶד, פֶּרֶק ד' מִשְׁנָה כ'	602

רַבֵּינוּ הַקָּדוֹשׁ יִצְחָק אַיְזִיק יְחִיאֵל סַפְרִין מִקּוֹמַרְנָה, נוֹצֵר חֶסֶד, פֶּרֶק ד' מִשְׁנָה כ'	603

סֵפֶר שִׁבְחֵי הָרַ"ן מִבְּרֶסְלֶב אוֹת יט	603

סֵפֶר שִׁבְחֵי הָרַ"ן מִבְּרֶסְלֶב אוֹת ז	603

סֵפֶר שִׁבְחֵי הָרַ"ן מִבְּרֶסְלֶב אוֹת ח	604

רַבֵּינוּ הַקָּדוֹשׁ יִצְחָק אַיְזִיק יְחִיאֵל סַפְרִין מִקּוֹמַרְנָה, נוֹצֵר חֶסֶד, פֶּרֶק ד' מִשְׁנָה כ'	604

פֶּלֶא יוֹעֵץ, עֵרֶךְ זֹהַר	605

אוֹר הַחַמָּה	605

הַקְדָּמַת הָרַבָּנִים לְזֹהַר דְּפוּס גֶּ'רְבָּה	605

הַקְדָּמַת הָרַבָּנִים לְזֹהַר דְּפוּס גֶּ'רְבָּה	605

תִּקּוּנֵי הַזֹּהַר, כְּגַן הַיָּרָק הַקְדָּמַת הַמְחַבֵּר	606

רַבִּי יִצְחָק בֶּן צְבִי אַשְׁכְּנַזִּי, טָהֳרַת הַקֹּדֶשׁ, קמ"ז	606

מוֹרֵנוּ הָרַב צְבִי אֱלִימֶלֶךְ מִדִּינוֹב, מַעְיַן גַּנִּים, פֶּרֶק א' אוֹת ה'	606

סֵפֶר סְגֻלַּת יִשְׂרָאֵל לְהַגָּאוֹן הַצַּדִּיק רַבִּי שַׁבְּתַי לִיפְשִׁיץ - מַעֲרֶכֶת ז' אוֹת ה'	607

תִּקּוּנֵי זֹהַר תִּקּוּן כ"א - דַּף נג:	609

פְּרִי צַדִּיק לְרַבֵּינוּ צָדוֹק הַכֹּהֵן מִלּוּבְּלִין זְכוּתוֹ יָגֵן עָלֵינוּ, סִימָן ח' דַּף נא.	609

הַקְדָּמָה הַשְּׁנִיָּה לַסֵּפֶר אוֹר הַחַמָּה	610

חֶסֶד לְאַבְרָהָם מַעְיָן רִאשׁוֹן נָהָר כ"ד	610

תּוֹלְדוֹת יַעֲקֹב יוֹסֵף פָּרָשַׁת קְדוֹשִׁים (מֵהָרַב הַקָּדוֹשׁ רַבִּי יַעֲקֹב יוֹסֵף כ"ץ מִפּוֹלְנָאָה, מִתַּלְמִידֵי הַבַּעַל שֵׁם טוֹב) וְכֵן כָּתוּב בְּסִפְרוֹ כְּתֹנֶת פַּסִּים פָּרָשַׁת קְדוֹשִׁים	611

פְּרִי צַדִּיק לְרַבֵּינוּ צָדוֹק הַכֹּהֵן מִלּוּבְּלִין זְכוּתוֹ יָגֵן עָלֵינוּ, סִימָן ח' דַּף נ"א עַמּוּד א	611

כְּתֹנֶת פַּסִּים פָּרָשַׁת קְדוֹשִׁים	612

אוֹר יִשְׂרָאֵל עַל תִקּוּנֵי זֹהַר תִּקּוּן ל"ו - דַּף ע"ז ע"ב	612



[א] רֹב לִמּוּדוֹ בַּזֹּהַר הַקָּדוֹשׁ וְכוּ': נִרְאֶה דְּהַטַּעַם שֶׁכָּתַב לְהַלָּן "אֲפִלּוּ הָכִי הִיא סְגֻלָּה" הוּא טַעַם נַמֵּי עַל עֶצֶם הַלִּמּוּד בַּזֹּהַר וְלֹא רַק עַל הַלּוֹמֵד וְאֵינוֹ מֵבִין. וּכְבָר מְבֹאָר בַּסְּפָרִים בַּאֲרִיכוּת שֶׁיֵּשׁ סְגֻלָּה מְיֻחֶדֶת בְּסֵפֶר הַזֹּהַר. וְעַיֵּן בְּזֶה בְּ"שֵׁם הַגְּדוֹלִים" מַעֲרֶכֶת סֵפֶר "בָּהִיר" שֶׁכָּתַב בְּשֵׁם גּוּרֵי הָאֲרִיזַ"ל "וְנִרְאֶה כִּי דַּוְקָא לִמּוּד הַזֶּה יֵשׁ בּוֹ סְגֻלָּה יוֹתֵר עַל לִמּוּד מִשְׁנָה וְתַלְמוּד וּמִקְרָא". וְעַיֵּן עוֹד בְּמִגְדַּל עֹז (עַמּוּד תל"ח) בַּאֲרִיכוּת.

[ב] וּבְסֵפֶר הַזֹּהַר בְּתוֹכַחַת מוּסַר הַשְׂכֵּל שֶׁבּוֹ, וּבְסִפְרֵי מוּסָר הַמְיֻחָדִים עַל פִּי חָכְמַת הָאֱמֶת כְּסֵפֶר רֵאשִׁית חָכְמָה וְהַשְּׁלָ"ה, וּכְהַאי גַּוָּונָא בַּסִּימָן שֶׁלִּפְנֵי זֶה, כָּתַב רַבֵּינוּ: שֶׁבַּעַל עֵסֶק יִלְמֹד בְּסֵפֶר הַזֹּהַר מִשּׁוּם סְגֻלָּה וַאֲפִלּוּ כְּשֶׁאֵינוֹ מֵבִין, אֲבָל כָּאן הוּא מְחַלֵּק בֵּין חֵלֶק הַמּוּסָר שֶׁבַּזֹּהַר לְחֵלֶק הַקַּבָּלָה שֶׁבּוֹ, וְחֵלֶק הַמּוּסָר הוּא כְּמוֹ אַגָּדוֹת חֲכָמֵינוּ זִכְרוֹנָם לִבְרָכָה שֶׁצָּרִיךְ לְלָמְדָם כְּדֵי לִלְמֹד מֵהֶם מוּסַר הַשְׂכֵּל.

[ג] וּבְשַׁבָּת זְמַן לִמּוּד סֵפֶר הַזֹּהַר: עַיֵּן בְּגִטִּין (ס.): ר' יוֹחָנָן וְרֵישׁ לָקִישׁ מְעַיְּינִי בְּסִפְרָא דְּאַגַּדְתָּא בְּשַׁבְּתָּא, וּבְהַגָּהוֹת ר' יַעֲקֹב עֶמְדִין כָּתַב, בַּסֵּפֶר שֶׁל עֵץ חַיִּים וְחַכְמֵי הָאֱמֶת שֶׁאָנוּ קוֹרִין קַבָּלָה. וְלֹא הָיוּ מְעַיְּנִין בִּימוֹת הַחֹל אֶלָּא בְּדִינִים וַהֲלָכוֹת וְכוּ', וּבְשַׁבָּת לֹא הָיוּ עוֹסְקִים בְּדִינִים וַהֲלָכוֹת וְכוּ' וְהָיוּ מְעַיְּנִים בְּשַׁבָּת בְּדִבְרֵי אַגָּדָה שֶׁמּוֹשֶׁכֶת הַלֵּב מִפְּנֵי עֹנֶג שַׁבָּת, וּקְדֻשַּׁת הַיּוֹם מְסַיַּעַת לְהַשְׂכִּיל וּלְהָבִין בַּחָכְמָה הַנֶּעֱלָמָה קֹדֶשׁ קָדָשִׁים הִיא וְכוּ'.

לִמּוּד סֵפֶר הַזֹּהַר עִם פֵּרוּשִׁים וּבֵאוּרִים בְּעִיּוּן מְעַט וְכוּ' עַיֵּן בַּסִּימָן שֶׁלִּפְנֵי זֶה שֶׁלֹּא הִזְכִּיר רַבֵּנוּ לִמּוּד זֶה וּכְמוֹ שֶׁכָּתוּב לְעֵיל. וְנִרְאֶה דְּשָׁם מַיְירֵי בְּאָדָם שֶׁאֵינוֹ מְסֻגָּל לְהָבִין דְּבָרִים בְּעִיּוּן וְאֵינוֹ שַׁיָּךְ לְלִמּוּד בְּסִפְרֵי קַבָּלָה, וְלָכֵן כָּתַב שָׁם שֶׁיֵּשׁ סְגֻלָּה מְיֻחֶדֶת בִּקְרִיאַת סֵפֶר הַזֹּהַר אַף שֶׁאֵינוֹ מֵבִין, מַה שֶּׁאֵין כֵּן הָכָא מַיְירֵי בְּמִי שֶׁמְּסֻגָּל לִלְמֹד בְּעִיּוּן. וְחִיּוּב זֶה שֶׁל לִמּוּד הַקַּבָּלָה נִזְכַּר בְּהִלְכוֹת תַּלְמוּד תּוֹרָה (פֶּרֶק א' סִימָן ד') בְּסוֹפוֹ: "וְעוֹד אָמְרוּ חַכְמֵי הָאֱמֶת שֶׁכָּל נֶפֶשׁ צְרִיכָה לְתִקּוּנָהּ לַעֲסֹק בְּפַרְדֵ"ס וְכוּ' וְסוֹדוֹת וְכוּ'".

וְלִכְאוֹרָה צָרִיךְ עִיּוּן דִּבְהִלְכוֹת תַּלְמוּד תּוֹרָה שָׁם מַשְׁמָע דְּלִמּוּד הַהֲלָכוֹת קוֹדֵם לְלִמּוּד אַגָּדָה וְקַבָּלָה, וְכָאן הֲלֹא מַיְירֵי בְּמִי שֶׁעֲדַיִן לֹא גָּמַר לִלְמֹד הֲלָכָה. וְנִרְאֶה דְּצָרִיךְ לוֹמַר כְּמוֹ שֶׁכָּתַבְנוּ לְעֵיל לְגַבֵּי לִמּוּד אַגָּדָה, דְּמַה שֶּׁכָּתַב רַבֵּינוּ שֶׁלִּמּוּד הַהֲלָכָה קוֹדֵם, הַיְנוּ שֶׁרֹב זְמַנּוֹ יִהְיֶה בַּהֲלָכָה, אֲבָל בְּוַדַּאי שֶׁצָּרִיךְ לַעֲסֹק בְּמִקְצָת זְמַנּוֹ בְּקַבָּלָה...

[ד] מַאן דְּיִשְׁתְּדַּל בְּאוֹרַיְתָא לְמִנְדַּע לֵיהּ וְכוּ' גְּנִיזִין דִּילֵיהּ אִקְרֵי בֵּן וְכוּ'. עַיֵּן מַה שֶּׁכָּתוּב שָׁם בְּדִבְרֵי הָרַעְיָא מְהֵימְנָא (בְּדַף קי"א:) וְזֶה לְשׁוֹנוֹ: בְּזִמְנָא דְּיָדַע לֵיהּ בַּר נָשׁ בְּאֹרַח פְּרָט, כְּדֵין אִקְרֵי בֵּן רְחִימָא דִּילֵיהּ, כְּבֵן דְּחָפִישׂ בִּגְנִיזוֹי, בְּכָל רָזִין דְּבֵיתֵיהּ. עַד כָּאן לְשׁוֹן הָרַעְיָא מְהֵימְנָא שָׁם.

פֵּרוּשׁ בִּזְמַן שֶׁהָאָדָם יוֹדֵעַ אוֹתוֹ בְּדֶרֶךְ פְּרָט, אָז נִקְרָא בֶּן אֲהוּבוֹ, כְּבֵן הַמְחַפֵּשׂ בַּנִּסְתָּרוֹת שֶׁלּוֹ בְּכָל הַסּוֹדוֹת שֶׁבְּבֵיתוֹ. עַד כָּאן.

וְעַיֵּן שָׁם מַה שֶּׁכָּתוּב בַּסֵּפֶר אוֹר הַחַמָּה בְּשֵׁם הָרַמַ"ק זִכְרוֹנוֹ לִבְרָכָה, וְזֶה לְשׁוֹן הָעִנְיָן בִּקְצָרָה, כִּי כָּל אִישׁ יִשְׂרָאֵל יֵשׁ לוֹ נֶפֶשׁ רוּחַ וּנְשָׁמָה מִבְּרִיאָה יְצִירָה עֲשִׂיָּה, וְזֶהוּ עֶבֶד בְּעוֹד שֶׁהוּא עוֹבֵד קוֹנוֹ עַל דֶּרֶךְ הַפְּשָׁט, שֶׁאֵינוֹ מַכִּיר מִבּוֹרְאוֹ רַק פְּשָׁטֵי הַדְּבָרִים.

וְכֵן בִּתְפִלָּתוֹ בְּכַוָּנָתוֹ לְיַחֵד בּוֹרֵא עוֹלָם.. אַף אִם יַעֲמִיק לָדַעַת אֲמִתַּת הַדְּבָרִים בְּשָׁרְשָׁם כְּמוֹ שֶׁפֵּרְשׁוּ הַחוֹקְרִים, בְּכָל עִנְיָן זֶה לֹא יַעֲלֶה יוֹתֵר מֵעֶבֶד, מִפְּנֵי שֶׁאֵינוֹ מְחַפֵּשׂ בְּגִנְזֵי קוֹנוֹ שֶׁהֵם סוֹד הַקַּבָּלָה.

וּמִי שֶׁיַּעֲמִיק יוֹתֵר לֵידַע גִּנְזֵי מָארֵיהּ, דְּהַיְנוּ סוֹדוֹת הָעוֹלָמוֹת הָעֶלְיוֹנִים וּפְרָטֵי הָעֲנָפִים בַּסְּפִירוֹת וְקֶשֶׁר הַיִּחוּד, הִנֵּה כְּמוֹ שֶׁהוּא עוֹסֵק בַּסְּפִירוֹת כֵּן נִשְׁפַּעַת אֵלָיו נְשָׁמָה דַּאֲצִילוּת בֵּן לְקוּדְשָׁא בְּרִיךְ הוּא וּשְׁכִינְתֵּיהּ, דְּהַיְנוּ נֶפֶשׁ מִמַּלְכוּת, רוּחַ מִתִּפְאֶרֶת, נְשָׁמָה מִבִּינָה.

וְזֶה כְּשֶׁיְּכַוֵּן בְּתוֹרָתוֹ וּבְעֵסֶק סוֹדוֹתָיו, לְיַחֵד וּלְקַשֵּׁר בְּסוֹד הַיִּחוּדִים הָעֶלְיוֹנִים וְהַשְׁפָּעַת הַסְּפִירוֹת וְיִחוּדִים זוֹ בְּזוֹ, יִקָּרֵא בֶּן בַּיִת שֶׁכָּל גִּנְזֵי רַבּוֹ בְּיָדוֹ. עַד כָּאן לְשׁוֹן (הָאוֹר הַחַמָּה בְּשֵׁם) הָרַמַ"ק זִכְרוֹנוֹ לִבְרָכָה שָׁם.

וּלְפִי הַנִּזְכַּר לְעֵיל יוּבַן מַה שֶּׁכָּתוּב כָּאן מַאן דְּיִשְׁתְּדַּל בְּאוֹרַיְתָא וְכוּ' וּבְאִינוּן גְּנִיזִין דִּילֵיהּ אִקְרֵי בֵּן, רָצָה לוֹמַר, שֶׁמִּי שֶׁעוֹסֵק בַּתּוֹרָה וּבְסִתְרֵי תּוֹרָה כְּדֵי לֵידַע אוֹתוֹ יִתְבָּרַךְ וּכְדֵי לְקַשֵּׁר הַסְּפִירוֹת וּלְיַחֵד אוֹתָם, הֲרֵי זֶה נִקְרָא בֵּן לְהַקָּדוֹשׁ בָּרוּךְ הוּא.

[ה] דְּיִשְׁתְּדַּל בְּאוֹרַיְתָא לְמִנְדַּע לֵיהּ וְכוּ' אִקְרֵי בֵּן וְכוּ'. רָצָה לוֹמַר שֶׁאֵינוֹ עוֹסֵק בַּתּוֹרָה לְצֹרֶךְ עַצְמוֹ וַהֲנָאָתוֹ, אֶלָּא כְּדֵי לָדַעַת עַל יְדֵי הַלִּמּוּד אֶת גַּדְלוּת הַבּוֹרֵא יִתְבָּרַךְ (בִּבְרִיאַת עוֹלָמוֹת וּבְהַנְהָגָתָם), וּכְדֵי לְקַיֵּם מִצְווֹת הַבּוֹרֵא יִתְבָּרַךְ, וּכְדֵי לְיַחֵד קוּדְשָׁא בְּרִיךְ הוּא וּשְׁכִינְתֵּיהּ עַל יְדֵי עֵסֶק הַתּוֹרָה.

וְעַיֵּן מַה שֶּׁכָּתַב מוֹרֵינוּ הָרַב חַיִּים וִיטַאל זִכְרוֹנוֹ לִבְרָכָה בְּהַקְדָּמָתוֹ לַסֵּפֶר שַׁעַר הַמִּצְווֹת (דַּף א:) וְזֶה לְשׁוֹנוֹ: יְכַוֵּן בַּעֲשִׂיַּת הַמִּצְוָה שֶׁהוּא עוֹשֶׂה אוֹתָהּ לְשֵׁם עוֹשֵׂיהֶן שֶׁהוּא הַשֵּׁם יִתְבָּרַךְ.

עוֹד כָּתַב שָׁם וְזֶה לְשׁוֹנוֹ: יְכַוֵּן הָאָדָם שֶׁאֵינוֹ עוֹשֶׂה אוֹתָהּ הַמִּצְוָה כְּעֶבֶד הַמְשַׁמֵּשׁ אֶת רַבּוֹ עַל מְנַת לְקַבֵּל פְּרָס, אֶלָּא כְּבֵן שֶׁכָּל כַּוָּנָתוֹ לַעֲשׂוֹת רָצוֹן וְנַחַת רוּחַ לְאָבִיו שֶׁבַּשָּׁמַיִם, וְאֵין עִנְיָן זֶה מִתְקַיֵּם אֶלָּא בְּמִי שֶׁיּוֹדֵעַ כַּוָּנַת הַתְּפִלָּה וְהַמִּצְווֹת וּמְכַוֵּן בַּעֲשִׂיָּתָם לְתַקֵּן עוֹלָמוֹת עֶלְיוֹנִים וּלְיַחֲדָא שְׁמֵיהּ דְּקוּדְשָׁא בְּרִיךְ הוּא עִם שְׁכִינְתֵּיהּ, וְאֵין כַּוָּנָתוֹ לְקַבֵּל שְׂכַר הָעוֹלָם הַזֶּה וְאַף לֹא לְתוֹעַלְתּוֹ הַנִּמְשָׁךְ לוֹ לָעוֹלָם הַבָּא.

עוֹד כָּתַב שָׁם וְזֶה לְשׁוֹנוֹ: וְאַף גַּם בְּעֵסֶק הַתּוֹרָה אַל יַחֲשֹׁב שֶׁעוֹסֵק בַּתּוֹרָה כְּדֵי שֶׁיֵּדַע מַה שֶּׁיֵּשׁ בָּהּ, אֶלָּא שֶׁעוֹסֵק בָּהּ כְּשׁוֹר לְעֹל וְכַחֲמוֹר לְמַשּׂאוֹי, לְקַיֵּם מִצְוַת בּוֹרְאוֹ, וּלְיַחֲדָא קוּדְשָׁא בְּרִיךְ הוּא בִּשְׁכִינְתֵּיהּ עַל יְדֵי מִצְוַת עָסְקוֹ בַּתּוֹרָה.

[ו] לְמִנְדַּע לֵיהּ לְקוּדְשָׁא בְּרִיךְ הוּא וּבְאִינוּן גְּנִיזִין וְכוּ'. עַיֵּן מַה שֶּׁכָּתוּב לְעֵיל בִּסְעִיף קל"ב וּבְאֶבֶן יְקָרָה שָׁם בְּדִבּוּר הַמַּתְחִיל חָכְמְתָא דְּאִצְטְרִיךְ.

[ז] לְמִנְדַּע לֵיהּ בְּאֹרַח פְּרָט וְכוּ'. אִקְרֵי בֵּן. בֵּאוּר הָעִנְיָן עַיֵּן מַה שֶּׁכָּתוּב לְעֵיל בְּדִבּוּר הַמַּתְחִיל מַאן דְּיִשְׁתַּדַּל.

[ח] כְּאִינּוּן דְּמִשְׁתַּדְּלֵי בְּחָכְמְתָא, לְאִסְתַּכְּלָא בִּיקָרָא דְּמָארֵיהוֹן וְכוּ'. עַיֵּן מַה שֶּׁכָּתַב הָרַמַ"ק זִכְרוֹנוֹ לִבְרָכָה בְּסִפְרוֹ אוֹר יָקָר שָׁם (בְּכֶרֶךְ יא עַמּוּד רס) וְזֶה לְשׁוֹנוֹ: עִקַּר חָכְמָה זוֹ הוּא סוֹדוֹת הַתּוֹרָה, שֶׁמֵּהֶם נִכָּר גְּבוּרַת יוֹצְרֵנוּ וּגְדֻלָּתוֹ בְּפֶלֶא נוֹרְאוֹתָיו. וְיֵשׁ בְּמַשְׁמָעוּת הַלָּשׁוֹן סְתָם עֵסֶק הַתּוֹרָה, שֶׁמִּתּוֹכָהּ נִכָּר גְּדֻלַּת הַבּוֹרֵא.

וְאִם כֵּן הָיָה הַכַּוָּנָה, הָיָה לוֹ לוֹמַר דְּמִשְׁתַּדְּלֵי בְּאוֹרַיְתָא.

אָמַר בְּחָכְמְתָא, מוֹרֶה שֶׁהַכַּוָּנָה עַל סִתְרֵי תּוֹרָה. וְהָעֵד אָמְרוֹ (לְהַלָּן מַאֲמָר הַכָּתוּב בְּסֵפֶר מִשְׁלֵי ג יג) אַשְׁרֵי אָדָם מָצָא חָכְמָה, וְלֹא אָמַר מָצָא תּוֹרָה, עַד כָּאן לְשׁוֹן הָרַמַ"ק זִכְרוֹנוֹ לִבְרָכָה שָׁם.

[ט] דְּהָא כַּמָּה רָזִין סְתִימִין אִית בְּאוֹרַיְתָא וְלֹא מַשְׁגִּיחִין בְּהוֹן. רָצָה לוֹמַר שֶׁבְּכָל דָּבָר שֶׁבַּתּוֹרָה, מְרֻמָּזִים בָּהּ גַּם כֵּן סוֹדוֹת הַתּוֹרָה, וַאֲנָשִׁים הָאֵלּוּ אֵינָם לוֹמְדִים רַק חֵלֶק הַפְּשָׁט, וְאֵינָם מְנַסִּים לִלְמֹד וְלָדַעַת גַּם חֵלֶק הַסּוֹד.

[י] אֶלָּא לְמֵיכַל תֶּבֶן דְּאוֹרַיְתָא, דְּאִיהוּ פָּשַׁט לְבוּשָׁא דְּאוֹרַיְתָא. יֵשׁ לוֹמַר דְּהַכַּוָּנָה הִיא לוֹמַר כִּי כְּמוֹ שֶׁהַתֶּבֶן הוּא רַק הַמַּלְבּוּשׁ שֶׁל הַתְּבוּאָה, וְהָעִקָּר הוּא הַפְּנִימִיּוּת שֶׁהוּא הַתְּבוּאָה. כֵּן עַל דֶּרֶךְ זֶה הַפְּשָׁט הוּא רַק הַמַּלְבּוּשׁ שֶׁל הַתּוֹרָה, וְהָעִקָּר הִיא הַפְּנִימִיּוּת שֶׁהִיא חָכְמַת הַקַּבָּלָה.

[יא] מִן מֹחָא מִלְגָאוֹ. רָצָה לוֹמַר הַפְּנִימִיּוּת שֶׁהִיא סִתְרֵי תּוֹרָה, עַיֵּן מַה שֶּׁכָּתוּב לְעֵיל בְּדִבּוּר הַמַּתְחִיל אֶלָּא לְמֵיכַל.

וְלָכֵן הוּא קוֹרֵא אוֹתָהּ מֹחָא, כְּעֵין הַמֹּחַ שֶׁהִיא הַפְּנִימִיּוּת שֶׁבְּתוֹךְ הָעֲצָמוֹת.

[יב] וֵוי לְאִינוּן דְּאַכְלִין תֶּבֶן וְכוּ'. הַיְנוּ נִגְלוֹת הַתּוֹרָה לְבַד בְּלִי סִתְרֵי תּוֹרָה, וְהוּא חוֹשֵׁב שֶׁהִיא (רַק) כְּפַשְׁטוּת, עָלָיו אָמַר וַוי, (דַּמֶּשֶׂק אֱלִיעֶזֶר).

[יג] לְאִינוּן דְּאַכְלִין תֶּבֶן תְּבֵל דְּאוֹרַיְתָא. עַיֵּן מַה שֶׁכָּתוּב בְּהַסֻּלָּם וְזֶה לְשׁוֹנוֹ תְּבֵל פֵּרוּשׁוֹ שִׁבֳּלִים, כִּי עַל (בְּרֵאשִׁית מא ו) שִׁבֳּלִים, תִּרְגֵּם יוֹנָתָן, תּוּבְלֵי. עוֹד כָּתַב שָׁם בְּהַסֻּלָּם וְזֶה לְשׁוֹנוֹ: (דְּאַכְלִין תֶּבֶן תְּבֵל דְּאוֹרַיְתָא) כְּלוֹמַר שֶׁתּוֹרָתָם מְעֹרֶבֶת מִטּוֹב וְרַע, כְּמוֹ תֶּבֶן וְשִׁבֳּלִים הַמְעֹרָבִים מַאֲכָל וּקְלִפּוֹת.

[יד] וְלֹא יָדַע בְּסִתְרֵי דְּאוֹרַיְתָא. יֵשׁ לוֹמַר דְּהַכַּוָּנָה הִיא לוֹמַר, שֶׁאֵינוֹ יוֹדֵעַ שֶׁיֵּשׁ גַּם סִתְרֵי תּוֹרָה, אֶלָּא שֶׁהוּא חוֹשֵׁב שֶׁאֵין רַק פַּשְׁטוּת הַתּוֹרָה, עַיֵּן לְעֵיל בְּדִבּוּר הַמַּתְחִיל וַוי לְאִינוּן.

[טו] קַלִין וַחֲמוּרִין דְּאוֹרַיְיתָא. רָצָה לוֹמַר דְּרָשׁוֹת קַל וָחֹמֶר שֶׁבַּתּוֹרָה, וְכֵן עַל דֶּרֶךְ זֶה שְׁאָר דְּרָשׁוֹת שֶׁבְּתוֹרַת הַנִּגְלֶה.

[טז] אֲפִלּוּ כָּל אִינוּן דְּמִשְׁתַּדְּלִין בְּאוֹרַיְתָא וְכוּ'. לְגַרְמַיְיהוּ עָבְדִין וְכוּ' עַיֵּן מַה שֶּׁהִקְשָׁה מוֹרֵינוּ הָרַב חַיִּים וִיטַאל זִכְרוֹנוֹ לִבְרָכָה בְּהַקְדָּמָתוֹ לַסֵּפֶר שַׁעַר הַקְדָּמוֹת (בְּדַף א.) וְזֶה לְשׁוֹנוֹ: דָּבָר קָשֶׁה מְאֹד מְאֹד לוֹמַר, וְכִי בְּשׁוּפְטָנִי עַסְקִינַן וְלֹא בִּכְלָלוּת כָּל הַתַּלְמִידֵי חֲכָמִים הָעוֹסְקִים בַּתּוֹרָה. וְהָרְאָיָה עַל זֶה אָמְרוֹ דֶּרֶךְ כְּלָלוּת וַאֲפִלּוּ כָּל אִינוּן דְּמִשְׁתַּדְּלֵי בְּאוֹרַיְתָא כָּל חֶסֶד דְּעָבְדֵי לְגַרְמַיְיהוּ עָבְדֵי. וְאֵין לוֹמַר דְּמִלַּת כָּל הִיא יְתֵרָה וּמְשַׁבַּשְׁתָּא, שֶׁהֲרֵי מִקְרָא דּוֹרֵשׁ (יְשַׁעְיָה מ ו) וְכָל חַסְדּוֹ כְּצִיץ הַשָּׂדֶה, שֶׁלֹּא נֶאֱמַר וְחַסְדּוֹ, אֶלָּא וְכָל חַסְדּוֹ. לִרְמֹז כִּי כָּל הַתַּלְמִידֵי חֲכָמִים הָעוֹסְקִים בַּתּוֹרָה הַנִּקְרֵאת (מִשְׁלֵי לא כו) תּוֹרַת חֶסֶד עַל לְשׁוֹנָהּ, הֵם דּוֹמִים בַּחֶסֶד הַהוּא אֶל צִיץ הַשָּׂדֶה מִשּׁוּם דִּלְגַרְמַיְיהוּ עָבְדֵי (עַד כָּאן הוּא לְשׁוֹן מוֹרֵינוּ הָרַב חַיִּים וִיטַאל זִכְרוֹנוֹ לִבְרָכָה שָׁם בְּפֵרוּט הַקּוּשְׁיָא).

וְעַיֵּן שָׁם בְּהֶמְשֵׁךְ דִּבְרֵי מוֹרֵינוּ הָרַב חַיִּים וִיטַאל זִכְרוֹנוֹ לִבְרָכָה שֶׁמַּאֲרִיךְ שָׁם בְּכַמָּה הַקְדָּמוֹת כְּדֵי לְבָאֵר הַתֵּרוּץ, וְכָתַב שָׁם בְּסוֹף דְּבָרָיו (בְּטוּר ג' שָׁם) וְזֶה לְשׁוֹנוֹ: פֵּרוּשׁ כִּי הִנֵּה כָּל מִדּוֹתָיו יִתְבָּרַךְ הֵם מִדָּה כְּנֶגֶד מִדָּה. וְלָכֵן הָעוֹסְקִים בִּפְשָׁטֶיהָ הַגּוּפָנִיִּים הַטּוֹבִים, עֲלֵיהֶם נֶאֱמַר (מִשְׁלֵי ג טז) "בִּשְׂמֹאלָה עֹשֶׁר וְכָבוֹד", הוּא הַפְּרָס הַנָּתוּן לָהֶם בָּעוֹלָם הַזֶּה, כִּי כֵּן עִסְקָם בַּתּוֹרָה הוּא בִּבְחִינַת הֱיוֹתָם בָּעוֹלָם הַזֶּה בְּדִינֵי הֱיוֹתָם בָּעוֹלָם הַזֶּה בְּדִינֵי אִסּוּר וְהֶתֵּר טֻמְאָה וְטָהֳרָה וְכוּ'. וְהֵם כְּנֶגֶד הָעֶבֶד הָעוֹבֵד אֶת רַבּוֹ, שֶׁבְּוַדַּאי הוּא עַל מְנַת לְקַבֵּל פְּרָס, וְכָל חֶסֶד דְּעָבְדֵי וְכוּ' כַּעֲבָדִים וּשְׁפָחוֹת הַמְשַׁמְּשִׁים אֶת רַבָּם עַל מְנַת לְקַבֵּל פְּרָס.

אָמְנָם הָעוֹסְקִים בְּרָזֵי הַתּוֹרָה שֶׁהֵם בְּחִינַת הַתּוֹרָה כְּפִי מַה שֶּׁעוֹסְקִים בָּהּ בָּעוֹלָם הַבָּא, עֲלֵיהֶם נֶאֱמַר (שָׁם) "אֹרֶךְ יָמִים בִּימִינָהּ", לְעוֹלָם שֶׁכֻּלּוֹ אָרֹךְ, כְּבֵן הַנִּכְנָס לִפְנַי וְלִפְנִים וּמְשַׁמֵּשׁ לִפְנֵי אָבִיו שֶׁלֹּא עַל מְנַת לְקַבֵּל פְּרָס. עַד כָּאן לְשׁוֹן מוֹרֵינוּ הָרַב חַיִּים וִיטַאל זִכְרוֹנוֹ לִבְרָכָה (בְּהַקְדָּמָתוֹ לַסֵּפֶר שַׁעַר הַהַקְדָּמוֹת) שָׁם.

[יז] בְּהַהוּא זִמְנָא וַיִּזְכֹּר כִּי בָשָׂר הֵמָּה וְכוּ' הַיְנוּ כִּי הַקָּדוֹשׁ בָּרוּךְ הוּא מְלַמֵּד זְכוּת עֲלֵיהֶם, כִּי הִתְרַשְּׁלוּתָם בְּלִמּוּד חָכְמַת הַקַּבָּלָה הוּא מֵחֲמַת מִעוּט הֲבָנָה מִצַּד חֹמֶר הֶעָכוּר, כִּי הֵם בָּשָׂר וָדָם וְקָרוּץ מֵחֹמֶר, (בְּאֵר לַחַי רֹאִי).

[יח] רוּחַ הוֹלֵךְ וְלֹא יָשׁוּב וְכוּ' וְדָא אִיהוּ רוּחָא דְּמָשִׁיחַ הַיְנוּ שֶׁבִּשְׁבִיל זֶה הוֹלֵךְ רוּחוֹ שֶׁל מֶלֶךְ הַמָּשִׁיחַ וּמִתְאַחֵר כָּל זְמַן אָרֹךְ כָּזֶה וְלֹא בָּא הַגְּאֻלָּה עוֹד, מִשּׁוּם דְּרוּחַ אֱלֹקִים נָשִׁיב רַק עַל אִינוּן דְּמִתְעַסְּקֵי בְּחָכְמַת הַקַּבָּלָה, שֶׁהוּא סוֹד הַחָכְמָה קְדוּמָה, אֲשֶׁר רַק עַל יָדָהּ תּוּכַל הַמַּלְכוּת לְהִבָּנוֹת, (בְּאֵר לַחַי רֹאִי).

[יט] וְדָא אִיהוּ רוּחָא דְּמָשִׁיחַ עַיֵּן מַה שֶּׁכָּתַב בְּמַסֶּכֶת עֲבוֹדָה זָרָה (דַּף ה.): אֵין בֶּן דָּוִד בָּא עַד שֶׁיִּכְלוּ נְשָׁמוֹת שֶׁבַּגּוּף וְכוּ' (יְשַׁעְיָה נז טז) כִּי רוּחַ מִלְּפָנַי יַעֲטוֹף וּנְשָׁמוֹת אֲנִי עָשִׂיתִי, עַד כָּאן. וְעַיֵּן שָׁם מַה שֶּׁכָּתוּב בְּדִבְרֵי הַתּוֹסָפוֹת (בְּדִבּוּר הַמַּתְחִיל כִּי רוּחַ) וְזֶה לְשׁוֹנוֹ: מָשִׁיחַ נִקְרָא רוּחַ, כְּדִכְתִיב (אֵיכָה ד כ) רוּחַ אַפֵּינוּ מְשִׁיחַ הַשֵּׁם.

[כ] מָאן דְּגָרְמִין דְּיֵזִיל לֵיהּ מִן עָלְמָא וְלָא יְתוּב וְכוּ' עַיֵּן מַה שֶּׁכָּתוּב בִּבְאֵר לַחַי רֹאִי (בהגה"ה שֶׁל בְּנוֹ בַּעַל מִנְחַת אֶלְעָזָר) וְזֶה לְשׁוֹנוֹ: לִכְאוֹרָה קָשֶׁה הַפְלֵא וָפֶלֶא הַלָּשׁוֹן וְלֹא יְתוּב לְעָלְמָא, דְּקָאֵי אֶל רוּחָא דְּמֶלֶךְ הַמָּשִׁיחַ כַּנִּזְכַּר, וְחָס וְשָׁלוֹם לוֹמַר דְּלָא יְתוּב לְעָלְמָא. דְּהָא אֲפִלּוּ הָרְשָׁעִים הָאֵלּוּ שֶׁמַּרְחִיקִים וּמְמָאֲסִים בְּחָכְמַת הַקַּבָּלָה, וְעָבְדִין הַכֹּל רַק לְגַרְמַיְיהוּ גּוֹרְמִין אֹרֶךְ הַגָּלוּת וּמְעַכְּבִים בִּיאַת הַמָּשִׁיחַ, אֲבָל עַל כָּל פָּנִים יְתוּב בִּזְמַן מְאֻחָר, אֲבָל לֹא שֶׁלֹּא יָשׁוּב לְעוֹלָם חָס וְשָׁלוֹם.

אַךְ הַפֵּרוּשׁ בְּעַל כָּרְחֲךָ כְּמוֹ שֶׁהֵבִיא אֲדוֹנִי אָבִי מוֹרִי וְרַבִּי זְכוּתוֹ יָגֵן עָלֵינוּ בַּדִּבּוּר הַקּוֹדֵם מִלְּשׁוֹן הַתִּקּוּנֵי זֹהַר הַקָּדוֹשׁ תִּקּוּן מ"ג (דַּף פב:) דְּגָרְמִין כְּאִלּוּ אַחְזַר עָלְמָא לְתֹהוּ וָבֹהוּ. וְקָאֵי עַל זֶה הַלָּשׁוֹן גַּם זֶה דְּלָא יְתוּב לְעָלְמָא, הַיְנוּ דְּאַחְזִירוּ עָלְמָא לְתֹהוּ וָבֹהוּ. וְקָאֵי רַק עַל אוֹתוֹ הַזְּמַן וְאוֹתוֹ הַדּוֹר שֶׁמַּרְחִיקִין הָאֲנָשִׁים הָרְשָׁעִים אֶת בִּיאַת מְשִׁיחַ צִדְקֵנוּ מִבְּחִינַת עוֹלָם הַקָּטָן שֶׁהוּא בְּחִינַת כָּל אָדָם בְּכָל דּוֹר וָדוֹר. וְאוּלַי קָאֵי רַק עֲלֵיהֶם שֶׁהֵם לֹא יִרְאוּהוּ, יַעַן שֶׁהִרְחִיקוּהוּ, אֲבָל בֹּא יָבוֹא בִּמְהֵרָה בְּיָמֵינוּ בְּרַחֲמִים, עַד כָּאן לְשׁוֹן הגה"ה בַּסֵּפֶר בְּאֵר לַחַי רֹאִי שָׁם.

[כא] דְּגָרְמִין דְּיֵזִיל לֵיהּ מִן עָלְמָא וְכוּ' יַבָּשָׁה וְכוּ' עַיֵּן מַה שֶּׁכָּתוּב בַּסֵּפֶר בְּאֵר אַבְרָהָם וְזֶה לְשׁוֹנוֹ: אָז (תְּהִלִּים עח טל) רוּחַ הוֹלֵךְ וְלֹא יָשׁוּב, דָּא רוּחַ דְּמָשִׁיחַ דְּהוֹלֵךְ כַּנִּזְכַּר לְעֵיל. בְּגִין דְּמָשִׁיחַ הוּא בְּכָל דּוֹר וְדוֹר הוּא בָּא, אִם זוֹכִין יִשְׂרָאֵל אָז אוֹתוֹ יוֹם מַמָּשׁ נִגְאָלִים. אֲבָל כְּשֶׁאֵינָם עוֹסְקִים בְּחָכְמַת הַקַּבָּלָה, אָז (יְשַׁעְיָה יט ה) וְנָהָר יֶחֱרַב וְיָבֵשׁ, דְּגָרְמִין דְּאִסְתַּלִּיק נְבִיעוּ דְּחָכְמָה, דְּדַעַת הוּא בְּסוֹד חָכְמָה כַּנּוֹדָע. וְאִשְׁתְּאָרַת ב' יְבֵשָׁה, ב' שֶׁהִיא הַשְּׁכִינָה הַנִּקְרָא ב' יְבֵשָׁה, עַד כָּאן לְשׁוֹן הַבְּאֵר אַבְרָהָם שָׁם. וְעַיֵּן מַה שֶּׁכָּתַב הָרַמַ"ק זִכְרוֹנוֹ לִבְרָכָה בְּסִפְרוֹ פַּרְדֵּס רִמּוֹנִים (בְּשַׁעַר הָאוֹתִיּוֹת פֶּרֶק ה' בְּחֵלֶק ב' דַּף ס"א.) וְזֶה לְשׁוֹנוֹ: וְיֵשׁ מִי שֶׁפֵּרֵשׁ כִּי הַב' הִיא מַלְכוּת, וּמִפְּנֵי שֶׁנִּתְיַחֲדָה בְּבַעֲלָהּ (זְעֵיר אַנְפִּין), נִצְטַיְּרוּ בָּהּ ב' זְרוֹעוֹתָיו שֶׁחִבְּקָה בָּהֶם וְהוּא בְּאֶמְצַע.

[כב] וַי לוֹן דְּגָרְמִין עֲנִיּוּתָא וְחַרְבָּא וּבִזָּה וְכוּ'. עַיֵּן מַה שֶּׁכָּתוּב בְּכִסֵּא מֶלֶךְ (אוֹת ק') וְזֶה לְשׁוֹנוֹ: שֶׁלֹּא תֹּאמַר כַּמָּה עֲשִׁירִים שֶׁאֵין מַקְפִּידִים אִם יָבוֹא מָשִׁיחַ אוֹ לֹא, כִּי יֵשׁ לָהֶם עַל מַה שֶּׁיִּסְמֹכוּ וְיָשִׂימוּ זָהָב כְּסֻלָּם. לְזֶה אָמַר דְּגָרְמִין עֲנִיּוּתָא לָהֶם, וְאָז יִשְׁתּוֹקְקוּ לַמָּשִׁיחַ וְלֹא יִמְצְאוּהוּ. עַד כָּאן לְשׁוֹן הַכִּסֵּא מֶלֶךְ שָׁם.

[כג] דְּגָרְמִין עֲנִיּוּתָא וְחַרְבָּא וּבִזָּה וְהֶרֶג וְכוּ'. עַיֵּן מַה שֶּׁכָּתוּב בְּמַסֵ' שַׁבָּת (דַּף לג.) בַּעֲווֹן וְכוּ' בִּטּוּל תּוֹרָה חֶרֶב וּבִזָּה רַבָּה וְדֶבֶר וּבַצֹּרֶת בָּא וּבְנֵי אָדָם אוֹכְלִין וְאֵינָן שְׂבֵעִין וְאוֹכְלִין לַחְמָם בְּמִשְׁקָל. דִּכְתִיב (וַיִּקְרָא כו כה) וְהֵבֵאתִי עֲלֵיכֶם חֶרֶב נֹקֶמֶת נְקַם בְּרִית וְגוֹ', וְאֵין בְּרִית אֶלָּא תּוֹרָה שֶׁנֶּאֱמַר (יִרְמְיָה לג כה) אִם לֹא בְרִיתִי יוֹמָם וָלַיְלָה וְגוֹ', וּכְתִיב (וַיִּקְרָא כו כו) בְּשִׁבְרִי לָכֶם מַטֵּה לֶחֶם וְאָפוּ עֶשֶׂר נָשִׁים וְגוֹ', עַד כָּאן.

וּפֵרֵשׁ רַשִׁ"י שָׁם וְזֶה לְשׁוֹנוֹ: דִּכְתִיב נְקַם בְּרִית, וְאֵין בְּרִית אֶלָּא תּוֹרָה דִּכְתִיב אִם לֹא בְרִיתִי יוֹמָם וָלַיְלָה וְהָגִיתָ בּוֹ יוֹמָם וָלַיְלָה. וּכְתִיב חֶרֶב, וְעַל יְדֵי חֶרֶב דְּהַיְנוּ מְשַׁלַּחַת גֵּרוּי מִלְחָמָה הַבִּזָּה בָּאָה. וּכְתִיב (וַיִּקְרָא כו כה) וְשָׁלַחְתִּי דֶּבֶר, הֲרֵי דֶּבֶר. וּכְתִיב בְּשִׁבְרִי לָכֶם מַטֵּה לֶחֶם, הֲרֵי בַּצֹּרֶת. עַד כָּאן לְשׁוֹן רַשִׁ"י שָׁם.

וְהִנֵּה שָׁם בְּדִבְרֵי הַגְּמָרָא מַה שֶּׁכָּתוּב בַּעֲווֹן בִּטּוּל תּוֹרָה, מַשְׁמָע דְּרָצָה לוֹמַר שֶׁאַף עַל פִּי שֶׁלּוֹמְדִים תּוֹרָה, הֱיוֹת שֶׁאֵין לוֹמְדִים בְּכָל זְמַן שֶׁהֵם יְכוֹלִים לִלְמֹד וְהֵם מְבַטְּלִים תּוֹרָה בְּחֵלֶק מִן הַזְּמַן, לָכֵן הֵם נֶעֱנָשִׁים בְּחֶרֶב וּבִזָּה וְדֶבֶר וּבַצֹּרֶת.

וְכָאן בְּדִבְרֵי הַתִּקּוּנִים אָיְירֵי בְּאֹפֶן שֶׁלּוֹמְדִים תּוֹרַת הַנִּגְלֶה, וְתוֹרַת הַקַּבָּלָה הֵם מְבַטְּלִים לְגַמְרֵי, עַל זֶה הוּא אוֹמֵר שֶׁהֵם נֶעֱנָשִׁים גַּם כֵּן בַּעֲנִיּוּת (שֶׁהוּא כְּעֵין בַּצֹּרֶת) וְחֶרֶב וּבִזָּה. וּבָזֶה הוּא יוֹתֵר חָמוּר שֶׁהֵם נֶעֱנָשִׁים גַּם כֵּן בְּהֶרֶג וְאָבְדָן חָס וְשָׁלוֹם.

[כד] בְּלֹא יְדִיעָה רָצָה לוֹמַר בְּלֹא יְדִיעוֹת שֶׁל תּוֹרַת הַנִּסְתָּר, עַיֵּן שָׁם בְּדִבְרֵי הַזֹּהַר בִּתְחִלַּת הָעִנְיָן.

[כה] אֲפִילּוּ אִית בֵּיהּ עוֹבָדִין טָבִין סַגִּיאִין, מַפְקִין לֵיהּ וְכוּ' עַיֵּן מַה שֶּׁכָּתַב הָרַמַ"ק זִכְרוֹנוֹ לִבְרָכָה בְּסִפְרוֹ אוֹר יָקָר שָׁם (בְּכֶרֶךְ יז עַמּוּד קמח) וְזֶה לְשׁוֹנוֹ: אֲפִלּוּ אִית בֵּיהּ עוֹבְדִין טָבִין וְכוּ', הָרְאָיָה מַאֲמָרוֹ (שִׁיר הַשִּׁירִים א ח) הַיָּפָה בַּנָּשִׁים, הֲרֵי שֶׁנִּתְיַפְּתָה הַנְּשָׁמָה הַזֹּאת וַאֲפִלּוּ הָכִי אוֹמְרִים לָהּ (שָׁם) צְאִי לָךְ, וְהָעֵד אָמְרוֹ (שָׁם) צְאִי לָךְ בְּעִקְבֵי הַצֹּאן, עַד שֶׁתַּחֲזֹר לָעוֹלָם הַזֶּה לִלְמֹד. כְּדִמְפָרֵשׁ וְאָזֵיל שֶׁאָמַר מִכָּל תַּרְעִין דְּהַהוּא עָלְמָא, שֶׁאֵין מָקוֹם מֵכִיל אוֹתוֹ. לְכָךְ אוֹמְרִים צְאִי לָךְ, עַד הֱיוֹתוֹ חוֹזֵר לָעוֹלָם הַזֶּה, עַד כָּאן הָרַמַ"ק זִכְרוֹנוֹ לִבְרָכָה שָׁם.

[כו] מִכָּל תַּרְעֵי דְּהַהוּא עָלְמָא. עַיֵּן שָׁם מַה שֶׁכָּתוּב בְּהֶמְשֵׁךְ דִּבְרֵי הַזֹּהַר וְזֶה לְשׁוֹנוֹ: תָּא חֲזֵי מַה כְּתִיב (שִׁיר הַשִּׁירִים א ח) אִם לֹא תֵּדְעִי לָךְ הַיָּפָה בַּנָּשִׁים, אִם אַנְתְּ אַתְיָא בְּלָא יְדִיעָה, וְלָא אִסְתַּכְּלַת בְּחָכְמְתָא, עַד דְּלָא תֵיעוֹל הָכָא, וְלָא יְדַעְתְּ בְּרָזִין דְעַלְמָא עִילָּאָה, צְאִי לָךְ, לֵית אַנְתְּ כְּדַי לְמֵיעַל הָכָא בְּלָא יְדִיעָה, עַד כָּאן לְשׁוֹן הַזֹּהַר הַקָּדוֹשׁ שָׁם. פֵּרוּשׁ בֹּא וּרְאֵה מַה כָּתוּב אִם לֹא תֵּדְעִי לָךְ הַיָּפָה בַּנָּשִׁים, (הַכַּוָּנָה הִיא שֶׁהַשֵּׁם יִתְבָּרַךְ אוֹמֵר לַנְּשָׁמָה) אִם אַתְּ בָּאת בְּלִי יְדִיעָה וְלֹא הִסְתַּכַּלְתְּ בַּחָכְמָה מִטֶּרֶם שֶׁבָּאתָ לְכָאן וְאֵינֵךְ יוֹדַעַת אֶת סוֹדוֹת הָעוֹלָם הָעֶלְיוֹן, צְאִי לָךְ, (כִּי) אֵין אַתְּ רְאוּיָה לִכְנֹס כָּאן בְּלִי יְדִיעָה, עַד כָּאן.

וְעַיֵּן מַה שֶּׁכָּתַב הָרַמַ"ק זִכְרוֹנוֹ לִבְרָכָה בְּסִפְרוֹ אוֹר יָקָר שָׁם (בְּכֶרֶךְ יז עַמּוּד קמח) וְזֶה לְשׁוֹנוֹ: אִם אַנְתְּ אָתְיָא בְּלֹא יְדִיעָה, לְמִי שֶׁלֹּא לָמַד כָּל עִקָּר וְלֹא אִסְתַּלַּקְתְּ בְּחָכְמְתָא, לְמִי שֶׁלֹּא לָמַד בְּנֶעֱלָמוּת. וְזֶהוּ אָמְרוֹ וְלֹא יָדַעְתָּ בְּרָזִין וְכוּ', שֶׁאֵין יְדִיעָה שָׁם, מִי שֶׁלֹּא טָרַח בְּעוֹלָם תַּחְתּוֹן אֵין מְלַמְּדִין לוֹ בְּעוֹלָם עֶלְיוֹן אֶלָּא תּוֹסֶפֶת לֹא עִקָּר, עַד כָּאן לְשׁוֹן הָרַמַ"ק זִכְרוֹנוֹ לִבְרָכָה שָׁם.

עוֹד כָּתַב שָׁם בְּהֶמְשֵׁךְ דִּבְרֵי הַזֹּהַר וְזֶה לְשׁוֹנוֹ (שִׁיר הַשִּׁירִים א' ח') צְאִי לָךְ בְּעִקְבֵי הַצֹּאן וֶהֱוֵי יְדַעְתְּ גּוֹ אִינוּן עִקְּבֵי הַצֹּאן, אִלֵּין אִינוּן דִּבְנֵי נָשָׁא דְּדָשִׁין לוֹ בְּעָקֵב, וְיָדְעִין רָזִין עִילָּאִין דְּמָארֵיהוֹן, עַד כָּאן לְשׁוֹן הַזֹּהַר הַקָּדוֹשׁ שָׁם. פֵּרוּשׁ צְאִי לָךְ בְּעִקְבֵי הַצֹּאן וְתִהְיִי יוֹדַעַת בְּעִקְבֵי הַצֹּאן הָאֵלּוּ, שֶׁהֵם בְּנֵי אָדָם שֶׁהָאֲנָשִׁים דָּשִׁים אוֹתָם בָּעָקֵב וְהֵם יוֹדְעִים הַסּוֹדוֹת הָעֶלְיוֹנִים שֶׁל אֲדוֹנָם, עַד כָּאן.

וְעַיֵּן מַה שֶּׁכָּתַב הָרַמַ"ק זַ"ל בְּסִפְרוֹ אוֹר יָקָר שָׁם (בְּכֶרֶךְ יז עַמּוּד קמח) וְזֶה לְשׁוֹנוֹ: אִילֵּין אִינוּן דִּבְנֵי נָשָׁא דָּשִׁין לוֹן וְכוּ', מֵחֲמַת עַנְוְתָנוּתָם שֶׁאֵינָם מִתְגָּאִים. כְּעִנְיַן רַבִּי חַגַּי וְכַיּוֹצֵא הָרַבִּים בַּזֹּהַר (פָּרָשַׁת שְׁלַח דַּף קנח.) שֶׁהָיוּ מְלֵאִים סוֹדוֹת כָּרִמּוֹן וְלֹא הָיוּ נִכָּרִים בֵּין בְּנֵי אָדָם. וְאֵינָם לוֹמְדִים אוֹתָהּ לְהִתְגָּאוֹת וְלֵהָנוֹת. עַד כָּאן לְשׁוֹן הָרַמַ"ק זִכְרוֹנוֹ לִבְרָכָה שָׁם.

[כז] מַאן דְּגָרִים דְּאִסְתַּלַּק קַבָּלָה וְחָכְמָתָא וְכוּ' בְּאָמְרוֹ אֵין צָרִיךְ לִלְמֹד קַבָּלָה, (כִּסֵּא מֶלֶךְ אוֹת מ'). עוֹד כָּתַב שָׁם בְּכִסֵּא מֶלֶךְ וְזֶה לְשׁוֹנוֹ: כִּי עִקַּר אוֹר זָרוּעַ לַצַּדִּיק הֵם רָזֵי תּוֹרָה, כִּי אוֹר רָז אִתְקְרֵי, עַד כָּאן לְשׁוֹן הַכִּסֵּא מֶלֶךְ שָׁם. וְהַיְנוּ כִּי אוֹ"ר הוּא בְּגִימַטְרִיָּא כְּמִנְיַן רָ"ז.

[כח] כְּאִלּוּ הוּא יְסַלֵּק נְבִיעוּ מֵהַהוּא נָהָר עַיֵּן מַה שֶּׁכָּתוּב בְּכִסֵּא מֶלֶךְ (אוֹת מ') וְזֶה לְשׁוֹנוֹ: עַל יְדֵי רָזֵי תּוֹרָה, הַיְסוֹד הַנִּקְרָא רָזָא מִתְמַלֵּא אוֹר הַמֹּחִין זֶרַע קֹדֶשׁ, וְאִם יֶחְסַר יִסְתַּלֵּק נְבִיעוּ מֵהַהוּא נָהָר שֶׁהוּא יְסוֹד זְעֵיר אַנְפִּין.

[כט] וּמֵהַהוּא גַּן יֵשׁ לוֹמַר דְּהַכַּוָּנָה הִיא לוֹמַר כִּי אִם יִסְתַּלֵּק הַשֶּׁפַע מִיסוֹד זְעֵיר אַנְפִּין (עַיֵּן מַה שֶּׁכָּתוּב לְעֵיל בְּדִבּוּר הַמַּתְחִיל כְּאִלּוּ הוּא), מִמֵּילָא יֶחְסַר הַשֶּׁפַע מֵהַמַּלְכוּת הַנִּקְרֵאת גַּן, כִּי הַמַּלְכוּת לֵית לָהּ מִגַּרְמֵהּ כְּלוּם רַק מַה שֶּׁהִיא מְקַבֶּלֶת מִיסוֹד זְעֵיר אַנְפִּין.

[ל] וַוי לֵיהּ טַב לֵיהּ דְּלָא אִתְבְּרִי בְּעָלְמָא וְלָא יוֹלִיף הַהִיא אוֹרַיְיתָא וְכוּ' עַיֵּן מַה שֶּׁכָּתוּב בְּכִסֵּא מֶלֶךְ (אוֹת נ') וְזֶה לְשׁוֹנוֹ: אִם הָיָה עַם הָאָרֶץ יוֹתֵר טוֹב לוֹ, כִּי אֵינוֹ פּוֹגֵם אִם אֵינוֹ לוֹמֵד קַבָּלָה, כִּי אֵין לְטַיֵּל בַּפַּרְדֵּס קֹדֶם שֶׁיְּמַלֵּא כְּרֵסוֹ בָּשָׂר וְיַיִן. אֲבָל מַאן דְּאוֹלִיף תּוֹרָה שֶׁבִּכְתָב (שֶׁהוּא) בָּשָׂר לַחְמָהּ שֶׁל תּוֹרָה, וְשָׁתָה יַיִן (שֶׁהִיא) תּוֹרָה שֶׁבְּעַל פֶּה, עָנְשׁוֹ כָּל כָּךְ גָּדוֹל אִם לֹא יִלְמֹד קַבָּלָה. וְאַדְּרַבָּה פּוֹגֵם בְּלִמּוּדוֹ וְטָב לֵיהּ דְּלָא יוֹלִיף לֵיהּ, כִּי אַחְזַר עָלְמָא לִיסוֹד שְׁבִירַת הַכֵּלִים, שֶׁמַּגְבִּיר הַקְּלִפּוֹת כְּשֶׁנָּהָר וְהַגַּן יַבָּשָׁה, דְּמָנַע הַטִּפָּה רָזֵי תּוֹרָה מֵהֶם. עַד כָּאן לְשׁוֹן הַכִּסֵּא מֶלֶךְ שָׁם.

[לא] דְּאִתְחַשַּׁב לֵיהּ כְּאִלּוּ אַחְזַר עָלְמָא לְתֹהוּ וָבֹהוּ. עַיֵּן מַה שֶּׁכָּתוּב בְּדִבְרֵי הַזֹּהַר הַקָּדוֹשׁ פָּרָשַׁת בְּרֵאשִׁית (דַּף ט"ז:). וְעַיֵּן מַה שֶּׁכָּתַב בַּסֵּפֶר בְּאֵר לַחַי רֹאִי, וְזֶה לְשׁוֹנוֹ: וּמְבָאֵר (בַּזֹּהַר שָׁם) דְּתִקּוּן הָעוֹלָם הָיָה בְּכֹחַ הִתְגַּלּוּת סוֹדוֹת הָעֶלְיוֹנִים וְסִתְרֵי תּוֹרָה שֶׁנִּקְרָא אוֹר, נִתְקַן עִנְיַן הַתֹּהוּ וָבֹהוּ שֶׁהָיָה קֹדֶם הַתִּקּוּן. וְלָזֶה אָמַר הָכָא שֶׁמִּי שֶׁאֵינוֹ נוֹתֵן לֵב לְהָבִין סוֹדוֹת הַתּוֹרָה שֶׁזֶּהוּ עִקַּר תִּקּוּנוֹ שֶׁל הָעוֹלָם, נֶחְשָׁב כְּאִלּוּ אַחְזַר הָעוֹלָם לְתֹהוּ וָבֹהוּ וְכָאָמוּר. עַד כָּאן לְשׁוֹן הַבְּאֵר לַחַי רֹאִי שָׁם.

[לב] וְגָרִים עֲנִיּוּתָא. בְּעָלְמָא עַיֵּן מַה שֶּׁכָּתוּב לְעֵיל בִּסְעִיף קמ"ד וּמַה שֶּׁכָּתוּב בְּאֶבֶן יְקָרָה בְּדִבּוּר הַמַּתְחִיל דְּגַרְמִין עֲנִיּוּתָא.

[לג] וְאֹרֶךְ גָּלוּתָא. וְהָעִנְיָן הוּא כִּי עַל יְדֵי לִמּוּד סִתְרֵי תּוֹרָה, יִזְכֹּר לָצֵאת מִן הַגָּלוּת. וּכְמוֹ שֶׁכָּתַב בְּרַעְיָא מְהֵימְנָא פָּרָשַׁת נָשׂא (בְּדַף קכ"ד:) וְזֶה לְשׁוֹנוֹ: דַּעֲתִידִין יִשְׂרָאֵל לְמִטְעַם מֵאִילָנָא דְּחַיֵּי דְּאִיהוּ הַאי סֵפֶר הַזֹּהַר יִפְּקוּן בֵּיהּ מִן גָּלוּתָא בְּרַחֲמֵי. עַד כָּאן לְשׁוֹן הָרַעְיָא מְהֵימְנָא שָׁם. פֵּרוּשׁ שֶׁעֲתִידִים יִשְׂרָאֵל לִטְעֹם מֵאִילַן הַחַיִּים שֶׁהוּא סֵפֶר הַזֹּהַר הַזֶּה, שֶׁעַל יָדוֹ יֵצְאוּ מִן הַגָּלוּת בְּרַחֲמִים, עַד כָּאן. וּלְזֶה אָמַר כָּאן שֶׁמִּי שֶׁמּוֹנֵעַ עַצְמוֹ מִלִּלְמֹד זֹהַר וְסִתְרֵי תּוֹרָה, הֲרֵי זֶה גּוֹרֵם אֹרֶךְ הַגָּלוּת חָס וְשָׁלוֹם, וְעַיֵּן בְּכִסֵּא מֶלֶךְ אוֹת ס' וּבִבְאֵר לַחַי רֹאִי.

כָּתַב בְּכִסֵּא מֶלֶךְ (בְּאוֹת ס') וְזֶה לְשׁוֹנוֹ: וּמִי שֶׁיָּכוֹל לִקְנוֹת לוֹ רַב שֶׁיְּלַמְּדֵהוּ קַבָּלָה אוֹ חָבֵר אוֹ מִתּוֹךְ הַסְּפָרִים וּמִתְרַשֵּׁל, גּוֹרֵם אֹרֶךְ גָּלוּתָא. עוֹד כָּתַב שָׁם בְּכִסֵּא מֶלֶךְ וְזֶה לְשׁוֹנוֹ: וּמִגֹּדֶל הָעֹנֶשׁ שֶׁכָּתַב כָּאן וּבְדַף עו: (צָרִיךְ לוֹמַר: בְּתִקּוּן ל' דַּף עג:) רַחֲמָנָא לִיצְלַן וַוי לֵיהּ טָב לֵיהּ דְּלָא יִתְבְּרֵי וְלָא יוֹלִיף וְכוּ', מִמֶּנּוּ יִוָּדַע גֹּדֶל הַחִיּוּב וְגֹדֶל הַשָּׂכָר לְמִי שֶׁלּוֹמֵד הַקַּבָּלָה. כִּי לִמּוּד הַזֹּהַר בְּגִירְסָא בְּעָלְמָא בּוֹנֶה עוֹלָמוֹת. וְכָל שֶׁכֵּן אִם יִזְכֶּה לִלְמֹד וּלְהָבִין פֵּרוּשׁ מַאֲמָר אֶחָד, יַעֲשֶׂה בּוֹ תִּקּוּן לְמַעְלָה בְּשָׁעָה אֶחָד מַה שֶּׁלֹּא יַעֲשֶׂה בְּלִמּוּד הַפְּשָׁט שָׁנָה תְּמִימָה.

עוֹד כָּתַב שָׁם בְּכִסֵּא מֶלֶךְ וְזֶה לְשׁוֹנוֹ: קִים לוֹן (בְּמַסֶּכֶת סוֹטָה דַּף כ"א.) תּוֹרָה מְגִנָּא וּמְצִלָּא אֲפִלּוּ בְּעִידָּנָא דְּלָא עָסִיק בֵּיהּ, וְאֵיךְ אָמַר טָב לֵיהּ דְּלָא יוֹלִיף הַהִיא אוֹרַיְתָא דְּבִכְתָב וְדִבְעַל פֶּה שֶׁהִיא מִשְׁנָה וּגְמָרָא, שֶׁאֵין לְךָ מִדָּה טוֹבָה הֵימֶנָּה (כְּמוֹ שֶׁכָּתוּב בְּמַסֶּכֶת בָּבָא מְצִיעָא דַּף ל"ג.) אֶלָּא וַדַּאי לִמּוּדוֹ כָּל הַשָּׁנָה אֵינוֹ כְּלוּם, אִם אֵין מְעַטְּרוֹ בְּיוֹם אֶחָד בְּלִמּוּד הַקַּבָּלָה, כִּי שָׁקוּל הוּא כְּנֶגֶד כֻּלָּם. וְזֶהוּ שֶׁאָמַר וְגָרִים דְּלָא יִשְׁתַּדְלוּן בְּהוֹן, דּוּק מִינַּהּ הָא אִם יִשְׁתַּדְלוּן בְּהוֹן כָּל אֶחָד כְּפִי יְכָלְתּוֹ אֲפִלּוּ יוֹם לְשָׁנָה, תּוֹרָתוֹ כֻּלָּהּ עוֹשָׂה פֵּרוֹת לְמַעְלָה. וְכָל שֶׁכֵּן אִם קוֹבֵעַ עֵת לַהַשֵּׁם שָׁעָה אַחַת כָּל לַיְלָה, אָז מֻבְטָח לוֹ שֶׁהוּא בֶּן הָעוֹלָם הַבָּא מִבְּנֵי הֵיכָלָא דְּמַלְכָּא וְיִהְיֶה מֵרוֹאֵי פְּנֵי הַמֶּלֶךְ הַיּוֹשְׁבִים רִאשׁוֹנָה בְּמַלְכוּתָא דִּרְקִיעָא, עַד כָּאן לְשׁוֹן הַכִּסֵּא מֶלֶךְ שָׁם.

וְהִנֵּה מַה שֶּׁכָּתוּב בְּדִבְרֵי הַכִּסֵּא מֶלֶךְ הַנִּזְכַּר לְעֵיל קַיֵּם לָן תּוֹרָה מְגִנָּה וּמְצִלָּא אֲפִלּוּ בְּעִידָּנָא דְּלָא עָסֵיק בֵּיהּ, קָשֶׁה לְהָבִין. כִּי בֶּאֱמֶת מַסְקְנַת הַגְּמָרָא בְּמַסֶּכֶת סוֹטָה (בְּדַף כא.) הִיא שֶׁתּוֹרָה בְּעִידָּנָא דְּעָסֵיק בָּהּ מְגִנָּא וּמְצִלָּא, בְּעִידָּנָא דְּלָא עָסֵיק בָּהּ אַגּוֹנֵי מְגִנָּא אַצּוֹלֵי לֹא מְצִלָּא, עַיֵּן שָׁם. וְאוּלַי יֵשׁ לוֹמַר דְּהַכִּסֵּא מֶלֶךְ נָקַט לָשׁוֹן זֶה, כִּי כֵן הוּא לְפִי תֵּרוּץ דְּרַב יוֹסֵף שָׁם שֶׁתּוֹרָה בֵּין בְּעִידָּנָא דְּעָסִיק בָּהּ וּבֵין בְּעִידָּנָא דְּלָא עָסֵיק בָּהּ מְגִנָּא וּמְצִלָּא. אֲבָל עִקַּר כַּוָּנָתוֹ הִיא לוֹמַר שֶׁתּוֹרָה מְגִנָּא בֵּין בְּעִידָּנָא דְּעָסֵיק בֵּיהּ וּבֵין בְּעִידָּנָא דְּלָא עָסֵיק בָּהּ, שֶׁזֶּהוּ אַלִּיבָּא דְּכֻלֵּי עָלְמָא אֲפִלּוּ לְפִי מַסְקְנַת הַגְּמָרָא שָׁם.

[לד] בְּנִין מִסִּטְרָא דְּבֶן יָ''הּ, אִלֵּין מָארֵי קַבָּלָה. יֵשׁ לוֹמַר דְּהַכַּוָּנָה הִיא לוֹמַר שֶׁבַּעֲלֵי קַבָּלָה, הֵם בְּחִינַת בָּנִים (וְלֹא עֲבָדִים). דְּהַיְנוּ שֶׁהֵם בָּנִים שֶׁל אַבָּא וְאִמָּא שֶׁהֵם בְּחִינַת יָ"הּ שֵׁם שֶׁל שֵׁם הוי"ה (י' הוּא בְּחִינַת אַבָּא, וְאוֹת ה' רִאשׁוֹנָה הִיא בְּחִינַת אִמָּא). וְזֶהוּ מְרֻמָּז בְּתֵבַת בִּינָה (שֶׁהִיא אִמָּא), וְהַיְנוּ כִּי (עַיֵּן בְּאוֹר הַחַמָּה בְּשֵׁם הָרַמַ"ק זִכְרוֹנוֹ לִבְרָכָה) בִּינָ"ה הִיא אוֹתִיּוֹת בֶּ"ן יָ"הּ.

[לה] מָארֵי קַבָּלָה עֲלַיְיהוּ אִתְּמַר לֹא תִּקַּח הָאֵם עַל הַבָּנִים עַיֵּן מַה שֶׁכָּתוּב בְּסֵפֶר אוֹר הַחַמָּה בְּשֵׁם הָרַמַ"ק זִכְרוֹנוֹ לִבְרָכָה (בִּתְחִלַּת הָעִנְיָן שָׁם) וְזֶה לְשׁוֹנוֹ: בָּנִים יֵשׁ לָהֶם כֹּחַ לְפַרְחָא בְּתָר אִמְּהוֹן מִסִּטְרָא דְּכִסֵּא דְתַמָּן מְקַנְּנָא אִמָּא עִלָּאָה, וְאֵלּוּ הֵם מָארֵי תַּלְמוּד. וְאִם הֵם מָארֵי קַבָּלָה, הֵם מִסִּטְרָא דַּאֲצִילוּת, בָּנִים אֲמִתִּיִּים, שֶׁהֵם יֵשׁ לָהֶם כְּנָפַיִם לִפְרֹחַ בְּתָר אִמְּהוֹן אֲפִלּוּ בְּגָלוּת עַד כָּאן לְשׁוֹן (הָאוֹר הַחַמָּה בְּשֵׁם) הָרַמַ"ק זִכְרוֹנוֹ לִבְרָכָה שָׁם, וְעַיֵּן מַה שֶּׁכָּתוּב לְקַמָּן בְּדִבּוּר הַמַּתְחִיל עֲלַיְיהוֹ אִתְּמַר.

[לו] עֲלַיְיהוֹ אִתְּמַר לֹא תִּקַּח הָאֵם עַל הַבָּנִים עַיֵּן מַה שֶּׁכָּתוּב לְעֵיל בְּדִבּוּר הַמַּתְחִיל אִילֵּין מָארֵי קַבָּלָה. וְעַיֵּן מַה שֶּׁכָּתוּב בְּדִבְרֵי הַתִּקּוּנִים בַּהַקְדָּמָה (בְּדַף א:) וְז"ל עַל מָארֵי קַבָּלָה אִתְּמַר (דְּבָרִים כב ו) לֹא תִּקַּח הָאֵם עַל הַבָּנִים, עַד כָּאן לְשׁוֹן הַתִּקּוּנִים שָׁם. וְעַיֵּן שָׁם מַה שֶּׁכָּתוּב בְּכִסֵּא מֶלֶךְ (בְּאוֹת ה') וְזֶה לְשׁוֹנוֹ: עַל מָארֵי קַבָּלָה שֶׁהֵם בָּנִים, אָמַר לֹא תִּקַּח הָאֵם מֵעַל הַבָּנִים, אֶלָּא תָּמִיד פּוֹרְחִין עִמָּהּ וּדְבוּקִים בָּהּ.

עוֹד כָּתַב שָׁם בְּכִסֵּא מֶלֶךְ וְזֶה לְשׁוֹנוֹ: בָּנִים מָארֵי קַבָּלָה, הַיְנוּ הַתַּלְמִידִים הַמַּתְחִילִים לִלְמֹד קַבָּלָה, אַחַר שֶׁכְּרֵסָם מָלֵא מֵהַתַּלְמוּד וּמַתְחִילִים בְּקַבָּלָה נִקְרָאִים בָּנִים. אֲבָל הַמַּעֲמִיקִים בְּיִחוּדִים הֵם בַּאֲצִילוּת. וְהָרַב (הָאֲרִיזַ"ל בְּשַׁעַר הַמִּצְווֹת פָּרָשַׁת וָאֶתְחַנַּן דַּף ל"ה.) אָמַר תַּלְמוּד בַּבְּרִיאָה, כִּי מְעַט קַבָּלָה שֶׁיֵּשׁ שָׁם אֵינוֹ עוֹלֶה בְּשֵׁם, וְעִקָּרָהּ תַּלְמוּד.

וּבְאַחֲרֵי מוֹת בַּזֹּהַר הַקָּדוֹשׁ (דַּף סז:) אָמַר רַעְיָא מְהֵימְנָא: אִילֵּין מָארֵי מַתְנִיתִין מָארֵי חָכְמְתָא עִלָּאָה מָארֵי קַבָּלָה מָארֵי רָזֵי תּוֹרָה וְכוּ'. הֲרֵי הִזְכִּיר מָארֵי רָזֵי תּוֹרָה לְמַעְלָה מִמָּארֵי קַבָּלָה, כִּי רָזֵי תּוֹרָה וְהַיִּחוּדִים הֵם בַּאֲצִילוּת, וּמָארֵי קַבָּלָה וְתַלְמוּד בַּבְּרִיאָה, עַד כָּאן לְשׁוֹן הַכִּסֵּא מֶלֶךְ שָׁם.

[לז] וּמָארֵי קַבָּלָה אִינוּן מָארֵי תַּלְמוּד. עַיֵּן מַה שֶּׁכָּתוּב לְעֵיל (בְּדִבּוּר הַמַּתְחִיל עֲלַיְיהוֹ אִתְּמַר) בְּשֵׁם הַכִּסֵּא מֶלֶךְ. וְעַיֵּן מַה שֶּׁכָּתוּב בְּסֵפֶר אוֹר הַחַמָּה בְּשֵׁם הָרַמַ"ק זִכְרוֹנוֹ לִבְרָכָה (בְּדֶרֶךְ אַחֵר) וְזֶה לְשׁוֹנוֹ: ג' חֲלָקִים בָּאָדָם נֶפֶשׁ רוּחַ נְשָׁמָה, שְׁלִישׁ בַּמִּקְרָא שְׁלִישׁ בַּמִּשְׁנָה שְׁלִישׁ בַּתַּלְמוּד. וְתַלְמוּד וְקַבָּלָה הַכֹּל אֶחָד, כִּי הַמִּשְׁנָה תִּתְפָּרֵשׁ עַל ב' דְּרָכִים עַל דֶּרֶךְ הַפְּשָׁט וְעַל דֶּרֶךְ הַסּוֹד, עַד כָּאן לְשׁוֹן (הָאוֹר הַחַמָּה בְּשֵׁם) הָרַמַ"ק זִכְרוֹנוֹ לִבְרָכָה שָׁם.

[לח] אָנָּא לֹא אַתְעַרְנָא בָּכוּ וְכוּ'. כָּךְ אָמַר רַעְיָא מְהֵימְנָא (דְּהַיְנוּ נִשְׁמַת משֶׁה רַבֵּינוּ אָמַר כָּךְ) לְרַשְׁבִּ"י עָלָיו הַשָּׁלוֹם וּלְכָל הַחַבְרַיָא הַקְּדוֹשָׁה, עַיֵּן שָׁם בְּדִבְרֵי הָרַעְיָא מְהֵימְנָא בִּתְחִלַּת הָעִנְיָן (דַּף רמג.).

אָמְנָם אֵלּוּ שֶׁהֵם מִסִּטְרָא דְּחַיֵּי, עֲלֵיהֶם נֶאֱמַר (דָּנִיּאֵל יב ג) וְהַמַּשְׂכִּילִים יַזְהִירוּ כְּזֹהַר הָרָקִיעַ, דְּהַיְנוּ מִסִּטְרָא דַּאֲצִילוּת, וְלֹא יִכְבַּד עֲלֵיהֶם נִסְיוֹן הַגָּלוּת בְּאַחֲרִית הַיָּמִים. וְזֶהוּ שֶׁאָמַר וְיִפְּקוּן בֵּיהּ בְּגָלוּתָא בְּרַחֲמֵי, (דְּהַיְנוּ) לְיִשְׂרָאֵל כֻּלָּם, וְכֵן אֵלּוּ אֵין צָרִיךְ לָהֶם נִסָּיוֹן. וְאַחַר הַגְּאֻלָּה יִתְגַּלֶּה סוֹדוֹ הַנֶּעֱלָם לְכָל יִשְׂרָאֵל, וְזֶהוּ שֶׁאָמַר וּבְגִין דַּעֲתִידִין יִשְׂרָאֵל לְמִטְעַם וְכוּ', עַד כָּאן לְשׁוֹן (הָאוֹר הַחַמָּה בְּשֵׁם) הָרַמַ"ק זִכְרוֹנוֹ לִבְרָכָה שָׁם.

[לט] לֹא אַתְעַרְנָא בָּכוּ אֶלָּא בְּרָזִין וְכוּ'. רַעְיָא מְהֵימְנָא עוֹרֵר אוֹתָם לְהִתְעַלּוֹת לָעוֹלָם הַבָּא עַל יְדֵי סוֹדוֹת הַתּוֹרָה שֶׁאָמַר (הַסֻּלָּם).

[מ] בְּגִין דַּעֲתִידִין יִשְׂרָאֵל לְמִטְעַם מֵאִילָנָא דְּחַיֵּי וְכוּ'. עַיֵּן שָׁם בְּדִבְרֵי הָרַעְיָא מְהֵימְנָא מַה שֶּׁכָּתוּב בִּתְחִלַּת הָעִנְיָן. וְעַיֵּן שָׁם מַה שֶּׁכָּתוּב בְּאוֹר הַחַמָּה בְּשֵׁם הָרַמַ"ק זִכְרוֹנוֹ לִבְרָכָה, וְזֶה לְשׁוֹנוֹ: וְהָעִנְיָן כִּי מִסִּטְרָא דַּאֲצִילוּת הַתּוֹרָה מִתְבָּאֶרֶת מִצַּד הַסְּפִירוֹת הַנֶּאֱצָלוֹת, וְכָל עִנְיְנֵי הַתּוֹרָה מִצַּד הַנְּשָׁמוֹת פֵּרוּשָׁם בְּסוֹד פֵּרוּשׁ הַזֹּהַר. וְכַאֲשֶׁר יִהְיֶה הַגְּאֻלָּה שֶׁיִּתְבַּטְּלוּ הַקְּלִפּוֹת וְיִתְבָּרְרוּ יִשְׂרָאֵל וְיִהְיוּ כֻּלָּם בְּסוֹד הַטּוֹב. אוֹתָם שֶׁקִּשְּׁטוּ עַצְמָם בְּסוֹד מַעֲשִׂים טוֹבִים וְנִתְעַסְּקוּ בְּמַעֲשֵׂיהֶם וּבִתְפִלָּתָם עַל דֶּרֶךְ הַסּוֹד בְּטָהֳרָה וּבִנְקִיּוּת, אֵלוּ בְּלִי סָפֵק בָּהֶם מִתְנוֹצֵץ סוֹד עֵץ הַחַיִּים מִצַּד הַנְּשָׁמָה דַּאֲצִילוּת. וְאֵלּוּ אֵינָם צְרִיכִים לְנִסָּיוֹן בְּעֵת הַגְּאֻלָּה, מִפְּנֵי שֶׁהַנִּסָּיוֹן הוּא לְאוֹתָם שֶׁהֵם בְּסוֹד הַפְּשָׁט מִסִּטְרָא דְּעֵץ הַדַּעַת וְכוּ', שֶׁנִּשְׁמָתָם מִבְּרִיאַת יְצִירָה שֶׁשָּׁם (תְּהִלִּים יב ט) סָבִיב רְשָׁעִים יִתְהַלָּכוּן.

[מא] דַּעֲתִידִין יִשְׂרָאֵל לְמִטְעַם וְכוּ'. וְלֹא עֵרֶב רַב, (דַּמֶּשֶׂק אֱלִיעֶזֶר).

[מב] לְמִטְעַם מֵאִילָנָא דְּחַיֵּי וְכוּ'. בְּסוֹד (מַה שֶּׁכָּתוּב בְּמַסֵּ' בְּרָכוֹת דַּף יז.) עוֹלָמְךָ תִּרְאֶה בְּחַיֶּיךָ, חַיּוּת אוֹרוֹת רוּחָנִיִּים שֶׁל עוֹלָם עֶלְיוֹן, (דַּמֶּשֶׂק אֱלִיעֶזֶר).

[מג] יִפְּקוּן בֵּיהּ מִן גָּלוּתָא בְּרַחֲמֵי. בִּזְכוּת אֵלּוּ יִשְׂרָאֵל הָעוֹסְקִים בְּדִבְרֵי הַזֹּהַר, יֵצְאוּ כָּל יִשְׂרָאֵל מִן גָּלוּת הַמַּר הַזֶּה, (דַּמֶּשֶׂק אֱלִיעֶזֶר).

[מד] אָמַר לוּן רַבִּי שִׁמְעוֹן. רָצָה לוֹמַר לְרַבִּי יְהוּדָה וּלְרַבִּי יוֹסִי, עַיֵּן שָׁם בְּדִבְרֵי הַזֹּהַר בִּתְחִלַּת הָעִנְיָן (דַּף קטו:).

[מה] לֵית רְעוּתָא דְקוּדְשָׁא בְּרִיךְ הוּא בְּדָא דְּיִתְגְּלֵי וְכוּ'. רָצָה לוֹמַר שֶׁהַקָּדוֹשׁ בָּרוּךְ הוּא אֵינוֹ רוֹצֶה שֶׁיִּתְגַּלֶּה זְמַן הַגְּאֻלָּה, עַיֵּן שָׁם בְּדִבְרֵי הַזֹּהַר לְעֵיל.

[מו] אֲפִילּוּ רַבְיֵי דְעַלְמָא זְמִינִין לְאַשְׁכָּחָא טְמִירִין וְכוּ'. פֵּרוּשׁ אֲפִלּוּ נְעָרִים קְטַנִּים שֶׁבָּעוֹלָם, יִמְצְאוּ טְמִירִין, נִסְתָּרוֹת שֶׁל חָכְמָה מִסּוֹדוֹת הַתּוֹרָה, כִּי אָז יִתְמַלֵּא הָאָרֶץ דֵּעָה, (אַדֶּרֶת אֵלִיָּהוּ).

[מז] לְאַשְׁכְּחָא טְמִירִין. יִמְצְאוּ אוֹצְרוֹת סְפָרִים חֲשׁוּבִים מִסּוֹדוֹת הַתּוֹרָה, (דֶּרֶךְ אֱמֶת אוֹת ה').

[מח] וּלְמִנְדַּע בֵּיהּ פֵּרוּשׁ וְלֵידַע בְּאוֹתָהּ הַחָכְמָה, (אַדֶּרֶת אֵלִיָּהוּ).

[מט] בֵּיהּ קִצִּין וְחוּשְׁבְּנִין . פֵּרוּשׁ לְמִנְדַּע קָצִין דִּגְאֻלָּה וְחוּשְׁבְּנִין שֶׁל יְמֵי הַגָּלוּת, שֶׁיִּתְגַּלֶּה אֲפִלּוּ לִנְעָרִים (נִצּוֹצֵי אוֹרוֹת אוֹת ג' בְּשֵׁם הר"ש בוזגל"ו).

[נ] וּבְהַהוּא זִמְנָא אִתְגַּלְיָא לְכֹלָא. רָצָה לוֹמַר, קָרוֹב לִימוֹת הַמָּשִׁיחַ יִתְגַּלֶּה סוֹדוֹת הַתּוֹרָה לַכֹּל, כִּי זֶה קָאֵי עַל מַה שֶּׁכָּתוּב לְעֵיל וְכַד יְהֵא קָרִיב לְיוֹמֵי מְשִׁיחָא וְכוּ'. וְעַיֵּן מַה שֶּׁכָּתַב מוֹרֵינוּ הָרַב אַבְרָהָם אֲזוּלַאי זְכוּתוֹ יָגֵן עָלֵינוּ בְּהַקְדָּמָתוֹ לַסֵּפֶר אוֹר הַחַמָּה (בַּדַּף הָרִאשׁוֹן טוּר ג') וְזֶה לְשׁוֹנוֹ: וּמָצָאתִי כָּתוּב כִּי מַה שֶּׁנִּגְזַר לְמַעְלָה שֶׁלֹּא יִתְעַסְּקוּ בְּחָכְמַת הָאֱמֶת בְּגָלוּי, הָיָה לִזְמַן קָצוּב עַד תַּשְׁלוּם שְׁנַת ה' (אֲלָפִים) ר"נ, וּמִשָּׁם וָאֵילָךְ יִקָּרֵא דָּרָא בַּתְרָאָה וְהֻתְּרָה הַגְּזֵרָה וְהָרְשׁוּת נְתוּנָה לְהִתְעַסֵּק בְּסֵפֶר הַזֹּהַר.

מִצְוָה מִן הַמֻּבְחָר שֶׁיִּתְעַסְּקוּ בָּרַבִּים גְּדוֹלִים וּקְטַנִּים

עוֹד כָּתַב שָׁם וְזֶה לְשׁוֹנוֹ: וּמִשְּׁנַת ה' (אֲלָפִים) ש' לַיְצִירָה מִצְוָה מִן הַמֻּבְחָר שֶׁיִּתְעַסְּקוּ בָּרַבִּים גְּדוֹלִים וּקְטַנִּים. עוֹד כָּתַב שָׁם וְזֶה לְשׁוֹנוֹ: וְאַחַר שֶׁבִּזְכוּת זֶה עָתִיד לָבוֹא מֶלֶךְ הַמָּשִׁיחַ, וְלֹא בִּזְכוּת אַחֵר, אֵין רָאוּי לְהִתְרַשֵּׁל, וּמִי שֶׁחֲנָנוֹ הָאֵל וְיָגַע וּמָצָא וְהִשְׁתַּדֵּל וְזָכָה לְהַשִּׂיג חֵלֶק הַחָכְמָה הַמֻּשָּׂג בָּעוֹלָם הַזֶּה, זָכָה לִטְעֹם בָּעוֹלָם הַזֶּה קְצָת מִתַּעֲנוּג הָעוֹלָם הַבָּא.

[נא] וְכֵן הוּא מִן הָרָאוּי דְּאֵין לְאָדָם לְטַיֵּל בַּפַּרְדֵ"ס וּבְחָכְמַת הַנִּסְתָּר, אֶלָּא רַק לְאַחַר שֶׁמִּלֵּא כְּרֵסוֹ שַׁ"ס וּפוֹסְקִים, כְּמוֹ שֶׁכָּתַב הָרַמְבָּ"ם (פֶּרֶק ד' מֵהִלְכוֹת יְסוֹדֵי הַתּוֹרָה) וְהָרַמָ"א (בְּהַגָּהָת שֻׁלְחָן עָרוּךְ יוֹרֶה דֵּעָה סִימָן רמו סְעִיף ד, וְעַיֵּן עוֹד בִּדְבָרָיו בְּסֵפֶר תּוֹרַת הָעוֹלָה חֵלֶק ג' פֶּרֶק ד') וְהַשָּׁ"ךְ (שָׁם סְעִיף קָטָן ו) וְהַגְּרָ"א (בְּבֵאוּרוֹ שָׁם סְעִיף קָטָן יח [וְעַיֵּן עוֹד בְּפֵרוּשׁוֹ עַל מִשְׁלֵי (כא, יז)]) דְּכֵן הוּא עַל פִּי הַגְּמָרָא (חֲגִיגָה יג.) אֵין מוֹסְרִים סִתְרֵי תּוֹרָה אֶלָּא לְמִי שֶׁיֵּשׁ בּוֹ חֲמִשָּׁה דְּבָרִים וְכוּ', עַיֵּן שָׁם וּלְקַמֵּיהּ (יד.). וְכֵן כָּתַב הַחַוַּת יָאִיר (בִּתְשׁוּבָה סִימָן רי) וְנוֹדַע בִּיהוּדָה (מַהֲדוּרָא קַמָּא חֵלֶק יוֹרֶה דֵּעָה סִימָן צג, וְעַיֵּן עוֹד שָׁם סִימָן עַד דִּבּוּר הַמַּתְחִיל וּמֵעַתָּה) וּפֶלֶא יוֹעֵץ (עֵרֶךְ לִמּוּד) וְחַיֵּי אָדָם (כְּלָל י סְעִיף יב, וְשֶׁמְּאֹד הֶחְמִיר בְּזֶה מוֹרֵינוּ הָרַב חַיִּים וִיטַאל, עַיֵּן לְהַלָּן) וּשְׁאֵלוֹת וּתְשׁוּבוֹת שׁוֹאֵל וְנִשְׁאָל (חֵלֶק ה' יוֹרֶה דֵּעָה סִימָן קיח). וְכֵן כָּתְבוּ חַכְמֵי הַמְקֻבָּלִים עַצְמָם, עַיֵּן לְמוֹרֵינוּ הָרַב חַיִּים וִיטַאל (רֵישׁ הַקְדָּמָתוֹ לְשַׁעַר הַהַקְדָּמוֹת [הוּבָא בְּרֵישׁ סִפְרוֹ עֵץ חַיִּים]) וְרַמַ"ק בַּסֵּפֶר אוֹר נֶעֱרָב (חֵלֶק א פֶּרֶק ו, וְחֵלֶק ג פֶּרֶק א) וּמוֹרֵינוּ הָרַב מֵאִיר פָּאפִּירָאשׁ בַּסֵּפֶר אוֹר צַדִּיקִים (סִימָן כ"ב סְעִיף ל') הוּבָא בְּכַף הַחַיִּים (סִימָן קנ"ה סוֹף סְעִיף קָטָן י"ב), וּמוֹרֵינוּ הָרַב יוֹסֵף אִירְגַּאס בְּשׁוֹמֵר אֱמוּנִים (הַקְדָּמָה ב', הַצָּעָה ג-ד) וְהָרַב יִצְחָק אַיְזִיק חָבֵר בְּמָגֵן וְצִינָה (פְּרָקִים ט-י, כט) וְהַגָּאוֹן הַמְחַבֵּר בִּשְׁאֵלוֹת וּתְשׁוּבוֹת רַב פְּעָלִים (חֵלֶק ג' סוֹד יְשָׁרִים סוֹף סִימָן י"ג).

אָמְנָם מִי שֶׁהִגִּיעַ לְדַרְגָּה זוֹ, חַיָּב לַעֲסֹק בְּכָל פַּרְדֵ"ס הַתּוֹרָה, וְכַמְבֹאָר בְּמִדְרָשׁ מִשְׁלֵי (פָּרָשָׁה י) שֶׁעָתִיד אָדָם לְהִתָּבַע לֶעָתִיד לָבוֹא אַף עַל זֶה שֶׁלֹּא לָמַד מַעֲשֵׂה מֶרְכָּבָה. וְהָאֲרִ"י הִזְהִיר עַל זֶה בְּכַמָּה מְקוֹמוֹת, עַיֵּן לְמוֹרֵינוּ הָרַב (בְּהַקְדָּמַת שַׁעַר הַהַקְדָּמוֹת [דִּלְעֵיל] שַׁעַר הַגִּלְגּוּלִים הַקְדָּמָה יא, וּבְרֵישׁ הַקְדָּמַת שַׁעַר הַמִּצְווֹת), וְעַיֵּן עוֹד בַּסֵּפֶר שׁוֹמֵר אֱמוּנִים (אִירְגַאס, וִכּוּחַ א סי' כט – לז) וּפֶלֶא יוֹעֵץ (דִּלְעֵיל).

הַגְּרָ"א: כַּאֲשֶׁר מֵבִין הַסּוֹד – יִהְיֶה לוֹ הַכֹּל אֶצְלוֹ עַל בּוּרְיוֹ כָּל הַפַּרְדֵ"ס - אֲבָל כָּל זְמַן שֶׁלֹּא יָבִין הַסּוֹד אֲפִלּוּ הַפְּשָׁט אֵינוֹ בָּרוּר בְּיָדוֹ

וְהָרַב מְנַחֵם מֶענְדֶל מִשְּׁקְלוֹב כָּתַב בְּפֵרוּשׁ הַגְּרָ"א עַל מִשְׁלֵי (ב, ט), שֶׁשָּׁמַע מֵהַגְּרָ"א כַּמָּה פְּעָמִים, שֶׁכַּאֲשֶׁר מֵבִין הַסּוֹד, יִהְיֶה לוֹ הַכֹּל אֶצְלוֹ עַל בּוּרְיוֹ כָּל הַפַּרְדֵ"ס, אֲבָל כֹּל זְמַן שֶׁלֹּא יָבִין הַסּוֹד, אֲפִלּוּ הַפְּשָׁט אֵינוֹ בָּרוּר בְּיָדוֹ, כְּמוֹ שֶׁכָּתוּב בַּזֹּהַר הַקָּדוֹשׁ מִשְׁפָּטִים. עַד כָּאן לְשׁוֹנוֹ. וְכֵן שָׁם (ה, יח) כָּתַב: כְּשֶׁתָּבִין הַסּוֹד, תִּרְאֶה הַפָּשׁוּט אֵיךְ הוּא נָכוֹן וֶאֱמֶת וְכוּ'. עַד כָּאן לְשׁוֹנוֹ, עַיֵּן שָׁם. וְעַיֵּן בִּשְׁאֵלוֹת וּתְשׁוּבוֹת יְחַוֶּה דַּעַת (חֵלֶק ד' סִימָן מז). וּבֶאֱמֶת נֶחְלְקוּ חַכְמֵי הַדּוֹרוֹת וְהַשִּׁיטוֹת, מַהוּ הַגָּדֵר לִקְבִיעַת 'מִלֵּא כְּרֵסוֹ שַׁ"ס וּפוֹסְקִים', וְעַיֵּן הֵיטֵב בְּסֵפֶר הַבְּרִית (חֵלֶק א' מַאֲמָר ד פֶּרֶק יד, וְחֵלֶק ב' מַאֲמָר יב פֶּרֶק ה) וְדוֹ"ק.

[נב] עַיֵּן לְהַחִידָ"א בַּסֵּפֶר מוֹרֶה בְּאֶצְבַּע (פֶּרֶק ב' סְעִיף מד) שֶׁכָּתַב: לִמּוּד סֵפֶר הַזֹּהַר מְרוֹמָם עַל כָּל לִמּוּד, בְּשַׁגַּם לֹא יָדַע מַאי קָאָמַר, וְאַף שֶׁיִּטְעֶה בִּקְרִיאָתוֹ, וְהוּא תִּקּוּן גָּדוֹל לַנְּשָׁמָה, לְפִי שֶׁהַגַּם שֶׁכָּל הַתּוֹרָה שְׁמוֹתָיו שֶׁל הַקָּדוֹשׁ בָּרוּךְ הוּא, מִכָּל מָקוֹם נִתְלַבְּשָׁה בְּכַמָּה סִפּוּרִים וְאָדָם הַקּוֹרֵא וּמֵבִין הַסִּפּוּרִים נוֹתֵן דַּעְתּוֹ עַל הַפְּשָׁט הַפָּשׁוּט, אֲבָל סֵפֶר הַזֹּהַר מִן הַסּוֹדוֹת עַצְמוֹ בְּגָלוּי, וְהַקּוֹרֵא יוֹדֵעַ שֶׁהֵם סוֹדוֹת וְסִתְרֵי תּוֹרָה, אֶלָּא שֶׁאֵינוֹ מֵבִין מִקֹּצֶר הַמַּשִּׂיג וְעֹמֶק הַמֻּשָּׂג. עַד כָּאן לְשׁוֹנוֹ. וְכֵן כָּתַב בְּסִפְרוֹ שְׁאֵלוֹת וּתְשׁוּבוֹת חַיִּים שָׁאַל (סִימָן עה אוֹת ב), עַיֵּן שָׁם וְעַיֵּן בְּפֵרוּשׁ שַׁעֲרֵי הַקֹּדֶשׁ (עַל מוֹרֶה בְּאֶצְבַּע שָׁם). וְעַיֵּן בְּכַף הַחַיִּים (סִימָן קנ"ה סְעִיף קָטָן יב) שֶׁכָּתַב: וּכְבָר כָּתַבְנוּ בְּמָקוֹם אַחֵר שֶׁמִּי שֶׁאֵין לוֹ יָד בְּקַבָּלָה, יִלְמֹד בְּסֵפֶר הַזֹּהַר. עַד כָּאן לְשׁוֹנוֹ.

וּרְאֵה בְּטוּרֵי זָהָב (יוֹרֶה דֵּעָה סִימָן רס"ה סְעִיף קָטָן יב) שֶׁכָּתַב: וּמִקָּרוֹב נָהֲגוּ כֵּן רַבִּים וְכֵן שְׁלֵמִים שֶׁלּוֹמְדִים סֵפֶר הַזֹּהַר וְכוּ'. עַד כָּאן לְשׁוֹנוֹ. אָמְנָם עַיֵּן הֵיטֵב בְּסֵפֶר הָעִקָּרִים (מַאֲמָר שֵׁנִי פֶּרֶק כח) וּבַסֵּפֶר מִשְׁנַת חֲכָמִים לְמוֹרֵינוּ הָרַב משֶׁה חָאגִיז (סִימָן רמ).

גִּלּוּי אֵלִיָּהוּ הַנָּבִיא

[נג] וְעַיֵּן מַה שֶּׁכָּתַב שָׁם עוֹד רַבִּי בֶּן צִיּוֹן חַזָּן זֵכֶר צַדִּיק לִבְרָכָה, שֶׁמִּכֵּיוָן שֶׁרַבֵּינוּ הָיָה אוֹכֵל חֻלִּין בְּטָהֳרָה, לָכֵן כָּל הַמְשָׁרְתוֹת שֶׁבְּבֵיתוֹ הָיוּ אוֹ יְלָדוֹת קְטַנּוֹת שֶׁלֹּא הִגִּיעוּ לְפִרְקָן, אוֹ זְקֵנוֹת וְכוּ', וְכָל זֶה כְּדֵי לֶאֱכֹל בְּטָהֳרָה. עַיֵּן שָׁם. וְהִנֵּה בְּהֶקְשֵׁר לְזֶה נִכְתָּב כָּאן אֵיזֶה מַעֲשֶׂה מֻפְלָא וַאֲמִתִּי אֲשֶׁר הָיָה עִם הַצַּדֶּקֶת מָרַת שָׂרָה כָּתוּן עָלֶיהָ הַשָּׁלוֹם (סָבָתוֹ שֶׁל הַגָּאוֹן הָרַב אֵלִיָּהוּ טַהֲרָנִי שְׁלִיטָ"א, רֹאשׁ יְשִׁיבַת בִּרְכֵי יוֹסֵף, כָּאן בִּבְנֵי בְּרָק), אֲשֶׁר זָכְתָה וְהָיְתָה מֵאוֹתָן יְלָדוֹת קְטַנּוֹת אֲשֶׁר הָיוּ מְשָׁרְתוֹת בְּבֵיתוֹ שֶׁל רַבֵּינוּ, וְהָיְתָה אָז יְתוֹמָה קְטַנָּה בַּת י"א שָׁנָה, (וְהָיְתָה אוֹמֶרֶת שֶׁמִּכֵּיוָן שֶׁכֻּלָּן הָיוּ רוֹצוֹת לִזְכּוֹת וּלְשַׁמֵּשׁ אֶת רַבֵּינוּ בַּהֲכָנַת הַמַּאֲכָלִים וְהַמַּשְׁקִים, לָכֵן הָיוּ מִתְחַלְּפוֹת וְכָל אַחַת הָיְתָה מְשַׁמֶּשֶׁת יוֹם אֶחָד אוֹ יוֹמַיִם, וְאַחַר כָּךְ מִתְחַלֶּפֶת בַּחֲבֶרְתָּהּ וְכוּ'), וְכָךְ הָיָה הַמַּעֲשֶׂה הַמֻּפְלָא אֲשֶׁר הָיָה עִם מָרַת שָׂרָה כָּתוּן עָלֶיהָ הַשָּׁלוֹם בְּיַלְדוּתָהּ, כְּפִי שֶׁשָּׁמַעְתִּי מִילָדֶיהָ וּנְכָדֶיהָ אֲשֶׁר שָׁמְעוּ מִפִּיהָ: יוֹם אֶחָד כְּשֶׁהִגִּיעָה זְמַנָּהּ לְשַׁמֵּשׁ בְּבֵיתוֹ שֶׁל רַבֵּינוּ, הִגִּיעַ רַבֵּינוּ לְבֵיתוֹ וְעָלָה מִיָּד לְחַדְרוֹ אֲשֶׁר הָיָה בָּעֲלִיָּה (וְשָׁם הָיָה עוֹסֵק בַּתּוֹרָה כָּל יָמָיו כַּמְפֻרְסָם), וְאָמְרוּ לָהּ בְּנֵי הַבַּיִת שֶׁתָּכִין לְרַבֵּינוּ כּוֹס חַמִּין לִשְׁתּוֹת וְתַגִּישׁ לוֹ. הִסְתַּכְּלָה הַיַּלְדָּה שָׂרָה כָּתוּן בָּעֲלִיָּה וְרָאֲתָה לְפָנֶיהָ אִישׁ אֶחָד יוֹשֵׁב עִם רַבֵּינוּ וְלוֹמְדִים יַחַד, וְהֵכִינָה לָהֶם שְׁתֵּי כּוֹסוֹת לִשְׁתּוֹת. וְכַאֲשֶׁר עָלְתָה לָעֲלִיָּה רָאֲתָה שָׁם אֶת רַבֵּינוּ יוֹשֵׁב לְבַדּוֹ, וְהִתְפַּלֵּא רַבֵּינוּ וְשָׁאַל אוֹתָהּ לָמָּה הֵכִינָה שְׁתֵּי כּוֹסוֹת, וְעָנְתָה לוֹ שֶׁרָאֲתָה שֶׁיּוֹשֵׁב עִמּוֹ עוֹד אִישׁ אֶחָד וְהֵכִינָה גַּם לוֹ לִשְׁתּוֹת. וּכְשֶׁשָּׁמַע זֹאת רַבֵּינוּ אָמַר לָהּ: זָכִית לִרְאוֹת אֶת אֵלִיָּהוּ הַנָּבִיא. וְהִזְכִּירָהּ רַבֵּינוּ שֶׁלֹּא תְּגַלֶּה מַה שֶּׁרָאֲתָה לְאַף אָדָם. וְכָךְ עָשְׂתָה מָרַת שָׂרָה כָּתוּן עָלֶיהָ הַשָּׁלוֹם, שָׁמְרָה עַל סוֹד זֶה מִלְּגַלּוֹתוֹ בְּמֶשֶׁךְ כָּל יְמֵי חַיָּיו שֶׁל רַבֵּינוּ, וְרַק לְאַחַר פְּטִירָתוֹ סִפְּרָה זֹאת לְמִשְׁפַּחְתָּהּ. עַד כָּאן הַמַּעֲשֶׂה. וּמִזֶּה נַכִּיר וְנִלְמַד אֶפֶס קָצֵהוּ מִגְּדֻלָּתוֹ שֶׁל רַבֵּינוּ אֲשֶׁר זָכָה לְגִלּוּי אֵלִיָּהוּ זִכְרוֹנוֹ לִבְרָכָה.

גִּלּוּיִים רוּחָנִיִּים

וּבְהֶקְשֵׁר לַגִּלּוּיִים הָרוּחָנִיִּים אֲשֶׁר הָיוּ לְרַבֵּינוּ, כְּדַאי לְהוֹסִיף גַּם אֶת הַמַּעֲשֶׂה הַמֻּפְלָא אֲשֶׁר סִפֵּר חָכָם רַבִּי יְהוֹשֻׁעַ שָׁרַבָּנִי זֵכֶר צַדִּיק לִבְרָכָה (כְּפִי שֶׁשָּׁמַעְתִּי מִפִּי אֶחָד מִנְּכָדָיו שֶׁהוּא תַּלְמִיד חָכָם גָּדוֹל וּמֻפְלָג שְׁלִיטָ"א, מֵעִיר הַקֹּדֶשׁ יְרוּשָׁלַיִם, וְאָמַר לִי שֶׁשָּׁמַע עֻבְדָּה זֹאת מִסָּבוֹ הוּא רַבִּי יְהוֹשֻׁעַ שָׁרַבָּנִי עַצְמוֹ שֶׁהָיָה בַּעַל הַמַּעֲשֶׂה) וְהוּא, דְּבִזְמַנּוֹ שֶׁל רַבֵּינוּ זֵכֶר צַדִּיק לִבְרָכָה הָיוּ מִתְהַלְּכוֹת בְּבַגְדַד שְׁמוּעוֹת מֻפְלָאוֹת עַל גִּלּוּיִים רוּחָנִיִּים שֶׁמִּתְגַּלִּים לְרַבֵּינוּ, וְזֶה הָיָה עַל יְדֵי שֶׁכַּאֲשֶׁר הָיָה רַבֵּינוּ עוֹסֵק בַּתּוֹרָה לְבַדּוֹ בְּחַדְרוֹ, הָיוּ רוֹאִים בְּחַדְרוֹ אֲנָשִׁים זָרִים אוֹ שׁוֹמְעִים מֵחַדְרוֹ קוֹלוֹת שֶׁל אֲנָשִׁים זָרִים וְלֹא יְדוּעִים.

וְהִנֵּה פַּעַם אַחַת כַּאֲשֶׁר נוֹדַע לְחַכְמֵי הַיְשִׁיבָה שֶׁבָּעֵת הַזֹּאת נִשְׁמָעִים מֵחַדְרוֹ שֶׁל רַבֵּינוּ אוֹתָם קוֹלוֹת הַלֹּא יְדוּעִים, וְרָצוּ לַחֲקֹר אֶת פִּשְׁרָם שֶׁל קוֹלוֹת אֵלּוּ, וּמִי הוּא זֶה אֲשֶׁר מִתְגַּלֶּה לְרַבֵּינוּ, וְלָזֶה בָּחֲרוּ חַכְמֵי הַיְשִׁיבָה אֶת רַבִּי יְהוֹשֻׁעַ שָׁרַבָּנִי זֵכֶר צַדִּיק לִבְרָכָה שֶׁהוּא יִהְיֶה הַשָּׁלִיחַ לְבָרֵר הַדָּבָר, וְשָׁלְחוּ אוֹתוֹ לִשְׁאֹל אֶת רַבֵּינוּ אֵיזֶה קֻשְׁיָה בְּחָכְמַת הַקַּבָּלָה אֲשֶׁר שָׂמוּ בְּפִיו, וְהוּא יַעֲלֶה לָעֲלִיָּה וְיִכָּנֵס לְחַדְרוֹ שֶׁל רַבֵּינוּ לִשְׁאֹל הַקֻּשְׁיָה, וְאָז יִרְאֶה מִי נִמְצָא בְּחַדְרוֹ וּמַה פִּשְׁרָם שֶׁל הָאֲנָשִׁים הַזָּרִים אֲשֶׁר נִמְצָאִים עִמּוֹ. וְכָךְ עָשָׂה חָכָם רַבִּי יְהוֹשֻׁעַ שָׁרַבָּנִי זֵכֶר צַדִּיק לִבְרָכָה. וְהִנֵּה בִּהְיוֹתוֹ עוֹלֶה בְּמַדְרֵגוֹת הָעֲלִיָּה, פִּתְאֹם יָצָא לִקְרָאתוֹ רַבֵּינוּ מֵחַדְרוֹ, וּפָנָה אֵלָיו, וְאָמַר: חָכָם יְהוֹשֻׁעַ, בַּיְשִׁיבָה שׁוֹאֲלִים שְׁאֵלָה כָּךְ וְכָךְ, לֵךְ וֶאֱמֹר לָהֶם שֶׁהַתְּשׁוּבָה הִיא כָּךְ וְכָךְ. וּמִיָּד נִכְנַס חֲזָרָה לְחַדְרוֹ וְסָגַר הַדֶּלֶת אַחֲרָיו... זְכוּתוֹ יָגֵן עָלֵינוּ, אָמֵן.

[נד] רְאֵה לְקַמָּן הַסִּפּוּר עִם הַצַּדִּיק הַקָּדוֹשׁ רַבִּי יְהוֹשֻׁעַ מִבֶּעלְזְא זְכוּתוֹ יָגֵן עָלֵינוּ.

[נה] הַמִּכְתָּב נִמְצָא אֵצֶל הַגָּאוֹן רַבִּי שְׁרָיָה דֶּבְּלִיצְקִי שְׁלִיטָ"א.

[נו] רַבֵּינוּ הַקָּדוֹשׁ יִצְחָק מִסְּקְוִירָא זְכוּתוֹ יָגֵן עָלֵינוּ מֵעִיד: כָּתַב בַּסֵּפֶר סִידְנָא בַּבָּא סָאלִי (עַמּוּד ר"ז) וְזֶה לְשׁוֹנוֹ: סִפֵּר הָרַב הֶחָסִיד יוֹסֵף אֵלִיָּהוּ דַּייטְשׁ זֵכֶר צַדִּיק לִבְרָכָה, כִּי אַחַד הָאַדְמוֹרִי"ם הַמְפֻרְסָמִים, רַבִּי יִצְחָק מִסְּקְוֵירָא זְכוּתוֹ יָגֵן עָלֵינוּ אָמֵן, (שֶׁהָיָה אֶחָד מִגְּדוֹלֵי הָאַדְמוֹרִי"ם בַּדּוֹר הַהוּא. מֵחֲסִידֵי עֶלְיוֹן כַּמְפֻרְסָם), אָמַר, כִּי תְּפִלּוֹתָיו עוֹלוֹת לָרָקִיעַ וּמַשִּׂיגוֹת אֶת תְּפִלּוֹת כָּל הַחֲכָמִים, מִלְּבַד חָכָם אֶחָד בְּבָּבֶל שֶׁתְּפִלּוֹתָיו מַשִּׂיגוֹת אוֹתוֹ, וְלָכֵן הוּא חַיָּב לְקַשֵּׁר אֶת תְּפִלָּתוֹ עִם תְּפִלּוֹת הֶחָכָם הַבַּבְלִי כְּדֵי שֶׁתַּעֲלֶה לַמָּרוֹם לְפִי סֵדֶר הַדּוֹרוֹת, וְהַכַּוָּנָה לְרַבִּי יוֹסֵף חַיִּים זֵכֶר צַדִּיק לִבְרָכָה, עַד כָּאן לְשׁוֹנוֹ.

[נז] אָמַר לוּן רַבִּי שִׁמְעוֹן. רָצָה לוֹמַר לְרַבִּי יְהוּדָה וּלְרַבִּי יוֹסִי. עַיֵּן שָׁם בְּדִבְרֵי הַזֹּהַר בִּתְחִלַּת הָעִנְיָן (דַּף קטו:).

[נח] לֵית רְעוּתָא דְּקוּדְשָׁא בְּרִיךְ הוּא בְּדָא דְּיִתְגַּלֵּי וְכוּ' רָצָה לוֹמַר שֶׁהַקָּדוֹשׁ בָּרוּךְ הוּא אֵינוֹ רוֹצֶה שֶׁיִּתְגַּלֶּה זְמַן הַגְּאֻלָּה, עַיֵּן שָׁם בְּדִבְרֵי הַזֹּהַר לְעֵיל.

[נט] אֲפִילּוּ רַבְיֵי דְעַלְמָא זְמִינִין לְאַשְׁכָּחָא טְמִירִין וְכוּ' פֵּרוּשׁ אֲפִלּוּ נְעָרִים קְטַנִּים שֶׁבָּעוֹלָם, יִמְצְאוּ טְמִירִין, נִסְתָּרוֹת שֶׁל חָכְמָה מִסּוֹדוֹת הַתּוֹרָה, כִּי אָז יִתְמַלֵּא הָאָרֶץ דֵּעָה, (אַדֶּרֶת אֵלִיָּהוּ).

[ס] לְאַשְׁכְּחָא טְמִירִין יִמְצְאוּ אוֹצְרוֹת סְפָרִים חֲשׁוּבִים מִסּוֹדוֹת הַתּוֹרָה, (דֶּרֶךְ אֱמֶת אוֹת ה').

[סא] וּלְמִנְדַּע בֵּיהּ פֵּרוּשׁ וְלֵידַע בְּאוֹתָהּ הַחָכְמָה (אַדֶּרֶת אֵלִיָּהוּ).

[סב] בֵּיהּ קִצִּין וְחוּשְׁבְּנִין פֵּרוּשׁ לְמִנְדַּע קִצִּין דִּגְאֻלָּה וְחוּשְׁבְּנִין שֶׁל יְמֵי הַגָּלוּת, שֶׁיִּתְגַּלֶּה אֲפִלּוּ לִנְעָרִים. (נִיצוֹצֵי אוֹרוֹת אוֹת ג' בְּשֵׁם הָרַב שָׁלוֹם בּוּזַגְלוֹ).

[סג] וּבְהַהוּא זִמְנָא אִתְגַּלְיָא לְכֹלָא רָצָה לוֹמַר, קָרוֹב לִימוֹת הַמָּשִׁיחַ יִתְגַּלֶּה סוֹדוֹת הַתּוֹרָה לַכֹּל, כִּי זֶה קָאֵי עַל מַה שֶּׁכָּתוּב לְעֵיל וְכַד יְהֵא קָרִיב לְיוֹמֵי מְשִׁיחָא וְכוּ'.

וְעַיֵּן מַה שֶּׁכָּתַב מוֹרֵינוּ הָרַב אַבְרָהָם אֲזוּלַאי זְכוּתוֹ יָגֵן עָלֵינוּ בְּהַקְדָּמָתוֹ לַסֵּפֶר אוֹר הַחַמָּה (בַּדַּף הָרִאשׁוֹן טוּר ג') וְזֶה לְשׁוֹנוֹ: וּמָצָאתִי כָּתוּב כִּי מַה שֶּׁנִּגְזַר לְמַעְלָה שֶׁלֹּא יִתְעַסְּקוּ בְּחָכְמַת הָאֱמֶת בְּגָלוּי, הָיָה לִזְמַן קָצוּב עַד תַּשְׁלוּם שְׁנַת ה' (אֲלָפִים) ר"נ, וּמִשָּׁם וָאֵילָךְ יִקָּרֵא דָּרָא בַּתְרָאָה וְהֻתְּרָה הַגְּזֵרָה וְהָרְשׁוּת נְתוּנָה לְהִתְעַסֵּק בְּסֵפֶר הַזֹּהַר.

מִצְוָה מִן הַמֻּבְחָר שֶׁיִּתְעַסְּקוּ בָּרַבִּים גְּדוֹלִים וּקְטַנִּים

עוֹד כָּתַב שָׁם וְזֶה לְשׁוֹנוֹ: וּמִשְּׁנַת ה' (אֲלָפִים) ש' לַיְצִירָה מִצְוָה מִן הַמֻּבְחָר שֶׁיִּתְעַסְּקוּ בָּרַבִּים גְּדוֹלִים וּקְטַנִּים.

עוֹד כָּתַב שָׁם וְזֶה לְשׁוֹנוֹ: וְאַחַר שֶׁבִּזְכוּת זֶה עָתִיד לָבוֹא מֶלֶךְ הַמָּשִׁיחַ, וְלֹא בִּזְכוּת אַחֵר, אֵין רָאוּי לְהִתְרַשֵּׁל, וּמִי שֶׁחֲנָנוֹ הָאֵל וְיָגַע וּמָצָא וְהִשְׁתַּדֵּל וְזָכָה לְהַשִּׂיג חֵלֶק הַחָכְמָה הַמֻּשָּׂג בָּעוֹלָם הַזֶּה, זָכָה לִטְעֹם בָּעוֹלָם הַזֶּה קְצָת מִתַּעֲנוּג הָעוֹלָם הַבָּא.

אוֹר הַחַמָּה [לְהָרַב אֲזוּלַאי] כָּתַב שֶׁכֵּן אָמַר רַבִּי שִׁמְעוֹן בֶּן יוֹחַאי בְּעַצְמוֹ, שֶׁנְּעָרִים קְטַנִּים יִלְמְדוּ מִסּוֹד הַשֵּׁם עַיֵּן שָׁם.